
PRAEFATIO. 


En tibi, candide lector, alterum Calvini 
volumen: Tot et tantis ubique: acclama- 
tionibus opus immortalis viri a rei chri- 
stianae fautoribus exceptum fuisse, laeta- 
bundus ecclesiae gubernatori gratulor, eo- 
que magis, quod bibliopola honestissimus, 
ex quo tanta undique assentatione Calvini 
opera efflagitata vidit, tertium volumen ad- 
dere, in catholicas epistolas commentarios 
exhibens, in animum induxerit. [am hinc 
novum in animo desiderium incenditur, 
Utinam ut in lucem denuo emittantur at- 
que ad saniorem sanctioremque interpre- 
tandi rationem momentum suum habeant, 
caeteris quoque praeclari viri praeclaris 
operibus exegeticis contingat, in Harmo- 
niam Evangeliorum commentario, enarra- 
tioni in Psalmos, in Genesin. Neque ea de 
re desperandum. Etenim cum nomen au- 
ctoris solum sufficeret ad afficiendos ani- 
mos tam ingenti operum eius desiderio, 

quid si probe cognita, si assidue pertra- 
ctata, si animis insinuata fuerint? 


Hoc vero summoNumini relinquamus, 
assidue interim atque grato animo ea, quae 
in manibus habemus, in succum et sangui- 
nem conversuri. 


Halae, die Nov. XXVI. 
MDCCCXXXT. 


A. Tholuck. 


IN EPISTOLAM PAULI AD EPHESIOS 
ARGUMENTUM. 


` 


a 
B oben urbem fuisse Asiae minoris nominibus multis celeberri- 
mam, satis notum est. Qualiter autem illic sibi Dominus populum 
acquisierit Pauli opera, quodnam fuerit exordium Ecclesiae, et quis 
progressus, Lucas in Actis refert. Ego hic tantum ea attingam 
quae ad Epistolae argumentum proprie spectant. Erudierat Epho- 
sios Paulus in pura Evangelii doctrina, quum esset Romae captivus, 
ac videret eos opus habere confirmatione: scripsit hac de causa 
praesentem Epistolam. ' Primis autem tribus capitibus praecipue 
versatur in commendatione gratiae Dei. nam statim ab initio primi 
capitis, post salutationem, de gratuita Dei electione disserit: ut se 
ideo nunc vocatos esse in regnum Dei agnoscant, quia destinati fue- 
rant ad vitam, antequam nascerentur. Hic autem refulget admira- 
bilis Dei misericordia, quod salus hominum ex gratuita adoptione, 
tanquam ex vero et nativo fonte, manat. Porro quia obtusiores 
sunt hominum mentes, quam ut tam sublime arcanum capiant, con-. 
vertit se ad precationem: ut ad plenam Christi cognitionem Ephe- 
sios Deus illuminet. Secundo capite, ut gratiae magnitudinem ex 
comparatione amplificet, reducit illis in memoriam, quam miseri 
fuerint, antequam ad Christum essent vocati. Nunquam enim satis 
sentimus, quantum debeamus Christo, nec satis pro dignitate repu- 
tamus, quanta sint erga nos eius beneficia, nisi quum ex adverso 
nobis ob oculos ponitur, quam infelix sit extra ipsum nostra condi- 
tio. Secunda amplificatio est, quod Gentiles erant alieni a promis- 
sionibus vitae aeternae, quibus Deus solos ludaeos dignatus fuerat. 
Tertio capite suum Apostolatum peculiariter Gentibus destinatum 
esse praedicat, ut qui extranei diu fuerint, nunc in Dei populum 
inserantur. et quia res erat insolita, suaque novitate multorum ani- 
mos turbabat, vocat mysterium a saeculis absconditum: sed cuius 
dispénsatio fuerit sibi commissa. Circa finem iterum precatur, ut 
Deus imbuat Ephesios solida Christi intelligentia, nequid aliud scire 
appetant. Finiş autem est, non tantum ut tot beneficiorum memo- 
res gratos se Deo praestent, idque testentur, se totos illi conse- 
crando: sed magis ut omnem illis de sua vocatione dubitationem exi- 
mat. Est enim verisimile, veritum fuisse Paulum, ne fidem eorum 
turbarent pseudoapostoli, quasi ex dimidio tantum fuissent instituti. 
Fuerant enim Gentiles, et, purum Christianisnum amplexi, nihil 
de ceremoniis, nihil de Circumcisione audierant. At vero qui Le- 
gem ingerebant Christianis, clamitahant omnes, profanos esse qui 
non essent per Circumcisio em Deo initiati. nam haec communis 
erat eorum cantilena, neminem debere censeri in populo Dei, nisi 
circumcisum: servandos esse omnes ritus a Mose praeceptos. Ideo 
Paulum calumniabantur, quod Gentibus peraeque ac ludaeis Chri- 
stum faceret communem: et eius Apostolatum asserebant esse coele- 
stis doctrinae profanationem, quod foedus gratiae impuris homini- 
bus sine delectu prostitueret. Ergo ne talibus calumniis impetiti 
Ephesii labascerent, illis subvenire voluit. Itaque quum tam dili- 
genter ideo vocatos.ad Evangelium fuisse disputat, quia electi fue- 
rint ante mundi creationem: ex adverso prohibet, ne temere sibi 
allatum fuisse Evangelium existiment hominis voluntate, aut advo- 

lasse fortuito: quia nihil aliud fuerit Christi praedicatio apud eos, 
quam aeterni illius decreti publicatio. Quum prioris vitae infelicem 
statum ob oculos ponit, simul admonet, raram et admirabilem Dei 
misericordiam fuisse, quod ex tam profundo gurgite emerserint, 
Quum de Apostolatu sihi erga Gentes mandato concionatur, confir- 
mat eos in recepta semel fide: quia Divinitus fuerint in Ecclesiae 
communionem asciti. "Tametsi singulae sententiae quae hic haben- 
tur, totidem sunt exhortationes, quibus ad gratitudinem stimulari 
debebant Ephesii. Quarto capite rationem describit, qua Dominus 
Ecclesiam suam gubernat ac tuetur, nempe per Evangelium quod 
ab hominibus praedicatur. unde sequitur, non aliter posse conser- . 
vari in sua integritate: et hunc scopum esse verae perfectionis. 
Proinde consilium Apostoli est, commendare Ephesiis ministerium 
quo Deus inter nos regnat. Postea descendit ad fructus praedicatio- 
nis: nempe ad innocentiam et sanctitatem omniaque pietatis officia. 
nec solum in genere praecipit, quae debeat esse Christianorum vita, 
sed particulares etiam praeceptiones admiscet, quae ex propria 
uniuscuiusque vocatione pendent. 





IN EPISTOLAM PAULI AD EPHESIOS 


> IOH. CALVINI , 
COMMENTARIUS. 
Car. I. 


1. - Pus Apostolus lesu Christi per voluntatem Dei, 
sanctis omnibus qui sunt Ephesi, et fidelibus in Christo 
lesu, 2. Gratia vobis et pax a Deo Patre nostro, et Do- 
mino lesu Christo. 8. Benedictus Deus et Pater Domini 
nostri lesu Christi, qui benedixit nos in omni benedictione 
spirituali, in coelestibus Christo: 4. Quemadmodum ele- 
git nos in ipso ante mundi creationem, ut simus sancti et in- 
culpati in conspectu suo per caritatem: 5. Qui praedesti- 
navit nos in adoptionem per Iesum Christum in se ipso, se- 
cundum beneplacitum voluntatis suae, 6. In laudem gloriae 
gratiae suae, qua nos grátos habuit in dilecto. 


1. Paulus Apostolus. Quando eadem fere, aut saltem non mul- 
tum diversa in omnibus Epistolis, salutationis forma utitur: super- 
vacuum esset, hic repetere quae alibi dicta sunt. Apostolum se yo~ 
cat Iesu Christi, nam legatione pro illo funguntur omnes quibus da- 
tum est ministerium reconciliationis. Quanquam nomen Apostoli 
magis est speciale. neque enim quivis Evangelii minister protinus 
etiam est Apostolus: ut videbimus infra 4,11. verum de hac re plura 
ad Galatas. Addit, Per voluntatem Dei. quia nemo sibi honorem su- 
mere debet, sed exspectanda Dei vocatio, quae legitimos ministros 
sola facit: atque ita Dei auctoritatem improborum susurris oppo- 
nens, ansam temerariis litibus praecidit. Sanctos nominat eosdem 
quos postea fideles in Christo. ergo nemo fidelis, nisi qui etiam san- 
ctus: et nemo rursum sanctus, nisi qui fidelis. Maior pars Graeco- 
rum exemplarium non habet Omnibus: quod tamen delere nolui, 
quia alioqui subaudiendum est, 

8. Benedictus Deus. Magnifice extollit Dei gratiam erga Ephe- 
sios, ut ad gratitudinem excitet eorum corda, imo tota inflammet, 
occupet, atque impleat hac cogitatione. nam qui tam effusam in se 
agnoscunt Dei bonitatem, ut nihil desit ad solidum complementum, 
et in hac meditatione se assidue exercent: ii nunquam admittent 
novas doctrinas, quae ohscurent illam ipsam gratiam quam in se ef- 
ficaciter iam sentiunt.' Ergo finis Apostoli fuit, Divinae erga Ephe- 
sios gratiae magnitudinem praedicando eos armare, ne fidem suam 
concuti sinerent a pseudoapostolis: quasi dubia esset ipsorum voca- 
tio, et alia salutis ratio quaerenda. simul autem docet, in quo con- 
sistat plena salutis certitudo, nempe quum Deus, per Evangelium, 
nobis suum amorem patefacit in Christo. Verum quo maior cou- 
firmatio accedat, ad primam causam eos revocat, et quasi fontem: 
nempe aeternam electionem Dei, qua, nondum nati, adoptamur in 
filios: ut sciant aeterno Dei et immutabili decreto,se salvos fuisse 

factos, non fortuito aliquo casu aut repentina occasióne. Verhum 
autem Benedicendi hic varie accipitur, prout vel ad Deum refertur, 
vel ad homines. reperio autem quadruplicem significationem in 
Scriptura. Nostra erga Deum benedictio, landis est, dum eius be- 
neficentiam praedicamus. Deus autem nobis dicitur benedicere, 
quum felicem rebus nostris dat successum, et nos sua beneficentia 
prosequitur, ita ut bene et prospere sit nobis. ratio est, quia solo 
eius nutu beati sumus, ideo notanda est loquntio, qua eleganter ex- 
primit, quantum subsit virtutis in solo eius Verbo, homines sibi 
mutuo benedicunt precando.  Sacerdotalis benedictio erga Eccle- 
siam et unumquemque fidelium, ultra precationem hoc quoque ha- 
bet, quod testimonium et quasi pignus est Divinae benedictionis: 
quia haec legatio Sacerdotibus est commissa, ut benedicant in no- 
mine Domini. Paulus ergo hic Deum benedicit laudis confessione, 
quia nos benedixerit, hoc cst locupletaverit omni benedictione vel 
gratia. Non repugno Chrysostomo, quin epithetum .$piritualis con- 
tineat tacitam antithesin inter Mosaicam et Christi benedictionem. 
Lex enim habuit suas benedictiones, sed perfectio non est nisi in 
Christo: quia hic perfecta est revelatio regni Dei, quae nos recta 
in coelum ducit, proinde nihil opus figuris, uhi corpus ipsum est 
exhibitum. Quum dicit: Jn coelestibus, non multum refert, sub- 
audias Locis an Bonis. Tantum voluit indicare praestantiam gratiae 
quae per Christum nobis confertur, quia scilicet non in mundo , sed 
in coelo et vita aeterna nos faciat beatos, Habet quidem religio 
Christiana (ut alibi docet, I. Tim. 4, 8.) promissiones non futurae 
vitae modo, sed etiam praesentis. scopus tamen est spiritualis feli- 
citas: sicuti Christi regnum est spirituale. Christum opponit Iu- 
daicis omnibus symbolis, qnibus inclusa fuit benedictio sub Lege. 
nam ubi Christus, illic supervacua sunt ea omnia. 

4. Quemadmodum nos elegit. Hic fundamentum et primam 
causam tam vocationis nostrae, quam bonorum omnium quae a 
Deo percipimus, facit aeternam eius electionem. Ergo si causa 
quaeritur, cur nos in Evangelii participationem vocaverit Deus, 
cur tot beneficiis quotidie nos dignetur, cur nobis coelum aperiat: 
semper redeundum est ad istud principium: Quia scilicet, antequam 
»nundus: esset, nos elegit. - Porro ex ipso tempore colligendum est, 
gratuitam esse electionem. nam quae potuit nostra esse dignitas, 
aut quodnam exstitit nostrum meritum, antequam mundus esset 
conditus? Puerile enim est cavillum illud sophisticum: Non ideo 
nos electos esse, quia iam essemus digni, sed quia dignos fore Deus 
praevidebat. Perditi enim omnes sumus in Adam. itaque nisi ele- 
ctione sua redimat nos Deus ab interitu, nihil aliud praevidebit. eo- 
dem argumento utitur ad Romanos capite 9, 11., de Iacob et Esau 
loquens. Priusquam nati essent, inquit, aut aliquid boni aut mali 
egissent. Exciperet Sorbonicus aliquis sophista, acturos fuisse, id- 
que Deo fuisse praecognitum. Atqui frustra hoc excipitur de homi- 
nibus natura corruptis, in quibus nihil cerni potest nisi exitii mate- 
ria. Secundo-confirmat gratuitam esse electionem , quum addit: In 
Christo. nam si in Christo sumus electi, ergo extra nos: hoc est, 
non intuitu dignitatis nostrae, sed quoniam adoptionis beneficio coe- 
lestis Patér nos inseruit in Christi corpus. denique Christi nomen 
omne meritum excludit, et quicquid ex se habent homines. nam ex 
quo dicit nos in Christo electos, sequitur, indignos fuisse in no- 
bis. Ut simus sancti. "Finem proximum notat, sed non praeci- 
puum. neque enim absurdum est, eiusdem rei duplicem esse finem. 
Quemadmodum aedificandi finis est, ut sit domus: finis tamen ille 
est proximus. ultimus autem est habitandi commoditas. Hoc ideo 
fuit obiter attingendum, quia Paulus statim alterum finem ponet, 
gloriam Dei. verum nihil est repugnantiae: siquidem gloria Dei 

summus est finis, cui nostra sanctificatio subordinatur.. Caeterum 
hinc colligere licet, sanctitatem, innocentiam, et quicquid virtutis 
est in hominibus, fructum esse electionis. Itaque expressius etiam- 
num hac particula evertit Paulus omnem meriti considerationem, 
nam siquid praevideretein nobis Deus electione dignum, omnino con- 
trarium, quam hiclegitur, dicendum fuit. etenim significat, totum 
id quod sancte et innocenter vivimus, ex electione Dei manare. Unde 
igitur fit, ut alii pie vivant in timore Domini, alii secure se prosti- 
tuant ad omnem nequitiam? certe si Paulo fides habetur, non alia 
est causa, nisi quod hi ingenium suum retinent, illi ad sanctitatem 
electi sunt. Causa certe non est posterior suo effectu. ergo electio 
a iustitia operum non pendet, cuius ipsam esse causam testatur hic 
Paulus. Praeterea hoc membro significat electionem non dare licen- 
tiae occasionem hominibus: quemadmodum impii blasphemant: Vi- 
vamus secure, ut libuerit: nam impossibile est nos perire, si electi 
sumus, Paulus autem reclamat, perperam separari vitae sanctita- 
tem a gratia electionis: quia eosdem vocat Deus, et iustificat quos 
elegit. Quod autem olim Cathari, Celestini et Donatistae ex his 
verbis inferebant, posse nos in hac vita perfectos esse, nihil habet 
ponderis, Haec enim est meta, ad quam toto. vitae curriculo cor 
tendimus. itaque nunquam ad eam pertingemus, nisi confecto no- 
stro stadio. bi sunt qui praedestinationis doctrinam horrent ac 
fugiunt, tanquam inextricabilem labyrinthum: imo qui non modo 
inutilem, sed prope noxiam existimant? atqui nulla est pars doctri- 
nae utilier: modo rite et sobrie tractetur, nempe qualiter hic tra- 
ctatur a Paulo, dum in ea immensam Dei bonitatem. considerandam 
nobis proponit, et ad gratiarum actionem incitat. Hic enim verus 
fons est, unde haurienda est Divinae misericordiae cognitio: quia 
ut in aliis omnibus tergiversentur homines, electio illis os obstruit, 
nequid sibi arrogare ausint vel queant. Sed meminerimus, quor- 
sum hic de praedestinatione Paulus disputet, ne, alios fines in dispu- 
tationibus nostris spectando, periculose erremus. In conspectu suo 
per caritatem. Sanctitas in conspectu Dei est purae conscientiae: 
quia non decipitur externo fuco ut homines , sed fidem respicit, hoc 
est cordis veritatem. Dilectionis nomen si ad Deum referas, sensus 
erit, Deum solo erga humanum genus amore fuisse inductum, ut 
nos eligeret. Mihi tamen magis placet cum propinquiore coniungi, 
ut denotet perfectionem fidelium. in caritate sitam esse: non quia 
Deus requirat solam caritatem, sed quia probatio sit timoris Dei, et 
obedientiae erga totam Legem. 


5. Qui praedestinavit. Quae sequuntur, adhuc magis augent 
commendationem Divinae gratiae. Diximus, in quem finem Paulus 
tam sedulo inculcaret Ephesiis Christum, gratuitam in eo adoptionem, 
et aeternam electionem quae praecessit, verum quia nullus est locus, 
in quo magnificentius praedicetur Dei misericordia, dignus est, quem 
jn primis observemus. In hoc membro tres salutis nostrae causas ex- 
primit: quartam paulo post subnectet. Causa efficiens est benepla- 
citum voluntatis Dei: causa materialis est Christus: causa finalis, 
laus gratiae. nunc videamus, quid de unaquaque dicat. Ad primam. 
pertinet hoc totum complexum: Deus in se ipso secunduin benepla- 
citum voluntatis suae praedestinavit nos in adoptionem , et gratos ha- 
buit sua gratia. In verbo Praedestinandi iterum ordo. notandus est. : 
nondüm tune eramus: ergo nullum exstabat nostrum meritum, non. 
igitur a- nobis, sed a solo Deo profecta est salutis nostrae causa. Pau- 
lus tamen, nondum his contentus, addit In se ipso. est quidem Graece 
tls «úzóv : sed perinde valet atque èy aírj. quo significat, Deum non: 

uaesiisse extra se ipsum causam: sed quia ita voluerit, nos prae- 
estinasse. Verum olarius etiamnum quod mox sequitur, Secunduin. 

beneplacitum voluntatis. sufficiebat Voluntas: solet enim eam Paulus 
externis. omnibus causis opponere, quibus Deum provocari vulgo 
existimant, sed nequid ambiguitatis maneret, opposuit Beneplacitum : 
quod nomen omnia merita diserte excludit, Ergo Dominus, nos ad- 
optando, non respicit, quales simus, nec conciliatur nobis ulla per- 
sonae nostrae dignitate: sed una illi causa est beneplacitum aeter- 
num, quo nos praedestinavit, -Quomodo sophistas non pudet alios 
respectus miscere, quum Paulus tam diligenter prohibeat, aliud 
quam solum Dei beneplácitum intueri? Tandem nequid deesset, ad- 

' didit verbum 2yapírootv èy ygrti, quo significat, gratuito, non mer- 
'cenario, amore: Deum nos complecti nunc et habere acceptos: sicuti 
nondum natos, aliunde quam a se ipso non provocatus, elegit. Cau- 
sam tamen materialem tam electionis aeternae, quam nunc pateffcti 
amoris ponit Christum, quem dilectum nominat: ut sciamus, Dei amo- 
rem in nos ab illo diffundi. proinde ideo dilectus est, ut nos recon- 
ciliet. Summum et ultimum finem mox adiungit, gloriosam laudem 
éius tantae gratiae. Quisquis ergo hanc gloriam obscurat, aeternum 
Dei consilium evertere nititur. talis est sophistarum doctrina, quae 
omnia sursum deorsum versat, ne uni Deo in solidum tota salutis no- 
strae gloria tribuatur. f 


7. In quo habemus redemptionem per sanguinem eius, 
remissionem peccatorum, secundum divitias gratiae eius, 
8. Qua exundavit in nos in omni sapientia et prudentia: 
9. Patefacto nobis arcano voluntatis suae, secundum bene- 
placitum suum, quod in seipso proposuerat, 10. In dispen- 
sationem plenitudinis temporum: ut recolligeret omnia in 
Christo, tam quae in coelis sunt , quam quae super terram 
in ipso. 11. Per quem etiam in sortem adsciti sumus, prae- 
destinati secundum propositum eius, qui omnia efficit 
Secundum consilium voluntatis suae: 12. Ut simus in 
laudem gloriae ipsius, nos qui ante speravimus in Christo, 


7. In quo habemus. Hoc ad causam materialem adhuc pertinet. 
nam exponit, qualiter Deo reconciliati fuerimus per Christum : nempe 
quia morte sua Patrem nobis placavit. Ergo semper ad Christi 
sanguinem convertere animos oportet, dum in eo gratiam quaerimus, 
Dicit autem, Sanguine Ghristi redemptionem nobis esse partam, 
quam remissionem peccatorum appositive nuncupat. quo significat, 
ideo nos redemptos esse, quia non imputentur nobis peccata. Inde, 
enim est gratuita iustitia, qua accepti sumus Deo, per quam a dia- 
boli et mortis vinculis solvimur. Notanda igitur diligenter est ista 
appositio, quae redemptionis modum definit. quamdiu enim mane- 
mus obnoxii Dei iudicio ,; miseris vinculis constricti sumus. ideoque 
solutio a reatu inaestimabilis est libertas. „Secundum divitias. Iterum 
redit ad causam efficientem: : ideo nobis datum esse redemptorem 
Christum, quia Deus benefaciendo largus est. Divitias autem hic ad 
amplificationem ponit, sienti et verbum Éxundandi. Adeo sibi non 
potest in extollenda Dei bonitate satisfacere, ut totas hominum men- 
tés eius admiratione absorbeat, atque utinam hac, quam commendat, 
gratiae . opulentia. penitus imbutae fuissent hominum mentes: quia 
locum non reperissent satisfactionum commenta, et tales nugae quibus 
persuasus fuit mundus se ipsum redimere: acsi aresceret Christi 
sanguis, nisi adventitiis subsidiis adiutus. 

8. In omni sapientia. lam ad causam formalem descendit, nempe 
ad Evangelii praedicationem , per.quam in nos exundat Dei bonitas, 

nam fide nobis communicatur Ghristus, per duem ad Deum perve- 
nimus, per quem fruimur adoptionis beneficio, Porro Evangelium 
ornát splendidis titulis Sapientige et Prudentíae , ut contrarias omnes 
doctrinas despiciant Ephesii. nam hoc colóre se insinuabant pseudo- 
apostoli, sublimius se quiddam afferre traditis a Paulo rudimentis. Et 
diabolus etiam , quo fidem nostram labefactet, quantum potest, Evan- 
gelio detrahere molitur. contra Evangelii auctoritas adstruitur a Paulo, 
ut secure in eo acquiescant fideles, Omnis sapientia plenar aut per- 
fectam significat. Quia autem quosdam terrebat novitas, huic etiam 
errori tempestive occurrit, dum vocat Arcanum Divinae voluntatis : 
sed tamen Arcanum quod nunc Deus patefacere voluerit. Quemad- 
modum autem prius electionis causam Dei beneplacito adscripsit, ita 
etiam nunc eandem siatuit causam: in vocatione: ut agnoscant Ephe- 
sii Christum sibi innotuisse, et praedicatum Evangelium: non quia 
promeriti quicquam tale fuerint, sed quia Deo placuerit, 

9. Quod in se ipso proposuerat In dispensationem. ' Prudenter 
singula ordine suo digerit. quid enim aequius quam soli Deo nota esse 
sua consilia, quae homines lateant, quamdiu apud se ea tenere vult? 
rursus vero in eius arbitrio ac potestate esse, tempus praefigere quo 
in hominum notitiam veniant? utrumque igitur docet: fuisse hactenus 
absconditum illud de adoptandis Gentibus decretum in Dei mente: 
sic tamen ut penes se contineret usque ad tempus revelationis. Siquis 
nunc conqueratur rem esse novam et insolentem, quod in Ecclesiam 
cooptantur qui alieni fuerant a Deo: nonne iniquus est qui Deo ni- 
hilo plus scire permittat quam hominibus? Nequis autem quaerat, 
cur nunc potius quam alio quovis tempore: hanc curiositatem ante- 
vertit, praestitutum a Deo tempus vocans plenitudinis , hoc est matu- 
rum et opportunum, quemadmodum ad Galatas capite 4, 4. Coerceat 
igitur se humana audacia, et in aestimandis rerum vicibus Dei pro- 
videntiae se subiiciat. eodem spectat verbum Dispensationis. nam ex 
Dei iudicio pendet legitima rerum omnium administratio, 

10. Uf recolligeret. Vetus interpres habet Instaurare. Erasmus 
addidit, summatim. ego verbi Graeci &vexeqeicuscac9e. propriam 
significationem retinere malui, quia contextui melius congruebat. 
Voluit enim, meo iudicio, docere Paulus, omnia extra Ghristum dis- 
sipata, per ipsum in ordinem redacta esse, Et sane extra Christum 
quid in mundo cernere licet, praeter meras ruinas? nam quur alie- 
nati a Deo simus per peccatum, qui fieri potest, ut non simus mi- 
serum in modum palaii ac disiecti? Hic enim rectus est status crea- 
turarum , ut Deo adhaereant. talem &vaxsq«ice(ogiw, quae nos in or- 
dinem rite compositum restitueret, Apostolus in Christo dicit fuisse 
factum. Siquidem in eius corpus coalescendo, et Deo unimur, et 
inter nos mutuo sumus coniuncti. denique sine Christo totus mundus 
ést quasi deforme chaos et horrenda confusio, Solus ipse nos colligit 
in veram unitatem, sed cur coelestes creaturas ponit in hoc numero? 
neque enim unquam Angeli fuerunt a Deo separati: proinde nec 
dispersi. Alii sic exponunt, Angelos ideo dici collectos, quia illis 
coadunati fuerint homines, ut pariter utrique Deo coniuncti, in hac 
beata unitate communem beatitudinem obtineant. quemadmodum 
totum aedificium instauratum dicere solemus quod multis partibus vel 
ruinosum vel collapsum erat, etiamsi aliquae partes integrae starent. 
Hoc quidem verum est. nihil.tamen impedit, quominus Angelos quo- 
que dicamus recollectos fuisse, non ex dissipatione, sed primum ut 
perfecte et solide adhaereant Deo: deinde ut perpetuum statum re- 
tineant. Quae enim proportio creaturae ad Creatorem, nisi inter- 
cedat Mediator? quatenus vero sunt creaturae, nisi Christi beneficio 
eximerentur, mutationi essent obnoxii et defectioni: ac propterea 
nec aeternum beati. quis ergo neget, tam Angelos, quam homines, 

jn. firmum ordinem Christi gratia fuisse redactos? homines enim per- 
diti erant, Angeli vero non erant extra periculum.  Utrosque igitur 
Christus in corpus suum coadunando, Deo Patri coniunxit, ut vera 
harmonia in coelo et in terra constaret. 


11. Per quem etiam, Nunc distributione uti incipit. hactenus 
de omnibus electis loquutus est in genere: nunc de se et Iudaeis lo- 
quitur, vel, si mavis, de omnibus qui erant veluti Christianismi pri~ 
nüitiae: deinde ad Ephesios descendit. Hoc porro ad ipsorum con- 
firmationem non parum facit (de Ephesiis loquor), quod eos sibi et 
reliquis fidelibus accenset, qui erant tanquam primogeniti in Eccle- 
sia, acsi diceret: Eadem esi piorum omuium conditio cum vestra. 
n0s enim quos primo loco vocavit Deus, acceptum hoc ferimus aeter- 
nae eius electioni. Ita omnes a primo (ut loquuntur) ad ultimum, 
mera gratia salutem adepios docet: quia gratis secundum aeternam 
electionem adoptiati fuerint. Qui omnia efficit. Notanda est peri- 
phrasis, qua describit Deum omnia solum ita agentem suopte con- 
silio, ut nihil homini relinquat. nulla igitur ex parte homines admit- 
lit in huius laudis societatem, quasi aliquid de suo adferrent. Nihil 
euim extra se respicit Deus, quo flectatur ad nos eligendos: quando- 
quidem solum illi propriae voluntatis decretum causa est eligendi, et 
quidem intrinseca, ut vogant: quo refellitur eorum error, imo vesa- 
nia, qui nisi rationem perspiciant in Dei operibus, eius consilio ob- 
strepere non desinunt. Finem ilerum repetit , Ut simus in lauden etc. 
quia tunc demum illustratur in nobis Dei gloria, si nihil simus quam 
vasa eius misericordiae. Ac nomen Gloriae zar ifoyzrv, peculiariter 
eam significat, quae elucet in Dei bonitate. nihil enim magis est illi 


proprium, in quo glorificari velit, quam bonitas. ; 


13. In quo vos etiam, audito sermone veritatis, Evan- 
gelio salutis vestrae: in quo etiam, postquam credidistis, 
obsignati estis Spiritu promissionis sancto, 14. Qui est 
arrhabo hereditatis nostrae, in redemptionem acquisitae 
possessionis, in laudem gloriae eius. 


, Hic socios sibi et reliquis qui veluti primiliae erant, Ephesios ad- 
jungit, nam similiter eos in Christo sperasse dicit. Huc autem spe- 
clat,. ut ostendat, eandem esse utrisque fidem. ideo repetendum est 
verbum Sperastis Postea subiicit, quomodo ad spem illam adducti 
fuerim, nempe per Evangelii praedicationem. Duplici autem epi- 
theto Evangelium ornat, quod sit sermo veritatis, et quod Ephe- 
siis fuerit salutis instrumentum. Haec duo epitheta diligenter obser- 
vanda sunt. nam quum nihil magis moliatur Satan, quam ut vel 
contemptu Evangelii, vel dubitatione mentes nostras imbuat : duobus 
clypeis nos hic Paulus munit, quibus utramque tentationem propul- 
semus. ergo adversus omnes dubitationes discamus hoc testimonium 
opponere, Evangelium non modo certam esse veritatem, quae fal- 
lere.nequit: sed xar £oy]v vocari Sermonem veritatis, quasi extra 
' ipsum nulla esset proprie veritas: deinde, nequo unquam vel contemptu 
vel taedio sollicitemur, occurrat, quae sit eius vis et effectus, hoc est, 
, quod saluiem nobis afferat. quemadmodum alibi docet, esse Dei po- 
tentiam iu salutem credentibus (Rom. 1, 16.). quanquam hic plus ex- 
primit. significat enim, experimento hoc perceptum fuisse ab Ephe- 
siis, quia salutis facti fuerint compotes. Miseri igitur qui per mul- 
ias ambages vagando se fatigant, sicuti mundus ex magna parte, 
-Evangelio posthabito, se erraticis commentis oblectat: quia, diu 
discendo, nunquam ad scientiam veritatis pervenient, nec vitam re- 

perient. Beati autem, qui, Evangelium amplexi, in eo constanter 
manent: quum indubia sit veritas et vita. : 

18. ln quo etiam, postquam credidistis. Probatio illius certitu- 
dinis quam Evangelio tribuerat. quo enim magis idoneo sponsore con- 
firmari potest, quam Spiritu sancto? perinde ergo valet hoc acsi di- 
xisset: Quod Evangelium nuncupavi Sermonem veritatis, id non pro- 
babo vobis hominum auctoritate: quia auctorem habetis ipsum Dei 
Spiritum, qui eius fidem in cordibus vestris obsignat. Est autem 
elegans similitudo a sigillis sumpta, quibus inter homines tollitur 
ambiguitas. Sigillis enim authentica redduntur tam diplomata quain 
testamenta. sigillum quoque olim in literis praecipua nota erat; unde 
agnoscerentnr. denique sigillum est quod genuina et certa ab adul- 
terinis et supposititiis discernit. Hoc officium Spiritui sancto tribuit 
Paulus, non hic tantum, sed infra etiam quarto capite: sicuti et 
lI. Corinth. cap. 1, 22. Neque enim ea nobis animi firmitudo con- 
stat, ut veritas Dei adversus omnes Satanae tentationes apud nos prae- 
valeat, donec Spiritus sanctus in ea nos confirmavérit. Vera igitur 
persuasio, quam de. verbo Dei, de salute sna, de tota religione ha- 
bent fideles, non est ex sensu carnis, non ex humanis aut philoso- 
phicis rationibus, sed ex Spiritus obsignatione, qui illorum conscien- 
tias ita réddit certiores, ut dubitationem omnem eximat. Caducum 
enim ac instabile esset fidei fundamentum, si in humana sapientia 
locatum esset. ergo sicuti praedicatio instrumentum est fidei, ita 
Spiritus sanctus facit, ut praedicatio sit efficax. Sed videtur hic 
Spiritus obsignationem, fidei subiicere: quod si verum est, fides il- 
Jam praecedit. Respondeo, duplicem esse effectum Spiritus in fide, 
sicuti fides duabus praecipue partibus continetur. nam et mentes il- 
luminat, et animos confirmat. Initium fidei, est notitia: consum- 
matio, est fixa et stabilis persuasio quae contrariam dubitationem 
nullam admittat. Utrumque opus est Spiritus, ut dixi. Proinde non 
mirum est, si dicat Paulus non solum fide percepisse Ephesios Evän- 
gelii veritatem, sed in ea fuisse sigillo Spiritus sancti confirmatos. 
hac ratione appellat Spiritum promissionis, ab effectu scilicet. Facit 
enim, ne frustra nobis offeratur salutis promissio. nam sicut Deus 
verbo suo promittit se nobis fore in Patrem: ita Spiritu suo testimo- 
nium adoptionis suae nobis reddit. 

14. Quiestarrhabo. Hoc quoque epitheto bis utitur in secunda 
ad Corinthios, primo et quinto capite. Similitudo sumpta est a con- 
tractibus, qui, arrha data, sic stabiliuntur, ut non amplius locus 
sit poenitentiae. Ita, accepto Dei Spiritu, promissiones Dei ratas 
habemus, nec timemus periculum retractationis: non quia Dei pro- 
missiones per se infirmae sint: sed quia, nisi Spiritus testimonio suf- 
fuhi,: nunquam in illis secure acquiescimus. Est igitur Spiritus no- 
bis arrhabo hereditatis nostrae, hoc est vitae aeternae in redemptio- 
nem; hoc est, quousque veniat dies plenae redemptionis. Quamdiu 
enim sumus in mundo, quia sub spe militamus, opus habemus hac 
arrha: ubi autem possessio ipsa exhibita fuerit, iam cessabit necessi- 
tas et usus arrhae. nam eousque valet arrhae symbolum , dum utri- 
que satisfactum fuerit contractui. ideo infra cap. 4, 80 dicet: Usque 
in diem redemptionis. loquitur autem de die iudicii. Nam etsi iam 
Christi sanguine redempti sumus, nondum tamen huius redemptionis 
fructus exstat: quia omnis creatura adhuc ingemiscit, cupiens a cor- 
ruptione eximi. Nos etiam qui primitias Spiritus accepimus, ad ean- 
dem liberationem votis ferimur: quia nondum eam sumus adepti, nisi 
spe. fruemur autem re ipsa, quum Christus in iudicium apparuerit. 
Hoc sensu vocabulum Redemptionis capit Paulus ad Romanos cap. 8, 23. 
et Dominus, quum dicit: Attollite capita vestra, appropinquat 
redemptio vestra (Luc. 21, 28.). neginoinois, quam Latine vertimus 

acquisitam hereditatem, non. est regnum coelorum aut beata im- 
mortalitas, sed ipsa Ecclesia. Est autem hoc additum ad eorum con- 
solationem, ne grave sit illis, exspectationem suam fovere usque ad 
diem.adventus Christi, ne indignum reputent, si nondum hereditatis 
sibi promissae sint compotes; quum haec universae Ecclesiae sors' 
sit communis. 

In laudem gloriae. Laus hic, ut paulo ante, loco praedicationis 
capitur. Gloria eius latere interdum potest, vel esse obscura, ideo 
dicit Paulus, Deum in Ephesiis documenta suae bonitatis edidisse, ut 
gloria sua decantetur, ac palam illustris fiat, unde sequitur, invidos 
esse, et obtrectatores gloriae Dei quicunque Ephesiorum vocationi 
obtrectant. Quod autem toties commemorationem gloriae Dei repe- 
tit, non debet videri supervacuum. nam de re infinita nihil potest 
dici immodice, Praesertim valet hoc in commendanda Dei miseri- 
'cordia, cuius sensum, quisquis vere pius erit, nunquam poterit ver- 
bis aequare. ltaque tam narrandis eius encomiis promptas esse pias' 
omnes linguas, quam aures libenter audiendis apertas esse convenit, 
hoc enim argumentum est, in quo si totam suam facundiam explicent 
tam Angeli quam homines, magnitudini tamen longe cedent. Deinde 
observemus, nullam esse magis validam refutationem ad obstruenda 
impiorum ora, quam si ostenderimus, gloriam Dei asseri a nobis, 
ab illis vero obscurari. 


16. Quapropter ego etiam, audita fide quae apud vos est 
in Domino lesu, et caritate erga omnes sanctos, 16. Non 
cesso gratias agere pro vobis, memoriam vestri faciens in 
orationibus meis: 17. Ut Deus Domini nostri lesu Christi, 
Pater gloriae, det vobis Spiritum sapientiae et revelationis, 
in agnitione ipsius, 18. llluminatos oculos mentis vestrae, 
ut sciatis, quae sit spes vocationis ipsius, et quae divitiae glo- 
riae hereditatis eius in sanctis, 19. Et quae superexcellens 
magnitudo potentiae eius erga nos, qui credidimus secundum 
efficaciam potentiae roboris eius. 


'.15. Quapropter. Haec gratiarum actio non modo testimonium 
amoris erat erga Ephesios, sed etiam iudicii quod de illis habebat 
Paulus. nam ita coram Deo illis gratulabatur. quod illig perquam 
honorificum fuit. Nota autem, Paulum sub fide et caritate summa- 
tim complecti totam Christianorum perfectionem. Fidem dicit in 
Christo, quia proprius fidei scopus, et obiectum (ut vulgo dicunt) 
ipse est. Caritas ad universos quidem mortales extendi debet: sed 
hic peeuliaris fit mentio sanctorum: quoniam ab ipsis incipit caritas 
rite ordinata, deinde ad alios omnes derivatur. Nam si Deum respi- 
cere debet caritas nostra, quo quisque propius ad eum accedit, eo 
superiorem gradum obiinet. ; 

16. Memoriam vestri. Gratiarum actioni, more suo, adiungit 
precationem, ut eos stimulet ad ulteriorem profectum. nam utrumque 
necesse erat: ut intelligerent Ephesii, rectum cursum se esse ingres- 
s05,.ne ad novum docirinae genus se reflecierent, et tamen sibi lon- 
gius «pergendum .esse scirent. nam spiritualium bonorum satietate 
nihil periculosius. Ergo quantacunque excellentia polleamus, sem- 
per accedat .proficiendi studium. Sed quid optat Ephesiis Paulus? 
Spiritum sapientiae, et illuminatos cordis oculos. annon habebant? 
imo: sed opus simul habebant incrementis, ut ampliore Spiritu do- 
nati, magisque ac magis illuminati, certius et penitius tenerent quod 
iam tenebant. Nunquam enim tam liquida est piorum cognitio, quin 

adhuc aliqua veluti lippitudine laborent eorum oculi, et aliqua obscu- 
ritate impediantur. Verum singula verba expendamus. Deus, inquit, 
Domini nostri Iesu Christi. Ideo enim homo factus est ipse Filius Dei, 
ut communem nobiscum Deum haberet: quemadmodum testatur: 
Ascendo ad Deum meum et Deum vestrum (Ioh, 20, 17.). atque hac 
ratione Deus est noster, quia Deus est Christi, cuius membra sumus. 
Hoc tamen ad humanam naturam pertinere meminerimus: ut eius- 
modi subiectio nihil aeternae eius Divinitati deroget. Eundem vocat 
Patrem gloríae: qui titulus ex priore emergit. elucet enim in eo glo- 
riosa Dei paternitas, quod Filium suum conditioni nostrae subiecit, 
ut per ipsum fieret Deus noster. Patrem gloriae pro Patre glorioso 
ex usu linguae Hebraicae dici, notum est. ideo haec duo simul iungi 
non inepte possunt, quod sit gloriosus Christi Pater: ut Dei nomen 
seorsum legatur: quod mihi non displicet. Spiritus vero sapientiae 
et revelationis pro ipsa gratia capitur, quam Dominus per Spiritum 
suum nobis cohfert. est enim metonymica loquutio. Sed notemus, 
quae dona sunt Spiritus, non esse naturae dotes. ita caeci sunt nobis 
oculi cordis, donec apetiantur a Domino. stultitia est ac ignorantia 
quicquid sapimus, donec Spiritus magisterio fuerimus edocti. deni- 
que vocationis Divinae cognitio captum ingenii nostri superat, donec, 
arcana revelatione, Spiritus Dei eam nobis patefecerit. Ubi vertimuis, 
in agnitionc ipsius, legi etiam potest: In agnitione sui: et utrumque 
optime quadrat, Nam qui novit Filium, novit et Patrem, sed tamen 
quod ferebat relativi proprietas, reddere malui. Cordis nomen quod 
posuit Vetus interpres, in quibusdam Graecis codicibus legitur: nec 
multum est momenti, quia Hebraei pro rationali animae parte saepe 
usurpant: licet alioqui proprie voluntatem significet, vel partem 
animae appetitivam, quia est sedes affectuum, praetuli tamen quod 
magis erat usitatum. 

18. Quae divitiae. Rei excellentiam praedicat, ut ipsa compa- 
ratio nos admoneat, quam simus impares tam sublimi notitiae. neque 
enim parva res est Del potentia, Eius autem magnitudinem exsertam 
esse dicit erga Ephesios: neque id simpliciter, sed cum exsuperantia, 
Porro huc semper incumbit, ut vocationem suam prosequantur, Ideo 
magnificat, Dei gratiam erga ipsos, ne contemptu, aut fastidio resi- 
liant. sed interim monent nos tam splendida elogia, adeo non vul- 
gare Dei opus ac donum esse fidem, ut satis pro dignitate celebrari 
nequeat. neque enim hyperbolas sine delectu efflat Paulus: sed ubi 
de fide agitur, quia res est mundo superior, in admirationem coe- 
lestis potentiae nos attollit. ` 

19. Secundum efficaciam etc. Hoc aliqui referunt tantum ad 
verbum Credendi, quod proxime praecessit: sed ego potius magni- 
tudinem potentiae complector, ut nova sit amplificatio, acsi diceret, 
in illa magnitudine potentiae apparuisse, quanta sit efficacia poten- 
tiae roboris: vel, si mavis, illam magnitudinem potentiae, specimen 
esse ac documentum efficaciae roboris. Supervacua videtur repetitio 
vocabuli dvvduecc: sed priore loco restringitnr ad speciem unam: 
secundo autem generaliter capitur. Videmus, ut sibi nunquam satis- 
faciat Paulus in praedicanda nostra vocatione. Et sane mirifica Dei 
virtus hic se profert, quum a morte traducimur ad vitam: atque ex 
filiis gehennae filii Dei, et vitae aeternae heredes efficimur. Stulti 
homines frigidam esse hyberbolen hoc loco putant: sed qui fariis 
conscientiae certaminibus, quibuscum pii quotidie confligunt, sunt 
exercitati, facile agnoscunt, nihil hic amplius fuisse dictum, quam 
oportuerat. Nam quum pro rei dignitate nihil possit dici nimium; 
partim diffidentiae nostrae, partim ingratitudinis causa tam magni- 
fice loquutus est Paulus. Nam aut nunquam satis digne reputamus; 
quantus sit thesaurus qui nobis proponitur in Evangelio: aut si id 

` 


vere sentiamus, non possumus nobis persuadere, eius nos esse capa- 
ces: quia nihil in nobis cernimus quod respondeat, quin potius ad- 
versa omnia. Ergo Paulus tam in eo elaboravit, ut regni Christi 
gloriam extolleret apud Ephesios, quam ut serio Divinae gratiae sensu 
afficeret eorum animos. Ne autem propriae indignitatis respectus eos 
deiiceret, revocat eos ad considerandam Dei potentiam: acsi diceret, 
eorum regenerationem opus esse Dei, neque id vulgare, sed in quo 
immensam suam virtutem) mirabiliter declaraverit. Caeterum inter 
tria nomina quae hic posuit, hoc interest, quod robur est quasi ra- 
dix, potentia autem , arbor, efficacia, fructus, est enim extensio Di- 
vini brachii, quae in actum emergit. 


20. Quam exseruit in Christo, dum illum excitavit a 
mortuis, et sedere fecit in dextera sua, in coelestibus. 
21. Super omnem principatum, et potestatem, et virtutem, 
et dominationem, et omne nomen quod nominatur, non 
tantum in saeculo hoc, sed etiam in futuro. 22. Et omnia 
subiecit pedibus eius, et ipsum posuit caput super omnia 
Ecclesiae, 23. Quae est corpus eius, et complementum 
eius, qui omnia in omnibus adimplet. 


20. Quam exseruit in Christo. Verbum Graecum est èvéoynoey, unde 
üvéoytw.. perinde acsi Latine dicas: Secundum efficaciam, quam ef- 
fecit. Sed quod ego transtuli, idem valet, et minus est durum. Me- 
rito autem hic nos potentiam illam in Christo intueri iubet. nam in 
nobis adhuc latet: quia virtus Dei in infirmitate perficitur (II, Corinth. 
12, 9.. In quo enim filios mundi praecellimus, nisi quod videtur 
nostra conditio aliquanto deterior? Peccatum quidem etiamsi non 
regnet, adhuc tamen in nobis habitat, mors adhuc viget, beatitudo, 
sub spe inclusa, non perspicitur a mundo, virtus Spiritus, res est 
carni et sanguini incognita: interim mille aerumnis sumus obnoxii, 
ut magis simus, quam alii, despicabiles.. Solus itaque Christus spe- 
culum est, in quo contemplari liceat quod in nobis propter crucis in- 
firmitatem subobscurum est. Ita quum fiducia iustitiae, salutis, 
et gloriae erigendi sunt animi, discamus eos ad Christum convertere, 
Nos enim adhuc mortis subiacemus imperio: ille coelesti potentia 
excitatus a mortuis, vitae dominium habet. nos sub peccati servitute 
laboramus, et infinitis miseriis circumdati militamus duram mili- 
tiam (I. Timoth. 1, 18.): ille, ad dexteram Patris sedens, summam 
in coelo et terra gubernationem obtinet, et devictis subactisque 
hostibus, magnificum triumphum agit. nos hic contempti et igno- 
biles iacemus: illi datum est nomen quod Angeli et homines re- 
vereantur, diaboli etiam, et impii reformident. nos hic donorum 
omnium inopia premimur: ille omnium arbiter ac dispensator con- 
stitutus est a Patre. His de causis operae pretium est, sensus no- 
stros in Christum transferre, ut in eo, quasi in speculo, gloriosos 
Divinae gratiae thesauros, et immensam virtutis magnitudinem cer- 
namus, quae nondum in nobis sunt conspicua. Sedere fecit in dex- 
tera. Hic locus aperte ostendit, siquis alius, quid significet Dei 
dextera: non locum scilicet aliquem, sed potestatem quam Pater 
Christo contulit, ut eius nomine coeli et terrae imperium admini- 
stret. quare frustra de eo litigant quidam, quod Stephanus (Act. 7, 
55. 56.) viderit eum stantem, quem Paulus hic sedere scribit. neque 
enim hoc ad corporis collocationem pertinet: sed summam regnandi 
auctoritatem exprimit, qua praeditus est Christus, Hoc sonant Pauli 
verba: Super omnem principatum etc. nam totum hoc complexum 
exegetice additum est, ad exprimendam dexterae significationem. 

I 
| Dicitur ergo Deus Pater Christum extulisso ad dexteram suam, quia 
| | consortem ipsum imperii sui fecerit, quia per ipsum omnem suam . 
| potestatem exerceat: similitudine a terrenis- principibus sumpta, 
| qui suos praefectos assidere sibi iubent, honoris causa., Quum an- 
|tem dextera Dei coelum. et terram impleat, sequitur, regnum 
Christi ubique diffusum esse, atque etiam virtutem. Unde perpe- 
|ram faciunt qui ex sessione ad dexteram Dei conantur probare, 
|Ghristum nonnisi in coelo esse. Est quidem id verissimum, in 
|coelo esse Ghristi humanitatem, non in terra: sed probatio illa 
| non convenit. Nam quod mox sequitur: In coelestibus, non eo ten- 
dit, ut Dei dexteram coelo includat: sed ut sciamus Ghristum eo al- 
titudinis evectum esse, ut in coelesti Dei gloria, in beata immorta- 
litate, inter Angelos summum fastigium obtineat. : 

21. Super omnem principatum. Non dubium, quin his nomini- 
bus Angelos designet: qui sic ideo nuncupantur, quod Deus per 
ipsorum manum suam potestatem, virtutem, et dominationem 
exerceat. Solet enim, quatenus, quod sibi proprium est, creaturis 
|communicat, ita suum Jlis nomen adscribere. qua ratione vocantur 
DÙN. Porro quemadmodum ex diversitate nominum colligimus di- 
| versos ordines: ita subtilius de illis inquirere, et numerum finire, 
et gradus statuere, non modo stultae est curiositatis, sed temerita- 
tis etiam impiae ac periculosae. Cur autem non simpliciter nomi- 
|navit Angelos? Respondeo, amplificandae Christi gloriae causa 
Paulum exaggerasse hos titulos, acsi dicerét: Nihil est tam sublime 
aut excellens, quocunque nomine censeatur, quod non subiectum 
sit Christi maiestati. "Vetus enim fuit illa superstitio, ac tam Gen- 
tibus quam Iudaeis communis, multa de Angelis comminisci quae 
;a Deo mentes et vero Mediatore abstraherent. Quare hoc ubique 
cavet Paulus, ne imaginarius ille Angelorum fulgor oculos homi- 
num perstringat, et ita Christi splendorem obscuret. et tamen non 
potnit efficere sua diligentia, quin diaboli astus in hac parte prae- 
valeret. Videmus enim, ut mundus, in Angelis perperam occupa- 
tus ,- a Christo discesserit. Necesse enim est ita accidere, ut inter 
fictitias de Angelis opiniones pura Christi cognitio evanescat. Su- 
per omne nomen. ic Nomen pro amplitudine vel excellentia capi- 
tur, sicuti Nominari pro: Fama et laudibus celebrari. Saeculi au- 
Item futuri disertam facit mentionem, ut significet, non temporalem 
esse Christi excellentiam, sed aeternam: nec mundo contineri, sed 
florere etiam in Dei regno. Unde et Iesaias (6, 9.) illum nuncupat 
Patrem futuri saeculi. Summa, Omnes Angelorum et hominum 

piorias in ordinem cogit, ut Christi gloriae lecum cedant: quo sola 
| 





bsque ullis impedimentis superemineat. 
| 22, Ipsum posuit caput. Hoc est, ea conditione illum Ecclesiae 
taput praefecit, ut omnium dispensationem habeat. Significat au-* 
tem non esse nudum honorem, quod caput Ecclesiae constitutus est: 
zuia simul plena rerum omnium potestas et administratio illi sit 
| pommissa. Metaphora capitis hic ad. eminentiam refertur. De no- 
| nine non libenter litigo: sed hodie idoli Romani adulatores sua im- 
»robitate nos ad id cogunt. 'Nam quum Christus solus vocatur ca- 
iut, certe omnes tam Angeli quam homines in ordinem membrorum 
oguntnur: ut qui excelht maxime supra alios, sit tamen unum ex 
iembris sub communi capite. atqui nihil eos pudet Ecclesiam cla- 
litare áxépalov futuram, nisi unum habeat, praeter Christum, in 
rris caput. Hoc vero foedissimum est sacrilegium, tam parum 
perte hristo tribuere, ut mutila Ecclesia censeatur, si solus ipse 
tineat honorem a Patre sibi collatum. Nos autem audiamus Apo- 
stolum pronuntiantem Ecclesiam esse corpus illius: quo significat 
indignos esse Ecclesiae communione qui illi se submittere recusant. 
nam unitas Ecclesiae ab ipso uno pendet. 

28. Complementum cius. Hic vero summus honor est Ecclesiae, 
quod se Filius Dei quodammodo imperfectum reputat, nisi nobis sit 
coniunctus. Quanta consolatio, dum audimus tunc demum suis 
omnibus partibus constare, et integrum velle haberi, dum nos se- 
cum habet. unde in priore ad Corinthios, dum similitudinem tractat 
humani corporis, sub uno Christi nomine totam Ecclesiam comple- 
ctitur,. Nequis tamen ita accipiat, quasi aliquid desit Christo, si 
fuerit a nobis separatus: continuo Paulus addit, ipsum omnia in 
omnibus implere. : Quod ergo vult impleri, et perfectus quodam- 
modo esse in nobis, id non accidit ex defectu, vel inopia: quum 
omnia ipse perficiat tam in nobis quam in creaturis omnibus. ac eo 
maior apparet eius bonitas, quod ex nihilo nos esse facit, ut sit 
ipse quoque vicissim in nobis, ac vivat. Quanquam vocem Omnia 
restringere ad circumstantiam praesentis loci, non erit absurdum. 
Nam utcunque Christus omnia perficiat nutu virtuteque sua: tamen 
specialiter loquitur hic Paulus de spirituali Ecclesiae gubernatione. 
Nihil quidem impedit, quominus de universali mundi gubernatione 
accipias: sed probabile est, ad praesentem circumstantiam re- 
stringi. 


C A Fr. II. 


1. Ex vos quum essetis mortui delictis et peccatis vestris, 
2, In quibus aliquando ambulastis secundum saeculum mundi 
huius, secundum principem potestatis aeris, spiritus scilicet 
qui nunc operatur in filiis inobedientiae, 3. Inter quos nos 
quoque omnes aliquando conversati sumus in concupiscentiis 
carnis nostrae, facientes quae carüilibebant, et menti: et 
eramus natura filii irae, sicut et caeteri. 


1. Et vos quum essetis. Epexergasia superiorum, hoc est ex- 
positio cum illustratione. nam quo melius Ephesiis accommodet ge- 
neralem illam gratiae praedicationem, pristinum illis statum in me- 
moriam reducit. Sunt autem duo membra huius applicationis: Vos 
quondam eratis perditi: nunc Deus vos sua gratia ab exitio libera- 
vit. Sed dum in utroque membro exaggerando immoratur, hyper- 
bato abscindit orationem. — Caeterum utcunque verba nonnihil sint 
perplexa, sensus tamen clarus est: modo ad illas duas partes refe- 
ramus quicquid dicit. Nunc de priore videamus. Dicit mortuos 


fuisse: et simul exprimit mortis causam: nempe peccata. Non in- 
'telligit solum fuisse in mortis periculo: sed realem mortem signifi- 


cat ac praesentem, qua iam erant oppressi. nam quum spiritualis 
mors nihil aliud sit, quam alienatio animae a Deo: omnes mortui 
nascimur, et mortui vivimus, donec efficiamur vitae Christi parti- 
cipes. unde illud Iohannis (5, 28.): Iam venit hora, ut mortui au- 
diant vocem Filii Dei: et qui audierint, vivant.  Papistae, qui in 
hoc toti incumbunt, ut quovis modo extenuent Dei gratiam, dicunt 
nos extra Christum esse semimortuos. atqui non frustra Dominus 
ipse et deinde Apostolus nos penitus excludunt a vita, quamdiu ma- 
nemus in Adam: nec frustra regenerationem pronuntiant esse novam 
animae vitam, qua a mortuis resurgat. Fateor sane restare nobis 
aliquam vitam, dum adhuc a Christo sumus alieni. nam infidelitas 
non exstinguit omnem sensum, nec voluntatem, nec alias animae 
facultates. Sed quid hoc ad regnum Dei? quid ad beatam vitam, 
ubi quicquid sentimus ac volumus, mors est?  Maneat ergo illud, 
coniunctionem animae nostrae cum Deo, veram esse et unicam eius 

vitam: ac proinde extra Christum nos esse penitus mortuos: quia 
regnat in nobis peccatum , mortis materia. 

2. In quibus aliquando amóbulastis. Ab effectis vel fructibus 
evincit, peccatum in ipsis olim regnasse. neque enim vim peccati 
satis intelligunt homines, nisi quum emergit in externa opera. Quum 
addit: secundum saeculum mundi huius, mortem illam , cuius memi- 
nit, grassari in hominum natura significat, ut malum sit universale. 
neque enim cursum mundi intelligit, qui a Deo est ordinatus: neque 
elementa, ut sunt coelum et terra, et aer: sed pravitatem, qua in- 
fecti sumus omnes, ut non sit vitium aliquibus peculiare, sed quod 
totum mundum occupat. Secundum principem. Ultra etiamnum 
progreditur, causam nostrae corruptionis hanc demonstrans, quod 
princípatum in nos obtineat diabolus. quo nihil potuit, ad damnan- 
dum humanum genus, gravius dici. Quid enim nobis facit reliquum 
qui nos diaboli maucipia esse pronuntiat, eiusque arbitrio sub- 
lacere, quamdiu extra Christi regnum vivimus? Merito itaque 
conditionem nostram horrere debemus: utcunque multis arrideat, 
vel saltem minus displiceat. Ubi nunc liberum arbitrium, modera- 
men rationis, et moralis virtus, de quibus tantopere garriunt Papi- 
‘etae? quid purum aut rectum invenient sub tyrannide diaboli? Ve- 
rum prudenter sibi cavent, dum hanc Pauli doctrinam abominan- 
tur non secus ac summam haeresin, Ego autem dico, in his verbis 
nihil esse obscurum: universos mortales, qui secundum mundum, 
hoc est, carnis suae ingenjo, vivunt, sub Satanae regno militare. 
Porro singulari numero diabolum nuncupat, usitato Scripturae mo- 
re: nempe sicut filiis Dei unum est caput, ita et impiis, quia utri- 
que suum corpus efficiunt. Ergo malorum omnium principatus uni 
attribuitur, ut fiat una impietatis massa. Quod diabolo potestatem 
in aere assignat, de eo postea videbimus capite sexto. oc tantum 
in praesentia notabimus, ridiculum fuisse delirium, quod Manichaei 
ex Foc loco duo principia adstruere conati sint, ac si quicquam, in- 
vito Deo, Satan posset. Neque enim summum imperium concedit 
illi Paulus, quod unius Dei arbitrio non subsit, sed tyrannidem dun- 
taxat, quam exerceat Dei permissu. quid enim est aliud Satan, quam 
Dei carnifex, ut de hominum ingratitudine poenas sumat? A ue 
sonant Pauli verba: quia dicit, eum esse efficacem in solis incredu- 
lis. nam ita eximit filios Dei ab eius potestate. Quodsi ita est, se- 
quitur ergo, Satanam nihil agere, nisi superiore nutu: non ipsum 
esse ajroxodropa. quanquam simul inde colligimus, nihil excusatio- 
nis habere impios, eo quod Satanae impulsu scelera omnia perpe- 
trent. qui fit enim, ut eius tyrannidi sint obnoxii, nisi quod Deo 
sunt rebelles? Quodsi non alii Satanae serviunt, nisi qui a Deo 
sunt emancipati , 1mo qui illius obsequium subire renuunt: sibi cul- 
pam imputent, quod tam perniciosum habent dominum. Filios in- 
obedientiae pro contumacibus posuit, more Hebraico. Et certe in- 
fidelitas semper comitem habet inobedientiam: adeoque ipsa est fons 
et mater omnis pervicaciae. . 

3. Inter quos nos quoque. Ne videatur contumeliose exprobrare 
Ephesiis, quales fuerint, aut Iudaico supercilio Gentes deiicere: se 
quoque et sui similes illis aggregat. neque per hypocrisin hoc dicit 
sed vera confessione dat gloriam Deo. Quanquam mirum videri 

ueat, quod fatetur se ambulasse in concupiscentiis carnis, qui alibi 
actat, tota vita se fuisse irreprehensibilem (Philipp. 8, 6. I. Thess. 
2,10.)) Respondeo, hoc esse omnibus commune, qui nondum Spi- 
ritu Christi sunt regenerati, nam utcunque in speciem laudabilis sit 
quorundam vita, quia non erumpunt in conspectum hominum con- 
cupiscentiae: nihil tamen purum est nec incorruptum, extra fone 
tem omnis puritatis, Notanda praeterea definitio, quid sit ambulare 
secundum carnis concupiscentias. facere scilicet quae carni libent, ac 

menti: hoc est, vivere ad ingenii mentisque suae arbitrium. nam 
Garo hic ingenium, vel naturae, quam vocant, inclinationem signi- 
ficat. Additur nomen diavoij», quae a mente proficiscuntur. Mens 
porro rationem , qualiscunque est in homine a natura, comprehen- 
dit. quare nomen Concupiscentiae non tantum ad inferiores appeti- 
tus, vel ad partem sensualem, quam vocant, pertinet: sed ad sum- 
mum usque pertingit. Et eramus natura filii irae.  Pronuntiat, 
universos, sine exceptione, sub reatu esse, donec per Christum libe- 
rentur, tam Iudaeos quam Gentiles, quemadmodum ad Galatas ca- 
pite 2.: ut nulla sit iustitia, nulla salus, nulla denique excellentia 
extra Christum. Per filios irae simpliciter intellige perditos ac morte 
aeterna dignos. Ira enim iudicium Dei significat. ideo Fiii irae per- 
inde valet atque coram Deo damnati. "Tales fuisse Iudaeos, et qui- 
cunque in Ecclesia excelluerunt, Paulus hic docet. idque natura: 
id est, ipsa origine, et ab utero matris. Locus est insignis adver- 
sus Pelagianos, et quicunque peccatum originale negant. Nam quod 
naturaliter inest omnibus, id certe est originale. naturaliter vero 
nos omnes damnationi obnoxios Paulus docet. ergo peccatum in no- 
bis haeret: quia Deus non damnat innocentes. Pelagiani cavilla- 
bantur, peccatum ab Adam in universum humanum genus propaga- 
tum esse, non origine, sed imitatione. sed Paulus nos curn peccato 

igni testatur, quemadmodum serpentes suum venenum ex utero af- 
ferunt. Alii, dum vere peccatum esse negant, non minus repugnant 
Pauli verbis. nam ubi damnatio, illic certe peccatum esse oportet : 
quia Deus non innoxiis hominibus, sed peccato irascitur. Nec mi- 
rum est, pravitatem, quae nobis a parentibus est ingenita, peccatum 
coram Deo censeri: quia semen, quod adhuc latet, ipse cernit ac iu- 
dicat. Una tamen quaestio hic occurrit, cur Paulus Iudaeos irae et 
maledictioni subiiciat, ut reliquos: quum tamen essent semen bene- 
dictum. Respondeo, naturam esse communem: Iudaeos tantum in 
hoc. differre a Gentibus, quod Deus eos, promissionis gratia, ab 
exitio liberat. sed illud est superveniens remedium. Altera quae- 
stio: Quum Deus sit auctor naturae: qui fiat ut sit extra culpam, si 
natura simus perditi. Respondeo, duplicem esse naturam: prior a 
Deo est condita, altera est illius corruptio. Haec igitur damnatio, 
cuius meminit Paulus, nequaquam a Deo manat, sed a depravata 
natura: quia nunc non nascimur, qualis initio creatus fuit Adam, 
sed ex degenere et vitioso homine adulterinum semen, 


4. Deus autem, qui dives est in misericordia propter 
multam suam dilectionem, qua nos dilexit, 5. Etiam quum 
essemus mortui peccatis, convivificavit cum Christo (Gratia 
estis salvati) 6. Et simul excitavit, et sedere fecit in coele- 
stibus in Christo lesu, 7. Ut demonstraret in saeculis su- 
pervenientibus exsuperantes divitias gratiae suae, in beni- 
gnitate erga nos in Christo lesu. 


4. Deus autem. Sequitur iam secundum membrum, cuius sum- 
ma est, Deum Ephesios ab exitio, cui prorsus addicti erant, libe- 
rasse. sed aliis verbis utitur, Deus, qui dives est in misericordia, 
inquit, vos cum Christo vivificavit, Significat non aliam esse vitam 
animae, quam quae a Christo nobis inspiratur. quare tunc incipi- 
mus vivere, quum in ipsum inserimur, ut fruamur communi vita. 
Unde colligimus, quid ante intellexerit per Mortem. Mors enim 
ila, et haec resurrectio, res sunt inter se oppositae. Hoc porro 
incomparabile beneficium est, vitae Filii Dei nos fieri participes, 
ut uno simul Spiritu vegetemur. ideoque hac iu parte extollit Dei. 

misericordiam, cnius divitias praedicans, liberaliter et magnifice 
fuisse effusam intelligit. Tametsi autem his verbis totam salutem 
nostram Dei misericordiae adscribit, expressius tamen continuo post 
causam in gratnita bonitate locat, ubi dicit, hoc factum esse pro- 
ter multam dilectionem. Nam hac sola consideratione motum 
uisse Deum, significat. quemadmodum et Iohannes dicit: Non quia 
priores dilexerimus eum, sed ipse prior dilexit nos (Iohann. 4, 19.). 
Particula Etiam habet emphasin: qualis est ad Romanos sexto 
capite. 
5. Gratia estis salvati. Nescio, an quispiam alius hoc interpo- 
suerit: quia tamen nihil habet a contextu alienum, libenter am- 
lector, tanquam a Paulo scriptum. Et videmus. ut nunquam sibi 
in praedicanda gratiae amplitudine satisfaciat: ideoque identidem 
pluribus verbis inculcat, nihil esse in salute nostra, quod non sit Deo 
tribuendum. Certe qui ingratitudinem hominum rite expendet, non 
fastidiet hanc parenthesin quasi supervacuam. 


6. Et sedere fecit in coelestibus. Quod de resurrectione hic me- 
minit ac sessione in coelis, nondum quidem oculis cernitur, verum, 
quasi in praesenti possessione iam essemus, ea beneficia nobis col- 
lata esse docet: quo magis status nostri conversionem attollat, dum 
ab Adam ad Christum traducimur. perinde scilicet ac si ex profun- 
dissimis inferis ad eoelum nos transferri diceret. Et certe quamvis 
salus nostra in spe sit adhuc abscondita, quantum ad nos spectat: 
in Christo nihilominus beatam immortalitatem et gloriam posside- 
mus. Ideo addit: In Christo; quia nondum haec, quae commemorat, 
in membris apparent, sed in solo capite: propter arcanam tamen 
unitatem ad membra certo pertinent. Alii vertunt, Per Christum: 
sed melius convenit, in Christo, propter iHam, quam notavi, ra- 
tionem. Et hinc colligi debet uberrima consolatio, quod in. Christi 
persona certum pignus et primitias habemus eorum' omnium, quae 
nobis desunt, 


7. Ut demonstraret, Iterum repetit causam finalem, ut se Ephe- 
sii in assidua eius meditatione exerceant: ac eo sint de salute sua 
certiores, quo iustiorem eius causam agnoscent, nempe ut glori- 
ficetur Deus. Addit etiam, Dominum voluisse omnibus saeculis 
consecrare tantae bonitatis memoriam: quo magis invisos reddat qui 
gratuitam Gentium vocationem impugnabant. nam rem omnibus 
saeculis memorabilem conabantur statim opprimere. Caeterum 
hinc admonemur, perpetua recordatione celebrandam esse miseri- 
cordiam Dei, qua Patres nostros dignatus est in populum suum coo- 
ptare. Gentium enim vocatio mirabile est divinae bonitatis opus, 
quod filiis parentes et avi nepotibus tradere per manus debent, ut 
nunquam ex hominum animis silentio deleatur. Divitias gratiae 
suae, in benignitate. Nunc demonstrat vel repetitione confirmat, 
amorem illum, quo nos prosequutus est Deus in Christo, ex miseri- 
cordia oriri, Dicit enim: Ut patefaceret opulentiam gratiae suae. 

uomodo? In befignitate erga nos, tanquam arborem scilicet in 
ructu, Non tantum igitur gratuitum Dei amorem fuisse affirmat, 
sed Deum quoque in eo exhibuisse opulentiam gratiae suae, neque 
eam vulgarem, sed eminentem. Notanda etiam repetitio nominis 
Christi: quia nihil gratiae, neque amoris a Deo sperari vult, nisi 
ipso intercedente. i 


8. Gratia enim estis salvati per fidem: idque non ex 
vobis, Dei donum est: ' 9. Non ex operibus: nequis glo- 
rietur. 10. Ipsius enim opus sumus, creati in Christo lesu 

ad opera bona, quae praeparavit Deus, ut in illis ambu- 
lemus. 


8. Gratia estis salvati, Est quasi conclusio superiorum. ideo 
enim et de electione, et de vocatione gratuita disseruit, ut ad hano 
summam perveniret: Eos sola fide salutem consequutos esse. Prie 
mum ergo salutem Ephesiorum asserit Dei unius esse opus, et quis 
dem gratuitum. eos vero hanc gratiam fide amplexes. Hinc enim 
considerandus est Deus: inde homines. Deum quicquam nobis de= 
bere negat. est igitur mera gratia, non merces aut retributio, quod 
salvat, Nunc quaeritur, quomodo salutem ex manu Dei sibi obla- 
tam percipiant homines, respondet, fide. hinc concludit, nihil igi» 
tur hic esse nostrum, Nam si ex parte Dei est sola gratia; nos au~ 
tem nihil praeter fidem afferimus, quae nos spoliat omni laude; 
sequitur, non esse ex nobis, Nonne hoc modo et liberum arbitrium, 
et bonae intentiones, et praeparationes fictitiae, et merita, et satis- 
factiones conticescant oportet? Nihil est enim horum, quod non par- 
tem laudis in salute hominum síbi vindicet, ita non esset in solidum 
laus gratiae, ut Paulus docet. lam quum ex parte hominis solum re- 
cipiendae salutis modum in fide constituat, alia media reiicit, qui- 
bus niti solent homines. Fides porro hominem vacuum Deo addit- 
cit, ut Christi bonis impleatur. Ideoque addit: Non ex vobis: ut, 
nihil sibi arrogantes, solum agnoscant Deum salutis suae auctorem. 
Dei donum est. Pro eo quod dixerat, salutem eorum esse ex gratia, 
nunc asserit esse donum Dei: pro eo quod dixerat, Non ex vobis, 
nunc dicit, Non ex operibus, Proinde videmus, ut nihil hominibus 
reliquum faciat in comparanda salute. Nam liic tribus verbis com- 
plectitur, quod tam longa disputatione agitat in Epistola ad Roma- 
nos, item etiam ad Galatas: Ex sola Dei misericordia provenire no- 
bis iustitiam, offerri in Christo, idque per Evangelium: Sola fide, 
citra operum meritum, percipi. Atque ex hoc loco promptum est, 
inane illud cavillum refutare, quo Papistae evadere conantur, Pau- 
lum de ceremoniis loqui, quum absque operibus iustificari nos do- 
cet. Certo enim certius est, non hic agi de una operum specie, sed 
totam hominis iustitiam, quae operibus constat, reiici: imo totum 
hominem, et quicquid a se habet. Notanda enim antithesis Dei et 
hominis, Gratiae et operum. cur opponeretur Deus homini, si de 
solis ceremoniis esset controversia? Itaque fateri coguntur Papi- 
stae, Paulum hic totam salutis nostrae gloriam Dei gratiae tribuere. 
sed aliud commentum excogitant, hoc ideo dici, quia Deus primam 
gratiam conferat. Atqui nimis sunt inepti, qe: se ita expediri pu- 
tant, quum Paulus hominem cum suis facultatibus excludat, non 
tantum a principio consequendae salutis, sed in totum ab ipsa sa- 
lute. Bis autem stulti sunt, quod non animadvertunt hanc conclu- 
sionem: Ne quis glorietur. Locus enim semper manet humanáe glo- 
riae, quamdiu extra gratiam aliquid valent merita. Non stat igi- 
tur Pauli sententia, nisi solida laus uni Deo et eius misericor- 
diae deferatur. Caeterum hunc locum male vulgo exponunt: quia 
Doni vocabulum restriugunt ad fidem solam. nam Paulus süpe- 
riorem sententiam aliis verbis repetit. Non intelligit ergo fidem 
esse donum Dei, sed salutem donari nobis a Deo, aut Dei dono ob- 
tingere. " 

10. Ipsius enim opus. A privatione contrarii probat quod dixit, 
nos gratia salvatos esse: siquidem nulla suppetere nobis opera, qui- 
bus salutem possimus mereri. quicquid enim bonorum operum ha- 
bemus, id esse fructum regenerationis. Unde sequitur, opera ipsa 
esse partem gratiae. Quod dicit, nos essc opus Dei, non accipien- 
Qum est de communi creatione, qua fit ut homines nascamur: sed: 


P 

novas esse ereaturas nos asserit, qui Spiritu Christi formati simus 
ad iustitiam, non propria virtute. Hoc'in solos fideles competit, 
qui, quum ex Adam nati essent vitiosi et perversi, Christi gratia spi- 
ritualiter regenerantur, ut incipiant esse novi homines, Ergo quic- 
quid est in nobis boni, opus est Dei supernaturale. Et expositio se- 
quitur in contextu: nam ideo nos esse opus Dei adiungit, quia creati 
Simus, non in Adam, sed in Christo: neque ad quamlibet vitam, sed 
sd bona opera. Quid iam restat libero arbitrio, si quaecunque & 
nobis proficiscuntur bona opera, accepta SpirituiDei feruntur? Ex- 
pendant pii lectores verba Apostoli. non dicit, adiuvari nos a Deos 
non dicit, praeparari voluntatem , ut proprio Marte deinde currat: 
non dicit, facultatem nobis conferri bene volendi, ut nostrum sit 
postea utrumvis eligere: quemadmodum garrire solent, qui exte- 
nuant Dei gratiam quoad possunt: sed docet, nos esse Dei opus: et 
quiequid est boni in nobis, esse eius creationem. quo significat, for- 
mari totum hominem eius manu, ut bonus sit. Non ergo facultas 
tantum benevolendi, aut nescio quae praeparatio, aut adminiculum, 
sed ipsa recta voluntas eius opus est. alioqui etiam non valeret Pauli 
argumentum. Intendit probare, hominem sibi nequaquam aequirere 
salutem, sed gratis a Deo consequi. probatio est, quod home nihil 
sit, nisi Dei gratia. Quisquis ergo seorsum a Dei gratia aliquid vel 
minimum homini arrogat, tantundem illi concedit potestatis ad sa- 
lutem acquirendam.: Creati ad bona opera. Multum aberrant a 
Pauli mente, qui torquent hunc locum ad lacerandam fidei iustitiam. 
Quia pudet cos prorsus negare, fide nos iustificari, idque frustra a 
se fieri vident: confugiunt ad huiusmodi cuniculum, nos fide iusti- 
ficaxi, quia initium iustitiae a fide sit, qua Dei gratiam recipimus: 
sed nos fieri iustos regeneratione, quia, renovati Christi Spiritu, 
ambulemus in bonis operibus. Ita fidem quasi ianuam faciunt, qua 
ingredimur in iustitiam: sed hane nos operibus adipisci imaginan- 
tur: vel saltem iustitiam definiunt esse rectitudinem, ubi homo ad 
bene vivendum est reformatus. Nen cure, quam vetus sit error: 
sed perperam faciunt, qui ad eius confirmationem testimonium ex 
hoc loco sumunt.  Respicienda est Pauli intentio, dum ostendere 
vult, nos Deo nihil contulisse, unde nobis sit obnoxius: docet, ipsa 
etiam quae facimus bona opera, ab ipso provenire. unde sequitur, 
nihil nos esse, nisi mera eius liberalitate. Nunc dum isti inferunt, 
nos ergo dimidia ex parte iusti&cari operibus: quid hoo ad Pauli 
mentem? et quid ad causam quam tractat? Aliud enim est dispu- 
tare in quo iustitia consistat: aliud, quum docetur, eam non esse a 
nobis, rationem addere: Quia nihil habeamus in bonis operibus pro- 
prium, sed a Dei Spiritu formati simus ad bona omnia: idque per 
Christi gratiam. Nam Paulus quum iustitiae causam definit, in hoc 
praecipue cardine versatur, nunquam fore tranquillas conscientias, 
nisi in remissionem peccatorum recumbant. Hic nihil tale attingit, 

uia nihil aliud tractat, nisi totum, quod sumus, id nos esse Dei gra- 
tia. Quae praeparavit Deus. Hoc ne ad doctrinam Legis referas, 
quemadmodum Pelagiani: quasi intelligeret Paulus, Deum praeci- 
pere, quid iustum sit, et rectam vivendi regulam tradere: nam po- 
tius urget illud, quod docere coeperat, salutem a nobis non profi- 
cisci. Dicit igitur, bona opera, antequam nasceremur, a Deo esse 
praeparata: intelligens, non proprio Marte nos esse idoneos ad re- 
cte vivendum, sed quatenus aptamur Dei manu et formamir. quodsi 
praeoccupavit Dei gratia, locum iactantiae nostrae abstulit. Quare 
diligenter notanda est vox Praeparationis: quia ex ordime ipso de- 
monstrat Paulus, nihil nobis, bonorum operum respectu, a Deo de- 
beri. Qui sic? deprompta enim sunt ex eius thesauro, in quo longe 
ante reposita füerant. nam quos vocavit, eos iustificat et regenerat 
(Rom. 8, 80). 

11. Quamobrem memores estote, quod aliquando vos 
Gentes in carne, qui dicebamini praeputium ab ea quae vo- 
catur Circumcisio, in carne manu facta: 12. lllo tempore 
eratis absque Christo, alienati a republica Israelis, hospites 
tabularum Promissionis, spem non. habentes, et sine Deo 
in mundo. 13. Nunc autem in Christo Iesu vos, qui quon-— 
dam eratis procul, facti estis propinqui per Christi san— 
guinem. 


11. Quamobrem memores estote. Semper ad hypothesin descen - 
dit, ut digito rem indicet, ac pressius urgeat. iubet enim iteruma 
Ephesios recordari, quales fuerint ante vocationem. Haec consi- 
deratio illis ob oculos ponebat, quam nulla sibi esset superbiendi 
causa. postea ostendit modum reconciliationis: ut, solo Christo con- 
tenti, non putent aliis subsidiis se indigere. Haec primi membri 
summa est: Memineritis, quo tempore eratis incircumcisi, vos etiara 
a Christo, a spe salutis , ab Ecclesia et regno Dei fuisse alienos: ita 
ut nihil esset vobis cum Deo commercii. Secundi vero: Nunc in 
Christum insiti, simul Deo reconciliati estis. Quid valeret, ac in 
eorum animis efficeret eiusmodi recordatio, superius dictum est. 
Gentes in carne. Primum commemorat, ipsos caruisse populi Dei 
insignibus. Nam Circumcisio symbolum erat, quo insigniebatur po- 
pulus Dei, ut discerneretur ab aliis. praeputium autem profani ho- 
minis indicium erat. Quum ergo Deus Sacramenta gratiis suis ad- 
iungere soleat: ex eo, quod Sacramento privati erant, colligit, ne- 
que gratiae ipsos fuisse participes. Non est quidem perpetuum ar- 
gumentum: valet tamen, quantum ad ordinariam Dei dispensatio- 
nem. unde illud (Genes. 3, 9$: Eiiciatur Adam, ne forte gustet de 
arbore vitae, ac vivat, Certe etiamsi totam arborem vorasset, non 
recuperasset tamen ex solo esu vitam. verum Dominus per signi pri- 
yationem illi rem quoque auferebat. Ita hic Paulus praeputium ob- 
iicit Ephesiis, tanquam pollutionis signum. Sanctificationis sym- 
bolum illis tollit, ut rem quoque significatam adimat, Falluntur 
ergo qui putant, haec omnia in contemptum externae Circumcisionis 
dici. Quanquam simul fateor, adiectum esse epithetum: Jn carne 
manu facta , ut indicaret, esse duplicem Circumcisionem: atque ita 
retunderet Iudaeorum gloriam, qui literali Circumcisione frustra 
$uperbiunt: Ephesios autem omni scrupulo eximeret, quum eam 
habere se agnoscerent quae erat praecipua, imo quae erat tota ex- 
terni signi veritas. Praeputium ergo in carne vocat, quia in cor- 
pore suo gestarent pollutionis suae signum: interea tamen subindi- 
cat, eis nihil nunc obesse praeputium, quia spiritualiter a Christo 
sint circumcisi. Potest hoc coniunctim legi: In carne manu facta: 
vel divisim, ut carnalem vocet primum, deinde factam hominum 
manu. Circumcisionem porro eiusmodi opponit Circurcisioni Spi- 
ritus, quae fit in corde, quam Coloss. 2, 11. appellat Circumcisio- 
nem Christi. Ab ea quae vocatur, Circumcisio posset hic esse no- 
men collectivum, pro ipsis Iudaeis: vel proprie accipi pro ipsa re: 
et tunc sensus esset, ideo nominatos fuisse Praeputium , quia care- 
rent sacro symbolo, ad differentiam scilicet. atque hic posterior 
sensus addito epitheto comprobatur. verum id ad summam argu- 
menti parum facit, : 

12. Eratís absque Christo. Iam declarat, non tantum ab ex- 
terna tessera, sed a rebus etiam omnibus extorres fuisse Ephesios, 
quae ad salutem hominum et felicitatem sunt necessariae. Quia at- 
tem promissionum omnium et spei fundamentum est Christus , idea 
primum alienos ab ipso fuisse dicit. qui autem Christum non habet, 

ei nihil restat, nisi exitinm. nam et politia Israelis in ipso fundata 
erat. quomodo enim, nisi in ipso solo, Dei populus in sancti corpo- 
ris unitatem colligaretur? ldem et de tabulis Prornissionis sentien- 
dum.  Nam.ex illo capite promissiones omnes dependent (Genes. 
22, 18.) : In semine tuo benedicentur omnes gentes: et sine illo fiunt 
irxitae, Unde illud: Quaecunque sunt promissiones, in Christo esse 
Etiam et Amen (JI. Cor. 1,20.). Sublato porro salutis foedere nulla 
spes manet. dux94xoz, hic tabulas vertere placuit, quas vulgo instru- 
menta nominant. Solenni enim ritu foedus suum pepigit Deus cum 
Abraham et posteris eius, ut esset perpetuo Deus illorum. Huius 
foederis confectae fuerunt tabulae per manum Mosis: quae deposi- 
tae fuerunt in populo Israelitico instar peculiaris thesauri, ad Gen- 
tes autem non pertinebant, Et sine Deo in mundo. Atqui neque 
Ephesii, neque alii unquam Gentiles omni prorsus religione carue- 
runt. cur ergo vocantur 'a Paulo &9tor, quum ille proprie sit &9«og, 
qui nullum Divinitetis sensum habet, et omne numen, qualecunque 
sit, ridet? Gerte non solemus superstitiosos vocare déoug: sed qui 
nulla religione tanguntur, imo omnes potius exstinctas cupiunt. 
Respondeo, Paulum sic merito loquutum esse, quia omnes de falsis 
diis opiniones pro nihilo ducebat: ut certe omnia idola, quum sint 
nihil inter pios, nihili fieri debent. Itaque quicunque verum Deum 
non colunt, utcunque varios habeant cultus, multisque ceremoniis 
se fatigent, sunt sine Deo. adorant enim quod nesciunt, Hoc dili- 
genter observemus, non exprobrari &9eiguóx.Ephesiis, qualiter olim 
Diagoras, et similes eiusmodi probro notati fuerunt: sed hoc cri- 
mine damnari qui se religiosissimos putaverant: quandoquidem in 
idolis figmentum est ac fallacia, non Divinitas. Iam superiora re- 
pete: et colligere promptum erit, extra Christum non esse nisi 
idola. Deum enim illis adimit, quos prius a Christo excluserat. et 
certe, ut Iohannes dicit, qui non habet Filium, non habet Pa- 
trem (II. Iohann. 9.). Quare sciamus, omnes eos aberrare a vero 
Deo, qui viam hanc non tenent. Rogabit quispiam, an nemini ergo 
ex Gentibus se Deus unquam patefecerit. espondeo , nullam inter 
Gentes fuisse Dei manifestationem absqueChristo; nihilo magis quam 
inter Iudaeos. Neque enim hoc vel unius est saeculi, vel uniusGen- 
tis, quum dicit: Ego sum via (Iohann. 14, 6.) : sed unum se esse pro- 
nuntiat, per quem ad Deum omnes. perveniant. 

' 13. Nunc autem in Christo. Vel subaudiendum est participium, 
ut sit sensus: Postquam in Christo estis recepti: vel paxticula quae 
sequitur: Per Christi sanguinem, tantum erit expositio clarior. Utro- 
vis modo accipias, sensus est, Ephesios, quum procul a Deo et sa- 
lute abessent, sic conciliatos esse Deo per Christum, ut iam pro- 
pinqui sint in eius sanguine. nam Christi sanguis dissidium illud 
sustulit, quod inter illos et Deum erat, fecisque ex hostibus filios. 


14. Ipse enim est pax nostra, qui fecit utraque unum, 
et interstitium maceriae solvens, inimicitias in carne sna: 
15. Legem mandatorum in decretis positam abolens, ut duos 
conderet in se ipso, in unum novum hominem, faciens pa- 
cem: 16. Ut reconciliaret ambos in uno. corpore Deo per 
crucem, inimicitias in ipsa interimens, 

Nunc ad Iudaeos quoque beneficium reconciliationis extendit : 
ac,docet, omnes per unum Christum Deo coniungi. ln qno falsam 
Iudaeorum confidentiam refutat, qui, spreta Christi gratia, sacrum 
Deo populum se esse iactabant, et hereditatem selectam. Nam si. 
Christus est pax nostra, sequitur, a Deo dissidere omnes qui sunt 
extra eum, Pulchexrimus sane titulus Christi, quod sit pax inter 

Deum et homines: nequis dubitet, Deum se habere propitium, si in 
Christo maneat. Nominatim dicit: Ex utrisque unum fecisse. Ne- 
. cessaria erat haec partitio. omnem cum Gentibus communicationem 
sua praerogativa indignam putabant. ut tale supercilium illis retun- 
dat, dicit tam illos quam Gentes in unum corpus coaluisse. Nuno 
omnia simul collige, et hunc syllogismum conficies: Si Iudaei cum 
Deo pacem habere volunt, necesse est ut Christum habeant conci- 
liatorem. Christus autem pax eorum aliter non erit, quam si ex 
ipsis et Gentibus unum corpus efficiat. Ergo Iudaeis nihil est cum 
Deo, nisi Gentes in societatem admittant, : 

14. Interstitium maceriae. Ut hunc locum intelligamus, duo 
sunt observanda: divisos fuisse Iudaeos a Gentibus ad certum tem- 
pus, Dei ordinatiofle: et ceremonias huius dissidii fuisse symbola, 
ut palam testatum foret. Nam Deus, praeteritis Gentibus, popu- 
lum illum peculiarem sibi delegerat. Magnum divortium , quod alii 
sunt domestici Ecclesiae, alii autem extranei ab Ecclesia. Hoc est 
quod dicit Moses in Cantico (Deut. 82, 8.): Quum secerneret Altissi- 
mus Gentes, quum distribueret populos, posuit in Iacob funiculum 
suum. Vides fixos a Deo limites, quibus populum unum a reliquis 
discernat. inde inimicitia, cuius meminit hic Paulus. Segregantur 
enim alii ab aliis, dum, reiectis Gentibus, solos Iudaeos sibi coo- 

tat Deus, et sanctificat, a communi humani generis pollutione ipsos 
Aiberando.  Additae postea sunt ceremoniae, quae, tanquam parie- 
tes, Dei hereditatem includerent, ne omnibus pervia, aut aliis pos- 
sessionibus permista foret, adeoque Gentes a Dei regno arcerent, 
Nunc dicit Apostolus et sublatas esse inimicitias, et parietem diru- 
tum. Nam Christus, beneficium adoptionis proferendo ultra Iudaeae ` 
terminos, effecit ut omnes nunc simus fratres. Ita impletum est 
vaticinium illud: Iapheth in tabernaculis Sem habitabit (Gen. 9, 27.). 
Iam clara sunt verba Pauli. Impediebat paries medius, ne Christus 
Gentes Iudaeis aggregaret. Parietem ergo diruit. Postea ratio di- 
ruti parietis exprimitur, dissidii abolitio per Christi carnem: siqui- 
dem Filius Dei, communem omnibus naturam induendo, perfectam 
unitatem in corpore suo consecravit. 

15. Legem mandatorum in decretis. Quod metaphorice per no- 
men Parietis intellexerat, nunc planius exprimit, abolitas per Chri- 
stum ceremonias fuisse dicens, in quibus erat discriminis professio. 
Nam circumcisio, sacrificia, ablutiones, certorum ciborum absti- 
nentia, quid aliud erant quam sanctificationis symbola, quae Iu- 
daeos admonerent, sortem suam a reliquis esse diversam , quemad- 
modum nunc alba crux et rubra Gallos a Burgundis discernit, Si- 
gnificat itaque Paulus, non tantum adscitas esse Gentes in commu- 
nionem gratiae, nequid amplius differrent a Iudaeis: sed insigne quo- 
que dissidii fuisse sublatum, quia abrogatae sint ceremoniae. quem- 
admodum si princeps unus dissidentes populos sub ditionem suam 
redigeret, non tantum animis vellet esse coniunctos, sed pristinae 
simultatis tesseras et insignia tolleret. quemadmodum obligatione 
remissa chirographum scinditur. qua similitudine in eodem argu- 
mento usus est Paulus ad Colossenses capite 2, 14. Quidam particu- 
lam 4n decretis coniungunt cum participio Abolens, sed perperam. 
Nam de lege ceremoniali ita loqui solet: in qua Dominus non modo 
simplicem vivendi regulam praescribebat, sed alligabat etiam Iu- 
daeos variis decretis. Unde colligere licet, Paulum nonnisi de lege 
ceremoniali hic tractare: quia lex moralis non interstitium est, quod 
nos a ludaeis separet: quum doctrinam comprehendat non minus 
nobis quam Iudaeis communem. | Caeterum ex boc loco refelli etiam 
potest quorundàm error, qui putant Circumcisionei et alios veteres 
ritus hodie quoque manere quoad Iudaeos: etiamsi ab illis liberae 
sint Geutes, Hoc enim pacto maneret adhuc medius paries inter 


å 


AD EPHESIOS Car. Il . 256 


nos: quod falsum esse convincitur. Ut duos conderet in se ipso. 
Quum: dicit: In se ipso, avertit ab hominum diversitate Ephesios, 
ne alibi quam in Christo unitatem quaerant, Utcunque ergo dno 
ante fuerint conditione inaequali , in Christo unus homo fiunt. Ne- 
que frustra addit: in unum hominem novum. significat enim (quod 
apertius alibi, Galat. 6, 15., docet) in Christo neque Circumcisio- 
nem, neque praeputium valere quicquam, nullius pretii esse quae- 
vis externa: sed novam creaturam primum et ultimum locum te- 
nere. una ergo est regeneratio spiritualis quae nos coagmentaf. 
Quodsi per Christum renovamur omnes, iam desinant sibi placere 
Iudaei in pristina sua conditione: sed patiantur Christum esse omnia 
tam in se quam in aliis, ut alibi habetur. 


16. Et reconciliaret ambos. Non tantum inter nos factam fuisse ` 


pacificationem asserit, sed cum Deo rediisse in gratiam. idque, ut 
Iudaeos significet non minus opus habere Mediatore quam Gentes. 
Nihil enim Lex, nihil ceremoniae, nihil Abrahae genus, nihil omnes 
praerogativae, quibus fuerant ornati, illis alioqui profuissent. 
Omnes enim peccatores: et remissio peccatorum nonnisi interce- 
dente Christi gratia obtinetur,  Repetit: im uno corpore, ut sciant 
ludaei, se ita demum placere Deo, si cum Gentibus unitatem co- 
lant. Per crucem. Ideo addit nomen Crucis, ut sacrificium ex- 
piationis notaret. nam quum inter Deum et nos peccatum odii sit 
causa, nonnisi illo abolito grati unquam Deo erimus.  Deletum est 
igitur morte Christi, in qua se Patri obtulit hostiam expiatricem. 
quanquam hac etiam de causa mentionem crucis facit, quoniam per 
eam abrogatae sunt omnes ceremoniae. unde sequitur, Perimens in 
ipsa inimicitias. nam procul dubio ad crucem referri debet. Cuius ta- 


men particulae duplex potest esse sensus: vel quod Christus, morte . 


sua Patrem nobis placando, iram eius abstulérit: vel quod Iudaeos 
pariter et Gentes redimendo, reduxerit in unum gregem. Secundus 


mihi videtur probabilior: quia convenit cum superiore membros 
Inimicitias abolens in carne sua. , 


17. Et veniens evangelizavit pacem vobis, qui eratis 
procul, et pacem iis qui propinqui erant: 18. Quoniam per 
ipsum habemus accessum ambo in uno spiritu ad Patrem. 
19. Ergo non amplius estis hospites et inquilini: sed cives 
sanctorum et domesticiDei, 20. Superaedihcati fundamento 
Apostolorum et Prophetarum, cuius lapis summus angularis 
est ipse Christus. 21. ln quo totum aedificium coagmenta- 
tum, crescit in templum sanctum in Domino: 22. ln quo 
et vos coaedificamini in habitaculum Dei in Spiritu. 


Nihil prodesset illud totum, quod docuit de reconciliatione per 
Christum facta, nisi per Evangelium publicaretur. ldeo subiungit, 
fructum huius pacis nunc oblatum esse tam ludaeis quam Gentibus, 
unde sequitur, non solis Iudaeis, sed etiam Gentibus Christum ve- 
nisse in salutem. | Nam Evangelii praedicatio, quae promiscue utris- 
que destinata est, certum est eins rei testimonium. Eundem ordi- 
nem tenet in II. ad Corinthios cap. 5, 20. Eum, qui peccatum non 
noverat, pro nobis peccatum fecit. Deinde: Et deposuit apud nos 
ministerium reconciliationis. itaque Christi nomine legatione fun- 
gimur, Primum salutis materia proponitur in Christi morte. postea 
describitur modus, quo se nobis ac mortis suae beneficium Christus 
communicat. Sed hic Paulus in circumstantiam hanc proprie in- 
cumbit, ut Gentes Iudaeis coniungat in regno Dei. Ergo sicuti prius 
Atrisque fecit Christum communem, ita etiam nuno in Evangelio 

socios facit, significans, Iudaeos quoque, utcunque Legem habe» 
rent, simul opbs habuisse Evangelio: et Deum Gentes aequali gra- 
tia dignatum esse. quos ergo aequa gratiae participatione Deus inter . 
se coniunxit, homo ne separet. Voces Procul et Prope non ad loci 
distantiam referuntur, sed Iudaeos Deo propinquos facit ratione foe- 
deris: Gentes vero remotas, quae a regno Dei exsulabant, quamdiu 
nullam habebant salutis promissionem. 

17. Evangelizavit pacem. Non ipse quidem ore proprio, sed per 
Apostolos. Oportuit enim Christum a mortuis resurgere, antequam 
Gentes in communicationem gratiae vocaret. Unde illud: Non sum 
missus nisi ad oves, quae perierant domus Israel (Matth, 15, 24.), 
quinetiam Apostolis prohibet, dum adhuc est in mundo, ne primam 
suam legationem ad Gentes perferant (Matth. 10,5.). Ergo per Apo- 
stolos suos, tanquam per tubas, Evangelium Gentibus promnlgavit 
itaque quod non eius tantum nomine ac mandato factum est a disci~ 

ulis, sed quasi in eius persona , merito ei soli tribuitur. Sic enim 
oquimur, tanquam ipso Christo per nos exhortante. et sane per- 
quam infirma esset Evangelii fides, si in homines tantum respice- 
remus. sed inde tota auctoritas, quod homines agnoscimus esse Dei 
organa, et Christum per os eorum nobis loquentem audimus, Ob- 
serva etiam, Evangelium esse pacis nuntium, quo Deus se nobis 
propitium testatur, paternamque suam dilectionem nobis defert. 
Quare, sublato Evangelio, bellum et inimicitiae inter Deum et ho- 
mines manent, sicuti rursum hic proprius est Evangelii effectus, pa- 
cificari conscientias, et tranquillas reddere: quas alioqui misera 
inquietudine torqueri necesse est. - 

18. Quoniam per ipsum ambo accessum habemus, Probatio est 
ab effectu, et simul pacis declaratio: quia patet nobis ad Deum ac- 
cessus. nam impii, dum altum somnum dormiunt, se interdum de- 
ludunt vana pacis opinione: sed tunc quiescunt demum, quum in- 
ducta sibi divini iudicii oblivione quam longissime ab eo recedunt. 
quare non abs re Paulus definitionem hanc Evangelicae pacis addi- 
dit, ut sciamus non esse sitam in stupore conscientiae, in falsa con- 
fidentia, in superbo fastu, in miseriae propriae ignorantia: sed in 
serena tranquillitate, quae Dei conspectum appetat tanquam ama- 
bilem, potius quam reformidet. „Christus autem est qui ianuam no- 
bis reserat, imo ipse est ianua. Porro quum haec ianua bifores ha- 
beat valuas, ac proinde tam Gentibus quam Iudaeis sit aperta: se- 
quitur, Deum utrisque esse expositum , ad exhibendam paternam 
caritatem, Addit: In uno spiritu, quo directore et duce ad Chri- 
stum quoque accedimus, et per quem clamamus Abba, Pater (Rom. 
8, 15.). nam inde accedendi fiducia, Varia fuerunt media apud Iu- 
daeos, quibus ad Deum accederent, nunc unicum est omnibus: nem- 
pe regi Christi spiritu. 

19.: Ergo non amplius estis. Alludit ad id quod dixerat, quon- 
dam fuisse Ephesios foederis hospites. nam eos. nunc solos alloqui- 
tur, perinde ac si diceret: Mutata est vestra conditio. Deus enim 
ex inquilinis vos fecit Ecclesiae suae cives. Honorem vero istum, 
' quo 'dignatns eos Deus fuerat, pluribus verbis extollit. Cives san- 
ctorum appellat: secundo Dei domesticos: postremo lapides coapta- 
tos in structuram templi Dei. Prima appellatio sumpta est a simi- 
litudine, quae tam frequenter occurrit in Scripturis, ubi Ecclesia 
civitati comparatur. magna dignatio, qui profani ante, et omni 
piorum consortio indigni erant, nunc ius habere eiusdem civitatis 
cum Abraham, sanctis omnibus Patriérchis, Prophetis, et Regibus, 
imo cum ipsis Angelis. altera tamen non minor, quod Deus in fa- 
miliam suam eos cooptavit. Ecclesia enim, domus Dei. 

20. Superaedificati. Tertia dignatio, in qua etiam exprimitur, 
qualiter et domestici Dei et. cives sanctorum facti sint Ephesii, fiant- 

que reliqui omnes: nemipe si fundati sint in Apostolorum et Prophe- 
tarum dottrina. unde etiam de vera aut falsa Ecclesia iudicium fa- 
cere licet: quod in primis necessarium est. Nam quum nulla sit 
magis periculosa hallucinatio , lapsus tamen est valde proclivis. 
Nulli fere autlacius Ecclesiae nomine se iactant, quam qui inanem 
eius titulum mentiuntur: quod hodie videre est. atqui ne erremus, 
hic nobis a Paulo indicatur verae Ecelesiae nota. Quin Fundamen- 
"tum hic pro Doctrina sumatur, minime dubium est, neque enim Pa- 
triarchas nominat, aut pios Reges: sed eos solos qui officium habe- 
bant docendi, et quos Ecclesiae suae aedificationi Deus praefecerat. 
Itaque docet Paulus, fidem Ecclesiae in hac doctrina debere esse 
fundatam. Quid ergo de iis sentiendum, qui solis hominum figmen- 
tis xituntur et interea nos defectionis accusant, quia puram Dei 
doctrinam amplectamur? Sed notanda fundationis ratio: nam pro- 
prie unicum fundamentum est Christus, quia unus totam Ecclesiain 
sustinet, unus est fidei regula et mensura. sed in Christo fundatur 
Eeclesia per doctrinae praedicationem. unde Prophetae et Apostoli 
vocantur architecti. Perinde ergo est ac si diceret Paulus, Prophe- 
tis et Apostolis nihil aliud fuisse propositum, nisi ut in Christo Ec- 
clesiam fundarent. Hoc verum esse comperiemus, si initium fiat a 
Mose. nam ipse Christus est finis Legis: idem Evangelii summa, 
Meminerimus ergo, non alibi acquiescendum nobis esse, si velimus 
inter fideles censeri: si in Scripturis sacris velimus rite proficere, 
ad eum dirigenda esse omnia, Similiter admonemur , ubi quaeren- 
dum sit verbum Dei: apud Prophetas scilicet et Apostolos. Atque 
ut discamus eos inter se coniungere, ostenditur inter utrosque con- 
sensus: quod habeant commune fundamentum, et communiter in 
exstruendo Dei templo laborent. Neque enim ideo supervacua Pro- 
phetarum doctrina, quod doctores habemus Apostolos: sed unum 
atque idem agunt utrique. Hoc ideo dico, quod sicut olim Marcio- 
nitae Prophetas ex praesenti loco expunxerant: ita hodie fanatici 
spiritus Marcionitis similes Legem et Prophetas nihil ad nos perti- 
nere clamitant, quod Evangelium finem omnibus imposuerit. Atqui 
Spiritus sanctus ubique se ita loquutum esse per os Prophetarum te- 
statur, ut velit in illorum scriptis audiri. Atque hoc ad asserendam 
fidei nostrae auctoritatem non parum facit: quod videmus, omnes 
Dei servos ab initio ad finem usque tam bene sibi constare, ut 
symphonia ipsa clare demonstret, Deum unum esse qui in omnibus 
loquitur. Proinde religionis nostrae exordium a creatione mundi 
petendum est. quo fit ut de antiquitate frustra glorientur tam Papi- 
stae quam Turcae, aliique omnes sectarii: qui nihil sunt quam ve- 
rae puraeque religionis spurii. Lapis summus angularis, Adeo 
sunt impudentes, qui hoc honoris transferunt ad Petrum, ut asserant 
fundatam in eo fuisse Ecclesiam, ut hoc quoque testimonio abutan- 
tur in praetextum erroris sui: quia obiectant Christum vocari pri- 
marium lapidem, aliorum respectu: ideoque plures esse lapides qui- 
bus fulciatur Ecclesia. Sed facilis est solutio. variis enim metapho- 
xis utuntur Apostoli pro locorum circumstantia, in eundem tamen 
sensum. Firmum illud manet, non posse aliud fundamentum poni 
(I. Cor. 3, 11.). ergo hic non significat angulum duntaxat unum, 
aut partem fundamenti esse Christum: quia secum pugnaret. , Quid 
igitur? vult in unam spiritualem structuram Iudaeos et Gentes apta- 
re. erant autem quasi duo parietes diversi. Christum proinde me- 
dium in angulo collocat, qui utrosque coadunet, haec ratio est me- 
taphorae. Continuo tamen post satis declaret, se Christum minime 
ad unam aliquam partem aedificii restringere, quum dicit: Totum 
in ipso coagmentari. quodsi verum est, ubi erit Petrus?  Quinetiara 
ad Corinthios, dum fundamentum vocat, non intelligit, in eo in- 
choari Ecclesiam, in aliis perfici. sed quia aliorum ministerium cum “ 
` 

suo comparat (debuerat autem ipse fundare Ecclesiam Corinthio- 
rum, successoribus peragendi aedificii partes relinquere), ideo hanc 
divisionem ponit. Quantum ad praesentem locum spectat, docet, 
omnes, qui sunt in Christo coagmentati, esse Dei templum. Primum 
requiritur coaptatio, ut se invicem complectantur fideles, et se olii 
alis mutua communicatione: accommodent: alioqui non aedificium 
esset, sed confusa moles. sed praecipua symmetria in fidei unitate 
consistit. deinde sequitur profectus, velincrementum. Quicunque 
non ita sunt fide et caritate uniti, ut in Christo proficiant, profa- 
nam habent aedificationenz, cui nihil est cum templo Dei com- 
mune. , ` 

21. Cresc in templum etc. Alibi singuli fideles vocantur teme 
pla (II. Cor. 6, 16.): hic autem ex omnibus dicit constare templum | 
Dei. utrumque et vere et apposite dicitur. Nam ita in unoquoque 
nostrum Deus habitat, ut velit nos omnes sancta unitate simul come 
plecti, et hoc modo unum ex multis efficere. Ergo qui seorsum tem- 
plum est, aliis aggregatus, fit lapis templi. quod ad commendan- 
dam unitatem dicitur. 

In quo et vos coaedificamins. Graeca terminatio ambigua 
est, sicuti Latina. nam imperativo modo et indicativo peraeque con- 
venit: et utrumque contextus admittit. Mihi tamen imperativus 
magis placet. Ephesios enim, meo iudicio, hortatur, ut crescant 
in fide Christi magis ac magis, postquam in ea semel fuerunt fun- 
dati: atque ita pars sint novi templi, quod tuuc Deo passim per 
Evangelium in toto mundo exstruebatur. Nomen Spiritus iterum 
repetit, duplici de causa: primum ut admoneat, nihil valere hu- 
manas omnes virtutes, nisi Spiritus Dei operetur: deinde ut spiri- 
tualem modum externis omnihus et Iudaicis mediis opponat. 


Car. III. 


1. Huius rei gratia ego Paulus, vinctus Iesu Christi, pro 
vobis Gentibus legatione fungor: 2. Siquidem audistis dis- 
pensationem gratiae Dei, mihi erga vos datae, 3. Quod per 
revelationem mihi patefecerit arcanum, quemadmodum scri- 
psi paulo ante. 4. Ad quod potestis attendentes intelligere 
ps Rn meam in mysterio Christi, 5. Quod aliis sae- 
culis non innotuit filiis hominum, quemadmodum nunc re- 
velatum est sanctis Apostolis eius et Prophetis per Spiritum, 
6. Gentes esse coheredes, et concorporeas, et consortes 
promissionis eius in Christo per Evangelium: 


1. Huius rei gratia, Non dubium, quin Pauli vincula, quae in 
confirmationem Apostolatus eius valere debebant, in contrariam 
partem traherent adversarii. ` Ergo nunc indicat Ephesiis, suis vin- 
culis eorum vocationem comprobari et asseri. neque enim alia de 
causa captus fuerat, nisi quod Gentibus publicaverat Evangelium. 
2 igitur forti et constanti animo staret, non parva inde con- 

rmatio accedebat Gentibus, quod serio functus esset suo munere. 
Verum quo plus auctoritatis sibi conciliet, magnifice loquitur de suo 
carcere, quum se dicit Zegalione fungi. Erat quidem haec ridicula 
iactantia coram mundo et impiis, sed apud pios gravitatis et fidei 
lena. Nam Christi gloria non tantum vinculorum iguominiam de- 
et, sed etiam quod prohrosum alioqui erat, reddit in primis glorio- 
sum. Si simpliciter dixisset: Ego sum vinctus, tunc nomen lega- 
fiónis locum uon haberet. Non enim hio honor vinculis debetur, 

quae ut plurimum maleficiorum et scelerum sunt signa. sed qni vin- 
ctus est lesu Christi, illius catenae ipsa regum diademata et sceptra, 
nedum legatorum insignia, dignitate superant. non quia id appa- 
reat in hominum conspectu, sed nostrum est, causam aestimare, 
Et tantum reverentiae apud nos habere debet Christi nomen, ut, 

uae existimantur ab hominibus summa probra, nobis sint summa 
decora: Commendat autem Paulus Ephesiis persequutionem quam 
sustinebat, quum dicit, eam se pro Gentibus sustinere, Id autem 
plurimum valebat movendis eorum animis, quum audirent, salutis 
suae causa, in molestia et periculis eum esse. 

2. Siquidem audistis, Credibile est, quum ageret Ephesi, eum 
tacuisse de his rebus: quia etiam nulla necessitas postulabat, non- 
Qum enim illie de Gentium vocatione mota erat coutroversia. Nam 
si habitus fuisset sermo, reduceret illis in memoriam; quod non fa» 
cit, sed tantum de fama communi et Epistola sua meininit, Et certe 
non ultro ingerebat supervacuas disceptationes: sed coactus adversa- 
riorum improbitate, quum opus erat, suscipiebat ministerii sui de- 
fensionem. Dispensatio hic accipitur pro mandato, vel ordinatione 
divina, vel pro commissione, ut vulgo appellant. 

| 3. Quod per revelationem. Ne quid temere in euo Apostolata 
tentasse videatur, ac nunc temeritatis suae poenas luere: ideo tam 
diligenter Deum gestorum suorum allegat auctorem. et quoniam rei 
novitate fiebat ut paucos haberet suffragatores, ideo vocat Arcanum, 
Hoc igitur nomine removet invidiam, quae inde oriri poterat, quod 
vulgo non placebat eius factum. Atque in ea re non tam habet sui 
rationem, quam Ephesiis consulit: quorum magnopere referebat, 
certiores fieri, certo Dei decreto se vocatos"fuisse Pauli ministerio, 
Ita nomen Arcani perversis mundi iudiciis et opinionibus, quae tuna 
vulgo praevalebant, opponit: ne protinus suspectum sit quod minus 
est notum. Porro arcanum sibi patefactum esse dicit revelatione: 
in quo se a fanaticis hominibus disiungit, qui Deo et Spiritui sancto 
&dscribunt quicquid somniaverint,  Iactant quidem etiam pseudo- 
prophetae revelationes, sed mentiuntur: Paulo autem constabat re- 
velationis suae veritas, et aliis etiam demonstrare poterat; et certe 
quasi de re probe testata loquitur. Scripsi paulo ante. Vel hic me- 
moria repetit quod iam secundo capite attigerat, vel de altera Epi- 
stola loquitur: quod fere omnium consensu receptum est. si prior 
expositio placeat, optime convenit, scripsisse eum paucis, quia hoo 
argumentu:n quasi in transcursu delibaverat. sed quia posterior ma- 
gis, ut dixi, obtinuit, eam in versione sequutus sum, Itaque par- 
ticulam èy ólfyp, quam Erasmus Paucis transtulit, ad tempus re- 
ferre visum est. Nam hoc modo subesset tacita comparatio inter 
hanc scriptionem et illam superiorem, atqui minime quadraret, bre- 
vitatem notari, ubi non potuit magis concise restringere, quam hio 
obiter attingit, sermonem. Exiguum vero tempus designans, vide- 
turappellare, data opera, recentem eorum memoriam. etsi de hao 
re non contendo. Plus est difficultatis in proximo membro, quod se- 
quitur, zpóc 0 dUvac9e čvayıvwazovtes voo ete, Vertit Erasmus: Ex 
quibus potestis legentes intelligere. sed non patitur syntaxis Graeca, 
meo iudicio, ut &vaytvooxt tt pro Legere sumatur. Proinde lecto- 
ribus considerandum relinquo, an non aptior sit sensus: Ad quod 
potestis attendentes [vel agnoscemtes] intelligere. atque ita Partici- 
pium cum praepositione ngos contexetur. Si tamen seorsum et ab- 
solute accipias čvayıywoxovteç, sensus utcunque constabit sic: Le- 
gendo potestis secundum id quod scripsi, intelligere : nt ita ztQóc ó 
tantundem valeat atque za? t atque hic coniccturas posni nt in re 
dubia, Caeterum si recipimus quod omnibus fere probatur, Apo- 
stolum ante scripsisse Ephesiis, epistola haec non sola nobis periit. 
Nec tamen est quod obganniant impii, mutilam esse Scripturae 

doctrinam, vel minus absolutam aliqua ex parte. Si Pauli sollici- 
tudo rite a nobis reputetur, si vigilantia et assiduitas, si zelus et 
studii fervor, si humanitas in iuvandis fratribus, ac'promptitudo: 
facile erit inde coniicere, quam multas scripserit epistolas huc et 
illuc, tam publice quam privatim. Verum quas Dominus necessa- 
rias esse providebat Beclesiae suae, eas sua providentia aeternae me- 
moriae. consecravit. Sciamus ergo, nobis sufficere quod relictum 
est, nec fortuito accidisse, quod tam pauca exstant: sed mirabili 
Dei consilio, qualecunque est hoc quod habemus, Scripturae corpus 
fuisse attemperatum. 

4. Cognitionem meam in mysterio, Ex hac tam frequenti repe- 
titione colligere licet, quam necessaria res sit vocationis certitudo, 
tàm in popu quam ministris. Paulus tamen alios magis quam se 
respicit, Passim quidem male audiebat, quod promiscuum faceret 
Evangelium Iudaeis et Gentibus: sed non tam erat sollicitus sua 
causa, quam quod videbat concuti multorum fidem, quum de eius 
Apostolatu, improborum calumniis turbati, dubitare inciperent. 
ideo toties ad suam de voluntate mandatoque Dei notitiam revocat 
Ephesios. Quod autem prius simpliciter vocaverat arcanum, nuno 
vocat mysterium Christi, significat debuisse occultum latere, donec 
patefieret eius adventu. quemadmodum Christi vocari possunt vati- 
cinia quaecunque ad eius regnum pertinent. Primum autem no- 
tanda est expositio Arcani: deinde considerabimus, cur dicat igno- 
tum fuisse omnibus saeculis. Arcanum hoc fuisse dicit, quod Gen- 
tes in promissionis societatem venire debuerint et ita fieri vitae par- 
ticipes in Christo, idque per Evangelium. Aliae sunt rationes hu- 
ius appellationis, quum Evangelio tribuitur:. sed quae praesenti 
loco non conveniant. Gentium itaque vocatio arcanum Christi erat: 
hoc est, implendum sub regno Christi. Sed cur negat fuisse cogni- 
tam, quum tot vaticiniis praedicta foret? Nam passim asserunt Pro- 
phetae, venturos ex toto orbe populos, ut Deum adorent: erigen- 
dum esse tam in Assyria quam in Aegypto altare, et omnes pariter 
loquuturos lingua Chanaan (Isai. 19, 18. 19.). quibus verhis signi- 
ficant cultum Dei veri, et eandem fidei confessionem ubique pro- 
pegandam. Regnum Christi extendunt ab Oriente in Occidentem, 
et omnes terrae populos illi subiiciunt, Videmus quoque, ut Apo- 
stoli multis locis testimonia ad eam rem citent: neque id ex poste- 
rioribus solum Prophetis, sed etiam ex Mose. Qui potuit igitur 
esse absconditum, quod tot praeconum voce promulgatum fuerat? 
quid, quod siue exceptione Paulus omnes a notitia excludit? dice- 
musne, Prophetas de rebus sihi ignotis loquutos, et sonum edidisse 
absque intelligentia? Respondeo, non sic accipienda esse Pauli 
werba, quasi de his rebus nulla prorsus cognitio fuerit. Semper 
enim in populo aliqui fuerunt, qui Dei gratiam agnoscerent adventu 
Messiae in toto mundo publicandam, et generis humani instanuratio- 
nem sperarent. Ipsi vero Prophetae ex certa revelatione vaticina- 
bantur. sed interea nec tempus, nec ratio illis constabat. Gentibus 
sciebant aliquando communicandam esse Dei gratiam: sed quando 
quomodo, aut quibus mediis, id vero totun eos latebat. Eiusmodi 
ignorantiae insigne fuit specimen in Apestolis, non tantum de ea re 
edocti erant Prophetarum vaticiniis: sed audierant claram Magistri 
vocem: Adhuc alias oves habeo, *quae non sunt de hoc ovili: illas 
quoque oportet aggregari, ut fiat unum ovile et unus Pastor (Io- 
hann, 10, 16.). rei tamen novitas eos impediebat, quominus plane 
càperent. Quinetiam, accepto illo mandato: Ite, praedicate omni 
creaturae (Marc. 16, 15.), item: Eritis mihi testes a Samaria usque 
ad ultimas nationes (Act. 1,8.): Gentium vocationem deinde horrent 
ac refugiunt, non secus ac portentum. modus enim illis erat in- 
cognitus. Prinsquam in rem praesentem ventum esset, obscura tan- 

tum et confusa apprehensione excipiebant Christi verba. habebant 
enim in ceremoniis tanquam velum aliquod, oculis suis oppositum. 
Unde nihil est absurdi, si mysterium hoc vocet Paulus, et abscon- 
ditum fuisse dicat: quia ceremoniarum abrogatio, quae aditus erat, 
nesciebatur. 

5. Nunc autem revelatum. Ne arrogantiae imputaretur, quod 
se scire iactabat, quae ignoraverant omnes Patriarchae, Prophetae 
et sancti Reges, primum communem aliis secum esse notitiam hano 
admonet, ac praecipuos Ecclesiae doctores sibi socios facit: deinde 
refert hoc acceptum Spiritui sancto, cuius in potestate est, quan- 
tum cuique voluerit, impertiri, Neque enim alia est sciendi men- 
sura, nisi quam nobis ipse terminat. Tribus vocabulis exprimit, 
Gentes in Dei populum fuisse cooptatas, ut melius ostendat, qua 
conditione debuerit hoc fieri: nempg dum indifferenter aequantur 
Iudaeis, ut unum corpus efficiant. ac ne rei novitas quempiam offen- 
dat, dicit hoc fieri oportuisse per Evangelium, cuius certe tunc 
nova erat et prius inaudita praedicatio: quam tamen e coelo esse, 
confessum erat inter omnes pios. quid igitur mirum , si Deus, or- 
bem renovando, insolitam rationem teneat? 


7. Cuius factus sum minister, secundum donum gratiae 
Dei, quod mihi datum est secundum efficaciam potentiae eius. 
8. Mihi omnium sanctorum minimo data est gratia haec, ut 
evangelizem in Gentibus impervestigabiles divitias Christi: 
9. Et omnibus conspicuum faciam, quae sit communio my- 
sterii, quod absconditum fuit a saeculis in Deo, qui omnia 
creavit per lesum Christum: 10. Ut nunc patefieret princi- 
patibus et potestatibus in coelestibus per Ecclesiam varie 
multiplex sapientia Dei, 11. Secundum propositum aeter- 
num, quod statuit in Christo lesu, Domino nostro, 12. Per 
quem habemus audaciam, et aditum in fiducia, per fidem 
eius. 13. Quare peto, ne deficiatis in afflictionibus meis pro 
vobis, quae est gloria vestra. 


7. Cuius factus sum. uia Evangelium instrumentum esse do- 
cuerat communicandae Gentibus gratiae, nunc sibi munus hoc fuisse 
mandatum adiungit: atque ita personae suae accommodat qnod de 
re dixerat. Ne tamen sibi videatur plus tribuere quam oportet, pri- 
mo donum esse pracdicat gratiae Dei: deinde in hoc dono praedicat 
Dei potentiam; ac si diceret: Nolite respicere, quid sim meritus, 
quia Dominus ultro mihi sua liberalitate hoc contulit, ut sim Apo- 
stolus Gentium, non mea dignitate, sed eius gratia, Nolite etiam 
respicere, qualis fuerim: nam Domini est, homines nihili extol- 
lere. Haec est potentiae eius efficacia, ex nihilo grande aliquid 
efficere. 

8. Mihi omnium sanctorum. Se ac sua omnia, quantum potest, 
extenuat: ut Dei gratiam altius evehat, et simul hac confessione 

raeveniat adversarios iu obiectionibus, quas contra afferre poterant: 
trans hic est, nt reliquis omnibus Deus ipsum praetulerit? qui- 
bus dotibus alios excellebat, ut prae omnibus delectus fuerit? Tol- 
lit ergo omnem diguitatis et virtutum comparationem, duin se mi- 
nimum omnium fuisse fatetur. Neque vero simulate loquitur, quum 
ita se deiicit: quemadmodum plerique fictam humilitatem prae se 
ferunt, quum intus in animis turgeant: et verbo se minimos faten- 
tur, quum tamen summi haberi velint, seque summo honore dignos 
putent, Ex animo Paulus suam parvitatem agnoscit. imo alibi longe 

Qeiectius de se loquitur: Indignus qui vocer Apostolus, priore ad Co- 
rinthios 15, 9. Item, quum se ex peccatoribus primum facit, I. ad Ti- 
motheum 1, 5. "Verum observemus, dum se facit omnium abiectissi- 
mum, eum reputare, qualis sit ex se ipso, et seorsum a gratia Dei: 
ac si diceret, suam vilitatem non fuisse impedimento, quominus, aliis 
praeteritis, designaretur. Gentium Apostolus, Nam quum sibi datum 
fuisse dicit, peculiare donum significat: qnia comparative loquitur, 
non quod solus ad hoc munus obeundum fuerit electus, sed quia inter 
Gentium doctores primas tenebat: quo iure etiam alibi hunc titulum 
quasi peculiarem usurpat (I. Tim. 2, 7.). Per impervestigabiles Chri- 
sti divitias intelligit immensos et incredibiles gratiae thesauros, qui- 
bus Gentes Deus praeter spem repente dignatus fuerat. quo admonet, 
quam cupide Evangelium amplecti, quantoque in pretio habere Ephe- 
sii debeant. de quo diximus ig Epistola ad Galatas capite 2, 15. . Et 
certe nt communem habebat Apostolatus functionem cum reliquis: 
ita proprius hic erat eius honor, Gentibus destinatum esse Aposto- 
lum. Quae sit communio mysterii, Communionem appellat pro- 
inulgationem: quum scilicet Deus homines consilii sui, quod ante oc- 
cultum habuerat, vult fieri participes. Et utitur apta similitudine, 
quum dicit, q«wtíce n&vrec, quasi plena luce affulgeat Dei gratia in 
suo Apostolatu. Quod absconditum fuit in Deo,  Vitat odium novi- 
tatis, sicnti iam prius. Nominatim autem in Deo fuisse abscondi- 
ium pronuntiat, ut occurrat hominum temeritati, qui indignum esse 
putant, quicquam'a se ignorari. quasi vero non sit in arbitrio Dei, 
recondita penes se habere sua consilia, donec ea communicare velit 
hominibus. Quare vero ista est Pier praed. imo insania, non con- 
cedere Deo, ut plus sapiat quam nos Quare meminerimus, repri- 
mendam esse nostram audaciam , quoties 1mmensa divinae praescien- 
tiae altitudo nobis proponitur, uc pertinet, quod divitias Christi 
vocavit impervestigabiles, significans materiam esse reverentia et ad- 
miratione dignam, qnamvis sensu nostro non apprehendatur, Qui, 
omnia creavit per Christum, Non tam de prima creatione interpretari 
libet, quam de instauratione spirituali. Tametsi enim verum est 
illud, verbo Dei creata esse omnia, quemadmodum tot locis habe- 
tur: circumstantia tamen loci postulat, ut de renovatione intelliga- 
mus, quae continetur in beneficio redemptionis. Nisi forte quis are 

umentum ducere malit a creatione ad renovationem, hoc sensu? 

er Christun Deum Pater creavit ómnia. non igitur mirum, si nuna 
Gentes omnes, ipso Mediatore, in integrum restituat, quae exposi- 
tio mihi non displicet. Simili argumento utitur II. Cor. cap. 4, 9.: 
Deus qui iussit ex tenebris lucem splendescere , idem est qui illuxit 
cordibus vestris. Colligit enim ex mundi creatione, officium esseDei, 
illuminare tenebras, sed quod illic visibile fuit, transfert ad Spiritum, 
ubi agitur de regno Christi, 

10. Putcfieret principatibus. De Angelis hoo dici, quidam absur- 
dum esse putant: propterea quod in splendore vultus Dei plus cer- 
nunt, quam ut talis ignorantia illis conveniat.  Referunt ergo ad 
diabolos, sed inconsiderate. quid enim egregium de Evangelio prae- 
dicaret Apostolus, aut de Gentium vocatione, si nunc primum dia- 
bolis innotuisse diceret? Atqui certum est, huc ipsum incumbere, 
ut Dei misericordiam erga Gentes, et simul Evangelii dignitatem, 
quam potest maxime, amplificet. quod ut faciat, testatur, in Evan- 
gelii praedicatione in medium proferri multiplicem Dei gratiam, quae 
pe Angelis quidem coelestibus semper nota fuerit. unde sequitur, de~ 
bere hominibus esse plusquam admirabilem Dei sapientiam in eo, 
quod Gentes Iudaeis adiunxit in salutis consortium, Ideo zoàvmoíxt- 
Aor vocat, A am solent eam homines falso metiri una specie, dum to- 
tam et singulas eius partes minime capiunt. Exempli gratia Dei sae 

pientíam Iudaei inclusam esse imaginabantur in dispensatione sibi 
cognita et usitata," qualis sub Lege fuerat, Deus autem aliud sa- 
pientiae suae documentum ac specimen deprompsit, Evangelium 
omnibus indifferenter publicando: non quod nova fuerit sapientia, 
sed quod magis ampla est ac multiplex, quam ut ingenii nostri mo- 
dulo comprehendatur. Quare sciamus, qualemcunque eius notitiam 
simus consequnti, tenuem duntaxat esse portiunculam, Quodsi in 
Gentium vocatione, in coelo agnoscitur ab Angelis, et reverenter 
excipitur, quam indignum est in terra ab hominibus respui, vel de- 
spici? Verum quod hinc alii colligunt, interesse concionibus An- 
gelos, ut communiter nobiscum proficiant, speculatio est parum 
firma. Semper respiciendum est, quibus Verbi sui ministerium de- 
stinaverit Deus. Nam si in fide non ambulant Angeli, qui Dei con- 
spectu fruuntur, neque etiam externa Verbi administratione opus ha- 
bent. Restat igitur, quae in hominum usu est, praedicationem 
nonnisi hominum necessitati servire, Pauli autem verba hunc ha- 
bent sensum , quod Ecclesia, ex Iudaeis pariter ac Gentibus collecta, 
quasi speculum sit, in quo contemplantur Angeli mirificam Dei sa- 
pientiam, quam prius nescierant. Opus enim vident sibi novum, et 
Cuius ratio in Deo latebat. talis est profectus, non quia ex ore ho- 
minum aliquid discant, ^3 

ll, Secundum propositum aeternum, | Nidemus, quam diligenter 
caveat, ne obiici possit consilii mutatio in Deo. ideo repetit iam 
tertio, fuisse aeternum semperque fixum decretum: sed quod de- 
buerit in Christo sanciri, quia in ipso statutum erat, ita legitimum 
publicandi decreti tempus ad Christi regnum pertinere significat. 
Ad verbum est: Secundum propositum quod fecit. sed Facere acci- 
pio pro Statueré, quia non de exsequutione tantum decreti agitur, 
sed de ipsa ordinatione: quae, tametsi omnia saecula praecessit, re- 
tenta sunt in Dei sinu usque ad Christi manifestationem, 

19. Per quem habemus audaciam. Significat, hoc honoris dan- 
dum esse Christo, ut toti mundo Patrem conciliet, Gratiam hano a 
fructu commendat: quia sicuti communis Gentibus est fides, ita in 
Dei conspectum eas admittit. Quoties autem nos per Christum et 
eius fidem Paulus coniungit Deo, subest tacita antithesis, quae omnes 
alios aditus obstruit, alios omnes coniunctionis modos tollit. Hic 
tamen habemus insignem et utilissimam doctrinam: siquidem et 
quae fidei vis sit ac natura, eleganter exprimit Paulus, et quae fidü- 
cia in vera Dei invocatione requiratur, De fidei effectu et officiis si 
multum nobiscum litigent Papistae, non est mirum: neque enim 
quid sibi velit Fidei vocabulum, capiunt. quod ex praesenti loco pos- . 
sent discere, nisi essent falsis opinionibus iam praeoccupati, Pri- 
mum fidem Christi nominat Paulus, significans, in Christo nobis ex- 
hibitum quicquid respicere debet fides. unde sequitur, nudam et 
confusam de Deo notitiam non habendam esse pro fide, sed quae in 
Christum se dirigit, ut illic Deum quaerat: quod fieri nequit, nisi 
quum intelligitur Christi virtus et officium. Ex fide procreari docet 
audaciam et fiduciam: quarum haec, ordine prior, alteram deinde 
secum trahit, Tres itaque gradus sunt faciendi. nam primum Dei 
promissionibus credimus. deinde; his acquiescentes, concipimus 
fiduciam, ut bono simus tranquilloque animo. hinc sequitur audacia, 
quae facit, ut, profligato metu, intrepide et constanter nos Deo 
commendemus. Fidem qui a fiducia separànt, perinde faciunt ac 
siquis conetur suum a sole calorem vel lumen auferre. Fateor quì- 
dem, pro modo fidei, in aliis exiguam, in aliis maiorem esse fidu- 
ciam : nusquam tamen reperietur fides sine his effectis aut fructibus. 
Proinde argumentum erit certissimum vel infidelitatis, vel fidei, 
conscientia trepida et vacillans ob dubitationem, vel secura , con- 
stans, et invicta adversus inferofum portas. Haec sancta est prae- 


AM. 


84 . IN EPISTOLAE PAULI 


sumptlo (ut loquuntur), dum, freti Christo Mediatore, certo ac- 
quiescimus in paterno Dei amore: certo nobis audemus vitam aeter- 
nam polliceri, nec mortem, nec inferos expavescimus. | Observan- 
dum etiam quod dicit: afdi/um in fiducia, nam in hoc differunt ab 
impiis filii Dei, quod, quum illi quietem in Dei oblivione reponant, 
nec unquam bene habeant, nisi quum longissime a Deo recedunt: 
hi pacem habent cum Deo, et alacriter libenterque ad euin acce- 
dunt. Colligimus praeterea ex hoc loco, requiri in vera invoca- 
tione fiduciam: adeoque hanc clavem esse quae nobis ianuam regni 
coelestis reserat. nam qui huc et illuc alternant haesitando, nune 
quam exaudientur, ut inquit Iacobus (], 6.). Proinde Sorbonici so- 
phistae, quum haesitare praecipiant, nesciunt, quid sit Deum in- 
vocare, ' i 

13. Quare peto, ne deficiatis, Iam vides, quorsum prius fecerit 
mentionem vinculorum: ne scilicet debilitarentur animis, audita 
eius persequutione, U pectus heroicum, quod ex carcere et morte 
ipsa suggerebat aliis consolationem, qui extra periculum erant! 
Afflictiones se pro Ephesiis sustiner: commemorat, quia cedebant in- 
piorum omnium aedificationem. Quanta enim fidei confirmatio inde 
populo accedit, quum vitae propria iactura doctrinam suam Pastor 
sancire non dubitat? quare é,iam addit: Quae est gloriatio vestra. 
nam ita illustrabatur eius praedicatio, ut Ecclesiae omnes, in qui- 
bus docuerat, merito gloriarentur se fidem habere optimo pignore 
comprobatam. ` 


14. Huius rei gratia flecto genua ad Patrem Domin! no- 
stri lesu Christi, 15. Ex quo omnis cognatio in coelis et 
super terram nominatur, 16. Ut det vobis secundum divi- 
tías gloriae suae, potentia roborari perSpiritum suum in ho- 
minem interiorem, 17. Ut inhabitet Christus per fidem 
in cordibus vestris, ut sitis in caritate radicati et fundati, 
18. Quo valeatis comprehendere cum omnibus sanctis, quae 
sit latitudo, et longitudo, et profunditas, et altitudo: 
19. Cognoscere, inquam, dilectionem Christi, quae cogni- 
tionem exsuperat: ut completi sitis in omnem plenitudi- 
nem Dei. 


14. Huiusrei. Preces pro illis suas commemorat, non tantum 
sui erga illos affectus testandi causa, sed etiam ut similiter ipsi quo- 
que precentur. frustra enim omnis doctrina spargitur, nisi Dominus 
sua benedictione eam foecundet.  Discant ergo Pastores exemplo 
Pauli non tantum admonere et hortari: verum simul a Domino pe- 
tere suis laboribus proventum, ne sint infructuosi. Quanquam non 


` debet hoc dare ignaviae causam, quum audiunt, nihil se profectus 


ros sua industria et labore, nisi quoad Dominus benedixerit: sed 
inutile fore quicquid studii et diligentiae impenderiut. quin potius 
strenue laborare debent serendo et rigando, modo iuterim a Do- 
mino petant incrementum et exspectent. Hoc modo refellitur Pe- 
lagianorum et Papistarum calumnia, dum arguunt, supervacuam 
fore omnem doctrinam, si sola Spiritus sancti gratia mentes illumi- 
net, si corda formet in obedientiam. Nanm ideo illuminamur et re- 
novamur a Spiritu sancto, ut apud nos valeat doctrina, sitque effi- 
cax: ne caecis proferatur lumen, ne surdis veritas canatur. Ergo 
solus ita Dominus agit in nobis, ut instrumentis tamen suis agat, 
ideo Pastorum officium est gnaviter docere: populi rursum, sedulo 
attendere ad doctrinam. sed utrosque opoftet, ne inanibus exercitiis 
se fatigent, ad Dominum confugere. Quum dicit F7ectere genua; 

a signo rem denotat: non quod oratio semper requirat genu flexio» , 


nem: sed quoniam hoc reverentiae signum communiter adhibeatur, 
praesertim ubi non perfunctoria est sed seria oratio, 

15. K« quo omnis cognatio. Relátivam Ex quo tam in Patrem 
quam in Eilium potest competere, non placet, quod Erasmus ad Pa- 
irem nominatim restringit. Neque enim tollenda erat libertas lecto- 
ribns, imo altera expositio longe est probabilior. Nam alludit Apo- 
&tolus ad eam cognationem, quae Iudaeis erat inter se, ob communem 
patrem Abraham, qui erat initium generis, Ex adverso autem, dum 
tollere vult discrimen inter Iudaeos et Gentes, dicit, non homines 
solum universos in unam familiam unumque genns per Christum re- 
dactos esse : sed Angelis etiam factos esse contribules. Siquis de ipso 
Deo interpretatur, non ita conveniet, siquidem in promptu esset ex- 
ceptio, Deum olim, praeteritis Gentibus, Iudaeos sibi in populum 
peculiarem adoptasse. sed quum ad Christum venitur, tunc fit quod 
* Paulus docet. Coeunt enim et coalescunt omnes in unam domum, ut 
sub uno Deo Patre sint invicem fratres, intelligamus ergo, Christi 
auspiciis cognationem inter ludaeos et Gentes sacratam esse: quia 
nos reconciljans Patri, unum simnl omnes fecerit. Non est ergo am- 
plius, quod glorientur Indaei, aut progenie Abrahae, aut hac vel illa 
tribu, quo despiciant reliquos tanquam profenos, sibi honorem san- 
cti populi vindicent, una enim est cognatio aestimanda, tam in coelo 
quam super terram, tam inter Angelos quam homines: nempe si ad 
Christi corpus pertinemus. Nam extra ipsum nihil quam dissipatio 
reperietur; ipse autem solus vinculum est nostrae colligationis. 

16. Ut det vobis, Optat Panlus roborari Ephesios, quibus non 
vulgarem pietatis landem ante tribuerat. sed nunquam eo usque pro- 
gressi sunt fideles, quin adhuc crescendum sit. Summa itaque pio- 
rum in hac vita perfectio est proficiendi studium. eiusmodi confirma-- 
tionem testatur opus esse Spiritus: unde sequitur, non esse ex pro- 
pria hominum facultate, Nam sicut a Spiritu Dei est omnis boni ini- 
tium, ita et incrementa: deinde acceptam fert Dei gratiae, quum 
utitur verbo Donandi. quod minime admittunt Papistae, quum di- 
cunt, secundas gratias nobis retribni: prout quisque meritus fuerit, 
prima gratia bene utendo. Nos vero cum Paulo agnoscamus donum 
esse gratiae Dei ,- non tantum quod coepimus bene currere, sed quod 
progredimur: non tantum quod renati sumus, sed quod in dies ma- 
gis augemur. Et quo apertius Dei gratiam asserat, dicit: Secundum 
divitias gloriae suae. quod bifariam potest exponi, vel: Secundum di- 
vitias suas gloriosas, ut genitivus valeat epithetum, pro usu linguae 
Hebraicae, vel: Secundum gloriam suam opulentam et copiosam. 
Ita nomen Gloriae pro misericordia positum erit: quemadmodum ca- 
pite 1, 6.: hic secundus sensus magis arridet. In hominem interio- 
rem. Homo interior Paulo animam significat, et quicquid ad spiri- 
tnálem animae vitam pertinet: sicut exterior, corpns cüun suis appen- 
dicibus, hoc est, sanitate corporis, honoribus, divitiis, aetatis flore, 
gratia, et quicquid tale est. Secundae ad Corinthios 4, 16.; Si ex- 
terior homo noster corrumpitur, interior renovatur de die in die, 
hoc est, si mundo cadimns, hoc facit, nt magis ac magis in nobis vi- 
geat spiritualis vila, Non ergo vult Paulus roborari sanctos, ut in 
mundo excellant et floreant, sed ut Dei virtute fortes sint eorum ani- 
mae, quod ad regnum Dei. 

17. Ut inhabitet Christus. Declarat, quale sit interioris hominis 
robur. nam quum in Christo Pater omnium donorum plenitudinem 
reposuerit: qui Christum habet in se manentem, ei nihil deest, Fal- 
luntur ergo, qui aliter Spiritum Dei se posse adipisci sperant, 
quam dum adepti sunt Christum. quemadmodum rursus stulta est ac 
praepostera eorum. imaginatio, qui Christum percipi a nobis posse 

somniant absque Spiritu. Atqui utrumqüe tenendum est, eatenus 
nos fieri Spiritus sancti participes, quatenus Christo communica- 
mus: quia non alibi invenietur Spiritus quam in Christo, super 

uem dicitur propterea requievisse (Iesai, 61, 1.): nec Christum a 
Spiritu suo posse divelli, ut sit quasi mortuus et vacuus sua virtute. 
Bene ergo Paulus eos spirituali Dei virtute pollere definit, in qui- 
bus Christus habitat. partem etiam designat, ubi legitima est Chri- 
sti sedes, nempe cor: ut sciamus, non satis esse si in lingua verse- 
tur, aut in cerebro volitet. Modum praeterea exprimit, quo tan- 
tum bonum obtinetur. Habitet, inquit, per fidem. praeclara fidei 
laus, quod Filius Dei per ipsam noster efficitur, ut domicilium in 
nobis habeat. neque enim fide solum agnoscimus Christum pro no- 
bis passum, et pro nobis a morte suscitatum: sed eum, ut se nobis 
offert possidendum ac fruendum, recipimus: quod diligenter notan- 
dum est. Plerique pro eodem accipiunt, Christi esse participem, 
et Cliristo credere. atqui participatio , quam habemus cum Christo, 
est fidei effectus, Summa sit: Non procul intuendum esse Christum 
fide, sed recipiendum esse animae nostrae complexu, ut in nobis 
habitet: atque hoc modo fieri, utSpiritu Dei impleamur. Ut sitis 
in caritate,  Recenset fructus habitationis, caritatem, et agnitio- 
nem divinae gratiae, et eius amoris qui nobis exhibitus fuit in Chri- 
sto. Hanc eandem esse veram et solidam animae virtutem, sequi- 
tur. ideo quoties de sanctorum perfectione agit, duabus his parti- 
bus eam constare docet. Duae similitudines, quas adhibet, expri- 
munt, quam firma et constans debeat esse in nobis caritas. Multi 
enim leviter tincti sunt caritate: sed quae facile evanescit aut discu- 
titur, quia parum altas habet radices. Paulus autem vult eam pe- 
nitus animis nostris infixam esse, ut sit quasi bene fundatum aedifi- 
cium et profunda plantatio. Ille est simplex ac genuinus sensus, 
nos ita radicitus insitos esse debere in caritate, et ita funditus in 
profundo. eius affectu conditos, ut nihil inde nos dimoveat, Unde 
patet, eos nugari, qui ex Pauli verbis colligunt, salutis nostrae fun- 
damentum ac radicem esse caritatem. Neque enim disputat Paulus, 
ubi salus nostra fundata sit, idque omnes vident, sed quam firma et 
tenax debeat in nobis esse caritas. 

i 18. Quo valeatis comprehendere. Secundus fructus, ut perci- 
piant Ephesii, quanta sit erga homines Christi dilectio, talis autem 
apprehensio vel notitia ex fide est. Quum in ea re sanctos omnes 
illis socios adiungit, indicat praestantissumum esse bonum, quod pos- 
sint in praesenti vita consequi: supremam esse sapientiam , ad quam 
omnes filii Dei aspirant. Caeterum quod sequitur, quum per se cla- 
rum sit, hactenus variis interpretationum opinionibus obscuratum 
fuit. Augustinus in argutia nihil ad rem pertinente sibi valde pla- 

. cuit. quaerit enim hic mysterium nescio quod in figura crucis: de- 
inde ex latitudine facit caritatem, ex altitudine spem, ex longitu- 
dine patientiam, et profunditate humilitatem. Haec subtilitate sua 
placent: sed quid ad Pauli mentem? nihilo certe magis, quam quod 

„Ambrosius sphaericam formam designari putat. Verum, aliorum in- 
terpretationibus omissis, dicam quod omnes simplex et verumi esse 
agnoscent. Paulus enim nihil per istas dimensiones intelligit, quam 
Christi caritatem, de qua continuo post: significans, eum, cui vere 
et perfecte cognita est, undequaque sapere. ac si.dixisset: Quaqua- 
versum respiciant homines, nihil reperient in salutis doctrina, quod 
non huc referendum sit. Continet enim una Christi dilectio omnes 
sapientiae numeros. ideo quo facilior sit sensus, ita resolvi debent 
verba: Ut valeatis comprehendere Christi dilectionem, quae est lon- 
gitudo, latitudo, profunditas et altitudo sapientiae nostrae, hoc est, 
tota perfectio. Similitudinem enim sumit a mathematicis, ut a par- 
tibus totum designet. quoniam hic omnium fere communis est mor- 

bus, rerum inutilium studio ardere, utilis valde est ista admonitio : - 
quid scire nobis expediat, et quid Dominus considerare nos velit 
sursum deorsum, ad dextram et sinistram, a fronte et a tergo, Di- 
lectio Christi nobis proponitur, in cuius meditatione nos exercea- 
mus dies ac noctes: et in quain nos quasi demergamus. Hanc unam 
qui tenet, satis habet: exira eam nihil est solidum, nihil utile, ni- 
hil denique rectum aut sanum.  Circumeas licet coelum, terras, 
maria: non altius transcendes, quin legitimum sapiendi finem 
transilias. 

16. Quae cognitionem exsuperat. Sicalibi: Pax Dei, quae ex: 
superat omnem sensum, custodiat corda vestra (Philipp. 4,7.). nam 
hominem, ut ad Deum accedat, supra se et mundum attolli opor- 
tet. Hoc est quod sophistas impedit, quominus concedant, nos de 
gratia Dei posse esse certos. nam fidem metiuntur humani sensus 
apprehensione, Atqui Paulus scientiam hic statuit, quae sit omni 
notitia superior. et merito. nam si huc facultas humana conscende- 
ret, frustra peteret nunc Paulus ipse, a Deo donari.. Meminerimus 
ergo, fidei certitudinem esse scientiam, sed quae Spiritus sancti 
magisterio, non ingenii nostri acumine discitur. Plura si volent, 
ex Institutione petant lectores, Ut sitis completi. Uno verbo iam 
declarat, quid per varias dimensiones intellexerit: nempe qui Chri- 
stum habet, eum omnia habere quae requiruntur ad nostram in Deo 
perfectionem, nam hoc significat Dei plenitudo. Alioqui homines in 
se ipsis complementum habere se fingunt: sed ut quisquiliis aut 
vento turgeant. Perperam autem illi et impie delirarunt, qui com- 
plementum Dei interpretati sunt plenam Divinitatem, quasi homi- 
nes fiant Deo aequales. 


20. Ei autem qui potest cumulate super omnia facere 
quae petimus aut cogitamus, secundum potentiam in nobis 
agentem, 21. Sit gloria in Ecclesia per lesum Christum, in 
omnes aetates saeculi saeculorum, Amen. 


Tandem erumpit in gratiarum actionem, quae tamen exhorta- 
tionem simul continet ad bene sperandum. Porro gratiarum actio 
hno spectat, ut incitentur magis ac magis Ephesii ad aestimandam 
Dei gratiam pro sua dignitate. Gloria, inquit, Deo sit per Christum. 
nempe quia per eum effusa erat Dei misericordia in Gentes. . Addit 
in Ecclesia; quo significat, Dei gratiam in Gentium vocatione esse 
talem, quae debeat inter omnes fideles, quam late patet Ecclesia, ce- 
lebrari, Perpetuitas ad augendam magnitudinem valet. 

20. Qui potest. Refertur hoc ad futurum tempus, ideo est spei 
doctrina, et certe non possumus Deo iustas ex animo gratias agere 
pro acceptis beneficiis, nisi persuasi simus, eius bonitatem perpe- 
tuam erga nos fore. Quum autem dicit Deum posse, non intelli- 
genda est potentia longe remota ab actu, ut loquuntur: sed quae se 
proferat, et re ipsa a nobis sentiatur. Debent enim fideles eam 
semper coniungere cum opere, ubi de rebus sibi promissis, ct de. 

.sua salute agitur. Quicquid enim potest Deus, facturus est procul 
dubio, si promisit. 1d confirmat prioribus experimentis, vel prae- 
senti, quae se in illis exserebat, Spiritus efficacia. Secundum id 
quod iam in nobis sentimus, inquit. quicquid enim bonorum nobis 
Deus coufert, documentum est elus erga nos gratiae, amoris, vir- 
tutis: unde in posterum debemus meliorem fiduciam concipere. No- 
tandum est membrum illud, Cumulate, item, Super omnia facere 
quae petimus, aut cogitamus: ne timeamus excessum in recte fide. 
Nunquam enim tantum exspectabimus bonorum a Deo, quin vota 

. omnia et sensus omnes nostros iminensa sua liberalitate superet. 

1. Obsecro itaque vos, ego vinctus in Domino, ut digne 
ambuletis vocatione, ad quam vocati estis, 2. Cum omni 
humilitate et mansuetudine, cum tolerantia sufferentes vos 
invicem in dilectione, 3. Studentes servare unitatem spiri- 
tus, in vinculo pacis. 4. Unum corpus et unus spiritus: 
quemadmodum vocati estis in una spe vocationis vestrae. 
5. Unus Dominus, una fides, unum baptisma. 6. Unus 
Deus et Pater omnium, qui est super omnia, et per omnia 
(vel super omnes et per omnes), et in omnibus vobis. 


Haec tria capita tantum continent praeceptiones de moribus, 
ac primum quidem eos hortatur ad mutuam concordiam. qua occa- 
sione de Ecclesiae regimine tractat: quoniam ita sit compositum a 
Domino, ut vinculum sit unitatis inter nos servandae. 

1. Ego vinctus in Domino. A vinculis, quae videbantur eum de- 
spicabilem reddere, maiorem (ut etiam alibi visum est) sihi aucto- 
ritatem vindicat. Erant enim veluti sigillum honorificae illius lega- 
tionis quam obtinuerat, Nam quicquid est Christi, etiamsi coram 
mundo sit ignominiosum, summo cum honore suscipiendum a nobis 
est: ut plus reverentiae habeat Apostoli carcer, quam omnés Re- 
gum pompae et triumphi. Digne ambuletís. Generalis sententia 
et quasi praefatio communis, ex qua manat quicquid postea sequi- 
tur. De vocatione eorum prius disseruit: nunc admonet hoc re- 
stare, ut se Deo morigeros praebeant, ne sint tanta gratia indigni. 
Quum ad species descendit, primum locum dat humilitati. ratio est, 
quia de unitate yerba facturus erat. primus autem gradus, quo ad 
eam pervenitur, est humilitas. Haec enim mansuetudinem ex se pa- 
rit, quae nos deinde reddit patientes. fratres autem nostros susti- 
nendo retinemus unitatem, quae alioqui centies quotidie abrumpe- 
retur. Meminerimus ergo, principium colendae fraternae benevo-. 
lentiae esse humilitatem. unde enim protervia, fastus, contumeliae 
adversus fratres? unde rixae, unde insultationes et probra, nisi 
quia se quisque nimis amat, et nimis sibi placet? Ergo qui arro- 
gantiam deposuit, et sibi desiit placere, mansuetus erit et facilis, 
tali porro moderatione quisquis erit praeditus, multa fratribus igno- 
scet, multa tolerabit. Quare notandus est hic ordo et contextus: 
quia de patientia iuutiliter quis praecipiet, nisi mansuefecerit ani- 
mos et ferociam correxerit: frustra de mansuetudine concionabitur, 
nisi ab humilitate sumpserit exordium. Quod dicit In dilectione, 
significat quod alibi dicit, hanc esse propriam caritatis naturam , ut 
sit patiens (I. Cor. 18, 4.). ergo ubi regnabit ac vigebit caritas, multa 
alii in aliis feremus. Caeterum non immerito commendat patien- 
tiam, ut maneat unitas spiritus. Quotidie 'enim accidunt innnmera 
offendicula, quae dissidia inter uos excitare possent, praesertim in 
tanta morositate, quanta laborat humanum ingenium. — Unitatem 
spiritus quidam pro spirituali accipiunt, quam in nobis efficit Dei 
Spiritus. et certe is est solus, qui nos reddit unanimes, adeoque facit 
unum. sed ego simplicius interpretor de animorum concordia. Col- 
ligari unitatem docet pacis vinculo, propterea quod ex contentioni- 
bus nascuntur fere odia et simultates, Placide ergo vivendum, ut 
maneat inter nos benevolentia. 

E 4. Unum corpus. Clarius exprimit, quam perfecta esse debeat 
ünitas Christianorum: nempe quae omni ex parte adeo valeat, ut 
in unum corpus et unám animam coalescamus. quibus verbis totum 
hominem designat: quasi diceret, nos penitus corpore et anima, non 

'. ex parte duntaxat, debere esse unitos. Et valido argumento hoe 


confirmat, quia in unam hereditatem et unam vitam vocati simus 
omnes. inde enim sequitur, potiri nos vita aeterna aliter non posse, 
quam si inter nos vivamus unanimes in boc mundo. Nam ideo simul 
omnes Deus una voce invitat, ut, eodem fidei consensu inter se uniti, 
mutuo alii alios iuvare studeant, O si animis nostris insideret haeo 
cogitatio, hanc Legem nobis esse propositam, ut non magis dissi- 
dere inter se possint filii Dei, quam regnum coelorum dividi, quanto 
in colenda fraterna benevolentia essemus cautiores? quanto nobis 

. horrori -essent omnes simultates, si reputaremus, ut decet, eos 
omnes se alienare a regno Dei, qui a fratribus se disiungunt? ' Sed 
nescio qui fit, ut secure nos esse filios Dei gloriemur, mutuae inter: 
nos fraternitatis obliti. Discamus itaque ex Paulo, eiusdem here> 
ditatis minime esse capaces, nisi qui unum corpus sunt et unus spi- 
xitus. à 

5. Unus Dominus, Priore ad Corinth. 12, 5. simpliciter hao 

voce Domini imperium Dei notat, hic vero, quia paulo post de 
Patre nominatim loquetur, proprie Christum intelligit, qui ordina- 
tus est nobis a Patre dominus. non possumus autem illius dominio 
subesse, nisi unanimes. Quoties hic legis vocabulum Unus, intel- 
lige emphatice positum, ac si diceret: Non potest dividi Christus, 
non potest scindi fides: non sunt diversi Baptismi, sed unus omni- 
bus communis: non potest Deus in partes vartas distrahi, ergo uni» 
tatem inter nos sanctam coli decet, quae tot vinculis est colligata. 
Nam et fides, et Baptisma, et Deus pater et Christus unire nos de- 
bent, ita ut quodammodo in unum hominem coalescamus omnes. 
Caeterum haec omnia unitatis argumenta expendi magis debent, 
quam enarrari queant, ideo breviter Apostoli mentem indicaxe mihi 
sufficit: plenam tractationem concionibus relinquo. Porro unitas 
fidei, culus meminit, ab unica et aeterna Dei veritate pendet, in 
qua fundata est. Unum Baptisma. Perperam ex hoc loco quidam 
colligunt, non iterandum esse Baptisma inter Christianos, neque 
enim hoc vult Apostolus: sed idem esse omnibus oommune. ideoque 
nd ipsum initiari nos in unam animam et unum corpus. Quodsi va- 
et illa ratio, multo validior erit ista, Patrem, et Filium, et Spiri- 
tum sanctum, unum Deum esse: quia unum est Baptisma, quad 
trium nomine consecratur. Quid enim habebunt^vel Arriani, vel 
Sabelliani, quod respondeant ad istam obiectionem? Baptismus 
tantam vim habet, ut nos unum efficiat, in Baptismo autem invoca- 
tur nomen Patris, et Filii, et Spiritus sancti. negabuntne unam 
esse Divinitatem, quae sit huius sacrae et mysticae unitatis funda- 
mentum? Ergo fateamur necesse est, ex Baptismi institutione pra- 
bari tres personas in una Dei essentia, 

6. Unus Deus et Pater. Hoc est praecipuum : qnia iude manant 
reliqua omnia, Unde epim fides? unde Baptismus? unde Christi 
eiiam dominium, cuius auspiciis copulamur, nisi quia Deus Pater, 
se in nos diffundens, his quoque mediis vicissim nos ad se colligit? 
Duae particulae ènt zárvsow, xa) (uà ztávrov , tam neutro quam ma- 
sculino genere possunt accipi. et uterque sensus non male quadra- 
hit. imo utrovis modo transferas, idem erit sensus, Tametsi enim 
Deus sua virtute sustinet fovetque omnia et regit: non tamen hie 
Paulus de illa universali gubernatione loquitur, sed de spirituali 
tantum, quae ad Ecclesiam pertinet. Deus enim Spiritu sanctifica- 
tionis diffusus est per omnia Ecclesiae membra, et omnia comple- 
ctitur suo imperio, et in omnibus habitat. Deus autem non. dissi- 
det ipse secum, ergo necesse est, ut nos in unum coadunet. de qua 
spirituali unitate meminit Christus, Iohannis 17, 11, Illud quidem 
verum est generaliter de omnibus non hominibus tantum, sed etiam 
creaturis: Inu ipso sumus, et movemur, ét vivimus (Act. 17, 29.). 

Item: Ego omnia impleo (Ierem. 18, 13.). verum expendi debet hu- 
ius loci circumstantia. Tractat enim Paulus de mutua fidelium inter 
se coniunctione, quae nihil commune habet vel cum impiis, vel 
cum brutis animalibus. Ad eam ergo restringitur quod dicit de im- 
perio et praesentia Dei, qua etiam ratione nomen Patris apposuit, 
quod nonnisi Christi membris competit. 


7. Unicuique autem nostrum data est gratia, secundum 
mensuram donationis Christi. 8. Propterea dicit: Post— 
quam ascendit in altum, captivam duxit captivitatem, et de- 
dit dona hominibus (Psal. 68, 19.) 9. Illud autem Ascendit, 
quid est, nisi quod etiam descenderat prius in inferiores 
partes terrae? 10. Qui descendit, ipse est etiam qui ascen- 
dit super omnes coelos, ut impleret omnia. 


7. Unicuique, Nunc modum describit, quo Deus mutuam inter 
nos coniunctionem tuetur ac retinet: nempe dum neminem donat 
tanta perfectione ut sibi sufficiat, ipse privatim ac seorsum ab aliis, 
aut se ipso sit contentus: sed certum modum singulis impertit , ut, 
nonnisi inter se communicando, habeant quantum satis est ad sta- 
tus sui conservationem. De varietate donorum disputat etiam prio- 
ris ad Corinthios capite 12, 4., in eundem propemodum finem, nam 
illic docet, tantum abesse ut talis diversitas concordiae noceat fide- 
lium, ut magis ad eam fovendam et confirmandam valeat, Summa 
igitur praesentis loci est, quod Deus in neminem omnia contulerit : 
sed quisque certam potius mensuram receperit, ut alii aliis indi- 
geant et in commune conferendo, quod singulis datum est, alii alios 
mutuo iuvent, Nomine Gratiae et Donationís admonet, non esse 
superbiendum, quantiscunque dotibus polleamus: quandoquidem eo 
magis obstricti sumus Deo. Porro Christüm facit auctorem, quia 
sicut a Patre fecit initium: ita in ipsum vult nos et nostra omnia 
colligere, quemadmodum videbimus. 


- 8. Propterea dicit. Quia nonnihil a genuino sensu hoc testimo- 
nium detorsit Paulus, ut proposito suo accommodaret: impii eum 
crimjnantur, quasi Scriptura abusus fuerit. Quinetiam Iudaei, quo 

lus habeant coloris ad maledicendum, naturalem ipsum sensum ca- 

umniose depravant, quod de Deo praedicatur, ad Davidem vel ad 
populum transferendo. David, inquiunt, vel populus, in altum 
ascendit, quum, tot victoriis elatus, factus est hostibus suis supe- 
rior. Atqui siquis totum Psalmi contextum expendat, reperiet soli 
Deo proprie hoc tribui. totus Psalmus quasi epinicion est, quod Da- 
vid ob victorias sibi concessas canit Deo: verum ex rebus, per ma- 
num suam gestis, occasione sumpta, quae Beus alias magnifice edide- 
rat pro salute populi sni, obiter commemorat. Scopus est, ut glo- 
riosam Dei potentiam et bonitatem in Ecclesia spectandam propo- 
nat. inter alia dicit: Ascendisti in altum. Caro enim Deum iacere 
et dormire putat, nisi quum palam exercet sua iudicia. itaque homi- 
num iudicio, quum oppressa est Ecclesia, Deus quedammodo eit 
humiliatus. ubi autem eius liberandae causa manum ultricem exse- 
rit, videtur se erigere, et suum tribunal conscendere. Loquutio est 
satis frequens et nota: denique liberatio Ecclesiae hic vocatur Dei 
exaltatio. Paulus vero quum videret a Davide celebrari triumphum 
de omnibus Dei victoriis, quascunque in Eoclesiae suae salutem re- 
tulerat, merito hunc versum de ascensione Dei accommodavit ad 
Christi personam, Hic enim praecipuus est triumphus, quem Deus 
unquam egit, quum Christus, devicto peccato, subacta morte, Sa- 
-tana profligato, in coelum magnifice sublatus est, ut glorioso im- 

perio Ecclesiam regeret. Hactenus non est, cur obiiciat quisquam, 
Paulum hoc testimonio abusum esse praeter mentem Davidis. nam 
quum David in perpetuo Ecclesiae statu Dei gloriam consideret: nulla 
certe reperietur magis triumphalis et memoranda Dei ascensio | quam 
qua sublatns est Christus ad Patris dexteram, ut sibi omnes principa- 
tus et dominationes subiiceret, atque ita fieret aeternus Ecclesiae suae 
vindex et custos. Captivam duxit. — Captivitas hic nomen est col- 
lectivum, pro hostibus captivis. significat ergo simpliciter, quod Deus 
in suam potestatem hostes redegerit: quod plenius in Christo imple- 
tum est, quam alias unquam. neque enim Satanam modo et pecca- 
tum et mortem, totosque inferos prostravit: sed ex rebellibus quoti- 
die facit sibi obsequentem populum, quum Verbo suo carnis nostrae 
lasciviam domat: rursus hostes suos, hoc est impios omnes, quasi 
ferreis catenis tenet constrictos, dum illorum furorem cohibet sua 
virtute, ne plus valeant quam illis concedit. Verum quod proxime 
sequitur, plus aliquanto habet difficultatis. nam quum habeat Psal- 
mus, Deum accepisse.dona: Paulus e converso refert dedisse, atque 
ita contrarium sensum reddere videtur. Sed in hoc quoque nihil est 
absurdi: quia non solet Paulus recitare verba, quoties Scripturam 
citat, sed contentus locum indicasse rem polius ipsam sequitur. Ger- 
tum est autem, Deum non ipsi sibi, sed populo suo dona accepisse, 
de quibus meminit David. unde et paulo ante dictum erat in Psalmo, 
distributa esse spolia inter familias Israel. Ergo quum hic accipiendi 
fuerit finis ut daret, a re ipsa minime discessit Paulus, utcunque ver- 
bum mutaverit. Quanquam ego iu diversam sententiam magis im- 
clino, Paulum data opera verbum mutasse, nec adduxisse tanquam 
ex Psalmo sumptum: sed potius ex se ipso protulisse quod praesenti 
instituto aptum erat, Quum ergo de Christi exaltatione pauca verba 
Psalmi citasset, de suo adiecit, eum dedisse dona, ut sit minoris et 
maioris comparatio: qua ostendere vult Paulus, quanto praestantior 
sit ista Dei ascensio in Christi persona, quam fuerit in veteribus Ec- 
clesiae triumphis. quanto scilicet excellentius est, victorem liberaliter 
omnia omnibus largiri, quam a viciis spolia colligere. Quod alii ex- 
ponunt, Christum a Patre accepisse quae nobis distribueret, coactum 
est, et prorsus alienum a proposito. Nulla, meo iudicio, magis ger- 
mana solutio est quam illa: quod loco Psalmi breviter indicato Pau- 
lus sibi libere permiserit addere, quod in Psalmo non habetur, Chri- 
sto tamen alioqui convenit: imo in quo excellit ac praeferenda est 
Christi ascénsio veteribus illis Dei gloriis, quas David recenset. 

9. Illud autem Ascendit. Rursum hic Paulum exagitant ça- 
lumniatores, quod frivola et puerili argutatione ad realem Christi 
ascensum trahere conetur, quod de illustratione divinae gloriae figu- 
rate dictum est. Quis enim ignorat, inquiunt, in verbo Ascendit esse 
metaphoram? nullum ergo pondus habet quod infert, oportuisse prius 
descendere. Respondeo, non hic contendere more dialectico, quid 
necessario ex Prophetae verbis sequatur, vel inferri queat.  Noverat, 
metaphorice Davidem de exaltatione Dei loquutum, sed quia rursus 
negari non potest, quin Deum ad tempus quodammodo humiliatum 
füisse innuat, qui eum praedicat fuisse exaltatum : merito Paulus 
prius illud ex hoc secundo colligit, lam vero quis unquam inferior. 
Dei fuit descensus, quam dum Christus se ipsum exinanivit? ergo si 
unquam se magnifice extulit Deus, postquam visus fuerat inglorius 
jacuisse: id praecipue factum est, quum Christus ex infima hac no- 
stra conditione in coelestem gloriam receptus est, denique non hie 
quaerenda est scrupulose literalis Psalmi expositio, quum tantum ad 
Prophetae verba alludat Panlus, qualiter etiam locum Mosis ad sunm 
institutum deflectit Rom. cap. 10, 6, Praeterquam autem quod nihil 
nisi proprie et convenienter accommodat Paulus ad Christi personam: 

clausnla Psalmi satis demonstrat, ad eius regnum pertinere, quae illio 
canuntur. Vaticinium enim apertum continet de Gentium vocatione, 
ut alia taceam. In inferiores partes. Hoc vero inepte torquent qui- 
dam vel ad lymbum, vel ad inferos, quum de praesentis tantum vis’ 
tae conditione agat Paulus. Et argumentum, quod sumunt ex gradu 
comparativo, nimis infirmum est. comparatur enim non una pars 
terrae cum altera, sed tota terra cum coelo: ac si diceret, ex seda 
tam excelsa 1n hoc nostrum profundum barathrum descendisse. 

10. Super omnes coelos, Perinde est ac si diceret: extra mun- 
Qum hunc creatum. Nam quum dicitur Christus in coelo esse, non 
sic accipere debemus, quasi resideat inter sphaeras, ut stellas nume- 
ret: sed illic coelum significat locum sphaeris omnibus superiorem, 
qui post resurrectionem Filio Dei est destinatus. non quod proprie lo- 
cus sit exira mundum, sed quia de regno Dei loqui, nisi more nostro, 
non possumus, Qui autem inde colligunt, Christum locorum inter- 
vallo non distare a nobis, eo quod idem valeant eminentia supra 
omnes coelos, et ascensus in coelum: non animadyertunt, quum su- 
pra coelos, vel in coelis locatur, excludi quicquid est circumferentiae 
sub sole et stellis, adeoque sub tota visibilis mundi machina. Ue 
impleret omnia. | Quoniam Implere saepe Perficere significat, posset 
hic quoque sic accipi. nam suo in coelum ascensu Christus possessio- 
nem adiit datae sibi a Patre dominationis, ut omnia regat sua vir- 
tute, et moderetur. Elegantiortamen, meo iudicio, erit sensus, si 
duo in speciem contraria iungantur, quae tamen re ipsa inter se cone 
gruant. Nam quum audimus ascensum Christi, protinus nobis in 
mentem venit, eum procul a nobis remotum esse: et est etiam sane, 
quoad corpus et humanam praesentiam. Paulus autem admonet, ita 
subductum fuisse a nobis corporali praesentia, ut omnia tamen im- 
pleat, nempe Spiritus sui virtute, Nam quacunque patet Dei dexte- 
xa, quae coelum et terram complectitur, diffusa est spiritualis Chri- 
sti praesentia: et ipse immensa virtute sua adest, utcnnque corpus 
coelo contineri oporteat, secundum Petri sententiam (Act. 8, 21.). 
Videmus, ut allusio ad speciem repugnantiae non parvam addat gra- 
tiam, Ascendit, sed ut coelum ef terram impleret, qui ante exiguo 
spatio continebatur. Sed annon prius implebat? certe sua Divinitate, 
fateor: sed virtutem sui Spiritus non ita exserebat, nec in ea suam 
praesentiam exhibebat, sicut adita regni sui possessione, Ioh. 7, 89. : 
Nondum Spiritus datus erat, quia Iesus nondum erat glorificatus. , Et 
16, 7.: Expedit vobis ut vadam. nisi enim abiero, Paracletus non ve- . 
niet. Denique sicut tunc coepit sedere ad dexteram Patris, coepit 
etiam implere omnia. 


11. Et ipse dedit alios quidem Apostolos, alios autem 
Prophetas, alios vero Evangelistas, alios Pastores et Docto— 
res, 12. Adinstaurationem sanctorum, in opus ministerii, 
in aedificationem corporis Christi, 13. Usquedum occurra- 
mus omnes in unitatem fidei, et cognitionis Filii Dei, in vi— 
rum perfectum, in mensuram aetatis plenitudinis Christi : 
14. Ne amplius simus pueri, qui fluctuemur, et circumfera— 
mur quovis vento doctrinae, per astum bominum, per ver— 
sutiam ad circumventionem imposturae. 


Redit ad illam gratiarum dispensationem, cuius meminerat: et 
fusius declarat quod breviter prius attigit, ex ista varietale confici in 
Ecclesia unitatem, sicut varii toni in musica suaveni melodiam con- 
ficiunt, Simul tamen externum Verbi ministerium commendat ab 

utilitate quae inde provenit. Summa est: Quod Evangelium per cer- 
tos homines praedicatur, ad id, munus ordinatos, hanc oeconomiam 
esse, qua Dominus Ecclesiam suam vult gubernare, ut incolumis ma- 
neat in hoc mundo, et tandem solidam suam perfectionem obiineat, 
Caeterum mirari quis possit, cur Paulus, quum de Spiritns sancti do- 
nis esset sermo, nunc officia donorum loco commemoret. Respon- 
deo, quoties a Deo vocati sunt homines, dona necessario. coniuncta 
esse officiis, neque enim Deus, Apostolos aut Pastores instituendo, 
larvam illis duntaxat imponit: sed dotibus etiam instruit, sine qui- 
bus rite functionem sibi iniunctam obire nequeunt. Quisquis ergo 
Dei auctoritate constituitur Apostolus, non inani et nudo titulo, sed 
mandato simul et facultate praeditus est. Nnnc singula verba ex- 
pendamus, 

1. Jpse dedit. Primum significat, non esse hoc inventum huma- 
num, sed sacrosanctam Christi institutionem, quod regitur Ecclesia 
Verbi praedicatione.: Neque enim Apostoli se ipsi crearunt, sed ele- 
cti fuerunt a Christo: neque hodie qui veri sunt Pastores, se temere 
ingerunt proprio arbitrio, sed a Domino excitantur. denique regimen 
Ecclesiae, quod Verbi ministerio constat, non ab hominibus excogi- 
tatum, sed a Filio Dei positum esse docet. proinde tanquam inviola- 
bili eius decreto aequiescendum: et quicunque hoc ministerium vel 
respuunt, vel aspernantur, eos in Christum auctorem iniurios et. re- 
belles esse. Ipse ergo est qui dedit: quia, nisi excitet, nulli erunt, 
Unde etiam colligimus, neminem fore idoneum aut parem tam prae- 
claro muneri, nisi qui a Christo formatus et factus fuerit.. Quod ergo 
Evangelii ministros habemus, eius est donum: quod excellunt neces- 
sariis donis, eius est donum: quod munus sibi commissum exsequun- 
tur, similiter eius donum est, lius quidem Apostolos. Quum his 
momen unum et munus, illis autem aliud assignat, semper hoc ad 
illam diversitatem membrorum refertur, ex qua tamen universi cor- 
poris integritas constituitur: ut tam aemulationem et invidiam quam 
ambitionem tollat. Hoc enim est quod rectum donorum usum cor- 
rumpit, dum sibi quisque addictus est, dum quisque eminere vult, 
dum sibi quisque placet, dum minores invident maioribus. Admonet 
ergo, singulis aliquid datum, non ut seorsum sibi quisque habeat 
quod accepit: sed nt in commune omnes conferant. De officiis, quae 
hic recenset, nonnihil dictum fuit duodecimo capite prioris ad Corin- 
thios. Hic tantum perstringam, quantum loci expositio flagitare vi- 
debitur. Quinque functionum species enumerat, de quibus varie 
disputari scio.. nam et quidam ex duabus postremis unam tantum fa- 
ciunt. Ego, aliorum omissis opinionibus, quod mihi videtur dicam. 
Apostolos accipio, non generaliter secandum etymologiam, sed ih 
propria significatione, pro selectioribus illis quos Christus in praeci- 
puum honorem evexit, quales fuerunt Duodecim, in quorum ordinem 
postea ascitus fuit Paulus. lllorum officium fuit quaquaversum in 
toto orbe publicare Evangelii doctrinam, plantare Ecclesias, et re- 
gnum Christi erigere. Ita non habebant singuli proprias Ecclesias 
sibi attributas: sed omnibus commune mandatum erat praedicandi 

„Evangelii quocunque venissent, lis proximi erant Evangelistae, et 
munus aífine habebant: tantum gradu dignitatis erant dispares, ex 
quo genere erant Timotheus et similes. nam quum in salutationibus 
illum sibi adiungit Paulus, non tamen facit in Apostolatu socium, sed 
nomen hoc peculiariter sibi vindicat. Ergo secundum Apostolos, isto- 
rum subsidiaria opera usus est Domintis. His duobus generibus Pau- 
lus interposuit Prophetas. quo nomine multi intelligunt eos, qui polle- 
bant dono vaticinandi de rebus fnturis: qualis fuit Agabus. Ego, quo- 
niam hic agitur de doctrina, malo interpretari quemadmodum 14, prió- 
ris ad Corinthios, pro eximiis scilicet prophetiarum interpretibus , ut 

eas in rem praesentem singulari quodam revelationis dono accom- 
modarent: sio tamen, ut donum vaticinandi, quatenus doctrinae ans 
nexum erat, non excludam. Per Doctores et Pastores unum officium 
ideo designari quidam putant, quia disiunctiva particula, quemad- 
modum in prioribus, non habetur, quae alterum ab altero discernat. 
qua in sententia sunt Chrysostomus et Augustinus. . Nam quae in 
commentariis Ambrosianis leguntur, nimis puerilia sunt et indigna 
Ambrosio, Et illis quidem ex parte subscribo, Paulum de Pastoribus 
et Doctoribus promiscue loqui, ac si unus idemque esset ordo: ne- 
que eiiam nego Doctoris nomen in omnes Pastores aliquatenus com- 
petere. Verum ratio illa me non movet, ut duo haec confundam, 
quae video inter se differre. Tametsi enim omnium Pastorum est do- 
cere: peculiare tamen est donum interpretandae Scripturae, ut doe 
gmatum sanitas retineatur. et doctor aliquis esse poterit, qui tamen 
concionando non erit appositus, Pastores ergo sunt, meo iudicio, quie 
bus certi gregis cura commissa est: quibus Doctorum nomen attribui 
non displicet, modo interim sciamus, alterum esse Doctorum genus, 
qui tam formandis Pastoribus quam erudiendae toti Ecclesiae prae- 
sunt; non quin idem interdum Pastor esse queat, qui Doctor est: sed 
quia facultates sunt diversae. Notandum praeterea est, ex officiis, 
quae hic enumerat Paulus, postrema tantum duo perpetuo esse, nam 
Deus Apostolis, Evangelistis et Prophetis Ecclesiam suam nonnisi ad 
tempus ornavit: nisi quia, ubi collapsa est religio, Evangelistas extra 
ordinerà excitat, qui puram doctrinam postliminio in lucem revocent, 
Sine Pastoribus autem et Doctoribus nullum potest esse Ecclesiae re- 
gimen. Porro habent Papistae, cür conquerantur, suum primatum, 
quem iactant, hic affectum esse gravi contumelia. Hic disputatio est 
de unitate. colligit Paulus non causas modo, quae eam inter nos sta- 
biliunt, sed etiam symbola quibus fovetur. tandem venit ad Ecclesiae 
regimen. Si primatum aliquem unius sedis agnosceret: nonne afferre 
in medium debuit, unum caput ministeriale membris omnibus prae- 
fectum, cuius auspiciis in unitatem colligamur? Certe aut Pauli obli- 
vio excusari nequit, qui imprudetrter, quod maxime appositum erat 
adeoque praecipuum in causa, praetermiserit: aut fatendum est, rem 
esse a Christi institutione alienam. imo aperte fictitium hunc prima- 
tum evertit, quum, uni Christo eminentiam tribuens, Apostolos et 
Pastores universos ita illi subiicit, ut inter se collegae sint et socii. 
Nullus ergo locus est in Scriptura, qui tyrannicam illam hierarchiam, 
in qua unum terrenum caput constituitur, fortius evertat. Paulum quo- 
que sequutus Cyprianus, quae legitima sit Ecclesiae monarchia, bre- 
viter et praeclare definit, Unus, inquit, est Episcopafus, cuius a 
singulis in solidum pars tenetur, Episcopatum uni Christo vindicat: 
in eo administrando partem singulis assignat, et quidem in solidum, 
nequis supra alios se extollat. 

19. Ad instaurationem. Ego in versione Erasmum sequutus sum, 
non quia prorsus eius opinio mihi placeret: verum ut lectoribus eli- 
gere liceat, quod maxime probaverint, ubi illius versionem cum Vul- 
gari et cum mea contulerint. Vetus interpres habet: Consummatio- 
nem. Graece apud Paulum est xœr«otouos, quod vocabulum signi- 
ficat Coaptationem rerum,. in quibus debet esse symmetria et propor- 
tio. quemadmodum in humano corpore est iusta et bene digesta 
membrorum coagmentatio. unde etiam pro perfectione sumitur, Sed 
quoniam hic Paulus statum bene et ordine compositum indicare vo- 
luit, mihi magis probatur Constitutio. Nam dicunt proprie Latini, 
constitui rempublicam aut regnum, aut provinciam, quum ex dissi- 
patione omnia in rectum et legitimum statum resiitni contingit. In 
opus ministerii. Deus quidem per se hoc praestaret, si vellet: sed 
‘has paries, hominum ministerio delegavit. Proindė hoc vice occupa- 

tionis est additum, nequis obstrepat: An mon potest Ecclesia consti- 
tui et rite ordinari, nisi hominum opera? hRequiri ministerium Pau- 
lus docet, auia ita placet Deo, Pro eo, quod dixerat Constitutionem 
sanctorum, mox subiungit:- Aedificationem corporis Christi, eodem 
sensu. nam illa est legitima nostra integritas et perfectio, si. coaļesca> 
mus omnes in unum Christi corpus. Non potuit honorificentius Verbi 
ministerium commendare, quam dum hunc illi effectum tribuit. Quid 
enim praestantius, quam constitui Christi Ecclesiam, ut iusta sua et 
perfecta integritate constet? atqui tam praeclarum opus et divinum 
exterüo Verbi ministerio perfici Apostolus hic praedicat. Unde eos 
insanire palam est, qui praeterito hoc medio se in Christo perfectos 
fore sperant. cuiusmodi sunt fanatici, qui arcanas Spiritus revelatio- 
nes sibi fingunt; et superbi, qui privatam Scripturae lectionem suffi- 
cere sibi putant, ut nihil indigeant communi Ecclesiae ministerio, 
Nam si Ecclesiae aedificatio a solo Christo est: ipsius etiam sane est 
praescribere, quam aedificandi rationem esse velit. . Paulus autem 
aperte hic testatur, non alio modo, secundum Christi praescriptum, 
rite coagmentari nos et perfici, quam per externam praedicationem, 
dum per homines patimur nos regi ac doceri. Haec universalis est 
regula, quae tam ad summos quam ad infimos extenditur, Et certe 
Ecclesia communis est piorum omnium mater, quae tam Reges quam 
pee gignit in Domino, nutrit et gubernat: quod fit ministerio. 

roinde supra Christum sapere volunt, qui hunc ordinem vel pegli- 
gunt, vel contemnunt, quamobrem vae eorum superbiae, Non ne- 
gamus quidem posse nos sola Dei virtute perfici citra hominum admi- 
niculum: sed hic, quid Deo placuerit, quid statuerit Christus, non 
quae sit Dei potentia, disputamus, Ista porro non vulgaris erga ho- 
mines Dei est dignatio, quod ad perficiendam eorum salutem utitur 
hominum opera. Et optimum est fovendae unitatis exercitium, quod 
ad communem doctrinam, quasi ad ducis vexillum, aggregamur, 

13. Usquedum occurramus,. Quae prius in ministerii commen- 
dationem protulit elogia, nunc longius extendit, quod enim dixerat, 
hominum ministerio gubernari Ecclesiam , et ordinari, ut sit nume- 
ris omnibus absoluta: nequis putet unius solum diei esse illam neces- 
sitatem, docet usque in finem oportere ita fieri. Vel ut clarius lo- 
goat, hic admonet, usum ministerii non esse temporalem, sicuti pae- 

agogiae cuiuspiam: sed perpetuum, quamdiu in mundo versamur. 
Somniant enim fanatici homines, inutile esse ministerium, simul- 
atque ad Christum introducti fuerimus. Superbi, qui plus sapere vo- 
lunt quam oportet, quasi puerilia rudimenta contemnunt. ` Paulus an- 
tem reclamat, pergenduim esse in hoc cursu, donec amplius nihil no- 
bis desit: hoc est, usque ad mortem proficiendum ita esse sub unius 
Christi magisterio, ut non pudeat nos Ecclesiae esse discipulos, cni 
partes istas Christus mandavit, In unitatem fidei. Sed an non sta~ 
tim ab initio regnare debet inter nos fidei unitas? regnat quidem (fa- 
teor) inter Dei filios: sed nondum ita absolute, ut sibi mutuo occur- 
rerint. nam in tanta naturae imbecillitate satis est, si magis in dies 
ac magis alii aliis, et omnes simul Christo accedant, Nomen enim 
Occursus arctissimam illam colligationem significat, ad quam adhuo 
aspiramus, nunquam perveniemus, nisi carne hac exuti, quae sem- 
per multis ignorantiae et incredulitatis reliquiis est implicita, Quod 
sequitur de cognitione Filii Dei, exegetice positum existimo, voluit 
enim Apostolus exponere, quaenam sit vera fides, et ubi consistat; 
nempe quum Filius Dei cognoscitur. nam in ipsum solum respicere 
debet fides, ab illo pendere, in illo quiescere et concludi, ultra si 
tendat, evanescet, neque amplius erit fides, sed fallacia, Memine- 
rimus ergo, veram fidem ita in Christo contineri; ut praeter eum ni- 
hil sciat, adeoque nec scire appetat. In virum perfectum. Appo- 


46 IN EPISTOLAE PAULI 


sitive legendum est, ac si dixisset: Quae est ultima Christianorum 
perfectio? et cur istud? quia est plena aetas in Christo, neque enim 
stulti homines in Christo perfectionem suam quaerunt, ut decebat, 
Sed inter nos istud: principium valere debet, nihil esse extra Chri- 
stum, nisi noxium et exitiale. Quisquis ergo vir est in Christo, ille 
demum omni ex parte est absolutus. Aetas plenitudinis pro iusta, vel 
matura. Hic porro nulla;fit mentio senectutis, quae in hoc pro- 


' gressu locum non habet: nam cum ista spirituali Christi aetate si- 


mul etiam crescit vigor: quod autem senescit, ad interitum incli- 
nat. Ne amplius simus. Quemadmodum de maturitate virilis aeta- 
tis disseruit, ad quam tendimus toto vitae curriculo: ita non debere 
nos pueris esse similes, dum in eiusmodi profectu sumus, admonet, 
Aliquid enim medium statuit inter pueritiam et provectam aetatem. 
Pueri quidem sunt, qui nondum gressum firmarunt in via Domini, 
sed vacillant: qui nondum constitutum habent, quam viam tenere 
debeant, sed modo huc , modo illuc inclinant, semper dubii, sem- 
per inconstantes. Qui autem vere fundati sunt in Christi doctrina, 
tametsi nondum perfecti sint, habent tamen tantum prudentiae et 
roboris, ut sciant deligere, quid sit optimum, et constanter per- 
gant in recto cursu, ita fidelium vita, quae assiduo profectu ad sta- 
tum suum gradum aspirat, adolescentiae similis est. Quod ergo 
dixi, nunquam in hac vita nos esse viros, non debet trahi ad alte- 
rum extremum, quod vocant: ac si non fieret progressus extra pue- 
ritiam. Nam postquam Christo nati sumus, , debemus adolescere, 
ita ut non simus intelligentia pueri. Hinc apparet, qualis sub Pa- 

atu sit Christianismus, ubi, quam diligentissime possunt, in hoo 
Lioreut Pastores, ut plebem in prima infantia detineant, Qui 
fluctuemur et círcumferamur. Duabus metaphoris eleganter miseram 
eorum trepidationem exprimit, qui solide non recumbunt in ver- 
bum Domini, Primum naviculis facit similes, quae, medio in mari 
variis fluctibus iactatae, certum cursum non tenent, nec arte aut 
consilio reguntur, sed abripiuntur quocunque impetus tulit. Deinde 
comparat eos vel stipulis, velaliis rebus infirmis, quae, prout se 
ventus moverit, agitantur huc et illuc, et saepe in contrarias par- 
tes. Sic, inquam, necesse est instabiles moveri, quibus fundamen- 
tum, in quo acquiescant, non est aeterna Dei veritas. Haec iusta 
poena est adversus omnes, qui in homines potius quam Deum re- 
spiciunt, Contra vero testatur Paulus, fidem, quae Dei verbo niti- 
tur, invictam stare adversus omnes Satanae insultus. Quovis vento 
doctrinae, Pulcra metaphora, dum omnes hominum doctrinas, qui- 
bus ab Evangelii simplicitate distrahimur, appellat ventos. Deus 
enim verbum stum dedit, in quo actis radicibus maneamus immoti, 
hoinines autem huc et illuc suis figmentis nos abducunt. Quum ad- 
dit: Per astum hominum, significat semper futuros impostores qui 
fidei nostrae imm'neant, et insidias tendant, sed nihil profecturos, 
si Dei veritate fuerimus muniti. quoruni utrumque diligenter notan- 
dum est. Turbantur enim permulti, simulatque emergunt vel see 
ctae, vel impia aliqua dogmata. atqui nec Satan quiescere potest, 
quin semper puram Christi doctrinam conetur et tentet obscurare 
suis mendaciis: et Deus fidem nostram his certaminibus vult pro- 
bari. Deinde quum audimus istud esse optimum et praesentissimum 

emedium, ne circumveniamur ullis erroribus, opponere doctri- 
nam illam, quam a Christo et Apostolis didicimus: ea vero non vul- 
garis consolatio est. Unde apparet, quanta sit Papatus et quam ex- 
secranda impietas, ubi omnem verbo Dei certitudinem abrogant, et 
aliam fidei constantiam esse negant, quam si ab hominum auctori- 
tate pendeamus. Nam si quis haesitet, frustra verbum Dei consuli 
docent: sed decretis suis standum esse. Nos vero Legem, Prophe- 
tas, et Evangelium amplexi, fructum hunc, quem praedicat Paulus, 

non dubitemus nos inde percepturos, nequid nobis noceant omnes 
hominum imposturae, adorientur quidem nos, sed non praevalebunt, 
Fateor sáne, ab Ecclesia petendam esse sanam doctrinam: quia illi 
dispensationem commisit Deus. Sed quum Papistae, Ecclesiae prae- 
textu, doctrinam sepeliunt, satis produnt se diabolicam habere syne 
agogam. Quod ego verti Astum, Graecum nomen-est xvfs(«, trans- 
latum ab aleatoribus: quod inter eos multae sint fallendi artes. Ad- 
ditur z«vovoyía? quo verbo significat, exercitatos esse in fallaciis 
Satanae ministros, Huc accedit, quod ad struendas insidias excu- 
bant: quae omnia excitare et acuere studium nostrum debent, ne, 
si proficere negligamus in verbo Domini, ab hostibus circumventi, 
nimis severas ignaviae nostrae pocnas demus, 


15. Veritatem autem sectantes in caritate, crescamus ín 
eum per omnia, qui est caput, nempe Christum: 16. Ex 
quo totum corpus compositum et compactum per omnem 
juncturam subministrationis, secundum efficaciam in men- 
sura uniuscuiusque partis, incrementum corporis facit in 
aedificationem sui, in caritate. 


15. Feritatem autem. lam docuit, nos non debere esse pueros, 
ratione et iudicio destitutos. id ut confirmet, iubet nos crescere in 
veritate: atque id esi quod prius dixi, ita nos adhuc distare a virili 
aetate, ut tamen simus pueris maiores, Tantum enim firmitudinis 
debet in nobis habere Dei veritas; ne unquam moveamur de gradu, 
quibuscunque machinis nos Satan impetat. et tamen, quia nondum 
adepti sumus plenum et iustum robur, proficiendum est usque ad 
mortem. Finem profectus demonstrat, ut solus Christus inter nos 
emineat: nosque nonnisi in ipso fortes simus aut proceri, Iterum 
hic vides, ut neminem hominum excipiat, quin omnes in ordinem 
cogantur, ut se corpori subiiciant. Quid est igitur Papatus, nisi de- 
formis gibbus, qui totam Ecclesiae symmetriam confundit, dum 
unus homo, capiti se opponens, e membrorum numero se eximit? 
Hoc negant Papistae: quia Papam duntaxat ministeriale caput esse 
fingunt. Sedillo cavillo non effugiunt, quin tamen idoli sui tyran- 
nis sit prorsus ordini adversa, quem Paulus hic commendat, Sum- 
ma: Christum unum crescere oportet, omnes autem minui, ut bene 
composita sit Ecclesia. Quicquid autem augmenti acquirimus, ea 
proportione modificari debet, ut, in gradu nostro manentes, ex- 
tollendo capiti serviamus. Quum autem iubet nos veritati operam 
dare in caritate, particulam 1n, more Hebraico , accipit pro Cum, . 
Non enim vult singulos sibi addictos esse, sed veritatis studio adinn- 
gere etiam mutuae communicationis studium, ut placide simul pró- 
ficiant. Sic ergo, auctore Paulo, habenda est ratio consensus, ne 
interea negligatur veritas, vel ea omissa inter se homines pro suo 
arbitrio !'conspirent. quo refellitur Papistarum improbitas, dum, 
posthabito Dei verbo, nos ad sua placita adigere contendunt. 

16. Ex quo totum. Optima ratione confirmat, nostra omnia 
incrementa huc debere tendere , ut altius provehatur Christi gloria: 
quoniam ipse est, qui nobis omnia suppeditat: idem ipse est, qui 
nos servat incolumes, ut, nisi in ipso, salvi esse non possimus, 
Quemadmodum enim ex radice humorem ducit tota arbor: ita, quic- 
quid habemus vigoris, a Christo fluere nobis docet. Verum tria 
notanda sunt. Primum illud quod dixi, quicquid vitale est aut 
salubre quod per membra spargitur, id a capite manare: ut in mem- 
bris nihil sit praeter administrationem. Secundum, quod talis sit 
distributio, ut inter se communicare opus habeant propter finitam 
cuiusque mensuram. Tertio, quod sine mutua caritate salvum esse 

nequeat corpus. itaque dicit a capite per membra, tanquam per ca- 
nales, subministrari quicquid fovendo corpori necessarium est. Die 
Cit item corpus tunc demum vegetum esse et recte valeré, si con- 
nexum sit, Praeterea certum modum attribuit unicuique membro. 
Ultimo docet caritate aedificari Ecclesiam. In aedificationem sui 
facit. Significat nullum esse utile augmentum, nisi quod`universo 
corpori respondeat. Fallitur ergo, siquis seorsum crescere appetit. 
Quid enim vel cruri, vel brachio profuerit, si enormi copia abune 
det, si longius os extendatur, nisi quod gravabitur noxio tumore? 
Ita si in Christo volumus censeri, nemo sibi aliquid sit: sed alii 
aliis simus quicquid sumus, id fit per caritatem, quae, ubi non re- 
gnat, nulla est Ecclesiae aedificatio, sed mera dissipatio. | 


17, Hoc ergo dico et testificor in Domino, ne ambu- 
letis amplius quemadmodum et Gentes reliquae ambulart, 
18. In vanitate mentis suae, excoecatae in intelligentia, alie- 
natae a vita Dei propter ignorantiam quae in illis est, pro- 
pter coecitatem cordis earum: 19. Quae postquam dolore 
tangi desierunt, se ipsas tradiderunt lasciviae, ad perpetrane 
dam omnem immunditiem cum aviditate. 


17. Hocergo. Postquam de regimine disseruit, quod constituit 
Christus, ut Ecclesiam suam aedificet, iam admonet, quales in vita 
Christianorum fructus parere debeat illa doctrina, cuius meminit. 
vel, si mavis, per species enartáre incipit, quaenam sit illa aedifi- 
tatio, quae ex doctrina sequi debet. Ac primum quidem ab infide- 
lium vanitate eos revocat, argumentum iuducens a repugnantibus, 
nam eos, qui edocti sunt in Christi schola, et salutis doctrina sunt 
illuminati, vanitatem sectari, et nihil differre ab infidelibus et coe- 
cis, quibus nulla unquam affulsit lux veritatis: nimis absurdum est. 
Quare merito ex superioribus concludit, ut vita demonstrent se non 
frustra Christi fnisse discipulos. et quo plus vehementiae habeat ex- 
hortatio, contestatur eos per nomen Dei: ut sciant aliquando red- 
dendam esse rationem, si contempserint. Quemadmodum et reli- 
quae Gentes. Intelligit eos qui noudum ad Christum conversi erant: 
sed interim Ephesios admonet, quam necessaria sit illis resipiscen- 
tia, quum naturaliter similes sint perditis et damnatis hominibus, 
ac si diceret: Misera, et quam merito horretis, aliarum gentium 
conditio vos ad mutandum ingenium incitet. Vult ergo differre ab 
incredulis fideles: et causas discriminis opponit, quemadmodum vi- 
debimus. Quod ad priores spectat, mentem eorum damnat vanita- 
tis. porro meminerimus eum generaliter loqui de omnibus, qui Spi- 
ritu Christi regeniti non sunt. Mentem eorum vanam esse pronun- 
tiat. atqui ea est, quae primas tenet in hominis vita, quae sedes est 
rationis, quae voluntati praeit, quae vitiosos appetitus coercet. 
unde et Rogina ctiam.a Sorbonicis theologastris nuncupatur. At 
vero Paulus nihil illi reliquum facit praeter vanitatem. Qnasi etiam 
parum expresse loquutus foret, filiam eius di&votav nihilo meliore 
titulo insignit. Sic enim interpretor hoc vocabulum. nam etsi co- 
gitationem significat, quia tamen hic singulari numero positum est, 
ad facultatem ipsam refertur. Plato circa finem libri sexti de Re- 
publ. medium illi locum inter vógowr xal zícriw assignat. sed quum 
docet versari circa geoinetrica, nimis restringit, quod ad praesen- 
tem locum pertinet. Nam quemadmodum Paulus homines nihil vi- 
dere prius asseruit, ita nunc addit, ratiocinando coecos esse, etiam 
in summis rebus. Eant nunc homines et libero arbitrio superbiant, 
cuius inoderatricem tanta ignominia notari audiunt. Sed huic sen- 

tentiae, ut videtur, experientia palam repugnat, neque enim. ita, 
coeci sunt homines, quin aliquid cernant: neque ita vani, quin ali» 

uid iudicent. Respondeo, quod ad regnum Dei, et totam spiritua- 
lis vitae rationem, tale esse lumen rationis humanae, ut parum a 
tenebris differat: quoniam mox exstinguitur, antequam viam mon- 
straverit. talem quoque esse perspicientiam, ut nihilo plus valeat 
quam coecitas: quoniam, antequam ad frugem perveniat, protinus 
evanescit. Sunt enim vera principia quasi scintillae: sed quae na- 
turae pravitate suffocantur, antequam applicentur ad verum usum, 
Exempli gratia, Esse Deum , et eum colendum esse a nobis, omnes 
sciunt: sed fit vitio nostro et ignorantia, quae in nobis praevalet, ut 
& confusa illa notitia statim ad idolum transiliamus, et illud cola- 
mus Deiloco. In Dei cultu deterius etiamnum erratur, praesertim 
in priore Legis tabula. Quod ad secundam, consentit quidem iudi- 
cium nostrum cum Dei regula, in ipsis externis factis: sed fons 
ipse malorum omniu:i, concupiscentia scilicet, nos latet. Deinde 
notandum est, Paulum non de naturali modo coecitato, quae nobis 
est insita ab utero, loqui: sed pariter complecti magis crassam ex- 
coecationem, qua Deus priora peccata ulciscitur, quemadmodum. 
videbimius. Tantum denique ratione et intelligentia pollent homi- 
nes, ut reddantur coram Deo inexcusabiles. verum quamdiu sinun- 
tur ingenio suo vivere, nihil quam errare, labi et impingere in 
omnibus tam consiliis quam factis possunt. Hinc etiam apparet, 
quanti aestimentur, et quo in pretio sint ficticii cultus apud Deum, 
quum ex abysso vanitatis et labyrintho ignorantiae prodeant. 


18. lienatae a vita Dei. Vita Dei bifariam accipi potest: vel 

uae censetur coram Deo, ut gloria Dei, Iohannis 12,43.: vel quam 
eus electis suis communicat per Spiritum regenerationis. Utrovis 
modo sumas, eadem tamen sententia erit, non diversa. nam com- 
munis haec vita, qua sumus homines, nihil aliud est quam inane 
simulacrum vitae: non modo quia cito praeterit, sed etiam quod 
animae nostrae vivendo mortuae sunt, quum Deo non adhaerent. 
Sciamus ergo, in hoc mundo tres esse vitae gradus. nam una est vita 
universalis, quae motu duntaxat et sensu constat, cuius etiam par- 
ticipes sunt bestiae. secunda est humana, qua sumus filii Adae. ter- 
tia est supernaturalis, quam soli fideles obtinent. Atque omnes qui- 
dem a Deo sunt, ideoque potest unaquaeque vita Dei nominari. 
nam de prima habetur Act. 17, 28., in Pauli concione: In ipso nos 
sumus, et movemur, et vivimus. Item Psal. 101, 30.: Emitte Spiri- 
tum tuum, et creabuntur: et renovabis faciem terrae. De secunda 
Iob.10, 12.: Vitam dedisti mihi: et visitatio tua custodivit spiritum 
meum, Sed per excellentiam regeneratio fidelium hic nominatur 
vita Dei: quoniam tunc proprie vivit Deus in nobis, et nos fruimur 
eius vita, quum Spiritu suo nos gubernat. Ab hac universos mor- 
tales, qui non sunt in Christo novae creaturae, alienos facit Paulus, 
hinc apparet, quam misera sit nostra conditio, quamdiu in carne, 
hoc est in nobis, manemus. Hinc etiam aestimatio fieri potest vir- 
tutum omnium moralium, quas vocant. quales enim actiones produ- 
cet ea vita, quam Dei esse Paulus negat? ergo ut aliquid boni exire 
a nobis inciplat, necesse est primum nos per Christi gratiam reno- 
vari. Hoc demum verae et vitalis (ut ita loquar) vitae initium erit; 
et notanda est ratio, quae continuo subiicitur: Propter ignorantiam, 
inquit, Nam sicuti Dei cognitio vera animae vita est: ita ex ad- 
verso ignorantia est mors. ac ne eiusmodi ignorantia adventicium 
malum esse crederetur. (quemadmodum Philosophi errores aliunde 
contrahi iudicant), Paulus radicem esse docet in coecitate cordis, 
quo significat residere in ipsa natura, Prima igitur coecitas, qua 
occupatae sunt hominum mentes, peccati originalis est poena: 

propterea quod Adam post suam defectionem vera Dei luce privatus 
est: extra quam omnia sunt horribiles tenebrae, 

19. Dolore tangi desierunt. Postquam de naturalibus vitiis lo- 
quuius est, nunc descendit ad extremum omnium malorum, quod 
homines sibi propriis malefactis accersunt: nempe quum, obstupe- 
facti et exstincto conscientiae dolore, ad omnem nequitiam se pro- 
stituunt. Natura corrupti sumus, et propensi ad malum, imo pe- 
nitus malo- addicti. qui Spiritu Christi destituuntur, sibi indulgent 
laxantque frena. ita fit, ut iram Dei novis subinde offensis in se 
provocent. Dominns tamen stimulis conscientiae eos pungit, sed 
nihil moventur: quin potius ad omnes monitiones obdurescunt, tali 
obstinatione merentur a Deo prorsus reiici. Huius reiectionis signum 
est indolentia, cuius hic fit mentio: dum scilicet is, qui peccando 
Deum offendit, nullo iudicii metu tangitur, sed secure pergit, ac 
intrepide se oblectat, sibique placet ac blanditur: imo nullo pu- 
dore afficitur, nullam honoris curam habet. Tormentum. malae 
conscientiae, quo eam cruciat. horror divini iudicii, atrio infero- 
rum conferri potest. sed talis securitas et veéternus exitialis est 
gurges. quemadmodum et Salomon dicit (Proverb. 18, 8.): Impius, 
quum in profundum venerit, contemnit. Quare non immerito Pau- 
lus hoc tanquam horribile divinae ultionis exemplum in medium 
adducit, quod homines a Deo relicti, sopita conscientia, exstincto 
divini iudicii timore, amisso denique sensu tanquam attoniti, bel- 
luino impetu se ad omnem turpitudinem proiiciunt. Non est hoc 
quidem universale: quia multos Deus etiam ex reprobis immensa sua 
bonitate retinet, ne extrema confusione mundus misceatur. inde 
fit, ut non in omnibus tam proiecta libido, tamque effrenata intem- 
peries appareat. Verum satis est, tale speculum in aliquibus con- 

efPicuum esse: ut nos quoque terreamur, nequid simile nobis con- 
tingat. | Lasciviam pro petulantia accipio, qua intemperanter et 
licentiose exsultat caro, Dei Spiritu non coercita. Imrnunditiem pro 
omne genus flagitiis. Postremo addit: Cum aviditate. verbum Grae- 
cum saepe avaritiam significat: et ita exponitur hoc loco a quibus- 
dam, sed parum congruenter. Nam quia pravae et vitiosae cupidi- 
tates sunt insatiabiles, ideo Paulus comitem illis et quasi pedisse- 
quam adiungit aviditatem, quae moderationi opponitur. ~ 


21. Vos autem non ita didicistis Christum: 22. Siqui- 
dem ipsum audistis, et in ipso estis edocti, quemadmodum 
est veritas in lesu: 23. Ut deponatis secundum pristinam 
conversationem Veterem hominem, qui corrumpitur secun- 
dum concupiscentias erroris. 24. Renovemini autem spiritu 
mentis vestrae, 25. Et induatis Novum hominem, qui se- 
cundum Deum creatus est, in iustitia et sanctitate veritatis. 


. ,Nunc antithesin facit vitae Christianae, ut inde pateat, quam 
indignum sit pio homine, indifferenter se polluere Gentium sordi- 
bus. . Quia in tenebris ambulant Gentes, ideo non discernunt inter 
honestum et turpe: quibus autem lucet Dei veritas, dissimiles illis 
esse debent. Quibus vanitas sensus sui vivendi regula est, ‘non mi- 
rum est, si foedis concupiscentiis sint impliciti: at Christi doctrina 
de ingenii nostri abnegatione praecipit. Nihil ergo de Christo di- 
dicit, qui nihil vita ab infidelibus differt. neque enim a mortifica- 
tione carnis separari potest Christi cognitio. Caeterum ut eorum 
attentionem et studium magis acuat, non solum dicit audisse Chri- 
spum ; sed gradatim auget, quod in ipso quoque edocti fuerint: ac si 


liceret, non leviter indicatam fuisse hanc doctrinam, sed probe 
traditam et expositam. 

21. Quemadmodum est veritas, Hac particula perstringit eva- 
nidam Evangelii scientiam, qua plerique frustra sunt inflati, quüm 
nihil de vitae novitate teneant. Putant enim illi se valde sapere: 
sed Apostolus mendaci et imaginaria tantum opinione imbutos esse 
docet. ita duplicem statuit Christi notitiam, quarum prior sit vera 
et genuina, altera vero fucata et adulterina: non quod re ipsa du- 
plex sit, verum quia plerique sibi falso persuadent Christum se co- 
gnoscere, qui nihil nisi carnale sapiunt. Ergo quemadmodum in se- 
cunda ad Corinthios (5, 17.) dicit: Siquis in Christo, ille sit nova 
creatura: ita etiam hic verum esse et sincerum negat quod tenetur 
de Christo, nisi adsit mortificatio carnis. 

22. Ut deponatis. Requirit in homine Christiano poenitentiam 
aut renovationem vitae, eam constituit in abnegatione nostri, et 
Spiritus sancti regeneratione. A priore itaque parte incipit, iu- 
bens deponere aut exuere hominem Veterem, translatione hac a ve- 
stibus sumpta frequenter utitur: et nos rationem alibi attigimus. 
Quid etiam per Feterem horninern intelligat, tam sexto capite ad Ro- 
manos, quam aliis locis docuimus: nempe ingenium, quod afferi- 
mus ex matris utero. nam in personis duabus, Adae scilicet et Chri- 
sti, duas quasi naturas nobis describit. Quoniam prius ex Adam na- 
Scimur, naturae pravitas, quam ex illo contrahimus, dicitur Vetus 
homo: quia deinde renascimur in Christo, correctio vitiosae natu- 
rae dicitur homo Novus, Summa: Qui exuere vult hominem Vete- 
rem, naturae suae renuntiét. qui in epithetis Veteris et Novi putant 
Apostolum alludere ad Vetus et Novum testamentum, parum solide 

hilosophantur. Porro quo melius ostendat, non esse supervacuani 

anc exhortationem apud Ephesios, pristinae vitae memoriam illia 
renovat, ac sì diceret: Vetus homo in vobis regnavit, quo tempore 
nondum Christus se vobis patefecerat, ergo pristinae vitae renun- 
tiandum est, si vultis illum abiicere. Qui corrumpitur. A fructi- 
bus designat Veterem hominem: hoc est a pravis cupiditatibus, quae 
homines in exitium illectant. quod autem dicit, Corrumpi, in eo al- 
ludit ad nomen Vetustatis.. Nam ipsa vetustas proxima est corru- 

tioni; Cave autem cum Papistis crassas tantum et quasi palpabiles 

ibidines intelligas, et quarum manifesta est turpitudo inter homi- 
nes: sed eas quoque sub hoc verbo comprehende, quae laudi inter- 
dum magis dantur quam vitio. quales sunt ambitio, astutia, et 
quaecunque vel ex amore nostri, vel ex diffidentia nostra:pro- 
cedunt. Fx 
23. Renovemini autem. Secundum membrum in regula pie san- 
cteque vivendi: nempe ut Spiritu Christi vivamus, potius quam no- 
stro. sed quid sibi vult spiritus mentis? Ego simpliciter accipio, ag 
si dixisset: Renovemini, non tantum quod ad inferiores appetitus 
aut concupiscentias, quae palam sunt vitiosae, sed etiam quod ad 
partem illam animae, quae nobilissima et praestantissima habetur. 
Hic enim rursus ponit reginam illam, quae propemodum adoratur a 
Philosophis: et spiritum mentis nostrae divino ac coelesti tacite op- 
ponit, qui aliam in nohis ac novam mentem generat. Unde colli- 
gere promptum est, quid sit in nobis sanum aut incorruptum, quum 
rationem aut mentem potissimum corrigi praecipiat, in qua nihil 
videtur esse praeter virtutem et laudis materiam. 

24. Induatis Novum hominem. Sic resolvere convenit: Induite 
Novum hominem: quod nihil aliud est quam spiritu, hoc est intus, 
renovari: et quidem in totum, ita ut initium a mente fiat, quae 
pars maxime intacta esse videtur ab omni vitio. Quod de creatione 
subiicitur, tam ad primam creationem hominis, quam ad reforma- 
tionem, quae fit Christi gratia, referri potest. utraque expositio vera 
erit. Nam et initio creatus fuit Adam ad imaginem Dei, ut iusti- 
tiam Dei quasi in speculo repraesentaret, sed quoniam imago'"illa de- 

; * 


. 


52 IN EPISTOLAE PAULI 


leta est per peccatum y ideo nunc in Christo instaurari oportet. 
Nec sane aliud est regeneratio piorum, quam reformatio imaginis 
Dei in illis: quemadmodum II. ad Corinth. 8, 18. dictum est, ;Quan- ' 
quam longe uberior est ac potentior Dei gratia in hac secundá crea- 
tione, quam prima fuerit, sed hoc tantum respicit Scripturá, quod 
summa nostra perfectio sit conformitas et similitudo, quae nobis est 
cum Deo. Ad eam vero quum formatus esset Adam, perdidit quod 
acceperat. nobis igitur per Christum restitui necesse est, Quare 
huc spectare docet regenerationem, ut ex errore reducafnur ad eum 
finem, ad quem sumus conditi. In iustitia,  lustitiam pro Recti- 
tudine si generaliter accipias, sanctitas quiddam erit altiņs, hoc est 
puritas, qua sumus Deo consecrati. Verum non displicet ita distin- 
gui, ut sanctitas quidem ad primam Legis tabulam, iustitia autem 
ad secundam pertineat. quemadmodum in Cantico Zachariae (Luc. 
1,54.): Serviamus illi in sanctitate et iustitia omnibus diebus vitae 
nostrae. Et certe ita recte Plato quoque docet, quod óoiótyę sita 
sit in cultu Dei, altera pars iustitiae homines respiciat. Genilivus 
Feritatis, loco epitheti positus est, qui tam iustitiae quam sanctitati 
convenit. Utramque enim sinceram. oportere esse admonet: quia 
hic cum Deo negotium est, qui nullo fuco decipitur. 


26. Quare, deposito mendacio, loquimini veritatem 
uüusquisque cum proximo suo: quia sumus vicissim inter 
tos membra. 26. lrascimini, et ne peccetis (Psal. 4, 5.), sol 
non occidat super iracundiam vestram: 27. Et ne detis lo- 
cum diabolo. 28. Qui furabatur, iam non furetur: magis 
autem laboret, operándo quod bonum est manibus, ut habeat 
quod eroget opus habenti. 


25. Quare, deposito. Ex illo capite doctrinae, hoc est iustitia 
novi hominis, omnes piae exhortationes, tanquam ex fonte rivi; 
fluunt. nam siquis omnia vitae praecepta colligat, parum efficiet 
sine hoc principio. Aliam methodum habent Philosophi: sed in 
doctrina pietatis haec est unica vitae instituendae ratio. Nunc ergo 
sequentur particulares exhortationes, quas deducet Paulus ex illa 
communi doctrina, Et primum quidem eo, quod in veritate Evanges 
Lii veracem iustitiam et sanctitatem posuerat, nunc a genere ad spe- 
ciem argumentatur, ut sint inter se veraces.  Mendacium hic. pro 
qualibet fraude et simulatione vel astutia, P'eritas pro simplicitate 
capitur. Requirit ergo sinceram inter eos communicationem in 
omnibus negotiis. Additur et altera confirmatio: Quia sumus vicis- 
sim inter nos membra., est enim monstrum, si membra inter se non 
consentiant , imo si fraudulenter inter se agant. 

26.  drascimini. Incertum est an Paulus respexerit ad Psalmum 
quartum. nàm in Graeca translatione haec verba habentur. quan- 


quam alii malint: Contremiscite. Verbum tamen Hebraicum !2* 
tam iracundia turbari quam pavore significat. Quod ad circüm- 
stantiam Psalmi, sensus hic bene conveniet: Nolite similes esse 
phreneticis qui intrepide quovis ruunt: sed conturbet vos audaciae 
vestrae reputatio. Nam Genesis 45, 23. hoc verbum legitur pro 
Gontendere vel Rixari, vult ergo eos, cum animis suis disceptando, 
turbari, ut a furiosis conatibus desistant. Paulus autem, meo iu- 
dicio, tantum allusit ad locum illum hac ratione. Tria sunt vitia 
quibus, irascendo, Deum offendimus, Primum est, quod levibus et 
saepe nullis de causis irascimur, vel certe privatis iniuriis vel offen- 
sis commoti. alterum, quod, semel commoti, metas transilimus, 
et abripimur immodico excessu. tertium, quod iram quae debuerat 

. in nos vel in peccata ferri, convertimnus in fratres nostros, Commo» 
dum ergo Paulus, quum vellet describere, quaenam sit iusta irae 
moderatio, trita illa sententia ubus est: Jrascimini, et ne peccetis. 
Id autem fiet, si materiam irae in: nobis quaerdmus magis quam in 
aliis, indignationem nostram in propria vitia evomentes. Quod ad 
alios, potius vitiis irascamur quam personis: nec ex privatis offen- 
sis iram concipiamus, sed potius nos ad iram inflammet zelus glo- 
riae Domini. Postremo ita concitetur ira in nobis, ut quum opus 
est, resideat: ne misceatur cum turbulentis carnis affectibus. Sol 
non occidat. Quoniam vix fieri potest, quin prosiliamus interdum 
ad iniustam vitiosamque iracundiam, quae est affectus humani ad 
malum propensio: Paulus ad secundum remedium descendit, ut tunc 
saltem reprimamus nos subito, nec sinamus iram nostram temporis 
spatio obdurescere. lllud quidem primum esset, Irasci, et non pec- 
care. sed quia in tanta naturae humanae infirmitate plusquam diffi- 
cile est, sit hoc secundum remedium, non fovere iram diutius in 
animis nostris, nec illi dare spatium temporis, quo se confirmet. 
ldeo prohibet, ne sol occidat super eam: quo significat, dandam 
esse operam, ut ante occasum solis placati simus, si forte nobis ira- 
sci contigerit, 

927. Et ne detis loeum. Scio, qualiter nonnulli exponant; et 
Erasmus, Calnmniatoris nomen usurpans, palam ostendit se de ma- 
levolis hominibus intelligere. Egó tamen non dubito, quin Paulus 
&dmoncat, cavendum esse, ne Satan, animis nostris possessis, tan- 
quam hostis accupata arce, pro libidine sua nos agat. Nam quotidie 
experimur, quam incurabilis sit morbus diuturnum odium: aut sal« 
tem quam difficulter sanetur, unde hoc, nisi quia diabolo cordis no- 
Stri possessionem tradidimus, quum obviam eundum foret? Ergo 
priusquam odii veneno cor imbuatur, mature excutienda est ira. 

28. Qui furabatur. Non tantum de crassioribus furtis agit, 

uae legibus puniuntur, sed de ocoultioribus, quae sub hominum 
iudicium non cadunt: ut sunt omne genus rapinae, quibus aliena 
ad nos trahimus. Nec tantum iubet, ut abstineamus ab iniusta et 
illicita bonorum alienorum usurpatione: sed etiam ut fratribus sub- 
veniamus, quantum in nobis est. Tu quí aliena rapiebas, non modo 
tibi acquiras victum iusto et innoxio sudore, sed etiam aliis. Pri- 
mum regula haec nobis praescribitur, nequis fratrum iactuta com- 
modum suum procuret, sed honesto labore vitam toleret. deinde 
caritas ulterius nos adducit, ut non sibi quisque seorsum vivat, aliis 
praeteritis, sed alii aliorum necessitatibus sublevandis se impen- 
dant. Sed quaeritur, an Paulus necessitatem omnibus imponat ma- 
nibus laboraudi. nimis enim hoc durum esset. Respondeo, simpli- 
cem esse sensum verborum, siquis rite expendat. nam ubi fraudare 
quemquam prohibuit, quia multi caüsantur inopiam: eiusmodi ob- 
iectionemn ut praeveniat, potius laborandum esse manibus, docct. 
ac si diceret: Tibi nulla recusanda est conditio, quantumvis dura et 
molesta, quo nemini sis iniurius: neque id modo, sed ut occurras 
fratrum necessitati. Hoc autem posterius membrum non parum am- 
plificat: nam argumentum continet a maiori ad minus, Quod bo- 
num est. Quoniam multa sunt opificia, quae voluptatibus etiam 
parum castis serviunt, commendare etiam hoc vuluit, ut labores de- 
ligamus, qui utilitatem proximis nostris afferant. nec mirum: nam 
si eiusmodi voluptuarias artes, quae nihil quam corruptelas gignere 
queunt, Ethnici quoque ipsi ignominia notandas duxerunt, ut Cice- 
ro; an eas Christi Apostolus inter legitimas Dei vocationes censeret? 


29. Omnis sermo spurcus ex ore vestro non pracedat: 
Sed siquis est bonus ad aedificationem usus, ut det gratiam 

audientibus, 30. Et ne contristetis Spiritum sanctum Dei, 
quo obsignati estis in diem redemptionis. 31. Omnis ama- 
rulentia, et indignatio, et ira, et clamor, et maledicentia 
removeatur a vobis cum omni malitia. 


29. Omnis sermo. Primum ex fidelium sermonibus omnem spur- 
citiam removet. quò nomine comprehendit amatcrias omnes illece- 
bras, quae libidine inficere solent hominum animos. Deinde non 
contentus vitium sustulisse praecipit, ut sint ad aedificationem com- 

ositi. quemadmodum ad Coloss. (4, 6.): Sermo vester sale sit con- 

itus etc. Hic tamen alia loquutione utitur, Siquis bonus est, in- 
quit, ad aedificationem usus; quod perinde valet ac si dixisset uno 
verbo: Si usui est. Genitivum quidem Usus licebit, more Hebraico, 
in adiectivum resolvere: ut sit aedificatio utilis. Sed dum consi- 
dero, quam frequens sit metaphora in verbo Aedificandi apud Pau- 
lum, et quam late pateat, priorem illam expositionem tenere malo. 
ita Aedificationern usus interpretor aedificationis nostrae profectum. 
nam aedificare, promovere est, Quomodo autem illud fiat, sub- 
licit, dando scilicet gratiam audientibus. consolationem porro et 
admonitionem, et omnia salutis adminicula Gratiae nomine in- 
telligit. 

80. Et ne contristetis. Quum Spiritus sanctus habitet in nobis, 
omnes tam animae quam corporis nostri partes illi sacras esse opor- 
tet. Quodsi nos prostituimus ad aliquod inquinamentum, iam illum 
"b ex suo hospitio eiicimus. id quo familiarius exprimat, tribuit 

piritui sancto humanos affectus, gaudium et tristitiam. Date, in- 
quit, operam, ut Spiritus sanctus libenter in vobis habitet, quasi 
in domicilio laeto ac iucundo: nec ullam tristitiae materiam illi 
date. Quidam secus exponunt, quod Spiritum Dei contristemus in 
aliis, dum pios fratres, qui Spiritu Dei aguntur, offendimus" oh- 
scoeno sermone, vel aliis modis, Nam piae aures quicquid pietati 
&dversum est non modo respuunt, sed, quum tale quid audiunt, 
gravi dolore vulnerantur. at quod sequitur, ostendit aliam fuisse 
mentem Pauli. Quo obsignati estis, inquit. Quia ergo Spiritu nos 
suo Deus obsignavit, illi sumus molesti, dum non sequimur cius 
ductum, sed profanis affectibus nos polluimus. Non potest satis pro 
dignitate explicari sententiae huius gravitas: quod Spiritus sanctus 
gaudet atque hilaris est in nobis, dum illi nos morigeros per omnia 
praebemus, nihi] cogitamus aut loquimur nisi purum et sanctum: 
quoa rursus afficitur moerore, quoties aliquid vocatione nostra in- 
ignum admittimus. Nunc reputet apud se quisque, quam horrenda 
sit impietas, Spiritum Dei pungere ea tristitia, ut a nobis tandem 
discedere cogatur. Apud Iesaiam,. capite 63, 10., eadem est .lo- 
quendi forma, sed diverso sensu, Propheta enim exacerbare Dei 

piritum simpliciter dixit, quemadmodum dicere solemus, hominis 
animum. . Quo obsignati. Est enim Spiritus Dei quasi sigillum, 
quo a reprobis discernimur: et quod impressum est cordibus nostris, 
ut certa sit nobis adoptionis gratia. Addit: In diem redemptionis, 
hoc est, donec in hereditatis promissae possessionem nos Deus indu- 
cat. Solet enim vocari dies ille redemptionis, quia tunc demum e 
miseriis omnibus eximemur. De utraque loquutione iam satis alibi 
dictum est, ac praesertim ad Rom. capite 8, 23., de secunda. de 
priore vero I. ad Corinthios capite 1, 30. nisi quod verbum Obsi- 
gnandi aliter hic exponi potest: nempe quod Deus Spirituní quasi 
notam suam nobis impresserit, ut in filiis suis censeat, quoscunque 
videt ita signatos. 

81.  Qmnis amarulentia, Quemadmodum iracundiam prius 
damnavit, ita nunc eandem sententiam repetens simul coniungit 

accidentia, quae eam comitari fere solent: ut sunt elamosae cona 
tentiones et convitia, Inter àpyZ» xc» 9vuóv parum est discriminis, 
nisi quod hoc interdum ad potentiam, illud vero ad actum refer- 
tur. hic autem nihil differunt, nisi in priore dicamus magis subi- 
tum esse impetum. Non frustra porro malitiam removet, ut illa 
superiora corrigantur. Significat autem hoc verbo animi pravi- 
tatem, quae humanitati et aequitati est opposita, et malignitas vulgo 
nuncupatur. 


82. Sitis autem mutuo comes, misericordes, condonan- 
tes vobis inter vos, quemadmodum et Deus vobis in Christo 
condonavit. j 


32. Sitis autem mutuo comes, Amayulentiae opponit comita- 
tem, quae est facilitas tam in moribus quam in vultu et sermone, 
Et quia nünquam regnabit inter nos ea virtus, nisi vigeat etiam ovu- 
nfe, ideo misericordiam nobis commendat: quae scilicet in eo 
sita est, non tantum ut malis fratrum nostrorum condolescamus per- 
inde ac nostris, sed ut, vera humanitate praediti, non secus mo- 
veamur in utramque partem, quicquid illis acciderit, ac si sustine- 
remus eorum personam. Contraria est immanitas, ubi tam ferrei 
et barbari sunt homines, ut susque deque feraut quicquid alios pati 
vident. Condonantes vobis. Alii de beneficentia interpretantur: 
ideoque Erasmus vertit Largientes, nec repugnat verbi significa- 
tio, sed loci circumstantia in aliam magis partem nos ducit: nempe 
ut simus. ad ignoscendum faciles. Fieri enim interdum potest, ut 
sint aliqui suaves et teneri ad commiserationem: sed indigne laesi 
non tam facile remittunt iniurias. Ergo ne ii, qui alioqui naturae. 
benignitate ad humanitatem propensi sunt, hominum ingratitudine 
deficiant; hortatur ut se praebeant alii aliis placabiles, Et quo plus 
valeat exhortatio, exemplum Dei proponit, qui longe plus nobis 
per Christum condonavit, quam quisquam mortalium fratribus suis 
queat. vide ad Coloss. 8, 5. 


Car. V. 


1. Sitis ergo imitatores Dei, quemadmodum fili dilecti: 
2. Et ambulàáte in caritate, quemadmodum et Christus nos 
dilexit, ac se ipsum tradidit pro nobis oblationem et hostiam 
Deo, in odorem bonae fragantiae. 


1. Sitis ergo imitatores. Persequitur eandem sententiam et con- 
firmat eo, quod filios patri similes esse oporteat. admonet autem 
nos esse filios Dei, debere ergo nos ipsum, quantum in nobis est, 
beneficentia referre. Ita videmus in distinctione capitum male dis- 
cerptas fuisse sententias, quae inter se prorsus cohaerent. 'T'enea- 
mus autem hoc argumentum: Si filii Dei sumus, debere nos esse eius 
imitatores, Nam et Chriétus non aliter nos fore Dei filios pronun- 
tiat, nisi etiam indignis benefacimus (Matth. 5, 44). Postquam 
Deum imitandum proposuit, idem facit de Christo. nam is est ve- 
rum nostrum exemplar. Eadem, inquit, caritate complectimini 
vos invicem, qua nos Christus complexus est. est enim, quod in 
Christo cernimus, nobis vera regula. : 

2. Ac se ipsum tradidit, Hoc singulare fuit argumentum sum- 
mae caritatis, quod Christus, quasi sut oblitus, propriae vitae non 
pepercit, ut nos a morte redimeret. Huius beneficii si participes 
velimus esse, similiter erga proximos affecti simus oportet. non 

quod tantam perfectionem quisquam nostrum consequutus sit, ve~ 
rum ad eam pro nostro modulo aspirandum et enitendum est, Quod 
additur de víctima boni odoris, primum ad commendandam Christi 
gratiam valet; deinde ctiam praesenti causae servit. Non potest 
quidem satis exprimi verbis mortis Christi fructus et efficacia: ut 
teneamus, hoc unicum esse pretium, quo reconciliati sumus Deo. 
Atque haec fidei doctrina priorem gradum occupat. Caeterum quo 
plus Christum nobis praestitisse audimus, eo magis sumus illi ob- 
stricti, Praeterea colligendum est ex. Pauli verbis, nulla nostra of- 
ficia accepta esse Deo, nisi mutuo inter nos amemus. Nam si ho- 
minum reconciliatio, per Christum facta, sacrificium fuit boni odo- 
xis: tunc demum bonus a nobis odor ad Deum perveniet, si sacer 
hic suffitus in nos diffusus fuerit. quo pertinet illud Christi: Re- 
linque ad altare munus tuum, et vade et reconciliare fratri tuo 
(Matth. 5, 23.). ; 


8. Scortatio vero et omnis immuadities, aut avaritia ne 
nominentur quidem inter vos: sicut decet sanctos. 4. Tur- 
pitudo, stultiloquium, facetia: quae non conveniunt, sed 
magis-gratia. 5. Hoc enim scitis, quod omnis scortator, vel 
immundus, vel avarus qui est idololatra, non obtinebit he- 
reditatem in regno Christi et Dei. 6. Nemo vos decipiat 
inanibus verbis. nam propter haec venit ira Dei in filios in- 
obedientes (vel incredulos}. 7. Ne sitis igitur illorum con- 
sortes, 


8. Scortatio, Hoc caput et tertium ad Colossenses multa ha- 
bent inter se congruentia, quae prudens lector sine mea opera con- 
ferre poterit. Tria hic recenset, quae tam aliena vult esse a Chri- 
stiamis, ut ne nomen quidem audiatur: quod rebus incognitis solet 
accidere. Per Immunditiem foedas omnes et impuras libidines signi- 
ficat. ita a Scortatione differt hoc nomen, tanquam genus a specie. 
Tertio ponit 4varitíiam, quae nihil aliud est quam immodica habendi 
cupiditas. Et praecepto addit auctoritatem, dicens, se nihil ab illis 
requirere, quam quod sanctos deceit. quo verbo avaros omnes, et 
scortatores, et impuros a numero et societate sanctorum reiicite 
Tribus illis addit alia tria: Zurpitudinem, quo nomine intelligo quic- 

uid indecorum est, ac piorum modestiae minus consentaneum: de- 
inde Stultiloquium, quo nomine sermones intelligo vel ineptos ac 
inanes nulliusque frugis, vel etiam profanos, et sua vanitate noxios, 
Porro quoniam ineptiae sermonis facetiarum. et leporis praetextu 
saepe teguntur: ideo nominatim urbanitatem, quao alioqui arridet, 
dc si virtus esset laude digna, tanquam stultiloquii partem con- 
demnat. Vocabulum Graecum e?rQ«zéÀíe apud ethnicos scriptores 
in bonam partem accipitur pro acuta et salsa urbanitate, liberali 
ingeniosoque homine digna. Sed quia difficillimum est dicacem 
esse, quin sis etiam mordax, et in ipsis facetiis quaedam est affe- 
ctatio pietati minime consona: merito ab ea nos Paulus revocat. Et 
de omnibus istis simul pronuntiat, quod non conveniant: hoc.est, 
quod pugnent cum officio Christianorum. 


4. Sed magis gratia. Alii malunt Gratiarum actionem. mihi 
placet Hieronymi interpretatio. Debuit enim Paulus superioribus 
vitiis generale aliquid opponere, quod in sermonibus nostris elu- 
ceat. Nam si dixisset: Interea dum illi frivolis nugis et scurrilitate 
se ohlectant, vos agite gratias Deo: fuisset nimis restrictum, Pa- 
titur autem. Graecum vocabulum e)yaQugzíe, ut nos Gratiam verta- 

mius. Sensus autem erit, sermones nostros vera süavitate et gratia 
perfusos esse debere: quod fiet, si miscebimus utile dulci. , 

5. Hoc enim scitis. Ne vitiorum, quae reprehendit, illecebris 
inescati, oscitanter vel minus attente suas admonitiones excipiant: 
gravi et severa denuntiatione eos terret, quod illa vitia regnum Dei 
nobis claudant. lam vero, quum illorum conscientiam appellat, 
significat de re minime dubia se loqui. Si cui durum id videtur esse 
et Dei bonitati adversum, abdicari omnes hereditate regni coelo- 
rúm, qui vel scortationis, vel avaritiae culpa sint contacti; facilis 
est responsio: Apostolum veniam lapsis non negare, qui resipue- 


rint, sed de ipsis peccatis sententiam ferre. Nam Corinthios iisdem ' 


verbis affatus, mox adiungit: Et vos quidem haec fuistis, sed nunc 
iustificati estis ctc. (l. Cor. 6, 11.). Nam ubi est poenitentia, quum 
sit illic etiam reconciliatio cum Deo, desinunt esse homines qued 
fuerant. Caeterum qui vel scortatores sunt, vel immundi, vel avari, 
quamdiu tales sunt, nihil sibi commune cum Deo esse sciant et 
omnem salutis spem sibi ademptam. Regnum Dei et Christi dixit: 
quia Deus Filio suo tradidit, ut per ipsum nos adipiscamur. Ava- 
rus, qui est idololatra. Nam avaritia, ut alibi inquit (Galat. 5, 20.), 
idolorum cultus est: non ille qui tam frequenter damnatur in Scri- 
ptura, sed alterius generis. necesse enim cst, ut Deum abnegent 
avari omnes, eiusque loco sibi divitias constituant: tam caeca est 
rabies miserae illius cupiditatis. Sed cur potius hoc avaritiae tribuit 
Paulus, quum in alios etiam carnis affectus non miuus competat? 
qui magis avaritia hoc ignominiae titulo notanda est, quam ambitio, 
quam inanis sui confidentia? Respondeo: Quia morbus iste late pa- 
tet, et quasi sua contagione occupat plurimorum animos: neque 
morbus iudicatur, quin potius laudatur communi opinione: ideo 
durius exagitari a Paulo, ut falsam opinionem ex cordibus nostris 
evellat. - 

6. Nemo vos decipiat. Semper fuerunt impii canes, qni sannis 
exciperent ac facete riderent Prophetarum minas: quales hodie quo- 
que cernimus. Tales enim veneficos saeculis omnibus diabolus sub- 
ornat, qui, dum sacrilegis.dicteriis eludunt Dei iudicium, conscien- 
tias non adeo fundatas in timore Dei quasi fascinis quibusdam so- 
piant. Hoc leve delictum est, inquiunt, Scortatio lusus est Deo: 
Deus sub Lege gratiae non est tam crudelis: non ideo nos finxit, ut 
sit noster carnifex; naturae fragilitas nos excusat, etsimilia. Ex 
adverso clamat Paulus, cavendas esse eiusmodi fallacias, quibus illa- 
queantur in exitium conscientiae. Propter haec enim. Si praesens 
tempus, more Hebraico, per futurum exponas, erit comminatio ul- 
timi iudicii, sed ego iis assentior, qui indefinite accipiunt, enit 
pro Venire solet: ut commonefaciat eos de ordinariis Dei iudiciis, 
quorum exempla sunt ante oculos. Et sane, nisi caeci essemus ac 
socordes, Deus satis frequentibus poenarum exemplis testatur, se 
iustum esse horum malorum vindicem: idque tam privatim animad- 
vertendo in singulos homines, quam publice iram suam in urbes et 
regna et populos exserendo. Est autem notandum, quod dicit, £d- 
versus incredulos, aut reóelles. nam quia fideles alloquitur, non tam 
eos vult terrere propriis periculis, quam expergefacere, ut hor- 
renda Dei iudicia in reprobis tanquam in speculis contemplari di- 
scant. Neque enim Deus filiis suis formidabilem se facit, quo ipsum 
fugiant: sed paterno more, quoad potest, ad se allicit. Inde con- 
cludit, ne se perniciosa impiorum societate implicent, quorum prae- 
vident talem exitum. 


8. Eratis aliquando tenebrae: nunc autem lux in Do- 
mino; tanquam filii lucis ambulate. . 9. (Fructus eniin lucis 
* 

in omni bonitate, et iustitia, et veritate:) 10. Probantes, 
quid sit acceptum Deo. 11. Et ne communicetis operibus 
infructuosis tenebrarum: quin potius etiam redarguite. 
12. Quae enim clam fiunt ab illis, turpe est vel dicere. 
18. Omnia autem, dum coarguuntur, a luce manifestantur: 
omne enim quod manifestat, lux est. 14. Quamobrem di- 
cit: Surge qui dormis, et exsurge ex mortuis, et illucescet 
tibi Christus. 


8. Eratis aliquando. | Praeceptionibus subinde, ad pondus ad- 
deudum, aspergit confirmationes ac permiscet. ut hoc loco, quia 
-de incredulis meminerat, et monnerat Ephesios, ne in sceleribus 
et interitu illorum essent participes: confirmat addita ratione, quan- 
tum ab illorum vite et factis distare debeant. Simulque praeteritae 
vitae recordationem illis refricat, ne sint ingrati Deo. Longe, in- 

uit, alii debetis esse quam olim: Deus enim vos ex tenebris lucem 

ecit. -Tenebras vocat totam hominis naturam ante regenerationem : 
quia, ubi non lucet Dei claritas, nihil est praeter horrendam caeci- 
tatem. Lumen rursus appellat qui Spiritu Dei sunt illuminati; pas- 
sive scilicet, pro lucidis. Nam continuo post, eodem sensu, ponit 
Filios lucis: dum concludit, ambulandum ergo esse tanquam in luce, 
quia ex tenebris erepti sint Dei misericordia. Nota, In Dornino nos 

jci Jumen , quia extra Christum Satan omnia occupat, quem scimus 
principem esse tenebrarum. ` 

9. Fructus enim lucis. XInserit hanc parenthesin, ut viam indi- 
cet, qua ambulare filios lucis convenit. Quanquam non ponit inte- 
fon descriptionem, sed tantum exempli causa attingit partes quas- 

am sanctae et piae vitae. Quum autem uno capite vult totum com- 
plecti, revocat eos ad Dei voluntatem: perinde ac si diceret: Quis- 
quis recte et extra errandi periculum vivere appetit, is se componat 
in obsequium Dei, et eius voluntatem habeat pro regula, nam iste 
demum rationalis est Dei cultus, quemadmodum ad Romanos ca- 

ite 12, 1. docet, vivere ex solo illius praescripto, secundum illud: 
Obodientia melior quam victimae (I. Sam. 15, 22.. Mirum autem, 
unde in multos Graecos codices obrepserit nomen Spiritus, quum 
magis congruat: Fructus autem lucis sunt. tametsi hoc de sententia 
Pauli nihil detrahit. Manet enim semper illud: Ambulandum esse 
fidelibus tanquam in luce, quia sunt filii lucis; id fieri, quum non 
vivunt suo arbitrio, sed Dei obsequio se totos addicunt; nec quic- 
quam suscipiunt, nisi ex illius iussu. Praeterea talem obedien- 
tiam fructibus testatam fieri, bonitate scilicet, iustitia, veritate, et 
similibus. l 

11. Et ne communicetis. Quoniam inter tenebras versantur filii 
lucis, hoc est in medio generationis pravae et tortuasae: non fru- 
stra monentur, ne se malis operibus commisceant. Non satis est 
igitur, siquis sua sponte nihil mali facinoris suscipiat: sed caven- 
dum est etiam, ne socios nos vel adiutores praebeamns aliis in malo 
perpetrando. denique ab omni consortio vel consensus, vel consilii, 
vel nutus, vel cuiuslibet adiutorii abstinendum est. nam his omni- 
bus modis communicamus. Quinetiam ne perfunctum quis se putet 
connivendo, etiam nominatim iubet coarguere: quod est dissimula- 
tioni contrarium. Nunc quotusquisque se eximet a reatu, quum 
paucissimi ab 'annuendi simulatione caveant, ubi Deum palam of- 
fendi ceraunt: dissimulent vero fere omnes? Potius tamen peribunt 
centum mundi, quain non stet firma Dei veritas. Coarguendi vex- 
bum metaphorae tenebrarum respondet. Nam 2éyy«v proprie est 
in medium proferre quod ante ignotum erat. Quoniam ergo impii 

sibi adulantur in vitiis, et ea latere, aut pro virtutibus haberi vo- 
lunt: Paulus coargui iubet, . Infructuosa vocat non modo quae ni- 
hil afferant utilitatis, sed etiam quae per se noxia sint. 

12. Quae enirn clam fiunt, Vult ostendere, quantum profecturí 
sint redarguendo impios. Illi, inquit, modo hominum oculos la- 
teant, perpetrare quidvis, etiam flagitia dictu horrenda, sibi per- 
mittunt. Nam, ut vulgari po dicitur, Nox pudore vacat: 
unde hoe, nisi quia, in tenebris ignorantiae demersi, turpitudinem 
suam nec vident ipsi, nec videri a Deo et Angelis cogitant? At 
verbo Dei, tanquam illata face, aperiuntur eorum oculi, Ita pu- 
dere eos pigereque incipit, Sancti ergo suis monitionibus caecos 
infideles illuminant, et ignorantia obrutos ex latebris suis protra- 
hunt in lucem. Perinde ergo est ac si diceret: Quum domum clau- 
sam habent infideles, et ab hominum conspectu subducti sunt, zurpe 
est vel dicere, quam nequiter et flagitiose proruant ad omnem licen- 
tiam. An vero, excusso pudore, adeo frena sibi laxarent, nisi te- 
nebrae facerent audaciam: quasi impune fiat quod fit in abdito? vos 
autem coarguendo quasi lucem inferetis, ut sua turpitudine pude- 
fiant, Talis autem pudor ex turpitudinis suae agnitione primus gra- 
dus est ad resipiscentiam. Id etiam est quod habetur prioris ad Co- 
rinthios cap. 14, 24.: Si ingressus fuerit infidelis in coetum vestrum, 
coarguitur ab omnibus, judicatur ab omnibus et occulta cordis eius 
manifesta fiunt: ita procidens in faciem adorat Deum. Nisi quod 
hic translatione usus est. Erasmus, mutàndo verbum Coarguendi, 
totum sensum corrupit. huc enim intendit Paulus, non fore sine 
fructu, si opera infidelium coarguantur. 

18. Omnia autem, Quia medium est participium, quod hic le- 
gitur, tam passive quam active verti potest. Vetus interpres passi- 
vam significationem praetulit. quod si placeat sequi, nomen Lucis 
perinde valebit ac Lucidum , ut prius. et tunc sensus erit, conspi- 
cua fore mala opera, quae latebant, postquam verbo Dei manife- 
stata fuerint. Si active sumamus, duplex adhuc esse expositio po- 
terit. prior: Quicquid manifestat, est lux, secunda: Quod manife- 
stat quidvis vel omnia, lux est, ut singularis numerus valeat plura- 
lem. neque hoc impedit articulus, quod Erasmus veritus est: quia 
non tam exacte unumquemque articulum suo loco ordinare solent 
Apostoli, et inter elegantes etiam scriptores id esset tolerabile, Ego 
sane non aliam fuisse Pauli mentem iudico ; sequor enim contextum. 
Quia hortatus erat, ut coarguendo mala opera infidelium eruerent 
ea ex tenebris: nunc addit, proprium lucis officium esse quod illis 
praecipit, nempe manifestare, Lux est, inquit, quae omnia mani» 
festat. Inde sequebatur eos esse indignos hoc titulo, nisi in lucem 
proferrent, quae tenebris involuta erant, , : 

14. Quamobrem dicit. Laborant interpretes in loco indicando: 
quia videtur Paulus testimonium citare ex Scriptura, quod nusquam 
invenitur. Dicam quod ego sentio. Primum inducit Christum per 
snos ministros loquentem. nam haec ordinaria est concio, quae quo- 
tidie audiri debet ex Evangelii praeconibus. Quid enim aliud est 
eis propositum, quam ut mortuos excitent ad vitam? iuxta illud: 

eniet hora, et iam est, quum mortui audient vocem Filii Dei; et 
qui audierint, vivent (lohann, 5, 25.) Nunc loci circumstantiam 
expendamus. dixerat Paulus redarguendos esse infideles, ut in lucem 
producti agnoscere sua mala incipiant. Nunc Christum loquentem 
inducit: quia haec vox assidue resonet in Evangelii praedicatione: 
Surge qui dormis. Caeterum interea non dubito, quin ad Prophe- 
terum vaticinia alludat, quae hoc ipsuin praedicunt de regno Chri- 
sti. quale est illud lesaiae (60, 1.): Surge, illuminare lerusalem, 
quia venit lumen tuum etc, Quum ergo ita sit, excitare conemur, 
quantum in nobis est, dormientes ac mortuos: ut eos adducamus ad 

lucem Christi. Nam quod addit: Et i/lucescet tibi Christus, non signi- 
ficat tunc demum affulgere nobis eius lumen, ubi surrexerimus ex 
morte, quasi praeveniamus eius gratiam; verum simpliciter demone 
strat Paulus, nos resurgere a morte in vitam, quum nos Christus 
illuminat. idque prioris sententiae confirmandae causa: infideles 
scilicet a caecitate revocandos, ut salvi fiant. Quod aliqui codices 
pro éz«paíost legunt à&giyerei, hoc est Continget, manifestus est er- 
ror. ltaque lectionem illam sine controversia repudio, 


. 15. Videte igitur, quomodo exacte ambuletis: non tan- 
quam insipientes, sed tanquam sapientes: 16. lRedimentes 
tempus, quoniam dies mali sunt. 17. Quare ne sitis impru- 
dentes, sed intelligentes, quae sit voluntas Domini. 18. Et 
ne inebriemini vino, in qdo inest lascivia, sed impleamini 
Spiritu, 19. Vobis ipsis loquentes psalmis et hymnis, et 
Canticis spiritualibus, canentes et psallentes in corde vestro, 
Domino: 20. Gratias agentes semper de omnibus, in no- 
mine Domini nostri lesu Christi, Deo et Patri. 


15. Videte igitur. Si aliorum discutere tenebras fideles debent 
fulgore suo: quanto minus caecutire ipsi debent in proprio vitae ine 
stituto? quibus enim tenebris se occultabunt, quibus illuxit sol iu- 
stitiae Christus? Debent igitur, ac si in edieberripio theatro es- 
sent, vivere: quia sub conspectu Dei et Angelorum vivunt. Hos, 
inquam, testes revereantur, etiamsi mortales omnes latere queant. 
Omissa autem metaphora Tenebrarum et Lucis, iubet eos exacte 
vitam componere, /anquar sapientes: hoc est, qui in verae sapien- 
tiae schola instituti sint a Domino. nam haec nostra intelligentia 
est, ducem ac magistrum habere Deum, qui nos doceat de sua vo- 
luntate. 

16. Hedimentes tempus, A circumstantia temporis confirmat 
suam exhortationem. Dies malos esse dicit, hoc est, omnia scan- 
dalis et corruptelis esse plena: ut difficile sit, pios manere illaesos, 
dum inter tot spinas incedunt. Quum ita corruptum est saeculum, 
videtur diabolus tyrannidem occupasse: ut tempus non possit Deo 
consecrari, nisi quodammodo redemptum. Quod autem erit pre- 
tium redemptionis? infinitis illecebris, quae facile nos perverterent, 
cedere: extricare nos a curis et voluptatibus mundi, omnibus deni- 
' que impedimentis renuntiare,  Intenti ergo simus ad occasionem 
modis omnibus recuperandam. imo quod multi solent ignaviae snae 
praetendere, multa esse offendicula, nimis arduum laborem, vigi- 
lantiam nostram potius acuat. 

17. Ne sitis imprudentes. Qui in Legis meditatione se exercebit 
dies et noctes, facile victor evadet supra difficultates, quascunque 
Satan opposuerit. Unde enim fit, ut errent alii, alii labantur, alii 
impingant, retro abeant alii: nisi quia paulatim nos a Satana sini- 
mus obfuscari, ut nobis excidat Dei voluntas, cuius assidua recor- 
datione exerceri nos decnerat? Et nota iterum, prudentiam a Paulo 
definiri, quum Dei voluntatem intelligimus. Quomodo diriget ado- 
lescens viam suam? inquit David: Custodiendo sermones tuos, Do- 
mine (Psal, 119, 9.). De iuvenibus loquitur: sed est etiam hacc se- 
num prudentia. 

18. Et ne inebriernini vino. Quum eos vetat inebriari, largas 
omnes et immodicas potaliones prohibet. Perinde ergo est ac si di- 
ceret: Ne sitis intemperantes in potu. Et simul admonet, quid mali 
pariat ebrietas, nempe &guwzíe«r. quo nomine intelligo lascivias omne 
genus et dissolutiones. nam si Luxuriam interpreteris, friget sen- 

sus, Significat ergo eliriosos diffluere petulanter in omnem immo- 
destiam: nec pudore ullo teneri, sed dominari proterviam, ubi re- 
gnat vinum: ita qui aliquo moderationis et honesti respectu tangun- 
tur, ebrietatem fugere et abominari debent. Quia autem, ut se ad 
hilaritatem inyitent, largius potare solent filii huius saeculi: eins- 
modi laetitiae carnali sanctam aliam opponit, qua nos Spiritus Dei 
exhilaret, Et huius quoque effectus superiori contrarios recenset, 
Quid gignit ebrietas? dissolutam proterviam, ut quasi excusso freno 
indecenter homines exsultent. uid spiritualis laetitia, quum ea 

erfusi sumus? hymnos, psalmos, laudes Dei, gratiarum actiones. 
hi sunt vere incundi fructus et delectabiles. Spiritus hic significat 
Gaudium in Spiritu sancto. In verbo JIrmplemini allusio est ad lar- 
giorem potum: ut sit obliqua antithesis. Loqui sibi ipsis pro [nter 
se. Neque enim singulos intus sibi cauere iubet. nam, quod postea 
subiicit, Canentes in corde, perinde valet ac si dixisset: Ex corde, 
non tantum lingua, ut hypocritae faciunt. Quid differant hymni a 
psalmis, et quid rursum psalmi a canticis, difficile est certa defini- 
tione tradere. Quanquam nonnihil attingam ad Colossenses capite 4. 
Epithetum Spiritualis ad argumentum pertinet: quia ut plurimum 
publicae et vulgo usitatae cantiones sunt de rebus frivolis, adeoque 
parum castis. 

20. Gratias agentes semper. Significat hanc voluptatem esse 
eius generis, quae nunquam satietate gignere fastidium debeat: hoo 
esse exercitium, quod lassitudine carcere debet. Deus enim innu- 
meris beneficiis novam subinde gaudendi et gratias agendi nobis ma- 
teriam suppeditat. Interim admonet, impiae turpisque socordiag 
fore cessationem, nisi fideles studium et exercitium laudandi Deò 
tota vita continuent. 


91. Subditi estote invicem in timore Christi (vel Dei). 
g2. Mulieres suis maritis subditae sint tanquam Domino: 
28. Quoniam vir est caput uxoris, quemadmodum et Chri- 
stus caput est Ecclesiae, qui idem est servator corporis, 
24. Caeterum quemadmodum Ecclesia subest Christo: ita et 
mulieres suis maritis in omnibus. 25. Viri diligite vestras 
uxores: quemadmodum et Christus dilexit Ecclesiam, et se 
ipsum tradidit pro ea, 26. Ut eam sanctificaret, mundans 
lavacro aquae in verbo: 27. Ut sisteret eam sibi gloriosam 
Ecclesiam, non habentem maculam, aut rugam, aut quic- 
qum tale: sed ut esset sancta et irreprehensibilis. 28. Ita 

ebent viri diligere suas uxores, tanquam sua corpora. 


21. Subditi estote. Nam ita nos obstrinxit Deus alios aliis, ut 
nemo se eximere a subiectione debeat. ac ubicunque regnat caritas, 
illic mutua est servitus. Ne Reges quidem ac gubernatores excipio: 
siquidem in hoc praesunt, ut serviant. Quare non sine causa omnes 
hortatur, ut sint invicem sibi subiecti. Sed quia nihil humano in- 
genio magis est adversum , quam aliis se submittere: revocat nos ad 
timorem Christi, qui solus potest nostram ferociam domare, ne iu- 
gum recusemus; et subigere arrogantiam, ne servire nos proximis 
pudeat. Ad Pauli sensum parum refert, passive an active accipias 
Christi timorem: hoc est, vel quia timemus Christum, ideo subiecti 
simus proximis; vel, quia eiusmodi timore piorum omnium mentes 
sub Ghristi regno imbutas esse convenit. Alii codices legunt timo- 
rem Dci. forte ita mutavit quispiam, cui prior loquutio, quae ta- 
men optime convenit, durior visa fuerat. 

£2. Mulleres. Nunc ad gradus descendit, quia praeter illud urb- 
versale subiectionis vinculum alii aliis arctius sunt devincti, ut est 
uniuscuiusque vocatio, Porro oeconomia tribus quasi iugis constat, 
in quibus mutua est partium obligatio. Iugum primum est coniu- 

ii inter virum et uxorem. secundum iugum conficiunt parentes e$ 
iberi. tertium dominos et servos continet. Ita in oeconomia sunt 
diversae sex personae, quarum singulis hic praecipiet Paulus, quale 
sit suum officium. A mulieribus incipit, quas maritis subiectas esse 
iubet, non secus ac Christo. non quia sit aequalis auctoritas, sed 
quia mulieres obedire Christo nequeant, nisi se obsequentes viris 
praebendo. Sequitur ratio: quia idem ordo constitutus est a Chri- 
sto inter virum et uxorem, quem ipse tenet cum sua Ecclesia. Porro 
haec comparatio magis afficere debuit, quam si de nuda Dei ordina- 
tione loquutus foret. Nam duo posuit: quod Deus virum praefece- 
rit uxori: et quod huius praefecturae imago in Christo exstet, qui 
caput est Ecclesiae, sicuti vir uxoris. 

23. Qui idern est servator. Quidam relativum Christi esse pu- 
tant, alii autem rnariti. Magis Christo congruit, meo quidem iudi- 
cio: sed ita ut ad praesentem causam accommodet. Nam debet con- 
stare etiam in hac parte similitudo: Sicuti Christus Ecclesiae suae 
que in eius salutem, ita nihil esse mulieri utilius nec magis sa- 

ubre, quam ut marito subsit. - Perire igitur affectant, quae re- 
nuunt subiectionem, sub qua salvae esse poterant. Tametsi proptet 
adversativam perticulam, quae seqnitur, posset ita exponi per oc- 
cupationem: Habet quidem id peculiare Christus, quod est Serva- 
tor Ecclesiae. nihilominus sciant mulieres, sibi maritos praeesse, 
“Ghristi exemplo, utcunque pari gratia non polleant. Alia tamen ex- 
positio verior est. nec adeo me movet coniunctio adversativa àAid, 
qua utitur Paulus pro Caeterum, 

' 25, Firi diligite vestras uxores. A maritis vicissim requiritur di- 
lectio. sed eam non debere esse vulgárem significat, quum illis quo- 
que proponit exemplum Christi. Nam si in gradu honoris illius 

erunt imaginem, et quasi personam sustinent: etiam in officio 
ipsum referre debent. Et se ipsum tradidit. Hoc quidem ad ex- 
primendam amoris vehementiam, quem viri debent uxoribus, valet; 
ged mox sumpta occasione delabitur ad commendandam Christi gra- 
tiam,  Imitentur ergo viri Christum in eo, quod pro Ecclesia mori 

.mon dubitavit. quod autem morte sua redemit Ecclesiam, haec pe- 

culiaris illi virtus fuit: quam minime datum est hominibus sua imi- 
tatione assequi, lam vero addit: Ut eam sanctificaret : hoc est, ut 
segregaret eam sibi. ita enim Sanctificationis vocabulum accipio, 
Porro id fit per remissionem peccatorum et regenerationem Spi- 
ritus. 

26. Mundans lavacro aquae,  Internae et arcanae sanctificationi 
addit etiam externum symbolum, quia in hoc conspicua est illius 
confirmatio; ac si diceret, illius sanctificationis pignus Baptismo 
exhibitum fuisse. Quanquam sana interpretatione hic opus est, ne 
ex Sacramento (quod saepe accidit) prava superstitione idolum sibi 
faciant homines, Quod Baptismo nos ablui docet Paulus, ideo est, 
quod illic nobis ablutionem rostram testatur Deus, et simul efficit 
quod figurat. Nisi enim coniuncta esset rei veritas, aut exhibitio, 
quod idem est: impropria haec loquutio esset: Baptismus est lava- 
crum animae. Interea cavendum, ne, quod unius Dei est, vel ad 
signum, vel ad Ministrum transferatur: hoc est, ut Minister cen- 
seatur ablutionis auctor, ut aqua putetur animae sordes purgare: 
quod nonnisi Christi sanguini convenit. Denique cavendum, ne 
ulla fiduciae nostrae portio vel in elemento, vel in homine haereat. 
quando hic demum verus ac rectus Sacramenti usus est, recta nos 
ad Christum manu ducere, et in ipso sistere. Quod autem aliqui 

in hoc Baptismi elogio magis extenuando sudant, ne signo nimium 
tribuatüar, si vocetur animae lavacrum: perperam faciunt. Nam 
primum Apostolus non docet signum esse, quod mundet, sed asse- 
rit solius Dei esse opus. Est ergo Deus qui mundat: nec transferri 
hoc honoris ad signum fas est, aut signo communicari, Verum si- 

no Deum tanquam organo uti, non est absurdum; non quia virtus 
b. inclusa sit in signó, sed quia nobis eam pro imbecillitatis no- 
strae captu tali adminiculo distribuat. id quosdam male habet, quia 
putant Spiritui sancto auferri, quod est eius proprium, et quod illi 
Scriptura passim vindicat, Sed falluntur: nam ita Deus per signum 
agit, ut tota signi efficacia nihilominus a Spiritu suo pendeat. Ita 
nihil plus signo tribuitur, quam ut sit inferius organum, et quidem 
a se ipso inutile, nisi quatenus aliunde vim suam mutuatur. Quod 
praéterea verentur, ne libertas Dei sit alligata, frivolum est, Ne- 
que enim affixa est signis Dei gratia, quin citra adminiculum signi 
libere eam distribuat, si velit. deinde multi signum recipiunt, qui 
tamen gratiae non fiunt participes, quia signum omnibus est com- 
mune, hoc est bonis indifferenter ac malis, Spiritus autem nonnisi 
electis confertur. atqui signum, ut diximus, absque Spiritu est in- 
efficax. Participium Graecum xejuwpoígag est praeteriti temporis, 
ac si dicas: Postquam mundavit. Verum quia apud Latinos nullum 
est tale participium activum, malui tempus negligere, quam ver^ 
tendo Mundatam pervertere quod erat longe maioris momenti, nempe 
ut soli Deo relinquatur mundandi officium. Zn verbo. Additio mi- 
nime supervacua. nam Verbo sublato perit tota vis Sacramentorum, 
quid enim aliud sunt Sacramenta, quam verbi sigilla? Atque una 
haec consideratio quamlibet superstitionem nobis excutiet. Unde 
enim fit, ut in signis obstupescant superstitiosi, nisi quia mentes 
non advertunt ad Verbum, quod eos ad Deum dirigeret? Sane ubi 
alio respicimus, quam ad Verbum, nihil sani, nihil puri; sed alia 
ex aliis deliria nascuntur et tandem, quae Dei auctoritate consecrata 
in hominum salutem fuerant signa, profanescunt, ac degenerant in 
Grassas idololatrias'adeoque solo Verbo differunt piorum Sacramenta 
ab omnibus infidelium figmentis. Porro Verbum promissionem hia 
significat, qua vis et usus signi explicatur, unde apparet, nullam in 
Papatu legitimam esse signorum observationem. . Nam Verbum qui~ 
dem se habere iactant, sed quod sit incantationis vice, quia illud 
lingua incognita demurmurant, et ita quasi mortuo elemento potius 
quam hominibus destinatum foret. Nulla mysterii explicatio ad po- 
pulum, quae sola facit, ut mortuum elementum incipiat esse Sacra- 
mentum. 4n verbo tantum valet atque Per verbum. 

27. Sisteret eam sibi gloriosam. Finem Baptismi et ablutionis 
nostrae declarat: ut sancte et inculpate Deo vivamus, Neque enim 
ideo nos purgat Christus, ut protinus revoluamur in nostras sordes, 
sed ut tota vita puritatem retineamus semel ab ipso acceptam. At- 
que hanc quidem primum sub figura describit, quae argumento con- 
veniebat. Ut sit speciosa, inquit. Nam sicuti formae elegantia in 
uxore causa est amoris, ita Christus Ecclesiam sponsam suam ornat 
sanctitate, ut sit hoc benevolentiae pignus. Quare hac metaphora 
alludit ad coniugium: sed postea rem ipsam absque figura exprimit, 
dicens, Christum sibi conciliasse Ecclesiam, quae sancta sit et ir- 
reprehensibilis, Hic ergo verus est Ecclesiae decor, haec pudicitia 
coniugalis, nempe sanctitas et innocentia, Sistendi verbo significat 
Paulus, in oculis Domini, non hominum opinione, sanctam debere 
esse Ecclesiam. dicit enim, ut sibi sisteret, non ut aliis ostenderet, 
quanquam arcanae istius puritatis fructus in externis postea operi- 
bus apparent. Quod autem Pelagiani hoc testimonio $e armabant 
àd probandam iustitiae perfectionem in hac vita: in eo prudenter ab 
Augustino refutati sunt. Neque enim, quid iam factum sit, Paulus 

commemorat: sed in quem finem Christus mundaverit Ecclesiam, 
Quum autem aliquid dicitur esse factum, ut aliud postea sequatur, 
stulte et perperam inde quis inferat, hoc posterius, quod sequi de- 
bet, iam esse factum. Quanquam non negamus iam inchoatam esse 
Ecclesiae sanctitatem: sed male perfectionem isti statuunt, ubi quo» 
' tidianus est profectus. 


28. Qui diligit uxorem suam, se ipsum diligit. 29. Ne- 
mo enim unquam carnem suam odio habuit, sed nutrit et fo- 
vet eam: quemadmodum et Christus Ecclesiam. 30. Quia 
membra sumus corporis eius, ex eius carne et ex ossibus, 
81. Huius causa relinquet homo patrem et matrem suam, et 
adbhaerebit uxori suae, et erunt duo in carnem unam (Genes, 
2,94). 82. Arcanum hoc magnum est: ego autem dico in 
Christo et in Ecclesia. 83. Caeterum vos quoque singuli 
&uam quisque uxorem diligat: mulier autem timeat ma- 
ritum. 


98. Qui diligit. Nunc argumentum sumit a natura ipsa, ut vi- 
. ros hortetur ad amandas uxores. Natura, inquit, unicuique inge- 
nitus est amor sui. nemo autem amare se ipsum potest, quin amet 
uxorem. Portentum ergo est quisquis uxorem non amat. Proba$ 
minorem: quia hac lege institutum sit coniugium a Domino, ut ex 
duobus unum efficiat. et quo sanctior habeatur unitas, iterum in 
Christo et Ecclesia nobis commendatam esse docet. Ista est summa, 
Valet quidem aliquatenus hoc argumentum in universa hominum so- 
cietate. Dicit enim lesaias (58, 7.); Garnem tuam ne despexeris : 
quum demonstrare vult, quid homo homini debeat. sed illud ad com- 
munem naturam refertur. Inter virum et uxorem alia longe est ra- 
tio: quia non similitudine tantum naturae inter se cohaerent, sed 
coniugii nexu in unum hominem sunt coadunati, Ergo quisquis re- 
ligiose considerat rationem coniugii, fieri nequit, quin uxorem 
diligat. ' 
29. Quemadmodum et Christus. Pergit coniugii iura in Christo 

et Ecclesia sancire, quia hoc exemplo nihil habebat efficacius, Et 
rimo quidem, quod de singulari viri erga uxorem amore praecepit, 
Christum praestitisse docet. deinde illius, quam in coniugio posue- 
rat, unitatis specimen in ipso et Ecclesia exstare testetur. Et est 
locus insignis de mystica communicatione, quam habemus cum 
Christo. Dicit nos esse eius membra, ex carne et ossibus, Primum 
nou est hyperbolica loquutio, sed simplex: deinde non tantum signi- 
ficat Christum esse naturae nostrae participem, sed altius quiddam 
exprimere voluit, xa ?uqerixortgor. Refert enim Mosis verba, Ge- 
neseos capite 2, 24, Quis ergo erit sensus? quemadmodum Heva ex 
Adae mariti sui substantia formata est, ut esset quasi pars illius: ita 
nos, ut simus vera Christi membra, substantiae eius communicare, 
et hac communicatione nos coalescere in unum corpus. Denique 
eam nostri cum Christo unionem hic Paulus describit, cuius in sa- 
cra Coena symbolum et pignus nobis datur. Nam quod quidam per- 
wies hunc locum ad Coenam torqueri causantur, quum hic nulla 
at Coenae mentio, sed coniugii: vehementer errant. Nam quum 
in coena doceant commemorationem fieri mortis Christi, commu- 
nicationem non admittant, qualem nos ex Christi verbis asserimus z 
utimur hoc testimonio adversus eos. Paulus nos ex membris et ossi- 
bus Christi esse testatur. Miramur ergo, si corpus suum in Coena 
fruendum nobis exhibet, ut sit nobis vitae aeternae alimentum? ita 

ostendimüs, nullam nos in Coena repraesentationem docere, nisi 
cuius effectus et veritas hic a Pauio praedicatur. 

81. Huius causa. Duo simul coniungit. nam ita tractat de spi- 
ritnali Christi unione cum Ecclesia, ut simul ad communem legem 
coniugii id ipsum extendat. Quod hic citat ex Mose, ad generalem 
coniugii regulam pertinet; sed continuo post subiicit, In Christo et 
Ecclesia esse completum. Libenter enim, quoties datur opportuni- 
tas, immoratur in praedicandis Christi beneficiis. hanc tamen ipsam 

raedicationem accommodat praesenti causae. Porro incertum est, 
inducatne Moses Adam loquentem, an doctrinam in sua persona ex 
creationis historia colligat. Nec multum sane refert, utrumvis ac- 
cipias; nam semper erit Dei oraculum, quod maritis praescribet, 
quid uxoribus debeant, Quod dicit: Relinquet Patrem, et adhaere- 
bit uxori, perinde valet ac si dixisset: Potius relinquat patrem, 
quam non adhaereat uxori, Neque enim tollit vinculum coniugale 
reliqua humanitatis officia, nec ita inter se male conveniunt Dei in- 
&tituta, ut nemo fungi officiis boni et fidelis mariti queat, nisi qui 
se ac sua officia patri subtraxerit, verum gradus hic notantur. Et 
comparatione utitur Moses, quo melius exprimat, quam arcta sit 
et sancta viri cum uxore coniunctio. Obligatio enim filii erga pa- 
trem est inviolabile ius naturae, huic dum praefertur illa, qua ma- 
ritus adstrictus est uxori, vis eius melius intelligitur. Non ergo de- 
sinet patri se filium praestare, qui bonus maritus esse volet; sed 
coniugium tanquam sanctissimum coniunctionis genus aliis omnibus 
praeferet. st erunt duo. Id est, erunt unus homo: vel (ut vulgo 
loquuntur) constituent unam personam. quod certe nulla alia. neces- 
situdo efficit, Totum autem ex eo pendet, quod uxor ex carne et 
ex ossibus viri formata est, Eadem ergo unionis ratio inter nos et 
Christum, quod se quodammodo in nos transfundit. Neque enim 
ossa sumus ex ossibus eius, et caro ex carne, quia ipse nobiscum est 
homo: sed quia Spiritus sui virtute nos in corpus suum inserit, ut 
vitam ex eo hauriamus. 

$2. Arcanum hoc magnum. | Concludit admiratione, quod de 
spirituali Christi et Ecclesiae coniunctione dixerat, Exclamat enim 
magnum esse arcanum. quo innuit, non posse verbis explicari, quan- 
tum rei dignitas postulat. Et sane frustra se homines macerabunt, 
si carnis suae sensu comprehendere modum et rationem studeant. 
hic enim Deus immensam Spiritus sui potentiam exserit. Quare 
praeposteri sunt, qui nihilo plus in hac re concedunt, quam inge- 
nii sui modulo consequuti fuerint. Quum nobis in sacra Coena car- 
nem et sanguinem Christi exhiberi negant, modum, inquiunt, de- 
finias: aut non persuadebis, Atqui ego mysterii altitudine in stupo- 
rem abripior. neque vero me pudet, admiratione meam ignoran- 
tiam cum Paulo fateri. quanto enim id satius, quam extenuare car- 
nis meae sensu, quod Paulus altum mysterium èsse pronuntiat?  Id- 
que docet ipsa ratio. quicquid enim supernaturale est, id profecto 
captum ingenii nostri superat. Proinde magis laborandum, ut Chri- 
stum sentiamus potius in nobis viventem , quam ut communicatio- 
nis ratio nobis pateat. Caeterum admirabile Papistarum acumen, 
qui ex verbo Mysterii, unum ex septem sacramentis matrimonium 
esse, colligunt: perinde ac si ex aqua vinum elicerent. Septem nu- 
merant sacramenta, quum duo Christus omnino instituerit. ut ma- 
trimonium ex illis unum esse probent, adducunt praesentem locum, 
Quo praetextu? quia vetus interpres transtulit Sacramentum, ubi 
Apostolus nomen Mysterii posuerat. Quasi vero non satis vulgaris 
sit usus huius vocabuli apud Latinos scriptores, quum Mysterium 
volunt dicere. quasi etiam non usus fuerit Paulus in hac eadem Epi- 
stola, de Gentium vocatione loquens. Sed nunc quaeritur, an ma- 
trimonium sit solenne gratiae Dei symbolum, quod institutum sit in 

eum flnem, ut spirituale aliquid nobis testetur ac repraesentet: ut 
Baptismus, ut Coena Domini. Nulla est ratio, cur id asserant, nisi 

uia decepti sunt ambigua significatione nominis, vel potius linguae 
Graecae ignorantia. Nam siquis admonuisset, nomen Mysterii ab 
Apostolo fuisse positum: nullus unquam error exstitisset. Videmus 
itaque, quo malleo et super quam incudem hoc sacramentum fabri- 
caverint. Quanquam in eo quoque suam socordiam prodiderunt, 
quod non expenderunt correctionem mox additam: Ego autem dico 
in Christo et Ecclesia.  Nominatim enim cavere voluit, nequis de 
coniugio intelligeret. adeoque apertius loquutus est, quam si dbs- 
que exceptione sententiam hanc protulisset. Magnum mysterium, 
quod vitam suam Christus, virtutemque Ecclesiae inspirat. Quis 
autem inde Sacramentum excuderet? Videmus ergo, quam crassae 
ignorantiae fuerit ista hallucinatio. 

83. Vos quoque singuli. Quia paululum digressus fuerat a pro- 
osito, tametsi ipsa quoque digressio causae serviebat: nt tamen 
eri solet in brevibus praeceptis, colligit in summam, quod ab 

ipsis obtinere cupit: ut viri diligant uxores, ut mulieres timeant 
maritos, ZYmoris nomine reverentiam significans, quae illas obse- 
quentes reddat. Nusquam enim erit voluntaria subiectio, nisi prae- 
cedat reverentia. 


Car. VI. t 


1. Filii obedite parentibus vestris in Domino. hoc enim est 
justum, 2. Honora patrem tuum et matrem. quod est man- 
datum primum cum promissione: 3. Ut bene tibi sit, et.sis 
longaevus super terram. 4. Vos etiam, patres, ne ad iram 
provocetis filios vestros: sed educate eos in disciplina et 
correptione Domini. 


1. Filii obedite. Honoris nomen latius patet, quam Obedien- 
tiae. Cur ergo genus ad speciem restringit? nempe quia obedien- 
tia testimonium est eius honoris, quein debent filii parentibus: ideo 
eam potissimum exigit. deinde in ea praestanda plus es; difficultatis, 
Fugit enim subiectionem humanum ingenium, et se aegre sub alte- 
rius imperium cogi patitur. Docet'experientia, quam rara sit haec 
virtus. nam quotumquemque cernimus parentibus suis morigerum 2 
Est igitur in Pauli doctrina synecdoche: sed nominatur praecipua 
pars, et quae reliquas omnes secum trahit. In Domino, Praeter 
naturae legem, quae recepta est inter omnes gentes, Dei quoque 
&uctoritate sancitam docet filiorum obedientiam. Inde tamen sequi- 
tur, eatenus obediendum esse parentibus, ne laedatur erga Deum 
pietas, quae primum gradum obtinet. JNam si ad Dei institutum, 
tanquam ad suam regulam, exigenda est filiorum subiectio, prae- 
posterum foret, per eam ab ipso Deo abduci. Hoc enim est iu- 
stum. Hoc additum est cohibendae illius ferociae causa, quam 
omnibus fere a natura insitam diximus. Iustum autem probat, quia 
Dominus ita praecepit. neque enim disputare fas est, aut in contro- 
versiam revocare, quale sit quod statuit is, cuius voluntas certis- 
sima est regula iustitiae et rectitudinis. Porro quia ex honore obe- 
dientiam elicit, mirum non est. nam Deus cerimonias non mora» 
tur. Itaque sub voce Honoris complectitur omnia officia, quibus 
serio suam erga parentes observantiam et pietatem testantur filii. 

2, Quod est mandatum primum. Quae praeceptis annexae sunt 
promissiones, ad nos alliciendos spectant, quo libentius pareamus. 

proinde hoc veluti condimento suavem et amabilem reddit Paulus 
subiectionem, quam filiis imponit. Et non simpliciter commemo- 
rat mercedem a Deo esse propositam, siquis patri et matri obediat, 
sed huic mándato id esse peculiare. Si singula praecepta suas ha- 
berent promissiones, non tantam vim haberet haec, de qua nunc 
agitur, ad commendationem praecepti. At primum est hoc prae- 
ceptum, inquit Paulus, quod singulari promissione, quasi sigillo, 
Deus confirmare voluit. Quanquam id difficultate non' caret: se- 
cundum enim praeceptum similiter promissionem continet: Ego 
Deus qui facio misericordiam etc, (Exod. 20,6.). sed quum ea sit uni- 
versalis, quae ad totam Legem promiscue pertinet, non dicemus an- 
nexam esse mandato. Verum ergo manet, quod dicit Paulus, non 
aliud mandatum promissione insigniri, quam quod de obedientia pa- 
tribus debita praecipit, Promissio est de longitudine vitae. unde 
intelligimus, praesentem vitam, censeri inter non contemnenda Dei 
dona. Sed et hoc et alia ex Institutione discant lectores. tautum 
hic breviter notabo, mercedem promitti filiorum erga patres obse- 
quio: probe congruentem; quum bene illis fore pronuntiat Deus. in 
hac vita, qui se gratos exhibuerint parentibus, per quos eam 
adepti sunt, 

8. Super terram. | Apud 'Mosem nominatim terra Chanaan ex- 
primitur, quad Iudaeis extra illam nec felix, nec optabilis viia 
esse poterat: sed quia in totum orbem hodie effusa est eadem Dei 
benedictio, merito loci designationem omisit Paulus, quae ex dis- 
crimine illo pendebat, quod nonnisi ad Christi adventum duravit. 

4. Vos etiam, Patres.  Vicissim hortatur patres, ne immodica 
saevitia filios exasperent, Hinc enim nascitur odium: ex quo fit de- 
mum, nt iugum prorsus excutiant, Ideo ad Colossenses (3, 21.) ade 
ditur: Ne despondeant animum.  Ingenua enim tractatio et ode- 
rata magis liberos retinet in parentum timore, et obsequendi stu- 
dium ac alacritatem illis auget: contra duritie et illiberalis auste- 
ritas eos ad contumaciam inflammat, et pios affectus exstinguit, 
Proinde iubet Paulus, humaniter eos foveri, Nam verbum £xro£q eir 
e dubio indulgentiam et comitatem sonat. Rursus tamen , ne 

aec sit nimium dissoluta, ut interdum esse solet, quasi iniecto 
freno eam contrahit, dicens: Zn disciplina et correptione Domini, 
Neque enim ita blandos filiis parentes vült esse Deus, ut parcendo 
corrumpant. Sitigitur comitas temperata, ut contineantur in disci- 
plina Domini, et corrigantur etiam dum errant, Frequenter enim 
admonenda est aetas illa, ac freno etiam coercenda, ne lasciviat. 


5. Servi, obedite dominis secundum carnem, cum ti~ 
more et tremore in simplicitate cordis vestri, tanquam Chri- 
sto: 6. Non quasi ad oculum servientes, tanquam homini- 
bus studentes placere, sed tanquam servi Christi, facientes 


voluntatem Dei ex animo, 7. Cum benevolentia, servientes 


Domino, et non hominibus: 8. Scientes quod unusquisque 
quicquid boni fecerit, recipiet a Domino, sive servus, sive 
liber. 9. Et vos, domini, mutuum officium praestate erga 
ilos, remittentes minas: scientes quod illorum et vester Do- 
minus est in coelis: et non est apud eum personarum ac- 
ceptio. 

5. Servi, obedite dominis. Servis exhortandis ideo magis in- 
sistit, quod illorum conditio, ut est molesta et acerba, ita difficilis 
est ad ferendum. Nec de externis tantum obsequiis concionatur, 
sed magis de voluntarió timore: quia ice 2E exemplum est, uk 

„quis se libenter alieno imperio submittat. Porro non loquitur de 
mercenariis famulis, «quales hodie sunt in usu; sed de veteribus 
illis, quorum perpetua erat servitus, nisi quis domini beneficio ma- 
numissus foret: quos sic domini emebant pecunia, ut ad sordidissi- 
mas operas abuterentur, adeoque ius haberent in eos vitae et necis 
sibi legibus permissum. Tales iubet dominis obedire, ne carnis 
libertatem Evangelio sibi partam esse somnieit. Sed quoniam pes- 
simos etiam quosque poenae timor cogebat, Christianos servos ab 
impiis discernit affectu, Cum timore, inquit, e£ tremore: hoc est, 
cum sollicita reverentia, quam efficiet cordis simplicitas. Sed quia 
difficile est impetrare ut homini tantum deferant, nisi qua superior 
necessitas eos adstringat: iubet eos Deum respicere. Inde sequitur, 
non satis esse si obsequia sua probent hominum oculis; requirit 
enim Deus veritatem et sincerum cordis affectum. Deo autem ob- 
temperare eos testatur, quum fideliter serviunt dominis. ac si dice- 
ret: Nolite putare hominum arbitrio vos in servitutem coniectos 
esse. Deus est qui vobis hoc oneris imposuit, qui vestras operas do- 
minis locavit. lta qui bona conscientia studet, quod debet, domino 
suo reddere, non erga hominem tantum, sed erga Deum officio suo 
defungitur. Benevolentiam opponit obscurae indignationi, qua tur- 
gent animi servorum, nam etsi palam fremere non ausint, nec con- 
tumaciae signa dare, adeo tamen indigne ferunt imperium, ut non- 
nisi invitissimi et animo reluctancte dominis pareant. Quisquis le- 
gerit, quae de servorum ingenio et moribus passim extant in scri- 
ptis veterum , facile intelliget, quot hic sunt praeceptiones, totidem 
in illo hominum genere regnasse morbos, quibus mederi operae pre- 
tium fuerit. Pertinet autem haec doctrina etiam ad famulos et an- 
cillas nostri temporis. Deo enim semper curae est oeconomia, cu- 
ius est auctor. imo ita colligere debent, quo magis tolerabilis est 
eorum conditio, se minus fore excusabiles, nisi modis omnibus stu- 
deant ita se gerere quemadmodum hic Paulus iubet. Quod vocat 
dominos secundum carnem, mitigat quod potuisset esse nimis aspe- 
rum in statu servili. Significat enim manere illis nihilominus in- 
tactam libertatem spiritualem , quae praecipue expetenda est. 
'Og9aluodovitíag meminit, quia communis fere servorum omnium 
est adulatio. Verum simulatque terga vertit dominus, contemptu 
eius, nec sine ludibrio lasciviunt. Pios ergo Paulus ab hac fallaci 
simulatione procul remotos esse iubet, 

8. Unusquisque quicquid boni. Praeclara consolatio: quod si ne- 
gotium illis sit cum ingratis dominis et malignis, Deus acceptum 
sibi feret, quicquid hominibus, licet indignis, impenderint. Haec 
enim cogitatio plerumque servos ignaviores reddit, quod dum fa- 
stum et arrogantiam dominorum expendunt, pntant se operam per- 
dere. Paulus autem docet, apud Deum repositam illis mercedem 

ro officiis, quae male videntur apud homines parum humanos col- 
ocari: proinde non esse causam, cur abducantur a recto cursu. Ad- 
dit, non discerni illic inter servum et liberum, quod soleant eo- 
rum labores minoris in mundo aestimari. Negat igitur ita esse apud 
Deum: sed esse illic pretiosa eorum, non minus quam Regum of- 
ficia: quia deposita externa persona quisque ex cordis integritate 
aestimabitur. 

9. Et vos domini. Quum magnam licentiam permitterent leges 
,dominis, quicquid iure civili usitatum erat, id sibi esse licitum 
multi interpretabantur. imo eo usque saevitiae quidam progredie- 
bantur, ut coacti fuerint Rom. Imperatores eorum cohibere ty- 
rannidem. Quanquam etiam si nulla principum edicta servis suc- 
currerent, non illis plus concedit Deus, quam patitur caritatis re- 
gula. Quum summa aequitate temperare volunt Philosophi nimium 
in servos rigorem, docent utendum esse non secus ac mercenariis ; 

sed ulilitatem tantum sequuntur, hoc est, quid utile sit patrifami- 
lias, et quid oeconomiae aptum, considerant. Longe aliud princi- 
‘pium sumit hic Paulus. Praescribit enim quid secundum Dei insti- 
tutionem liceat: et quatenus etiam servis sint debitores. Primo di- 
cit: Eadem facite, pro quo transtuli, Mutuum officium praestate. 
Nam quo sensu dixit ad Colossenses (4,1.) , tò dizaiov ze thy loó151a, 
eodem nunc zà «ùr& posuit. quorsum autem illud, nisi ut servetur 
ius analogum, quod vocant? Non est quidem aequalis domini et 
servi conditio; sed est tamen aliquod ius mutuum inter eos, quod, 
sicüti servum domino obnoxium reddit, ita vicissim proportione ha- 
bita dominum ohstringit aliquatenus servo. Istam analogiam male 
homines metiuntur, quia non exigunt ad legem caritatis, quae sola 
vera est mensura. Id intellexit Paulus per verbum Eadem: quia 
omnes propensi sumus ad ea exigenda, quae nobis debentur: quum 
vicissim faciendum est officium, nemo est, qui non conetur se exi- 
mere, Praesertim vero inter eos regnat eiusmodi iniquitas, qui et 
plus valent, et honore sunt superiores. Hemittentes minas, Con- 
tumelias omne genus, quae manant ex dominorum superbia, uno 
verbo complectitür: ac si vetaret nimis imperiose dominari, ut con- 
spectus eorum sit formidabilis, ae si semper mali aliquid minitareu- 
tur, quoties servos compellant. Minarum enim et omnis atrocita- 
tis hoc initium est, quod servos domini, quasi sua tahtum causa 
natos, nihilo pluris faciunt quam pecudes, Ergo sub una specie ve- 
tat ne contumeliose et atrociter tractentur. IHorurn Dominus et 
vester. Perquam necessaria admonitio. ideo enim nihil non aude- 
mus in eos, qui nobis subiecti sunt, quia neque resistendi facultas 
ilis est, neque in ius adeundi potestas conceditur: nullus vindex, 
nullus defensor apparet, vel etiam qui miserationis causa dignetur 
querimonias audire. Denique hic accidit, quod vulgo dicitur, Im- 
punitatem esse matrem licentiae. Verum hic Paulus admonet, ita 
praeesse servis dominos, ut habeant communem in coelis Dominum, 
cui sit reddenda ratio. , Eż non est acceptio, Perstringunt nobis 
oculos personae, ut neque ius, neque aequitas locum habeat; sed 
Paulus illas coram Deo quicquam valere negat. Persona est quic- 
quid praeter causae veritatem in homine respicimus in iudicando. 
ut cognatio, forma, nobilitas, divitiae, amicitia, et quae sunt eius 
pos favorem conciliant; quae contraria sunt, contemptum af- 

erunt, et aliquando etiam odium. Quoniam in hominum iudiciis 
ut plurimum regnant praeposteri isti affectus ex personae intuitu 
concepti: qui dignitate pollent, sibi perinde blandiuntur ac si iis- 
dem corruptelis Deum sibi propitium habituri essent: Quisnam ille 
est ut rationem eius habeat Deus, et patrocinium contra me susci- 
piat? Ex adverso hic Paulus asserit falli dominos, si putant servos 
suos coram Deo viles aut nihili fore, quia tales sint coram mundo ; 
nam Deo curae non esse personas, nec hominis abiectissimi causam 
pilo deteriorem fore, quam summi principis. 


10. Quod superest, fratres mei, sitis fortes in Domino, 
et in robore potentiae ipsius. 11. Induite totam armaturam 
Dei, ut possitis stare adversus insidias Diaboli. 12. Quia 
non est nobis lucta adversus carnem et.sanguinem, sed ad- 
versus principatus, adversus potestates, adversus mundanos 
poses tenebrarum saeculi huius, adversus spirituales ma- 

itias in coelestibus. 13. Quapropter assumite totam arma- 
turam Dei, ut possitis resistere in die malo, et omnibus per~ 
actis stare. 

10. Quod superest. Rerum ad generales. exhortationes redit: 
ao primum quidem iubet eos fortes esse, vel colligere animum et ro- 
bur, quia semper multa sunt quae nos debilitent, et nobis ad resi- 
stendum parum animi suppetit. Sed quia in hac nostra infirmitate 
frigida esset exhortatio, nisi Dominus adesset, manumque porrige- 
ret ad opem ferendam, imo nisi totam virtutem suppeditaret addit 
In Domino, ac si diceret: Non est quod respondeatis, destitui vos 
facultate; tantum requiro, utin Domino sitis fortes. Ac etiam ex- 
plicationis causa mox subiicit robur patentíiae; quae additio ad fidu- 
ciam augendam valet, praesertim quum auxilium, quad Deus solet 
praestare fidelibus, illustret. Nam si Dominus non vulgari potentia 
suis opitulatur, non est quod haesitemus in pugna. Sed dicet qnis- 
piam: Quorsum attinebat praecipere Ephesiis, ut Dei virtute fortes 
essent, quod certe non erat in eorum manu? Respondeo, duo hic | 
membra consideranda esse, nam ad fortitudinem eos hortatur; de- | 
inde, quia in se ipsis deficiunt, admonet petendum esse a Domino 
quod non habent, et simul promittit, expositam illis fore Dei virtu- 
tem , si eam expetant. 

11. Induite totam armaturam. . Deus non uno auxilii genere nos 
munire paratus est: modo ne impigri simus ad sumendum, quod na- 
bis offert. Sed in eo peccamus fere omnes, quod oblata nobis gra- 
„tia perfunctorie et oscitanter utimur, quemadmodum si miles, uhi 
conserendae sunt manus cum hoste, galeam sumat, clypeum negli- | 
gat. Hanc securitatem, vel potius ignaviam, ut corrigat Paulus, 
similitudinem mutuatur a re militari, ac iubet nos totam Dei arma- 
turam induere. quo significat dehere nos omni ex parte instructos 
esse, nequid nohis desit, Arma ad propulsandos omnes insultus no- 
bis offeruntur a Domino: restat ut in usum nostrum ea accommo- 
demus, non relinquamus de tigno aut pariete suspensa. Quo autem 
nos vigilantiores reddat, non tantum aperto Marte pugnandum esse 
admonet; sed nobis cum hoste .va£ro et astuto negotium esse, qui 
clam per insidias nos adoriatur. Id enim valet nomen ueĝodelas, 
guo utitur. 

12. Non est nobis lucta. Periculum adhuc magis exprimit, dum 
hostis naturam docet. et comparando amplificat, quum dicit: JVon 
adversus carnem et sanguinem. Significat enim multo plus esse diffi- 
cultatis, quam si adversus homines pugnandum foret, Illic enim 
humanis viribus resistitur, gladius opponitur gladio, homo cum ho- 
mine confligit, vis vim, ars artem excipit: sed hic alia est ratio; 
nam hostes sunt, quos nulla humana virtus sustinere queat, haec 
summa est, Caeterum per carnem et sanguinem homines intelligit. 
ideo autem sic nominat, ut sit antithesis inter eos et spirituales astu- 
tias, ac si diceret: Non est nobis corporalis lucta. Huius sententiae 
nobis venire in mentem debet, quoties provocati hominum iniuriis 
sollicitamur ad ultionem, Nam quum toto impetu nos ferat natura 
in ipsos homines, quasi freno iniecto cohibebitur praepostera illa 
cupiditas, si consideremus homines ipsos, qui nobis molesti sunt, 
nihil aliud esse quam iacula ex Satanae manu emissa: in quibus 
Írangendis dum occupamur, ad omnes interea ictus sumus expositi. 
Ergo sine profectu, adeoque cum magna noxa luctabimur adversus 
carnem et sanguinem. recta petendus est hostis ille, qui ex abdito 
nos invadit et vulnerat: imo qui, antequam videatur, occidit. Ve- 
xum revertamur ad Paulum. Hostem formidabilem nobis proponit: 
nou ut metu nos exanimet , sed potius ut diligentiam acuat et solli- 
citudinem. nam aliquid medium esse oportet. Facit ut plurimum 
neglectus hostis, ut opprimamur propter socordiam: rursum terror 
nobis cor adimit, ut victi simus, etiam. adhuc intacti, Paulus de 
potentia hostis loquendo ita nos commovet, ut reddat acriores. Prius 
diabolum nominaverat: nunc pluribus epithetis eum insignit, unde 

intelligant lectores, quam non sit hostis ille contemnendus. Prin- 
cipatus, Principatus eż potestates, ad incutiendum terrorem, non 
quo deiiciamur, ut dixi ; sed quo excitemurx ad cavendum. Poste 
quam vocavit xoguoxocropec, hoc est mundi principes, explicandi 
causa addit, JTenebrarum saeculi. significat enim diabolum ideo re- 
are in mundo, quia nihil sit aliud mundus, quam tenebrae. unde 
sequitur, mundi corruptelam locum dare regno diaboli. Neque enim 
sedem 'haberet in pura et integra Dei creatura. sed totum est ab ho- 
minum, vitio. Per Tenebras autem designari infidelitatem et Dei 
ignorantiam una cum fructibus, satis notum est. uia ergo tene- 
brae occupant totum mundum, ideo princeps mundi diabolus. in 
appelat Mazitias, non modo taxat malignum et pravum diaboli in- 
genium: sed admonet, sedulo excubandum esse, ne circumvenia- 
mur. Quo etiam pertinet adiectivum .Spirizuales. nam ab hoste ių- 
visibili maius est periculum, Habet praeterea emphasin particula, 
quae sequitur, im coelestibus. eo enim plus nobis est negotii ac mo- 
lestiae, quod ex loco superiore nos aggrediuntur et oppugnant, adeo- 
que cervicibus nostris imminent. Quod autem hoc testimonio abusi 
sunt olim Manichaei ad probandum suum de duobus principiis deli- 
rium, facile refellitur. Fingebant diabolum quendam esse dvrz(9«ov, 
in quo subigendo iustus Deus multum sudaret. At Paulus noy tri- 
buit hic diabolis principatum, quem sibi invito Deo usurpent, quem 
eodem contra nitente exerceant: sed quem Deus iusta vindicta illis 
adversus impios concedit, ut passim docet Scriptura. Neque enim 
hic disputat, quid adversus Deum valeant, sed quam, nobis debeant 
esse formidolosi, ut simus ad cavendum solliciti. Nihil etiam ių- 
vantur his verbis qui mediam aeris regionem a diabolo creatam esse, . 
et possideri somniarunt. neqne enim certos fines illis assignat Pau- 
lus, quos sua ditione obtineant: sed tantum indicat, ilos in con- 
flictu, etiam loco esse superiores. ` 


13. Quapropter assurnite. Non concludit, abiiciendas esse ha- 
stas, quia tantum sit in hoste potentiae, sed animos colligendos ad 
repugnandum. Quanquam exhortatio simul victoriae promissionem 
continet. nam dicendo, 4/ possitis, innuit certo. nos staturos, si 
modo. armis Dei induti alacriter pugnemus, idque usque ad finem. 
posset enim alioqui nos frangere certaminum multitudo et varietas. 
deo dicit: In die malo, et omnibus peractis. Ac priore quidem voce 
tam eorum securitatem excitat, ut se ad duros conflictus et mole- 
stiarufn ac discriminis plenos compararent, quam eos spe victoriae 
animat, quia etiam in extremis periculis superiores futuri sint. Al- 
tero autem membro fiduciam hanc extendit ad totum vitae cursum, 
Nullum ergo erit tantum discrimen, cui non praevaleat Dei virtus ; 
nec in medio stadio deficient, qui ea instructi adversus Satanam bel- 
Iabunt. 


14. State igitur succincti lumbos veritate, et induti 
thoracem iustitiae, 15. Et calceati pedes praeparatione 
Evangelii pacis: 16. In omnibus assumpto scuto fidei, quo 

ossis omnia tela maligni ignita exstinguere. 17. Et ga- 
ln Salutaris accipite, et dadian Spiritus, qui est ver- 
bum Dei. 18. Per omnem precationem et orationem omni 
tempore precantes in spiritu, et in hoc ipsum vigilantes, 
cum omni assiduitate et deprecatione pro. omnibus Sanctis: 
19. Et pro me, ut mihi detur sermo in apertione oris inei 
cum fiducia, ut patefaciam) mysterium Evangelii; 20. Pro 

quo legatione fungor in catena: ut confidenter me geram in 
eo, quemadmodum oportet me loqui. : 


14. State igitur. Nunc.quae sint arma illa, quae induere iusse- 
rat, describit. Neque tamen adeo scrupulose exquirenda est unius- 
cuiusque nominis ratio: quia satis habuit si tantum alluderet ad ha- 
bitum militarem. Proinde frivola est eorum curiositas, qui multum 
operae in eo sumunt, ut reperiant, cur potius iustitia thorax sit 
quam balteus. Consilium enim Pauli fuit, ea breviter attingere, 
quae praecipue Met i in homine Christiano , et ea aptare si- 
militudini prius adductae.  Feritatem, quo vocabulo intelligit sin- 
cerum animum, balteo comparat. Erat autem balteus olim in or- 
natu militari una ex praecipuis partibus. Interim tamen ad fon- 
tem sinceritatis respicit, quia nos Evangelii puritas omnibus falla- 
ciis purgare, et fucos omnes abstergere ex cordibus nostris debet. 
Secundo commendat iustitiam, et vult esse loco thoracis ad pectus 
muniendum. De iustitia gratuita aut imputatione iustitiae, quae 
peccatorum remissione constat, hic a quibusdam, meo iudicio, in- 
tempestive mentio ingeritur, nam de vitae innocentia agit Paulus. 
Integritate igitur primum, deinde pia et sancta vita vult esse or- 
matos. 

15. Calceati. Alludit (nisi fallor) ad caligas militares. nam hae 
quoque inter arma censebantur, quorum nullus domi usus erat. 
Sensus est: Quemadmodum milites adversus frigus et alias noxas 
crura tegebant ac pedes, sic Evangelio nos oportere esse calceatos, 
quo illaesi per hunc mundum transeamus. Evangelium pacis cur di- 
cat, non obscurum est; nempe ab effectu, quia legatio est nostrae 
cum Deo reconciliationis, quae sola pacatas reddit conscientias. 
Sed quid sibi vult nomen Praeparationis? Alii exponunt, praecipi 
ut ad Evangelium parati simus. Ego autem hunc quoque Evangelii 
effectum esse interpretor: quod parati tam ad iter faciendum, quam 
ad militiamn. simus, impedimentis omnibus soluti. Natura enim tardi 
sumus, et parum agiles: ex adverso viae asperitas et multa obsta- 
cula nos morantur, minima offensa nos debilitat. His Paulus oppo- 
nit Evangelium tanquam optimum suscipiendae et peragendae expe- 
ditionis instrumentum. Ergo non satis commode Erasmus periphra- 
sin adhibuit, Ut sitis parati. 

` 16. .4ssumpto scuto fidei. Quum unum sint fides et verbum 
Dei, Paulus tamen duo illis officia assignat, Unum esse dico, quia 
verbum obiectum est fidei: nec aliter in usum nostrum applicari 
potest, quam per fidem. sicuti rursum nihil est fides et nihil potest 
sine verbo. Sed Paulus, neglecto tam subtili discrimin», de spiri- 
tuali armatura libere loqui sibi permisit, Nam et prioris ad Thes- 
salonicenses 5, 8., thoracis nomen fidei et caritati communiter ad- 
scribit. Unde apparet , nihil aliud voluisse dicere, quam probe mu- 
nitum esse omnibus partibus, quisquis istis, quas nominat, virtuti- 
bus praeditus erit. Non abs re autem, quae praecipua sunt pugnandi 
instrumenta, fidei et verbo Dei comparat, gladium scilicet. ac scu- 
tum. Nam certe in pugna spirituali haec duo primas tenent: nempe 
quia fide repellimus omnes diaboli insultus: verbo autem Dei hostis 
ipse prorsus conficitur. hoc est: Si in nobis verbum Dei efficax per 
fidem erit, satis superque armati erimus tam ad repellendum quam 
ad' profligandum hostem nostrum. Qui autem eripiunt Christiano 
populo verbum Dei, quid aliud agunt quam quod necessariis armis 
spoliant, ut sine conflictu pereat? Nemo enim est cuiusvis ordinis, 
quem non oporteat militem esse Christi. Porro militare inermes ac 
gladio destituti qui poterimus? Possitis tela omnia,  lmpropriè 
loquitur: debuerat enim potius uti verbo Excipiendi vel Discutien- 
di, vel simili aliquo. Verum plus expressit quum dixit Exstinguere ; 

respexit enim ad epithetum , quod iam posuerat, ac si dixisset: Non 
modo acuta sunt et penetrabilia Satanae tela, sed quod magis exi- 
tiale est, etiam ignita. Ac fides non modo .ad retundendum acy- 
men, sed ad restinguendum etiam ardorem sufficiet. Haec enim 
victoria est quae vincit mundum , ut inquit Iohannes (5, 4.). 

17. Et galeam Salutaris. Ad TThessalonicenses, illo, quod nunc 
citavi, capite, galeam nominat Spem salutis: quod eodem sensu di- 
ctum accipio. Caput enim optima galea munitum est, quum spo 
erecti suspicimus in coelum ad illud Salutare , quod nobis promis- 
sum est. Ergo non aliter Salutare nobis est galea, quam sperando. 

18. Per omnem precationem. | Postquam arma induit Ephesiis, 
precibus eos certare docet, Atque haec verissima est ratio. nam in- 
vocatio Dei praecipuum est exercitium fidei et spei. eadem est quae 
a Deo impetrat quicquid est bonorum.  Precatio autem et oratio 
parum differunt, nisi quod illa est tanquam species, haec autem ge- 
nus. Commendat autem in orando perseverantiam, quum dicit: In 
omni assiduitate. hoc enim verbo admonet, ne defatigemur instan- 
dum esse alacri animo: infracto studio continuandas esse preces, si 
non statim consequamur, quod volumus. Sicui magis placet Seduli- 
tas, non repuguo. Sed quid sibi vult Ornní tempore? an bis idem 
repetit, quum iam de continuo studio egisset? Non ita sentio. ve- 
rum ubi rebus prospere fluentibus quieti sumus ac laeti, nulla fere 
precandi cogitatio nos sollicitat: imo nunquam ad Deum, nisi malis 
coacti, confugimus. Nullum ergo tempus elabi vult Paulus, quo in- 
termittamus precandi memoriam. ita In omni tempore perinde valet 
atque tam secundis rebus quam adversis. Pro omnibus sanctis, 
Nullum est momentum quo non incitare ad orandum nos debeat pro- 
pria inopia. sed alia est etiam ratio sine intermissione orandi, quia 
fratrum necessitates tangere nos, debent. quod autem erit tempus, 
quo non laborent aliqua Ecclesiae membra, et ope nostra indigeant? 
Proinde siquando sumus ad orandum frigidi, áut negligentiores 
quam par sit, propterea quod nulla nos praesens necessitas urgeat, 
in mentem nobis protinus veniat, quam multi sint fratres nostri,’ 
qui sub variis et gravissimis aerumnis fatiscunt, qui summis animi 
angustiis premuntur, qui ad extremum malorum sunt redacti. Valde 
ferreos esse nos oportebit, nisi excutiatur nobis ille torpor. Quae- 
«ret hic quispiam, an pro solis fidelibus sit orandum. Respondeo; 
Paulum ita commendare Ephesiis pios, ut tamen alios non excludat. 
neque tamen dubium est quin , sicuti in aliis caritatis officiis, ita in 
precibus prima debeat esse cura sanctorum. 

19. £t pro me.  Pecnuliariter sui memores in precihus Ephesios 

, esset iubet. unde colligimus neminem tanta donorum affluentia pol- 
lere, qui non opus habeat tali fratrum subsidio, quamdiu in hoc 
mundo degit. Quis enim hac necessitate potius eximetur, quam 
Paulus? et tamen fratrum preces implorat. ,neque id per simulatio- 
nem, sed quia serio cuperet adiuvari.. Nunc audimus quid sua causa 
peti velit; nempe ut sibi detur apertio oris. Quid ergo? an obmu- 
tescebat, vel metu impediebatur a confessione Evangelii? Minime. 
sed metuendum erat ne praeclare exorsus in posterum deficeret. 
Adde quod tanto zelo ardebat asserendi Evangelii, ut sibi nunquam 
satisfaceret. Et sane si reputemus, quae sit negotii dignitas et ma- 
gnitudo, longe impares nos omnes esse fatebimur. Ideo postea ad- 
iungit: Quemadmodum oportet me loqui, significans opus esse rarae 
virtutis, Evangelio testimonium reddere quale oportet,  Expende 
autem singula verba. Dicit Cur fiducia: quo significat timorem ob- 
stare nostrae libertati, quominus pleno ore et intrepida lingua prae- 
dicemus Christum: contra autem, liberam et minime fucatam con- 
fessionem a Christi ministris requiri. Neque enim optat astuté re- 
spondendi, vel potius cavillandi sibi dari facultatem, ut ambagibus 

adversarios eludat. Os apertum cupit, quod erumpat in liquidam 
' et firmam confessionem. Ore enim semiclauso proferuntur ambigua 
et perplexa responsa. Ergo 4^ apertione oris: hoc cst, tanta liber- 
tate, quae nullam formidinem sapiat. Séd videtur hoc incredulita- 
tis signum fuisse in Paulo, quod , quasi de constantia sua dubitans, 
aliorum intercessionem implorat. Non ita est. neque enim alienum 
a Dei voluntate remedium quaerit, aut eius verbo minus consenta- 
neum, quod faciunt increduli, sed tantum iis subsidiis nititur, quae 
sibi a Domino concessa, adeoque promissa et commendata esse vi- 
det. Iubet Dominus, ut alii vicissim pro aliis orent fideles. Hinc 
ad singulos redit non exigua consolatio, quod salutis suae curam re- 
liquis mandari audiunt: et habent auctorem Deum, ut sciant, non 
frustra pro se ab aliis fundi preces. An fas esset recusare, quod illis 
offertur a Domino? Sufficere quidem hoc debebat, quod certus est 
unusquisque ex Dei promissione, se quoties oraverit exauditum iri. 
Verum si ad cumulum suae liberalitatis hoc quoque addere Deus vo- 
luerit, alios pro nobis precantes se exauditurum: an repudianda fo- 
ret istaeo eius liberalitas? ac non potius obviis ulnis avide ample- 
ctenda? Meminerimus ergo, Paulum non diffidentia vel dubita-. 
tione impulsum confugere ad fraternas intercessiones: sed ideo cu- 
pide eas expetere, quia nihil, quod sibi a Domino datum esset, prae- 
termittere volebat, Ridieuli ergo Papistae, qui ex hoc Pauli exem- 
t colligunt mortuos esse invocandos. Nam Ephesiis Paulus scri- 
ebat, quibuscum illi erat ea, quam dixi, communicatio. Nos quid 
commercii habemus cum mertuis? Perinde est ac si dicerent, vo- 
candos esse ad epulas nostras et convivia Angelos, quia eiusmodi of- 
ficiis fovetur inter homines caritas. 


21. Ut autem sciatis vos etiam quae circa me aguntur, 
quid faciam, omnia vobis patefaciet Tychicus dilectus fra- 
ter et fidelis minister in Domino: 22. Quem misi ad vos in 
eum finem ut statum meum cognosceretis, et consolaretur 
corda vestra. 23. Pax fratribus, etdilectio cum fide a Deo 
patre et domino lesu Christo. 24. Gratia cum omnibus qui 
diligunt dominum nostrum Iesum Christum in sinceritate. 
Amen. 


91. Ut autem sciatis. Rumoribus vel dubiis vel falsis plerum- 
que turbari solent non modo infirmi, sed etiam graves alioqui et 
constantes, hoc periculum antevertit Paulus, Zychicum: mittendo, 
qui. de omnibus certiores faceret Ephesios, In quo animadvertenda 
est pia sollicitudo, quam habebat Paulus de Ecclesiis. Nam quum 
mors illi assidue obversaretur ante oculos: neque metus mortis, ne- 
que sui cura ipsum impediebat, quominus etiam remotissimis qui- 
busque consuleret. Diceret alius, sibi plus satis circa se esse nego- 
tii; potius debere omnes ad opem sibi ferendam accurrere, quam a 
se vel minimum quicquam Jlevationis exspectare. Non ita Paulus: 
sed mittit quaquaversum qui Ecclesias a se fundatas confirment. Ty- 
chicum laudat, quo plus fidei adhibeatur eius dictis. Dubium ta- 
men-est, quum rninistrurn in Domino fidelem eum appellat, de publi- 
cone Ecclesiae ministerio, an de obsequiis privatim sibi exhibitis 
loquatur. Dubitationem facit quod haee duo coniungit simul, Dis 
lectus frater, et Minister fidelis. prius refertur ad Paulum: ideo de 
secundo idem videri queat. Ego tamen de publico ministerio potius 
interpretor, quia mihi verisimile est, non quemvis hominem a Paulo 
fuisse missum, sed qui aliquid haberet dignitatis ad movendos sua 
praesentia Ephesios. i 

23. Pax fratribus. Pacis nomen accipio, ut in salutionibus, pro 
felici rerum successu. Quanquam siquis malit. significari concor- 
diam, quia mox fit dilectionis mentio, neque id displicet; imo vi- 
detur melius fluere contextus, Optat enim concordes inter se et 
tranquillos esse Ephesios: quod benevolentia et fidei consensu posse 
obtineri, statim significat. facit enim amor, ut se in pace conti- 
neant homines: amorem mutuo conciliat fides, eiusque vinoulum 
est. Caeterum ex precatione notandum est, tam fidem et dilectio- 
nem quam pacem ipsam Dei esse dona, quae nobis per Christum 
largitur: imo Ghristum una cum Patre eorum esse auctorem. 

24. Gratia cum omnibus. Sensus est: Deus prosequatur eos 
omnes favore suo, qui Iesum Christum pura conscientia diligunt. 
Graeca vox, quam ego, Erasmum sequutus, transtuli Sinceritatem, 
Incorruptionem sonat; quod propter metaphorae elegantiam notan- 
dum est. subindicare enim voluit Paulus, tung demum omni cor- 
.xYuptela fore vacuum cor hominis, si omni hypocrisi vacet. Porro 
haec precatio vice oraculi habenda est, ut Deum nobis tunc fore 
propitium sciamus, si corde sincero diligamus Filium eius, in quo 
dilectionis erga nos suae testimonium ac pignus nobis exhibuit; 
inodo absit hypocrisis, quia maior pars ab Evangelii professione non 
abhorrens umBratilem sibi Christum fingit, quem fucatis tantum 
officiis colat. atque utinam hodie non tam multis exemplis testatum 
foret, non frustra in Christi amore a Paulo requiri sinceram pu» 
ritatem, ; 


76 


IN EPISTOLAM PAULI AD PHILIPPENSES 
ARGUMENTUM. 


Pup urbem esse Macedoniae, sitam in Thraciae finibus, satis 
notum est: in cuius campis victus a Caesare fuit Pompeius; deinde ab 
Antonio et Octavio Brutus et Cassius. Ita Romanae seditiones locum 
duobus memorandis praeliis celebrem reddiderunt. Quum Paulus 
oraculo iu Macedoniam accitus esset, in ea primum urbe Ecclesiam 
fundavit, quemadmodum refert in Actis (16, 12.) Lucas: quam non 
modo constanter in fide perstitisse, sed etiam temporis successu , et 
hominum numero, et virtutum profectu auctam fuisse, testis est haec 
epistola, Porro haec ad Philippenses scribendi Paulo ratio fuit, Quum 
per Epaphroditum pastorem suum illi misissent quae vincto ad vitam 
tolerandam aliosque extraordinarios sumptus opus erant: non dubium 
est quin Epaphroditus totum ei simul statum Ecclesiae exposuerit, 
monitorque fuerit ad ea suggerenda, de quibus monendi forent, Ap- 
paret autem , a pseudoapostolis, qui tunc passim ad spargendas sanae 
doctrinae corruptelas oberrabant, fuisse tentatos, sed quia in veritate 
perste, laudat Panlus eorum constantiam. Caeterum memor 

umanae fragilitatis, et fortasse monitus ab Epaphrodito mature esse 
confirmandos, ne demum labascerent, admonitiones adiungit quales 
illis convenire noverat. Ac primum quidem, de pio erga illos animi 
sui affectu testatus, quo fidem sibi conciliet, de se ac suis vinculis 
tractat: ne fractiore sint animo, quia illum captum, et de vita peri- 
clitari vident. Ostendit igitur, adeo nihil inde minui Evangelii glo- 
riam, ut potius argumentum sit confirmationis, ac simul eos exem- 
plo suo incitat, ut parati sint ad omnia. Tandem brevi ad unitatem 
et patientiam exhortatione caput primum claudit. Quia autem ambi- 
tio fere perpetua est discordiarum mater, unde fit ut ianuam pate- 
faciat novis et alienis doctrinis: initio secundi capitis vehementius 
eos obtestatur, ut nihil prius habeant humilitate et modestia. ad id 
pluribus utitur argumentis. Et quo melius eos retineat, Timotheum 


„se illis brevi missurum promittit: imo spem quoqne facit sui adven- 


tus, postea excusat moram Epaphroditi,- Tertio capite in pseudo- 
apostolos invehitur, refellitque tam inanes eorum iactantias quam 
Circumcisionis doctrinam, quam urgebant, omnibus illorum commen- 
tis opponit unum Christum: arrogantiae, tam priorem suam vitam 
quam praesens institutum, in quo relucebat vera imago Christianae 
pietatis, Et hunc perfectionis nostrae scopum esse admonet, quo eni- 
tendum sit tota vita; communicationem habere cum Christo mortis et 
resurrectionis: suoque exemplo id comprobat. Quartum caput a par- 
ticularibus monitis incipit: sed mox ad generalia descendit, Episto- 
lam vero claudit suae erga Philippenses gratitndinis testimonio, ne 
putent male collocatum, quod ad sublevandam eius inopiam ero- 
gaverant, 

CAP. I. 


1. Pus et Timotheus, servi Iesu Christi, omnibus sanctis 
in Christo lesu, qui sunt Philippis, cum Episcopis et Dia- 
conis: 2. Gratia vobis et pax a Deo Patre nostro, et Do- 
mino lesu Christo. 3. Gratias ago Deo meo in omni memo- 
xia vestri, 4. Semper ín omni precatione mea pro vobis 
omnibus cum gaudio precationem faciens, 65. Super com- 
municatione vestra in Evangelium, a primo die hucusque: 
6. Hoc ipsum persuasus, quod qui coepit in vobis opus bo- 
num, perficiet usque in diem Iesu Christi. 


1. Paulus eto. Quum titulos inscribere soleat Paulus ad fidem 
sibi suoque ministerio astrnendam: non fuit opus longioribus elogiis 
apud Philippenses, qui eum experti erant verum Christi Apostolum, 
et adhuc sine controversia agnoscebant, Nam constanter et aequabili 
tenore in vocatione Dei perrexerant. Episcopis. Pastores seorsum 
nominat honoris causa. Porro colligere hinc licet, nomen Episcopi 
omnibus Verbi ministris esse commune, quum plures uni Ecclesiae 
Episcopos attribuat. Sunt igitur synonyma Episcopus et Pastor. At- 
que hic locus ex iis unus est, quos Hieronymus ad illud probandum 
citat in epistola ad Evagrium, et in expositione epistolae ad Titum. 
Postea invaluit usus, ut quem suo collegio praeficiebant in singulis 
Ecclesiis Presbyteri, Episcopus vocaretur solus, id tamen ex hominum 
consuetudine natum est, Scripturae auctoritate minime nititur. Fa- 
teor quidem, ut sunt hominum ingenia et mores, non posse ordinem 
stare inter Verbi ministros, quin reliquis praesit unus, De singulis . 
corporibus loquor: non de totis provinciis, mnlto autem minus de 
orbe universo. Verum quanquam de verbis non est litigandum, prae- 
staret tamen Spiritum sanctum linguarum auctorem in loquendo se- 
qui, quam formas loquendi ab ipso positas in deterius mutare, Nam 
ex corrupta verbi significatione hoc mali sequutum est, quod,perinde 
ac si non essent omnes presbyteri collegae, ad eandem vocati functio- 
nem, unus sibi, praetextu novae appellationis, dominium in alios ar- 
ripuit. Diaconis. Potest bifariam accipi hoc nomen: vel pro mi- 
nistris et curatoribus pauperum; vel pro Senioribus qui constitueban- 
tur ad mores regendos. Sed quoniam usitatius est in priore sensu 
apud Paulum, potius intelligo oeconomos, qui distribuendis eleemo- 
synis et recipiendis praeerant. Reliqua pete ex superioribus come 
mentariis. y 

8. Gratias ago. Incipit a gratulatione ob duas causas, üt hoo 
argumento suam erga Philippenses dilectionem probet: deinde ut prae- 
terita laudando in posterum quoque ad pergendum eosdem hortetur, 
Alterum etiam amoris sui signum ponit, sollicitudinem, quam exserebat 


78. / IN EPISTOLAE PAULI 


in precationibus. Notandum autem quod, quoties de rebus laetis 
facit mentionem, protinus in gratiarum actionem erumpit. quae 
gonsuetudo nobis quoque familiaris esse debebat. Notandum simul, 
gabus de rebus agat Deo Lon nempe de communicatione Phi» 
ippensium in Evangelium Christi. Inde enim sequitur, Dei gratiae 
acceptam ferri debere, Quum dieit In omni memoria vestri, hoc 
significat: Quoties vestri recordor etc. 

4. Semper in omni precatione, Sic connecte verba: Semper fa- 
ciens pro vobis omnibus precationem in omni mea precatione. Nam 
quemadmodum prius dixerat, ipsorum recordationem sibi materiam 
esse gaudii, ita nunc subiungit, sihi venire:ipsos in mentem quò- 
ties precatur. Postea addit, se cum gaudio pro illis precationem 
facere. Gaudium ad praeteritum tempus refertur, precatio ad futu- 
rum. Gaudebat enim felicibus initíis, perfectionem vero optabat. 
Ita semper acceptis Dei beneficiis gandere nos decet; ut, quae nobis 
adhuc desunt, ab ipso petere meminerimus. 

5. Super communicatione. Nunc omisso altero membro, quale 
sit suum gaudium, commemorat: nempe quod in Evangelii commu- 
micationem pervenerant, hoc est, participes facti erant Evangelii, 
quod fide scilicet fieri notum est. nihil enim ad nos Evangelium, ut 
eo potiamur, donec fide a nobis receptum fuerit, quanquam nomen 
Gommunicationis ad communem sanctorum societatem referri po- 
test, ac si diceret, aggregatos fuisse omnibus Dei filiis in Evangelii 
fidem. Porro quum dicit a primo die, promptitudinem eorum laus 
dat, quod statim, $e dociles praebuerint simulatque proposita illis 
fuit doctrina. Particula Hucusque notat perseverantiam. Scimus 
autem quam rarae sit virtutis, Deum vocantem mox sequi, et con- 
stanter usque ín finem pergere. Multi enim tardi sunt et difficiles 
ad obediendum, plures levitate et inconstantia deficiunt, 

6. Hocipsum persuasus. Ad argumentum gaudii accedit fiducia 
in reliquum vitae tempus. Sed dicat quispiam: Quid in tanta natu- 
rae imbecillitate, inter tot impedimenta, salebras, praecipitia sibi 
de crastino polliceri ausint homines? Sane hanc fiduciam non de 
hominum constantía aut virtute colligebat Paulus, sed tantum ex eo, 
quod Deus suum erga Philippenses amorem declaraverat, Atque 


-omnino haec vera est beneficiorum Dei recognitio, quum ex illis in 


posterum bene sperandi materiam concipimus. Nam quum testimo- 
nia sint tum bonitatis eius, tum etiam paternae erga nos benevolen- 
tiae: cuius ingratitudinis foret, nullam inde spei: et boni animi con- 
firmationem capere? Adde quod Deus hominum similis non est, qui 
fatigetur benefaciendo, vel exhauriatur. Ergo assidua beneficiorum 
Dei meditatione se exerceant fideles, quo spem futuri temporis fo- 
veant et confirment ac semper hunc syllogismum secum repetant: 
Deus opus manuum suarum inchoatum non deserit, teste Propheta 
(Les. 64, 8:): Nos.opus sumus manuum eius; ergo quod in nobis coe- 
pit; perficiet. Quum dico nos esse opus manuum eius, non de creas 
tione sola accipio, sed de vocatione qua sumus adoptati in filios. 
Est enim nobis electionis nostrae signum, quod Dominus efficaciter 
nos Spiritu sug ad se vocaverit. Quaeritur tamen hic, numquis de 
aliorum salute certus esse possit, nam Paulus hic non de se, sed de 
Philippensibus loquitur.. Respondeo, longe aliam cuique de pro- 
pria salute certitudinem esse, quam de aliena, Mihi enim Spiritus 
Dei vocationis meae testis est, sicuti singulis electis: de aliis non ha- 
bemus testimonium, nisi ab externa Spiritus efficacia, hoc est, quate- 
nús se gratia Dei usque ad nostram notitiam in illis exserit. magnum 
ergo discrimen est: quia intus manet inclusa fidei certitüdo, neque 
ad alios se diffundit. Sed ubicunque cernimus, quaecunque divinae 
electionis indicia apprehendi a nobis possunt, protinus ad bonam 
spem excitari nos oportet: tam ne simus in proximos maligni, eos- 

que aequo et humano caritatis iudicio fraudemus, quam ut Deo grati 
simus. Haec autem generalis est tam in nobis quam in aliis regula, 
ut de viribus nostris diffisi ab uno Deo toti pendeamus: Usque in 
diem lesu Christi. Praecipuum quidem est ut intelligas, usque ad 
finem certaminis; certamen vero morte finitur, Sed quia sic de ul- 
timo Christi adventu Spiritus in Scripturis loqui solet, melius.erit 
extendere progressum gratiae Dei usque ad carnis resurrectionem. 
Tametsi enim qui ex corpore mortali sunt liberati, non amplius mi- 
litent cum carnis concupiscentiis, sintque extra teli iactum , ut 
aiunt: tamen nihil erit absurdi, si dicantur esse in profectu, quia 
nondum pertigerunt, quo aspirant; nondum potiuntur felicitate et 
gloria, quam sperarunt; denique nondum illuxit dies, qui revelet 
absconditos in spe thesauros. Atque adeo quum de spe agitur, sem- 
per Aa hentam resurrectionem, tanquam ad scopum, referendi sunt 
oculi. 


7. Sicuti iustum est mihi, hoc de vobis omnibus sen- 
tire, propterea quod in corde vos habeam, esse omnes par- 
ticipes gratiae meae, et in vinculis meis, etin defensione, 
et confirmatione Evangelii. 8. "Testis enim mihi est Deus ut 
desiderem vos omnes in visceribus lesu Christi. 9. Et hoc 
precor, ut caritas vestra adhuc magis ac magis abundet cum 
agnitione, omnique intelligentia: 10. Ut probetis quae uti- 
lia sunt, quo sitis sinceri, et inoffensi usque,in diem Christi, 
11. Impleti fructibus iustitiae, qui sunt vec lesum Christum, « 
in gloriam et laudem Dei. : 


7. Sicuti iustum est, Maligni enim sumus donorum Dei inter- 
pretes, nisi eos habemus pro filiis Dci, in quibus vera pietatis si- 
gna emicant, quibus notis Spiritus adoptionis se profert. Dicit 
ergo Paulus, hoc sibi aequitatem ipsam dictare, ut de Philippensi- 
bus bene in perpetuum speret, quos sibi in participationem gratiae 
adiunctos esse cernit, Ego non temere hunc locum aliter transtuli. 
quam Erasmus, quod prudens lector facile animadvertet, Nam com- 
memorat quale habeat de Philippensibus iudicium: quae illi causa 
erat bene sperandi. Dicit igitur, illos sibi consortes esse eiusdem 
gratiae in vinculis et defensione Evangelii. In corde habere, est in- 
timo cordis affectu eos tales reputare. Semper enim pro viribus ad- 
fuerant Philippenses Paulo, ut se illi ad sustinendam Evangelii cau- 
sam, quoad licebat, comites adiungerent. Ita, quamvis abessent ' 
corpore, tamen propter pium affectum, quem testati fuerant, qui~ 
buscunque poterant officiis, secum vinctos agnoscit. Habeo igitur 
vos in corde: hoc est, sincere ac citra simulationem, certo, non 
levi aut dubia opinione, Quales? socios gratiae. qua in re? in vin- 
culis, quibus defenditur Evaugelium. Tales quum agnosceret, 
aequum erat de illis bene sperare. Gratiae meae, et in vinculis. 
Ridiculum hoc esset coram mundo, carcerem deputare in Dei bene- 
ficio. at si vere aestimamus, honor est non vulgaris, quo nos Deus 
dignatur, quum pro eius veritate persequutionem patimur. Neque 
enim frustra dictum est (Matth. 5, 11.): Beati eritis, quum vos pro- 
bris omnibus aíffecerint, ac vexaverint propter nomen: meum. Me- 
minerimus ergo ctiam societatem crucis Christi, tanquam singularem 
Dei gratiam, prompto gratoque animo amplexandam nobis esse, Vin- 
culis addit defensionem et confirmationem Evangelii, quo melius ex- 
primat, quam honorabile nobis obsequium iniungat Deus, quum nos 

ostibus suis ad reddendum Evangelio sue testimonium opponit. Per- 
inde enim est ac si nobis Evangelii patrocinium mandaret. | Hao sci- 

lieet cogitatione armati martyres potuerunt omnes impiorum firo- 
res contemnere, omniaque tormenta superare, Atque utinam hoc 
in mentem veniret omnibus, qui ad confessionem fidei vocantur, se 
patronos esse delectos a Christo ad agendam eius causam. Nam 
consolatione tali subnixi animosiores essent quam ut adeo facile ad 
perfidam defectionem flecterentur. Verum quaeret hic quispiam, 
num ab hominum constantia pendeat Evangelii confirmatio, Re- 
spondeo, Dei veritatem per se magis firmam esse, quam ut opus 
habeat aliunde fulciri. nam ut mendaces simus omnes, Deis tamen 
verax manet. Sed non est absurdum, infirmas conscientias talibus 
adminiculis in ea confirmari. Habet igitur hoc genus confirmatio- 
nis, cuius Paulus meminit, relationem ad homines. quemadmodum 
nostra experientia discimus, hoc saltem tot martyrum caedibus 
fuisse profectum , ut totidem quasi sigillis Evangelium cordibus no- 
stris obsignaretur. Unde illud Tertulliani: eorum sanguinem semen 
esse Ecclesiae. quem ego quodam carmine sum imitatus: 
Sanctus at ille cruor, divini assertor honoris, 
Gignendam ad sobolem, seminis instar erit. 


8. Testis enirn mihi est Deus, Nunc expressius suum erga illos 
amorem declarat. cuius approbandi causa iusiurandum adhibet, id- 
que merito; quia scimus quam cara apud Deum sit Ecclesiae suae 
aedificatio. Erat autem in primis utile, Pauli amorem probe esse 
testatum Philippensibus. Neque enim parum hoc valet ad fidem do- 
ctrinae faciendam, quüm persuasus est populus, a doctore se amari. 
Deum appellat testem veritatis, qui solus est veritas; et sui affectus, 
qui solus est scrutator cordium. In verbo Desiderandi species est 
pro genere: amoris autem signum est, quia desideramus quae cara 
sunt. Jn visceribus. Opponit Christi viscera carnali affectui, ut 
significet sanctum ac pium esse suum amorem. Nam qui secundum 
carnem amat, respectum habet sui commodi, et potest subinde pro 
rerum et temporum varietate animum mutare. Interim admonet ad 
quam regulam exigi debeant fidelium affectus; nempe ut, abdicata 
propria voluntate, Christo gubernacula permittant. Et certe non 

. aliunde manare potest vera caritas, quam ex Christi visceribus. et 
non leviter pungere nos debet hic stimulus, Christum sua viscera 
‚quodammodo aperire, quibus mutuum inter nos amorem foveat. 


9. Hoc precor, ut caritas. Redit ad precationem, quam obiter 
tantum. uuo verbo attigerat. exponit igitur summam eorum, quae 
illis petebat a Deo: ut ipsi quoque discant suo exemplo orare, et 
ad profectum istorum donorum aspirent. Quod nonnulli caritatem 
Philippensium accipiunt pro ipsis Philippensibus, qualiter vulgo 
barbari loqui solent, Vestra reverentia, Vestra paternitas: abqur- 
dum est. Neque enim tale exemplum extat in Paulo, necdum in 
consuetudinem venerant tales ineptiae. deinde minus plena esset sen- 
tentia, et alioqui simplex et naturalis verborum sensus optime qua- 
drat. Vera enim Christianorum incrementa sunt, quum profieiunt 
in agnitione eet intelligentia, deinde in caritate. Itaque particula 
In, secundum phrasin linguae Hebraicae, capitur hic pro Cum, sic- 
uti etiam transtuli: nisi forte quis malit exponere Per, ut instru- 
mentum vel causam formalem notet. Nam quo maiores in cogni- 
tione progressus facimus, eo magis debet crescere in nobis caritas. 
Tunc sensus esset: Ut caritas vestra secundum intelligentiae mensu- 

' ram crescat. Omnis intelligentia pro plena et solida, non autem 
omnium rerum. j 

10. Ut probetis quae. Definitio Christianae sapientiae, cogno- 
scere quid e re sit, vel expediat: non in vanis argutiis ac specula- 
tionibus ingenium torquere. neque enim Dominus inutiliter fideles 
suos. vult occupare, ut discant quod nihil prosit. Hinc collige, quo 


AD PHILIPPENSES Car. I. 81 


loco habenda sit Sorbonica theologia, in qua si vitam consumpseris, 
nihilo plus inde aedificationis in spem coelestis vitae vel spiritualis 
fructus reportes, quam ex Euclidis demonstrationibus. Gerte etiamsi 
nihil falsi doceret, hoc tamen nomine merito exsecrabilis esse debet, 
quod perniciosa est spiritualis doctrinae profanatio. Utilis enim Scri- 
ptura, ut inquit Paulus (II. Tim. 3, 16.): illic nihil praeter frigidas 
leptologias reperire est. Quo sitis sinceri, Haec est utilitas, quam 
ex cognitione reportamus: non ut suis quisque rationibus astute con- 
sulat, sed ut pura conscientia vivamus coram Deo. Sequitur, Et 
inoffensi. Graecum nomen &zóoxozot: ambiguum est. Ghrysosto- 
mus active exponit, quod sicuti coram Deo puros et integros esse 
voluerit, ita nunc velit coram hominibus honestam vitam ducere, 
ne quibus malis exemplis proximos laedant. Id ego non reiicio: pas« 
siva tamen significatio contextui aptior est, meo iudicio. In hoc 
siquidem: prudentiam illis optavit, ut inoffenso gradu pergant in 
vocatione sua, usque in diem Christi. sicuti contra ignorantia fit 
ut saepe labamur, impingamus, erremus, Et quot scandala identi- 
dem nobis Satan obiiciat, quae cursum nostrum vel abrumpant, vel 
impediant, quisque nostrum pro se experitur. 
11. Impleti fructibus iustitiae. Hoc quidem iam ad externam vi- 
tam pertinet. bona enim conscientia fructus suos operibus producit, 
"itaque fertiles esse cupit bonis operibus in Dei gloriam. Tales fru- 
ctus dicit esse per Christum, quia manant ex Christi gratia. hoc 
enim benefaciendi nobis initium est, quum eius Spiritu sanctificà- 
mur. nam super ipsum requievit, ut de plenitudine eius hauriamus 
omnes. Et quoniam hic similitudinem ab arboribus Faulus ducit: 
sylvestres sumus oleastri et inutiles, donec in Christum sumus in- 
siti, qui viva sua radice frugiferas arbores nos reddit, iuxta illud 
(Iohann. 15, 1.): Ego sum vitis, vos palmites. Finem simul demon- 
strat, ut Dei gloriae serviamus. Nulla enim tam praeclara in spe- 
ciem vita est, quae non vitietur coram Deo et foeteat, nisi ad hune 
scopum dirigatur, Quod autem Paulus iustitiam operum hic nomi- 
nat, nihil pugnat adversus gratuitam iustitiam fidei. neque enim 
protinus sequitur, illic esse iustitiam, ubi sunt fructus iustitiae: quo- 
niam iustitià coram Deo non est, nisi plena et solida obedientia Le- 
gis; quae in nullo sanctorum reperietur, qui tamen bonos et suaves 
iustitiae fructus pro suo modo producunt. nempe quia, sicut inchoat 
in nobis Deus iustitiam per regenerationem Spiritus, ita quod de- 
est, per remissionem peccatorum sufficit, ut tota irihilominus iusti- 
tia ex fide pendeat, T 


12. Scire autem vos volo, fratres, quod, quae mihi ac- 
ciderunt, magis in profectum cesserunt Evangelii, 13. Ut 
vincula mea in Christo illustria fueriot in toto praetorio, et 
reliquis omnibus locis: 14. Et multi ex fratribus in Do- 
mino, vinculis meis confisi, uberius ausi fuerint absque ti- 

' more sermonem Dei loqui. 15. Nonnulli quidem per invi- 
diam et contentionem: alii autem etiam per benevolentiam 
Christum praedicant. 16. Alii, inquam, ex contentione Chri- 
stum annuntiant non pure, existimantes afflictionem se su- 
Scitare meis vinculis: 17. Alii autem ex caritate, scientes 
quod in defesensionem Evangelii positus sim. 

12. Scire autem vos.  Experimur omnes in nobis, quantopere 
soleat offendi caro humilitate crucis. Patimur quidem nobis Chri- 


stum praedicari crucifixum: sed ubi cum sua cruce apparet, quasi 
novitate perculsi, vel refugimus, vel horremus. neque id tantum in 

nostrís personis, sed eorum quoque qui nobis Evangelium tradunt. 
Id accidere Philippensibus poterat, ut Apostoli sui persequutione 
nonnihil deiicerentur. Et credibile est, malos operarios, qui mi- 
nimis quibusque nocendi occasionibus imminebant, non cessasse 
quin sancti viri calamitati insultarent, ac inde contemptibile redde- 
rent eius Evangelium. Quod si nihil hac via proficerent, promptum 
erat calumniari ipsum, quod toti mundo invisus esset; simulque for- 
midinem iniicere Philippensibus, ne sibi infausta societate confla- 
rent absque cáusa ingentem invidiam apud ommes. sunt enim istae 
usitatae Satanae artes. Huic periculo occurrit Apostolus, dum suis 
vinculis provectum fuisse Evangelium commemorat. Finis ergo 
huius narrationis est, ut Philippenses animet, ne absterreantur sua 
Mer pe . E 

13. Ut vincula mea. In Christo posuit pro In negotio, vel in 
causa Christi. significat enim illustria fuisse sua vincula ad prove- 
hendum Christi honorem. Quod aliqui Per Christum exponunt: 
coactum videtur. Et JZustria malui quam Manifesta, utpote quae 
Evangelium sua fama nobilitaverint, ac si diceret: Satan quidem 
hoc conatus est, et impii fore putarunt, ut Evangelium destruere- 
tur; sed Deus tam illius conatus, quam spem horum frustratus est. 
idque dupliciter: nam quum Evangelium ante obscurum et ignotum 
esset multis, factum est ut innotesceret: neque id modo, sed etiam 
ut illustraretur tam in praetorio quam in reliqua urbe. Praetoriumm 
accipio pro aula et palatio Neronis, quod Fabius et aetatis illius 
scriptores vocant Augustale. Nam quum Praetoris nomen generale 
esset initio, ac magistratus omnes significaret, qui praecipuum im- 
perium haberent (unde factum est ut Dictator summus Praetor di- 
Ceretur), mansit deinde consuetudo, ut Praetorium vocaretur in 
bello tabernaculum vel Consulis, vel eius qui praeerat: in urbe au- 
tem palatium Caesaris, ex quo monarchiam Caesares occuparunt. 
alioqui Praetorium etiam vocatur consessus Praetoris. 

14. Multi ex fratribus, Hoc exemplo docemur, sanctorum ve- 
xationes, quas pro Evangelio patiuntur, materiam nobis esse fidu- 
ciae, Esset quidem terribile spectaculum, et quod potius ad nos 
exanimandos valeret, si duntaxat persequutorum saevitiam et ra- 
biem videremus. . Sed dum simul apparet manus Domini, quae sub 
infirmitate crucis suos reddit invictos, ac triumphare facit: hac fre- 
ti, plus solito audere debemus, iam in persona fratrum pignus vi- 
ctoriae nostrae habentes. Huius agnitio timorem nostrum debet vin- 
Cere, ut in mediis periculis intrepide loquamur. 

.15. Nonnulli quidem. Alius fructus vinculorum Pauli, quod non 
soli fratres animabantur ad fiduciam, eius exemplo: et quidem alii 
ut starent in gradu, alii ut ad docendum alacriores fierent: sed etiam 
IS ei malé volebant, alio consilio incitabantur ad publicandum 

vangelium. 
. 16. Alü, inquam, ex contentione; Epexegesis, qua plenius supe- 
' riorem senténtiam declarat. repetit enim duo esse genera hominum, 
qui suis vinculis ad Christum annuntiandum incitentur. Alios con- 
tentione impelli, hoc est pravo affectu; alios pio studio, quia velint 
una suscipere Evangelii defensionem. Illos dicit non pure annun- 
tiare Christum, quia non erat rectus zelus, neque enim hoc perti- 
net ad doctrinam, quia fieri potest, ut, qui purissime docet, non 
sit tamen sincero animo, Quod autem impuritas haec animi fuerit, 
et non apparnerit in doctrina, colligere licet ex contextu. Paulus 
certe non libenter vidisset Evangelium ađulterari. atqui se gaudere 
testatur praedicatione istorum, non simplici nec sincera. Sed quae- 
ritur quomodo nocere illi potuerit talis praedicatio. Respondeo, 
plurimas occasiones nobis esse incognitas, qui temporum circum- 
stantias non tenemus, Quaeritur rursum, quuin annuntiari nequeat 

Evangelium nisi ab intelligentibus, quae causa istos impulerit ad 
persequendam quam probabant doctrinam. Respondeo, caecam 
esse ambitionem, imo rabiosam belluam: ideo non esse mirum, si 
falsi fratres telum ex Evangelio arripiant ad vexandos bonos et pios 
Pastores. Nihil certe hic dicit Paulus, quod ego non sim expertus. 
vivunt enim adhuc hodie, qui Evangelium non alio animo praedi- 
carunt, quam ut persequendo pios Pastores impiorum furori obse- 
quium praeberent. Quod ad Pauli hostes spectat, operae pretium 
est observare, si Iudaei fuerint, quam insanum fuerit eorum odium: 
ut etiam obliviscerentur, quam ob causam ipsum odissent, Nam 
dum ferebantur ad ipsum perdendum, promovendo Evangelio, cu- 
ius occasione illi erant infesti, navabant operam. sed putabant sci- 
licet Christi causam in unius hominis capite stare vel cadere, Si au- 
tem erant aemuli, quos ambitio ita transversos raperet, agnoscenda 
est mira Dei bonitas, qui tamen perversis eorum studiis talem de- 
derit successum. 

17. Quod in defensionem. Qui vere Christum amabant, turpe 
sibi ducebant fore, nisi comites se adiungerent Paulo causam illius 
agenti, atque ita nobis agendum est, ut laborantibus Christi servis 
manus, quantum in nobis est, porrigamus. Observa iterum hanc 
loquutionem de Evangelii defensione, nam quum tanto honore nos 
Christus dignetur, quae excusatio, si causae eius fuerimus praeva- 
ricatores? aut quid nobis exspectandum, si illam nostro silentio pro- 
diderimus, nisi ut nostram vicissim deserat, qui solus apud Patrem 
advocatus vel patronus est noster? ; 

18. Quid enim? caeterum quovis modo, sive per occa- 
sionem, sive per veritatem, Christus annuntiatur.. atque in 
hoc gaudeo, quinetiam gaudebo. 19. Novi enim quod hoc 
mihi cedet in salutem per vestram precationem, et submini-. 
strationem Spiritus lesu Christi, 20. Secundum exspecta- 
tionem et spem meam, quod in nulla re pudefiam: sed cum 
omni fiducia, quemadmodum semper, ita et nunc magnifica- 
bitur Christus in corpore meo, sive per vitam, sive per 
mortem. 21. Mihi enim vivendo Christus est, et moriendo 


lucrum. ; 


18. Caeterum quovis modo. Quoniam improbns eorum, de qui- 
bus loquutus est, animus poterat detrahere gratiam doctrinae: dicit 
hoc esse magni aestimandum, quod Evangelium tamen promove- 
bant, qualiscunque esset animus. Deus enim malis et vitiosis inter- 
dum instrumentis praeclarum opus efficit. ergo de eiusmodi successu ` 
gaudere se dicit, quia hoc uno contentus erat, si videret Christi 
regnum crescere. quemadmodum, quum audiebamus, impurum ca- 
nem Carolum Avenione et alibi semina purioris doctrinae spargere 
in multorum cordibus, gratias agebamus Deo, qui nequissimo et 
perditissimo nebulone ad gloriam suam uteretur. Atque hodie gau- 
demus, Evangelii cursum per multos promoveri, quibus tamen alind 
est propositum. quanquam autem gaudebat Paulus Evangelii incre- ` 
mentis: nunquam tamen si fuisset in eius manu, tales ordinasset mi- * 
nistros. Gaudendum ergo si per impios aliquid boni Deus efficiat: 
sed non ideo aut collocandi sunt a nobis in ministerio , aut habendi 
pro legitimis Christi ministris. . 

19. Novi enim quod. . Quia ad' conflandam Paulo invidiam qui- 
dam Evangelium publicabant, quo magis in eum accenderert ho- 
stium saevitiam, occupat sibi non nocituros eorum improbos cona- 
tus, quia Dominus in contrarium finem Tu vertet, ac si dicat: 

Tametsi meam perniciem illi machinantur, confido tamen nihil ef- 
fecturos aliud omnes eorum conatus, nisi ut Christus in me glori- 
ficetur, quod mihi est salutare. Nam de salute corporis eum non 
loqui, ex sequentibus patet. unde autem haec Paulo fiducia? nempe 
ex eo, quod alibi (Rom. 8,28.) docet, verisDei cultoribus omnia esse 
adiumento iu bonum, etiamsi totus mundus cum principe suo dia- 
bolo in eorum exititm conspiret. Per vestram precationem. Quo 
eos acrius stimulet ad precandum, testatur se confidere Dominum 
id daturum eorum precibus: neque tamen simulat, qui enim in san- 
ctorum precibus subsidium reponit, Dei promissione nititur. In- 
terea nihil derogatur gratuitae Dei bonitati, ex qua sunt preces et 
exoratio, Et subininistrationem, Ne putemus, quia haec duo iun- 
git uno contexta, ideo paria esse. itaque sic resolvi dcbet oratio: 
Novi hoc totum inihi cessurum in salutem, per administrationem 
Spiritus, adiuvantibus etiam vobis orando. ut subministratio Spiri- 
tus sit causa efficiens; oratio autem, inferius adminiculum, No- 
tanda etiam verbi Graeci proprietas. vocatur enim 2;:7005jí«, quum 
suggeritur quod deest: qualiter omnia, quibus destituimur, nobis 
Spiritus Dei instillat. Æi Spiritum Iesu Christi nominat, ut signifi- 
cet, nobis omnibus, si Christiani sumus, esse communem, quia tota 
plenitudine in eum effusus est, ut singulis suis membris pro gratiae 
suae mensura quantum expedit distribuat., 5 

20. Secundum exspectationem. Siquis obiiciat: Unde autem tibi 
ista notitia? respondet, Ex spe. nam quum certum sit, Deum spem 
nostram minime velle frustrari, spes ipsa dubia esse non debet. No- 
tet ergo diligenter pius lector adverbium hoc, Secundum: üt certo 
secum ita constituat, fieri non posse quin exspectationi nostrac re- 
spondeat Dominus, quae quidem in verbo suo fundata sit. Promisit 
autem se nunquam defuturum nobis etiam inter omnia tormenta, 
siquando voceinur ad nominis sui confessionem. sperent itaque Pauli 
exemplo omnes pii, ncque pudefient. Cum omni fiducia.  Videinus 
ut sperando carnis votis nequaquam indulgeat: sed spem suam sub- 
iiciat Dei promissioui, Magnificabitur, inquit, Christus in corpore 
meo , sive per vitam, sive per mortem. quanquam nominatim corpus 
exprimens significat inter certamina vitae praesentis se de successu 
minime esse dubium. nam de hac re facti sumus a Deo certiores, 
Ergo si rp Meis ad Dei arbitrium, et idem habentes in vita proposi- 
tum quod Paulus, felicem exitum quocunque modo speramus: non 
amplius timendum erit, nequid adversi eveniat. Nam si illi vivimus 
et morimur: illius sumus in vita et in morte, Rom. 14, 8. Modum 
exprimit Christi magnificandi, nempe in perfecta fiducia. unde se- 
quitur, deiici ipsum nostra culpa, et extenuari, quantum in nobis 
est, quum timore labascimus. An igitur eos non pudet, quibus leve 
delictum videtur in confessione veritatis trepidatio? Sed qui pude- 
ret, quum adeo sint prostitnta fronte, ut abnegationem quoque ex- 
cusare audeant? Addit; Quernadmocumn:i semper, ut a praeteritis 
gratiae Dei experimentis fidem suam stabiliant. ita Rom. 5, 4,: Pro- 
batio spem parit. 

21. Mihi enim vivendo. Hactenus hunc locum, meo iudicio, 
male verterunt et exposuerunt interpretes. sic enim distinguunt; 
quod Christus fuerit Paulo vita, et mors lucrum. Ego autem Chri- 
stum in utroque membro orationis facio subiectum, ut tam in vita 
quam in morte lucrum esse praedicetur. Graecis enim vulgare est, 
$ubaudire particulam z:00g. praeterquam autem quod hic sensus mi- 
nus est coactus, etiam melius cohaeret cum proxirha sententia, et 

lenlorem continet doctrinam.  Indifferens sibi esse et in aequo af- 
rmat, vivatne an moriatur: quoniam Christum habens utrumque 
lucro apponat. Et certe unus est Christus, qui tam in morte quam 
in vita nos facit beatos. alioqui si mors misera, vita nihilo felicior. 

' Adeo ut difficile sit definire, extra Christum sitne mori utilius quam 
vivere. Rursum adsit Christus, et vitam nostram perinde ac mor- 
tem benedicet: ut sit utraqiie nobis fausta ct expetenda. 


22. Quod si vivere in carne operae pretium mihi est: 
etiam quid eligam ignoro. 23. Coarctor enim ex duobus, 
cupiens dissolvi et esse cum Christo. multo enim hoc me- 
lius. 24. Manere vero in carne, magis necessárium propter 
vos. 20. Atque hoc confisus novi quod manebo et perma- 
nebo cum omnibus vobis, in vestrum profectum et gaudium 
fidei: 26. Ut gloriatio vestra exsuperet in Christo lesu de 
me, per meum rursus adventum ad vos. 


92, Quod si vivere. Quemadmodum desperati homines perplexi 
sunt debean.ne vitam longius prorogare in miseriis, an morte finire 
suas aerumnas: ita e converso Paulus adeo se aequo animo tam ad 
mortem quam ad vitam paratum esse dicit, quia utriusque conditio 
beeta sit fidelibus, ut de optione ambigat. Si operae pretium est, 
hoc est, si mihi constet maior vitae meae fructus quam mortis: non 
video utrum debeam praeoptare. yere in carne per contemptum 
posuit, melioris vitae comparatione. 

25. Coarctor enim. Non alia mercede vivere optabat Paulus, 
quam ut serviret Christi gloriae, et fratribus prodesset. proinde ne- 
que aliam ntilitatenr reputat in vita, quam fratrum salutem. Sibi 
autem privatim melius esse agnoscit cito mori, quia futurus sit cum 
Christo. in optione vero demonstrat quanta dest caritate, Non 
hic de commodis terrenis agitur, sed de spirituali bono, quod me- 
rito piis summopere optabile est, Paulus tamen, quasi sui oblitus, 
non tantum se medium continet, ne plus in suum quam Philippen- 
siüm bonum propendeat, sed tandem concludit, ipsorum rationem 
in corde suo praeponderare. Hoc scilicet vere est Christo vivere et 
mori, quum nobis posthabhitis ferimur, quo nos Christus vocat àc 
rapimur. Cupiens dissolvi et esse curn Christo. Coniunctim legenda 
sunt haec duo. per se enim mors nunquam expetetur, quia pugnat 
hoc desiderium cum sensu naturae: sed expetitnr propter causam, 
vel propter alium finem. Desperati ad eam confugiunt taedio vitae; 
fideles ad eam libenter properant, quia liberatio est a servitio pec- 
cati, et transitus in regnum coelorum. Hoc est quod nunc dicit Pau- 
lus: Cupio mori, quia hoc modo perveniam ad Christi coniunctio- 
nem. Interea non desinunt fideles mortem horrere: sed quum ocu- 
los convertunt ad vitam illam, quae mortem sequitur, consolatione 
ista facile vincunt formidinem. Certe quisquis in Christum credit, 
ita debet esse animatus, ut ad mentioném mortis caput attollat, lae- 

' tus nuntio snae redemptionis, Unde apparct, quam multi sint titulo 
tenus duntaxat Christiani, quando maior pars, audito mortis no- 
mine, perinde ác si nullum unquam de Christo verbulum audissent, 
non modo-expavescunt, sed prope redduntur exanimes. O bona 
conscientia, quantum polles ac vales. Bonae autem conscientiae 
"fundamentum est fides: imo ipsa est conscientiae bonitas. Dis- 
solvi. ' Notanda est haec loquutio. Mortem profani homines aboli- 
tionem hominis vocant, quasi totus intereat. Paulus hic'nos com- 
monefacit, mortem esse solutionem animae a corpore, Et hoc me- 
lius continuo post exprimit, dicens, quae post mortem fideles con- 
ditio maneat, ut scilicet cum Christo habitent. Sumus etiam cum 
Christo in hac vita, quatenus regnum Dei intra nos est, et Christus 
in nobis habitat per fidem, seque nobis adfntnrum pollicitus est us- 
que ad finem mundi: sed praesentiam illam spe tantum percipimus. 

Ideo quoad sensum nostrum dicimur nuno ab ipso peregrinari. 
Vide 1I, Corinth. 5, 6. Valet hic locus ad refellendum eorum deli- 
xamentum, qui animas a corporibus divisas dormire somniant; nana 
Paulus aperte testatur, nos frui Christi praesentia quum dissol- 
vimur. . 

25. Atque hoc confisus. Quidam, quia absurdum videbatur fa- 
teri Apostolum frustratum esse sua exspe&tatione, existimant postea 
ex vinculis fuisse liberatum, multasque orbis regiones perlustrasse z 
sed frustra id timent, Spes eniin suas sancti ex Dei verbo moderari 
solent, ut non plus animis praesumant, quam Deus promisit. Ita 
ubi certum habent divinae voluntatis testimonium, illic certa quo- 
que persuasione nituntur, quae nihil admittit dubitationis, Talis 
est de perpetua remissione peccatorum, de auxilio Spiritus ad gra- 
tiam finalis (quam vocant) perseverantiae, de resurrectione carnis, 
Tàlis etiam fuit Prophetarum de suis vaticiniis certitudo. In reli- 

uis nihil nisi sub conditione sperant: ideoque eventus omnes sub- 
iiciunt Dei providentiae, cui permittunt acutius videre quam sibi. 
Manere significat hic aliquantisper:  Permanere, ad longum 
tempus. 

26. Ut gloriatio vestra, Pro eo quod dicit ły uol, ego trans- 
tuli de me: quia bis repetitur praepositio in diverso sensu. Nemo 
certe negabit quin fideliter expresserim mentem Pauli. Quod autem 
alii dicunt, Per Christum, non probo. Nam in Christo positum 
est pro Secundum Christum, vel Christiane: ut speciem gloriationis 
sanctam ostenderet, Alioqui enim in solo Deo iubemur gloriari, 
ideo obiici Paulo a malevolis poterat: Qui licet Philippensibus de 
te gloriari? Hanc calumniam anticipat quum dicit, Secundum 
Christum id facturos, gloriantes scilicet de Christi servo in Domini 
gloriam, idque ratione doctrinae magis quam hominis, et adversus 
pseudoapostolos: qualiter David, se cum hypocritis conferendo, 
iactat suas iustitias. 


27. Tantum digne Evangelio Cbristi conversamini: ut 
sive veniens, videam vos: sive absens, audiam de vobis quod 
stetis in uno spiritu, una anima, concertantes fide Evange- 
li, 28. Nec ulla in re terreamini ab adversariis, quae illis 
est demonstratio exitii: vobis autem salutis, idque a Deo. 
29. Quia vobis donatum est pro Christo, non tantum ut in 
ilum credatis, sed etiam ut pro ipso patiamini: 30. Idem 


habentes certamen, quale vidistis in me, et nunc auditis 
de me. 


27. Tantum digne, Hac formula utimur quum ad novum ser- 
monem volumus transire. ita hic perinde valet ac si dixisset: Ve- 
rum de me viderit Dominus: vos autem etc. quicquid de me agatur, 
vos.nihilominus pergite in recto cursu. Quum puram et honestam 
conversationem Evangelio dignam vocat, e converso innuit, facere 
iniuriam Evangelio qui aliter vivunt. Ut sive veniens. Quoniam 
Graeca Pauli oratio hiulcula est, ex participio Videns feci verbum 
F'ideam. si hoc non placet, subaudias verbum principale Intelligam, 
hoc sensu: Sive quum venero et videro vos, sive absens audiam de 
statu vestro: intelligam utroque modo, tam aspectu ipso quam per 
nuntium, vos stare in uno spiritu. Caeterum de verbis minus labo- 
xandum, ubi sensus constat. Stetis in uno spiritu. Haec quidem 
uua est ex praecipuis virtntibus Ecclesiae: atque ideo haec est fo- 
vendae sanitatis unica ratio, quia dissidiis collabitur. Etsi autem 
Paulus hoc antidoto voluit occurrere novis et alienis doctrinis, du- 

plicem tamen unitatem requirit, spiritus et animae. sicuti hoc pri- 
mum est, ut inter nos consentiamus: deinde, ut simus concordes, 
Nam quum simul copulantur haec duo nomina, spiritus intelligen- 
tiam, anima autem voluntatem significat. Porro ordine praecedit 
consensus: deinde ex ea nascitur voluntatum coniunctio. Concer- 
tantes fide. Hoc fortissimum est vinculum concordiae, dum nobis 

simul est sub eodem vexillo militandum. nam haec occasio saepe 
etiam maximos hostes reconciliavit, Proinde, quo magis confirmet 
unitatem inter Philippenses, admonet illos esse commilitones, qui- 
bus hostis communis et bellum commune debeant coniungere ani- 

mos ad sanctam conspirationem. — Loquutio, qua Graece usus est 

Paulus, ambigua est: quare Vetus interpres vertit: Collaborantes 

fidei; Erasmus, Adiuvantes fidem: quasi fidei opem ipsi pro virili 

adferrent. Sed quum dativus apud Graecos ponatur pro ablativo in- 

strumenti, propterea quod ablativo caret lingua illa, non dubito 

quin sit hic sensus Apostoli: Coniungat vos Evangelii fides, prae- 

` sertim quum illa vobis sit communis armatura adversus eundem ho- 

stem. Hoc modo particulam c)», quam alii ad fidem referunt, ego 

refero ad Philippenses, et melius, nisi fallor. Primum nemo igno- 

rat quam efficax sit incitamentum ad concordiam, ubi simul bel- ` 
landum est: deinde scimus, in spirituali bello nos fidei clypeo ar- 

mari ad hostem repellendum. imo et panoplia et victoria nostra est 

fides. ldeo etiam hoc membrum adiunxit, ut finem piae coniun- 

ctionis indicaret.  Conspirant etiam impii in malum, sed male- 

dicta est eorum consensio: nos igitur sub fidei véxillo unanimes 

militemus. 

28. Nec ulla in re terreamini, Secundum, quod Philippensibus 
commendat, est fortitudo animi, ne turbentur adversariorum fu- 
rore. Tunc ubique fere ardobant saevissimae persequutiones, quia 
toto impetu rapiebatur Satan ad prohibenda Evangelii initia, tanto- 
que impotentius insaniebat, quanto potentius exserebat Christus 
Spiritus sui gratiam. Iubet ergo Philippenses stare intrepidos, ne- 
que perturbari. Quae ülis est demonstratio. Haec propria est 
verbi Graeci significatio: et nulla ratio coegit alios transferre Gau- 
sam. Nam impii, dum adversus Dominum belligerantur, iam quasi 
praeludio argumentum exitii sui ostendunt: et quo ferocius insul- 
tant piis, eo se magis parant ad ruinam. Nusquam certe Scriptura 
docet, aíflictiones, quas sancti ferunt ab impiis, causam esse salu- 
tis ipsorum. .Demonstrationem vero aut argumentum alibi etiam 
Paulus vocat, Il. Thessal. 1,5. Atque pro eo quod hic habemus 
Évdti&v, ilic ponit £vdjeryua. Est igitur haec eximia consolatio, 
quod, dum ab adversariis iunpetimur ac vexamur, documentum ha- 
bemus nostrae salutis. Sunt enim persequutiones filiis Dei quaedam 
adoptionis sigilla, si fortiter et aequis animis eas sustineant: impii 
iam suae damnationis specimen edunt, quia impingunt im lapidem, 
a quo conterentur, — Jdque hoc a Deo. Restringitur hoc ad postee 
rius membrum, ut gratiae Dei gustus crucis acerbitatem leniat. 
Naturaliter signum vel demonstrationem salutis nemo apprehendet 
in cruce: sunt eniin res in speciem contrariae. Ideo Paulus revocat 
Philippenses ad aliam considerationem: quod scilicet Deus sua be- 
nedictione vertat in occasionem salutis, quae alioqui videntur nos 
facere miseros. Probat hoc, quia donum Dei sit, crucis tolerantia. 
certum autem est, salutaria nobis omnia Dei dona esse. Vobis, in- 
quit, donatum est non solum ut in Christum credatis, sed etiam ut 
pro ipso patiamini. Ergo ipsae passiones vobis testimonia sunt gra- 
tiae Dei. quüm ita sit, hinc habetis argumentum salutis. O si pe» 
nitus in animis nostris haereret haec persuasio, in Dei beneficiis de- 
putandas esse persequntiones: quantus in pietatis doctrina factus ess 
set progressus! Et quid tamen certius quam suminam csse divinae 

ratiae dignationem, quod patimur pro nomine eius vel contume- 
jam, velcarceres, velaerumnas, vel tormenta, vel mortem deni- 
que? tunc enim nos suis insignibus decorat, Sed plures reperientur 
qui potius iubeant Deum cum talibus donis facessere, quam gratóà 
animo amplectantur oblatam crucem, Vae itaque stupori nostro. 

29. Ut credatis. Prudenter inseparabili copula fidem-cum cruee 
convertit, ut sciant Philippenses, hac lege se vocatos esse in Chri- 
$ti fidem, ut persequutiones pro eius nomine sustineant: ac si dice- 
ret, non magis eorum adoptionem separari posse a cruce, quam 
ipsum Christum a se avelli. Hic clare testatur Panlus, gratuitum 
esse Dei donum tam fidem quam constantiam in ferendis persequu- 
tionibus. Et certe altior est sapientia cognitio Dei, quam ut pro- 
prio acumine ad eam conscendamus: et nostra imbecillitas quotidia- 
nis experimentis se ostendit, quum manum suam paululum subtra- 
hit Deus. Quo tamen melius exprimat gratuitum esse utrumque; 
nominatim dicit, Christi causa, vel certe super Christi gratia nobis 
donari: quo excludit omnem meriti respectum.  Pugnat etiam hic 
locus adversus Scholasticum dogma, quo tradunt posteriores gratias 
praemia esse nostri meriti, quia prioribus recte usi fuerimus. Equi- 
dem non nego quin Deus rectum gratiarum suarum usum remunere- 
tur in nobis gratiis amplioribus, modo ne meritum gratuitae eius 
liberalitati et Christi merito opponas, quod illi faciunt. 

30. dem habentes certamen, Suo quoque exemplo confirmat 
quod dixit: quod non parum auctoritatis addit doctrinae, Et eadem 
Opera admonet, nihil esse cur suis vinculis turbentur, spectantes 
finem certaminis. s 


C Ar. II. 


1. Siqua igitur consolatio (vel exhortatio) in Christo, siquod 
solatium dilectionis, siqua communicatio Spiritus, siqua vi- 
scera et misericordiae: 2. Implete gaudium meum, ut idem 
séntiatis, eandem habentes caritatem, unanimes, unum sen- 
tientes. 3. Nihil per contentionem, aut inanem gloriam, sed 
per humilitatem alii alios existiment se ipsis excellentiores: 
4. Non considerans quisque quod suum est, sed quisque 
‚quod est aliorum. i 


1. Siqua igitur. Valde pathetica est ista exhortatio, in qua mo- 
dis omnibus obsecrat Philippenses, ut concordiam mutuo inter se 
colant: ne, si intestinis contentionibus scindantur, pseudoaposto- 
lorum imposturis sirt expositi. Semper enim in discordiis aperta est 
ianua Satanae ad spargendas impias doctrinas, ad quas repellendas 
optima munitio est consensus. Quia nomen nagaxljoswç saepe pro 
exhortatione capitur, posset initium hoc modo exponi : Siquid valet 
&pud vos exhortatio quae fit nomine mandatoque Christi, Contextui 
tamen alter sensus melius quadrat: Siqua est apud vos Christi conso- 
latio, qua meos dolores mitigetis, et siquod solatiurn et levamen af- 
ferre vultis, quod certe debetis ex caritate, si cogitatis illam Spiri- 
tus communicationem, quae unum efficere nos omnes debet: siquis 
humanitatis et miscricordiae sensus in vobis residet, qui ad suble- 
vandas meas miserias vos commoveat: implete etc. ine colligi- 
mus, quantum in Ecclesia bonum sit unitas, et quanto studio På- 
storibus procurandum. Et simul observandum est, ut se demittat, 
misericordiam illorum suppliciter implorans, qui reverentiam pa- 
trio iure exigere tanquam a filiis poterat. Imperium adhibere no- 

vit, quum opus est: nunc preces adhibere maluit, quía aptiores fore 
noverat ad penetraudos affectus, et quia sciebat verba se ad dociles 
et morigeros facere. Ita non recusandum est Pastori, quin perso- 
nas quaslibet induat, Ecclesiae causa. 

2. Implete gaudium meum., Et hic perspicere est quam parum 
de se fuerit sollicitus, modo Ecclesia Christi recte haberet. Tene- 
batur carcere inclusus, et constrictus catenis, reus erat capitalis 
iudicii, ante oculos erant tormenta, imminebat carnifex: nihil ta- 
men ista omnia impediunt, quominus solidum gaudium gaudeat, si 
videat Ecclesiis bene esse, Porro hoc praecipuum in felici Eccle- 
siae statu ducit, siregnet illic consensus mutuus, et fraterna con- 
cordia. Ita Psalmus etiam docet, caput laetitiae nostrae esse re- 
cordationem lerosolymae (Psal. 187, 6.). Quod si illud Paulo erat 
gaudii complementum , plusquam crudeles futuri erant Philippen- 
ses, si inter se dissentiendo sancti viri pectus duplici moerore cru- 

. Giarent. Ut idem sentiatis, Summa haec est, ut sententiis et vo« 
luntatibus sint coniuncti. Ponit enim consensum in doctrina, et 
mutuam caritatem: deinde idem repetens (meo quidem iudicio) una- 
nimes esse iubet, unumque sentientes, Particula rò «èro hoc valet, 
ut se alii aliis accommiodent, Ergo initium caritatis est, in senten- 
tiis convenire: verum id non sufficit nisi corda in mutuum simul 
amorem 6oalescant. Quanquam non absurdum esset ita transferre; 
Ut eadem sitis cogitatione, mutuam habere caritatem, esse unani- 
mes, unum sentire. ` Participia enim pro infinitivis usurpari, non 
est rarum. Sequutus sum tamen , quod minus coactum videbatur. 

. Nihil per contentionem. Istae duae sunt nocentissimae pestes 
ad turbandam Ecclesiae pacem. — Excitatur contentio, dum suam 
quisque sententiam pertinaciter vult tueri: ubi autem semel effer- 
buit, praeceps fertur in eam viam, qua ingressa est. Inanis autem 

loria animos titillat, ut unicuique blandiantur sua inventa. Pro- 
inde haec una est ratio dissidiis obviandi, si placide consulendo et 
agendo contentiones vitemus: praesertim vero si ron agamur ame 
bitione. ambitio enim omnium contentionum est flabellum.  Znanis 
gloria significat quamlibet carnis gloriam. quid enim habent homi- 
nes, quo in se glorientur, praeter vanitatem? Sed per hurnilita- 
tem. Utrique morbo unum remedium opponit, submissionem, et 
merito: nam mater est modestiae, qua fit, ut cedentes iure nostro 
aliis deferamus, neque facile tumultuemur. Definit autem, quae 
sit vera humilitas: dum scilicet quisque se aliis postponit. Siquid 
autem est in tota vita difficile, dos est inprimis. Itaque non mi- 
rum, si tam rara virtus sit humilitas. Nam (ut ille inquit) Regis 
quisque intra se animum habet, omnia sibi arrogando. En super- 
bia. deinde ex stulta nostri admiratione nascitur fratrum contem- 
ptus. Ac tam longe absumus ab eo, quod praecipit hic Paulus, ut 
aegre quisquam ferat alios sibi aequales. nemo enim est, qui non 
eminere cupiat. $ed quaeritur, qui fieri possit, ut qui re ipsa ex- 
cellit prae aliis, existimet eos praestantiores, quos procul a se di- 
stare novit, Respondeo, hoc totum a recta aestimatione donorum 
Dei et nostrarum infirmitatum pendere. Nam utcunque praeclaris 
dotibus quis polleat, reputare debet, non in hoc sibi esse collatas, 
ut sibi placeat, se efferat, vel etiain habeat in pretio. Rursum se 
exerceat excutiendis et agnoscendis snis vitiis: et habebit largam 
humilitatis materiam. In aliis contra, quicquid est virtutum, ho- 
nore prosequetur: vitia caritate sepeliet. Hanc regulam qui tene- 
bit, non difficulter alios sibi praeferet. Atque etiam hoc voluit 
Paulus, quum adderet, non debere singulos habere rationem sui, 
sed proximorum: vel, sibi non debere esse addictos. Fieri ergo po- 


terit ut pio homini, licet praestantiorem se noverit, potior tamen 
sit aliorum ratio, 

5.. Hoc enim sentiatur in vobis quod et in Christo lesu: . 


6. Qui quum in forma Dei esset, non rapinam arbitratus es- 
set, Deo aequalem se esse: 7. Sed se ipsum exinanivit, 
forma servi accepta, in similitudine homiinum constitutus, 
et figura repertus ut homo. 8. Humiliavit, inquam, se ipsum, 
factus obediens usque ad mortem, mortem vero crucis. 
9.: Quamobrem et Deus illum superexaltavit: et dedit illi 
nomen quod esset super omne nonien: 10. Ut in nomine 
lesu omne genu flectatur, coelestium, terrestrium, et in- 
fernorum: 11. Et omnis lingua confiteatur, quod Dominus 
lesus in gloriam est Dei Patris. 


5. Hoc sentiatur. Humilitatem, ad quam hortatus verbis fue- 
rat, nunc commendat Christi exemplo. Sunt autem duo membra, 
quorum in priore invitat nos ad Christi imitationem, quia sit vitae 
xegula; secundo allicit, quia sit haec via, qua ad veram gloriam 
pervenitur, Iubet ergo singulos eundem habere affectum, qui fuit 
in Christo. Postea declarat, quale humilitatis exemplar nobis in 
Christo sit propositum. Genus passivum verbi retinui, quanquam 
non improbo quod alii verterunt, quia nihil de sensu mutatur: tan- 
tum volui ut lectores ipsam loquendi formam, qua usus est Paulus, 
tenerent. , 

6. Quum in forma Dei esset. Non est similium comparatio: sed 
maioris et minoris. Humilitas Christi fuit, e summo gloriae fasti- 
pio se deiicere ad infimam ignominiam: nostra humilitas est, nos 
falsa opinione non efferre. Cessit ille suo iure: a nobis tantum hoc 
requiritur, ne plus nobis sumamus quam oportet. Itaque hinc or- 
ditur, quod, quum in forma Dei esset, non duxisset sibi esse illici- 
tum, in eadem forma se gerere: atqui se exinanivit. Quam igitur 
absurdum ost, quum filius Dei ex tanta altitudine descenderit, nos 
qui nihil sumus efferri superbia? Forma Dei hic maiestatem signi- 
ficat. Quemadmodum enim homo ex formae aspectu cognoscitur: 
ita maiestas, quae in Deo relucet, ipsius est figura, Aut si aptio- 
rem similitudinem malis, forma Regis est apparatus et splendor qui 
Regem indicat: ut sceptrum, diadema, chlamys, apparitores, tri- 
bunal, et caetera regni insignia, forma Consulis, toga, praetexta, 
sella eburnea, lictores cum virgis et securibus. Ghristus ergo ante 
mundum conditum in forma Dei erat: quia apud Patrem gloriam 
suam obtinebat ab initio, ut dicit Ioann. 17, 5. Nam in Dei sapien- 
tia, priusquam carnem nostram indueret, nihil humile erat vel ab- 
iectum, sed magnificentia Deo digna. Talis quum esset, absque 
iniuria poterat aequalem se Deo gerere: sed non prae se tulit quod 
erat, neque palam sumpsit in oculis hominum, quod iure snum erat. 
Non rapinam arbitratus. Non fuisset iniuria, si aequalis Deo appa- 
xuisset. nam quod dicit: Non fuisset arbitratus, perinde valet ac si 
dixisset: Sciebat quidem id sibi licere fasque esse, ut sciamus VO" 
luntariam fuisse submissionem, non necessitatis. Hactenus trans» 
tulerunt in modo indicativo, Arbitratus est: vernm contextus requi- 
rit modum subiunctivum. Et satis usitatum est Paulo, praeteritum 
indicativi pro subiunctivo accipere, potentialem (ut vocant) parti- 
culam subaudiendo àv. Sic Rom. 9, $, nògóunņy, pro Optarim: et 
I. Gorinth. 2, 8., & yàp Éyvog«v, si cognovissent, Nemo auteni non 
videt Paulum hucusque de Christi gloria tractare, quae ad ampli - 
candam cius submissionem pertinet: non ergo quid fecerit Christus 
commemorat, sed quid illi facere licuerit. Porro in his verbis clare 
asseri acternam eius Divinitateur qui non videt, prorsus est caecus. 
Nec satıs verecunde Erasmus, qui tam hunc locum, quam alios simi- 

les elndere. suis cavillis conatur." Fatetur quidem ubique Christum 
esse Deum: sed quid me iuvat orthodoxa eius confessio, si nulla 
Scripturae auctoritate fulciatur mea fides? Fateor sane Paulum de 
divina Christi essentia non facere mentionem: sed non sequitur pro- 
pterea quin locus ad profligandam Arrianorum impietatem sufficiat, 
qui fingebant Christum Deum creatum, et Patre minorem: consub- 
stantialem negebant. Ubi enim aequalitas cum Deo absque rapina, 
nisi in sola essentia Dei? manet enim semper idem Deus, qui per 
lesaiam clamat: Vivo ego, non dabo gloriam meam alteri (Iesai. 
48, 11.). Forma figuram significat vel apparentiam, ut vulgo lo- 
uuntur. Id quoque fateor: sed an extra Deum reperietur talis 
orma non fallax, neque ementita? Sicut ergo a suis virtutibus co- 
gnoscitur Deus, et opera eius testimonia sunt aeternae eius Divini- 
tatis, Rom. 1, 20.: ita rite divina Christi essentia probatur ex Chri- 
sti majestate, quam aequalem cum Patre habebat, antequam se ipsum 
humiliaret. Mihi certe ne omnes quidem diaboli hunc locum extor- 
queant, quia in Deo firmissimum est argumentum a gloria ad essen- 
tiam : quae duo inseparabilia sunt. 

7. Se ipsum exinanivit. lnanitio haec eadem est cum humilia- 
tione, de qua postea videbimus. Sed Zuq«rixotiéoog hoc dictum pro 
In nihilum redigi. .Non potuit quidem Christus abdicare se Divini- 
tate: sed eam ad tempus occultam tenuit, ne appareret sub carnis 
infirmitate. Itaque gloriam suam non minuendo, sed supprimendo, 
in conspectu hominum, deposuit. Quaeritur an id fecerit quatenus 
homo. Erasmus affirmat. Sed ubi erat forma Dei antequam homo 
esset? Itaque respondendum est, de toto Christo Paulum loqui, ut 
est Deus manifestatus in carne: hanc tamen inanitionem nen conve- 
nire nisi soli humanitati. quemadmodum si de homine ita loquar: 
Homo quum sit mortalis, nimis stupidus est, qui nihil nisi mundum 
cogitat: totum quidem hominem intelligo, mortalitatem vero non 
attribuo nisi parti eius, hoc est corpori. Quum ergo una sit Christi 
persona ex duabus naturis constans, merito dicit Paulus, eum qui 
Filius erat Dei, re ipsa Deo aequalis, abstinuisse tamen sua gloria, 

uum in carne speciem servi prae se tulit, uaeritur etiam secuns 

o, quomodo exinanitus dicatur, qui tamen miraculis semper et vir- 
tutibus Filium Dei se comprobavit: et in quo testatur Iohannes 
(1, 14.), semper conspicuam fuisse gloriam dignam Filio Dei. Re- 
spondeo, carnis humilitatem nihilominus fuisse instar veli, quo di- 
vina maiestas tegebatur. qua ratione nec suam transfigurationem 
voluit publicari, donec resurrexisset: et quum horam mortis sentit 
appropinqnare, tunc dicit: Pater clarifica Filium (Iohann. 17, 1.). 
Ideo et Paulus Filium Dei fuisse declaratum alibi (Rom. 1, 4.) docet 
per resurrectionem. Item alibi (II. Cor. 13, 4.), passum fuisse ex 
infirmitate carnis. Denique sic enituit Dei imago in Christo, ut 
tamen abiectus esset externo aspectu, et hominum opinione in ni- 
hilum redactus. nam gestabat servi formam, et ea conditione natu- 
ram nostram induerat, ut in ea servus esset Patris: imo etiam ho- 
minum. Paulus enim ministrum Circumcisionis (Rom. 15, 8.) vocat, 
et ipse de se testatur, quod venerit ad ministrandum (Matth. 20, 28.). 
Et longe ante idem ab Iesaia (42, 1.) fuerat praedictum: Ecce servus 
meus etc. In similitudine hominum., — I'évóutvog hic perinde valet 
ac Constitutus. Paülus enim significat redactum fuisse in hominum 
ordinem, ut specie ipsa nihil a communi hominum sorte differret. 
Marcionitae hoc testimonio abusi sunt ad probandum suum phan- 
tasma quod somniabant; sed nullo negotio refelli possunt, quia hic 
Paulus nihil alind disputat, nisi qualiter se gesserit Christus, aut^ 
qua conditione versatus sit in mundo. Qni vere erit homo, tamen 

aliis dissimilis censebitur, si ita se gerat, quasi exemplus csset âb 

aliorum lege. Hoc in Christo fuisse Paulus negat, sed ita vixisse, 

ut quivis ex hominum numero àppareret, et tamen longe aliud erat 
quam homo, etiamsi vere esset homo, Nimis ergo pueriliter Mar- 
cionitae, qui ex simili conditione ducebant argumentum ad negai- 
dam, naturac veritatem. — Ziepertus hic significat Cognitum, vel con- 
spectum. Nam de aestimatione tractat, ut dictum est. hoc est, 
sicuti prius asseruit re ipsa fuisse Deum Patri aequalem, ita hic 
commemorat tanquam abiectum et communis sortis habitum fuisse. 
Semper autem repetendum est, quod nuper dixit, voluntariam fuisse 
eiusmodi submissionem, 

8. Factus est obediens. Iam haec ingens erat humilitas, se ex 
domino fecissé servum: sed ulterius progressum fuisse dicit, quod 
quum non modo immortalis esset, sed vitae mortisque dominus, ta- 
men Patri obsequutus fuerit, usque ad mortem obeundam. Fuit ista 
extrema deiectio, praesertim ubi consideratur genus mortis, quod 
mox subiungit exeggerandi causa. Nam ita moriendo non tantum 
ignominiosus fuit coram hominibus, sed etiam coram Deo male- 
dictio, Tale certe est humilitatis exemplum, ut omnium hominum 
mentes absorbere debeat, tantum abest ut pro dignitate verbis pos- 
sit explicari. , 

9. Propterea superexaltavit. Addita consolatione, summopere 
expetendam docet abiectionem, quam humanum ingenium refugit 
Nemo quidem non fatebitur iustum a, vohis postulari, quum inbe- 
mur imitari Christum. Sed haec ratio nos movet, uteum libentins 
imitemur, quum audimus nihil esse nobis melius quam formari ad 
eius imaginem. Quod autem beati sint quicunque spoute humilian- 
tur cum Christo, probat eius exemplo. nam a despectissima sorte 
evectus fuit in summam altitudinem. Quicunque ergo se humiliat, 
similiter exaltabitur. quis nunc submissionem recuset, qua in glo- 
riam regni coelestis conscenditur? Hic locus occasionem dedit so- 
phistis, vel ipsi potius eam arripuerunt, ut dicerent Christum pri- 
mo sibi meritum esse, deinde aliis. Primum etiamsi nihil falsi di- 
cerent, tamen fugiendae sunt profanae istae cogitationes, quae Chri- 
sti gratiam obfuscant: dum imaginamur alia quam salutis nostrae 
causa, venisse. Quis non videat hoc a Satana suggeri, Christum 
in cruce passum , ut sibi compararet operis sui merito quod non ha- 
bebat? Nam Spiritus sanctus nihil aliud vult nos in morte Christi 
cernere, gustare, reputare, sentire, agnoscere, quam meram Dei 
bonitatem: tantumque Christi ipsins, ac tam inaestimabilem amo- 
rem erga nos, ut sui oblitus, se vitamque suam nobis impenderit. 
Quoties de morte Christi loquitur Scriptura, fructum, pretiumque 
ilius in nobis statuit, quod per eam redempti simus , Deo recouci- 
liati, restituti in iustitiam, a sordibus nostris mundati, vita acqui- 
sita sit, ianua vitae aperta. Quis ergo neget, istos Satanae instin- 
ctu contra, reclamare, praecipuum esse fructum in ipso Christo, 
ipsum priorem sui quam nostri rationem habuisse, sibi ante glo- 
riam esse promeritum, quam nobis salutem? Deinde verum esse 
nego quod asserunt, et Pauli verba impie ab ipsis torqueri in sul 
mendacii probationem, dico., Nam quod dictio illativa consequen- 
tiam hic magis sonet quam causam , hinc patet, quod alioqui seque- 
tur, hominem divinos honores posse mereri et ipsum Dei thronum 
acquirere, quod non modo absurdum, sed dictu etiam horrendum 
est. Quam enim Christi exaltationem hic Apostolus praedicat? 
nempe ut in ipso impleatur quicquid sibi apud Lesaiam vindicat $0- 
lus Deus, Ergo Dei gloria, et quae sic illi propria est maiestas, ut 
alio transferri queat, merces erit humani operis. deinde si dictio- 
nem urgeant nullo absurditatis respectu: responsio facilis est, $€ 
nobis datum a Patre esse, ut tota eius vita speculum sit nobis desti- 
natum. Quemadinodum igitur speculum, etiamsi splendorem ha- 
beat, non sibi habet, sed in eum finem, ut penes alios sit usus et 

commodum: ita nec Christus sibi quicquam vel quaesivit vel acce- 
pit, sed uohis omnia. Quid enim quaeso nova exaltatione indigebat, 
qui aequalis erat Patri? Discant ergo pii lectores, Sorbonmicos so- 
phistas cum tortis snis speculationibus detestari. Dedit illi nomen. 
Nomen hic pro dignitate capitur: quod est in omnibus linguis satis 
tritum. lacet sine nomine truncus, praesertim vero Scripturae fa- 
miliaris est loquutio. Significat ergo, summam Christo potestateny 
esse datam, et in supremo honoris gradu esse collocatum, ut nulla 
neque in coelo, neque in terris par dignitas reperiatur: unde sequi- 
tur nomen esse divinum. Atque id etiam exponit, adducens verba 
lesaiae (45, 23.), ubi Propheta de cultu Dei per totum orbem pro- 
pagando disserens, ita loquentem inducit Deum: Vivo ego, mihi 
flectetur omne genu, et omnis lingua iurabit mihi ete Certum est 
antem, adorationem illic notari, quae soli Deo peculiariter conve- 
nit. Scio quosdam subtiliter philosophari in nomine Iesu, quasi a 
nomine ineífabili Iehova sit deductum. Sed in rationibus, quas al- 
legant, nihil solidi reperio! ego autem inanibus argutiis non ob- 
lector, et periculosum est in re tanta ludere. Praeterea quis non 
videt, coactam esse, et nihi! minus quam genuinam expositionem, 
quum Paulus loquatur de tota Christi maiestate, restringere eius 
sententiam ad duas syllabas? perinde ac si quis elementa in dictione 
Alexander excutiat, ut magnitudiuem inveniat nominis, quod sibi 
peperit Alexander. Illorum igitur argutia parum firma: commen- 
tum vero alienum a mente Pauli, Sed plusquam ridiculi sunt Sor- 
bonici sophistae, qni ex praesenti loco colligunt, genu flectendum 
esse quoties nomen Iesu pronuntiatur: quasi vox esset magica, quae 
totam in sono vim haberet inclusam. Atqui de honore loquitur Pau- 
lus, qui Filio Dei, non syllabis exhibendus est. 

10. Omne genu flectatur. Tametsi hoc quoque ritu adorantur 
homines: non est tamen dubium, adorationem hic notari, quae est 
Dei propria: cuius symbolum est genu flexio. In quo observare 
convenit, non interiore modo cordis affectu, sed externa quoque 
professione colendum esse Deum, si velimus illi reddere quod suum 
est. ltaque e converso, quum vult designare legitimos suos culto- 
res, dicit illos non flexisse genu coram imagine Baal (I. Reg. 19, 18.). 
Sed hic exoritur quaestio: ad Divinitatemne an ad humanitatem 
Christi hoc pertineat. Utrumvis enim non vacat absurdo. Divini- 
tati enim nihil dari potuit novum. Humanitati per se, aut seorsum 
nequaquam competit tanta exaltatio, ut pro Deo adoretur, Respon- 
deo, de tota Christi persona hoc ut multa alia praedicari, quatenus 
est Deus manifestatus in carne. Neque enim aut secundum huma- 
nitatem solam, aut secundum solam Divinitatem humiliavit se 
ipsum: sed quia carne nostra indutus sub eius infirmitate delituit. 
Ita rursus Filium suum Deus in eadem carne, in qua abiectus et 
ignobilis vixerat in mundo, evexit ad summum honoris gradum, ut 
ad dexteram suam sedeat. Sed videtnr Paulus sibi male constare, 
qui ad Romanos 14, 11. hoc idem testimonium citat, dum probare 
vult Christum semel fore iudicem vivorum et mortuorum, Atqui 
non esset appositum ad eam rem, si iam impletum foret, quemad- 
modum hic testatur, Respondeo, ita regnum Christi habere, ut 
crescat in dies, ac in melius provehatur; perfectionem vero nondum 
constare, neque constaturam ante ultimum diem iudicii, Ita utrum- 
que verum est, et Christo nunc subiecta esse omnia, et hanc tamen 
subiectionem non fore plenam ante diem resurrectionis: quia tunc 
perficietur quod nunc inchoatum est duntaxat. Proinde vaticinium 
hoc, non absque ratione diversis temporibus varie accommodatur, 
t alía omnia Christi regnum non definiunt uno articulo temporis, 
sed in toto suo cursu describunt. Caeterum inde colligimus, Chri 
stun esse Deum illum aeternum, qui per lesaiam loquutus est. 

Coelestium , terrestrium , et infernorum., Quum a coelis usque ad ine 
feros omnia Christo subiiciat Paulus, pueriliter nugantur Papistae, 
purgatorium eliciendo ex eius verbis. 'l'alis autem est eorum ratio- 
cinatio: tantum abesse quin Diaboli Christo genu flectant, ut omni- 
bus modis in eum sint rebelles, et aliis auctores rebellionis, quasi 
vero non scriptum sit, eos ad solam Dei mentionem contremiscere 
(lacob. 2, 19.).. Quid igitur, quum ad Christi tribunal coram ven- 
tum fuerit? Fateor sane illos non sponte esse nec pfropense obse- 
quio fore unquam subiectos. sed neque Paulus de voluntaria obedien- 
fia hic loquitur: quin potius tale retorqueamus in ipsos čvuotoć 
ov, Ignis purgatorius, secundum eos, temporalis est, et in die 
iudicii abolebitur. ergo de purgatorio non potest hic locus intel- 
ligi: quia Paulus alibi impletum iri hoc vaticinium negat, donec 
Christus in indicium apparuerit. Quis non videt, in putidis istis 
&rguiiolis esse bis pueros? ` 
11. Jn gloriam est Dei Patris. Posset etiam legi In Gloria: quo- 
niam particula &; saepe loco i» accipitur. Ego tamen malo reti- 
nere propriam significationem, hoc sensu, quod Dei maiestas sicuti 
pe Christum manifestata fuit hominibus, ita in Christo reluceat, et 
ater glorificetur in Filio. Vide Iohann. 5. et 17., et habebis huius 
loci expositionem, 


12. Itaque amici mei, quemadmodum semper obedistis, 
ne quasi in praesentia mea solum, sed nunc multo magis in 
absentia. mea, cum timore et tremore vestram salutem ope- 
ramini. 13. Deus enim est qui efficit in vobis et velle et ef- 
ficere, pro bona voluntate. 14. Omnia facite absque mur- 
murationibus et disceptationibus, 15. Ut sitis tales, de qui- 
bus nemo conqueratur, et sinceri filii Dei irreprehensibiles, 
in medio generationis pravae et tortuosae, inter quos lucete 
tanquam luminaria in mundo: 16. Sermonem vitae susti- 
nentes, in gloriam meam , in diem Christi, quod non frustra 
cucurrerim, nec frustra laboraverim. 


12. Itaque etc. Totam illam proximam exhortationem claudit 
generali sententia, ut sub manu Domini se humilient. Nam id fa- 
cile efficiet, ut deposita omni ferocitate faciles sint inter se ac man- 
sueti. Haec sola idonea ratio est, qua mansuescere discat humanum 
ingenium, ubi Dei comparatione in se ipsum inquirit, qui sibi seor- 
sum in-suis latebris placebat. Quemadmodum serper obedistis. 
Laudat priorem obedientiam, ut magis ad pergendum eos animet, 
Quia autem hypocritarum est, oculis se probare; ubi autem sub- 
ducti sunt e conspectu, sibi liberius, quasi amota reverentiae et 
timoris causa, indulgere: admonet ne ad oculum modo se obse: 
quentes praebeant, sed etiam absenti obediant, idque multo magis. 
nam si adesset, coram assiduis monitionibus stimulare ipsos et ur- 
gere posset. nunc ergo opns est, dum procul abest monitor, utipsi 
sibi insistant. Cum timore et tremore. In hoc Philippersəs suam 
obedientiam vult testari et approbare, ut sint submissi et humiles. 
Hic porro fons est humilitatis, agnoscere quam simus miseri, et 
omnis boni inopes: ad quem ipsos revocat hac sententia. Unde 
enim superbia, nisi ex securitate, quam parit caeca confidentia, 
dum nobis placemus,' et potius inflati sumus virtutis nostrae fidu- 
cia, quam recumbimus in Dei gratiam? Huic vitio contrarius est 
timor, ad quem hortatur. "Tl'ametsi autem in contextu prior est cx- 
hortatio, quam doctrina, ordine tamen est posterior, quoniam eX 
ea ducitur. Proinde a doctrina incipiant, 

18. Deus est qui operatur. Haec est vera machina ad destruen- 
dam omnem altitudinem: hic gladius ad conficiendam omnem super- 
biam, dum audimus, nos prorsus nihil esse, ac nihil posse, nisi 
sola Dei gratia, Intelligo gratiam supernaturalem , quae provenit 
ex Spiritu regenerationis, Nam quatenus sumus homines, iam in 
Deo sumus, et. vivimus, et movemur, verum hic de alio motu dispu- 
tat Paulus, quam illo universali. "Vidcamus nunc quantum Deo tri- 
buat, quid relinquat nobis. Duae sunt praecipuae partes in agendo, 
voluntas et potentia effectus. utramque in solidum Deo asserit. quid 
amplius nobis restat in quo.gloriemur? Nec dubium est quin per- 
inde valeat haec partitio, ac si Paulus uno verbo totum dixisset. 
Voluntas enim fundamentum est: effectus, absoluta aedificii super- 
ficies. Ac multo plus expressit, quam si Deum initii et figis.aucto- 
rem dixisset, "Tunc enim cavillarentur Sophistae, aliquid medium 
relinqui hominibus. nunc autem quid omnino proprium nobis repé- 
rient? Multum sudant in suis scholis, ut liberum arbitrium conci- 
lient cum Dei gratia. Dico quale ipsi fingunt, quod et flexibile sit 
proprio motu, et propriam separatamque facultatem habeat, qua 
Dei gratiae cooperetur. De nomine non litigo, sed de re ipsa. Ut 
ergo liberum arbitrium conveniat cum gratia, ita partiuntur: ut 
Deus quidem liberam electionem in nobis reparet, qua possimus 
bene velle, ita facultatem benevolendi ferunt Deo acceptam: ho- 
mini vero bonam voluntatem assignant. Atqui hanc Paulus absque 
exceptione Dei opus esse pronuntiat. Non enim dicit, corda nostra 
tantum flecti vel incitari, vel adiuvari bonae voluntatis infirmita- 
tem, sed bonam voluntatem prorsus a Deo effici. Quod autem ca- 
lumniantur, nos similes facere homines lapidibus, quum docenrus 
nihil eos. boni habere, nisi a mera gratia: impudenter faciunt. Fa- 
temur enim nos a natura habere voluntatem: sed quoniam peccati 
corruptione mala est, tunc bona esse incipit, quum reformata est a 
Deo. Nec dicimus hominem quicquam boni facere, nisi volentem: 
sed tunc quum voluntas regitur a Spiritu Dei. Ergo quod ad hanc 
partem pe videmus Deo integram laudem asseri, ac frivolum 
esse quod sophistae docent, offerri nobis gratiam et quasi in medio 
poni, ut eam amplectamur si libeat. Nisi enim efficaciter ageret 
Deus in nobis, non diceretur efficere bonam voluntatem. De se- 
cunda parte idem sentiendum. Deus, inquit, est ivepya» Pveoyeiv. 
Perducit igitur ad finem usque pios affectus, quos nobis inspiravit, 
ne sint irriti; sicut per Ezechielem (11, 20.) promittit: Faciam ut 
in praeceptis meis ambulent. Unde colligimus perseverantiam quo- 
que merum esse eius donum. Pro bona voluntate. Alii interpre- 
tantur: Bonum animi propositum. Ego potius ad Deum refero, ac 
benevolum eius affectum intelligo, quem vulgo Beneplacitum .vo- 
cant. Nam et in hac significatione frequentior est verbi Graeci usus, 
et contextus id requirit. Huc enim tendit Paulus, ut omnia Deo tri- 
buat, nobis auferat. Ergo non contentus tribuisse Deo et bonae 
voluntatis et operis effectum, utrumque gratuitae eius misericor- 
diae adscribit: quo excludit sophistarum commentum de gratia sub- 
sequente, quam imaginantur meriti esse mercedem. Totum igitur 
cursum vitae nostrae, si recte vivimus, dirigi a Deo tradit: idque 

ratuita eius bonitate. Cum timore et tremore. Hinc Paulus in- . 
ert exhortationem: cum timore, ut salutem suam peragánt. Ti- 
morem et tremorem augendi causa suo more coniungit, pro serio 
timore et sollicito. Ergo tam somnolentiam quam confidentiam ex- 
cutit. Operandi verbo ignaviam castigat, quae semper ad quaeren- 
dos profectus ingeniosa est. Suave autem fomentuin habere videtur 
in gratia Dei, quia si in nobis operatur, cur non resides torpea- 
mus? Atqui Spiritus sanctus admonet, se velle in vivis organis ope- 
rari; sed mox arrogantiam retundit, timorem et tremorem commen-. 

dans, Ac notanda est diligenter illatio; A Deo, inquit, habetis 
omnia, ergo solliciti et humiles estote. Nihil enim est quod magis 
ad modestiam et timorem erudire nos debeat, quam dum audimus, 
nos sola Dei gratia stare; mox ruituros, si manum ille suam vel 
tantillum subtrahat. Fiducia nostri securitatem generat et fero- 
ciam. Hoc experimur, quicunque propriis viribus confidunt, eos 
insolescere arrogantia, et simul securos dormire, Utriusque igitur 
mali remcdium est, si nobis diffisi toti pendeamus ab uno Deo. Et 
certe is vere profecit tam in gratiae Dei cognitione, quam suae in- 
firmitatis, qui expergefectus a securitate Dei opem sedulo requirit. 
qui vero suarum virium fiducia sunt elati, eos necesse est simul 
ebrios esse securitate. Quare impudens est calumnia, qua nos gra- 
vant Papistae, nempe quod extollendo Dei gratiam, et liberum ar- 
bitrium deprimendo , socordes reddamus homines, excutiamus timo- 
rem Dei, sollicitudinem tollamus, Atqui vident lectores Paulum 
hic non ex Papistarum doctrina, sed ex nostra, colligere materiam 
exhortationis. Deus, inquit, omnia facit in vobis: ergo cum timore 
vos illi subiicite, Non equidem nego quin multi, audientes nihil 
esse boni in nobis, sibi in suis vitiis liberius indulgeant. Sed nego 
hanc esse doctrinae culpam, quae accepta ut decet sollicitudinem 
in cordibus nostris parit. Caeterum abutuntur hoc loco Papistae ad 
labefactandam fidei certitudinem. nam qui trepidat, is incertus est. 
Sic ergo accipitint Pauli verba, quasi nos tota vita in fiducia salutis 
vacillare oporteat. Atqui nisi Paulum secum velimus committere, 
hic ad dubitationem nequaquam hortatur: quandoquidem ubique 
fiduciam et zizgoqopí«v commendat. Sed facilis est solutio, siquis 
verum sensum absque contentione quaerit. Duae sunt timoris spe- 
cies: una est quae sollicitudinem cum humilitate generat; altera, 
dubitationem. Prior opponitur tam carnis securitati et ignaviae, 
quam elationi; altera, certitudini fidei, Deinde observandum est, 
sicuti in Dei gratia certo acquiescunt fideles, ita dum ad suam fra- 
gilitatem referunt oculos, minime securos dormire, sed periculo- 
rum timore excitari ad preces. Attamen tantum abest, ut timor 
hic tranquillum conscientiae statum perturbet, ac fiduciam concu- 
tiat, ut potius confirmet. Facit enim nostri diffidentia, ut fortius 
reclinemus iu Dei misericordiam. Atque id sonant Pauli verba. ni- 
hil enim a Philippensibus requirit, quam ut se Deo cum vera sui 
abnegatione submittant, Festram salutem operamini,  Quemad- 
rznodum olim Pelagiani, ita hodie Papistae locum hunc fastuose ia- 
ctant ad extollendam hominis virtutem. Quinetiam dum illis ob- 
iicitur superior sententia: Deus est qui operatur etc., hoc quasi cly- 
peo protinus eam retundunt: Operamini salutem vestram. Quum 
ergo Deo et homini communiter tribuatur opus, dimidium singulis 
assignant. In summa, ex verbo Operandi, liberum arbitrium: ex 
nomine Salutis, meritum aeternae vitae eliciunt. Respondeo, salu- 
tem pro toto vocationis nostrae cursu accipi, et hoc nomine compre- 
hendi omnia quibus Deus eam, ad quam nos gratuita sua electione 
destinavit, perfectionem implet. Id nemo nisi pervicax et impudens 
negabit. Eam dicimur Perficere, quum a Spiritu sancto gubernati 
ad beatam vitam aspiramus. Deus est qui vocat, qui salutem offert: 
: officii nostri est, fide amplecti quod dat, obedientia respondere eius 
vocationi; sed neutrum habemus ex nobis. Tunc ergo facimus, quum 
ipse ad agendum nos praeparavit. Verbum, quo utitur, proprie si- 
gnificat Ad finem perducere: sed memoria tenendum est quod dixi, 
Paulum non disputare quousque se facultas nostra extendat, sed 
simpliciter docere, Deum ita agere in nobis, ut non tamen sinat 
nos pigrescere, sed arcano instinctu impulsos strenue exerceat. 
14. Absque murmurationibus. Hi sunt fructus humilitatis, ad 
quam cohortatus fuerat, Nam quisquis nihil sibi tribuens sollicite 

se Deo, subiicere didicit, placide etiam se geret inter homines, Ubi 
sibi quisque placet, duo vitia illic regnant: quod alii aliis oblo- 
quuntur, deinde quod inter se contentionibns pugnant. Primum 
ergo malignitatem et obscuras simultates prohibet, deinde apertas 
contentiones,  Adiicit tertium, ne dent aliis occasionem conque- 
rendi; quod ex morositate nimia provenire solet. Non sunt quidem 
semper reformidanda odia: verum danda opera est, ne culpá nostra 
reddamus nos odiosos: quo impleatur illud in nobis: Gratis me ha- 
buerunt odio (Psal. 35, 19.). Quanquam siquis latius extendat, non 
repugno. Nam inde murmura et disceptationes, dum sibi quisque 
ultra modum studens aliis dat occasionem conquerendi. Imo active 
potest capi haec dictio, ut significet non. molestos nec querulos. 
Atque haec significatio contextui non male conveniet, quia semen 
fere omnium iurgiorum et obtrectationum gutuiiuoroía est, Ad- 
Dun Sinceros: quia ex purgatis animis nunquam emergent illae 
aeces. 

15. Filii Dei irreprehensibiles. Sic resolvi debet, Irreprehensi- 
biles, quia filii Dei estis. Nam Dei adoptio causa esse debet vitae 
inculpatae: ut Patrem nostrum aliqua similitudine referamus. Quan- 
quam antem nunquam exstitit talis perfectio in mundo, ùt nihil re- 
prehensione dignum inveniretur, irreprehensibiles tamen vocantur, 
qui toto studio illuc aspirant, quemadmodum alihi dictum est. In 
medio generationis pr. Vivunt quidem in terra fideles impiis permi- 
sti, communein aerem simul hauriunt, communi fruuntur solo. ac 
tunc etiam magis dispersi erant, quia vix reperta fuisset pia una 
domus, quae non undique circumdarctur incredulis, Eo magis sti- 
mulat Philippenses Paulus, ut sollicite sibi caveant ab omnibus cor- 
ruptelis, Sensus est igitur: Estis quidem inclusi inter malos: sed 
interea memineritis Dei adoptione vos separatos esse ab illis. sint 
igitur^conspicuae notae in vita, quae vos discernant. Quinetiam 
magis excitare vos debet ad piae sanctaeque vitae studium haec ra- 
tio, ne vitiis illorum et contagione impliciti, pars quoque sitis re- 
generationis tortuosae. Quod infideles appellat generationem pra- 
vam et tortuosam, ad circumstantiam loci spectat. Cavendum enim 
eo diligentius monet, quia multa scandala ingerantur ab infidelibus, 
quae rectum eorum cursum turbent, totaque infidelium vita quasi 
labyrinthus sit diversorum flexuum, qui a via nos abducant. `Caete- 
rum sunt nihilominus perpetua epitheta, quae omnium gentium et. 
temporum infidelibus competunt. Nam si pravum est cor hominis 
et inscrutabile , quales erunt eiusmodi radicis fructus? Docemur 
ergo his verbis, nihil esse in vita hominis purum, nihil rectum, 
donec a Spiritu Dei reformatus fuerit, Inter quas lucete. Dubia 
est verbi Graeci terminatio. posset enim legi indicativo modo, Lu- 
cetis: sed exhortationi melius quadrat imperativus. Vult fideles in- 
star lampadum esse, quae in mundi tenebris luceant. ac si diceret: 
Sunt quidem infideles filii noctis, et in mundo nihil est praeter te- 
nebras. Sed in hunc finem illuminavit vos Deus, ut refulgeat vitae 
vestrae puritas in his tenebris, quo illustrior appareat sua gratia. 
Sic etiam apüd Prophetam habetur (Iesai, 60, 2.): Super te orietur 
Dominus, et videbitur in te eius gloria. Mox sequitur: Ambula- 
bunt Gentes in lumine tuo, et Reges in splendore vultus tui. Tam- 
etsi de doctrina potius illic concionatur Iesaias: hic autem Paulus _ 
de vitae exemplo. doctrinae etiam respectu Christus peculiariter 
alibi Apostolos Lucem mundi appellat (Matth. 5, 14.). 

16. Sermonem vitae sustinentes. Ratio cur luminaria esse de- 
beant: quía portant Sermonem vitae, a quo illuminantur , ut etiam 
aliis luceant. Alludit autem ad lucernas, in quibus collocantur el- 
lychnia quae ardeant, ac nos lucernis facit similes. Sermonem Dei 
comparat ellychnio, unde est lumen. Si aliam similitudinem malis, 

Nos candelabra sumus: doctrina Evangelii candela est, quae nobis 
imposita fulgorem circumquaque reddit. Significat autem nos in- 
iuriam facere verbo Dei, nisi vitae puritate in nobis refulgeat, Huc 
pertinet Christi dictum (Matth. 5, 15.): Nemo lucernam accendit, et 
ponit sub modio etc. Sic autem dicimur portare Sermonem vitae, 
,ut interea ab ipso portemur: quandoquidem sumus in eo fundati, 
Sed modus portandi, de quo Paulus agit, hic est, quod doctrinam 
suam hac lege Deus apud nos deposuit, non ut eius lucem suppres- 
sam ct otiosam teneamus, sed ut proferamus ad alios. Summa est: 
Quicunque illuminati sunt coelesti doctrina, lucem circumferre, 
quae probra eorum prodat et retegat, nisi sancte et caste ambulent: 
sed lucem hanc ideo accensam esse, ut non ipsi modo dirigantur in 
recta via, sed aliis quoque eam praemonstrent. In gloriam mihi, 
Augendi animi causa id sibi fore gloriosum testatur, si non frustra 
lahoraverit in illis. Non quia perdant operae suae pretium ac mer- 
cedem, qui fideliter laboraverint, sed sine effectu. Verum quum 
successus ministerii nostri sit singularis Dei benedictio: non mire- 
mur, $i eum quoque inter reliqua sua dona coronet Deus. "Quemad- 
modum ergo honorabilem Pauli Apostolatum nunc faciunt tot Eccle- 
siae per ipsum acquisitae Christo: ita non dubium est quin haec tro- 
phaea locum habitura sint in regno Christi; sicut paulo post dicet: 
Vos estis corona mea. Nec dubium quin eo splendidior futurus sit 
triumphus, quo ampliores res gestae exstabunt. Siquis roget, quo- 
modo glorietur Paulus nunc in suis laboribus, qui alibi vetat (II. Co- 
rinth. 11, 11.), non alibi quam in Domino gloriari: facilis responsio 
est, Ubi nos nostraque omnia prostravimus coram Deo, et totam in 
Christo gloriam nostram reposuimus: licere quoque per Christum 
in Dei beneficiis gloriari, sicuti visum est in epistola priore ad Co- 
rinth. Particula In diem Domini, stimulus est Philippeusibus ad per- 
severantiam, dum illis proponitur Christi tribunal, unde exspe- 
ctanda est fidei merces. 


17. Quinetiam si immoler super hostia et sacrificio fidei 
vestrae, gaudeo et congaudeo vobis omnibus. 18. De hoc 
ipso gaudete, et congaudete mihi. 19. Spero autem in Do- 
mino, Timotheum brevi me ad vos missurum, ut ego quo- 
que tranquillo sim animo, postquam statum vestrum cogno- 
verim. 20. Neminem enim labes pari animo praeditum, qui 
germane res vestras curaturus sit. 24. Omnes enim quae 
sua sunt quaerunt: non quae sunt Christi lesu. 22. Porro 
experimentum eius tenetis, quod tanquam cum patre filius, 
ita mecum servivit in Evangelium. 23. Hunc igitur spero me 
missurum, simulac mea negotia videro. 24. Confido autem 
in Domino quod ipse quoque brevi sim venturus. 


17. Si immoler. Graece est onévðouai. quamobrem mihi allu- 
dere videtur ad hostias, quarum mactatione inter veteres sancie- 
bantur pactiones et foedera. Nam azovó&c proprie vocant Graeci 
victimas, quibus pacta mactantur. hoc modo vocat mortem suam 
fidei illorum confirmationem, ut certe futura erat. Verum quo to- 
tus locus sit clarior, dicit se Deo sacrificasse, quum eos consecra 
vit per Evangeliüm. Similis est loquutio ad Romanos cap. 1 , 16 
illic enim se inducit sacerdotem, qui Gentes Deo immolet per Evan- 
gelium. Quemadmodum autem Evangelium est spiritualis gladius 
ad caedendas victimas: ita fides est quasi ipsa oblatio. nulla enim 
fides sine mortificatione, per quam Deo consecramur, Ponit autem 

Suola», xal Atrrovoy(av : quorum prius refertur ad Philippenses, qui 
Deo fuerunt oblati; secundum autem ad Paulum, nam est ipse sa- 
crificandi actus. Tantum quidem valet atque administratio, et ita 
complectitur functiones et munera cuiusvis generis, sed hic ad cul- 
tum Dei proprie spectat, quemadmodum Latini dicunt operari sa- 
cris. Nunc Paulus dicit se laetum fore, si immolandus sit super eius- 
modi sacrificio : quo scilicet magis ratum sit et firmum. Hoc est ex 
animo docere Evangelium, quum parati sumus proprio sanguine, quod 
docemus, sancire. Caeterum hinc colligenda est utilis doctrina de 
natura fidei: non esse scilicet rem inanem, sed quae hominem Deo 
consecret. Simul habent hic Evangelii ministri eximiam consola- 
tionem, qui praedicantur esse Dei sacerdotes ad offerendas illi ho- 
stias. Quo enim ardore incumbere debet in praedicandi studium, 
qui novit acceptum hoc Deo sacrificium esse? De hoc genere sacri- 
ficii quum nihil teneant miseri Papistae, aliud confingunt, quod ex- 
tremum est sacrilegium. Congaudeo, inquit, vobis: ut si continge- 
ret ipsum mori, scirent id fieri suo profectu, fructumque ex. morte 
sua perciperent. ; 

18. Gaudete. Hac alacritate sua Philippenses animat et accen- 
dit ad mortem fortiter obeundam, in qua nihil mali patiantur fideles, 
Ante enim docuit lucro sibi fore mortem: hic tamen praecipue ca- 
vet, ne mors sua conturbet Philippenses. Negat igitur tristitiae 
causam esse, imo laetandum potius, quia frugiferam sensuri sint. 
Etsi enim gravis per se iactura erat privari tali doctore: illa tamen 
compensatio non erat levior, quod sanguine eius sanciebatur Evan- 

elium. Interea admonet sibi privatim mortem laetam fore. Quod 
rasmus in praesenti vertit, Gaudetis, prorsus alienum est, 

19. Spero autem.  Promittit illis adventum Timothei, ut eius 
exspectatione se virilius sustineant, neque cedant impostoribus. 
Quemadmodum enim in bello spes subsidii retinet militum animos 
ne frangantur: ita etiam haec cogitatio multum animi dare poterat 
Philippensibus: Veniet brevi, qui hostium nostrorum machinatio- 
nibus se opponat. : Quodsi tantum valebat sola exspectatio, multo 
efficacior futura erat praesentia. Notanda conditio, qua se Dei pro-' 
videntiae subiicit, nihil nisi ea praeeunte deliberans: ut certe nihil 
in futurum statuere licet, nisi sub manu Domini, ut ita loquar. Quum 
addit: Ut tranquillo sim animo, amorem erga eos suum declarat, ut- 
pote qui tam anxius esset eorum periculis, ut nisi cognito eorum 
prospero statu non bene haberet. 

. Neminem habeo pari animo. Quanquam nonnulli diversum 
sensum eliciunt, ego sic interpretor: Neminem habeo aeque anima- 
tum ad res vestras curandas. Potius enim cum aliis, meo iudicio, 
Timotheum Paulus comparat, quam secum: et quidem eo consi- 
lio singulare ei elogium tribuit, ut propter raritatem maiore sit in 

retio. ` 
E 21. Omnes enim quae sua sunt. Non loquitur de iis, qui plane 
ebiecerant studium pietatis, sed de iis ipsis, quos pro fratribus ha- 
bebat, imo quos ferebat in suo contubernio. 1lllos tamen ita calere 
dicit in rebus suis curandis, ut sint ad opus Domini frigidiores. 
Videtur in speciem non- esse hoc grave vitium, Sua quaerere; sed 
quam sit in servis Christi intolerabile, inde patet, quod prorsus 
inutiles reddit quos occupat. "Fieri enim nequit, ut se Ecclesiae 
impendat, qui sibi addictus est, Ergone, inquies, nihili homines 
et fucos Paulus secum fovebat? Respondeo, non ita accipiendum, 
quasi suis tantum commodis intenti nullam prorsus Ecclesiae cu- 
ram haberent: sed quod impliciti privatis commodis ad publicum 
Ecclesiae bonum promovendum negligentiores essent. Necesse enim 
est alterutrum in nobis affectum regnare: ut vel nobis posthabitis 
feramur ad Christum, et quae sunt Christi; e in nostram utilita- 

tem nimium propensi defunctorle Christo serviamus. Hinc apparet 
quantum: sit impedimentum Ecclesiae ministris, sua quaerere. nec 
valent istae excusationes: Nemini sum ininrius, Habenda est etiam 
mei ratio, Non sum adeo ferreus, quin mearum etiam commodita- 
tam respectu solliciter. Iure enim tuo cedendum est, ut officium 
facias: tui ratio Christi gloriae neque praeferenda est, neque 
aequanda, Quocunque te vocat Christus, eundum est propere, aliis 
omnibus relictis, ità respicienda tibi est vocatio tua, ut ab omnibiis 
avocamentis sensus tuos omnes avertas. Licet alibi opulentius vi- 
vere: at Deus te alligavit Ecclesiae, quae tenuiter modo te alat. 
alibi plus honoris, sed eum tibi locum attribuit Deus, in quo humi- 
liter vivas. alibi salubrius coelum, aut amoenior regio; sed hic tibi 
statio ordinata est. optares tibi cum humaniore populo esse nego- 
tium , offendit te vel ingratitudo, vel ferocitas, vel superbia; deni- 
que tibi cum ingenio et moribus gentis minime convenit. atqui lu- 
ctandum tibi est tecum, et vis quodammodo contrariis votis affe- 
renda, ut Spartam, quam nactus es, colas. non enim es liber aut tui 
iuris. Denique tui obliviscaris, si velis Deo servire. Quodsi tam 
severe reprehendit eos Paulus, quos maior sui quam Ecclesiae cura 
tangebat: quale iudicium exspectant, qui suis negotiis prorsus ab- 
repti Ecclesiae aedificationem pro nihilo ducunt? si nunc blandiuri- 
tur sibi, Deus tamen non ignoscet. Eatenus concedendum est Ec- 
clesiae ministris sua quaerere, ut non impediantur a quaerendo Chri- 
sti regno. sed hoc modo iam non dicentur sua quaerere: quoniam 
a praecipuo scopo aestimatur vita hominis. Quod Onnes dicit, non 
urgenda est particula universalis, ut nullam exceptionem admittas. 
erant enim alii quoque, qualis Epaphroditus: sed pauci. verum omni- 
bus tribuit quod passim erat vulgare. Quüm autem audimus con- 
.querentem Paulum, aureo illo saeculo, quo virtutes omnes efflorue- 
.xunt, tam raros fuisse vere cordatos: ne animos despondeamus, si 
hodie talis sit nostra conditio. tantum sibi quisque caveat, ne iure 
in hoc catalogo censeatur, Velim tamen mihi respondeant Papistae, 
wbi tunc erat Petrus: quem oportuit esse Romae, si vera ipsi nar- 
rant. O triste et foedum elogium, quod illi Paulus inureret. fabu- 
lantur ergo quum fingunt Ecclesiae Romanae tunc praefüisse. Uh- 
serva tù /gi;toU vocari Ecclesiae aedificationem: quia tunc vere.eius 
negotium agimus, quum laboramus in excolenda eius vinea. 


22, Porro experimentum. Ad verbum est: probationem eius 
,cognoscitis; nisi malis imperativo modo, cognoscite (vix enim per 
tempus, experimentum capere licuerat), sed in eo parum est mo- 
menti, Hoc praecipue notandum, quod fidei et modestiae testimo- 
nium reddit Timotheo. fidei est, quod in Evangelium testatur ser- 
.viisse secum. talis enim coniunctio signum erat verae sinceritatis. 
Modestiae autem, quod se tanquam patri submisit. Hanc virtutem 
laudari nominatim a Paulo, non est mirum. fuit enim saeculis omni- 
bus rara. Hodie quotusquisque reperietur iuvenum , qui senioribus 
vel tantillum concedat? tanta insolentia iu illa aetate exsultat atque 
.ebullit. Hocloco, ut multis aliis, cernimus quam sedulo pios mi- 
nistros ornare Paulus studeat; neque tam ipsorum causa, quam 


quod totius Ecclesiae interest tales amari et coli, summaque aucto- 
ritate pollere. i 


24. Confido quod ipse. Hoc quoque adiecit, ne putarent aliquid 
accidisse, quod profectionis, cuius prius meminerat, consilium rnu- 
taret; semper tamen sub conditione loquitur: Si Domino placuerit, 
Nam etsi liberationem a Domino sperabat, diximus tamen, quia 
nulla erat certa promissio, hanc spem minime fnisse fixam, sed 
quasi suspensam ex arcano Dei consilio. ' 

25. Porro necessarium existimavi Epaphroditum fra- 
trem, et cooperarium, et commilitonem meum, Aposto- 
lum autem vestrum, et ministrum necessitatis meae mittere 
ad vos. 26. Quandoquidem desiderabat vos omnes, et erat 
anxius animi, propterea quod audieratis ipsum infirmatum 
fuisse.. 27. Et certe infirmatus fuit, ut esset morti vicinus. 
sed Deus misertus est illius: neque illius solum, sed etiam 
mei: ut ne tristitiam super tristitiam haberem. 28. Studio- 
sius itaque misi illum, ut eo viso rursus gaudeatis, et ego 
magis vacem dolore, 29. Excipite ergo illum in Domino 
cum omni gaudio: et qui tales sunt, in pretio habete: 
80. Quia propter opus Christi usque ad mortem accessit, 
exponens periculo animam, ut sufficeret quod deerat vestro 
erga me ministerio (vel officio). . , 

25. Epaphroditum. Postquam illos erexit suo et Timothei ad- 
ventu promisso, in praesentia quoque munit, Epaphroditum prae- 
mittens: ne interim, dum rerum suarum certior fiebat (haeo enim 
causa erat morae), Pastore carerent, qui recte compositum statum . 
tueretur. Multis autem nominibus Epaphroditum ipsum commen- 
dat: quod sit frater et adiutor in negotio Evangelii, quod sit com- 
milito suus, qua voce exprimit qualis sit conditio ministrorum Evan- 
gelii: nempe ut in continua militia versentur. neque enim patietur 
ipsos Satan Evangelium absque pugna promovere. Bellum igitur in- 
dictum sibi ac paratum sciant, qui ad Ecclesiae aedificationem se 
accingunt, Est quidem hoc Christianis omnibus commune, merere 
in Christi castris: quia omnium hostis est Satan, | Verum prae aliis 
speciale id Verbi ministris qui ordines ducunt ac praeferunt vekil- 
lum. Praecipue tamen iactare sua stipendia licuit Paulo, qui omni 
genere praeliorum usque ad miraculum exercitatus fuit. Laudat igi- 
tur Epaphroditum, quod suorum certaminum socius fuerit. Nomen 
Apostoli hic generaliter (ut multis aliis locis) capitur pro quolibet 
Evangelista. nisi quis malit pro legato, a Philippensibus misso, acci- 
pere: ut coniunctim legantur haec duo, legatus ad ministerium 
Paulo exhibendum. Sed prior sensus melius (meo iudicio) convenit. 
Ponit etiam inter eius laudes, quod sibi in carcere ministraverit: 
qua de re mox plenius dicetur. 

26. JDesiderabat vos. Signum veri Pastoris, quod , quum pro- 
cul abesset pioque officio volens distineretur, tamen atficiebatur 
gregis sui cura et desiderio: quumque intelligeret sna causa tristes 
esse oves, anxius erat ipsarum dolore.  Vicissim pia Philippensium 
sollicitudo pro Pastore suo indicatur. 

27. Sed Deus misertus est illius. Gravitatem morbi expresserat, 
quod usque ad desperationem vitae aegrotasset Epaphroditus: ut 
clarius eniteret Dei bonitas in reddita sanitate, Sed mirum est, 
Apostolum, prorogatum Epaphrodito vitae tempus deputaxe in Dei 
misericordia: quum ante testatus sit mortem se praeoptare, Et quid 
melius nobis quam ex tot mundi aerumnis liberatos migrare in re- 
gnum Dei? praecipue vero ereptos ex peccati servitute, in qua se 
miserum esse alibi (Rom. 7, 24.) exclamat, plenius frui libertate Spi- 
ritus, qua adhaereamus Filio Dei. Longum esset enumerare omnia 
quae faciunt, ut mors fidelibus potior sit vita et optabilior. Qualis 
igitur Dei misericordia, quum nihi? quam miserias nostras proro- 
gat? Respondeo, haec omnia non efficere quin tamen vita haec, 
per se aestimata, praeclarum sit Dei beneficium. —Pracsertim qui 
Christo vivunt, feliciter hic in spem coelestis gloriae exercentur, 

ideoque iis vitam lucro esse, paulo ante vidimus. Deinde aliud 
etiam considerandum est, non esse parvam dignationem, quum se 
Deus in.nobis glorificat. non tam enim respicere vitam ipsam con- 
venit, quam vivendi finem, Sed etiam mei, ut ne tristitiam. Fa- 
tetur Paulus acerbam sibi futuram fuisse Epaphroditi mortem: et in 
eo sibi parcitum fuisse a Deo agnoscit, quod restitutus fuit suae va- 
letudini. Ergo non iactat Stoicorum ġīģ&ġłsav, quasi ferreus esset 
ac immunis ab humanis affectibus. Quid igitur? dicet quispiam, ubi 
est invicta illa magnitudo animi? ubi indefessa constantia? Respon- 
deo, Christianam patientiam procul a contumacia philosophica di- 
stare: nedum a praefracta illa et immani duritia Stoicorum. Cuius 
enim virtutis esset, patienter ferre crucem, si in ea nullus inesset 
doloris et acerbitatis sensus? Dum vero hunc sensum vincit Dei 
consolatio, ut non repugnemuüs, sed potius volentes tergum prae- 
beamus ferulis: tum vero sacrificium obedientiae offerimus Deo ac- 
ceptum, Ita Paulus fatetur molestiam se aliquam sentire et dolo- 
rem ex vinculis; sed eadem illa vincula ob Christum suaviter nihilo- 
minus ferebat.  Fatetur se graviter laturum fuisse Epaphroditi mor- 
tem: sed tandem affectum suum composuisset ad Dei voluntatem. 
Quanquam nondum plane soluta est tota difficultas, nam et tunc pro- 
bamus nostram obedientiam, quum vitiosos nostros affectus frena- 
mus, nec cedimus carnis infirmitati. Duo itaque sunt notanda: 
primum affectus, quos Deus initio naturae nostrae indidit, per se 
non esse malos, quia non proveniunt ex naturae corruptae vitio, sed 
& Deo auctore manant. talis est dolor, qui ex morte amicorum ca- 
pitur. Deinde alias fuisse Paulo complures causas, cur lugeret mor-' 
tem Epaphroditi, nec eas solum excusabiles, sed prorsus necessa- 
rias. Hoc primo fidelibus perpetuum est, quod in morte cuiusvis 
de ira Dei adversus peccatum commonefiunt, sed Paulus magis Ec- 
clesiae jactura movebatur, quam cernebat optimo Pastore destitui 
in tanta bonorum paucitate. Eiusmodi affectus qui sublatos pror- 
sus et exstinctos volunt, non saxeos tantum fingunt homines, sed 
feros et truculentos. Caeterum in hac naturae vitiositate adec 
omnia sunt in nobis perversa, ut quocunque moveantur animi no- 
stri, semper modum excedant. Hinc fit ut nihil per se tam sit pu- 
rum aut rectum, quod non aliquid contagionis trahat. Quin Paulus 
(ut homo erat) humanum aliquid passus fuerit in suo dolore, non 
nego, nam et infirmitate laborabat, et tentationibus agitari opor- 
tuit, ut certando et resistendo vincendi haberet materiam. 


98. Studiosius misi illum. Non exiguo solatio illi erat Epaphro- 
diti praesentia: adeo tamen Philippensium salutem praeferebat suae 
commoditati, ut dicat se laetari eius discessu, quia tristis erat, sua 
occasione distrahi a grege illi commisso , eiusque officiis quamlibet 
iucundis invitus fruebatur cum eorum iactura, ideo hilariorerm se 
fore dicit Philippensium gaudio. 


29. Excipite eurn cum omni gaudio. Omne accipit pro sincero 
et effuso. Rursusque eum commendat Philippensibus. adeo totus 
in hoc est, nt plurimi aestimentur, quicunque se probant bonos et 
fidos Pastores. neque enim de uno tantum agit, sed iubet cunctos 
tales in pretio haberi. sunt enim margaritae ex Dei thesauris pre- 
tiosae: et quo rariores sunt, eo maiore digni pretio. Nec dubium 
est quin saepe ingratitudinem nostram et superbum fastidium, pri- 
vando nos bonis Pastoribus, puniat Deus, dum videt optimos quos- 
que'à se datos fere contemni. Qui ergo munitam esse Ecclesiam cu- 
pit adversus luporum insidias et insultus, exemplo Pauli curet bo- 
nis Pastoribus stabilitam auctoritatem: sicut e converso nihil magis 
satogunt diaboli organa, quam illam quibuscunque possunt modis 
pessundare. 

80. Quia propter opus Christi. Ad illam infirmitatem refero, 
quam sibi assidua sedulitate contraxerat. morbum ergo Epaphroditi 
inter eins virtutes refert, ut certe illustre erat specimen ferventis 
eius zeli.  Aegrotare quidem virtus non est; sed ea est virtus, ut 
Christo servias, tibi non parcere. Sentiebat Epaphroditus valetudini 
suae fore periculum, si ultra modum sibi instaret; malebat tamen 
valetudinem negligere, quam deesse officio. Et quo magis hoc fa- 
ctum Philippensibus commendet, dicit fuisse supplementum defectus 
ipsorum; quia scilicet procul dissiti non poterant operam suam Paulo 
Romae impendere, Ergo Epaphroditus, hac de causa missus, vices 
eorum obibat, Vocat opus Domini obsequia sibi exhibita: ut certe 
nihil est, in quo melius possimus operam Deo locare, quam dum ser- 
vos eius pro Evangelii veritate laborantes iuvamus, 


Car. III. 


1. Quod reliquum est, fratres mei, gaudete in Domino. ea- 
dem soribefe vobis, me quidem haud piget, vobis autem tu- 
tum est. 2. Videte canes, videte malos operarios, videte 
concisionem. 3. Nos enim sumus Circumcisio, qui spiritu 
Deum colimus, et gloriamur in Christo lesu, nón autem in 
carne confidimus. 4. Tametsi ego etiam in carne fiduciam 
babeo. Siquis alius videtur confidere in carne, ego magis, 
5. Circumcisus die octavo, ex genere Israel, tribu Benia- 
min: Hebraeus ex Hebraeis, secundum Legem Pharisaeus: 
6. Secundum zelum persequens Ecclesiam: secundum iusti- 
tiam , quae est in Lege, irreprehensibilis. 


1. Gaudete in Domino. Conclusio est superiorum. quia enim 
quotidianis rumoribus Satan eos percellere non desinebat, iubet se- 
curos esse et bono animo. hac ratione ad constantiam eos hortatur, 
ne deficiànt a suscepta semel doctrina. Et particula quod reliquum 
est, continuum tenorem denotat, ne per multa obstacula sanctum 
gaudium protendere desinant, ` Rara virius, ubi nos crucis amaritu- 
dine exacerbare molitur Satan, ut insuave sit Dei nomen, in solo 
gratiae Dei gustu acquiescere, ut molestiae omnes, dolores, curae, 
moerores dulcescant. Eadem scribere vobis. Hic incipit de pseu- 
doapostolis agere: cum quibus tamen non pugnat conserta manu, ut 
in epistola ad Galatas; sed paucis verbis graviter eos refellit, quan- 
tum satis erat, Nam quia Philippenses tentaverant modo, non ex- 
pugnaverant, non adeo necessaria erat iusta disputatio ad refellendos 
errores, quibus nunquam aures praebuerant. Simpliciter ergo mo- 
net, ut diligentes sint et attenti in discernendis et cavendis imposto- 
ribus. Primo autem canes appellat, metaphora inde ducta, quod 
ventris saturandi causa impuro latratu veram doctrinam impetebant. 
Perinde ergo est ac si impuros aut profanos diceret, neque enim his 
assentior, qui putant ita dictos quod inviderent aliis, aut eos morderent, 
Secundo vocat malos operarios, significans, sub praetextu aedifican- 
dae Ecclesiae eos nihil aliud quam perdere et destruere omnia, multi 
enim satagunt, quos praestaret manere otiosos, Quemadmodum praeco 
ile a Graccho per ludibrium, quod ignavus sedebat, rogatus quid- 
nam ageret, responsum habuit in promptu: Imo vero quid tu agis? 
Erat enim dux perniciosi tumultus. Paulus ergo inter operarios vult 
haberi discrimen, ut a malis sibi caveant fideles, In tertio nomine 

elegans est ztgogovouaa(a. Gloriabantur illi, se Circnmcisionem esse: 
eludit hano iactantiam concisionem vocando, qui lacerarent Ecclesiae 
unitatem. In quo exemplum habemus, Spiritum sanctum in suis or- 
ganis non semper refugisse leporem et facetias: a quibus tamen scur- 
rilitas abesset, indigna eius maiestale. Infinita sunt exempla in Pro- . 

hetis, ac praesertim in Iesaia, ut nullus sit profanus auclor, qui 
ucundis vocum allusionibus et figuris magis abundet. Vernm magis ` 
multo observanda est vehementia, qua Paulus in speudoapostolos in- 
vehitur: quae certe erumpet, ubicunque fervor erit pii zeli. Sed in- 
terea cavendum, nequa intemperies, aut immodica acerbitas sub co- 
lore zeli obrepat. Porro quum dicit, eadem scribere sibi haud esse 
molestum: innuere videtur, se iam alias scripsisse Philippensibus. 
Verum ita accipere non erit absurdum, nunc scriptis commonefieri de 
iisdem rebus, quas saepius coram audierant, Nequé enim dubium est 
quin vote disseruisset apud eos saepius, quantopere cavendae sing 
istae pestes, non tamen ipsum piget repetere, quia periculum immi- 
nebat Philippensibus ex silentio, . Et certe boni pastoris est, non modo 
purum gregi suppeditare, et suo ductu regere oves; sed lupos can- 
is ingruentes abigere. neque id semel: sed perpetuo stare in excubiis, 
neque unquam fatigari, Nam quum perpetuo vigilent fures et tatro- 
nes in Ecclesiae perniciem , qualis excusatio erit Pastori, si postquam 
fortiter eos aliquoties repulerit, ad nonum aut decimum insultum de- 
ficiat? Utilem vero eiusmodi repetitionem Philippensibus esse com- 
memorat: ne (ut fieri interdum solet) nimis fastidioso sint palato, ac 
contemnant quasi rem supervacuam, Sunt enim plerique adeo morosi, 
ut bis idem dici non sustineant; nec interea reputant quod illis quoti- 
die inculcatur, vix tandem post annum decimum suae memoriae hae- 
rere, Quod si utile Philippensibus fuit audire hanc Pauli exhorta- 
tionem, ut discernerent lupos: quid sibi volunt Papistae, dum nul- 
lum de sua doctrina iudicium fieri sustinent? Nam quos (obseero) 
alloquebaiur Paulus, quum dicebat, Videte? nonne eos, quibus nul- 
lum ipsi discernendi jus permittunt? Et de iisdem etiam loquitur 
Christus similiter: Oves meae vocem meam audiunt, et sequuntur 
me: alienum fugiunt, neque audiunt eius vocem (Ioh. 10, 5. 27.). 

8. Nos enim sumus Circumcisio. Hoc est; Nos sumus verum 
Abrahae semen, et heredes testamenti, quod symbolo Circumcisionis 
sancitum fuit. Vera enim Circumcisio spirilus est, non literae: in- 
terior et in corde sita, non secundum carnem visibilis (Rom. 2, 29.). 
Per cultum spiritualem intelligit eum, qui nobis in Evangelio com- 
mendatur, constatque fiducia et invocatione Dei, abnegatione nostrí 
et pura conscientia. Subaudienda autem est antithesis, quia ex ad- 
verso taxat legalem cultum, quem solum urgebant pseudoapostoli. ac 
si diceret: Illis externis observationibus Deum coli praecipiunt, et 
quia ceremonias Legis observant, falso iactant se Dei esse populum. 
nos vere sumus circumcisi, qui in spiritu et veritate Deum colimus. 
Sed hic quaeret quispiam, an veritas excludat Sacramenta. nam idem 
de Baptismo et Coena dici posset. Respondeo, principium illud sem- 
per notandum,esse, figuras esse abrogatas Christi adventu, et muta- 
tam Baptismo Circumcisionem, Ex hoc principio sequitur, nunc pu- 
rum et legitimum Dei cultum a ceremoniis legalibus immunem esse, 
et veram Circumcisionem fidelibus constare citra figuram. Et glo- 
riarnur in Christo. Continuanda est antithesis, Nos in re ipsa, quum- 
illi in symbolis haereant: nos in corpore manemus, quum illi ad um- 
bras respectent. Nec male respondet contrarium membrum, quod 
mox opposuit: Non habemus in carne fiduciam. Nam Cargis nomine 
complectitur quiequid est externum in homine, unde glorja petitur : 
quemadmodum ex contextu patebit. vel ut brevius dicam, Carnem 
appellat, quicquid,est extra Christum: ig guo non leviter pungit per- 

versos istos Legis zelotas, quia Christo non contenti ad alienas glo- 
rias transvolent. Gloriari et Fiduciam habere pro eodem posuit. Ef- 
fert enim fiducia hominem, ut gloriari etiam audeat. itaque sunt res 
coniunctae. < 


4. Tametsi ego etíam, Non de affectu loquitur, „sed se quoqne 
gloriandi argumentum habere significat, si libeat aliorum stultitiam 
imitari. Sensus ergo est: Mea quidem gloria in Christo sita est; ve- 
rum si in carne oporteat gloriari, mihi etiam non deest materia, At- 
que hinc discimus, qualiter refellenda sit eorum arrogantia, qui ex- 
tra Christum superbiunt. Si eadem, quibus se venditant, suppetunt 
etiam nobis, ne patiamur illos Christo insultare inepia iactantia, quin 
nostras quoque glorias regeramus: ut intelligant nos non invidia fa- 
cere, quod pro nihilo ducimus, imo sponte abiicimus, quae maximi 
faciunt, Sit tamen haec semper clausula, vanam esse et ridiculam 
omnem carnis fiduciam, Siguis fiduciam habet in carne, ego magis. 
Non contentus se aequare cuivis illorum, etiam se praefert. Quare 
non potest in hac causa esse suspectus, quasi invideat illorum prae- 
&tantiae, et Christum extollat, deprimendi eius quod sibi deest, causa. 
Dicit ergo, si in contentionem ventum fuerit, se reliquis fore supe- 
riorem. Nihil enim habebant (ut mox videbimus) quod non vicissim 
haberet cum illis commune: in quibusdam vero longe antecellebat, 
Improprie dixit fiduciam se habere, qui sine fiducia praeditus erat 
gloriis carnalibus, quibus alii turgebant. 


- $. Circumcisus die octavo. Ad. verbum est: Circumcisio octavi 
diei. sed quoad sensum nihil interest: significat enim se legitimo ritu 
et secundum praescriptum Legis fuisse circumcisium, Ordinaria an= 
tem illa Cireumcisio pluris habebatur: deinde indicium erat generisy 
de quo mox subiicit, Nam in alienigenis non eadem erat ratio, quia, 

ostquam fuerant proselyti, circumcidebantur adolescentes ant viri, 
interdum etiam senes. Dicit itaque se genere esse /sraelítazi. Tribum 
designat, non (meo quidem iudicio) quod. plus haberet praestantiae 
tribus Beniamin, quam aliae; sed ad confirmandain generis fidem, 
ut moris erat singulos ex sua tribu censeri. Hnc pertinet quód rursus 
addit se Hebraeum esse ex Hebraeis. "Vetustissimum enim erat hoc 
nomen, utpote quo ipse quoque Abraham insignitur a Mose (Genes. 
14, 18.. Summa igitur est, ab ultima origine Paulum.esse ex semine 
lacob progenitum: adeo ut inde possit ultra atavos et abavos citare, 
Secundum Legem Pharísaeus, Postquam de generis nobilitate disse- 
ruit, nunc descendit ad dotes personae (ut vocant) peculiares. Vulgo 
satis notum est, sectam Pharisaeorum opinione sanctimoniae ac do- 
ctrinae fuisse prae aliis celebrem: eius se fnisse commemorat. Pha- 
risaeos a divisione fuisse appellatos, communis opinio est: verum 
mihi magis probatur, quod a sanctae memoriae viro Capitone ali- 
quando accepi, nomen inde habuisse, quod pollere se iactarent dono 


interpretandae Scripturae. W53 enim Hebraeis est Interpretatio, 
Quum alii se literales esse profiterentur, hi se malebant censeri Pha- 
yisaeos, qui veterum interpretationes tenerent. Et certe constat eos 
antiquitatis praetextu totam Scripturam suis commentis adulterasse, 
quia tamen simul sanas quasdam interpretationes per manus veterum 
traditas retinuerant, summus illis honor deferebatur. Sed quid sibi 
vult pariieula Secundum Legern ? Nam certe nihil Legi Dei magis ad- , 
versum, quam sectae, una enim illic Dei veritas traditur, quae vin- 
culum est unitatis. Deinde sectas omnes sub Ionaihae pontificatu 
exortas esse, testis esl Iosephus, libro antiq. 18. Legis nomine im- 
proprie utitur Paulus pro religionis doctrina, utcunque corrüptissima 
esset co tempore: qualis est hodie Christianismus in Papatu, Sed 
quia multi erant ex ordine doctorum minus periti et exercitati, fer- 

voris quoque sui facit mentionem. Fuit quidem hoc gravissimum 
peccatum in Paulo, Ecclesiam persequi. sed quia disceptationem 
abebat cum nebulonibus, qui Christum miscendo cum Mose Legis 


zelum obtendebant: ex adverso commemorat se tam acrem fuisse 


zZelotem Legis, ut ob hanc causam esset Ecclesiae persequutor, 

6. Secundum iustitiam quae est in Lege. Dubium non est quin 
hic totam iustitiam Legis intelligat, nam de solis ceremoniis acci- 
pere, nimis est ieiunum. Sensus itaque generalior est, quod vitae 
integritatem coluerit, quae ab homine Legis studioso requiri pote- 
rat. Rursus obiicitur, iustitiam Legis perfectam esse coram Deo. 
Summa enim est, ut homines Deo plene adhaereant. et quid ultra 
ad perfectionem desiderari potest? Respondeo, Paulum hic de iu- 
stitia loqui, quae communi hominum existimationi satisfaceret. Le- 
gem enim separat a Christo. Quid autem Lex sine Christo, nisi 
mortua litera? Ut res clarius pateat, dico esse duplicem iustitiam 
Legis. Una est spiritualis, nempe perfectus amor Dei et proximo- 
rum. ea continetur in doctrina, nunquam in vita ullius hominis ex- 
stitit. Altera est literalis, quae in hominum conspectu apparet: 
quum interim hypocrisis regnet in corde, et coram Deo nihil sit 
quam iniquitas. lta Lex duos habet respectus; unum Dei, alterum 
hominum. Erat ergo Paulus hominum iudicio sanctus, et immu- 
nis ab omni reprehensione. Rara sane laus, et prope singularis. 
videamus tamen , quanti eam fecerit. 


7. Verum quae mihi lucra erant, ea existimavi propter 
Christum iacturam. 8. Quinetiam omnia existimo iactu- 
xam esse, propter eminentiam cognitionis Christi lesu Do- 
mini mei: propter quem omnium iacturam feci, et existimo 
reiectamenta esse, ut Christum lucrifaciam, 9. Et inve- 
niam in ipso: non habens meam iustitiam quae' ex Lege est, 
sed quae est per fidem Christi: quae inquam ex Deo est iu- 
: stitia in fide: 10. Ut cognoscam ipsum, et potentiam resur- 
rectionis eius, et communicationem passionum eius,. dum 
configuror morti eius, 11. Siquo modo perveniam ad resur- 
rectionem mortuorum. 


7. „Quae mihi lucra erant. Lucra sibi fuisse dicit ante cogni- 
tum Christum. sola enim Christi ignorantia facit, ut efferamur vana 
confidentia. Quare ubi falsam propriae virtutis opinionem, ubi ar- 
rogantiam, ubi fastum cernimus, illic sciamus Christum non cogno- 
sci. Contra, simulatque illucet Christus, momento evanescunt,; 
aut certe vilescunt, quaecunque prius falso splendore nobis per- 
stringebant oculos, Quae igitur Paulo adhuc caeco lucra fuerant, 
vel potius lucri colore eum deceperant, ea illuminatus damna esse 
agnovit. Gur damna? quia impedimento erant quominus ad Chri- 
stum accederet. Quid porro magis noxium quam quod a Christi ac- 
cessu nos arcet? Loquitur autem potissimum de iustitia sua. nam 
ad Christum non admittimur, nisi nudi et inanes propriae iustitiae. 
Ergo Paulus agnovit, nihil sibi magis esse perniciosum propria iu- 
stitia, utpote qua a Christo excluderetur, 

8. Quinetiam existimo. Significat se manere in sententia: quia 
saepe fit ut, rerum novarum delecíatione abrepti , alias omnes obli- 
viscamur, postea autem nos poeniteat. Quare Paulus, postquam 
dixit se renuntiasse impedimentis omnibus, ut Christum posside- 
ret: iam addit, sibi manere hunc animum. Propter. eminentiam 
cognitionis. Extollit Evangelium adversus alias omnes persuasiones 
quae nos decipiunt. . Videntur enim multa eminere: sed Ghristi 

cognitio sua sublimitate adeo omnia exsuperat, ut prae ipsa una ni- 
hil sit non despicabile, Hinc igitur discamus, quanti aestimanda sit 
cognitio unius Christi. Quod Dominum suum vocat, id ad expri- 
mendam affectus vehementiam facit. Propter quern omnium iactu- 
ram feci. Plus dicit quam antea: saltem significantius loquitur. Si- 
militudo est sumpta a navigantibus, qui urgente periculo naufragii 
iactum faciunt omnium, ut salvi in portum, nave exonerata, per- 
veniant. Spoliari ergo maluit Paulus omnibus quae habebat, quam 
solo Christo privari. Sed quaeritur an necesse sit et divitiis, et ho- 
noribus, et generis nobilitati, et externae etiam iustitiae nos renun- 
tiare, quo liamus Christi participes. nam sunt omnia illa dona Dei, 
er se nequaquam aspernanda. Respondeo, Apostolum hic non tam 
oqui de rebus ipsis, qua de qualitate. Est quidem illud verum, 
.Regaum coelorum simile esse pretiosae margaritae, cuius redimen- 
dae causa dubitare nemo debeat quicquid habet vendere (Matth. 
13, 46.). Sed in rebus aliud est substantia, aliud qualitas. Non ne- 
cesse habuit Paulus abdicare se a tribu sua et a genere Abrahae, 
fierique allophylum, ut fieret Christianus: sed fiduciam generis ab- 
licere. Non debuit ex casto impudicus, ex sobrio intemperans, ex 
gravi et honesto dissolutus fieri: sed exuere falsam persuasionem 
iustitiae propriae, et in eam despuere. Nos quoque non adversus 
operum substantiam disputamus , quum tractamus de iustitia fidei: 
sed adversus illam qualitatem, quam illis imponunt sophistae, quod 
. illis homines iustificari contendunt. Se igitur spoliavit Paulus, non 
operibus, sed perversa fiducia operum, qua fuerat inflatus. Quod 
ad divitias et honores spectat, ubi affectum deposuerimus, parati 
quoque erimus res ipsas abiicere, quoties ita exiget Dominus: et ita 
oportet. Non est simpliciter necessarium te esse pauperem, ut sis 
Christianus: verum si ita Domino placuerit, te paratum esse conve- 
nit ad subeundam paupertatem. Denique Christianos fas non est 
quicquam habere extra Christum. Extra Christum esse dico, quic- 
quid obstaculo nobis est quominus solus Christus nostra sit gloria- 
tio, et in nobis penitus regnet. Et existimo reiectamenta. Hic 
vero non verbis solum, sed etiam re ipsa multum amplificat quod 
rius dixit, Nam qui abiiciunt merces et alia in mare, ut salvi eva- 
Bant, non ideo tamen contemnunt divitias: sed quia malunt miseri 
et inopes vivere, quam demergi cum suis opibus, eas quidem per- 
dunt, aegre tamen et cum gemitu: ubi vero enatarunt, earum 
amissionem lugent. Paulus autem contra asserit, non modo se re- 
liquisse quicquid ante habebat pretiosum: sed sibi instar stercoris 
foetere, vel sordere instar rerum, quae contemptim proiiciuntur. 
Chrysostomus paleas interpretatur, Grammatici autem ozúß«lov di- 
ctum putant, quasi zvcíg«Aov, quod proiicitur canibus, Et certe me- 
rito foetere debet nobis quicquid alienum est a Christo, quum apud 
Deum abominatio sit. Merito etiam sordere debet, quum nihil sit 
quam falsa imaginatio. Ut Christum luerifaciam. Hoc verbo in- 
nuit, non posse aliter Christum lucrifieri, quam si nostra omnia pex- 
damus. Vult enim nos esse sola sua gratia divites: vult unus in so» 
lidum nostra esse beatitudo. Qualis autem ratio sit perdendi, prius 
dictum est, nempe ut nihil nos abducat ab unius Christi fiducie. 
Quod si Paulus ea vitae innocentia et integritate non dubitavit pro 
damno et stercoribus ducere suam iustitiam: quid sibi volunt ho- 
dierni Pharisaei, qui, omni flagitiorum genere cooperti, sua tamen 
merita adversus Christum efferre non erubescunt? 

9. Et inveniam in ipso. Verbum est passivum: ideo alii omnes 
verterunt, Inveniar. Sed frigide contextum praetereunt: quasi nulla 
subesset emphasis, Si passive legas, antithesis subaudienda est, Pau- 
lum fuisse perditum, antequam inventus esset in Christo. quemad- 
modum dives mercator perdito similis est, quamdiu onustam habet 

navem opibus: post iactum invenitur, Hio enim maxime valet di- 
ctum illud: Perieram, nisi periissem. Sed quia verbum «ofgxoues 
in passiva terminatione significationem habet activam, tuncque Re- 
cuperare significat quod sponte cesseris, quemadmodum pluribus 
exemplis Budaeus demonstrat: non dubitavi ab aliorum opinione 
discedere. Nam hoc modo plenior erit sensus, et uberior doctrina: 
Paulum renuntiasse omnibus quae habebat, ut recuperaret in Chri- 
sto; idque melius verbo lucrifaciendi respondet, quia significat non 
exiguum illud aut vulgare esse lucrum, quum in se Christus omnia 
contineat. Et certe nihil nobis deperit, dum ad Christum venimus 
nudi et exinaniti. quia quae ante falso nos habere putavimus, tunc 
incipimus vere obtinere. Melius ergo declarat quantae sint Christi 
divitiae: quia in ipso consequimur omnia, et invenimus, Non ha- 
bens mear iustitiam. | Insiguis locus, siquis certam justitiae fidei de- 
finitionem habere cupiat, et tenere veram eius naturam. Comparat 
enim hic Paulus duas iustitias inter se. Unam dicit esse propriam 
hominis, quam eandem Legis iustitiam appellat: alteram ex Deo 
esse tradit, et per fidem obtineri, ac in fide Christi repositam. Has 
ita facit inter se contrarias, ut stare simul nequeant, Duo igitur 
hic notanda sunt: cedendam esse ac resignandam Legis iustitiam, ut 
fide sis iustus: deinde iustitiam fidci provenire ex Deo, non esse ho- 
minis propriam. De utroque nobis hodie magna lis est cum Papistis. 
nam neque fidei iustitiam ex Deo esse concedunt totam, sed partem 
attribuunt homini: et eas simul commiscent, quasi altera alteram 
non tolleret. Diligenter ergo éxpendere convenit singula Pauli 
werba, quia nulluni est, cui non subsit magnam pondus. Negat 
fideles habere propriam 1ustitiam. atqui non potest negari, quin, si- 
qua esset operum iustitia, merito nostra diceretur, Ergo operum 
iustitiae locum nullum penitus relinquit. Cur autem Legis iusti- 
tiam appellet, ostendit ad Romanos capite 10, 5. nempe quia hoc est 
Legis edictum: Qui fecerit haec, vivet in ipsis. Lex ergo iustum 
pronuntiat hominem ex operibus. Neque est quod cavillentur Papi- 
stae, restringi hoc totum debere ad ceremonias, Primo enim frivo- 
lum est nugamentum , quod Paulus ceremoniis duntaxat iustus fue- 
rit. deinde hac ratione opponit duas istas iustitias, quod una sit ho- 
minis, altera ex Deo. Alteram igitur significat esse operum merce- 
dem, alteram gratuitum Dei donum. lta generaliter meritum ho- 
minis opponit Christi gratiae, nam quum Lex afferat opera, fides 
Offert nudum hominem Deo, ut Christi iustitia induatur. Quod igi- 
tur iustitiam fidei asserit ex Deo esse, non ideo tantum est, quia 
fides sit Dei donum, sed quia Deus nos iustificet sua bonitate: vel 
- quod iustitiam, ab ipso nobis donatam, fide recipiamus. 

10. Ut cognoscam ipsum,  Describit vim et naturam fidei: quod 
scilicet sit Christi cognitio; nec ea nuda vel confusa, sed dum per- 
cipitur virtus resurrectionis ipsius. /iesurrectionem posuit pro re- 
demptionis complemento, ita ut mortem sub se contineat. Sed quia 
parum est, Christum agnoscere crucifixum et éxcitatum a mortuis, 
nisi fructum quoque apprehendas: nominatim de efficacia loquitur. 
,Tunc ergo rite cognoscitur Christus, dum sentimus, quid valeat 
mors eius et resurrectio, et qualiter in nobis sit efficax. Omnia 
autem illic nobis sunt posita: expiatio et abolitio peccati, liberatio 
a reatu, satisfactio, mortis victoria, iustitiae acquisitio, spes bea- 
tae immortalitàtis. Et communicationem passionum. Postquam de 
gratuita iustitia loquutus est, quam resurrectione Christi partam 
fide obtinemus, subiungit de exercitiis piorum, idque ne videatur 
otiosam fidem inducere, quae nullos pariat effectus in vita. Et sub- 
indicat, haec esse studia, quibus exerceri snos velit Dominus: 
quum ieiuna ceremoniarum elementa pseudoapostoli ohtruderent, 
Qui ergo fide compos est factus omnium bonorum Christi, is sibi 

propositam esso conditionem agnoscat, ut tota vita configuretur 
morti eius. Caeterum duplex est societas et communicatio mortis 
Christi. Altera est interior, quam Scriptura vocare solet mortifi- 
cationem carnis, aut crucifixionem veteris hominis: de qua tractat 
Paulus ad Romanos capite sexto. Altera est exterior, quae vocatur 
mortificatio externi hominis: ea est crucis tolerantia, de qua tra- 
ctat octavo eiusdem epistolae capite; atque hic ctiam, nisi fallor. 
Nam post comprehensam resurrectionis virtutem proponitur nobis 
Christus crucifixus, ut per tribulationes et aérumnas ipsum sequa- 
mur. ideoque mortuorum resurrectio diserte exprimitur, ut scia- 
mus moriendum esse, antequam vivamus. Haec est continua fide- 
lium meditatio, quamdiu peregrinantur in terra. Haec vero eximia 
est consolatio,’ quod in omnibus miseriis sumus socii crucis Christi, 
-si sumus eins membra, ut per afflictiones via nobis pateat ad aetex- 
nam beatitudinem. quemadmodum alibi habetur (lI. Tim. 2, 11.): 
' Si commorimur, simul vivemus; si compatimur, simul regnabimus. 
Huc igitur comparatos esse nos omnes convenit, ut tota vita nostra 
"nihil quam mortis imaginem repraesentet, donec mortem ipsam pa- 
riat. Sicuti vita Christi nihil aliud fuit quam mortis praeludium. 
"Sed hac consolatione interea fruimur, quod finis est aeterna beati- 
;tudo. Mors enim Christi cum resurrectione coniuncta est, Ideo 
dicit Paulus, se eius morti fieri conformem, ut ad gloriam resur- 
.rectionis perveniat,  Partitula Siquo modo, mon. est dubitationis, 
sed difficultatem notat, excitandi studii nostri causa. neque enim 
leve certamen est, dum luctamur cum tat ac tautis obstaculis. 


12. Non quod iam apprehenderim, aut iam perfectus 
sim: sequor autem, Si ego quoque apprehendam, quemad- 
modum et apprehensus sum a Christo lesu. 13. Fratres, 
ego me ipsum nondum arbitror apprehendisse. unum au- 
tem, ea quae retro sunt oblitus, ad ea quae ante sunt, me 
extendens, 14. Secundum scopum sequor ad palmam su- 
,pernae vocationis Dei in Christo lesu. 15; Quicunque per- 

ecti sumus, hoc sentiamus: et siquid aliter sentitis, etiam 
hoc vobis Deus revelabit. 16. Caeterum quo pervenimus, 
ut idem sentiamus, -eadem procedamus regula. 17. Simul 
imitatores mei estote fratres, et considerate eos qui sic am- 
.bulant: quemadmodum nos habetis pro exemplari. 


è 49. Non quod iam apprehenderim, In hoc incumbit Paulus , ut 
Philippensibus persuadeat, nihil aliud cogitare quam Christum, ni- 
hil aliud sapere, nihil aliud appetere, nulla alia meditatione occu- 
pari. Huc plurimum valet quod nunc addit, se, qui impedimentis 
omnibus renuntiasset, nondum tamen scopum attigisse: ideo sem- 
er ulterius tendere et eniti. quando hoc magis agendum erat Phi- 

i fippensibus, qui procul adhuc ab ipso distabant? Sed quaeritur 
quid Paulus nondum se consequutum esse dicat, Nam certe ex quo 
sumus insiti per fidem in corpus Christi, iam Dei regnum ingressi 
sumus: et quemadmodum ad Ephesios (2, 6.) habetur, sedemus iam 
per spem in coelestibus. Respondeo, salutem nostram in spe in- 
terea sitam esse, ut certa quidem sit hereditas, nondum tamen eius 
possessione fruamur. Quanquam hic Paulus alio respicit, nempe 
ad fidei et mortificationis, cuius meminerat, profectum. Dixerat 
se contendere et eniti ad resurrectionem mortuorum per communi- 
cationem crucis Christi: addit se nomndunr id fuisse asseqnutum. 
Quid? nempe ut in solidum communicet Christi passionibus, ut per- 

fectum habeat gustum potentiae resurrectionis, ut ipsum plane co- 
gnoscat, Proficiendum igitur exemplo suo admonet:. ac rem tantae 
molis esse Christi cognitionem, ut qui in ea sola elaborant, nun- 
quam tamen perfecti sint quamdiu vivunt. Caeterum hoc Pauli do~ 
ctrinae nihil derogat, quia tantum comprehenderat quantum ad ex- 
sequendum munus sibi commissum sufficeret. Interea proficere 
ipsum oportui*, ut divinus omnium doctor ad humilitatem erudire- 
tur. Duüemadoiodi et apprehensus.  Membrum hoc interposuit 
vice correctionis, ut totum suum conatum tribueret Dei gratiae. 
Non multum refert, legasne Quemadmodum, an Quatenus. sensus 
enim idem semper manet, Paulum fuisse apprehensum a Christo, ut 
Christum apprehenderet: hoc est, nihil nisi impulsu et directióne 
Christi egisse, Ego tamen quod clarius erat elegi, quando libera vi- 
debatur optio. 

18. Nondum arbitror me apprehendisse. Non hic revocat fidem 
suae salutis in dubium, quasi adhuc esset suspensus: sed repetit 


"quod dixerat, se adhuc proficiendo ulterius tendere, quia nondum 


ad finem suae vocationis pervenerat. Atque id declarat continuo, 
se in hoc unum intentum esse dicens, relictis omnibus aliis. Com- 

arat autem vitam nostram stadio, cuius spatium nobis ad curren- 
Ram definierit Deus. Quemadmodum enim nihil profuerit cursóri 
ex carceribus egressum esse, nisi ad metam usque pertiugat: $ic 
etiam conficiendum est nobis curriculum vocationis usque ad mor- 
tem, neque ante cessandum, quam adepti simus quod petimus, De- 
inde sicuti via definita est cursori, ne huc aut illac vagando frustra 
se fatiget, nihil promovens ad metam: ita etiam scopus nobis est 
propositus, quo recta debemus cursum nostrum destinare; nec pae 
titur Deus nos temere evagari. Tertio sicuti cursorem expeditum. 
esse oportet, nec ad ullas remoras gressum sistere, sed omnibus su- 
peratis continuare suum cursum: ita nobis cavendum est, ne ullis 
avocamentis mentem animumve accommodemus; sed potius danda 
opera, ut distractione omni soluti totum studium ad unam Dei vo- 
cationem applipemus. Haec tria in una similitudine comprehendit 
Paulus. Quum dicit se unum hoc agere et priora omnia oblivisci, 
strenuitatem exprimit, et excludit omnia avocamenta. Quum dicit 
se insequi iuxta scopum, significat se extra viam non errare, Quae 


' retro sünt oblitus. Alludit ad cursores, qui nusquam deflectunt ocu- 


los, ne celeritatem cursus sui retardent: praecipue vero a tergo 
non respectant, quantum spatii emensi fuerint, sed festinant recta 
ad metam. Ita Paulus docet, se non considerare quis fuerit, nec 
uid egerit: sed tantum se intendere ad destinatum scopum, et qui- 
dem tanto ardore, ut quasi extentis brachiis illuc feratur. Talis 
eńim subest metaphora in participio quo utitur. Siquis obiiciat, 
recordationem ante actae vitae esse utilem ad nos incitandos, tum 
quia iam collatae gratiae nobis addunt animum ad sperandum, tum 
quia peccatis admonemur, corrigendam esse vitam in melius: re- 
spondeo, eiusmodi cogitationes non avertere oculos a fronte ad ter- 
um, sed potius iuvare aciem, ut scopum acutius cernamus, Pau- 
us autem hic damnat respectus, qui alacritatem vel frangunt, vol 
minuunt, Quemadmodum siquis persuasus, se satis magnos progres- 
sus fecisse, quia defunctus sibi videbitur, pigrescet, ac volet aliis 
tradere lampada. vel siquem sollicitet desiderium relictae conditio- 
nis, non potest totum studium ad id quod agit applicare. Eiusmodi 
erant cogitationes, à quibus oportuit Pauli animum aversum esse, 
si vocationem Christi serio persequi vellet. Quia autem hic de co- 
matu, studio, cursu, perseverantia mentio erat, nequis positam in 
ilis salutem putaret, vel etiam adscriberet hominum industriae, 
uod aliunde provenit: causam omnium notare volens, addidit: ln 
hristi Iesu. E s 

15. Quicunque perfecti sumus, Nequis de vulgo hominum hoc 
dictum acciperet, quasi pueris in Christo praescriberet rudimenta: 
testatur esse regulam, quam omnes perfecti tenere debeant. Est 
-awtem haec regula, Abdicandam rerum omnium fiduciam, ut in sola 
Ghristi iustitia gloriemur, et posthabitis omnibus aspiremus ad com- 
municationem passionum eius, quae nos ad beatam resurrectionem 
ducat. Ubi nunc erit status perfectionis, quem fingunt monachi? 
ubi erit confusa farrago tot inventionum? ubi denique totus Papa- 
tus, qui nihil aliud est quam imaginaria perfectio, quae nihil com- 
mune habet cum hac Pauli regula? Certe qui unum hoc verbum 
intellexerit, clare agnoscet foetida esse stercora, quaecunque de iu- 
stitia et salute consequenda docentur in Papatu. Siquid aliter. 
Eadem opera et eos humiliat, et in bonam spem attollit. admonet 
enim ne in sna ignorantia superbiant: et tamen iubet esse bono ani- 
mo, quum dicit exspectandam esse revelationem Dei. Scimus enim 
quantum sit obstaculum veritatis pervicacia. Haec igitur optima ad 
docilitatem praeparatio, si non placemus nobis in errore, Ideo ta- 
cite Paulus indicat, dandum esse locum Dei revelationi, si nondum 
assequuti sumus quod quaerimus. Et quum gradatim proficiendum 
docet, addit illis animum , ne deficiant in cursu medio. uanquanm 
simul extra controversiam quod docuerat, asserit, dum aliis, qui a 
se dissentiunt, revelatum iri, quod adhuc nesciunt, docet. Perinde 
enim id valet ac si dixisset: Vobis aliquando ostendet Dominus hoc 
ipsum quod dixi, esse perfectam et rite sapiendi et bene vivendi re- 
gulam. Nemo ita loqui iure posset, nisi cui certa constat suae do- 
ctrinae ratio et veritas, Interea etiam discamus ex hoc loco, tole- 
randam esse ad tempus ignorantiam in fratribus infirmis, et igno- 
scendum esse, si non statim illis datum sit, penitus nobis subscri- 
bere. Certus erat Paulus de sua doctrina; et tamen, qui nondum 
poterant eam recipere; iis dat proficiendi spatium: nec propterea 
desinit fratrum loco eos habere, tantum cavet, ne sibi in errore 
blandiantur. Quod Latini codices habent Revelavit , in prae- 
terito: tanquam ineptum et minime consentaneum sine difficul- 
tate reiicio. 


16. Caeterum quo pervenimus. In distinctione variant Graeca 
uoque exemplaria. nam in quibusdam duae sunt integrae senten- 
tiae. Si magis placeat divisio, sensus erit, quem Erasmus reddi- 
dit, Ego diversam lectionem magis amplector: ut hortetur Paulus 
ad imitationem sui, ut tandem ad eundem scopum perveniant; nempe 
ut idem sentiant, et eadem procedant regula. Nam ubi viget since- 
rus affectus, qualis in Paulo regnabat, facilis est via ad sanctam 
piamque concordiam. Quia ergo nondum perceperant, quae esset 
vera perfectio, ut eo pervenirent, vult esse imitatores sui, hoc est, 
ura conscientia Deum quaerere, nihil arrogare sibi, placide sub- 
licere suum sensum Christo. Nam in Pauli imitatione continentur 
omnes illae virtutes: rectus zelus, timor Domini, modestia, sui 
abnegatio, docilitas, amor et studium concordiae. Simul autem 
iubet esse imitatores sui, hoc est omnes uno consensu et una mente. 
-Nota metam perfectionis, ad quam Philippenses invitat suo exem- 
plo, esse ut idem sentiant, et eadem progrediantur regula. Sed 
ante posuit doctrinam, in qua consentire, et regulam , ad quam se 
formare debeant. 


17. Considerate eos. Hoc verbo significat sibi perinde esse, 
quos sibi deligant ad imitandum, modo se forment ad illam purita- 
tem, cuius ipse erat exemplar. quo tollitur omnis ambitionis suspi- 
cio. socios enim refugit, quisquis sibi addictus est. Et simul ad- 
monet, non esse omnes promiscue imitandos: quemadmodum cla- 
rius subiungit. 

18. Multi enim ambulant (quos saepe dicebam vobis, ao 
nunc etiam flens dico, inimicos esse crucis Christi: 19. Quo- 
rum finis perditio, quorum deus venter est, et gloria in con- 


fusione ipsorum) terrena cogitantes. 20. Nostra autém con-. 


versatio in coelis est, ex quibus etiam Salvatorem exspecta- 
mus, Dominum lesum Christum. 241. Qui transforma- 
bit corpus nostrum humile, ut sit conforme corpori suo 


glorioso, secundum efficaciam qua potest etiam sibi sub— 


licere omnia. 


18. Multi enim. Ista est propositio simplex (meo quidem iudi- 
cio): Multi ambulant terrena cogitantes, qua significat multos esse, 
qui humi repunt, non sentientes vim regni Dei. Notas autem in- 
seruit, quibus tales discerni queant, quas suo loco excutiemus. 
Quidam per Terrestria intelligunt ceremonias et externa mundi ele- 
menta, quae oblivionem inducunt verae pietatis. sed ego ad carna- 
lem affectum referre malo: quod scilicet Dei Spiritu non regeniti 
nihil nisi mundum sapiant, quod ex sequentibus clarius patebit. 
nam invidiam hinc illis conflat, quod sui tantum honoris, otii, et 
quaestus cupidi, Ecclesiae aedificationem negligerent. Quos saepe 
dicebam. | Ostendit quam non abs.re sacpius monuerit Philippenses, 
quia nunc eadem per literas cogatur reducere in memoriam , quae 
prius coram dixerat, Et lacrymae argumento sunt, non aemula- 
tione vel odio hominum, non maledicendi cupiditate, non ingenii 
petulantia eum impelli, sed pio zelo: quia videat misere Ecclesiam 
perdi ab eiusmodi pestibus. Ita scilicet nos affici convenit, ut dum 
cernimus ab improbis et nihili hominibus Pastorum locum occupari, 
gemamus, et saltem lacrymis testemur, nos Ecclesiae calamitati 
condolescere. Operae pretium etiam est notare, de quibus agat Pau- 
lus: non de apertis scilicet hostibus, qui ex professo doctrinam ever- 
sam cuperent, sed de fucis et nebulonibus, qui ambitionis aut ven- 
tris causa pessundabant Evangelii virtutem. Plus certe interdum 
tales nocent, qui se ipsos quaerendo ministerii vim enervànt, quam 
si palam repugnarent Christo. Nequaquam ergo illis parcendüm 
est, quin illos digito, quoties expediat, indicemus.  Conquerantur 
postea ut libuerit de nostra morositate: modo nihil nobis obiiciant, 


quod non liceat Pauli exemplo tueri. Inimicos esse crucis. Alii 


exponunt Crucem pro toto redemptionis mysterio, atque hoc dici 
interpretantur, quod Legem praedicando beneficium mortis Christi 
exinanirent. Alii autem, quod crucem fugerent, nec se vellent pe- 
riculis obiicere pro Christo. Ego generalius accipio, quod amicos 
simulantes essent deterrimi hostes Evangelii. Neque enim rarum 
est Paulo, totam. Evangelii praedicationem Crucis nomine desi- 
gnare. Nam ut alibi dicit (1I. Cor. 5, 17.): Siquis in Christo, nova 
creatura. 


19. Quorum finis perditio, Hoc addit, ut periculo territi Phi- 


lippenses eo diligentius caveant, nec se impliceant illorum exitio. 
Quia autem, eiusmodi nebulones ostentatione et variis artibus ita 

erstringunt saepe ad tempus oculos simplicium, ut etiam optimis 
Christi servis. praeferantur: ingenti fiducia pronuntiat Apostolus, 
gloriam , qua nunc sunt inflati, ignominia mutatum iri. Quorum 
deus venter est. Quod Circumcisionem urgebant et ceremonias, id 
negat eos facere Legis zelo: sed in hominum gratiam, ut quieti vi- 
verent, et absque molestia, Videbant enim Iudaeos mira rabie ar- 
dere adversus Paulum et similes, nec posse àlia conditione Christum 
a se pure annuntiari quin eandem in se rabiem excitarent. Ergo 

otio commoditatique suae consulentes miscebant eas corruptelas, 
quae restinguerent aliorum flammas. 

20. Nostra autern conversatio in coelis. Haec sententia proster- 
nit omnes inanes pompas, quibus'se laryati Evangelii ministri ia- 
ctare solent: et odiose perstringit omnia eorum studia, quoniam su- 
po terram volitando minime in coelum adspireni. Docet enim, ni- 
hili àestimanda omnia, praeter spirituale Dei regnum: quia coele- - 
stem vitam in hoc mundo vivere debeant fideles; ac si diceret: Co- 
gitant illi terrena, nos igitur alienari ab ipsis convenit, quorum in 
coelis est conversatio. Permisti quidem sumus hic infidelibus et hy- 
pocritis: imo paleae eminent in area Domini supra triticum, De- 
inde obnoxii sumus communibus terrestris vitae aerumnis, indige- 
mus etiam cibo et potu, et reliquis necessitatibus: sed tamen mente 
et affectu in coelo nos versari oportet. Nam et cursim praeter- 
eundum est per hanc vitam, et mortui esse mundo debemus, ut in 
nobis Christus vivat et nos vicissim illi vivamus. Hie locus fons est 
uberrimus multarum eXhortationum, qias elicere cuivis facile est. 
Ex quibus etiarn. Ex coniunctione, quam habemus cum Christo, 
probat nostram politiam in coelis esse. neque enim membra a suo 
capite divisa esse convenit. Itaque quum in coelo sit Christus, ut 
illi adhaereamus, extra mundum animis nos habitare necesse est. , 
Deinde ubi thesaurus noster, ibi et cor nostrum. Christus beatitudo 
et gloria nostra in coelis est: sursum ergo animae nostrae cum ipso 
habitent. Ideo nominatim vocat Salvatorem. Unde nobis salus? 
nempe adveniet nobis e coelo Christus Salvatore absurdum igitur, 
nos in terra occupari. Epithėtum hoc Salvatoris servit loci cir- 
cumstantiae, Nam ideo dicimur in coelo esse animis, quia inde so- 
lum nobis spes salntis affulgeat. Christi adventus sicuti impiis erit 
terribilis, ita eorum animos potius avertit e coelo, quam illac inci- 
tet. ludicem enim sibi venturum sciunt, et quantum in se est, fu- 
giunt. Ex his Pauli verbis suavissimam consolationem colligunt 
piae animae, quod audiunt expetendum sibi esse adventum Christi, 
quia futurus sit salutaris. Contra vero certum incredulitatis signum 
est, ad quamvis eius mentionem expavesceré. Vide octavum caput 
ad Romanos, Caeterum dum vanis desideriis alii circumferuntur, 
Paulus fideles uno Christo vult esse contentos. Praeterea discimus 
ex hoc loco, nihil humile aut terrenum de Christo imaginandum 
esse, quia suspicere nos in coelum iubet Paulus, nt eum quaeramus. 
Qui autem subtiliter disputant, non inclusum esse Christum, aut 
abstrusum in aliquo coeli angulo, ut inde probent, ubique esse eius 
corpus, coelumque et terram implere: neque nihil dicunt, neque 
totum. Nah sicuti temerarium ac stultum foret, ultra coelos con- 
scendere, et stationem in hac vel illa regione, aut sedile; aut amı- 
bulationem assignare Christo: ita etiam carnali ulla cogitatione 
ipsum e coelo detrahere ut in terra quaeramus, stultum ac perni- 
ciosum est deliramentum, Ergo sursum corda, ut sit cum Do- 
mino. 

21. Qui transformabit, Hoc argumento magis etiamnum Phi- 
lippenses exstimulat, ut animis in coelum sublatis Christo penitus 
ádkaeréenr: quia scilicet corpus hoc, quod gestamus, non perpe- 
tuum est domicilium, sed caducum tabernaculum, quod mox in ni- 
hilum redigetur. deinde tot miseriis obnoxium est, tot pudendis in- 
firmitatibus subiectum, ut merito abiectum et ignoininiae plenum 
vocari queat. Unde autem eius restitutio speranda? ex coelo, in 
Christi adventu. Ergo nulla pars est nostri, quae non in coelum 
toto desiderio aspirare debeat. Praesentem corporum nostrorum hu- 
militatem cernimus cum in vita, tum praecipue in morte; gloria, 
quam habebunt conformem Christi corpori, iucomprehensibilis est. 
Nam si exiguum gustum, quem praebebat ^ transliguratione, nou 

ferebant discipulis quis nostrum plenitudinem assequatur? Gon- 
tenti nunc simus testimonio nostrae adoptionis, divitias nostrae he- 
xeditatis cognituri, quando illis fruemur. Secundüm efficaciam. 
Quia nihil magis incredibile, nec magis a sensu carnis dissenta- 
neum, qnam resurrectio: hac de causa Paulus infinitam Dei poten- 
tiam nohis ponit ob oculos, quae omnem dubitationem absorbeat. 
Nam inde nascitur diffidentia, quod rem ipsam metimur ingenii no- 
stri angustiis. Nec potentiae tantum meminit , sed e/ficaciae: quae 
est effectus, vel potentia in actum se exserens, ut ita loquar. Quum 
autem nobis in mentem venit, Deum, qui omnia creavit ex nihilo, 
terrae et mari posse imperare, aliisque elementis, ut depositum 
reddant: protinus animi in spem firmam, adeoque in spiritualem | 
resurrectionis conspectum eriguntur. Sed notare quoque operae | 
pretium est, ius et potestatem suscitandi mortuos, imo quidvis suo 
arbitrio agendi, conferri in Christi personam: quo encomio divina 
eius maiestas splendide ornatur. Quinetiam hinc colligimus crea- 
tum ab ipso fuisse mundum, quia sibi omnia subiicere nonnisi unius 
est Creatoris. 


CAP. IV. 


/ 

1. Itaque fratres mei, dilecti et desiderati, gaudium et co- | 
rona mea, Sic state in Domino dilecti. 2. Evodian hortor, 
et Syntychen hortor ut unum sentiant in Domino. 3. Sane 
rogo etiam te germane corripar, adiuva eas, quae in Evange- 
lio idem mecum certamen sustinuerunt, cum Clemente etiam, 
et reliquis adiutoribus meis, quorum nomina sunt in libro 
vitae. 

1. Itaque fratres. Doctrinam suo more vehementioribus ex- 
hortationibus claudit, quo eam hominum animis tenacius infigat. 
Et blandis appellationibus in eorum affectus se insinuat: quae tamen 
non sunt adulationis, sed sinceri amoris. Gaudium suum ipsos vo- 
cat et coronam, quod laetus sua opera acquisitos in fide perstare, 
triumphum illum, de quo diximns, speraret, quum Dominus res 
suis auspiciis gestas coronabit. Quum iubet eos sic stare in Domino, 
significat statum eorum sibi probari. Quanquam particula Sic referri 
posset ad doctrinam superiorem. sed illud aptius, ut praesentem sta- 
tum laudando ad perseverantiam eos hortetur.  Dederant quidem 
iam aliquod specimen suae constantiae: Paulus tamen, humanae 
imbecillitatis conscius, in posterum eos confirmatione opus habere 
censet. 

2. Évodian hortor, et Syntychen. Communi fere opinione rece- | 

tum est, Paulum nescio quid dissidii voluisse componere inter duas | 
istas mulieres. qua de re, etsi nolim contendere, levior tamen est 
coniectura in verbis Pauli, quam ut persuadeat rem ita habere. 
Apparet ex testimonio, quod illis reddit, cordatissimas fuisse mu- 
lieres. Tantum enim illis tribuit, ut vocet commilitones in Evan- 
gelio. proinde quum in earum consensione multum esset positum 
momenti, in discordia vero ingens periculum: ad concordiam ipsas 
peculiariter animat. Notandum autem, quoties de consensu loqui- 
tur, vinculum etiam addere, In Domino. Nam et extra Dominum 
maledicta semper erit omnis conspiratio: et nihil est tam disiun- 
ctum , quod non debeat in Christo recolligi. 
, 8. Rogo etiam te germane. De genere nolo disputare. virum 
itaque an feminam alloquatur, in medio relinquo. Quanquam nimis 

infirmum est Erasmi argumentum, qui mulierem fuisse, inde colli- 

it, quod hic mulierum fiat mentio: quasi vero non continuo sub- 
liciat nomen Clementis in eadem causa. Verum ego ab illa disputa- 
tione supersedeo. tantum nego uxorem Pauli hoc nomine designari. 
Qui affirmant, auctores citant Clementem et Ignatium. Si vere ci- 
tarent, non contemnerem certe tantos viros. Sed quum adulterina 
Scripta proferantur ab Eusebio, et supposita ab indoctis monachis : 
non multum fidei merentur apud sanos lectores. Ergo de re ipsa ci- 
tra hominum praeiudicium quaeramus. Quum priorem ad Corin- 
thios scriberet Paulus, tunc se füisse caelibem commemorat (I, Cor. 
7,8.). Inconiugatis, inquit, et viduis dico: bonum est si perma- 
neant sicut ego sum. Scripsit eam epistolam Ephesi, quum disces- 
sum pararet. non multo post Hierosolymam profectus est, ubi con- 
iectus fuit in vincula, et Romam perductus. Quam alienum ducen- 
dae uxori fuerit tempus, quod partim in itinere, partim in vinculis 
consumpsit, nemo non videt. Adde quod ad subeunda vincula et 
persequutiones iam tum accinctus erat: quemadmodum testatur 
apud Lucam (Act. 21, 18.). Nec tamen me latet, quid obiici contra 
soleat, Paulum scilicet coniugatum abstinuisse a consuetudine uxo- 
ris. Sed verba aliter sonaht: caelibes enim optat posse manete in 
$ua ipsius conditione, quae porro est illa conditio, nisi caelibatus? 
Quod illud adducunt (1. Cor. 9, 5.): An non licet mihi uxorem cir- 
cumducere? ut illi uxorem fuisse probent: nimis frivolum est, ut 
nulia solutione indigeat. Iam vero ut demus Paulum fnisse mari- 
tum: unde illi uxor Philippis? quam urbem non saepius quam bis 
ingressus fuisse legitur: ubi nunquam menses duos integros illum 
substitisse, credibile est. Denique nihil minus consentaneum, quam 
de uxore hic loqui: ac ne de ulla quidem muliere mihi probabile. 
lectoribus tamen relinquo iudicandum. Ævlłaußáveoð«i, quo verbo 
hic Paulus utitur, est adiuvandi causa idem apprehendere et am- 
plecti. Quorum nomina sunt in libro vitae. Liber vitae catalogus 
est iustorum, qui praeordinati sunt ad vitam: sicut apud Mosen, 
Exod. 32, 32. Hunc catalogum Deus repositum apud $e habet. Ita- 

ue nihil aliud est liber, quam aeternum consilium in eius pectore 
definitum, Pro eo dicit Ezechiel Scripturam domus Israel, cap. 
183,9. Eadem ratione Psal. 69, 29. habetur: Deleantur de libra 
viventium, et cum iustis non scribantur. hoc est, non censeantur 
inter Dei electos, quos Ecclesiae suae ac regni finibus ascribit. Si- 

uis obiicíat, temere igitur facere Paulum, qui de arcanis Dei ius 
sibi pronuntiandi usurpet: respondeo, nos ex signis utcunque posse 
iudicare, quibus electionem suam Deus palarn facit: quañtum tamen 
fert captus noster. Ergo in quibuscunque relucere cernimus adoptio- 
nis notas, eos interim habeamus pto filiis Dei, donec libri aperian- 
tur, qui penitus omnia patefaciant. Solius quidem Dei est nune 
suos cognitos habere, et tandem segregare agnos ab hoedis, sed no- 
strum est, ex caritate agnos iudicare omnes, qui Pastori Christo 
obedienter se subiiciunt, qui se aggregant in eius ovile, et ibi con- 
stanter manent, nostrum est tanti aestimare Spiritus sanpti dona, 
quae peculiariter electis suis confert, ut sint nobis quasi electionis 
&bsconditae sigilla. 


4, Gaudete in Domino semper, iterum dico gaudete. 
56. Moderatio vestra nota sit omnibus hominibus. Dominus 
prope est. 6. De nulla re sitis solliciti: sed in omnibus, ora- 
tione et precatione, cum gratiarum actione, petitiones ve- 
strae innotescant apud Deum. 7. Et pax Dei, quae exsupe- 
rat omnem intelligentiam, custodiet Pg vestra et cogita- 





' haec facite, et Deus pacis erit nobiscum. 

tiones vestras in Christo lesu. 8. Quod reliquum est fratres, | 
quaecunque sunt vera, quaecunque gravia, quaecunque iu- 
$ta, quaecunque pura, quaecunque amabilia, quaecunque 
honesta: siqua virtus, et siqua laus, haec cogitate: 9. Quae 
et didicistis, et suscepistis, et audistis, et vidistis in me. 


4. Gaudete ín Domino. | Exhortatio est temporibus accommo- 
data. Quoniam enim status piorum valde turbatus erat, urdique 
ingruebant pericula: fieri poterat ut moerore vel impatientia victi | 
Ueficerent. Ergo eos infestis et turbulentis rebus nihilominus in 
Domino gandere iubet. ut certe tum maxime spirituales consolatio- 
nes, quibus nos Dominus reficit et exhilarat, vim suam exserere de- 
bent, quum totus mundus ad desperationem nos sollicitat, Repu- 
tandum autem ex circumstantia temporis, quam efficax fuerit vox | 
ista a Pauli ore emissa, qui praecipua tristitiae causa esse poterat. 
Nam si persequutionibus terrentur, aut vinculis, aut exilio, aut 
morte: hic in medium prodit Apostolus, qui inter vincula, in me- 
dio ardore persequutionum, in mortis denique metu non modo lae- 
tus est, sed alios quoque exhilarat. Summa igitur est: Quicquid | 
acciderit, fideles tamen, qui stantem a parte sua Dominum habent, 
habere satis amplam gaudendi materiam. Repétitio amplificationi 
servit, ac si diceret: Sit hoc vobis firmum et stabile, gaudere in 
Domino; neque id ad momentum, sed ut gaudium in eo vestrum 
perpetuetur. Nam certe in eo differt a gaudio mundi, quod fallax, 
caducum, evanidum esse experimur: Christus autem etiam male- 
dictum esse pronuntiat (Luc. 6, 25). Ergo illud demum in Deo 
fixum gaudium est, quod nunquam nobis excutitur. 

5. Moderatio vestra. Dupliciter potest exponi. vel quod iubeat 
eos potius cedere de iure suo, quam ut de ipsorum acerbitate vel - 
rigore quisquam queri possit; ac si dixisset: Omnes quibus vobis- 
cum est aliquid negotii, vestram aequitatem et humanitatem sen- 
tiant. ut notitia experimentum significet. Vel quod eos ad omnia 
aequo animo ferenda hortetur. qui sensus posterior mihi magis pla- 
cet. Nam tò èmexés vocant etiam Graeci animi moderationem, ubi 
non facile commovemur iniuriis, ubi non facile rebus adversis tur- 
bamur, sed retinemus aequalem statum. Pro quo Cicero dixit: 
Tranquillus animus meus, qui aequi boni facit omnia. Talem aequi- 
tatem, quae est quasi mater patientiae, exigit hic a Philippensibus: 
et quidem quae omnibus appareat, prout scilicet usus postulabit, 
effectus suos proferendo. Modestiae nomen congruere non est vi- 
sum: quia non vetat Paulus hoc loco superbe insolescere, sed pla- 
cide se gerere in omni negotio, sibique temperare etiam in toleran- 
dis vel iniuriis, vel incommodis. Dominus prope est. Prolepsis, 
qua antevertit obiectionem,  Reclamat enim sensus carnis superiori 
sententiae. Nam quum nostra mansuetudine magis insolescat libido 
improborum, et quo paratiores nos vident ad ferendum, eo plus ad 
inferendas iniurias audeant: difficulter adducimur ut in patientia 
nostra possideamus animas nostras. Inde illa proverbia: Ululandum 
inter lupos, Devoratum protinus iri a lupis, qui ovium instar s8 
gesserint. Itaque concludimus, retundendam esse ferociam impro- 
boruin pari:-violentia, ne impune nobis insultent. His cogitationi- 
bus opponit hic Paulus divinae providentiae fiduciam. Respondet, 
inquam, Dominum prope esse: cuius virtus eorum audaciam, cuius 
bonitas eorum malitiam superet. Illum nobis adfuturum promittit, 
si mandato suo pareamus. Quis autem non malit sola Dei manu pro- 
tegi, quam omnia mundi praesidia ad manum habere? Pulcher- 
rima sententia: ex qua primum discimus, omnis impatientiae cau» 

sam esse ignorationem providentiae Dei: hino fieri ut tam cito et 
levi de causa tumultuemur, et saepe etiam despondeamus animos, 
quod non agnoscimus nos Domino curae esse, Contra, hoc unicum 
remedium esse ad pacificandos animos, si neque fortunae temeritati, 
neque impiorum libidini nos esse expositos scientes, sed paterna Dei 
cura nos gubernari, toti in eius providentiam recumbamus. Deni- 
que qui hoc tenet, Deum sibi adesse, habet in quo securus acquie- ' 
scat. . Porro duohus modis Dominus prope esse dicitur: vel quia in- 
stat eius iudicium, vel quia paratus est ad opem suis ferendam , in 
qua significatione capitur hoc loco, sicut etiam in Psalmo (145, 18.): 
Prope est Dominus omnibus invocantibus eum. Sensus ergo est: 
Misera esset piorum conditio, si Dominus procul abesset. Verum 
quoniam eos in fidem tutelamque suam recepit, ac tuetür nfanu sua, 
quae ubique praesens est: hac cogitatione se fuleiant, ne terrean- 
tur impiorum furore. Notum est ac vulgare, Sollicitudinem ace 
cipi pro Anxietate, quae ex divinae potentiae vel opis diffidentia 
nascitur, 

G. Sed in omnibus. Est singularis numerus apud Paulum: scd 
neutrum genus. 'E» zavrí igitur perinde valet atqne in omni nego- 
tio: quia ngosevy) xe Óénci; feminina sunt, His verbis hortatur 
Philippenses, quemadmodum omnes pios David (Psal. 55, 28.) et Pe- 
trus (I. Petr. 5,7.) , ut sollicitudines suas in Dominum reiiciant. Ne- 
que enim sumus ferrei, quin coneutiamur tentationibus, Sed hoc 
solatium, haec levatio, deponere, vel (ut magis proprie loquax) exo- 
nerare in sinum Dei quicquid nos angit. Fiducia quidem tranquilli- 
tatem animis nostris affert: sed ita si exerceamur precibns. Ergo 
quoties impetimur aliqua tentatione, statim ad orationem, tanquam 
ad sacrum asylum refugiamus.  Petitiones hic accipit pro desideriis 
aut votis. Ea vult Deo patefieri pev orationem et precationem: per- 
inde ac si corda sua effunderent fideles coram Deo, dum se illi et sua 
omnia commendant. Videntur quidem nonnihil sublevati, qui huc 
iluc respectant ad vana mundi solatia. sed unus est certus portus, 
in Dominum recumbere. Cum gratiarum actione. Quia multi 
saepe perperam Deum orant, expostulabundi, vel obmurmurantes: 
quasi iustam eius accusandi causam habeant: alii, nisi protinus snis 
votis obsequatur, moram ferre nequeunt: idee Paulus gratiarum 
actionem precationibus coniungit: ac si diceret, ita optanda esse a 
Domino, qnae nobis sunt necessaria, ut tamen eius arbitrio sub- 
iiciamus nostros affectus, ac gratias agamus postulantes. Et certe 
hoc in nobis efficiet gratitudo, ut Dei voluntas praecipua sit voto- 
rum nostrorum summa. 

7. Et pax Dei. Quidam futurum tempus in modum optativum 
vertentes precationem ex hac sententia faciunt: sed falso. Est enim 
promissio, in qua fructum ostendit firmae in Deum fiduciae, et in- 
vocationis, Id si feceritis, inquit, Pax Dei custodiet mentes et corda 
vestra. Scriptura animam hominis, quo ad facultates, in dnas par- 
tes solet dividere, mentem et cor: mens intelligentiam significat, 
cor autem omnes affectus aut voluntates." Ergo haec duo nomina to- 
tam animam comprehendunt, hoc sensu, Pax Dei vos custodiet, ne 
pravis cogitationibus, aut desideriis deficiatis a Deo. Vere antem 
pacem Dei vocat, quae praesenti rerum intuitu non pendet, nec 
ad varias mundi inclinationes nutat, sed in stabili et immutabili Dei 
verbo fundata est. Vere etiam dicit, superiorem esse omni intelli- 
gentia aut sensu: quia nihil humano ingenio magis adversum, quam 
in summa desperatione nihilominus sperare, in summa penuria vi- 
dere opulentiam, in summa imbecillitate non succumbere: promit- 
tere denique nihil nobis defuturum , quum omuibus destituimur. at- 
que id totum quidem in sola Dei gratia, quae ipsa non cognoscitur 
nisi per Verbum et interiorem arrham Spiritus, 

8. Quod reliquum est. Sequuntur generales exhortationes, quae 

ad totam vitam extenduntur, Primo loco commendat veritatem, 
uae nihil aliud est quam integritas bonae conscientiae, cum suis 

ructibus. Secundo gravitatem», aut sanctitatem: utrumque enim 

significat zò c£uvór. quae virtus in hoc sita est, ut digne vocatione 
nostra ambulemus, procul omni profana immunditie, Tertio iusti- 
tiam, quae ad mutuam inter homines communicationem pertinet, 
ne quem laedamus, ne quem fraudemus. uarto puritatem, quae 


castimoniam denotat in omnibus vitae partibus, Verum nondum | 


Paulo sufficiunt haec omnia, nisi studeamus nos omnibus reddere 
amabiles, quantum in Domino licet, et bonae famae etiam rationem 


habeamus. Sic enim interpretor ztoocquA xai eUqmnuc., Siyua laus, | 


Pro eo quod est laudabile. nam et in moribus adeo corruptis tanta 
est iudiciorum perversitas, ut saepe quod vitiosum est laudetur: ac 
ne.veram quidem apud homines laudem Christianis appetere fas est, 
qui prohibentur alibi quam in solo Deo gloriari. Non iubet ergo 
Paulus captare plausus vel laudes ex recte factis, neque etiam vi- 
tam formare ad populi iudicia: sed tantum studere bonis operibus, 
quae laudem merentur: ut impii et Evangelii hostes, dum Christia» 
nos derident ac vituperant, cogantur tamen eorum mores laudare, 
Caeterum 4oy(ctGOat dicitur Graecis, quod Latinis Cogitare, 'pro 
Meditari. Meditatio autem praecedit: deinde sequitur opus. 

9. Quae didicistis , accepistis, audistis. Hac verborum repeti- 
tione significat, in his praedicandis se fuisse assiduum, ac si dice- 
ret: Haec mea doctrina, haec traditio, hic sermo apud vos fuit, 
Contra, hypocritae nihil praeter ceremonias urgebant. Turpe au- 
tem erat sanctam institutionem, quam penitus imbiberant, et qua 
fuerant probe imbuti, deserere. Fidistis in me. | Hoc vero pri- 
mum est in concionatore, ut non ore tantum loquatur, sed vita: 
doctrinaeque suae fidem vitae probitate conciliet. Itaque merito 
Paulus suae exhortationi auctoritatem inde conciliat, quod vita non 
minus quam ore virtutum dux fuerat ac magister, Et Deus pacis. 
Loquutus fuerat de pace Dei: nunc expressius id confirmat, quum 
Deum ipsum pacis auctorem cum illis fore promittit. Nam Dei 
praesentia, quicquid est bonorum, nobis affert. ac si diceret, sen- 





suros Deum sibi adesse, qui omnia bene et prospere vertat, modo 


piis sanctisque operibus incumbant. 


10. Gavisus sum autem in Domino valde, quod aliquando | 


` reviguistis in studio mei, de quo etiam cogitabatis, sed de- 


erat opportunitas. 11. Non quod secundum penuriam lo- 
quar. ego enim didici, in quibus sum, iis contentus esse. 
12. Novi et humilis esse, novi et excellere: ubique et in 
omnibus institutus sum et saturari, et esurire, et abundare, 
et penuriam pati. 13. Omnia possum in Christo, qui me 
corroborat. 14. Caeterum benefecistis simul communicando 
afflictioni meae. 


10. Gavisus sum autem. Nunc animi sui gratitudinem declarat 
erga Philippenses, ne ipsos poeniteat beneficentiae: sicuti fieri 50- 
let, quum putamus contemni, aut pro nihilo duci nostra officia. 
Miserant ei per Epaphroditum subsidia necessitatis. munus 1d sibi 
acceptum esse testatur, ac se gaudere dicit, quod novum resumpse- 
riut vigorem ad curam sui, hahendam. metaphora sumpta ab arbori- 
bus, quarum vis hyeme intus contracta latet, vere florere incipit. 
Scd, mox, addita correctione, hoc quoque dictum temperat, ne vi* 
deatur anteacti temporis negligentiam perstringere. Dicit igitur, 

antea quoque de se fnisse sollicitos: sed temporum commoditatem 
non tulisse, ut maturius eorum benignitate sublevaretur ita cul- 
pam in tempus alienum reiicit. Particulam 2g" d ad personam 
Pauli retnli. et illa est propria significatio , deinde contextui Pauli 
aptior. 

E 11. Non quod secundum penuriam. Secunda correctio, qua 

raevenit suspicionem animi pusilli, rebusque adversis fracti. Re- 
erebat enim, constantiam eius et moderationem Philippensibus no- 
tam esse, quibus erat vitae exemplar. Sic ergo pronuntiat,. eorum 
liberalitate se fnisse exhilaratum, ut patienter defectum laturus fue- 
rit. Penuria hic refertur ad affectum. nunquam enim animo.pauper 
est, qui sorte sibi a Deo data contentus est. Jn quibus sum, inquit; 
hoc est, qualiscunque sit mea conditio, ea mihi sufficit. Quare? 
nám sancti sciunt ita placere Deo. Suíficientiam ergo non metiun- 
tur rerum copia, sed Dei voluntate, qaam ex re ipsa aestimant: quia 
persuasi eunt, eius providentia et arbitrio res suas gubernari. 

12. Novi et hu:nilis esse. Sequitur distributio , quod utriusque 
fortunae animum habeat capacem. Res prosperae animos ultra mo- 
düm inflare solent: adversae, deiicere. Ab utroque vitio immunem 
se esse testatur. Novi, inquit, humilis esse: hoc est patienter ferre 
humilitatem. JZcoigGtótt» bis ponitur, sed priore loco capitur pro 
Excellere, secundo pro Abundare: ut suis antithetis respondeant, 
Qui praesenti rerum copia novit sobrie et temperanter uti cum gra- 
tiarum actione, paratus ad omnia resignanda, quoties Domino vi- 
sum fuerit, communicans etiam cum fratribus pro modo facultatis, 
qui etiam non effertur: is didicit excellere et saturari, Eximia et 
rara virtus, multoque maior quam paupertatis tolerantia. In hao 
Pauli scientia discenda exerceautur omnes qui volunt esse Christi 
discipuli. sed interim ita se assuefaciant ad tolerandam inopiam, ut 
illis dura et molesta non sit, ubi contigerit sua opulentia eos nudari. 

18. Omnia possum in Christo. Quia de maximis rebus gloriatus 
fuerat, ne superbiae id tribueretur, vel ne aliis stultae iactantiae 
occasionem daret: subiicit, hac fortitudine se a Christo instrui. 
Omnia, inquit, possum: sed in Christo, non propria virtute ; Chri- 
stus enim est qui mihi suppeditat rohur. Unde colligimus, Christum 
in nobis quoque non minus fortem et invictum fore, si debilitatis 
nostrae conscii sola eius virtute nitamur. Quum dicit Omnia, intel- 
ligit duntaxat quae sunt suae vocationis. 


14. Caeterum bene fecistis. Quam prudenter et caute utrimque 
' agit, circumspiciens, ne in hanc vel illam partem nimium inclinet, 
Napilics suam constantiam praedicando cavere voluit, ne putarent 
Philippenses ipsum inopiae succubuisse, Nunc cavet, ne fortiter 
loquendo contempsisse ipsorum beneficium videatur: quod esset non 
modo inhumanum et contumax, sed etiam superbum; Et simul oc- 
currit, siquis alius ex Christi servis indigeat eorum ope, ne pigri 
sint ad eum iuvandum. 


15. Nostis autem et vos Philippenses, quod initio Evan- 
gelii, quando exivi ex Macedonia, nulla mecum Ecclesia 
communicaverit in ratione dati et accepti, nisi vos soli. 
16. Nam et Thessalonicam semel atque iterum mihi, quod 
opus erat, misistis: 17. Non quia requiram donum, sed re- 
quiro fructum, qui exsuperet in rationem vestram. 18. Ac- 
cepi autem omnia et abundo. impletus sum, postquam ab 
Epaphrodito accepi, quae missa sunt a vobis in odorem bo- 
nae fragrantiae, sacrificium acceptum gratum Deo. 19. Deus 

autem meus implebit, quicquid vobis opus est, secundum di- 
vitias suas in gloria per Christum lesum. 20. Porro De et 
Patri nostro gloria in saecula saeculorum. Amen. 21. S lu- 
tate omnes sanctos in Christo lesu. Salutant vos qui me um 
sunt fratres. 22. Salutant vos omnes sancti: maxime jui 
sunt ex domo Caesaris. 28. Gratia Domini nostri Iesu C ri- 
sii cum omnibus vobis. Amen. 


Scripta est e Roma per Epaphroditum. 


*15. Nostis autern.  Excusandi causa hoc additum interpr tor, 
quod saepius ab illis accipiat. nam si reliquae Ecclesiae officium fe- 
cissent, nimius aceipiondo videri poterat. Sic igitur se purgi ndo 
laudat eos: et laudando, modeste aliis parcit. Nobis etiam ca 'en- 
dum; Pauli exemplo, ne pii, dum vident nos ad accipiendum n mis 
propensos, merito inexplebiles iudicent, Vos, inquit, etiam nc itis, 
quasi diceret: Non habeo necesse alios citare testes; nam ipsi uoe 
que nostis, saepe enim contingit, ut, qui alios cessare in officio pu- 
tat, largior sit ad succurrendum. Ita alios aliorum liberalitas fu- 
git. n ratione dati et accepti. Alludit ad rationes pecunia ias, 
quarnm duae sunt partes: una accepti, altera expensi. Has com- 
pensatione mutua referri ad aequalitatem convenit. "Talis erat iater 
Paulum et Ecclesias contracta ratio. quum Evangelium illis n ini- 
straret Paulus, mutua erat obligatio ad suppeditandas vitae nec ssi- 
tates. quemadmodum alibi dicit (I. Cor. 9, 11.): Spiritualia vobs si 
impendimus, quid magni si carnalia reddatis? Itaque si Pauli ne- 
cessitati subvenissent aliae Ecclesiae, nihil gratuitum dedissent, 
sed solvissent debitum. acceptum enim referre fii debebant Evange- 
lium. Id tamen factum negat fuisse, quia nihil, expenderint sua 
causa. Quam turpis ingratitudo, et quantae indiguitatis plena, ta- 
lem Apostolum, cui ultra quam pares essent solvendo obstrictos 
se noverant, negligere? quanta rursus sancti viri mansuetudo, adeo 
leniter ac mansueto animo ferre eorum inhumanitatem, ut ne acer- 

~ biore quidem verbo accuset? 

" 17. Non quia requiram donum. Iterum sinistram cupiditatis im- 
modicae opinionem a se reiicit: ne obliquam insinuationem esse pu- 
tent, quasi omnium vices soli subire debeant, ipse autem eorum fa- 
cilitate abutatur. Testatur ergo se non tam suo, qnam ipsorum 
commodo ita consulere. Dum accipio, inquit, a vobis, tantundem 
vobis accrescit. sunt enim totidem nomina, quae expensa feratis in 
tabulas rationum. Pendet huius verbi sensus ab illa similitudine 
permutationis, aut compensatiopis in re pecuniaria. 

18. Accepi omnia, et abunda. — Expressius se habere affirmat 
quantum satis sit, et illorum liberalitatem ornat egregio testimo- 
nio, quum dicit se i/npleturn. Erat procul dubio mediocris summa, 
quam miserant: sed illa mediocritate abundare se dicit ad satieta- 
tem, Verum praestantius est elogium muneris, quod sequitur, quum 
illud appellat Sacrificium Deo acceptum , et oblatum in odorem bo- 
nae fragrantiae. Quid enim optari potest melius quam ut beneficia 
sacrae sint oblationes, quas Deus e manibus nostris accipiat, et 
quarum odore delectetur? Eadem ratione dicit Christus (Matth. 
24, 10.): Quicquid feceritis uni ex minimis istis nomine meo, mihi 
fecistis. Sed inetaphora Sacrificiorum multum addit ponderis, qua 
docemur, non modo hominibus impendi quod Deus mandat carita- 
tis officium, sed spiritualem sacrumque ipsi Deo cultum praestari. 
Srcut in epistola ad Hebraeos (13, 16.) habetur , talibus hostiis rite 
litari. Vae autem nostrae ignaviae, quod, quum Deus ad sacerdo- 
tii honorem tam benigne nos invitet, sacrificia eliam in manum por- 

rigat, neque illi sacrificamus, et quae destinata erant ad sacras obla- 
tiones, non tàntum consumirnus in usus profanos, sed flagitiose pro- 
digimus in pollutissimas corruptelas, Arae enim, quibus imponi 
debebant ex facultatibus.mostris sacrificia, pauperes sunt et servi 
Christi. Illis neglectis, alii in luxum omne genus, alii in gulam, 
alii in lenocinia, alii in palatia dissipant. 

19. Deus autem meus implebit. Aliilegunt, Impleat, in opta- 
tivo: quod tametsi non reiicio, magis tamen probo alteram lectio» 
nem. Nominatim Deum vocat snum, quia ille sibi factum imputat 
et agnoscit quicquid servis suis praestatur. Vere ergo in agro Do- 
mini seminaverant, unde speranda erat certa.et copiosa messis, Ne- 
que tantum in futura vita mercedem illis promittit, sed etiam quoad ' 
usus praesentis vitae, ac si diceret: Ne putetis vos opibus imminus 
tos; Deus, cui servio, abunde sufficiet quicquid vobis opus erit. Par- 
ticula Jn gloria resolvi debet in adverbium Gloriose, pro magnifice, 
aŭt splendide. Sed addit per Christum, cuius nomine gratum Deo 
est quicquid facimus. 

20. Porro Deo et Patri, Potest generalis esse gratiarum actio, . 
qua claudat Epistolam: vel specialiter ad proximum membrum de 
liberalitate Paulo impensa referri. Nam quod illi subvenerant Phi- 
lippenses, ita debuit illis referre acceptum, ut agnosceret subven- 
tum sibi esse Dei misericordia. 

22. Salutant vos. In salutationibus primos nominat suos cone 
tubernales, postea omnes sanctos in genere: hoc est totam Roma- 
nam Ecclesiam, sed praecipne domesticos Neronis. Quod obser- 
vatu dignum est, neque enim vulgare specimen est divinae.miseri- 
cordiae, quod Evangelium in illam scelerum omnium et flagitiorum. 
abyssum penetraverit. Ac eo quidem admirabilius, quo rarius est 
exemplum, sanctitatem in aulis regnare, Quod nonnulli coniecta- 
runt, hic Senecam inter alios designari, nihil habet coloris. Nam 
neque ullo unquam vel minimo indicio se Christianum esse probavit, 
neque erat ex domo Caesaris, sed Senator et praetorius. 

Ta fucrunt urbes. vicinae in Phrygia, quarum in hac epistola 
mentionem facit Paulns: Laodicea, Hierapolis, et Colossae: quas 
sub imperio Neronis terrae motu concidisse, Orosius testis est. Ita- 
que non multo post scriptam epistolam luctuoso perinde ac horri- 
bili casu tres celebres Ecclesiae perierunt. insigne scilicet divini 
iudicii speculum, siquidem nobis oculi non deessent, Colossenses 
non a Paulo quidem, fideliter tamen et pure ab Epaphra et aliis mi- 
mistris instituti fuerant in Evangelio. "Verum statim cum suis ziza- 
niis obrepserat Satan, pro solenni perpetuoque suo more, ut rectam 
illic fidem perverteret. Putant aliqui, duo fuisse hominum genera, 

ui abducere tentarent Colossenses ab Evangelii puritate. hinc enim 
Philosophos de astris, de fato, et similibus nugis disputando: Iu- 
daeos autem illinc suas ceremonias urgendo, multas nebulas ob- 
duxisse, quae Christum obruerent. Sed qui ita sentiunt, moventur 
nimis levi coniectura: quia scilicet Paulus de thronis, et potestati- 
bus, et coelestibus creaturis meminit. Nam quod addunt etiam no- 
men elementorum, plusquam ridiculum est. Sed quia mihi aliorum 
opiniones refellere non est propositum, tantum dicam quid mihi vi- 
deatur, et quod firmis rationibus licet colligere, Primum satis pa- 
tet ex Pauli verbis, in hoc fuisse nebulones istos, ut Christum cum 
Mose miscerent, et una cum Evangelio retinerent Legis umbras: 
unde probabile est fuisse Iudaeos. Quia autem speciosis fucis pin- 
gebant suas fallacias, ideo Paulus inanem philosophiam appellat. 
Quanquam simul (meo iudicio) ad argutias, quibus ludebant in hoo 
vocabulo, respexit, subtiles illas quidem, sed tamen futiles et pro- 
fanas. Aditum enim ad Deum per Angelos comminiscebantur, et 
multas eiusmodi speculationes ingerebant, quales in libris Dionysii 
de coelesti hierarchia continentur, ex schola Platonicorum haustae. 
Hic ergo scopus est praecipuus, ad quem tendit, ut in Christo omnia 
esse docéat: ideoque ipsum unum satis superque debere esse Colos- 
sensibus. Verum hunc tenet ordinem. Post inscriptionem sibi usi- 
tatam illos laudando attentiores ad se audiendum reddit, Deinde ut 
novis omnibus et alienis commentis viam praecludat, testimonium 
doctrinae reddit, quam ab Epaphra prius receperant. Postea dum 
fidei augmentum illis precatur a Domino, innuit adhuc nonnihil illis 
deesse: ut sibi viam sternat ad firmiorem catechesin, Ex adverso 
divinam erga eos gratiam suis elogiis praedicat, ne eam parvi fa- 
ciant. Sequitur catechesis, in qua omnes salutis nostrae partes in 
solo Christo sitas esse docet, nequid alibi quaerant, et eos quicquid 
est bonorum in Christo consequutos esse commemorat, quo dili- 
gentius conservare ad extremum studeant. Ac sane vel unum hoo 
caput abunde sufficit, ut epistolam hane, quantumvis brevem, ha- 
beamus instar incomparabilis thesauri. Quid enim in tota coelesti 
doctrina maius quam Christum habere graphice depictum: ut eius 
virtutem, officium, et omnes, qui ab eo nobis proveniunt fructus, 
perspicere liceat? Nam et hoc maxime uno differimus a Papistis, 

uod, quum utrique nominemur Christiani, ac profiteamur nos in 
Ghristum credere, illi sibi fingunt lacerum, deformatum , exinani- 
tum sua virtute, officio suo nudatum , denique talem ut potius spe- 
ctrum sit, quam Christus ipse: nos autem amplectimur qualis hia 
describitur a Paulo, vivum scilicet ac efficacem. Itaque ut uno 
verbo dicam, verum Christum haec epistola a fictitio discernit, quo 
‚nihil nec melius, nec praestantius desiderari potest. Circa finem 

primi capitis auctoritatem sibi rursum a persona sibi imposita con- 
ciliat: et magnifice commendat Evangelii dignitatem. Secundo ca- 
pite clarjus aperit quam habuerit scribendi causam: nempe ut oc- 
curreret periculo, quod illis instare videbat. ubi de suo erga eos 
amore obiter tractat, ut agnoscant suam salutem illi curae esse. 
Inde ad exhortationem transit, qua superiorem doctrinam quasi ad 
praesentem usum accommodat: nam et iubet ipsos in solo Christo 
conquiescere , et vanitatis damnat quicquid est extra Christum. No- 
minatim de Circumcisione, ciborum abstinentia, aliisque externis 
exercitiis loquitur: quibus perperam Dei cultum alligabant. . Item 
de praepostero Angelorum cultu, quos in vicem Christi subroga- 
bant. Et Circumcisionis occasione adductus obiter etiam attingit, 
quale officium, et qualis fnerit ceremoniarum natura: unde consti- 
tuit, per Christum fuisse abrogatas. Haec usque ad finem secundí 
capitis. Capite tertio, vanis illis praeceptionibus, ad quarum ob« 
servationem fideles adigere volebant pseudoapostoli, opponit ver& 
pietatis officia, quibus nos occupari vult Dominus. Et a fonte ipso 
orditur, hoc est mortificatione carnis, et vitae novitate: unde rivos 
deducit, hoc est, particulares exhortationes, alias quae ad omnes pa- 
xiter Christianos, alias quae privatim ad certos homines spectent; 
pro ratione vocationis, Principio quarti capiti$ idem argumentum 
prosequitur; deinde, ubi se commendavit eorum precibus, multis 
signis declarat, quantopere ipsos amet, ac eorum saluti cupiat cons 
sulere. 

CAP. I. 


1. Pine Apostolus lesu Christi, per voluntatem Dei, et 
Timotheus frater, 2. Sanctis qui sunt Colossis, et fidelibus 
fratribus in Christo: gratia vobis et pax a Deo Patre nostro, 
et Domino lesu Christo. 3. Gratias agimus Deo et Patri Do- 
mini nostri lesu Christi, semper pro vobis orantes, 4. Au- 
dita fide vestra quae est in Christo lesu, et caritate erga 
omnes sanctos," 5. Propter spem repositam vobis in coelis, 
de qua prius audistis per sermonem veritatis, nempe Evan— 
gelii, 6. Quod ad vos pervenit: quemadmodum et in uni- 
verso mundo fructificat et propagatur, sicut etidm in vobis, 
ex quo die audistis, et cognovistis gratiam Dei in veritate. 
7. Quemadmodum et didicistis ab Epaphra dilecto conservo 
nostro, qui est fidelis erga vos minister Christi: 8. Qui 
etiam nobis manifestavit caritatem vestram in spiritu. 


1. Paulus Apostolus, Iam saepius dictum est, quorsum perti- 
neant istae inscriptiones, Quia autem Colossensibus nunquam visus 
fuerat, ideoque apud ipsos nondum tam firma erat eius auctoritas, 
ut'solum privatum nomen sufficeret, Dei voluntate ordinatum se 
Ghristi Apostolum praefatur. Unde sequebatur, eum non temere 
facere quod ignotis scriberet: eo qnod legatione sihi a Deo mandata 
fungeretur. Neque enim uni Ecclesiae addictus erat, sed ad omnes 
patebat eius Apostolatus. Sanctorum nomen quod illis tribuit, ma- 
gis honorificnm est: sed fratres fideles appellans blandius ad se an- 
diendum allicit. Reliqua ex superioribus epistolis petenda. 

3. Gratias agimus Deo. Fidem Colossensium et caritatem lau- 
dat, quo cos ad pergendi alacritatem et constantiam melius confir- 
met, Deinde quum talem de ipsis persuasionem se habere ostendit, 
eorum animos sibi conciliat, quo sint ad recipiendam suam doctri- 
nam magis propensi ac dociles. Semper observandum, quod gra- 
tulationis loco gratiarum actione utitur. quo docet, in omni gaudio 
protinus debere nobis occurrere memoriam divinae bonitatis: quia 
eius beneficium est quicquid nobis laetum ac felix contiugit. Suo 

raeterea exemplo nos admonet, ut non tantum ea, quae nobis con- 
ert Dominus, sed etiam quae aliis, gratiarum actione prosequa- 
mur. Sed quibus de rebus gratias agit Domino? de fide et caritate 
Colossensium. Ergo utrumque dari a Deo fatetur: alioqui ficta es- 
set gratiarum actio, Et quid habemus, nisi ex eius liberalitate? 
Quodsi inde minima quaeque nobis proveniunt, quanto magis fa- 
tendum est hoc idem de istis duobus donis, in quibus tota praestan- 
tiae nostrae sumina posita 'est? Deo et Patri. lta resolve: Deo 
qui pater est Christi, Neque enim alium Deum fas nobis est cogno- 


IN EPIST. PAULI AD COLOSS., Car. I. 125 


scere, quam qui se nobis in Filio suo exhibuit. Atque haec clavis 
est, quae nobis ianuam sola reserat, si volumus ad verum Deum ac- 
cedere. Nam et ideo nobis pater est, quia in Filio unigenito nos 
complexus est, et iu eodem paternum suum favorem nobis speculan- 
dum proponit. Semper pro vobis. Alit sic exponunt: Gratias agi- 
mus Deo semper pro vobis, hoc est assidue; alii autem: Orantes pro 
vobis semper. Potest etiam sic exponi: Quoties pro vobis oramus, 
simul gratias agimus Deo. Atque hic est simplicior sensus: Gra- 
tias agimus Deo, et simul oramus. -quo significat, nunquam tam 
perfectum esse fidelium statum in hoc mundo, ut non semper ali- 
uid desit. Nam et qui optime coepit, potest quotidie centies de~- 
cere: et continuos progressus facere necesse est, ubi adhuc sumus 
in itinere. Sic ergo de gratiis iam acceptis meminerimus gauden- 
dum esse, et agendas Deo gratias, ut perseverantiam et incrementa 
simul ab eo petamus, 
4. Audita fide vestra. Hoc et amoris erga illos, et curae pro 
ipsorum salute incitamentum erat, quum audiret, fide et caritate 
eos excellere. Et certe hanc vim erga nos habere debent tam prae- 


stantia Dei dona, ut, ubicunque apparent, nos rapiant in amorem . 


sui. Fidem in Christo dicit, ut semper meminerimus, proprium 
fidei scopum esse Christum. — Caritatem ponit erga sanctos: non ut 
alios excludat, sed quia, ut quisque nobis in Deo coniunctus est, ita 
peculiari amore illum debemus arctius complecti. Vera igitur ca- 
ritas ad universos homines se extendet, quia et omnes caro nostra 
sunt, et ad imaginem Dei creati: sed quantum ad gradus, initium 
& domesticis fidei faciet. 

5. Propter spem repositam vobis in coelis. Neque enim unquam 
otiosa in nobis erit spes vitae aeternae, quin dilectionem in nbbis 
pariat. Necesse enim est, ut, qui thesaurum vitae sibi in coelis re- 
conditum esse certo persuasus est, neglecto mundo illuc aspiret. 
Meditatio autem coelestis vitae affectus nostros tam ad Dei cultum 
quam ad studia caritatis rapit, Abutuntur hoc testimonio sophistae 
ad extollenda operum merita, quasi spes salutis ex operibus pende- 
ret: sed frivolum est argumentum. Neque enim sequitur, in operis 
bus spem ideo fundatam esse, quia nos ad studium bene vivendi ex- 
stimulet: quum ad id nihil efficacius sit quam gratuita Dei bonitas, 
quae omnem operum fiduciam in nihilum redigit. Caeterum metos 
nymia est in verbo Spei: quia capitur pro re sperata. Nam spes in 
animis nostris est gloria, quam speramus in coelis. Sed tamen quum 
dicit, Spem nobis in coelo esse repositam , significat, perinde cer- 
tos debere esse fideles de promissione aeternae felicitatis, ac si iam 
thesaurum haberent certo iu loco reconditum. De qua prius au- 
distis. Quia res est supra captum mentis nostrae salus aeterna: 
ideo addit, illius certitudinem per Evangelium allatam fuisse Colos- 
sensibus. et simul praefatur se nihil allaturum novi: sed tantum hoo 
agere, utin recepta prius doctrina eos confirmet. Erasmus trans- 
tulit Sermonem veracem Evangelii. Nec me latet, more Hebraico 
geniiiram saepe loco epitheti sumi apud Paulum: sed hic verba 

àuli maiorem habent empliasin. Nam xar ?ioyjv Evangelium no- 
minat rermonem veritatis, honoris causa: quo solidius firmiusque in- 
sistant in revelatione illinc accepta. ]ta nomen Evangelii appositive 
contexitur. . 

6. Quemadmodum et in universo mundo fructificat. Hoc ad pio- 
rum tam confirmationem quam consolationem valet, videre longe 
lateque Evangelii effectum, multis ad Christum colligendis. Non 
pendet quidem eius fides a successu, ut ideo credamus, quia multi 
credunt. Etiamsi universus mundus deficiat, etiamsi coelum ipsum 
rnat: non debet vacillare pii homitiis conscientia, quia Deus nihilo- 
minus, in que fundata. est; verax manet, Sed hoc non obstat, quo- 

minus adiuvetur fides nostra, quoties Dei virtutem perspicit: quae 
certe eo potentius se exserit, quo plures Christo lucrifunt. Adde 
quod in multitudine credentium tunc perspiciebatur tot vaticinio- 
rum complementum, quae Christi regnum ab Oriente in Occidentem 
extendunt. An hoc parvum est, aut vulgare fidei adminiculum, ocu- 
lis impletum cernere de regno Christi per omnes orbis regiones di- 
latando, quod Prophetae longe ante praedixerant? Quod dico, 
nemo est fidelium, qui non in se experiatur. Voluit igitur Paulus 
Golossenses hac sententia magis animare, ut, passim respiciendo 
Evangelii fructum et augmenta, illud alacriore zelo amplecteren- 
tur. 4bjavoutvov in quibusdam exemplaribus non legitur, quod ego 
verti Propagari: quia tamen coutextui erat aptius, nolui omittere, 
Et apparet ex veterum commentariis hanc lectionem semper magis 
fuisse usitatam. Ex quo die audistis, et cognovistis gratiam, Laus 
docilitatis, quod statim amplexi sunt sanam doctrinam: laus con- 
stantiae, quod in ea perstiterunt. Et proprie vocatur Evangelii 
fides gratiae Dei cognitio: quia nemo unquam Evangelium gustavit, 
misi qui se Deo reconciliatum sciret, et salutem apprehenderet in 
Christo oblatam. In veritate, significat vere et absque fuco. nam 
sicut ante testatus: est, Evangelium esse indubiam veritatem: ita 
nunc addit, sincere illis fuisse traditum, idque ab Epaphra. Nam 
quum omnes Evangelium iactent, mulii autem mali sint operarii, 
quorum vel ignorantia, vel ambitione, vel avaritia, illius puritas 
edulteratur: maguopere refert, discerni fidos ministros a minus 
probis. Neque enim satis est, Evangelii nomen tenere, nisi scia- 
mus hoc esse verum Evaugelium, quod a Pdulo et Epaphra praedi- 
catum est. Quare suo calculo Paulus confirmat doctrinam Epaphrae: 
ut Colossenses in ea retineat, eademque opera ipsqs revocet a nebus 
lonibus, qui alienas doctrinas inducere moliebantur. Et simul ornat 
ipsum Epaphram insigni titulo, quo plus auctoritatis habeat, Red- 

it postremo amabilem Colossensibus, quum testem ipsum sibi fuisse 
dicit eorum caritatis. Hoc ubique satagit Paulus, ut quos fideliter 
Christo servire novit, sua commendatione carissimos Ecclesiis red- 
dat: sicut e converso in hoc toti sunt Satanae ministri ut a fidis Pa- 
storibus simplicium animos sinistris sermonibus alienent. Caritatem 
in spiritu, pro spirituali dilectione accipio cum Chrysostomo: cui 
in superioribus non assentior, Porro spiritualis dilectio est, quae 
non respicit mundum : sed pietatis auspiciis est consecrata, et quasi 
interiorem habet radicem, quum amicitiae carnales ab externis cau- 
sis pendeant. 


9. Propterea nos quoque, ex quo die audivimus, non 
cessamus pro vobis orare, et petere ut impleamini cogni— 
' tione voluntatis ipsius, in omn1 sapientia et prudentia spiri- 
tuali: 10. Ut ambuletis digne Deo, in omne obsequium, in 
omni bono opere fructificantes, et crescentes in cognitione 
Dei: 11. Omni robore roborati, secundum potentiam 
gloriae ipsius, in omnem tolerantiam et patientiam, cum 
gaudio. 


9. Propterea nos quoque. Sicut in gratulatione amorem erga 
eos suum prius ostendit: ita nunc in studio precandi. Et sane ut in 
quibusque magis conspicua est Dei gratia, ita peculiariter amplecti 
eos et colere debemus, ac de illorum salute esse solliciti. Quid au~ 
tem illis precatur? Ut Deum plenius cognoscant. quo subindicat, 
illis adhuc deesse nonnihil, ut sibi ad eos instituendos viam sternat, 
et ampliori doctrinae audientiam conciliet, qui enim se assequutos 

esse putant quicquid scitu dignum est, spernunt ac fastidiunt quic- 
quid ulterius affertur. Hanc igitur persuasionem tollit Colossensi- 
bus, ne sit illis impedimento quóminus libenter proficiant, ac limari 
patiantur, quod est in illis inchoatum. Quam vero cognitionem illis 
optat? Nempe divinae voluntatis. quo verbo quaelibet hominum 
commenta, et quasvis speculationes alienas a verbo Dei refutat. ne- 
que enim alibi quam in Verbo quaerenda est eius voluntas. Adiun- 
it: In omni sapientia, quo significat unicam recte sapiendi regu- 
am esse voluntatem illam Dei, cuius meminerat. Quisquis enim 
simpliciter ea scire cupit, quae placuit Deo revelare, is demum no- 
vit quid sit reete sapere; siquid ultra appetamus, id nihil aliud erit 
uam desipere modum non tenendo. Per vocabulum ogvvéctoc, quod 
rudentiam vertimus, intelligo diiudicationem, quae ex intelligen- 
tia manat. Utraque spiritualis vocatur Paulo: quia non aliter ad eas 
pervenitur, quam Spiritus directione. —Animalis enim homo non 
percipit ea quae Dei sunt (I. Cor. 2, 14.). Quamdiu reguntur homi- 
nes carnis suae sensu, habent ipsi quoque suam sapientiam, sed quae 
mera est vanitas, utcunque in ea sibi placeant. Videmus qualis sit 
theologia sub Papatu, quid contineant philosophorum libri, quam 
sapientiam in pretio habeant profani homines. Sed meminerimus, 
eam, quae sola commendatur a Paulo, inclusam esse in Dei vo- 
luntate. r 
10, Ut ambuletis digne Deo. Primum docet, quis spiritualis 
intelligentiae sit finis, et quorsum in Dei schola proficiendum sit: 
nempe ut vivamus digne Deo, hoc est, ut appareat in vita nostra, 
non frustra nos a Deo fuisse edoctos. Quicunque ad hunc scopum 
non dirigunt sua studia, fieri potest ut multum sudent ac laborent, 
sed nihil quam vagantur per ambages, nullo profectu. Deinde ad- 
monet, hoc in primis agendum nobis esse, si velimus ambulare di- 
gue Deo, ut totum vitae cursum ad Dei voluntatein conferamus, 
roprio sensu abdicato, cunctisque carnis nostrae affectibus valere 
iussis. Quod etiam iterum confirmat, quum addit: In omne obse- 
quium, vel (ut vulgo loquuntur) complacentiam. Ergo si quaeri- 
tur, quaenam sit vita Deo digna: teneatur semper haec Pauli defi- 
nitio, nempe eam esse, quae relictis hominum placitis, relicto de- 
nique totius carnis ingenio, ad unius Dei obsequium exigitur. Hino 
sequuntur bona opera: quos fructus a nobis Deus requirit, Cre- 
scentes in cognitione Dei. Iterum repetit non eo usque ipsos perve- 
nisse, quin novis augmentis indigeant. qua admonitione eos praepa- 
rat, et quasi manuducit ad proficiendi studium: quo se promptos 
ad audiendum, docilesque exhibeant. Quod autem Colossensibus 
hic dicitur, sibi dictum universi fideles accipiant: atque hinc colli- 
gant communem exhortationem, semper esse in pietatis doctrina cre- 
scendum usque ad mortem. 

11. Omni robore roborati, Quemadmodum illis antea precatus 
est tam sanam intelligentiam, quam rectum eius usum: ita etiam 
nunc animum et constantiam precatur. Hoc modo eos admonet 
suae imbecillitatis, quia fortes negat fore, nisi auxilio Domini. ne- 
que id modo, sed ut magis hanc gratiam amplificet, addit: Secun- 

um potentiam ipsius gloriosam. ac si diceret, tantum abesse, ut 
quis suapte virtute fretus stare queat, ut magnifice Dei virtus se de- 


monstret nostrae infirmitati opitulando. Postremo qua in re ex- 


plicare se debeat robur fidelium, docet, nempe in omni patientia et 
tolerantia. Nam et assidue cruce exercentur 1n hoc mundo, et inille 
quotidie tentationes se ingerunt ad eos opprimendos, et nihil vident 
eorum quae Deus promisit. Mira igitur patientia se muniant opor- 
tet: quo impleatur illud Iesaiae (80, 15.): In spe et silentio erit for- 
titudo vestra. Particulam Cum gaudio cum hac sententia connectere 
melius est. Etsi enim diversa lectio apud Latinos usitatior est: in 

hanc tamen magis consentiunt Graeci codices, et certe non sustine- 
tur patientia, niei animi alacritate, nec unquam forti animo stabit, 
nisi cui suavis erit sua conditio, : 


12, Gratias agentes Deo et Patri, qui nos fecit idoneos 
ad participationem hereditatis sanctorum inlumine: 18. Qui 
eripuit nos ex potestate tenebrarum, et transtulit in regnum 
Filii sui dilecti: 14. ln quo habemus redemptionem per 
sanguinem eius, remissionem peccatorüm: 15. Qui est 
imago Dei invisibilis, primogenitus universae creaturae: 
16. Quoniam in ipso creata sunt omnia tum quae in coelis 
sunt, tum quae super terram: visibilia et invisibilia: sive 
throni, sive domináàtiones, sive principatus, sive potestates. 
17. Omnia per ipsum, et in ipsum creata sunt: et ipse est 
ànte omnia, et omnia in ipso constant. 


12. Gratias agentes. Iterum redit ad gratulationem, ut hao 
Occasione recenseat; quibus beneficiis donati sint per Christum, at- 
que ita ingreditur in plenam Christi descriptionem, Hoc enim uni- 
cum erat remedium Colossensibus adversus omnes insidias, quibus 
eos tentabant pseudoapostoli, probe tenere quid esset Christus. 
Unde enim fit ut circumferamur tot variis doctrinis, nisi quia no- 
bis non est perspecta Christi virtus? Solus enim Christus facit, ut 
subito alia omnia evanescant. Itaque nihil est quod tantopere mo- 
liatur Satan, quam nebulas obducere ad Christum obscurandum: 

uia scit, hoc modo ianuam apertam esse quibuslibet mendaciis, 

aec igitur sola est ratio tam retinendae, quam restituendae purae 
doctrinae, Christum ponere ob oculos, qualis est cum bonis suis 
omnibus: ut virtus eius vere sentiatur. Hic non agitur de nomine, 
Papistae communiter nobiscum unum Christum confitentur: quan- 
tum interea inter nos et illos interest? nempe quia illi, dum con- 
fessi sunt Christum esse filium Dei, virtutem eius transferendo ad 
alios, hucque et illuc distrahendo, prope inanem ipsum relinquunt: 
saltem spoliant eum magna parte suae gloriae: ut nominetur Filius 
Dei, non sit tamen qualem Pater erga nos esse voluit. Quod si Pa- 
pistae ex animo reciperent, quae hoc capite continentur, mox inter 
uos conveniret: sed concideret totus Papatus, quia non stat nisi 
Christi ignoratione, Hoc procul dubio agnoscet quisquis statum 
primi huius capitis considerabit. Nihil enim aliud hic agitur, nisi 
ut sciamus Christum esse principium, medium, et finem: ab ipso 
omnia petenda: extra ipsum nihil esse, nec posse inveniri. Nuno 
igitur sedulo et acriter observent lectores , quibus coloribus Chri- 
stum nobis Paulus depingat. Qui nos fecit idoneos. Adhuc de Pa- 
íre' loquitur: quia est principium et causa efficiens (ut loquuntur) 
nostrae salutis, ut nomen Dei maiestatem clarius exprimit, ita no- 
men Patris clementiam et benevolum affectum. Utrumque intueri 
nos in Deo convenit, ut maiestas timorem et reverentiam nobis in- 
cutiat, paternus amor fiduciam nobis conciliet. Itaque haec duo 
non frustra coniunxit Paulus: si tamen placet lectio, quam sequu- 
tus est Vitus interpres ,' cui suffragantur vetustissimi quidam Graeci 
codices. Quanquam nihil erit absurdi, si dicamus Patris voce fuisse 
contentum. Deinde sicuti necesse est gratiam eius incomparabilem 
Patris nomine exprimi: ita etiam non minus necesse est nos Dei no- 
mine rapi in admirationem tantae bonitatis, quod is, qui Deus est 
eo usque se demiscrit. Cuius autem beneficii Deo agit gratias ? 
quod se et alios reddiderit idoneos ad participandam sanctorum he- 
reditüitem. Nascimur enim filii irae, exules a regno Dei: sola est 

De! adoptio quae nos efficit idoneos. Adoptio autem a gratuita ele: 
ctione pendet. Spiritus regenerationis est adoptionis sigillum. Ads 
didit In lumine, ut esset antitheton, quod tenebris regni Satanae 
opponeretur. , 

18. Qui eripuit nos. En principium salutis nostrae, quum nos 
Deus eripit e profundo exitii, in quo demersi sumus. - Nam ubi ab- 
est eius gratia, illic tenebrae: quemadmodum habetur apud Iesaiam 
(60, 2.): Ecce tenebrae operient terram, et caligo populos, super 
te autem orietur Dominus, et gloria eius in te videbitur. Primum 
nos ipsi tenebrae vocamür, deinde totus mundus. Et Satan prin- 
ceps tenebrarum, sub cuius tyrannide tenemur vincti, donec Chri- 
sti manu asseramur. Hinc collige, totum mundum cum fucata sua 
et sapientia, et iustitia, nihil quam tenebras censeri coram Deo, 
quia zulla lux extra Christi regnum. Transtulit in regnum, Haec 
jam auspicia nostrae beatitudinis, quum transferimur in Christi re- 

num, quia transimus a morte in vitam. Hoc quoque ascribit Pau- 
us Dei gratiae, nequis proprio cursu tantum bonum assequi se pu- 
tet. Quemadmodum igitur opus Dei est nostra a peccati et mortis 
servitute liberatio, ita et transitus in Christi regnum. Christum 
vocat Filium dilectionis vel Deo Patri dilectum, quia solus est, in 
quo acquiescit eius anima: ut habetur Matth. 17, 5., et per quem 
alii omnes diliguntur. Sic enim sentiendum est, nos aliter non esse 
Deo gratos, quam per Christum. Nec dubium est, quin oblique ho- 
stile dissidium notare velit Paulus, quod est hominibus cum Deo us- 
que dum in Mediatore dilectio refulgeat. 

14. In quo habemus redemptionem. Iam ordine persequitur, 
omnes salutis nostrae partes in Christo.contineri: et ipsum solum, 
utest principium omnium et finis, debere eminere, et conspicuum 
cerni supra omnes creaturas. Primo dicit in eo nos habere redem- 

tionem, et eam continuo interpretatur remissionem peccatorum, 
Haec enim duo inter se appositive cohaerent. nam certe Deus, pec- 
cata nobis remittendo, ab aeternae mortis reatu nos eximit. Haec 
nostra libertas, haec adversus mortem gloriatio, quod nobis peccata 
non imputantur. Hanc redemptionem dicit acquisitam esse Christi 
sanguine: nam sacrificio mortis eius expiata sunt omnia mundi pec- 
cata. Meminerimus ergo, hoc unum esse reconciliationis pretium, 
ideoque blasphemiam esse quicquid de satisfactionibus Papistae nu- 

antur. ' 

* 15. Qui est imago Dei invisibilis. Altius conscendit, disserendo 
de Christi gloria. Imaginem Dei invisibilis appellat: quo significat 
eum solum esse, per quem Deus alioqui invisibilis nobis manifesta- 
tur, secundum illud (lohann. 1, 18[); Deum nemo vidit unquam; 
unigenitus, qui est in sinu Patris, ipse nobis manifestavit. Scio 
qualiter veteres exponere soleant. quia enim certamen habebant cum 
Arrianis, aequalitatem Filii cum Patre et óuovoíav urgent: interea 
tacent, quod est praecipuum, quomodo Pater in Christo se nobis 
cognoscendum exhibeat. Quod in vocabulo Imaginis totum suum 
praesiduum constituit Chrysostomus, dum contendit, creaturam 
non posse dici Creatoris imaginem: nimis infirmum est. imo a Paulo 
(I. Corinth. 11, 7.) refellitur, cuius verba sunt: Vir est imago et 
gloria Dei, Nequid ergo habeamus nisi soliduin, notandum est, no~“ 
men Imaginis non praedicari de essentia, sed habere ad nos rela- 
tionem. Ideo enim imago Dei Christus, quia Deum quodammodo 
nobis facit visibilem. Qasaquan inde etiam colligitur óuovolæ. ne- 
que enim Deum vere Christua repraesentaret, nisi Verbum esset 
Dei essentiale: quando hic non agitur.de iis, quae per communica- 
tionem in creaturas etiam competunt; sed agitur de perfecta Dei 
sapientia, bonitate, iustitia, et potentia: quibus repraesentandis 
nulla creatura sufficeret. Erit igitur nobis in hoc vocabulo validum 


Hu. 


180 IN EPISTOLAE PAULI 


telum adversus Arrianos: sed tamen ab illa relatione, quam di: , in- ' 


cipiendum, non insistendum in sola essentia. Summa est, De m in 
se, hoc est in nuda sua maiestate, esse invisibilem, nec tantur cor- 
oreis oculis, sed humanis etiam mentibus: revelari autem 10bis 
in solo Christo, ut eum tanquam in speculo contemplemur. Nam 
in Christo suam iustitiam , bonitatem, sapientiam, virtutem, e de- 
' nique totum nobis exhibet. Cavendum ergo, ne alibi eum q: aera- 
mus; nam extra Christum quicquid se Dei nomine venditabi ido- 
, lum erit. — Primogenitus universae creaturae. Ratio huius ap vella- 
tionis mox sequitur: Quoniam in ipso creata sunt omnia. qu mad- 
modum tertio post versu primogenitus ex mortuis dicitur, qu: ı per 
ipsum resurgimus omnes. Ergo non ideo tantum primog: itus, 
quod tempore praecesserit omnes creaturas; sed quia in hoc a Patre 
sit genitus, ut per ipsum conderentur, sitque veluti hypo tasis, 
aut fundamentum omnium, Stulte autem Arriani, qui inde ratio- 
cinabautur, esse igitur creaturam. Neque enim quid in se ip o sit, 
hic tractatur, sed quid in aliis efficiat. 
i 16. Visibilia et invisibilia. Superior divisio coelestium «t ter- 
restrium utramque speciem comprehendebat. Sed quia de A igelis 
raecipue hoc asserere volebat Paulus, nunc invisibilium me;ninit. 
Non igitur solum quae oculis patent coelestes creaturae, sed »tiam 
spirituales per Filium Dei conditae sunt. Quod statim seq itur: 
ive throni etc. perinde valet ac si diceret: quocunque nomin: cen- 
seantur. Per thronos quidam Angelos intelligunt. Sed ego potius 
coeleste palatium maiestatis Dei significari puto; quod non est tale 
somniandum, quale potest mens nostra capere, sed quale Deo ipsi 
convenit, Solem et lunam, totumque coeli ornatum conspicimus: 
sed gloria regni Dei a sensu nostro est abscondita, quia spiritualis 
est et coelis superior. Denique per thronos intelligamus sedem 
illam heatae immortalitatis, quae ab omni mutatione est exempta. 
Reliquis nominibus Angelos procul dubio designat. Eos vocat po- 
testates, principatus, dominationes: non quia proprium aliquod re- 
gnum exerceant, aut propria virtute sint. praediti, sed quia mini- 
stri sunt divinae potentiae et dominationis. Est autem usitatum, 
prout vim suam exserit Deus in creaturis, eatenus etiam ad ipsa 
transferri eius nomina. Ita solus ipse et Dominus et Pater: sed pa- 
tres quoque et domini, quos dignatur hoc honore. Inde fit, ut tam 
Angeli quam Iudices dii nuncupentur. Quamobrem et hoc loco in- 
siguiuntur Angeli magnificis elogiis, quae declarant, non quid per 
se valeant aut seorsum a Deo, sed quid per illos agat Deus, et quas 
illis functiones delegaverit. Quae ita accipere convenit, ut nihil 
de unius Dei gloria detrahatur. neque enim ita suam virtutem com- 
municat Angelis, ut se imminuat; non ita per ipsos operatur, ut 
otentiam illis suam resignet; non ita in illis gloriam suam vult re- 
ucere, ut in ipso obscuretur. Consulto autem Paulus ita honori- 
fice extollit Angelorum dignitatem , nequis putet obstare, quominus 
solus Christus supra eos emineat. Itaque quasi per modum conces- 
sionis usurpat haec nomina, ac si diceret, nihil derogare Christo 
, totam eorum excellentiam, quamlibet splendidis titulis ornentur. 
Qui subtilius philosophantur in his vocabulis, ut ordines Angelorum 
inde eliciant, fruantur suis deliciis, sed a Pauli mente certe procul 
discedunt. 

17. Omnia per ipsum et in ipsum creata sunt. Quatuor rationi- 
bus: Angelos Christo subiicit. Ne eius gloriam obscurent, quia per 
ipsum sunt creati. Secundo, quia ad ipsum, tanquam ad legitinum 
finem, referri debet eorum creatio. Tertio, quod ipse semper fue- 
rit antequam crearentur, Quarto, quod eos sustineat sua virtute, 
et in statu conservet. Quan uam non de solis Angelis hoc affirmat, 
sed de toto quoque mundo. Ita Filium Dei in celsissima honoris sede 

collocat, ut praesideat tam Angelis quam hominibus, cogatque iù 
ordinem omnes creaturas in coelo et in terra. 


18. Et ipse est caput corporis Ecclesiae, ipse princi- 
pium, primogenitus ex mortuis: ut sit in omnibus ipse pri- 
mas tenens: 19. Quoniam in ipso placuit omnem plenitudi- 
nem inhabitare, 20. Et per ipsum reconciliare omnia sibi, 
pacificando per sanguinem crucis eius, per ipsum, tam quae 
sunt super terram, quam quae sunt in coelis. 


18. Caput corporis. Postquam generaliter de Christi excellen- 
tia disseruit, deque summo eius in omnes creaturas principatu, ite- 
rum redit ad ea, quae peculiariter ad Ecclesiam spectant. In no- 
mine Capitis alii plura considerant. Et certe aliquanto post ea- 
dem translatione utetur in hunc sensum, quod, sicuti caput in cor- 

' pore humano vice est radicis, unde vitalis facultas in omnia membra ' 
diffunditur, ita Ecclesiae vitam a Christo fluere etc. Hic vero po- 
tissimum, meo iudicio, de gubernatione loquitur. Docet igitur 
Christum esse solum, qui potestatem habeat regendae Ecclesiae, ad 
quem unum respicere debeant fideles, a quo pendeat corporis uni- 
tas. Papistae dum idoli sui tyrannidem probare volunt, Ecclesiam 
causantur fore &xégalov, nisi Papa tanquam caput in ea dominetur; 
Atqui ne Angelis quidem hoc honoris concedit Paulus, nec tamen 
Ecclesiam truncat suo capite: quia Christus, ut hunc titulum sibi 
vindicat, ita officium vere exercet. Nec me latet cavillum, quo ef- 
fugiunt, Papam caput esse ministeriale," verum magis augustum est 
Capitis nomen, quam ut ad hominem quempiam mortalem quovis 
colore transferri debeat, Christi praesertim iniussu.  Modestius 
Gregorius, qui Petrum scribit praecipuum quidem esse membrunr 
Ecclesiae, ipsum tamen et reliquos Apostolos sub uno capite esse 
membra, epist. 92. lib. 4. Ipse principium. Quoniam &ọyņ inter- 
dum Graecis finem significat, quo omnia referuntur, possemus ac- 
cipere, Christum hoc modo esse doyrr. Malo tamen ita resolvere 
Pauli verba, quod sit principium, quia primogenitus est ex mortuis. 
nam in resurrectione est rerum omnium instauratio: atque ita ini- 
tium secundae et nevae creationis, quia prior collapsa erat in ruina 
primi hominis. Quia igitur Christus resurgendo regnum Dei auspi« 
catus est, merito dicitur principium : quia tunc vere incipimus esse 
coram Deo , quum renovamur, ut simus novae creaturae, JPrimoge- 
nitus ex mortuis dicitur non modo quia primus resurrexit, sed quia 
restituit etiam aliis vitam. sicut alibi (I. Gor. 15, 20.) vocatnr primi- 
tiae resurgentium. Ut sit in omnibus. Inde concludit, illi com- 
petere primatum in omnibus. Nam si auctor est omnium et resti- 
tutor, iure illi deberi hunc honorem constat. Quanquam particula 
In omnibus bifariam potest accipi: velin omnes creaturas, vel omni 
inre. Sed hoc non magni refert: quia simpliciter coguntur omnia 
eub eius imperium. $ 

19. Quoniam in.ipso placuit. Quo magis firmum sit, quod 
praedicavit de Christo, nune quoque addit, ita fixum Dei provi- 
dentia fuisse. Et certe ut mysterium hoc reverenter adoremus, ad 
fontem illum nos revocari necesse est. Hoc, inquit, Dei consilio 
factum est, ut inhabitet in eo omnis plenitudo. Intelligit autem iu- 
stiliae, sapientiae, virtutis, bonorumque omnium. Nam quicquid 
habet Deus, id in Filium suum contulit, ut glorificetur in eo: sicut 
habetur Ioh. 5,20. Simul autem admonet, hauriendum esse ex ple- 
nitudine Christi, quicquid boni ad salutem nostram expetimus: quo- 
niam ita Deo statutum est, non aliter se ac sua dona hominibus 
communicare, quam per Filium. Perinde igitur est ac si diceret, 

Christum esse nobis omnia, extra ipsum nihil nos habere. Unde 
sequitur, quicunque Christo derogant, vel imminuunt eius virtu- 
tem, vel suis officiis eum spoliant, vel denique ex hac plenitudine 
uttam delibant, eos quantum iri se est, aeternum Dei consilium 
abefactare. . 
90, Et per ipsum reconciliare omnia sibi, Hoc quoque magni- 
ficum est Christi elogium, quod non aliter quam per ipsum con- 


iuncti esse Deo possumus, Primum reputemus, in hoc sitam nobis 


esse felicitatem, ut Deo adhaereamus: rursus nihil esse miserius 
quam ab eo esse alienatos, Pronuntiat igitur nos per solum Chri- 
stum beatos esse, quia ipse vinculum sit nostrae cum Deo coniun- 
ctionis: rursus extra ipsum esse miserrimos, qui a Deo simus ex- 
clusi. Quod autem C risto tribuit, meminerimus esse eius pro» 

rium: ut in nullum alium huius laudis portio transcribatur. Quare 
subaudiendae sunt antitheses: si haec Christi praerogativa est, mi- 
nime in alios competere. Nam ex professo disputat contra eos, qui 
Angelos pacificatores fingebant, per quos aditus patefieret ad Deum. 


-Pacificando per sanguinem crucis eius. DePatre loquitur, quod pro- 


pitiatus fuerit suis creaturis per Christi sanguinem. Vocat autem 


Sanguinem crucis: quia ideo pignus et pretium nostrae.cum.Deo pa- 


cificationis fuit sanguis Christi, quia in cruce fusus. Victimam enim 
expiatricem fieri oportuit Dei Filium, et peccati reatum sustinere, 
ut essemus iustitia Dei in illo. Sanguis ergo crucis sanguinem sa- 
crificii significat, quod iminolatum in cruce fuit ad placandum iram 
Dei. Addendo Per ipsum nihil novum dicere, sed quod iam dixerat, 
certius exprimere, et altius etiamnum animis nostris infigere vo- 
luit: nempe sic Christum unum reconciliationis esse auctorem, ut 
alia quaevis media excludat. Nemo enim alius pro nobis crucifixus. 
Ergo ipse solus est per quem et cuius gratia Deum habemus propi- 
tium. Tam super terram, quam in coelis. Si rationales tantum 
ereaturas intelligere libeat, erunt homines et Angeli. Quanquam 
nihil absurdi erit, ad omnes sine exceptione extendere. verum ne 
subtilius philosophari necesse sit, placet de Angelis et hominibus 
esse dictum: ac de his quidem nulla difficultas quin pacificatore 
apud Deum indigeant. De Angelis autem quaestio non facilis ad ex- 
plicandum. Quorsum enim reconciliatio, ubi nullum fuit dissidium 
autsimultas? multi hac ratione permoti ita exposuerunt praesen- 
tem locum, Angelos in coucordiam reductos esse cum hominibus, 
atque ita coelestes cum terrenis rediisse in gratiam. Sed aliud so- 
nant verba Pauli Deum sibi reconciliasse; coacta igitur est illa solu- 
tio. Restat ut videamus, qualis sit Angelorum et hominum recon- 
ciliatio. Dico homines Deo reconciliatos esse, quod ante ab eo es- 
sent alienati per peccatum: quod iudicem sensuri erant in suum exi- 
tium, nisi intervenisset gratia Mediatoris ad iram eius placandam. 
Genus ergo pacificationis inter Deum et homines fuit, quod per Chri- 
stum abolitae fuerunt inimicitiae: itaque Deus ex iudice factus est 


* Pater. Inter Deum et Angelos longe diversa ratio. illic enim nulla 


defectio, nullum peccatum, ideoque nullum divortium. Sed tamen 
duabus de causis Angelos quoque oportuit cum Deo pacificari. nam 
quum creaturae sint, extra lapsus periculum non erant, nisi Christi 
gratia fuissent confirmati. Hoc autem non parvum est momentum 
ad pacis cum Deo perpetuitatem, fixum habere statum in iustitia, 
ne casum aut defectionem amplius timeat. Deinde in hac ipsa obe- 
dientia, quam praestant Deo, non est tam exquisita perfectio, ut 
Deo omni ex parte et citra veniam satisfaciat, Atque huc procul 


' dubio spectat sententia ista ex libro Iob (4, 18.): In Angelis suis re- 


periet iniquitatem, nam si de diabolo exponitur, quid magnum? 
pou autem illic Spiritus summam puritatem sordere, si ad 
ei iustitiam exigatur. Constituendum igitur, nou esse tantum in 


- 

Angelis iustitiae, quod ad plenam cum Deo coniunctionem sufficiat, 
itaque pacificatore opus habent, per cuius gratiam penitus Deo ad- 
haereant. Unde recte Paulus, qui in solis hominibus negat residere 
Christi gratiam, sed Angelis etiam communem facit. nec iniuria fit 
Angelis, quum ad Mediatorem ablegantur, ut eius beneficio solidam 
cum Deo pacem habeant. Siquis praetextu universalis notae quae» 
stionem moveat de diabolis, an Christus eorum quoque sit pacifica- 
tor: respondeo, ne impiorum quidem, Tametsi fateor esse discri- 
men: quia his offertur beneficium redemptionis, illis non item. 
Sed hoc nihil ad Panli verba, quae nihil aliud continent quam so- 
lum esse Christum, per quem adhaerent Deo omnes creaturae, quae 
quicquam habent cum ipso coniunctionis. 


21. Et vos quum aliquando essetis alienati, et inimici 
cogitatione in operibus malis, 22. Nunc reconciliavit in : 
corpore carnis suae per mortem: ut sisteret vos sanctos et 
áirreprehensibiles in conspectu suo: 23. Si quidem perma- 
netis fide fundati et firmi, et non dimoveamini a spe Evan- 
gelii quod audistis: quod praedicatum est apud universam 
creaturam, quae sub coelo est: cuius factus sum ego Pau- 
lus minister. 


21. Et vos quum alig. Nunc generalem doctrinam per hypo- 
thesin ad ipsos accommodat: ut reos se maioris ingratitudinis sen- 
tiant, si patiantur a Christo se traduci ad nova commenta. Et ordo 
hic diligenter est notandus: quia magis afficit peculiaris doctrinae 
applicatio, ut ita loquar. Deinde ad experientiam eos revocat, ut 
in se agnoscant redemptionis beneficium, cuius meminerat, ac si 
diceret: Vos ipsi documentum estis eius gratiae, quam ego per Chri- 
stum hominibus esse exhihitam praedico.  Eratis enim alienati, & 
Deo scilicet; eratis Inimici, nunc recepti estis in amorem. unde id 
factum est? nempe quia Deus, per Christi mortem placatus, vo- 
biscum rediit in gratiam. Quanquam in hac sententia est personae 
mutatio. quod enim de Patre hactenus docuit, nunc de Christo prae- 
dicat. sic enim exponere necesse est, quia dicit in corpore carnis 
suae, Vocabulum óiavo(ag ad auxesin positum interpretor, ac si di- 
xisset, penitus et toto mentis sensu abalienatos fuisse a Deo: nequis 
phlosophics alienationem in parte aliqua esse fingat, siouti theologi 

apales ad inferiores concupiscentias restringunt. Imo, inquit Pau- 
lus, quod vos Deo reddebat exosos, totam mentem occupabat. De- 
nique exprimere voluit hominem, quantus est, prorsus dissidere a 
Deo, et illi esse inimicum. Sensum vertit Vetus interpres, Eras- 
mus mentem :. ego Cogitationis nomine usus sum, pro eo. quod Galli 
intentionem vocant. | Nam et ea vis est Graecae vocis, et Pauli sen- 
sus ita postulat. Porro nomen inimici, tam passivàm quam activam 
significationem quum habeat, utroque modo vere nobis congruit, 
quamdiu sumus extra Christum. am et nascimur filii irae, et 
omnis carnis cogitatio simultas est adversus Deum. In operibus 
malis. Ab effectis probat interius odium, quod in corde latet. Nam 

uia se eximere ab omni culpa contendunt homines, donec palam 

uerint convicti, Deus eorum impietatem externis operibus demon- 
strat: ut fusius tractatur Romanorum 1, 19. Porro quod de Colos- 
sensibus hic audimus, ad nos quoque pertinet. natura enim nihil dif- 
ferimus. Hoc tantum interest, quod alii vocantur statim ab utero 
matris, quorum malitiam antevertit Deus, ne in fructus manifestos 
erumpant; alii postquam errarunt bonam vitae partem, in ovile xe- 
‘ducuntur, Christo. tamen pacificatore indigemus omnes, quia pec- 

cati servi sumua: et ubi est peccatum, illic inter Deum et homines 
inimicitia. 
. 92. In corpore carnis suae.  Loquutio in speciem absurda: sed 
erinde valet corpus carnis atque corpus humanum , quod nobiscum 
Pabuit commune Filius Dei, Exprimere ergo voluit eandem nobis- 
cum naturam induisse Filium Dei, hoc inquam humile, terre- 
num, et infirmitatibus multis obnoxium corpus gestasse, ut Me- 
diator noster esset. Quum addit Per mortem, iterum nos ad sacri- 
ficium revocat. Filium enim Dei hominem fieri oportuit et carnis 
nostrae participem, ut frater noster esset: victimam fieri moriendo 
oportuit, ut Patrem nobis placaret. Ut sisteret vos sanctos, $e- 
cunda pars praecipua salutis nostrae, vitae novitas scilicet, Nam 
his duobus membris praecipue constat totum redemptionis benefi- 
cium: peccatorum remissione, et regeneratione spirituali, lerem. 
81,33. Hoc iam quod dixit, magnum erat, acquisitam nobis esse 
justitiam morte Christi, ut abolitis peccatis Deo grati simus, Sed 
nunc aliud accedere aeque praeclarum docet, nempe Spiritus sancti 
donationem, qua reformamur ad imaginem Dei. Et locus est ob- 
servatione dignus, non conferri nobis gratuitam iustitiam in Chri- 
sto, quinSpiritu etiam regeneremur in obedientiam iustitiae: quem- 
admodum alibi (I. Corinth, 1, 30.) docet, Christum nobis factum 
esse- iustitiam et sanctificationem. Illud consequimur acceptatione 
gratuita: hoc autem dono Spiritus sancti, dum novi homines effici- 
mur. utriusque autem gratiae individuus est nexus. Caeterum no- 
temus sanctitatem hanc inchoatam esse in nobis duntaxat, et in dies 
progressus facere: sed non fore perfectam, donec Christus ad omnium 
instaurationem apparuerit. Nam perperam olim Coelestini et Pela- 
giani hoc loco abutebantur, ut excluderent gratiam remíssionis pec- 
catorum. Fingebant enim perfectionem in hoc mundo, quae Dei 
iudicio satisfaceret, ut supervacua esset misericordia. Paulus au- 
tem nequaquam hic docet, quid in hoc mundo impleatur, sed quis 
finis sit vocationis nostrae, et quae bona nobis a Ghristo afferantur. 
'$3. Si guidem permanetis. Hortatio ad perseverantiam, qua ad- 
monet irritum fore, quicquid hactenus gratiae illis collatum erat, 
nisi maneant in sinceritate Evangelii. Atque ita significat eos adhuc 
esse in profectu, nondum metam attigisse, Nam tunc insidiis pseudo- 
apostolorum periclitabatur apnd eos fidei stabilitas: graphice autem 
depingit fidei certitudinem, quum in ea iubet Colossenses fundatos 
€sse ac stabiles. Neque enim similis est fides opinationi, quae va- 
riis motibus quatitur; sed habet firmam constantiam, quae omnibus 
inferorum machinis resistat. ltaque tota Papalis theologia nunquam 
vel tenuem gustum verae fidei dahit: quae pro axiomate habet, sem- 
per esse dubitandum tam de praesenti statu gratiae, quam de finali 
perseverantia. Postea etiam relationem notat, quae fidei est cum 
Evangelio , quum dicit tunc fore stabiles in fide Colossenses, si non 
labefactentur a spe Evangelii, hoc est, quae per Evangelium nobis 
aífulget. nam ubi Evangelium, illic spes est salutis aeternae, Sed 
meminerimus , summam omnium in Christo contineri. Ideo hic fu- 
gere doctrinas omnes praecipit, quae'a Christo abducunt , ut alibi 
occupentur hominum mentes. Quod audistis. Quia Evangelii no- 
men superbe etiam iactare solent pseudoapostoli, qui Christum la- 
cerant et conscindunt: et hoc usitatum Satanae artificium, falso 
Evangelii praetextu conscientias turbare, ut confusa sit Evangelii 
veritas: ideo nominatim Paulus asserit hoc genuinum, hoc indu- 
bium esse Evangelium quod audierant Colossenses, ab Epaphra sci- 
licet, ne aurum praeberent contrariis doctrinis, Addit praeterea 
confirmationem, 1llud ipsum esse, quod per totum orbem praedica- 
tum sit. Non vulgaris, inquam, est ista confirmatio, quum au- 
diuut se habere universalem Ecclesiam sibi consentientem:; nec se 

aliud doctrinae genus sequi, quam quod Apostoli pariter docuerint, 
et ubique receptum sit. . Ridicula autem Papistarum iactantia, quod 
doctrinam nostram hoc argumento impugnant, quia non ubique 
praedicetur cum approbatione et applausu, quia paucos habeamus 
consentientes, Neque enim si rumpantur, hoc nobis unquam eri- 

ient, nihil aliud hodie nos tradere, quant olim praedicatum sit a 

rophetis et Apostolis, totoque sanctorum choro obedienter rece- 
ptum. Neque enim Evangelium Paulus approbari voluit omnium 
saeculorum consensu, ut, si repudiaretur, vacillaret eius auctori- 
tas. Sed potius ad illud Christi mandatum respexit: Ite, praedicate 
Evangelium universae creaturae (Marc. 16, 15.). quod pendet ex tot 
vaticiniis Prophetarum, quae regnum Christi in totum orbem pro- 

agatum iri denuntiabant. Quid ergo aliud sibi vult Paulus his ver- 
Dis quam aquis illis vivis irrigatos etiam fuisse Colossenses, quae, 
a Ierusalem ortae, per totum orhem fluxurae erant? Nos quoque 
non fustra, nec sine eximio fructu et consolatione gloriamur, nos 
illud idem habere Evangelium, quod ex edicto Domini praedicatum 
fuit inter omnes populos, quod ab ómnibus Ecclesiis receptum, in 
cuius professione vixerunt ac mortui sunt omnes pii. Nec vulgare 
adiumentum est nobis, adversus tot insultus muniendis, consensus 
universae Ecclesiae, quae quidem digna est tam insigni titulo. Et 
libenter Augustino subscribimus, qui hoc praecipue argumento re- 
fellit Donatistas, quod Evangelium afferant inauditum et incognitum 
omnibus Ecclesiis. Merito sane. nam si verum est Evangelium, quod 
nulla Ecclesiae approbatione obsignatum proponitur, sequitür, ina- 
nes ac falsas esse tot promissiones, quibus praedicitur in totum or- 
bem perferenda Evangelii praedicatio: et quae affirmant, colligen- 
dos esse ex omnibus populis et regionibus filios Dei etc. Papistae 
&utem quid? Prophetis et Apostolis valere iussis, praeterita veteri 
Ecclesia, suam ab Evangelio defectionem pro consensu catholicae 
Ecclesiae haberi volunt. quid simile? Ergo quum de consensu Ec- 
clesiae disputatio est, ad Apostolos eorumque praedicationem redea- 
mus, ut hic Paulus facit. Porro nequis superstitiose universalem 
notam accipiat: nihil aliud significat Paulus, quam passim longe 
lateque esse praedicatum. Cuius factus sum. Agit etiam de sua 
persona, quod operae pretium erat. semper enim cavendum, ne te- 
mere nos ingeramus ad officium docendi. Ergo sibi munus iniun- 
ctum esse testatur, ut sibi ius et auctoritatem conciliet. Et qui- 
dem suum Apostolatum sic cum eorum fide coniungit, ut respuere 
eius doctrinam nequeant, nisi Evangelium, quod amplexi sunt, 
deserendo. 


24. Nunc gaudeo in passionibus pro vobis, et adimpleo 
ea quae desunt afflictionibus Christi in carne mea, pro cor- 
pore eius, quod est Ecclesia: 25, Cuius factus sum mini- 
Ster, secundum dispensationem Dei, quae mihi data est erga 
vos, ad implendum sermonem Dei: 26. Mysterium recon- 
ditum a saeculis et generationibus, quod nunc revelatum est 
sanctis eius, 27. Quibus voluit Deus patefacere, quae sint 
divitiae gloriae mysterii huius in Gentibus, qui est Christus 
in vobis, spes gloriae: 28. Quem nos praedicamus, admo- 
nentes omnem hominem, et docentes omnem hominem in 
omni sapientia, ut sistamus omnem hominem perfectum in 
Christo lesu. 29. In quam rem etiam laboro, decertans se- 
cundum potentiam eius; quae operatur in me potenter. 

. 94. Nunc gaudeo. Prius a vocatione sibi auctoritatem asseruit: 
nunc autem occupat, nequid de Apostolatus sui honore detrahant vin- 
eula et persequutiones, quas pro Evangelio sustinebat. mam istis 
etiam occasionibus abutitur Satan, ut servos Dei viliores reddat, 
Praeterea animat eos suo exemplo, ne persequutionibus terreantur: 
et zelum suum commendat, ut plus habeat gravitatis. Quinetiam 
non vulgari pignore suum erga eos amorem testatum reddit, dum se 
libenter eorum causa afflictiones, quas sustinet, perferre asserit, 
Unde autem hoc gaudium, dicet quispiam? Nempe quia fructum 
cernebat inde emergentem. ac si diceret: Suavis est mihi afflictio pro 
vobis, quia non frustra eam patior. Quemadmodum ad Thessaloni- 
censes priore epistola gaudere se dicit in omni necessitate et aífli- 
ctione propter auditam ipsorum fidem, Adimpleo quae desunt etc, 
Copulam accipio vice causalis. reddit enim rationem, cur patiendo 
laetus sit: quia socius in ea re sit Christi, nihil autem hac societate 
beatius optari potest, Et communem piis omnibus consolationem pro- 
ponit, quod in omnibus aerumnis, praesertim vero siquid pro Evane 
gelio sustinent, participes sunt crucis Christi, ut beatae resurrectio- 
nis consortio frnangir, Quinetiam ita impleri affirmat, quae desunt 
Christi afflictionibus. nam sicuti loquitur ad Romanos capite 8, 29.: 
Quos Deus elegit, hos quoque praedesiinavit, ut conformes fiant 
imaginis Christi, quo sit primogenitus inter fratres. ~ Porro scimus 
tantam capitis et membrorum esse unitatem , ut nomen Christi totum 
corpus interdum comprehendat. Sicuti prioris ad Corinthios 12, 12.1 
illic enim quum de Ecclesia sermonem haberet, tandem concludit rem 
in Christo ita habere ut in humano corpore. Quemadmodum ergo se- 
mel passus est in se Christus, ita quotidie patitur in membris suis; 
atque hoc modo implentur passiones, quas Pater illius corpori suo de- 
creto destinavit, Secunda cogitatio, quae sustinere animos nostros et 
solari debet in afflictionibus, Dei providenlia ita fixum esse et con- 
stitutum,' ut Christo configuremur in crucis tolerantia, et quam ha- 
bemus cum ipso communicationem, huc quoque extendi. Addit et 
tertiam rationem: quia fructuosae sint passiones suae, neque paucis 
duntaxat, sed toti Ecclesiae, Prius dixerat pro Colossensibus se pati. 
nunc amplius asserit, fructum ad totam Ecclesiam pervenire, De quo 
fructu dictum est ad Philippenses capite 1, 12. Quid hac expositione 
clarius minusque coactum, et magis simplex? Paulum ideo in perse- 
quutione laetum esse, quia reputet, quod alibi (II. Corinth. 4, 10.) 
scribit, circumfełendam esse mortificationem Christi in oorpore no- 
$tro, ut vita eius manifestetur in nobis. Item ad Timotheum (II. Tim. 
2, 11.): Si compatimur, etiam simul regnaturos: si commorimur, 
etiam simul victuros; felicem igitur et gloriosum exitum fore. De- 
inde non recusandam esse conditionem, quam Ecclesiae suae ordinavit 
Deus, ut membra Christi congruentem cum suo capite symmetriam 
habeant. Tertio, libenter perferendas esse afflictiones, quae utiles 
sint piis omnibus, et totius Ecclesiae salutem promoveant, Evangelii 
doctrinam illustrando. Atqui his omnibus posthabitis et neglectis no- 
vum commentum excuderunt Papistae, quo suas indulgentias proba- 
rent. Indulgentias vocant poenarum remissionem, quae nobis fit per 
martyrum merita, Nam quum gratuitam peccatorum remissionem 
negent, sed redimi fingant operibus satisfactoriis: ubi satisfactiones 
iustam mensuram non implent, advocant in subsidium martyrum san- 
guinem, ut coram Dei iudicio ad expiationem valeat cum Christi san- 
guine. Atque hanc misturam thesaurum vocantEcclesiae: cuius claves 
postea quibus visum est committunt, Nec eos pudet in tam exsecra- 
bilis blasphemiae suffragationem torquere praesentem locum. quasi 
Paulus hic asserat passiones suas expiandis hominum peccatis valere 
Urgent vocem vo:s95uara, quasi Paulns neget sufficere, quae passus 

est Christus ad redemptionem hominum, Nemo antem non videt 
Paulum ita loqui, quia oporteat per afflictiones piorum adduci cor- 

us Ecclesiae ad suam perfectionem, dum membra capiti suo con- 
Egurantur. Ac timerem calumniae suspicioħem in recitandis talibus 
portentis , nisi eorum libri testes essent, nihil me illis falsoʻ'impu- 
tare. Urgent etiam quod dicit Paulus, se pro Ecclesia pati. Mi- 
rum est, argutum hunc sensum nemini veterum in mentem venissa, 
omnes enim nobiscum interpretantur, pro Ecclesia pati sanctos, 
quia fidem Ecclesiae confirmant. Papistae autem inde colligunt, 
sanctos esse redemptores, quia expiandis peccatis sanguinem fun- 
dant. Seéd ut clarius perspiciant lectores eorum impudentiam, fa- 
teor tam martyres pro Ecclesia passos esse quam Christum, sed di- 
versis modis, quod Augustini verbis malo quam meis exprimere, 
Sic enim scribit tractatu in lohann. 8, 4.: Etsi fratres pro fratribus 
morimur, nullius tamen sanguis martyris in peccatorum remissio- 
nem funditur: quod fecit Christus pro nobis. neque in hoc quid imi- 
taremur, sed quid gratularemur, nobis contulit. Item libro ad Bo- 
mifacium quarto: Sicut solus Dei Filius factus est filius hominis, ut 
nos faceret Dei filios: ita etiam pro nobis solus suscepit sine culpa 
poenam, ut per ipsum sine meritis consequamur indebitam gratiam. 
Quibus simile est illud Leonis Episcopi Romani: Accepere iusti, 
mon dederunt coronas, et de fortitudine fidelium nata sunt exempla 

atientiae, non dona iustitiae. Singulares quippe eorum mortes 
uere, nec alterius debitum quispiam suo fine persolvit, Hunc au- 
tem Pauli verbis inesse sensum, facile ex contextu patet. subnectit 
enim se pati secundum dispensationem sibi conimissam. Scimus au- 
tem non redimendae, sed aedificandae Ecclesiae ministerium illi 
fuisse commissum, et ipse hoc diserte continuo pos profitetur, Id 
est quod etiam scribit ad Timotheum (II. Tim. 2, 10.), se sustinere 
omnia propter electos, ut salutem consequantur, quae est in Chri- 
sto lesu. Et secundae ad Corinth. cap. 1, 4., se perferre libenter 
omnia pro ipsorum consolatione et salute. Discant igitur pii lecto- 
xes odisse ac detestari profanos istos sophistas, qui ut suis figmentis 
' colorem inducant, ita ex professo corrumpunt Scripturas et adul- 
terant. 

25. Cuius factus sum ego minister, En quo nomine patiatur 
pro Eecclesia: nempe quia minister est, non ad dandum redemptio- 
nis pretium (ut Augustinus scite et pie loquitur) sed praedicandum. 
Porro aliter se ministrum Ecclesiae nunc appellat, atque alibi (I. Co- - 
xinth. 4, 1.) ministrum Dei, et nuper Evangelii. Serviunt enim Deo 
Apostoli et Christo, ad promovendam utriusque gloriam: serviunt 
Ecclesiae in salutem, et ipsum Evangelium administrant, Diversa 
igitur in istis loquutionibus est ministerii ratio: sed unum absque 
alio constare nequit. Dicit autem Erga vos, ut munus illius ad é 
quoque pertinere sciant. Ad implendum sermonem, Finem ascri- 
bit sui ministerii, ut efficax sit Dei sermo, quod fit, dum obedien- 
ter.recipitur. Haec enim Evangelii virtus est, ut potentia Dei sit 
in salutem omni credenti (Rom. 1, 16.) Verbo igitur suo efficaciam 
et effectum dat Deus per Apostolos. Quànquam enim ipsa praedica- 
tio, qualiscunque sit eventus, impletio est sermonis: fructus tamen 
demum ostendit , non frustra sparsum esse semen. 

26. Mysterium reconditum. Evangelii commendatio, quod sit 
admirabile Dei secretum. Non abs re Paulus toties Evangelium 
quam maximis potest laudibus extollit. videbat enim ludaeis esse 
scandalum, Graecis stultitiam (I. Corinth. 1, 23.), Et nos quoque 
hodie videmus, quanto sit in odio hypocritis, quam superhe a mundo 
contemnatur, Paulus ergo, ut tam iniqua et perversa iudicia refa- 
tet, magnifice extollit Evangelii dignitatem, quoties ita fert acce- 
sio. „atque ad id variis argumentis utitur pro loci circumstantia, 


[ 

Hic vocat Sublime arcanum, quod incognitum fnerit saecülis et ge- 
nerationibus: hoc est ab initio mundi per tot aetatum circuitus, 
Quod autem de Evangelio loquatur, apparet ex cap. 16, 25., episto- 
lae ad Romanos, ad Ephesios cap. 8, 9., et similibus. Sed ratio ap- 
pellationis quaeritur. Nonnulli, quia Paulus nominatim Gentium 
vocationem attingit, hanc solam rationem- appellationis esse iudi- 
cant, quod Dominus quasi ex insperato gratiam suam effuderit in 
Gentes, quas vitae aeternae communicatione in perpetuum privasse 
videbatur. Atqui propius omnia intuenti hanc tertiam esse ratio- 
nem patebit, non solam: quod quidem pertinet ad praesentem lo- 
cum, et illum alterum ad Romanos, quem citavi. Prima enim est, 
quod, quum sub obscuris tam verborum-quam ceremoniarum invo- 
Jucris ante Christi adventum Ecclesiam suam gubernasset Deus, su- 
bito plena caritate affulsit per Evangelii doctrinam, Secunda, quod, 
quum nihil ante cerneretur praeter externas figuras, exhibitus fue- 
yit Christus secum ferens plenam veritatem, qua latuerat. Tertia 
est quam dixi, quod totus orbis, qui hactenus a Deo alienus fuerat, 
in spem salutis vocetur, et omnibus offeratur eadem aeternae vitae 
hereditas. Harum rerum attenta consideratio coget nos mysterium 
hoc, quod praedicat Paulus, suspicere et adorare: quamlibet con- 
temptim habeatur a mundo, vel etiam rideatur, Quod nunc reve- 
latum est. Nequis aliorsum traheret nomen Mysterii, quasi de re 
&dhuc-abstrusa et ignota loqueretur, addit nunc tandem fuisse pu- 
blicatum, ut hominibus innotesceret. Quod igitur suapte natura 
arcanum erat, patefactum Dei voluntate fuit. quare non est, quod 
.nos obscuritas absterreat post Dei revelationem. Addit tamen San- 
ctis: quia non omnibus revelatur Dei brachium, ut eius consilium 
intelligant. f . 


27. Quibus voluit. Hic vero frenum iniicit hominum audaciae, 
ne plus sapere vel inquirere sibi permittant, quam oportet : sed hoc 
no contenti esse discant, ita Deo placuisse. Dei enim voluntas 
abunde sufficere nobis debet pro causa, hoc tamen praecipue dictum 
.est ad gratiae Dei commendationem, quia innuit Paulus, homines 
minime causam praebuisse Deo, ut participes fierent huius arcani, 
quum docet ipsum sponte fuisse huc adductum, et quia voluerit, 
Vulgare enim est apud Paulum, Dei beneplacitum quibuslibet homi- 
num meritis et externis causis opponere. — Quae sint divitiae. Sem- 
per observandum, quam magniloquus sit in extollenda Evangelii di- 
.gnitate. sciebat enim eam esse hominum ingratitudinem , ut hunc 
jnaestimabilem thesaurum, et quantumvis excellentem Dei gratiam 
.secure nihilominus contemnant, aut certe vilipendant. Ergo non 
contentus nomine JMysterii addit Gloriam, et eam quidem non exi- 
guam aut vulgarem. Divitiae enim amplitudinem significant Paulo, 
ut notum est. Nominotim in Gentibus apparuisse docet has divitias. 
qnid enim magis admirabile quam Gentiles, qui tot saeculis demersi 
fuerant in morte, ut viderentur penitus desperati, repente accen- 
seri Dei filiis, et hereditatem salutis accipere? Qui est Christus 
in vobis, Quod de Gentibus dixerat in genere, accommodat ipsis 
Colossensibus, ut efficacius in se agnoscant, et maiore reverentia 
exosculentur Dei gratiam. Dicit'ergo: Qui est Christus, quo signi- 
ficat totum illud arcanum in Christo contineri, et omnes sapientiae 
coelestis divitias obtineri, quum habetur Christus, quemadmodum 
apertius paulo post asseret. Addit In vobis: quia nunc Christum 
possident, a quo nuper erant tam alieni ut nihil supra. Postremo 
Christum vocat Spem gloriae: ut sciant nihil ad plenam beatitudi- 
nem sibi deesse, postquam Christum adepti sunt. Hoc autem admi- 
rabile Dei opus est, quod in vasculis testaceis et fragilibus resideat 
spes coelestis gloriae. 


` 

28. Quem nos praedicamus, „Hic vero ad suam praedicationem 
transfert, quicquid prius de mirifico et adorando Dei arcano pro- 
nuntiavit; atque ita exponit, quod iam attigerat de commissa sibi 
dispensatione. Huc enim tendit, ut suum Apostolatum.ornet, suae- 
que, doctrinae auctoritatem vindicet. Postquam enim Evangelium 
in sublime extulit, nunc addit, esse illud Divinum arcanum , quod 
praedicat. Verum non abs re nuper inseruit, Christum esse illius 
arcani summam: ut scirent nihil doceri posse Christo absolutius. 
Quae sequuntur verba, magnum etiam pondus habent. se doctorem 
facit omnium hominum, quo significat nullum tanta sapientia prae- 
stare, qui se eximere a suo magisterio debeat, ac si diceret: Con- 
stituit me Deus in excelso loco publicum arcani sui praeconem, ut 
sine exceptione totus mundus ex me discat. In omni sapientia, per- 
inde valet ac si talem assereret suam doctrinam, quae hominem ad 
solidam sapientiam, et cui nihil desit, perducat. Atque hoc est, 
quod addit continuo, quicunque se veros discipulos praebuerint, eos 
reddi perfectos. vide secundum caput prioris ad Corinthios. Quid 
autem potest expeti melius quam quod summam perfectionem nobis 
«confert? Iterum repetit, ín Christo, nequid. scire praeter unum 
Christum velint. Ex hoc loco etiam colligere licet verae sapientiae 
definitionem, nempe qua perfecti sistamur coram Deo, idque in 
Christo, non alibi. 

29. In quam rem. Duabus circumstantiis auget gloriam sui 
Apostolatus, suaeque doctrinae. Primum studii sui mentionem fa- 
cit: quod est argumentum difficultatis, Sunt enim ut plurimum 
praestantissima , quae maxime sunt ardua, Alterum est firmius, 
quod Dei potentiam in suo ministerio relucere commemorat. Porro 
non de successu tantum loquitur praedicationis suae (quanquam in 
.eo quoque apparet Dei benedictio), sed etiam de efficacia Spiritus, 
in qua se evidenter Deus monstrabat. Nam suos conatus, quum hu- 
manum modum superaret, merito adscribit Dei poteptiae, quam po- 
tenter in hac parte operantem conspici asserit. 


C Apr. II. 


4. Volo autem vos scire quantum certamen habeam pro vo- 
bis et jis qui sunt Laodiceae, et quicunque non viderunt fa- 
ciem meam in carne: 2. Ut consolationem accipiant corda 
ipsorum, ubi compacti fuerint in caritate, et in omnes di- 
.vitias certitudinis intelligentiae, in agnitionem mysterii Dei, 
et Patris, et Christi: 8. In quo sunt omnes thesauri sapien— 
tiae et intelligentiae absconditi. 4. Hoc autem dico, nequis 
vos decipiat persuasorio sermone. §. Nam etsi corpore sum 
absens, spiritu tamen sum vobiscum, gaudens et videns or- 
dinem vestrum, et stabilitatem vestrae in Christum fidei. 


1. Volo autem vos scire. Amorem erga eos suum testatur, quo 
plus fidei habeat et auctoritatis. libenter enim iis credimus, quos 
scimus salutis nostrae esse studiosos. Nec vulgaris amoris signum 
est,- quod de illis erat sollicitus in media morte, hoc est, quum de 
vita periclitaretur. Et qno studii sui et curae vehementiam. magis 
exprimat, vocat certamen, Non reprehendo, quod Erasmus vertit 
Sollicitudinem: vis tamen verbi Graeci observanda est, quia yw 
ponitur, ubi est contentio, Eodem argumento confirmat, suum mi- 
nisterium ad eos spectare. nam unde tam anxia de ipsorum salute 

cogitatio, nísi quia Gentium Apostolus debuit etiam ignotos amore 
curaque complecti? Quia autem vulgo nulla dilectio est inter igno- 
tos, extenuat notitiam, quae contrahitur ex aspectu, quum dicit 
Quicungue non viderunt faciem meam in carne, Est enim inter Dei 
€ervos alius aspectus quam carnis, qui amorem conciliet, Quia 
communi fere consensu receptum est, priorem ad Timotheum Laos 
dicea fuisse scriptam: ideo quidam Galatiae attribuunt hanc Laodi- 
eram, cuius mentionem facit Paulus: quum illa metropolis fuerit 
Phrygiae Pacatianae. Verum mihi verisimilius videtur, mendosam 
esse illam inscriptionem, quemadmodum suo loco annotabitur. 
` 2, Ut consolationem, Nunc significat, quid illis desideret, ac 
ostendit vere Apostolicum esse suum affectum. Nihil enim aliud 
Sibi cordi esse asserit, quam ut sint colligati in fide et caritate, 
Ergo non praepostero dio (ut in quibusdam accidit) se impulsum 
fuisse demonstrat, ut tantam Colossensium et aliorum curam susci- 
peret: sed quia ratio officii sic postulabat. Consolatio hic capitur 
pro vera tranquillitate, in qua conquiescant,. eius tunc demum com» 
potes fere asserit, si in caritate et fide compacti sint. Hinc appa- 
tét, ubi situm sit summum bonum, et quibus rebus constet: nempe 
dum in unam fidem mutuo consentientes, mutua etiam caritate su- 
mus coniuncti, hoc, inquam, solidum pii animi gaudium, haec 
beata vita. Sicuti autem caritas ab effectu hic commendatur, quod 
vera laetitia piorum animos perfundit: ita rursum eius causa osten- 
ditur, quum dicit, In omnem plenitndinem intelligentiae, Vincu- 
lum enim sanctae unitatis est Dei veritas, dum eam uno consensu 
&mplectimur. Pax enim et concordia cum hominibus ex illo fonte 
manat. Divitias certitudinis intelligentiae. Quia plerique, tenui 
gum contenti, nihil praeter confusam et evanidam notitiam ha- 
ent, nominatim ponit divitias intelligentiae: quo nomine signi- 
ficat plenam et luculentam perceptionem. et simul admonet, pro 
intelligentiae mensura etiam in caritate proficiendum esse. Nomine 
Certitudinis fidem ab opinione discernit. Is enim vere demum co 
noscit Deum, qui non vacillat dubitatione aut nutat: sed qui stat 
in firma constantique persuasione. Hanc constantiam et stabilita- 
tem Paulus saepius ztiÀgooqooíay vocat: quo etiam nomine hic utitur, 
et cum fide perpetuo coniungit, ut certe non potest ab ea magis 
avelli, quam a sole calor aut lumen. | Diabolicum igitur scholasti* 
corum dogma, od, sublata certitudine, coniecturam moralem 
(quam appellant) in illius locum substituit. In agnitionem myste- 
rii. Hoc membrum appositive legendum est; nam exponit, quas 
sit illa scientia, cuius meminit: nempe aliud non esse quam Evan- 
gelii cognitionem. — Venditant enim et pseudoapostoli suas impostu- 
ras sapientiae titulo. sed Paulus filios Dei in solo Evangelio retinet, 
néquid aliud scire appetant. Cur pro Evangelio ponat Mysterii no- 
men, iam dictum est. Verum hinc discamus, sola fide, non ratione, 
nec perspicacia humanae mentis, Evangelium posse capi, quia alio- 
qui res est a nobis abscondita. Mysterium Dei passive interpretor, 
in quo revelatur Deus. Nam continuo adiungit et Patris, et Christi: 
qua particula significat non posse Deum cognosci, nisi in Christo, 
sicuti rursus necesse est Patrem cognosci, ubi Christus cognoscitur. 
utrumque enim affirmat Iohannes (I. Ioh. 2, 23.): Qui habet Filium, 
"habet et Patrem: qui non habet Filium, neque Patrem habet, Ergo 
quicunque extra Christum aliquid de Deo scire se putant, idolum 
. sibi fingunt Dei loco. Sicuti etiam e converso Christum ignorat, 
qui,non perducitur per eum ad Patrem: adeoque totum Deum in 
ipso amplectitur. Est interea locus memorabilis ad probandam Chri- 
sti Deitatem , et unam cum Patre essentiam. Nam praefatus de no- 
titia Dei, mox tam ad Filium quam ad Patrem accommodat. unde 
sequitur, Filium cum Patre eundem esse Deum. 


" 

8. In quo sunt. Particula In quo vel totum illud complexum 
.refert, de agnitione mysterii: vel ad proximum tantum spectat, 
nempe Christum. Tametsi autem parum est discriminis inter hoc 
et illud, posterius tamen magis placet, et est magis receptum. Sen- 
sus est igitur, in Christo latere thesauros omnes sapientiae et scien- 
tiae, quo significat nos perfecte sapere, si Christum vere cognosci- 
mus: adeo ut insania sit, praeter ipsum quicquam scire velle, Nam 
quum Pater totum se in illo patefecerit, extra Deum sapere vult, 
qui non est solo Christo contentus. Si de mysterio exponere libeat, 
&ensus erit, totam piorum sapientiam in Evangelio inclusam esse, 
quo nobis Deus in Filio suo revelatur. Thesauros autem dicit ab- 
scónditos, quia non eminent magno splendore conspicui: sed potius 
sub crucis humilitate et simplicitate contemptibili quasi delitescunt, 
Est enim semper crucis praedicatio (ut habuimus ad Corinthios) 
mundo stultitia, Inter sapientiam et intelligentiam hoc loco non 
ono magnum discrimen, quia tantum duplicatie ad augendum va- 
et, ac si dixisset, nihil alibi posse inveniri scientiae, eruditionis, 
doctrinae, sapientiae, ; 


4. Hoc dico nequis. Quia hominum figmenta (ut postea videbi- 
mus) speciem habent sapientiae, praeoccupatos esse oportet piorum 
animos hac persuasione, satis superque unam esse Christi notitiam. 
Et certe haec clavis est, quae ianuam omnibus pravis erroribus ob- 
serare potest: Quid enim in causa fuit, cur tot impiis opinionibus, 
tot idololatriis, tot stultis speculationibus se homines implicuerint, 
nisi quia , despecta Evangelii simplicitate, altius aspirare ausi sunt? 
Quicquid ergo errorum est in Papatu, huic ingratitudini acceptum 
ferri debet, quod non acquiescentes in uno Christo alienis doctrinis 
se dederunt. Bene itaque Apostolus ad Hebraeos, dum hortari vo- 
lens fideles, ne peregrinis doctrinis ant novis sinant se abduci, hoa 
primum fundamento utitur, Christus heri et hodie, et in saecula 
(Hebr. 18, 8.). quibus’ verbis significat, extra periculum esse, qui 
in Christo manent: omnibus autem fallaciis et deceptionibus esse 
expositos, quibus non sufficit Christus. Ita hic Paulus, quisquis 
non vult decipi, eo principio munitum esse vult: non esse fas ho- 
mini Christiano, quicquam praeter Christum sapere. Etiamsi spe- 
ciosissimum habeat coloréiis quicquid postea afferetur, nihil tamen 
fiet. Nulla denique erit pithanologia, . quae animos eorum vel mi- 
nimum digitum flectat, qui suam mentem Christo addixerint. Lo- 
cus certe insigniter efferendus. nam ut is omnibus impiis dogmati- 
bus obviavit, qui docuit homines nihil scire praeter Christus : ita 
eadem est ratio, qua hodie totum Papatum destruamus, quem ex 
Christi ignorantia conflatum esse constat, 


5. Nam etsi corpore sum absens, spiritu.  Nequis obiiceret, ex 
loco tam remoto parum opportunam esse admonitionem: dicit amo- 
rem erga eos suum facere, ut illis adsit spiritu, et quasi ex re prae- 
senti iudicet, quid illis expediat. Et praesentem eorum statum lau- 
dando admonet ipsos, ne inde labantur, aut declinent, Gaudens, 
inquit, et videns: hoc est, quia video. Copula enim particulam 
causálem valet, quod Latinis et Graecis est usitatum. perinde est 
ac si diceret: Pergite qua coepistis; scio enim vos hactenus tenuisse 
rectum cursum, quoniam non obstat loci distantia, quominus vos 
oculis mentis aspiciam. Ordinem et stabilitatem. Duo pónit, qui- 
bus constat Ecclesiae perfectio: ordinem inter ipsos, et fidem in 
Christum. Ordinis nomine tam consensum quam mores rite compo- 
sitos, et totam disciplinam significans. Fidem a constantia et stabi- 
litate laudat, significans inanem esse fidei umbrafn, ubi animus nu- 
tat et alternat inter varias opiniones. 

6. Quemadmodum igitur suscepistis Christum Iesum Do- 
minum, in ipso ambulate: 7. Radicati in ipso, et áedificati, 
et confirmati in fide, quemadmodum edocti estis, abundan- 
tes in ea cum gratiarum actione. 


6. : Quemadmodum, Laudi attexit exhortationem, in qua docet, 
nihil illis profuturum, quod semel Christum receperint, nisi in ipso 
permaneant. Porro quia pseudoapostoli Christi nomen obtendunt 
ad fallendum: his occurrit huic periculo, dum pergere ipsos iubet, 
quemadmodum edocti fuerant, et quemadmodum receperant Chri- 
stum. Nam his verbis admonet, ita constanter adhaerendum esse 
doctrinae, quam ab Epaphra traditam amplexi erant, ut sibi ab alia 
quavis doctrina et fide caveant. Sicuti dicebat Iesaias (30, 21.): Haec 
est via, ambulate in ea. Et sane ita agendum est, ut veritas Evan- 
gelii, postquam nobis est patefacta, nobis sit murus aheneus ad re- 
pellendas. omnes imposturas. Tribus autem metaphoris exprimit, 
qualem ab ipsis requirat fidei constantiam. Prima est in verbo Am- 
bulandi. comparat enim puram Evangelii doctrinam, ut eam didice- 
rant, viae certae, quam quisquis tenuerit, extra erroris periculum 
futurus est, Hortatur ergo si non velint aberrare, ut ne a cursu, 
quem ingressi sunt, deflectant. Secunda sumpta est ab arboribus. 
sicuti enim arbor, radicibus profunde actis, satis habet fulturae ad 
sustinendos omnes ventorum et procellarum impetus: ita siquis in 
Christo alte ac penitus fixus sit, tanquam in firma radice, nullis 
Satanae machinationibus deiici poterit a recto statu. Contra siquis 
. non defixerit radices in Christo, facile circumferetur quovis vento 
doctrinae, non secus atque arbor nullis fulta radicibus, primo quo- 
que flatu abripitur. Tertia metaphora est fundamenti. domus enim, 
quae fundamento non sustinetur, mox corruit. Idem et iis accidit, 
qui aliis fulturis quam Christo incumbunt vel certe, qui non sunt in 
eo solide fundati, sed habent quasi suspensum fidei suae aedificium 
propter infirmitatem ac levitatem. Haec duo observanda sunt.in 
verbis Apostoli: immotam esse eorum firmitatem, qui in Christum 
recumbunt: et cursum minime dubium, vel errori obnoxium. atque 
haec eximia est laus fidei ab effectu. Deinde eo usque proficiendum 
esse nobis in Christo, dum profundas in eo radices egerimus. Unde 
colligere promptum est, eos tantum vagari per devia et inquietos 
fluctuare, qui Christum non tenent, 

T. Et confirmati in fide. Idem absque figura repetit, quod per 
translationes dixerat, nempe viae prosequutionem , radicis et funda- 
menti fulturam, esse firmitudinem et constantiam fidei, Et obser- 
va, quia probe edocti fuerint, hoc illis argumentum proponi, ut 
tuto secureque in fide sibi comperta gradum figant. Abundantes, 
Non vult eos tantum stare immobiles, sed magis in dies ac magis 
augescere, Quum addit Cum gratiarum actione, vult semper esse 
memores, unde fides ipsa proveniat: ne efferantur arrogantia, sed 
potius cum timore acquiescant in Dei dono. Et certe ingratitudo 
saepissime in causa est, cur nos tam luce Evangelii quam aliis Dei 
gratiis privemur. 


8. Videte nequis vos praedetur per philosophiam et ina- 
nem deceptionem, secundum traditionem hominum, secun- 
dum elementa mundi, et non secundum Christum: 9. Quo- 
niam in ipso habitat omnis plenitudo Deitatis corporaliter, 
10, Et estis in ipso completi, qui est caput omnis principa- 
tus et potestatis, 11. In quo etiam estis circumcisi Circum- 

cisione non manufacta, exuendo corpus peccatorum carnis, 

Circumcisione, inquam, Christi, 12. Consepulti cum ipso 
er Baptismum: in quo et consurrexistis per idem efficaciae 
ei, qui suscitavit illum ex mortuis, 


8. Videte nequis. Iterum cui veneno antidotum a se datum op- 
poni debeat, admonet. Tametsi enim commune est illud adversus 
omnes diaboli imposturas remedium, ut diximus: habebat tamen 
peculiarem tunc usum inter Colossenses, cui accommodari debebat. 
Videte, inquit, nequis vos praedetur. Verbo utitur admodum pro- 
prio. alludit enim ad praedones , qui, dum violenter rapere gregem 
nequeunt, fraude abigunt pecudes. Ita Ecclesiam facit Christi ovile, 
et huius ovilis septa puram Evangelii doctrinam. Nos ergo, qui 
sumus Christi oves, significat tuto in loco quiescere, dum fidei uni- 
tatem tenemus. pseudoapostolos autem praedonibus facit similes, 
qui a caulis nos abducunt. Vis ergo in grege Christi censeri, vis 
manere in eius caulis? ne latum unguem a doctrinae puritate defle- 
ctas. Nam certe boni Pastoris officium faciet Christus nos prote- 
gendo, si tantum vocem eius audierimus , alienorum voces respue- 
rimus. Denique caput decimum Iohannis expositio est praesentis 
loci. Per philosophiam. Quia multi falso putarunt hic damnari 
a Paulo philosophiam, definiendum est, quid intelligat per hoc no- 
zen. Meo autem iudicio intelligit quicquid ex se comminiscuntur 
homines, dum volunt proprio sensu sapere: idque non absque spe- 
cioso rationis praetextu, ut sit in speciem probabile. Neque enim 
in reiiciendis hominum commentis, quae nullam habent commen- . 
dationem, multum est negotii, sed in 1is quae fallaci sapientiae opi- 
nione mentes capiunt. Aut si uno verbo quis malit, philosophia 
nihil aliud est quam persuasorius sermo, qui pulcris ac plausibili- 
bus argumentis se insinuet in animos hominum. "Tales, fateor, erunt 
omnes Philosophorum argutiae, siquid de suo addere velint ad pu- 
rum Dei sermonem, itaque philosophia nihil aliud erit quam spiri- 
tualis doctrinae corruptela, si Christo permisceatur. Sed memine- 
rimus, Paulum sub Philosophiae nomine tantum damnasse omnes 
adulterinas doctrinas, quae nascuntur ex humano capite, qualem- 
cunque habeant rationis colorem. Quod proxime sequitur de inani 
deceptione, sic resolvo: Cavete a philosophia, quae nihil aliud est 
quam inanis deceptio, ut sit hoc additum appositive. Secundum 
traditionem hominum. Propius demonstrat quam philosophiam im- 
probet, simulque duplici nomine eam coarguit vanitatis; quia sit 
non secundum Christum, sed:secundum hominum placita, et sita 
sit in elementis mundi, Nota autem quod tam mundi elementis 
quam hominum traditioni Christum opponit. quo significat, quic- 
quid in hominum cerebro fabricatum est, non esse Christo consen- 
taneum, qui unicus a Patre Doctor nobis ordinatus est, ut in sim- 
plicitate Evangelii sui nos retineat. Ea autem vel exiguo humana- 
rum traditionum fermento corrumpitur. Significat item alienas a 
Christo esse omnes doctrinas, quae in elementis mundi cultum Dei 
constituunt, quem ex Christi regula spiritualem esse scimus: quae 
etiam hominum mentes nugis illis ac tricis impediunt, quum recta 
nos ad se vocet Christus, Sed quid vocat Elementa mundi? non du- 
bium quin ceremonias. Nam cóntinuo post exempli loco speciem 
unam adducit, Circumcisionem scilicet. Cur autem ita vocet, du- 
plex ratio afferri solet. alii translationem esse putant, ut elementa 
sint puerilia rudimenta, quae non perducunt ad solidam doctrinam; 
alii accipiunt in proprio significatu pro rebus externis et corruptioni 
subiectis, quae nihil ad Dei regnum faciunt. Prior expositio magis 
arridet, sicut et ad Galatas capite 4, 8. 


144 , AN EPISTOLAE PAULI 


9. Quoniam in ipso habitat. Ratio cur non conveniant cum 
Christo elementa illa mundi, quae traduntur ab hominibus. sunt 
enim additamenta ad supplendum defectum, ut loquuntur. Atqui in 
Christo est perfectio, cui nihil addi potest. Ergo quicquid ex se 
&dmiscent homines, pugnat cum natura Cbristi, quia eum damnat 
imperfectionis. Solum hoc argumentum sufficiet ad refellenda omnia 
Papistarum figmenta, Quorsum enim spectant, nisi ut perficiant, 

od est a Christo inchoatum? atqui haec minime est ferenda in 
hristum contumelia. Ipsi quidem causantur se nihil Christo ad- 
dere, quia sint quasi pars Christianismi quae Evangelio attexuerunt, 
sed non effngiunt eiusmodi cavillo. Nam Paulus non de imaginario, 
sed de praedicato Christo loquitur, qui se per certam doctrinam re» 
velavit. Porro quum dicit P/enitudinem Deitatis habitare in Christo. 
nihil aliud sibi vult quam totum Deum in ipso inveniri: ut aliqui 
Deo melius ac praestantius appetat qui solo Christo non est conten- 
tus. Summa est, quod Deus in Christo se nobis plene atque in so- 
lidum exhibuerit. Adverbium Corporaliter varie exponunt interpre- 
tes. Ego improprie positum non dubito, pro Substantialiter. oppo- 
nit enim hanc Dei manifestationem, quam habemus in Christo, re- 
liquis omnibus, quae unquam fuerunt. Deus enim saepius se exhi- 
buit hominibus, sed in parte. In Christo autem totum se nobis com- 
municat. Alias etiam se manifestavit, sed in figuris, aut virtute et 
ratia. In Christo autem essentialiter nobis apparuit. ita impletur 
illud Iohannis (I. Ioh. 2, 28.): Qui habet Filium, habet et Patrem. 
Deum enim habent vere praesentem, ipsoque penitus fruuntur, qui 
Christum possident. 

10. Et estis in ipso completi. Addit perfectam illam Deitatis 

essentiam , quae est in Christo, in hoc nobis prodesse , ut in eo nos 

uoque perfecti simus; ac si diceret: Quod totus Deus in Christo re- 
eidet, ideo est ut, ipsum adepti, solidam in ipso perfectionem pos- 
&ideamus. Duplicem ergo iniuriam Deo faciunt, qui non acquie- 
scunt in solo Christo. nam praeter id, quod Dei gloriae derogant, 
aliquid supra eius perfectionem appetendo, sunt etiam ingrati, quod 
aliunde quaerunt quod iant in Christo habent. Non intelligit tamen 
Paulus, Christi perfectionem in nos transfundi, sed in ipso esse, 
quo expleamur, ita ut nihil amplius nobis desit. Qui est caput. 
Hanc particulam rursus inseruit propter Angelos, significans An- 
gelos quoque nostros fore, si Christum habuerimus. verum de hac 
re postea. Sed interim tenendum est, sursum et deorsum cancel- 
los nobis cireumdari, ne a Christo vel tantillum divertat fides 
nostra. 

1t. In quo etiam estis circumcisi, Hinc apparet disceptationem 
illi esse cum pseudoapostolo, qui Legem Evangelio miscebant, eo- 
que modo Christum quasi biformem fingebant. Speciem vero unam 
nominat, exempli causa. .Circumcisionem Mosaicam non superva- 
cuam modo, sed a Christo alienam esse probat, quia destruat spi- 
ritualem Christi circumcisionem. Nam in hunc finem data fuit Cir- 
cumcisio Patribus, ut figura esset rei absentis. qui igitur post Chri- 
sti adventum retinent illam figuram , completum fuisse negant quod 
figurat. Meminerimus ergo Circumcisionem externam hic cum spi- 
rituali conferri, non secus ac figuram cum veritate. Figura est rei 
absentis. ergo praesentiam veritatis abulet. Hoc est quod contendit 
Paulus, quia in Christo completum est quod Circumcisione manu- 
facta adumbratum fuit, nullum esse nunc huius fructum nec usum. 
Ideo Circumcisionem Christi esse pronuntiat, quae fit in corde: et 
ideo externam illam minime iam requiri, quia, ubi res exstat, eva- 
nescit umbratile illud signum, quod locum non habet nisi in rei ab- 
sentia. Ezuendo corpus. Corpus appellat massam ex omnibus vi- 
tiis conflatam, eleganti metaphora. Nam sicuti corporibus nostris 

sumus circumdati : ita etiam obvoluti tmdique sumus congerie vitio- 
rum. Et sicuti corpus ex variis membris est compositum, quae sin- 
gula'praprias suas actiones et officia habent: ita ex illa vitiositatis 
congerie se exserunt omnia peccata tanquam membra universi. Si- 
milis est loquutio ad Romanos capite 6, 18. Carnem suo more acci- 
it pro natura corrupta. Est ergo corpus peccatorum carnis vetus 
koma cum suis operibus. Tantum in ratione loquendi est diversi- 
tas: quia proprie hic massam vitiorum exprimit, quae emergunt ex 
natura corrupta. Hoc per Christum nos dicit consequi, ut certe 
tota regeneratio eius est beneficium. Ille est, qui praeputium cor- 
dis uostri circumcidit, hoc est, qui omnes carnis concupiscentias 
mortificat, non manu, sed Spiritu suo. Ergo in eo exstat veritas 
figurae. . 
19. Consepulti cum ipso per Baptismum.  Declarat etiamnum 
apertius modum spiritualis Circumcisionis: nempe quia, Ghristo 
conseglti, consortes sumus mortis eius. Id nominatim nos conse- 
qai per Baptismum docet; quo melius pateat, nullum esse usurmi 
ircumcisionis sub regno Christi. Poterat enim alioqui obiicere 
quispiam : Cur Circumcisionem aboles hoc praetextu, quia effectus 
cius sit in Christo? An non etiam spiritualiter circumcisus fuit 
Abraham? atqui hoc minime obstitit quominus signum rei adderet. 
Non est igitur supervacua externa Cireumcisio, etiamsi interior per 
Christum conferatur. Eiusmodi obiectionem anticipat Paulus, fa- 
cta Baptismi mentione. Circumcisionem , inquit, spiritualem pera- 
git in nohis Christus, non intercedente veteri illo signo, quod sub 
Mose valuit, sed Baptismo. Rei ergo exhibitae signum est Baptis- 
mus, quam absentem figurabat Circumcisio. Argumentum est ah 
oeconomia, quam Deus ordinavit. nam qui Circumcisionem reti- 
nent, modum fingunt dispensationis ab eo diversum, quem Deus 
instituit. Quod dicit nos sepeliri cum Christo, plus est quam eru- 
cifigi, Sepultura enim continuum mortificationis progressum expri- 
iit. Quod fieri hoc per Baptismum tradit, sicuti etiam ad Roma- 
nos capite 6, 4. , loquitur suo more, tribuens Sacramento efficaciam, 
ne frustra significet quod non sit. Per Baptismum ergo sepelimur 
cum Christo, quia mortificationem, quam illic figurat Ghristus, 
efficaciter simul peragit, ut res signo sit coniuncta. In quo et con- 
surrezistis. Amplificat gratiam, quam in Christo obtinemus, quae 
longe Circumcisionem antecellit, Non tantum in mortem Christi 
inserimur, inquit, sed resurgimus etiam in novitate vitae. quo ma- 
gis sunt in Christum iniurii, qui ad Circumcisionem reducere nos 
tentant. Et addit, Per fidem. nam certe per illam percipimus, quod 
offertur nobis in Baptismo. Sed quam fidem?  Efficaciae vel ope- 
rationis eius. quo significat fidem 1n Dei virtute esse fundatam. Ve- 
rum quia fides non vagatur in confusa et indefinita (ut loquuntur) 
potentiae divinae contemplatione: exprimit quam efficaciam respi- 
cere debeat, nempe qua suscitavit Christum a mortuis. Sumit au- 
tem pro confesso, quia fideles a capite suo avelli impossibile est, 
eandem Dei virtutem, quae se exseruit in Christo, communiter ad 
eos omnes diffundi. 


"183. Et vos, quum mortui essetis delictis et in prae- 
putio carnis vestrae, simul vivilicavit cum ipso, condo- 
nando vobis omnia peccata: 14. Et deleto, quod contra 
nos erat, dhirogragiho in decretis, quod erat nobis contra- 
rium, et illud sustulit e medio affixum cruci, 15. Exspo- 
lians principatus et potestates, traduxit palam triumphans 
de his in illa (vel ia se ipso). i 

13. Et vor, quum mortui. Quod in genere disseruit, admonet 
Colossenses, ut in se ipsis recognoscant: quae longe efficacissima 
est docendi ratio. Porro quia Gentiles erant, quum ad Christum 
sunt conversi, inde admonet quam absurdum sjt nunc ad Mosaicas 
ceremonias a Christo transilire.  Eratis, inquit, mortui in praepu- 
tio. Potest tamen vel in propria significatione accipi hoc nomen, 
vel translatitie. si proprie accipias, sensus erit: Praeputium sym- 
bolum est alienationis a Deo. nam ubi non est foedus gratiae, illic 
immundities, et inde maledictio et interitus. Atqui vos ex, praepu- 
tio Deus ad se vocavit, ergo ex morte. Ita praeputium non face- 
ret causam mortis, sed testimonium quod alieni essent a Deo, Sci- 
mus autem non aliter vivere homines, quam si Deo suo adhaereant, 
qui solus est ipsorum vita. Unde sequitur impios omnes, dum sibi 
maxime vivi et florentes videntur esse, tamen spiritualiter mortuos, 
Hoc modo conveniret hic locus cum secundo capite ad Ephesios 
(2, 11.) , ubi dicitur: Memineritis quod aliquando, quum essetis Gen- 
tes, vocatique praeputium ab ea Circumcisione, quae manu fit in 
carne, illo tempore eratis absque Christo, alienati a politia Israel, 
et hospites promissionum, [n translatione esset quidem allusio ad 
naturale praeputium : sed tamen Paulus hic loqueretur de contuma- 
cia cordis humani adversus Deum, et natura pravis affectibus iuqui- 
nata. Ego priorem expositionem magis amplector, quia melius qua- 
drat contextui. Commemorat enim Paulus praeputium impedimento 
non fuisse, quominus vitae Christi fierent consortes. unde sequitur, 
Circumcisionem gratiae Dei derogare, quam iam adepti erant, Quod 
vero mortem praeputio ascribit, hoc non est tanquam causae , sed 
tanquam symbolo. sicuti et altero loco ad Ephesios, quem citasi- 
mus. Et est usitatum Scripturae, a privatione signi rei privationem 
notare, ut Genes. 3, 22.; Ne forte Adam de fructu vitae edat, et vi- 
vat. Arbor enim vitam non conferebat: sed ablata signum erat mor- 
tis, Utrumque breviter hic Paulus expressit. dicit mortuos fuisse de- 
lictis, haec causa est. nam peccata nos alienant a Deo. Addit in 
praeputio carnis, Haec crat externa immundities , testimonium spi- 
ritualis mortis. Condonando vobis. Non sola quidem remissione 

eccatorum nos vivificat Deus: sed hic peculiariter eius mentionem 
acit, quia gratuita reconciliatio cum Deo, quae evertit operum iu- 
stitiam, maxime pertinct ad causam praesentem, ubi agitur de ab- 
rogatis ceremoniis. quemadinodum in epistola ad Galatas fusius dis- 
seruit. Nam pseudoapostoli, ceremonias stabiliendo, laqueo con- 
scientias obligabant, quo eas Christus solvit. 
f 14. Deleto, quod contra nos erat. Nunc conserta manu cum 
pseudoapostolis pugnat. Nam hic erat status causae, an ceremonia- 
rum observatio necessaria esset sub regno Christi, Contendit autem 
Paulus, ceremonias fuisse abolitas. atque ut id probet, comparat 
eas chirographo, quo Deus nos quasi obstrictos tenet, ne possimus 
reatum inficiari. Nunc dicit ita nos fuisse liberatos a reatu, ut chi- 
rographum etiam deletum fuerit, ne memoria exstaret. Scimus 
enim in nominibus, manente chirographo etiam obligationem vi- 
gere: chirographi contra inductione , aut laceratione, absolvi debi- 
torem. Unde sequitur, beneficium Christi minuere eos omnes, qui 
ceremonias adhuc urgent: quasi non esset per ipsum nobis parta ab- 
solutio, restituunt enim chirographo suum vigorem, "ut nos adhuc 
teneat obnoxios. Est igitur haec vere theologica ratio ad proban- 
dam ceremoniarum abrogationem, quoniam si Christus nos plene re- 
demit a reatu, memoriam quoque obligationis tollere debuit, quo 
pacatae sint ac tranquillae conscientiae coram Deo. sunt enim haec 
duo annexa.. Quum varie hunc locum exponant interpretes, nemo 
st qui mihi satisfaciat. Alii simpliciter de lege morali Paulum lo- 
qui putant: sed falso. nam decreta vocare solet Paulus illam partem, 


[ 


AD COLOSSENSES Car. IL © 4147 


quae in ceremoniis est sita: ut in epistola ad Ephesios (2 15.) et 
paulo post. Praesertim tamen locus ad Ephesios convincit, de ce- 
remoniis Paulum hic loqui. Melius itaque alii, qui ad ceremonias 
restringunt: sed in eo errant ipsi quoque, quod rationem non ad- 


dunt cur vocetur chirographum, vel potius diversam a vera assi- ` 


gnant: nec rite hanc similitudinem accommodant contextui. Est 
autem ratio, quod ceremoniae omnes Mosaicae confessionem ali- 
quam reatus secum habebant, quae ipsarum cultores quasi arctiore 
vinéulo:coram iudicio Dei adstringeret. -Exempli gratia, Ablutiones 
quid aliud erant, quam sordium testimonium? Quoties victirha ali- 
qua immolabatur, nonne populus, qui adstabat, intuebatur illic 
mortis suae imaginem? Nam quum homines in suum locum substi- 
tuerent innoxium animal, confitebantur ea se morte dignos esse. 
Denique qum illic erant ritus, tot eraut spectacula reatus homi- 
num, et chirographa obligationis. Siquis obiiciat, fuisse sacramenta 
gratiae Dei, quemadmodum hodie nobis est Baptismus, et Euchari- 
stia: responsio facilis est. Duo enim in ceremoniis veteribus sunt 
consideranda: quod tempori congruebat, et deinde quod homines 
ducebat ad regnum Christi, Quicquid tunc agebatur , nihil praese 
ferebat aliud quam obligationem. Gratia quodammodo suspensa 
erat usque ad Christi adventum. non quod ab ea excluderentur Pa- 
tres, sed non habebant praesentem eius ostensionem in suis cere- 
moniis. . Nihil enim videbant praeter sanguinem pecudum in sacri- 
ficiis: in ablutionibus nihil praeter aquam. Ergo quoad praesentem 
conspectum, manebat reatus: imo céremoniae ipsae reatum ob- 
signabant. In hunc modum loquitur etiam Apostolus in tota epistola 
ad Hebraeos, qnia Christum ex adverso ceremoniis opponit. Nunc 
autem quid? Filius Dei morte sua non tantum nos liberavit a mor- 
tis condemnatione, sed quo absolutio certior foret, ceremonias illas 
abrogavit, nequod exstaret monumentum obligationis. Haec est 
plena libertas, quod sanguine suo delevit Christus non tantum pec- 
cata nostra, sed omne chirographum, quod nos Dei indicio obno- 
xios testari posset. Erasmus in versione sua turbavit contextum 
Pauli, dum posuit: Quod erat nobis contrarium per decreta. Hanc 
igitur lectionem, quam posui, ut vera est ac genuina, retine. 
Sustulit e medio , affixum cruci. Modum ostendit, quo Christus chi- 
rographum induxit. nam sicuti affixit cruci suae nostram maledi- 
ctionem, nostra peccata, poenas etiam nobis debitas: ita et illam 
servitutem Legis, et quicquid ad ligandas conscientias pertinet. Af- 
fixus enim cruci in se recepit omnia: ideoque ligavit, nequid ani- 
plius iuris in nos habeant, 

15. Ezspolians principatus. Disbolos procul dubio intelligit, 
quibus has partes assignat Scriptura, quod nos accusant coram Deo. 
Atqui Paulus exarmatos esse dicit, nequid adversum nos proferant, 
ipsa testificatione reatus nostri abolita. Nominatim vero hoc addit, 
quo significet victoriam Christi, quam de Satana sibi et nobis pe- 
perit, a pseudoapostolis deformari: et nos privari illins fructu, 
quando ceremonias veteres restituunt. Nam si libertas nostra spo- 
lium est, qnod Christus diabolo eripuit, quid alii faciunt, qui nos 
volunt in servitutem redigere, nisi quod spolia restituunt Satanae, 

uibus nudatus fuerat? Triumphans de his in illa.  Patitur qui- 
dem sermo Graecus ut legamus 1n se ipso. Imo maior pars codi- 
cum habet £v «úr cum aspiratione: sed omnino postulat loci cir- 
cumstantia, ut aliter legamus. quod enim de Christo frigide esset di- 
ctum, concinne ad crucem refertur. Quemadmodum enim crucem 
prius comparaverat insigni trophaeo , vel pompae triumphi, in qua 
traduxit Christus suos. hostes:. ita etiam nunc similem facit currni 
triumphali, in quo conspicuus apparuit. Etsi enim in cruce nihil 
nisi maledictio: sic tamen absorpta fnit virtute Filii Dei, ut quó- 

dammodo novam naturam induerit, Nullum enim tribunal tam ma- 
gnificum , nullus regalis thronus tam praeclarus, nulla tam insignis 
triumphi pompa, nullus tam sublimis currus, quam sit illud patibu- 
lum, in quo Christus mortem et diabolum, mortis principem, subegit, 
adeoque penitus contrivit sub pedibus suis. 


16. Itaque nequis vos iudicet vel in cibo, vel in potu, 
vel in parte diei festi, vel neomeniae, vel sabbathorum: 
17. Quae sunt umbra futurorum, corpus autem Christi. 
18. Nequis vobis palmam eripiat, volens in humilitate et 
cultu Angelorum id facere, in ea quae non vidit se ingerens, 
frustra inflatus a mente carnis suae, 19. Et non tenens ca- 
put, ex quo totum corpus per iuncturas et connexiones sub- 
ministratum et compactum , crescit incremento Dei. 


16. Itaque nequis. Quod de circumcisione prius dixit, nunc 
extendit ad ciborum dierumque discrimen. QCircumcisio enim prima 
initiatio erat in observationem Legis: alia deinde sequebantur. Iu- 
dicare hic significat culpae reum facere, vel religionem iniicere, 
ita ut amplius liberi non simus, Negat igitur in potestate homi- 
num esse subiicere nos observationi rituum, quos morte sua Chri- 
stus sustulit: et eximit nos ab eorum iugo, ne patiamur nos legibus, 
quas tulerint, illigari. Christum autem tacite cunctis mortalibus 
opponit, nequis tam audacter se efferat, ut, quod ab illo datum est, 
eripere tentet, In parte diei festi. Tò uépos aliqui accipiunt pro 
participatione, Chrysostomus ideo partem dixisse arbitratur, quod 
non omnes dies festos servabant: neque etiam exacte feriabantur ex 
Legis praescripto: quod dilutum est. Vide an non accipi possit pro 
segregatione. nam qui dierum faciunt discrimen, quasi unum ab 
alio dividunt. Talis partitio conveniebat ludaeis, ut dies praece- 
ptos sancte colerent, ab aliis segregando. Inter Christianos talis 
divisio cessavit. Atqui, dicet quispiam, nos adhuc retinemus ali- 

` quam dierum observationem. Respondeo, nos dies nequaquam ser- 
vare, quasi in feriis aliqua sit religio, aut quasi fas non sit tunc la- 
borare: sed respectum haberi politiae et ordinis, non dierum. At- 
que id est quod continuo subiungit. 

Quae sunt umbra futurorum. Ideo Christianos ab illis ser- 
vandis liberat, quia umbrae fuerint, quo tempore Christus adhuc 
quodammodo absens erat. Nam umbras opponit revelationi, ab- 
sentiam vero exhibitioni. Qui ergo umbras illas adhuc sectantur, 
perinde faciunt ac si quis hominis formam ex umbra consideraret, 
gum illum haberet coram in conspectu. Nam Christus iám pate- 
actus est nobis, adeoque illo tanquam praesente fruimur. Corpus, 
inquit, est Christi: hoc est, in Christo. Nam substantia illarum 
rerum, quas ceremoniae olim figursbant, nobis exposita est ante 
oculos in Christo, quia in se continet quicquid illae futurum desi- 
&nabant. Ergo aut Christi manifestationem obruit, aut Christum 
spoliat sua virtute, et quasi inanem reddit, qui ceremonias revocat 
in usum. Ideo si quisquam mortalium iudicis officium in hac parte 
sibi usurpet, ne obsequamur: quum Christus legitimus iudex nos 
absolvat. Nam quum dicit: Nemo vos iudicet; non allequitur pseu- 
doapostolos, sed prohibet ne Colossenses:collum iniquo iugo sub- 
mittant. Per se quidem abstinere a carne suilla, nihil nocet: sed 
perniciosa est obligatio, quia Christi gratiam evacuat. Siquis inter- 
roget: Quid igitur sentiendum de nostris sacramentis? an non etiam 
absentem Christum figurant? Respondeo, longe a ceremoniis ve- 
teribus differre. Quemadmodum enim pictores non exprimunt primo 

ductu imaginem vivis coloribus et elxovixGc , sed rudes et obscuras 
lineas primum ex carbone ducunt: ita sub Lege impolitam et quasi 
primae manus fuisse repraesentationem Christi; in nostris vero sae 
cramentis ad vivum expressam conspici. Quanquam longius Paulus 
respexit; opponit enim nudum umbrae aspectum corporis soliditati, 
ac deliri hominis esse admonet, inanes umbras prehensare, quum 
liceat manibus tractare solidum corpus. Porro nostra sacramenta 
ita Christum aspectu et loci distantia absentem figurant, ut semel 
exhibitum fuisse testentur, et nunc quoque offerant fruendum. Non 
sunt igitur nudae umbrae, sed potius praesentiae Christi symbola. 
continent enim illud Etiam et Amen omnium promissionum Dei, 
quod in Christo est semel patefactum. 

18. Nequis palmam. Alludit ad cursores vel athletas, quibus 
hac conditione destinata est palma, si non deficiant in medio stadio, 
vel post inchoatum certamen. Admonet igitur pseudoapostolos ni- 
hil aliud moliri, nisi ut palmam ipsis intercipiant: quia abducunt 
eos a rectitudine cursus sui. unde sequitur, non secus ac noxiosis- 
simas pestes esse fugiendos. Et locus est diligenter notandus: eos 
omnes, qui a simplicitate Christi nos abducunt, brabaeum supernae 
vocationis nobis intervertere. Volens in 'humilitate, Subaudien- 
dum est aliquid: ideo in textu inserui id focere. Nam periculi ge- 
nus indicat, quod cavere debebant, ac si diceret: Fraudare vos pal- 
ma volunt, quicunque sub humilitatis praetextu Angelorum cultum 
vobis commendant.  Faciunt enim ut, relicto unico scopo, extra 
viam erretis, — Humilitatem et cultum Angelorum coniunctim lego. 
nam illam hic consequebatur. Quemadmodum hodie Papistae, dum 

hilosophantur de sanctorum cultu, idem praetendunt. Nam ex de- 
iectione hominis ratiocinantur, quaerendos igitur esse mediatores, 
qui nobis subveniant, Atqui ideo se humiliavit Christus, ut recta 
nos ad ipsum conferamus, quamlibet miseri simüs peccatores, Scio 
cultum Angelorum aliter exponi a multis, nempe pro eo quem ho- 
minibus fingunt ab Angelis traditum. semper enim hoc titulo diabo- 
lus venditavit suas imposturas, Hodie Papa nugas omnes, quibus 
adulteravit purum Dei cultum, iactat esse revelationes. Similiter 
olim theurgi, ab Angelis sibi per manus traditum asserebant quic- 
quid superstitionum ementiebantur. Itaque illi Paulum fictitios 
omnes cultus hic taxare putant, qui Angelorum auctoritate falso 
commendantur. Sed potius (meo iudicio) commentum taxat de An« 
gelis colendis. Unde tam sedulo in hoc incubuit statim ab initio 
epistolae, ut Angelos in ordinem redigeret, ne Christi splendorem 
obscurarent, Denique sicnti viam sibi primo capite straverat ad tol- 
lendas ceremonias: ita etiam ad alia omnia impedimenta, quae nos 
&bstrahunt ab uno Christo, in hoc ordine est cultus Angelorum. Ab 
initio coluerunt Angelos superstitiosi homines, ut illorum opera ac- 
cessus od Deum sibi pateret. Hoc errore Christianam quoque Ec- 
clesiam imbuerunt Platonici, Nam utcunque Augustinus acriter in 
eos invehatur libro decimo De Civitate Dei, et multum damnet 
quicquid illi disputant de colendis Angelis: videmus tamen quid ac- 
ciderit. Siquis scripta Platonis conferat cum theologia Papistica, 
reperiet omnino a Platone istos hausisse, quae de Angelorum cultu 
garriunt. Summa haec est, honorandos esse Angelos, quos Plato 
vocat Daemonas «or» tijg &Uqruov dianopeiaçs. Hanc sententiam po- 
nit in Epinomide, confirmat in Cratylo, et multis aliis locis. Ab eo 
quid omnino differunt Papistae, At mediatorem non negant Filinm 
Dei. Ne isti quidem cum quibus certat Paulus. sed adminiculo An- 
gelorum quum ad Deum perveniri fingerent, ideoque exhibendum 
illis aliquem cultum: ita Angelos collocabant in sede Christi, eos- 
que Christi officio ornabant. Sciamus ergo damnari hic a Paulo 
fictitios omnes cultus, qui vel Angelis vel mortuis exhibentur, quasi 

post Christum, vel cum Christo subsidiarii sint mediatores, Nam 
tantundem a Christo recedimus, dum minimam partem eorum, quae 
illi propria sunt, transferimus ad quosvis alios, sive Angeli sint, sive 
homines. In ea quae non vidit se ingerens. Verbum ufazeitiv, 
cnius participio hic usus est Paulus, varias habet significationes, 
Quod Erasmus transtulit post Hieronymum , Fastuose incedens, non 
male quadraret, si exstaret exemplum huius significationis apud au- 
ctorem idoneum. Videmus enim quotidie quanta confidentia, quan- 
toque supercilio definiant temerarii homines de rebus ignotis. Adeo- 
que in praesenti causa, quam tractat Paulus, exstat insigue docu- 
mentum. nam qunm de sanctorum vel] Angelorum intercessione nu- 
gantur theologiSorbonici, periude atque ex tripode pronuntiant, 
mortuos nostrarum necessitatum conscios et spectatores csse, quia 
in reflexo Dei lumine omnia videant. Et tamen quid est minus cer- 
tum? imo quid magis obscurum ac perplexum? Sed haec snagistra- 
lis seilicet est eorum licentia, intrepide et audacter asserere quod 
non modo ipsi nesciunt, sed quod sciri ab hominibus nequit. Sen- 
sus ergo conveniret, si ea verbi significatio esset usitata: verum 
simpliciter capitur apud Graecos pro [ncedere. significat etiam in- 
terdum Inquirere. Si ita hoc loco accipere libeat, perstringet Pau- 
lus stultam curiositatem in rerum obscurarnm, et quae adeo sensum 
nostrum latent ac superant, investigatione. Verum ego mihi Pauli 
mentem videor assequutus, ac fideliter reddidisse hoc modo: Inge- 
gerens se in ea, quae non vidit. Ista enim est vulgaris significatio 
verbi 2ufazeUtiw, cernere hereditatem, vel possessionem usurpare, 
vel pedem aliquo ponere. Quare Budaeus hunc locum ita vertit: 
In eorum, quae non vidit, possessionem pedem ponens, vel ingre- 
diens: cuius auctoritatem ego sequutus sum, sed verbum magis pro- 
prium elegi. Perrumpunt enim re vera tales, et se ingerunt in ar- 
cana, quorum: nullam revelationem ad nos adhuc pervenire vult 
Deus. Locus observandus ad redargüendám eorum temeritatem, 
qui ulterius inquirunt quam liceat. Frustra inflatus a mente car- 
nis. Mentem carnis vocat humani ingenii perspicaciam, quantacun- 
que sit. Nam opponit eam spirituali sapientiae, quae coelitus nobis 
revelatur, sécundum illud: Caro et sanguis non revelavit tibi (Matth. 
16, 17.). Quisquis ergo suae rationi innititur, quia carnis totum 
acumen in eo viget, eum Paulus frustra inflatum esse pronuntiat. 
Et vere flatus est quicquid ex se homines sapiunt. nihil ergo soli- 
dum nisi in verbo Dei et Spiritus illuminatione. Et notà, eos vo- 
eari inflatos, qui se humilitatis specie insinuant, Fit enim (ut ele- 
ganter scribit Augustinus ad Paulinum) miris modis in hominis ani- 
ma, ut de falsa humilitate magis infletur, quam si aperte super- 
biret. 

19. Non tenens caput. Uno verbo damnat quicquid non refer- 
tur ad Christum, Ac suam sententiam coufirmat, eo quod inde fluunt, 
ac pendent omnia. Proinde siquis nos alio vocet quam ad Christum, 
etiamsi alioqui gravidus foret coelo et terra, vanus est ac ventosus: 
ideo secure iubeamus eum facessere. Observa autem de quibus lo- 

uatur, nempe de iis, qui non aperte xepudiabant vel abnegabant 
jhristum, sed qui officium eius et virtutem non probe tenentes, alia 
salutis adminicula, et media (ut vulgo loquuntur) excogitaudo, non 
solide in eo fixi erant. Ex quo totum corpus per iuncturas. Hoc 
simpliciter intelligit, non aliter stare Ecclesiam , quam si oinnia illi 
a Christo capite subministrentur: itaque in eo totam eius incolu- 
mitatem contineri. Corpus quidem suos habet nervos, suas com- 
missuras et connexiones: verum haec omnia non nisi a capite vigo- 
rem suuin sumuüt, ut tota colligatio inde sit, Quid igitur agen- 
dum est? recta erit corporis constitutio, si caput solum, quod sin- 
gulis membris suppeditat quicquid habent, absque ullo obstaculo 

emineat, Id Panlus nominat incrementum Dei. quo significat, non 
probari Deo quodvis augmentum, sed quod ad caput dirigitur. Nam 
videmus, nt non modo procerum fit ac amplum Papae regnum, sed 
prodigiosa magnitudine turgeat, Verum quia illie non cernitur, quod 
requirit hic Paulus in Ecclesia: quid dicemus, nisi corpus esse gibbe- 
rosum, et molem incompositam, quae in se ruitura sit? 


20. Si igitur mortui estis cum Christo ab elementis hu- 
jus mundi: quid tanquam viventibus in mundo decreta vo- 
bis perscribuntur? 21. Ne esitaveris, ne gustaveris, ne at- 
tigeris: 22. Quae sunt omnia in corruptionem ipso abusu, 
secundum praecepta et doctrinas hominum, 23. Quae spe- 
ciem quidem habent sapientiae in superstitione, et bumili- 
tate animi, et neglectu corporis: non in honore aliquo ad 
expletionem carnis. 


20. Si mortui estis, Prius dixerat affixa Christi cruci fnisse de- 
creta, nunc alia dicendi figura utitur, illis nos esse mortuos. sicuti 
alibi (Galat. 2, 19.) nos Legi mortuos esse docet, ac Legem vicissim 
nobis. Mortis nomen abrogationem significat: sed est expressius z«à 
duqerixoitger. Dicit ergo nihil esse Colossensibus cum decretis, 
Quare? eo qnod decretis sint mortui cum Christo, hoc est postquam 
eunt regeneratione cum Christo mortui, eius beneficio liberati sint 
& decretis, ut nihil amplius ad ipsos pertineant. Hinc concludit, det 
ii eos minime teneri, quae illis pseudoapostoli imponere tenta- 

ant. 

21. Ne esitaveris, ne gustaveris. Hactenus reddiderunt: Ne at- 
trectaveris. sed quum mox sequatur aliud verbum, quod idem signi- 
ficat, nemo non videt quam frigida sit et absurda repetitio. Porre 
verbum £&z769a& inter alia Graecis est esitare, quemadmodum trans- 
tuli; Utitur Plutarchus in Caesare, quum narrat eius milites in re- 
rum omnium penuria esitasse animalia, quae prius esui non erant. 
Est autem hic ordo cum alias genuinus, tum etiam aptissimus loci 
circumstantiae, uiuntizõç enim exprimit Paulus, quo progredi soleat 
eorum morositas, qui legibus suis conscientias illaqueant. Ab initio 
eunt iam plus aequo rigidi. ideo initium facit a prohibitione, non tan- 
tum vescendi, sed leviter edendi. Posteaquam adepti snnt, quod vo- 
luerant, transcendunt illud imperium: nt nefas deinde pronuntient 
gustare quod edi nolunt, Tandem in ipso tactu piaculum constituunt, 
Nullus denique est finis, ubi semel tyrannidem sibi in animas sumpse- 
runt homines, quin novae quotidie Jeges veteribus addantur, ac sube 
inde exoriantur nova decreta. Huius rei quam luculentum est specu- 
lum in Papatu! Proinde eleganter Paulus, qui admonet humanas 
traditiones labyrinthum esse, quo magis ac magis implicantnr con- 
scientiae: imo esse laqueos, qui sic initio stringunt, ut successu tan- 
dem temporis strangulent. 

22, Quae sunt omnia in corruptionem. Duplici argumento refu- 
tat decreta, quorum meminit: quia religionem constituant in rebus 
externis et caducis, quae nihil ad spirituale Dei regnum pertinent; 
deinde quia sint ex hominibus, non Deo. Priore argumento etiam in 
epistola ad Romanos (14, 17.) pugnat: Regnum Dei non est in esca et 
potu. Item ad Corinthios (T. Cor. 6, 18.): Esca ventri et venter escis: 
Deus utrumque destruet. Et Christus ipse (Matth. 15, 11.): Quicquid 
in os intrat, non coinguinat hominem: quia in alvum descendit, et 
eiicitur. Summa est, cultum Dei, veram pietatem et Christianorum 
sanctimoniam non consistere iu potu, et cibo, et vestitu: quae sunt 

res fluxae et corruptioni obnoxiae, et quae pereunt abusu, Nam ab- 
usus proprie dicitur earum rerum , duas usus corrumpit. Nihil itaque 
sunt placita de iis rebus, quae ad religionem conscientiis iniiciendam 
feruntur. Atqui in Papatu vix aliam sanctitatem. reperias, quam in 
xerum corruptibilium observatiunculis, Sequitur altera refutatio, quod 
scilicet ab hominibus sint profecta, nec Deum habeant auctorem. 
quo fulmine prosternit et absorbet universas hominum traditiones, 
Quid enim? haec est ratiocinatio, Pauli, [niuriam Christo faciunt, et 
eius mortem exinaniunt, qui conscientias redigunt in servitutem. 
' Nam quicquid est ex hominum inventione, conscientiam non ligat. 

28. Quae speciem quidem habent. Occupatio est, in qua dum 
concedit adversariis quod obtendere poterant, simul id totum. pro ni- 
hilo dicit. Perinde enim est ac si diceret, se non morari quod spe- 
ciem habeant sapientiae. Caeterum veritati opponitur species, est 
enim apparentia (ut vnlgo loquuntur, quae similitudine decipit, Ob- 
serva autem quibus coloribus haec species constet) secundum Paulum, 
'ÜTres autem nominat, electitium cultum, humilitatem, et corporis 
neglectum.  Superstitio Graecis dicitur 2981090maxt(a: quam vocem 
hic usurpat Paulus, Sed respexit ad etymologiam ipsam. nam ad ver- 
bum 49:21090,50xt(« est voluntarius cultus, quem sibi proprio arbitratu 
tleligunt homines, Dei iniussu, Humanae igitur traditiones ideo no- 
bis arrident, qnod sunt ingenio nostro consentaiteae: quisque enim 
in suo cerebro reperiet illarum ideas. hic est primus color. Secundus 
est humilitas, quia praetenditur Dei pariter et hominum obedientia: 
ut ne iniusta quidem onera recusent homines, .Et fere hoc habent 
eiusmodi traditiones, ut videantur esse humilitatis optima exercitia, 
Placent etiam tertio colore, quia videntur plurimum valere ad carnis 
mortificationem , dum corpori non parcitur, Sed Panlus valere iubet 
istos fucos. nam et quod altum est hominibus, abominatio saepe est 
apud Deum. deinde haec est praevaricatrix obedientia, et perversa ac 
,sacrilega humilitas, -quae Dei auctoritatem transfert ad homines, et 
corporis neglectus non tanti est, ut debeat venditari pro Dei cultu, 
Sed mirabitur quispiam, Paulum non magis laborare in detrahendis 
istis larvis. Respondeo, ipsum merito sola voce Speciei fnisse con- 
tentum. Nam principia, quae ex adverso sumpserat, sunt invicta, In 
Christo esse corpus, ideo nihil quam miseris hominibus illudere, qui 
umbras illis obiicerent, Deinde regnum Christi spirituale nequaquam 
esse occupatum caducis et corruptibilibus elementis, "Tertio, morte 
Christi interiisse tales observationes, nequid ad nos pertineant. Quar- 
to, Deum esse unicum legislatorem nostrum, Quicquid contra ingeri 
poterit, etiam siquid habeat fu]goris, species est evanida. Secundo 
satis habuit admonere Colossenses, ne inanium rerum obiectu. deci- 
perentur: illis improbandis necesse non fuit longius immorari. Tri- 
tum enim inter omnes pios esse debet, non metiendum esse Dei cul- 
tum sensu nostro: nec ideo cultum aliquem esse legitimum, quia no- 
bis arrideat, Tritum et illud, hanc humilitatem nos debere Deo, ut 
simpliciter obediamus eius iussis, ne innitamur nostrae prudentiae etc, 
Humilitatis vero erga homines hanc esse metam, ut per caritatem se 
quisque aliis submittat. Quum autem contendunt, ciborum abstineu- 
tia reprimi carnis petulantiam , facilis est responsio: non ideo absti- 
nendum esse ab aliquo certo cibo, tanquam immundo, sed frugaliter 
vescendum esse quibus vescimur: tum ut sobrie et temperanter dispen- 
semus Dei dona, tum ut ne impliciti largiore cibo et potu oblivisca- 
mur quae Dei sunt. Quare sufficiebat dicere has esse larvas: ut mo- 
niti Colossenses sibi caverent a falso praetextu. Ita hodie Papistas 
non deficiunt speciosi praetextus, quibus suas leges quantumvis par- 
tim impias et tyrannicas, partim futiles ac nugatorias ,, commendent. 
Verum ubi illis omnia concesserimus, manet tamen ista Pauli refuta- 

tio, quae sola satis superque est ad discutiendos illorum fumos. ut 
taceam quam procul distent ah illa tam honesta specie quam Paulus 
describit. Prima hodie sanctitas Papatus est in monachatu. qualis 
autem ea sit, pudet ac piget commemorare, ne adeo tetrum foeto- 
rem moveam. Porro hic considerare operae pretium est, quam pro- 
clive sit, imo quam praeceps feratur hominis ingenium ad fictitios 
cultus. Nam hic graphice depingit Apostolus veteris monachatus 
statum: qui centum post mortem eius annis perinde invaluit, ac si 
nunquam verbum fecisset. Mire ergo insanus hominum ardor ad 
superstitionem , qui tam aperta Dei sententia cohiberi non potuit, 
quominus erumperet. quod testantur historiae. Non in honore 
aliquo. Honor curam significat, ex usu linguae Hebraicae (I. Tim. 
5,8.): Viduas honora, hoc est, earum rationem habe. Id autem 
Paulus vituperat, quod abiicere corporis curam doceant, Nam sic- 
uti vetat Deus, ne praeter modum indulgeamus corpori: ita quane 
ium necesse est illi, dari praecipit. Ideo Paulusad Romanos cap. 
13, 14., non simpliciter damnat carnis sollicitudinem, sed quae ser- 
vit cupiditatibus. Ne habeatis carnis curam (inquit) ad concupiscen4 
tias. Quid ergo vitiosum esse notat Paulus in traditionibus illis, de 
quibus'agit? quod honorem corpori nullum habeant pro carnis ex- 
pletione: hoc est, pro modo necessitatis. Nain Expletio hic medio- 
critatem significat, quae se ad simplicem naturae usum restringit: 
&tque ita voluptati et superfluis omnibus deliciis opponitur. natura 
enim paucis contenta est. Proinde negare quod requirit ad tole- 
randam vitae necessitatem, non minus a pietate alienum est, quam 
inhumanum. : 


Car. III. 


1. Ergo si consurrexistis cum Christo, quae sursum sunt 
quaerite, ubi Christus est in dextera Dei sedens: 2. Quae 
sursum sunt cogitate, non quae super terram. 3. Mortui 
enim estis, et vita vestra abscondita est cum Christo in Deo. 
4, Ubi autem Christus apparuerit vita vestra, tunc etiam vos 
cum ipso apparebitis in loris. 


Vanis illis exercitiis, quae pseudoapostoli urgebant, quasi illic 
sita esset perfectio, vera opponit, quibus occupari Christianos de- 
cet: quod non parum ad causam valet. Nam dum perspicimus quid 
nos Deus velit agere , ‘facile postea contemnimus hominum inventa. 
Dum autem apparet longe esse sublimius et praestautius, quod no- 
bis Deus commendat, quam quod homines inculcant, crescit animi 
alacritas ad Deum sequendum, hominibus posthabitis. Hic Paulns 
Colossenses hortatur ad meditationem coelestis vitae, Quid autem 
adversarii? detinere eos volebant in puerilibus rudimentis. Ista igi- 
tur doctrina facit ut ceremoniae magis vilescant. Unde constat, ita 
Paulum hortari hoc loco, ut superiorem doctrinam confirmet. So- 
lidam enim pietatem describens ac vitae sanctimoniam huc tendit, 
ut vanae illae species humanarum traditionum evanescant. Simul 
-praevenit obiectionem, qua possent eum gravare pseudoapostoli: 
: Qnid ergo? tn homines mavis esse otiosos quam istis qoalikureiague 
exercitiis vacare? Quum ergo studiis longe potioribus incumbere 
inhet Christianos, praecidit ansam huie calumniae, imo invidia non 
parva ipsos onerat, quod nihili avocamentis rectum piorum cursum 
impediant. 
1. Si consurrexistis. Ascensio resurrectionem comitatur. ergo 
si Christi membra sumus, in coelum-conscendere nos oportet: quia 

excitatus a mortuis Ín coelum receptus ést, ut secum nos traheret, 
Quaerimus autem quae sursum sunt, dum vere animis peregrina- 
mur in hoc mundo, non autem affixi sumus. Verbum Cogitandi ma- 
gis exprimit assiduitatem studii et vehementiam, ac si diceret: Sit 

aec tota vestra meditatio; huc' ingenium, huc animum applicate. 
Caeterum si nihil debemus nisi coeleste cogitare, eo quod Christus 
sit in coelo: quanto minus ipsum Christum in terra quaerere conve- 
niet? Meminerimus ergo hanc esse veram de Christo cogitationem, 
et sanctam, quàe nos statim in coelum rapit, ut ipsum illic adore- 
mus, et cum eo habitent mentes nostrae. Quod ad dexteram Dei 
pertinet, non est inclusa coelo: sed totum mundum implet. Eius 
porro mentionem hic fecit Paulus, ut significaret Christum sua vir- 
tute nos complecti: ne loci distantiam causam divortii inter nos et 
ipsum putemus:esse: simul ut nos eius maiestas in sui reverentiam 
totos efferat. 

2. Non quae super terram. Non intelligit, ut paulo post, vi- 
tiosss cupiditates, quae regnant in hominibus terrenis: neque etiam 
opes, aut agros, ant aedes, et quaecunque alia praesentis vitae, 
quibus perinde utendum, quasi non utamur: sed adhuc persequitur 
suam disputationem de ceremoniis, quas similes tricis facit, quae 
nos humi repere cogant. Christus, inquit, nos sursum ad se vocat. 
isti deorsum vos reducunt, Est enim conclusio et expositio eorum, 
quae nuper attigerat de interitu ceremoniarum per Christi mortem. 
ac si diceret: Ideo ceremoniae vobis mortuae sunt per Christi mor- 
tem, et vos illis, ut in coelum cum Christo sublati tantum superna 
cogitetis. Ergo terrena omittite, Non contendam adversus alios, 
qui secus sentiunt: sed certe videtur mihi Apostolus ita gradatim pro- 
cedere, ut primum traditiones de rebus leviculis opponat coelestis 
vitae meditationi: deinde ulterius procedat, quemadmodum vide- 
bimus. 

9$. Mortui enim estis,  Resurgere cum Christo non potest, nisi 
qni prius fuerit cum ipso mortuus. Ideo a resurrectione argumen- 
tum ducit ad mortem , tanquam a consequente ad antecedens, signi- 
ficans nos mundo oportere esse mortuos, ut Christo vivamus. Su- 
perna cur docuit quaerenda esse? quia sursum vita est piorum. Cur 
nunc omittenda docet, quae sunt super terram? quia mundo sunt 
mortui. ac si diceret: Resurrectionem, quam dixi, mors antecedit. 
Ergo utrumque in vobis spectari oportet. Dignum hoc observatu, 
guod vitam nostram dicit esse absconditam : ne fremamus, aut con- 
queramur, si vita nostra sub ignominia crucis, sub variis aerumnis 
sepulta, nihil a morte differat: sed patienter exspectemus revela- 
tionis diem, Ac ne molesta sit exspectatio, motemmus istas particu- 
las, In Deo, et cum Christo: quae significant, extra periculum esse 
vitam nostram, tametsi non appareat. Nam et Deus fidelis est, ideo 
que non abnegabit depositum , nec fallet in suscepta custodia: et 
Christi societas maiorem etiamnum securitatem affert. Quid enim 
magis expetendum, quam vitam nostram manere cum ipso vitae 
fonte? Quare non est, quod terreamur, si undique circumspicien- 
tes vitam nusquam cernamus. Spe enim salvi sumus. Ea vero, 
quae iam patent oculis, non sperantur. Neque vero tantum mundi 
opinione vitam absconditam esse docet, sed etiam quoad sensum no- 
strum: quia hoc verum et necessarium est spei nostrae experimen- 
n ut tanquam morte circumdati vitam alibi quaeramus quam in 
mundo. 

4. Ubi autem apparuerit, Pulcra consolatio, quod adventus 
Christi vitae nostrae erit manifestatio. Et simul admonet quam 
praepostera sit futura cupiditas, siquis recuset ad illum usque diem 
sustinere. Nam si vita nostra in Christo inclusa est, donec ipse ap- 
paruerit, latere eam oportet. 

5. Mortificate jgitur membra vestra, quae sunt super 
terram, scortationem, immunditiam, mollitiem, concupi- 
scentiam malam, et avaritiam, quae est idololatria. 6. Pro- 
pter quae venit ira Dei in filios inobedientiae, 7. In quibus 
vos quoque ambulabatis aliquando quum viveretis in illis, 
8. Nunc autem deponite et vos omnia, iram, indignatio- 
nem, malitiam, maledicentiam, turpiloquentiam ex ore 
vestro. 


5. Mortificate igitur. Hactenus de contemptu mundi loquutus 
est : nunc longius provehitur, et ingreditur altiorem philosophiam, 
de carnis mortificatione. Ut hoc clarius fiat, notemus düplicem esse 
mortificationem. prior respicit ad ea quae circa nos sunt, de qua 
hactenus egit. altera est interior: nempe ingenii et voluntatis, to- 
tiusque naturae nostrae corruptae, Vitia autem quaedam enumerat, 
quae improprie vocat membra, sed tamen eleganter. Naturam enim 
ziostram quasi massam ex diversis vitiis conflatain imaginatur. Mem- 
bra igitur nostra sunt, quae veluti affixa nobis haerent. Terrena 
etiam appellat, alludens ad illud, quod dixerat, Non quae super 
terram: alio tamen sensu, Perinde autem valet haec loquutio ac si 
dixisset: Admonui terrena esse negligenda, in hoc tamen laboran- 
dum est, ut vitia, quae vos in terra detinent, mortificetis. Signi- 
ficat autem nos, quamdiu vitia carnis nostrae in nobis vigent, esse 
terrenos: coelestes autem fieri renovatione Spiritus. —Scortationi 
subiungit immunditiem : quo nomine omnes lascivias designat, qui- 
bus se libidinosi homines conspurcant. His additur zré9oc, hoc est 
mollities, quae omnes libidinis illecebras comprehendit. Quanquam 
haec vox alioqui animi perturbationes significat, atque intempceran- 
tes motus praeter rationem: sed huic loco non male congruit molli- 
ties. Cur avaritia dicatur simulacrorum cultus, pete ex epistola ad 
Ephesios, ne bis idem. 

6. Propter quae venit. Non reprehendo quod transtulit Eras- 
mus: Venire solet. quia tamen praesens tempus loco futuri saepe 
capitur in Scriptura, ex consuetudine linguae Hebraicaé: malui re- 
linquere mediam lectionem , quae ad utrumque sensum aptari pos- 
set. Ergo aut de usitatis Dei iudiciis admonet Colossenses, quae 
quotidie cernuntur: aut de vindicta, quam semel denuntiavit im- 
piis; et quae illis imminet, non tamen patefiet ante ultimum diem. 
Quanquam libenter recipio priorem illum sensum, quod Deus, qui 
perpetuus est mundi iudex, scelera de quibus agitur punire soleat. 
Nominatim vero super incredulos aut inobedientes dicit venturam 
esse iram Dei, aut solere venire, potius quam nt ipsis tale quiddam 
minetur. Nam Deus iram suam in reprobis conspicere nos mavult, 
gu in nobis eam sentire. Promissiones quidem gratiae quum pro- 

eruntur in medium , unusquisque piorum non secus eas amplecti de- 
bet, ac sibi proprie destinatas. Minas autem irae et exitii ita hor- 
xeamus, ut quae. in reprobos competant, nobis sint documento, Ira- 
sci quidem saepe etiam filiis dicitur Deus, et severe eorum peccata 
interdum castigat. Sed hic de aeterno exitio agit Paulus, cuius spe- 
culum in solis reprobis apparet. In summa, quoties minatur Deus, 
quasi oblique poenam nobis ostendit, ut eam in reprobis intuentes a 
peccando absterreamur. 

7. In quibus ambulabatis, Male Erasmus, qui ad homines retu- 

.lit, vertens lnter quos, nam de vitiis procul dubio Paulus intellexit; 
in quibus dicit versatos csse Colossenses, quo tempore in illis vive- 
bant. Nam Vivere et Ambulare inter se differunt, quemadmodum 

, potentia et actus: vivere praecedit, ambulare sequitur. Ad Gala- 

tas capite 6, 25: Si vivitis Spiritu, etiam Spiritu ambulate. Hii ver- 
bis significat indignum esse, si amplius addicti vitiis, quibus mor- 
tui sunt per Christum, ad ea ferantur, Vide caput sextum ad Ro- 
manos. Argumentum est a privatione causae ad. effectus priva- 
tionem. 

8. Nunc autem etc. Postquam desiistis in carne vivere scilicet, 
Nam haec mortificationis vis ac natura est, ut in nobis exstinguan- 
tur omnes corrupti affectus, ne posthac solitos fructus in nobis pece 
catum gignat. Ubi indignationem reddidi, Graece est Suuoc: uod 
nomen magis praecipitem excandescentiam significat, quam sit 0py7. 
hic autem diversas a prioribus vitiorum species recenset, ut videre 
promptum est. 


9. Ne mentiamini alii adversus alios, postquam exuistis 
veterem hominem cum actionibus suis: 10. Et induistis no- 
vum, qvi renovatur in agnitionem, secundum imaginem eius, 
qui creavit eum: | 11. Ubi non est Graecus nec ludaeus, Cir- 
cumcisio nec praeputium: barbarus, Scytha, servus, liber: 
sed omnia et in omnibus Christus. 12. Induite igitur, tan- 
quam electi Dei, sancti et dilecti, viscera miserationum, comi- 
tatem, humilitatem, mansuetudinem, tolerantiam, 13. Suf- 
ferentes vos inutuo, et condonantes siquis adversus alium 


litem habeat. quemadmodum Christus condonavit vobis, ita | 


et vos. ; . 


Ld 

'9. Ne mentiamini. Quum mentiri prohibet, damnat quamlibet 
versutiam, et omnes malas fallendi artes. Neque enim de calumniis 
tantum accipio, sed generaliter oppono sinceritati. itaque brevius 
sic reddere liceret, ac nescio an etiam melius: Ne mentiamini alii 
aliis. Prosequitur autem suum illud argumentum de societate, quam 
habent fideles cum morte et resurrectione Christi : sed aliis loquendi 
formis utitur. Vetus homo significat, quicquid afferimus ex utero 
matris, et quicquid sumus natura. Eum exuunt quicunque renovan- 
tur per Christum. Contra novus homo est qui Spiritu Christi re- 
formatus est in obedientiam iustitiae, vel natura in veram integri- 
tatem restituta per eundem Spiritum. Vetus autem ordine novum 
praecedit, quia ex Adam prius nati, deinde per Christum renasci- 
mur. Quemadmodum autem , quod habemus ex Adam, senescit, at- 
que ad interitum inclinat: sic quod per Christum consequimur, per- 
petuo manet, non est caducum, sed potius ad immortalitatem fer- 
tur. Locus hic notandus est, quia ex eo colligi potest definitio re- 
generationis, Continet enim duas partes, veteris hominis depositio- 
nem et instaurationem novi, quarum Paulus hic meminit. Ac notan- 
dum est, veterem hominem ab operibus suis, tanquam arborem a 
fructibus, discerni. unde sequitur, veteris hominis nomine intelligi 
pravitatem nobis ingenitam. ; 

10. Qui renovatur in agnitionem, Primum novitatem vitae in 
agnitione consistere docet: non quia simplex et nuda agnitio suffi- 
ciat, sed loquitur de Spiritus sancti illuminatione, quae viva est 
atque efficax, ut non tantum mentem illustret accensa veritatis luce, 
sed totum hominem transformet. Atque hoc est, quod continuo ad- 
dit, renovari nos ad imaginem Dei, Imago autem Dei in tota anima 
residet, quum non ratio tantum, sed voluntas etiam recta est. Hinc 
etiam discimus, tum quis finis sit regenerationis nostrae, hoc est, 
ut Deo reddamur similes, ac in hobis reluceat eius gloria: tum quae 
sit Dei imago, cuius mentio fit apud Mosem (Genes: 9, 6.), nempe 
totius animae rectitudo et integritas: ita ut homo sapientiam Dei, 

iustitiam, et bonitatem, quasi speculum repraesentet. Ad Ephesios 
paulo aliter loquitur, sed eodem, sensu: vide locum cap. 4, 24. Si- 
mul admonet Paulus, nihil esse praestantius, quo aspirent Colossen- 
ses, quia summa haec sit nostra perfectio et beatitas, imaginem 
Dei gestare. 

11. Ubi non est Iudaeus. Hoc data opera adiecit, ut rursus abs- 
traheret Colossenses a ceremoniis. Hoc enim sonant verba: Chri- 
Stianam perfectionem externis istis observationibus nihil indigere, 
imo res esse ab ea penitus alienas. Nam sub discrimine praeputii et 
Circumcisionis, Iudaei et Graeci, externa omnia comprehendit per 
synecdochen. Quae sequuntur, barbarus, Scytha, servus, liber, ad 
amplificationem sunt addita. Omnia et in omnibus Christus. Hoc 
est, Christus solus proram et puppim (ut aiunt), principium et finem 
tenet.: Porro per Christum intelligit spiritualem Christi iustitiam, 
quae ceremonias abolet, ut prius visum est. Sunt igitur in vera per- 
fectione supervacuae: adeoque nullum locum habere debent, quia 
alioqui fieret Christo iniuria, quasi ad supplendum eius defectum 
haec adminicula accersere opus foret. 

12. Induite igitur. Quemadmodum partes aliquot recensuit ve- 
teris hominis, ita etiam nunc recenset novi. "Tunc, inquit, consta- 
bit vos esse renovatos per Christum, si fueritis misericordes et co- 
mes etc, Nam hi sunt effectus et testimonia renovationis. Ergo ex- 
hortatio a secundo membro pendet: ideoque retinet metaphoram in 
verbo Induendi. Primo loco ponit viscera miserationum, qua loquu- 
tione serium, et quasi visceralem misericordiae affectum notat. Se- 
cundo, comitatem. Sic enim vertere libuit ronoroórgr«, qua nos red- 
dimus amabiles. Huic adiungit humilitatem : quia nemo comis erit 
ac tractabilis, nisi qui, deposito fastu et altitudine animi, ad mo- 
destiam se submiserit, sibi nihil arrogans. Mansuetudo, quae se- 
quitur, latius patet quam comitas. nam illa praecipue est in vultu 
ac sermone: haec etiam in affectu interiore. At quoniam saepe fit 
ut incidamus in homines pravos et ingratos: patientia opus est, quae 
lenitatem foveat in nobis, Tandem expouit quid intellexerit per to- 
lerantiam : nempe ut cum venia nos mutuo amplectamur, et igno- 
scamus etiam, ubi quid peccatum fuerit. Verum quia ardua res est 
ac difficilis, doctrinam confirmat Christi exemplo, ac docet idem a 
nobis requiri: ut, quemadmodum toties ac tam graviter rei a Chri- 
sto nihilominus recepti sumus in gratiam, eandem humanitatem ex- 
hibeamus proximis, quicquid in nos peccaverint, condonando. Ideo 
dicit: Siquis adversus alium litem habeat, Quo significat, ne iustas 
quidem secundum hominem ultiones esse persequendas. Tanquam 
electi Dei. Electos hic accipio pro Segregatis. ac si diceret: Ea con- 
ditione vos sibi elegit Deus, sanctificavit, recepitque in amorem 
suum, ut sitis misericordes etc. Has virtutes qui non habet, fru- 
stra se jactat sanctum esse, ac Deo dilectum: frustra se in numerum 
fidelium inserit. 


14. Propter omnia haec caritatem, quae est vinculum 
perfectionis. 15. Et pax Dei palmam obtineat in cordibus 
vestris, ad quam etiam estis vocati in uno corpore, et grati 
sitis. 16. Sermo Christi inhabitet in vobis opulente in omni 
sapientia, docendo et commonefaciendo vos psalmis, hymnis, 
et canticis spiritualibus cum gratia, canentes in cordibus ve- 
stris Domino. 17. Et quicquid feceritis sermone vel opere, 
omnia in nomine Domini lesu, gratias agentes Deo et Patri, 


per ipsum. 


158 . IN EPISTOLAE PAULI. 


14, ^ Propter omnia. Qnod alii verterunt Super 'omnia- baec, 
pro Insuper, vel praeter haec: frigidum est, meo iudicio. Magis 
conveniret, prae his omnibus. Sed ego significationem vocis £z 
magis usitatain. elegi. Nam quum omuia, quae hactenus recensuit, 
ex caritate manent: merito nunc hortatur Colossenses, inter se ut 
caritatem colant, eorum causa: hoc'est, ut sint misericordes, man- 
sueti, faciles ad ignoscendum. ac si diceret, tunc fore tales si cari- 
tatem habeant. Nam ubi deest caritas, frustra omnia haec requi- 
runtur. Ac quo magis eam commendet, vocat vinculum perfectio- 
nis: quo significat, virtutum omnium chorum sub ea contineri. 
Nam haec vere regula est totius vitae et omnium actionum, ad quam 
quicquid non exigitur, vitiosum est, qualemcunque alioqui splendo- 
rem habeat. Haec causa est, cur vocetur hic vinculum perfectio- 
nis, quia nihil est in vita nostra bene compositum, quod non ad 
ipsam dirigatur: sed quicquid aggredimur, mera est dissipatio. 
Caeterum ridiculi sunt Papistae, qui hoc testimonio abutuntur ad 
iustificationem -operum adstruendam. Caritas, inquiunt, vinculum 
est perfectionis, atqui perfectio est iustitia: crgo per caritatem iu- 
stificamur. Responsio duplex est. nam Paulus hic non disputat, 
quomodo perfecti reddantur homines coram Deo: sed quomodo per- 
fecte inter se vivant. Est enim haec genuina loci expositio, reliqua 
bene habitura quoad vitam nostram, si vigeat inter nos caritas. 
Verum illo concesso, caritatem esse iustitiam, frustra et pueriliter 
inde contendunt, nos caritate iustificari. ubi enim reperietur per- 
fecta caritas? Nos autem non ideo dicimus iustificari homines sola 
fde, quia Legis observatio non sit iustitia: sed potius quod, quum 
omnes simus transgressores Legis, destituti propria iustitia cogimur 
a Christo iustitiam mutuari. Sola igitur fidei iustitia superest, quia 
nusquam perfecta est caritas. 

15. Et paz Dei. Pacem Dei appellat, quam Deus inter nos san- 
civit: quemadmodum patebit ex sequentibus, eam vult in cordibus 
nostris regnare. Sed utitur metaphora valde propria. nam ut inter 
athletas, qui alios omnes superavit, palmam reportat: ita vult pa- 
cem Dei superiorem esse omnibus carnis affectibus, qui nos saepe 
ad contentiones, dissidia, rixas, simultates abripiunt. Prohibet ergo 
ne frenum pravis eiusmodi affectibus laxemus. Sed quia difficile est 
eos coercere, remedium quoque ostendit: ut penes Dei pacem sit 
victoria: quia frenum esse oportet, quo omncs carnis affectus cohi- 
beantur. Teo dicit In cordibus: quia illic sentimus assidue ingen- 
tes pugnas, dum caro concupiscit adversus Spiritum. Membrum 
hoc, Ad quam estis vocati, declarat qualis sit ista pax: nempe uni- 
tas, quam inter nos Christus suis auspiciis consecravit. Nam ita 
nos sibi Dens reconciliavit in Christo, ut inter nos vivamus unani- 
mes. Et addit In uno corpore: quo significat, non aliter nobis 
cum Deo convenire, nisi inter nos cohaereamus, tanquam nnius 
corporis membra. Quum iubet gratos esse, non tam ad memoriam 
beneficiorum id refero, quam ad morum suavitatem, ideo ut tolla- 
tur ambiguitas, malo: Sitis amabiles; quanquam fateor, si gratitudo 
sensus nostros occupet, fieri non posse quiu ad fovendum inter nos 
mutunm amorem propensi simus. 

16. Sermo Christi inhabitet, Vult doctrinam Evangelii illis esse 
familiarem. unde licet colligere, quo spiritu hodie agantur, qui 
atrociter illam populo Christiano interdicunt, ac tumultuose cla- 
mitant, nullam pestem inagis cavendam esse, quam Scripturae le- 
ctionem plebi vulgari, Nam certe Paulus hic ordinum omnium vi- 
ros ac mulieres alloquitur. nec tantum vult eos tenuem duntaxat gu- 
stum capere sermonis Christi, sed inbet ut in ipsis habitet: hoc est, 
fixam sedem habeat, idque largiter, quo mapis in dies proficere stu- 
deant ac crescere. Verum quia in multis praeposterum est discendi 

studium, dum ad ambitionem suam abutuntur verbo Domini, vel ad 
inanem curiositatem, vel ipsum quovis modo adulterant: ideo ad- 
iungit In omni sapientia, Ut inde scilicet edocti sapiamus quod 
oportet. Porro sapientiam hanc breviter definit, ut se ipsos do- 
ceant Colossenses. Doctrina hic pro utili eruditione capitur, quae 
ad aedificationem valet, sicuti ad Romanos capite 12, 7.: Qui docet, 
in doctrina. Item ad Timotheum: Omnis Scriptura ad docendum 
est utilis (1T. Tim. 3,16.). Hic verus est usus sermonis Christi. lam 
vero quia interdum per se doctrina friget: ac (quemadmodum ille 
inquit) dum simpliciter ostenditur quid rectum sit, virtus laudatur 
etalget: simul addit admonitionem, quae est veluti doctrinae con- 
firmatio et stimulus, Neque inte igit singulis tantum prodesse de- 
bere Christi sermonem , ut se ipsos doceant, sed mutuam doctrinam 
et admonitionem exigit. Psalmis, hymnis. Non restringit Chri- 
sti sermonem ad has species, sed magis significat usque adeo ad aedi- 
ficationem debere esse compositos omnes nostros sermones, ut etian, 
qui hilaritati serviunt, nihil sapiant vanum. ac si diceret: Incredu- 
lis ineptam hanc oblectationem relinquite, quam ex ludicris et nu- 
gatoriis iocis ac facetiis capiunt, Vestri autem sermones non severi 
modo, sed ciiam laeti et hilares utilitatem aliquam contincant. Pro 
obscoenis illorum cantilenis, aut saltem parum modestis et gravi- 
bus, decent vos hymni et cantica, quae resonent laudem Dei. Porro 
sub his tribus nominibus. complexus est omne genus canticorum. 
quae ita vulgo distingunt, ut Psalmus sit in quo concinendo adhi- 
betur musicum aliquod instrumentum praeter linguam. Hymnus 
proprie sit laudis canticum, sive assa voce, sive aliter cauatur. Oda 
non laudes tantum contineat, sed paraeneses et alia argumenta. Spi- 
rituales autem Christianorum cantiones esse vult, non ex frivolis et 
nihili nugis compositas. Nam ad argumentum hoc refertur. Parti- 
culam In gratia Chrysostomus varie exponit: ego autem simpli- 
citer accipio, quemadmodum et inferius capite 4, 6., quum dicit: 
Sermo vester sale sit conditus, in gratia. hoc est, pro dexteritate, 
quae grata sit, et sua utilitate placeat auditoribus: ut opponatur 
scurrilitati et similibus ineptiis. Canentes in cordibus, Hoc ad 
affectum pertinet. nam sicuti alios incitare, ita etiam ex corde ca- 
nere debemus , ne sit externus duntaxat oris sonus. Quanquam non 
ita accipiendum est, ac si adümguemqus sibi intus canere iuberet : 
sed utrumque vult coniungi, modo corda linguas praeeant, 


17. Et quicquid feceritis. Haec et superiora iam exposuimus 
in epistola ad Ephesios, ubi eadem fere ad verbum habentur, Quia 
iam inceperat de Christianae vitae partibus disserere, et pauca tan- 
tam praecepta attigerat, nimis autem longum fuisset sigillatim re- 
liqua persequi: ideó summatim concludit, sic instituendam esse vi- 
tam, ut quicquid dicimus aut facimus, hoc totum regatur auspiciis 
Christi, et in eius gloriam, tanquam in scopum respiciat. Com- 
modo enim utrumque hoc verbo comprehendemus: nempe ut exor- 
dium ab invocatione Christi habeant studia nostra omnia, et eius 
gloriae serviaut. Ex invocatione sequitur Dei benedictio: quae ma- 
teriam gratiarum actionis nobis suppeditat. Ac notandum, quod do- 
cet per Christum agendas esse Patri gratias, sicuti per ipsum obti- ' 
nemus quicquid in nos boni Deus confert. 


18. Mulieres subditae estote propriis maritis, quemad- 
modum decet in Domino. 19. Viri, diligite uxores: et ne 
amari sitis adversus, illas. 20. Filii obedite parentibus ve- 
stris per omnia: hoc enim placet Domino, %21, Patres, ne 
provocetis liberos vestros, ne deiiciantur animis. 22. Servi 

obedite per omnia iis, qui secundum carnem sunt domini: 
non exhibitis ad oculum obsequiis, tanquam hominibus pla- 
cere studentes, sed in simplicitate cordis, ut qui timeatis 
Deum. 23. Et quicquid feceritis, ex animo facite, tanquam 
Domino, et non hominibus: 24. Scientes quod a Domino 
recipietis mercedem hereditatis. nam Domino Christo. ser- 
vitis. 25. Qui autem iniuste egerit, mercedem reporta- 
‘bit suae iniquitatis: et non est personarum acceptio (Deut, 
10, 17.). . 

18. Mulieres. Sequuntur iam particularia, quae vocant, offi- 
cia, quae ex singulorum vocatione pendent: in quibus tractandis 
supervacuum foret multum verborum insumere: quia iam in epi- 
stola ad Ephesios dixi fere quantum opus erat. Hic tamen breviter 
adiiciam, quae praesentis loci expositioni proprie conveniunt. Mu- 
lieribus praecipit ut subiectae sint. Hoc clarum est: sed quod se- 
quitur ambiguum, quemadmodum decet in Domino. Quidam enim 
sic contexunt: Subiectae estote in Domino, quemadmodum decet. 
Ego tamen aliter potius, Sicut in Domino decet: hoc est, secundum 
Domini institutionem: ut mulierum subiectionem Dei auctoritate 
confirmet. A maritis requirit amorem, et ne sint amarulenti: quia 
periculum est, ne imperio suo abutantur ad tyrannidem, 

20. Filii obedite parentibus. Liberis iniungit, ut sine exceptione 
obediant suis parentibus. Sed quid si parentes ad illicitum quidpiam 
adigere eos velint: an sine discrimine ctiam tunc parebunt? Atqui 
plusquam indignum foret, posthabito Deo, hominum auctoritatem 

raevalere. Respondeo, hic quoque subaudiendum esse, quod alibi 
Ephes. 6, 1.) exprimit: nempe in Domino. Sed quorsum universa- 
lis particula? iterum respondeo, ut ostenderet, non iustis tantam 
imperiis obediendum esse, sed etiam iniquis. Multi enim ita de- 
mum parentibus se praebent mor!geros, si grave sibi aut incommo- 
dum non fuerit. Atqui hoc unum cogitare debent filii, qualescunque 
nacti sint parentes, eos tamen sibi contigisse Dei providentia, qui 
filios parentibus ordinatione sua subiicit. Per omnia igitur, ut ni- 
hil quamtumvis sibi durum aut molestum recusent: per omnia, ut 
in rebus mediis personae deferant: per omnia, ut sibi, inquirendo 
ac disceptando, vel altercando aequum ius non sumant. semper ta- 
men usque ad aras. Parentibus immodicam asperitatem prohibet, 
ne sic absterreantur liberi, ut nullius disciplinae liberalis sint ca- 
paces. videmus enim quotidianis experimentis, quid valeat inge- 
nua educatio. 

99. Servi obedite, Quicquid de servis hic legitur, expositione 
non indiget: quia iam expositum est ad Ephesios cap. 6, 1., praeter 
haec duo: Nam Domino Christo servitis. Item: Qui iniuste egerit, 
mercedem iniquitatis recipiet. Priore sententia hoc significat, ita 
serviri hominibus, ut Christus tamen primatum in dominio obtineat, 
sitque primarius dominus. Eximia sane consolatio omnibns, qui in 
subiectione sunt, dum, quod libenter serviunt dominis suis, obse- 
quia sua perinde Christo grata esse audiunt, ac si illi praestita es- 
sent. Unde etiam colligit Paulus, mercedem ab ipso recepturos: 
sed mercedem hereditatis. quo significat, id ipsum, quod operibus 
rependitur, gratuito dari nobis a Deo. nam hereditas ex adoptione 
est. Secundo membro iterum consolatur servos, quod si premantur 
iniusta dominorum saevitia, Deus ipse ultionem capiet, nec inflictas 
ipsis iniurias ideo negliget, quod servi sint: quum apud eum non sit 
personarum respectus. Posset enim haec cogitatio illis animum mi: 
nuere, si putarent. nullam sui, aut non magnam haberi ralionem 

coram Deo, non esse curae suas miserias. Deinde saepe fit, ut servi 
ipsi occupent ulcisci malam et inhumanam tractationem. — Huic igi- 
tur malo occurrit, quum admonet exspectandum esse Dei iudicium 
cum tolerantia, ' 


Car. IV. 


1. Domini, quod iustum est, servis exhibete, mutuamque 
aequabilitatem, scientes quod vos quoque Dominum habea- 
tisin coelis. 2. Orationi instate, vigilantes in ea, cum gra- 
tiarum actione. 3. Orate simul et pro nobis, ut Deus ape- 
riat nobis ianuam sermonis ad loquendum mysterium Chri- 
sti, cuius etiam causa vinctus sum, 4. Ut manifestem illud, 
quemadmodum oportet me loqui. 


1. Domini, guod iustum est. Quod iustum est, priori loco po- 
nit, qua voce humanitatem illam designat, dle qua praecepit in epi- 
stola ad Ephesios (6,8.). Sed quia servilis conditio ah heris despici- 
tur quasi e sublimi, ut nulla se lege obstringi putent: in ordinem 
eos cogit Paulus: quia utrique pariter subiaceant Dei imperio. hinc 
ista cuius meminit aequabilitas, Mutuamque aequabilitatem, Alii 
secus exponunt: sed non dubito quin Paulus ioóryr« hic posuerit pro 
iure analogo, aut distributivo: quemadmodum ad Ephesios tà «vra. 
Neque enim sic habent domini obnoxios sibi servos, quin vicissim 
aliquid ipsis debeant: quemadmodum ius$ analogum valere debet in- 
ter ómnes ordines, 

2. Orationi instate. Redit ad generales exhortationes, in qui- 
bus non debemus requirere exactum ordinem: fuisset enim hoc 
modo ab oratione incipiendum. sed Paulus id minime spectavit. 
Porro hic in oratione duo commendat, primo assiduitatem: deinde 
alacritatem, vel seriam intentionem. Nam quum dicit Instate, ad 
perseverandum hortatur. Vigilantiam autem opponit frigori et osci- 
tantiae. Addit gratiarum actionem, quia sic pro necessitate prae- 
senti rogandus est Deus, ut non obliviscamur interim accepta benefi- 
cia. Deinde non debemus ita esse importuni, ut fremamus et in- 
dignemur si protinus votis nostris Deus non obtemperet, sed aequis 
animis excipere quicquid dederit. Ita duplex gratiarum actio ne- 
cessaria est. Qua de re aliquid etiam dictum fuit ad Philippenses 
capite 4, 6. 

8. Orate simul et pro nobis. Non facit hoc per simulationem : 
sed quia necessitatis suae sibi conscius serio optabat illorum preci- 
bus iuvari, et persuasus erat eas sibi profuturas. Quis ergo nunc 
audeat fratrum intercessiones contemnere, quibus Paulus indigere 
se profitetur? Et certe non frustra instituit Dominus hoc caritatis 
exercitium inter nos, ut alii pro aliis oremus, Non ergo tantum 
debent singuli pro fratribus orare, sed etiam vicissim ex aliorum 

uoque precibus suppetias, quoties ita res tulerit, sedulo expetere. 

t puerile est Papistarum argumentum , qui inde mortuós implorau- 
dos esse colligunt, ut pro nobis orent. Quid enim simile? fratrum 
precibus se Paulus commendat, quibuscum sibi ex Dei mandato mu- 
tuam communicationem esse novit. quis negabit in mortuis cessare 
hanc rationem? Omissis ergo talibus ineptiis, redeamus ad Pau- 
lum. quemadmodum insigne modestiae exemplum in eo habemus, 
quod Paulus alios ad opem sibi ferendam advocat: ita etiam admo- 
nemur, rem esse plenam maximae difficultatis, constanter perstare 
in defensione Evangelii, praesertim TUUS periculum, Non 

1 


lI. 


162 IN EPISTOLAE PAULI 


enim sine causa Ecclesias sibi in hoo adesse cupit. Et simul mirum 
zeli ardorem considera. Non est de sua salute sollicitus, non petit 
pro se fundi ab Ecclesiis preces, ut eripiatur ex periculo mortis. hoc 
uno contentus est, si perstet invictus et intrepidus in confessione 
Evangelii. adeo vitam suam Christi gloriae et Evangelii propaga- 
tioni secure postponit. Caeterum isla sermonis simpliciter 
significat quod ad Ephesios (6, 19.) dicit, oris apertionem: Christus 
autem vocat os et sapientiam. Sensu enim nihil differt haec loquu- 
tio ab illa, sed forma tantum. Eleganti siquidem metaphora hic ex- 
pressit, nihilo facilius nobis esse, confidenter de Evangelio loqui, 
quam per clausam et obseratam ianuam irrumpere. Est enim hoc 
vere divinum opus, quemadmodum et Christus dicebat: Non estis 
vos , qui loquimini; sed Spiritus Patris vestri, qui loquitur in vobis 
(Matth. 10, 20.). Proposita igitur difficultate, magis Colossenses ad 
orandum stimulat, quum testatur non aliter se recte posse loqui, 
nisi dirigatur a Domino sua lingua. Secundo argumentatur a rei di- 
gnitate, quum Evangelium vocat mysterium Christi, Neque enim 
perfunctorie laborandum est in re tanta. Tertio commemorat etiam 
suum periculum. 


: 4. Quemadmodum oportet. Haec particula difficultatem ampli- 
ficat: nam innuit non esse rem vulgarem. Ad Ephesios addit ive 
zadónciicouer, unde patet eum intrepidam fiduciam sibi optasse, 

ualis Evangelii maiestatem decet. Porro quum hic nihil aliud agat 

aulus, quam quod sibi dari cupit gratiam implendi sui officii; me- 
minerimus regulam similiter nobis praescribi, ut non cedamus ad- 
versariorum furori, sed ad mortem usque enitamur ad publicandum 
Evangelium. Quia autem id superius est nostris facultatibus, preci- 
bus instare convenit, ne destituat nos Dominus Spiritu fiduciae, 


5. Sapienter ambulate erga extraneos, tempus redimen-— 
tes. 6. Sermo vester semper in gratia sit sale conditus: ut 
sciatis quomodo oporteat vos unicuique respondere. 7. Res 
meas omnes patefaciet vobis Tychicus dilectus frater et fde- 
lis minister ac conservus in Domino, 8. Quem misi ad vos 
hac de causa, ut sciretis statum meum: et consolaretur corda 
vestra, 9. Cum Onesimo fideli et dilecto fratre, qui est ex 
vobis. Omnia patefient vobis quae hic sunt. 


5. Sapienter ambulate, Extraneos opponit domesticis fidei. Gi- 
vitatis enim instar est Ecclesia, cuius incolae sunt omnes fideles, 
mutua propinquitate inter se coniuncti : alieni autem sunt infideles. 
Sed cur Paulus istos prae fidelibus vult respici? Tres sunt causae. 
primum ne ponatur caecis offendiculum. quia nihil magis proclive 
quam incredulos nostra imprudentia in deterius impelli, ac vulne- 
rari eorum animos, ut magis ac magis a religione abhorreant. De- 
inde ne illis praebeatur materia obtrectandi Evangelio, atque ita 
prostituatur ludibrio Christi nomen , infestiores reddantur, exciten- 
tur turbae.et persequutiones, Postremo ne dum illis sumus permisti 
in convictu et aliis negotiis, inquinemur eorum sordibus, ac sensim 
profanescamus. Quo pertinet etiam quod sequitur, Redimentes tem- 
pus. Quia videlicet eorum conversatio sit periculosa. Nam ad Ephe- 
sios (5, 16.) rationem assignat: Quia dies mali sunt. ac si diceret, 
In tanta saeculi corruptela eripiendam esse benefaciendi occasio- 
nem, et cum obstaculis luctandum. Quo itaque pluribus scandalis 
obsepta est via nostra, eo intentius cavendum est, ne pedes nostri 
impingant, vel per ignaviam cessemus, 

6. Sermo vester.  Requirit sermonis suavitatem, quae sua utili- 
tate alliciat auditores. neque enim sermones tantum palam impro- 
bos aut impios damnat, sed etiam nihili et otiosos. Ideo sale con- 
ditos esse iubet. Habent suos sales profani homines, sed de illis non 
loquitur: imo quia plausibiles sunt, ac favorem ut plurimum con- 
ciliant facetiae, ab earum usu et consuetudine oblique arcet fideles. 
Insulsum enim ducit quicquid non aedificat. Eodem sensu ponitur 
nomen Gratiae? ut contrarium sit dicacitati, loedoriis, et quibus- 
libet nugis, quae vel laedunt, vel evanescunt. Ut sciatis quo- 
modo. ui se assuefecit circumspectis sermonibus , non incidet in 
multas absurditates, in quas subinde labuntur homines loquac»s et 
garruli: sed continuo usu acquiret sibi recte et apposite respondendi 
peritiam. Quemadmodum rursus necesse est, ut futiles homines ri- 
dendos se propinent, quoties de re aliqua interrogantur. qua in re 
iustas poenas luunt ineptae suae loquacitatis, Nec dicit tantum quid, 
sed etiam quomodo : nec omnibus indifferenter, sed unicuique. Nam 
haec pars est non ultima prudentiae, singulorum habere respectum. 

7. Res meas. Ut sciant Colossenses, quantam habeat ipsorum 
curam, quasi dato pignore eos confirmat. Nam quum esset in car- 
cere, et de vita periclitaretur, posthabita sui ratione, illis prospi- 
cit, Tychicum ad eos mittendo. In quo elucet tam singularis sancti 
Apostoli zelus , quam prudentia. neque enim hoc parum est, quod, 
dum captivus tenetur, et versatur in extremo discrimine ob Evange- 
liun, non tamen cessat quin promovendo Evangelio incumbat, cu- 
ret omnes Ecclesias. Ita corpus quidem est inclusum, sed animus 
ad satagendum sollicitus se longe lateque diffundit. Prudentiae est, 
quod idoneum mittit hominem et cordatum, qui eos confirmet, quan- 
tum opus erat, et pseudoapostolorum astutiae resistat: deinde quod 
Epaphram apud se retinet, donec perspexerint, qualis et quantus in 
doctrina consensus foret inter omnes veros doctores: idemque audie- 
rint a Tychico , quod prius ab Epaphra didicerant. Haec exempla 
diligenter meditemur, ut nos accendant ad imitationem similis stu- 
dii, Addit Onesimum, quo plus habeat ponderis legatio. . Quan- 
quam incertum est, quis fuerit hic Onesimus. nam vix est credibile, 
hunc esse servum illum Philemonis, quia furis et fugitivi nomen de- 
decori subiectum fuisset. Ambos ornat honestis titulis, quo ma- 
gis prosint:. ac Tychicum praesertim, qui docendi munere functu- 
yus erat, i 


10. Salutat vos Aristarchus, concaptivus meus, et Mar- 
cus, cognatus Barnabae: de quo accepistis mandata, si vene- 
rit ad vos, ut suscipiatis ipsum: 11. Et Iesus quì dicitur Iu- 
stus: qui sunt ex Circumcisione. hi soli cooperarii in regnum 
Dei, qui mibi fuerunt solatio. 12. Salutat vos Epaphras 
qui est ex vobis servus Christi, semper decertans pro vobis 
in precationibus: ut stetis perfecti et completi in omni vo- 
luntate Dei. 183. Testimonium enim illi reddo, quod mul- 
tum studium vestri habeat, et eorum qui sunt Laodiceae et 
Hierapoli. 

10. Concaptivus. Hinc apparet, accessisse alios Paulo, post- 
quam Romam fuit perductus, Et credibile est, in hoc incubuisse 
hostes principio, ut periculi societate absterrerent omnes pios ab 
ipso iuvando, idque ad tempus valuisse: postea collectis animis 
quosdam sprevisse quicquid terroris obiiciebatur. Ut suscipiatis 
ipsun. Nonnulli codices habent Suscipite, imperativo modo: sed 
perperam. exprimit enim speciem illius mandas, quod acceperant 

Colossenses: nempe quod fuerit commendatio vel Barnabae, vel 
Marci: quod secundum probabilius est. Graece est modus infiniti- 
vus, sed qui sic resolvi debet ut posui. Observemus autem, sedu- 
los fuisse in reddendis testimoniis: ut probos viros a falsis fratribus, 
a fucis, ab impostoribus, et multis erronibus discernerent, Quae 
sollicitudo hodie plusquam necessaria est: sive quod frigide exci- 
piuntur probi doctores, sive quod impostoribus creduli et stulti ho- 
mines nimis liberaliter sunt expositi. ; 

11. Hi soli cooperarii, Ex Circumcisione scilicet. alios enim 
postea nominat, sed ex Praeputio. Paucos ergo ludaeos Romae 
esse significat, qui Evangelio se praebeant adiutores: quin potius 
totam gentem Christo adversam esse. Quanquam per Operarios in- 
telligit eos duntàxat, qui pollebant necessariis ad promovendum 
Evangelium dotibus. Ubi autefn Petrus eo tempore? Certe aut in- 
digne praeteritus hic fuit, nec sine iniuria: aut fabulantur qui Ro- 
mae tunc fuisse asserunt. Evangelium porro vocat Regnum Dei. nam 
et sceptrum est, quo Deus super nos regnat, et per ipsum coopta- 
mur in vitam aeternam. Verum de hac loquutione plura alibi, 

12. Semper decertans. Boni pastoris exemplum, cui locorum 
distantia Ecclesiae oblivionem minime inducit, quin trans mare 
eius curam secum deferat. Et notanda vis orationis, quae exprimi- 
tur in verbo Certandi. Tametsi enim hic affectus vehementiam no- 
tare voluit Apostolus, simul tamen admonet Colossenses, ne Pasto- 
ris sui preces irritas existiment: quin potius existiment, eas sibi non 
poenitèndo esse subsidio. Postremo colligamus ex Pauli verbis, 

anc Christianorum esse perfectionem, dum stant completi in vo- 
luntate Dei: ne aliunde suspendant vivendi consilium. 


14. Salutat vos Lucas medicus dilectus, et Demas. 
156. Salutate fratres qui sunt Laodiceae, et Nympham, et 
Ecclesiam quae est domi ipsius. 16. Et quum lecta fuerit 
apud vos epistola, facite ut etiam in Laodicensium Ecclesia 
legatur: et eam quae ex Laodicea est ut vos legatis. 17. Et 
dicite Archippo: Vide ministerium quod accepisti in Domino, 
-ut illud impleas. 18. Salutatio, mea manu Pauli. Memores 
'estote vinculorum meorum. Gratia vobiscum. Amen. 


Missa e Roma per Tychicum et Onesimum. 


14. Salutat vos Lucas. Non assentior iis, qui Lucam Evange- 
listam intelligunt. nam et notiorem fuisse iudico, quam ut opus fue- 
rit tali indicatione: et splendidiore elogio fuisset insignitus: certe 
coadiutorem suum, aut fidum saltem comitem, et certaminum par- 
ticipem vocasset, Potius coniicio tunc abfuisse, et alterum Medici 
epitheto ab illo discerni, Quanquam non contendo ut dere certa: | 
sed tantum coniecturas affero. Demas, cuius meminit, is est haud 
dubie, a quo se postea relictum fuisse conqueritur, Il. Tim. 4, 10. 
Quum de domestica Nymphae Ecclesia loquitur, meminerimus, in 
una familia praescribi, quales esse deceat omnes Christianorum fa- 
milias: nempe ut totidem sint parvae Ecclesiae, Quare sciat unus- 
quisque hoc sibi impositum esse onus, ut domum suam erudiat in 
timore Domini, contineat sub sancta disciplina, denique Ecclesiae 
imaginem illic formet. 

16. In Laodicensium Ecclesia legatur. Ergo utcunque inscri- 
pta esset Colossensibus, debuit tamen aliis prodesse. Idem et de 
omnibus epistolis sentiendum. Certis quidem Ecclesiis semel fue- 
runt scriptae: sed quia perpetuam doctrinam continent, et commu- 
nem saeculis omnibus: nihil refert, qualem babeant titulum. Ar- 

umentum enim ad nos pertinet. Alteram epistolam, cuius simul 

acit mentionem, falso putarunt a Paulo scriptam esse. Bis autem 
hallucinati sunt, qui Paulum arbitrati sunt ad Laodicenses scripsisse. 
Non dubito quin epistola fuerit ad Paulum missa, cuius lectio utilis 
esset Colossensibus: ut solent urbes vicinae multa habere inter sa 
communia. Impostura autem nimis crassa fuit, quod nebulo nescio 
quis hoc praetextu epistolam supponere ausus est adeo insulsam, ut 
nihil a Pauli spiritu magis alienum fingi queat. - 

17. Dicite Archippo. Quantum coniicere licet, hic Archippus 
interea, dum aberat Epaphras, Pastoris vices obibat. Forte autem 
non erat talis , ut per se satis esset strenuus, nisi excitaretur. Vult 
ergo ipsum Paulus totius Ecclesiae cohortatione animari in melius. 
Poterat ipse privato suo nomine eum admonere: sed has partes Co- 
lossensibus iniungit, ut sciant stimulos a se quoque ipsis addendos 
esse, si frigidum videant suum Pastorem, et Pastor ipse non recu- 
set ab Ecclesia moneri. Eximia enim potesthte praediti sunt Verbi 
ministri, sed quae legibus soluta non sit. Ideo se dociles praebeant 
necesse est, si volunt alios probe docere. Quod Paulus rursum sua 
vincula commaendat, eo significat se non leviter laborare. Erat 
enim memor humanae infirmitatis: ac quasdam procul dubio eius 
punctiones in se sentiebat, quum tantopere flagitaret, ut omnes pii 
suae angustiae memores essent. Caeterum non est hoc signum dif- 
fidentiae, quum praesidia, a Domino sibi destinata, undique accer- 
sit. Manus subscriptio, ut alibi visum est, significat tunc iam sup- 
posititias epistolas volitasse, ut fraudi occurrere necesse fuerit. 

EXIMIAE PIETATIS ET DOCTRINAE 
VIRO, 


MATURINO CORDERIO, 


LAUSANENSIS SCHOLAE MODERATORI. 


Tq. quoque in partem laborum nostrorum venire 
aequum est: cuius ductu, in literarum stadium ingres— 
sus, huc saltem usque progressus sum, ut Ecclesiae 
Dei aliquid prodessem. Quum puer, gustatis duntaxat 
Latinae linguae rudimentis, Lutetiam a Patre missus 
essem, mihi divinitus ad exiguum tempus oblatus fui- 
sti praeceptor, qui veram discendi rationem sic trade— 
res, ut deinde possem aliquanto melius proficere. Nam 
quum primo ordini summa cum laude praefuisses: quia 
discipulos ab aliis magistris ambitiose formatos, meras 
tantum ampullas, nihil solidi afferre videbas, ut tibi de 
integro fingendi essent: huius molestiae pertaesus eo 
anno ad quartam classem descenderas. "'l'uum quidem 
hoc consilium fuerat: sed mihi singulari Dei beneficio 
talis disciplinae auspicium contigit. Tametsi vero bre- 
vem eius usuram capere licuit, propterea quod ab ho- 
mine stolido, cuius arbitrio, vel potius libidine, studia 
nostra regebantur, altius mox traducti fuimus: sic ta- 
men institutione tua deinde fui adiutus ut progressus, 
qualescunque sequuti sunt, tibi merito acceptos feram. 
Atque hoc posteris testatum esse volui, ut siqua ex mcis 
scriptis ad eos pervenict utilitas, aliqua ex parte abs te 
manasse agnoscant. Genevae, XIII. Calend. Martias. 
M. D. L. 

IN PRIOREM PAULI AD THESSALONICENSES 
ARGUMENTUM. 


Mior pars huius epistolae exhortationibus constat. Thessalonicen- 
ses instituerat Paulus in recta fide. Quum autem persequutiones illic 
grassari audiret, Timotheum miserat, qui eos ad certamen anima- 
ret, ne metu fatiscerent: ut est hominum infirmitas. Admonitus 
postea a Timotheo de toto eorum statu, variis argumentis ipsos con- 
firmat tum ad constantiam fidei, tum ad tolerantiam, siquid pro 
Evangelii testimonio ferendum sit. Haec tribus primis capitibus. 
Principio quarti capitis generaliter eos hortatur ad vitae sanctita- 
tem: deinde mutuam benevolentiam, et quae inde manant officia 
illis commendat. Sub finem vero quaestionem de resurrectione at- 
tingit: ubi declarat qualiter excitandi simus omnes a morte. unde 
apparet, fuisseimpios homines aut leves, qui importune multa fri- 
vola ingerendo fidem eorum labefactare tentarent. Quare ut stultis 
ac superfluis disputationibus ansam praecidat, breviter tradit quid 
sentire debeant. Et quinto capite severius etiamnum prohibet de 
temporibus inquirere: sed perpetuo vigilandum esse admonet, ne 
subito et inopinato Christi adventu opprimantur. Hinc descendit . 
ad varias exhortationes: atque ita claudit epistolam. 

IN EPISTOLAM PAULI 
AD THESSALONICENSES 
IOH. CALVINI 
COMMENTARIUS. 


CA». I. 


1. Ps et Silvanus et Timotheus Ecclesiae Thessaloni- 
censium, in Deo Patre, et Domino Iesu Christo, gratia vo— 
bis et paxa Deo Patre nostro, et Domino lesu Christo. 


Brevitas inscriptionis. reverenter apud 'Thessalonicenses ex- 
ceptam fuisse Pauli doctrinam indicat, et sine controversia hono- 
rem illi ab omnibus habitum quem merebatur. Nam quod in aliis 
epistolis se Apostolum inscribit, hoc facit auctoritatis sibi vindi- 
caudae causa. Quod ergo hic simpliciter sine honoris titulo priva- 
tum nomen usurpat, id argumento est, fuisse ultro ab iis, ad quos . 
scribit, agnitum qualis erat. Conati quidem fuerant hanc quoque 
Ecclesiam turbare Satanae ministri: sed irritas fuisse eornm machi- 
nationes apparet. Duos autem sibi adiungit, quasi communes epi- 
stolae auctores. Nihil praeterea hic habetur, quod non alibi expo- 
situm fuerit: nisi quod dicit, Ecclesiam in Deo Patre et Christo. qui- 
bus verbis (ni fallor) vere apud Thessalonicenses Ecclesiam Dei esse 
declarat. Est igitur haec nota veluti approbatio verae et legitimae 
Ecclesiae. Simul tamen inde colligendum est, non alibi quaeren- 
dam esse Ecclesiam, nisi ubi praeest Deug, ubi Christus regnat: 
non aliam denique esse nisi quae in Deo fundata est, quae Christi 
auspiciis collecta est, et in eius nomen unita. 


2. Gratias agimus Deo semper de omnibus vobis, me- 
moriam vestri facientes in precibus nostris, 8. Indesinen- 
ter memores vestri, propter opus fidei, et laborem caritatis, 
et patientiam spei Domini nostri lesu Christi coram Deo et 
Patre nostro, 4. Scientes, fratres dilecti, a Deo esse ele- 
ctionem vestram: 5. Quia Evangelium nostrum non fuit 
erga vos in Sermone solum, sed in potentia, et in Spiritu 
sancto, et in certitudine multa: quemadmodum nostis qua- 
les fuerimus in vobis propter vos. 


2. Gratias agimus. Fidem eorum et reliquas virtutes laudat 
suo more: non tam ut laudet, quam ut ad perseverantiam hortetur. 
Hic enim ad pergendi studium non levis est stimulus, quum reputa- 
mus Deum praeclaris nos donis ornasse, ut compleat quod coepit : 
nos eo duce ac directore in recto cursu progressos esse, ut perve- 
niamus usque ad metam. Nam sicuti inanis virtutum, quas stulte 
sibi arrogant homines, fiducia eos inflat superbia, et in posterum 
securos ac ignavos reddit: įjta donorum Dei agnitio pias mentes 
humiliat, et ad sollicitudinem acuit. Ideo pro gratulatione gratia- 
rum actionem ponit: ut Dei beneficium esse admoneat quicquid prae- 

dicat esse in ipsis laude dignum. Et statim se ad fnturum tempus 
convertit, dum meminit precationis, | Ita videmus quorsum superio- 
rem vitam commendet. 

8. Indesinertter memores vestri, Quanquam adverbium Indesi- 
menter coniungi posset superioribus: melius tamen sic cohaeret. 
Quae sequuntur, sic etiam verti possent: Memoria repetentes ve- 
strum opus fidei, laborem caritatis etc. Nec obstat articulus inter- 
positus Inter pronomen jud» et nomen Zpyov: nam ita saepe inveni- 
tur apud Paulum. Hoc ideo dico, nequis inscitiae damnet Veterem 
interpretem qui sic reddidit. Quia tamen ad rei summam parum 
interest, alterutrum eligas: ego Erasmi versionem retinui. Caete- 
rum causam reddit, cur tantopere sit eorum studiosus, et sedulo pro 
ipsis precetur: quia scilicet dona Dei in illis animadverterit, quae 
in sui amorem ac reverentiam incitare ipsum debeant, Et sane quo 
quisque magis et pietate et aliis virtutibus excellit, eo maior nobis ^ 
habenda est eius cura et ratio. Quid enim magis amabile quam 
Deus? Ergo nihil est, quod magis conciliare nobis homines de- 
beat, quam dum se Dominus in illis per Spiritus sui dona manife- 
stat. Haec summa omnium apüd pios est commendatio: hoc sanctis- 
simum necessitudinis vinculum, quo maxime obstringimur.  Pro- 
inde dixi parum referre utrum legas: Memores fidei vestrae, an Me- 
mores vestri propter fidem. Opus fidei accipio pro effectu. Sed 
hic effectus duplici modo potest exponi, passive et active: vel quod 
fides in se illustre virtutis et efficaciae Spiritus sancti specimen fue- 
rit, quod potenter operatus sit in ea excitanda: vel quod ipsa fru- 
ctus deinde suos extra protulerit, Ego effectum in ipsa potius fidei 
radice, quam in fructibus constituo, ac si diceret: Rara vis fidei 
potenter in vobis se exseruit. Adiungit Laborem caritatis: quo signi- 
ficat, in caritate colenda nihil refugisse molestiae vel laboris. Et 
certe experimento cognoscitur quam laboriosa sit caritas. Illud vero 
saeculum praesertim multiplicem dabat laborandi materiam fideli- 
bus, si defungi vellent caritatis officiis, Plurimis afflictionibus mire 
premebatur Ecclesia; multi opibus nudati, multi domo profugi; multi 
destituti consilio, multi teneri et imbecilles erant. omnium fere 
conditio perplexa erat. tot necessitates non patiebantur otiosam esse 
caritatem, Spei tribuit patientiam: ut est illi semper annexa: nam 
quod speramus, per patientiam exspectamus. Rom. capite 8, 24, 
sic autem resolvi debet oratio, quod eorum patieutiam in sperando 
Christi adventu recordetur Paulus, Hinc colligenda est brevis Chri- 
stianismi veri definitio: ut seria sit ac vigoris plena fides: nt nullis 
laboribus parcatur, dum iuvandi sunt proximi, sed in officiis cari- 
tatis strenne se occupent pii omnes, studiaque sua impendant: ut in 
spem manifestationis Christi intenti, reliqua omnia despiciant: et 
patientia armati, tam longi temporis taedium, quam omnes mandi , 
tentationes superent, Particula Coram Deo et Patre nostro vel ad re- 
cordationem Pauli, vel ad haec tria proxima referri/potest. Ego sic 
expono. Quoniam de precibus loquutus erat, nunc affirmat, quoties 
mentem attollit in regnum Dei, Thessalonicensium fidem, spem et 
patientiam simulilli in memoriam venire, Quia autem fucum omnem 
facessere oportet, dum in conspectum Dei venitur: hoc additum est, 
ut affirmatio plus haberet ponderis, Porro hoc benevolentiae suae 
testimonio magis dociles ac promptos reddere voluit. 

4. Scientes fratres dilecti, Participium Scientes tam Pauli 
quam Thessalonicensium personae potest accommodari. Erasmus 
ad Thessalonicenses refert: ego Chrysostomum sequi.malo, qui de 
Paulo eiusque collegis intelligit; est enim (ut mihi qnidem videtur) 
amplior confirmatio proximae sententiae, Nam hoc ad commenda- 
tionem non parum valcbat, quod Deus ipse multis indiciis Thes- 
salonicenses sibi gratos ac caros esse testatus esset, `A Deo electio- 

nem. Non mihi in totum displicet Chrysostomi interpretatio, quod 
Deus eximios reddiderit Thessalonicenses, eorumque excellentiam 
comprobafit. quanquam plus quiddam exprimere voluit Paulus. eo- 
rum enim vocationem attingit: in qua quoniam non vulgares virtu- 
tis Dei notae apparuerant, inde colligit fuisse peculiariter vocatos 
cum certae electionis testimonio. Nam ratio mox sequitur, quod 
non illis nuda tantum allata esset praedicatio, sed cum efficacia Spi- 
ritus sancti coniuncta: ut solidam apud eos fidem obtineret. Quum 
dicit In potentia et Spiritu sancto: hoc perinde, meo iudicio, valet 
etque In potentia Spiritus sancti: ut posterius ad prioris declaratio- 
nem sit additum.  Certitudo, quam tertio loco ponit, vel in re fuit, 
vel in Thessalonicensium affectu. Ego magis notari puto, quod so- 
lidis argumentis sancitum fuerit illic Pauli Evangelium: ac si Deus 
& coelo ostenderet ratam sibi esse eorum vocationem. Quum autem 
Paulus in medium argumenta profert, quibus electionem Thessalo- 
nicensium prorsus divinam esse certior factus erat: hac occasione 
simul commendat suum ministerium , ut ipsi quoque agnoscant eum 
et collegas divinitus fuisse excitatos. Quidam sub Potentiae nomine 
miracula intelligunt. Ego latius extendo, ad spiritualem doctrinae 
energiam. Nam ut in priore ad Corinthios epistola habuimus, eam 
sermoni Paulus opponit: tanquam vivam Dei vocem, et cum effectu 
coniunctam , inani et mortuae hominum facundiae. Notandum au- 
tem est, electionem Dei, quae per se abscondita est, suis notis pa- 
tefieri, dum oves perditas ad se colligit, et gregi suo coadunat, va- 
gisque et alienis manum porrigit. quare hinc petenda electionis no- 
titia est, Caeterum ut arcanum Dei consilium vocationem eius ne- 
' gligentibus labyrinthus est: ita perverse faciunt, qui fidei et voca- 
tionis praetextu obscurant primam illam gratiam, unde manat ipsa 
fides. Fide, inquiunt, salutem consequimur: ergo nulla est aeterna 
Dei praedestinatio, quae nos a reprobis discernat, Perinde ac si di- 
ceret: Ex fide est salus, ergo nulla est Dei gratia, quae nos in fidem 
illuminet. Quin potius, ut coniungi electio, gratuita cum vocatione 
debet, tanquam cum suo effectu: ita primatum interim retineat ne- 
cesse est. Particulam i76 coniungasne cum- participio Dilecti an 
'cum nomine Electionis, parum interest quoad sensum. 

5. Quemadmodum nostis etc. Nunc Paulus agit, quod prius 
dixi,’ ut iisdem adducti rationibus Thessalonicenses non dubitent se 
a Deo electos esse, Nam hoc fuerat Dei consilium in ornando Pauli 
ministerio, ut manifestam illis faceret suam adoptionem. Ideo post- 

uam dixit illos scire quales fuissent, continuo post addit, talem se 
ine eorum causa: quo significat totum hoc fuisse illis datum, ut 
certo persuasi essent amari se a Deo, ac eorum electio extra contro- 
versiam esset. 


6. Et vos imitatores nostri facti estis et Domini, dum 
sermonem amplexi estis in tribulatione multa, cum gaudio 
Spiritus sancti: 7. lta ut fueritis exemplaria omnibus cre- 
dentibus in Macedonia et Achaia. 8. A vobis enim personuit 
sermo Domini: nec in Macedonia tantum et in Achaia, sed 
etiam in omni loco, fides vestra quae in Deum est manavit: 
ita ut non opus habeamus quicquam loqui. 


6. Et vos imitatores, Ut illis plus alacritatis.addat, mutuum 
consensum et quasi harmoniam praedicat inter suam praedicationem 
et eorum fidem. Nisi enim Deo respondeant homines, nullus pro- 
fectus sequetur ex oblata gratia. non quod ex se ipsis id possint, sed 
quia Deus, ut salutem nostram inchoat nos vocando, ita perficit 

corda nostra formando in obedientiam. Summa ergo est, quod di- 
vinae electionis testimonium non modo in Pauli ministerio apparue- 
rit, eo quod Spiritus sancti virtute fuerit praeditum : sed in Thes- 
salonicensium quoque fide, ut haec conformitas solida sit illius ap- 

robatio. Dicit autem: Imitatores Dei et nostri fuistis; quo sensu 
licitur credidisse populus Deo et Mosi servo eius (Exod. 14, 13.). 
non quod diversum aliquid a Deo habuerint Paulus et Moses: sed 
quia potenter per eos operatus est, tanquam ministros et organa, 
Dum amplexi estis, Promptitudo recipiendi Evangelii imitatio Dei 
vocatur: quia sicuti Deus liberaliter se Thessalonicensibus obtulerat, 
sic illi voluntarie occurrerant. Dicit Cum gaudio Spiritus sancti, 
ut sciamus non impulsu carnis, aut propriae naturae instinctu prom- 
ptos et alacres fore homines ad obsequendum Deo: sed hoc esse 
opus Spiritus Dei. Circumstantia haec, quod in tribulatione multa 
nihilominus amplexi fuerint Evangelium, ad amplificationem facit. 
Videmus enim permultos non alioqui alienos ab Evangelio, qui ta- 
men crucis metu territi refugiunt. Ergo qui intrepide instantes af- 
flictiones cum Evangelio amplecti non dubitant, praeclarum magna- 
nimitatis specimen in eo edunt. Atque hinc melins constat; quam 
necessarium sit Spiritum hic nobis opitulari. Evangelium enim non 
rite nec sincere, nisi laeto animo, recipi potest. Atqni nihil magis 
ingenio nostro adversum, quam in niflictionibus gaudere. 

7. lta ut fueritis. Altera amplificatio, quod suo exemplo fide- 
les quoque provocaverint: hoc enim magnum est, sic praecurrere 
eos, qui viam prius ingressi erant, ut illis simus adiumento ad 
peragendum suum cursum.  Typum (quo verbo usus est Paulus) 
Graeci appellant quod Latinis est Exemplar, Gallis Patron signjfi- 
€at: ergo tam illustrem fuisse Thessalonicensium virtutem in exci- 
piendis afflictionibus scribit, ut reliqui fideles inde constantiae re- 
ulam mntuati fuerint. Ad verbum autem reddere placuit erempla- 
ria, ne frustra quid mutarem ex Graeco Pauli sermone. Deinde 
quia pluralis numerus (meo judicio) plus quiddam exprimit, quam 
si dixisset Ecclesiae illins corpus ad imitationem esse propositum: 
quia sensus est , totidem fuisse typos, quot erant hominum capita. 

8. A vobis enim personuit. Elegans metaphora, que significat 
adeo vivam fuisse eorum fidem, ut suo veluti sonitu alias gentes ex- 
citaverit, Sermonem enim Dei personuisse ab eis dicit, quia so- 
nora fuerit eorum fides ad conciliandam Evangelio fidem. Dicit hoo 
non modo factum fuisse in vicinis locis: sed etiam procul manasse, 
ac exauditum fuisse hunc sonitum, ut res praeconium suum non 
desideret. 


9. Ipsi enim de vobis annuntiant qualem habuerimus in- 
gressum ad vos:. et quomodo conversi fueritis ad Deum ab 
idolis, ut serviretis Deo viventi et vero: 10. Et exspectare- 
tis e coelis Filiumi eius, quem excitavit a mortuis, lesum, 
qui nos liberat ab ira ventura. 


Dicit celebrem ubique conversionis eorum famam fuisse, Quod 
de suo ad eos ingressu meininit, ad illam Spiritus potentiam refer- 
tur, qua Deus Evangelium suum illustraverat, Dicit vero utrum- 
que apud alias gentes ultro narrari, quasi memoratu dignum. In 
narratione, quae sequitur, ostendit primum qualis sit hominum con- 
ditio, antequam Doininus ipsos Evangelii sui doctrina illustret: de- 
ude in quem finem nos doceri velit, et quisnam sit Evangelii fru- 
clus, Nam etsi non eadem omnes colunt idola, omnes tamen ido- 
lolatriae addicti sunt, atque in caecitate et dementia demersi. Ergo 
quod a diaboli imposturis et omni superstitionum genere liberi su- 

mus, Dei beneficium est. Alios quidem cito, alios serius convertit: 
sed. quia communis est omnium aversio, nos prius converti necesse 
est, quam Deo serviamus, Hinc etiam verae fidei colligitur vis et 
natura: quia scilicet Deo rite nemo credit, nisi qui, abuegata sen- 
sus sui vanitate , purum Dei cultum amplectitur ac suscipit. 

9. Ad Deum viventem, Hic legitimae conversionis scopus est, 
multos quidem videmus a superstitionibus desciscere, qui tamen hoc 
gradu facto adeo in pietate non proficiunt, ut in deterius labantur, 
Nam deposito omni Dei sensu, in profanum et brutum contemptum 
se proiiciunt. sic elim ab Epicuro, Diogene Cynico, et similibus 
derisae fuerunt vulgi superstitiones: sed ita ut Dei cultum promi- 
scuum cum perversis ineptiis miscerent. Ergo videndum est, ut 
ruinam errorum sequatur aedificium fidei, Porro Apostolus, dum 
haec epitheta Veri et Viventis tribuit Deo, idola oblique perstringit, 
quod mortua sint et nihili figmenta, et falso dii nuncupentur. Fi- 
nem conversionis ponit quem attigi, ut Deo servirent, Ergo huc 
tendit Evangelii doctrina, ut nos in cultum obsequiumque Dei tra» 
ducat. Quamdiu enim servi sumus peccati, liberi sumus a iustitia: 
quia sine iugo lascivimus ac vagamur. Quare nemo rite ad Deum 
conversus est, nisi qui se illi totum in servitutem tradere didicit. 
Sed quia res est plusquam difficilis, in tanta naturae corruptione: 
simul ostendit quid nos in timore Dei et obsequio retineat ac confir- 
met, nempe Christi exspectatio. Nisi enim in spem vitae aeternae 
erecti simus, mundus nos protinus ad se rapiet. . Quemadmodum 
enim sola est divinae bonitatis fiducia, quae nos ad Deum colendum 
inducit: ita sola ultimae redemptionis exspectatio facit ne defatige- 
mur, Ergo quisquis in vitae sanctae cursu perseverare volet, to- 
tam mentem applicet ad spem adventus Christi, Atque hoc notatu 
dignum, quod pro Spe aeternae salutis ponit Christi exspectatio- 
nem. nam certe sine Christo perditi sumus ac desperati: ubi autem 
got Christus, simul affulget vita et prosperitas. Sed hoc fideli- 

us tantum dici meminerimus: nam sicuti impiis venturus est iuder, 
ita nihil quam expavescere ad eius exspectationem possunt, Atque 
hoc est quod postea subiicit, Christum nos liberare ab ira venture 
Hoc enim non alii sentiunt, nisi qui per fidem Deo reconciliati, 
iam pacatam conscientiam habeant: alias formidabile est eius no- 
men. Caeterum liberavit nos quidem morte sua Christus ab ira Dei: 
sed quid liberatio illa valeat, patebit extremo die. Constat autem 
sententia haec duobus membris. Prius est, quod ira Dei aeternum- 
que exitium humano generi imminet: quia peccarunt omnes ac de- 
stituuntur gloria Dei. Alterum quod non alia effugiendi ratio est 
nisi per Christi gratiam: quia non frustra has illi partes Paulus vin- 
dicat. Sed hoc inaestimabile est donum, quod pii, quoties iudicii 
fit mentio, Christum sibi redemptorem venturum sciunt. Adde quod 
diserte ponit iram vehturam, ut pias mentes sur-um erigat, ne $ub- 
sidant in praesentis vitae intuitu. Nam quüm fides visio sit rerum 
non apparentium (Hebr. 11,1.), nihil minus consentáneum est quam 
ut iram Dei metiamur prout quisquam aífligitur in mundo: sicuti 
nihil magis absurdum quam arripere caduca bona, quibus fruimur, 
ut inde aestimemus Dei gratiam, Discamus ergo, dum secure luxu- 
riantur impii, et nos misere languemus, vindictam Dei, quae oculis 
carnis abscondita est, timere, et acquiescere in arcanis spiritualis 
vitae deliciis. : 

10, Quem suscitavit. Christi resurrectionem hic commemorat, 
in qua nostrae resurrectionis spes fundata est: nam undique mors 
nos obsidet. Itaque nisi in Christum respicere discamus, singulis 
momentis concident nobis animi. "Eadem ratione admonet Christum 
e coelo esse exspectandum: quia nihil in mundo reperiemus, quod 
nos sustineat: sunt autem infinitae tentationes, quae nos exaniment. 

Alia quoque circumstantia notanda est. nam quia in hunc finem re- 
surrexit Christus, ut eiusdem gloriae nos omnes tandem consortes 
faciat, qui sumus eius membra: significat Paulus, irritam fore rée 
surrectionem , nisi iterum appareat suorum redemptor, fructumque 
et effectum eius quam in se exhibuit virtutis ad totum Ecclesiae cor- 
pus extendat. 


Car. II. 


1. Ipsi enim nostis,- fratres, quod ingressus noster ad vos 
non inanis fuerit: 2. Imo quod persequutionem passi, et 
probro affecti Philippis (ut scitis) fduciam sumpsimus in Deo 
nostro proferendi apud vos Evangelium Dei, cum multo cer- 
tamine. 3. Nam exhortatio nostra, non ex impostura, ne- 
que ex immunditia, neque in dolo: 4. Sed quemadmodum 

robati fuimus a Deo ut crederetur nobis Evangelium, sic 
oquimur, non quasi hominibus placentes, sed Deo qui pro- 
bat corda nostra. 


1. Ipsi enim nostis. Nunc omisso aliarum Ecclesiarum testi- 
monio in memoriam revocat Thessalonicensibus que ipsi experti 
erant: ac fusius exponit qualiter se gesserit apud eos, et similiter 
alii duo collegae: quia hoc plurimum habebat ponderis ad confir- 
mandam eorum fidem, Nam hoc consilio suam integritatem prae- 
dicat, ut Thessalonicenses se non tam ab homine mortali quam a 
Deo ad fidem fuisse vocatos agnoscant. Dicit ergo suum ad eos in- ` 
gressum non fuisse inanem, ut ambitiosi homines multum pompae 
ostendunt, quum nihil habeant solidi: nam Inane Actuoso hic oppo- 
nit. Probat hoc duobus argumentis. prius est quod Philippis per- 
sequutionem et ignominiam sustinuerat. alterum, quod Thessaloni- 
cae magnum certamen paratum erat. Scimus ignominia et perse 
yotin us debilitari, adeoque penitus frangi hominum animos, 

ivinum itaque opus fuit, quod Pauls variis malis et ignominia af- 
fectus, quasi integer, magnam et opulentam urbem aggredi non du- 
bitavit, ut eius populum Christo subiugaret. In hoc ingressu nihil 
eernitur quod vanam ostentationem redoleat. In secundo membro 
eadem vis divina inspicitur: neque enim cum applausu aut favore 
munus suum obiit, sed opus fuit acriter luctari. Interea stetit fir- 
mus ac imperterritus: unde apparet, manu Dei fuisse suffultum. 
nam hoc significat, quum dicit se fiduciam sumpsisse, Et sane si 
.omnes istae circumstantiae diligenter expendantur, negari non po- 
test, quin magnifice Deus suam illic virtutem exseruerit. Quantum 
ad historiam pertinet, petenda est ex Actorum capite 16. et 17, 

3. Nam exhortatio nostra. Alio argumento Thessalonicenses in 
suscepta fide confirmat: quod scilicet fideliter ac pure in verbo Do- 
mini instituti fuerint: suam enim doctrinam omni deceptione et im- 
munditia vacuam fuisse asserit. Atque ut tollatur omnis huius rei 
dubitatio, conscientiam eorum testem advocat. Tria porro, quae 
commemorat, sic videntur posse distingui, ut Impostura ad ipsam 
doctrinae substantiam referatur, Jmmundities ad animi affectum, 
Dolus ad modum agendi. Primo itaque delusos fuisse aut fallaciis 
circumventos negat, quum genus doctrinae amplexi sunt a se tradi- 
tum. Suam deinde integritatem praedicat, quod nulla impura cu- 
piditate, sed sincero tantum affectu inductus, ad eos venerit. Ter- 
tio, quod nihil frandulenter aut malitiose egerit: sed potius siin- 
plicitatem exhibuerit dignam Christi ministro, Haee quum essent 

Thessalonicensibus comperta, satis firmum habebant fidei suae fun. 
damentum., 

4. Quemadmodum probati, Altius etiamnum conscendit: nam 
Deum Apostolatus sui auctorem citat. Atque ila ratiocinatur: Deus, 
quum mihi hoc munus iniunxit, mihi testimonium reddidit fidelis servi: 
non est igitur quod de fide mea dubitent homines, quam sciunt Deo pro- 
batam. Non gloriatur tamen Paulus se probatum fuisse, quasi talis a 
se ipso fuerit: neque enim quid a natura habuerit, hic disputat: nec pro- 
priam virtutem cum Dei gratia in certamen committit: sed tantum diit, 
sibi non aliter quam fido et probato servo commissum fuisse Evangelium. 
Probat autem Deus, quos sibi ad arbitrium suum formavit. Non quasi 
hominibus. Quid sit hominibus placere, dictum est in epistola ad Gala- 
tas (Galat. 1, 10.): et hic locus quoque optine ostendit, Nam Paulus Deo 
et bominibus placere, tanquam res oppositas inter se confert. Deinde 
quum dicit, Deo qui probat corda: significat eos, qui captànt hominum 
gratiam, non duci recta conscientia, nec quicquam agere ex animo. Scia- 
mus ergo hoc veris Evangelii ministris debere esse propositum, ut Deo 
sua studia impendant, idque faciant ex animo, non externo aliquo mundi 
respectu: sed quia conscientia hoc rectum et aequum esse dictat. Ita fiet 
ut non studeant placere bominibus, hoc est, nihil ambitiose agant in homi- 
num gratiam. 


$. Neque enim unquam in sermone adulationis fuimus, 
quemadmodum nostis, neque in occasione avaritiae: Deus 
testis. 6. Nec quaesivimus ab hominibus gloriam, neque a 
vobis, neque-ab aliis. 7. Quum possemus in pondere esse 
tanquam Christi Apostoli, facti tamen sumus mites in me- 
dio vestri, perinde ac si nutrix aleret filios suos. 8. Ita erga 
vos affecti, libenter voluissemus distribuere vobis non so- 
lum Evangelium Dei, sed nostras ipsorum animas, propterea 
quod cari nobis facti estis. 


5. Neque enim unquam, -Non sine causa toties repetit scire Thes- 
salonicenses vera esse quaecunque narrat. Nullum enim certius testimo- 
nium quam eorum experientia, quibuscum loquimur. Et hoc ipsorum 
maxime intererat, quia non alio consilio refert Paulus quam integre ver- 
satus sit, nisi ut sua doctrina plus reverentiae obtineat in aedificationem 
fidei eorum. Est autem proximae sententiae confirmatio: nam qui pla- 
cere hominibus cupit, necesse est ut se turpiter in adulationem flectat. 
Qui autem serio et recto animo in officium intentus est, procul ab omni 
assentàtionis specie aberit, Quum addit Wegue in occasione avaritiae, 
significat se nihil privati lucri venatum esse apud eos ducendo. goya- 
ois tam occasio quam praetextus Graecis dicitur: sed huic loco prior 
sensus melius quadrat, ut sit quasi aucupium , ac si diceret: Non abusus 
sum Evangelio ad lucri captandi occasionem, Quoniam autem tot habet 
flexuosos recessus hominum malitia, ut saepe avaritia et ambitio lateant: 
ideo Deum testem advocat. Ponit autem hic duo vitia, a quibus dum 
se immunem fuisse testatur, debere a Christi servis aliena esse admonet. 
Ita si germanos Christi servos a fictis et adulterinis velimus discernere, 
ad hanc regulam exigendi sunt, et quisquis probe Christo servire volet; 
ad eandem quoque regulam formare sua studia debet suasque actiones. 
Quia ubi regnat avaritia aut ambitio, sequuntur innumerae corruptelae; 
ac totus homo in vanitatem effluit: duo enim sunt isti fontes, ex quibus 
manat totius ministerii corruptio. 

7. Quum possemus in pondere, Quidam exponunt: Quum posse- 
mus esse oneri, id est vos gravare sumptibus, sed contextus poslulal, - 
ut zò fagu pro auctoritate sumatur. Dicit enim Paulus se adeo abfuisse 

ab inani pompa, a iactantia, a fastu, ut legitimo etiam iure suo cesse- 
rit, quod ad vindicandam auctoritatem pertinet. Nam quum esset 
Christi Apostolus, mgiori quadam reverentia excipi merebatur: atqui ab 
omni dignitatis specie abslinuerat ac si gregarius aliquis fuisset minister, 
Hinc apparet, quantum ab elatione alienus fuerit. Ubi nos vertimus Mi- 
tes, Velus interpres reddidit Fuimus parvuli: sed illa, quam posui, le- 
ctio apud Graecos magis recepta est. Utrumvis tamen legas, non du- 
bium quin voluntariam submissionem commendet, Quemadmodum 
si nutrix, Hac similitudine duo membra comprehendit, quae attigerat: 
quod scilicet nec gloriam nec lucrum apud Thessalonicenses quaesierit, 
Mater enim in alendo infante nullum imperium , nullam dignitatem prae 
se fert. Talem se fuisse Paulus memorat, qui, honore sibi debito 
sponte abstinens, placide se et modeste ad quaevis officia demiserit. 
Secundo, mater in liberis suis educandis rarum quendam et mirificum 
amorem demonstrat: quia nullis parcit laboribus ac molestiis, nullam 
sollicitudinem refugit, nulla assiduitate fatigatur, suumque adeo san- 

uinem hilari animo sugendum praebet. Hoc modo Paulus se ita erga 
y ver hon saccis affectum fuisse praedicat, ut propriam vitam in eorum 
bonum impendere paratus fuerit. Hoc certe non sordidi aut avari, sed 
gratuito amantis erat: et hoc in clausula exprimit: Propterea quod 
cari nobis facti estis, Interim memoria repetendum, quicunque inter 
veros Pastores censeri volunt, debere hunc Pauli affectum induere, ut 
pluris salutem Ecclesiae habeant quam suam vitam. Nec privati com- 
modi studio ad officium agantur: sed sincero eorum amore, quibus se 
coniunctos et obstrictos esse sciunt, 


9. Memoria enim tenetis, fratres, laborem nostrum et 
Sudorem. nam die ac nocte opus facientes, ne gravaremus 
quenquam vestrum, praedicavimus apud vos Evangelium 
Dei. 10. Vos testes estis et Deus, ut sancte, et iuste, et 
sine querela vobis qui creditis, fuerimus. 11. Quemadmo- 
dum nostis, ut unumquemque vestrum, quasi pater suos li- 
beros, 12. Exhortati simus, et monuerimus et obtestati 
simus, ut ambularetis digne Deo, qui vocavit vos in suum 
regnum et gloriam. 


9. Memoria enim. Haec ad superiorum probationem pertinent, 
quod sibi non pepercerit, ut illis parceret. Certe miro et plusquam hu- 
mano zelo fervere ipsum oportuit, dum una cum docendi labore artes 
etiam manuarias tractat, victus quaerendi causa, atque in hac etiam 

arte iure suo abstinuit. Lex enim Christi est, quemadmodum alibi 
(I. Cor. 9, 14.) idem docet, ut unaquaeque Ecclesia ministris suis vi- 
ctum et reliqua necessaria suppeditet, Paulus ergo, quum nullum 
"Thessalonicensibus onus imponit, plus quiddam praestat, quam ex of- 
ficii necessitate exigi ab eo posset. Adde qued non tantum sumptibus 
publicis parcit, sed neminem privatim gravat. Porro non dubium est, 
quin recta aliqua et speciali causa ad hanc iuris sui abstinentiam ad- 
ductus fuerit: nam in aliis Ecclesiis concessa sibi libertate usus est, 
quemadmodum reliqui. A Corinthiis nihil accepit, ne pseudoapostolis 
ansam in bac parte gloriandi praeberet. Interea non dubitavit ab aliis ' 
Ecclesiis petere, quod opus erat: scribit enim, dum gratuitam operam 
impendit Corinthiis, se Ecclesias, quibus non serviebat, praedatum, 
esse (IL. Cor. 11, 8.). Ergo utcunque non expriinatur hic ratio, cónii-: 
cere tamen licet, ideo Paulum noluisse necessaria sibi ministrari, ne 
ea res impedimentum Evangelio adferret. Nam et hoc bonis Pastor- 
bus semper curae esse debet, non tantum ut strenue in ministerio suo 
currant, sed ut omnes Cursus sui remoras tollant, quantum in seiest.' 

10. Vos testes éstis, Iterum Dei et eorum testimonio ad suam 
integritatem asserendam utitur: ac Deum quidem conscientiae, illos 
vero rei compertae testes facit. Ut sancte, inqyit, et iuste, id est, 
quam sincero Dei timore, et quanta fide atque innocentia ergá ho- 
mines: tertio, et sine querela: quo significat se nullis dedisse con- 
querendi vel obloquendi causam.  Celumnias enim et sinistros ru- 
mores vitare nequeunt Christi servi: ham quum mundo exosi sint, 
apud improbos male audire necesse est. Ideo hoc ad credentes re. 
stringit, qui recte et sincere iudicant, non autem maligne obtrectan 
absque causa. , 


11. Unumqguemque quasi pater. In iis maxime insistit, quae 
sunt officii sui propria. comparavit se nutrici, nunc patri se com- 
parat. Hoc autem vult, se non aliter de ipsis fuisse sollicitum, 
quam pater de filiis esse soleat: et vere paterna cura se defunctum 
esse in illis docendis ac monendis. Et certe nemo unquam bonus 
erit Pastor, nisi qui patrem se Ecclesiae sibi creditae praestabit. 
Nec vero universo modo corpori talem se fuisse asserit, sed etiam 
singulis. Neque enim satis est, si Pastor omnes pro suggestu in 
communi doceat, nisi particularem quoque adiungat doctrinam, 
prout vel necessitas postulat, vel occasio se offert. Quare idem 
Paulus Act. 20, 26. mundum se profitetur a sanguine omnium: quia 
ublice omnes et privatim singulos domi admonere non cessaverit. 

jommunis enim doctrina interdum friget: nec corrigi aut sanari 
quidam possunt, nisi peculiari medicina. 

129. Exhortati simus, Ostendit quam serio incubuerit in eo- 
rum salutem. neque enim se perfunctorie de pietate erga Deum et 
vitae Christianae officiis concionatum esse narrat, sed exhortationes 
et contestationes adhibuisse dicit, Haec viva est Evangelii praedi- 
catio, quum homines non modo audiunt, quid rectum sit, sed exe 
hortationibus punguntur et revocantur ad Dei iudicium, ne vitiis 
suis indormiant. nam hoc est propric obtestari. Qnod si pii homi- 
nes, quorum promptitudinem tantopere laudat Paulus, necesse ha- 
bebant exhortationum stimulis incitari, imo obtestationum;: quid no- 
bis agendum est, in quibus magis regnat carnis pigrities? reprobis 
interea, quorum insanabilis est contumacia, horribilem Dei vin- 
dictam denuntiare oportet: non tam spe profectus, quam ut reddan- 
tur inexcusabiles, Participium zrepeuvSoUusyo: quidam Gonsolari 
vertunt.. Quod si recipimus, consolationibus usum esse intelligit 
apud afflictos, qui Dei gratia sustinendi sunt, et reficiendi coele 
stium bonorum gustu, ne despondeant animos, aut patientiam ab- 
iiciant. Contextui tamen altera significatio aptior est, quod mo- 
nuerit scilicet: nam tria verba ad idem referri constat. Ut ambu- 
laretis. Summam exhortationum suarum breviter perstringit: nempe 

uod Dei misericordiam commendans illos monuerit, ne suae voca- 
tioni deessent. Commendatio gratiae in hoc membro sita est, Qui 
vocavit vos in suum regnum. Nam quum in gratuita Dei adoptione 
fundata sit nostra salus; sub hoc uno verbo comprehenditur quic- 
quid bonorum nobis Christus attulit. Restat nunc ut Deo vocanti 
respondeamus: hoc est, ut nos illi tales exhibeamus filios, qualis 
nobis Pater est. Abdicari enim meretur ex Dei familia qui aliter vi- 
vit, quam Dei filium deceat. 


18. Quapropter nos quoque indesinenter gratias agimus 
Deo, quod, nea sermonem Dei praedicatum a nobis per- 
cepistis, amplexi estis, non ut sermonem hominum, sed 
quemadmodum revera est sermonem Dei: qui etiam effica- 
citer agit in vobis credentibus. 14. Vos enim imitatores 

facti estis, fratres, Ecclesiarum Dei, quae sunt in ludaea in 
Christo lesu: quia eadem passi estis et vos a propriis tribu- 
libus, quemadmodum et ipsi a ludaeis, 15. Qui Dominum 
lesum occiderunt, et proprios Prophetas, et nos persequuti 
sunt, et Deo non placent, et cunctis hominibus adversi sunt: 
16. Qui obsistunt ne Gentibus loquamur ut salvae fiant, ut 
compleantur eorum peccata semper. pervenit enim in eos ira 
usque in finem. 


18. Quapropter nos. Postquam de suo ministerio loquutus est, 
rursum ad Thessalonicenses se convertit: ut semper mutuam illam 
harmoniam, cuius ante meminit, commendet. Dicit ergo se gra- 
tias Deo agere, quod sermonem ex ore suo auditum amplexi sint, tan- 
quam sermonem Dei, ut vere erat. Significat autem his verbis, re- 
verenter, et qua decet obedientia, fuisse ab illis exceptum. Fieri 
enim non potest simul ac invaluit haec persuasio, quin obsequendi 
religio animos nostros subeat. Quis enim non horreat Deo relu- 
Ctari? quis non etiam Dei contemptum detestetur? Quod ergo tam 
contemptui apud plerosque habetur verbum Dei, ut nullo fere in 
pretio sit, quod multi nullo timore tanguntut, inde contingit, quia 
sibi cum Deo negotium esse non reputant. Proinde ex hoc loco 
discimus, qualis Evangelio habenda sit fides: nempe quae ab homi- 
num auctoritate non pendeat, sed certae et cognitae Dei veritati 
innixa, supra mundum se attollat. denique tantum ab opinione di- 
stet, quantum coelum a terra. Secundo, quae reverentiam, timo- 
xem et obedientiam ex se generet; quia homines divinae maiestatis 
sensu tacti, nunquam sibi cum ea ludere permittent. Vicissim ad- 
monentur doctores, nequid nisi purum Dei sermonem proferre au- 
deant: nam si hoc licitum Paulo non fuit, nemini hodic erit. Pro- 
bat autem ab effectu, fuisse Dei sermonem, quem tradiderat: quia 
fructum illum coelestis doctrinae protulerat, quem Prophetae com- 
mendaut in renovanda eorum vita: nam hominum doctrina nihil 
tale posset, Relativum nomen tam Deo quam sermoni eius aptari 
potest. Sed utrumvis eligas, eodem redibit sensus: nam quum in 
se Thessalonicenses divinam vim sentirent, quae ex fide manabat, 
statuere poterant non evanidum fuisse humanae vocis sonitum quem 
perceperant, sed vivam et efficacem doctrinam Dei. Quod ad verba 
spectat, Sermo praedicationis Dei nihil aliud est quam sermo Dei 
praedicatus ab homine, ut reddidi. Voluit enim Paulus nominatim 
exprimere contemptibilem apud eos non fuisse doctrinam, licet ab 
ore mortalis hominis prodiret, quod eius auctorem agnoscerent 
Deum. Laudat igitur Thessalonicenses, quod non substiterint in 
respectu Ministri, sed oculos ad Deum sustulerint, ut eius sermo- 
nem reciperent. Quare particulam ut, quae ad sensum explanan- 
dum valebat, inserere non dubitavi. Male Erasmn:, qui vertit Ser- 
monem auditus Dei: ac si Deum intelligeret Paulus patefactum. 
postea mutavit: Sermonem quo Deum discebatis. non enim ab eo 
animadversa fuit Hebraica phrasis. 

14. Vos enim imitatores. Si hoc ad proximam clausulam re- 
stringere libeat, sensus erit, quod virtus Dei vel sermonis eius in 
eorum tolerantia se proferat, dum magno et infracto animo perse- 
quutiones- sustinent. Ego tamen ad totam superiorem sententiam 

extendere malo. confirmat enim quod dixit, Thessalonicenses serio 
Evangelium tanquam a Deo sibi oblatum fuisse amplexos: quia for- 
titer sustineant contrariosSatanae insultus, nec recusent quidvis pati 
potins quam ab eius obedientia discedant, Et certe hoc non leve 
est fidei examen , quum Satan omnia machinando nihil proficit, ut 

nos a Dei timore dimoveat, Interea periculosae tentationi pruden- 
ter occurrit, quae illos percellere vel turbare poterat: nam ab ea 
gente graves molestias sustinebant, quae sola in mundo Dei nomine 
gloriabatur. Poterat, inquam, illis hoc venire in mentem: Si haec 
vera est religio, cur eam tam infestis animis oppugnant Iudaei, qui 
sunt sacer Dei populus? Ut hoc offendiculum tollat, primum ad- 
monet, hoc eos commune habere cum primis Ecclesiis, quae in Iu- 
daea erant: postea Iudaeos dicit obstinatos esse Dei et omnis sanae. 
doctrinae hostes. Tametsi enim, quum dicit ipsos esse passos a suis 
tribulibus, id de aliis quam de Iudaeis exponi potest, certe non ad 
solos Iudaeos debet restriugi: quia tamen longius in describenda eo- 
rüm pervicacia et impietate insistit, apparet eosdem notari statim 
ab initio. Credibile est aliquos ex ea gente ad Christum fuisse Thes- 
salonicae conversos. Atqui ex historia Actorum patet, illic non mi- 
nus quam in Iudaea persequutores Evangelii Iudaeos fuisse. Ergo 
hoc promiscue tam de Iudaeis quam de Gentibus dictum accipio: 
quia utrique a suis tribulibus magna certamina et atroces impetus 
sustinebant. 

15. Qui Dominum Iesum. Quia populus ille tot Dei beneficiis 
ornatus fuerat, propter veterem Patrum gloriam, auctoritate pol- 
lebat apud multos nomen ipsum. Necui ergo oculos hic fucus per- 
stringat, ita spoliat Iudaeos omni honore, ut nihil illis relinquat 

raeter odium et extremam infamiam. En, inquit, virtutes, qui- 

us laudem apud bonos et pios merentur, Prophetas suos et tandem 
Filium Dei occiderunt; me, eius servum, persequuti sunt, bellum 
cum Deo gerunt, cuncti mundo sunt exosi, sunt inimici salutis Gen- 
tium: denique sunt devoti aeterno exitio. Quaeritur cur Christum 
et Prophetas ab iisdem occisos fuisse dicat, Respondeo, ad totum 
corpus hoc pertinere: significat enim Paulus non esse novum aut 
insolens, quod Deo repugnant, sed ::a implere Patrum mensuram, 
quemadmodum Christus loquitur (Matth. 23, $2.). 

16. Qui obsistunt ne Gentibus loguamur. Non abs re (ut dictum 
est) tam prolixe immoratur in exagitanda Iudaeorum malitia, Nam 
quum ubique furiose Evangelio se opponerent, ingens inde scanda- 
lum oriebatur: praesertim quum Evangelium clamarent profanari a 
Paulo, dum illud Gentibus vulgabát. Hac calumnia scindebant Ec- 
clesias, spem salutis eripiebant Gentibus, et Evangelio viam ob- 
struebant. Hoc ergo crimine eos gravat Paulus, quod invideant 
Gentibus salutem: sed addit, hoc fieri ut compleantur eorum pec» 
cata, ut illis omnem pietatis opinionem adimat. Quemadmodum ubi 
prius dicebat, Non placere Deo: hoc volebat, indignos esse quorum 
atio inter Dei cultores haberetur.  Loquutio tamen notanda est, 
quod qui male agendo pergunt, mensuram hoc modo iudicii sui im- 
plent, donec ad cumulum perveniant. Haec causa est cur saepe 
differatur impiorum poena: quia nondum maturae sunt (ut ita di- 
cam) eorum impietates. Hiuc monemur, sedulo cavendum esse, ne, 
si peccata subinde peccatis addamus, quemadmodum passim fieri 850- 
let, cumulus tandem usque in coelum conscendat. Pervenit enim. 
Significat prorsns esse desperatos , quia vasa sint irae Domini, per- 
inde enim hoc valet ac si diceretur: Urget eos ac persequitur iusta 
Dei ultio, neque desinet usque dum pereant: quod in omnes repro- 
bos competit, qui in mortem, cui destinati sunt, praecipites ruunt. 
Hoc autem sic de universo Gentis corpore pronuntiat Apostolus, ut 
tamen electis spem non praecidat. Nam quia maior pars resistebat 
Christo, generaliter quidem de tota gente loquitur. Sed tenenda 
est illa exceptio, quam ipse ponit ad Romanos capite 11, 5., quod 
semper Dominus residuum aliquod habebit semen.  Tenendum sem- 
per est Pauli consilium, fugiendam sedulo esse fidelibus eorum so- 
cietatem, quos iusta Dei vindicta persequitur, donec in coeca sua 

obstinátione pereant. Tra sine adiecto Dei indicium significat, sicut 
ad Romanos capite 4, 15.: Lex iram operatur. Item 12, 19.: Date 
locum irae. 


17. Nos vero, fratres, orbati vobis ad tempus horae 
aspectu, non corde, abundantius studuimus faciem vestram 
videre in multo desiderio. 18. Itaque voluimus venire ad 
vos, ego quidem Paulus, et semel et bis, et obstitit nobis Sa- 
tan. 19. Quae enim nostra spes, vel gaudium, vel corona 
gloriationis? annon etiam vos corám Dominó nostro lesu 
Christo in eius adventu? 20. Vos enim estis gloria nostra 
et gaudium. 


17. Nos vero. Opportune haec excusatio addita est, ne se a 
Paulo desertos esse putarent Thessalonicenses, qnum tanta necessi- 
tas eius praesentiam flagitaret. Loquutus est de persequutionibus, 
quas patiebantur a suis: aberat interea ipse, cuius officium erat su- 
pra alios omnes opitulari. Patrem se antehac vocavit: atqui patris 
non est filios in tantis angustiis deserere. Suspicionem ergo con- 
temptus ac negligentiae praevenit, dicens, non animum sibi de- 
fuisse, sed negatam esse facultatem. Nec simpliciter ita loquitur: 
Volui ad vos venire, iter fuit mini obstructum: sed vehementiam 
affectus sui singularibus verbis exprimit, Quum, inquit, vobis orba- 
tus essem, | Orbitatis verbo testatur quam triste ac durum illi fuerit 
ab illis abesse. Sequitur amplificatio desiderii, quod absentiam eo- 
rum aegre ad breve tempus tulerit, Non mirum est, si diuturnitas 
taedium vel moerorem afferat. at valde nos affectos esse oportet, ubi 
impatientes sumus unius horae. Tempus autem horae pro exiguo 
temporis spatio accepit. Sequitnr correctio, quod aspectu, non 
corde separatus ab illis fuerit: ut sciant loci distantiam minime eius 
animum disiungere. Quanquam non minus apte referri hoc ad Thes- 
salonicenses poterit, quod vicissim coniuncti fuerint Paulo eorum 
animi inter corporum dissidia. Nam ad rem non parum interfuit, 
exprimi quantopere de mutuo erga se eorum amore confideret. 
Suum vero affectum, melius demonstrat, quum dicit abundantius se 
studuisse: nam significat adeo non imminutum fuisse amorem dis- 
cessu, ut magis accensus fuerit. Quum dicit Semel et bis voluimus, 
testatur non subitum fuisse fervorem, qui statim refrixerit (ut inter- 
dum accidere videmus), sed huius propositi se fnisse tenacem, quum 
varias occasiones captaverit. 

18. Ohbstitit nobis Satan. Paulum semel fuisse impeditum nar- 
rat Lucas (Act. 20, 8.), m Iudaei insidias illi in itinere struebant: 
saepius vel idem vel simile accidere potuit. Hoc vero totum Satanae 
non immerito assignat: quia ut alibi (Ephes. 6, 12.) docet, non est 
nobis lucta cum carne et sanguine, sed cum principibus aeris et ne- 
quitiis spiritualibus etc. Impii enim quoties nobis molesti sunt, sub 
vexillo Satanae militant, suntque eius instrumenta ad nos vexandos. 
Praesertim quum ad opus Domini studia nostra' contendunt, quic- 
quid obstat, certum est a Satana proficisci. Atque ntinam haec sen- 
tentia piorum omnium animis penitus insideat: Satanam nihil non 
assidue moliri, quomodo Ecclesiae aedificationem moretur vel per- 
turbet: essemus profecto ad resistendum magis intenti. maiori nobis 
curae esset sanae doctrinae conservatio, qua nos privare hostis ille 
tam ardenter studet. Sciremus etiam quoties Evangelii cursus rē- 
moras patitur, unde impedimentum proveniat. Alibi (Rom. 1, 13.) 
dicit non fuisse sibi a Deo permissum: sed utrumque verum est. 
Quamvis enim suas partes agat Satan, D»us tamen supremum ius 

retinet, ut, quoties visum est, invito ac reluctante Satana, viam no- 
bis aperiat. Vere ergo dicit Paulus Deum non permittere: utcunque 
*obstaculum sit a Satana. 

19. Quae enim spes. Illum desiderii ardorem, cuius meminit, 
inde confirmat, quia in ipsis felicitatem suam quodammodo reposi- 
tam habeat. Perinde enim valet haec sententia ac si dixisset: Nisi 
me ipsum obliviscar, necesse est ut vos expetam: Vos enim estis glo- 
ria nostra et gaudium. Porro quod Spem et Coronam gloriae suae eos 
appellat, non ita accipiendum quasi alibi quam in solo Deo glorie- 
tur: sed quia in omnibus Dei beneficiis gloriari in suo gradu licet, 
ita ut semper sit ipse scopus: quemadmodum fusius exposui in prio- 
rem ad Corinthios. Hinc vero colligendum est, Christi ministros, 
prout quisque eius regnum propagaverit, gloriae et triumphi in 
extremo die fore participes. Quare gaudere et gloriari non alibi 
iam nunc discant, quam in prospero laborum suorum successu, dum 
sua' opera Christi gloriam promoveri vident. Ita fiet ut quo decet 
amoris affectu in Ecclesia affecti sint. Particula Etiam denotat non 
solos esse Thessalonicenses in quibus triumphet Paulus, sed esse ex 
multorum numero. Causalis vero particula y&o, quae paulo post se- 
quitur, improprie loco affirmativae posita est, Gerte vos estis. 


Car. III. 


1. Quare non amplius sufferentes censuimus, ut Athenis 
relinqueremur soli: 2. Et misimus Timotheum fratrem no- 
strum, et ministrum Dei, et cooperarium nostrum in Evan- 
gelio Christi, ut cónfirmaret vos, et vobis animum adderet 
ex fide nostra, 3. Ut nemo turbaretur in his afflictionibus: 
ipsi enim nostis quod in hoc sumus constituti. 4. Etenim 
quum essemus apud vos, praediximus vobis quod essemus 
afflictiones passuri, quemadmodum etiam accidit, et nostis. 
$. Quamobrem et ego non amplius sustinens misi, ut cogno- 
Scerem fidem vestram: ne forte tentasset vos is qui tentat, et 
exinanitus esset labor noster. 


.l. Quare non amplius. Hac narratione, quae sequitur, desi- 
derii illius sui fidem facit. Nam si.alibi retentus alium neminem 
suo loco misisset Thessalonicam, poterat videri non adeo ipsos cu- 
rare: sed quum Timotheum in vicem suam subrogat, suspicionem 
illam avertit: praesertim quum sibi ipsos praefert. Porro se maio- 
rem illorum, quam sui rationem Babules ostendit, quod maluerit 
relinqui solus, quam ipsos destitui. Habent enim pondus haec verba 
Placuit ut solus relinquerer: Timotheus valde fidus illi erat comes, 
nullos tunc alios secum habebat: ergo incommodum et molestum 
erat eo carere. Signum ergo rari amoris est et anxii desiderii, 
quod se omni solatio privare non recusat, ut subveniat Thessaloni- 
censibus. eodem pertinet verbum tbdoxrjo«uty, quod promptam ani- 
mi inclinationem designat. 

2, Fratrem nostrum. Has laudes ideo adscripsit, quo melius 
ostenderet, quam bene illis consultum voluerit. Nam si vulgarem 
quempiam hominem illis misisset, non multum iuvare illos pote- 
rat: et quia Paulus sine suo incommodo hoc fecisset, nullum in- 
signe dedisset paternae erga eos curae testimonium. Hoc vero ma- 
gnum, quod fratrem et cooperarium sihi detrahit, et cui neminem 
(ut alibi testatur) parem repériebat, quum suis commodis omnes 

studerent. Interea auctoritatem conciliat doctrinae, quam a Timo- 
theo perceperant, ut melius infixa eorum memoriae maneat, Me- 
rito autem dicit, se ideo misisse Timotheum, ut a suo exemplo con- 
firmntionem fidei acciperent. Terrere eos poterant parum laeti ru- 4 ) 
mores de persequutionibns, sed magis eos animare debebat intre- 
pida Pauli constantia, ne fatiscerent. Et certe huc etiam se exten- 
dit communicatio , quae inter sanctos et membra Christi esse debet, 
ut fides unius aliorum sit consolatio. Ita quum audirent Thessalo- 
nicenses Paulum indefesso studio pergere, superare fortitudine fidei 
omnia discrimina omnesque difficultates, fidem eius ubique adver- 
sus Satanam et mundum victricem stare: hoc non parum consolatio- 
nis illis afferebat. Praesertim vero nos movent, vel saltem movere 
debent eorum exempla, a quibus sumus in fide instituti: quemad- 
modum dicitur in fine epistolae ad Hebraeos (18, 7.). Intelligit ita- 
que Paulus suo exemplo dcbuisse sustineri, ne in afflictionibus fa- 
tiscerent. Quia autem offendi poterant, si veritus fuisset Paulus, 
ne succuinberent omnes persequutioni (quia hoo scilicet nimiae dif- 
fidentiae erat), temperat hanc asperitatem quum dicit Nequis, vel 
utnemo. Merito autem hoc timendum fuit, quando semper in quo- 
vis coetu aliqui sunt infirmi. 

9. Ipsi enim nostis. Quia libenter se omnes subeundae crucis 
necessitate eximerent: admonet Paulus non esse cur in persequutio- 
nibus expavescant fideles quasi ad rem novam ant insolitam, quia 
haec nostra sit conditio, quam nobis Dominus imposuit. Nam haec 
loquutio In hoc sumus constituti, tantundem valet ac si dixisset hac 
lege non esse Christianos. Dicit autem ipsos scire: quia fortius pu- 
gnare ipsos decebat, quum in tempore fuissent praemoniti. Adde 
quod apud rudes et ignaros Paulum. assiduae afflictiones reddebant 
contemptibilem: ideo nihil sibi usu venísse commemorat, nisi quod 
tanquam vates multo ante praedixerit. 

5. Ne forte tentasset. Hoc verbo docet timendas semper esse 
tentationes, quia proprium Satanae officium sit tentare. Quemad-, 
modum autem ille undique insidias nobis struere, et laqueos circum- 
circa tendere nobis non cessat: ita nos in excubiis esse oportet in- 
teutos ad cavendum. Ac tam aperte dicit, quod iaitio quasi nimis 
asperum refngerat, nempe se fuisse sollicitum ne irriti essent sui la- 
bores, si forte praevaleret Satan. Atque hoc facit ut sedulo advigi- 
lent ipsi, et acrius se exstimulent ad resistendum. 


6. Nuper autem quum venisset Timotheus ad nos a vo-. 
bis, et annuntiasset nobis fidem et dilectionem vestram, et 
quod bonam nostri memoriam habetis semper, desiderantes 
nos videre, quemadmodum et nosipsi vos: 7. Inde conso- 
lationem percepimus fratres de vobis, in omni tribulatione 
et necessitate nostra per vestram fidem: 8. Quia nunc vivi- 
mus, si vos statis in Domino. 9. Quam enim gratiarum 
actionem possimus Deo reddere de vobis, in omni gaudio 
quod gaudemus propter vos coram Deo nostro, 10. Nocte 
ac die supra rnodum precantes, ut videamus faciem vestram, 
et suppleamus; quae fidei vestrae desunt? 

Hic alio argumento demonstrat, quam singulari erga eos amore 
sit affectus, quod scilicet laeto prosperi eorum status nuntio quasi 
extra se raptus fuerit. Notandae enim sunt circumstantiae, quas re- 
censet, in afflictione ac necessitate erat: non ergo videbatur hilari- 
tati esse locus. Sed quurh de Thessalonicensibus audit quod opta- 
bat, quasi exstincto malorum sensu, in gaudium et gratulationem 

effertur: quanquam gradatim ad hanc gaudii magnitudinem éxpri- 
mendam procedit. Nam primo dicit Consolationem percepimus: 
ostea effusum ubertim gaudium praedicat. Caeterum haec gratu- 
atio vim exhortationis fahet: atque hoc consilium fuit Paulo, ut 
Thessalonicenses ad pergendum invitaret. Et certe hic acerrimus 
esse stimulus debuit, quum intelligerent, sancto Apostolo tantum 
solatii et gaudii accidere ex pietatis suae profectu. 


6. Fidem et dilectionem. Quo frequentius apud Paulum occur- 
rit haec loquendi forma, eo diligentius notanda est: totam enim 
pietatis summam breviter indicat his duobus verbis. Quare quicun- 
que ad hunc duplicem scopum collimant, in tota vita sunt extra er- 
randi periculum. Alii omnes, quantumvis se torqueent, misere va- 
gantur. Tertium quod addidit de bona sui memoria, ad Evangelii 
reverentiam spectat. Non euim alio nomine Paulum tam carum, et 
in tanto pretio habebant, 


8. Quia nunc vivimus. Hic clarius adhuc patet, ut se ipsum 
prope oblitus fuerit Paulus Thessalonicensium causa, vel saltem, 
posthabito sui respectu, primam ac potissimam suam cogitationem 
ad ipsos adiecerit. Quanquam non tam hominum studio id fecit 
qaam gloriae Domini. Sic enim in sancto pectore feruebat Dei et 

hristi zelus, ut reliquas omnes curas quodammodo absumeret. Vi- 
vimus, inquit, hoc est recte valemus, si vos in Domino persevera- 
tis. Et sub advorbio Nunc repetit quod prius dixerat, se afflictione 
et necessitate graviter fuisse oppressum: quicquid tamen mali patia- 
tur in sua persona, id suo gaudio obstare negat, ac si diceret: Ego, 
etiamsi in me sim mortuus, in salute vestra vivo. Hinc admonen- 
tur omues Pastores, qualis inter ipsos et Ecclesiam coniunctio esse 
debeat, nempe ut se beatos reputent, quum Ecclesiae bene est, 
etiamsi multis alioqui miseriis sint circumdati. Contra vero, quam- 
vis alioqui res laetae sint ac secundae, si cadere vident exstructum a 
se aedificium, luctu et moerore tabescant. 


9. Quam enim. Non contentus simplici affirmatione, quam in- 
gens sit gaudii sui magnitudo exprimit, dum se ipsum interrogat, 
quales possit agere gratias Deo. sic enim loquendo nullam se inve- 
nire gratiarum actionem testatur, quae ad aequandum gaudium suf- 


ficiat. Gaudere se coram Deo dicit pro eo quod est vere et absque 
simulatione ulla. 


10. Supra modum precantes, Redit ad suum desiderium: nun- 
quam enim ita in solidum gratulari hominibus licet. quamdiu in 
mundo vivunt, quin melius semper aliquid optemus. Sunt enim ad- 
huc in via: labi vel errare possunt, aut etiam retrocedere, Optat 
ergo "Paulus sibi facultatem dari, ut defectus fidei Thessalonicensium 
instauret: vel (quod idem est) fidem eorum quae adhuc imperfecta 
est, suis numeris absolvat. Atqui hacc fides est, quam mire ante- 
hac celebravit. Sed hinc colligimus, qui alios longo spatio antece- 
dunt, multum adhuc a meta distare. Tiaque quantumvis progressi 
fimus, veniant nobis semper in mentem nostra 2ogreojueta: ne ultra 
eniti pigeat. Hinc etiam patet quam necessaria sit nobis doctrinae 
assiduitas: neque enim in hoc tantum ordinati sunt doctores, ut uno 
' die vel mense homines adducant ad fidem Christi, sed ut fidem in- 

choatam perficiant. Caeterum quod sibi Paulus adscribit, quod Spi- 
fitus sancti proprium esse alibi (I. Cor. 14, 16.) praedicat: hoc ad 
ministerium restringere oportet. Porro quum hominis ministerium 
inferius sit Spiritus efficacia, et illi (ut vulgo loquuntur) subalter- 
num, nihil ex eà imminuit. Quum dicit se die ac nocte plusquam 
abunde fuisse precatum: ex his verbis colligi potest, quam assiduus 
fuerit in orando Deo, et quam ardenter ac serio id fecerit. 

11. Ipse autem Deus et Pater noster, et Dominus noster 
Jesus Christus viam nostram ad vos dirigat. 12. Vos autem 
Dominus impleat et abundare faciat caritate mutua inter vos 
et erga omnes: quemadmodum et nos ipsi affecti sumus erga 
vos: 18. Ut confirmet corda vestra irreprehensibilia, in san- 
ctitate coram Deo et Patre nostro, in adventu Domini nostri 
Jesu Christi, cum omnibus sanctis eius. 


11. Ipseautem Deus, Nunc precatur, ut remotis Satanae obsta- 
culis Dominus viam sibi aperiat, et quodammodo dux sit ac reetor 
itineris ad Thessalonicenses: quo significat nusquam posse nos mo- 
vere pedem cum successu, nisi Dei auspiciis: ubi tamen ipse ma- 
num porrigit, Satanam frustra omnia moliri, ut cursum nostrum 
avertat. Notandum quod easdem Deo et Christo partes assignat: ut 
certe nihil bonorum nobis praestat Pater quam per manum Christi, 
Sed quum ita de utroque pariter loquitur, communem Christi di- 
vinitatem et potentiam cum Patre esse docet. 

19. Vos autem Dominus, Altera precatio, ut interea, dum ob- 
structum illi est iter,- se tamen absente, Dominus Thessalonicenses 
confirmet in sanctitate, et caritate impleat. Atque hinc rursum 
discimus in quo posita sit Christianae vitae perfectio, nempe in ca- 
ritate et pura sanctitate cordis, quae ex fide manat.  Caritatem illis 
mutuam primo inter se commendat, deinde erga omnes: nam ut 
initium fieri decet a domesticis fidei, ita diffundere se animus noster 
debet dd universum humanum genus. Deinde ut colenda est propior 
coniunctio, àta praeterire non debemus eos, qui procul sunt dissiti, 
quin ipsi in s num ordinem veniant. Vult abundare et impleri Thes- 
salonicenses caritate: quia, quantum proficimus in Dei notitia, cre- 
scere simul debet in nobis fratrum amor, donec perverso nostri 
amore profligato totum cor occupet.  Thessalonicensibus precatur 
a Deo caritatem perfectam: significans tam eius incrementa quam 
initium ab uro Deo esse. Unde apparet quam praepostere faciant, 
qui vires nostras Legis divinae praeceptis metiuntur. Finis Legis 
caritas, inquit Paulus (I. Tim. 1, 5.): idem tamen Dei opus asserit. 
Ergo Dens quum vitam nostram format, non respicit quid possimus, 
sed quod supra vires nostras est, a nobis exigit: ut & se petere disca- 
mus praestandi facultatem. Quum dicit Quemadmodum et nos ipsi 
ergo vos, suo exemplo eos stimulat, 


18. Ut confirmet corda vestra, Corda hic pro Conscientia po- 
Suit, vel intima animae parte: significat enim ita placere demum. 
hominem Deo, si cordis sanctitatem, id est, non externam modo, 
sed interiorem adfert, Sed quaeritur an sanctitate stemus apud Dei 
tribunal: nam si ita est, quorsum remissio peccatorum? atqui hoc . 
videntur innuere Pauli verba, ut sint irreprehensibiles conscientiae 
insanctitate. Respondeo, non excludi a Paulo remissionem pecca- 
torum, qua fit, ut sanctitas nostra, quae alioqui aspersa est multis 
inquinamentis,; Dei conspectum. sustineat: semper enim fides, qua 
placatur nobis Deus, ut vitiis nostris ignoscat, reliqua omnia prae- 
cedit: sicuti fundamentum prius aedificio est. Caeterum non docet 
Paulus qualis in hoc mundo, vel quanta possit esse fidelium sancti- 
ias, sed eam cupit augeri, donec evadat in suam perfectionem. 
ldeo dicit In adventu Domini : significans eo usque differri eorum 
complementum, quae nunc in nobis Dominus inchoat. Cum omnibus 
sanctis, Bifariam exponi potest haec particula, vel ut pura habeant 
corda Thessalonicensés, cum omnibus sanctis in Christi adventu: 
vel quod Christus venturus sit cum sanctis suis. Tametsi hoc secun- 
dum recipio, quod ad verborum syntaxin pertinet: non tamen du 

bito, quin'^anctos ideo nominaverit Paulus, ut admoneret.nos in 
eum finem vocari a Christo, ut cum omnibus sanctis colligamur: 
haec enim cogitatio studium sanctitatis acuere in nobis dehet. 


CAP. IV. 


1. Ergo quod reliquum est, fratres, rogamus vos et obse- 
cramus in Domino lesu, quemadmodum accepistis a nobis, 
quomodo oporteat vos ambulare et placere Deo, ut abunde- 
tis magis: 2. Nostis enim quae praecepta dederimus vobis 
per Dominum lesum. 3. Haec enim est voluntas Dei, san- 
ctificatio vestra: ut vos abstineatis ab omni scortatione, 
4. Et sciat unusquisque vestrum, suum vas possidere in san- 
ctificatione et honore: 5. Non in affectu concupiscentiae, 
quemadmodum et Gentes, quae non noverunt Deum. 


1. Quod reliquum est, Hoc caput varias praeceptiones conti- 
net: quibus Thessalonicenses ad sanctam vitam instituit, vel in eius 
studio confirmat. Prius didicerant, quaenam esset pie vivendi re- 
gula et ratio: boc illis in memoriam revocat. Quemadmodum, in- 
quit, edocti estis. Porro ne videatur illis adimere , quod dederat, 
non simpliciter hortatur ut sic ambulent, sed ut abundent magis, 
Quum ergo. profectum urget, innuit iam eos in via esse, Summa 
est, hoc in primis curandum, ut in suscepta doctrina proficiant: 
quam Paulus videtur frivolis et inanibus studiis opponere, quibus 
videmus bonam mundi partem adeo ut plurimum occupari, ut vix 
postremum locum teneat utilis sanctaque vitae,rite formandae medi- 
tatio. Admonet ergo Paulus, quomodo instituti fuerint, atque huc 
toto studio iubet eniti, Porro hic uobis lex praescribitur, ut obli- 
viscentes quae retro sunt, semper tendamus ad ulteriorem progres- 
sum: atque huc simul incumbere Pastores debent. Quod autem ro- 
gat, quum iure imperare possit, humanitatis ac modestiae est: 
quam ¿imitari debent Pastores, ut comiter, si fieri potest, popu- 
lum alliciant magis quam violenter cogant. 

8. Haec enim est voluntas Dei. Haec generalis est doctrina, ex 
qua tanquam fonte particulares admonitiones statim deducit. Quum 

icit hanc esse Dei voluntatem, significat nos hoc consilio vocatos 
a Deo esse, ac si diceret: In hoc estis Christiani, huc tendit Evan- 
gelium, ut vos sanctificetis Deo. Quid valeat nomen Sanctificatio- 
nis, iam alibi saepius dictum est, nempe ut renuntiantes mundo, 
et carnis inquinamentis exuti, nos Deo velut in sacrificium offera- 
mus: nihil enim illi offerri decet, nisi purum ac sanctum. Ut 
abstineatis, Haec una praeceptio est, quam ex proximo fonte deri- 
vat: sanctitati enim nihil magis contrarium est quam scortandi foe- 
ditas, quae totum hominem polluit. Ideo affectum concupiscentiae 
ad Gentes ablegat, quae Deui ignorant; ac si diceret, Ubi reguat 
Dei cognitio, domari oportere concupiscentias, Per Affectum con- 
cupiscentiae foedas omnes carnis libidines designat: sed tamen hoc 
modo infamat desideria omnia, quae nos ad voluptatein et delicias 
sollicitant, sicuti ad Romanos capite 13, 14, carnis haberi curam 
vetat pro eius concupiscentia. Nam ubi sibi appetere homines per- 
mittunt, nullus est modus lasciviae;. Quare haec nna temperantiae 
ratio est, cupiditates omnes frenare, Particulam hanc Et sciat unut- 
quisque vestrum suum vas possidere, nonnulli de uxore exponunt, 
ac si dictum essct: Mariti cum uxoribus pudice habitent. Sed quum 

promiscue alloqdatur viros et mulieres, non dubinm est, quin vas 
ro corpore accipiat. Est enim suum cuique corpus veluti domici« 

ium, in quo habitat: vult ergo ut corpus nostrum ab omni foeditate 
urüm servemus. Et honore, id est honeste: quia corpus suum pro+ 
ro et macula aspergit, qui ipsum prostituit ad scortationem, 


6. Nequis opprimat vel circumveniat in negotio fratrem 
suum: quia vindex erit Dominus omnium istorum, quemad- 
modum et praediximus vobis, et obtestati sumüs. 7. Non 
enim vocavit nos. Deus ad immunditiam, sed ad sanctificatio- 
nem. 8. ltaque qui hoc repudiat, non hominem repudiat, 
sed Deum, qui etiam dedit Spiritum suum sanctum in nos. 


6. Nequis opprimat. Alia exhortatio, quae tanquam rivus ex 
sanctificationis docirina ducitur, Vult, inquit, Deus nos sanctifi- 
care, nequis fratri suo iniuriam inferat. Nam quod Chrysostomus 
sententiam hanc convertit cum priore, et Uztofaíva» za ztÀtovExreiy 
exponit alienis uxoribus inhiare, et eas appetere: nimis coactum 
est. Postquam ergo unum immunditiei exemplum in lasciviis et 
libidine attigit Paulus, hanc quoque docet sanctitatis partem esse, 
nt iuste et innocenter agamus cum proximis, . Prius verbum ad vio- 
lentas oppressiones refertur: ubi qui potentior est, audaciam sumit 
ad nocendum. Alterum immodicas omnes et iniustas cupiditates sub 
se continet. Quum autem homines sibi ut plurimum in libidine et 
avaritia indulgent, revocat illis in memoriam quod prius docuerat, 
Deum scilicet horum fore ultorem. Notandum vero quod dicit, Obe 
destati sumus. tanta enim est hominum tarditas, ut nisi acriter per- 
culsi nullo divini iudicii sensu tangantur. 


7. Non enim vocavit. Videtur eadem esse haec sententia cum 
superiore , quod Dei voluntas sit nostra sanctificatio: paulum tamen 
differt. Nam ubi de corrigendis carnis vitiis disseruit, Deum hoc 
velle probat a fine vocationis: nos enim quasi in peculium sibi se- 
regat. Rursum quod Deus nos ad sanctitatem vocet, probat a con- 
trariis, quia ab immunditia nos eripit ac revocat: unde concludit, 
Quicuuque hanc doctrinam repudiant, non homines repudiare, sed 
Deum vocationis scilicet auctorem: quae tota concidit eversa de vi- 
tae novitate principio. 1ldeo autem tam vehementer insurgit, quia 
semper sunt protervi homines, qui, quum secure Deum contemnant, 
minas omnes subsannant iudicii eius, et simul omnia sanctae ac piae 
vitae praecepta ludibrio habent. Tales docendi non sunt, sed se~, 
vera obiurgatione tanquam ictu mallei feriendi, 


8. Qui etiam dedit. uo melius a tali contemptu et pervicacia 
revocet Thessalonicenses, Spiritu Dei praeditos esse admonet, quo 
discernant primum quid a Deo sit: deinde inter sanctitatem et im- 
munditiam discrimen quale oportet statuant. tertio iudicium coele- 
sti auctoritate ferant contra omne inquinamenti genus, quod. in 
ipsorum capita recidet, nisi alieni sint a contagio. Ergo utcunque 
impii quaecunque de sancta vita et timore Dei docentur, rideant: 
qui donati sunt Spiritu Dei, longe aliud testimonium habent in cor- 
dibus suis obsignatum. Gevendum igitur, ne illud exstiuguant, vel 
obliterent. Quanquam ad Paulum et reliquos doctores referri hoc 
potest, ac si dixisset eos non ex humano sensn immunditiem damna- 
re, sed ex Dei auctoritate pronuntiare quod ab eius Spiritu dictatum 
est: ego tamen libenter utrosque complector, Quaedam exemplaria 
pronomen habent secundae personae, Vos: quod ad Thessalonicen- 
ses donum Spiritus restringit, 

9. De fraterno autem amore non opus habetis ut scri- 
bam vobis: ipsi enim vos a Deo estis edocti, ut diligatis in- 
vicem. 10. Etenim hoc facitis erga omnes fratres qui sunt 
in tota Macedonia, hortamur autem vos, fratres, ut abun- 
detis magis, 11. Et altius contendatis ut colatis quietem, et 
agatis res vestras, et laboretis manibus vestris, quemadmo- 
dum vobis denuntiavimus, 12. Ut ambuletis decenter erga 
extraneos, et nulla re opus habeatis. è 


9. De fraterno autem, Quum prius magnifice extulerit eorum 
caritatem: nunc occupatione utitur dicens Non opus habetis ut scri- 
bam vobis. Reddit causam, guia divinitus edocti sint: quo significat 
insculptam esse eorum cordibus caritatem , ut supervacuae sint lite- 
rae in charta scriptae. Neque enim tantum intelligit quod Iohannes 
in sua canonica (I. Iohann. 2, 27.), Unctio docebit vos: sed formata 
esse eorum corda ad caritatem, ut appareat Spiritum sanctum in» 
tus dictare cum effectu quid agendum sit, ut scripto praecipere non 
sit opus. Subiicit argumentum a maiori ad minus: nam quum eo- 
rum caritas per totam Macedoniam se diffundat, colligit non esse 
dubitandum, quin ipsi mutuo inter se ament, Quare particula Et- 
enim valet Quinetiam, vel lmo; augendi enim causa (ut dixi) eam 
eddidit. 

10. Hortamur autem. Quanquam satis voluntarios esse testatur 
&d omnia caritatis officia, non tamen desinit hortari ut proficiant: 
quia nihil in hominibus perfectum. Et certe quod optimum in nobis 
apparet, optandum est ut sit melius. Verbum quàotiutio9ot alii se- 
quentibus coniungunt, ac si iuberet eos eniti ad colendam quietem: 
sed aptius cum priori verbo cohaeret. Postquam enim admonuit ut 
crescant in caritate, sanctam aemulationem illis commendat, ut mu- 
tuo inter se amore certent: vel certe praecipit, ut se ipsum unus- 

uisque vincere contendat: atque hoc posterins magis amplector. 

rgo ut perfecta sit eorum caritas, contentionem in illis requirit, 
qualis esse in iis solet, qui ad victoriam cupide aspirant. Haec opti- 
ma est aemulatio; quum singuli benefaciendo se ipsos vincere co- 
nantur. Cur eorum sententiae non subscribam, qui exponunt Eni- 
tamini quietem agere: haec una ratio satis valida mihi esse videtur, 
quod Paulus non posuisset in re minus difficili tam arduum certa- 
men: quod ad profectum caritatis optime congruit, ubi tot obsta- 
eula se ingerunt. Neque etiam displicet altera verbi significatio, ut 
sint in commune liberales. 

11. Colatis quietem. Iam dixi hoc membrum separandum esse 
a prioribus; nam haec nova sententia est. Quiescere autem hoc 
loco significat placide et sine tumultu agere, quemadmodum etiam 
Gallice loquimur, sans bruit. In summa, iubet eos pacatos esse et 
tranquillos. huc pertinet quod continuo post adiungit, Et agatis res 
vestras, Videre enim est eos, qui se in aliena negotia importune in- 
gerunty multum tumultuari, sibique et aliis molestos esse. Haec 
igitur optima tranquillae vitae ratio, dum unusquisque, vocationis 
suae officiis intentus, exsequitur quae sibi a Domino mandata sunt, 
, et in iis se occupat; dum agricola se in operibus rusticis exercet, 
opifex artem suam tractat, atque ita singuli intra proprios fines se 
continent. Simnulatque hinc deflectunt homines, omnia incompo- 
sita sunt ac turbulenta, Caeterum non jta vult singulos agere suas, 
ut sibi quisque seorsum vivat, omissa aliorum cura: sed tantum otio- 
sam levitatem corrigere vult, quae tumultuosos in publicum homi- 
nes reddit, qui domi sedatam vitam agere debebant. Laboretis 
manibus. Manuarium laborem duabus de causis commendat: ut sibi 

sufficiant ad tolerandam vitam, et honeste se gerant etiam coram in- 
fidelibus. Nihil enim turpius inerti ac nihili homine, qui nec sibi 
nec aliis utilis, tantum ad edendum et bibendum natus videtur. 
Porro hic labor vel operandi ratio late patet: quod enim de manibus 
loquitur, in eo est synecdoche; sed non dubium quin omnem exer- 
citationem comprehendat humanae vitae utilem. 


13. Nolo autem vos ignorare, fratres, de iis qui obdor- 
mierunt, ut ne contristemini, sicut et caeteri qui spem non 
habent. 14. Nam si credimus quod lesus mortuus est, et 


resurrexit: ita et Deus eos, qui dormiertint per Christum, 
adducet cum eo. 


13. Nolo autem vos. Non est verisimile, spem resurrectionis 
convulsam fuisse apud 'Thessalonicenses a profanis hominibus: 
quemadmodum Corinthi factum fuerat. Videmus enim ut Corin- 
thios severe castiget: hic autem tanquam de re non dubia loquitur. 
fieri tamen potest, ut non satis infixa eorum animis fuerit haec per- 
suasio: atque ideo in lugendis mortuis aliquid ex veteri supersti- 
tione retinuerint. Haec enim est summa, non esse lugeudos ultra 
modum mortuos, quia simus omnes excitandi. Unde enim fit, ut 
nullum finem nec modum habeat infidelium luctus, nisi quia nulla 
apud eos resurrectionis spes est? Nos ergo, qui de resurrectione 
edocti sumus , nonnisi moderate lugere decet, Postea de modo re- 
surrectionis disseret: praeterea aliquid attinget de temporibus. Sed 
hoc loco tantum cohibere nimium moerorem voluit, qui nunquam 
ita apud eos regnasset, si viguisset scria resurrectionis cogitatio et 
memoria, Non autem prorsus lugere vetat, sed moderationem res 
quirit in luctu: dicit enim Ut ne contristemini sicut alii, qui spem 
non habent. More infidelium eos tristari vetat, qui frena dolori 
laxant: quia mortem habent pro ultimo interitu, et perire existi- 
mant quicqurid e mundo tollitur. Quum autem sciant fideles se ex 
mundo migrare, ut tandem colligantur in regnum Dei, similem ln- 
gendi causam non habent: quare doloris temperamentum esse debet 
resurrectionis cognitio. Dormientes vocat mortuos, communi Scri» 
pturae more, quo verbo mortis acerbitas mitigatur: multum enim 
differt ab interitu dormitio. Caeterum non ad animam, sed corpus 
refertur; iacet enim in sepulcro cadaver, quasi in lecto, donec ho- 
minem Deus excitet. Itaque desipiunt qui inde colligunt animas 
dormire, Tenemus nunc Pauli mentem: nempe quod fidelium mer- 
ies ad considerandam resurrectionem attollit, ne in suornm morte 
nimio moerori indulgeant. absurdum enim esse ut nihil differant ab 
infidelibus, qui ideo nullum adhibent moerori finem vel modum, 
quia in morte nihil nisi interitum agnoscunt. Qui hoc testimonio 
abutuntur ut Stoicam indolentiam, hoc est ferream duritiem, sta« 
tuant inter Christianos, nihil tale reperient in Pauli verbis. Quod ' 
obiiciunt dolendum non esse in morte nostrorum, ne Deo resista- 
mus, id in omnibus rebus adversis valeret: sed aliud est frenare do~, 
lorem nostrum, ut subiiciatur Deo: aliud abiecto humano sensu in- 
star lapidum obdurescere. Sit ergo piorum dolor consolatione mi- 
stus, quae eos ad patientiam erudiat. Id efficiet spes beatae immor- 
talitatis , quae patientiae mater est. 

14. Nam si credimus. Illud fidei nostrae axioma sumit, Ideó 
excitatum esse Christum a mortuis, ut eiusdem simus resurrectionis 
participes: unde infert, nos cum eo aeternum victuros. Haec porro 
doctrina (quemadmodum prioris ad Corinthios capite 15, 18. dictum 
est) ex alio principio pendet, qnod non sibi Christus, sed nobis 
mortuus est ac resurrexit. Proinde qui de resurrectioue dubitant, 

magnam faciunt Christo iniuriam, imo quodammodo ipsum e coelo 
detrahunt: quemadmodum ad Romanos capite 10,6. habetur. Dor- 
anire per Christum est retinere in morte coniunctionem, quam habe- 
mus cum Christo: nam qui fide in Christum inserti sunt, mortem 
cum eo communem habent, ut sint vitae socii. Quaeritur autem an 
non resurrecturi etiam sint infideles: nam resurrectionem Paulus 
non esserit nisi in Ghristi membris, Respondeo, Paulum non alind 
hic attingere nisi quod praesenti instituto congruebat. Neque enim 
hic terrendi erant impii, sed corrigendus piorum immodicus dolor, 
ac sanandus consolationis medicind, ut facit. 


15. Hoc enim vobis dicimus in sermone Domini, quod 
nos, qui vivemus et superstites erimus in adventum Domini, 
non praeveniemus eos, qui dormierunt. 16. Quoniam ipse 
Dominus cum clamore, cum voce Archangeli et tuba Dei de- 
scendet e coelo: ac mortui, qui in Christo sunt, surgent pri- 
mum. 17. Deinde nos qui vivemusj ac residui erimus, simul 
cum ipsis rapiemur in nubibus, in occursum Domini in aera: 
et sic semper cum Domino erimus. 18. ltaque consolamini 
vos mutuo in sermonibus istis. 


15. Hoc enim vobis ete. Modum nunc breviter describit, quo 
excitandi sunt fideles ex morte. Quum autem de re maxima et hu- 
mano ingenio incredibili verba facit, et simul promittit, quod est 
supra hominum potestatem et arbitrium: praefatur nihil se prae- 
ferre suum vel humanum, sed Dominum esse auctorem. Probabile 
autem est, Sermonem Domini vocari sumptum ex eius concionibus, 
'Tametsi enim ex revelatione didicerat Paulus omnia regni coelestis 
arcana, hoc tamen ad fidem resurrectionis adstruendam aptius erat 
apud fideles, quum referret quae proprio Christi ore prodita fue- 
xant, ac si diceret: Non primi exstitimus resurrectionis testes, sed 
magister ipse eam asserit. Nos qui vivemus, Hoc ideo dictum an 
ne putarent eos solos resurrectionis fore compotes qui usque a 
‘Christi adventum superstites forent: alienos vero ab ea esse, qui 
prius morte sublati essent. Ab illis, inquit, resurrectionis ordo in- 
Cipiet: non ergo nos sine illis resurgemus. Hinc apparet tenuem et 
obscuram, variisque erroribus implicitam fuisse fidem ultimae re- 
surrectionis apud nonnullos, quum fingerent mortuos ea privatos 
esse. Vitam enim aeternam ad eos solos pertinere imaginabantur, 

uos Christus ultimo adventu vivos adhuc in terris deprehenderet. 

is erroribus ut medeatur Paulus, priorem mortuis ordinem assi- 
gnat: deinde sequuturos docet, qui tunc in vita hac restabunt. Quod 
autem in prima persona loquens se quasi unum facit ex eorum nu* 
mero, qui usque ad diem extremum victuri sunt: eo vult Thessalo- 
micenses in exspectationem erigere, adeoque pios omnes tenere sus- 
pensos, ne sibi tempus aliquod promittant. Nam ut demus ipsum 
ex peculiari revelatione scivisse venturum aliquanto serius Christum: 
hanc tamen Ecclesiae communem doctrinam tradi oportuit, ut fide- 
les omnibus horis parati essent. Interea simul ansam curiositati 
multorum praecidi oportuit, quod prolixius deinde faciet. Caete- 
rum quum dicit Nos qui sumus superstites, tempus praesens loco fu- 
turi more Hebraico usurpat. 

16. Quoniam ipse Dominus. Ponit vocem xeAejgyieroc: moz sub- 
iungit vocem Archangeli, expositionis vice, significans qualis futu- 
rus sit ille hortatorius clamor: nempe quod Archangelus praeconis 
fungetur officio, ut citet vivos et mortuos ad Christi tribunal. Quan- 
quam enim hoc Angelis omnibus commune erit, tamen, ut in ordi- 

nibus fieri solet, primarium unum statuit, qui aliis praecinat. Cae- 
terum de Tuba relinquo aliis subtilius disserendum: neque enim 
aliud habeo, quam quod in priorem ad Corinthios breviter attigi. 
Certe non alad fuit hoc loco Apostoli consilium, quam magnificam 
et reverentiae plenam Iudicis speciem gustandam praebere, donec 
eam plene cernamus. Hec gustu interea contentos esse nos decet. 
Mortui qui in Christo. lterum asserit mortuos qui in Christo sunt, 
hoc est in Christi corpore continentur, priores resurrecturos: ut 
sciamus non illis minus quam vivis reposit&m esse in coelo spem vi- 
tae. De reprobis tacet, quia nihil hoc ad piorum consolationem, 
in qua nunc versatur, Superstites dicit cum illis simul raptum iri: 
in his nulla mortis mentio: quare innuere videtur mortis fore ex- 
pertes. ' Hic multum se torquet Augustinus, tum libro De Civitate 
vicesimo, tum in Responsione ad Dulcitium: quia secum pugnare 
videatur Paulus, qui alibi (I. Cor. 15, 86.) negat renasci posse semen 
nisi moriatur, Verum solutio facilis est, quia subita immutatio mor- 
tis instar erit. Mors quidem ordinaria separatio est animae a cor- 
pore. Verum nihil obstat quominus aboleat Dominus momento cor- 
ruptibilem hanc naturam, ut novam sua virtute creet; sic enim im- 
pletur,, quod fieri oportere idem Paulus docet, ut absorbeatur mor- 
talitas a vita (I. Cor. 5, 4.). Quod in confessione nostra habetur, 
Ghristum iudicem mortuorum fore ac vivorum, Augustinus sine 
figura verunm esse agnoscit: tantum in illo scrupulo haeret, quo- 
modo resurgant qui non sunt mortui, Verum (ut dixi) illa est mor- 
tis species, dum in nihilum redigitur haec caro, ut nunc est cor- 
ruptioni obn oxia. Tantum hoc est discrimen, quod qui dormiunt 
aliquo tempo ris spatio corporis exuunt substantiam: qui autem su- 
bito innovabuintur, non nisi qualitatem exuent. i 

17. Et sic semper. Semel ad Christum aggregatis promittit 
aeternam cum eo vitam: quibus verbis abunde Origenis et Chilia- 
starum delira refutantur. Neque enim alium finem habitura est 
fidelium vita quam Christi, ex quo semel in unum regnum collecti 
fuerint. Christo autem mille annos tribuere, ut postea regnare de- 
sinat, plusquam horrendum dictu est. Atqui in hanc absurditatem 
cadunt, qui mille annis terminant fidelium vitam, quia vivere eos 
cum Christo oportet, quamdiu erit Christus ipse. Notandum etiam 
quod dicit Erimus: nam significat tunc nos vitam aeternam ütiliter 
sperare, quum nobis speramus proprie esse destinatam. 

18. onsolamini. Apertius iam demonstrat, quod prius dixi, in 
fide resurrectionis esse nobis iustam consolationis materiam: modo 
Christi simus membra, et illi tanquam capiti nostro vere uniti si- 
mus. Quanquam Apostolus non modo unumquemque sibi quaerere 
doloris solatium iubet, sed aliis etiam ministrare. j 


Car. V. 


1. Porro de temporibus et articulis temporum non opus 
habetis ut vobis scribatur. 2. lpsi enim optime scitis quod 
dies Domini tanquam fur in nocte sic veniet. 3. Quando 
enim dixerint, Pax et securitas: tunc repentinus ipsis su- 
perveniet interitus, quasi dolor partus mulieri praegnanti, 
neceffupgient. 4. Vos autem, fratres, non estis in tenebris, 
ut dies ille vos quasi fer opprimat. 5. Omnes vos filii lucis 
estis, et filii diei: non sumus noctis, neque tenebrarum. 

1. Porro de temporibus. Nunc tertio loco eos a curiosa et inu- 
tili temporum inquisitione retrahit: interea vero admonet, ut assi- 

due ad'Christum excipiendum sint parati. Quanquam occupatione 
utitur, opus esse negans de illis scribi, quae curiosi homines desi- 
derant. Nam hoc nimiae incredulitatis signum, non credere quae 
Dominus praedicit, nisi diem certis circumstantiis designet, ac ve- 
luti digito ostendat. Quia ergo inter ambiguas opiniones vacillant, 
qui sibi flagitant notari temporum articulos, ac si ex probabili de- 
monstratione coniecturam capere vellent: ideo piis supervacuas 
eiusmodi disputationes esse dicit. Alia etiam ratio est, quod fide- 
les non plus scire appetunt, quam in Dei schola discere licet. diem 
porro adventus sui nobis esse absconditum voluit Christus, ut sus- 
pensi quasi in excubiis stemus. 

2. Optime scitis. Exactam notitiam opponit anxio investigandi 
studio. Quid autem Thessalonicenses probe tenere asserit? nempe 
diem Christi repente et ex insperato venturum, ut incredulos, quasi 
fur dormientes, opprimat. Hoc autem contrarium est evidentibus 
signis, quae eius adventum mundo eminus ostentent: stultum ergo 
esset, ex praesagiis vel ostentis velle statum habere tempus. 

8. Quando enim dixerint, Explicatio similitudinis: similis erit 
dies Domini furi nocturno. Cur hoc? quia minime exspectatus su- 
bito incredulis adveniet, ut eos quasi dormientes occupet. Unde au- 
tem dormitio? nempe ex alto Dei contemptu,  Supinam hanc osci- 
tantiam saepe impiis exprobrant Prophetae: et certe non extremum 
modo illud iudicium, sed quotidiana secure exspectant. Quamvis 
Dominus exitium denuntiet, pacem et omnia prospera sibi polliceri 
non dubitant, Atque in hanc exitialem socordiam ideo labuntur, 
quia non statim quae Dominus futura pronuntiat, impleri vident: 
statuunt enim fabulosum esse quod non mox oculis apparet. Ideo 
Dominus, ut hanc securitatem contumaciae plenam vindicet, subito 
irruit: et ex summa felicitate impios praeter spem omnium prae- 
cipitat. Talia interdum repentini adventus documenta edit: sed 
praecipuum erit illud, quum Christus ad iudicandum orbem descen- 
det. Quod ipse etiam testatur (Matth. 24, 57.) , tempus illud saeculo 
Noe comparans: quia tanquam in altissima pace luxuriabuntur 
omnes. Quasi dolor partus. — Aptissima similitudo, quia nullum 
malum est, quod magis repente corripiat, ct quod acrius et infestius 
primo statim impetu urgeat. Adde quod Mulier praegnans doloris 
materiam intus in utero gestat absque sensu, donec inter epulas et 
risus, vel in medio somno corripitur. 

4. Vos autem, fratres. Nunc quale sit fideliuin officium admo- 
net: ut scilicet diem illum quamvis remotum spe aspiciant. Atque 
Huc pertinet metaphora Diei et lucis. impios secure deliciantes op- 
primet Christi adventus, quia tenebris obruti nihil cernunt: nulla 
enim densior onligo quam Dei ignorantia. At nos quibus per Evan- 
gelii sui fidem Christus illuxit, multum ab illis differimus: vere 
enim impletur in nobis illud Iesaiae (60, 2.), quod, dum tenebrae ope- 
riunt terram, super nos oritur Dominus, ct gloria eius in nobis con- 
spicua est. Absurdum ergo esse admonet, nos velut sopitos a Christo 
deprehendi, vel nihil videntes, quum plena lux nobis affulgeat. Fi- 
lios lucis appellat, more Hebraico, luce praeditos: sicut filios diei, 
qui die fruuntur. Atque hoc rursum confirmat, quum dicit nos non 
esse noctis vel tenebrarum: quia scilicet Dominus nos inde eripuit. 
Perinde enim est ac si diceret, non esse nos hac conditione illumi- 
natos a Domino ut in tenebris erremus. ; 


6. Ergo ne dormiamus ut reliqui, sed vigilemus, et so- 
brii simus. 7. Qui enim dormiunt, nocte dormiunt: et qui 
ebrii sunt, nocte ebrii sunt. 8. Nos autem qui sumus diei, 
sobrii simus, induti thorace fidei et caritatis, et galea spe 

salutis: 9. Quia non constituit nos Deus in iram, sed in ac- 
quisitionem salutis, per Dominum nostrum lesum Christum: 
10. Qui mortuus est pro nobis, ut sive vigilemus, sive dor- 
miamus, Simul cum ipso vivamus. 


6. Ergo ne dormiamus. Alias metaphoras adiungit priorí affi- 
nes, Sicut enim nuper ostendit minime consentaneum esse ut in 
luce caecutiant: sic nunc admonet indecorum ac turpe esse, dormire 
medio die, aut inebriari. Quemadmodum vero Evangelii doctri- 
nam, qua nobis sol iustitiae Christus patefit, diem appellat: ita 
quum de somno et ebrietate loquitur, non somnum naturalem, ne- 
que ebrietatem ex vino intelligit, sed mentis stuporem: quum Deum 
et nos ipsos obliti secure vitiis nostris indulgemus. Ne dormiamus, 
iuquit: hoc est, ne in socordiam demersi obstupescamus in mundo, 
quemadmodum reliqui, hoc est infideles, quibus ignorantia Dei in- 
star obscurae noctis sensum et rationem adimit, Sed vigilemus, hoc 
est iutento animo respiciamus in Dominum. Et sobrii simus: hoa 
est abiectis huius mundi curis, quae onere suo nos degravant, ex- 
€ussis pravis cupiditatibus, soluti et alacres tendamus in coelum, 
Haec erfim spiritualis est sobrietas, dum ita parce et continenter uti- 
mur hoc mundo, ne eius illecehris simus impliciti, 

8. Induti thorace. Hoc addit, quo melius torporem nobis excu- 
teret: nam veluti ad arma conclamat, ut ostendat non esse dor- 
miendi tempus. Belli quidem nomen subticet: verum dum nos ar- 
mat thorace et galea, praeliandum esse admonet. Quare quisquis 
opprimi ab hoste timet, expergefieri debet, ut sit assidue in excu- 
biis, Sicuti ergo hortatus est ad vigilantiam, eo quod Evangelii do- 
ctrina sit instar diurnae lucis: ita nunc altero argumento nos exci- 
tat, quia bellandum sit cum hoste: unde sequitur, nimis periculo- 
sam esse seg nitiem. Videmus enim ut milites, etiamsi alioqui sint 
intemperantes, propinquo tamen hoste, exitii metu, a crapula et 
deliciis omnabus se abstineant, et sedulo excubent ad cavendum. 
Quum ergo semper nobis instet Satan, et mille pericula intentet: 
saltem non minus sedulos et vigilantes esse oportet. Caeterum in ar- 
morum nominibus frustra a quibusdam subtilior quacritur interpre- 
tatio: nam h ic Paulus aliter loquitur, quam ad Ephesios capite 6, 17.: 
illic enim ius titiam thoracem facit, Hoc ergo ad tenendam eius men- 
tem sufficiet , quod docere vult, Christianorum vitam similem esse 
perpetuae militiae: quia Satan molestus et infensus illis esse non da- 
sinit, Sedulo itaque paratos et erectos ad resistendum esse vult: de- 
inde armis opus esse admonet, quia tam potentem hostem sustinere 
nequeant,.nisi bene muniti. Zl«vozàíav vero hic non enumerat: sed., 
lantum recenset duas armaturae partes, thoracem et galeam. In- 
terea quod ad spiritualem munitionem spectat, nihil omittit: nam 
qui fide, caritate, et spe instructus est, nulla ex parte inerinis de- 
prehendetur. 

9. Quia non constituit. Quia de spe salutis loquutus erat, pro- 
sequitur illam partem: ac dicit nos huc destinatos esse a Deo, ut sa- 
lutem per Christum consequamur. Posset autem simpliciter locus 
exponi hoc modo, induendam esse salutis galeam, qnia Deus nos 
perire nolit, sed potius salvos esse. Et hoc quidem vult Paulus: 
sed ulterius (meo iudicio) tendit. Quia enim nobis ut plurimum for- 
midolosus est Christi dies, finem eius mentioni facere volens, nos 
in salutem constitutos esse dicit. Vox Graeca zeQrztofnoic tam frui- 
tionem (ut loquuntur) quam acquisitionem significat. Certe non iu» 
telligit Paulus noš a Deo vocatos esse, ut comparemus nobis salp- 
tem: verum ut eam obtineamus, sicuti acquisita est per Christum. 
Auimat vero Paulus fideles ad strenue pugnandum, proposita victo- 

riae fíducia: nam semivictus est qui timide ac dubitanter pugnat. 
His ergo verbis trepidationem, quae ex diffidentia nascitur, exi- 
imere voluit. Non aliunde autem melior salutis certitudo, quam ex 
decreto Dei: colligi potest. Ira hoc loco, ut alibi, pro iudicio aut 
vindicta Dei adversus reprobos capitur. 

10. Qui mortuus est. A fine mortis Christi confirmat quod di- 
xit. nam si ideo mortuus est, ut nos participes faceret suae vitae. 
non est quod de salute nostra ambigamus. Dubium tamen est quid 
nunc per somnium et vigilias intelligat: videri enim posset vitam 
et mortem designare, et hic sensus esset plenior. Quanquam de 
quotidiano somno non inepte etiam exponere liceat. Summa est, 
in hoc mortuum esse Christum, ut sua vita, quae perpetua est et- 
fine caret, nos donaret, Porro non mirum est, quod iam nunc af- 
firmat nos cum Christo vivere: quia fide in regnum Christi ingressi 
transimus a morte in vitam: Christus ipse, in cuius corpus insiti 
sumus, sua virtute nos vivificat: et Spiritus, qui in nobis habitat, 
vita est propter iustitiam. 


11. Quare exhortamini (vel consolamini) vos invicem, et 
aedificate singuli singulos, sicut et facitis. 12. Rogamus au- 
tem vos fratres, ut agnoscatis eos, qui laborant in vobis, et 

raesünt vobis in Domino, et admonent vos: 13. Ut eos 
Dabestis in summo pretió cum caritate propter opus ipso- 
rum: pacem habete cum ipsis (vel inter vos) 14. Hortamur 
autem vos fratres, monete inordinatos, consolamini pusilla- 
nimes, suscipite infirmos, patientes estote erga omnes. 


11. Ezrhortamini. Idem est verbum, quod habuimus in fine 
proximi capitis: quod illic Consolari vertimus, quia contextus id 
exigebat. nec male etiam huic loco eadem significatio quadraret. 
Nam quae hactenus tractavit, utriusque materiam suppeditant, tam 
consolationis quam exhortationis. Quod ergo illis datur a Domino, 
inter se communicare iubet, Addit, ut se aedificent: hoc est con- 
firment in ea doctrina. Sed ne videatur eorum negligentiam per- 
stringere, simul dicit eos sponte facere quod praecipit. Verum quae 
nosira est ad bonum segnities, qui optime omnium sunt animati, 
stimulis tamen semper indigent, f 

12. Rogamus autem. Admonitio valde necessaria. Quia enim 
parvi ducitur regnum Dei, vel saltem non aestimatur pro sua di- 
gnitate: hint etiam sequitur contemptus piorum doctorum,  Pleri- 
que vero eorum, hac ingratitudine offensi, non tam quia se con- 
temni vident, quam quod inde colligunt, non haberi Domino suo 
honorem, tepidiores redduntur. Et Deus etiam iuste mundum ul- 
ciscitur, quod bonis ministris, quibus ingratus est, eum privat, 
Quare non tam ministrorum interest, quam totius Ecclesiae, haberi 
in pretio eos, qui fideliter praesunt. Atque hac de causa Paulus, 
tam sollicite ipsos commendat. Agnoscere hic significat Habere ra=: 
tionem aut respectum: sed innuit Paulus ideo minus honoris exhi- 
beri ipsis doctoribus quam deceat, quoniam vulgo non consideratur 
eorum labor. Sed notandum est, quibus titulis pastores designet. 
Primo dicit eos laborare: unde sequitur e numero Pastorum excludi 
omnes otiosos ventres. Porro speciem laboris exprimit, quum ad- 
dit, qui vos admonent, vel instituunt. Quicunque ergo munus do- 
cendi non obeunt, frustra se Pastorum nomine venditant. Tales 
quidem Papa facile in suum catalogum recipit, sed eos e suo expun- 
git Spiritus Dei, Quia autem contemptim (ut dictum est) habentur 
in mundo, simul praefecturae nomine illos ornat. Tales qui do- 

cendo impendunt operam, nec aliter praesunt nisi ut serviant Ec- 
clesiae, Paulus in pretio non vulgari haberi iubet. nain ad verbum 
sic loquitur, plusquam abunde honore prosequi. nec immerito: ob- 
servanda enim est ratio, quam mox subiicit, nempe propter opus ipso- 
rum. Est autem Opus hoc aedificatio Ecclesiae, aeterna anima- 
rum salus, mundi reparatio, denique regnum Dei et Christi, Huius 
operis inaestimabilis est excellentia ac dignitas: ergo quos tantae 
rei ministros facit Deus, nobis eximios esse oportet. Verum ex 
Pauli verbis colligere licet, iudicium Ecclesiae mandari, ut veros 
Pastores discernat. Nam frustra notae istae adscriberentur, nisi 
vellet a fidelibus eas animadverti, Et quum iubet honorem deferri 
laborantibus, et iis qui docendo rite et fideliter gubernant: otiosos 
certe et improbos neque dignatur ullo honore, neque dignos esse 
ostendit. Praesunt in Domino, Hoc additum videtur ad notan- 
dum spirituale regimen. "Tametsi enim Reges quoque et Magistra- 
tus Dei ordinatione praesunt: quia tamen Ecclesiae gubernationem 
Dominus peculiariter vult suam agnosci, ideo nominatim praeesse 
in Domino dicuntur, qui Christi nomine et mandato Ecclesiam gu- 
bernant. Caeterum hinc colligere licet, quantum absint a Pasto- 
rum ac Praesulum ordine, qui tyrannidem a Christo prorsus alienam 
exercent. Certe ut quis inter legitimos Pastores censeatur, necessa 
est ut se in Domino praeesse ostendat, nec ab eo quicquam habeat 
separatum. Hoc autem quid aliud est, quam pura doctrina Chri- 
stum in sua sede collocare, ut solus sit Dominus et magister? 

13. Cum caritate. Alii vertunt Per caritatem. Paulus enim di- 
cit In caritate: quod secundum Hebraicae linguae phrasim valet Per 
aut Cum, Ego tamen malo ita exponere, quod non tantum ipsos 
revereri, sed. etiam amare iubeat, Nam ut amabilis est Evangelii 
doctrina, sic eius ministros diligere convenit. Durius autem esset 
illud Per caritatem habere in pretio, quum apte cohaereat amoris 
cum honore coniunctio. Pacem habete, Quanquam hic locus va- 
rie legitur etiam apud Graecos, mihi tamen magis arridet ea lectio, 
quam reddidi£ Vetus interpres, et sequutus est Erasmus: nempe Pa- 
cem habete cum eis, vel colite. Voluit enim (meo iudicio) Paulus 
Satanae artibus obviam ire, qui non cessat omnia moliri, ut vel iur- 
f vel dissi dia, vel simultates excitet inter plebem et Pastorem. 

taque quotid ie videmus quam levi aut nulla de causa Ecclesiae suis 
Pastoribus sin t infensae: quia scilicet minus quam par sit viget hoc 
pacis colendae studium, quod tantopere Paulus commendat. 

14 Monete inordinatos. Communis est doctrina, ut nobis cu- 
rae sit fratrum salus. Id fit docendo, monendo, corrigendo, eri- 
gendo: sed quoniam varia sunt hominum ingenia, non abs re prae- 
cipit Apostolus , ut se fideles ad hanc varietatem accommodent. Iu- 
bet ergo inordinatos moneri, hoc est eos, qui dissolute vivunt. Et 
Monitio pro Obiurgatione capitur, quae eos in ordinem reducat: 
mam et digni sunt maiori severitate, nec alio remedio adduci pos- 
sunt ad resipiscentiam, Erga pusillanimes alia moderatio tenenda 
ett: nam consolatione epus habent: infirmi quoque sünt sublevandi, 
Pusillanimes autem vocat, qui fracto sunt et atflicto animo. His 
atque infirmis sic indulget, ut inordinatos durius compesci velit. 
Rursum ita inordinatos aspere moneri iubet, ut infirmi comiter et 
humane tractentur, ut pusillanimes consolationem accipiant. Fru- 
stra ergo qui praefracti sunt et indomiti, blande se mulceri postu- 
lant: quoniam remedia morbis sunt accommodanda. — Patientiam ta- 
men erga omnes commendat: nam severitas quoque adversus inor- 
dinstos aliqua lenitate temperanda est. Quanquam patientia haec 
taedio proprie opponitur. nihil enim proclivius est quam fatigari 
ìu curandis fratrum morbis. Qui semel atque iterum pusillanimem 
— est, si.tertio idem agendum sit, sentiet nescio quam mole- 

stiam, adeoque indignationem, qnae eurn in officio pergete non pa- 
titur.. lta si monendo vel obiurgando non proficimus statim quau- 
tum optandum esset, spem de ulteriore profettu ahiicimus, Eius- 
modi impatientiae frenum iniicere Paulus volhit, moderationem 
.erga omnes nobis commendans. 


15. Videte nequis malum pro malo cuiquam reddat: sed 
semper benignitatem sectamini, et mutuam inter vos, et 
in omnes. 16. Semper gaudete. 17. Indesinenter orate. 

:18. in omnibus gratias agite: haec enim Dei voluntas in 

..Christo lesu erga nos. 19. Spiritum ne exstinguatis. 
20. Prophetias ne contemnatis. 21. Omnia probate, quod 
"bonum est tenete: 22, Ab omni specie mala abstinete. 


15. Videte nequis. Quia difficilis est huius praecepti observatio 
in tanta ingenii nostri ad vindictam propensione, ideo attentos ad 
cavendum esse iubet. Nam istud Videre sedulum studium significat, 
Tametsi autem simpliciter prohibet ne certent inter se iniuriis: non 
tamen dubium quin omnes simul noxios affectus damnare voluerit. 
Nam sí malum malo reddere fas non est, vitiosa est omnis nocendi 
cupiditas. Propria Christianorum est haec doctrina, non retaliare 
iniurias, sed aequo animo perferre. Ac ne putarent Thessalonicen- 
ses ultionem tantum adversus fratres suos prohiberi, nominatim ex- 
primit: Ne cuiquam malefaciant. Speciosae enim interdum excu- 
sationes obtendi solent: Quid? illum adeo nequam, scelestum et 
crudelem cur non liceat mihi ulcisci? Verum quia ultio sine exce- 
ptione nobis interdicitur, qualiscungne sit is, quí nos laesit, absti- 
nendum est a noxa. Sed semper benignitatem, Hoe posteriore 
membro non tantum a vindicta abstinendum esse docet, siquis nos 
laeserit: sed colendam erga omnes beneficentiam, Etsi enim mu- 
tuam inter fideles primo esse vult, postea tamen ad omnes, quamvis 
"indignos, eam extendit: ut studeamus malum hono vincere, quem- 
admodum idem alibi docet (Rom. 12, 21.). Primus ergo patientiae 
gradus est non ulcisci iniurias: secundus vero, etiam hostes bene- 

ciis prosequi. 

16. Semper gaudete. Hoc ad moderationem animi refero , dum 
placide in rebus adversis se retinet, neque frena dolori laxat. tdeo 

aec tria simul connecto: Semper gaudere, Indesinenter orare, et 
Gratias Deo agere. in omnibus. Nam quum assiduas preces commen- 
dat, rationem ostendit perpetuo gaudendi: quia hoc modo levatio- 
nem in omnibus malis nostris a Deo petimus. Sic ad Philipp. 4, 4., 
ubi dixit: Gaudete in Domino, iterum dico gaudete. Moderatio 
véstra nota sit omnibus. Ne sitis solliciti: Dominus prope est. 
pun rationem demonstrat: Sed in omni precatione vestrae postu- 
lationes innotescant Deo, cum gratiarum actione. Illic, ut vide- 
mus, causam. gaudii ponit animum tranquillum ac sedatum, qui vel 
iniuriis, vel rebus adversis ultra modum non turbetur. Caeterum 
ne dolor, tristitia, anxietas, metus nos opprimant, iubet in pro- 
videntiam Dei recumbere. Porro quia saepe obrepunt dubitationes, 
an curae simus Deo, remedium quoque praescribit, ut precando 
nostras sollicitudines quasi in eius sinum exoneremus. quemadmo- 
dum David Psal. 37, 5. et 55, 23. praecipit, et eius exemplo: Petrus 
(I. Petr. 5,7.). Quia autem in votis nimium sumus praecipites, tem- 
peramentum adscribit, ut quae desunt expetentes, non tamen desi- 
namus gratias agere. Eandem fere seriem, licet paucioribus verbis, 
hic contexit, Nam primo loco, tanti vult a nobis aestimari Dei be- 
neficia, ut eorum agnitio et meditatio tristitiam omnem superet. 

Et sane si reputamus quid nobis Christus contulerit, nulla erit tanta 
doloris acerbitas, quae non leniatur, et locum cedat spirituali gau- 
dio, Nisi enim regnet in nobis hoc gaudium,/simul a nobis regnum 
Dei exulat, vel nos ab ipso. Et valde ingratus est Deo, cui non 
tanti est Christi iustitia et spes vitae aeternae, ut in media tristitia 
gaudeat. Sed quoniam facile animi nostri fatiscunt, donec impa- 
tientiae succumbant: notandum est remedium quod mox adiungit. 
Jacentes ehim -et prostrati erigimur precibus, quia in Deum reiici- 
mus quod'nos gravabat. Quoniam autem multa quotidie, imo sin- 
gulis momentis pacem nostram inquietare, et gaudium excutere no- 
bis possent: ideo continenter nos orare iubet. De hac autem pre- 
candi assiduitate alibi diximus, Gratiarum actio, ut dixi, quasi tem- 
peramertum subiicitur, Multi enim sic orant, ut tamen obmurmu- 
rent Deo, ac fremant, nisi protinus obsequatur eorum votis. Atqui 
desideria nostra sic frenari convenit, ut, contenti eo quod datur, 
gratiarum actionem semper misceamus votis, Petere quidem licet, 
gemere etiam et conqueri: sed ita ut nobis magis adlubescat Dei 
voluntas, quam nostra, 

18. Haec enim Dei voluntas, Nempe ut gratias agamus, &ecun- 
dum Chrysostomi sententiam. Ego pleniorem sensum contineri 
puto sub his verbis: quod talis sit erga nos Dei affectus in Christo, 
ut in afflictionibus quoque largam habeamus materiam gratias 
agendi, Quid enim ad nos plecandos aptius aut magis appositum, 
quam dum audimus Deum sic nos in Christo complecti, ut in bo- 
num ac salutem vertat quicquid nobis accidit? Meminerimus ergo, 
hoc singulare esse corrigendae inmpatientiae remedium, ab intuitu 
praesentiuma malorum, quae nos cruciant, oculos referre in diver- 
sam conside rationem, qualiter erga nos affectus sit Deus in Christo. ^ 

19. Spiritum ne exstinguatis, Haec metaphora ducta est a vi 
et natura Spiritus: nam quum proprium Spiritus officium sit illu- 
strare mentes , atque ideo vocetur lux nostra: proprie dicimur eum 
exstinguere 4. dum eius gratiam exinanimus. Sunt qui putant idem 
dici hoc et proximo menibro. Ergo secundum eos Spiritum ex- 
stinguere nihil aliud est quam contemnere prophetias. Verum quia 
diversis modis exstinguitur Spiritus, haec duo inter se distinguo, 
tanquam genus et speciem. Tametsi enim contemptus prophetiae 
est exstinctio Spiritus, Spiritum tamen illi etiam exstinguunt, qui, 
quum profectu quotidiano magis ac magis accensas a Deo scintillas 
*Xcitare debeant, sua ignavia in nihilum redigunt dona Dei.. Ita- 
que latius patet haec admonitio de non exstinguendo Spiritu, quam 
proxima dé non spernendis prophetiis. Sensas prioris est:' Estis 
Spiritu Dei illuminati: videte ne vestra ingratitudine lux ista vobis 
pereat. Valde utilis admonitio: nam eos, qui semel illuminati fue- 
rant, ubi respuunt tain pretiosum Dei donum, vel clausis oculis se 
abripi sinunt in mundi vanitatem ,-horrenda caecitate percuti cer- 
nimus, ut sint aliis in exemplum. Cavendum igitur a socordia, qua 
Dei lumen in nobis suffocetur. Caeterum qui hinc colligunt, in ho- 
minis arbitrio esse vel exstinguere, vel fovere lucem oblatam, ut 
gratiae efficfciam extenuent, ac facultates extollant liberi arbitrii: 
male ratiocinantur. Quanquam enim efficaciter in suis electis ope- 
ratur Deus , neque tantum lucem illis admovet, sed facit ut videant, 
oculos cordis illis aperit, apertosque tenet: quia tamen semper ad 
desidiam caro inclinat, exhortationum stimulis opus habet. Verum 
quod Pauli voce Deus praecipit, intus ipse praestat. Interea partes 
nostrae sunt petere a Domino, ut lampadi accensae oleum suppe- 
ditet, servet purum ellychnium, atque etiam promoveat. 

20. Prophetia: ne contemnatis, Opportune haec sententia alteri 
fubnectitur: nam quum per doctrinam Spiritus Dei nobis maxime 
illuceat: qui doctrinae locum negant, quantum in -se est, exstin- 

guunt Spiritum: semper enim considerandum, qualiter aut quibus 
mediis se nobis communicare Deus velit, Ergo quicunque sub ma- 

isterio Spiritus sancti proficere cupit, Prophetarum se ministerio 
doeet sustineat, Caeterum 'Prophetiae nomine non intelligo vatici- 
nandi donum, sed quemadmodum prioris ad Corinthios, cap. 14, 8., 
scientiam interpretandae Scripturae: ut Propheta sit Divinae volun- 
tatis interpres. Nam eo quem citavi loco Paulus doctrinam ad aedi- 
ficationem, exhortationem et consolationem Prophetis tribnit: et 
has quasi partes enumerat. sit ergo Prophetia in hoc loco Scriptus 
rae interpretatio in usum praesentem accommodata. Eam sperni 
vetat Paulus, nisi sponte velimus errare in tenebris. Est autem 
insignis sententia ad externae praedicationis commendationem. 
Somniart fanatici homines, pueros esse qui in Scripturae lectione 
vel auditu verbi retinentur: quasi nemo sit spiritualis, nisi doctri- 
nae contemptor. Superbe igitur humanum ministerium , adeoque 
Scripturam ipsam despiciunt, ut Spiritum 'assequantur. Deinde 
quotquot illis deliria ingerit Satan, pro arcanis Spiritus revelatio- 
nibus fastuose venditant. Tales sunt Libertini et similes furiae. Et 

uo quisque iifdoctior, eo maiore arrogantia inflatus ac turgidus. 
Nos vero Pauli exemplo discamus Spiritum cum voce hominum con- 
iungere, qus nihil est quam illius organum. : 

21. mnia probate, Quoniam saepe temerarii homines et spi- 
ritus impestores nugas suas prophetiae titulo praetexunt, posset 
hac ratione vel suspecta vel etiam odiosa reddi prophetia, Quemad- 
modum hodie multi ad ipsum praedicationis nomen propemodum 
nauseant, quia tam multi sunt insulsi ac imperiti, qui sua nibili 
commenta pro suggestu effutiunt: alii etiam impii ac sacrilegi, qui 
exsecrandas blasphemias deblatterant. Quoniam itaque talium ho- 
minuin vitio fieri poterat, ut fastidiose exciperetur prophetia, imo 
vix locum teneret: Paulus iubet Thessalonicenses probare omnia 
significans, etiamsi non omnes exacte loquantur ad absolutam regu- 
lam, prius tamen iudicandum esse, quam dammnetur ulla doctrina 
velrespuatur.  Bifariàm hic peccari solet: nam alii, quia falso no- 
minis Dei praetextu vel decepti sunt, vel sciunt vulgo plerosque de- 
cipi, promiscue reiiciunt quamlibet doctrinam: alii stulta credu- 
litate quicquid Dei nomine propositum est absque delectu amples 
ctuntur, Utrumque vitiosum est: nam priores, fastuoso illo prae- 
iudicio imbuti, viam ad proficiendum sibi praecludunt: alteri vero 
ad omnes errorum ventos se temere exponunt. Paulus ab his duo- 
.bus extremis ad medium revocat Thessalonicenses, dum vetat quic- 
quam damnare, nisi prius examinatum: et rursum admonet, iudi- 
cium adhibendum esse, priusquam quod in medium affertur pro in- 
dubio recipiant. Et sane haec Dei nomini saltem reverentia debe- 
tur, ut prophetiam, quae dicitur ab eo profecta, non aspernemur. 
Verum sicuti reiectionem debet praecedere examen vel discretio, 
ita et susceptionem verae et sanae doctrinae. Neque enim ea levi- 
tate pios esse convenit, ut indifferenter falsum non minus quam ve- 
rum arripiant. Hinc colligimus, Spiritu iudicii eos donari a Deo, 
ut discernant ne circumveniantur hominnm imposturis. Nisi enim 
discretione essent praediti, frustra Paulus diceret Probate, et te- 
nete quod bonum est. Quod si recte probandi facultate destitui nos 
sentimus: ab eodem Spiritu, qui per Prophetas suos loquitur, pe- 
tenda est, Pronuntiat autem hoc loco Dominus per oš Pauli, nullis 
hominum vitiis, nulla vel temeritete, vel inscitia, nullo denique 
„abusu debere impediri doctrinae cursum, quin semper in Ecclesia 
vigeat. Nam quum prophetiae abolitio Ecclesias sit interitus: po- 
tius coelum sinamus terrae misceri, quam ut cesset prophetia. Sed 
videtur hic Paulus nimis vagam in docendo licentiam permittere, 
dum vult probari omnia: nam audienda sunt ut probentur, atqui 

hte modo ianua impostoribus aperta foret ad spargenda sua menda- 
cize Respondeo, eum nnno minime postulare audientiam falsis do- 
cteribus, quorum os alibi (Tit, 1, 9.) obstruendum esse docet, et 
quos tam severe exoludit: nihilo etiam magis tollere ordinem in eli- 

cndis doctoribus, quem tantopere alibi (1. Cer. 1, 14.) commendat. 
Sed quoniam tanta diligentia nunquam adhiberi potest, quin pro- 
hetent interdum qui minus quar deoeat sunt instructi, et inter- 
dum boni et piá doctores a scopo aberrent: eam modestiam requirit 
a fidelibus, nt tamen audire non detrectent. Nihil enim periculo- 
sius quam ea morositas, qua fit ut nobis insipida sit quaevis doctri- 
na, dum probare, quae recta sit, non sustinemus. 

29, Ab omni specie mala. Nonnulli universalem esse senten- 
tiam putant, ac si abstinere praeciperet ab omnibus, quae mali spe- 
ciem prae se ferunt. Ita sensus esset, non sufficere interius con- 
scientiae testimonium, nisi habeatur et fratrum ratio, ut obviam 
eatur offendiculis, fugiendo quicquid malum videri potest. Qui 
Speciem dialectice exponunt generi subiectam, nimis crasse hallu- 
cinantur. Speciem enim dixit quae vulgo Apparentia, Et potest 
legi tam Mala, quam Mali in genitivo: eadem tamen significatione. 
Ego potius Chrysostomum et Ambrosium sequor, qui cum proxima 
sententia contexunt, Quanquam neuter eorum explicat Pauli men- 
tem: et forte quid sibi velit, non prorsus assequuti sunt. Breviter 
dicam quod sentio. Primum speciem mali, vel malam, interpretor 
quum nondum ita comperta est doctrinae falsitas, ut merito reiici 
queat: sed tamen aliqua haeret sinistra suspicio, et timetur nequid 
veneni lateat. Ergo ab eo genere doctrinae, quod malum etiamsi 
non sit, apparet, abstinere praecipit: non quod in totum reiici per- 
mittat, sed quia recipi, aut fidem obtinere non debet. Cur enim 
prins quod bonum est teneri iussit, nunc abstineri vult non simpli- 
Citer a malo, sed a mali specie? quia, ubi diiudicatione in lucem 
producta fuerit veritas, tune demum ei fidem haberi decet. uhi au- 
tem subest falsi metus, aut mens dubitatione est implicita, pedem 
referre, vel gradum (ut loquuntur) suspendere convenit, nequid 
dubia perplexaque conscientia amplectamur, Jn summa, docet 
qualiter nobis utilis futura sit prophetia citra periculum: nempe 
T attenti erimus ad omnia probanda, et si levitas ac festinatio 
aberit, 


23. Ipse autem Deus pacis sanctibcet vos totos: et in- 
teger spiritus vester, et anima et corpus sine reprehensione 
in adventu Domini nostri lesu Christi custodiatur: 24. Fi- 
delis qui vos vocavit, qui et faciet. 25. Fratres, orate P 
nobis. 26. Salutate fratres omnes in osculo sancto. 27. Ad- 
iuro vos per Dominum ut legatur epistola omnibus sanctis 
jea 28. Gratia Domini nostri lesu Christi vobiscum. 

men. 
Ad Thessalonicenses prima scripta fuit ex Athenis. 


23. Ipse autem Deus. .Postquam varia praecepta dedit, tandem 
descendit ad precationem, Et certe frustra spargitur doctrina, nisi 
eam Deus in animos nostros inserat. Unde apparet quam praepe- 
stere faciant, qui ex Dei praeceptis metiuntur hominum vires. Pau- 
Jus ergo, quum sciret inutilem esse omnem doctrinam, donec cordi- 
bus nostris eam Deus quasi digito suo insculpat, precatur Deum 
ut Thessalonicenses sauctificet., Cur Deum pacis hic nominet, mihi 
non satis constat: nisi referre.ad superiora libeat, ubi fraterni con- 
sensus, et patientiao et aequitatis meminit. Scimus autem sub verbe 

Sanctificandi contineri totam hominis renovationem, Iam ex part 
quidem renovatijeraut Thessalonicenses: sed optat Paulus, ut quod 
reliquum est Deus perficiat: unde colligimus, tota vita proficien- 
dum esse in sanctitatis studio. Caeterum si Dei officium est totum 
hominem reformare, nihil libero arbitrio residuum fit, Nam si no~ 
strum esset Deo cooperari, ita loquutus esset Paulus: Sauctificatios 
nem vestram Deus adiuvet, vel promoveat. Quum autem dicit San- 
ctificet totos, solum illum facit solidi operis auctorem. Et inte- 
ger spiritus, Hoc expositionis vice additum est, ut sciamus, quae- 
nam sit totius hominis sanctificatio: nempe quum ipse spiritu , ani» 
ma, et corpore integer, vel purus ac impollutus servatur usque ad 
diem Christi, Quia autem nunquam in hac vita constat tanta inte- 
gritas, quotidie aliquid addi ad puritatem, et ex sordihus aliquid 
repurgari convenit, quamdiu in mundo vivimus. Notanda est au- 
tem haec hominis partitio: nam aliquando homo simpliciter corpore 
et anima constare dicitur, ac tunc anima spiritum immortalem signi- 
ficat, qui in corpore habitat tanquam in domicilio. Quoniam autem 
duae praecipuae sunt animae facultates, intellectus et voluntas : 
Scriptura interdum distincte haec duo ponere solet, quum expri- 
mere vult animae vim ac naturam: sed tunc anima pro sede affe- 
ctuum capitur, ut sit pars spiritui opposita. Ergo quum hic audi- 
mus nomen Spiritus, sciamus notari rationem, vel iutelligentiam 3 
sicut Animae nomine designatur voluntas et omnes affectus. Scio a 
multis secus exponi Pauli verba; nam animam vocari putant motum 
vitalem : spiritum vero, partem hominis renovatam: atqui tunc ab- 
surda esset Pauli precatio. Deinde alius est Scripturae usus, quem- 
admodum dixi: quum Iesaias dicit capite 26,9.: Anima mea deside- 
ravit te nocte, spiritus meus te cogitavit: nemo dubitat quin de in- 
tolligentia et affectu suo loquatur, atque ita duas animae partes enu- 
meret: eodem sensu in Psalmis iunguntur duae istae voces. Atque 
hoc Pauli sententiae melius quadrat. Quomodo enim totus homo 
integer, nisi quum purae sunt et sanctae cogitationes, quum recti 
omnes et bene compositi affectus, quum ipsum denique corpus non- 
nisi bonis operibus suam operam ministeriumque impendit? Nam 
facultas intelligendi a Philosophis tanquam domina statuitur: affe- 
ctus sunt medii ad imperandum: corpus obsequium praestat. Vide- 
mus nunc quam bene conveniant omnia. Tunc enim purus et inte- 
ger est homo , si nihil mente cogitat, nihil corde appetit, nihil cor- 
pore exsequitur, nisi quod probatur Deo. Quod autem totius homi- 
nis custodiam et omnium eius partium ita Deo commendat Paulus, 
iude colligendum est, nos innumeris periculis esse expositos, nisi 
íllius tutela nos protegeret. 


24. Fidelis qui vos vocavit. Sicuti precando testatus est qnan- 
tam de salute Thessalonicensium curam haberet; ita nunc in fiducia 
Divinae gratiae eos confirmat. Observa autem, quo argumento per- 
pom illis Dei auxilium promittat: nempe quia eos vocavit, qui- 

us verbis significat, sperandam esse gratiae continuationem, ex 

uo semel Dominus nos sibi in filios cooptavit. Neque enim unius 

iei se Patrem nobis fore pollicetur: sed hac lege nos adoptat, ut 
perpetuo nos foveat. Ergo vocatio testimonium nobis aeternae gra- 
tiae esse debet: nam opus manuum suarum non vult mutilum de- 
serere, Porro fideles alloquitur Paulus, qui non externa modo prae- 
dicatione vocati fuerant, sed efficaciter fuerant a Christo ad Patrem 
adducti, ut essont ex filiorum numero, De osculo, ut solenne fuit 
salutationis symbolum, alibi dictum est, His autem verhis suum erga 
sanctos omnes ainorem declarat, 


97. Adiuro vos per Dominum. Incertum est timueritne (quod 


saepe accidit) ne maligni ac invidi homines epistolam supprimerenti 

an aliud praecavere volüerit periculum, ne perversa quorundam 
prudentia, et cautione contineretur inter paucos. Semper enim 
*eperiuntur qui negent utile esse vulgari, quae alioqui optima agno- 
want, . Certe quocunque artificia vel praetextu tunc machinatus fue- 
rk Satan, ne in omnium. notitiam perveniret epistola: colligere ex 
Pali verbis licet, quam serio et acriter se opponat. Neque enim res 
levis aut frivola est adiuratio per Dei nomen. Habemus itaque, 
Spirtum Dei, quae Pauli ministerio in hac epistola prodidit, velle 
toti Ecclesiae publicari. -Unde apparet, diabolis quoque ipsis prae- 
fracticres esse, qui a lectione scriptorum Pauli hodie populum Dei 
arcent: ntpote qui tam severo exorcismo non moventur. 

. EXIMIO VIRO 
BENEDICTO TEXTORI, 


i MEDICO. 


uum te in artis tuae scientia excellere iudicer qui 
suüt idonei eius rei cognitores: ego exactam fidém ac 
diligentiam, quam tum in curandis aegrotis, tum in re- 
sponsis dandis adhibere soles, pro summa virtxte sem- 
per duxi. Sed in mea praesertim valetudine vel resti- 
tuenda vel tuenda sic te sedulo intentum faisse per- 
spexi: ut facile constaret, non tam unius ominis abs 
te haberi rationem, quam commune Ecclesiae bonum 
studio ac curae tibi:esse, — Putaret forte alius quispiam, 
levius ideo esse officium, quod non privatim sibi dun- 
taxat impensum foret. Ego autem bis me potius tibi 
obstrictum esse sentio: quod, quum in obeundis amici- 
tiae partibus nihil omnino praetermitterés, de ministe- 
rio quoque meo, quod mihi propria vita carius esse de- 
bet, fueris perinde sollicitus. Mortuae praeterea uxo- 
ris memoria, quantum tibi debeam, quotidie admonet, 
non modo quod ope tua saepius levata, semel ex gravi 
ac periculoso morbo restituta fuit: sed quod in postre- 
mo etiam, qui nobis eam eripuit, nihil in ipsa iuvanda, 
ad industriam, laborem, studium, reliqui feceris. 
Porro quia non aliam a me tibi mercedem solvi pateris: 
ut mutuum aliquod esset meae erga te benevolentiae te- 
stimonium, huic commentario nomen tuum inscribere 
volui, Genevae, Calendis Iuliis. M. D. L. 

Hanc epistolam Roma esse missam, ut vulgo habent Graeci codi- 
ces, mihi non est probabile: nam de suis vinculis aliquid attigisset, 
sicuti in aliis solet. Deinde circa initium tertii capitis sibi instare 
periculum significat ab hominibus importunis: unde coniici potest, 
quum Hierosolymam tenderet, ex itinere scripsisse. Et iam olim 
Athenis fuisse scriptam, passim receptum fuit apud Latinos. Haeo 
autem scribendi causa fuit: ne se neglectos putarent Thessalonicen- 
ses, quod. alio festinans Paulus ad eos non venisset. Primo capita 
hortatur eos ad patientiam. Secundo, vanam et fabulosam opinio- 
nem, quae de propinquo Christi adventu sparsa invaluerat, hoc ar- 
gumento refellit, quia prius oporteat fieri discessionem in Ecclesia, 
€t bonam orbis partem perfide a Deo deficere: imo Antichristum 
Yeguare in templo Dei. "Tertio capite, postquam se precibus eorum 
commendavit, et breviter animavit ad constantiam, severe corrigi 
iubet eos, qui otiose ex alieno vivunt. quod si non obtemperent mo- 
nitionibus, excommunicandos esse docet, 

AD THESSALONICENSES 
IOH. CALVINI 


.COMMENTARIUS 


CAP. I. 


1. P uos et Silvanus, et Timotheus, Ecclesiae Thessa- 
lonicensium in Deo Patre nostro et Domino lesu Christo, 
2. Gratia vobis et pax a Deo Patre nostro et Domino lesu 
Christo. 8. Gratias agere debemus Deo semper de vobis, 
fratres, quemadmodum dignum est, quia vehementer au- 
gescit fides vestra, et exuberat caritas mutua uniuscuiusque 
omnium vestrum: 4. Ut nos ipsi de vobis gloriemur in Ec- 
clesiis Dei, de tolerantia vestra et fide in omnibus persequu— 
tionibus vestris et afflictionibus, quas sustinetis, 6. Osten- 
sionem iusti iudicii Dei: ut digni habeamini regno Dei, pro 
juo et patimini. 6. Siquidem iustum est apud Deum red- 

ere iis, qui vos affligunt, afflictionem: 7. Et vobis, qui af- 
fligimini, relaxationem nobiscum. 


1. Ecclesiae in Deo. De forma salutationis verba facere, su- 
pervacuum foret. Hoc modo notatu dignum est, Ecclesiam in Dea 
et Christo dici, quae non tantum collecta est sub fidei vexillo, ut 
Deum unum Patrem colat, et in Ghristum confidat: sed quae opus 
ac aedificium est tam Patris quam Christi:- quia, dum nos sibi Deus 
adoptat et regenerat, ex ipso esse incipimus in Ghristo. I. Corinth, 
1, 30. 

UN Gratias agere, Incipit a laude, ut sibi transitum ad cohor- 
tationem faciat; sic enim plus proficimus apud eos, qui iam in cursu 
sunt, dum, superiores eorum progressus non tacendo admonemus, 
quantum adhuc distent a meta, et stimulamus ad pergendum. Quo- 
niam autem priore epistola fidem eorum et caritatem laudaverat, 
nuüc praedicat utriusque incrementa. Et sane haec piis omnibus 
tenenda est ratio, ut se quotidie examinent, ac videant quousque 
sint progressi. Haec igitur vera laus fidelium, si in dies crescant 
jn fide"et caritate. Quum dicit Semper, significat sibi assidue sup- 
peditari novam materiam. Prius gratias de ipsis egerat Deo: nuuc 
dicit esse quare rursus agat, nempe propter quotidianos progressus. 
Quum autem gratias agit Deo hoc nomine, ab ipso esse testatur 
non minus incrementa, quam initium fidei et caritatis. nam si es- 
sent ex virtute hominum, ficta esset, aut certe de nihilo gratiarum 
actio, Praeterea ostendit, non vulgares, ac ne mediocres qnidem 
solum, sed uberrimos esse illorum profectus: quo turpior est no- 
stra segnities, dum vix pedem unum longo tempore proinovemus, 
Quemadmodum dignum est, His verhis ostendit Paulus, nos ad gra- 
tias Deo agendas obstringi, non modo quum nobis benefacit, sed 
etiam quum eius erga fratres nostros beneficia reputamus, Ubicun- 
que enim relucet Dei bonitas, laude ipsam prosequi decet, Deinde 

sic cara nobis esse debet fratrum salus, ut quicquid illis datum est 

debetmus inter bona nostra censere. uinetiam si reputamus qua- 
lis et quam sancta sit. corporis Christi unitas, vigebit haec mutua 
inter nos communicatio, ut uniuscuiusque membri bona in lucro 
totius Ecclesiae deputemus. Ergo in laudandis Dei beneficiis sem». 
per respicienda est Ecolesiae universitas. | 

»" 4. Ut nos ipsi de vobis, Non potuit ampliorem illis laudem, 
tribuere, quam quum dioit se aliis Ecclesiis ipsos proponere in exem- 
plar: id enim sibi volunt haec verba: Gloriamur in vobis apud alias 
Ecclesias. neque enim ambitiose Thessalonicensium fidem iactabat. 
Paulus: sed quatenus eorum praedioatio stimulus esse poterat ad 
imitationis studium. Caeterum non dicit se gloriari de fide ipso-. 
rum et caritate, sed de patientia et fide: unde sequitur, patientiam 
fructum esse ac testimonium fidei. Ideo sic resolvi debent haec. 
verba: Gloriamur de patientia, quae ex fide provenit, et eam testa- 
tur in vobis excellere: alioqui non oongrueret contextus. Et certe, 
nihil est, quod nos sustineat in tribulationibus, quam fides, Quod 
inde satis patet, quia, simulac Dei promissiones nos fugiunt, toti 
collabimur, Ergo quo quisque magis in fide profecerit, eo ad fe-. 
renda fortiter omnia erit patientia instructior, Quemadmodum rur- 
sus mollities et impatientia in adversis infidelitatem nostram. arguit: 
praesertim vero ubi sustinendae sunt pro Evangelio persequutiones, 
illic se profert vis fidei. 

8. Otstensionem iusti iudicii Dei. Aliorum expositiones omitto; 
hunc puto genuinum esse sensum, quod iniuriae et persequutiones, 
quas innocentes et pii ab improbis et sceleratis sustinent, quasi in. 
speculo demonstrent Deum fore aliquando mundi iudicem. Ac 
omnino haoc sententia antistrophos est profanae opinioni, quam 
concipere solemus, quoties bonis male, et malis bene est, Puta- 
mus enim fortuito volvi mundum, nullamque Deo gubernationem 
relinquimus, Hinc fit ut corda hominum occupet impietas et com- 
tempts, ut inquit Selomo: nam qui indigne aliquid patiuntur, vel 
Deum incusant, vel non putant ab eo curari res hominum. Audi- 
mus quid Ovidius dicat: Sollicitor nullos esse putare deos. Imo 
fatetur David (Psal. 73, 12.), propterea quod res ita confusas in 
mundo videbat, pedem suum quasi in lubrico fere lapsum esse. 
Contra impii successu magis insolesount, quasi nulla scelerum poena 
eos maneret; quemadmodum Dionysius in prospera navigatione deos 
jactabat sacrilegis esse amicos. Denique quum videmus impune 
grassari impiorum saevitiam adversus innoxios, sensus carnis statuit 
nullum esse Dei iudicium, nullas scelerum esse poenas, nullam iu- 
stitiae esse mercedem. Paulus autem ex adverso pronuntiat, quum 
Deus ita ad tempus impiis parcit, et ad suorum iuiuriag dissimulat, 
velut in speculo nobis ostendi futurum eius iudicium. | Nam istud 
pro confesso sumit, fieri non posse quin Deus, ut aequus est iudex, 
quietem aliquando restituat miseris, qui iniuste nunc vexantur: et 
piorum oppressoribus praemium rependat, quod meriti snnt. Ergo 
si tenemus hoc fidei principinm, quod Deus sit iustus mundi iudex, 
ac eius officium sit mercedem cuique secundum opera sua repen- 
dere: hoc alternm sine controversia sequetur, praesentem &ra£íay 
esse demonstrationem iudicii, quod onium apparet. Nam si iustus 

. est mundi iudex Deus, restitui oportet quae nunc sunt confusa; att 
qui nihil magis inordinatum quam impios impune molestos esse bo- 
mnis, et effreni violentia grassari: bonos autem nulla sua noxa cru- 
deliter vexari. Hinc colligere promptum est, Deum aliquando con- 
scensurum tribunal, ut statum huius mundi corrigat in inelius. Pro- 
inde sententia illa, quam subiicit, iustum esse Deo reddere affli- 
ctionem et caetera: fundamentum est eius doctrinae, quod Deus fu- 
turi judicii signa ostendat, quum nunc abstinet ab oilicio iudicis. 

Et sane si nunc res tolerabilem in modum essent compositae, ut 
agnosci posset absolutum Dei iudicium: eiusmodi temperamentum 
nos in terra detineret. Deus itaque ut nos excitet ad spem futuri 
iudicii, nunc tantum aliqua ex parte mundum iudicat. ulta quis 
dem documenta edit sui iudicii: sed ita ut nos cogat lohgius spem 
nostram extendere. Insignis certe locus, quia docet, quemadmo- 
dum excitandae sint mentes nostrae ab omnibus mundi obstaculis, 
quoties aliquid adversi patimur: nempe ut in mentem nobis veniat 
iustum Dei iudicium, quod nos extra hunc mundum tollet, Ita mors 
nobis erit vitae imago. Digni habeamini, Non tanti sunt ullae 
porsequlijionss, ut nos regno Dei dignos faciant, neque hic Paulus 

isputat de causa dignitatis, sed tantum sumit communem Scriptu- 
rae doctrinam, quod Deus abolet in nobis, quae mundi sunt, ut 
zneliorem in nobis vitam instauret. deinde quod pretium vitae aeter- 
nae per afflictiones nobis ostendit. Denique modum simpliciter de~ 
signat, quo aptantur et quasi expoliuntur fideles sub Dei incude: 

ia per afflictiones mundo renuntiare, et ad coeleste Dei regnum 
tendere docentur. Deinde confirmantur in spe aeternae vitae, dum 
pro ea militant. Nam hioc est ingressus, de quo concionatus est suis 
discipulis Christus (Luc. 9, 23.). 

6. Reddere afflictionem, Iam diximus cur Dei ultionem adver- 
sus reprobos attingat: ut scilicet discamus recumbere in exspecta- 
tionem fuiuri iudicii, quia Deus malos nondum ulciscitur, quos 
tamen scelerum poenas dare necesse est. Simul tamen intelligunt 
fideles, non esse causam cur momentaneae et fluxae impiorum feli- 
citati invideant, quae paulo post in horrendum exitium mutanda est. 
Quod subiicit de piorum relazatione, convenit oum illa Petri sen- 
tentia (Act. 3, 20), ubi diem ultimi iudicii diem refrigerii vocat. 
In hac tamen bonorum et malorum declaratione clarius exprimere 
voluit quam iniqua et praepostera esset mundi gubernatio, nisi 
Deus poenas et praemia in aliud iudicium differret. nam hoc modo 
mortuum esset Dei nomen, Itaque eum officio suo virtuteque spo- 
liant, quicunque non intenti sunt ad hanc, de qua Paulus loquitur, 
iustitiam. Addit Nobiscum, ut fidem doctrinae ex fidei suae sensu 
conciliet. Ostendit enim se non philosophari de rebus ignotis, dum 
in eadem causa et in eodem ordine se cum illis locat. Scimus autem 
quanto plus auctoritatis mereantur qui et longo usu exercitati sunt 
in iis quae docent, nec quicquam postulant ab aliis nisi quod parati 
sunt ipsi praestare. Non ergo in umbra praecipit Paulus, qualiter 
auh sole pugnare debeant Thessalonicenses: sed strenue pugnans ad 
eandem ipsos militiam hortatur. 


7. Quum manifestabitur Dominus Iesus e coelo cum An- 
gelis potentiae suae, 8. ln igne flammanti, qui ultionem ia- 
fliget iis, qui non noverunt Deum, et non obediunt Evange- 
lio Domini nostri lesu Christi: 9. Qui poenam dabunt in— 
teritum.aeternum a facie Domini, et a gloria potentiae ipsius, 
10. Quum venerit ut sanctificetur in sanctis suis, et admira- 
bilis reddatur in omnibus qui credunt (quia fides habita sit 
testimonio nostro erga vos) in illa die. 


7. Quum manifestabitur, Proximae sententiae confirmatio, Nam 
quum unum sit hoc ex fidei nostrae capitibus, venturum e coelo 
Christum, nec frustra venturus sit: finem adventus eius quaerere 
debet fides, Hic porro est, ut suis adveniat redemptor, imo ut to- 
tuni orbem iudicet. Descriptio, quae sequitur, huc spectat, ut pii 
intelligant, quo magis formidabile iudicium hostes suos manet, co 

maiori curae esse Deò suas afflictiones, Nain haec summa aegritudinis et 
moestitiae causa est, quod putamus Deum leviter malis nostris tangi. 
Videmus in quas querimonias subinde erumpat David, dum fastu et 
dnsoléntia hostium suorum uritur, Ergo hoc totum ad fidelium conso- 
lationem posuit, quod tribunal Christi depingit horrore plenum, ne 
praesenti sua deiectione frangan!ur, dum vident superbe se ac contu- 
1neliose ab impiis calcari. Qualis vero futurus sit Ignis ille, et ex qua 
materia: disputandum relinquo hominibus stulte curiosis. mihi tenere 
sufficit, quod docere in animo habuit Paulus, Christum iniuriarum, 
quas nobis reprobi inferunt, severissimum fore ultorem. Metaphora 
autem flammae et ignis, ubi de ira Dei agitur, Scripturae satis trita 
est, Angelos potentiae vocat, in quibus suam’ potentiam exseret. 
Angelos enim secum adducet ad illustrandam regni sui gloriam: unde 
et alibi Angeli maiestatis dicuntur. 


8. Qui ultionem infliget, Quo melius persuadeat fidelibus, non 
impunitas fore persequutiones quas ferunt, hoc quoque Dei ipsius in» 
teresse docet: quia iidem, qui pios persequuntur, Deo sunt rebelles, 
Ergo Deum non salutis modo nostrae sed gloriae etiam suae causa vindi- 
cem adversus eos esse oportet, Porro boc ad Christum refertur: Qui 
reddet ultionem, significat enim Paulus, bas illi a DeoPatre iniunctas 
esse parles.  Quaeri autem potest, an vindictam appetere nobis liceat, 
quia Paulus eain promittit, quasi iure appetalur, espondeo, fas nom 
esse de quoquam vindictam appetere: quia omnibus bene precari iubemur, 
Deinde tametsi in genere vindictam adversus reprobos expetere possimusz 
quia tamen nondum eos discernimus, salutem omnibus optare oportet, 
Interea impiorum exitium cum desiderio licite sperari potest, modo regnet 
in cordibus nostris purus et recte compositus Dei zelus, absit autem omnis 
inordinata cupiditas, Qui non noverunt. lncredulos his duobus titu- 
lis designat, quod Deum ignorent, et non obediant Evangelio Christi, 
Nam si per fidem Evangelio obeditur, quemadmódum docet primo capite 
et ultimo ad Romanos: incredulitas resistendi causa est. Eosdem damnat 
ignorantiae Dei: nam viva Dei cognitio reverentiam ex se gignit, ltagug 
semper caeca est incredulitas: non quod prorsus omni luce et intelligen- 
tia vacui sint iucreduli, sed quia sic obtenebratam habent mentem, ut vi- 
dendo non videant, Non abs re pronuntiat Christus (lohan. 17, 8.) hanc 
esse vitam aeternam, nosse verum Deum, etc. Ergo ex defectu buius sa- 
lutaris notitiae sequitur Dei contemptus, et taudem mors. Qua de re 
plura disserui primo capite prioris ad Corinthios. 

9. Interitum aeternum a facie. Per oppositionem ostendit qualís 
sit poena, cuius meminerat, nempe interitus fine carens, et mors im- 
mortalis. Mortis perpetuilas ex eo probalur, quod Christi gloriam habet 
sibi adversam. atqui ea aeterna est, nec finem habet, itaque vis eius 
nunquam cessabit, [nde et terribilis poenae atrocitas colligi potest: quia 
tanta futura est, quanta est Christi gloria et maiestas. 

10. Quum venerit ut sanctificetur. Quia hactenus de poena re- 
roborum concionatus est, nunc revertitur ad pios, ac dicit venturum 
hristum, ut in illis glorificetur: hoc est, ut gloria sua illos irradiet, ut 

sint eius participes: ac si diceret, Christum non sibi privatim habiturum 
banc gloriam, sed communem fore sanctis omnibus. Haec summa est 
et singularis piorum consolatio, quod quum in gloria regni sui mani- 
festabitur Dei filius, in eandem secum societatem eos colliget, Subest 
autem antithesis iuter praesentem statum , sub quojlaborant ac gemunt 
fideles, et illam ultimam restitutionem. Nunc enim mundi probris sunt 
expositi, viles ac nihili ducuntur: tunc autem pretiosi erunt, plenique 
dignitatis, quum suam gloriam in eos Christus diffundet. Finis est, ut 
pii quasi oculis clausis praetereant breve hoc terrestris vitae iter, semper 
mente ad fuluram regni Christi manifestationem intenti, Quorsum enim 
pertinet mentio adventus in potentia, nisi ut spe transiliant ad beatam 

fllam resurrectionem, quae adhuc abscondita est? Et notandum quod 
-postquam sanctos dixit, vice expositionis addit Credentes: quo significat 
nullam sine fide sanctitatem esse in hominibus, sed omnes esse profanos. 
In fine iterum repetit in die illa; nam cnm hac sententia illud. cohaeret, 
'Ideo autem repetit, ut fidelium vota cohibeat, ne ultra modum festineüt, 
Quia fides habita, Quod generaliter de sanctis dixit, nunc ad Thessa- 
-Jonicenses accommodat: ne dubitent se ex illo esse numero. Quia fidem, 
inquit, apud vos obtinuit mea praedicatio, iam vos aggregavit Christus 
.ad suorum numerum, quos facturus est gloriae suae consortes. Testi- 
monium vocat doctrinam: quia Apostoli sunt Christi testes. — Discamus 
ergo tunc ratas in nobis esse Dei promissiones, quum fidem apud nos 
inveniunt. 


11. In quam rem etiam oramus semper pro vobis: ut 
vos habeat dignos vocatione Deus noster, et impleat omne 
beneplacitum bonitatis, et opus fidei cum potentia: 12. Quo 
glorificetur nomen Domini nostri lesu Christi in-vobis, et 
vos in ipso, secundum gratiam Dei nostri, et Domini lesu 
‘Christi, 

11. In quam rem. Ut sciant sibi opus esse continuo Dei auxilio, 
testatur se pro illis precari, Quum dicit In hanc rem, intelligit ut per- 
veniant ad supremam illam cursus sui metam? quemadmodum ex reliquo 
contextu patet, Ut impleat omne beneplacitum etc. Videtur tamen 
quod primo loco posuit esse supervacuum: iam enim Deus ipsos sua vo- 
catione dignatus enat, Sed de fine vel complemento loquitur, quod in 
perseverantia situm est. Nam ut sumus ad deficiendum proni, per nos 
non staret quominus irrita subinde fieret nostra vocatio, nisi eam stabi- 
liret Deus. Quare nos habere dignos dicitur, quum ad scopum usque 
perducit. E: impleat. Mirus est Paulus in extollenda Dei gratia? 
nam Beneplaciti noinine non contentus ex bonitate Dei manare dicit. 
nisi forle quis malit beneficentiam ex beneplacito, quod idem valet, Nos 
vero quum gratuitum Dei placitum causam audimus esse nostrae salutis, 
et illud in eiusdem Dei bonitate esse fundatum: nonne sumus plusquam 
insani, si vel minimum quicquam arrogare nostris meritis audemus ? Ne- 
que enim leve his verbis inest pondus, poterat uno verbo dicere, ut im- 
pleatur fides vestra: sed Beneplacitum vocat. Deinde clarius adbuc ex- 
primit, non aliunde inductum fuisse Deum, quam sua bonitate: in nobis 
enim nihil invenit praeter miseriam, Nec vero salutis nostrae princi- 
pium duntaxat gratiae Dei adscribit Paulus, sed omnes eius partes. lta 
refutatur illud Sophistarum commentum, nos quidem pracveniri Dei gra- 
tia, sed eam subsequentibus meritis adiuvari, At Paulus in tóto salutis 
cursu nihil praeter meram Dei gratiam agnoscit, Quia autem Dei bene- 
-placitum iam in ipso perfectum est, proxima particula ad effectum, qui 
in nobis apparet, referens, mentem suam exponit, quum addit Opus 
fidei. Et opus quidem vocat, Dei respectu, qui fidem in nobis opera- 
tur, vel efficit ac si diceret: Ut aedificium fidei quod coepit absolvat. ' 
Nec temere dicit Cum potentia; innüit enim, fidei perfectionem rem 
esse arduam et summae difficultatis, quod nos etiam plus satis experi- 
mur: et ratio etiam in promptu est, si expendimus, quanta sit nostra im- 
becillitas, quam varia undique obstacula nobis ingerantur, quam graves 
sint Satanae insultus. Ergo nisi nobis non vulgariter subveniat Dei vir- 
-tus, nunquam ad suum culmen consurget fides, Nihilo enim facilius est, 
fidem in homine perficere, quam turrim ex aqua struere, quae soliditate 
sua procellas omnes et tempestatum impetus sustineat, et altitudine nu- 
bes superet. neque enim nos minus fluidi quam aqua: et fidei altitudo 
coelos penetret necessa est. : i 

19. Quo glorificetur. Revocat nos ad preecipuum totius vitae 
nostrae finem, ut Domini gloriae serviamus, Notatu vero in piimis 
,dignum quod addit, vicissim in Christo glorificandos esse qui eius 
-gloriam illustraverint, Nam in éo primum relucet admirabilis Dei 
bonitas,. quod gloriam suam in nobis, qui cooperti sumus ignominia, 
vult esse conspicuam, Sed duplex hoc miraculum *est, quod deinde 
sua nos gloria irradiat, ac si mutuas vices referret. Ideo addit Secua- 
dum gratiam Dei et Christi, Nihil enim hic nostrum, tam. in ipsa 
actione quam in effectu vel fructu, solo enim Spiritus sancti duciu 
vita nostra componitur in Dei gloriam, Et quod tantus inde fructus 
. provenit, hoc ingenti Dei misericordiae acceptum ferre convenit. In- 
terea nisi sumus plusquam stupidi, toto studio ad provehendam Ghristi 
gloriam nos eniti par est, quae cum nostra coniuncta est, Quo sensu 
communem faciat Dei et Christi gloriam, nunc dicere supera&edeo, 
- quia alibi dictum est. 


Car. II. 


A Rogo autem vos, fratres, per adventum (vel de adventu) 
Domini nostri lesu Christi, et nostri in ipsum aggregatio- 
mem, 2. Ne cito dimoveamini a mente, neque turbemiui vel 
per spiritum, vel per sermonem, vel per epistolam, tan~ 
quam a nobis scriptam, quasi instet dies Christi. 


1. Rogo autem, Quanquam legi potest de adventu, ut in mar- 
gine annotavi: melius tamen quadrat obsecratio, quae ex re praesenti 
sumpta est, Quemadmodum in priore ad Corinthios (15, 81,,, tbi de 
spe resurrectionis disserit, iusiurandum usurpat per illam gloriam, 
quae speranda est fidelibus, Atque hoc multo plus habet efficaciae, 
quum fideles per Christi adventum adiurat, ne eius diem temere ad- 
esse credant. simul enim admonet de eo nonnisi religiose et sobrie 
esse cogitandum. Obtestatio enim per eas res fieri solet, quae reve- 
rentiam apud nos habent. Sensus ergo est: Siculi res vobis pretiosa 
est Christi adventus, quo nos simul ad se colliget, et re ipsa perficiet 
‘corporis unitatem, quam ex parte adhuc fide colimus: ita per eum” 
vos obsecro, ne creduli nimium sitis, si quis quocunque colore diem 
eius instare affirmet. Quia nonnihil attigerat priore epistola de resur- 
rectione: fieri potest ut leves quidam et fanatici homines occasio- 
nem inde arripuerint, propinquum et certum diem statuendi. Neque 

- enim verisimile est, prius exortum fuisse hunc errorem apud Thessa- 
lonicenses. Nam reversus illuc Timotheus Paulum certiorem fecerat 
de toto eorum statu: atque ut homo prudens et exercitatus nihil omi- 
serat, quod ad rem faceret. Paulus autem, si admonitus fuisset , ta- 
cere non poterat de re tam sería. Ita existimo, quum lecta esset Pauli 
epistola, ubi continebatur viva resurrectionis descriptio, coepisse cu- 
viosos homines de tempore intempestive philosophari. Fuit autem 
prorsus hoc exitiale commentum: sicut et alia eius generis, quae post- 
ea non sine Satanae artificio sparsa fuerunt. Nam ubi dies aliquis 
propinquus esse dicitur, nisi statim adveniat, ut impatiens est longio- 
ris morae hominum natura, languescunt animi, et languorem paulo 
post sequitur desperatio, Hic ergo Satanae astus fnit, quia spem re- 
surrectionis palam evertere non poterat, ut eam furtim quasi per cuni- 
culos labefactaret, diem eius propinquum et mox futurum promittere. 
Et postea non desiit varia machinari, quibus resurrectionis fidem pam- 
Jatim ex hominum animis deleret: quia. aperte evellere non poterat. 
Est quidem boc speciosum , diem nostrae redemptionis praefigi, ideo- 

Ts vulgi plausu excipitur: sicuti videmus: Lactantii et Chiliastarum 

liria. multum olim placuisse, .atqui non alio tendebant quam ad 
diruendam spem resurrectionis, Non fuit hoc .Lanctantii cónsiiium,; 
sed abusus est pro sua vafritie Satan eius et similium curiositate, ut nié 
hil in religione certum aut fixum relinqueret. et hodie quoque eundeín 
movere lapidem non cessat, Nunc videmus quam necessaria fuerit Paáüli 
admonitio: quoniam alioqui specioso praetextu subversa fuisset tota re- 
ligio apud T essalonicenses. ' 

. 2, Ne cito dimoveamini a mente neque turbemini, Mentem vocat 
compositam fidem , quae in sana doctrina acquiescit, Hlo autem fige 
menlo, quod repudiat, quasi iu ecstasin rapti fuissent. Et tres impo- 
sturae species notat, a quibus cavere debeant: spiritum, sermonem, 
€t supposititiam, epistolam, Spiritus nomine fictas Prophetias intelli- 
git: ac modum illum loquendi inter pios tritum fuisse apparet, ut vati« 
ciniis imponerent nomen Spiritus, honoris causa. Nam ut iustam ha« 
beant auctoritatem prophetiae, in Spiritum Dei potius quam.in homi- 
mes respicere convenit, Verum ut mos diaboli est, se transfigurare in 
Angelum lucis, hunc titulum furati sunt impostores, ut fucum simpli« 
cibus facerent, Quanquam autem hanc larvam Paulus illis detrahere 
poterai, tamen per concessionem sic loqui maluit. ac si diceret: Ute 
cunque spiritum revelationis obtendant, ne credite. Quemadmodum 
et Iobannes (I. Iohan. 4, 1.): Probate, inquit, Spiritus numquid ex Deo 
sint. Sermo doctrinam quamlibet (meo iudicio) comprehendit: dum ra- 
tionibus vel coniecturis, vel aliis coloribus insistunt falsi doctores, ut 
sua commenta persuadeant, Quod addit de epistola, testimonio est, 
veterem fuisse hanc impudentiam, aliena nomina supponendi, Qio 
magis admiranda est Dei erga nos misericordia, quod, quum vivo ad- 
huc et vidente Paulo falso eius nomen in scriptis adulterinis praetende- 
rent, integra eius scripta ad nosiram usque aetatem seryata sunt, Certe 
neque fortuito, neque hominum industria fieri hoc poterat: nisi Deus 
ipse virtute sua Satanam et omnes eius ministros compescuisset, Quasi 
instet dies Christi. , Videtur hoc pugnare cum multis Scripturae locis; 
ubi Spiritus diem illum instare pronuntiat. Sed facilis est solutio: in- 
stat enim Dei respectu, apud quem mille anni sunt tanquain dies unus, 
Interea sic vult Dominus a nobis assidue exspectari, ut certum spatium 
minime praefiniamus, Vigilate, inquit: quia nescitis diem neque ho- 

« ram (Matth. 24, 42.). Falsi autem isti vales, quos Paulus refellil, quum 
suspensos tenere deberent hominum animos, ne morae taedio fatigaren- 
tur, iubebant de brevi adventu securos esse, 


8. Nequis vos decipiat ullo modo: quia nisi prius vene- 
rit discessio, et nisi revelatus fuerit sceleratus ille filius per- 
ditus, 4. Adversarius, et qui se extollit adversus omne 
quod dicitur Deus, aut numen: ita ut ipse in templo Dei 
tanquam Deus sedeat, ostendens se ipsum quasi sit Deus. 


8. Nequis vos. Ne sibi laetum redemptionis diem frustra tam 
brevi promittant, triste illis vaticinium proponit de futura Ecclesiae 
dissipatione, Eadem prorsus haec concio est cum illa Christi, qua 
usus est apud discipulos, quum rogassent de fine saeculi, Hortatur 
enim ut se ad dura certamina comparent (Matth, 24, 6.). et postquam 
de maximis et prius inauditis calamitatibus disseruit, quibus prope in 
vastitatem redigenda erat terra, subiicit, Nondum esse finem: sed 
haec initia esse dolorum. In hune modum Paulus diu militandum 
fidelibus esse pronuntiat, antequam ad triumphum veniant, Est au- 
fem hic insignis locus, et apprime dignus observatu. Fuit haec gra- 
vis et periculosa tentatio, quae vel maxime cordatos posset ooncutere, 

ac deiicere e statu: videre Ecclesiam , quae tantís laboribus sensim 
ac difficulter erecta fuerat mediocrem in statum, subito quasi tem- 
pestate convulsam, ruere, Praemunit ergo Paulus non Thessalonicen- 
sium modo, sed piorum omnium mentes: ut quum Ecclesiam dissipari 
contigerit, non terreaniur quasi re nova, vel non exspeciata. Sed 
quia hunc locum varie torserunt interpretes, hoc primo agendum est, 
ut teneamus genuinam Pauli mentem. Negat venturum Christi diem, 
donec in apostasiam prolapsus fuerit mundus, ac regnum Antichristi 
in Ecclesia obtinuerit: nam quod de imperii Romani defectione locum 
; hunc exposuerunt, magis frivolum est, quam ut longa refutatione 
opus habeat. Ac miror tam multos scriptores, doctos alioqui et acu- 
tos, in re tam facili hallucinatos esse: nisi quod, quum errasset unus, 
turmatim alii sine iudicio sequuti sunt. Apostasiam ergo vocat Paulus 
perfidam a Deo defectionem: nec eam unius hominis vel paucorum, 
sed quae: longe lgteque in maiori hominum multitudine grassetur. 
Nam quum apostasia sine adiectione nominatur, non potest restringi 
ad paucos, lam non alii possunt intelligi apostatae, quam qui prius 
nomen Christo et Evangelio dederunt. Praedicit ergo Paulus genera- 
lem quandam visibilis Ecclesiae defectionem; ac si diceret: Ecclesiam 
prius in deformes et horrendas ruinas oportet redigi, quam. adveniat 
lena eius restitutio. Hinc colligere promptum est, quam tile sit hot 
Pauli vaticinium; videri enim posset non fuisse Dei aedificium, quod 
repente dirutum fnit, quod tamdiu in ruinis iacuit, nisi multo ante 
Paulus hoc futurum monuisset, Imo plerique hodie, quum dinturnam 
Ecclesiae dissipationem secum reputant, vacillare incipiunt, ac si Dei 
consilium non fuisset hoc gubernatum, Romanenses vero ut idoli sui 
tyrannidem excusent, praetexunt hunc colorem: fieri non potuisse, ut 
hristus sponsam suam desereret. Verum habent hic infirmi, quo se 
sustineant, quum audiunt iam olim fuisse praedicta, quam cernunt 
deformitatem in Ecclesia: Romanensium vero impudentia aperte re- 
fellitur, quia pronuntiat Paulus venturam defectionem, ubi sub Chri-: 
sti imperium redactus fuerit mundus. Cur autem Dominus Ecclesiam 
(quae saltem videbatur) ita foedum in modum prolabi passus fuerit, 
mox. videbimus. Revelatus fuerit. Prorsus anile commentum fuft 
de Nerone, quod raptus esset de mundo, iterum proditurus ad vexan- 
dam sua tyrannide Ecclesiam. et tamen sic fascinatae erant veterum 

mentes, ut Neronem putarent fore Antichristum. Paulus autem non * 
de uno homine loquitur, sed de regno, quod a Satana occupandum 
sit, ut sedem abominationis in medio Dei templo erigat: quod vide- 
mus impletum in Papatu. Latius quidem defectio grassata est: nam 
€Mahometes, ut erat apostata, Turcas suos a Christo alienavit. Omnes 
haeretici suis sectis Ecclesiae unitatem sciderunt. Ita totidem fuerunt 
a Christo discessiones, Sed Paulus, ubi admonuit talem fore dissipa- 
tionem, ut maior pars a Christo discederet, maius quiddam addit: tan- 
tam fore perturbationem, ut Satanae vicarius Ecclesiae dominium oc- 
cupet, atque illic praesideat loco Dei. Regnum autem istud abomina- 
tionis, sub unius personae nomine describit: quia unum est, uicun- 
que alii aliis succedant. Nunc intelligunt lectores sectas omnes, qui- 
bus ab initio imminuta fuit Ecclesia, totidem fuisse defectionis rivos, 
quae aquam a.recto cursu abducere incepit: sectam vero Mahometis 
instar violentae exundationis fuisse, quae dimidiam plus minus par- 
tem suo impetu raperet, Restabat vero ut residuam partem veneno 
suo Antichristus inficeret. ita oculis nostris cernimus, eventu com- 
probatum fuisse hoc memorabile Pauli vaticinium, In hac expositione, 
quam effero, nihil coactum est. Somniabant eius aetatis fideles, se 
post exigui temporis molestias in coelum egse transferendos: Paulus 
autem contra praedicit, ubi hostes extraneos aliquamdiu infestos ha- 
buerint, plus malorum instare domi: quia Pann abripiendi sint ad 
f 1 i 

foedam perfldiam, qui fidem Chrísto dederunt: quia ipsum Dei tem- 
plum sacrilega tyrannide polluendum sit, ita ut illic dominetur sum- 
mus hostis Christi. Revelatio hic pro aperta tyrannidis possessione, 
capitur: acsi dixisset Paulus non venturum diem Christi donec palam 
se ostenderit hic tyrannus, et quasi ex professo totum Ecclesiae ordi- 
nem everterit. 

4. Adversarius, et qui se extollit. Duo epitheta, scelerati e$ 
filii perditi, primum exprimunt quam horrenda sit futura confusio, 
ne rei indignitas infirmos animos percellat; deinde pios ad detestatio- 
nem inducunt, ne degenerent una cum aliis, "Nunc vero Paulus quasi 
in tabula depingit vivam Antichristi effigiem; nam ex his verbis col- * 
ligere promptum est, quale sit eius regnum, et quibus in rebus con- 
sistat. Quum enim adversarium nominat, quum dicit arrogaturum 
sibi, quae Dei propria sunt, ut pro numine in templo colatur: directe 
eius regnum Christi regno opponit. Ergo ut spirituale regnum Chris 
sti, ita hanc tyrannidem in animas esse oportet, ut Christi regnum 
aemuletur: et postea vim fallendi per impias doctrinas et ficta por- 
tenta illi attribuet. Ergo ut Antichristum cognoscas, Christum ex 
diametro illi opponere convenit, Ubi transtuli Omne quod -dicitur 
Deus: magis recepta est apnd Graecos lectio Omnem qui dicitur, 
Coniici tamen potest tam ex Veteri translatione, quam ex nonnullis 
Graecorum commentariis, corrupta. fnisse Pauli verba. Et proclivis 
fuit unius literae lapsus, praesertim ubi magna erat figurae affinitas: 
nam ubi scriptum erat zt&v tò, librarius quispiam, vel nimium audax 
lector, fecit zvz«. Quanquam haec varietas, quantum ad sensum, 
non ita multum habet momenti: hoc enim sine controversia voluit 
Paulus, Antichristum sibi rapturum, quae unius Dei propria sunt, ut 
supra omne Divinum nuümen.se efferat: quo tota religio, totusqua 
Dei cultus sub eius pedibus iaceat, Haec igitur partieula: Omne quod 
censetur Deus, perinde valet ac si dixisset, Omne quod censetur Di- 
vinitas, et;c£gaGue, hoc est in quo Dei veneratio consistit, Hic au- 
tem non agitur de ipsius Dei nomine, sed de maiestate et cultu, ao 
in universum de omnibus, quae sibi vindicat; ac si dixisset Paulus: , 
Religio vera est, qua solus verns Deus colitur: hanc ad se filius pere 
ditus transferet. Nunc quisquis ‘ex Scriptura edoctus erit, quaenam 
Deo maxime sint propria, et ex adverso intuebitur quid sibi Papa 
usurpet, etiamsi puer sit decennis, non multum laborabit in noscendo 
Antichristo. Scriptura Deum pronuntiat unicum esse Legislatorem 
(Iacob. 4, 12.), qui servare potest a6 perdere: unicum Regem, cuius 
officium est verbo suo regere animas: eundem facit. omnium sacro% 
rum auctorem: iustitiam et salutem ab uno Christo petendam docet: 
modum simul:et rationem assignat. Nihil horum est, quod non sui 
iuris Papa esse asserat. Suum esse gloriatur ligare, quibus visum est 
legibus conscientias, et aeternis poenis subiicere. Sacramenta pro 
libidine sua vel nova instituit, vel quae a Christo instituta erant, ċor- 
rumpit et vitiat, imo penitus abolet, ut in eorum vicem substituat, 
quae finxit ipse sacrilegia; media consequendae salutis, aliena prorsus 
a doctrina Evangelii, comminiscitnr, totam.-denique religionem pro 
sno nutu mutare non dubitat. Quid obsecro est se efferre supra 
omne quod numen reputatur, si hoc Papa non facit? Quum ita Deum 
spoliat suo honore, nihil praeter. inanem Dei titulum residuum facil; 
totam vero eius potestatem ad;se transfert. Atque hoc est quod paulo 
post subiicit Paulus, fore ut se filius perditus pro Deo ostentel. ne- 
que enim (ut dictum est) insistit in vocula ista, Deus: sed eam foré 
superbiam Antichristi significat, ut se eximens e servorum numero et 
ordine,. et Dei tribunal conscendens, Divina non humana potestate 
imperet. Scimus enim idolum esse quicquid erigitur in ;Déi locum, 
etiamsi Dei nomen non habeat. In templo Dei. Hoc uno verbo 

abunde refellitur eorum error, imo socordia, quibus Papa ideo 
Christi vicarius est, quia suam in Ecelesia sedem habeat, qualiter- 
cunque se gerat. nam Paulus non alibi Antichristum locat, quam 
in ipso Dei Sanctuario. Non enim externus est hostis, sed dome- 
sticus, qui sub ipso Christi nomine Christum oppugnat. Sed quae- 
ritur quomodo vocetur Ecclesia specus tot superstitionum , quae. co- 
lumna debebat esse veritatis. Respondeo, sic vocari, non quod re- 
tineat omnes Ecclesiae qualitates: sed quia aliquid residuum habeat, 
templum ergo Dei esse fateor, in quo doninatar Papa, çed innume- 
ris sacrilegiis profanatum. 


5$. An non memoria tenetis, quod, quum adhuc essem 
apud vos, haec vobis dicebam? 6. Et nunc quid detineat, 
scitis, donec ille reveletur suo tempore. 7. Mysterium 
enim iam operatur iniquitatis, solum tenens modo donec e 
medio tollatur. 8. Et tunc revelabitur iniquus ille, quem 
Dominus destruet spiritu oris sui: et abolebit illustratione 
adventus sui. 


5. An non memoria, Hoc doctrinae addebat non parum ponde- 
ris, quod eam prius audierant ex ore Pauli, ne ad tempus excogita- 
tam putarent. Quod autem mature eos de Antichristi regno admo- 
nuerat et futura Ecclesiae vastatione, quum nulla adhuc de his re- 
bus mota esset quaestio, procul dubio videbat doctrinam esse co- 
gnitu in primis utilem. Et sane ita res habet. multa visuri erant 
illi, quos alloquebatur, quae eos turbarent: posteritas vero, quum 
bonam eorum partem, qui Christi fidem professi erant, quasi oestro, 
vel potius furia percitam, a pietate desciscere, et in exitium ruere 
cerneret, quid aliud quam titubare poterat? Verbum hic erat mu- 
rus aheneus: sic fuisse constitutum a Deo, quia digna,tali ultione 
erat hominum ingratitudo, Hic videre est, quam obliviosi sint ho- 
mines, ubi de aeterna eorum salute agitur. Observanda etiam Pauli 
mansuetudo , qui, quum acrius excandescere posset, tantum leniter 
eos castigat: est enim haec paterna exprobratio, quod oblivio rei 
tam seriae et utilis obrepserit. 

6. Et nunc quid detineat. Tò xaréyov proprie Impedimentum, 
vel causam morae hoc loco significat, Chrysostomus, qui putat 
pu non nisi de Spiritu vel Romano Imperio intelligi, mavult in 

anc alteram partem inclinare. Rationem habet probabilem, quia 
de Spiritu aenigmatice non loquutus esset Paulus, sed de imperio 
loquens odium fugere voluerit. Gur autem Romani imperii status 
moretur Antichristi revelationem, causam assignat: quia, sicuti a 
Persis et Medis eversa fuit Babylonis monarchia, Macedones rur- 
sum, victis Persis, monarchiam occuparunt, et tandem a Romanis 
subacti fuerunt Macedones, ita Antichristus vacantem Romani im- 
perii principatum ad se rapturus sit, Nihil horum est quod non re 
ipsa comprobatum postea fuerit: vere ergo loquitur Chrysostomus, 
quod ad historiam spectat. Sed ego aliam fuisse Pauli mentem ar- 
bitror: nempe quod Evangelii doctrinam huc et illuc propagari 
oportuerit, donec totus fere orbis reus contumaciae et destinatae 
malitiae peractus foret. Neque enim dubium, quin hoc impedi- 
mentum, qualecunque esset, ex ore Pauli Thessalonicenses audis- 
sent: nam illis reducit in memoriam quae prius coram docuerat, 
Nunc expendant lectores utrum sit probabilius, Paulum conciona- 
tum esse, prius circumferendam per omnes terrae partes Evangelii 
lucem, antequam Deus ita Satanae frena lazaret, an Romani impe- 
rii potentiam obstare quominus surgeret M aHa quía non pos- 

set nisi in vacuam possessionem irrumpere. Ego certe Paulum au- 
dire mihi videor, verba facientem de universali Gentium vocatione, 
Quod omnibas offerenda esset Dei gratia, quod orbem Christus pere 
lustraturns esset suo Evangelio: quo magis testata esset ac convicta 
hominum impietas. Haec igitur dilatio erat, donec oompletus esset 
Evangelii cursus: quia gratuita ad salutem invitatio ordine prior 
erat. Ideo addit Suo tempore: quia matura erat ultio post repudia; 
tam gratiam. 

7. Mysterium iniquitatis, Hoc revelationi opponitur: quia 
enim nondum tantas vires collegerat Satan, ut palam Antichristus 
Ecclesiam opprimeret, dicit eum furtim et clanculum moliri, quod 
aperte suo tempore facturus erat. aciebat igitur tunc in occulto 
fundamenta, quibus postea aedificium superstrueret, ut factum est, 
Atque hinc plenius confirmatur quod iam dixi, non unum notari 
hominem sub Antichristi nomine, sed regnum unum quod se in mul- 
tas aetates extendit, Eodem sensu dicit Iohannes (I. Lohann. 2, 18.) 
venturum quidem Antichristum, sed iam suo tempore plures fuisse, 
Monet enim eos, qui tunc vivebant, ut sibi caveant ab hac exitiali 
peste, quae tunc varie pullulabat. exoriebantur enim sectae, quao 
veluti semina erant eius infausti lolii, quod totam Dei segetem 
prope suffocavit ac perdidit. caeterum quamvis occultam operatio- 
nem significet Paulus, Mysterii tamen potius nomine, quam alio 
usus est, alludens ad mysterium salutis, de quo alibi loquitur (Co- 
loss. 1, 26.): sedulo enim conflictum repugnantiae inculcat inter Fi- 
lium Dei et hunc filium perditum. Solum tenens modo. Quum 
utrumque de uno dicat, tenere ad tempus principatum, et brevi sub- 
latum iti e medio, non dubito ad Antichristum referre: et partici- 
pium Obtinens resolvi debet in futurum tempus. Nam hoc (meo in- 
dicio) in consolationem fidelium addidit, temporale fore Antichristi 
regnum, cui praefixus sit a Deo finis; poterant enim obiicere fide- 
les: Quorsum attinet Evangelium praedicari, si nunc tyrannidem 
molitur Satan, quam perpetuo obtineat? Hortatur ergo eos ad pa- 
tientiam, quia Deus Ecclesiam suam ad tempus solum affligat, ut 
aliquando liberet: ex adverso autem regni Christi perpetuitas consi- 
deranda est, ut in eam recumbant fideles. 

8. Et tunc revelabitur. Quum scilicet illud 1ò xazéyov cessave- 
rit: neque enim tempus revelationis designat, quum e medio sub- 
latus fuerit, qui nunc principatum tenet: sed ad superiora respicit. 
Dixerat enim aliquid obstare, quominus apertam regni possessionem 
Antichristus invaderet, Addidit postea, iam clandestinum impie- 
tatis opus moliri, Tertio consolationem interposuit, ex eo e 
finienda esset tyrannis. Nunc iterum repetit, suo tempore revelan- 
dum qui adhuc occultus erat: et repetitio huc pertinet, ut armis 
spiritualibus instructi fideles strenue nihilominus sub Christo mi- 
litent, nec se patiantur submergi , utcunque impietatis diluvium ita 
exundet. Quem Dominus.  Interitum regni Antichristi praedixe- 
rat: nunc modum interitus describit, quod scilicet Verbo Domini 
in nihilum redigetur.. Incertum est autem loquaturne de ultima 
Christi apparitione, quum iudex e coelis patefiet. Videntur quidem 
ita sonare verba: sed non intelligit Paulus Christum hoc uno mo- 
mento facturum. Itaque sic habendum est, abolendum penitus et 
omni ex parte Antichristum, quum ultimus ille instaurationis omnium 
dies adveniet. Significat tamen Paulus, interea Christum suis ra- 
diis, quos ante adventum suum emittet, tenebras, in quibus regna- 
bit Antichristus, profligaturum: quemadmodum sol, priusquam ap- 
pareat nobis, irradiatione sua fugat noctis tenebras. Haec itaque 
verbi victoria in hoc mundo se proferet: nam spiritus oris non aliu 
quam verbum significat: quemadmodum et undecimo capite Iesaiae 
(11, 4.), ad quem locum alludere videtur Paulus; nam illic Propheta 

sceptrum oris et spiritum labiorum pro eodem accipit: atque his 

uoque ipsis armis instruit Christum, ut hostes suos profliget. Haec 
insignis est verae sanaeque doctrinae commendatio, quod ad omnem 
impietatem abolendam sufficere; et contra omnes Satanae machinas 
semper fore victrix dicitur. sicuti dum panlo post eius praediogtio 
dicitur Christi ad nos adventus. Quum addit Paulus Jllustrationem 
adventus , significat eam fore aspectus Christi lucem, qnae tenebras 
Antichristi absorbeat: interea tacite subindicat Antichristo permis- 
sum iri regnandi vices, quum se Christus veluti subduxerit. ` Quem- 
admodum accidere solet, quoties se offerenti tergum obvertimus. 
Et oerte fuit tristis ille Christi diseessus, quum lucem suam male 
et indigne exceptam hominibus abstulit: quemadmodum sequitur. 
Interim docet Paulus, sola eius praesentia contra omnes Satanae 
astutias satis tutos fore omnes Dei electos. 


9. Cuius adventus est secundum operationem (vel effica- 
ciam) Satanae, in omni potentia, et signis et prodigiis men- 
dacibus, 10. Et in omni deceptione iniustitiae, in iis qui 
pereunt: pro eo quod dilectionem veritatis non sunt ample- 
xi, ut salvi ferent. 11. Propterea mittet illis Deus opera- 
tionem (vel efficaciam) imposturae, ut credant mendacio: 
12. Ut iudicentur omnes qui non crediderunt veritati, sed 
oblectati sunt iniustitia. 


9, Cuius adventus. Confirmat quod dixit argumento a contra- 
riis. Nam quum Antichristus non consistat, nisi Satanae impostu- 
ris: simulatque illucet Christus, necesse est ipsum evanescere, De- 
nique quia tantum in tenebris regnat, dies exoriens regnum illius 
caliginem profligat et exstinguit.  Tenemus nunc Apostoli consi- 
linm: docere enim voluit, nullam. fore Christo difficultatem in de- 
struenda Antichristi tyrannide, quae nullis nisi Satanae praesidiis 
fulta est. Interea tamen notas adscribit, quibus ille perditus dis- 
cerni queat, Postquam enim de operatione.vel efficacia Satanae lo- 
quutus est, specialiter eam designat, quum addit In signis et prodi« , 
giis mendacibus, et in omni deceptione. Et sane ut regno Christi 
hoc sit contrarium, partim in falsa doctrina et erroribus, partim 
in fictis miraculis situm esse oportet, Continetur enim Christi re- 
gnum doctrina veritatis, et Spiritus virfute. Ergo Satan ut in vi- 
carii sui persona Christo se opponat, induit Christi larvam: simul 
tamen arma deligit, quibus recta Christum oppugnet. Christus 
Evaugelii sui doctrina mentes nostras in vitam aeternam illustrat: 
Antichristus, Satanae magisterio edoctus, impia doctrina impios 
constringit in exitium. Christus Spiritus sui potentiam ad salvan- 
dum exserit, et miraculis Evangelium suum obaignats adversarius, 
Satanae efficacia, nos a Spiritu sancto alienat, et suis praestigiis : 
confirmat miseros homines in errore. Signa mendacii appellat non 
tantum quae falso et mendaciter finguntur ab astutis hominibus ad 
ludendos simplices (eiusmodi fallaciis scatet totus Papatus: sunt 
enim pars eius potentiae, quam prius attigit), sed mendacium in eo 
statuit, quod Satan, quae alioqui vere sint Dei opera, in adversum 
finem trahit, et miráculis abutitur ad ohscurandam Dei gloriam, 
Non tamen interea dubium est, quin praestigiis illudat: ut in Ma- 
gis Pharaonis habemus exemplum. , 

10. In iis qui pereunt. Limitat Satanae potentiam, ne electis 
Dei noceat: quemadmodum et Christus eos ab hoc periculo eximit. 
Unde apparet non nisi eius permissu tantum valere Antichristum., 
Fuit autem haec necessaria consolatio. Nam alioqui pavore exani- 


218 .. IN EPISTOLAE PAULI 


mari pios omnes necesse foret, si viderent apertum gurgitem totam 
viam occupantem, qua sibi transeundum esset. Paulus ergo utcun- 
ge sollicitos esse velit, quo sibi caveant ne securitate nimia de- 

uant, imo se proiiciant in exitium: iubet tamen bene sperare, quia 
frenata est Satanae potentia, ne alios quam reprobos in ruinam dare 
possit. Pro eo quod dilectionem, Ne conquerantur reprobi se in- 
noxios perire, et Dei saevitia potius quam proprio delicto esse morti 
devotos: ostendit Paulus quam iustis de causis adeo severa Dei vin- 
dicta in illos ventura sit: quia scilicet veritatem sibi oblatam, quo 
decet affectu non fuerint amplexi, imo sponte salutem recusaverint, 
Atque hinc clarius apparet, quod iam dixi, oportuisse mundo prae- 
dicari Evangelium, antequam Deus Satanae tantum permitteret: 
qua non nisi extrema hominum ingratitudine provocatus tam foe- 

am templi sui profanationem unquam passurus esset. In summa 
testatur Paulus Antichristum iustae Dei vindictae ministrum fore 
&dversus eos, qui.ad salutem vocati Evángelium respuerint, ac po- 
tius adiecerint animum ad impietatem et errores, Quare non est 
B nunc obiiciant Papistae, indignum fuisse Christi clementia, 

cclesiam suam sic abiicere. Nam quamvis immanis fuerit Anti- 
christi dominatio, non tamen perierunt nisi qui digni erant: imo 
qui sponte mortem oppetierunt. Et certe quum vox Filii Dei ubique 
personuisset, surdas, imo obstinatas reperit hominum aures: et 
quanquam vulgaris fuit Christianismi professio, pauci tamen vere, 

t ex animo se Christo addixerunt. Nihil itaque mirum si tam sce- 
eratum contemptum mox subsequuta est similis ultio., Quaeritur 
an non in alios cadat excaecationis poena, nisi qui data opera Evan- 
gelio fuerunt rebelles. ` Respondeo, peculiare hoc iudicium, quo 
apertam contumaciam ultus est Deus, non obstare quin stupore per- 
cutiat, quoties visum est, qui nunquam verbum de Christo audie- 
runt: quia Paulus non disputat in genere, quibus de causis ab initio 
Deus Satanam cum suis mendaciis grassari siverit, sed quam horri- 
bilis vindicta immineat crassis novae et prius insolitae gratiae con- 
temptoribus, RHecipere dilectionem veritatis dixit pro eo quod est 
Animum adiicere ad eam diligendam. Unde discimus, fidem semper 
cum suavi et spontanea Dei reverentia esse coniunctam: quia hon 
rite creditur verbo Dei, nisi dum amabile et iucundum est. ^ 

11. Operationem imposturae. Significat nog modo locum fore 

erroribus, scd excaecatum iri reprobos, ita ut absque iudicio in 
mortem ruant. Quemadmodum enim Spiritu suo nos intus illumi- 
nat Deus, ut efficax sit apud nos sua doctrina: oculosque et corda 
nobis aperit, ut illuc penetret: ita iusto iudicio tradit in sensum re- 
probum quos exitio destinavit: ut clausis oculis, et stupida mente, 
quasi fascinati, Satanae et eius ministris se fallendos tradant. Et 
certe illustre eius rei spectaculum in Papatu habemus, Nullis vere 
bis exprimi potest, quam portentosa illic sit eorum colluvies, quam 
crassa et pudenda sit superstitionum absurditas, quam aliena a sensu 

communi deliria. Quicunque mediocrem habent sanae doctrinae 
gustum, de portentis illis cogitare nequeunt sine summo horrore, 
Qui fit ergo ut totus mundus in illis obstupescat, nisi quod ho- 
maa caecitate percussi sunt a Domino, et quasi in truncos con- 
versi 

12. Ut iudicentur omnes. Hoc est, ut poenam luant impietate 

sua dignam, lta non est quod expostulent cum Deo qui pereunt, 
quia adepti sunt quod quaerebant, Tenendum est enim quod Deu- 
ter, cap. 18, 8., habetur: Examinari corda hominum, quum prod- 
eunt- falsae doctrinae: quia non praevalent nisi apud eos, qui corde 
sincero Deum non diligunt. Quibus ergo placet iniustitia, fructüm 
eius colligant, Quum dicit Omnes, significat non excusari contem- 
ptum Doi immensa eorum turba et multitudine, qui obedire Evan . 

gelio renuunt. totius enim mundi iudex est Deus, ut non minus de 
centum millibus, quam de uuo homine poenas sumat. Participium 
sùdoxyouyvres ultroneam (ut ita loquar) propensionem ad malum so- 
nat: ita enim ingratis praeciditur omnis excusatio , dum tantam ex 
iniustitia voluptatem capiunt, ut illam. praeferant Dei iustitiae, 
Nam qua vi impulsos se fuisse dicent, ut se vesana defectione aliee 
narent a Deo, ad quem naturae ductu agebantur? certe volentes et 
scientes mendaciis aurem praebere constat. 


13. Nos autem debemus gratias agere Deo semper de 
vobis, fratres dilecti a Domino, quia, elegit vos Deus ab 
initio in salutem, in sanctificatione Spiritus, et fide veri- 
tatis: 14. Quo vocavit vos per Evangelium nostrum in 
possessionem gloriae (vel gloriosam) Domini nostri lesu 
Christi. 


18. Nos autem debemus, | Nunc apertius Thessalonicenses a re- 
probis segregat, ne fides eorum futurae defectionis metu titubet. 
quanquam non ipsis tantum consulere, sed etiam posteris voluit. 
Nec tantum illos confirmat, ne in idem ferantur cum mundo- prac- 
cipitium, sed hac comparatione gratiam Dei erga eos magis com- 
mendat: quod, quum cernant totum fere orbem quasi violenta tem- 
pestate simul in mortem abhripi, ipsi Dei manu in quieto et firmo 
vitae statu retineantur. Ita convenit Dei iudicia in reprobis intueri, 
ut nobis veluti specula sint ad considerandam eius erga nos miseri- 
cordiam. Sic enim statuendum est, quod misere cum illis non peri- 
mus, nonnisi singulari Dei gratia fieri. Hac ratione dilectos a Do- 
mino vocat, ut melius cogitent, non alia se causa ab illa quasi uni- 
versali mundi clade eripi, nisi quia Deus illos gratuito amavit. Sic 
Moses Iudaeos monebat: Non ideo tam magnifice extulit vos.Deus, 
quia sitis aliis potentiores, vel maiore numero: sed quia Patres ve- 
stros dilexit, Deut. 7, 8. Nam quum audimus Amoris nomen, pro- 
tinus in mentém venire debet illud Iohannis (I. Ioh. 4, 19.): Non 
quod priores dilexerimus eum. In summa duo hic agit Panlus: fidem 
enim confirmat, ne pii metu perculsi deficiant: et eos ad gratitudi-. 
nem hortatur, ut pluris Dei erga se misericordiam aestiment, Ele- 
git vos, Causam exprimit, cur non eadem omnes ruina involvat et 
opprimat, quia scilicet quoscunque elegit Deus, in eos nihil potest 
Satan quin salvi fiant, etiamsi coelum terrae misceatur. Varie le- 
gitur hic locus. Vetus interpres reddidit Primitias, tanquam Graece 
esset &zapyüv. sed quia omnes fere Graeci codices habent àz &gyijcy 
hanc potius lectionem sequutus sum. Siquis malit Primitias, sen- 
sus erit, fideles quasi sepositos esse in sacram oblationem, meta- 
phora a veteri Legis ritu sumpta.  Teneamus tamen quod magis re- 
ceptum est, nempe quod ab initio electos esse Thessalonicenses di- 
cat. Quidam exponunt, quod inter primos vocati fuerant: sed hoc 
alienum est a sensu Pauli, nec circumstantiae loci convenit. e- 
que enim paucos tantum, qui statim ab exordio Evangelii ad Chri- 
stum adducti fuerint, metu liberat: sed haec consolatio pertinet 
sine exceptione ad omnes Dei electos. Quod ergo dicit a5 initio, 
significat non esse periculum ne eorum salutem, quae in aeterna 
Dei electione fundata est, evertat, quantumvis turbulenta rerum 
mutatio. ac si diceret: Utcunque omnia misceat Satan in mundo et 
confundat, salus vestra tamen in tuto reposita est, priusquam orea- 
retur mundus. Hic ergo verus est securitatis portus, quod Deus, 
qui pridem nos elegit, ab omnibus quae nobis impendent malis nos 
eripiet, Electi enim sumus in salutem: tuti ergo erimus ab interitu, 

Sed quia nostrum mon est penetrare in arcanum Dei consilium, ut 
illic salutis nostrae quaeramus certitudinem: signa vel tesseras ele- 
ctionis ponit, quae ad eius fiduciam sufficere nobis debent. In san- 
ctificatione spiritus, inquit, et fide veritatis. quod duobus modis ex- 
poni potest, cum sanctificatione, vel, per sanctificationem. Non 
tamen magni refert utrumvis eligas: quando cextum est, nihil aliud 
velle Paulum, quam electioni subiicere propiora signa, quae illam 
per se incomprehensibilem nobis patefaciunt, et cum ea individuo 
nexu cohaerent. Ergo uf sciamus nos a Deo electos esse, non est 
quod sciscitemur, quid ante mundi creationem decreverit: sed jn 
nobis reperiemus legitimam probationem, si ros Spiritu suo sancti- 
ficaverit, si in fidem Evangelii sui illuminaverit. Nam et Evange- 
lium nobis adoptionis nostrae testimonium est, et Spiritus edm ob- 
signat: et qui aguntur Dei Spiritu, filii Dei sunt (Rom. 8, 14.): et 
qui fide Christum possidet, is habet vitam aeternam. Haec diligen- 
ter notanda sunt, ne praeterita voluntatis Dei revelatione, in qua 
acquiescere nos lubet, eam ex arcano eius consilio eruere volentes 
a cuius inquisitione nos submovet) in profundum labyrinthum nos 
ingurgitemus. Fide ergo Evangelii et Spiritus gratia , qua regene- 
rati sumus, contentos esse nos decet. Atque hinc refellitur eorum 
improbitas, qui electionem Dei praetextum faciunt omnis nequitiae: 
quando Paulus illam cum fide et regeneratione sic coniungit, ut non 
aliunde velit eam aestimari. : 


` 14. Quo vocavit vos. Idem repetit, licet paulo aliis verbis. 
Non enim vocantur Filii Dei, nisi in fidem veritatis. Sed hic Pau- 
Ius ostendere voluit, quam idoneus sit testis ad eam rem confirman- 
dam, cuius minister fuerat. Itaque se veluti sponsorem constituit, 
ne dubitent Thessalonicenses, Evangelium, quod ab eo edocti erant, 
salvificam esse.Dei vocem , qua excitentur a morte, et a Satanae ty- 
rannide asserantur, Evangelium appellat suum, non je apud se 
natum: sed cuius illi mandata praedicatio fuerat. « Quod addit In ac- 
quisitionem, vel possessionem gloriae Christi: tam active quam 
* passive capi potest: vel quod vocati sint, ut semel communem pos-. 
&ideant gloriam cum Christo: vel' quod eos Christus acquisierit in 
suam gloriam. Atque ita altera erit confirmationis ratio, quod non 
secus eos ac propriam hereditatem tuebitur, et in salute eorum as- 
serenda, gloriae suae vindex erit. qui posterior sensus (meo iudicio) 
melius convenit. 
` 


15. Itaque fratres, state, et tenete institutiones qua3 
didicistis vel per sermonem, vel per epistolam nostram. 
16. Ipse vero Dominus noster lesus Christus, et Deus, ac 
Pater noster, qui dilexit nos, et dedit consolationem aeter- 
nam, et spem bonam per gratiam, ` 17. Consoletur corda 
vestra, et stabiliat vos in omni opere et sermone bono. 


.Exhortationem istam merito infert ex superioribus: quia con- 
' stantia nostra et perseverandi virtus non alia re quam Divinae gra- 
fiae fiducia nititur. Ubi autem Deus ad salutem, quasi porrecta 
manu, nos vocat, ubi se Christus fruendum offert Evangelii doctri- 
na, ubi Spiritus in sigillum et arrham vitae aeternae nobis datus 
est: etiamsi coelum ruat, non tamen nos animis labascere oportet. 
Itaque Paulus stare Thessalonicenses iubet, nom stantibus modo 
aliis, sed magis robusta firmitudine: ut quum viderint fere omnes 
a fide excidere, plenaque confusionis esse omnia, nihilominus in 
statu maneant. E certe sic nos adversus omnia scandala munire 

Gebet Dei vocatio, ut ne universalis quidem mundi ruina nostram 
firmitudinem concutiat , nedum evertat. 


15. Tenete institutiones, Quod nonnulli ad praecepta externae 
politiae restringunt, mihi non placet: modum enim standi indicat, 
Atqui ad inflexibile robur instrui, res longe altior est externa disci- 
plina. Quare totam doctrinam (meo iudicio) hoc nomine complecti- 
tur: ac si diceret, habere eos in quo firmi consistant, si, ut erant 
'ab eo instituti, pergant in sana doctrina. Non nego apte vocari 
zreQad aote , quae fovendae pacis et retinendi ordinis causa ab Eccle- 
siis statuuntur: et sic accipi fateor quum de humanis traditionibus 
agitur, Matth. 15,6. Caeterum Paulus capite proximo Traditionem 
ponet pro Regula a se tradita. et ipsa verbi significatio generalis 
,est." Gontextus autem (ut dixi) postulat, ut hic sumatur de tota do- 
ctrina, in qua instituti fuerant. De re enim omnium maxima agi- 
tur, ut in horribili Ecclesiae concüssione stabilis maneat: eorum 
fides. Inepti autem sunt Papistae, qui hinc suas traditiones servan- 
das esse colligunt, Sic quidem ratiocinantur: Si Paulo traditiones 
mandare licuit, aliis etiam doctoribus licere; et si illas servari pium 
fuit, has quoque non minus servandas esse. Verum ut illis conce- 
dam, Paulum de praeceptis ad externum Ecclesiae regimen perti- 
nentibus loqui: non tamen ab eo fabricata, sed divinitus tradita 
fuisse dico. Testatur enim alibi (I. Corinth, 7, 85.), non esse sibi 
propositum, conscientiis*laqueum iniicere: quemadmodum nec illi 
nec Apostolis omnibus fas fuit. Magis etiamnum ridiculi sunt, dum 
foetidam superstitionum suarum colluviem volunt hoc titulo vendi- 
tare, ac si Paulinae essent traditiones, Sed valeant nugae illae, 
quando sincerum Pauli sensum tenemus. Et partim ex epistola iu- 
dicium fieri potest, quasnam traditiones commendet, dicit enim, 
Sive per sermonem : hoc est conciones: sive per epistolam. Quid au- 
tem continent epistolae, nisi puram doctrinam, quae totum Papa- 
tum, et quaevis aliena ab Evangelii simplicitate figmenta funditus 
prosternit ? - 


16. Ipse vero Dominus. Quod opus maxime divinum Christo 
adscribit, et eum indifferenter cum Patre facit summorum bonorum 
auctorem: nut nobis eo luculenter probatur Christi Divinitas, ita 
admonemur , non aliter obtinere nos posse quicquam a Deo, nisi in 
Christo ipso quaeramus, Et quum a Deo dis dari petit quae prae- 
ceperat, satis innuit quam parum valeant exhortationes, nisi Deus 
corda intus moveat et afficiat. Certe inanis tantum sonitus aures 
feriet , nisi efficaciam habeat a Spiritu doctrina. Quae postea addit, 
Qui dilexit vos, et dedit consolationem etc. ad impetrandi fiduciam 
spectant. Vult enim persuásum esse Thessalonicensibus, Deum fa- 
cturum quae precatur. Unde autem probat? quia semel eos sibi ca- 
ros esse monstravit, dum iam praeclaris eos beneficiis prosequutus 
est, atque hoc modo se illis in posterum devinxit. Id sibi vult Aeter- 
na consolatio, Eodem et Spei nomen spectat: ut perpetuam dono- 
rum continuationem certo exspectent. Quid autem petit? ut Deus 
consolatione sua eorum corda sustineat. nam hoc eius officium est, 
ne anxietate vel diffidentia concidant: deinde ut det illis perseve- 
rare, tam in piae et sanctae vitae cursu, quam in sana doctrina, De 
hac enim potius, quam de communi sermone eum loqui puto: ut 
cohaereat cum superioribus. 


218 IN EPISTOLAE PAULI 
CA pr. III. 


4. Quod reliquum est, orate fratres pro nobis: ut sermo 
Domini currat et glorificetur, quemadmodum et apud vos: 
2. Et ut liberemur ab importunis et malignis hominibus. non 
enim omnium est fides. 3. Fidelis autem Dominus, qui con- 
firmabit vos, et custodiet a maligno. 4. Confidimus autem 
in Domino de vobis, quod quae vobis praecipimus et faci- 
tis, et facturi estis. 5. Dominus autem dirigat corda vestra 
in dilectionem Dei, et exspectationem Christi. 


1. Orate pro nobis. Quanquam potenter illi aderat Dominus, 
et precandi ardore superabat alios omnes: non tamen negligit fide- 
lium preces, quibus nos Dominus vult adiuvari. Nos quoque eius 
exemplo hoc adminiculum sedulo expetere convenit, et fratres sti- 
mulare, ut pro nobis orent. Caeterum quum addit Ut sermo Dei 
currat: Ostendit, se non tam privatam habere sui curam et ratio- 
nem, quam totius Ecclesiae. Cur enim Thessalonicensium preci- 
bus commendatus esse cupit? ut scilicet Evangelii doctrina suum 
cursum habeat. Non tam 1gitur se unum respici vult, quam et Chri- 
sti gloriam, et communem Ecclesiae salutem. Gursus propagatio- 
nem significat: Gloria, quiddam amplius, nempe ut vim efficaciam- 
que suam habeat praedicatio ad reformandos in imaginem Dei homi- 
nes. ltaque sanctitas vitae et integritas in Christianis est Evange- 
lii deous: sicuti Evangelium infamant, qui ore illud profitentur, 
flagitiose interea et nequiter viventes. Dicit Quemadmodum apud 
vos: nam incitamentum hoc esse debet piis, ut omnes alios sui sì- 
miles videant. Ideo qui iam ingressi sunt in regnum Dei, quotidie 
iubentur orare, ut illud adveniat, 

2. Ut liberemur. Non male, meo iudicio, Vetus interpres &zó- 
ovs reddidit.Importunos. Hoc autem nomine, siout et proximo rà» 
7t:0Y50À», designat Paulus improbos ac perfidos homines, qui sub 
Christianorum nomine in Ecclesia latebant: aut certe Iudaeos, qui 
insano Legis zelo Evangelium furiose persequebantur. Sciebat au- 
tem quantum sibi periculi ab utrisque instaret. Quanquam Chryso- 
stomus eos tantum notari putat, qui malitiose oppugnabant Evan- 
gelium pravis dogmatibus, non autem manu armata, ut Alexander, 
Hymenaeus et similes: sed ego generaliter ad quodvis discriminum 
ét hostium genus extendo, Tunc Ierosolymam proficiscebatur, et 
scribebat ex. medio itinere. Atqui iam divinitus fuerat admonitus, 
sibi illic instare vincula et persequutiones.  Liberationem porro in- 
telligit, ut victor evadat, sive per mortem, sive per vitam. Non 
omnium est fides. Posset ita resolvi: Non in omnibus est fides. 
Verum haec loquutio et ambigua et magis obscura foret. Retinea- 
nius ergo Pauli verba, quibus significat fidem rarius esse Dei do- 
num, quam ut in omnibus reperiatur. Multos ergo vocat Deus, qui 
fide non accedunt: multi accedere se simulant, qui cor habent re- 
motissimum. Porro non de quibusvis loquitur: sed tantum dome- 
sticos perstringit. Videbant enim Thessalonicenses plurimos a fide 
&bhorrere, imo videbant quam exiguus esset credentium numerus, 
Quare de exteris fuisset hoc dictu supervacuum: sed Paulus negat 
omnes, qui fidem profitentur, tales revera esse. Si Iudaeos omne 
comprehendas, videbantur illi propinqui esse Christo: quia ex Lege 
et Prophetis ipsum agnoscere debebant. Certe peculiariter eos no- 
tat Paulus quibuscum sibi futurum erat negotium. illos autem fuisse 
verisimile est, qui, quum speciem haberent ac titulum pietatis, ab 
ea tamen procul aberant. hino conflictus, Ergo ut ostendat, non 

frustra vel abs re se timere certamina cum improbis hominibus ao 
perversis, dicit fidem non esse communem omnium: quia semper 
bonis pormisti sint nequam et reprobi, tanquam bonae segeti ziza- 
nia, Et hoc nobis in memoriam venire debet, quoties negotium no- 
bis facessunt improbi, qui tamen in Christianorum grege censeri 
volunt, non omnium esse fidem. | Imo quum interdum audimus tur- 
bari pravis factionibus Ecclesias, sit hic nobis clypeus adversus eius- 
modi scandala. Non enim solum piis doctoribus saepe erimus in- 
iurii, si de eorum fide dubitemus, quoties illis domestici hostes in- 
jiuriam facessunt: sed subinde vacillabit fides nostra, nisi multos 
in iis, qui Christianorum nomen iactant, perfidos esse memine- 
ximus. 

` 8. Fidelis autem Dominus. Quoniam fieri poterat, ut sinistris 
rumoribus perculsi eorum animi in aliquam dubitationem de Pauli 
ministerio venirent: postquam admonuit, non semper inveniri 
fidem in hominibus, ipsos ad Deum revocat, ac fidelem esse dicit, 
qui eos confirmet adversus omnes hominum machinas, quibus eos 
concutere molientur. ac si diceret: Illi quidem perfidi, sed firma 
satis in Deo fultura est, ne concidatis. Fidelem Dominum appellat, 
qui sibi usque in finem constat in tuenda suorum salute, illis in 
tempore opitulatur, et nunquam in periculis deserit, Sicuti ad Co- 
rinthios ÇI. Gor. 10, 18.): Fidelis Dominus, qui non sinet vos ten= 
tari supra quam ferre possitis. Caeterum de aliis magis quam de se 
anxium fuisse Paulum, ostendunt haec ipsa verba. In eum maligni 
homines improbitatis suae aculeos dirigebant, in eum totus impe- 
tus irruebat: curam interea suam ad Thessalonicenses convertit, ne- 
quid haec illis tentatio noceat. Nomen Maligni tam ad rem, hoa 
est malitiam, quam ad personas improborum referri potest. Ego ta~- 
men de Satana, improborum omnium capite, libenter interpretor, 
Parum enim foret ab astu aut violentia hominum eripi, nisi nos Do- 
minus ab omni spirituali noxa protegeret. 

4. Confidimus. Hac praefatione transitum sibi facit ad prae- 
ceptionem, quam mox subiiciet, Fiducia enim, quam se de illis ha- 
bere dicit, multo eos reddebat promptiores ad parendum, quam si 
obedientiam quasi dubitans aut diffidens postulasset, Spem vero 
hanc, quam de illis concepit, dicit in Domino esse fundatam: quo- 
niam illius est corda flectere ad submissionem, et in ea retinere, 
vel hac voce (quod mihi probabilius est) testari voluit, non esse sibi 
in animo quicquam mandare, nisi ex imperio Domini. Ergo hoc et 
sibi iubendi et illis parendi terminos statuit, ne quid nisi in Domino. 
Quicunque ergo hanc modestiam non tenent, frustra obtendunt Pauli 
exemplum, ut Ecclesiam legibus suis adstringant ac subiiciant. Forte 
huc etiam spectavit, ut salva apud Thessalonicenses maneat Aposto- 
latus sui reverentia, quantumvis improbi eius honorem deiicere co 
nentur. nam precatio, quam statim subnectit, in hunc tendit finem, 
Modo enim corda ad Dei amorem et Christi patientiam formata mà- 
neant, reliqua bene habebunt: seque Paulus nihil aliud cupere pro- 
fitetur. Unde apparet, quam non sibi propriam dominationem quae- 
rat. Contentus enim est, modo in Dei amore et spe adventus Chri- 
sti perseverent, Precatio fiduciae adiuncta admonet non remitten- 
Qum esse precandi studium, propterea quod bene speremus. Quum 
autem hic summatim exprimat, quae noverat Christianis esse ma- 
Xime necessaria: quantum quisque ad perfectionem promovere cu- 
pit, in his duobus proficere studeat. Et certe regnare non potest 
in nobis amor Dei, quin fraterna quoque caritas vigeat. Exspecta- 
tio autem Christi nos ad mundi contemptum, carnis mortificatio- 
nem, et crucis tolerantiam instituit, Quanquam patientia Christi 
exponi posset, quam in nobis gignit Christi doctrina: sed ego de 
'spe ultimae redemptionis intelligere malo. Nam hoc unum in prae- 

sentis vitae militia nos sustinet, quod Redemptorem exspectemus : 
deinde haec exspectatio tolerantiam requirit inter continua crucis 
exercitia. . 


6. Praecipimus autem vobis, fratres, in nomine Domini 
nostri lesu Christi, ut vos subducatis ab omni fratre, qui 
inordinate ambulat, et non iuxta institutionem, quam acce- 
pita nobis. 7. Ipsi enim scitis quomodo oporteat. nos imi- 
tari, quia non inordinate egimus inter vos: 8. Neque gra- 
tis panem comedimus a quoquam, sed cum labore et sudore, 
nocte dieque facientes opus, necui vestrum graves essemus. 
9. Non quod non habeamus potestatem, sed ut nos ipsos 
exemplar proponeremus vobis ad imitandum nos. 10. Et- 
enim quum essemus apud vos, hoc vobis praecepimus, ut, 
qui laborare non vult, is neque comedat. 


Nunc ad particularis vitii correctionem descendit: quia ignavi 
erant homines quidam, et simul curiosi et garruli, qui, ut sibi vi- 
ctum ex alieno corraderent, per domos oberrabant, eorum segni- 
tiam foveri indulgentia vetat: sancteque eos vivere docet, qui ho- 
mesto et utili labore vitae necessaria sibi comparant. Ac primum 
inordínatos vocat, non qui dissolutae sunt vitae, aut manifestis fla- 
gitis infames, sed ignavos, et nihili homines, qui nulla honesta et 
utili occupatione se exercent. Haec enim vere est &raġíæ, non re- 
spicere quorsum conditi simus, et vitam nostram ad hunc finem non 
componere: quando haec demum ordinata est vita, quum vivimus 
ad Dei praescriptum. Extra hunc ordinem nihil est in vita humana 
nisi confusum, Atque id notatu dignum est, nequis sibi extra legi- 
timam Dei vocationem placeat. Ita enim Deus vitam hominum dise 
tinxit, ut se quisque proximis addicat. Ergo qui sibi tantum vivit, 
nullam ad rem utilis generi humano, imo aliis oneri est, neminem 
iuvans, merito censetur &Gr«xtoc. Quare tales Paulus arcendos pro» 
nuntiat a fidelium consuetudine, ne dedecore Ecclesiam afficiant, 

6. Praecipimus autem vobis. Erasmus vertit Per nomen, ac si 
esset obtestatio. quod ego tametsi non omnino reiicio , tamen potius 
existimo particulam In esse supervacuam , ut plurimis aliis locis: id- 
que ex nsu linguae Hebraicae. Ita sensus erit, Praeceptionem hanc 
non ut ab homine mortali, sed a Christo ipso profectam, reverenter 
debere excipi. atque ita Chrysostomus interpretatur. Porro sub- 
ductio haec, de qua loquitur, non ad publicam excommunicationem 
pertinet, sed ad consuetudinem privatam.  Vetat enim simpliciter, 
nequid familiaritatis habeant fideles cum eiusmodi fucis, qui nul- 
lum habent honestum vitae genus, in quo se exerceant. Nominatim 
vero dicit 4b omni fratre: quia si Christianos se profitentur, minime 
omnium sunt tolerabiles: quia sunt veluti religionis probra et macu- 
lae. Non iuzta institutionem, Nempe quam mox subiiciet: Ne 
cibus detur laborem recusanti, Sed antequam huc veniat, quale illis 
exemplum in se praebuerit, refert, Nam multo plus fidei et aucto- 
ritatis obtinet doctrina, quum nihil aliud imponimus oneris aliis, 

uam in nos suscipimus ipsi. Commemorat autem se dies et noctes 
uisse in opere manuario, nequem sumptibus gravaret. Qua de re 
aliquid etiam priore epistola attigerat, unde petenda lectoribus est 
plenior huius rei explicatio. Quod se panem ullius gratis comedisse 
: negat: certe etiamsi manibus non laborasset, non erát id facturus. 
Neque enim gratuitum est, quod iure debetur. et laboris, quem 
Ecclesiae impendunt doctores, longe maius est pretium, quam vi- 
ctus, quem ab ea recipiunt. Sed hic Paulus inconsideratos homines 

respexit. neque enim tantum est in omnibus aequitatis ac iudicii, ut, 
quae Verbi ministris debeatur merces, agnoscant. Quin potius, ea 
est quorundam malignitas, ut, etiamsi nihil de suo conferant, victum 
tamen illis invideant, tanquam otiosis hominibus. Et mox satis de- 
clarat se proprio iure cessisse, quum a stipendio abstinuit. quo si- 
gnificat multo minus ferendum esse, ut, qui nihil agunt, de alieno 
vivant. Quum ipsos scire dicit quomodo imitari se oportet, non sim- 
pliciter contendit, exemplum suum legis instar debere haberi: sed 
sensus est, eos tenere quid imitatione dignum spectaverint; imo hoc . 
ipsum, de quo nunc agitur, propositum ad imitationem fuisse, 

9. Nor quod non habeamus. Quemadmodum labore suo exem- 
plum edere Paulus voluit, ne alienum panem ignavi homines tan- 
:quam fuci ederent: itaillud idem nocere Verbi ministris noluit, ut 
eos legitimo victu fraudarent Ecclesiae, In quo perspicitur singu- 
laris eius moderatio et humanitas: et quam procul ab eorum ambi- 
tione abfuerit, qui in hoc abutuntur suis virtutibus, ut fratrum ius 
imminuant. Periculum erat, ne Thessalonicenses, quia gratuitam 
initio praedicationem Evangelii habuerant ex Pauli ore, legem in 
posterum statuerent aliis ministris: ut maligna est hominum na- 
tura. Occurrit ergo Paulus, et sibi plus licuisse docet quam usur- 
paverit, ut reliquis sua libertas integra maneat. Eadem ratione 
plus incutere pudoris nihil agentibus voluit, quemadmodum supra 
attigi. est enim argumentum a maiori ad minus. ` 

10. Qui laborare non vult. Quum scriptum sit: Beatus es, la» 
borem manuum tuarum comedens (Psal. 128, 2.), item (Proverb. 
10, 4): Benedictio Domini super manus laborantis: certum est de- 
sidiam ac inertiam a Deo maledici. Deinde scimus ad hoc creatum 
esse hominem, ut aliquid agat. quod nón modo Scriptura nobis te- 
statur, sed natura etiam Gentes docuit, Aequum ergo est, ut, qui 
se a communi lege eximere volunt, victu etiam, laboris mercede 
priventur, Quum autem praecepit Apostolus, ne tales ederent, non 
significat praeceptum se illis dedisse, sed vetuisse, ne Thessaloni- 
censes illis victum suppeditando ignaviam alerent. Porro notan- 
dum est, varias esse laborandi species. Quisquis enim hominum so- 
cietatem industria sua iuvat, sive familiam regendo, sive publica 
sive privata negotia administrando, sive consulendo, sive docendo, 
et quacunqua alia ratione, is inter otiosos numerandus non est. 
Nam inertes fucos taxat Paulus, qui alienis vivunt sudoribus, quum 
ipsi in commune nihil conferant officii ad iurandum humanum ge- 
mus. Quales sunt nostri monachi et sacrifici, qui nihil agendo large 
saginantur: nisi quod taedii fallendi causa in templis cantillant. Hoo 
sane est (ut Plautus inquit) musice vivere. 


11, Audimus enim quosdam versantes inter vos inordi- 
nate, nihil operis agentes, sed curiose satagentes. 12, Ta- 
libus autem praecipimus, et obsecramus per Dominum no- 
strum lesum Christum, ut cum quiete operantes : uum ipso- 
rum panem edant. 13. Vosautem fratres, ne defatigemini 
benefaciendo. 


11. Audimus quosdam,  Verisimile est, hoo fucorum genus 
quoddam fuisse otiosi monachatus semen, Nam statim ab initio ex- 
stiterunt, qui religionis praetextu vel arroderent alienas mensas 
vel ad se callide attraherent simplicium substantiam. Et Augustin 
tempore iam adeo invaluerant, ut coactus fuerit proprium librum 
scribere adversus otiosos monachos: ubi merito de eorum superbia 
conqueritur, quod Apostolum monentem spernentes non tantum ab 
infirmitate se excusant: sed ideo sanctiores aliis omnibus videri vo- 

lunt, quia vácant a laboribus: merito invehitur in hanc indignita» 
tem, quod, ubi laboriosi sunt senatores, opifex aut sordidus non 
tantum otiosus vivat, sed desidiam pro sanctitate venditet. Haec 
„quidem ille. Sed interea sic grassatum ést malum, ut decimam fere 

artem occupent ignavi ventres, quibus unica religio est bene re- 
Ino: vacationem habere ab omni laboris molestia, Atque hnius- 
medi vitae genus, huius vel illius nunc Ordinis, nunc Regulae noe 
mine insigniuát. Quid autem ex adverso Spiritus per os Papyli? 
nempe irregulares et inordinatos omnes pronuntiat, quocunque ti- 
tulo censeantur. Nihil hic referre necesse est, quantum semper 
otiosa monachorum vita sanioribus displicuerit.  Memorabile est 
` illud veteris monachi dictum, quod a Socrate refertur, Historiae 
tripartitae lib. 8., Monachum, qui manibus non laborat, praedoni 
esse similem, Alia non commemoro, neque opus est: sufficiat no- 
bis haec Apostoli sententia, qua pronuntiat dissolutos esse et quast 
` exleges. Nihil operis, In Graecis participiis elegans est ngogo- 
vouacía, quam ego utcunque imitari sum conatus, quum transtuli, 
Nihil eos agere operis, sed curiose satagere. Vitium autem notat, 
quo ut plurimum laborant otiosi homines, nempe quod. importune 
tumultuando sibi et aliis sunt molesti. Vidernus enim eos, qui ni- 
hil habent negotii, longe plus fatigari, nihil agendo, quam si in 
opere valde serio occuparentur, huc illuc cursitant: quocunque ve- 
niunt, magnam lassitudinem prae se ferunt: colligunt omnes rumo- 
mes, eos turbulente dissipant: dicas eos regni unius molem humeris 
sustinere. ^ Huius rei an nllum potest illustrius speculum haberi 
quam in monachis? quod enim hominum genus magis inquietum ? 
ubi maior regnat curiositas? Quum autem morbus hic in publicum 
,exitialis sit, otio non esse alendum admonet Paulus. 

12. Talibus autem praecipimus. Utrumque vitium, cuius me- 
mninerat, corrigit: tumultuosam inquietudinem, et otium ab utili 
labore. Iubet ergo primum ut quietem colant: hoc est placide se 
contineant intra vocationis suae terminos: quod lingua nostra dici» 
mus, sans faire bruit, Ita enim res habet: maxime omnium pacati 
sunt, qui iustis se laboribus exercent: se autem et alios perturbant, 
qui nihil habent operis. Deinde alterum praeceptum subiicit, ut 
laborent, hoc est intenti sint in suam vocationem, ac iustis hone- 
&tisque exercitiis incumbant, sine quibus erronea est hominis vita, 
Unde et hoc tertium sequitur, Ut suum ipsorum panem edant, quo 
significat oportere suo esse contentos, ne aliis graves sint vel im- 
portuni. Bibe aquam ex tuis fontibus, inquit Selomo (Proverb. 5,15.), 
et defluant rivi.ad vicinos, Haec prima lex aequitatis, Nequis aliena 
usurpet, sed eo tantuni utatur, quod suum vocare iure potest, Al- 
tera, Ne quisque seorsum, tanquam gurges aliquis, absorbeat quod 
hahet: sed in proximos sit beneficus, eorumque inopiam sua abun- 
dantia sublevet. Ita iubet Apostolus eos, qui prius otiosi fuerant, la» 
borare, non tantum ut sibi victum acquirant, sed ut fratrum quoque 
necessitati opitulentur: quemadmodum et alibi docet (Eph, 4, 28.). 

18. . Vos autem fratres, Ambrosius hoc additum putat, ne opem 
suam maligne pauperibus subtraherent divites, quia iusserat guem- 

ue suum panem edere. Et sane videmus quam multi ad captandum 
inhumanitatis praetextum plus aequo ingeniosi sint. Chrysostomus 
ita interpretatur, quod iuvandi sint nihilominus ignavi homines si 
esuriunt, utcunque merito damnentur. Ego simpliciter existimo; 
Paulum offendiculo, quod ex paucorum ignavia nasci poterat, vo- 
luisse occurrere, Fieri enim solet, ut, qui alioqui ad beneficentiam 
maxime prompti sunt et alacres, dum vident male collocando se be- 
neficia perdere, refrigescant. Admonet ergo Paulus, utcunque multi 
sint indigni, alii nostra liberalitate abutantur, non esse propterea 
cessandum, quin iuvemus eos, qui ope nostra indigent, Sententia 

observatu digna, utcunque pauperum ingratitudo, morositas, sit- 
perbia, protervia, aliaeque indignitates fatigare nos possint, aut 
taedio frangere, contra tamen esse luctandum: ut nunquain desi- 
stamus a benefaciendi studio. 


14, Siquis autem non obedit sermoni nostro, per ept- 
stolam hunc notate: et ne commisceamini illi, ut pudefaat: 
15. Et ne tanquam inimicum censeatis, sed admonmete tan- 
quam fratrem. 16. lpse autem Deus pacis det vobis pacem 
semper omnibus modis. Dominus sit cum omnibus vobis. 
17. Salutatio, mea manu Pauli: quod est signum in omni 
epistola. 18. Gratia Domini nostri lesu Christi cum omai- 
bus vobis. Amen. 

Ad Thessalonicenses secunda missa fuit ex Athenis. 


` 14. Siquis non obedit. Iam testatus est prius se nihil praeci- 
pere nisi ex Domino. Quare non in hominem contumax futurus 
erat, qui parere nollet, sed Deo ipsi rebellis: ideoque tales severe 
castigandos esse docet.. Ac primum quidem eos vult apud se deferri, 
ut sua auctoritate eos coerceat: deinde excommunicari iubet, ut pu- 
dore tacti resipiscant, Unde colligimus non esse parcendum eorum 
famae, qui aliter corrigi nequeunt, nisi eorum vitia retegantur: 
sed videndum ut medico indicemus morbos, qui sanare eos studeat. 
Ne commisceamini, Non dubito, quin de excommunicatione agat. 
praeterquam enim. quod severam castigationem merebatur «za£íá, 
uam notavit, contumacia intolerabile vitium est. Prius dixerat: 
ubducite vos ab illis, quia inordinate vivunt. Nunc vero: Ne com- 
misceamini, quia monitionem meam respuunt, Plus ergo quiddam 
hac secunda loquutione exprimit, quam priori. aliud enim est sub- 
ducere se a familiaritate cuiuspiam, aliud arcere prorsus a societate 
sua. In summa, qui moniti non obediunt, eos a communi fidelium 
coetu excludit. Quo docemur excommunicationis disciplina nten- 
dum esse adversus omnes praefractos, qui aliter in ordinem cogi non 
sustinent, et ignominia notandos, donec subacti et domiti parere 
discant, Us pudefíat. Sunt quidem alii etiam excommunicandi 
fines: ne contagio scilicet latius serpat, et ne privatum unius homi~ 
nis flagitium in commune Ecclesiae dedecus redundet, atque ut se- 
veritatis exemplum alios ad timorem erudiat: sed Paulus hic unum 
attigit, ut pudore ad resipiscentiam cogantur, qui peecarunt. Nam 
qui sibi in vitiis placent, magis ac magis redduntur obstinati. sia 
alitur peccatum indulgentia et dissimulatione. Optimum ergo hoe 
remedium est, quum pudor incutitur peccatori, ut sibi displicere 
incipiat. Esset quidem hic per se tenuis profectus, habere homi- 
num verecundiam : sed Paulus ulteriorem progressum respexit, dum 
scilicet agnitione suae turpitudinis confusus peccator hoc modo ad 
plenam correctionem adducitur, Est enim pudor sicuti tristitia 
utilis ad peccati odium praeparatio. Quare hoc freno coercendi 
rmi (ut dixi) quicunque lasciviunt, ne ex impunitate crescat au- 
acia. 

15. Ne tanquam inimicum. Rigori temperamentum mox adhi» 
bet: nam, sicut alibi (IL. Cor. 2,7.) praecipit, cavendum est, ne ab-- 
sorbeatur moerore, qui peccavit: quod fieret, si immodica esset se- 
veritas, Itaque videmus talem debere esse huius disciplinae usum, 
ut eorum saluti consulatur, in quos animadvertit Ecclesia. Fieri 
autem non aliter potest, quin exulceret severitas, ubi modum ex- 
cedit, ergo si prodesse volumus, necessaria est mansuetudo et leni- 
tas, ut, qui reprehenduntur, nihilominus se amari intelligant. In 

summa, huc non tendit excommunicatio, ut alienet homines a grege 
Domini, sed potius ut palatos et vagos revocet. Sed notandum est, 
quo signo fraternum amorem probari iubeat. non blanditiis scilicet, 
vel adulatione, sed monitionibus. sic enim fiet, ut salutis suae cu- 
ram haberi sentiant, quicunque non erunt incurabiles, Interim ab 
anathemate discernitur excommunicatio. Nam quos censurae suae 
severitate notat Ecclesia, Paulus non prorsus abiici debere admonet, 
quasi a spe salutis abdicati essent: sed dandam operam, ut ad sanam 
mentem revocentur. 

16. Ipse autem Dominus pacis. "Videtur haec precatio proxi- 
mae sententiae annexa, ut concordiae et lenitatis studium commen- 
det. Vetuerat hostilem in modum traetare etiam contumaces, donec 
fraternis monitionibus ad sanam mentem reducerentur. Opportune 
subiicere praeceptum potuit de colenda pace: sed quia hoc vere di- 
vinum est opus, ad precationem confugit, quae tamen ipsa vim quo- 
que praecepti habet. Quanquam alio etiam spectare potest, üt ho» 
mines immorigeros Deus compescat, ne quietem Ecclesiae per- 
turbent, : 

17. Salutatio, mea manu. Hic periculum rursus cavet, cuius 
prius meminerat, ne scilicet epistolae illi falso adscriptae in Eccle- 
&ias obreperent. Hoc enim vetus fuit Satanae artificinm, suppositi- 
tia scripta obtrudere, ut veris fidem derogaret. Deinde ementitis 
"Apostolorum titulis impios errores spargere ad sanam doctrinam 
adulterandam. Atqui singulari Dei beneficio factum est, ut irritis 
eius fraudibus sana et integra Christi doctrina per ministerium Pauli 
.et aliorum ad nos perveniret. Ultima precatio exponit, quomodo 
Deus fidelibus suis adsit, nempe gratiae Ghristi praesentia. 

uum praeclari isti sermones, .qui tum de aliis tuis 
virtutibus plane heroicis, tum vero de singulari tua pie- 
tate habentur, Illustriss. Princeps, tantum ubique tui 
amorem in bonorum omnium animis, quibus alioqui de 
facie ignotus es, excitent: necesse est incredibili te ca- 
ritatis ac reverentiae affectu prosequantur, quicunque 
in regno Angliae recte sapiunt: quibus nou modo palam 


cernere, quae alii audientes mirantur bona, datum est, ` 


sed fructum inde percipere, quantus a praestantissimo 
gubernatore provenire, cum ad totum populi corpus, 
tum ad unumquodque membrum solet. Neque enim 
quae constanti fama celebrantur tuae laudes, vanitatis 


suspectae esse possunt, quasi ab adulatoribus profectae, 


quum in rebus tuis gestis illustre exstet earum testimo- 
nium. In privato et mediocris fortunae pupillo diffici- 


lis est administratio tutelae: tu vero non Regis modo, 


sed amplissimi regni tutelam tibi iniunctam ea dexteri- 
tate ac prudentia sustines, ut successum omnes miren- 
tur. Ac ne inter leges modo et in tranquillo reipubli- 
cae statu niteret tua virtus, eam in bello quoque spe- 
ctandam proposuit Deus, quod pari felicitate ac forti- 
tudine hactenus auspiciis tuis gestum est. Neque ta- 
men interea tot tantaeque difficultates, quas reputare 
cuivis promptum est, tu vero expertus es, impedi- 


mento tibi fuerunt, quominus instaurandae religionis . 

curam in primis'susciperes. cogitatio sane non. magis 
principe viro digna, quam publico regni bono utilis. 
Nam haec demum stabilis est regnorum felicitas, fide- 
lisque custodia, si is, in quo fundata sunt, et per quem 
servantur, Filius Dei illis praesideat. Itaque melius 
rem Anglicanam stabilire non poteras, quam profligatis 
idolis purum ibi Dei cultum erigendo. Nam id fieri 
non potest, quin restituatur genuina pietatis doctrina, 
quae sacrilega Antichristi Romani tyrannide nimis diu 
oppressa iacuit: quod est Christum in suo tribunali col- 
locare. Atque hoc eximium alioqui facinus eo maiori 
laude propterea dignum est, quo pauciores hodie inter 
eos, qui gubernacula tenent, reperiuntur, qui princi- 
patus sui insignia spirituali Christo sceptro submittant. 
Praeclare igitur Serenissimo Regi consultum est, cuius 
pueritiae talis ex sua cognatione obtigit moderator. 
Nam tametsi indolem eius in primis generosam omnes 
praedicant: tamen et formandis ad virilem constantiam 
eius moribus, et constituendae Anglicanae Ecclesiae, 
dum aetas ipsum non patitur has obire vices, talis arti- 
fex erat plusquam necessarius. Nec dubito quin ipse 
iam nunc agnoscat, divinitus te sibi datüm esse, ex cu— 
ius manu res ex voto compositas paulo post reciperet. 
Me vero nec tanta locorum distantia, nec conditionis 
meae humilitas impedire potuit, quominus praestantis— 
simum hunc propagandae Christi gloriae affectum tibi 
gratularer. Et sane quum me unum ex iis esse volue- 
rit Deus, quorum opera laboreque Sinceriorem Evan- 
gelii doctrinam hodie mundo restituit: cur non te quo- 
que singulari Dei beneficio eiusdem doctrinae patronum 
ac vindicem ordinatum, qualicunque locorum intervallo 
sim abs te dissitus, qua possum observantia prosequar ? 
Et quoniam non aliud huius rei testimonium reddere 
licebat, saltem arrhae loco hos in duas Pauli epistolas 
meos Commentarios tibi offerendos esse putavi. Nec 
vero fortuitum munus, quod offerrem, arripui: sed 
iudicio elegi, quod videbatur optime convenire. Hic 
Timotheum suum admonet Paulus, quali doctrinae ge- 
nere aedificanda sit Ecclesia Dei, quibus et vitiis et ho— 
stibus resistendum, quam multa devoranda taedia; hor- 

tatur, ne ullis difficultatibus cedat, ut omnia discrimina 
animi fortitudine superet, ut improborum proterviam 
auctoritate coerceat, nequid hominum gratiae ambitiose 
largiatur. Denique in his duabus epistolis quasi in viva 
tabula depictum habemus verum Ecclesiae regimen. Tu 
quum instaurandae Ecclesiae Anglicanae, quam scele- 
rata Papatus impietas, ut alias fere omnes Christiani 
orbis, misere corruperat, strenuam operam impendas 
sub Regis tui auspiciis, et multos ad eam rem Timo- 
theos in opere habeas: sancta certe vestra studia melius 
componere non potestis, quam ad hoc Pauli quasi prae- 
scriptum exigendo. Nam neque hic quicquam habetur, 
quod non sit temporibus nostris valde aptum: et rur- 
sum nihil ferme in Ecclesiae architectura necessarium 
est, quod non hinc etiam haurire liceat. Labor autem 
meus mediocre saltem adiumentum (ut spero) afferet. 
quod experientia tamen cognosci malo, quam verbis ia- 
ctare. Tibi porro (nobiliss. Princeps) si fuerit proba- 
tus, erit cur mihi plurimum gratuler. Pro singulari 
quidem tua humanitate quin officium hoc meum boni 
consulturus sis, non dubito. Dominus, in cuius manu 
sunt fines terrae, statum Regni Anglicani diu incolumem 
florentemque tueatur: Regem Serenissimum tum Spiritu 
principali ornet, tum bonis omnibus cumulet: tibique 
in praeclaro isto cursu det feliciter pergere, ut per te 
nomen eius magis ac magis propagetur. | Genevae, 

IN PRIOREM PAULI AD TIMOTHEUM 
” ` ARGUMENTUM. 


Ha. epistolam aliorum magis quam Timothei causa scriptam fuisse 
iudico: et mihi àssentientur, qui diligenter omnia expenderint. Non 
equidem nego, quin eius quoque docendi et monendi rationem Pau- 
lus habuerit: sed multa hic contineri dico, quae supervactiuum fuis- 
set scribere, si cum solo Timotheo habuisset negotium. Iuvenis 
erat, nondum ea auctoritate instructus, quae sufficeret ad cohiben- 
dos homines protervos, qui contra insurgerent. Apparet autem ex 
Pauli vérbis, fuisse tunc nonnullos, qui; quum ostentatione polle- 
rent, non libenter cuivis erant cessuri; qni tanta deinde ambitione 
flagrabant, ut nullum turbandae Ecclesiae finem facturi essent, nisi 
uispiam maior Timotheo se interponeret. Apparet similiter, multa 
Ephesi fuisse constituenda, quae Pauli calculum et nomen desidera- 
rent. Ergo quum Timotheum multis de rebus monere haberet in 
animo, sub eius quoque nomine alios eadem operá monere voluit. 
Ac primo quidem capite adversus quosdam ambitiosos armat, qui 
vanis quaestionibus agitandis se venditabant. Eos porro ludaeos 
fuisse colligi potest, qui, quum Legis zelum simularent, neglecta 
aedificatione, tantum curiosas disputationes ingerebant. Haec au- 
tem profanatio est Legis Dei minime ferenda, ex ea nihil excerpere 
quod prosit: sed tantum garriendi materiam captare, eiusque prae- 
textu ad onerandam frivolis nugis Ecclesiam abuti. QCuiusmodi sci- 
licet corruptela pluribus quam oportuit saeculis regnavit in Papatu. 
Quid enim aliud fuit scholastica theologia, quam immensum ina- 
nium et nihili speculationum chaos? . Et hodie exstant plerique,: 
qui, ut acumen suum ostentent in tractando Dei verbo, non secus 
ac in profana philosophia ludere sibi permittunt. In eiusmodi vitio 
coarguendo auctorem se Timotheo profitetur Paulus, et quid ex Lege 
praecipue discendum sit, admonet: ut appareat Legis esse corrupto- 
res, qui ea secus utuntür. Porro ne contemptui sit sua auctoritas, 
postquam indignitatem suam confessus est, simul qüalis esse coepe- 
rit per Dei gratiam , honorifice praedicat. Tandem caput concludit 
gravi denuntiatione, qua et Timotheum in sana doctrina et bona 
conscientia confirmat: et alios terret, proposito Hymenaei et Alexan- 
dri exemplo. Secundo capite iubet omnes in precibus publicis 
commendari Deo, et nominatim Principes ac Magistratus: ubi obi- 
ter etiam attingit, quid utilitatis percipiat mundus ex civili guber- 
natione. Cur autem pro omnibus concipi debeant preces, ratio ad- 
ditur, quia Deus, Evangelium omnibus offerendo et Christum media- 
torem, omnes se velle salvos fieri demonstret. quod etiam confirmat 
a suo Apostolatu, qui Gentibus proprie destinatus erat. Inde omnes, 
cuiuscunque sint loci aut regionis, ad Deum orandum invitat: et 
hac occasione, qualem modestiam et subiectionem in sacro coetu 
prae se ferre debeant mulieres, disserit. Capite tertio, ubi indi- 
cavit, quam praeclarum sit munus episcopatus, verum Episcopum 
depingit, ac dotes enumerat, quae in eo requiruntur. Postea qua- 
les esse debeant Diaconi et uxores tam horum quam illorum, prae- 
scribit. Ac quo plus diligentiae ac religionis in omnibus observan- 
dis adhibeat Timotheus, reducit illi in memoriam, quid sit in Ec- 
clesiae administratione, quae domus Dei est ac columna veritatis, 
versari, "Tandem totius coelestis doctrinae praecipuum caput et 
quasi cardinem de Filio Dei in carne manifestato commemorat: prae 
quo reliqua omnia, quibus solis immorari videbat homines, osten- 

tationi deditos, levia ducenda sint. Iam quod ad sequentia perti- 
net, initio capitis quarti tam falsas doctrinas de coniugii et ciborum 
prohibitione, quam ineptas fabulas cum hoc capite non congruen- 
tes, severe damnat. Et deinde subiicit, eos sibi et piis omnibus, 
qui caput hoc tenent, solos esse adversarios, qui ferre nequeuut ut 
spes collocetur in Deum vivum. In fiue capitis rursus nova exhor- 
tatione Timotheum confirmet. Quinto cnpite, ubi modestiam in 
reprehensionibus et lenitatem illi commendavit, de viduis disputat, 
quae tunc in Ecclesiae. ministerium cooptabantur. Ac vetat omnes 
promiscue recipi, sed quae tota vita' probatae ad annum sexagesi- 
mum pervenerint, et nullum habeant onus domesticum. Inde ad 
presbyteros transit, et qualiter tractandi sint tum in victu, tum in 
disciplina, admonet. Hano doctrinam gravi contestatione quasi 
sancit, et iterum prohibet nequos temere in ordinem presbyterii 
recipiat. Hortatur ut levandae valetudinis.causa vinum bibat aquae 
loco. In fine capitis hortatur, ut in peccctis occultis iudicium sus- 
pendat. Sexto capite de servorum officio praecipit, et hac occa- 
sione in falsos doctores invehitur, qui de otiosis speculationibus liti- 
gando quaestui magis quam aedificationi intenti sunt; et quam exi- 
tiosa sit pestis avaritia, docet. Inde iterum ad contestationem priori 
similem revolvitur, ne frustra Timotheo haec praeceperit. Sub 
finem, postquam obiter de divitibus meminit, iterum prohibet Ti- 
motheo, ne se inanibus doctrinis impediat. Vulgatae Graecorum 
inscriptioni, quae habet hanc epistolam fuisse Laodicea missam, non 
assentior. Nam quum Paulus, ex vinculis scribens Colossensibus, 
testetur, Laodicenses nunquam sibi fuisse visos: coguntur, qui in 
ila sunt opinione, quam repudio, duplicem facere Laodiceam in 
Asia minori, quum alteram non celebrent scriptores. Deinde Pau- 
lus Timotheum Ephesi reliquerat, ut declarant eius verba, quum 
iret in Macedoniam. Hanc epistolam aut scripsit ex itinere, prius- 
quam illuc appulisset, aut iam profectione confecta, reversus. At- 
qui longius a Macedonia distare Laodiceam constat, quam Ephesum 
ipsam. Neque rursus verisimile est, ipsum in reditu praeterita , 
Epheso Laodiceam se contulisse: praesertim quum illuc eum multae 
causae vocarent. [taque magis existimo aliunde eum scripsisse. 
Quanquam hoc ipsum non est tanti, nt velim cum dissentientibus 
contendere: fruatur quisque suo iudicio: tantum indico, quid ma- 
gis sit (meo iudicio) probabile. 

1. Pos Apostolus Iesu Christi secundum ordinationem 
Dei Salvatoris nostri, et Domini Iesu Christi spei nostrae: 
2. Timotheo germano filio in fide, gratia, misericordia, pax 
a Deo Patre nostro, et Christo lesu Domino nostro. .3. Quem- 
admodum rogavi te ut maneres Ephesi, quum proficiscerer 
in Macedoniam, volo denunties quibusdam, ne aliter do- 
ceant: 4. Neque attendant fabulis et genealogiis nunquam 
finiendis: quae quaestiones praebent magis, quam aedifica- 
tionem Dei, quae in fide consistit. 


. 1. Paulus Apostolus. Si soli Timotheo scripsisset, non opus 
erat adscribere hoc epithetum, et ita asserere, ut facit. Contentus 
enim procul dubio fuisset Timotheus solo nomine, . Sciebat enim 
esse Christi Apostolum: mec indigebat ulla probatione, quo fidem 
ili deferret, satis iam ad id sponte propensus et diuturno. usu assuee 
tus. Alios ergo potius respicit, qui non tam erant ad ipsum audien- 
dum voluntarii, vel non tam facile eius dictis acquiescebant. Ta- 
lium hominum causa se Apostolum Christi esse testatur, ne parvi 
pendere ausint, quod scribit. Et Apostolatum suum confirmat ordi- 
natione, vel decreto Dei, quia nemo Apostolum creare se ipse po- 
test: sed quem Deus ordinavit, ille verus est Apostolus, dignusque 
honore. Neque Deum Patrem solum Apostolatus sui facit auctorem, 
sed illi Christum adiungit. Et certe in Ecclesiae gubernatione nihil 
agit Pater, nisi per Filium, et ita communiter cum Filio. Deum 
salvatorem vocat, quem titulum Filio tribuere saepius solet; Patri 
tamen eo ipso convenit, quia is est qui nobis dedit Filium, Merito 
igitur illis salutis nostrae gloria adscribitur. Unde enim salvi su- 
mus? nempe quia sic nos dilexit Pater, ut per Filium nos redimere 
voluerit, ac salvare, Quod autem Christum appellat spem nostram, 
proprie illi convenit. tunc enim incipimus bene sperare, quuin in 
'Christum respicimus: quandoquidem in eo solo residet tota salutis 
nostrae materia, 

Timotheo germano filio. Non est hcc parvae laudis elogium, 
quo significat Paulus se pro vero ac non degenere filio aguoscere 
Timotheum, et talem ab aliis vult agnosci, imo perinde Timotheum 
commendat ac si esset alter ipse. Sed qui conveniet hoc cum sen- 
tentia Christi: Nolite vobis patrem vocare in terra? (Matth. 23, 9.) 
ltem cum illo Apostoli testimonio: Etsi multos habetis patres se- 
cundum carnem: unus tamen est Pater spirituum? (I. Cor. 4, 15.) 
Respondeo, Paulum ita sibi usurpare nomen patris, ut Deo nullam 
honoris sui particulam abroget, aut minuat (Hebr. 12, 9.). Vulgare 
dictum est, Non pugnare quod subordinatur. Tale est paternum 
in Paulo nomen, respectu Dei, Unicus in fide Pater omnium est 


IN EPIST: PAULI AD TIMOTH. I. Car. 1. 251 


Deus, quia ommes verbo suo et Spiritus sui virtute regenerat: quia 
solus est, qui fidem confert. Sed quibus ad eam rem dignatur uti 
ministris, eos in honoris sni communicationem etiam admittit, ni- 
hil tamen sibi derogando. Erat ergo Deus spiritualis Timothei pa- 
ter: et quidem solus, proprie loquendo. sed Paulus, qui minister 
fuerat Dei in gignendo Timotheo, quasi subalterno iure titulum sibi 
vindicat. Gratia, misericordie, Secundum hoc, hoc est Miseri- 
cordiae nomen, praeter suum morem interposuit, forte singulari 
erga Timotheum amore impulsus, Porro non servat exactum ordi- 
nem: quod enim posterius est, priore loco posuit, gratiam scilicet, 
quae.ex misericordia manat. Nam ideo nos in gratiam initio reci- 
pit Deus, et deinde amore nos prosequitur, quia misericors est. 
Verum non est insolitum, causam subiungi effectui, explicationis 
causa. De vocabulis Gratiae et Pacis alibi dictum est. 

8. Quemadmodum rogavi te, Vel oratio est defectiva, vel par- 
ticula îvæ abundat. Utroque modo sensus erit clarus, Primo redu- 
oit Timotheo in memoriam, qua de causa Ephesi manere rogatus 
fuerit. Nam quia adiutorem sibi tam carum et fidelem nonnisi aegre 
et necessitate coactus a se dimiserat, ut vices illic suas, quibus 
sustinendis non alius quilibet par fuisset, strenue obiret: acriter 
stimulari hàc. cogitatione debuit Timotheus, non solum ne frustra 
tempus tereret, sed praeclare nec vulgari modo se gereret. Hinc 
itaque quasi per modum illationis hortatur, ut se opponat falsis do- 
etoribus, qui puram doctrinam adulterabant. In eo, quod Timotheo 
Ephesi mandaverat suas partes, observanda est pia eius sollicitudo. 
Sic enim satagebat in colligendis pluribus Ecelesiis, ut priores non 
relinqueret destitütas Pastore. Bt sane (ut ille inquit) Non minor 
est virtus, quam quaerere, parta tueri, Denuntiandi verbum pote- 
statem significat. . Vult enim Paulüs.éunt instruere potestate ad alios 
eoercendos. Ne aliter doceant. Verbum Graecum, quo usus est 
Paulus, est. compositum, ideoque tranáferri potest vel Secus do- 
cere, ac novo modo ? vel Tradere diversam doctrinam. Quod Eras- 
mus vertit Sectari, non placet: quia de auditoribus posset accipi. 


Paulus autem eos intelligit, qui ambitiogis causa novam doctrinam , 


ingerebant.: Si legamus Aliter docere, latius hoc patebit. nam pro- 
libebit hoc verbo, ne patiatur Timotheus novas docendi formas ìn- 
duci, quae cum vera. et genuina,. quam tradiderat, minus con- 
gruant. Sic in altera epistola hypotyposin, hoc est vivam effigiem 
doctrinae suae, commendat. Sicut enim una est Dei veritas, ita 
simplex eius tradendae ratio, minime fucata scilicet, et quae Spiri- 
tus maiestatem potius quam humanae eloquentiae pompam resipiat. 
Ab hac quisquis recedit, deformat ipsam doctrinam et vitiat. Ergo 
Aliter docere, referre oportebit aĝ formam. Si legamus Aliud do- 
Cere, ad materiam referetur. Notandum tamen est, non vocari 
aliam doctrinam tantum quae palam cum pura Evangelii doctrina 
pugnet, sed quaecunque purum Evangelium vel corrumpit novis et 
adventitiis figmentis, vel profanis speculationibus obscurat. Omnia 
enim hominum figmenta totidem sunt Evangelii corruptelae. Et 
qui Scripturis ludunt profano more, ut Christianismum in artem 
ostentationis convertant, Evangelio tenebras inducunt. Totum ita- 
que hoc docendi genus alienum est a verbo Dei, et ab illa doctrinae 
puritate, in qua Ephesios manere iubet Paulus. 

4, Neque attendans fabulis, Fabulas vocat (meo iudicio) non 
tam mendacia conficta, quam nugas aut ineptias, quae nihil habent 
solidi; Fieri enim potest, ut non sit aliquid falsum, quod tamen erit 
fabulosum. quà significatione Tranquillus fabularem historiam po- 
suit et Livius fabulari, pro inepte et absque ratione garrire. Nec 
dubium est quin uoc (quo verbo hic usus est Paulus) Graecis signi- 
ficet qàAvegíay, hoó est nugas. Porro quum speciem unam addidit. 

exempli.causa, omnem, dubitationem sustulit. Disputationes enim 
de genealogiis numerat inter fabulas: non quia. commentitium sit 
quicquid de illis dici potest, sed quia inane et infructuosum. Sic 
ergo resolvere licebit hunc locum: Non attendant fabulis, quales, 
aut cuius generis sunt genealogiae.. Atque illa est fabularis historia, 
cuius meminit Suetonius, quae etiam inter grammaticos a.sanis ho- 
minibus merito semper derisa fuit, Neque enim poterat non ridi- 
cula videri haec curiositas, utili yerum cognitione posthabita, aeta- 
tem consumere in quaerenda Achillis vel Aiacis prosapia, ingenium 
suum fatigare in numerandis Priami filiis. ‘Si hoc non fertur in pue- 
rili scientia, ubi oblectationi est locus, quanto minus in coelesti 
sapientia erit tolerabile? ^ Genealogias vocat infinitas, propterea 
quod inanis curiositas nullum habet modum, sed ex labyrintho sub- 
inde in labyrinthum reyolvitur. Quae quaestiones. Aestimat a 
fructu doctrinam. quaecunque enim non aedificat, repudianda est, 
etiamsi nihil aliud habeat vitii: quaecunque vero ad concertationes 
solum excitandas valet, duplici nomine damnanda est.. Tales porro 
sunt omnes argutiae, quibus ingenium suum ambitiosi homines 
exercent. Meminerimus ergo ad hanc regulam exigendas esse omnes 
doctrinas, ut ea demum probetur, quae ad aedificationem facit: 
quae vero disceptationum materiam praebent absque fructu, re- 
spuantur, tanquam Ecclesia Dei iudignae. Hoc examen si fuisset 
aliquot supra saeculis observatum, etiamsi mnltis erroribus conta- 
minata fuisset religio, saltem non adeo invaluisset diabolica ista ars 
litigandi, quae Scholasticae theologiae nomen obtinuit. Quid enim 
illic continetur praeter rixas, aut otiosas speculationes , unde nullus 
profectus redit? Proinde quo quisque in ea.doctior, eo miserior 
iudicandus est, Scio quibus eam coloribus excusationum praete- 
xant: sed nunquam efficient, ut Paulus cunctas.tales damnando sit 
mentitus. Aedificationem Dei. . Aedificant enim eiusmodi argu- 
tiae in superbia, aedificant in vanitate: sed.non in Deo. Aedii- 
cationem Dei nominat, vel quae Deo. probatur, vel quae secun- 
dum Deum est. Eam porro docet in fide consistere. quo dicto non 
excludit caritatem , nec timorem Dei, nec poenitentiam: nam haec 
omnia quid aliud sunt quam fructus fidei, quae pietatem semper 
ex se parit? Quia ergo in sola fide sciebat fundatum esse totum Dei 
cultum, ideo satis habuit fidem nominare, unde reliqua dependent. 


5. Porro finis praecepti est caritas, ex puro corde, et 
conscientia bona, et fide non simulata. ` 6. A quibus post- 
quam nonnulli aberrarunt, deflexerunt ad vaniloquium, 
7. Volentes esse Legis doctores, non intelligentes quae lo- 
quuntur, neque de quibus affirmant. 8. Scimus autem quod 
lex bona sit, siquis ea legitime utatur: 9. Sciens illud, 
quod iusto non sit Lex posita, sed iniustis et inobsequenti- 
bus, impiis et peccatoribus, irreligiosis et profanis, parri- 
cidis et matricidis, homicidis, 10. Scortatoribus, mascu- 
lorum concubitoribus, plagiariis, mendacibus, periuris, et 
siquid aliud est, quod sanae doctrinae adversetur, 11, Se- 
cundum Evangelium gloriae beati Dei, quod. concreditum 
est mihi. 


` Quoniam nebulones illi, quibuscum negotium habebat Timo- 
theus, Legis praetextu se iactabant: ideo anticipat Paulus, ac docet 
Legem non modo illis nihil suffragari, sed potiua esse adversam; 
cum Evangelio autem, quod ipse docuerat, optime convenire, Ne- 

que enim absimilis erat illorum defensio ei; quam hodie nobis quae» 
stionarii opponunt: nos scilicet nihil moliri aliud ,. quam ut abolea« 
tùr sacra theologia, quasi eam soli in sinu suo foverent. Ita illi de 
Lege loquebantur, ut invidiam Paulo conflarent. Quid autem iHe? 
quo fumos illos discutiat, ultro per occupationem suam doctrinam 
optime.cum. Lege congruere demonstrat et eos omnes perperam 
Lege abnti, qui.in alium finem eá utuntur. Quemadmodum hodie po- 
sita verae theologiae definitione, :palam apparet, nos cupere ipsam 
restitutam , quae. misere lacerata et deformata fuit ab istis nugato- 
ribus, qui; theologorum título frustra inflati, nihil praeter dilus 
tas acfrigidas nugas tenent. Praeceptum hic pro Lege accepit, par- 
tem pro toto. Š ' i d E 

» Caritas ez, puro corde;. Ad hunc scopum si Lex dirigenda 
est, ut instituamur in caritate, quae ex fide et bona conscientia pro- 
cedat: sequitur ex adverso, perversos esse Legis interpretes, qui ad 
curiosas quaestiones eius doctrinam convertunt. Caeterum non ma- 
gni interest, caritatem hoc loco ad utramque Legis tabulam, an ad 
secundam tantum referas. lubemur Deum ex toto corde diligere, 
et proximos ut nosmet ipsos. Sed quum de -caritate fit. mentio in 
Scriptura, saepius ad secundum membrum restringitur. Hic qui- 
dem non dubitarem Dei et proximi caritatem intelligere, si solum 
caritatis nomen positum esset.a Paulo. sed quum addat fidem, et boe 
nam conscientiam , et cor purum: non erit haec, quam subiiciam, 
interpretatio aliena ab eius mente, et circumstantiae loci apte quà- 
drabit, Haec Legis summa est , ut Deum colamus sincera fide, e$. 
pura conscientia: deinde ut nos mutuo amemus. quisquis hinc de- 
flectit, ille depravat Legem. Dei, in alienum finem detorquendo, 
Sed hic exoritur dubitatio , quod caritatem fidei praeferre videtur 
Paulus. Respondeo, eos, qui ita sentiunt, nimis pueriliter ratioci- 
nari. Neque -enim si caritas priore loco nominatur, ideo priórem 
hahet honoris gradum: quandoquidem: simul docet Paulus, ex fide 
eam manare. Gausa antem effectum suum profecto ordine antece- 
dit. Etsi.rite expendatur totus contextus, perinde valet, quod Pau- 
lus dicit, acsi dixisset: Hoc consilio data nobis est Lex, ut in fide 
nos erudiret, quae mater est bonae conscientiae et caritatis. Ita 
exordium a fide, non a caritate fieri debet. Cor purum et bona cone 
scientia parum inter se differunt. Utrumque ex fide manat. Nam 
de puro corde habetur Actorum 15, 9., quod Deus fide corda puri- 
ficet. De bona. conscientia testatur Petrus (l. Petr. 8, 21.), quod 
fundata sit in resurrectione Christi. Hinc porro docemur, nusquam 
esse veram caritatem, -ubi non est timor Dei, et conscientiae inte- 
gritas. Nec leviter praetereundum est, quod singulis addit epitheta. 
Nihil enim magis vulgare, sicuti nihil magis facile est, quam fidem 
et bonam:conscientiam iactare, Sed quotusquisque est, qui factis 
ab omni se hypocrisi remotum esse demonstret? Praesertim notan» 
dum est epithetum fidei: quo significat fallacem esse eius professio- 
nem, ubi non.apparet bona conscientia, ubi caritas se non exserib 
Iam quum fide constet salus hominum, fide autem et bona conscien- 
tia et caritate constet: perfectus Dei cultus, nihil mirum, si in his 
Paulus constituat. Legis summam. . 

6. A quibus postquam.  Perstat in metaphora scopi, vel fini», 
Nam verbum &groyéiv, cuius participium hic habetur, significat æ 
scopo deflectere, vel aberrare. Est autem insignis locus, quo vani- 
loquii condemnat doctrinas omnes, quibus hic unus finis non est 
propositus. Et simul omnium ingenia et:cogitationes evanescere ad- 
monet, ubi alio respiciunt, Fieri quidem poterit, ut multos sui ad- 
miratione percellant inutiles argutiae: stat tamen Pauli sententia, 
Quicquid in. pietate. non aedificat, esse p«tcioAoy(av. Quare sum- 
mopere cavendum, ne aliud quaeramus in sacrosancto Dei verbo, 


` 


2354 IN EPISTOLAE PAULI 


quani solidam aedificationem, ne ipse alioqui im nobis vindicet eius 
abusum tam severo exemplo. 

7. Volentes esse. Non taxat eos, qui aperte impugnant Legis 
doctrinam, sed qui potius se eius titulo venditant. Tales negat quic-' 
quam intelligere, quum inutiliter in quaestionibus curiosis inge- 
mium fatigant. Et simul eorum arrogantiam perstringit, quum ad= 
dit De quibus affirmant. Nulli enim audaciores reperientur ad res 
incognitas temere asserendas, quam eiusmodi fabularum magistri. 
Videmus:hodie, quo fastu et supercilio magistralės suas determinas 
tiones crepent Sorbonioae scholae. Quibus autem de rebus? nempe 
quae penitus abditae sunt humanis- ingeniis, nullo Scripturae verbo, 
mulla unquam revelatione patefactae. Maiore confidentia purgato« 
rium suum'affirmant; quam mortuorum resurrectionem. Quod de 
sanctorum intercessione commenti sunt, nisi habeatur.pro certo 
oraculo, totam religionem convulsam esse clamitant, Quid de coe- 
lestibus hierarchiis, de relationibus, et similibus commentis come 
fnemorem immensos labyrinthos? genus ipsum est infinitum. - In his 
omnibus pronuntiat Apostolus impleri quod veteri proverbio celebra- 
tum est; Audacem esse inscitiam. sicuti et ad Coloss. cap; 2; 4. dicit; 
inflatos sensu carnis in ea, quaenesciunt, se ingerere. , 

8. ‘Scimus quod Lez bona, Iterum calumniam práeoccupat, qua 
ipsum gravabant.. Nam quoties eorum ostentátioni resistebat, hoc 
quasi clypeo:se tuebantur.: Quid ergo? 'visne sepultam.esse Legem, 
et deletam ex hominum memoria?  Fatetur ergo Paulus, ut hac 
calumnia eos: depellat, bonam esse Legem, sed usum: eius legiti- 
mum requiri. ubi argumentatur a coniugatis. Nomen enim Legi- 
zimi ab ipsa Lege deductam est.. verum ultra progreditur: nam et 
Legem pulcre cum sua doctrina convenire docet, et eandern in ipsos 
retorquet...' tnof ffi , 1 

9, Quod iusto non sit Lez pos. Nos instituit Apostolus dispu- 
táre de toto:Legis officio: sed homines ipsos véspicit. Fere enim 
contingit, ut qui summi Legis zelotae videri affectant, tota vita se 
prodànt summos esse contemptores. ^ Cuius rei praeclarum. hodie 
specimen relucet in assertoribus iustitiae operum, et liberi arbitrii 
patronis. Perpetuo in ore habent perfectam vitae sanctitatem, me- 
rita, satisfactiones: tota autem vita clamitat, eos plusquam impios 
et profanos esse,. provocare quibuscunque modis iram Dei, et iudi- 
cium eius secure contemnere. Magnifice extollunt liberam boni et 
mali electionem: factis autem produnt se esse Satanae mancipia, et 
quidem arctissimis servitutis compedibus districta. Quum tales es- 
sent Panli adversarii, ut stolidam- eorum insolentiam compesceret, 
admonuit Legem esse quasi Dei gladium ad ipsos iugulandos exser- 
tum: sibi vero suique similibus non esse causam , cur Legem hor- 
rori vel odio haberent, quae iustis, hoc est piis et voluntariis Dei 
cultoribus non sit adversa. | Nec. me latet, doctos quósdam viros 
subtiliorem ex. his verbis sensum elicere: quasi penitus theologice 
de Legis:natura disputaret Paulus. Colligunt enim , "Legem uihil ad 
filios Dei, qui Spiritu sunt regenerati, pertinere: quia iustis non 
sit láta. . Sed loci circumstantia simplicius me accipere cogit hanc 
sententiam. Sumit enim vulgare illud. principium, Ex malis mori- 
bus natas esse bonas leges; ac Legem Dei asserit latam esse ad coer- 
cendam impiorum nequitiam.: quia, qui.sponte boni sunt, Legis im- 
perio non indigent. Nunc quaeritur an'unus quispiam mortalium 
eximatur ab hoc numero. Respondeo, Paulum bic nominare iustos, 
non qui sint omnibus numeris absoluti (qualis nemo reperietur), sed 
qui praecipuo cordis affectu ad bonum aspirant: ut illis pium desi- 
derium sit quasi lex voluntaria, absque alieno impulsu aut freno. 
Ergo adversariorum impudentiam: coarguere. voluit, qui Legis no- 
mine se armabant adversus pios viros, veram Legis- regulam tota 

vita exprimentés: quum ipsi maxime opus haberent Lege, et tamen 
eam non magnopere curarent, quod melius opposito membro expri» 
mitur. Quod siquisnon admittat, tacite vel oblique exprobrari ad- 
versariis, quae hic flagitia recenset Paulus, simplex tamen manebit 
calumniae depulsio: qnod si recto et non fucato Legis studio duce- 
rentür, instruere se potius illius armis debuissent ad gerendum cum 
sceleribus et. maleficiis bellum, quam eius colorem suae ambitioni 
et ineptae garrulitati praetexere. ^ Iniustis et inobsequentibus, Pro 
Iniustis melius vertere interpretes poterant Exleges: nam Graece 
habetur dvóuovc, a quibus parum differunt inobsequentes, quos se- 
cundo loco posuit.  Peccatores accipit pro sceleratis, aut qui vitae 
eunt turpis ac flagitiosae. Pro irreligiosis et profanis non absurde 
quis transferret Profanos et impuros: sed ego in vocibus levis moe 
menti nolui esse tam morosus. Plagium apud veteres alieni servi 
subreptio aut sollicitatio vocabatur, aut falsa liberi hominis vendi- 
tio, Siquis plura requirat, petat a Iureconsultis, Ad legem Flavian 
Gaoterum genera quaedam attingit hic Paulus, quae breviter omnes 
transgressiones comprehendunt. Radix est contumacia et rebellio, 
quam primis duobus vocabulis notavit. Per impios et peccatores vie 
dentur prioris et secundae tabulae transgressores designari. His 
subiicit profanos et impuros, vel turpi vita inquinatos. Quum au- 
tem tribus praecipue modis laedantur proximi, violentia, fraudibus, 
etlibidine, tres istos modos ordine taxavit, ut promptum est videre, 
Violentia enim est in homicidis et parentum percussoribus: secundo 
foedae libidines notantur:' tertio ad fraudes aliaque maleficia de- 
scendit. 

:10, Si guid ' est aliud. Hoc membro contendit, adeo non pue 
gnare suum Evangelium cum.Lege, ut sit optima eius confirmatio, 
Testatur enim se comprobare sua praedicatione eandem sententiam; 
‘quam Dominus Lege sua tulit adversus ea omnia, quae sanae doctri- 
nae contraria sunt. Unde sequitur, eos Legis animam minime:te« 
nere, qui ab Evangelio recedunt, sed umbràm duntaxat sectari, 
Sana doctrina frigidis quaestionibus opponitur, circa quas alibi (In- 
fra 6,4.) praeposteros.doctores languere:' dicit, quae ab effectu me- 
rito morbidae censentur. Evangelium gloriae, pro glorioso. in quo 
tamen acriter eos perstringit, qui extenuando Evangelio immine- 
bant, in quo Deus suam gloriam exserit.  Nominatim addit sibi 
fuisse creditum, ut omnes intelligant non aliud esse Dei Evangelium, 
quam quod praedicat: ideoque fabulas omnes , quas prius reprehen- 
dit, alienas esse tam a Lege quam ab Evangelio Dei. 


12. Et gratiam habeo, qui me potentem reddidit, Chri- 
sto lesu Domino nostro, quod fidelem me iudicavit, ponendo 
in ministerium,  18..Qui prius eram blasphemus et perse- 
quutor, et violentus. sed et misericordiam adeptus sur, 
quod ignorans feci in incredulitate. 


12. Gratiam habeo. Magna est Apostolatus dignitas, quam.sibi 
Paulus vindicavit, ipse autem superioris vitae respectu nequaquam 
tanto honore dignus censeri poterat: ideo, ne arrogantiae damne- 
iur, necessario ad personae suae mentionem descendit: et suae qui- 
dem indignitatis liberam confessionem edit. caeterum nihilominus 
se gratia Dei esse Apostolum praedicat. . Imo quod videbatur aucto- 
ritatem illi abrogare, in suuni commodum transfert: quod eo. magis 
in se reluceat Dei gratia. Christo gratias dum agit,.a se ipso remo- 
vet invidiam, et ansam huic quaestioni praecidit, Dignus sit necne 
functione tam honorifica. quoniam utcunque per se non excellat, 
sufficit tamen a Christo fuisse electum. Multi quidem eadem. verbo- 

rum forma hutnilitatem prae se ferunt, sed proeul absunt a Pauli 
sinceritate, cuius consilium fuit, non tantum animose gloriari in 
Domino, sed omni propria gloria cedere. Qua de re autem agit gra- 
tias? quod in ministerio fuerit collocatus. inde enim colligit, se fide- 
lem iudicatum, Neque enim Christus ambitiose quosvis assumit, sed 
tantum. eligit idoneos: ergo quoscunque honore dignatus est, hos 
tanquam. dignos amplectamur. .Neque his repugnat, quod Iudas se- 
cundum Psalmi (109, 9.) vaticinium ad breve tempus evectus est, ut 
mox caderet. Diversa enim fuit Pauli ratio, sicut in alium finem, 
et alia lege honorem adeptus est, dum pronuntiavit Christus (Act. 
9,15.), sibi vas fore electum, | Atqui videtur hoc modo Paulus fide- 
litatem, qua prius pollebat, causam facere suae vocationis. : Si ita 
esset, ficta esset atque absurda gratiarum actio. neque enim tam Deo 
acceptum referret suum Apostolatum ,. quam proprio merito, Nego 
igitur hunc.esse sensum, quod.ideo in ordinem Apostolicum fuerit 
cooptatus, quia praecognita esset Deo eius fides. nihil enim praevi- 
dere boni in illo potuit Christus, nisi quod Pater in eum contulerat. 
\ Quare mànet illud semper verum (Iohann. 15, 16.): Non vos me ele- 
gistis, sed ego elegi vos. Potius argumentum suae fidei inde ducere 
voluit, quia Apostolus creatus erat a Christo. nam quos ita creat, 
quasi suo. decreto pronuntiat habendos esse fideles. In summa, iudi- 
cium hoc`non refertur ad praescientiam, sed potius. testimonium 
significat, quod hominibus redditur. acsi dixisset: Gratiam habeo 
Ghristo, qui me in ministerium vocando palam fecit meam sibi 
fidem probari. Interponit et aliud Christi beneficium , quod ipsum 
confirmaverit, vel potente:n reddiderit: quo verbo non modo intel- 
ligit se Dei manu principio semel fuisse formatum, ut idoneus ad 

^ munus suum foret, sed simul complectitur continuam gratiae submi- 
nistrationem, Neque enim satis fuisset, semel esse fidelem decla- 
ratum, nisi eum perpetuo auxilio confirmasset Christus. Utrumque 
ergo se ex Christi gratia fatetur habere, quod semel evectus est, et 
quod permaneat in statu. 

18. Blasphemus et persequutor.  Blasphemus adversus Deum, 
persequutor et violentus adversus Ecclesiam. Videmus quam inge- 
nue agnoscat, quod illi probro dari poterat: quam non extenuet sua 
peccata, quam libenter suam inudignitatem fatendo magnitudinem 

ratiae Dei amplificet. Nam Persequutoris nomine non contentus 
urorem suum ac saevitiam altero nomine magis exprimere voluit. 
Quia ignorans feci in incredulítate. Veniam, inquit, meae incre- 
dulitatis obtinui,. quia ex ignorantia manabat. Nam persequutio et 
violentia nihil quam incredulitatis fructus erant, Atqui videtur in- 
nuere, nullum esse veniae locum, nisi ubi suppetit ignorantiae ex- 
cusatio. Quid ergo? an sd sciens peccaverit, nunquam ignoscet 
Deus? Respondeo, notandum esse Incredulitatis nomen, quod di- 
ctum Pauli ad priorem Legis tabulam restringit. . Secundae tabulae 
yis inar md etiamsi volunteriae sunt, condonantur:. qui sciens 
et volens: priorem tabulam violat, quia recta se Deo opponit, pec- 
cat in Spiritum sanctum. Neque enim infirmitate labitur, sed ad- 
versus Deum. impie ruendo certum reprobationis snae signum edit. 
Et. hinc colligi potest definitio peccati in Spiritum sanctum: pri- 
mum, quod sit directa in Deum contumacia in transgressione prio- 
xis tabulae: deinde quod sit malitiosa veritatis reiectio. Ubi enim 
non respuitur destinata malitia Dei veritas, non resistitur Spiri- 
tui sancto. Denique incredulitas loco generis ponitur: malitiosum 
autem propositum, quod opponitur ignorantiae, est quasi differen- 
tia. Perperam itaque faciunt, qui peccatum in Spiritum sanctum 
constituunt in trensgressione secundae tabulae. Perperam et illi, 
qui inconsideratum et caecum impetum damnant tanti criminis.. nam 
tune demum peocatur in Spiritum sanctum, quum voluntarium bel- 

Tum stecipiunt adversus Denm homines mortales, ut lucem Spiritus 
sibi oblatam exstinguant. Horrenda est enim eiusmodi impietas, et 
immanis audacia, Nec dubium est, quin tacita denuntiatione ter- 
rere voluerit omnes, qui semel illuminati fuerunt, ne adversns co- 
gnitam veritatem impingant: quia exitialis sit casus. Nam si pro- 
ter ignorantiam Paulo suas blasphemias ignovit Deus: qui scienter 
iraque opera blasphemant;' nullam veniam sperare debent. Sed 
videtur id frustra dici; nusquam enim sine ignorantia potest esse 
incredulitas, quae semper caeca est. Respondeo, ex infidelibus 
alios ità esse caecos, ut falsa recti imaginatione fallantur: alios au- 
tem sic excaecatos, ut malitia tamen praevaleat. Paulus non omnino 
vacuus-erat pravo affectu: sed inconsideratus zelus abripiebat homi- 
nem, ut rectum esse putaret quod agebat. Non erat ergo adversa- 
rius Christi proposito, sed errore et insciéntia. Pharisaei, qui mala 
conscientia Christum calumniabantur, non omnino eránt immunes 
ab errore et ignorantia: sed ambitio, et impium sanae doctrinae 
odium, imo furiosa adversus Deum contumacia illos incitabat, ut 
-malitiose et consulto, non inscienter, Christo se opponerent. 


14, Exuberavit autem supra modum gratia Domini nostri 
cum fide et dilectione, quae est in Christo lesu, 15. Fidelis 
sermo, et dignus omnino qui accipiatur, quod Christus le- 
sus venit in mundum, ut peccatores salvos faceret, quorum 
primus sum ego. 16. Verum ideo misericordiam sum ade- 
ptus, ut in me primo ostenderet lesus Christus omnem cle- 
mentiam, in exemplar iis, qui credituri essent in ipso in vi~ 
tam aeternam. 17. Regi autem saeculorum immortali, in- 
visibili, soli sapienti Deo, honor et gloria in saecula saecu- 
lorum. Amen. 


14. Exzuberavit autem. Iterum Dei erga se gratiam amplificat, 
non modo invidiae tollendae ac gratitudinis suae testandae causa: 
sed etiam ut eam opponat improborum calumniis, qui toti in hoo 
erant, ut eius Apostolatum deprimerent, ` Quum autem dicit exube- 
rasse, et quidem supra modum, innuit deletam esse superiorum me- 
moriam, adeoque absorptam, nequid illi obesset apud bonos talem 
prius fuisse. Cum fide et dilectione. Utrumque potest ad Deum 
referri, hoc sensu, quod Deus veracem se praestiterit, et dilectio- 
nis in Christo suae specimen praebuerit, quum dignatus ipsum fue- 
rat sua gratia. Malo tamen simplicius accipere , ut fides et dilectio 
signa sint ac testimonia eius gratiae, cuius meminerat, nequid fru- 
stra et temere iactare putaretur. Ac fides quidem incredulitati op- 
ponitur: dilectio in Christo saevitiae, quam exercuerat adversus 
fideles: ac si diceret, se ita fuisse a Deo mutatum, ut alius sit ao 
novus homo. A signis. ergo et effectis eminentiam gratiae commen- 
dat , quae abolere debet superioris vitae memoriam. i 

15. Fidelis sermo, Postquam suum ministerium ab infamia et 
iniquis obtrectationibus asseruit: eo non contentus retorquet in 
suum commodum, quod illi poterat ab adversariis obiici probri loco. 
Utile enim Ecclesiae fuisse docet, se prius talem exstitisse, quam 
ad Apostolatum vocaretur, quia hoc modo Christus peccatores omnes, 
tanquam dato pignore, ad certam spem veniae obtinendae vocave- 
rit, Nam quum velut ex immani truculentaque bellua versus fuerat 
in Pastorem, insigne gratiae suae specimen ediderat Christus, unde 
fiduciam omnes conciperent, nullis quamlibet gravibus et atrocibus 
peccatis aditum sibi ad salutem praecludi. ' Verum primo generalem 
sententiam profert: Christum venisse ut sálvos faceret peccatores, et 

eam. praefatione ornat, qua uti solet in rebus maxime seriis, Ut 
certe in religionis doctrina hoc praecipuum est caput, ad Christum 
venire, ut in nobis perditi salutem ab eo recuperemus. Praefatio 
ergo haec nobis sit instar buccinae sonantis ad publicandum gratiae 
Christi praeconium , quo plus fidei apud nos habeat: sit nobis quasi 
aigillum ad imprimendam cordibus nostris de remissione. peccato- 
rum fiduciam, quae difficulter alioqui in animos hominum penetrat. 
bow etiam causa fuit Paulo, cur attentionem excitaret his verbis, 
idelis sermo, nisi quia semper homines secum disceptant de sua sa- 
lute? Nam ut millies in Christo salutem nobis offerat Deus pater, 
et Christus ipse de officio suo concionetur: non tamen propterea de- 
Sinimus trepidare, vel saltem disputare nobiscum an itá sit, Pro- 
inde quoties nobis in. mentem veniet ulla de peccatorum remissione 
dubitatio, hoc veluti clypeo fortiter eam repellere discamus: veri- 
tatem esse indubiam, et dignam quae absque controversia recipia- 
tur. Peccatores salvos faceret. — Subest in hoc verbo emphasis, 
nam qui officium Christi esse fatentur, salvare, cogitationem tamen 
hanc difficilius admittunt, quod eiusmodi salus ad péccatores perti- 
neat. Semper enim abripitur sensus'hioster ad respectum dignitatis, 
eimulatque indignitas apparet, concidit fiducia. Proinde quo quis- 
que peccatis suis magis gravatur, eo maiore animo ad Christum cone: 
fugiat, hac scilicet doctrina fretus, venisse ut salutem non iustis,’ 
d eccatoribus afferat, Notandum etiam est, Paulum a generali: 
Christi officio argumentum ducere, ne absurdum novitas faceret, 
uod de sua persona nuper testatus est, Quorum primus tum ego. 
ave existimes, modestiae causa Apostolum mentitum esse, Veram. 
enim non minus quam humilem confessionem edere voluit, atque ex 
intimo cordis sensu depromptam, Sed quaeret hic quispiam, cur- 
nam se inter peccatores praecipuum numerat, qui tantum sanae dos: ^ 
ctrinae ignorantia lapsus est, alioqui tota vita inculpabilis apud ho-: 
mines? Atqui his verbis admonemur, quam grave sit apud Deum ^ 
et atrox crimen infidelitas: praesertim ubi accedit obstinatio et sae-^ 
viendi rabies.. Facile quidem: est apud homines totum id, quod dë 
se confessus est Paulus, extenuare colore zeli inconsiderati. Sed: 
luris obedientiam fidei facit Deus, quam ut pro levi delicto incre-: 
A ulitatem cum pervicacia coniunctam ducat. Quare diligenter nož? 
tandus est hic locus, hominem coram mundo, non modo innoxium; 
sed eximiis virtutibus praestantem, vitaeque laudatissimae, quia: 
Evangelii doctrinae fuerit adversarius, propter incredulitatis suae: 
contumaciam, unum ex gravissimis peccatoribus censeri, Nam inde 
colligere promptum est, quid valeant coram Deo omnes hypocrita«? 
rum pompae, dum contumaciter Christo resistunt. ^ vm 
16. Ut in me primo ostenderet Iesus, Quum dicit Primo, allu-: 
dit ad id, quod nuper dixerat, se primum esse inter peccatores. Ideo: 
tantundem valet ac Praecipue vel In primis. Significat autem, sta-: 
tim ab initio Deum proposuisse tale exemplar, quod tanquam ex^ 
illustri excelsoque theatro conspici posset, nequis difüderet paratam ^ 
sibi fore veniam, modo fide accederet ad Christum. Et certe prae-: 
venitur nostra omnium diffidentia, dum eius, quam quaerimus, gra- 
tiae typum in Paulo sic videmus expressum. mu 
17 Regi autem saeculorum. Prae ardore erumpit in istam èx- 
clamationem: quia deerant verba, quibus suam gratitudinem expri-: 
meret. Nam epiphonemata praecipue locum habent, ubi abrumpere 
orationem cogimur, quia rei magnitudo superat. Quid autem Pauli 
conversione admirabilius? Quanquam nos simul omnes admonet suo“ 
exemplo, nunquam de gratia divinae vocationis esse cogitandum, : 
quin tandem efferamur admiratione. Adde quod hoc tam magnificum 
encomium totius superioris vitae memoriam absorbet. Qualis enim 
abyssus est Dei gloria? Epitheta quae hic tribuit Deo, tametsi per 

etua sunt, tamen proprie conveniunt locl circumstantiae, - Vocaf 

egem aeternum vel saeculorum, in quem nulla cadit mutatio: in- 
visibilem ,. quia lucem habitat inaccessam, ut postea dicet: solum 
«apientem, quia infatuet ac vanitatis damnet omnem hominum sa» 
pientiam. Summa vero redit ad eam clausulam, qua utitur ad Ro- 
manos.11,93.: O profunditatem divitiarum etc. quam abscondita 
sunt Dei consilia? quam inscrutabiles viae eius? Vult enim immen- 
sam ac incomprehensibilem Dei sapientiam ita reverenter a nobis 
suscipi, ut si opera eius sensus nostros superant, admiratio tamen 
nos contineat. Dubium tamen est, quum in postremo epitheto dicit 
Soli, velitne Deo gloriam omnem soli vindicare, au vocet ipsum so- 
lum, sapientem, au vero solum Deum esse dicat. Secundus sensus 
magis mihi probatur. Praesentis enim causae maxime interfuit, ar- 
cano Dei consilio subiici quamvis hominum intelligentiam. Neque 
tamen inficior, quin Deum unum omni gloria dignum esse praedi- 
cet. sic enim gloriae suae scintillas huc illuc in creaturas spargit, ut 
tota penes eum et in solidum maneat. : Sed utrumque exprimit, nihil 
gloriae esse extra Deum. 


18. Hoc praeceptum commendo tibi, fili Timothee, se- 
cundum praecedentes super te prophetias, ut milites in illis 
bonam militiam, 19. Habens fidem et bonam conscientiam: 
8 qua aversi quidam circa fidem naufragium fecerunt: 20. Ex 
quibus sunt Hymenaeus et Alexander, quos tradidi Satanae, 
ut discant non maledicere. 


18. Hoc praeceptum. Quicquid de persona sua interposuit, fuit 
quasi digressio ab instituto. Nam quum Timotheum instruere au» 
ctoritate vellet , summa ipsum praeditum esse oportuit. mature ita- 
que opinionem refutavit, quae sibi obstare poterat. Nunc autem 
postquam probavit, nihilo minoris apud pios aestimandum esse suum 
Apostolatum , quia aliquando Christi regnum oppugnasset,. quasi 
sublato obstaculo ad exhortationis suae contextum redit. Ergo prae- 
ceptum est, cnius initio meminit. Filium vocando non suam modo 
benevolentiam apud eum testatur, sed aliis etiam commendat ipsum 
hoc nomine, Porro ut magis eum animet, reducit in memoriam, 
quale a Spiritu Dei testimonium habuerit, Nam erat hic non par- 
vus stimulus, quod divinitus ministerium eius fuerat approbatum = 
et quod prius Dei oraculis vocatus fuerat, quam electus hominum 
suffragiis. Turpe est non respondere hominum exspectationi: 

uanto itaque turpius erit irritum, quoad in te sit, facere Dei iu- 

icium? Sed primum sciendum est, de quibus loquatur prophetiis. 
Putant aliqui revelatione admonitum fuisse Paulum, ut Timotheo 
munus iniungeret. quod verum esse fateor: sed addo revelationes 
ab aliis proditas. neque enim Paulus numero plurali frustra usus est. 
Proinde ex eius verbis colligimus, plures fuisse editas prophetias 
de Timotheo, quae ipsum Ecclesiae commendarent. Nam quum iu- 
venis adhuc esset, poterat contemptui esse illius aetas: expositus 
etiam calumniis fuisset Paulus, quod adolescentulos ante tempus pro- 
moveret ad senile officium, Praeterea Deus illum ad res magnas et 
arduas destinaverat, non enim fuit unus ex vulgo, sed Apostolis pro- 
ximus, qui Paulo absente saepe eius personam sustinebat. Quare 
opus habuit singulari testimonio, unde pateret non hominum teme- 
ritate tantum illi deferri, sed electum ab ipso Deo esse. Neguo 
enim tunc ordinarium fuit aut multis commune, ornari Propheta- 
rum encomiis: sed quia in Timotheo peculiares erant causae, no- 
luit eum Deus ab hominibus admitti, nisi sua voce iam probatum: 
noluit eum ad obeundam functionem accedere, nisi propheticis ora-, 

culís aceftum, Sicuti etiam Paulo et Barnabas, contigit, dum Ger 
tibus ordinati sunt doctores. Erat enim res nova et insolens, nec 
alioqui no famam temeritatis effugere. Obiiciet nunc quis- 
piam: Si Deus per suos Prophetas ante pronuntiaverat, qualis futu. 
xus esset minister Timotheus, quorsum attinebat eum moneri, ut se 
talem praestaret? an potuit Dei oraculis fidem abrogare? Respon- 
deo, mon aliter potuisse evenire quam Deus promiserat: sed interim 
non debuit Timotheus desidiae se ac torpori dare, sed vivum agile- 
que organum Dei providentiae obsequendo se exhibere. Quare Pau- 
lus non abs re, dum calcar illi addere vult, prophetias commemo- 
rat, quibus se pro illo Deus quasi sponsorem Ecclesiae constituerat, 
Nam inde admonebatur ad quid vocatus foret. Ideoque addit Mili- 
tes in illis: quo significat Timotheum, tali Dei approbatione fretum, 
animosius debere pugnare. Quid enim plus alacritatis addere nobis 
veldebet, vel potest, quam quum scimus nos divinitus ordinatos ad 
egendum quod sinus Haec arma sunt nostra, haec praesidia, 
quibus muniti nunquam deficimus. Militiae nomine subindicat cere 
tandum esse, Atque in universum piis id convenit: proprie tamen 
Christianis doctoribus, qui sunt velut antesignani aut duces, Per- 
inde ergo est ac si diceret: Tu si non potes absque certamine mu- 
nus tuum exsequi, memineris te Dei oraculis ad victoriae spem cer- 
tissimam esse instructum, atque hac recordatione te excites. Bona 
enim est militia, hoc est gloriosa et salutaris, quam sub Dei anspi- 
ciis militamus, : ` 
19. Habens fidem et bonam conscientiam, Fidei namen genera» 
liter accipio pro sana doctrina. Qua significatione et capite 3,8. 
mysterium fidei ponit. Et certe duo haec praecipue in Doctore re- 
quiruntur: ut puram Evangelii veritatem retineat, deinde eam ad- 
ministret bona conscientia et sincero zelo. Ubi utrumque istorum 
aderit, sponte etiam reliqua sequentur. A qua aversi quidam, 
Ostendit quam necessarium sit bonam conscientiam cum fide con- 
iungi: quia e converso malae conscientiae poena sit a recto defectio, 
Qui non pura animi integritate serviunt Domino, sed pravis affecti- 
bus indulgent, etiamsi prius sanam intelligentiam habuerint, ab ea 
prorsus excidunt. Locus diligenter observandus. Scimus incom- 
arabilem esse sanae doctrinae thesaurum. quare nihil magis timen- 
um quam ut nobis auferatur, Atqui unicam eius custodiendi ratio- 
hem Paulus hic praescribit, si obseratus fuerit bona conscientia, 
idque quotidie experimur. Unde enim fit, ut abiecto Evangelio tam 
multi ad impias sectas: proruant, vel errorum portentis implicen- 
tur? Nempe quia hoc excáecationis genere hypocrisin ulciscitut 
Deus: quemadmodum sincerus Dei timor ad perseverantiam confire 
mat. Duo hinc discenda sunt. Primum admonentur Doctores et 
Evangelii ministri, atque in eorum persona totae Ecclesiae, quanto- 
ere fucatam et fallacem verae doctrinae professionem horrere de- 
Poet, quam adeo severe puniri audiunt. Deinde tollitur scanda- 
lum, qud plerosque non leviter turbat, dum aliquos vident, qui 
prius Christo et Evangelio nomen dederant, non modo relabi ad 
pristinas superstitiones, sed quod longe deterius est, prodigiosis er- 
roribus fascinatos teneri, Nam talibus exemplis Evangelii maiestas 
palam vindicatur, ac palam ostendit Deus se eius profanationein 
nullo modo ferre posse. Atque id omnium saeculorum experientia 
docuit. quicquid errorum ab exordio Christianae Ecclesiae exstitit, 
ab hoc fonte manavit: quia in aliis ambitio, in aliis avaritia since- 
rum Dei timorem obruebat. Mala igitur conscientia omnium hae- 
reseon mater. et hodie permultos videmus, quia rectam fidem non 
sincere amplexi fuerant, pecudum instar ad Epicureorum deliria 
rapi, ut ipsorum hypocrisis detegatur. Quinetiam quum passim 
grassetur Dei contemptus, et flagitiosi perditique omnium fere or- 

dinum mores demonstrent nihi] aut quam minimum esse integrita 
tis in mundo, valde timendum est, ne brevi lux, quae accensa fue- 
rat, exstinguatur, et paucissimis Deus puram Evangelii intelligen- 
tiam relinquat, Metaphora a naufragio sumpta aptissime quadrat, 
nam innuit, ut salva fides ad portum usque perveniat, navigationis 
nostrae cursum bona conscientia regendum esse, alias naufragii esse 
periculum: hoc est ne fides mala conscientia tanquam gurgite in 
mari procelloso mergatur. 

20. Hymenaeus et Alexander, Priorem iterum nominabit in se- 
cunda epistola: ubi etiam naufragii, quod fecerat, species notatur. 
dicebat enim resurrectionem esse factam. Credibile est Alexandrum 
quoque tam absurdo errore fuisse dementatum. Et hodie miramur, 
si quosdam variis praestigiis deludat Satan, quum unum ex Pauli 
comitibus tam horrendo praecipitio periisse cernamus? Caeterum 
ambos Timotheo nominat tanquam homines notos. Ego quidem non 
dubito, quin hic ille sit Alexander, cuius mentionem facit Lucas 
Actorum 19, 33., qui tumultum ficta et profana sua oratione compo- 
suit. erat autem Ephesius. Et hanc epistolam diximus maxime scri- 
ptam fuisse Ephesiorum causa. Nunc audimus, qualem habuerit 
exitum: audientes colamus bona conscientia fidel nostrae possessio- 
nem, ut salva nobis ad extremum maneat, Quos tradidi Satanae. 
Quemadmodum diximus in quintum caput prioris epistolae ad Co- 
xinthios (I. Cor. 5, 5.), sunt qui interpretantur extraordinariis fla- 
gellis fuisse coercitos: idque referunt ad dúxauıy, cuius meminit 
Paulus eiusdem epistolae capite 12,28. Nam ut dono sanationis prae- 
diti erant A postoli ad testandam erga pios Dei gratiam et beneficen- 
tiam: ita adversus impios et rebelles armati erant potentia, vel ut 
vexandos diabolo traderent, vel ut'aliis flagellis in eos animadver- 
terent. Cuius potentiae specimen edidit Petrns (Act. 5, 1.) in Ana- 
nia et Sapphira: Paulus (Act. 13, 6.) vero in Bariesu mago. At mihi 
de excommunicatione exponere magis placet: nam ut credamus ali- 
ter quam excommunicatione castigatum fuisse Corinthium illum in- 
cestum, nulla probabilis coniectura affertur. Si autem illum ex- 
communicando Satanae tradidit Paulus, cur non eadem loquutio 
idem hic valebit? Adde quod vim excommunicationis optime expli- 
cat, nam quum in Ecclesia sedem regni sui habeat Christus, extra; 
non est nisi Satanae dominium. Proinde qui ab Ecclesia extermina- 
tur, eum tantisper sub tyrannide Satanae degere necesse est, dum 
Ecclesiae reconciliatus ad Christum redeat. Unum excipio, quod 
pro mali atrocitate perpetuum istis anathema denuntiare potuit: de 
quo nihil tamen ausim pro certo asserere. Sed quid sibi vult pro- 
xima particula Ut discant non maledicere? nam qui ab Ecclesia eie- 
ctus est, plus licentiae sibi usurpat: quia tanquam communis disci- 
plinae iugo solutus petulantius insurgit. Respondeo, utcunque ex- 
sultet eorum improbitas, aditum tamen praecludi, rie sua conta- 
gione gregem inficiant. Nam eo maxime nocent improbi, dum eius- 
' dem fidei praetextu se insinuant.  Nocendi ergo facultas illis eripi- 
tur, dum notantur publica infamia, ut nemo simplicium ignoret pro- 
fanos esse homines et exsecrandos: ideoque omnes ab eorum com- 
municatione abhorreant. Ipsos etiam interdum contingit, irrogata 
sibi talisignominiae nota, confusos a protervia desistere. Ergo etiamsi 
improbiores reddantur aliquando, tamem non semper inutile est ad 
domandam ferociam remedium. ` 

Car. II. 


1. Adbortor igitur, ut ante omnia fiant deprecationes, ob- 
Secrationes, interpellationes, gratiarum actiones pro omni— 
bus hominibus, 2. Pro Regibus et omnibus in eminentia 
constitutis, ut placidam et quietam vitam degamus cum omni 
pietate et honestate. 3. Hoc enim bonum et acceptum co- 
ram Salvatore nostro Deo, 4. Qui omnes homines vult sal- 
vos fieri, et ad agnitionem veritatis venire. 


1. Adhortor igitur. Haec pietatis exercitia continent nos atque 
etiam confirmant in sincero cultu Dei ac timore, foventque bonam 
conscientiam, de qua dixerat. Quare non abs re illativa particula 
utitur, quia ex superiore praecepto exhortationes istae pendent, Aa 
initio quidem de publicis orationibus disserit: quas iubet non pro 
fidelibus modo concipi, sed pro universo genere humano.  Poterant 
enim nonnulli ita secum reputare: Cur de infidelium salute essemus 
solliciti, quibuscum nihil est nobis necessitudinis? Nonne satis est, 
si fratres pro fratribus mutuo oremus, ac commendemus Deo to- 
tam suam Ecclesiam? nihil enim ad nos extranei, Huic sinistrae 
opinioni occurrit Paulus, ac iubet Ephesios suis precibus comple- 
cti omnes mortales, nec eas ad corpus Ecclesiae restringere. Porra 
quid inter se differant tres species ex quatuor, quas Paulus evume- 
rat, fateor me non penitus tenere.  Puerile quidem est, quod Pauli 
verba Augustinus ad ritus suo tempore usitatos detorquet. Simpli- 
cior est eorum expositio, gu Deprecationes esse putant, qaibus pe- 
timus liberari a malis: Obsecrationes, quibus utilia nobis posci- 
mus: Interpellationes, quibus apud Deum iniurias nobis illatas de- 
ploramus. Quanquam ego nonu ita subtiliter distinguo, vel saltem 
aliam distinctionem magis probo. Ilooctvyág sane Graeci vocant 
omne genus orationes: deos autem eas precationum formas, ubi 
certum aliquid petitur. Hoc modo inter se convenirent haec duo 
nomina, tanquam genus et species. "Evrevseg vocare solet Paulus, 
quas alii pro aliis suscipimus preces. Pro quo Latina translatio ha- 
bet Intercessiones, Quanquam Plato in Alcibiade secundo aliter ac- 
Cipit, nempe pro se ipso certam precationem concipere. . In ipsa 
autem libri inscriptione e& compluribus locis satis quod dixi osten- 
dit zgoceuyr» nomen esse generale. Sed ne plus aequo laboremus in 
re non necessaria, Paulus (meo iudicio) simpliciter iubet, quoties 
publicae orationes habentur, supplicare et deprecari pro omnihus, 
etiam qui in praesentia nihil nobiscum habent coniunctionis, Ne- 

ue tamen supervacua. est verborum congeries: sed mihi videtur 

aulus consulto tres voces in eundem finem simul coniungere, ut 
precandi studium et assiduitatem magis commendet, ac vehemen- 
tius urgeat, Scimus enim, quanta sit in hoc pietatis officio nostra 
segnities, Nihil igitur mirum, si eam pluribus stimulis excitet Spi- 
ritus sanctus per os Pauli. In Gratiarum actione nihil est obscurum, 
Nam quemadmodum vult infidelium salutem commendari Deo, ita 
et propter laetos eorum ac prosperos successus gratias agi. Ista 
enim admirabilis Dei bonitas, quam quotidie ostendit, quum solem 
suum oriri facit super bonos et malos (Matth. 5, 45.), digna est 
quam laude prosequamur:.et caritas nostra usque ad indignos ex- 
tendere se debet. 


,. 9 Pro Regibus. Nominatim de Regibus meminit, et magistra- 
tibus reliquis, quia.prae aliis exosi esse poterant apud Christianos. 

Quotquot enim erant illo tempore magistratus , totidem erant quasi 
iurati Christi hostes, Poterat igitur obrepere ista cogitatio, non 
esse pro illis orandum, qui totas wires opesque suas conferrent ad 
oppugnandum Ghristi regnum, cnius propagatio in primis' optanda 
est. Occurrit autem Apostolus, ac diserte iubet pro illis etiam pre- 
cari. Et certe non efficit hominum pravitas, quominus amanda sit 
Dei institutio. Proinde quum magistratus ac principes Deus ad con- 
servationem humani generis creaverit, utcunque multi degenerent 
a divina ordinatione, non tamen cessare propterea debemus, quin 
et.aniemus quod Dei est, et salvum cupiamus. Haec causa est, cur 
debeant fideles, in quacunque regione degant, non modo legibus et 
magistratuum imperio parere, sed in suis etiam precibus eorum sa- 
lutem commendare Deo. Dicebat Israelitis Ieremias (29, 7.): Orate. 
pro pace Babylonis, quoniam in pace eius pax vestra, Haec uni- 
versalis est doctrina ,- ut ordinatas a Deo potestates cupiamus salvas 
et pacatas stare. Ut placidam. Proposita utilitete stimulum no- 
bis addit. fructus enim enumerat, qui ex principatu rite composito 
nohis proveniunt, Primus est tranquilla vita. gladio enim sunt ar- 
mati magistratus, ut nos in pace contineant. Nisi compescerent 
improborum audaciam, latrociniis et caedibus omnia essent plena. 
Haec igitur pacis tuendae ratio, quum unicuique redditur quod suum 
est, nec impune grassatur potentiorum violentia. ^ Secundus fructus 
est pietatis conservatio: dum scilicet incumbunt magistratus ad fo- 
vendam religionem, ad asseréendum Dei cultum, ad sacrorum reve- 
rentiam exigendam, Tertius est cura publicae honestatis, Nam hoc 
etiam fit magistratuum beneficio, ne ad belluinas foeditates se ho- 
mines prostitnant, aut indecore lasciviant: sed potius vigeat mode- 
stia et moderatio. Haec tria si tollantur, qualis erit humanae vitae 
status?  Siqua ergo-vel publicae tranquillitatis, vel pietatis, vel ho- 
nestatis cura nos tangit: meminerimus eorum quoque habendam esse 
curam, quorum ministerio tam praeclara bona ad nos perveniunt, 
Unde colligimus omnis humanitatis expertes esse fanaticos homines, 
nec aliud quam feram barbariem spirare, qui magistratus e medio 
sublatos cupiunt. Quantum enim haec discrepant, ut vigeat ius et 
honestum, ut floreat religio, orandum esse pro Regibus: et non 
modo regni nomen, sed totam politiam religioni esse adversam ? 
Atqui prioris sententiae auctorem habemus Spiritüm Dei: secundam 
ergo a diabolo esse oportet. Si roget quispiam, an etiam pro Regi- 
bus orandum sit, a quibus nihil tale percipimus: respondeo, huc 
tendere vota nostra, ut Spiritu Dei gubernati bonorum, quibus an- 
tea nos privabant, ministri nobis esse incipiant. Non ergo pro iis 
tantum , qui iam digni sunt, orare nos decet; sed rogandus Deus, ut 
ex malis bonos faciat. 'Tenendum enim semper istud principium, 
tam ad religionis quam ad tranquillitatis et honestatis publicae cu- 
stodiam destinatos esse a Deo magistratus, non aliter quam terra 
procreandis alimentis ordinata est. Quemadmodum itaque pro pane 
quotidiano orantes Deum rogamus, ut terram sua benedictione foe- 
Cundet: sic in illis prioribus beneficiis ordinarium medium, quod 
sua providentia constituit, respicere debemus. Huc accedit, quod, 
si beneficiis istis, quorum dispensationem magistratibus Paulus as- 
signat, destituimur, id contiugit nostra culpa. Inutiles enim ma- 
gistratus nobis reddit ira Dei, non secus ac terram sterilem. Quare 
nostrum est eiusmodi flagella deprecari, quae peccatis nostris irro- 
gantur, Praeterea hic officii sui vicissim admonentur principes, et 
quicunque magistratum gerunt. Neque enim satis est, si ius cuique 
suum reddendo iniurias omnes cóerceant, pacemque foveant: nisi et 
religionem promovere, et honesta disciplina mores componere stu- 
deant. Neque enim frustra hortatur David (Psal. 2, 12.), ut Filium 
osculentur: nec frustra lesaias (49, 23.) denuntiat fore Ecclesiae nu- 
16 

tritios. Quare non est quod sibi blandiantur, si ad cultum Dei as- 
serendum adiutores se praebere neglexerint. 


8. Hoc enim bonum est. Postquam utile esse docuit quod prae- 
cipiebat, iam validius argumentum proponit, Deo ita placere. nam 
ubi constat de eius voluntate, instar omnium rationum esse nobis 
debet. Bonum accipit prò recto et legitimo. Quia autem Dei vo- 
luntas regula est, ad quam exigenda sunt officia nostra omnia: re- 
ctum inde esse probat, quia Deo acceptum est. Locus notatu ap- 
prime dignus: unde et generalis doctrina elicitur, veram demum re- 
gulam bene riteque agendi esse, respicere ad Dei placitum, neo 
aliud suscipere nisi quod probat: et lex etiam pie orandi statuitur, 
ut praeeuntem sequamur Deum, utque omnes nostrae preces ad eius 
nutum et praescriptum sint compositae: quae ratio si valuisset, non 
tot hodie corruptelis scaterent preces in Papatu. Unde enim quaeso 
probabunt, Deo se auctore ad mortuos patronos confugere? deinde 

ro mortuis intercedere? Denique quid in tota sua precandi forma 
beo placere ostendent? Sequitur deinde huius etiam secundi mem- 
bri confirmatio: quia velit Deus omnes homines salvos facere. 
Quid autem magis aequum quam ut huic Dei decreto vota nostra 
subserviant? Postremo antem Deo cordi esse omnium salutem de- 
monstrat, quia omnes ad veritatis suae agnitionem vocet. argumen- 
tum est a posteriori. Nam si Dei potentia est Evangelinm in salu- 
tem omni credenti (Rom. 1, 16.): certum est invitari omnes ad spem 
vitae aeternae, quibus Evangelium offertur. Denique sicut vocatio 
documentum est arcanae electionis, ita quos facit Deus Evangelii sui 

articipes, eos ad salutis possessionem admittit: quia Evangelium 
iustitiam Dei nobis revelat, quen certus est in vitam ingressus. Hinc 
apparet, quam pueriliter hallucinentur, qui locum hunc praedesti- 
nationi opponunt. Si Deus, inquiunt, omnes indifferenter vult sal- 
vos fieri, falsum est alios ad salutem, alios ad exitium aeterno eius 
consilio esse praedestinatos. Aliquid forte dicerent, si Paulus hic 
de singulis hominibus ageret: quanquam tunc quoque non deesset 
solutio. Nam etsi Dei voluntas non ex occultis ipsius iudiciis aesti- 
manda est, ubi externis signis eam nobis patefacit: non tamen pro- 
pterea sequitur, quin constitutum intus habeat quid de singulis ho- 
minibus fieri velit. Caeterum id, quia nihil ad praesentem locum 
facit, praetereo. nam Apostolus simpliciter intelligit, nullum mundi 
vel populum, vel ordinem a salute excludi: quia omnibus sine ex- 
ceptione Evangelium proponi Deus velit, Est autem Evangelii prag- 
dicatio vivifica, merito itaque colligit, Deum omnes pariter salutis 
participhtione dignari. At de hominum generibus, non singulis per- 
sonis, sermo est. nihil enim aliud intendit, quam principes et ex- 
traneos populos in hoc numero includere. Quod autem his quoque 
Evangelii doctrinam communem esse velit Deus, constat ex testi- 
moniis iam citatis, et similibus. Neque enim de nihilo dictum est 
(Psal. 2,10.); Nunc Reges intelligite. Item eodem Psalmo: Dabo 
Gentes tibi in hereditatem, et in possessionem terminos terrae, In 
summa, indicare Paulus voluit, non esse considerandum, quales 
tunc essent principes, sed quales esse Deus vellet. Est autem offi- 
cium caritatis, quoscunque vocatione sua complectitur Deus, eo- 
rum salutis curam studiumque suscipere, idque piis votis testari. 
Atque huc pertinet, quod Deum: vocat nostrum Salvatorem. Unde 
enim nobis salus, nisi ex gratuita Dei beneficentia? Atqui Deus 
idem, qui iam nos salutis fecit compotes, ad eos quoque gratiam 
suam extendere aliquando poterit. Qui iai nos ad se traxit, pote- 
rit illos nobiscum adducere. Facturum autem pro confesso sumit: 
koe Prophetarum vaticiniis ita praedictum erat de universis tam or- 

inibus quam nationibus, 

6. Unus enim Deus, unus et Mediator Dei et hominum, 
homo Christus lesus, 6. Qui dedit semetipsum pretium 
redemptionis pro omnibus, ut esset testimonium temporibus 
suis, 7. In quod positus sum praeco et Apostolus. verita- 
tem dico in Christo, non mentior, Doctor Gentium in fide 
et veritate, 


5. . Unus Deus, Parum valida in speciem foret haec ratio, Deum 
ideo velle omnes salvos esse, quia' unus est: nisi a Deo ad homines 
transitus fieret, Chrysostomus, et post eum alii sic accipiunt: non 
esse plures deos, sicuti idololatrae comiminiscuntur, Sed aliud fuisse 
Pauli consilium arbitror: ut hic sit tacita comparatio unius Dei cum 
toto mundo diversisque nationibus, ex qua nascitur mutuus respectus, 
Quemadmodum ad Romanos, capite 3,29: Numquid Iudaeorum Deus 
tantum? annon et Gentium? imio unus Deus, qui iustificat Circum- 
cisionem ex fide, et Praeputium per fidem. Ergo utcunque in homi- 
nibus tunc esset diversitas, quia multi ordines alieni erant:a fide 
multaeque gentes: ad unitatem Dei fideles revocat Paulus, ut sciant 
cum omnibus sibi esse coniunctionem, quia unus sit omnium Deus: 
ut sciant non in perpetuum a spe salutis exclusos, qui sub eiusdem 
Dei sunt potestate, Idem sibi vult quod de uno Mediatore continuo 
subiicit; nam sicuti unus est Deus omnium creator et pater, ita uni- 
cum Mediatorem esse dicit, per quem accessus nobis ad Deum patet: 
atque hiíínc Mediatorem non uni tantum genti vel paucis hominibus 
certae conditionis esse datum, sed omnibus: nam sacrificii, quo pec- 
cata expiavit, fructum ad omnes pertinere, imo quoniam magna pars 
mundi se tunc alienaverat a Deo, Mediatoris diserte meminit, per 
quem appropinquant, qui longe distabant. Particula universalis sem- 
per ad hominum genera referri debet, non ad personas: ac si dixis- 
set, non solos Iudaeos, sed Gentiles quoque: non solos plebeios, sed 
etiam principes redemptos esse morte Christi. Quum itaque commune 
mortis suae beneficium omnibus esse velit, iniuriam illi faciunt, qui 
Opinione sua quempiam arcent a spe salutis. Homo Iesus. Homi- 
nem dum práedicat, non negat esse Deum: sed quum vinculum no- 
tare vellet nostrae cum Deo coniunctionis, humanae potius naturae 
meminit, quam Divinse. quod sedulo observandum est, Hinc enim 
factum est ab initio, ut homines sibi hos vel illos fingendo mediato- 
res longius a Deo recesserint, quia hoc errore praeoccupati, Deum 
procul abesse, quo se verterent nesciebant, Huic malo Paulus mede- 
tur, quum nobis Deum quasi praesentem sistit, quia ad nos usque 
descendit, ne supra nubes quaerendus esset. Idem ergo hic dicitur 
quod ad Hebraeos capite 4, 15: Non habemus Pontificem, qui com- 
pati infirmitatibus nostris nequeat: quum tentatus fuerit per omnia. 
Et sane si id omnium animis insideret, porrigi nobis fraternam: ma- 
num a Filio Dei, et naturae societate nobis coniunctum, ut nos ex 
hac nostra tam abiecta conditione in coelum usque attollat: quis non 
rectam hanc viam tenere mallet, quam in deviis salebris vagari? 
Proinde quoties orandus est Deus, si in mentem venit sublimis illa 
et inaccessa maiestas, ne eius formidine absterreamur: simul occur- 
rat etiam homo Christus, qui comiter nos invitat, nosque veluti manu 
prehensat, qui Patrem ex formidabili ac tremendo propitium et faci- 
.lem nobis reddat. Haec sola clavis est, qua nobis ianua coelestis 
regni reseratur, ut appareamus cum fiducia in Dei conspectum. Pro- 
inde etiam videmus Satanam omnibus saeculis huuc lapidem volvisse, 
ut inde homines averteret. Omitto quam variis artibus ante Christi 
adventum distraxerit hominum mentes ad media commihiscenda, qui- 
bus ad Deum pervenirent, lam ab Ecclesiae Christianae exordio, 

quum nuper apparüisset Christus cum tam praeclaro pignore, et ad. 
huc in terris ex eius ore suavissima illa vox propemodum resonaret: 
Venite ad me omnes (Matth. 11, 28.) etc. erant tamen quidam fallen- 
di artifices, qui Angelos pro mediatoribus obtruderent ipsiüs loco: 
quemadmodum ex epistola ad Colossenses (2, 18.) colligere promptun 
est. Sed quod tunc clanculum moliebatur Satan, sub Papatu eo us- 
que perduxit, ut vix millesimus quisque mediatorem Christum, vel 
titulo tenus agnosceret. Atque ita -sepultum erat nomen, ut res ma» 
gis esset ignota, Nunc postquam sanos piosque doctores excitavit 
Deus, qui tanquam postliminio revocare in hominum memoriam stu- 
duerunt quod unum ex notissimis fidei nostrae principiis esse debue- 
rat: omnia excogitant Romanenses sophistae, quibus rem clarissi- 
mam obscurent. Primum ita illis nomen est invisum, ut, si quispiam 
Christi mediatoris faciat mentionem praeteritis sanctis, mox suspi- 
cione gravetur haereseos. Quia autem repudiare in totum non au- 
dent, quod hic a Paulo docetur, insulso commento eludunt; unum 
vocari, non solum. Quasi unum ex magna turba Deum nominaverit, 
Cohaerent enim haec duo membra: Unum esse Deum, et unum Me- 
diatorem. Quare qui Christum unum aliquem ex multis faciunt, 
idem ad Deum quoque trahant oportet, An eo prorumperent impus 
dentiae, nisi caecus furor ad opprimendam Christi gloriam eos rapta- 
yet? Alii sibi videntur acutiores, dum Christum unicum: statuunt Me- 
diatorem redemptionis: sanctos autem intercessionis mediatores no- 
minant. Atqui horum quoque insulsitatem coarguit loci circumstan- 
tia, quandoquidem hic de precibus ex professo tractatur. Pro omni- 
bus, inquam, orare, Spiritus praecipit, quia unicus noster Mediator 
omnes ad se admittat: sicuti morte sua omnes reconciliavit Patri, 
Et adhuc Christiani censeri volunt, qui tam sacrilega audacia Chri- 
stum spoliant suo honore. Obiicitur tamen quod. speciem repugnan- 
tiae habeat; nam hoc ipso loco Paulus iubet nos pro. aliis interce- 
dere: quod ad Romanos cap. 8, 94. Christo quasi proprium assignat. 
Respondeo, sanctorum intercessiones, quibus se mutuo iuvant, apud 
Deum minime obstare, quominus tamen unicum omnes intercessorem. 
habeant. Nemo enim vel pro se, vel pro alio, nisi Christi patroci- 
nio fretus, exauditur. Quod itaque alii pro aliis intercedimus , adeo 
non tollit unicam Christi intercessionem, ut inde maxime pendeat, 
eoque referatur. Putabit quispiam, nos igitur posse facile conciliari 
enm Papistis, si unicae Christi intercessioni subiiciant quascunque 
ipsi sanctis tribuunt, Non ita est: nam ideo transferunt intercedendi 
officium ad sanctos, quoniam alias destitui nos advocato fingunt. Hoc 
est vulgare inter ipsos principium, nos patronis opus habere, quia 
indigni sumus, qui per nos appareamus in Dei conspectum, Ita lo- 
quendo Christum honore suo privant. Deinde exsecranda est blas- 
phemia, affingere sanctis dignitatem, quae nobis apud Deum gratiam 
conciliet. a quo tam longe absunt tam Prophetae omnes quam Apo- 
stoli et Martyres, usque ad ipsos Angelos, ut patrono ipsi quoque eo- 
dem nobiscum opus habeant. Deinde merum est figmentum, natum 
in eorum cerebris, mortuos pro nobis intercedere. Ergo in eo fun- 
dare preces nostras, est fidem penitus a Dei invocatione avellere. 
Atqui Paulus regulam Dei rite invocandi praescribit, fidem ex verbo 
Dei conceptam, Rom, cap, 10, 17, Merito itaque repudiamus quod 
curiosi homines extra Dei verbum imaginantur. Sed ne prolixior sim 
quam loci expositio flagitat, summa sit, Christo uno fore contentos, 
qui vere didicerint eius officium: mediatores sibi propria libidine fabri- 
care eorum esse, qui nec Deum nec Christum noverunt, Unde constituo, 
Papistarum doctrinam, quae et Christi patrocinium obscurat imo fere 
sepelit, et fictitios inducit patronos absque ullo Scripturae testimonio: 
tum impiae diffidentiae, tum etiam impiae temeritatis plenam esse. 

6.' Qui dedit semet ipsum. Non est.supervacua hoc loco Redem- 
ptionis commemoratio. Sunt enim res necessario coniunctae, sacri- 
ficium mortis Christi, et perpetua intércessio (Psal. 10, 14.) : suntque 
duae sacerdotii partes. nam hac significatione sacerdos noster Chri- 
stus vocatur (Hebr, 7, 17.), quod semel peocata nostra morte sua ex- 
piavit, ut Deum nobis propitium redderet: et nunc sanctuarium ooeli 
ingressus, ad impetrandam nobis gratiam coram Patre apparet, ut 
eius nomine exaudiamur, Quo melius detegitur sacrilega Papistarum 
impietas, qui, dum in hoc officio sanctos, qui mortui sunt, Christo 
socios adiungunt; simul ad eos transferunt sacerdotii gloriam. Lege 
quartum caput ad Hebraeos circa finem, et initium quinti: reperies 
quod dico, intercessionem , qua propitiatur nobis Deus, in sacrificio 
fundatam esse, quin etiam tota veteris sacerdotii ratio hoc demon- 
strat. Sequitur ergo, nihil ex officio intercedendi a Christo trans- 
scribi posse ad alios, quin sacerdotii titulo nudetur. Praeterea quum 
&rrzílvrpory appellat, alias omnes satisfactiones evertit. nanquam 
non me latet Papistarum argutia: fingunt enim redemptionis pre- 
tium, quod morte sua persolvit Christus, in Baptismo nobis applicari, 
ut deleatur eriginale peccatum: postea satisfactionibus nos reconci- 
liari Deo. Hoc modo, quod erat universale et perpetuum beneficium, 
ad exiguum tempus et speciem unam restringunt, Sed plenam huius 
rei tractationem ex Institutione pete. Ut esset testimonium, Hoo 
est, ut haec gratia patefieret tempore constitnto, Dixerat Pro 
omnibus, quae particula quaestionem movere poterat, cur ergo pe- 
culiarem unum populum elegisset Deus, si omnibus communiter se 
propitium Patrem exhibeat, ac una omnibus communis erat redem- 
ptio in Christo? Huic quaestioni ansam praecidit, quum revelandae 
gratiae opportunitatem refert ad Dei consilium. Nam si hyeme non 
miramur emarcidas arbores, agros nive coopertos, prata gelu rigen- 
tia; feris temperie revirescere, quae ad tempus quodammodo emor- 
tua fuerant, quia ordinatae sunt a Deo temporum vices: cur non 
ipsius providentiae in aliis idem iuris concedemus? an propterea 
Deum inconstantiae arguemus, quia quod semper apud se. decretum 
fixumque habuit suo tempore profert in medium? - Quare etsi hoc 
repentinum mundo accidit et minime exspectatum , quod Christus Iu- 
daeis ac Gentibus promiscue redemptor apparuit: ne tamen putemus 
subitum hoc fuisse Deo: sed potins admirabili eius providentiae disca- 
mns subiicere sensus omnes nostros, lta fiet, ut nihil, quod ab ipso 
prodierit, nobis non sit maxime tempestivum, Ideo frequenter apud 
Paulum occurrit haec admonitio: praesertim quum de Gentium voca- 
tione agitur, quae sua novitate multos tune percellebat, et quasi red- 
debat attonitos. Quibus hac solutione non satisfit, Deum occulta sua 
sapientia distribuisse temporum vices: hi aliquando experientur, quo 
tempore otiosum fuisse putant, fabricasse inferos curiosis, 


7. In quod positus sum. Ne temere (ut multi solent) de re sibi 
parum comperta asserere videatur, se ad hoc praedicat divinitus or- 
dinatum, ut Gentes, prius a regno Dei alienas, ad Evangelii partici- 
pationem adducat. Nam Apostolatus eius ad. Gentes certum erat 
Divinae vocationis fundamentum. Et ideo tantopere in ipso asseren- 
do laborat: ut certe apud multos non absque difficultate recipiebatur, 
Iusiurandum quoque vel obtestationem adhibet, ut in re maxime se- 
ria , doctorem se esse Gentium; idque in fide et veritate. quae due 
bonam conscientiam significant, sed eam quoque fultam esse oportet 
certitudine Divinae voluntatis. Proinde nontantum sincero affectu se 
Gentibus Evangeligm praedicare intelligit: sed etiam sana et intrepida 
conscientia, eo quod nihil agat nisi Dei mandato. 

8. Volo igitur orare viros in omni loco, sustollentes 
puras "manus, absque ira et disceptatione. 9. Consimiliter 
et mulieres in amictu decoro cum verecundia et temperantia 
ornare Semetipsas, nop tortis crinibus, aut auro,.aut mar— 
Baritis, aut vestitu sumptuoso: 10. Sed quod decet mulie— 
res profitentes pietatem per bona opera. 


8. Volo igitur etc. Pendet haec illatio ex proxima sententia. 
nam, ut in epistola ad Galatas (4, 5.) vidimus, Spiritu adoptionis 
praeditos esse nos oportet, ut Deum rite invocemus. Postquam ergo 
Christi gratiam omnibus exposuit, ideoque se Gentibus datum esse 
Apostolum meminit, ut eodem redemptionis beneficio promiscue cum 
Iudaeis fruerentur: omnes pariter ad orandum invitat. Fides enim 
invocationém parit. Unde ét ad Romanos capite 15, 9. Gentium vo- 
cationem probat istis testimoniis (Psal. 67, 5.): Exsultent Gentes cum 
populo eius, Item (Psal. 117, 1.): Omnes Gentes laudate Dominum, 
ltem (Psal. 18, 50. 1I. Sam. 22, 50.): Confitebor tibi inter Gentes. 
Valet enim reciprocum argumentum a fide ad invocationem, et ab 
invocatione ad fidem , tanquam a causa ad effectum, et ab effectu ad 
causam; quod observatione dignum est, quia inde admonemur, Deum 
se nobis patefacere verbo suo, ut a nobis invocetur: et hoc praeci- 
puum esse exercitium fidei. Quare particnla in omni loco per- 
&eque hic valet atque initio prioris ad Corinthios (2, 1.): ut nullum sit 
iam discrimen inter Gentilem et Iudaeum, inter Graecum et Barba- 
rum, quia Deus communis est omnium Pater, et iam in Christo im- 
pletum sit, quod vaticinatus erat Malachias, non modo in Iudaea, 
sed in toto orbe offerri Deo pura sacrificia. Sustollentes puras ma- 
nus. Acsi diceret: modo adsit bona conscientia, nihil obstare quo- 
minus ubique invocent Deum omnes Gentes. Sed rei loco signum 
posuit: nam purae manus sunt puri cordis indices. quemadmodum 
e converso lesaias (1, 15.) exprobrat Iudaeis, quod manus ad Deum 
sanguinolentas extollant, dum invehitur in eorum crudelitatem. 
Porro ceremonia haec usitata fuit omnibus saeculis, quia natura hic 
nobis ingenitus est sensus, quum Deum quaerimus, sursum aspicere. 
adeoque semper valuit, ut ipsi quoque idololatrae, quum alioqui Deum 
affigerent ligneis et lapideis simulacris, morem tamen in coelum tol- 
lendi manus retinerent. Discamus ergo ceremoniam esse verae piee 
tati congruentem, modo respondeat, quae per eam figuratur veritas: 
nempe ut admoniti, Deum in coelo quaerendum esse, primum de ipso 
terrenum vel carnale nihil imaginemur: deinde exuamus affectus car- 
nales, nequid impediat, quominus animi nostri supra mundum assur- 
gant. Xdololatrae vero et hypocritae manus inter orandum attollendo 
simiae sunt: quia dum externo symbolo profitentur se mentes sursum 
habere erectas, priores in ligno et lapide haerent, quasi illic inclu- 
sus esset Deus: secundi aut inanibus curis, aut pravis cogitationibus 
impliciti, in terra iacent: proinde contrario gestu tesiimonium ad= 
versum se ferunt. Absque ira. Nonnulli fremitum indignationis 
exponunt, dum secum tumultuatur conscientia et quasi cum Deo ex- 
postulat: quod accidere solet, quum res adversae gravius nos .pre- 
munt. Tunc enim aegre ferimus, non statim Deum nobis succurrere, 
et impatientia turbamur.  Concutitur etiam fides variis insultibus; 
nam quià non apparet eius auxilium, obrepunt nobis dubitationes, an 
curam nosiri habeat, an salvos velit necne, et similes. Talem con- 
sternationem haesitantis animi disceptaiionis voce notari putant. Ita 
secundum eos sensus esset, pacata conscientia gt intrepida fiducia 
orandum esse, Alii (ut Chrysostomus) requiri putant non tam erga 
Deum quam homines placidos animos, et omni perturbatione vacuos, 

quia nihil est quod puram Dei invocationem magis impediat, quam 
xixae et contentiones, Unde etiam iubet Christus (Matth. 5, 24.) , si- 
quis dissideat cum fratre, prius reconciliari quam munus ad altare 
offerat. Horum utrumque verissimum esse fateor: sed dum praesen- 
tis loci circumstantiam expendo, non dubito quin respexerit Paulus ad 
disceptationes, quae inde oriebantur, quod Iudaei Gentes sibi aequari 
indignabantur, et ideo controversiam movebant de earum vocatione: 
imo eas repudiabant, arcebantque a gratiae consortio. Vult ergo 
Paulus, sedatis eiusmodi contentionibus, omnes ubivis gentium ao 
terrarum Dei filios unanimes orare. Quanquam nihil prohibet, quin 
ex particulari sententia eliciamus generalem doctrinam. 


9. 'Consimiliter et mulieres, “Quemadmodum viros iussit tollere 
puras manus, ita nunc praescribit qualiter mulieres ad rite orandum 
Comparatas esse deceat. Ac videtur inter virtutes, quas commendat, 
et externam ludaeorum sanctificationem tacita subesse antithesis, 
Nam innuit nullum esse profanum locum, et unde non ad Deum ac- 
cessus pateat, modo suis vitiis non arceantur tam viri quam mulieres, 
Porro sumpta occasione vitium, quo fere laborare solent mulieres, 
corrigere voluit. Fieri quoque, potest ut Ephesi, in urbe opulenta et 
celebri emporio, magis grassatum sit, Est autem nimia ornatus cura 
et cupiditas: vult ergo ut ad pudorem et temperantiam compositus sit 
earum ornatus. Nam inde luxuria et immodicus sumptus, vel quod 
superbiae, vel quod lasciviae causa ostentare se appelunt. Atque 
inde petenda est regula mediocritatis. Nam quia res est indifferens 
vestitus (ut sunt res omnes externae), difficile est praescribere certum 
modum, quousque liceat. Magistratus quidem leges sumptuarias ferre 
poterit, quibus libidinem utcunque coerceat: sed pii doctores, quo- 
rum est regere conscientias, semper debent usus legitimi finem respi- . 
cere, Ita hoc saltem erit extra controversiam , quicquid non est cum 
pudore et temperantia consentaneum in vestitu, esse improbandum, 
Quanquam ab affectu semper est incipiendum. nam ubi intus regnat 
prolervia, illic nullus pudor: ubi regnat intus ambitio, illic nulla 
modestia in externo vestitu extabit. Sed quia hypocritae vitiosos suos 
affectus quibuscunque possunt coloribus fucare solent, necessario pro- 
trahendi sunt ad id quod apparet. Magnae improbitatis erit negare, 
honestis et castis mulieribus pudorem convenire, tanquam proprium 
et perpetuum ornamentum: similiter moderationem ab omnibus ser- 
vandam esse. Quicquid,ergo erit his contrarium , frustra excusabunt, 
Certas deinde species excessus nominatim reprehendit: ut sunt capilli 
complexi, margaritae, et aurea monilia: non quod vetitus sit in to- 
tum auri vel margaritarum usus, sed quod haec, ubicunque refulgent, 
secum fere trahunt alia mala, quae dixi, et ex ambitionis fonte nascun- 
tur aut impudicitiae. ! 

10. Quod decet mulieres. Nam certe cultum honestae et piae 
mulieris a meretricio differre oportet. Illae autem sunt discretionis 
motae, quas posuit, deinde si operibus testanda est pietas, in vestitu 
etiam casto apparere haec professio debet. 


11. Mulier in quiete discat, cum omni subiectione. 
12: Docere autem mulieri non permitto, neque auctoritatem 
sibi sumere in virum: sed quietam esse. 13. Adam enim 
creatus fuit prior, deinde Eva. 14. Et Adam non fuit de- 
ceptus: sed mulier decepta, transgressionis rea fuit. 
15. Servabitur autem per generationem, si manserint in 
fide, et caritate, et sanctificatione, cum temperantia. 

11. Mulier in quiete. ` Postquam de vestitu loquutus est, nunc ad- 
dit qua se modestia gerere in sacro coetu debeant mulieres, Ac pri» 
mum iubet eas placide discere: nam quies silentium significat, ne 
loquerídi vices sibi usurpent in publico. quod statim clarius exponit; 
dum eas vetat docere. Non ut illis auferat munus instituendae fami- 
liae, sed tantum ut a munere docendi arceat, quod solis viris Deus 
mandavit, qua de re tractavimus in epistola ad Corinthios priore. Si- 
quis Deboram et similes obiiciat, quas aliquando gubernando populo 
Dei mandato praefectas legimus: responsio est facilis, extraordinariis 
Dei factis non everti communem politiam, cui nos voluit alligatos, 
Ergo si aliquando prophetandi et docendi locum tenuerunt mulieres, 
idque Dei Spiritu excitatae: potuit hoc qui ab omni lege immunis est. 
sed quia hoc singulare est, non pugnat cum perpetua et usitata poli- 
tia, Addit quod proximum est officio docendi: ne sibi auctoritatem 
$umant in viros. Nam ista est ratio, cur docere prohibeantur: quia 
hoc non patitur earum conditio, Subiectae enim sunt; docere autem 
est potestatis, vel superioris gradus, Quanquam videtur ratio|non sa- 
tis firma: quum Prophetae quoque et doctores Regibus sint subiecti, 
aliisque magistratibus, Respondeo, nihil esse absurdi quin praesit 
aliquis et simul pareat, secundum diversos respectus: sed in muliere 
id non valet, quae non natura (hoc est, ordinaria Dei lege) ad paren- 
dum nata est. Nam yvrcixoxparít» omnes prudentes semper instar 
portenti repudiarunt. Quare coelum quodammodo terrae miscebitur, 
si docendi ius arripiant mulieres, lubet ergo eas quiescere: hoc est 
&e continere intra suum ordinem. 

13. Adam enim creatus. Duas rationes adducit, cur viris mulie« 
xes subesse oporteat: quia et hanc legem Deus imposuit ab initio, et 
poenam quoque mulieri inflixit, Docet igitur, etiamsi in prima et 
originali integritate stetisset humanum genus, ita ferre genuinum na- 
turae ordinem, qui a Dei praescripto fluxit, ut mulieres subiectae 
sint. Neque obstat quod Adam a prima dignitate excidens imperio se 
ipse privavit. nam in ruinis, quae peccatum sequutae sunt, manent 
&dhuc quaedam Divinae benedictionis reliquiae: et mulieri sua culpa 
prodesse non debuit. Quod tamen adducit Paulus, mulierem secundo 
loco creatam esse, videtur haec parum valida esse subiectionis ratio; 
nam et Iohannes Baptista tempore Christum praecessit, dignitate ta- 

. men longe inferior, Sed Paulus circumstantias omnes, quae a Mose 
referuntur, tametsi non exprimat, voluit tamen a lectoribus expendi. 
Moses autem docet, ita posteriore loco creatam esse mulierein, ut sit 
quasi viri accessio: et hac lege fuisse viro adiunctam, ut praesto adsit 
ad exhibenda obsequia. Quum ergo non duo capita Deus aequa po- 
testate creaverit, sed viro addiderit adiumentum inferius: merito ad 
illüm creationis ordinem nos Apostolus revocat, in quo relucet aeterna 
et inviolabilis Dei institutio. ` 

14. Et Adam non fuit deceptus. Respicit ad poenam mulieri in- 
flictam (Gen. 3, 16.): Quia obedisti voci serpentis, sub viri potestate 
eris, et ad illum appetitus tuus. Nam quia exitiale consilium dederat, 
digna fuit quae ab alieno iure et arbitrio pendere disceret: quia virum 
abduxerat a Dei imperio, digna fuit qnae, omni libertate privata, sub 
jugum redigeretur. Caeterum non simplicem aut nudam transgres- 
sionis causam hic Apostolus obtendit: sed pronuntiata a Deo senten- 
tia nititur. Quanquam videntur haec duo nonnihil pugnare, quod 
mulieris subiectio poena sit transgressionis, et tamen illi fuerit a crea- 
tiong imposita; nam inde sequitur, prius addictam fuisse servituti, 
quam delinqueret. Respondeo, nihil impedire quominus et naturalis 
ab initio fuerit conditio parendi: et deinde propter peccatum acciden- 
talis serviendi esse coeperit, ut iam minus liberalis sit subiectio, quam 
prius fuisset, ^ Caeterum locus hio quibusdam occasionem praebuit 

ut negarent Adam errore lapsum esse, sed uxoris tantum illecebris 
fuisse victum. Putant igitur mulierem tantum astu diaboli deceptam, 
ut seet virum diis similes fore crederet: Adae vero nihil fuisse per- 
suasum, sed fructum gustasse, ut morem uxori gereret. Atqui hanc 
opinionem promptum est refellere, Nisi enim fidem habuisset Sata- 
nae mendacio, non illi exprobraret Deus: Ecce Adam quasi unus ex 
nobis (Genes. 8, 22.). Sunt aliae rationes quas taceo: quia non longa 
xefutatione indiget error, nulla probabili coniectura iultus, Paulus 
enim suis verbis non significat Adam non eadem implicitum fuisse 
diaboli fallacia: sed tantum causam vel originem transgressionis ab 
Eva profectam esse, : 

15. Servabitur autem. Quia imbecillitas sexus mulieres reddit 
magis suspiciosas et timidas: et talis erat superior sententia, quae 
vehementer percellere et consternare vel maxime viriles animos pos- 
set: ideo adhibita consolatione temperat quod dixit, neque enim nos 
ideo accusat vel coarguit Spiritus Dei, ut pudore confusis insultet ; 
sed prosiratos mox erigit. Poterat hoc (ut iam dixi) exanimare mu- 
lieres, quum sibi imputari audirent totius humani generis exitium, 
qualis enim est hic reatus? praesertim quum in subiectione ira Dei 
assidue versetur ob oculos, Ergo Paulus ut illas soletur, ac suam illis 
conditionem tolerabilem reddat, spem salutis relictam esse admonet, 
micunque sustineant poenam temporalem. Duplex iste consolationis 
fructus notandus est: quod proposita salutis spe retinentur, ne reatus 
sui commemoratione perterritae, in desperationem ruant: deinde quod 
assuefiunt ad tolerandam aequis et tranquillis animis serviendi neces- 
sitatem, ut libenter se viris submittant, quum admonentur hoc gee 
mus obsequii et sibi esse salutare, et Deo acceptum. Si ad operum 
&dstruendam iustitiam hic locus torqueatur , ut faciunt Papistae, sim- 
plex est solutio: quia hic non disputat Apostolus de causa salutis, non 
posse nec debere ex eius verbis colligi quid mereantur opera: sed tan- 
tum ostendi, qua nos vía perducat Deus ad salutem, cui nos sua gra- 
tia destinavit. Per generationem, Ridiculum hoc foret hominibus 
zasutis, Christi Apostolum non modo hortari mulieres ad dandam 
operam procreandae soboli, sed hoc opus tanquam pium et sanctum 
ita urgere, ut rationem esse dicat obtinendae salutis, quinetiam vi- 
demus quibus probris thorum coniugalem infamaverint hypocritae, qui 
sanctiores videri prae aliis omnibus volebant, Sed adversus sannas 
impiorum facilis est defensio. Primum enim non tantum de gignenda 
prole hic tractat Apostolus, sed de perferendis molestiis omnibus, 
quae et durae sunt et multiplices tam in partu quam in educatione 
liberorum, Deinde quicquid hypocritae iudicent, vel mundi sapien- 
tes, pluris hanc obedientiam facit Deus, quum mulier, ad quid vocata 
sit reputans, impositae sibi divinitus conditioni se subiicit, nec tae- 
dium gestationis, nec ciborum fastidium, nec morbos, nec difficulta- 
tem pariendi, imo potius dirum cruciatum, - nec sollicitudinem pro 
foetu, nec alia quae sunt officii sui detrectat, quam si heroicis alio- 
qui virtutibus se ostentaret, Dei interim vocationi obsequi detrectans, 
Adde quod non potuit aptior afferri consolatio, nec efficacior, quam 
si rationem et medium (ut ita loquar) salutis consequendae in ipsa 
poena ostenderet. Si manseritis in fide. Quia vetus interpres Ge- 
nerationem liberorum posuerat, vulgo receptum fuit, ut ad liberos re- 
ferrent hoc membrum. Atqui unica vox est apud Paulum, rexvoyov(a. 
Proinde ad mulieres referri necessarium est, Quod autem plurale 
verbum est, nomen vero singulare, nihil habet incommodi, Siqui- 
dem nomen indefinitum, ubi scilicet de omuibus communis est sermo, 
vim collectivi habet: ideoque mutationem numeri facile patitur, Por- 
ro ne totam mulierum virtutem in coniugalibus officiis includeret, 
continuo post etiam maiores adiicit virtutes, quibus pias mulieres ex- 

cellere convenit, ut a profanis differant. Imo tunc demum generatio 
gratum est Deo obsequium, qnum ex fide et caritate procedit. His 
duobus adiungit sanctifíc&;ionem, quae totam vitae puritatem con- 
tinet, dignam Christianis mulieribus, Postremo sequitur temperan- 
tia, cuius paulo ante meminerat, de vestitu loquens: sed nunc eam 
latius ad alias vitae partes extendit, 


Car. III. 


1. Certus Sermo, Siquis episcopatum appetit, praeclarum 
opus desiderat. 2. Oportet ergo Episcopum irreprehensi- 
bilem esse, unius uxoris maritum, sobrium, temperantem, 
compositum (vel honestum), hospitalem, aptum ad docen- 
dum, 3. Non vinolentum (vel Feroe, non percussorem, 
non turpiter lucri cupidum, sed aequum, alienum a pugnis, 
alienum ab avaritia. 4. Qui domui suae bene praesit, qui 
filios habeat in subiectione, cum omni reverentia. 5. Quod 
siquis propriae domui praeesse non novit, Ecclesiam Dei 
quomodo curabit? 6. Non novitium, ne inflatus in con- 
demnationem incidat diaboli. 7. Oportet autem illum et 
bonum testimonium habere ab extraneis: ne in probrum in- 
cidat et laqueum diaboli. 


1. Certus sermo. Quod Chrysostomus clausulam esse putat su~ 
erioris doctrinae, mihi non placet, Solet enim Paulus hanc formu- 
am praefando magis usurpare. deinde non erat illic tantae affirma- 
iionis usus: quod autem nunc dicturus est, plus habet aliquanto pon- 
deris. Sit igitur praefatio ad notandam rei gravitatem habita, quia 
iam Paulus novum sermonem ingreditur de Pastoribus creandis, et or- 
dinando Ecclesiae regimine. Siquis episcopatum, Quoniam mu- 
lieribus interdixerat officium docendi, sumpta inde occasione nunc 
"de episcopatu ipso disserit. primo, quo melius appareat, quam non 
sine causa mulieres admittere noluerit ad tam arduum munus exer- 
cendum; deinde ne solas mulieres arcendo viros omnes promiscue ad- 
miitere videatur: tertio, quia expediebat, Timotheum et alios ad- 
moneri, quanta in eligendis Episcopis religio servanda esset. Talis 
ergo est contextus, mea sententia, ac si diceret Paulus, adeo non 
esse idoneas mulieres obeundae tantae functioni, ut ne viris quidem 
ipsis indiscriminatim patefieri aditum oporteat. Proinde admonet, 
non vulgare esse opus, ut sibi quilibet permittat id suscipere. Nam 
quum dicit x&Aóv, non dubito quin ad vetus proverbinm alludat, quod 
saepius a Platone repetitur, jíazoA« t% x«21«. quo Graeci significant, 
„quae pulchra sunt, eadem ardua et difficilia esse: atque ita difficul- 
tatem cum excellentia coniungit, imo sic argumentatur, non esse 
cuiusvis episcopatu fungi, quia res sit eximia. Iam puto sensum Pauli 
ésse satis perspicuum : quem tamen nemo interpretum assequutus est, 

uod videam. Summa est, habendum esse in recipiendis Episcopis 

electum, quia munus sit laboriosum ac difficile: ac diligenter, qui 
ad illud aspirant, debere secum reputare, an pares futuri sunt feren- 
do tanto oneri. Audax semper est imperitia: et circumspecta rerum 
cognitio modeslum reddit hominem. unde fit ut tanta confidentia 
saepe munus gubernandi ambiant, qui nihil habent vel ingenii, vel 
prudentiae, nisi quod clausis oculis ruunt? Sic dicebat Quintilianus, 
3ndoctos fortius dicere, quum trepident summi oratores, Ut in appe- 

tendo episcopatu eiusmodi temeritatem cohibeat Paulus, admonet 
primo, non otiosam esse dignitatem, sed opus. deinde non quodvis 
opus; sed praeclarum , et ideo arduum, plenumque difficultatis, ut 
est re vera, Neque enim leve est, in tanta administratione susti- 
nere personam Filii Dei, ubi agitur de regno Dei erigendo et pro- 
pagando, ubi de animarum salute cüranda, quas sanguinis sui pre- 
tio Dominus ipse dignatus est, de regenda Ecclesia, quae est Dei 
hereditas. Sed non est hic propositum concionari: et hoc argumen- 
tum rursus attinget Paulus proximo capite. Verum quaeritur an 
ullo modo episcopatum appetere liceat. Videtur enim absurdum ut 
quis voto praeveniat Dei vocationem, Atqui Paulus, dum temera- 
rium desiderium reprehendit, permittere videtur, ut circumspecte 
et modeste quis appetat, Respondeo, si aliis in rebus damnatur am- 
bitio, in episcopatu multo gravius damnandam esse. Atqni Aposto- 
lus de pio desiderio loquitur, quo student sancti homines quicquid 
habent doctrinae conferre ad Ecclesiae aedificationem. Nam si do» 
cendi munus appetere omnino nefas esset, quorsum se discendo 
compararent, qui totam adolescentiam in sacrae Scripturae lectione 
consumunt? annon Theologicae scholae pastorum sunt seminaria? 
Proinde qui ita sunt instituti, non modo licite possunt, sed etiam 
debent, etiam antequam in munus sint cooptati, voluntaria obla- 
tione se ac suam operam sacrare Deo. modo tamen non se ingerant 
ipsi, ac ne voto quidem suo se designent Episcopos: sed tantum pa- 
rati sint ad munus obeundum, si eorum opera flagitetur, Quod si 
legitimo ordine non fuerint vocati, sciant aliter visum esse Deo, 
neque indigne ferant se fuisse aliis posthabitos. Verum ita affecti 
erunt, qui nullo sui respectu Deo et Ecclesiae tantum servire opta- 
bunt: et simul erunt ea modestia, ut minime invideant, si alii tan- 
quam: digniores praeferantur. Si obiiciat quispiam, tantae molis 
esse Ecclesiae regimen, ut horrorem sanis hominibus incutere po-. 
tius debeat quam provocare ad sui desiderium: respondeo, piorum 
desiderium non recumbere in fiduciam propriae industriae aut vir- 
tutis, sed Dei auxilio, a quo nostra est sufficientia: quemadmodum 
alibi tractat Paulus (II. Cor. 3, 5.). Caeterum observandum est quid 
Paulo sit episcopatus: eoque magis, quod veteres suorum temporum 
consuetudine a vero sensu abducti fuerunt. Nam quum Paulus ge- 
neraliter comprehendat omnes Pastores, ipsi Episcopum accipiunt, 
qui ex unoquoque collegio eligebatur, ut fratribus praeesset. Me- 
minerimus ergo perinde valere hoc nomen, aoc si Ministros, vel Pa- 
stores, vel Presbyteros nominasset. 

2. Oportet ergo. lllativa particula expositionem, quam posui, 
confirmat. nam pro muneris dignitate colligit hominem requiri prae- 
ditum raris dotibus, et non quemlibet ex vulgo. Si esset Bonum 
opus, ut habet communis translatio, vel Honestum, ut reddidit 
Erasmus: illatio non quadraret. Vult autem Episcopum esse irrepre- 
hensibilem : pro quo ad Titum qos (Tit. 1, 7.), éréyxAqrorv: utro- 
que nomine significans, non debere ulla infamia notatum esse, quaa 
auctoritatem illi deroget. Neque enim inter homines reperietur, 
qui purus sit omni vitio, sed aliud est, laborare communibus vitiis, 
quae existimationem non laedunt, quia cadunt in homines honestis- 
simos: aliud probrosi esse nominis, vel aliqua turpitudine esse foe- 
datum. Ergo ne auctoritate careat Episcopus, iubet eligi qui sit ho- 
nestae et integrae famae, nullique notabili vitio obnoxius. Porro 
non tantum praescribit Timotheo quales eligere debeat, sed etiam 
singulos admonet, qui ad gradum illum aspirant, ut se vitamque 
suam diligenter examinent. Unius uxoris maritum.  Puerile est 
commentum, interpretari Unius Ecclesiae Pastorem. Receptior est 
altera expositio, debere recipi, qui non fuerít duplici coniugio i:i- 
plicitus, iam tamen caelibem, unica uxore mortua, Sed enim tam 

hic quam primo ad Titum capite verba ita sonant, Qui sit: non au- 
tem, Qui fuerit. Etinfra capite quinto, quum aget de viduis, dis- 
tincte utetur praeteriti temporis participio, Praeterea hoc modo 
pugnaret ipse secum, utpote qui alibi (I. Corinth. 7, 85.) testatur se 
talem nolle iniicere laqueum conscientiis, Sola igitur Chrysostomi 
expositio vera est, polygamiam hic nominatim in Episcopo damna- 
ri, quae tunc apud Iudaeos pro lege fere obtinuerat. Partim hoo 
habebant ex perversa Patrum imitatione (nam qui legebant, Abra- 
. ham, Iacob, Davidem et similes pluribus simul uxoribus fuisse con- 
iugatos, idem sibi quoque licere arbitrabantur): partim hane cor- 
ruptelam ex vicinis gentibus traxerant. nunquam enim apud Orien- 
tales qua decebat religione et fide culta fuerunt coniugia. Quicquid 
sit, polygamia apad eos vulgo invaluerat, Itaque non immerito 
Paulus maculam hanc ab Episcopi persona alienam esse iubet, Ne- 
que tamen eorum opinionem improbo, qui putant Spiritum sanctum 
diabolicae superstitioni voluisse occurrere, quae postea obrepsit. 
, ac si dixisset, adeo non cogendos ad caelibatum Episcopos, ut ma- 
xime pios deceat coniugium. Hoc modo non exigeret ab illis tan- 
quam rem necessariam, sed tantum laudaret tanquam ab officii di- 
gnuitate minime alienam. Simplicius tamen est ac firmius quod iam 
dixi, ab ordine episcopali arceri polygamiam a Paulo, quia signum 
sit hominis libidinosi, et fidem coniugalem non servantis. Verum 
hic obiicitur, non debuisse quod in omnibus est vitiosum, in solis 
Episcopis damnari vel prohiberi, Solutio facilis est, non ideo pro- 
tinus aliis fieri licentiam , quum Episcopis nominatim hoc interdici- 
tur. Neque enim dubium est, quin Paulus in universum damnave- 
rit, quod cum perpetua Dei Lege pugnabat. Fixum enim est decre- 
tum (Genes. 2, 24.) Erunt duo in carnem unam. Sed potuit in aliis 
utcunque tolerare quod in Episcopo nimis turpe, ideoque non fe- 
rendum fuisset. Neque enim hic lex in posterum sancitur, ne Epi- 
scopus, qui unam habet uxorem, secundam aut tertiam inducat: sed 
ab ordine episcopali repellit Paulus, quicunque tale flagitium admi- 
serint. Quod itaque iam factum corrigi non poterat, fert coactus, 
sed non nisi in plebe. Quid enim remedii? an secundas ac tertias 
uxores repudiassent, qui sub Iudaismo in polygamiam se coniece- 
rant? atqui tale repudium non caruisset iniuria. Quod ergo inte- 
grum non erat, intactum reliquit: tantum excepit, nequis Episco« 

us tali macula aspersus esset. — Sobrium. Erasmus reddidit Vigi- 
Lotem. Quando »qq&Àceos Graecis utrumque significat, eligant 
utrum volent lectores. Zwpgova malui reddere T'emperantem, quam 
Sobrium: quia owpeosúvn latius patet quam sobrietas. Compositus 
. est, qui decenter et honeste se gerit." Hospitalitas est erga extra- 

neos: cuius frequentior apud veteres usus fuit. turpe enim fuisset 
honestis hominibus, et praesertim notis, in cauponas divertere. Ho- 
die alia ratio. est tamen semperque erit virtus haec in Episcopo mul- 
tas ob causas necessaria. Adde quod in crudeli piorum vexatione 
necesse fuit multos subinde mutare locum: ideoque domos episcopa- 
les necesse fuit essé exulum perfugia. Imo ecclesias ipsa temporum 
necessitas ad mutuum levamen coegit, ut aliae aliis praeberent ho- 
spitia. Porro nisi in hoc officii genere viam aliis monstrassent Epi- 
scopi, plerique humanitatem illorum exemplo neglexissent: atque 
ita exanimati fuissent miseri exules. Aptum ad docendum, Do- 
ctrinae in epistola ad Titum expressior fit mentio: hic tantum bre- 
viter dexteritatem ponit. Neque enim satis est, siquis recondita 
eruditione polleat, nisi accedat etiam docendi gratia. Multi enim, 
vel quia linguae sunt impeditae, vel quia non satis perspicacis inge- 
nii, vel quia non satis populares, intus suppressum retinent quod 
norunt. Tales sibi (ut aiunt) et Musis canere decet. Qui populi re- 
gendi curam habent ad docendum, appositi sint oportet. - Neque 

vero línguae tantum volubilitas hic requiritur: nam plerosque vide- 
mus disertos, quorum prompta loquacitas nihil habet aedificationis: 
sed potius commendatur prudentia, ut scite ad usum populi accom- 
modetür Dei verbum. Operae pretium autem est reputare, quam 
nihil ad se pertinere ducant Papistae, quicquid Apostolus praescri- 
bit. Neque vero singulis vel excutiendis, vel enumerandis insistam, 
unum hoc qua diligentia apud eos servatur? Et sane dos superva- 
cua ista foret, quando ministerium docendi quasi vile et sordidum a 
se depellunt, quud tamen Episcopi maxime proprium erat. At ne- 
minein latet, quantum absit a Pauli regula, episcopali titulo xoà» 
ztQógzov superbe gloriari; si modo theatrico habitu appareat. 
Quasi cornuta mitra, annulus bene gemmatus, argenteum pedum, 
et similes nugae cum lusoria pompa, spirituale Ecclesiae regimen 
'constituant: quod nihilo magis a doctrina potest avelli, quam no- 
strum unusquisque a propria anima, 

8. Non vinolentum. Non tantum ebrietatem hoc verbo notant 
Graeci, sed quamvis intemperiem in vino ingurgitando, Et certe 
non tantum Pastori nimis indecora est immodica vini potatio, sed 
etiam quod fere multa peiora secum trahit: ut sunt rixae, ineptae 
gesticulationes, lasciviae: et quae recensere non est necesse, Ve- 
rum antithesis, quae paulo post subiicitur, Paulum ultra progredi 
Ostendit, Nam sicuti percussori alienum a pugnis, et turpis lucri 
cupido &q«Aégyuoov opponit: ita et TQ maegoírp mansuetum, vel 
aequum. Vera igitur est Chrysostomi interpretatio, temulenti ao 
ferocis ingenii homines ab episcopatu reiici. Quod percussorem ac- 
cipit idem Chrysostomus pro eo qui lingua ferit (hoc est, convitia- 
tur, aut iurgiis protervius insurgit) non recipio. Neo me movet 
eius ratio: nihil fore magnum, si manu non caedat Episcopus. Ge- 
neraliter enim puto hic reprehendi militarem ferociam, qua nihil 
minus decet Christi servos. Quanto enim se ludibrio exponant, no- 
tum est, qui ad infligendum pugni ictum, ne dicam: ad gladium ex- 
serendüm, sunt promptiores quam ad pacandas sua gravitate alio- 
rum lites.  Percussores ergo vocat minaces, et Martii caloris. Tura 
piter lucri cupidi sunt avari omnes: nam ubicunque erit avaritia, 
simul erit hoc turpe, cuius meminit Apostolus. Qui dives fieri vult, 
etcito vult fieri: inquit ille. Hinc fit ut avari omnes, etiamsi pa- 
lam id non appareat, ad foedos et illicitos quaestus animum adii- 
ciant, Quare huic vitio opponit contemptum pecuniae: sicuti nul- 
lum est aliud remedium, quo corrigatur.. Qui paupertatem, in- 

uam, aequo libentique animo non feret, nunquam effugiet morbum 
illum sordidae ac servilis cupiditatis. Percussoris vocabulo opposuit 
aequum et alienum a pugnis,  Aequus antem, quem temulento dixi- 
mus opponi, vocatur qui placido et moderato animo iniurias ferre 
novit, qui multa condonat, qui indignitates devorat, qui nec aspero 
rigore formidabilis est, nec ad summum ius omnia exigit. Alienus 
a pugnis, qui fugit contentiones et certamina. Nam ut alibi scribit 
(II. Tim. 2, 24.): Non decet servos Domini esse pugnaces. 

4. Qui domui suae bene praesit. Hinc apparet, non requiri.a 

Paulo Episcopum humanae vitae expertem, sed bonum et probatum 

atremfamilias. Nam utcunque vulgo plus habeat admirationis cae- 
ibatus et vita philosophica, quae prorsus remota sit a communi mo- 
Ie: experientia tamen ipsa prudentibus quidem et consideratis ha- 
minibus hoc demonstrat, eos ad regendam Ecclesiam magis forma- 
tos esse et aptiores, qui communem vitàm non ignorant, sed in hu. 
manae conversationis officiis sunt exercitati. ldeoque observanda 
est ratio, quae paulo post additur, Minime parem fore gubernandae. 
Ecclesiae Dei, qui familiae praeesse nesciet. Atqui tales sunt per- 
multi, imo fere omnes, qui ex otiosa et solitaria vita, quasi ex.la- 
tebris, extrahuntur; sylvestres scilicet quodammodo et nullius hu- 


256 IN EPISTOLAE PAULI 


manitatis, Non tamen hic astutum hominem. probat Apostolus, et 
rei domesticae callentem: sed qui familiam gubernare didicerit ho- 
nesta disciplina. De liberis etiam praecipue loquitur, qui debent 

atris referre ingenium, Proinde magnum erit dedecus Episcopi, si 
Elios habeat flagitiosae et infamis vitae. De uxoribus aget postea.: 
' nunc (ut dixi) praecipuam domus partem attingit. Primo capite ad 
Titum ostendit, quid hic significet per nomen Heverentiae, Nam 
postquam dixit non oportere praefractos et immorigeros esse filios 
Episcopi, simul addit, Neque obnoxios probro dissolutionis, aut in- 
temperantiae. Vult ergo in summa, moribus esse ad omnem casti- 
tatem , modestiam, et gravitatem compositis. Argumentum, quod 
sequitur a minori ad maius, per se clarum est, Nequaquam fore pa- 
rem. regendo populo, qui ad regendam familiam sit ineptus. Prae- 
terquam enim,. quod inde constat, necessariis:virtutibus destitui: 
quid auctoritatis habere poterit in populo, quum. propria domus 
contemptibilem eum reddat? r 


6. Non novitium, uia multi tunc praestanti ingenio et do- 
ctrina adducebantur ad fidem, tales Paulus ad episcopatum, statim 
atque Christo nomen dederint, admitti prohibet, nam ostendit quan- 
tum sit in ea re periculi: ventosos enim fere esse constat, plenos- 
que ostentatione, Ita fiet ut arrogantia et ambitio praecipites eos 
agat. Quod dicit Paulus, nos experimur. neque enim ad audendum 
modo fervidi sunt novitii, sed etiam stulta confidentia turgidi, ao 
si nubes transvolare possent, Proinde non sine causa ab honore 
episcopatus arcentur, donec temporis successu domita sit ingenii 
altitudo. — Judicium diaboli tribus modis interpretari licet. Nam 
diaholum quidam pro Satana accipiunt, alii pro calumniatoribus, 
Priorem sensum magis amplector, quia rarum est, ut iudicium ma- 
ledicentiam significet. Sed rursus iudicium Satanae tam active quam 
passive sumi potest. Hunc posteriorem sensum Chrysostomus sequi- 
tur, cui ego facile assentior. Est enim elegans antithesis, quae in- 
dignitatem auget: Si is, qui praeficitur Ecclesiae Dei, sua elatione 
in eandem cum diabolo condemnationem ruat. Quanquam activam 
significationem non reiicio, fore ut diábolo causam sui accusandi 
praebeat. Sed verior Chrysostomi opinio. 


7. Testimonium ab extraneis, Difficillimum hoc esse videtur, 
mt pius vir testes habeat infideles suae integritatis, qui mentiendi 
adversum nos libidine insaniunt. Sed intelligit Apostolus, ut quod 
ad externam consuetudinem etiam infideles cogantur eum agno- 
scere probum virum, Nam etsi omnibus Dei filiis sine causa ob- 
trectaut: non possunt tamen sceleratum iudicare, qni honeste et 
innocenter inter eos versatus sit. Talem probitatis notitiam hioc 
Paulus notat. Ratio additur Ne in probrum incidat etc. Quod ego 
ita expono: Infamiae expositus, perírictae frontis esse incipiat, 
"tantoque maiore licentia se prostituat ad omnem nequitiam. quod 
est diaboli plagis se irretire, Quid enim spei restat, ubi nullus est 
peccandi pudor? 


8. Diaconos similiter gren non bilingues, non multo 
vino deditos, non turpiter lucri cupidos, 9. Habentes my- 
sterium fidei in pura conscientia. 10. Et hi probentur pri- 
mum: deinde ministrent ubi irreprehensibiles comperti be 
rint. 11. Uxores similiter graves, non calumniatrices, so- 
brias, fideles in omnibus. 12. Diaconi sint unius uxo- 
ris mariti, qui honeste praesint liberis et domibus suis. 
13. Nam qui bene ministraverint, gradum sibi bonum (vel 

honestum) acquirunt, et multam libertatem in fide, quae est 
in Christo lesu. 


8. Diaconos similiter. Non est quod variae interpretationes 
scrupulum nobis iniiciant. Certum est, Apostolum de iis tractare, 
qui publicam in Ecclesia functionem exercent. quo refellitur eorum 
opinio, qui ministros domesticos putant hoc nomine designari, 
Quod autem. alii ad Presbyteros referunt Episcopo inferiores, caret 
fundamento; nam ex aliis locis patet, conimune omnibus Presbyte- 
ris fuisse nomen: idque fateri omnes coguntur, praesertim locus in 
primo capite ad Titum eam significationem csse comprobat. Restat 
ut Diaconos intelligamus, quorum mentionem facit Lucas Actorum 
cap. 6, 3. ii sunt qui curam pauperuni habebant. Sed de officio eo- 
rum, qui plura volet, petat ex Institutione. Quatuor primae vir- 
tutes, quibus ipsos vult esse praeditos, satis per se notae sunt. nisi 
quod sedulo notandum est, eum admonere, ne sint bilingues: quia 
vitium est quod in illa administratione difficulter cavetur, et tamen 
ab ea remotissimum (siquod aliud) esse debebat. 
` 9. Habentes mysterium fidei. Perinde est ac si dixisset: Qui 
puram religionis doctrinam teneant, et quidem ex animo, cum se- 
rio Dei timore, vel: Qui rite sint in fide instituti, nequid ignorent 
quod hominibus Christianis est cognitu necessarium, Summam ta- 
men piae doctxinae honorifice mysterium appellat: ut certe Deus 
per Evangelium sapientiam terrenis hominibus patefacit, quam in 
coelo suscipiunt Angeli. quare nihil mirum, si humanum captum 
superet. Proinde eam cum summa reverentia amplectendam esse 
meminerimus, et quia ad tantam altitudinem nunquam conscende- 
remus proprio Marte, suppliciter Deum rogemus, ut eam Spiritu 
revelationis nobis reseret, Rursus quum videmus impios vel ridere, 
vel nihil gustare, divinae esse gratiae agnoscamus, quod, quae aliis 
sunt abscondita, nobis in corde sunt et in oculis, ut inquit Moses 
(Deut. 80, 11.). Ergo Diaconos in mysterio fidei vult esse eruditos: 
quia, etsi docendi munus non habent, nimis tamen absurdum forct, 
publicam in Ecclesia personam sustinere, et rud»s esse in fide Chri- 
$liana, praesertim quum saepe incidat necessitas monendi et conso- 
landi, nisi partibus suis deesse velint. Additur pura conscientia, 
quae extenditur ad totam vitam: tum vero ut sciant se Deo servire. 

10. Et hi probentur. Vult non ignotos, sed compertae probi- 
tatis eligi, quemadmodum Episcopos. Et hinc apparet, irreprehen- 
Sibiles dici qui nullo notabili vitio laborent. Porro. haec proba- 
tio non est unius horae, sed in longa experientia consistit, Summa 
est, Ubi de creandis Diaconis agetur, non debere quoslibet temere 
et sine delectu obtrudi,, sed designandos esse quos anteacta vita 
sic commendet, ut iam quasi habito examine constet esse idoneos. 

11. Unzores similiter. Uxores intelligit tam Diaconorum quam 
Episcoporum. debent enim maritis esse adiutrices in officio: quod 
fieri nequit, nísi prae aliis bene sint moratae. Et quoniam uxorum 
meminerat, idem praecipit de Diaconis, quod ante de Episcopis: 
nempe ut unica uzoré quisque eorum contentus casti et honesti pa- 
trisfamilias sit exemplum, liberosque et totam domum in sancta disci- 
plina contineat. Atque hinc refellitur eorum error, qui de famulis 
domesticis locum hunc accipiunt. 

18. Qui bene ministraverint, Quia uno aut altero saeculo post 
Apostolorum mortem invaluerat usus, ut ex Diaconorum ordine eli- 
gerentur Presbyteri, vulgo hunc locum exposuerunt de transitu ad 
gradum superiorem, quási Apostolus ad honorem presbyterii vocet, 
qui fideles se Diaconos praestiterint. Ego, etsi non nego Diacono- 
rum ordinem interdum seminarium esse pose, ex quo sumantur 
Bé rx dan: tamen simplicius accipio Pau i 2 qui probe de- 

functi fuerint hoc ministerio, non parvo honore dignos esse: quia 
non sit sordidurfi aliquod exercitium, sed honorificum in primis mu- 
nus. Porro hac particula significat, quantum Ecclesiae intersit, 
hoc munus a viris selectis administrari: quia existimationem et re- 
verentiam conciliat sancta administratio, Caeterum plusquam ridi- 
culi sunt Papistae, dum in Diaconis suis facere se obtendunt quod 
Paulus praescribit. Initio quorsum Diaconos suos creant, nisi ut 
in pompa calicem gestent, et ludicris nescio quibus spectaculis pa- 
scant oculos imperitorum? Adde quod ne id quidem servant. neque 
enim ab annis quingentis Diaconus unus creatus est, nisi ut hoc 
gradu facto mox ad presbyterium consceuderet. Quantae igitur im- 
pudentiae est quod iactant ad gradum altiorem eos evehi, qui probe 
ministraverint, quum eos tantum sacerdotio suo dignentur, qui nul- 
lam prioris officii: partem unquam attigerunt? Et libertatem in 
fide. Meritó hoc addidit. nihil enim est, quod aeque libertatem pa- 
riat, ut bona conscientia et vita a crimine probroque immunis. 
quemadmodum e converso timidos esse oportet, qui male sibi con- 
scii sunt. Quod si licentia interdum exsultant, neque aequabilis ea 
est ac perpetua, nec quicquam habet ponderis. Ideo etiam expri- 
mit libertatis speciem. In fide, inquit, quae est in Christo. quo sci- 
licet maiore fiducia Christo serviant. Sicuti rursus os habent quasi 
obturatum et constrictas manus, suntque ad bene agendum inhabi- 
les, qui turpiter in sna functione versati sunt: quia nihil illis habe- 
tur fidei, nihil auctoritatis tribuitur. 


14. Haec tibi scribo, sperans brevi ad te venire. 
18. Quod si tardavero, ut videas quomodo oporteat in do- 
mo Dei versari, quae est Ecclesia Dei viventis, columna et 
firmamentum veritatis. 16. Et sine controversia magnum 
est pietatis mysterium: Deus manifestatus est in carne, iu- 
Stificatus in spiritu, visus Angelis, praedicatus Gentibus, 
fidem obtinuit in mundo, receptus est in gloria. 


14. Haec tibi scribo. Spem adventus sui facit Timotheo, par- 
tim ut eum animet, partim ut eorum proterviam comprimat, qui 
sua absentia magis insolescebant. Neque tamen ficte quicquam Ti- 
motheo promittit, vel per simulationem -alios territat. Omnino 
enim sperabat se venturum: ut venisse probabile est, si hanc epi- 
stolam scripsit, quo tempore Phrygiam peragrabat: sicuti refert Lu- 
cas Act. 18, 88. Hoc autem nobis argumento sit, quanta sollicitu- 
dine curaverit Ecclesias, qui praesenti malo remedium in breve tem- 
pus differre non sustinuerit. Quanquam continuo post addidit, epi- 
stolam instruendo Timotheo scriptam esse, si forte sibi contingeret 
moram facere opinione sua longiorem. 

15. Quomodo oporteat in domo Dei versari. Hac loquutione 
commendat officii pondus ac dignitatem: quia sint Pastores veluti 
oeconomi, quibus regendam suam domum commisit Deus. Siquis 
amplae familiae curam sustineat, noctes ac dies anxio studio incum- 
bit, nequid sua negligentia, vel imperitia, vel socordia pessum eat. 
Si hominibus tantum datur, quanto plus Deo ipsi dandum erit? 
Porro Ecclesiam suam hoc nomine non frustra Deus ipse dignatur, 
utpote qui non modo nos adoptionis gratia in filios recepit, sod otiam 
in medio nostri habitat. Accedit non vulgaris amplificatio ex eo, 
qe vocat colümnam et firmamentum veritatis. Quid enim magni- 

centius potuit dici? quid aeterna illa veritate augustius, magisque 
sacrosanctum, qua et Dei gloria et hominum salus continetur? $i 
in unum cumulum congerantur omnes profanae philosophiae laudes, 

quibus a snis sectatoribus ornatur, quid hoc ad dignitatem coelestis ' 
huius sapientiae, quae sola et lux et veritas, et doctrina vitae, et 
via, et regnum Dei praedicari meretur? Atqui ea solius Ecclesiae 
ministerio in terris conservatur: quantum ergo enus Pastoribus in- 
cumbit, qui tam inaestimabilis thesauri custodiae praesunt? Im- 
pudenter autem nugantur Papistae, qui colligunt ex Pauli verbis 
sua omnia deliria pro Dei oraculis habenda esse, quia sint columua 
veritatis, ideoque errare nequeant. Primo videndum est, quorsum 
Paulus Ecclesiam insigniat tam splendido titulo. Procul dubio vo- 
luit, proposita officii magnitudine; admonitos esse Pastores, quanta 
illud fide, diligentia, reverentia administrare debeant. Etenim 
quam horribilis futura est ultio, si eorum culpa intercidat illa ve- 
ritas, quae imago est divinae gloriae, lux mundi, salus hominum? 
Haec sane cogitatio trepidationem assiduam debet incutere Pastori- 
bus: non ut eos exanimet, sed ad maiorem vigilantiam acuat. Inde 
colligere promptum est, quo sensu Paulus ita loquatur. Ecclesia 
enim ideo columna est veritatis, quia suo ministejio eam tuetur ao 
propagat. Deus non descendit ipse e coelo ad nos, neque Angelos 
quotidie mittit ad suam veritatem promulgandam: sed utitur Pasto- 
rum opera, quos in hunc finem ordinavit. Ut crassius exprimam: 
nonne Ecclesia mater est piorum omnium, quae ipsos regenerat 
Dei verbo, quae educat alitque tota vita, quae confirmat, quae ad 
solidam perfectionem usque perducit? Eadem quoque ratione co- 
lumna veritatis praedicatur: quia doctrinae administrandae munus, 
quod Deus penes eam deposuit, unicum est instrumentum retinen 
dae veritatis, ne ex hominum memoria pereat. Ergo elogium hoc 
ad ministerium Verbi refertur, quo sublato concidet Dei veritas. 
Non quia per se minus firma sit, nisi hominum humeris fulciatur, 
quemadmodum etiam iidem Papistae blatterant. Nam ista est exse- 
crabilis blasphemia, incertum esse Dei verbum , donec ab homini-, 
bus certitudinem quasi precario mutuetur. Simpliciter intelligit 
Paulus quod aliis verbis tradit decimo ad Romanos capite (10, 17.): 
quoniam fides est ex auditu, nullam fore nisi sit praedicatio, Ita- 
que hominum respectu sustinet Ecclesia veritatem, quia eam prae- 
conio suo celebrat, quia puram et sinceram retinet, quia transmit- 
tit ad posteros. Quod si non resonet Evangelii doctrina, si.nulli sint- 
pii Ministri, qui sua praedicatione veritatem a tenebris et oblivione 
vindicent, statim mendacia, errores, imposturae, superstitiones, 
omneque genus corruptelae regnum vindicabunt. Denique silentium 
in Ecclesia est exilium oppressioque veritatis, In hac, expositione 
quid omnino est coactum? Nunc quando tenemus Pauli mentem, 
redeamus ad Papistas. Primum dum ad se transferunt hoc encomium, 
improbe faciunt, alienis plumis se vestiendo, Nam ut evehatur Ec- 
clesia supra tertium coelum, nego id totum ad eos ullo modo per- 
tinere. nuinetiam locum praesentem adversus eos retorqueo. Nam 
si Ecclesia columna est veritatis, sequitur non esse apud eos Eccle- 
siam, ubi non modo sepulta iacet veritas, sed horrendum in mo- 
dum diruta et eversa pedibus cal]catur. An hoc est vel aenigma, 'vel 
cavillum? Paulus Ecclesiam non vult agnosci, nisi in qua excelsa 
et conspicua stat Dei veritas: in Papatu nihil tale apparet, sed diš- 
iectio tantum et ruinae: ergo genuina Ecclesiae nota illic non ex- 
stat. Sed inde hallucinatio, quia, quod praecipuum erat, non con- 
siderant, sustineri Dei veritatem pura Evangelii praedicatione: ne- 
que hominum ingenio aut sensu niti fulturam, sed ex alto magis pen- 
dere, nempe si a simplici Dei verbo non disceditur. 

16. Magnum pietatis mysterium. Alia rursus amplificatio. , Ne 
enim minoris quam decebat hominum ingratitudine fieret Dei veri- 
tas, extollit eius pretium, quum admonet, magnum esse pietatis ar- 
canum: quia scilicet non agatur de rebus abiectis, sed de revela- 


17* 


260 IN EPISTOLAE PAULIE ` 


tione Filii Dei, ín quo absconditi ennt thesauri omnes sapientiae 
(Coloss. 2, 8.). Ex tantarum rerum magnitudine munus suum aesti- 
mare debent Pastores, quo plus religionis et timoris adhibeant ad 
illud exercendum. Deus manifestatus, Vulgaris interpres, omisso 
Dei nomine, ad mysterium refert quae sequuntur, inscite omnino 
et perperam, ut clarius ex ipsa tractatione patebit. quanquam Eras- 
mum habet suffragatorem: qui tamen ipse sibi-fidem elevat, ut mea 
refutatione opus non sit. ` Graeci certe omnes in hanc lectionem 
consentiunt, Deus manifestatus in carne. Verum ut demus nomen 
Dei non fuisse expressum a Paulo, subaudiendum tamen esse Chri- 
sti nomen fatebitur quisquis prudenter omnia expendet. Ego tamem 
sine difficultate receptam a Graecis lectionem sequor. Quod mani- 
festationem Christi, qualem postea describit, vocat magnum arca- 
num , ratio in promptu est: haec enim est altitudo, profunditas, et 
latitudo sapientiae, cuius meminit ad Ephesios 3, 18. , ad quam sen- 
sus omnes nostros obstupescere necesse est, Nunc ordine excutia- 
"mus singula, Non potuit magis proprie de Christi persona loqui, 
quam his verbis; Deus manifestatus in carne. Nam primo disertum 
hic testimonium habemus utriusque naturae: verum enim Deum et 
verum hominem simul pronuntiat. Secundo notatur inter duas na- 
turas distinctio: quum hinc vocat Deum, inde manifestationem in 
carne ponit. "Tertio unitas personae significatur, quum unum eun« 
demque esse tradit: qui quum Deus esset, manifestatus fuit in carne. 
[ta hoc uno testimonio vera et orthodoxa fides adversus Arrium, 
Marcionem, Nestorium, et Eutichem egregie munitur. Caeterum 
magnam emphasin continent ista antitheta, Deus in carne. Quan- 
tum enim interest inter Deum et hominem? Et tamen immensam 
Dei gloriam sic videmus in Ghristo coniunctam cum hac nostra car- 
nis putredine, ut unum efficiant. Iustificatus in Spiritu. Sicuti 
carnem induendo se exinanivit Filius Dei: ita et in ipso spiritualis 
apparuit virtus, quae Deum esse testaretur. Porro locum hunc va- 
rie exponunt. sed ego germanum Apostoli sensum, ut a me quidem 

ercipitur, contentus explicasse, nihil praeterea addam. Primum 
iustificatio hic approbationem divinae potentiae significat. Ut Psal. 
19, 10., Indicia Dei iustificata, hoc est, exquisite et ad unguem per- 
fecta. Et Psal. 51, 6., Iustificari Deum, pro eo quod est laudem 
iustitiae eius conspicuam reddi. Sic et Matthaei 11, 19., quum di- 
cit Christus iustificatam esse sapientiam a filiis suis, intelligit hono- 
rem illi suum exhibitum. Item Lucas cap. 7, 35., quum publicanos 
iustificasse Deum commemorat, intelligit, debita reverentia et gra- 
titudine prosequutos esse Dei gratiam, quam in Christo cernebant. 
Ergo tantundem valet quod hic legimus, ac si dixisset Paulus, eun- 
dem qui humana carne vestitus apparuit, simul tamen declaratum 
fuisse Dei Filium, ut carnis infirmitas nihil derogaverit eius gloriae. 
Spiritus nomine comprehendit quicquid in Christo divinum fuit ac 
supra hominem: idque duas ob causas. Nam quia in carne humilia- 
tus fuerat, nunc ex adverso illustrationem gloriae poneus Spiritum 
opposuit. Deinde gloria illa, unigenito Dei filio digna, quam Io- 
hannes in Christo spectatam fuisse docet (lohann. 1, 14.), non ex- 
terna pompa, non terreno splendore constabat, sed spiritualis fere 
tota erat. Eadem loquendi forma usus est primo ad Romanos (1,8.): 
Qui factus est ex semine David secundum carnem, declaratus autem 
filius Dei in pontentia Spiritus: nisi quod speciem unam illic adiicit, 
nempe resurrectionem, Visus Angelis, praedicatus Gentibus. Mira 
omnia et stupenda: quod Gentes, quae hactenus in caecitate men- 
tis erraverant, dignatus est Dens revelatione Filii sui, quae coele- 
stes quoque Angelos latuerat. Nam qnod Angelis visum esse dicit, 
intelligit tale spectaculum fuisse, quod tam novitate quam praestan- 
tia sua Angelos in se converterit. Quam vero nova res et insolens 

fuerit Gentium vocatio, diximus secundo ad Ephesios capite. Nec 
mirum est, Angelis fuisse novum spectaculum, qui, tametsi de hu- 
mani generis redemptione cognoverant, modum tamen non tenue- 
runt ab initio, et celatos ideo oportuit, quo plus admirationis ha- 
beret tanta Dei bonitas, Fidem obtinuit in mundo. Iam illud erat 
in primis admirabile, quod eiusdem revelationis et Gentes profanas 
et Angelos, perpetuos regni sui heredes, aeque compotes fecerat 
Deus. Sed tanta etiam Evangelii praedicati efficacia miraculum fuit 
non vulgare, quum Christus, tot superatis impedimentis, in obedien- 
tiam fidei subegit, qui videbantur esse prorsus indomabiles. Nihil 
certe minus credibile videbatur: adeo aditns omnes praeclusi erant 
et obserati, Fides tamen eluctata est, sed incredibili victoriae ge- 
nere. Postremo in gloriam receptum esse dicit: nempe ab hac mor- 
tali et aerumuosa vita. Ergo sicuti in mundo, quoad fidei obedien- 
tiam, ita et in Christi persona, mira fuit conversio, duin ex tam 
abiecta servi conditione evectus est ad dexteram Patris, ut illi fle- 
ctatur omne genu. 


CAP. IV. 


1. Spiritus autem clare dicit, quod in posterioribus tempo- 
ribus desciscent quidam a fide, attendentes spiritibus im- 
postoribus, et doctrinis daemoniorum, 2. ln hypocrisi 
falsilequorum, cauterio notatam habentium conscientiam, 
5. Prohibentium matrimonia contrahere, iubentium absti- 
nere a cibis, quos Deus creavit ad percipiendum cum gra- 
tiarum actione fidelibus, et qui cognoverunt veritatem, 
4. Quod omnis creatura Dei bona, et nihil reiiciendum quod 
' eum gratiarum actione sumatur. . Sanctifcatur enim per 
sermonem Dei et precationem. 


1. Spiritus autem. Diligenter admonuerat de multis Timo- 
theum, [am necessitatem ostendit: quia occurrendum sit periculo, 
quod imminere Spiritus sanctus denuntiat, venturos scilicet falsos 
doctores, qui nugas pro fidei doctrina obtrudant: qui totam sancti- 
tatem collocantes in externis exercitiis spiritualem Dei cultum, qui 
solus est legitimus, obscurent. Et sane fuit hoc scrvis Dei perpe- 
tuum certamen cum talibus, quales hic depingit Paulus. Qaia enim 
natura homines ad hypocrisin feruntur, facile illis persuadet Satan, 
ceremoniis et externa discipliná rite coli Deum, imo absque magi- 
stro hanc omnes fere persuasionem animis infixam habent. Acce- 
dit postea Satanae astus ad errorem confirmandum. Inde factum 
est, ut saeculis omnibus exstiterint impostores, qni fictitios cultus 
comméndarent, quibus obruebatur vera pietas. Porro. haec pestis 
alteram parit, quod in rebus liberis imponitur necessitas, Nam 
mundus facile ab eo se prohiberi sinit, quod per Deum licitum erat, 
ut impune Dei leges sibi transgredi liceat. Hic ergo Paulus in per- 
sona Timothei non Ephesios modo, sed omnes ubique terrarum Ec- 
clesias praemonet de fucatis doctoribus, qui fictitios cultus insti- 
tuendo et conscientias illaqueando novis legibus verum Dei cultum 
adulterant, et corrumpunt puram fidei doctrinam, Hic proprius. est 
scopus: quem notari in primis est necesse. Porro quo maiore at- 
ientione excipiant omnes quod dicturus est, praefatur certnm esse 
et minime obscurum oraculum Spiritus sancti. Non est quide:n du- 
bium, quin reliqua ex eodem Spiritu hauserit: verum utcunque 

semper audiendus stt tanqnam Christi organum, tamen in causa magni 
ponderis peculiariter voluit hoc testatum, nihi] se proferre nisi ex 
Spiritu prophetiae. Solenni itaque praeconio nobis hanc prophetiam 
commendat: nec eo contentus addit esse claram, nec ullo aenigmate 
implicitam, In posterioribus. Hoc vero nemo tunc exspectasset, 
ut in tanta Evangelii luce deficerent, Sed hoc est scilicet, quod dicit 
Petrus (2 Pet, 8, 3.), falsos doctores, sicut populo Israelitico molesti 
olim fuerunt, ita Christianae Ecclesiae semper fore infestos, Perinde 
ergo est ac si diceret: Nunc floret Evangelii doctrina, sed non diu 
quee Satan, quin zizaniis suffocare studeat purum semen, Pro- 
erat haec admonitio saeculo Pauli, ut sedulo instantes purae doctri- 
nae tam Pastores quam reliqui non circumvenirentur. Nobis hodie: 
non minus est utilis, quum nihil cernimus accidisse, quod non fuerit 
diserto Spiritus vaticinio praedictum, X Animadvertere praeterea hic 
licet, quantam Ecclesiae suae curam agat Deus, dum ita mature oc- 
currit periculis, Multiplices quidem artes habet Satan, quibus in er- 
rorem nos inducat, et miris insidiis nos adoritur: verum ex adverso 
satis munit nos Dominus, nisi sponte decipi nobis liberet. Quare non 
est quod queramur potentiores esse tenebras luce, aut superari verita- 
tem a mendacio: sed potius nostrae incuriae ignaviaeque poenas da- 
mus, quum abducimur a recta salutis via. Sed obiiciunt qui sibi in 
suis erroribus indulgent, vix posse discerni, quosnam aut quales de- 
signet Paulus, quasi vero Spiritus hanc prophetiam de nihilo ediderit, 
et tanto ante promulgaverit. Nam si nullum est certum discrimen, 
supervacua foret, adeoque ridicula tota praesens admonitio: sed absit 
ut frustra nos territari putemus a Dei Spiritu, periculi denuntiatione 
non simul ostendi cavendi rationem, Atque illam calumniam satis 
er se refutant Pauli verba, nam quasi digito ostendit malum, quod 
ugiendum monet. Neque enim in genere de pseudoprophetis verba 
facit, sed clare speciem exprimit falsae doctrinae: nempe quae pie- 
tatem alligando externis elementis spiritualem Dei cultum pervertit 
ac profanat, ut iam dixi. ^ Desciscent quidam a fide. Incertum de 
magistrisne loquatur, an de auditoribus, malo tamen ad posteriores: 
referre: quia magistros deinde vocat spiritus impostores. Et hoc est 
lłupatizwtegov, non modo fore qui spargant impia dogmata, et fidei 
puritatem inficiant, sed discipulos etiam non defore, quos trahant 
in suam sectam, Hinc autem nascitur maior perturbatio, quum ita 
mendacium invalescit, Porro non leve est vitium, quod notat, sed 
Btrocissimum crimen, apostasia a fide: et tamen prima specie non 
videtur in ipsa doctrina, quam attingit, tantum esse mali, Quid enim? 
an propter ciborum vel coniugii prohibitionem funditus eversa est 
fides? Sed consideranda est altior ratio: quod perversum Dei cultum 
homines pro libidine comminiscuntur, quod regnum invadunt in cone 
scientias, quod usum bonarum rerum a Domino permissum vetare au- 
dent. Ubi semel vitiatus est cultus Dei, nihil amplius integrum aut 
sanum, imo tota fides periit, Quare rideant nos Papistae licet, quum 
tyrannicas eorum leges exagitamus de observationibus externis, sci- 
mus tamen causam maxime seriam et gravissimań nos agere, quia 
dissipatur fidei doctrina, simulatque talibus corruptelis inficitur Dei 
cultus. Neque enim de carne aut piscibus lis est, neque de nigro aut 
cineritio colore, neque de die Veneris aut Mercurii: sed de insanis 
hominum superstitionibus, qui Deum talibus nugis placare volunt, et 
cultum illi carnalem fingendo idolum Dei loco sibi fingunt. ` Quis hano 
a fide discessionem esse neget? Spiritibus, Prophetas aut Docto- 
res intelligit: quos ideo sic nominat, quia Spiritum iactant, atque 
hoc titulo se venditant ad populum. Est quidem hoc perpetuo verum, 
qualescunque sint homines, spiritus instigatione loqui: sed non idem 
spiritus omnes instigat. Nam Satan aliquando spiritus est mendax in 

ore psendoprophetarum ad decipiendos ínfideles, qui decipi meren- 
tur (1 Reg. 21, 23.). quisquis autem debitam Christo gloriam tribuít, 
ex Spiritu Dei loquitur, teste Paulo (1 Cor. 12, 8... Verum loquutio 
ista, de qua nunc agimus, hinc initio manavit, quod servi Dei, ut res 
erat, se habere ex Spiritus revelatione profitebantur, quaecunque in 
medium afferebant. unde illis inditum fuit Spiritus nomen, cuius 
erant organa, Satanae vero ministri falsa aemulatione, tanquam si- 
miae, idem postea iactare coeperunt, et nomen quoque falso ad se 
traxerunt. Secundum hanc rationem dicit Iohannes (1 Iohan. 4, 1.): 
Probate spiritus, numquid ex Deo sint. Et Paulus se ipsum exponit 
addendo doctrinis daemoniorum: quod perinde est ac si dixisset at- 
tendentes pseudoprophetis, et diabolicis eorum dogmatibus, Iterum 
Observa, quam non levis sit error nec dissimulandus, quum alligan- 
tur hominum figmefttis conscientiae, et simul vitiatur cultus Dei. 

2. In hypocrisi falsiloquorum. Si ad daemonia referas, tunc 
significabit hoc nomen homines diaboli instigatione fallentes, Potest 
tamen etiam subaudiri, hominum loquentium. Porro ad speciem 
nunc descendit, quum dicit eos mentiri in hypocrisi, et cauterio no- 
tatam habere conscientiam, Et quidem sciendum est, haec duo ita 
esse coniuncta, ut prius ex secundo nascatur. Nam malae conscien- 
tiae, et scelerum canterio adustae, semper ad hypoerisin, tanqnam 
&d promptum asylum, confugiunt: hoc est, fucos excogitant, quibus 
fallantur Dei oculi. Quid enim aliud faciunt, qui student eum pla- 
care externis observationum fucis? Ergo hypocrisis pro loci praesen- 
tis circumstantia definienda est, Nam primo ad doctrinam referri 
debet: deinde eam doctrinae speciem significat, quae spiritualem Dei 
` eultum exercitiis corporalibus mutando genuinam eius puritatem 
adulterat, ita factitios omnes placandi aut promerendi Dei modos 
comprehendit, Summa haec sit, diaboli instigatione ferri, quicun- 
que fucatam sanctimoniam inducunt; quia externis ritibus nunquam 
rite Deus colitur, Nam veri cultores eum adorant in Spiritu et veri- 
tate (Iohan, 4, 24). Secundo, hoc esse iuntile medicamentum , quo 
dolores suos mitigant hypocritaé, vel potius emplastrum quo malae 
conscientiae vulnera nullo profectu summa sua pernicie occultant. 

3. Prohibentium. Speciali designatione posita, nunc duo quo-: 
que individua notat: coniugii scilicet prohibitionem, et ciborum. 
Sunt enim ex illa hypocrisi, quae relicta vera sanctitate alienos, co- 
lores in fucum accersit. Nam qui ab ambitione, odio, avaritia, cru- 
delitate, aliisque similibus non abstinent, earum rerum abstinentia, 
quarum libertatem permisit Deus, iustitiam acquirere sibi tentant. 

norsum enim istis legibus onerantur conscientiae, misi quia per- 
fectio extra Dei legem quaeritnr? Hoc autem non fit nisi ab hypo- 
critis, qui ut impune transgrediantur cordis iustitiam, quam Lex re- 
quirit, interiorem. suam nequitiam observatiunculis istis tegere quasi 
velis oppositis tentant, Clara fuit haec periculi denuntiatio, ut non 
fuerit difficilis cautio, si quidem aures Spiritui sancto, tam diserte 
monenti, homines praebuissent. Videmus tamen in plurimis praeva- 
luisse Satanae tenebras, ut nihil tanta lux insignis et memorandi ora-: 
culi profuerit. Etenim non multo post Apostoli mortem exorti sunt 
Encratitae (qui nomen sibi a continentia indiderunt) Taciani, Ca- 
thari, Montanus cum sua secta, et tandem Manichaei, qui ab esu 
carnium et coniugio abhorrerent, et tanquam res profanas damnarent, 
Quanquam autem propter suam arrogantiam, quod alios suis placitis 
obnoxios facere volebant, ab Ecclesia fuernnt repudiati: eos tamen 
ipsos, qui illis restiterunt, plus aequo in eorum errorem declinasse 
constat. Nolebant quidem isti, quos dico, Legem imponi Christia- 
nis: sed interea plusquam par esset superstitiosis observationibus de- 
ferebant, siquis fugeret coniugium, siquis carnem non gustaret, 

Tale est ingenium mundi: semper carnali more Deum, quasi carnalis 
esset, sibi colendum somniat. Paulatim rebus in deterius collapsis, 
obtinuit haec tyrannis, ne sacerdotibus aut monacbis fas esset matri- 
monium contrahere: ne quispiam carnem gustare certis diebus aude- 
xet. Quare non immerito Papistis hodie obiicimus hanc prophetiam, 
uando caelibatum et ciborum abstinentiam severius urgent quam ul- 
um Dei praeceptum, Ipsi autem ingenioso cavillo effugere se putant, 
quum Pauli verba torquent adversus Tacianos, aut Manichaeos, ac 
similes, quasi vero non idem patuisset Tacianis effugium, reiiciendo 
etiam Pauli sententiam ad Cathaphryges et auctorem illorum Monta- 
num, quasi non promptum fuisset Cathaphrygibus, Encratitas suppo- 
nere, veluti reos, suo loco, At Paulus non de personis hic agit, sed 
de re ipsa. Quamobrem etiamsi centum diversae sectae proferantur, 
quae tamen eadem laborent hypocrisi in cibis prohibendis, omnes 
eundem sustinebunt reatum, Unde sequitur, nullo profectu obtendi 
a Papistis veteres haereticos, quasi soli illi taxentur, semper viden- 
Qum est, an sint in eadem noxa, Excipiunt se Encratitis et Mani- 
chaeis esse dissimiles, quia non simpliciter usum coniugii et carnium 
interdicupt, sed certis tantum diebus cogunt ad carnis abstinentiam, 
solos autem monachos et sacerdotes cum monialibus ad-votum caeli» 
batus cogunt. Verum haec quoque nimis frivola est excusatio. Nam 
sanctimoniam nihilominus'in his rebus locant; deinde falsum et adul- 
terinum Dei cultum instituunt: postremo conscientias alligant necessi- 
tati, a qua debebant'esse liberae, Extat apud Eusebium libro quinto 
fragmentum quoddam ex scriptis Apollonii, ubi inter. caetera Mon- 
tano exprobat, primum fuisse, qui nuptias solverit, et ieiuniorum 
leges imposuerit, Non dicit, in universum prohibnisse matrimonium 
aut cibos, Satis est siquis religionem conscientiis iniiciat, et earum 
rerum observatione Deum colere praecipiat. Nam rerum liberarum 
prohibitio, sive' generalis sit sive specialis, semper est tyrannis diabo- 
lica. Clarius tamen, id de cibis verum esse, ex proximo membro pa- 
tebit, Quos Deus creavit. Notanda ratio, debere nos in usu cibo- 
rum concessa a Deo libertate esse contentos, quia eos crearerit in 
hunc finem, Hoc piis omnibus inaestimabile gaudium est, quum 
sciunt alimenta omnia, quibus vescuntur, sibi.de manu in. manum [a 
Domino porrigi: ut purus sit ac legitimus illorum usus, Quanta vero 
hominum arrogantia est, eripere quod Deus largitur? an cibos ipsi 
crearunt? an Dei creationem possunt irritam facere? Semper itaque 
nobis in mentem veniat, eum, qui creavit, liberum quoque usum fe» 
cisse, quem frustra impedire conantur homines, Creavit, inquam, 
cibos Deus ad percipiendum, hoc est ut illis fruamur, Hunc finem 
evertere nunquam poterit humana auctoritas, Addit antem cum gra- 
tiarum actione: quia nihil Deo pro sua liberalitate rependere possu- 
mus, quam gratitudinis testimonium, Atque.ita'maiore odio gravat 
impios legislatores, qui sacrificium laudis, quod Dens in primis po- 
situlat sibi offerri, novis et abortivis edictis impediunt, Porro non 
potest esse gratiarum actio sine sobrietate et temperantia; neque 
enim Dei beneficentiam vere agnoscit, qui ea perperam abutitur. 
Fidelibus et iis qui cognoverunt. , Quid ergo? annon solem suum quo- 
tidie oriri facit Deus super bonos et malos? (Matth. 5, 45.) annon 
eius iussu terra impiis panem producit? annon eius benedictione 
etiam pessimi aluntur? Est enim universale illud beneficium, (uo 
David Psal. 104, 14, decantat. Respondeo, Paulum de usu licito hio 
agere, cuius ratio coram Deo nobis constat, Huius minime compotes 
'sunt impii, propter impuram conscientiam, quae omnia contaminat: 
quemadmodum habetur ad Titum capite 1, 15. Et sane, proprie lo- 
quendo ; solis filiis suis Deus totum mundum et quicquid in mundo est 
dest.navit. qua ratione ctiam vocantur mundi heredes, Nam hac cos- 

ditione constitutus initio fuerat Adam omnium dominus, ut sub Dei 
obedientia maneret, Proinde rebellio adversus Deum iure, quod illi 
collatum fuerat, ipsum una cum posteris spoliavit. Quoniam autem 
subiecta sunt Christo omnia, eius beneficio in integrum restituimur, 
idque per fidem, Quare veluti alienum furantur, aut praedantur infi- 
deles quodcunque usurpant. Posteriore membro definit quos vocet 
fideles, nempe qui notitiam habent sanae docirinae, Neque enim 
fides, nisi ex verbo Dei: ne falso putemus confusam esse opinionem, 
quemadmodum fingunt. Papistae. 

4 Quia omnis creatura, Ciborum usus aestimari debet partim 
ex illorum substantia, partim ex eius persona, qui vescitur. Utroque 
jgitur argumento pugnat Apostolus, Nam quod ad cibos attinet, pu- 
ros esse asserit, quia sint a Deo conditi: consecrari vero nobis illo- 
rum usum fide et precatione, Bonitas creaturarum, cuius meminit, 
relationem habet ad homines: et eam quidem non ad corpus aut va- 
letudinem, sed ad conscientias, nequis scrupulose extra loci circum- 
stantiam philosophe!ur, nam uno verbo significat Paulus, non esse 
immunda nobis coram Deo vel polluta, quaecunque ex Dei manu pro- 
veniunt, et nobis in nsum destinantur, quin illis vesci quoad con~ 
scientiam liceat, Siquis obiiciat, multa animalia olim pronuntiata 
fuisse immunda in Lege, et fructum, quem arbor scientiae boni et 
mali proferebat, exitialem homini fuisse: responsio est, non ideo 
fantum puras vocari creaturas, quia Dei sint opera, sed quia eius be- 
neficentia nobis sint datae, Semper euim respicienda est Dei ordina- 
tio, et quid iubeat, aut prohibeat. 

5. Sanctificatur enim. Confirmatio est proximae particulae, 
Si cum gratiarum actione sumatur. Et est argumentum a contrariis: 
sunt enim contraria Sanctum et Profanum, Nunc videamus, qualis 
sit omnium bonorum, quae ad sustinendam praesentem vitam perti- 
nent, sanctificatio, Eam Paulus sermone Dei et oratione constare te- 
statur. sed notandum est, fide oportere apprehendi hunc sermonem, 
ut prosit, Tametsi enim Deus ipse solo Spiritu oris sui omnia sancti- 
ficat: nos tamen id beneficium nonnisi fide percipimus. Huc accedit 
oratio: quia et a Deo panem nostrum quotidianum petimus ex Christi 
"mandato (Matth. 6, 11.), et gratiarum actione prosequimur eius bo- 
nitatem, Porro doctrina Pauli ex hoc principio manat, quod nullius 
boni legitima est possessio, nisi quod testetur conscientia iure no- 
strum esse. Iam vero quis nostrum sibi vel granum unum tritici vin- - 
dicare audeat, nisi verbo Dei sit doctus, se mundi esse heredem: 
Dictat quidem hoc communis sensus, mundi copias naturaliter desti- 
natas esse jn usus nostros, sed quum in Adam nobis ademptum sit 
mundi dominium, quicquid attingimus donorum Dei, polluitur no- 
stris sordibus: et nobis vicissim impurum est, donec liberaliter Deus 
Succurrat, et nos in; corpus Filii sui inserens, de integro constituat 
mundi dominos: ut omnibus, quae suppeditat, tanquam nostris opi- 

' bus licite fruamur, Quare merito Paulus iustam fruitionem verbo al~ 
ligat, quo solo recuperamus, qnod in Adam erat perditum. Deum 
enim patrem agnosci oportet, ut simus eius heredes: et Christum ca- 
put, ut, quae eius sunt, nostra fiant. Unde colligendum est, impu- 
ram esse usurpationem omnium donorum Dei, nisi adsit vera cognitio 
et invocatio nominis Dei: ac belluinum esse vescendi morem, quum. 
homines sine ulla precatione ad mensam se ingerunt, ac bene saturi, 
sepulta Dei mentione, alio se proripiunt, Quod si in alimentis com- 
munibus, quae una cum ventre corruptioni sunt obnoxia, requiritu* 
tális sanctificatio: quid de spiritualibus sacramentis est sentiendum? 
Si Verbum absit, et invocatio Dei ex fide, quid restat nisi profanum? 
Hic notanda est distinctio inter benedictionem mysticae et communis 

. mensae, Cibos enim, quibus ad corpus pascendum vescimur, in hunc 

finem benedicimus, ut pura sit ac legitima perceptio, at panem et 
vinum in mystica Coena augustiore modo consecramus, ut nobis sint 
corporis ac sanguinis Christi pignora, 


6. Haec suggerens fratribus, bonus eris lesu Christi mi- 
nister, inautritus sermonibus fidei, et bonae doctrinae quam 
sequutus es. 7. i'rofanas autem et aniles fabulas devita, 
quin potius exerce te ipsum ad pietatem. 8. Nam corporalis 
exercitatio paululum habet utilitatis? at pietas ad omnia uti- 
lis est, ut quae promissiones habeat vitae praesentis ac futu- 
rae. 9. Fidelis sermo, dignusque qui modis omnibus ap- 
probetur. 10. Nam in hoc et laboramus, et probris affici- 
mur, quod spem fixam habemus in Deo vivente, qui Serva- 
tor est omnium hominum, maxime fidelium. 


6. Haec suggerens. Hoc verbo ad frequentem earnm rerum 
cominonefactionem hortatur, quod iterum paulo post, et tertio repe- 
tet. sunt enim res eiusmodi, quas saepius in memoriam revocari ex- 
pediat, Ac notanda est antithesis, quae subest. non enim doctrinam, 
quam comi;nendat, falsis opponit ant. impiis dogmatibus, sed nihili 
argutiis, quae non aedificant, Eas vult longa oblivione sepultas esse, 
quum Timotheum aliis suggerendis iütentum esse iubet, Bonus 
eris minister,  Quidvis potius saepenumero affectant homines, quàm 
se Christo probare. hinc fit ut ingenii, facundiae, reconditae scien- 
tiae landem plures aucupentur, Atque eadem ratio est, cur postha- 
beantur res necessariae, quae ad conciliandam vulgi admirationem 
minus valent. At Paulus hoc uno contentum esse Timotheum iubet, 
ut fidelis sit Christi minister, Et profecto titulus hic longe honorifi- 
centior nobis esse debet, quam si millies Seraphici subtilesque voca- 
remur. Meminerimus ergo, sicuti summus est honoà pii Pastoris, 
censeri bonum Christi servum : ita nihil aliud in tota sua administra- 
tione captandum illi esse," Nam quisquis alio tendet, fieri poterit, ut 
plausum reportet ab hominibus, sed Deo non placebit. Quare, ne 
privemur tanto bono, discamus nihil aliud expetere, aut tam pretio- 
sum ducere, quin prae hoc uno vilescant nobis omnia, Innutritus. 
Quig participium est medium, tràpsferri etiam active posset, Enu- 
triens: sed quum nulla addita sit constructio, videtur id mibi esse 
nonnihil coactum, Quare malo passive accipere, ut confirmet proxi- 
mam exhortationem ab educatione Timothei, ac si diceret: Quemad- 
modum ab incunabulis fuisti recte institutus in fide, et quasi nna cum 
Jacte imbibisti sanam doctrinam, et continuos in ea progressus hucus- 
que fecisti: da operam ut fideliter ministrando talem esse te compro- 
bes. Huc etiam convenit verbi compositio. Fides hic pro summa do- 
ctrinae Christianae capitur. Et quod de hona doctrina mox addidit, 
exegeticum est. nam significat aliis omnibus doctrinis nihil utilitatis 
inesse, quantumvis sint plausibiles. Particula haec, guam sequutus 
es, perseverantiam significat, Nam multi, qui a pueritia Christum 
pure didicerant, postea degenerant temporis.progressu: quibus dissi- 
milem facit Timotheum. 

7. Exerce te ipsum. Postquam de doctrina praecepit, qualis esse 
debeat, nunc etiam admonet, quale aliis exemplum conveniat dare. 
Laborandum autem in pietate esse docet, Nam quum dicit Exerce, 
significat hanc esse iustam occupationem , hoc studium, hanc curam, 
ac si diceret: Non est quod frustra in aliis te fatiges; summum operae 
pretium facturus es, si toto affectu totaque facultate in unam pieta- 
lem incumbas. Caeterum nomiue Pietatis intelligit spiritualem Dci 

cultum , qui positus estin pura conscientia: quod melius ex sequenti- 
bus patet, dum illi opponitur corporalis dxercitatio. Neque enim 
corporis exercitationem constituit aut in venatu, aut in cursu, aut in 
fossione, aut in lucta, aut in laboribus mechanicis: sed lioc nomine 
appellat quaecunque religionis causa suscipiuntur externae actiones, 
ut sunt vigiliae, longa inedia, humi cubatio, et similia. Quanquam 
hic non taxat superstitiogam earum rerum observationem: alioqui in 
totum damnaret, quemadmodum in epistola ad Colossenses facit (2, 
21). nunc autem tantum extenuat, admonens non multum prodesse, 
Ergo ut maxime integer sit animus, et rectus finis, tamen in externis 
'actionibus nihil reperit Paulus, quod magni faciat; Valde necessaria 
admonitio. nam semper propendet mundus in illam partem , ut Deum 
externis obsequiis velit colere: quod est exitiale figmentum. Verum 
ut pravam merendi opinionem omittam , semper huc nos rapit natura, 
ut plusquam oportet tribuamus austerae vivendi formae: quasi esset 
non vulgaris Christianae sanctitatis portio. Cuius rei non potest ha- 
beri certius documentum, quam quod recens adhuc publicato hoc 
edicto immodica tamen 'sni admiratione totum mundum obstupefecit 
inanis corporalium exercitationum species. Inde monachatus, et 
tota fere praestantior veteris Ecclesiae disciplina: saltem quae vulgi 
opinione maximo in pretio habebatur. Nisi divinam nescio quam 
aut angelicam perfectionem somniassent monachi veteres in sua illa 
austera vivendi norma, nunquam tanto ardore eam expetiissent, Nisi 
etiam plus aequo aestimassent Pastores usitatos ynacerandae carnis ri- 
tus, nunquam in illis exigendis fuissent tam rigidi, Quia autem Pau- 
lus contra? ubi se quispiam din in ilis multumque fatigaverit, exi- 
guum tenuérnque profectum fore, Sunt enim nonnisi puerilis disci- 
plinae rudimenta. 

8. At pietas ad omnia utilis, Hoc est, qui pietatem habet, 

illi nihil deest, etiamsi careat istis adminiculis, Nam pietas se sola 
contenta est ad solidam perfectionem. Principium est, medium, et 
finis Christianae vitae, ideo ubi integra est, nihil est mutilum. Chri- 
stus non adeo austeram vitae rationem tenuit, quam lohannes Ba- 
ptista: an ideo pilo deterior? Summa sit, incumbendum esse pror- 
$us jn unam pietatem: quia ubi semel eam assequuti fuerimus, nihil 
Deus in nobis amplins desideret; corporalibus vero exercitiis dandam 
eatenus operam, ne pietatis studium impediant vel morentur, Quae 
promissiones habeat. Summa consolatio, quod Deus nusquam deesse 
piis velit. Nam ut perfectionem nostram in pietate statuerat, ita 
,nunc eam facit verae felicitatis complementum. Quia autem initium 
felicitatis est in hac vita, ideo ad hanc quoque extendit promissiones 
divinae gratiae, quae solae nos efficiunt beatos, et sine quibus sumus 
miserrimi, Nam Deus in hae quoque vita se nobis fore patrem testa- 
tur Verum meminerimus, inter bona vitae praesentis et futurae dis- 
Cernere, nam eatenus nobis benefacit Deus in hoc mundo, ut gu- 
stum duntaxat suae bonitatis praebeat, et tali gustu nos alliciat ad 
coelestium bonorum desiderium, ut in illis acquiescamus. Ita fit ut 
bona praesentis vitae non modo permista sint plurimis aerumnis, sed 
quasi obruta. , Neque enim nobis expedit hic abundare, ne'luxurie- 
mur. Porro nequis operem merita hinc efferat, tenendum est, quod 
iam diximus, pietatem non modo bonam conscientiam erga homines 
&c Dei timorem , sed fidem quoque et invocationem complecti. 

9. Fidelis sermo. "Nunc in sententiae clausu!a ponit, quod ante 
initio bis praefatus est: idque consulto facere videtur, quia mox con- 
trariam obiectionem subnectet. Caeterum non abs re tanta assevera- 
tione utitur. est enim paradoxum valde pugnans cum sensu carnis, 
Deum:suis in hoc mundo: suppeditare, quae ad beate et feliciter vi- 
vendum pertinent: quum saepenumero. destituti sint bonis onmibus, 

ideoque putentur a Deo obiecti, Ergo non contentus simplici do- 
ctrina hoc veluti clypeo contrarias oinnes tentationes propulsat, at- 
que hoc modo fideles admonet, ut ianuam aperiant Dei gratiae, 
quam infidelitas nostra praecludit. Nam certe si beneficiorum Dei 
essemus capaces, liberalius nobiscum ageret. ' 
10, Nam in hoc laboramus. Anticipatio est, qua solvit illam 
quaestionem, fideles, quia premantur omne genus aerumnis, omnium 
esse miserrimos. Ergo ut ostendat non debere ab externa specie 
aestimari eorum conditionem, separat eos a reliquis: primum in 
causa, deinde in exitu, unde sequitur, nihil illis decedere ex pro- 
missionibus, quas dixit, quum rebus adversis vexantur. Summa est, 
non esse miseros fideles 1n afflictionibus, quia bona conscientia eos 
sustentat, et prosper laetusque exitus eos manet. Quia autem feli- 
citas vitae praesentis duobus potissimum membris constat, honore 
et commoditatibus: ponit duo contraria, Labores et Probrum, priore 
vocabulo significans incommoda quaevis et molestias: ut sunt pau- 
ertas , frigus, nuditas, fames, exilia, spoliationes, vincula, ver- 
era, et aliae persequutiones, Consolatio haec, Spem fixam habe- 
mus in Deo vivente, ad causam refertur, Nam adeo non sumus mi- 
seri, quum patimur propter iustitiam , ut potius ea sit iusta mate- 
ria gratulationis, Adde quod afflictiones nostrae cum spe in Deum 
vivum coniunctae sunt, imo spes est quasi fundamentum (Rom. 5,5.), 
atqui ea nunquam pudefacit; sequitur ergo, piis in lucro deputanda 
esse omnia. Qui servator est, Secunda consolatio, quae tamen 
ex priore dependet, nam liberatio, de qua loquitur, est quasi fru- 
ctus spei. Quod ut clarius pateat, sciendum est, esse argumentum 
a minori ad maius. Nam cvorjgog nomen hic est generale, pro eo qui 
tuetur ac conservat. Intelligit Dei beneficentiam ad omnes homines 
pervenire, Quod si nemo est mortalium, qui non sentiat Dei erga 
se bonitatem, eiusque sit particeps, quanto magis eam experientur 
pii, qui in eum sperant? An non peculiarem ipsorum geret curam. 
an non multo liberalius se in eos effundet? an non denique omni ex 
parte salvos ad finem praestabit? 


11. Praecipe haec et doce. 12. Nemo tuam iuventutem 
despiciat: sed esto exemplar fidelium, in sermone, in con- 
versatione,. in caritate, in spiritu, in fide, in castitate. 
18. Donec venio, attende lectioni, exhortationi, doctrinae. 
14. Ne donum, quod in te est, negligas, quod tibi datum 
est D prophetiam cum impositione manuum presbyterii. 
15. Haec cura in his esto: ut profectus tuus in omnibus ma- 
nifestus fiat. 16. Attende tibi ipsi et doctrinae, permane in 
his: hoc enim si feceris, et te ipsum servabis, et eos qui te 
audiunt. ` 


1l. Praecipe haec. Intelligit eius generis esse doctrinam, cu- 
ius nullum debeat esse fastidium, etiamsi quotidie audiatur. Nain 
et alia docenda sunt: sed emphasin habet demonstrativum Haec, 
quia significat non esse res levis momenti, quas semel quasi trans- 
eundo attigisse sufficiat: sed potius quotidiana repetitione dignas 
esse, quia non possint nimium inculcari. | Prudentem itaque Pasto- 
xem decet expendere, quae maxime sunt necessaria, ut illis insistat. 
Nec est quod vereatur fastidium. nam quisquis Dei est, libenter 
identidem audiet, quae toties dicere expedit. 

12. Nemo tuam iuventutem, Hoc dicit tam aliorum respectu, 
quem ipsius Timothei. Quantum ad alios, non vult Timothei aeta- 
iem esse obstaculo, quominus eam quam meretur reverentiam obti- 

neat, modo se alias ita gerat, ut decet Christi ministrum. Et simul 
ipsum Timotheum admonet, nt quod deest aetati compenset gravi- 
tate morum, ac si dixisset: Fac ut morum gravitate tantum reve» 
rentiae tibi concilies, nequid actas tua iuvenilis, quae alioqui con- 
temptui 'ebnoxia esse solet,'de tua auctoritate minuat. Unde agno- 
scimus et iuvenem adhuc fuisse Timotheum, quia tamen inter mul- 
tos Pastores longe eminebat, et perperam eos facere, qui annorum 
numero metiuntur quantum homini debeant. Porro quae vera sint 
decora, mox praescribit. Non externae scilicet larvae, ut sunt Ii- 
tuus, infulae, annulus, pallium, et eiusmodi ineptiae, aut puero- 
rum crepundia : sed doctrinae sanitas et sanctitas vitae. Sermone et 
conversatione quum dicit, hoc perinde valet ac si dixisset dictis et 
factis, adeoque tota vita. Quae sequuntur, partes sunt piae comver- 
sationis, caritas, spiritus, fides, castitas. Nomine Spiritus intel- 
ligo fervorem zeli Dei, siquis tamen generalius malit accipere, non 
repugno. Castitas non tantum libidini opponitur, sed puritatem to- 
tius vitae significat. Hinc discimus ineptos esse et ridiculos, qui 
nihil honoris sibi exhiberi conqueruntur, quum nihil habeant laude 
dignum, sed potins contemptui se exponant tum sua inscitia, tum 
impuro vitae exemplo, aut levitate, aut aliis sordibus. Unica enim 
haec via est comparandae reverentiae, si virtutum praestantia nos 
a contemptu vindicemus. 

13. Danes venio, Noverat Timothei diligentiam, et tamen illi 
commendat assiduam Scripturae lectionem. Quid enim alios doce- 
bunt Pastores, nisi discendo sint intenti? Quod si tantus vir admo- 
netur, nt proficere in dies studeat, quanto magis in nos competit 
ista admonitio? Vae igitur eorum socordiae, qui Spiritus oracula 
non revolvunt dies et noctes, ut inde instruantur ad munus suum 
exercendum. Pondus etiam addit circumstantia temporis. nam quum 
se Paulus brevi venturum speraret, noluit tamen interea, licet exi- 
guo tempore, residem manere Timotheum. quanto itaque diligen- 
tius in totam vitam prospicere convenit? Caeterum ne otiosa lectio 
sufficere credatur, simul ostendit, in usum esse explicandam, quum 
doctrinae et exhortationi instare praecipit. ac si praeciperet ipsum 
discere quod aliis communicaret. Notandus etiam est hic ordo, quod 
lectionem doctrinae et exhortatipni praeponit. Nam certe fons omnis 
sapientiae est Scriptura, unde haurire debent Pastores quicquid pro- 
ferunt apud gregem. 

14. Ne donum, quod in te est. Hortatur, ut in Ecclesiae aedi» 
ficationem conferat gratiam , qua praeditus est. Neque enim perire 
vult Dominus talenta aut inutiliter sub terra defodi, ae apud 
unumquemque deposuit, ut lucrum afferant. JVegligere donum est 
neglectim suppressum habere per desidiam, ita ut quasi rubigine 
contracta nullo usu deteratur. Ergo consideret quisque nostrum, 
quid facultatis habeat, ut id sedulo in usum applicet. Dicit gratiam 
illi datam esse per prophetiam. Quomodo? quia scilicet (ut ante di- 
ximus) Spiritus sanctus oraculo Timotheum destinaverat, ut in ordi- 
nem Pastorum cooptaretur, Neque enim delectus tantum fuerat ho- 
minum iudicio, ut fieri solet: sed praecesserat Spiritus nuncupatio, 
Dicit collatam esse cum impositione manuum. quo significat, una 
cum ministerio necessariis etiam dotibus ornatum fuisse. Usitatumi 
fuit ac solenne Apostolis, Ministros per impositionem mannum or- 
dinare. Ac de hoc quidem ritu eiusque origine et significatione ali- 
quid prius attigi, et reliqua ex Institutione petere licet. Presbyte- 
rium qui hic collectivum nomen esse putant, pro collegio presbyte- 
rorum posma, recte sentinnt meo judicio. Tametsi omnibus ex- 
pensis iversum sensum non male quadrare fateor, ut sit nomen of- 

cii. Ceremoniam pro ipso actü ordinationis posuit. Itaque sensus . 
est, Timotheum, quum Prophetarum voce ascitus fuit in ministe- 

rium, et deinde solenni ritu ordinatus, simul gratia Spiritus sancti 
instructum fnisse ad functionem suam exsequendam. Unde colligi- 
mus non inanem fuisse ritum: quia consecrationem, quam homi- 
nes impositione manuum figurabant, Dous Spiritu suo implevit. 

15. Haec cura, Quo plus est difficultatis in fideli Ecclesiae ad- 
ministratione, eo magis instare sibi debet Pastor, nervosque omnes 
intendere: idque non ad exiguum modo tempus, sed perseveranter. 
Ergo admonet Paulus non esse locum oscitantiae vel remissioni: -sed 
requiri summam diligentiam et assiduitatem. Quum addit Ut pro- 
fectus tuus manifestus fiat, significat in hoc esse elaborandum, ut 
per eins manum magis ac magis promoveatur Ecclesiae aedificatio, 
atque dignum operae pretium exstet. Est enim non unius diei opus: 
quare ad quotidianos progressus enitenduim est. Alii referunt ad Ti- 
mothei personam, ut in melius proficiat. sed malo de ministerii ef- 
fectu interpretari, In omnibus, tam masculinum esse potest, quam 
neutrum. ita duplex erit sensus: vel ut omnes perspiciant, quae ex 
eius laboribus provenient incrementa: vel ut omni ex parte, aut 
modis omnibus (quod idem est) se ostendant. atque hoc posterius 
magis quadrat. 

16. Attende tibi ipsi. Duo sunt curanda bono Pastori: ut do- 
cendo invigilet, ac se ipsum purum custodiat. Neque enim satis 
est, si vitam suam componat ad omnem honestatem, sibique ca- 
veat, nequod edat malum exemplum, nisi assiduum quoque docendi 
studium adiungat sanctae vitae. Et parum valebit doctrina, si non 
respondeat vitae honestas et sanctitas. Non ergo abs re Paulus Ti- 
motheum incitat, ut tam privatim sibi attendat, quam doctrinae in 
communem Ecclesiae usum. Et rursus commendat illi constantiam, 
ne unquam defatigetur. Multa enim identidem accidunt, quae pos- 
sint nos abducore a recto cursu, nisi fixo pede fortiter stemus ad re- 
sistendum. Hoc si feceris, Hic non levis est stimulus ad excitan- 
dam Pastorum sollicitudinem, quum audiunt suam et populi salutem 
'in eo consistere, si muneri suo gnaviter et continenter incumbant. 
Quia autem ut primam non multa ostentatione pollet doctrina, 
quae solide aedificat, quid utile sit spectandum admonet Paulus; ac 
si diceret: Pascat homines gloriae cupidos sua ambitio, sibi in argu- 
tiis applaudant: tibi satis sit in tuam et populi salutem incumbere, 
Pertinet antem admonitio ad totum Ecclesiae corpus, ne fastidio sit 
simplicitas, quae et animas vivificat, et suam illis sanitatem fovet. 
Nec absurdum videri debet quod Timotheo has partes assignat sal- 
vandae Ecclesiae, Nam certe quicquid Deo acquiritur, salvum est. 
praedicatione autem Evangelii colligimur ad Christum. Et sicuti 
Pastoris infidelitas aut negligentia Ecclesiae est exitialis: ita me- 
rito fidei et diligentiae adscribitur salutis causa, Solus quidem Deus 
salvat, cuius gloriae ne minimam quidem portionem ad homines 
transferri fas est. Sed nihil gloriae suae Deus derogat, quum ad 
salutem administrandam utitur hominum opera. Dei ergo solius 
Beneficium est salus nostra, quia et ab ipso solo est, et sola eius 
virtute peragitur: ideoque illi tanquam unico auctori ferenda est 
accepta. Sed non excluditur propterea hominum ministerium, mec 
id totum obstat, quin salutare sit regimen illud, quo constare Ec- 
clesiae integritatem alibi Paulus docet (ad Ephesios capite 4, 11.). 
Quinetiam et hoc quoque in solidum Dei est opus: quia et ipse est, 
qui format bonos Pastores, et agit suo Spiritu: et eorum labori, ne 
irritus sit, benedicit. Quod si suis auditoribus saluti est bonus Pa- 
stor, sciant mali et ignavi, eorum quibus praesunt imputandum sibi 
esse exitium. Nam sicuti gregis salus Pastoris est corona: ita quic- 
quid perierit ab ignavis pastoribns reposcetur. Servare autem se 
Pastor dicitur, quum fideliter munus sibi iniunctum exsequendo vo- 
cationi suae servit. non modo quia horrendam illam ultionem effu- 

git (qnam. Dominus per Ezechielem (83, 8.) minatur, Sanguinem de 
' manu tua reposcam), sed quia illud usitatum est, salutem suam fide- 
les peragere, quum in cursu salutis suae pergunt. de qua loquutione 
diximus in secundum caput ad Philippenses (2, 12.). 


Car. V. 


1. Seniorem ne aspe obiurges, sed hortare ut patrem, 
juniores ut fratres: 2? Mulieres natu grandiores, ut ma- 
tres: iuniores, ut sorores, cum omni castitate. 3. Viduas 
honora, quae vere sunt viduae. 4. Porro siqua vidua libe- 
ros aut nepotes habet, discant primum erga propriam do- 
mum pietatem colere, et mutuum rependere progenitoribus. 
hoc enim bonum et acceptum est coram Deo. 


1. Seniorem ne aspere, Nünc lenitatem et moderationem Timo- 
theo commendat in corrigendis vitiis. Medicina est correctio, quae 
semper amari aliquid habet, ideoque minus adlubescit: deinde quia 
iuvenis erat Timotheus, miuus tolerabilis fuisset eius severitas, nisi 
admodum temperata.  Praecipit ergo, ut maiores natu reprehendat 
tanquam parentes, imo utitur mitiore verbo, Hortandi scilicet. Fieri 
autem nequit, quin reverentia tangamur, ubi repraesentamus nobis 
ob oculos patris vel matris personam. ita fit, ut in locum durioris 
vehementiae mox succedat modestia. Notandum tamen quod non 
ita parci vult senibus aut indulgeri, ut impune ,et sine correctione 
peccent: tantum vult eorum aetati haberi nodnihil honoris, quo 
&equiore animo se admoneri sinant. Quinetiam in minori aetate 
vult moderationem adhiberi, tametsi non aequali modo. Semper 
enim oleo temperandum est acetum. sed hoc interest, quod maiori- 
hus deferenda est reverentia, aequales fraterna mansuetudine excipi 
debent, Hinc admonentur Pastores, non muneris tantum habendam 
esse rationem, scd peculiariter etiam videndum esse singulis quid 
aetatem suam deceat. neque enim eàdem omnibus conveniunt. Ve- 
niat ergo illud in mentem, si decorum servant in scena histriones, 
non esse Pastoribus in tam excelso loco negligendum. Particula 
cum omni castitate ad iuniores pertinet. nam in illa aetate semper 
timenda est omnis suspicio. Neque tamen vetat Paulus nequid Ti- 
motheus agat libidinose, aut ne lasciviat cum iuvenculis (hac enim 
prohibitione non fuit opus), sed tantum praecipit cavendum ne im- 
probis detur obloquendi ansa. Quod ut fiat, requirit castam gravi- 
tatem, quae reluceat in omni congressu et colloquio: quo liberius 
cum iuvenibus communicet absque ulla sinistra fama. á 


8. Viduas honora. Honoris nomen hoa loco non quamvis ob- 
Sservantiam significat, sed peculiarem curam, quam suscipiebant 
Episcopi in veteri Ecclesia. Recipiebantur enim viduae in Eccle- 
siae fidem, ut ex publico alerentur. Tantundem ergo valet haec lo- 
quutio ac si dixisset: In eligendis viduis, quae sint sub tua et Dia- 
conorum cura, earum tibi habenda est ratio, quae vere sunt viduae. 
Qualis autem fuerit earum conditio, fusius deinde tractabimus. Hic 
tamen notanda est ratio, cur Paulus non admittat nisi prorsus vi- 
duas et orbas simul, quae sobole sint destitutae. Nam ea condi- 
tione se Ecclesiae addicebant, ut abdicarent se omni privata fami- 
liae cura, et omnia impedimenta abiicerent. Proinde merito Pau- 
lus matresfamilias recipi prohibet, quae iam diverso officio obstri- 
ctae sunt. Quum nominat vere viduas, allusio est ad nomen Grae- 

cum, quod deducitur dzó- roD yypoŭoĝas, quod est destitui et pri- 
vari. . 

4. Siqua vidua. Varie exponitur hic locus. inde autem nasci- 
tur ambiguitas, quod posterius membrum tam ad viduas referri po- 
test, quam ad earuin liberos. Nec obstat quod verbum Discant, est 
plurale, quum de vidua loquutus sit Paulus in numero singulari, 
Numeri enim mutatio satis usitata est in oratione indefinita, hoc est 
ubi de toto genere, non de individuo tractatur. Qui de viduis acs 
cipiunt, hunc putant esse sensum: Discant pia familiae administra- 
tione beneficium educationis, quod a maioribus acceperunt, erga 
minores rependere, ita Chrysostomus et Wii quidam. Simplicius ta- 
men aliis videtur de liberis et nepotibus accipere. Matrem itaque 
eorum iudicio, aut aviam, materiam esse docet in qua exerceant 
suam pietatem, Nihil enim magis est naturale quam úyuzelaoyía: 
quare minime aequum est eam ab Ecclesia impediri. prius ergo 
quam oneretur Ecclesia, faciant illi suum officium. Hactenus re- 
tuli quid alii sentiant, Velim tamen lectores expendere, an non 
aptior sit hoc modo cohaerentia: Discant pie se domi gerere, quasi 
diceret, hoc utile fore rudimentum, quo se ad cultum Dei assuefa- 
ciant, si domi erga suos piis officiis fungantur. Natura enim prae- 
cipit, ut parentes nostros secundum Deum colamus: ut haec secun- 
daria pietas ad primam nos deducat. Quia autem religionis prae- 
textu ipsa naturae iura violari cernebat Paulus: ut hoc vitium corri- 
geret, domestico tirocinio exerceri iussit viduas ad Deum colendum. 
Porro verbum e)orfti» active omnes fere accipiunt, quia sequitur 
accusativus, verum illa ratio cogit, quia Graecis familiare est sub- 
&udire praepositionem. Et apte contextui quadrat haec expositio, 
ut pietatem humanam colendo se in. Dei cultu exerceant: ne stulta 
et nugatoria devotio (ut loquuntur) eas humanitatis sensu exuat. 
Porro viduae mutuam vicem suis maioribus rependere discunt, so- 
bolem ab illis progenitam educando. ^ Hoc enim acceptum. Mon- 
strum esse fatentur omnes, siquis ingratum se maioribus praebeat, 
id enim dictat sensus naturae. Nec modo ingenita est omnibus haec 
persuasio, secundum pietatis gradum esse erga parentes: sed ipsae 
quoque ciconiae gratitudinem suo exemplo nos docent. Unde et no- 
men &vruttAagyía, Verum Paulus eo non contentus idem a Deo san- 
citum esse pronuntiat, ac si diceret: Non est quod putet quispiam 
id natum esse ex hominum opinione, sed Deus ita ordinavit. 


5. Porro quae vere vidua est ac desolata, sperat in Deo, 
et perseverat in orationibus et obsecrationibus noctu ef die. 
6. Quae autem in deliciis versatur, vivens mortua est. 7. Et 
haec praecipe, ut irreprehensibiles sint. 8. Quod siquis 
suis, et maxime familiaribus non providet, fidem abnegavit, 
et est infideli deterior. 


5. Quae vere vidua est ac desolata, | Explicatius quam antea lo- 
quitur: quia vere eas demum viduas esse docet, quae solitariae sint 
et familia orbatae. Tales in Deo «sperare dicit: non quod omnes id 
faciant, vel solae. Plerasque enim viduas cernere licet orbas ac 
omni cognatione destitutas, quae tamen et superbae sunt et proter- 
vae, et tam animo quam vita prorsus impiae, Et qui progenie abun- 
dant, non impediuntur, quominus spem habeant in Deo repositam: 
ut Iob, et Iacob, et David. Alioqui maledicta esset nolvrexvía, 

uam Scriptura passim inter eximias Dei benedictiones recenset. 
Ferum Paulus hoc loco viduas in Deo sperare dicit, quemadmodum 
prioris ad Corinthios capite 7, 32., scribit, caelibes tantum studere 
ut Deo placeant, quia non sint instar coniugatorum divisi. Sensus 

est igitur, nullo eas avocamento distrahi, quin respiciant in solum 
Deum: quia in mundo nihil reperiunt, quo fulciantur, Hoc argu- 
mento ipsas commendat. nam ubi deficiunt humanae opes omniaque 
praesidia, Ecclesiae officium est manum porrigere ad opem feren- 
dam, ideoque viduae orbitas et solitudo Pastoris opem implorat, 
Perseverat ín orationibus. | Secundum argumentum commendatio- 
nis: quia assidue precibus incumbunt. Unde sequitur, iuvandas esse 
ac sustentandas Ecclesiae impensis. Interea his duabus notis dis- 
cernit inter dignas et indignas. perinde enim valent haec verba, ac 
si tantum eas recipi praeciperet; quae nihil exspectant opis ab ho- 
minibus, sed pendent a solo Deo et depositis aliis curis et occupa- 
tionibus intentae sunt ad precandum: alias minime idoneas esse aut 
commodas. Haec quoque precandi assiduitas requirit ab aliis curis 
vacationem. Nam quae circa familiam regendam occupantur, mi- 
nus habent libertatis et otii. Omnes quidem iubemur assidue orare, 
sed videndum quid ferat uniuscuiusque conditio, dum ad orandum 
secessus quaeritur, et ab omnibus aliis negotiis immunitas. Qnod 
in viduis laudat Paulus, Lucas de Hanna filia Phanuelis praedicat 
(Luc. 2, 36.). atqui non idem omnibus conveniret, quia diversa esset 
vitae ratio. Erunt ineptae mulierculae, Hannae simiae magis quam 
imitatrices, quae circum altaria cursitabunt, et usque ad meridiem 
susurris suis ac murmuribus dabunt operam. Hoc praetextu ab 
omnibus domesticis molestiis se eximent. reversae domum, nisi 
omnia ad nutum composita offenderint, insanis clamoribus exagita- ' 
bunt totam familiam, prosilient interdum ad verbera. Memineri- 
mus ergo viduis et orbis non sine causa hoc quasi proprium tribui, 
vacare dies et noctes precibus, quia solutae sunt a iustis impedimen- 
tis, quae non idem permitterent familiam regentibus. Neque tamen 
monachis aut monialibus suffragatur haec sententia, qui murmura 
sua vel boatus ita vendunt ut otiosi alantur, Quales olim fuerunt 
Euchitae vel Psalliani. Nihil enim ab Euchitis differunt monachi 
et sacrifici Papales, nisi quod illi continenter precando solos se pios 
ac sanctos putabant, hi autem minori assiduitate se álios quoque 
sanctificare fingunt. Nihil tale in mentem venit Paulo: sed tantum 
indicare voluit, quanto liberius vacare queant precibus, quae nihil 
aliunde habent distractionis. 

6. Quae autem in deliciis, Postquam sua nota veras viduas in- 
signivit, nunc alias opponit, quae reiiciendae sint, Participium, 
quo utitur, Gz«tr«Àooc, significat eam quae sibi indulget, molliter- 
que ac delicate vivit. Quare eas (meo iudicio) taxat Paulus, quae 
viduitate sua in hoc abutuntur, ut solutae iugo maritali et omni mo- 
lestia vacuae suavem in otio vitam degant. Multas enim videmus 
libertati suae consulere et commoditati, seque nimium hilariter 
tractare. Tales Paulus vivendo mortuas esse pronuntiat. quod aliqui 
de infidelitate intelligunt: cui opinioni minime assentior. Mortuam 
enim congruentius dici puto, quae inutilis sit ac nihili, Quorsum 
enim vivimus, nisi ut frugi sit nostra opera? Et quid, si esset em- 
phasis in participio Vivens? . Nanr qui desidem vitam appetunt, quo 
vivant commodius, habent illud in ore dicterium: Non est vivere, 
sed valere vita. Ita sensus esset: Si beatae sibi videntur, dum agunt 
ex animi sui voto, atque hanc demum vitam reputant, in quiete de- 
liciari, ego mortuas esse pronuntio. Quia tamen sensus hic nimium 
forte argutus esset: tantum volui obiter attingere, nihil asserens. 
Certum quidem est ignaviam hic damnari a Paulo, ut mortuas vo- 
cet quae nulli sunt usui. 

. Et haec praecipe. Significat, non tantum se praescribere Ti» 
motheo, quid sequi debeat: sed diligenter admonendas esse ipsas 
mulieres, ne eiusmodi vitiis laborent. Neque enim se tantum Pa- 
stor opponere debet pravis studiis aut ambitioni eorum, qui se prae- 

ter rationem ingerunt, sed doctrina et continuis admonitionibus 
omnia pericula, quantum in se est, praevenire. Fuit quidem hoc 
gravitatis et constantiae, non admittere viduas, nisi quae dignae 
forent: sed interim reddenda fuit ratio, cur non admitterentur: imo 
prins monenda Ecclesia, ne obtruderentur indignae, vel se ipsas 
ingererent. Caeterum Paulus hanc doctrinae partem rursus ab uti- 
litate commendat, ac si dixisset, minime esse contemnendam, quia 
sit vulgaris, quando ad summam rectae ,et.perfectae vitae spectat. 
Nihil autem in Dei schola magis discendum , quam sanctae et inte- 
grae vitae meditatio. denique moralis doctrina argutis speculationi- 
bus confertur, quarum nullus in vita profectus apparet, secundum 
illud: Omnis Scriptura utilis est, ut perfectus reddatur homo Dei etc. 
(1I. Tim. 8, 16.). 

8. Quod siquis. Erasmus transtulit in foeminino genere. mihi 
generalis sententia magis probatur. Solet enim Paulus, etiam quum 
aliquod particulare argumentum tractat, probationes ex generalibus 
principiis afferre: et rursus elicere ex particularibus sententiis uni- 
versalem doctrinam. Et certe plus habebit hoc ponderis, si conve- 
niat tam viris quam mulieribus. Dicit ergo eos fidem abnegasse, qui 
suos omnes, maximeque domum propriam non curant. Et merito: 
nulla enim in Deum est pietas, ubi,quis ita humanitatis sensum 
exuere potest. An fides, quae filios Dei nos facit, deteriores red- 
deret brutis pecudibus?  Manifestus ergo Dei contemptus est talis 
inhumanitas, et fidei abnegatio. Necdum eo contentus Paulus, cri- 
men exaggerat, dicens, infideli esse deteriorem , qui suorum oblivi- 
scitur. Quod duabus de causis verum est: nam quo plus quisque in 
cognitione Dei profecit, eo minus habet excusationis. Ergo infide- 
libus sunt peiores, qui in clára Dei luce caecutiunt. Deinde hoc 
genus officii est, quod natura ipsa dictat. sunt enim grogyal qvotxet. 
Quod si natura duce infideles ultro propensi sunt ad suos amandos, 
quid de iis sentiendum, qui nullo tali affectu tanguntur? nonne im- 
pios ipsos feritate superant?' Siquis obiiciat, multos quoque ex in- 
credulis saevos parentes esse ac belluinos: facilis solutio est, Pau- 
lum de parentibus loqui solis, qui duce natura et magistra sobolis 
suae curam gerunt. Nam siquis ab hac integritate degeneret, pro 
monstro habendus est. . Quaeritur autem, cur domesticos filiis ipsis 
praeferat Apostolus. Respondeo, quum suos et mazime familiares 
nominat, utroque loco de filiis et nepotibus ipsum loqui. Nam ut- 
cunque emancipati sint liberi, aut in alienam familiam per coniu- 
gium transierint, aut quovis modo emigrarint ex aedibus parentum: 
nunquam tamen prorsus exstinguitur ius naturae, quin debeant ma- 
lores natu tanquam sibi a Deo commissos regere, aut saltem consu- 
lere quoad possunt. In domesticis aut arctior est obligatio. nam eos 
duplici nomine curare debent, eo quod ipsorum sunt sanguis, et 
simul pars familiae, cui praesunt. 


. 9. Vidua deligatur non minor annis sexaginta, quae fue- 
rit unius viri uxor, 10. In operibus bonis habens testimo- 
nium, si liberos educavit, si fuit hospitalis, si sanctorum 
pedes lavit, si afflictis subministravit, si in omni bono opere 

uit assidua. 11. Porro iuniores viduas reiice. quum enim 
lascivire coeperint adversus Christum , nubere volunt, 
12. Habentes condemnationem, quod primam fidem reiece- 
rint. 13. Simul autem et otiosae discunt circuire domos: 


nec solum otiosae, verum etiam garrulae et curiosae, loquen- 
tes quae non oportet. 

9. Vidua deligatur. Iterum quales viduae recipiendae sint in 
Ecclesiae curam, ostendit: et quidem explicatius quam antea, Ac 
primo aetatem designat, sexaginta annos: nam quia publicis sum- 
ptibus alebantur, decebat iam senio confectas esse. Deinde erat al- 
tera etiamnum validior ratio: nam se in ministerium Ecclesiae con- 
secrabant. quod minime ferendum erat , si adhuc ad coniugium ido- 
neae fuissent. Ea conditione recipiebantur, ut earum inopiae sub- 
veniret Ecclesia, et suam interim operam pauperibus impenderent, 
quoad patiebatur valetudo. Ita mutua erat obligatio inter ipsas et 
Ecclesiam. Robustiores, et quae per aetatem adhuc erant vegetae, 
iniquum erat aliis esse oneri. Praeterea timendum erat, ne mutato 
animi proposito ad novas nuptias aspirarent. Hae sunt duae cau- 
sae, cur non velit nisi sexagenarias recipi. Quoad nubendi cupidi- 
tatem satis occursum est periculo, ubi annum sexagesimum excessit 
mulier: si praesertim unum duntaxat maritum tota vita experta fue- 
rit. Est enim quoddam veluti pignus continentiae et pudoris, quum 
mulier ad eam usque aetatem pervenit, unico marito contenta, Non 
quod secundum coniugium improbet, aut ignominiae notam asper- 
gat bis nuptis, quin potius iuniores viduas ad nubendum hortatur: 
sed quia sollicite cavere voluit, ne ullis necessitatem imponeret cae- 
libatus, quae maritis opus haberent. Qua de re mox plura. 

10. In operibus bonis. Quae sequuntur dotes, partim ad hono- 
rem, partim ad onus respiciunt. Non dubium est, quin fuerint 
honesta viduarum collegia, plenaque dignationis. Ideo non vult 
Paulus illuc cooptari nisi quae ornatae sint egregio testimonio totius 
anteactae vitae. Iam non ad segne et ignavum otium destinaban- 
tur: sed ut pauperibus et aegrotis ministrarent, donec viribus de- 
fectae tanquam emeritae quiescerent. Itaque ut ad obeundam fun- 
ctionem sint aptiores, in officiis omnibus, quae sunt illius propria, 
longo usu exercitatas esse vult: qualia sunt labor et sedulitas in 
liberis educandis, hospitalitas, ministeria erga pauperes, et reliqua 
beneficentiae opera. Siquis hic interroget: Ergone repudiabuntur 
omnes steriles, quia nullos unquam liberos sustulerint? responden- 
dum, non sterilitatem hic damnari a Paulo, sed matrum delicias, 
quae sobolis alendae taedia devorare dum recusant, satis ostendunt 
se minus officiosas fore erga extraneos. Et simul hanc piis matro- 
nis honorariam mercedem proponit, quae sibi non pepercerint: ut 
vicissim aetas earum senilis Ecclesiae gremio fovenda excipiatur. 
"Per lotionem pedum synecdochicós obsequia intelligit, quae sanctis 
praestari solent. moris enim tunc erat pedes lavare. Hoc officii ge- 
nus in speciem sordidum et prope servile videri poterat: itaque hac 
quasi nota insignit sedulas et minime delicatas aut molles feminas. 
Quod proxime sequitur, ad liberalitatem pertinet. Atque idem po- 
stremo generalius exprimit, quum dicit, Si in bono opere fuit assi- 
dua. Nam hic de beneficentia loquitur. 

11. Juniores viduas reiice. Non iubet excommunicari ab Ec- 
clesia, auf aliqua ignominia notari: sed tantum in illo honore, cu- 
ius supra meminit, impertiendo habendam esse earum rationem ne- 
gat. Quod si Dei Spiritus per os Pauli mulierem nullam sexagena- 
ria minorem ordine illo dignam esse pronuntiat, quod in illa aetate 
periculosus sit caelibatus: cuius audaciae fuit, legem perpetui cae- 
libatus iuvenculis in summo aetatis fervore postea imponere? Non 
admittit, inquam, caelibatum Paulus, nisi in aetate iam effoeta, 
et quae periculum omne incontinentiae iam evasit. in velandis vir- 
ginibus ad quadraginta deinde annos ventum est, postea ad triginta. 
tandem promiscue sine ulla exceptione aetatis velare omnes coepe- 
runt. Obtendunt, continentiam virginibus, quae nunquam virum 
expertae sunt, multo faciliorem esse quam viduis. Sed non efficient, 
quin timendum sit periculum, quod hic Paulus cavet ac cavendum 

praecipit, Terere itaque, adeoque crudeliter laqueum iniiciunt te- 
neris adhuc puellis, quae coniugio futurae erant aptiores. Quum 
enim lascivire.  Lascivire eas adversus Christum dicit, quae condi- 
tionis, ad quam vocatae sunt, oblitae, hilarius quam decet exsul- 
tant. Debuerant enim se continere sub modestiae iugo, ut gravi- 
bus matronis dignum est. Proinde mollior et solutior vita quasi 
lascivia est adversus Christum, cui fidem suam obstrinxerant. Quo- 
niam aliquot eiusmodi exempla viderat Paulus, generali remedio oc- 
currit, nequa recipiatur, quam aetatis ratio unquam sollicitare pos- 
sit ad nubendi appetitum. Quot flagitiorum monstra quotidie in Pa- 
patu coactus ille monialium caelibatus parit? quae claustra non re- 
fringit libido? Ergo etiamsi res initio placuisset: tot tamen atque 
tam gravibus experimentis edocti aliquando Pauli consilio obtempe- 
rare debuerant. Atqui hoc adeo non faciunt, ut in dies magis ac 
magis iram Dei sua obstinatione provocent. Nec de solis moniali- 
bus loquor: ad perpetuum caelibatum sacerdotes quoque et mona- 
chos cogunt.  Ebulliunt interea foedae libidines, ut vix decimu: 
quisque caste se habeat, In monasteriis autem minimum malorum 
est vulgaris scortatio. Si Deum per os Pauli loquentem audire in 
animum inducérent, mox confugerent ad hoc remedium, quod prae- 
scribit. sed tanta est superbia, ut furiose persequantur quicunque 
huc eos revocant. Aliqui particulam Adversus Christum coniungunt 
cum verbo Nubendi. quod tametsi ad Pauli mentem non mnltum re- 
fert: prior tamen sensus est probabilior. 

19. Habentes condemnationem. | Habere damnationem aliqui ex- 
ponunt Reprehensionem mereri. Ego tamen severius dictum acci- 
pio, ut aeternae mortis damnatione eas terreat Paulus: ac si hoc 
ipsum reprehenderet, eximium illum ordinem, qui propius Christo 
unire debuerat, illis damnátionis esse materiam. Et ratio additur, 
quia a fide Baptismi et Christianismo prorsus deficiant, Scio ab aliis 
secus intelligi, nempe quod.fallant datam Ecclesiae fidem, nubendo, 
quum prius essent pollicitae se ad mortem usque caelibes victuras: 
quod nimis est frigidum. deinde cur vocaret primam fidem? Vehe- 
mentius itaque insurgit Paulus, et mali gravitatem amplificat, quod 
non tantum ignominia Christum et Ecclesiam afficerent resiliendo a 
suscepta conditione, sed primam quoque fidem impia defectione fal- 
lerent. Ita enim fieri solet, ut, qui semel pudoris fines transiliit, 
ad omnem impudentiam se prostituat. Male eas habebat, probro- 
sam esse suam levitatem apud pios, et suam salacitatem reprimi, 
aut saltem vituperationi esse obnoxiam, Haec illis protervius ex- 
sultandi erat occasio, donec Christianisnum abiicerent. Optime 
quadrat ista amplificatio. quid enim magis absurdum quam dum 
volumus personis consulere, ianuam aperire Christi ahnegationi? 
Quod votum perpetui caelibatns hinc stabilire volunt Papistae, fri- 
volum est. Ut demus solitam fuisse disertis verbis interponi talem 
pactionem: id tamen nihil ad ipsos. Primum considerandus est 
finis. non ideo caelibes se fore promittebant olim viduae, ut sanctio- 
rem agerent vitam quam in coniugio: sed quod non poterant maritis 
et Ecclesiae simul esse addictae. sub Papatu autem vovetur. conti- 
nentia, quasi virtus per se accepta esset Deo. Deinde ea aetate se 
abdicabant tunc nubendi libertate, qua desierant esse nubiles, Sexa- 
genarias enim ad minimum esse oportebat, et quae unico matrimo- 
nio contentae specimen iam castitatis suae dedissent. nunc autem 
vota in hoc eduntur apnd Papistas, ut coniugiis vel ante tempus, vel 
in medio aetatis fervore renuntient. Duabus autem maxime de cau- 
sis tyrannicam de caelibatu legem improbamus: quod scilicet cul- 
tum esse fingunt coram Deo meritorium, et quod vovendi temeri- 
tate praecipitant animas in exitium. Neutrum erat in veteri insti- 
iuto. non edebant directum continentiae votum, quasi minus Deo 

placeret vita coniugalis: sed tantum quatenus exigebat functio, ad 
quam eligebantur, coniugii vinculo se in totam vitam solvebant. 
nec se privabant nubendi libertate, nisi quum nubere vel maxime 
liberis iam absurdum erat et intempestivum. Denique tantum a mo- 
nialibus differebant istae viduae, quantum Hanna prophetissa a Clau- 
dia vestali. i 

13. Simul et otiosae. Nihil est, quod mulieres magis deceat 
quam domus custodia. unde apud veteres testudo honestae et pro- 
bae matrisfamilias imago fuit: atqui multae contrario morbo labo- 
rant. Nihil enim est, quod magis eas delectet quam huc illuc cur- 
sitandi licentia: praesertim ubi exoneratae familia nihil habent do- 
mi quod agant. Adde quod istis viduis, honoris praetextu, quod 
veluti publicam personam gerebant, facilior quovis aditus patebat. 
Hanc opportunitatem nactae beneficio Ecclesiae abutebantur ad de- 
sidiam. deinde (ut fieri solet) ex otio nascebatur curiositas, quae 
ipsa garrulitaiis est mater.  Verissimum enim est illud Horatii: 
Percontatorem fugito, nam garrulus idem est. Omni enim fide cu- 
riosos (ut inquit Plutarchus) carere aequum est, qui simulatque ali- 
quid hauserunt nunquam cessant donec effutiverint. Praesertim mu- 
lieribus hoc contingit, quae natura iam propensae sunt ad loquaci- 
tatem, nulliusque arcani capaces. Ergo non abs re haec tria simul 
coniuncta sunt a Paulo, otium, curiositas, et garrulitas. 


14. Volo igitur iuniores nubere, liberos gignere, do- 
mum administrare, nullam occasionem dare adversario, ut 
habeat maledicendi causam. 15. Nonnullae enim iam de- 
flexerunt post Satanam. 16. Quod siquis fidelis, aut siqua 
fidelis habet viduas, suppeditet illi$, et non oneretur Eccle- 
Sia, ut iis, quae vere viduae sunt, suppetat. 


14. Volo iuniores nubere, | Rident nasuti homines hoc Apostoli 
praeceptum. Quasi vero (inquiunt) calcar addendum sit nimis cita- 
tae earum cupiditati. quis enim nescit omnes fere viduas sponte nu- 
pturire?  Superstitiosi autem homines iudicarent hanc nuptialem 
doctrinam Christi Apostolo parum congruere. Verum omuibus rite 
expensis agnoscent sani homines, Paulum nihil hic nisi necessarium 
et maxime salutare tradere. Nam et viduitas multis liberius pro- 
terviendi dat facultatem, et ab altera parte subinde emergunt spi- 
ritus in hypocrisi mentientes, qui sanctimoniam constituunt in 
caelibatu, quasi angelica esset perfectio, matrimonium vero aut 
damnant in totum, aut vilipendunt, ac si carnis inquinamentum sa- 
peret. Paüci sunt tam ex viris quam mulieribus, qui vocationem 
suam respiciant. quotusquisque est virorum, qui onus regendae uxo- 
ris libenter suscipiat? quia scilicet res est iunumeris molestiis im- 
plicita. Quam aegre iugum subit mulier? Paulus ergo quum iu- 
niores nubere iubet, non ad nuptialem laetitiam eas invitat: nec 
hortatur, ut lihidini indulgeant, quum iubet eae liberos gignere: 
sed dum sexus infirmitatem et aetatem lubricam reputat, eas ad ca- 
stum coniugium hortatur, et simul ad subeunda sancti coniugii 
onera. Atque id praesertim facit ne contumeliosa videatur ipsarum 
xeiectio ab ordine viduarum. Significat enim, earum vitam non mi- 
nus Deo probatum iri, si oeconomiae dent operam, quam si in vi- 
duitate maneant. Et sane Deus superstitiosas hominum opiniones 
nihil moratur: sed hanc obedientiam pluris aestimat quam omnia, 
ubi suae vocationi obsequimur potius, quam ferri nos sinamus ani- 
mi nostri voto. Hac consolatione audita nihil habent causae, cur 
conquerantur sibi fieri iniuriam, aut moleste ferant se excludi uno 
genere honoris. Audiunt enim, in vita coniugali non minus se pla- 

cere Deo, quia eius vocationi pareant. Quum de liberis gignendis 
loquitur, molestias omnes sub uno verbo comprehendit, quae per- 
ferendae sunt in educanda sobole. quemadmodum sub domus admi- 
nistratione omnia oeconomiae officia. Nullam occasionem dare. 
Nam sicuti maritus uxoris quasi velamen est: ita viduitas multis si- 
nistris suspicionibus est obnoxia. Quorn antem attinet, nulla ne- 
cessitate calumniis armare Evangelii hostes? Atqui difficillimum 
est, mulierem viduam, florenti aetate, tam circumspecte sibi ca- 
vere, quin reperiant improbi aliquam obloquendi colorem. Proinde 
si illis est cordi aedificatio, ut maledicis hominibus os obstruant, 
genus vitae eligant minus suspiciosum. Communes hic Evangelii ad- 
versarios potius intelligo, quam privatos cuiusque mulieris, quia 
indefinite loquutus est Paulus. 

15. Nonnullae enim. Certum est, nullum esse tam sanctum. in- 
stitutum, ex quo non aliquid prodeat mali hominum pravitate. Ve- 
rum quae necessaria sunt, debent fixa manere, quicquid inde contin- 
gat, etiamsi coelum rueret. Atubi liberum est utramvis partem eli- 
gere, prout hoc vel illud esse utile, experientia compertum fuerit: 
etiam quae ante placuerant, abrogare, prudentiae est, sicuti in 
causa praesenti. Minus provectae aetatis mulieres in ordinem vi- 
duarum allegi, nihil necesse erat: usus docebat rem esse periculo- 
sam et noxiam, merito itaque Paulus in posterum caveri vult, ne- 
quid tale contingat. Quod si quarundam defectio satis validum illi 
argumentum fuit, ut remedium universale quaereret; quam multa 
hodie Papistis argumenta essent abolendi impuri sui caelibatus, si 

uem aedificationis haberent respectum? Sed crudelibus impii ac 
diabolici decreti laqueis malunt strangulari innumeras animarum 
myriades, quam nodum unum laxare. unde constat quam aliena sit 
a sancto Pauli affectu tyrannica eorum saevitia. Post Satanam, 
Notanda loquutio: quia nemo vel tantillum potest a Christo defle- 
ctere quin Satanam sequatur. nam regnum in omnes habet, qui Chri- 
sti non sunt. Hinc admonemur quam exitialis sit deflexio a recto 
cursu, quae ex Dei filiis nos facit Satanae mancipia, et a Christi 
gubernatione abductis Satanam nobis ducem praeficit. 

16. Siguis fidelis. Quia fieri 'solet, ut singuli propria onera 
libenter reiiciant in totam Ecclesiam: ideo nominatim id cavendum 
praecipit. De fidelibus loquitur, qui suas viduas alere debeant. 
Nam quae impiae cognationi renuntiaverant, eas ab Ecclesia suscipi 
aequum erat, Quod si peccant, qui sibi parcentes Ecclesiam pa- 
tiuntur sumptibus gravari: hinc colligamus quanto sacrilegio se im- 

lieent, qui fraude aut rapinis profanant quod semel dicatum erat 
cclesiae. / 


17. Presbyteri, qui bene praesunt, duplici honore di- 
gni habeantur: maxime qui laborant in verbo et doctrina. 
18. Dicit enim Scriptura: Non obligabis os bovi trituranti 
(Deut. 25,4), et: Dignus est operarius mercede sua (Matth. 
10, 10.) 19. Adversus presbyterum accusationem ne admit- 
tas, nisi sub duobus aut tribus testibus. 20. Peccantes co- 
ram omnibus argue, ut et caeteri timorem habeant. 21. Con- 
testor coram Deo, et Domino lesu Christo, et electis Ange- 
lis, ut haec custodias absque praecipitatione iudicii, nihil 
faciens, alteram in partem declinando. 

17. Presbyteri, qui bene. Hos quoque ad retinendum Ecclesiae 


ordinem in primis est necessarium non negligi Presbyteros, sed eo- 
rum haberi rationem. Quid enim inhumanius quam eos non esse 

curae, qui totius Ecclesiae curam gerunt? neque enim hic aetatis 
nomen est zrgecgU1egoc, sed officii. Quod duplicem honorem interpre- 
tatur Chrysostomus victum et reverentiam , non impugno: sequatur 
eius opinionem qui volet. Mihi tamen probabilius videtur, hic fieri 
comparationem inter viduas et Presbyteros. Prius iusserat Paulus, 
honorem haberi viduis: atqui honore digniores sunt Presbyteri quam 
illae: quare his duplex honor earum respectu exhibendus. Sed ut 
ostendat se larvas non commendare, addit qui bene praesunt; hoc 
est qui fideliter et strenue incumbunt suo muneri, Nam ut centies 
quis locum obtineat, et titulum iactet, nisi munus simul exerceat, 
nullo iure stipendiis Ecclesiae se ali postulabit. Denique significat 
non titulo deberi honorem sed operae, quam impendunt qui sunt in 
officio constituti. Praefert tamen eos, qui in verbo et doctrina labo- 
rant: hoc est qui docendo verbo sunt intenti. Nam duae istae voces 
rem unam significant, nempe Verbi praedicationem. Sed nme verbi 
nomine otiosum studium et speculativum (ut vocant) quispiam intelli- 
geret, adiecit doctrinam.  Colligere autem hinc licet, duo fuisse tunc 
presbyterorum genera; quia non omnes ad docendum ordinabantur. 
Nam aperte verba sonant, quosdam bene et honeste praefuisse: qui- 
bus tamen non erant commissae docendi partes. Et sane ex populo 
deligebantur graves et probati homines, qui una cum Pastoribus com- 
muni consilio et auctoritate Ecclesiae disciplinam administrarent, ac 
essent quasi censores moribus corrigendis. Hunc morem Ambrosius 
obsolevisse conqueritur Doctorum ignavia, vel potius superbia, dum 
soli volunt eminere. Nunc ut ad Paulum redeam, victum praecipue 
suppeditari iubet Pastoribus, qui docendo sunt occupati. Ea enim 
est mundi ingratitudo, ut de fovendis Verbi ministris non multum sit 
sollicitus. et Satan hac arte tentat doctrina privare Ecclesiam, dum 
inopiae et famis metu plurimos absterret, ne id oneris suscipiant. 

18. Non obligabis os, etc. Praeceptum est politicum, quod 
nobis in genere aequitatem commendat: sicuti in priorem ad Corin- 
thios epistolam diximus, Nam si prohibet, ne inhumani simus bru- 
tis animalibus, quanto plus humanitatis exigit erga ipsos homines? 
Ergo perinde valet haec sententia, ac si generaliter diceretur, non 
esse labore alieno abutendum. Triturandi mos hodie multis Galliae 
partibus est ignotus, ubi flagellis triticum excutiunt: soli Provinciales 
norunt quid sit triturare. sed hoc nihil ad sensum: quia tantundem 
de aratione dici potest. Quod subiicit continuo post, Opérarium 
dignum esse mercede sua, non citat quasi Scripturae testimonium: 
sed quasi dictum proverbiale, quod omnibus dictat communis sensus. 
Quemadmodum et Christus, quum idem dicebat Apostolis, nihil aliud 
quam sententiam proferebat omnium consensu approbatam. Ergo 
crudeles sunt et omnis aequitatis immemores, qui jumenta, nedum 
homines, esurire sinunt, quorum sudorem exsugunt in suum commo- 
dum. Quanto autem minus ferenda eorum ingratitudo, qui victum 
Pastoribus suis negant, quibus nullam satis dignam mercedem possunt 
rependere? 

19. Adversus presbyterum, Postquam stipendia iussit erogari, 
Pastoribus, Timotheum etiam admonet, ne sinat eos infamari calu- 
mniis, nec ulla criminatione gravari, nisi quae nitatur legitimo testi- 
monio, Sed posset hoc videri absurdum, quod Legem, quae omnium 
est communis, presbyteris quasi peculiarem facit. Hoc iuris in cau- 
sis omnibus Deus praescribit: ut ex ore duorum aut trium testium de- 
finiantur (Deut. 17, 6. Matth. 18, 16.). Cur ergo hoo quasi singulari 
privilegio solos presbyteros munit Apostolus, ut a falsis delationibus 
tuta sit eorum innocentia? Respondeo, hoc esse necessarium reme- 
dium adversus hominum malignitatem.: Nulli enim calumniis et ob- 
trectationibus magis sunt obnoxii, quam pii Doctores. Praeterquam 

enim quod muneris difficultas facit,. ut interdum'vel succumbant, vel 
titubent, vel claudicent, vel hallucinentur, unde multas carpendi an- 
sas arripiunt improbi: huc etiam accedit quod, quantumvis exacte 
fungantur suis partibus, ut ne minimum quidem erratum admittant, 
nunquam mille reprehensiones effugiunt. Atque hic est astus Satanae, 
alienare hominum animos a Ministris, ut doctrina paulatim veniat 
in contemptum, Ita non tantum fit iniuria innocentibus, quod im- 
merito laeditur eoruin existimatio (quod tamen ipsum perquam in- 
dignum est in tam honesto ordine), sed detrahitur auctoritas sacro- 
sanctae Dei doctrinae, Atque id praecipue (ut dixi) molitur Satan. 
Neque enim hic tantum valet illud Platonis, Malignum esse vulgus, 
ac praestantioribus invidere: sed quo sincerius quisque Pastorum pro- 
movere studet regnum Christi, eo maiore oneratur invidia, et pro- 
terviores adversus eum fiunt insultus. Iam vero simulatque aliqua de 
Verbi ministris criminatio exiit, perinde ac si iam convicti forent, 
certa fide excipitur, ld accidit non tantum quia maior ab illis exigi- 
tur integritas, sed quia plerosque fere omnes Satan ad nimiam cre- 
dulitatem instigat, ut nulla inquisitione habita cupide damnent suos 
Pastores, quorum tueri famam potius debuerant. Ergo tantae iniqui- 
tati non frustra se Paulus opponit: ac prohibet subiici improborum 
maledicentiae presbyteros, donec legitimis testimoniis sint convicti. 
Neque enim mirum est si multos habeant hostes , quorum officium est, 
omnium vitia reprehendere, pravis omnium cupiditatibus adversari, 
severitate sua cohibere quoscunque errare vident. Quid ergo fiet si 
promiscue audientur, quaecunque de illis sparsae fuerint calumniae? 
20. Peccantes argue coram omnibus, Quoties bonis cavetur, hoc 
mali ad immunitatem suam arripiunt. Itaque quod de repellendis in- 
justis accusationibus dixerat Paulus, sic temperat hac sententia, ne 
cui tamen impune hoc praetextu peccare liceat, Et sane videmus 
quantis et quam multiplicibus privilegiis suum clerum munierit Papa- 
tus: ut.quum nequissime vivant; sint tamen ab omni reprehensione 
immunes. Certe si cautiones observentur, quas colligit Gratianus.causa 
secunda, quaest, 4. , item qu. 7. , non erit periculum, ne unquam ad 
reddendam vitae rationem cogantur. Ubi enim septuaginta duo testes 
reperientur, quos in Episcopo damnando requirit putidum edictum 
sub nomine Sylvestri? Deinde quum totus laicorum ordo ab accusa- 
tione. arceatur, in clero etiam minores maioribus prohibeantur mo- 
lestiam facessere: qnid impedit quominus securi iudicia omnia ri- 
deant? Proinde sedulo haec moderatio tenenda est, ut coerceantur 
linguae petulantes, ne fictis criminibus presbyteros infament: et ta- 
men ut quisquis inter eos male se geret, severe corrigatur. Nam de 
presbyteris hoc dictum accipio, palam arguendos esse qui dissolute vi- 
vunt. Quare? ut reliqui, dum ne illis quidem parci vident, qui 
gradu et dignitate' sunt superiores, tali exemplo moniti, magis ti- 
meant, Nam sicuti honestae vitae exemplo praeire aliis debent pres- 
byteri: ita si delitüquunt, severitatem disciplinae exerceri erga ipsos 
convenit, quae omnibus sit exemplo. Cur enim plus illis indulgeatur 
licentiae, quorum peccata longe gravius quam aliorum nócent? In- 
tellige autem quod dicit Paulus de sceleribus aut flagitiosis peccatis, 
quae publicum offendiculum secum ferunt. nam siquis ex presbyteris 
absque flagitio deliquerit, privatim magis admonendum esse certum 
est, quam palam redarguendum. 
21. Contestor coram Deo. Haec obtestatio interposita fuit a 
Paulo, non tantum ut in re maxime seria, sed etiam propter sum- 
'mam difficultatem. Nihil enim difficilius quam tanta aequitate exer- 
cere iudicia , ut neque gratia unquam flectaris, nec suspicionibus des 
aditum, nec delationibus moveeris, nec rigore sis nimius, nec aliud 
in omnibus causis quam ipsam causam respicias. Nam inde ius aequa- 

bile, quum personis clausi sunt oculi. Meminerimus autem, hic sub 
Timothei persona admoneri omnes Pastores, et Timotheum armari 
veluti clypeo, adversus pravas omnes sollicitationes, quae non raro 
plurimum negotii solent vel optimis quibusque exhibere, Timotheo 
igitur Deum ponit ante oculos, ut sciat non minori religione sibi ad- 
ministrandum esse suum munus, quam si ageret in conspectu Dei et 
Angelorum. Postquam Deum nominavit, addit etiam Christum. nam 
is est, cui Pater omnem iudicandi potestatem detulit, et coram cuius 
tribunali semel apparebimus. Angelos Christo adiungit, non tan- 
quam iudices, sed tanquam futuros testes negligentiae, aut temerita- 
tis, aut ambitionis, aut malae fidei, Adsunt enim spectatores, pro- 
pter iniunctam sibi Ecclesiae curam. Et sane plusquam stupidum et 
saxeum esse oportet, cui non excutiat torporem et oscitantiam sola 
haec cogitatio: theatrum Dei et Angelorum esse Ecclesiae gubernatio- 
nem. ubi vero accedit solennis ista contestatio , timorem ac sollicitu- 
dinem duplicari necesse est. Electos vocat Angelos, non tantum ut 
a reprobis discernat, sed excellentiae causa, ut plus reverentiae ha- 
beat eorum testimonium. Absque praecipitatione. noózoiua Grae- 
cis, si verbum de verbo exprimas, Latine sonat praeiudicium, Ve- 
rum potius significat festinationem nimiam, dum re nondum bene 
perspecta temere pronuntiamus: aut significat immodicum favorem, 
quum deferimus personis plusquam aequum est, vel alios tanquam 
eximios aliis praeferimus: quod in iudiciis semper est iniquum. Ergo 
hic vel levitatem, vel personarum acceptionem damnat Paulus. Eo- 
dem spectat fere quod sequitur, non esse huc vel illuc declinandum., 
Dici enim vix potest, quam difficulter se retineant, qui iudicandi 
munus sustinent, inter tot ac tam varios impulsus. Nonnulli codices 
habent zr9ócxAgow. Sed prior lectio magis convenit. 


22, Manus cito necui imponas: neque communices pec- 
catis alienis. temetipsum purum custodi. 23. Ne posthac 
bibas aquam: sed paululo vino utere propter stomachum 
tuum, et crebras tuas infirmitates. 24. Quordndam homi- 
num peccata ante manifesta sunt, festinantia ad iudicium: 
in quibusdam vero etiam subsequuntur. 25. Similiter et 
bona opera ante manifesta sunt, et quae secus habent, latere 
nequeunt. 


22. Manus cito necui imponas. Non dubium est, quin depel- 
lere a Timotheo invidiam voluerit, et obviam ire multis querimoniis, 
quae subinde oriuntur adversus pios Christi servos, qui ambitiosis 
quorumvis precibus obsequi recusant; Nam alii morositatis eos insi- 
mulant, alii invidiae, nonnulli etiam crudeles esse clamitant, quia 
non statim admittant, qui se venditant qualicunque commendatione : 
quod hodie plus satis experimur. .Paulus ergo Timotheum hortatur 
'ne a gravilate discedat, nec se patiatur vinci praeposteris studiis: non 
tam quod opus haberet Timotheus eiusmodi admonitione, quam ut 
sua auctoritate compescat qui alias ipsi Timotheo molesti esse pote- 
rant. Primum impositio manuum ordinationem significat: hoc est, 
signum pro re ipsa capitnr. Prohibet enim, nequem, minus adhuc 
probatum, nimia facilitate admittat, Sunt enim qui novitatis studio 
promoveri cuperent vel ignotissimum quemque, simulatque specimen 
unum vel alterum ediderit, quod arrideat, Huic importunae cupiditati 
gravem et prudentem Episcopum resistere convenit: quemadmodum 
hic Paulus iubet Timotheum facere. Neque communices. Signifi- 
cat eodem implicarireatu, qui illicitae promotioni assentitur, atque 
ipsos praecipuos auctores. Quanquam ita exponunt quidam: si in- 

dignos admittat, quicquid postea deliquerint, culpam illi aut culpae 
partem imputatum iri. Sed mihi hoc videtur simplicius: etiamsi in 
hanc temeritatem alii prorumpant, noli te illis socium addere, ne si- 
mul reus fias. Saepe enim accidit, nt nos, etiam recte alioqui sen- 
tientes, abripiat aliorum stultitia et levitas. Huc etiam refero, quod 
continuo post sequitur, Temetipsum purum custodi: ac si dixisset, 
Siquid perperam fiat ab aliis, vide ne ulla ex consensu vel approba- 
tione contagio ad te perveniat. Si impedire non potes, quominus se 
polluant, saltem tua consilia ab illis constanter separata esse conve- 
nit, quo purum te serves, Siquis generalem esse malit sententiam, 
fruatur suo sensu: sed magis consentaneum est, meo iudicio, ad cir- 
cumstantiam praesentis loci restringere. . 

23. Ne posthac bibas aquam. Quoniam haec sententia contex- 
tum abrumpit, quidam non esse Pauli suspicantur, Atqui videmus 
Paulum non adeo fuisse curiosum in texenda orationis serie, atque 
hoc illi non esse infrequens, ut diversas sententias absque ordine per- 
misceat. Deinde fieri potest ut, quod scripta iam epistola appositum 
fuerat extra ordinem versuum , deinde librariorum errore in hunc lo- 
cum obrepserit. In eo tamen non ita anxie laborandum est, si illum 

uem dixi Pauli morem consideramus: nempe quod res varias inter- 
um miscere solet. Porro summa est, ut Timotheus aliquantulum 
vini bibere assuescat, valetudinis sustentandae causa, Non enim pro- 
hibet in totum, ne bibat aquam, sed ne utatur hoc ordinario potu, 
Nam verbum iópozortiy hoc significat. Sed cur non simpliciter eon- 
sulit, ut bibat vinum? Videtur enim, quum pauxillum addit, velle 
obviam ire intemperantiae: quod non fuit verendum in Timotheo. 
Respondeo, hoc potius fuisse expressum, ut occurreret improborum 
calumniis, quibus promptum alioqui fuisset eius consilium subsan- 
nare, hoc scilicet colore, aut simili: Qualis isthaec est philosophia, 
quae ad potandum vinum incitat? haecne via est, qua in coelum con- 
scenditur? Ut eiusmodi sannas praeveniat Apostolus, testatur se ne- 
cessitati duntaxat consulere: et mediocritatem simul commendat, 
Apparet autem«*Timotheum non frugalem tantum in victu, sed etiam 
&austerum fuisse: ut qui ne valetudini quidem suae parceret. Ac cer- 
tum est, neque ambitione id ab eo, neque superstitione fuisse factum. 
Unde colligimus, non modo a luxu et deliciis fuisse alienissimum, 
sed, quo solutior esset ad opus Domini, aliquid etiam ex ordinariis 
alimentis rescidisse, Neque enim natura, sed continentiae studio 
erat abstemius, At quam pauci hodie sunt, quibus necesse sit aqua 
interdicere: quam multi vero, qui restringendi sint ad sobrium vini 
potum? Porro hic apparet, quam necesse sit nobis, etiam ubi recte 
agere cupimus, spiritum prudentiae a Domino petere, qui nos medio- 
critatem doceat. Rectum quidem scopum Timotheus spectabat: sed 
quia reprehenditur a Spiritu Dei, excessum austeri victus cognosci- 
mus in eo fuisse vitiosum, Simul traditur generalis regula, Sic in 
Cibo et potu temperandum nobis esse, ut singuli valetudinis suae ra- 
tionem habeant, non vitae prorogandae causa, sed ut, quamdiu vi- 
vunt, Deo et proximis frugi sint atque utiles. Quod si improbatur 
nimia continentia, dum morbos accersit vel fovet, quamvis absit su- 
perstitio: quo loco habenda erit Cartusianorum obstinatio, quibus 
mori satius est quam in extrema necessitate pauxillum carnis gustare? 
quod si parcis et sobriis praecipitur, ne valetudinem gravent nimia 
parsimonia, non levis poena intemperantes manet, qui vires suas 
ingluviem farciendo opprimunt. Nec vero monendi sunt, sed tan- 
quam brutae pecudes a pabulo arcendi. 
. Quorundam hominum peccata. Quoniam nihil est, quod ma- 
gis excruciet fideles Ecclesiae ministros, quam ubi malis corrigendis 
nullam vident rationem , ubi coguntur ferre hypocritas, quorum ne- 

quitiam intelligunt: multos, qui sunt noxiae pestes, nequeunt arcere 
ab Ecclesia, ac ne impedire quidem quominus clandestinis artibus 
venenum suum spargant. hac consolatione sustentat Paulus Timo- 
theum , fore ut aliquando, ubi Deo visum fuerit, protrahantur in me- 
dium. Ita ad tolerantiam eum confirmat: quia aequo animo exspe- 
ctanda est opportunitas, quam Deus pro sua sapientia praestituit, 
Mire etiam probos et sanctos Pastores torquet altera indignitas, quod 
ubi summa integritate officio perfuncti sunt, multis iniquis sermoni- 
bus perstringuntur, onerantur multiplici invidia, vident rapi in con- 
trariam partem quae laudem merebantur. Hac etiam ex parte sub- 
venit Paulus, quum admonet Timotheum, quibusdam bonis operibus 
lucem in aliud tempus reservari. Itaque si laus eorum quasi sub ter- 
ram defodiatur hominum ingratitudine, id quoque placido animo esse 
sustinendum , donec revelationis tempus adveniat. Quanquam non 
his solum malis medetur: sed quia nos saepe falli contingit in eligen- 
dis Ministris, dum se indigni astute insinuant, boni autem nobis sunt 
ignoti: deinde etiamsi non erremus ipsi iudicando, non tamen aliis 
probare iudicium nostrum possumus: sed qui optimi sunt, repudian- 
tur, nobis contra nitentibus: mali autem vel obrepunt, velse obtru- 
dunt: fieri non potest quin nos magnopere angat nostra et Ecclesiae 
conditio. Itaque Paulus in offensione vel tollenda, vel saltem suble- 
vandalaborat, Haec igitur summa sit, ferenda esse quae statim cor- 
rigi nequeunt, gemendum ubi nondum remedio idoneum est tempus, 
morbis non esse vim adhibendam, donec vel maturuerint, vel pate- 
facti sint: rursus quoties virtüti non habetur suus honor, exspectan- 
dum esse maturum revelationis tempus, ac tolerandum esse mundi 
stuporem , ac quiescendum esse in tenebris donec illuceat dies. Venio 
nunc ad verba, postquam rem breviter complexus sum. Quum dicit 
peccata quorundam hominum ante manifestata esse, intelligit mature 
patefieri, et quasi ante tempus prodire in notitiam hominum. Et 
hoc similitudine exprimit, quasi currendo festinent ad suum iudicium. 
Videmus enim ut multi praecipites ruant, sponteque accersant sibi 
damnationem: etiamsi totus mundus salvos cupiat, Quoties autem id 
accidit, succurrat nobis, arcano Dei providentiae motu instigari re- 
probos ut spumas suas proiiciant. In quibusdam subsequuntur, 
Quod Erasmus vertit: Quosdam subsequuntur, non recipio. Tametsi 
videtur id Graecae constructioni magis quadrare. sensus tamen postu- 
lat ut subaudiatur particula èv. casus enim mutatio non tollit anti- 
thesin, Nam sicuti dixerat quorundam peccata celeriter ad iudicium 
suum festinare: ita nunc e converso addit, quorundam (vel aliorum) 
tardius venire in notitiam. Sed loco genitivi po$uit dativum in aliis. 
Significat autem, utcunqüe diutius quam optemus lateant quorundam 
peccata, et tarde proferantur in lucem , non tamen perpetuo fore oc- 
culta. nam et ipsa tempus suum habebunt. Quod si tamen magis pla- 
ceat Erasmi versio, idem maneat sensus necesse est: nempe quamvis 
non properet Dei vindicta, a tergo tamen lente subsequi. 

25. Similiter et bona. Significat, interdum pietatem et alias 
virtutes mature ac tempestive suam laudem apud homines habere, ut 
in pretio sint boni, Quod si secus accidat , non tamen passurum Do- 
minum, ut perpetuo opprimatur innocentia et integritas, saepe enim 
calumniis, tanquam nubibus, obscuratur: sed tandem impletur illud 
(Deut. 12, 8. Matth. 18, 48.): Deum facere ut xefulgeat instar auro- 
rae: verum animo tranquillo opus est ad sustinendum, Homines enim 
sumus: itaque semper videndum, quem modum habeat nostra cognitio, 
ne ultra progrediamur: nam id esset Dei officium nobis arrogare. 

1. Quicunque sub iugo sunt servi, suos dominos omni ho- 
nore dignos existiment; ut ne Dei nomen et doctrina blas- 
phemetur. 2. Qui autem fideles habent dominos, ne despi- 
ciant eo quod fratres sunt: sed magis serviant, quod fideles 
sint et dilecti, et beneficentiae participes. 


Apparet, initio Evangelii servos, quasi dato manumissionis signo, 
animos sustulisse. nam passim multum laborat Paulus in cupiditate 
illa frenanda. Et sane tam dura erat servitutis conditio, ut non mi- 
rum sit fuisse in primis odiosam. Porro usitatum est, arripere in 
carnis nostrae commodum quicquid habet minimam speciem. Ita 

um audiebant, omnes nos esse fratres, protinus inferebant, in- 

ignum esse ut fratrum essent mancipia. Verum ut nihil tale venis- 
set illis in mentem, semper tamen miseris hominibus necessaria est 
consolatio, quae temperet aerumnarum acerbitatem. Deinde non 
sine difficultate adduci poterant, ut libenter et alacri animo tam 
aspero iugo subiicerent cervices. Huc igitur spectat praesens do- 
ctrina. 

1. Quicunque sub iugo, etc. Quia sibi quisque praestantiam falsa 
opinione arrogat, nemo est qui aequo animo ferat, alios sibi impe- 
rare. Qui effugere necessitatem nequeunt, parent illi quidem inviti 
superioribus: sed intus fremunt et indignantur, quia sibi putant fieri 
iniuriam. Omnes eiusmodi disputationes uno verbo praecidit Aposto- 
lus, quum voluntariam subiectionem exigit ab omnibus, qui sub iugo 
sunt. Significat enim non esse inquirendum sintne digni tali fortuna 
an meliore: quia sufficiat, hac conditione esse obstrictos. Et quum 
praecipit ut dignos honore existiment dominos quibus serviant: non 
modo fidem et diligentiam in praestandis obsequiis requirit, sed utjeos 
suspiciant et venerentur ex animo, tanquam in altiore gradu colloca- 
tos. Nemo enim vel principi vel domino praestat quod debet, nisi 
eminentiam inspiciens ad quam illos Deus evexit, honore ideo prose- 
quitur, quia illis subest, Nam utcunque saepe indigni siut, ipsa ta- 
men praefectura, qua dignatur ipsos Deus, honorem semper meretur. 
Adde quod nullus operam suam vel obsequia Domino sponte impen- 
det, nisi persuasus fuerit se debere, Unde sequitur, subiectionem ab 
hoc honore incipere, quo Paulus dignos vult censeri qui praesunt. 
Ne Dei nomen. Semper in nostrum commodum plusqam oporteret 
ingeniosi sumus. Ita servis, si infideles habeant dominos, prompta 
est obiectio, indignum esse ut, qui diabolo serviunt, imperent filiis 
Dei. Paulus autem. in contrariam partem retorquet argumentum, 
ideo infidelibus dominis parendum esse, ne male audiat nomen Dei et 
Evangelium: quasi Deus ille, quem colimus, ad rebellandum nos in- 
citet: quasi Evangelium contumaces reddat et praefractos, qui aliis 
subiecti esse debent. 

2. Qui autem fideles.  Fraternum nomen videtur aequalitatem 
statuere, atque ita tollere dominium. Paulus ex adverso ratiocinatur, 
eo libentius debere servos fidelibus dominis se subiicere, quia filios 
Dei agnoscunt, et fraterno amore illis sunt devincti, et eiusdem gra- 
tiae consortes, Neque enim vulgaris est ista dignatio, quod Deus eos 
terrenis heris in eo quod praecipuum est aequavit: nam communem 
simul adoptionem habent. Hoc ergo non leve illis incitamentum esse 
debet ad servitutem aequo animo ferendam. Adde quod servitus ma- 
gis tolerabilis est sub mansuetis heris, qui nos diligunt et quos mutuo 
diligimus. Ipsum etiam fidei vinculum optime inter se conciliat, qui- 
bus diversa est conditio. 

2, Haec doce et exhortare. 8. Siquis aliter (vel alia) do- 
cet, nec acquiescit sanis sermonibus Domini nostri lesu 
Christi , et ei quae secundum pietatem est doctrinae, 4. In- 
flatus est, nihil sciens, sed languens circa quaestiones et 
pugnas verborum, ex quibus oritur invidia, contentio, ma- 
ledicentiae, suspiciones malae, 5. Supervacuae conflictatio- 
nes hominum mente corruptorum, et qui veritate privati 
nre existimantium quaestum esse pietatem. seiunge te a 
talibus. 


2. Haec doce. Intelligit haec esse quibns docendis insistere de- 
beat, et doctrinae vult exhortationes coniungi. Perinde ergo est ac 
si dixisset, quotidie inculcandum esse hoc doctrinae genus, nec do- 
cendos modo esse homines, sed exhortationibus quoque assiduis sti- 
mulandos ac urgendos. 

9. Siquis aliter. Quia verbum est compositum, potest etiam 
non male transferri alia docet, quanquam in sensu nulla est ambi- 
guitas. Dammnat enim eos omnes, qui in hac docendi ratione non 
conveniunt: etiamsi non aperte neque ex professo oppugnent sanam 
doctrinam, Fieri enim potest, ut qui nullum alioqui profitetur im» 
pium vel manifestum errorem, futili tamen garrulitate se venditando 
pietatis doctrinam adulteret. Nam ubi in ipsa doctrina profectus nul- 
lus apparet, nullaque aedificatio, iam a Christi instituto disceditur, 
Quum autem non de professis impiorum dogmatum auctoribus loqua- 
tur Paulus, sed de vanis doctoribus ac profanis, qui ambitione sua 
vel avaritia simplicem et genuinam pietatis doctrinam deformant, vi- 
demus tamen quam acriter ac severe invehatur adversus eos: nec mi- 
rum. dici enim vix potest quantum noceat fucosa et prorsus ad osten- 
tationem et inanem pompam composita praedicatio. verum quos per- 
stringat, melius patet ex contextu. .Nam quod proxime sequitur, 
nec acquiescit sanis sermonibus, exegeticum est. Fieri enim solet, 
ut eiusmodi homines, praepostera curiositate abrepti, qnicquid utile 
est ac solidum, despiciant. itaque instar petulantium equorum sine 
ratione lasciviunt. id vero quid alind est quam respuere sanos Christi 
sermones ? Nam sani vocantur ab effectu, quia sanitatem nobis con- 
ferant, vel apti sint ad eam fovendam. Jdem significat doctrina quae 
‘secundum pietatem est, Neque enim pietati consentanea erit, nisi in 
timore cultuque Dei nos instituat, nisi fidem nostram aedificet, nisi 
ad patientiam, humilitatem, omnia caritatis officia nos erudiat. Ergo 
quisquis utiliter docere non stedet, secus docet quam oportebat: imo 
nec pia, nec sana est doctrina, quocunque colore fulgeat, quae ad 
profectum audientium non tendit. Tales primum superbiae dammat 
Paulus, et quidem inanis et ventosae: deinde quia nulla excogitari 
potest aptior ad castigandos ambitiosos poena, quam dum inscitiae 
damnatur totum id quo sibi placent: Paulus eos nihil scire pronun- 
tiat, utcunque multis argutiis turgeant, Nihil enim habent solidum, 
sed meros tantum flatus, Et simul pios omnes admonet, ne se ven- 
tosa ista ostentatione efferri patiantur, quominus in Evangelii simpli- 
citate defixi maneant, 


4. Sed languens. Est obliqua antithesis inter sanitatem doctri- 
nae Christi ac languorem istum. Nam quum multum diuque se fati- 
gaverint subtiles isti quaestionarii: quem tandem fructum reportant 
ex suo labore, nisi quod subinde crescit morbus? Ita non frustra 
tantum se macerant; sed languorem contrahunt ex perversa sua cu- 
riositate, Sequitur ergo longe abesse ut rite próficiant, quemadmo- 
dum oportebat Christi discipulos. Quaestiones et verborum pugnas 

non abs re simul coniungit: priore enim vocabulo non quasvis quae- 
stiones significat, quae vel ex sobrio moderatoque discendi studio 
nascuntur, vel ad puram rerum utilium explicationem faciunt: sed 
quales hodie in Sorbonicis scholis agitantur ad ostentandum acumen, 
Illic quaestio quaestionem parit: quia nullus est modus, ubi quispiam 
plus scire quam expediat appetens suae vanitati indulget. hinc postea 
emergunt infinitae rixae, Quemadmodum enim crassae in calore nu- 
bes non sine tonitru discutiuntur: ita'necesse est ut spinosae istae 
quaestiones in certamine ebulliant. Caeterum Aoyouczíac nominat 
contentiosas disputationes de verbis magis quam de rebus vel (ut 
'vulgo loquuntur) sine materia, aut subiecto. Nam siquis diligenter 
expendat quaecunque inter sophistas fervent contentiones, deprehen- 
det non ex rebus eas provenire, sed ex nihilo eas excudi. In summa, 
quaestiones omnes damnare voluit Paulus quae nos ad nihili conten- 
tiones acuunt. Ex quibus oritur invidia. Ab effectis demonstrat 
quantopere fugienda sit ambitiosa sciendi cupiditas. mater enim in- 
vidiae est ambitio. Ubi autem regnat invidia, illic simul fervent con- 
vitia, rixae, et reliqua mala, quae hic a Paulo numerantur. Addit, 
talibus corruptam esse mentem, et esse veritate privatos. Porro cer- 
tum est hic taxari sophistas, qui, posthabita aedificatione, verbum 
Dei in artem subtiliter disserendi et frivolas argutias convertunt. Si 
tantum ostenderet Apostolus, inutilem reddi hoc modo salutis doctri- 
nam, iam ista esset minime tolerabilis profanatio: sed longe gravior 
ac vehementior est ista reprehensio, quod tam perniciosa mala, quae 
inde manant, et tam noxias pestes recenset, Ex hoc itaque loco disca- 
mus sophisticen detestari ut rem Ecclesiae Dei magis pestiferam quam 
satis credi possit. 

5. Quaestum esse pietatem. Sic resolve, Pietatem esse quae- 
stum, vel artem quaestuosam: quia scilicet totum Christianismum lu- 
cro metiuntur. Perinde enim ac si non alium in finem prodita fuis- 
sent Spiritus sancti oracula, quam ut eorum avaritiae servirent, tan- 
quam merce venum exposita negotiantur. Cum talibus vetat Paulus 
servos Christi quicquam habere commercii, Neque enim modo Timo- 
theum iubet esse dissimilem, sed eos fugere quasi noxias pestes. Nam 
etsi palam non adversentur Evangelio, quin potius falsa eius profes- 
sione se iactent: contagiosa tamen est eorum societas, deinde si nos 
vulgus hominum familiares illis esse videat, periculum est ne se ami- 
citiae nostrae praetextu insinuent, Summa igitur danda est a nobis 
opera, ut omnes intelligant adeo nos esse ab illis alienos, ut nihil no- 
biscum habeant commune, 


6. Est autem quaestus magnhs pietas cum sufficientia. 
7. Nihil enim intulimus in mundum: certum quod neque ef- 
ferre quicquam possumus. 8. Habentes autem alimenta et 
tegmina, his contenti erimus. 9. Nam qui volunt ditescere, 
incidunt in tentationem et laqueum, et cupiditates multas 
stultas et noxias, quae demergunt homines in exitium et in- 
teritum. 10. Radix enim omnium malorum est avaritia: cui 
addicti quidam, aberrarunt a fide, et se ipsos implicuerunt 
doloribus multis. 


6. Est autem quaestus, Eleganter non sine ironica correctione 
jn contrarium sensum eadem verba mox retorquet; ac si dixisset: 
Perperam illi et nequiter, qui venalem habent Christi doctrinam: 
quasi vero pietas esset quaestus. quanquam certe, siquis recte aesti- 
met, pietas magnus est ac uberrimus quaestus. Ideo autem sic vocat; 

quod plenam et absolutam beatitudinem nobis affert. Sacrilegi ergo 
illi, qui lucro nummario addicti piétatem conferunt ad suum quae- 
stum. Nobis autem pietas satis magnum per se lucrum est, quia 
per eam consequimur non tantum ut simus heredes mundi, sed 
etiam ut fruamur Christo omnibusque eius divitiis. Cum suffi- 
cientia. Tam ad affectum animi ,. quam ad rem ipsam referri potest. 
Si ad animum referas, sensus erit: pios, dum nihil appetunt, sed 
contenti sunt sua tenuitate, satis magnum lucrum esse consequutos. 
Si rerum sufficientiam accipias (quod mihi non minus arridet) erit 
promissio, qualis illa Psalmi 34, 11.: Leones esuriunt, et famelici 
vagantur; qui autem Dominum inquirunt, non destituentur omni 
bono. Semper enim adest suis Dominus, et quantum illorum neces- 
sitati sufficit, ex sua plenitudine suum cuique demensum erogat. 
Ita vera felicitas in pietate sita est: haec vero sufficientia veluti quod- 
dam est auctarium. 

7. Nihil enim intulimus in mundum. Hoc ad finiendum suffi- 
cientiae modum addidit. Gurges est inexplebilis nostra cupiditas, 
nisi coerceatur: hoc autem optimum frenum, si nihil plus appeta- 
mus quam postulat vitae huius necessitas. Nam ideo fines transili- 
mus, quia ad mille vitas, quas falsa imaginatione concipimus, sol- 
licitudo nostra se extendit, Nihil est magis vulgare, nihil etiam 
magis confessum hac Pauli sententia. verum simulatque omnes con- 
fessi fuerint, quod etiam oculis quotidie cernitur, unusquisque vo- 
tis immensa latifundia non secus absorbet, qu si alvum haberet 
dimidii mundi capacem. Atque hoc est quod habetur Psalmo 49, 14. : 
Quum stultitia patrum appareat in eo quod sperabant hic se perpe-' 
tuo mansuros: nihilominus posteros illorum viam approbare. Ergo 
ut conste£ nobis sufficientia, discamus animum ita compositum ha- 
bere, ne plus appetamus quam quod ad tolerandam vitam necessa- 
rium est. Quum alimenta et tegmina nominat, delicias et abundan- 
tem copiam excludit. Natura enim parvo contenta est, superfluum 
autem, quicquid exsuperat naturalem usum: non quod liberalior 
usus per se damnari debeat, sed appetitus semper vitiosus est. 

9. Qui volunt ditescere. Postquam ad continentiam hortatus 
est ac divitiarum contemptum, nunc admonet quam perniciosa sit 
habendi cupiditas, ac praesertim in Ecclesiae ministris, de quibus 
nominatim hic tractat, Non sunt autem divitiae malorum, quae hic 
commemorat, causa: sed appetitus, etiamsi quis alias sit pauper. 
Nec vero Paulus tantum quid plerumque accidere soleat, sed quid. 
perpetuo accidere necesse sit docet, Quisquis enim hoc habet pro- 
positum ut ditescat, diabolo se captivum tradit.  Verissimum est 
illud ethnici poetae: qui dives fieri vult, et cito vult fieri. unde se- 
quitur, omnes qui feruntur ad divitias expetendas, praecipites ruere. 
hinc etiam stultae illae, imo insanae cupiditates, quae tandem eos 
in exitium demergunt. ` Hoc quidem malum est universale; sed in 
Ecclesiae Pastoribus magis conspicuum eminet, Ita enim eos de- 
mentat avaritia, ut nihil quantumvis absurdum refugiant, simulat- 
que auri fulgor vel argenti oculos perstrinxit. 

10. Radix enim malorum. Non est cur in aliorum vitiorum 
comparatione nimis scrupulose laboremus. Certum est ambitionem 
ac superbiam saepe deteriores proferre fructus: atqui non provenit 
ex avaritia ambitio, De libidine venerea idem potest dici: sed Pauli 
consilium non fuit, quaecunque nominari possint vitiorum species, 
eas sub avaritia includere. Quid igitur? simpliciter intellexit, in- 
finita mala inde oriri. quemadmodum vulgo loquimur, nihil esse ma- 
lorum, quod non pariat vel discordia, vel gula, vel ebrietas, vel 
aliud quodvis simile vitium. Et profecto de scelerata habendi cupi- 
dine verissime hoc praedicare licet, nullam esse malorum speciem, 
quae non ab ea quotidie scaturiat: ut sunt innumerae fraudes, fal- 

Jaciae, periuria, circumventiones, rapinae, crudelitas, corruptelae 
in iudiciis, lites, odia, veneficia, caedes: denique omnes fere no- 
cendi artes. Similes passim sententiae apud profanos scriptores oc- 
currunt, Quare improbe faciunt quidam, hyperbolice hoc a Paulo 
dictum insimulantes, qui Horatio vel Ovidio applauderent sic lo- 
quenti. Utinam vero non comprobaret quotidiana experientia, rem 
ipsam ut est simpliciter fuisse indicatam. Sed meminerimus eadem 
scelera, quae ab avaritia manant, posse etiam vel ab ambitione, vel 
ab invidia, vel ab aliis pravis affectibus oriri, ut certe oriuntur. 
Cui addicti quidam. Graeca loquutio impropria est, quum dicit, 
appeti avaritiam: sed quae sensum nihil obscurat. Malum enim 
omnium atrocissimum ab avaritia nasci pronuntiat, defectionem a 
fide. Nam qui laborant hoc morbo, paulatim degenerant, donec 
abiiciant penitus fidem. Hinc dolores illi, quos commemorat: quo 
nomine intelligo dira copscientiae tormenta, quae solent desperatis 
hominibus accidere: quanquam aliis:quoque praeludiis avaros Deus 
exercet, dum sibi sunt ipsi carnifices. 


11. Tu vero, o homo Dei, haec fuge: sectare vero iu- 
stitiam , pietatem, fidem, caritatem, patientiam, mansuetu- 
dinem. 12. Certa bonum certamen fidei: apprehende vitam 
aeternam, ad quam etidm vocatus es, et confessus bonam 
confessionem coram multis testibus. 13. Denuntio (vel prae- 
cipio) tibi coram Deo qui vivificat omnia, et Christo lesu, 
qui testificatus est bonam confessionem coram Pontio Pilato, 
14. Ut serves mandatum immaculatus et irreprehensibilis, 
usque ad revelationem Domini nostrilesu Christi: 15. Quam 
suis temporibus manifestabit beatus et solus princeps, Rex 
regnantium, et Dominus dominantium, 16. Qui solus ha- 
bet immortalitatem, qui lumen habitat inaccessum, quem 
vidit nullus hominum, nec videre potest, cui honor et po- 
tentia aeterna (vel imperium aeternum). Amen. 


11. Tu vero, o homo Dei, haec fuge. Hominem Dei vocando 
pondus addit cohortationi. Porro si ad proximam sententiam re- 
stringere placet quod de sectanda iustitia, pietate, fide, patientia 
praecipit, remedium opponit corrigendae avaritiae, admonens scili- 
cet quales appetere divitias debeat, nempe spirituales. Potest ta- 
men ad alia quoque membra extendi haec praeceptio, ut se ab omni 
vanitate subducens Timotheus illam, quae nuper damnata est, zre- 
Qiepyíav fugiat. Nam qui necessariis studiis erit intentus, superva- 
cuis facile abstinebit. ^ Nominat autem quasdam virtutum species 
exempli causa, sub quibus alias etiam intelligere convenit. Ergo 
quisquis iustitiae studio tenebitur, et ad pietatem, fidem, caritatem 
aspirabit, tolerantiam et mansuetudinem sectabitur: fieri non pote- 
rit, quin ab avaritia eiusque fructibus abhorreat. 

12. Certa bonum certamen. Quemadmodum in proxima epistola 
dicet (II. Tim. 2,4.): Qui militiae nomen dedit, non implicatur alie- 
nis a sua professione negotiis. Itaque ut Timotheum retrahat a ni- 
mia rerum terrestrium cura, certandum esse admonet. Nam inde 
securitas et indulgentia, quod maior pars in otio quasi per lusum 
Christo servire vult, quum servos omnes suos Christus ad militiam 
vocet. Quo autem eum animet ad obeundum fortiter eiusmodi cer- 
tamen, bonum appellat: hoc est felix, et ideo minime fugiendum. 
Nam si dubio eventu et cum mortis periculo pugnare non dubitant 
terreni milites, quanto meliore animo certare nos convenit sub Ghri- 

sti auspiciis et vexillo, postquam de victoria certi sumus? — Praeser- 
tim quum nos praemium maneat, -non quale militibus suis persol- 
vere solent alii imperatores: sed gloriosa immortalitas, et coelestis 
beatitudo. 1Indignum sane foret, tali spe proposita nos fatigari vel 
labescere. atque id est quod continuo post subiicit, Apprehende vi- 
tam aeternam. perinde enim est ac si diceret: Deus ad vitam aeter- 
nam te vocat, igitur contempto mundo illuc enitere. Apprehendere 
autem quum ipsam iubet, vetat in medio cur$u cessare aut pigre- 
scere. ac si diceret, nihil actum esse donec futuram vitam adepti 
simus, ad quam noś Deus invitat, Sic et Philipp. capite 3, 12. se 
ulterius eniti praedicat, quia nondum apprehemderit. Sed quia te- 
mere et frustra currerent homines, nisi Deum haberent sui cursus 
auctorem, incitandae alacritatis causa meminit etiam vocationis, 
Nihil est enim, quod plus animi facere nobis debeat, quam dum au- 
dimus nos a Deo vocatos. Nam inde colligimus, non irritum fore 
laborem nostrum, cui praeest Deus, et in quo nobis manum porri- 
git. lam et ista esset gravis exprobratio, Dei vocationem repu- 
diasse. Quare hic acerrimus stimulus esse debet, Deus te ad vitam 
aeternam vocat: cave ne alio abstraharis, aut alioqui deficias, prius- 
quam eam fueris consequutus. Et confessus bonam confessionem, 
Gommemoratione etiam superioris vitae magis ad pergendum stimu- 
lat.  Turpius enim est deficere, postquam recte coeperis, quam 
nunquam coepisse. Ergo hoc argumento acuit Timotheum, quod 
strenue et cum laude hactenus se gesserit: ut primis ultima respon- 
deant. Confessionem intelligo non verbis conceptam, setl potius re 
ipsa editam: neque id semel duntaxat, sed in toto ministerio. Sen- 
sus ergo est: Habes praeclarae tuae confessionis multos testes cum 
Ephesi tum in aliis regionibus, qui te fideliter et serio in Evan- 
gelii professione versantem spectarunt. Quamobrem tali speci- 
mine edito iam tibi non licet, nisi cum summo pudore et dedecore, 
alium te praestare quam egregium Christi militem. Hinc gene- 
raliter docemur, ut quisque nostrum magis excellit, minus esse 
excusabilem, si deficiat, magisque ad recte pergendum Deo obstri- 
ctum esse. 

18. Denuntio tibi. Tanta obtestationum vehementia, qua Pau- 
lùs utitur, argumento est quam difficilis sit ac rara virtus, perstare 
in Evangelii ministerio ut decet usque ad extremum. Tametsi enim 
alios quoque hortatur sub Timothei persona: simul tamen eum com- 
pellat. Porro quae de Christo et Deo praedicat, ex circumstantia 
praesentis causae dependent. Nam quum Deo hoc tribuit, quod vi- 
vificet omnia, vult occurrere crucis offendiculo, quae nihil quam 
mortis speciem prae se fert. Oculos ergo claudendos esse significat, 
ubi mortem ostentant ac minantur impii: vel potius in Deum solum 
esse defigendos, quia ipse est, qui mortuos restituit in vitam. Sum- 
ma huc tendit, ut omisso mundi intuitu in solum Deum respicere 
discamus. Quod de Christo mox subiicit, continet eximiam confir- 
mationem. Admonemur enim, non sub Platone aliquo nos philoso- 
phari, qui ótiosas disputationes in umbra tractet: sed doctrinam, 
quam profitetur, morte Filii Dei sancitam esse. Non enim multis 
verbis Christus suam confessionem sub Pilato, sed re ipsa (volunta- 
riam scilicet mortem obeundo) asseruit. Nam etsi tacere Christus 
coram Pilato maluit, quam pro sua defensione verbum facere, quia 
certae damnationi iam devotus illuc venerat: in eius tamen silentio 
aeque magnificum patrocinium doctrinae fuit, ac si clamose eam 
tutatus foret. Nam suo illam sanguiue et mortis sacrificio melius 
quam voce sancivit. Hanc vocat bonam confessionem. Nam Socra- 
les quoque mortuus est: neque tamen mors eius legitima fuit doctri- 
nae, quami tenebat, comprobatio. At quum audimus fusum esse 
sanguinem Filii Dei, illud sacrosanctum est sigillum, quod omni 

dubitatione nos eximit. Ergo quoties vacillant animi, memineri- 
mus, a Christi morte confirmationem esse subinde petendam. /Cu- 
ius enim ignaviae foret, talem ducem nobis praeeuntem deserere? 

14. Ut serves mandatum. Nomine Mandati significat quae ha- 
é6tenus de officio Timothei disséruit, quorum haec fuit summa, ut 
se fidelem Christo et Ecclesiae ministrum praeberet. Quid enim 
opus est hoc extendere ad totam Legem? nisi forte simpliciter acci- 
pere quis malit pro functione illi iniuncta. Neque enim constitui- 
mur Ecclesiae ministri, quin simul nobis Deus praescribat, quidnam 
agere nos velit. Ita servare mandatum nihil aliud esset quam mu- 
nus sibi commissum bona fide exsequi. Omnino certe ad ministe- 
rium Timothei refero. Quae sequuntur epitheta, quod ad casum 
et terminationem spectát, Graece tam mandato quam personae Ti- 
mothei conveniunt: sensus tamen , quem reddidi, multo est aptior. 
, Admonet autem Paulus, vitae sanctitati et puris moribus studendum 
esse, si velit Timotheus rite suo muneri satisfacere, Usque ad re- 
velationem Domini nostri Iesu Christi. Dici non potest, quam fue- 
fit piis omnibus necessarium illo tempore, mentes habere in diem 
Christi prorsus defixas: quum in mundo quaquaversum occurrerent 
innumera scandala. Undique impetebantur, omnibus odio erant et 
exsecrationi, omnium ludibriis expositi erant, quotidie premeban- 
tur novis aerumnis: nullus interea tot laborum et molestiarum fru- 
ctus apparebat. Quid igitur erat reliquum, nisi ut cogitatione trans- 
volarent ad beatum illum diem redemptionis nostrae? Quanquam 
eadem hodie quoque ratio apud nos valet: imo fere omnibus saecu- 
lis est communis. Quam multa enim assidue oculis nostris ingerit 
Satan, quae alioqui nos a recto proposito centies abducerent? 
Omitto ignes, gladios, exsilia et omnes furiosos hostium impetus; 
omitto calumnias et alias vexationes: quam multa sunt intus longe 
peiora? insurgunt ambitiosi homines, subsannant Epicurei et Lu- 
cianici, insultant protervi, fremunt hypocritae, qui secundum car- 
nem sapiunt, oblique nos mordent, sollicitamur variis artibus huc 
et illuc: denique ingens est miraculum, quum in tam arduo et peri- 
culoso munere quispiam infractus perseverat. His tot difficultatibus 
unicum est remedium , oculos coniicere in Christi apparitionem, et 
ilinc semper pendere. Quia autem praecipites in votis nostris so- 
lemus ferri, et parum abest quin diem et horam praestituamus Deo, 
ne praestare differat, si quid promisit: ideo nimiam festinationem 
mature cohibet in exspectando Christi adventu. Nam hoc sibi vo- 
lunt haec verba: Quam suis temporibus repraesentabit beatus etc. 
Aequiore enim animo exspectant homines, cuius nondum opportunum 
adesse tempus sciunt. Qui fit ut in sustinendo naturae ordine simus 
tam patientes, nisi quod nos retinet ista cogitatio, intempestive nos 
facturos, si contra desideriis nostris luctemur? Ita sciamus, Chri- 
sti-revelationi suum esse tempus destinatum, quod patienter exspe- 
ctare nos oporteat, 

15. Beatus et solus princeps. Istis elogiis ideo extollit Dei prin- 
cipatum, ne principum huius saeculi fulgor oculos nobis perstrin- 
gat. Ac praecipue illo tempore necessaria fuit eiusmodi admonitio. 
quanta enim tunc fuit regnorum omnium magnitudo et potentia, 
tantundem Dei maiestas et gloria obscurabantur. Nam quotquot re- 
rum potiebantur, non modo infestissimi erant regni Dei hostes: sed 
superbe insultabant Deo, sacrumque eius nomen pedibus calcabant. 
Ac quo maiore fastu despiciebant veram religionem, eo beatiores 
sibi videbantur. Quis non ex tali rerum facie iudicasset Deum mi- 
sere victum et oppressum? Videmus, quam insolenter efferatur Ci- 
cero adversus Iudaeos propter afflictas eorum fortunas, in oratione 
pro Flacco. Dum ita rebus secundis inflatos esse impios vident 
boni, interdum exanimantur: quare Paulus, ut ab evanido isto 

splendore piorum oculos avertat, beatitudinem, principatum et 
regnum vindicat uni Deo. Solum principem quum vocat, non ever- 
tit politicum ordinem, quasi nulli in mundo esse debeant magistra- 
tus aut Reges: sed eum esse solum significat, qui a se ipso regnat 
ac suapte virtute. Quod etiam ex sequentibus patet, quae vice ex- 
positionis addidit, Hex regnantium et Dominus dominantium. Sum- 
ma est, omnes mundi potestates summo eius imperio ‘subesse, ab 
ipso pendere, stare denique et cadere eius nutu. hoc vero impe- 
rium esse incomparabile, quia ad eius gloriam nihil sint reliqua 
omnia; et quum haec caduca sint et brevi intereritura, illud perpe- 
tuo duret. / 

16. Qui solus habet immortalitatem. In hoc incumbit Paulus, 
ut nihil extra Deum felicitatis, nihil dignitatis aut excellentiae, ni- 
hil vitae reliquum faciat. Ideo nunc dicit solum Deum esse immor- 
talem, ut sciamus nos cum omnibus creaturis non proprie vivere, 
sed vitam ab ipso mutuari duntaxat. Hinc sequitur, dum adspiramns 
ad Deum fontem vitae immortalis, hanc praesentem vitam pro ni- 
hilo ducendam esse. Sed obiicitur, suam humanae animae et An- 
gelis esse immortalitatem: ideo hoc non vere de solo Deo praedi- 
cari, Respondeo non hic negari, quin Deus in quas velit creaturas 
immortalitatem diffundat, quum eam «solus habere dicitur. perinde 
enim hoc valet ac si dixisset Paulus, solum Deum non a se ipso tan- 
tum esse immórtalem et suapte natura, sed immortalitatem in po- 
testate habere: ut in creaturas non competat, nisi quatenus suam 
ilis virtutem inspirans eas vegetat. Nam si vim Dei, quae indita 
est hominis animae, tollas, statim evanescet. idem et de Angelis sen- 
tiendum. Ergo proprie loquendo non subest animarum vel Angelo- 
rum naturae immortalitas, sed aliunde manat, nempe ab arcana Dei 
inspiratione, iuxta illud: In ipso vivimus et movemur et sumus (Act. 
17,28). Si quis plura et subtiliora desideret, legat duodecimum Au- 
gustini librum de civitate Dei. Lumen habitat. Duo significat, 
Deum nobis esse absconditum, nec tamen causam obscuritatis in 
ipso esse, quasi in tenebris lateat, sed in nobis, quibus propter im- 
becillam mentis aciem, vel hebetudinem potius, non petet accessus 
ad eius lumen. Caeterum inaccessum Dei lumen intellige, si quis 
proprio Marte ad ipsum contendat. Nisi enim sua gratia pateface- 
ret nobis Deus aditum, non diceret Propheta: Qui ad eum accedunt, 
illuminantur (Psal. 34, 6.). Quanquam verum est, nunquam, dum 
hac mortali carne circumdamur, nos eo usque penetrare in ultima 
adyta Dei, ut nihil nos fugiat. ex parte enim cognoscimus, et vi- 
demus quasi per speculum et in aenigmate (I. Corinth. 13, 9— 12.). 
Ingredimur ergo per fidem in lucem Dei, sed ex parte. Interea ve- 
rum est illud, esse lucem illam homini inaecessam. Quem nullus, 
hominum vidit. Maioris explicationis càusa hoc additum est, ut di- 
scant homines fide in eum respicere, cuius speciem oculis non cer- 
nunt, adeoque nec mentis intellectu. Neque enim hoc tantum ad 
corporeos oculos refero, sed ad ipsam quoque animae facultatem. 
Videndum semper, quorsum tendat Apostolus. Difficile est omnia, 
quorum praesenti conspectu fruimur, posthabere et negligere, ut 
adDeum enitamur, qui nusquam apparet. Nam subinde obrepit haec 
cogitatio: Qui scis an Deus sit, qunm tantum dudias ipsum esse, 
non autem videas? Adversus hoc periculum nos praemunit Aposto- 
lus, quum aestimandum id esse negat ex sensu nostro, quia id ca- 
ptum nostrum superet. Ideo enim non videmüs, quia non est acies, 
quae in tantam altitudinem conscendat. Longa est disputatio apud 
Angustinum de hac sententia: quia videtur pugnare cum eo, quod 
habetur in prima epistola Iohannis (3, 2): Tunc videbimus eum sic- 
uti est, quia similes ei erimus. Eam disputationem quum agitet pla- 
ribus locis, nullibi melius videtnr expedire : quam in epistola ad 

Paulinam viduam. Quod tamen ad sensum praesentis loci attinet, 
simplex est responsio, nos videre Deum non. posse in hac natura, 
quemadmodum alibi dicitur: Caro et sanguis regnum De? non pos- 
sidebunt (I. Cor. 15, 50.). Renovari enim nos oportet , ut simus Deo 
similes, priusquam eum videre nobis detur. Et ne simus ultra mo- 
dum curiosi, semper illud succurrat, plus in hac inquisitione va- 
lere vivendi E agen loquendi modum. Simul et illud cavere memi- 
nerimus, quod prudenter Augustinus cavendum praecipit, ne, dum 
altercando vestigamus, quomodo possit Deus videri, ipsam pacem 
sanctificationemque perdamus, sine qua nemo Deum videbit un. 
quam, 


17. lis, qui divites sunt in hoc saeculo, praecipe (vel 
denuntia) ne efferantur, neve sperent in divitiarum incerti- 
tudine, sed in Deo vivo, qui abunde suppeditat omnia ad 
fruendum: 18. Ut benefaciant, ut divites sint in operibus 
bonis, faciles ad largiendum (vel ad communicationem), liben- 
ter communicantes, 19. Recondentes sibi ipsis fundamen- 
tum bonum in posterum, ut vitam aeternam apprehendant. 
20.. O Timothee, depositum custodi, devitans profanas cla- 
morum inanitates, vaniloquia et oppositiones falso nomi- 
natae scientiae: 21. Quam quidam profitentes aberrarunt a 
fide. Gratia tecum, Amen. 


Ad Timotheum prima missa fuit ex Laodicea, quae est 
metropolis Phrygiae Pacatianae. 


17. lis, qui divites sunt.  Verisimile est, quum multi inter 
Christianos tenues essent et abiecti, a divitibus (ut fieri solet) fuisse 
contemptos,.idque Ephesi potissimum in urbe opulenta usu venire 
potuit: illic enim ut plurimum magis regnat fastus. Atque hinc col- 
ligimus, quam periculosa res sit bonorum affluentia. Neque enim 
frustra Paulus tam severa admonitione peculiariter divites compel- 
lat: sed vitiis medetur, quae perpetuo fere sequuntur divitias, non 
secus atque umbra corpus: idque ingenii nostri pravitate, qui ex 
Dei donis peccandi materiam semper arripimus. Duo autem' nomi- 
natim ponit, quae debeant cavere divites, superbiam et spem falla- 
cem, quorum prius ex posteriore nascitur. et ideo videtur secundo 
loco additum: neve sperent etc., ut fontem omnis superbiae notaret 
Paulus. Unde enim fit, ut insolescant divites, et alios despiciendo 
sibi nimium placeant, nisi quia beatos se esse imaginantur? Prae 
cedit igitur inanis fiducia, deinde elatio sequitur. Haec vitia dum 
vult Paulus corrigere, primum contemptim. de divitiis loquitur. 
nam particula in hoc saeculo ad extenuationem tendit. quicquid 
enim ex saeculo est, eius naturam resipit: ut scilicet fluxum sit, 
ac cito praetereat. Spei, quae in divitiis locatur, fallaciam et vè 
nitatem ex eo ostendit, quod earum possessio tam est'evanida, ut 
similis sit rei incognitae. Nam dum eas tenere nos putamus, ef 
fluunt momento. quam igitur stultum est spem in illis figere? Sed 
in Deo vivo. Qui hoo tenebit, facile spem a divitiis suam abstra- 
het. Nam si solus Deus est, qui nobis ad necessarios vitae usus 
omnia suppeditat, transfertur eius officium ad divitias, si spesin 
illis locatur. Observa autem esse tacitam antithesin, quum prae 
dicat Deum omnibus affatim dare. Sensus enim est, etiamsi plena 
rerum omnium copia affluamus, nos tamen nihil habere, nisi ex 
sola Dei benedictione: quoniam ea sola est, quae nobis submini- 

etrat quicquid opus est. Unde sequitur valde falli, qui in divitias 
recumbunt, et non toti pendent a Dei benedictione, in qua nobis 
sita est victus et rerum omnium sufficientia. Hinc etiam colligi- 
mus, non ideo tantum a spe divitiarum nos revocari, quia nonnisi 
ad usum mortalis vitae pertineant: sed etiam quia nihil sint nisi fu- 
mus, Neque enim pane alimur tantum, sed Dei benedictione. 
Quum dicit abunde, slc &noÀavow, significat quam liberalis sit erga 
nos Deus, imo erga universos mortales, adeoque bruta anima- 
lia. nam ultra necessitatem longe lateque se diffundit eius benefi- 
centia. 


18. Ut benefaciant. Superioribus remediis aliud etiam adiun- 
git ad pravos divitum affectus corrigendos, dum praescribit, quis 
legitimus sit bonorum usus. Nam quo quisque plus opibus abun- 
dat, eo amplior illi beneficentiae materia suppetit. et quia semper 
ad erogandum pigriores sumus quam deceat: pluribus verbis eam 
virtutem commendat, Addit praeterea stimulum ex mercedis pro- 
missione: Largiendo, inquit, et communicando meliorem sibi the- 
saurum in coelo comparent, quam habere possint in terra. Funda- 
menti nomine stabilem et firmam durationem significat. neque enim 
tineis, aut furibus, aut incendiis obnoxiae sunt divitiae spirituales, 
quas nobis in coelo recondimus: sed perpetuo manent extra pericu- 
lum constitutae. Contra autem nihil in terra vere fundatum est; 
sed omnia quodammodo fluctuant. Porro quod inde inferunt Papi- 
stae, nos igitur bonis operibus vitam aeternam promereri, nimis 
frivolum est. Acceptum certe fert Deus quicquid pauperibus im- 
pensum fuerit: sed quia vix centesima ex parte officio suo satisfa- 
ciunt etiam perfectissimi, indigna est nostra benignitas, quae in ra- 
tionem per se coram Deo veniat. imo si ad calculum.nos vocaret 
Deus, nemo erit, qui non conturbet. adeo longe absumus a plena 
solutione, Sed postquam nos gratuito sibi conciliavit Deus, officia 
nostra, qualiacunque sint, sic accepta habet, ut indebita mercede 
dignetur. Proinde remuneratio non ex meriti ratione pendet, sed 
ex liberali Dei acceptione: adeoque fidei iustitiae non repugnat, ut 
eius sit quasi appendix. 


20. O Timothee. Tametsi varie exponunt Depositi nomen, ego 
simpliciter eo notari puto gratiam, qua instructus erat Timotheus 
ad munus suum exsequendum. Eadem vero ratione depositum no- 
minatur, qua.et talentum. nam ea lege nobis committit, quicquid 
donorum in nos confert Deus, ut reddenda sit olim ratio, si nostra 
ignavia perierit utilitas, quae inde provenire debuerat. -Admonet 
igitur, ut diligenter conservet, quod sibi datum est; vel potius apud 
se depositum ne patiatur corrumpi vel adulterari: velne se ipsum 
privet ac spoliet propria culpa. - Saepe enim ingratitudo nostra aut 
donorum Dei abusus facit, üt.ipsa nobis auferantur. Proinde Ti- 
motheum admonet Paulus, ut bona conscientia rectoque usu, quod 
sibi commissum est, conservare studeat, Devitans profanas. Huc 
spectat admonitio, ut intentus sit in solidam doctrinam, quod fieri 
non potest, quin ab ostentatione abhorreat, nam ubi regnat placendi 


ambitio, nullum ^amplius viget aedificationis studium. Proinde ' 


quum mentionem faceret custodiendi depositi, non abs re hanc cau- 
tionem mox adhibuit de fugienda profana garrulitate. Porro quod 
xtYogoy(ac vertunt Inanitates vocum, non adeo displicet, nisi quod 
postea ambiguitate decepti perperam exponnnt. voces enim acci- 
piunt pro vocabulis, ut est. fatum, vel fortuna, Ego autem grandi- 
loquentiam eorum et inflatam magnis ampullis garrulitatem notari 
existimo, qui Evangelii simplicitate non contenti ipsum in profa- 
nam philosophiam convertunt, Ergo xérotpwríct sunt non in singu- 

lis vocibus, sed in perpetua resonantia, quam despumant ambitiosi 
homines, qui plausum magis captant quam Ecclesige profectum. 
Et aptissime expressit Paulus rem ipsam. nam quum grande nescio 
quid resonent, nihil temen subest: est igitur inanis tinnitus, quem 
profanum etiam vocat, quoniam exstincta est vis Spiritus simulat- 
que Doctores ita inflant suas tibias ad suam eloquentiam venditan- 
dam. Contra tam claram ac testatam Spiritus sancti prohibitionem 
perrupit nihilominus haec pestis, ac statim quidem ab initio coepit 
pullulare: ita vero demum grassando obtinuit in Papatu, ut adulte- 
rina theologiae larva, quae illic regnat, vivum sit speculum profa- 
nae istius et inanis resonantiae, cuius meminit Paulus, Omitto, 
quod innumeris erroribus, deliriis ac blasphemiis scatent eorum 
libri ac clamosae illae disputationes. Verum etiamsi alias nihil do- 
cerent impium: quoniam tamen tota eorum doctrina nihil continet 
praeter sesquipedales ampullas, quoniam a maiestate Scripturae, ab 
energia Spiritus, a prophetica gravitate, a sinceritate Apostolica 
prorsus aliena est, eo ipso mera est genuinae theologiae profana- 
tio. Quid enim, obsecro, de fide aut poenitentia, aut invocatione 
Dei: quid de hominum imbecillitate, Spiritus sancti auxilio, gra- 
tuita peccatorum remissione: quid de officio Christi tractant, quod 
ad solidam pietatis aedificationem valeat? Sed de his adhuc dicen- 
dum erit in altera epistola. Certe quisquis mediocri intelligentia 
et ingenuitate erit praeditus, fatebitur totam magniloquentiam Pa- 
palis theologiae, et omnes, quae in scholis eorum tonant magistra- 
les determinationes, nihil esse aliud quam profanas xevoqovíag, nec 
alio titulo posse aptius designari. Et certe haec iustissima est hu- 
manae arrogantiae poena, ut, quicunque degenerant a Scripturae 
puritate, profanescant. Quare non possunt nimis sedulo intenti 
esse Ecclesiae Doctores ad cavendas eiusmodi corruptelas, et arcen- 
dam inde iuventutem. Vetus interpres, xewoqovíag; legens cum 
diphthongo, transtulit Novitates. Et apparet ex veterum commen- 
tariis, lectionem hanc olim fuisse receptam inter multos, quam 
nunc etiam Graeci quidam codices retinent. verum prior illa, quam 
sequutus sum, longe melius quadrat, Et oppositiones, Hoc quo- 
que admodum proprie et eleganter. tantum enim timoris habent ar- 
gutiae, quibus se iactant homines gloriae cupidi, ut germanam 
Evangelii doctrinam , quae simplex est et submissa, obruant, Pom- 
pam ergo illam, quae eminet, et quae cum plausu excipitur a mun- 
do, vocat Apostolus oppositiones, Ambitio quidem semper conten- 
tiosa est, ac certaminum mater: unde fit ut, qui se iactare appe- 
tunt, quacunque de re digladiari sint parati, Huc tamen praeci- 
pue respexit Paulus, quod inanis sophistarum doctrina, altius in 
aereas speculationes et argutias exsurgens, sua specie non obscu- 
xat modo simplicitatem verae doctrinae, sed etiam opprimit ac red- 
dit despicabilem: ut mundus feré externo splendore ducitur. Non 
vult Paulus Timotheum propterea aemulatione pungi, ut simile ali- 
quid tentet. Quum autem humanae curiositati magis adlubescant, 
quae subtilitatis speciem prae se ferunt, vel sunt ad ostentationem 
composita: Paulus eX adverso pronuntiat, falso nominari ac putari 
scientiam, quae se extollit adversus simplicem et humilem pieta- 
tis doctrinam. quod diligenter observandum est, ut discamus se- 
cure ridere ac contemnere totam istam fucatam sapientiam, cuius 
admiratione mundus obstupescit, in qua tamen nulla subest aedi- 
ficatio. Ea enim demum (auctore Paulo) vere et merito nomina- 
tur scientia, quae in fiducia timoreque Dei (hoc est in pietate) 
nos instituit. 
21. Quam quidam profitentes. Ac exitu etiam demonstrat, quam 
noxiosa res sit, et quantopere fugienda. Deus enim ita eorum ar- 

rogantiam ulciscitur, qui, comparandae famae studio, pietatis do- 
ctrinam corrumpunt ac deformant, quod eos excidere patitur a sa- 
nitate mentis, ut multis absurdis erroribus se involuant. Quod 
etiam videmus accidisse in Papatu. nam postquam coeperunt pro- 
fano more de mysteriis religionis nostrae philogophari, sequuta 
tunt innumera falsarumv opinionum portenta. Fides hic, ut superio- 
ribus aliquot locis, pro summa religionis et sana doctrina capitur. 
Eiusmodi exemplis moniti, si defectionem horremus a fide, manea- 
mus in puro Dei verbo, sophisticen vero et omnes argutias, quum 
nefandae sint pietatis corruptelae, detestemur. 

E. historia Lucae vix certo. colligi potest, quando scripta fuent 
prior epistola. Non tamen dubito, duis ab eo tempore Timotheum 
coram alloquutus fuerit Paulus,. et fieri quoque. potest (si receptae 
famae creditur), ut eo comite ac adiutore multis in locis usus fue- 
rit. Fuisse tamen adhuc Ephesi, quum ad eum scriberetur haec 
epistola, colligere promptum est, quia Paulus sub finem Priscillam 
et Aquilam et Onesiphorum salutat, quorum ultimus fuit Ephesius: 
alios autem illic substitisse, quum in ludaeam navigaret Paulus, te- 
stis est Lucas. Hic autem praecipuus est cardo, in quo versatur, ut 
Timotheum tam in fide Evangelii quam in constanti sinceraque eius 
praedicatione confirmet. Sed non parum his exhortationibus mo- 
menti addit temporis circumstantia, Mortem habebat Paulus ante 
oculos, quam subire paratus erat pro Evangelii testimonio, Quae- 
cunque igitur hic legimus de Christi regno, de spe vitae aeternae, 
de Christiana militia, de fiducia confessionis, de certitudine do- 
ctrinae: non tanquam atramento scripta, sed ipsius Pauli sanguine, 
accipere convenit. nihil enim asserit, pro quo mortis suae pignus 
non opponat. Proinde haec epistola quasi solennis quaedam est sub- 
scriptio Paulinae doctrinae, eaque ex re praesenti. lam vero me- 
moria tenere operae pretium est, quod in priore epistola admonui- 
mus, non unius tantum hominis causa scripsisse Apostolum, sed 
proposuisse sub unius persona communem doctrinam, quae postea 
alis per eius manum traderetur. Ac primum quidem laudata fide 
Timothei, in qua educatus fuerat a puero, ut in doctrina, quam 
didicerat, et in munere sibi commisso fideliter perseveret, eum hor- 
tatur, et simul ne propter sua vincula aut aliorum defectiones laba- 
scat, de suo Apostolatu et mercede sibiereposita gloriatur. Laudat 
etiam Onesimum, ut reliquos animet eius exemplo. Et quoniam 
dura est eorum conditio, qui servire Christo volunt, similitudines 
sumit tam ab agricolis quam a militibus, quorum priores multum 
laboris in culturam terrae impendere non dubitant, priusquam ullus 


fructus appareat: hi vero se abdicant curis et negotiis omnibus, ut. 


se totos armis et imperatori suo addicant. Postea brevem Evangelii 
sui summam complexus Timotheo praecipit, ut eam aliis quoque 
tradat, et curet ad posteros propagari. Hinc iterum mentione vin- 
culorum suorum facta, in sanctam iactantiam exsurgit, ut animi 
sui magnitudine pios erigat. nam quae nos in coelo corona maneat, 
omnes secum intueri iubet. Ad haec iubet a disputationum pugnis 
et vanis quaestionibus abstinere, aedificandi studium ex adverso 
commendans. Et quo mielius constet quam. capitale sit malum, 
quosdam refert fuisse eo perditos, et nominatim duos commemo- 
rat, Hymenaeum et Philetum, qui in prodigiosum delirium pro- 
lapsi, ita ut subverterent fidem resurrectionis, horrendam suae va- 
nitatis poenam dederant. Sed quia grave offendiculum afferre solent 
eiusmodi lapsus, praesertim hominum insignium et qui in aliqua 
existimatione fuerunt, docet non debere hinc pios turbari: quia non 
omnes, qui profitentur Christi nomen, vere Christi sint, et Eccle- 
siam huic miseriae obnoxiam esse oporteat, ut inter malos et im- 

ios habitet in hoc mundo. quod tamen ne ultra modum percellat 
infirmas mentes, prudenter temperat: quia Dominus suos, quos ele- 
git, ad finem usque servet. Redit postea ad Timotheum exhortan- 

um, quo fideliter ministerium suum exsequi pergat. Et quo plus 

illi sollicitudinis igcutiat, praedicit quam infesta bonis et piis tem- 
pora immineant, quam perniciosi homines mox sint emersuri. sed 
adversus omnia 'eüm confirmat spe laeti et prosperi exitus. Prae- 
sertim vero assiduam in sana doctrina exercitationem illi commen- 
dat; rectum scripturae usum indicans, ut ea se omni ex parte in- 
structum esse sciat- ad. solidam Ecclesiae aedificationem. Postea 
,mortem iam sibi propinquam esse commemorat: sed ita ut quasi vi- 
"ctor ad gloriosum triumphiim'properet , qnod. mirae" fiduciae speci- 
men est luculentum. Tandem, postquam Timotheum rogavit, ut ad 
se quam primum veniat, necessitatem ostendit a ex praesenti suo statu. 
Haec praecipua est epistolae clausula. 


IN POSTERIOREM PAULI 


AD TIMOTHEUM 
IOH. CALVINI 


COMMENTARIUS 


CAP. I. 


1. Pas Apostolus lesu Christi per voluntatem Dei, se- 
cundum promissionem vitae, quae est in Christolesu, 2. Ti- 
motheo dilecto filio gratia, misericordia, pax a Deo Patre, 
et Christo lesu Domino nostro. 


1. Paulus. Iam ex ipso prooemio perspicimus, Paulum non 
solius Timothei habuisse rationem: alioqui suum Apostolatum non 
tam magnifice assereret. Quid enim verborum ornamentis opus 
fuisset apud eum, cui res satis persuasa erat? Publicam ergo sibi 
auctoritatem hic apud omnes vindicat, et eo diligentius facit, quod 
iam morti vicinus totum ministerii sui cursum vult approbare: do- 
ctrinam, in qua tradenda tantopere lahoraverat, obsignare vult, ut 
sancta sit ad posteros, eiusque veram effigiem in Timotheo relin- 
quere. Ac primum quidem suo more Apostolum se Christi nominat: 
unde sequitur, non eum instar privati hominis loqui, vel contem- 
ptim hominis instar esse audiendum: sed tanquam eum, qui perso- 
nam Christi sustineat. Verum quia maior est officii dignitas, quam 
ut in ullum hominem competat, nisi Dei beneficio et certa desi- 
gnatione: simulelogium suae vocationis profert, quum addit se Dei 
voluntate esse ordinatum. Proinde extra controversiam est eius 
Apostolatus, quum Deum habeat auctorem et vindicem. Secun- 
dum promissionem, Quo certior sit sua vocatio, eam cum promis- 
sionibus vitae aeternae coniungit, ac si diceret: Quemadmodum ab 
initio Deus vitam aeternam promisit in Christo, ita nunc eius pro- 
missionis publicandae me constituit ministrum. In quo etiam finem 
ostendit sui Apostolatus: nempe ut homines Christo adducat, in quo 
vitam reperiant. Loquitur autem ádmodum proprie, quum promis- 
sionem vitae iam olim quidem fuisse datam Patribus meminit: sed 
vitam tamen hanc in Christo esse testatur, ut sciamus eorum fidem, 
qui sub Lege vixerunt, debuisse tamen in Christum respicere, et 
vitam, quae promissionibus continebatur, fuisse quodammodo sus- 
pensam, donec in Christo fuit exhibita. 

2. Dilecto filio. Hoc nomine non amorem modo suum testa- 
tur erga Timotheum, sed auctoritatem illi conciliat: quia in eo, 
tanquam in germana sua progenie, vult agnosci. Ratio autem ap- 
pellationis est, quia eum in Christo genuerat. Nam etsi üni Deo 
convenit hic honor: ad Ministros tamen etiam transfertur, quorum 
'opera utitur ad nos regenerandos, Gratia, misericordia. Nomen 
Misericordiae, quod hic posuit, solet in usitatis salutationibus omit- 
tere, quod factum fuisse puto, quum solito maiore vehementia af- 
fectum suum profunderet. Caeterum videtur inversus esse ordo. 
nam quum misericordia sit causa gratiae, praecedere debuit in con- 
textu. Verum hoc quoque non male quadrát, ut gratia subiiciatur, 
quo melius exprimat, qualis sit illa gratia, et unde maneat: ac si per 

modüm declarationis attexuisset, nos ideo amari a Deo, quia est 
misericors. Quanquam potest hoc etiam exponi de quotidianis Dei 
beneficiis, quae totidem sunt misericordiae eius testimonia, Nam 
quoties nobis opitulatur, quoties a malis liberat, ignoscit peccatis 
nostris, infirmitati indulget: hoc facit, quia nostri miseretur. 


8. Gratiam habeo Deo, quem colo a progenitoribus in 
üra conscientia, ut assiduam tui mentionem facio in preci- 
= meis die et noctu, 4. Desiderans te videre, memor tua- 
rum lacrymarum, ut gaudio implear, 5. Memoria repetens 
eam, quae in te est, sinceram fidem, quae habitavit primum in 
avia tua Loide, et in matre tua Eunica: persuasum autem ha- 
beo, quod etiam in te. 


8. Gratiam habeo. Vulgo ita exponunt, quod Paulus gratiam 
Deo habeat: deinde mox sequatur causae redditio, vel argumentum 
gratiarum actionis: quia sine intermissione memor sit Timothei. 
sed expendant lectores, an non aeque bene ac etiam melius quadret 
hic sensus: Quoties tui recordor in' precibus meis (id autem facio 
continenter), simul etiam de te gratias ago. nam particula og fre- 
quentius ita accipitur. Et sane ex altera versione nonnisi frigidus 
sensus elici potest, Secundum hanc expositionem precatio signum 
erit sollicitudinis, gratiarum actio sighum gaudii: quia scilicet de 
Timotheo nunquam cogitabat, quin venirent in mentem praeclarae 
virtutes, quibus ornatus erat. Hinc gratulationis materia. suavis 
enim et iucunda semper est piis donorum Dei recordatio. Utrum- 
que porro est verae benevolentiae argumentum, JMentionem vocat 
4diÀtzi0v , quia nunquam eum  practereat, quoties precatur. 
Quem colo a progenitoribus, Hanc testificationem opposuit notis 
illis calumniis, quibus eum passim Iudaei gravabant, quasi desertor 
esset patriae religionis, et a Lege Mosis apostata. Ex adverso te- 
statur se Deum colere, quem a maioribus acceperat, Deum scilicet 
Abrahae, qui se patefecit Iudaeis, qui Legem suam tradidit per ma- 
num Mosis: non autem novitium aliquem Deum, quem sibi ipse 
nuper fabricaverit. Sed hic quaeri potest, quum glorietur Paulus 
se religionem sequi a maicribus proditam, an hoc satis firmum sit 
fundamentum. nam inde sequitur, hunc fore speciosum colorem ad . 
excusandas omnes superstitiones, et crimen fore, si quis a maiorum 
suorum institutis, qualiacunque sint, vel minimum discedat. Re- 
sponsio facilis est, non hic constitui certam legem, ut quisquis re- 
ceptam a patribus suis religionem sequitur, is rite Deum colere cen- 
seatur, et rursum qui desciverit a consuetudine maiorum, crimen 
inde aliquod sustineat. Nam circumstantia haec semper observari 
debet, quod Paulus non ab idololatris ducebat originem, sed a filiis 
Abrahae, qui verum Deum adorabant. Scimus autem quid pronun- 
tiet Christus Iohannis 4, 22., solos scilicet Iudaeos tenere veram 
adorandi rationem, quum fictitios omnes Gentium cultus impróbat. 
Non ergo hic Paulus nuda Patrum auctoritate nititur, neo quoslibet 
patres in medium adducit, sed tollit falsam illam opinionem, qua 
sciebat se iniuste gravari, quod, relicto Deo Israelis, alienum sibi 
Deum asciverit. In pura conscientia. Certum est, non semper 
puram fuisse Pauli conscientiam: utpote qui fatetur (Rom. 7, 8.) se 
per hypocrisin fuisse deceptum, quum sibi concupiscendi licentiam 
indulgeret. Nam quod excusat Chrysostomus eius Pharisaismum' 
eo duod non malitia, sed ignoratione Evangelium oppugnabat: id 
non satisfacit. -neque enim vulgare elogium est purae conscientiae, 
nec potest a sincero et serio Dei timore separari Itaque ad prae- 

sens tempus restringo, hoc modo, quod unum cum proavis suis et 
eundem Deum colat: sed nunc colat sincero cordis affectu, ex quo 
per Evangelium erat illuminatus. Nam.eodem pertinent tot conte- 
stationes, quibus utitur in Actis (24, 14.): Deservio Patrio Deo, cre- 
dens omnibus, quae in Lege sunt ac Prophetis, Item (Act. 26, 6.): 

; Et nunc de spe promissionis, quae ad Patres nostros facta esf, iudi- 
cio sto subiectus, ad quam duodecim Tribus nostrae devenire spe- 
yant, Item (Act. 28, 20.): Propter spem Israelis vinctus sum hac 
catena, In precibus meis die et noctu. Hinc apparet quanta illi 
fuerit precandi assiduifas. nec tamen aliud de se praedicat, quam 
quod suis omnibus commendat Christus. Quare acui nos et accendi 
talibus exemplis ad imitationem decet, ut saltem frequentior sit in- 
ter nos tam necessaria exercitatio. Siquis diurnas et nocturnas pre- 
ces intelligat, quas Paulus statis horis concipere solitus fuerit, nibil 
erit absurdi: quanquam simplicius interpretor nullum ei a precibus 
vacuum tempus fuisse. 

4. Memoria repetens, Non tam laudandi quam exhortandi Ti- 
mothei causa tum eius fidem tum aviae matrisque commendat, nam 
ubi quis bene et strenue coepit, progressus ei debet animum ad- 
dere, et exempla domestica acriores habent stimulos ad incitandum. 
Ideo proponit illi aviam Loidem et matrem Eunicam, a quibus sic 
fuerat educatus ab infantia, ut potuerit cum lacte imMHibere pieta- 
tem. Ergo hac pia educatione admonetur Timotheus, ne a se ipso 
eta suis degeneret. Dubium autem est, an fuerint hae mulieres ad 
Christum conversae, et hoc fidei, quam laudat Paulus, fuerit ini- 
tium: an vero fides illis extra Christianismum tribuatur. Hoc ta- 
men posterius mihi magis est verisimile, Tametsi enim multis su- 
gei idein corruptelis tunc scatebant omnia: Dominus tamen suos 

abuit semper, quos non passus est cum vulgo corrumpi, sed pecu- 
liariter sibi sanctificavit, ut in Iudaeis semper exstaret aliquod hu- 
ius gratiae pignus, quam semini Abrahae promiserat. Vixisse igi- 
tur et mortuas esse in fide Mediatoris, etiamsi nondum revelatus 
illis erat Christus, non est ábsurdum. Nihil tamen assero, nec 
possem, nisi temere, 

5. Persuasum autem habeo. Hoc membrum proximam coniectu- 
ram apud me confirmat. Neque enim, meo iudicio, de praesenti 
fide Timothei hic loquitur, Minueret enim de certa illa prioris elo- 
gii fide, si tantum diceret se fidem Timothei parem existimare fidei 
aviae et matris: sed intelligo, ipsum a puero, quum nondum Evan- 
gelii notitiam adeptus esset, fuisse Dei timore et fide tali imbutum, 
ut esset vivum semen, quod postea emersit. 


6. Propterea commonefacio te, ut exsuscites donum 
Dei, quod in te est, per impositionem manuum mearum. 
7. Non enim dedit nobis Deus spiritum timiditatis, sed po- 
tentiae et dilectionis et sobrietatis. 8. Non ergo te pu- 
deat testimonii Domini nostri, neque mei, qui sum vinctus 
ipsius: sed esto particeps afflictionum Evangelii, secundum 
potentiam Dei, 9. Qui nos servavit ac vocavit vocatione 
sancta: non secundum opera nostra, sed secundum propo- 
situm suum et gratiam, quae data fuit nobis in Christo lesu 

ante tempora saecularia, 10. Hevelata autem nunc fuit per 
apparationem Servatoris nostri lesu Christi, qui mortem qui- 
dem abolevit, iluminavit autem vitam et immortalitatem 
per Evangelium, 11. In quod positus sum praeco et Apo- 

stolis, et Doctor Gentium, 12. Quam etiam ob causam 
haec patior, sed non pudefio. novi enim, cui crediderim, . 
et persuasus sum, quod potens sit, depositum meum servare 
in diem illum. 


6. Propterea. Quo ampliore Dei gratia praeditus erat Timo- 
theus, eo magis illum intentum esse debere significat ad quotidiani 
pou studium. Notanda est enim illativa particula Propterea, 

st autem plus quam necessaria haec exhortatio. fieri enim solet, et 
est quodammodo naturale, ut donorum excellentia securitatem pa- 
riat, cui deinde accedit comes ignavia, et in hoc perpetuo incum- 
bit Satan, nt quicquid in nobis est Dei suffocet. Sedulo itaque nos 
contra eniti decet, ut quicquid inchoatum est boni in nobis expo- 
liamus, ut quod tepat accendamus. nam metaphora, qua Paulus uti- 
tur, sumpta est ab igne exiguo, vel qui paulatim exstingueretur, 
nisi flabellum subinde admovendo, ct lignum novum ingerendo, vi- 
res resumeret ac flammam. Proinde meminerimus in usum appli- 
canda esse dona Dei, ne rubiginem otiosa et suppressa contrahant.- 
Meminerimus etiam studiose in illis proficiendum esse, ne ignavia 
nostra suffocentur. Quod in te est per impositionem. Non du- 
bium est, quin fuerit communibus Ecclesiae votis expetitus Timo- 
theus, non autem electus privato unius Pauli arbitrio. sed non est 
absurdum, ut sibi Paulus electionem privatim adscribat, cuius prae- 
cipuus fuerat auctor. Quanquam hic de ordinatione potius quam de 
electione agit: hoc est de solenni instituendi ritu. Porro non liquido 
constat, an, quum aliquis consecrandus erat minister, omnes soliti 
fuerint manum imponere eius capiti: an unus duntaxat loco et no- 
mine omnium. Imo huc magis inclinat coniectura, unum tantum 
fuisse, qui manus imponeret. Quod ad ceremoniam pertinet, eam 
mutuati Tara Apostoli ex veteri gentis suae consuetudine, vel po- 
tius, quum in usu foret, retinuerant. Est enim haec pars decori, 
quod Paulus alibi (I. Cor. 14, 40.) commendat. Quanquam dubitari 
potest, an referatur praesens manuum impositio ad ordinationem, 
quia tunc Spiritus gratiae, de quibus ad Romanos capite 12. et I. Co- 
rinth. 13. disserit, per manuum impositionem conferebantur multis 
etiam aliis, qui non instituebantur Pastores. Sed ego ex priore 
epistola facile colligo, Paulum de officio Pastoris hic agere. nam 
quadrat hic locus cum illo: Noli negligere gratiam, quae data est 
tibi cum impositione manuum presbyterii. Hoc constituto, quaeri- 
tur, an per externum signum gratia fuerit data. Ad quam quaestio- 
nem respondeo, quoties ordinabantur ministri, precibus totius Ec- 
clesiae fuisse Deo commendatos, atque hoc modo impetratam illis 
fuisse gratiam a Deo, non autem virtute signi fuisse illis datam, 
qianquam signum mon frustra nec inutiliter adhibebatur: sed tes- 
sera erat minime fallax eius gratiae, quam ex ipsa Dei manu perci- 
piebant. Neque enim profana quaedam fuit inauguratio ritus ille, 
ad conciliandam modo in hominum oculis auctoritatem inventa: sed 
consecratio coram Deo legitima, quae non perficitur nisi Spiritus 
sancti virtute. Praeterea signum pro tota re vel actione accipit 
Paulus. significat enim instructum fuisse gratia Timotheum, quum 
oblatus fuit Deo minister. Ita in hac loquutione est synecdoche. 
Sed obiicitur alia etiamnum quaestio. nam si in sua demum ordina- 
tione gratiam consequutus est Timotheus muneri suo peragendo ne- 
cessariam: qualis fuit electio hominis nondum idonei aut formati, 
sed Dei dono adhuc vacui et destituti? Respondeo, non ita fuisse 
tunc illi datum, quin prius haberet. certum est enim et doctrina et 
aliis dotibus prius eum excelluisse, quam Paulus eum ministerio de- 
stinaret. Sed minime absurdum est, quum Deus opera ipsius uti 

vellet, adeoque eum vocasset, tunc quóque magis aptasse et cumu- 
lasse eum novis donis: vel priora, quae contulerat, duplicasse. . Non 
ergo prius in Timotheo nullum erat donum, sed magis tunc enituit, 
quum illi impositum fuit docendi onus. 

7. Non enim dedit nobis. Confirmatio ést proximae sententiae, 
qua Timotheum incitare pergit ad vim donorum, quae accepit, ex- 
plicandam. Utitur antem hoc argumento, quod Deus ministros suos 
gubernet Spiritu potentiae, quae contraria est tímiditati. Unde se- 
quitur, non debere per ignaviam iacere, sed magna confidentia et 
alacritate erectos, illam Spiritus virtutem manifesto effectu proferre 
et exserere, Locus est ad Romanos capite 8, 14. in speciem fere 
similis: sed tamen qui diversum sensum habet ex sua circumstantia, 
Tractat enim illic de adoptionis fiducia, quam habent omnes fideles: 
nunc autem peculiariter agit de ministris, ac eos hortatur sub Timo- 
thei persona, ut.se gnaviter acuant ad magnanimitatem: quia non ve- ` 
lit eos Dominus frigide obire munus suum, sed potenter instare fretos 
Spiritus efficacia. Hinc admonemur nequaquam ulli nostrum suppe- 
tere eam Spiritus altitudinem et infractam constantiam, quae ad exer- 
cendum ministerium nostrum requiritur, donec coelitus induamur 
nova virtute. Et sane maiora sunt et plura obstacula, quam ut illis 
superandis par futura sit ulla hominis fortitudo. Deus est igitur, qui 
nos instruit Spiritu potentiae. Nam qui alioqui multum fobur osten- 
tant, concidunt momento, ubi non sustinentur Divini spiritus poten- 
tia. Secundo colligimus, quicunque servilem in modum timidi sunt 
et abiecti, ut nihil pro defensione veritatis audeant, quum opus est, 
minime gubernari illo Spiritu, a quo reguntur Christi servi. Unde 
sequitur paucissimos hodie esse ex iis, qui titulum gerunt Ministro- 
rum, qui genuinam probationis notam habeant. Quotus enim quis- 
que reperitur, qui fretus Spiritus potentia constanter omnem altitu- 
dinem despiciat, quae insurgit adversus Ghristum? nonne plerique 
fere omnes sibi et otio suo consulunt? nonne simul ac increpuit ali- 
quid, prostrati silent? Ita fit ut in eorum ministerio nulla appareat 
Dei maiestas, Nomen Spiritus metonymice hic ponitur ut multis lo- 
cis, Sed cur dilectionem postea addidit et sobrietatem? Meo iudicio, 
ut illam Spiritus potentiam discerneret ab intemperie fanaticorüm ho- 
minum, qui, quum ruant inipetu turbulento, Spiritum Dei ferociter 
iactant. Ergo nominatim expressit, vim illam potentem sobrietate et 
dilectione, hoc est placido aedificandi studio, esse temperatam. Cae- 
terum non negat Paulus, quin eodem fuerint Spiritu donati Prophetae 
et Doctores ante Evangelii promulgationem: sed hanc gratiam signi- 
ficat nunc vigere potissimum debere et eminere sub Christi regno. 

8. Non ergo te pudeat, Hoc dicebat, quum probrosa res esset 
Evangelii confessio. prohibet igitur, ne ambitio vel infamiae metus 
eum impediat, vel remoretur a libertate praedicandi Evangelii. et 
hoc infert ex superioribus. Nam qui armatus erit Dei virtnte, non 
trepidabit obstrepente mundo: sed gloriosum sibi ducet, quod imp! 
notabunt ignominia. Et merito Evangelium appellat Domini testimo- 
nium: quia tametsi minime nobis adiutoribus indiget, nobis tamen 
has partes imponit, ut testimonium reddamus sibi ad gloriam suam 
asserendam. Hic magnus et singularis honor est, quo nos dignatur, 
et quidem omnes (nemo enim Christianus, qui non reputare debeat 
se esse Christi testem), sed praecipue tamen Pastores et Doctores, 
quemadmodum Christus Apostolis dicebat (Act. 1, 8): Vos eritis mihi 
testes, . Proinde quo odipsior est in mundo Evangelii doctrina, eo for- 
tius eluctari debent ad ingenuam eius confessionem, Quum addit Ne- 
que mei, hoc verho Timotheum admonet, ne sibi, tanquam in com- 
muni causa, recuset esse socins. Nam quum incipimus subducere 
nos ab eorum societate, qui propter Christi nomen persequutionem 

sustinent, quid aliud quam Evangelium quaerimus ab omni persequu- 
tione immune? Atqui quum non deessent multi impii, qui ita insul- 
tarent Timotheo: Non vides, quid magistro tuo acciderit? an nescis 
idem praemium te quoque manere? quid nobis doctrinam obtrudis, 
qnam exsibileri vides a toto mundo? necesse fuit eum erigi hac ex- 
hortatione: Non est quod te mei pudeat, in quo nihil est pudendum, 
Sum enim vinctus Christi, hoc est, non ob maleficium aliquod vel 
crimen, sed propter eius nomen in vinculis teneor. Sed esto parti- 
ceps affüctionum. Rationem praescribit, qua fiat, quod praecepit: 
nempe si ad tolerandas afflictiones se comparet Timotheus, quae sunt 
cum Evangelio coniunctae. Quisquis enim crucem!horrebit ac refu- 
giet, semper eum pudebit Evangelii, Quare non immerito Paulus, 
dum hortatur ad fiduciam confessionis, ne frustra id faciat, simul 
etiam concionatur de crucis tolerantia. Et addit: secundum poten- 
tiam Dei , quia statim alioqui succumberemus, nisi ille nos attolleret, 
Et continet haec particula tam admonitionem quam consolationem, ` 
Admonitio est, ut oculos a praesenti infirmitate avertat, et fultus Dei 
auxilio supra vires audeat ac nitatur. Consolatio est, quod, si quid 
propter Evangelium patimur, Deus aderit liberator, cuius virtute fue 
turi simus victores. . 

9. Qui nos servavit etc. ^ Ex beneficii magnitudine ostendit, 
quantum debehmus Deo. Salus enim, qua nos dignatus est, quicquid 
in hoc mundo sustinendum est malorum, facile absorbet. Servandi 
aut Salvandi verbum, tametsi generale est, hic tamen pro loci cir- 
cumstantia ad aeternam salutem restringitur. Itaque nimium ingra- 
tos fore significat, quicunque salutem per Christum adepti non ca- 
ducam nec fluxam, sed aeternam, vitae suae evanidae aut honori 
pepercerint potius, quam redemptorem suum agnoscerent. Salutis - 
obsignationem ponit in vocatione. sicuti enim in morte Christi per- 
fecta est salus hominum:, ita Deus per Evangelium facit mos illius 
compotes, Et sancta nominatur vocatio, amplificandi causa, Hoc 
vero diligenter notandum est, quia sicut non alibi quam in Christo 
quaerenda est salus, ita rursum sine fructu mortuus esset ac resur- 
rexisset, nisi quatenus in huius gratiae societatem nos vocat. Post. 
quam ergo salutem nobis peperit, restat hoc secundum, ut nos in 
corpus suum inserens bona sua nobis fruenda communicet. Non 
secundum opera. Originem tam vocationis nostrae quam totius salu- 
tis designat. non enim erant nobis opera, quibus Deum praevenire- 
mus: sed totum a gratuito eius proposito et electione pendet. Nam 
in duobus verbis proposito et gratia est hypallage, ac posterius in 
epithetum resolvi debet, ac si dixisset gratuitum. Quanquam enim 
propositum solet Paulus accipere pro arcano Dei consilio , cuius causa 
est penes ipsum: maioris tamen explicationis causa adiicere voluit 
Gratiam, quo certius omnem operum respectum excluderet. Et ipsa 
antithesis satis aperte clamat non esse locum operibus, ubi regnat Dei 
gratia, praesertim ubi ad Dei electionem revocamur, qua Deus non- 
dum natos antevertit. qua de re plura ad Ephesios capite 1.; nunc 
enim breviter tantum attingo, quae illic copiosius tractavi. Quae 
data est. Ab ordine temporis, argamentatur, nobis salutem gratis esse 
datam, quam minime eramus promeriti, Nam si ante mundi oreatio- 
nem elegit nos Deus, non potuit operum habere rationem, quae nulla 
erant, quum nondum essemus ipsi. Nam quod sophistae cavillantur, 
Deum operibus, quae praevidebat, fuisse adductum , non longa solu- 
tione indiget. Qualia enim futura erant opera, si essemus a Deo prae- 
teriti, quum omnium bonorum fons et initium sit ipsa electio? Do- 
natio haec gratiae, cuius meminit, nihil aliud est quam praedestina- 
tio, qua sumus adoptati in Dei filios. Qua de re admonit»s volui le- 
ctores, quia saepe Deus gratiam tunc demum nobis dare dicitur, ubi. 

eius effectum percipimus, Sed hic tractat Paulus, quid apud se sta- 
tuerit ab initio, Dedit ergo, quód nullo merito provocatns nondum na~- 
tis assignavit, ac.in thesauris suis habuit. repositum, donec re ipsa pa- 
tefaceret, nihil se frustra statuere. Tempora saecularia hic nominat, 
sicuti ad Titum capite.1., perpetuam annorum seriem a mundo con- 
dito, Nam illa.subtilior disputatio, quam agitat pluribus locis Augu- 
stinus, aliena est a mente Pauli. Sensus ergo est: Antequam: ab 
emnibus retro saeculis tempora fluere inciperent. Porro notandum est, 
quód salutis fundamentum in Christo constituit: neque enim extra 
ipsum ulla est hominum vel adoptio, vel salus: quemadmodum etiam 
ad Ephesios capite 1. dictum est, 

10. Revelata autem nunc. Observa ut apte connectat fidem, 

quam habemus ex Evangelio, cum arcana Dei electione, ac suum 
utrique locum assignet, Nunc Deus per Evangelium nos vocavit: non 
quia repentinum ceperit salutis nostrae consilium ,. sed quia sic ab ul- 
tima usque aeternitate statuerat. Nunc apparuit Christus in salutem 
nostram, non quia nuper in eum salvandi virtus collata fuerit, sed 
quia ante creatum mundum haec gratia nobis erat in eo reposita. Ea- 
rum rerum cognitio per fidem nobis revelatur, Atque ita prudenter 
coniungit Apostolus Evangelium cum vetustissimis promissionibus Dei, 
ze ipsum contemptibile reddat novitas, Sed quaeritur an Patres la- 
tuerit sub Lege. nam si Christi demum adventu fuit revelata, sequi- 
tùr ante fuisse absconditam. Respondeo, de plena exhibitione rei 
ipsius Paulum loqui, a qua Patrum quoque fides pendebat: ita nihil 
ipsis derogatur. Ideo enim Abel, Noha, Abraham, Moses, David 
et pii omnes unam nobiscum salutem adepti sunt, quia fiduciam loca- 
runt in hac apparitione, Non igitur dum nobis revelatam esse Christi 
apparitione gratiam dicit, Patres arcet ab eius communione, quos 
eadem fides huius apparitionis nobiscum participes facit. Christus 
enim heri sicut hodie (Hebr. 18, 8.): sed non ante praefixum a Patre 
tempus, quum morte et resurrectione sua nobis se exhibuit. Atqui 
huc communiter, tanquam in unicum salutis pignus et complemen- 
tum, tam nostra quam Patrum respicit fides. Qui mortem quidem 
abolevit. Quum Evangelio adscribit vitae illnstrationem , non intelli- 
git, a Verbo faciendum esse exordium, omissa Christi morte et re- 
surrectione (nam Verbum potius in subiectam materiam recumbit) ; sed 
tantum significat, non aliter fructum huius gratiae pervenire ad ho- 
mines quam per Evangelium. iuxta illud (Il. Cor. 5, 19.):: Erat Deus 
in Christo mundum sibi reconcilians, et deposuit apud nos sermonem 
reconciliationis. Atque hoc insigne est ac memorabile Evangelii enco- 
mium , quod vocatur vitae illustratio. Vitae subiicit immortalitatem: 
ac si diceret veram et immortalem vitam, Nisi forte per vitam intel- 
ligere malis regenerationem, quam sequitur beata immortalitas, quae 
adhuc speratur. Et certe hoc nostrum vivere est, non quod habemus 
cum brutis animalibus commune, sed quod participatione imaginis 
Dei constat. Quia autem in hoc mundo non apparet quid sit, aut 
quid valeat talis vita: merito exprimendi causa immortalitatem addi- 
dit, quae est eius vitae, quae nunc acscondita est, revelatio. 

11. In quod positus. Non frustra tantopere.Evangelium una cum 
apostolatu suo commendat, Nihil enim usque adeo molitur Satan, 
quam ut sanae doctrinae fidem quoquo modo ex animis nostris exter- 
minet: quia vero hoc non semper illi promptum est, si nos invadat 
aperto Marte, clandestinis.et obliquis artibus nos adoritur, Nam ut 
fidem abroget doctrinae, piorum doctorum vocationem labefactat. 
Paulus ergo, quum mortem haberet prae oculis, non ignorans veteres 
et usitatas Satanae insidias, tam Evangelii doctrinam in genere, quam 
vocationem.suam asserere’ voluit: sicuti utrumque erat necessarium. 
Nam ut longae conciones habeantur de Evangelii dignitate, non mut- 

tum nobis proderunt, nisi teneamus, quale sit Evangelium. Multi 
enim consentient in istud universale principium de certa Evangelii 
auctoritate, qui postea tamen nihil habebunt certi, quod sequantur, 
Haec ratio est, cur nominatim velit se aguosci Paulus fidum et legiti- 
mum ministrum vivificae illius doctrinae, cuius meminerat. ' Atque 
huc pertinet, quod variis titulis se ornat in re una exprimenda. Prae- 
conem $e vocat, cuius partes sunt, principum et magistratuum de- 
creta publicare. Apostoli nomen proprium est. Porro quia inter do- 
ctorein et discipulos est relatio, hoc quoque tertium nomen sibi adscri- 
bit, ut sciant, qui ab eo discunt, habere se magistrum divinitus sibi 
ordinatum, Quibus autem se positum esse testatur? Gentibus, nam 
de illis praecipua erat controversia: quod ludaei negabant vitae pro~ 
missiones ad alios, nisi ad carnales Abrahae filios, pertinere. Ergo 
ne dubia sit Gentium salus, affirmat se ad eas peculiariter a Deo fuisse 
missum, 

12. Quam etiam ob causam haec patior. Satis notum est,- hinc 
magis quam ulla alia de causa fuisse accensam Iudaeorum rabiem ad- 
versus Panlum , quod Evangelium Gentibus com:nune faceret. quan- 
quam particula quam ob causam refert totum complexum, ideoque 
ad hoc postremum membrum de Gentibus restringi non debet. Ergo 
ne vincula, quibus detinebatur, aliquid de sua auctoritate minuerent, 
duobus argumentis contra pugnat. Causam enim sibi gloriosam po- 
tius quam turpem esse ostendit: quia non ob maleficium aliquod vin- 
ctus sit, sed quod Deo vocanti sit obsequutus. Est autem incredibile 
solatium, quum possumus bonam conscientiam iniquis hominum iudi- 
ciis opponere. Secundo a spe prosperi eventus argumentatur, nihil 
esse in suis vinculis pudendum, Hoc praesidio quisquis munitus erit, 
poterit maximas quasque tentationes superare. Et quum se pudefieri 
negat, alios animat suo exemplo ad eandem fortitudinem. Novi 
enim, cui crediderim. Hoc unicum est asylum, quo se recipere de- 
bent omnes pii, quoties eos mundus habet pro damnatis et despera- 
tis: ut'scilicet satis habeant, quod Deo probantur. quis enim finis, 
si ab hominibus pendeant? Atque hinc colligendum est, quantum 
ab opinione distet fides: quia, quum dicit Paulus: Novi, cui credide- 
rim, significat nequaquem sufficere, si credas, nisi Deum habeas au- 
ctorem, atque eius rei tibi constet certitudo. Fides ergo neque homi- 
num auctoritate nititur, neque ita in Deum recumbit, ut haesitet : 
sed cum scientia coniuncta esse debet. alioqui parum esset firma ad- 
versus innumeros Satanae insultus, Cui autem cum Paulo constat 
haec scientia, is experietur non frustra vocari fidem nostram victo- 
riam, qua mundus vincitur, nec frustra dictum esse a Christo: Por- 
tae inferorum non praevalebunt (Matth. 16, 18.). Is, inquam, inter 
omnes procellas et tempestates tranquillus quiescet , cui hoc erit con- 
stitutum, Deum, qui mentiri ac fallere nequit, loquutum esse, ac in- 
dubie praestaturum, quod promisit, Rursum si cui non erit obsignata 
haec veritas, instar arundinis huc et illuc perpetuo nutabit, Proinde 
hic locus observatione dignus est: quia optime exprimit vim fidei, 
quum docet eam gloriam nos debere Deo tribuere in rebus maxime 
deploratis, ut non dubitemus ipsum fore veracem ac fidelem; deinde 
quum docet in Verbo perinde esse acquiescendum, ac si Deus e coelo 
nobis apparuisset. Nam quisquis hac persnasione non est instructus, 
nihil tenet. Semper antem meminerimus Paulum non in umbra phi- 
losophari, sed quasi in re praesenti constitutum serio testari, quid va- 
leat aeternae vitae fiducia. Persuasus sum, quod potens sit, Quo- 
niam periculorum vis et magnitudo nos saepe consternant, vel saltern 
ad diffidentiam sollicitant animos nostros: ideo necesse est hoc clypeo 
nos munitos esse, Satis in Dei virtute nobis esse praesidii. quemad- 
modum Christus, ubi nos securos esse iubet, hoc utitur argumento: 

Pater, qui vos mihi dedit, maior omnibus est (Iohan. 10, 29.), Quo 
significat nos esse extra periculum, quum Dominus, qui nos in tute- 
lam suam recepit, ad resistendum abunde sit potens. Non audet qui- 
dem Satan recta hanc cogitationem ingerere, Deum non posse, vel 
impediri, quominus impleat, quod promisit (quoniam a tanta in Deum 
blasphemia sensus noster abhorret), sed oculos mentesque nostras 
praeoccupando sensum omnem divinae potentiae adimit, Purgatum 
igitur animum esse oportet, qui non modo eam gustat, sed eius gu. 
stum inter quasvis tentationes retinet, Caeterum de potentia Dei quo- 
ties loquitur Paulus, actualem (ut sic dicam) intellige, vel 2vepyovut- 
vy, quemadmodum ipse alibi (Coloss. 1, 19.) vocat. Fides enim Dei 
virtutem cum Verbo semper coniungit, quod non procul imaginatur, 
sed intus conceptum habet ac possidet. lta Rom. 4, 20., de Abra- 
ham: Non haesitavit, nec disceptavit, sed dedit gloriam Deo, certo 
persuasus, quod qui promiserat, potens esset etiam implere. Ob- 
serva etiam nomen Depositi pro vita aeterna, nam inde colligimus, 
non aliter in manu Dei salutem nostram esse, ac sunt in manu depo- 
sitarii, quae ipsius fidei custodienda tradimus, Si penes nos esset sa- 
Ius nostra, quot assidue periculis exposita foret? nunc vero bene est, 
quod apud talem custodem reposita omni discrimine est superior. 


13. Formam habe sanorum sermonum, quos a me au- 
disti in fide et caritate, quae est in Christo lesu. 14. Egre- 
gium depositum custodi per Spiritum sanctum, qui inhabi- 
tat in nobis. 15. Nosti hoc, quod aversati me fuerint omnes, 
qui sunt in Asia, quorum sunt Phygellus et Hermogenes. 
16. Det misericordiam Dominus Onesiphori familiae: quo- 
niam saepe me refocillavit, et de catena mea non erubuit: 
17. Sed quum esset Romae, studiosius quaesivit me, et in- 
venit. 18. Det ei Dominus, ut inveniat misericordiam apud 
Dominum in die illo. et quam multa mihi Ephesi ministra- 
verit, melius tu nosti. 


18. Formam habe. Quod alii exponunt, Doctrina tua sit veluti 
exemplar, ad qnod alii se forment, non recipio. Nihilo etiam pro- 
pius accedit ad Pauli mentem expositio Chrysostomi, ut habeat in 
promptu Timotheus virtutum imaginem cordi suo insculptam ex Pauli 
doctrina. Mihi potius videtur praecipere Apostolus Timotheo, ut te 
nax sit doctrinae, quam didicit, non modo quod ad substantiam, sed 
etiam quod ad figuram ipsam orationis. Nam úaorúnwoç, quod ver- 
bum hic usurpat, est viva rernm expressio, ac si oculis praesentes 
subiicerentur. Sciebat Paulus, quam proclivis sit a pura doctrina vel 
lapsus, vel deflexio. Hanc ob causam sollicite cavet, ne declinet Ti- 
motheus ab ea docendi forma, quam acceperat; suamque docendi ra- 
tionem quasi ad illud praescriptum exigat: non quod in' verbis tanta 
sit religio, sed quia supra modum noxia est doctrinae vel minima de- 
formatio, Hinc apparet qualis sit in Papatu theologia, quae usque 
eo degeneravit ab isto exemplari, quod Paulus commendat, ut simi- 
lior sit augurum vel aruspicum aenigmatibus, quam doctrinae ex Dei 
verbo sumptae. Quid enim, obsecro, Paulinum resipiunt omnes 
scholasticorum libri? Haec adulterandae doctrinae licentia ostendit, 
quam non abs re Paulus ad nativam formam retinendam Timotheum 
invitet. Et sanos sermones opponit non tantum dogmatibus palam 
impiis, sed frigidis quaestionibus, quae pro sanitate nihil aliud quam 
languorem afferunt. In fide et caritate. Scio, particulam àv saepe- 
numero ex phrasi linguae Hebraicae sumi pro Cum: sed hic alia mihi 

videtnr significatio. siquidem hanc qnasi notam adscripsit Paulus sa- 
nae doctrinae, ut sciamus, quid contineat, et quae sit eius summa, 
quam totam sno more ad fidem et caritatem revocat. Et utramque 
constituit in Christo: ut certe eius cognitio duobus his membris prae- 
cipue constat. "Tametsi enim est articulus singularis, qui cohaeret 
cum Caritatis nomine: idem tamen de fide subaudiendum est. Qui 
vertunt Cum fide et caritate, hunc faciunt sensum, ut Timothens sa- 
nae doctrinae adiungat pietatis et caritatis affectum. Fateor quidem 
neminem posse in sana doctrina fideliter perseverare, nisi qui vera 
ipse fide et sincera caritate praeditus est. Verum prior expositio (meo 
iudicio) melius quadrat: ut Paulus exegetice exprimat, quales sint illi 
sermones, et cuius sint argumenti. Summam autem in fide et cari- 
tate sitam esse pronuntiat, quarum fons ac principium est Christi 
cognitio. s ; 

14. Egregium depositum custodi, Latius patet ista exhortatio, 
hortatur enim, ut respiciat, quid sibi datum sit a Deo, et tanto plus 
studii et diligentiae impendat, quanto excellentius est depositum. ne- 
que enim rei vulgaris tam severe solet exigi ratio, Ac Depositi qui- 
dem nomine, tam ministerii honorem quam dotes omnes intelligo, 
quibus instructus erat Timotheus, Alii ad ministerium solum restrin- 
gunt: atqui potissimum ea notari pnto, quae ipso ministerio potiora 
erant, nempe omnia Spiritus dona, quibus excellebat, Nomen De- 
positi alio quoque respectu usurpat, ut meminerit Timotheus redden- 
dam aliquando esse rationem. fideliter enim administrandum est; 
quicquid nobis commisit Deus. Et ró z«Aóv» pro eximio vel praeclaro 
capitur, itaque non male Erasmus Egregium posuit, notandae prae- 
stantiae causa: quam versionem sequutus sum. Sed quae est custo- 
diendi ratio? ne scilicet inertia nostra pereat, quod in nos Deus con- 
tulit, vel propter ingratitudinem vel abusum auferatur, Multi enim 
abüciunt Dei gratiam, multi ea iam accepta se privant ac spoliant. 
Quoniam tamen eius custodiae difficultas vires nostras superat, ideo 
adiicit: per Spiritum sanctum, ac si diceret: Non requiro abs te plus 
quam possis; nam quod ex te non habes, Spiritus Dei sufficiet. Hinc 
sequitur, non aestimandas esse hominum vires ex Dei praeceptis, 
quia, sicnti verbis iubet, ita etiam verba sua cordibus inscribit, ac 
vires suppeditando efficit, ne frustra iubeat, Quod sequitur de habita- 
tione Spiritus in nobis, significat praesens esse eius auxilium fideli- 
bus: modo ne sibi oblatum respuant. 

15. Nosti hoc. Defectiones istae, quas commemorat, poterant 
multorum concütere animos, et simul gignere varias suspiciones: ut 
solemus fere omnia in sinistram partem arripere. Eiusmodi offendi- 
culis occurrit Paulus cum heroica animi fortitudine, ut boni omnes 
eorum perfidiam detestari discant, qui servum Christi ita deserue- 
rant, quum solus capitis sui periculo communem sustineret causam; 
neque ideo vacillent, dum Paulum ipsum intelligunt minime Dei ope 
destitui, Nominat autem duos, quos credibile est fuisse prae aliis ce- 
lebres, ut aditum praecludat eorum calumniis. Est enim usitatum 
transfugis ac militiae Christianae desertoribus, quo suam turpitudi- 
nem excusent, quascunque possunt criminationes fingere adversus 
fideles et probos Evangelii ministros. Phygellus et Hermogenes, quia 
sciebant ignaviam suam merito infamem esse posse apud fideles, 
adeoque flagitiosae perfidiae damnari: non dubitassent Paulum gra- 
vare falsis rumoribus, et impudenter laedere eius innocentiam. Ergo 
Paulus, ut fidem eorum mendaciis deroget, notam, quam merentur, 
ilis inurit. Sic etiam hodie permulti, quia vel non admittuntur hic 
in ministerium, vel etiam abdicantur honore propter suam nequitiam, 
vel non aluntur otiosi, vel perpetrato furto aut scortatione aufugere 
coguntur: per Galliam deinde et alias regiones volitant, ac quascun- 

que possunt criminationes in nos regerendo suae innocentiae &pproha- 
tionem inde mutuantur. Et tanta est quorundam fratrum imperitia, 
ut nos crudelitatis insimulent, si quis nostrum tales pingat suis colori- 
bus. Atqui optandum foret, ut frontem omnes haberent stigmate no- 
tatam, unde agnoscerentur primo statim congressu. 

16. Det misericordiam Dominus, Ex hac precatione colligimus 
minime: perire officia sanctis impensa, etiamsi gratiam ipsi referre 
mequeant, Nam quod Deum precatur, ut mercedem rependat, hoc 
vim habet promissionis. Et simul ostendit Paulus suam gratitudinem, 
quum remunerandi vices in Deum transcribit, quia impar est sol. 
vendo. Quid si adfuisset remunerandi facultas? certe re ipsa testatus 
fuisset hominem se ingratum non esse, Porro notandum est, quod, 
quum Onesiphori solius beneficentiam laudet, ob eum toti familiae 
beue precatur, Unde colligimus, Dei benedictionem non tantum su- 
per caput iusti, sed super totam domum residere. tantus est Dei amor 
erga suos, ut se ad omnes, qui cum illis sunt coninncti, diffundat, 
Qnod Onesiphorum dicit non erubuisse de sua catena, id non modo 
liberalitatis signurá est, sed etiam zeli: quandoquidem periculo se li- 
benter obiecerit ac hominum infamiae, ut Paulum ipsum iuvaret, 

18. Det ei Dominus, ut inveniat. Quidam ita exponunt; Det 
illi Deus, ut apud Christum iudicem misericordiam reperiat. Et sene 
hoc aliquanto est tolerabilius, quam locum illum Mosis: Pluit Domi- 
nus a Domino (Gen. 19, 24.), ita exponere: Pluit Pater a Filio. Fieri 
tamen potest, ut vehementia affectus Paulum ad repetitionem super- 
vacuam impulerit, ut fieri solet. Haec autem precatio nos docet, 
quanto uberior merces eos maneat, qui sine spe terreni praemii san- 
ctis exhibent sua officia, quam si praesentem ex manu hominum reci- 
perent. Quid autem precatur? ut misericordiam inveniat. Qui enim 
erga proximos fuerit misericors, talem erga se experietur Deum. 
quae promissio nisi ad benignitatem exercendam acriter nos sollicitet 
ac stimulet, plus quam stupidi sumus. Unde sequitur etiam, Deum 
non merita nostra ex dignitate praemiari: sed hoc esse optimum et 
praestantissimum, quod nobis rependit, praemium, dum nobis igno- 
scit, seque non tam severum ostendit iudicem , quam Patrem indul- 
gentem ac propitium, 

t. Tu ergo, fili mi, fortis esto in gratia, quae est in Christo 
lesu, 2. Et quae a meaudisti per multos testes, haec com- 
menda fidelibus hominibus, qui idonei erunt ad alios etiam 
docendos. 3. Tu igitur feras afflictiones, ut bonus mile$ 
lesu Christi. 4. Nemo, qui militat, implicatur vitae negotiis, 
ut imperatori placeat. 5. Quod si quis etiam certaverit, non 
coronatur, nisi legitime certaverit. 6. Laborare prius agri- 
colam oportet, quam fructus percipiat. 7. Intellige, quae 
dico. det enim tibi Dominus intellectum in omnibus. 

1. Tu ergo. Sicuti antea iusserat depositum servare per Spiri- 
tnm, ita etiam nunc praecipit, ut in gratia roboretur, Quo dicto 
vult torporem et inertiam excutere. adeo enim ignava est caro, ut 
medio in cursu flaccescant etiam, qui praediti sunt egregiis donis, 
nisi identidem excitentur. Dicet quispiam: Quorsum attinet homi- 
nem hortari, ut in gratia sit fortis, nisi aliquae essent ad cooperan- 
dum liberi arbitrii partes? Respondeo, hoc ipsum, quod flagitat Deus 

verbo suo a nobis, etiam Spiritu suo praestare, ut in gratia, quam no- 
bis contulit, roboremur. Neque tamen supervacuae sunt exhortatio- 
nes, quia Spiritus Dei nos intus docens facit, ne frustra et inutiliter 
illae insonent auribus. Quisquis ergo agnoscet, praesentem exhor- 
tationem non aliter potuisse esse fructuosam quam arcana Spiritus 
virtute, nunquam in ea liberum arbitrium stahiliet. Addit: quae est 
in Christo Iesu, ob duas causas: nt doceat non aliunde contingere 
quam a solo Christo, et nemini Christiano eam defuturam. Nam 
quum sit unus Christus omnibus communis, sequitur omnes eius gra- 
tiae esse parlicipes, quae ideo in Christo esse dicitur, quod ipsam ha- 
bere debeant, quicunque sunt Christi, Blanda haec filii appellatio, 
qua utitur, non parum ad conciliandam gratiam valet, quo melius in 
animum doctrina penetret, 

2. Et quae a me audisti. Iterum ostendit, quantum sit de pro- 
paganda ad posteros sana doctrina sollicitus; nec tantum hortatur Ti- 
motheum, ut figuram eius et lineamenta retineat, quemadmodum 
prius fecit, sed etiam ut piis doctoribus eam per manus tradat, quo 
passim diffusa in multorum animis radices agat. Videbat enim fore, 
ut facile intercideret, nisi mature plurium ministerio spargeretur, 
Et sane videmus, quid paulo post Apostolorum mortem egerit Satan, 
Perinde enim ac si aliquot iam saeculis eorum fuisset sepulta praedi- 
catio, innumera deliria invexit, quae prodigiosa absurditate Gentium 
omnium superstitiones vincerent. Non igitur mirum est, si Paulus, 
ut tale tantumque 1inalum praecaveat, studiose vult suam doctrinam 
apud omnes pios Ministros deponi, qui ad eam tradendam idonei sint, 
acsi diceret: Vide, ut post mortem meam certa exstet doctrinae meae 
testificatio, Jd autem fiet, si, quae a me didicisti, non ipse modo 
fideliter doceas, sed latius per alios cures publicanda. ergo quoscun- 
que videbis' aptos ad eam rem , illorum fidei commendes hunc thesau- 
rum, Fideles homines nominat, non a fide, quae inter omnes Chri- 
stianos est communis: sed per excellentiam, qui rata fide polleant, 
Possemus etiam Fidos vertere: quia pauci sunt, qui sincere creditam 
sibi doctrinam perpetuae memoriae conservare studeant. Alios impel- 
lit ambitio, eaque multiplex, alios avaritia, alios malignitas, alios 
periculorum metus tardat. singularis ergo hic requiritur fidelitas. 
Per multos testes. Non significat testes a se fuisse adhibitos solenni 
ritu, Timothei causa; sed quoniam nonnulli controversiam movere 
poterant, essetne a Paulo profectum, quod doceret Timotheus, an ab 
ipso confictum: omnem dubitationem eximit hac ratione, quod non 
clanculum in angulo fuerat loquutus, sed multi vivebant, qui possent 
testari nihil proferre Timotheum, quod non ex Pauli ore prius audis- 
sent ipsi quoque, Ergo extra suspicionem futura erat Timothei do- 
ctrina, quum haberet permultos condiscipulos, qui testimonium illi 
possent reddere. Hinc discimus, quantum laborare debeat servus 
Christi pro conservanda ac tuenda doctrinae puritate, neque solum, 
quamdiu vivit, sed quam longissime eius cura et studium extendere 
se poterit, 

8. Tu igitur feras afflictiones. Non sine magna necessitate hanc 
secundam exhortationem attexuit. Se enim ad ferendas afflictiones 
comparent oportet, qui sua obsequia Christo offerunt. itaque nun- 

' quam erit perseverantia sine tolerantia malorum. Et ideo addit: Si- 
cuti decet bonum militem Christi, quo verbo significat militare omnes, 
qui Christo serviunt, et eorum militiam non malis inferendis, sed ma- 
Eis patientia constare, Harum rerum meditatio plus quam necessaria 
nobis est, Videmus, quam multi hastas quotidie abiiciant, qui magnum 
nescio quid prae se ferebant. Unde id? quia cruci assuescere ne- 
queunt, Primum tanta est'mollities, ut militiam horreant; deinde 
non aliam tenent militandi rationem, quam ut ferocia cum adversa- 


810 IN EPISTOLAE PAULI 


riis certent, quid autem sit possidere animas in patientia, discere 
non sustinent, 

4. Nemo, qui militat, Perstat in similitudine, quam a militia 
sumpserat. Quanquam proprie loquendo, metaphorice prius dixit 
Christi militem : nunc vero comparatione utitur profanae militiae cum 
spirituali et Christiana, hoc sensu: Ea est disciplinae militaris ratio, 
ut, simulatque miles imperatori nomen dedit, relicta domo et negotiis 
omnibus, non nisi de bello cogitet, ita ut Christo penitus addicti si- 
mus, omnibus huius saeculi impedimentis solutos esse oportet. Per ne- 
gotia vitae intelligit familiae administrandae curam et ordinarias oc- 
cupationes. ut agriculturam suam rustici, mercatores sua commer- 
cia tabernasque deserunt, donec stipendiis suis sint perfuncti. Nunc 
applicanda est comparatio ad rem praesentem, quod, quisquis vult 
sub Christo militare, debet relictis omnibus mundi tricis et avocamen- 
tis se illi totum suaque studia addicere, Denique meminerimus vete- 
ris proverbii: Hoc age, quod significat, ita serio incumbendum esse pe- 
ragendis Sacris, ut studium nostrum et intentionem nihil aliud impe- 
diat. Lectio illa vulgaris: Nemo militans Deo etc. corrumpit totum 
Pauli sensum. Porro Ecclesiae pastores sub Timothei persona alloqui- 
tur hic Paulus. Generalis quidem est sententia, sed quae peculiariter 
Verbi ministris competit. Videant ergo hi primum, quae sint a sua 
functione aliena, ut soluti Christum sequantur. deinde videant alii, 
quisque in suo ordine, quid eos a Christo abstrahat: ne hic. ooelestis , 
Imperator minus habeat in nos iuris, quam sibi vindicat homo quis- 
piam mortalis in profanos milites, qui in eius nomen iurarunt. 

5. Quod si quis etiam certaverit. Nunc agit de perseverantia: 
ne quis putet se uno aut altero conflictu esse perfunctum, Ac simili- 
tudinem quidem ab athletis mutuatur, quorum nemo praemium obti- 
net, nisi ad extremum victor perstiterit. Sic prioris ad Cor. epist. cap. 
9, 24.: Omnes quidem in stadio currunt, sed unus accipit bravium. 
sic currite, ut comprehendatis, Si quis itaque primo conílictu fatiga- 
tus statim ex campo se ad quietem subducat, inertiae damnabitur po- 
tius, quam ornabitur corona. Ita quum certare nos velit Christus tota 
vita: qui in medio victoriae cursu defecerit, honore se privat, etiamsi 
strenue coeperit. Legitime certare est prosequi certamen, quantum 
vel quoad lex praescribit: ne quis sibi modum ante tempus definiat. 

6. Laborare prius Agricolam. Non ignoro secus verti hunc lo- 
cum ab aliis, et fateor eos ad verbum transferre, quod Graece Pau- 
lus scripsit. sed qui diligenter contextum expendet , mihi assentietur. 
Deinde nota est Graeca ista phrasis, Laborantem, pro Laborare. 
participium enim loco infinitivi saepe Graeci usurpant. Sensus est 
igitur, non ante agricolás fructum colligere, quam in terrae cultura, 
in satione et aliis sudaverint. Quod si non parcunt laboribus agrico- 
lae, ut aliquando fructu potiantur, et patienter tempus messis exspe- 
ctant: quanto absurdius est nos labores refugere, quos nobis iniungit 
Christus tanta mercede proposita? 

7. Intellige, quae dico. Hoc non addidit propter similitudinum, 
quas posuit, obscuritatem, sed ut sibi ipse suggereret Timotheus, 
quanto praestantior sit sub Christi auspiciis militia, et quanto am- 
plior merces, nam vix assidua meditatione hoc tandem sentimus. 
Quae subiicitur precatio, quasi vice correctionis addita est. qvia . 
enim usque ad incorruptibilem illam vitae futurae coronam non con- 
scendunt nostrae mentes: Paulus ad Deum confugit, ut Timotheo det 
intellectum. Atque hinc colligimus non minus frustra nos doceri, 
nisi Dominus mentes aperiat, quam frustra darentur praecepta, nis! 
ipse suppeditaret vires implendi. Quis enim Paulo melius id potuit? 
ui ut aliquo profectu doceat, discipulum sibi a Deo formari po- 
stulat. 

8. Memento Iesum Christum excitatum a mortuis, ex 
semine David secundum Evangelium meum, 9. In quo la- 
boro usque ad vincula, tanquam maleficus: sed sermo Dei 
non est vinctus. 10. Quamobrem omnia tolero propter 
electos, ut ipsi quoque salutem consequantur, quae est in 
Christo lesu, cum gloria aeterna. 11. Fidelis sermo: si 
enim commortui sumus, etiam simul cum ipso vivemus: 
12. Si sufferimus, etiam simul regnabimus: si negamus, ille 
quoque negabit nos: 13. Si increduli sumus, ille fidelis ma- 
net: negare se ipsum non potest. * 


8. Memento Iesum. Aliquam eius doctrinae partem, quam vo- 
lebat salvam et integram ad posteros pervenire, nominatim exprimit, 
Verisimile autem est, eam potissimum attingi, de qua maxime time- 
bat. quod etiam ex sequentibus patebit, quum de errore Hymenaei 
et Phileti loquetur. Negabant enim resurrectionem, cuius habemus 
certum in hac confessione pignus, dum factam esse mentiebantur, 
Caeterum quam necessaria fuerit haec Pauli admonitio, veteres histo- 
riae ostendunt. quascunque enim machinas potuit Satan, admovit ad 
destruendam hanc fidem. Nam quum sint duo eius membra, Chri- 
stum ex semine David esse genitum, et ex morte resurrexisse: statim 
atempore Apostolorum exortus est Marcion, qui humanae in Christo 
naturae veritatem abolere conatus est. sequuti sunt deinde Mani- 
chaei. Et haec pestis hodie quoque grassatur. Quod ad resurrectio- 
nem spectat, quam multi et quam variis artibus ejus spem labefactare 
conati sunt?  Tantundem igitur valet ista Pauli attestatio, ac si di- 
xisset: Ne quis Evangelium meum calumniis depravet aut adulteret: 
ita docui, ite praedicavi, Christum, qui ex semine David natus homo 
erat, resurrexisse a mortuis, Evangelium vocat suum, non ut se an- 
ctore profiteatur, sed ministrum. Caeterum in Chrisii resurrectione 
certum habemus nostrae omnium pignus. Proinde qui fatetur Chri- 
stum resurrexisse, idem etiam de nobis futurum affirmat: quia non 
sibi resurrexit Christus, sed nobis. Non enim a membris suis avelli 
caput debet. Praeterea in Christi resurrectione continetur redem- 
ptionis et salutis nostrae complementum. nam mors quoque adiungi- 
tur, Christus ergo, qui mortuus est, resurrexit: eur? et in quem fi- 
nem? hic ad nos veniendum est, atque hic etiam emergit vis et fru- 
ctus utriusque, nempe tam resurrectionis quam mortis, Nam hoo 
principium semper tenendum est, Scripturam nonj|solere de illis his 
storice tantum ac frigide loqui, sed fructum subaudiendo. ^ Ex se- 
mine David. Hac particula non modo asseritur humanae naturae ve- 
ritas in Christo: sed etiam illi vindicatur honos et nonen Messiae. 
Negant haeretici Christum fuisse verum hominem, alii delapsum e 
coelo fingunt, alii tantum apparuisse in ipso hominis speciem: Paulus 
er adverso clamat, ex semine David fuisse. quo haud dubie pronun- 
tiat verum fuisse hominem, ex homine progenitum , nempe ex Ma- 
ria, Hoc tam disertum testimonium, quo magis eludere conantur 
haeretici, impudentiam suam magis produnt. ludaei et alii Christi 
hostes eum esse negant, qui olim promissus fuerat: Paulus autem af- 
firmat Davidis esse filium, et ex ea familia ducere originem, ex qua 
Messiam descendere oportuit. 

9. In quo laboro, Est anticipatio. vincula enim apud imperitos 
fidem detrahebant illius Evangelio. Fatetur ergo se, quod ad exter- 
nam speciem, instar scelerati hominis vinctum esse: sed addit, sua, 
vincula non obstare, quominus libero cursu procedat Evangelium. 
Immo electis salutare esse, quod patitur, quia ad eorum confirmation 

nem valeat. Haec invicta est martyrum Christi fortitudo, dum con- 
scientia bonae causae, quam agunt, eos supra mundum attollit: ut 
non tantum corporis dolores et cruciatus, sed quamvis ignominiam 
quasi ex alto despiciant. Imo hac cogitatione erigere se debent omnes 
pii, dum Evangelii ministros contumeliose tractari vident ab adversa- 
riis, ne propterea minus reverenter de doctrina sentiant: sed dent 
gloriam Deo, cuius virtute illam erumpere vident per omnia mundi 
obstacula. Et sane nisi nimium carni addicti essemus, sola haec con- 
solatio sufficere nobis in persequutionibus deberet: quod si impiorum 
saevitia opprimimur, nihilominus propagatur Evangelium, et latius 
se diffundit. Nam quicquid illi moliantur, adeo non abruunt neque 
exstinguunt Evangelii lucem, ut clarius emicet, Libenter ergo, vel 
saltem placatis animis feramus, tam corpus nosirum quam nomen 
carcere occlusum tenerí, modo perrumpat Dei veritas, ac longe la- 
teque se diffundat, 

10. Quamobrem omnia tolero. Ab effectu demonstrat, quam nihil 
sit in suis vinculis probrosum, quum scilicet electis magnopere sint 
utilia. Quod se propter electos tolerare dicit, hoc argumento est, 
quanto pluris faciat Ecclesiae aedificationem quam se ipsum. Neque 
enim mori tantum, sed etiam inter scelestos deputari paratus est, ut 
Ecclesiae salutem promoveat, Caeterum idem hoc loco docet Paulus, 
quód primo capite ad Coloss, 24., ubi dicit se implere, quae desunt 
Christi passionibus, pro corpore eius, quod est Ecclesia, Unde Papi- 
starum impudentia abunde refellitur, qui inde colligunt mortem eius 
fuisse pro peccatis nostris satisfactoriam. quasi vero aliud morti suae 
arroget Paulus, quam quod piorum fidem sit confirmatura, Nam 
mox additur expositio, quum salutem fidelium non alibi statuit quam 
in Christo. Sed petat plura, qui volet, ex eo capite, quod citavimus, 
Cum gloria aeterna,- Hic finis est salutis, quam in Christo consequi- 
mur. Salus enim nostra est Deo vivere, quae incipit a regeneratione 
nostra: absolvitur autem plena nostri liberatione, quum nos Deus ex 
mortalis vitae aerumnis subductos in regnum suum colligit. Ad hanc 
salutem accedit participatio coelestis, adeoque divinae gloriae. Ergo 
ut Christi gratiam amplificaret, nomen aeternae gloriae saluti ap- 

osuit. 
s 11. Fidelis sermo.  Praefationem adhibet sententiae, quam mox 
proferet, quia nihil a sensu carnis magis est alienum, quam morien- 
dum esse, ut vivamus, ac mortem esse vitae aditum, Nam ex aliis lo~- 
cis colligere licet, Paulum in rebus valde seriis, aut creditu minus fa- 
cilibus, ita praefari solitum. Summa autem est, non aliter nos vitae 
et gloriae Christi fore socios, nisi prius cum eo mortui et humiliati 
fuerimus, sicut dicit ad Romanos 8, 29. , electos omnes esse praeor- 
,dinatos, ut configurentur imagini eius. Hoc tam exhortandis fidelibus 
quam consolandis dictum est, Quem enim non acuat ista exhortatio, 
non moleste ferendas esse affiictiones, quarum tam felix erit exitus? 
Eadem cogitatio suaviter temperat, quicquid acerbitatis est in cruce: 
quia neque dolores, neque tormenta, neque probra, neque mors, 
horrori nobis esse debent, in quibus communicamus ,cum Christo: 
praesertim quum omnia haec praeludia sint triumphi. Suo igitur 
exemplo pios omnes animat Pau]us, ut hilari animo afflictiones pro 
Christi nomine suscipiant, in quibus jam gustum habent futurae glo- 
riae. Quod si ab opinione nostra id abhorret, ac crux ipsa adeo nos 
consternat et oculos perstringit, ut Christum non sentiamus: memi 
nerimus hunc clypeum opponere, Fidelis sermo, Et sane ubi adest 
Christus, illic agnoscere debemus vitam et felicitatem. Ergo mordi- 
cus tenenda ista communicatio, quod non seorsum morimur, sed cum 
Christo , ut nohis cum eo post sit communis vita: nos cum eo pati, nt 
gloriae simus consortes. Caeterum per mortem intelligit totam illam 

externam mortificationemg de qua loquitur secundae ad Corinthios 
epist. cap. 4, 10. 

12. Si negamus. Comminatio qnoqne additur ad excutiendam 
ignaviam. Nihil enim iis cum Christo esse denuntiat, qui persequu- 
tionis terrore confessionem nominis eius abiiciunt. Quam enim est 
indignum, pluris esse nobis caducam hanc mundi vitam, quam sa- 
crosanctum Filii Dei nomen? Et cur censeret inter suos, qui perfide 
eum repudiant? Nihil hic valet infirmitatis patrocinium. nisi enim 
se vanis blanditiis sponte fallerent homines, instructi Spiritu fortitu- 
dinis constanter resisterent. Quod flagitiose Christum abnegant, .id 
non infirmitatis modo , sed infidelitatis est: quia mundi illecebris ex- 
coecati nullam in regno Dei vitam cernunt. Sed haec doctrina me- 
ditatione opus habet magis quam explicatione. Clara enim sunt Christi 
verba: Qui me negaverit, negabo et ego illum (Matth. 10, 83). Restat, 
ut quisque apud se reputet, non esse hoc puerile terriculamentum, ve- 
rum serio pronuntiari a iudice, quod suo tempore verum fuisse con- 
stabit. Quod sequitur continuo, fidelem manere illum, etiamsi fue- 
rimus increduli, hunc habet sensum, Nihil filio Dei aut eius gloriae 
decedere nostra perfidia: quia se ipso contentus minime nostra con- 
fessione indigeat, ac si dixisset: Deserant Christum, qui volent, nihil 
illi auferunt, siquidem ipsis perditis integer manet. Quanquam plus 
exprimit, Christum scilicet non esse nostri similem , ut a veritate sua 
desciscat. Unde patet, alienari a Christo, quicunque eum abnegant, 
Atque ita impiis defectoribus blanditias, quibus se demulcent, excu- 
tit: quia, ut sunt versipelles, Christum similiter multiformem et va- 
rium libenter fingerent. quod fieri posse negat Paulus, Interea tą- 
men tenendum est, quod priore loco attigi, fidem nostram ideo fun- 
dari in perpetua et inflexibili Christi veritate, ne inconstantia homi- 
num vel defectione vacillet. 


14, Haec admone, contestans coram Domino, ne verbis 
disceptent, ad nullam utilitatem, ad subversionem audien- 
tium, 15. Stude te ipsum probatum exhibere Deo, opera- 
rium non erubescentem, recte secantem sermonem veritatis. 
16. Caeterum profanas clamorum inanitates omitte. ad ma- 
iorem enim proficient impietatem, 17. Et sermo eorum, ut 
gangraena, pastionem habebit, quorum de numero est Hy- 
menaeus et Philetus, 18. Qui circa veritatem aberrarunt, 
dicentes resurrectionem iam esse factam, et subvertunt quo- 
rundam fidem. 


14. Haec admone. Demonstrativum Haec habet pondus: signifi- 
cat enim summam illam Evangelii, qnam posuit, et quas addidit ex- 
hortationes, esse tanti momenti, ut illis suggerendis nunquam debeat 
fatigari bonus Minister. res enim dignas esse, quae assidue tracten- 
tur, et quarum non possit esse nimia commemoratio. Haec sunt, in-^ 
quit, quibus non tantum semel tradendis, sed frequenter inculcandis 
te operam dare volo, Solam enim aedificationem respicere debet bo- 
nus doctor, et in eam solam insistere, Ex adverso non tantum a fri- 
gidis quaestionibus eum absiinere iubet, sed alios etiam prohibere, ne 
ipsas sectentur, Aoyouctiv est operam dare contentiosis disputationi- 
bus , quas fere parit argutiarum studium, — Contestatio coram Deo ad 
terrendum valet, atque ex hac severitate colligimus, quam perniciosa 
Tes sit Ecclesiae litigiosa scientia: hoc est, quae posthabita pielate 
ostentationi servit. «qnalis esi tota speculativa (quam vocant) theolo- 
gia Papatus. Ad nullam utilitatem. Duplici nomine Aoyouayíav 

damnat, quod fructu careat, et quod valde sit noxia infirmos tur- 
bando. Tametsi autem in versione sequutus sum Erasmum, quia mi- 
nime dissidebat a mente Pauli: volo tamen monitos lectores, iia re- 
solvenda esse Pauli verba: Quod nullam ad rem utile est. Dicit enim 
Graece si; oùdèv yohoruov. ego istud yọņoruov in nominátivo casu lego, 
non accusativo, et certe oratio sic melius fluet, ac si dixisset: Quid 
enim attinet, quum nullus inde profectus veniat, multum autem 
mali? quia subvertitur multorum fides. Notemus primum, hac sola 
de causa merito improbari doctrinam, quod nihil prosit. Neque enim 
curiositati nostrae obsequi vult Deus, sed utiliter nos instituere. Va- 
leant ergo speculationes omnes ac facessant , quae aedificationem nul- 
lam afferunt. Sed hoc secundum longe deterius est, quum ad sub- 
versionem audientium agitantur quaestiones, alioqui iam infructuo- 
sae. Atque utinam animum huc adverterent, qui semper ad digla- 
diandum lingua sunt armati, imo certandi materiam quavis ex quae- 
stione aucupantur, adeoque in singulis verbis aut syllabis aucupia ten- 
dunt. Sed alio rapit eos ambitio, et interdum etiam fatalis paene 
quidam morbus. quod in nonnullis expertus sum. Quod autem de 
subversione tradit Apostolus, verissimum esse res ipsa quotidie docet. 
Nam et naturale est, altercando amitti veritatem: et Satan dissidio- 
mw praetextu ad turbandos infirmos abutitur, et destruendam eorum 
dem. 

15. Stude te ipsum, Quoniam ex hoc fonte nascuntur omnes 
pugnae in doctrina, quod ingeniosi homines 'se venditare coram 
mundo cupiunt, optimum et aptissimum remedium opponit hic Pau- 
lus, dum praescribit Timotheo, ut in Deum coniectos habeat oculos, 
&c si dicéret: Alii plausum captant theatri, tu autem studeas appro- 
bare te ac tuum ministerium Deo. Et certe nihil est, quod vanam 
eminendi cupiditatem magis coerceat, quam dum reputamus nobis 
esse cum Deo negotium, Quod «&veza(ayvrrov Erasmus transtulit Non 
erubescendum, tametsi non impugno: malui tamen active exponere 
non erubescentem, quia et magis usitata est haec significatio apud 
Graecos, et melius visa est praesenti loco convenire. Subest enim 
adhuc antithesis: Qui contentionibus turbant Ecclesiam, ideo tam 
acriter fervent, quod pudet eos vinci, ac sibi turpe ducunt aliquid 
nescire. Paulus contra ad Dei iudicium nos revocat. ac primo qui- 
dem iubet esse non otiosos disputatores, sed operarios, quo nomine 
oblique perstringit eorum stultitiam, qui nihil agendo tantopere se 
torquent. Simus ergo operarii in aedificanda Ecclesia, atque ita ope- 
ram nostram impendamus Deo, ut fructus aliquis appareat: tunc 
nulla erit erubescendi causa. Quia utcunque garrulis ostentatoribus 
disputando pares non simus , sufficiet tamen aedificandi studio, indu- 
stria, fortitudine et doctrinae efficacia esse superiores, In summa, 
iubet Timotheum gnaviter laborare, ut coram Deo non pudefiat: quum 
ambitiosi unum hunc pudorem horreant, ne quid deperdant ex opi- 
nione acuminis vel reconditae scientiae. Recte secantem,  Pulcra 
metaphora, et quae scite exprimit praecipuum docendi finem. Nam 
qunm solo Dei verbo contentos esse nos oporteat: quorsum quotidia- 
nae conciones, et ipsum quoque Pastorum munus? nonne in medio 
posita est Scriptura? At Paulus secandi partes Doctoribus assignat, 
ac si pater alendis filiis panem in frustra secando distribueret. Gom- 
mendat autem rectam sectionem Timotheo, ne in secando cortice 06- 
cupatus (ut solent inepti homines) ipsam interiorem medullam inta- 
ctam relinquat. Quanquam generaliter hoc nomine prudentem verbi 
distributionem, et quae rite ad auditorii profectum attemperatur , m; 
telligo. Alii enim mutilant, alii discerpunt, alii contorquent, alii 
disrumpunt, alii in cortice (ut dixi) haerentes, non perveniunt à 
ipsam animam, His omyibus vitiis opponitur recta sectio, hoc est, ex- 


=- 


AD. TIMOTHEUM Il. Car. II. 815 


plicandi ratio ad aedificationem formata. Est enim quasi regula, ad 
quam exigere convenit omnem Scripturae interpretationem. 

16. Caeterum profanas., Quid de Kis vocabulis sentiam, dixi 
ultimo capite epistolae prioris: inde igitur petant lectores. Quo 
autem magis deterreat Timotheum ab ista profana et sonora garru- 
litate, admonet quendam esse veluti labyrinthum, vel potius pro- 
fundum gurgitem, unde nullus pateat exitus, sed in quem magis se 
ac magis demergant homines. : 

17. Et sermo eorum, ut gangraena.  Admonuit me Benedictus 
Textor medicus, hune locum male ab Erasmo versum fuisse, qui ex 
duobus morbis plane diversis unum fecit, ^ Cancrum enim posuit 
loco gangraenae, Atqui Galenus cum in aliis locis passim, tum 
vero ubi definitiones ponit in libello De tumoribus praeter naturam, 
alterum distinguit ab altero. Et Paulus Aegineta ex illius aucto- 
ritate libro sexto cancrum ita definit: tumorem esse inaequalem, 
oris tumidis, adspectu taetrum, lividum et absque dolore. Postea 
duas species recenset, ut faciunt alii medici. quosdam enim can- 
cros esse latentes sine ulcere: quosdam vero ilcerosos, ubi scilicet 
praevalet atra bilis, ex qua gignuntur. De gangraena autem Gale- 
nus tam in libello iam citato, quam libro secundo ad Glauconem, 
Aetius item libro decimo quarto, et idem Aegineta libro quarto sio 
loquuntur: eam provenire ex magnis phlegmonis, si in aliquod 
membrum violenter incubuerint, ita ut pars illa destituta calore et 
spiritu vitali ad exstinctionem tendat. Quod si emortua penitus fue- 
rit, tunc morbum Graeci sphacelon vocant, Latini siderationem, 
vulgus ignem sancti Antonii. Reperio quidem Cornelium Celsum 
ita distinguere, ut cancer sit genus, gangraena species. verum eius 
error ex compluribus probatae fidei medicorum locis palam refelli- 
tur. Potuit autem eum fallere vocum affinitas Cancer et Gangraena. 
Sed in Graecis vocibus non potest similis esse hallucinatio. XKagxí- 
yov enim illi cancrum appellant, tam animal quam morbum: quum 
gangraenam putent Grammatici deduci &:0 toù yg«ív&v, quod est 
edere. Proinde retinendum est hic vocabulum Gangraenae, quo 
usus est Paulus, quod etiam pastioni optime convenit. Iam etymo- 
logiam notavimus. sed omnes medici talem eius naturam esse affir- 
mant, ut nisi quam ocissime succurras, ad contiguas partes serpat, 
adeoque in ossa penetret, nec grassandi finem faciat, nisi homine 
exstincto. Quum ergo gangraenam protinus sequatur »éxooO:c, vel 
sideratio, quae mox suo contagio inficit reliqua membra usque ad 
universalem corporis interitum, eleganter cum tam exitiali conta- 
gione Paulus adulterinas doctrinas comparat. Nam si aditum illis 
semel dederis, pervadunt usque ad totius Ecclesiae exitium. Quum 
igitur tam noxia sit contagio, mature occurrere convenit, neque 
exspectare, dum progressu ipso vires acquisierit. non enim tunc erit 
subveniendi tempus. Hinc horribilis Evangelii exstinctio in Pa- 
patu, quod inscitia Pastorum, vel inertia, diu et licenter grassatae 
sunt corruptelae, quae puritatem doctrinae paulatim abolerent. 
Quorum de numero. Monstrat digito pestes ipsas, ut sibi ab illis 
omnes caveant, nam si latere tales homines, qui perniciem machi- 
nantur toti Ecclesiae, patimur: quodammodo illis facultatem damus 
ad.nocendum.  Tegenda quidem sunt fratrum vitia: sed quorum 
contagio latius non grassatur. Ubi autem multis est periculum, 
crudelis est nostra dissimulatio, nisi in tempore malum ipsum latens 
prodimus, Quid enim? an ut uni parcam, meo silentio peribunt 
Centum aut mille? Neque vero soli Timotheo hoc dictum Paulus 
voluit, sed omnibus gentibus ac saeculis testatam esse voluit duo- 
rum hominum impietatem, ut viam praecluderet pravae et exitiali 
eorum doctrinae. Postquam autem recessisse eos a veritate dixit, 
speciem ipsam erroris designat, quod iactarent, resurrectionem esse 

factam : procul dubio allegoricam nescio quam resurrectionem fin- 
gendo. quod etiam hac aetate tentarunt impuri quidam canes. At- 
que hoc artificio praecipuum illud fidei nostrae caput de resurre- 
ctione carnis subruit Satan. Quod vetus est ac obsoletum hoc deli- 
rium, quod tam severe damnatum a Paulo, minus turbare nos de- 
bet. sed quum audimus, iam tunc ab Evangelii exordio suüversam 
fuisse quorundam fidem, tale exemplum acuere debet nostram dili- 
gentiam, ut mature a nobis et aliis tantam pestem arceamus, Nam 
(quae ad vanitatem est hominum propensio) nulla est tam monstruosa 


absurditas, cui non apertae sint quorundam aures. 
, 


19. Firmum tamen fundamentum Dei stat, habens sigil- 
lum hoc: Novit Dominus, quisint sui. Et: Discedat ab in- 
iustitia, quicunque invocat nomen Christi. 20. In magna 
quidem domo non solum sunt vasa aurea et argentea, sed 
etiam lignea et fictilia, et alia quidem in honorem, alia in 
contumeliam. 21. Si quis ergo expurgaverit se ipsum ab his, 
erit vas in honorem sanctificatum, et utile Domino ad omne 
opus bonum comparatum. 


19. Firmum tamen. Plus satis experimur, quantum pariant of- 
fendiculi eorum defectiones, qui eandem nobiscum fidem aliquando 
sunt professi, praesertim vero id in'hominibus notis contingit, et 

uorum nomen prae aliis celebratum fuit. Nam si quis ex vulgo de- 
fciat, non ita movemur. At vero qui excelluerunt communi homi- 
num Opinione, sicuti prius columnae videbantur: ita cadere ne- 
queunt, quin alios in commune praecipitium trahant: saltem nisi 
aliunde fulciatur eorum fides. Hoc nunc agit Paulus. significat enim 
non esse causam, cur labascant pii, etiamsi videant ruere, quos puta- 
bant esse firmissimos. Porro hac consolatione utitur, hominum le- 
vitatem aut perfidiam non posse obstare, quominus Ecclesiam suam 
Deus ad extremum usque servet, Ac primum quidem nos revocat ad 
Dei electionem, quam metaphorice appellat fundamentum, firmam 
et stabilem eius constantiam hoc nomine indicans. Quanquam hoc 
totum pertinet ad certitudinem salutis nostrae comprobandam, si- 
quidem ex electis Dei sumus, ac si diceret, non pendere electos Dei 
ex variis eventis, sed inniti solido et immobili fundamento, quia 
in manu Dei sit eorum salus. Nam sicuti omnem plantationem, 
quam non plantavit coelestis Pater, eradicari oportet (Matth. 15, 13.): 
ita nullis ventis aut procellis obnoxia est radix, quae manu eius est 
fixa. Sit ergo hoc primum: in hac tanta infirmitate carnis nostrae 
electos tamen esse extra periculum, quia non stent propria virtute, 
sed in Deo sint fundati. Quod si fundamenta hominum manu iacta 
` tantum habent firmitudinis, quanto solidius erit, quod ab ipso Deo 
positum est? Scio a nonnullis referri hoc ad doctrinam: ne quis 
eius veritatem aestimet ex hominum inconstantia, verum ex con- 
textu facile colligitur Paulum de Ecclesia Dei loqui, aut de` electis. 
Habens sigillum hoc. Quia nomen Signaculi quosdam fefellit, qui 
notam vel insigne ita vocari putarunt, ego Sigillum reddidi, quod 
minus habet ambiguitatis, Et sane intelligit Paulus sub arcana Dei 
custodia, tanquam signatorio annulo, contineri salutem electorum, 
quemadmodum Scriptura (Psal. 69, 29. Philipp. 4, 8.) testatur scri- 
ptos esse in libro vitae. Caeterum tam nomen Sigilli quam senten- 
tia, quae sequitur, admonet non esse ex sensu nostro iudicandum 
de electorum vel multitudine vel paucitate. Quod enim obsignavit 
Deus, nobis vult quodammodo esse clausum. deinde si proprium 
Dei est, nosse, quinam sint sui, non mirum est, si nos saepe magnus 

numerus lateat, si fallamur etiam in delectu habendo. Semper ta- 
men notandum, cur et in quem finem sigilli mentionem faciat: 
nempe quum videmus tales casus, ut mox veniat nobis in mentem, 
quod docet Iohannes (I. Ioh. 2, 19.): Ex nobis non fuisse, qui a no- 
bis exierunt. Unde sequetur duplex fructus, quod non concutietur 
fides nostra, acsi ab hominibus penderet, neque etiam consterna- 
bimur, ut ig rebus inopinatis fieri solet: deinde quod Ecclesiam ni- 
hilominus salvam fore persuasi, aequiore animo patiemur reprobos 
abire in suam sortem , cui destinati erant: quia manebit integer nu- 
merus, quo Deus contentus est. Ergo quoties aliquid subitae mu- 
tationis praeter opinionem ac spem nostram in hominibus accidit, 
statim hoc nobis in mentem veniat; Novit Dominus, qui sui sint. 
Discedat ab iniustitia, Sicuti prius scandalo occurrit, ne ullius ho- 
minis defectio trepidationem nimiam incuteret fidelibus: ita nuna 
proposito tali hypocritarum exemplo, docet non esse ficta profes- 
sione Christianismi cum Deo ludendum, ac si diceret: Quum ita hy- 
pocritas Deus ulciscitur eorum nequitiam detegendo, discamus sin- 
cera conscientia eum timere, ne quid nobis simile contingat. Quis- 
quis ergo Deum invocat, hoc est, se ex populo Dei esse profitetur 
ac censeri vult, ab omni impietate procul absit. Nam hic invocare 
nomen Christi perinde valet atque gloriari eius titulo, vel iactare se 
esse ex grege iliius, quemadmodum Ies. 4, 1. et Genes. 48, 19. in- 
vocari nomen viri super mulierem, significat mulierem censeri le- 
gitima coniugis appellatione, et nomen Iacob invocari super totam 
sobolem, est familiae nomen retineri perpetua serie, eo quod origi- 
nem ab ipso ducat. i 

20. In magna quidem domo, lam ulterius pergit, ac similitu- 
dine demonstrat, adeo non debere nos turbari, quum aliquos vide- 
mus, qui ad tempus eximiam pietatem et summum zelum prae se 
tulerunt, turpiter retroagi: ut potius debeamus agnoscere decoram 
ét aptam providentiae divinaé administrationem. Quis enim am- 
plam domum vituperabit, si omni genere supellectilis abundet, 
ideoque vasa habeat non tantum ad splendidos usus accommodata, 
sed etiam viles ac pudendos? Imo haec distinctio ad ornatum per- 
tinet, si quemadmodum fulget abacus et mensa auro et argento, sic 
culina fictilibus- et testaceis instructa est. Quid ergo miramur, si 
Deus, tam dives et copiosus patérfamilias, in hoc mundo, tanquam in 
ampla domo, varios habeat homines, tanquam multiplicem supel- 
lectilem? Caeterum non convenit inter interpretes, an domus ma- 
gna Ecclesiam solam, an totum mundum significet. Ac contextus 
quidem huc potius nos ducit, ut de Ecclesia intelligamus. neque 
enim de extraneis disputat Paulus, sed de ipsa Dei familia. Quod 
tamen pronuntiat, generaliter verum est. adeoque alibi ab eodem 
Apostolo ad totum mundum extenditur: ad Romanos scilicet capite 
9,21., ubi reprobos omnes hoc nomine comprehendit. Proinde non 
valde pugnandum est, si quis ad mundum simpliciter referat. Quan- 
quam non dubium est, quin Paulus huc tendat, non debere adeo 
videri absurdum , quod mali bonis permisti sint, quod praecipue fit 
„in Ecclesia. 

21. Si guis ergo expurgaverit. Si reprobi vasa sunt in contu- 
meliam, eam in se inclusam habent, domum tamen non deformant, 
nec dedecus ullum afferunt patrifamilias, qui in varietate supellecti- 
lis unumquodque vas ad usum, quem meretur, destinat. Sed nos 
forum exemplo discamus ad honestos et meliores usus nos aptare. 

am in reprobis perinde ac in speculis conspicimus, quam dete- 
standa sit hominis conditio, nisi Dei gloriae ex animo serviat. Ergo 
flusmodi exempla optimam exhortationis materiam nobis praebent, 
ùt sanctitati et innocentiae studeamus. Quod autem multi abutun- 
tur hoc testimonio, ut penes volentem et currentem constituant, 

quod alibi testatur Paulus (Rom. 9, 16.) esse miserentis Dei, per- 
quam frivolum est. Neque enim hic Paulus de electione hominum 
disputat, gt doceat, quaenam sit eius causa, quemadmodum ad Ro- 
manos capite nono; sed tantum vult nos dissimiles esse impiis, quos 
exitio suo natos esse cernimus. Proinde stultum est, ex his verbis 
colligere, sitne in hominis potestate se aggregare in numerum filio- 
rum Dei, sibique auctorem esse suae adoptionis. Non hoc agitur in 

raesentia. Sufficiat brevis ista admonitio adversus eos, qui iubent 

ominem facere, ut praedestinetur; quasi vero praescribat Paulus 
hominibus, quid agere debuerint, antequam nati essent, imo ante 
constituta mundi fundamenta. Alii, qui liberum arbitrium hinc 
colligunt homini suppetere ad se praeparandum, ut aptus sit et for- 
matus in obsequium Dei, minus quidem inepti sunt prima specie 
quam illi priores; nihil tamen firmum afferunt. Praecipit Aposto- 
lus, ut se expurgent ab immunditie impiorum, quicunque Domino 
se consecrasse cupiunt; idem passim Deus praecipit. Neque enim 
aliud hic audimus, quam quod habuimus iam apud eundem Paulum 
compluribus locis, ac praesertim in secunda ad Corinthios: Mun- 
damini, qui fertis vasa Domini, Hinc sine controversia patet, nos 
vocari ad sanctitatem. Sed alia est de vocatione officioque Christia- 
norum, alia de facultate vel potentia quaestio. Requiri a fidelibus, 
ut se purificent, non negamus; sed has esse suas partes, alibi Do- 
minus pronuntiat, quum per Ezechielem (96, 25.) promittit, se mis- 
surum aquas mundas, ut mundemur. Quare potius a Domino fla- 
gitandum, ut nos purget, quam frustra in hoc tentandae absque 
eius auxilio vires nostrae, Vas in honorem sanctificatum significat 
separatum in usus honestos ac splendidos. Ita et patrifamilias utile 
pro eo, quod est ad gratos usus accommodum. Postea metaphoram 
explicat, quum addit, nos debere esse formatos ad omne opus bo- 
num.  Facessant ergo insanae fanaticorum hominum voces: Ser- 
viam gloriae Dei, ut Pharao. Quid enim interest, modo glorifice- 
tur Deus? Nam hic aperte Deus ostendit, qualiter nos sibi servire 
velit, pie scilicet ac sancte vivendo. 


. 22, Iuveniles cupiditates fuge; sequere autem iustitiam, 
fidem, dilectionem, pacem cum omnibus invocantibus Do- 
minum ex puro corde. 23. Stultas vero et ineruditas quae- 
stiones vita, sciens, quod generant pugnas. 24. Atqui ser- 
vum Domini non oportet pugnare; sed placidum esse erga 
omnes, propensum ad docendum, tolerantem malorum, 
25. Cum mansuetudine erudientem (vel castigantem) eos, qui 
obsistunt, si quando det illis Deus poenitentiam in agnitio- 
nem veritatis, 26. Et excitationem a laqueo diaboli, a quo 
capti tenentur ad ipsius voluntatem (vel reditum ad sanam 
mentem). 

229.  luveniles cupiditates. Conclusio superiorum; nam qnum 
facta inatiium quaestionum mentione per hanc occasionem ad notan- 
dos Hymenaeum et Philetum delapsus esset, quos ambitio et vana 
curiositas a recta fide abduxerat: iterum hortatur Timotheum, ut 
a peste tam noxia abstineat. Atque in hunc finem vitandas admo- 
net iuveniles cupiditates, quo nomine non intelligit vel proterviam 
in venerem, vel alias türpes lascivias, vel dissolutas libidines, qui- 
bus ut plurimum iuvenes laborant; sed quosvis impetus, ad quos 
fervidior illa aetas plus aequo propensa est. Si quod certamen mo- 
tum fuerit, multo citius incalescunt iuvenes quam maturae aetatis 
viri, facilius irritantur, saepius labuntur imperitia, maiore etiam 

confidentia et temeritate ruunt. Quare non immerito iuvenem ad- 
monet Paulus, ut ab aetatis vitiis diligenter sibi caveat, quae facile 
alioqui ad contentiones inutiles possent eum abripere. Sequere 
iustitiam. — Gontrarios affectus commendat, qui mentem eius reti- 
nere possint, ne exsultet iuvenili aliqua intemperie, ac si diceret: 
Haec sunt, quibus totus addictus esse debes, tuumque studium im- 
pendere. Ac primo quidem Iustitiam nominat, hoc est, rectam vi- 
vendi rationem; postea adiungit fidem et dilectionem, quibus illa 
proprie constat. Pax ad praesentem causam maxime pertinet. Con- 
tentiosos enim esse oportet ac litigandi cupidos, qui quaestionibus, 
quas prohibet, delectantur. Hic Dei invocatio per synecdochen ge- 
neraliter pro cultu capitur, nisi ad professionem referre malis. Sed 
quia in cultu Dei hoc praecipuum est caput, ideo saepe Dei invo- 
catio totam religionem vel cultum Dei significat. Caeterum dubium 
est, quum pacem quaerere iubet cum omnibus Dominum invocantibus, 
proponatne in exemplum omnes fideles, ac si diceret, hoc debere 
omnibus veris Dei cultoribus commune esse studium; an vero prae- 
cipiat, ut cum illis Timotheus colat pacem. Hic posterior sensus 
videtur melius convenire, 

93. Stultas vero quaestiones, ldeo stultas vocat, quia sunt 
ineruditae , hoc est, nihil ad pietatem conferunt, qualicunque alias 
acumine sint vendibiles, Hoc enim vere demum sapere est, quum 
utiliter sapimus, quod diligenter notandum est. Videmus enim, 
quam praepostera futilinm argutiarum admiratione ducatur mun- 
dus, et quantopere eas appetat. Ne ergo nos placendi ambitio ad 
captandam ex tali ostentatione gratiam sollicitet, semper nobis oc- 
currat hoc Pauli elogium, quae in maximo pretio habentur quae- 
stiones, esse tamen insulsas eo, quod sint infructuosae. Deinde 
malum etiam , quod parere solent, exprimit, nec aliud dicit, quam 
quod experimur quotidie, eas scilicet iurgandi et digladiandi prae- 
bere materiam. Neque tamen quicquam proficit maior pars tot do- 
cumentis ad monita. 

924. Atqui servum Domini, Hoc est Pauli argumentum: Ser- 
vum Dei alienum a litibus esse oportet, stultae autem quaestiones 
sunt litigiosae: ergo quisquis servus Dei esse et haberi cupit, 'ab 
illis abhorrere debet. Quod si vel uno hoc nomine fugiendae sunt 
supervacnae quaestiones, quod servo Dei pugnare est indecorum: 
quam impudenter faciunt, qui assidua certamina movendo venditare 
se data opera audent? Nunc prodeat in medium Papistarum theo- 
logia: quid omnino in ea reperietur praeter litigandi et pugnandi ar- 
tem? Ergo quo quisque magis in ea profecerit, eo magis erit ine- 
ptus ad serviendum Christo. Quum placidum esse iubet servum 
Christi, virtutem requirit contentionum morbo adversam. Eodem 
pertinet, quod mox sequitur, ut sit Jidaxtixo0g. Neque enim doctri- 
nae locus erit, nisi adsit moderatio et aequabile quoddam tempera- 
mentum, Quem enim modum tenebit doctor, ubi ad pugnam effer- 
buerit? Proinde ut quisque ad docendum maxime est appositus, ita 
8 rixis et certaminibus maxime abhorret. Verum quia interdum vel 
bilem, vel fastidium movere potest quorundam hominum importu- 
nitas; ideo tolerantiam adiungit, simul causam notans, cur sit ne- 
cessaria, nempe qnia pius Doctor tentare etiam debet, an reducere 
-ìn viam possit contumaces et praefractos, quod fieri nequit nisi ad- 

bita mansuetudine. 

. 35. Si quando det illis. Haec particula Si quando vel Si forte 
rel difficultatem notat, ut prope incredibilis sit vel desperata, Ergo 
intelligit Paulus, etiam erga indignissimos esse mansuetudine uten- 
dum; atque ut nulla principio spes appareat profectus, debere ta- 
men periculum fieri. Eadem ratione daturum Deum commemorat, 

uia enim in manu Dei est hominis conversio :, quis scit, an, qui ho- 

die videntur indociles, Dei virtute subito in alios homines mutandi 
sint? Quisquis ergo cogitabit donum et opus Dei esse poenitentiam, 
lus sperabit multo, et hac fiducia animatus plus laboris et studii 
mpendet ad erudiendos rebelles. Sic enim habendum est, nostras 
esse partes, serendo et rigando incumbere: hoc dum agemus, ex- 
spectandum esse a Domino incrementum. Ita nihil ex se proficiunt 
conatus omnes nostri ac labores, et tamen Dei beneficio non sunt 
irriti. Simul hinc colligere licet, quae sit vera eorum poenitentia, 
qui ad tempus immorigeri fuerunt Deo. Nam eius initium consti- 
tuit Paulus in agnitione veritatis, quo significat, excoecatam esse 
hominis mentem, quamdiu adversus Deum et eius doctrinam pro- 
terve exsultat.  Illuminationem sequitur liberatio a diaboli servi- 
tute. Nam infideles ita inebriat Satan, ut sopiti mala sua non sen- 
tiant; contra Dominus, ubi nobis veritatis suae luce effulget, ab illo 
exitiali veterno nos expergefacit, abrumpit laqueos, quibus detine- 
bamur, et impedimentis omnibus sublatis nos in obsequium suum 
format. 

26. A quo captivi, Horrenda sane conditio , quum diabolo tan- 
tum in nos licet, ut pro sua libidine huc et illuc tanquam captiva 
mancipia impellat. Atqui talis est omnium eorum, quos a Deo eman- 
cipat, cordis sui ferocia, atque hanc tyrannicam Satanae dominatio- 
nem quotidie palam cernimus in reprobis. Neque enim belluino im- 
petu ac tam furiose ruerent in foeda quaevis et pudenda flagitia, nisi 
occulta vi Satanae impulsi. Id est, quod ad Ephesios capite 2, 2. 
vidimus, Satanam in incredulis efficaciam suam exercere. Talia 
exempla nos monent, ut sollicite nos contineamus sub Christi iugo, 
eiusque Spiritui nos gubernandos tradamus. Neque tamen eiusmodi 
captivitas excusat impios, ut ideo non peccent, quia Satanae im- 
pulsu peccant. Tametsi enim quod tam impotenter feruntur ad 
malum, id a Satanae dominatu provenit; nihil tamen coacti agunt, 
sed toto affectu-inclinant, quo Satan eos rapit. Ita fit, ut volunta- 
ria sit corum captivitas. 


CAP. III. 


1 

1. litud autem scito, quod extremis diebus instabunt tem- 
pora periculosa (vel gravia) -2. Erunt enim homines sui 
amantes, avari, fastuosi, superbi, maledici, parentibus im- 
morigeri, ingrati, impii, 8. Carentes affectu, nescii foe- 
deris, calumniatores, intemperantes, immites, negligentes 
bonorum, 4. Proditores, praecipites, inflati, voluptatum 
amantes potius quam Dei, 5. Habentes formam pietatis, 
quum vim eius abnegarint, etistosaversare. 6. Exiis'enim 
sunt, qui subintrant in familias, et captivas ducunt mulier- 
culas oneratas, peccatis, quae ducuntur concupiscentiis va— 
riis, 7. Semper discentes, quum tamen nunquam ad cogni- 
tionem veritatis pervenire valeant. i 


1. Illud autem scito. Hac denuntiatione diligentiam eius ma- 
gis acuere voluit. Ubi enim res ex voto nostro habent, magis se- > 
curi reddimur; necessitas autem acrius pungit. Ergo admonet Pau- 
lus, Ecclesiam fore obnoxiam gravibus morbis, qui raram Pasto- 
rum fidem, sedulitatem, vigilantiam, prudentiam, et constantiam 
indefessam requirant, ac si Timotheo praeciperet, ut se paret ad 
certamina, quae ardua ipsum manent, plenaque maximae sollicitu- 

dinis, Atque hinc discamus, quam non deceat nos ullis difficultati- 
bus vel cedere, wel terreri; sed potius ad resistendum animos colli- 
gere. Sub extremis diebus comprehendit universum Christianae Ec- 
clesiae statum. Neque vero aetatem suam cum nostra comparat; sed 
potius, qualis futura sit regni Christi conditio, docet. Multi enim 
imaginabantur beatam nescio quam pacem, et immunem omni mo- 
lestia. Breviter, intelligit non ita bene etiam suh Evangelio res 
fore compositas, ut profligatis omnibus vitiis floreant omne genus 
virtutes, Quare Pastores Ecclesiae Christianae non minus habituros 
negotii cum improbis et sceleratis hominibus, quam olim habue- 
rint Prophetae et pii Sacerdotes. Unde sequitur, non esse otiandi 
tempus. 

2. Erunt homines. Notandum, in quo asperitatem vel duri- 
tiem temporum constituat, non in bello scilicet, nec fame, nec 
morbis, nec aliis calamitatibus vel incommodis, quae corpori acci- 
dunt; sed in malis et pravis hominum moribus. Et sane piis homi- 
nibus Deumque vere timentibus nihil acerbius est quam cernere ta- 
les morum corruptelas. Sicuti enim nihil illis prius est Dei gloria, 
ita eius contumelia vel contemptu ipsos maxime cruciari par est. Se- 
cundo notandum, de quibus loquatur. Neque enim externos hostes, 
qui ex professo Christi nomen oppugnant, sed domesticos perstrin- 
git, qui censeri volunt inter Ecclesiae membra. Nam eo usque snam 
Ecclesiam exercere vult Deus, ut intus tales pestes in sinu suo -ge- 
rat, etiamsi eas fovere horreat. Ergo si hodie nobis plerique sunt 
permisti, quos merito exsecramur: discamus patienter gemere sub 
isto onere, quando hanc Christianae Ecclesiae sortem audimus. 
Porro mirum est posse eos, quorum tot ac tanta probra commemo- 
rat Paulus, pietatis speciem retinere eiusdem testimonio, Sed quo- 
tidiana experientia facit, ne sit hoc tam mirum. Nam incredibilis 
est hypocritarum protervia et improbitas, ut etiam in crassissimis 
vitiis excusandis sint plus quam impudentes, postquam semel Dei no- 
men'/falso obtendere didicerunt. Quot probris olim scatebat Phari- 
saeorum vita? et tamen, quasi essent puri ab omni nota, eximiae 
sanctitatis opinione pollebant. Hodie quoque, quum tanta sit spur- 
cities in clero Papali, quae vel suo foetore totum mundum inficit, 
non desinunt tamen, cum sua nequitia titulos iuraque omnia san- 
ctorum fastuose sibi arrogare. Quod ergo dicit Paulus hypocritas, 
etiam dum laborant crassissimis vitiis, sub pietatis larva nihilomi- 
nus fallere, non debet videri insolens, quando exempla sunt ante 
oculos; Et sane dignus est mundus, cui ita scelesti nebulones illu- 
dant, quando veram sanctitatem vel contemnit, vel ferre non po- 
test, einde eiusmodi vitia enumerat Paulus, quae non protinus 
apparent, imo quae fictam sanctitatem ut plurimum comitantur. 
Quis enim hypocrita non superbus? non amans sni? non aliorum 
contemptor? non ferox ac crudelis? non fraudulentus? sed haec 
omnia latent hominum oculos. Caeterum singulis vocibus exponen- 
dis insistere, supervacuum esset; neque enim expositione indigent. 
Tantum notent lectores, qiievríav , quae primo loco ponitur, esse 
quasi fontem, ex quo manant, quae deinde sequuntur. Qui enim se 
amat, is arrogat sibi omnia, reliquos omnes contemnit, immitis est, 
sibi indulget in avaritia, perfidia, iracundia, contumacia adversus 
parentes, neglectu bonorum, et similibus. Quoniam autem Pauli 
consilium fuit, talibus notis inurere pseudoprophetas, ut conspicui 
omnibus fiant: nostrum est aperire oculos, ut cernamus, qui digito 
monstrantur. 

5. Et istos aversare, Haec admonitio satis ostendit, Paulum 
non de longa posteritate loqui, neque vaticinari, quid futurum es- 
set multis post saeculis; sed quod de extremis temporibus dixerat, 
praesentibus malis ostensis, applicare ad suam aetatem. Nam qui 

potuit aversari Timotheus, qui multis post saeculis demum exori- 
turi erant? Ergo statim ab exordio Evangelii talibus corruptelis la- 
borare coepit Ecclesia. 

6. Ex iis enim sunt. Diceres, ex professo Paulum hic vivam 
monachismi effigiem pingere. Verum ut monachorum nomen omit- 
tamus, notae ipsae, quibus falsos et adulterinos doctores insignit 
Paulus, satis apertae sunt: insinuatio in familias, illecebrae ca- 
ptandis mulierculis, illiberalis adulatio, circumductio per varias su- 
perstitiones, Has notas sedulo animadvertere convenit, si discer- 
nere cupimus inter fucos inutiles et probos Christi ministros. Qui 
autem tales sunt, tam atro carbone hic notantur, ut tergiversando 
parum proficiant. Subintrare in familias est penetrare aut obre- 
pere captiosis artibus. Porro de mulieribus potius loquitur quam de 
viris, quod illae talibus imposturis magis sunt expositae. Dicit eas 
captivas duci, propterea quod variis artificiis eiusmodi pseudopro- 


; phetae eas sibi obnoxias reddunt partim curiose omnia rimando, 


partim blandiendo. Atque hoc est, quod subiicit, oneratas peccatis. 
Nisi enim malae conscientiae vinculo stringerentur, non ita pate- 
rentur se a* aliorum nutum quolibet duci. Concupiscentias gene- 
raliter accipio pro stultis et levibus desideriis, quibus circumferun- 
tur mulieres, quae Deum ex animo non quaerunt, et tamen religio- 
sae et sanctae volunt haberi. Nullus enim finis, dum a conscientia 
recedentes novas subinde larvas induunt. Chrysostomus ad foedas 
et obscoenas cupiditates referre mavult; sed mihi contextum in- 
tuenti magis placet illa prior expositio. Nam mox sequitur, quod 
semper discant , nunquam discant vere sapere. Ista igitur est agita- 
tio inter varias cupiditates, dum nihil habentes apud se composi- 
tum huc et illuc fluctuantur, Discunt, inquam, ut sunt curiosae, 
deinde animo inquieto, sed ita, ut nihil unquam certi nec veri as- 
sequantur. Hoc autem praeposterum est studium, cui non respon- 
det scientia. Quanquam videntur sibi tales egregie sapere; sed ni- 
hil est, quod sciunt, dum veritatem non tenent, quae fundamentum 
est omnis scientiae. 


8. Quemadmodum autem lannes et lambres restiterunt 
Mosi, ita et hi resistunt veritati, homines corrupti mente, 
reprobi circa idem 9. Sed non proficient amplius; amentia 
enim eorum manifesta erit omnibus, sicut et illorum fuit. 
10. Tu autem assectatus es meam doctrinam, institutionem, 
propositum, fidem, tolerantiam, dilectionem, patientiam, 
11. .Persequutiones, afflictiones, quae mihi acciderunt An- 
tiochiae, [conii, Lystris, quas, inquam, persequutiones 
$ustinuerim; sed ex omnibus eripuit me Dominus. 12. Et 
omnes, qui pie volunt in Christo lesu vivere, persequutio- 
nem patientur. 


: 8. Quemadmodum lannes. Haec comparatio confirmat, quod 
iam prius dixi de novissimis temporibus. Significat enim, idem no- 
bis accidere sub Evangelio, quod experta est Ecclesia fere a prima 
sua origine, saltem ex quo Lex publicata fuit. Quemadmodum 
etiam de perpetuis Ecclesiae certaminibus Psalmus disserit (Psal. 
129, 1.8.): Saepe oppugnarunt me a iuventute mea, dicat nuncIsrael. 
Supra dorsum meum araverunt impii, protraxerunt sulcos suos. 
Proinde non mirum esse, admonet Paulus, si exoriuntur adversus 
Christum hostes, qui resistant Evangelio, quum suos Antagonistas 
similiter habuerit Moses. Nam hàec ultimae vetustatis exempla non 
parum ad consolationem valent. Porro duos, qui nominantur, ma- 

gos Tüisse a Pharaone subornatos, satis convenit. Sed unde habue- 
rit Paulus eorum nofnina , incertum est, nisi quod probabile est, de 
talibus historiis multa fuisse per manus tradita, quae Deus nun- 
quam passus fuisset intercidere. Et fieri potest, ut Pauli tempore 
exstiterint Prophetarum commentarii, qui uberius narrarent, quae 
breviter tantum perstringit Moses. Quicquid sit, non temere suis 
nominibus eos appellat. Duos autem ideo fuisse coniicere licet, 
quod, quum Dominus populo suo duos duces Mosem et Aaronem ex- 
citasset, totidem Pharao magos opponere illis voluerit. 


9. Sed non proficient amplius. Fiducia victoriae Timotheum 
animat ad certamen. Nam etsi ei molestiam exhibeant falsi docto- 
res, promittit fore, et quidem brevi, ut ignominiose concidant. 
Quanquam huic promissioni minime eventus respondet. Et videtur 
Apostolus paulo post aliud longe diversum pronuntiare, quum dicit 
in peius profecturos. Nec valet Chrysostomi solutio, ipsos in dies 
fore deteriores; sed nihil aliis nocituros, nominatim siquidem ad- 
dit, errantes, et in errorem mittentes. Et sane id ipsum compro- 
batexperientia. Verius est itaque, Paulum diversos habuisse respe- 
etus. Nam quod profecturos negat, non est generale; sed tantum 
intelligit, Dominum patefacturum ipsorum amentiam multis, quos 
suis praestigiis initio deceperant. Itaque ubi dicit, omnibus fore. 
manifestam eorum amentiam, est synecdoche. Et certe qui maxime 
ad fallendum valent, initio quidem proiiciunt magnas ampullas, ma- 
gnos plausus excitant, denique nihil non videntur facturi; sed mox 
evanescunt eorum offuciae. Aperit enim Dominus oculos multis, ut 
cernere incipiant, quod eos paulisper latuit. Nunquam tamen eo 
usque detegitur stultitia pseudoprophetarum, ut omnibus innote- 
scat. Deinde nunquam profligatus est unus error, quin subinde 
novi emergant. Ergo utraque admonitio necessaria est, ne despon- 
deant animum pii Pastores, quasi frustra cum erroribus bellum ge- 
rerent; docendi sunt de prospero successu, quem Dominus suae do- 
ctrinae dabit. Sed ne rursus perfunctos se putent uno aut altero 
proelio, admonendi sunt, novam semper militandi materiam fore. 
Sed de hoc secundo posterius; in praesentia hoc nobis sufficiat, pro- 
poni certam spem felicis exitus Timotheo, quo sit ad pugnandum 
animosior. Atque id confirmat eodem, quod citaverat, exemplo. 
Nam sicuti praevaluit Dei veritas contra imposturas magorum, ita 
victricem fore Evangelii doctrinam promittit contra quaelibet nova 
figmenta. 


10. Tu autem assectatus. Hoc quoque argumento utitur ad in- 
citandum Timotheum, quod non rudis et imperitus tiro in arenam 
prodeat, utpote quem Paulus ipse sua disciplina diu formaverit, 
Nec tantum de doctrina agitur; nam quae simul commiemorat, non 
parum addunt ponderis, adeoque vivam boni doctoris imaginem no- 
bis depingit hac sententia, nempe qui non oratione modo formet ac 
instituat suos discipulos, sed pectus quoque suum quodammodo illis 
aperiat, ut intelligant, ex animo ipsum docere, quae docet. Atque 
hoc significat nomen Propositi. Addit etiam experimenta alia serii 
et minime ficti affectus, ut sunt fides, dilectio, tolerantia, patien- 
tía. Talibus rudimentis imbütus fuerat Timotheus sub Pauli magi- 
sterio; quanquam non tantum in memoriam revocat, quae abs se 
didicerit; sed testimonium illi reddit superioris vitae, ut hoc modo 
ad perseverantiam incitet. Laudat enim tanquam suarum virtutum 
imitatorem, ac si diceret: Iam pridem assuefactus es ad mea insti- 
tuta, perge modo, qua coepisti. Vult tamen, ut fidei, dilectionis 
et patientiae suae exemplum semper versetur ante oculos Timothei, 
et ideo eas maxime persequutiones commemorat, quae illi magis 
notae erant. 

11. Sed ex omnibus, Consolatio, qua temperat afflictionum 
acerbitatem, quod scilicet prosperum semper finem habent, Si quis 
obüciat, non semper eundem, de quo gloriatur, successum spectari: 
verum id quidem esse fateor, quod ad sensum carnis; neque enim 
tandem liberatus fuit Paulus ipse. Verum quum aliquoties nos Deus 
liberat, hoc modo testatur, se nobis adesse, et porro adfuturum. 
Nam ex praesentis auxilii sensu vel experimento fiducia nostra in fu- 
turum extendere se debet; Ergo perinde hoc valet, ac si dixisset: Ex- 
pertus,es, Deum mihi nunquam defuisse, ita non est, quod dubites 
meo exemplo ipsum sequi. 

19. Et omnes. Quia persequutionum suarum meminerat, nunc 
quoque addit, nihil sibraccidisse, quod non maneat omnes pios. At- 
que hoc dicit partim ut se comparent fideles ad subeundam hano sor- 
tem, partim ne ob persequutiones, quas sustinet ab impiis, ipsum 
boni suspectum habeant, quemadmodum saepe fit, ut iniquam fortu- 
nam sequantur iniqua iudicia.- Nam qui minus propitios habet homi- 
nes, mox quoque vulgo iudicatur Deo exosus. Quare Paulus se filiis 
Dei aggregat in hac generali sententia, et simul filios Dei hortatur, 
ut ferendis persequutionibus se parent. Nam si haec lex praescribi- 
tur omnibus, qui in Christo pie volunt vivere, necesse est ut Christo 
renuntient, qui volunt immunes esse a persequntionibus. Frustra 
enim Christum disiungere a cruce sua conabimur, quando hoc quasi 
naturale est, ut mundus Christum oderit etiam, in suis membris, . Odii 
vero comes est crudelitas, hinc persequutiones. Denique sciamus, 
hac conditione nos esse Christianos, ut multis aerumnis ac certamini- 
bus variis simus obnoxii. Sed quaeritur, an omnes oporteat esse 
martyres. Constat enim, multos fuisse pios, qui nec exsilium un- 
quam, nec carcerem, nec fugam, nec aliud persequutionis genus 
subierint. Respondeo, non unam esse rationem, qua Satan persequi- 
tur servos Christi; sed tamen omnino necesse est, omnes qualicunque 
modo habere sibi infestum mundum, ut eorum exerceatur fides ac 
probetur constantia. Satan enim, qui perpetnus est Christi hostis, ne- 
minem nnquam patietur tota vita esse quietum, et semper erunt im- 
probi, qui nos tanquam spinae.pungant. Quin etiam simulatque se 
profert in homine fideli Dei zelus, impiorum omnium rabiem inflam- 
mat, atque ut non habeant gladium exsertuim , suum tamen virus evo- 
munt vel fremendo, vel maledicendo, vel tumultuando, vel aliis mo- 
dis. Ergo utcunque non eosdem omnes sustineant insultus, nec iis- 
dem immisceantur proeliis, communem tamen habent militiam, nec 
omni ex parte quieti et a persequutionibus immunes erunt, 


13. Mali autem homines et impostores proficient in pe- 
jus, errantes, et mittentes in errorem. 14. Tu autem mane 
in iis, quae didicisti, et quae credita sunt tibi, sciens, à 
quo didiceris. 15. Et quod a pueritia Sacras litteras novisti, 
quae possunt te eruditum "reddere ad salutem per fidem, 
quae est in Christo lesu. 16. Omnis Scriptura divinitus in- 
spirata est ac utilis ad doctrinam, ad redargutionem, ad 
correctionem, ad institutionem , quae est in iustitia. 17. Ut 
integer sit Dei homo, ad omne opus bonum formatus. 


18. Mali autem homines. Ista est vel acerbissima persequutio, 
dum videmus impios cum sacrilega sua audacia, cum blasphemiis et er- 
roribus invalescere. Ita Paulus alibi (Gal.4,29.) non gladio Ismaelis, sed 
ludibrio Isaac fuisse vexatum trádit. Unde etiam colligere licet, proxi- 
me non unam duntaxat persequutionis speciem notasse; sed generaliter 

loquutum esse de molestiis, quas sustinere coguntur filii Dci, dum 
pro gloria Patris sui certant. Dixi autem, paulo ante, qualis sit iste 
profectus. Neque enim tantum obstinatos ad resistendum fore prae- 
dicit; sed nocendo quoque et aliis corrumpendis habituros successum. 
Plus enim semper ad destruendum valebit unus nebulo, quam decein 
fidi Doctores ad aedificandum , quamlibet strenue laborent, Nec un- 
quam desunt Satanae zizania, quae puram segetem infestent; imo 
quum videntur profligari pseudoprophetae, alii subinde ex aliis pul- 
lulant, Caeterum inde nocendi facultas, non quod suapte natura va- 
lidius sit mendacium veritate, aut diaboli artes Spiritus Dei efficaciam 
superent; sed quod homines sponte iam ad vanitatem et errores pro- 
pensi facilius longe amplectuntur, quod ingenio suo congruit; deinde 
quod iusta Dei vindicta excaecati trahuntur tanquam captiva manci- 
pia ad Satanae libidinem. Atque haec praecipua est causa, cur tam 
efficax sit impiarum doctrinarum pestis, quod ita meretur hominum 
ingratitudo, Operae pretium autem est, hnius re? admoneri pios Do- 
ctores, ut ad continuam militiam se parent, nec diuturnitate fran- 
gantur, vel succumbant proterviae hostium ac insolentiae. 

14. Tu autem mane. Ulicunque grassetur impietas, et ulterius 
perrumpat, iubet nihilominus Timotheum stare, Et certe haec vera 
est fidei probatio, ubi contra Diabolum omnia machinantem indefesso 
studio obnitimur, nec cursum reflectimus ad quemlibet venti fla- 
tum, sed fixi manemus in Dei veritate, tanquam in sacra ancora, 
Particula sciens a quo didiceris posita est ad commendandam doctri. 
nae certitudinem. Neque enim, si quis perperam fuerit institutus, in 
eo pergere debet. Dediscere enim nos oportet, quaecunque extra 
Christum habuimus, si velimus esse eius discipuli, quemadmodum , 
hoc nobis purae in fide institutionis fuit exordium , oblivisci et abiji- 
cere totam Papatus institutionem, Quare non indifferenter praecipit 
Apostolus Timotheo, ut traditam sibi doctrinam retineat, sed eam de-, 
mum, cuius constat illi veritas, quo significat, adhibendum esse de- 
lectum. Porro non hoc sibi arrogat tanquam homini privato, ut, 
quod docuerit, sit habendum pro oraculo; sed confidenter apud Ti- 
motheum suam auctoritatem praedicat, cui sciebat notam esse suam 
fidem, et suam vocationem probatam. Quod si certo persuasus erat, 
se edoctum esse a Christi Apostolo, inde statuebat nou hominis esse, 
sed Christi doctrinam. Hic locus admonet, tam sedulo cavendam esse 
obstinationem in rebus minus compertis (nt sunt omnes hominum do- 
ctrinae), quam Dei veritatem inflexa constantia retinendam esse. 
Praeterea hinc discimus, fidei adiunctam debere esse prudentiam, 
quae inter Dei et hominum sermonem discernat, ne temere arripia- 
mus, quicqnid proponitur in medium. Nihil enim a fide magis alie- 
num quam levis credulitas, quae promiscue quidvis et a quovis am- 
plecti sustinet, quia hoc praecipuum est fidei fundamentum, scire 
Deum sibi esse auctorem. Quod addit, creditam fuisse doctrinam 
ipsam Timotheo, ad «ùğņoty valet. Plus enim quiddam est, committi 
instar depositi, quam simpliciter tradi, Porro Timotheus non quasi 
unus quispiam e vulgo edoctus fuerat, sed ut aliis fideliter per manus 
traderet, quod acceperat, i 

15. Et quod a pueritia. Hoc quoque non vulgare erat adiumen- 
tum, quod a pueritia assuefactus erat Scripturae lectioni , Nam haec 
longa exercitatio multo instructiorem reddere hominem potest adver- 
sus omnes circumventiones. Itaque prudenter olim cautum fuit, ut, 
qui destinabantur Verbi ministerio, a pueris erudirentur in solidiore 
pietatis doctrina, adeoque Sacras litteras penitus imbiberent, ne ad 
ipsum munus accederent novi adhuc et tirones. Atque hoc in singu- 
lari Dei beneficio ponendum est, si quis ita fuerit a teneris Scriptu- 
rae cognitione imbutus. Quae possunt te. Insigne Scripturae sa- 

crae encomium, quod non aliunde petenda sit sapientia, quae ad sa- 
lutem sufficiat, sicuti etiam proxima sententia plenius exprimit. Ve- 
rum simul quid in Scriptura ipsa quaerendum sit, admonet; nam et 
seudoprophetae eam praetexunt, Quare ut nobis ad salutem sit uti- 
is, tenere rectum ipsius usum necesse est. Quid enim, si curiosis 
tantum quaestionibus quis indulgeat? si in littera modo Legis haereat, 
nec quaerat Christum? quid si pervertat genuinum sensum alienis 
commentis? Proinde non immerito nos ad fidem Christi revocat, 
tanquam ad scopum atque adeo summam, Nam et ex ea dependent, 
quae mox sequuntur. 

16. Omnis Scriptura. Vel Tota, quanquam ad sensum nihil 
interest. Prosequitur illud encomium, quod breviter perstrinxerat. 
Ac primum quidem ab auctoritate Scripturam commendat, deinde ab 
utilitate, quae inde provenit. Ut Scripturae auctoritatem asserat, 
Divinitus esse inspiratam docet. Nam si ita est, nihil amplius restat 
controversiae, quin reverenter suscipienda sit ab hominibus, Hoc 
principium est, quod religionem nostram ab aliis omnibus discernit, 
quod scimus, Deum nobis loquutum esse, certoque persuasi sumus, 
non ex suo sensu loquutos esse Prophetas, sed ut erant Spiritus sancti 
organa, tantum protulisse, quae coelitus mandata fuerant. Quis- 
quis ergo vult in Scripturis proficere, hoc secum in primis constituat, 
Legem et Prophetias non esse doctrinam hominum arbitrio proditam, 
sed a Spiritu sancto dictatam. Si quis obiiciat, undenam id sciri pos- 
sit: respondeo, eiusdem Spiritus revelatione tam discipulis quam Do- 
ctoribus Deum patefieri auctorem. Neque enim Moses et Prophetae 
temere prodiderunt, quae habemus ex eorum manu; sed quum Dei 
impulsu loquerentur, confidenter ac intrepide, ut res erat, testati 
sunt, os Domini loquutum esse. Idem ergo Spiritus, qui Mosen et 
Prophetas vocationis suae reddidit certiore$, nunc quoque testatur 
cordibus nostris, eorum se ministerio usum esse ad nos docendos. 
Itaque non mirum, si plerique de auctore Scripturae dubitent. Nam 
utcunque illic Dei maiestas se ostendat: non tamen habent oculos, 
nisi qui sunt a Spiritu sancto illuminati, ut cernant, quod omnibus 
quidem esse debebat, solis tamen electis est conspicuum, Hoc prius 
est membrum , eandem Scripturae reverentiam deberi, quam Deo de- 
ferimus, quia ab eo solo manavit, nec quicquam humani habet ad- 
mistum. — .Et utilis etc. Sequitur nunc altera pars commendationis, 
quia perfectam bene beateque vivendi regulam contineat. Quod 
quum dicit, significat, eam corrumpi pravo abusu, ubi non quaeri- 
tur haec utilitas. Atque ita oblique nebulones illos perstringit, qui 
vanis speculationibus tanquam vento populum pascebant. Qua ra- 
tione possumus hodie damnare omnes, qui posthabito aedificationis 
studio argutas tantum et frivolas quaestiones agitant, Imo quoties 
frivolae eiusmodi argütiae ingeruntur in medium, hoc clypeo repel- 
lendae sunt, quod utilis sit Scriptura. Unde sequitur, nefas esse, 
eam tractare inutiliter, Neque enim vel curiositati nostrae obsequi, 
vel ostentationi indulgere, vel fabulandi et garriendi dare materiam 
voluit Dominus, quum Scripturas nobis tradidit, sed prodesse. Pro- 
inde rectus Scripturae usus ad profectum tendere semper debet. 4d 
doctrinam. Hic per species enumerat, quam varia sit ac multiplex 
utilitas, Ac primo quidem loco ponit doctrinam, sicuti ordine alia 
omnia praecedit, Frustra enim horteris vel arguas, nisi prius docue- 
ris, Sed quia saepe friget per se doctrina, addit redargutionem et 
correctionem, Porro quid ex Scripturis discamus, nimis longum es- 
set explicare, et iam prius breviter summam "notavit sub Fidei no- 
mine. Haec igitur praecipua est scientia, fides in Christo. Hanc 
sequitur institutio formandae vitae, accedunt stímuli exhortationum 
et reprehensionum. Ita qui Scripturis rite uti scit, huic nihil ad så- 

lutem, nihil ad bene vivendum deest. Redargutio et correctio parum 
differunt, nisi quod posterius ex priore manat. Nam resipiscentiae 
initium est malorum nostrorum agnitio, et divini iudicii sensus. In- 
stitutio in iustitia pie sancteque vivendi rationem siguificat. 

17. Ut integer sit, Integer pro absoluto capitur, in quo nihil sit 
mutilum. Simpliciter enim asserit, Scripturam ad perfectionem suf- 
ficere, Ergo quisquis Scriptura contentus non est, plus sapere expe- 
tit, quam oporteat vel expediat. Verum hic obiicitur quaestio: quum 
Paulus de Scriptura loquatur, quae censetur sub nomine Veteris T'esta- 
menti, quomodo ea dicatur hominem omni ex parte absolvere. Nam 
siita est, videtur esse supervacuum, quicquid deinde per Apostolos 
accessit, Respondeo, quantum ad substantiam spectat, nihil fuisse 
additum. Nihil enim continent Apostolorum scripta quam meram ac 
germanam Legis et Prophetarum explicationem una cum rerum exhi- 
bitione. Proinde hoc elogio non tmale Scripturam Paulus ornavit, et 
quum hodie plenior sit et luculentior.Evangelii accessione eius do- 
ctrina, quid dici potest, nisi certo sperandum, ut multo magis se 
exserat ista utilitas, quam Paulus praedicat, si nobis ipsam experiri , 
libeat ac percipere? 


Car. IV. 


1. Obtestor igitur ego coram Deo et Domino Iesu Christo, 
qui iudicaturus est vivos et mortuos in apparitione sua et in 
regno suo: 2. Praedica sermonem, insta tempestive, in- 
tempestive; argue, increpa, hortare cum omni lenitate et 
doctrina. 3. Nam erit tempus, quum sanam doctrinam non , 
sustinebunt; sed iuxta concupiscentias suas coacervabunt 
Sibi doctores, ut qui prurient auribus, 4. Et a veritate qui- 
dem aures avertent , ad fabulas autem convertentur. 


1. Obtestor igitur. Notanda est diligenter illatio, quia apte 
Scripturam cum praedicatione connectit, Quo etiam refellitur quo- 
rundam fanaticorum arrogantia, qui doctorum opera se nihil amplius 
indigere iactant, quia abunde Scrípturae lectio sufficiat, Atqui Pau- 
lus, ubi de Scripturae utilitate disseruit, non tantum infert, ipsam 
esse omnibus legendam, sed Doctores eam debere administrare, quod 
sibi iniunctum est. Ergo sicuti tota nostra sapientia in Scripturis in- 
clusa est, nec aliunde vel nos sapere debemus, vel Doctores haurire, 
quod tradant: ita qui praeterito vivae vocis adminiculo, muta Scri- 
ptura contentus erit, experielur, quantum malum sit, praescriptam 
a Deo et Christo discendi viam negligere. Meminerimus, inquam, 
sic omnibus commendari Scripturae lectionem , ut Pastorum ministe- 
rium eam minime impediat: ideoque tam legendo quam audiendo 
proficere studeant fideles, quia utrumque non frustra Deus ordinavit. 
Atque, ut in re maxime seria, obtestationem adhibet Paulus, Timo- 
theo Deum vindicem Christumque iudicem proponens, si iu officio 
docendi cessaverit. Et certe quemadmodum inaestimabili pignore 
ostendit Deus, quum Filio unigenito non pepercit, quantae curae ba- 
lutem Ecclesiae suae habeat: ita impune non sinet perire animas vel 
exponi in praedam Pastorum negligentia, quas tam caro pretio re- 
demit. Praesertim autem insistit in Christi iudicio, quia, sicuti eius 
personam sustinemus, ita rationem malae administrationis severius 
reposcet. ludicabit Christus etc., hoc est, quos superstites adhuc in 
suo adventu reperiet, atque etiam qui ante mortul fuerint, Nemo , 

itaque iudicium eius effugiet. Apparitio Christi et regnum idem va- 
lent. Nam tametsi nunc regnat in coelo et interra; nondum tamen 
constat clara regni eius manifestatio, quin potius et sub cruce latet 
obscurum, et violenter ab hostibus oppugnatur. Ergo tunc vere sta- 
bilietur eius regnum, quum prostratis inimicis, et omni adversaria 
potestate vel sublata, velin nihilum redacta, suam maiestatem pro- 
feret. 


2. Insta tempestive. His verbis non assiduitatem modo commen- 
dat, sed etiam contentionem, quae omnia diíficultatum obstacula su- 
peret. Nam quum simus natura molles nimium vel desides, minimis 
quibusque impedimentis facile cedimus, imo libenter interdum accer- 
simus desidiae nostrae patrocinia. lam consideremus, quot artibus 
instructus sit Satan ad cursum nostrum interpellandum, deinde quam 
tardi sint ad sequendum, qui vocantur, et quam fastidiosi, Quare 
non multum loci restabit Evangelio, nisi importune instent Pastores, 
Ista porro importunitas tam ad Pastorem quam ad populum referenda 
est, ad Pastorem quidem, ne suis tantum horis et pro sua commodi- 
tate docendi muneri incumbat; sed nullis parcens laboribus nec mole- 
stiis urgeat se ipsum. Populi respectu assiduitas est importuna, dum 
sollicitantur torpentes, dum alio properantibus manus iniicitur, dum 
vanae mundi occupationes corriguntur. Instare autem iubet arguendo, 
increpando, hortando, quibus verbis significat, multis stimulis opus 
esse ad nos impellendos, ut in recto cursu progrediamur, Nam si es- 
set in nobis ea docilitas, quae esse debebat, nutu solo nos traheret 
Christi minister. Nunc autem ne moderatae quidem exhortationes, 
ne dicam sana consilia, excutiendae nostrae tarditati sufficiunt, nisi 
accedat maior reprehensionum et obiurgationum vehementia. Cum 

- omni lenitate, Valde necessaria exceptio. Nam vel suo ipsae impetu 
Concidunt redargutiones, vel in fumum abeunt, nisi doctrina fulcian- 
tur. Sunt enim tam exhortationes quam reprehensiones adiumenta 
doctrinae tantum: ideoque sine ea parum sunt validae. Cuius rei 
exemplo sunt, qui fervore tantum et acrimonia pollent, solida autem 
doctrina non sunt muniti, Strenue enim se fatigant, magnos edunt 
clamores, tumultuantur, idque sine profectu , quia aedificant absque 
fundamento. Loquor de bonis alioqui, sed parum eruditis et nimium 
feruidis. Nam qui ad oppugnandam sanam doctrinam conferunt, 
quicquid habent vehementiae, lomge sunt nocentiores, et indigni, 
quorum hic fiat mentio, In summa, Paulus vult reprehensiones funda- 
tas esse in doctrina, ne merito spernantur tanquam futiles, Secundo 
acrimoniam vult lenitate temperatam esse. Nihil enim difficilius est, 
quam, ubi semel incaluimus, modum imponere nostro fervori, Iam 
ubi nos rapit impatientia, sine profectu contendimus. Praeterqnam 
enim quod ludibrio est nostra asperitas, irritat etiam. populi animos. 
Adde quod acres et severi homines ut plurimum tolerare nequeunt eo- 
rum, quibuscum agunt, duritiem, nec multa taedia et indignitates de- 
vorare snstinent, quae tamen concoquenda nobis sunt, si prodesse 
cupimus, Proinde adhibeatur severitati hoc lenitatis condimentum, 
ut illam appareat ex placido animo prodire. 


8.. Nam erit tempus. Ex ipsa hominum pravitale ostendit, quam 
solliciti debeant esse Pastores. Brevi enim fore, ut exstinguatur Evan- 
gelium, intereatque ex hominum memoria, nisi summo studio adni- 
tantur pii Doctores ipsum tueri. Interea autem dum est aliqua 
Christi reverentia, utendum occasione significat, ac si ingruente pro- 
cella quispiam diceret, non esse remisse laborandum, sed gnaviter 
festinandum , quia mox non eadem futura sit opportunitas. Quum 
dicit sanam doctrinam non recepturos , significat, non modo fasli- 

dium et contemptum fore sanae doctrinae , sed etiam odium, et sa- 
nam doctrinam suo more appellat ab eífectu, quae vere ad pietatem 
nos instituit. Eandem paulo post nominat Peritatem, ac si diceret 
sinceram ac genuinam tractationem verbi Dei, et fabulis opponit, 
hoc est, commentis inutilibus, quibus corrumpitur Evangelii simplici- 
tas, Primum hinc discamus, quo maior vulgo est hominum protervia 
ad spernendam Christi doctrinam, eo magis intentos esse debere ad 
eandem asserendàm pios Ministros, et eo studiosius instare, ut salva 
maneat, neque id modo, sed sua quoque sedulitate praevenire Sata- 
nae conatus, Quodsi quando alias agendum fuit, nunc in tanta ho- 
minum ingratitudine plus quam -necesse est. Nam qui initio avide 
Evangelium arripiunt, et nescio quid non vulgaris zeli ostentant, 
paulo post concipiunt fastidium, ex quo tandem et nausea sequitur; 
alii statim ab initio vel furiose reiiciunt, vel contemptim aurem ac- 
commodantes ludibrio habent, alii non sustinentes iugum sibi imponi 
calcitrant, et odio sanctae disciplinae a Christo prorsus alienantur, 
quinetiam ex amicis fiunt professi hostes. Adversus tantam ingratitu- 
dinem nihilominus luctandum est, imo maiore nervorum contentione 
est enitendum, quam si sponte omnes amplecterentur oblatum Chri- 
stum, tantum abest, ut debeamus fracti cedere, Deinde admoniti 
de tali verbi Dei contemptu, adeoque reiectione, non debemus con- 
sternari quasi ad novum spectaculum, quum re ipsa impletur, quod 
hic futurum Spiritus pronuntiat. Et sane quum natura propensi simus 
ad vanitatem, nihil novum accidit nec insolitum, si fabulis nos liben- 
tius damus quam veritati. Huc accedit, quod simplex et humilis in 
speciem Evangelii doctrina nostrae partim superbiae, partim curiosi- 
tati minime satisfacit. [am vero quam pauci spirituali gustu praediti 
sunt, ut illis sapiat vitae novitas, et quicquid ad' eam pertinet? quan- 
qnam Paulus de maiori quadam unius saeculi impietate vaticinatur, 
quae nondum eruperat, cui iubet Timotheum mature occurrere, 
Coacervabunt sibi Doctores. Notandum est Coacervandi verbum, quo 
significat, tantam fore insaniam, ut paucis impostoribus minime ccn- 
tenti sint futuri, sed appetituri ingentem' turbam. Nam ut est inex- 
plebilis rerum vanarum et noxiarum cupiditas, ita sibi hinc inde sine 
ulo fine accersit mundus, quaecunque excogitare et fingere potest 
media, quibus se ipsum perdat, et diabolus semper ad manum habet 
satis magnam talium doctorum copiam, quales a mundo expetuntur. 
Semper enim fertilis impiorum hominum fuit seges, ut hodie est. 
Proinde nunquam Satanae desunt ministri ad fallendum, sicuti nun- 
quam deest fallendi materia, Nam hoc meretur tanta pravitas, quae 
perpetuo fere regnat inter homines, ut Deum cum salutari sua do- 
ctrina vel repudient, vel despiciant, mendacium libentius amplexen- 
, tur. Itaque quod subinde emergunt falsi doctores, atque etiam inter- 
dum quaedam veluti examina scaturiunt, id iustae Dei ultioni fera- 
mus acceptum. Digni enim sumus, qui vel obruamur eiusmodi col- 
luvie, quando nullum apud nos locum invenit Dei veritas, aut si iam 
obtinuerit, statim possessione pellitur, fabulosis autem dogmatibus 
ita sumus dediti, ut nulla impostorum multitndo nebis sit nimia. Ita 
in Papatu quanta est monachorum colluvies? Si alendus esset pius 
unus Pastor pro decem monachis et totidem sacrificis, statim oriren- 
tur querimoniae de impensis, Ergo tale est mundi ingenium, ut cun- 
pidissime innumeros impostores coacervando, quicquid Dei est, ex- 
terminare cupiat, Nec vero alia tot errorum causa est, nisi quod nl- 
tro decipi malunt homines, quam recte doceri, Atque hoc est, quod, 
addit Paulus de aurium pruritu. Causam enim tanti mali dum vult 
assignare, eleganti metaphora utitur, qua significat, tam delicatis 
auribus mundum fore, tamque rerum novarum perperam cupidis, ut 
varios sibi magistros accumulet, atque ad nova identidem figmenta 

circumferatur. Unicum huius vitii remedium, si doceantur fideles 
acquiescere in pura Evangelii doctrina. 


5. Tu vero vigila in omnibus, perfer afflictiones, opus 
fac Evangelistae, ministerium tuum probatum redde. 6. Ego 
enim iam immolor, et tempus meae resolutionis instat, 
7. Bonum certamen certavi, cursum consummavi, fidem 
servavi. 8. Quod superest, reposita est mihi iustitiae co- 
rona, quam reddet mihi Dominus in illa die iustus iudex, 
nec solum mihi, sed etiam omnibus, qui diligunt adventum 
eius. 


5. Tu vero vigila. Pergit in superiori exhortatione, ut, quo 
magis ingravescunt, morbi, maiori sedulitate incumbat Timotheus ad 
eos curandos, et quo propius instant pericula, eo intentiores agat ex- 
cubias, Et quia parata mox sunt Christi ministris certamina, dum 
fideliter se gerunt in suo officio: simul admonet, ut malis tolerandis 
constans sit ac infractus. Opus facere Evangelistae est praestare, 
quod Evangelista dignum est. Caeterum an hoc nomine generaliter 
significet quosvis, Evangelii ministros, an vero speciale aliquod fuerit 
munus, incertum est. Magis tamen in hanc secundam partem in- 
clino, quia ex quarto capite ad Ephesios haud dubie constat, ordi- 
nem fuisse inter Apostolos et Pastores medium, ita ut essent Evan- 
gelistae Apostolis secundi adiutores. Iam vero probabilius est, Ti- 
motheum, quem sibi Paulus proximum in omnibus collegam adscive- 
rat, gradu et officii dignitate antecelluisse vulgares Pastores, quam 
fuisse unum quemlibet ex eorum numero. Deinde honorifica officii 
mentio tam ad eum animandum, quam ad commendandam aliis eius 
auctoritatem valet, quorum utrumque spectavit Paulus. In ultimo 
"membro si cum Veteri interprete legamus Imple, sensus erit: Non 
aliter ad plenum defungi munere tibi iniuncto potes, nisi haec agendo, 
quae praecepi: itaque vide, ne in medio cursu deficias. Sed quia zin- 
eoqootiv fere accipitur pro Fidem facere aut comprobare: hic ma- 
gis placet sensus, qui et ipse quoque optime quadrabit contextui , Ti- 
motheum vigilando, et patienter ferendo afflictiones, ac doctrinae in- 
stando, hoc consequuturum, ut ministerii sui veritas stabiliatur, 
quia scilicet ex talibus notis omnes eum probum Christi ministrum 
agnoscent. 


6. Ego enim iam immolor. Reddit causam tam seriae obtesta- 
tionis, qua usus est, ac si diceret: Ego, quamdiu vixi, manum tibi 
porrexi, tibi meae assiduae exhortationes non defuerunt, tibi mea 
consilia fuerunt magno adiumento, et exemplum etiam magnae con- 
firmationi; iam tempus est, ut tibi ipse magister sis atque hortator, 
natareque incipias sine cortice: cave, ne quid morte mea in te muta- 
tum animadvertatur. Caeteruni notandae sunt loquutiones, quibus 
mortem suam designat. Nomine Resolutionis significat, nos moriendo 
non prorsus interire, quia tantum anima a corpore soluitur. Unde 
colligimus, mortem nihil esse quam animae a corpore migrationem, 
quae definitio testimonium continet de animae immortalitate. Immo- 
latio peculiariter Pauli morti congruebat, quam obibat pro asserenda 
Christi veritate, Nam quamvis pii omnes tam vivendo obedienter, 
quam moriendo , hostiae sint Deo acceptae: praestantiore tamen modo 
immolantur martyres, sanguinem fundendo pro Christi nomine. 
Adde quod verbum onévóso9«., quod Paulus hic usurpat, non quam- 
vis immolationem significat, sed quae fit in foederibus sanciendis. 
Ergo idem hoc loco significat, quod clarius exprimit ad Philipp. ca- 

pite 2, 17., quum dicit: Qüinetiam. si immolor super sacrificio fidei 
vestra, gandeo, Nam illic intelligit, fidem Philippensium non aliter 
morte sua sancitum iri, quam caesis victimis foedera olim sancieban- 
tur, non quod in martyrum constantia proprie fundata sit fidei nos- 
trae certitudo; sed quia non parum ad confirmationem nostram valet, 
Praeclaro itaque elogio mortem suami hic ornavit Paulus, quum vo- 
cavit doctrinae suae sanctionem, ut inde pii magis animarentur ad 
perseverandum , 'quam labascerent, ut saepe fieri solet. Tempus 
resolutionis, Haec quoque loquutio notanda est, quia eleganter ni- 
mium mortis horrorem elevat, vim naturamque eius indicando. Qui 
fit enim, ut tantopere consternentur homines ad quamvis mortis men- 
tionem, nisi quia in morte cogitant interitum? Contra Paulus, re- 
solutionem vocans, negat hominem interire; sed animam tantum a 
corpore suo solvi docet. Atque huc facit, quod secure pronuntiat 
tempus instare, quod facere non posset sine mortis contemptu, 
Quanquam enim hic naturalis est affectus, qui exui in totum nun- 
quam potest, ut mortem refugiat homo atque horreat; fide tamen 
vincendus est metus ille, ne impediat, quominus obedienter hinc mi- 
gremus, quoties nos Deus vocaverit. 


7. Bonum certamen. Quia vulgo solet ex eventu fieri iudicium, 

oterat damnari Pauli certamen, quum minus prosper esset exitus, 
deo iactat, praeclarum esse, qualecunque videatur mundo, quae 
praedicatio eximiae fidei testimonium est. Neque enim tantum miser 
habebatur Paulus omnium opiuioue; sed mors quoque eius probrosa 
futura erat. Quis ergo non dixisset, ipsum infeliciter contendere? 
Sed ipse a perversis hominum iudiciis non pendet, quin potius magni- 
tudine animi se erigit supra omnes calamitates, ut nihil eius felicitati 
ac gloriae obsistat. Certamen igitur, quod certavit, bonum et deco- 
rum esse pronuntiat, adeoque sibi de morte ipsa gratulatur, quia sit 
veluti stadii sui meta, Scimus autem, tunc voti compotes esse cur- 
sores, quum metam assequuti sunt. Hoc quoque modo Christi athle- 
tis mortem esse optabilem significat, quoniam finiat eorum labores, 
et simul ex adverso admonet, nunquam esse in hac vita quiescendum, 
quia nihil prosit, a carceribus usque ad dimidium spatium. strenue 
Cucurrisse, nisi ad metam usque perventum fuerit. Quod sequitur de 
fide servata, duplicem potest habere sensum, vel quod fidelis ad ex- 
tremum fuerit miles duci suo, vel quod in recta doctrina perstiterit, 
Uterque sensus non male conveniet. Et certe non aliter potuit suam 
fidelitatem approbare Domino, quam constanter profitendo puram 
Evangelii doctrinam. Neque tamen dubito, quin ad solenne militiae 
iusiurandum alludat, ac si diceret, se probum et fidum duci suo mi- 
litem fuisse. 


8. Quod superest. Sicuti et de certamine suo et cursu completo 
et fide servata gloriatus est, ita nunc se non frustra laborasse affir- 
mat. Potest enim fieri, ut strenuam quis operam navet, mercede ta- 
men sibi debita frustretur. At Paulus certam sibi esse mercedem di- 
cit, Haec autem certitudo inde illi constat, quod oculos ad diem re- 
surrectionis convertit, quod idem nobis agendum est, Nam circum- 
circa nihil aliud apparet quam mors: ergo non debemus haerere in 
mundi adspectu, sed potius Christi adventum nobis proponere. Ita 
fiet, ut nihil nostrae felicitati deroget. Caeterum quia et coronam 
iustitiae et iustum iudicem nominat, et Reddendi verbo utitur, hinc 
operum merita adversus Dei gratiam conantur Papistae adstruere; sed 
futilis est ipsorum argumentatio. Neque enim gratuita iustificatio, 
quae nobis per fidem confertur, cum operum remuneratione pugnat, 
quin potius rite conveniunt ista duo: gratis iustificari hominem Christi 
beneficio, et tamen operum mercedem coram Deo relaturum. Nam 


! 

simulatque nos in gratiam recepit Deus, opera quoque nostra grata 
habet, ut praemio quoque (licet indebito) dignetur. Quanquam bis 
hic hallucinantur Papistae: primum quod inde colligunt, ideo nos 
Deum promereri, quia liberi nostri arbitrii virtute bene agamus, 
deinde quod Deum nobis perinde obstringunt, ac si nobis aliunde 
quam ex eius gratia salus constaret. Atqui non sequitur, Deum no- 
bis quicquam debere, quia iuste reddat, quod reddit. lustus enim 
est, etiam gratis benefaciendo. Et reddit, quam promisit, mercedem, 
non quod ullo ipsum obsequio praeveniamus, sed quia eodem, quo 
erga nos coepit, liberalitatis tenore priora sua dona posterioribus cu- 
mulat. Frustra igitur et perperam hinc Papistae probare contendunt, 
a virtute liberi arbitrii proficisci bona opera, quando minime absur- 
dum est, ut Deus sua dona in nobis coronet, Nec minus eiiam fru- 
stra et stulte conantur, hinc destruere fidei iustitiam, quando nihil 
dissidet Dei bonitas, qua gratis hominem amplectitur, peccata non 
imputando, ab ea operum remuneratione, quam eadem liberalitate 
reddet, qua promisit. Nec solum mihi. Ut eodem reliqui omnes 
animo secum militent, ad coronae societatem eos invitat. Neque 
enim posset infracta eius constantia nobis esse exemplo, nisi eadem 
spes coronae proposita omnibus esset. Insigni autem nota pios desi- , 

at, quum dicit: Omnibus, qui diligunt adventum eius. Et certe 
ubicunque vigebit fides, non sinet anintos in mundo torpere, sed ad 
spem ultimae resurrectionis attollet. Significat igitur, omnes, qui 
mundo ita sunt addicti, et fluxam hanc vitam amant, ut non curent 
adventum Christi, nec ullo eius desiderio tangantur, sese privare im- 
mortali gloria, Vae igitur stupori nostro, qui nos oppressos tenet, 
ne unquam de Christi adventu serio cogitemus, ad quem decebat to- 
tos intendere, Adde quod e fidelium numero excludit, quibus formi- 
dabilis est Christi adventus, qui diligi non potest, quin suavis sit ac 
iucundus. 


9. Da operam, ut ad me venias cito. 10. Demas enim 
me reliquit, amplexus hoc saeculum, et profectus est Thes- 
salonicam, Crescens in Galatiam, "Titus in Dalmatiam. 
11. Lucas est solus mecum. Marcum assume, ut tecum ad- 
ducas; est enim mihi utilis in ministerium. 12. Tychicum , 
autem misi Ephesum. 13. Penulam, quam Troade reliqui 
apud Carpum, quum venies, affer, et libros et membranas. 


9. Da operam, Quum mortis tempus instare sciret, non dubito, 
quin multa habuerit, de quibus in Ecclesiae bonum coram conferre 
cum Timotheo vellet. Itaque non dubitat, ex transmarina regione 
eum accersere, Non erat certe levis causà, cur eum ab Ecclesia, 
cui praeerat, evocaret, et quidem tam procul. Inde licet colligere, 
quantum habeant momenti talium virorum colloquutiones, Nam 
“omnibus Ecclesiis diu profuturum erat, quod brevi temporis spatio 
didicisset Timotheus , ut levis esset dimidii vel totius anni iactura prae 
compensatione, Et tamen ex sequentibus apparet, Paulum sua etiam 
privata causa Timotheum vocare, quia fidis adiutoribus destitueba- 
tur; tametsi, quod suae personae proprium erat, non praeferebat Ec- 
clesiae commodis, sed quia agebatur communis Evangelii causa. 
Nam sicuti ipse ex vinculis eam defendebat, sic opus habebat aliorum 
opera ad defensionem adiuvandam, 

10. Amplexus hoc saeculum. Turpe sane tali viro, Christum 
amori saeculi posthabuisse. Neque tamen cogitandum est, eum ab- 
negato prorsus Christo iterum se velimpietati, vel illecebris mundi 
&ddixisse, sed tantum privata sua commoda,. vel suam securitatem 

Pauli vitae praetulerat. Paulo adesse non poterat sine multis mo- 
lestiis et angoribus, ac cum praesenti vitae suae periculo, exposi- 
tus erat multis probris, multas indignitates devorabat, cogebatur 
rerum suarum curam relinquere: taedio itaque crucis victus rebus 
suis prospicere voluit. Nec*dubium, quin haberet propitiam au- 
ram, quae illi a mundo afflabat. Porro fuisse unum ex praecipuis, 
indé coniicere licet, quod eum inter paucos nominat Paulus ad Co- 
loss. 4, 24., similiter in epistola ad Philem. 24., ubi etiam adiutori- 
bus suis eum annumerat. Quare non mirum est, si eum tam duriter 
hic perstringat, quoniam maiorem sui quam Christi rationem. ha- 
buerat. Alii, de quibus postea meminit, non discesserant ab eo 
nisi iustis de causis, et ipso sic volente. Unde apparet, non ita stnu- 
duisse ipsum sibi, ut spoliaret Ecclesias suis Pastoribus, duntaxat 
ut levationem inde aliquam sentiret. Procul dubio semper hoc cu- 
rae habuit, eos ad se vocare, aut retinere secum, quorum absentia 
aliis Ecclesiis non obesset. Hac ratione Titum ablegaverat in Dal- 
matiam, et alios alio, quum Timotheum accerseret. Imo ne Timo- 
theo absente destituta aut nudata maneat Ephesiorum Ecclesia, Ty- 
chicum illuc mittit, atque id indicat Timotheo, ut sciat non defutu- 
rum, qui suas vices expleat. : 

13. Penulam, quam Troade. De vocabulo Penulae non con- 
sentiunt interpretes, quia nonnulli volunt arculam esse, aut the- 
cam librariam, alii genus vestis viatoriae frigoribus et pluviis ar- 
cendis aptum, Utravis autem interpretatio magis placeat, qui fit, 
ut sibi aut vestem, aut arculam ex loco tam remofo advehi iubeat 
Paulus, quasi Romae nulli essent opifices, vel nulla panni aut ligno- 
rum copia? Si arculam dixerimus libris, aut chartis, aut epistolis 
refertam, soluta erit quaestio (nullo enim pretio comparari pote- 
rat); sed quia multi hanc coniecturam non recipient, facile am- 
plector nomen Penulae; ncc absurdum est, tam procul a Paulo pe- 
titam fuisse, eo quod ex diuturno usu futura esset illi commodior, 
vellet autem sumptum effugere, quanquam (ut verum fatear) mihi 
prior interpretatio magis arridet, praesertim quum mox subiiciat 
libros et membranas, unde apparet Apostolum, quum iam ad mor- 
tem se pararet, non tamen a lectione destitisse. Ubi ergo sunt, qui 
se eo usque profecisse putant, ut nulla amplius exercitatione indi- 
geant? quis se cum Paulo conferre ausit? Magis etiam refellitur 
fanaticorum hominum furor, qui libris contemptis, damnataque 
omni lectione, solos suos ?v2ovat«guo?c iactant. Nos vero sciamus, 
hoc loco piis omnibus commendari assiduam lectionem, ex qua pro- 
ficiant. Quaeret hic quispiam, quid sibi velit Paulus vestem peten- 
do, si mortem sibi instare sentiebat. Haec quoque difficultas me 
movet, ut de arcula accipiam ; quanquam potuit aliquis esse tunc 
usus vestis , qui hodie nos latet. Itaque de his rebus minus laboro. 


14. Alexander faber aerarius multis me malis affecit ; 
reddat illi Dominus iuxta facta ipsius. 15. Quem et tu cave; 
vehementer enim restitit sermonibus nostris. 16. In prima 
defensione nemo mihi adfuit, sed omnes me deseruerunt, 
ne illis imputetur; 17. Sed Dominus mihi adfuit, et cor- 
roboravit me, ut per me praeconium confirmaretur, et au- 
dirent omnes Gentes. 18. Et ereptus fui ex ore Leonis, et 
eripiet me Dominus ex omni facto (vel opere) malo, servabit- 
que ia regnum suum coeleste, cui gloria in saecula saeculo- 
rum. Amen. 19. Saluta Priscam et Aquilam et familiam 
Onesiphori. 20. Erastus mansit Corinthi; Trophimum au- 

tem reliqui in Mileto languentem. 21. Da operam, utante 
hyemem venias. Salutat te Eubulus et Pudens et Linus et 
Claudia et fratres omnes. 22. Dominus lesus Christus cum 
Spiritu tuo. Gratia vobiscum. Amen. 


Scripta e Roma secunda ad Timotheum, qui primus 
Ephesi ordinatus fuit Episcopus, quum Paulus iterum siste- 
retur Caesari Neroni. 


14. Alexander. In hoc homine proditum fuit horribile defe- 
ctionis exemplum. Prae se tulerat aliquod studium in promovendo 
Christi regno, quod deinde hostiliter impugnavit; quo hostium ge- 
nere nullum est nocentius, nec magis virulentum. Sed ab initio vo- 
luit Dominus Ecclesiam suam huius mali non esse expertem, ne, 
quum similibus tentamur, animi nobis labascant. Qbservandum 
autem, quae sint ista multa mala, quae sibi Alexandrum intulisse 
Paulus conqueritur, nempe quod suae doctrinae adversatus sit. Fa- 
ber erat, non eruditus in scholis, ut multum disputando valeret; 
sed hostes domestici semper plus satis instructi sunt ad nocendum. 
Et talium hominum improbitas semper fidem in mundo invenit, ut 
interdum plus difficultatis et negotii exhibeat maligna et impudens 
inscitia, quam summum acumen cum doctrina coniunctum. Adde 
quod Dominus servos suos cum talibus quisquiliis in certamen com- 
mittens, consulto eos a mundi intuitu revocat, ne sibi in pompa et 
splendore placeant. Iam ex Pauli verbis colligere licet, gravius 
eum nihil tulisse, quam sanae doctrinae oppugnationem. Nam si 
eius personam laesisset Alexander, aut aliqua contumelia affecisset, 
tolerasset hoc totum aequiore animo; sed ubi impetitur Dei veritas, 
ardet indignatione sanctum pectus, quia illud impleri in omnibus 
Christi membris oportet: Zelus domus tuae comedit me (Psal. 
69, 10.). Atque huc pertinet tam severa imprecatio, in quam erum- 
pit, ut Dominus illi rependat. Paulo post, quum se desertum ab 
omnibus fuisse conqueritur, non imprecatur tamen illis Dei vin- 
dictam ; quin potius se intercessorem opponit pro venia impetranda. 
Quum in alios omnes tam mitis sit ac misericors, qui fit, ut in hunc 
unum tam durum et inexorabilem se praebeat? Nempe quoniam alii 
metu et infirmitate lapsi erant, cupit illis a Domino ignosci; nam 
ita fratrum infirmitati condolescere nos decet. Quia autem ille ma: 
litiose sacrilega audacia insurrexerat adversus Deum, et agnitam 
veritatem ex professo oppugnabat, nullam misericordiam mereba- 
tur talis impietas. Non est itaque existimandum, Paulum nimio 
calore prosiliisse in istam imprecationem; nam ex Dei Spiritu et 
zelo recte composito tam Alexandro aeternum exitium, quam aliis 
misericordiam optavit. uum autem duce Spiritu Paulus coeleste 
iudicium hic proferat, colligere licet, quam pretiosa sit Deo sua 
veritas, cuius oppugnationem tam severe ulciscitur. Praesertim no- 
tandum est, quam detestabile crimen sit, contra puram religionem 
deliberata malitia insurgere. Caeterum ne quis Apostolum perpe- 
ram aemulando temere similes imprecationes concipiat: tria hic 
sunt observanda: primum ne proprias iniurias persequamur , ne sci- 
licet amor nostri et privatae utilitatis respectus (ut solet) nos abri- 
piat; deinde ne Dei gloriam asserendo ullos nostros affectus admi- 
Ssceamus, qui semper, rectum ordinem perturbant; tertio ne adver- 
sus quemlibet praecipites iudicio feramur, sed tantum adversus re- 
probos, qui sua impietate tales se esse produnt, ut vota nostra cum 
ipso Dei iudicio consentiant; alioqui timendum, ne idem nobis re- 
spondeatur, quod discipulis Christus respondit, qui promiscue in 
omnes parum sibi morigeros voto fulminabant: Nescitis, cuius Spi- 


AD TIMOTHEUM ll. Car. IV. 335 


ritus sitis (Luc. 9, 55). Videbantur quidem habere Eliam auctorem, 
qi idem petierat a Domino (II. Reg. 1, 10.); sed quoniam multum 
istabant a Spiritu Eliae, praepostera erat imitatio. Proinde ne- 
cesse est, ut ante nobis iudicium suum Dominus patefaciat, quam 
erumpamus ad tales imprecationes; deinde ut Spiritu suo tanquam 
freno zelum nostrum moderetur. Et quoties in memoriam nostram 
subit Pauli in unum hominem vehementia, simul etiam mira ista 
erga eos, a quibus tam fuerat turpiter desertus, inansuetudo occur- 
rat, ut fratrum infirmitatibus compati eius exemplo discamus. 
Porro ex his, qui Petrum fingunt Romanae Ecclesiae praefuisse, 
scire velim, uhi tunc fuerit. Necdum enim secundum eos mor- 
tuus erat, quum dicant, annum vertentem inter illius et Pauli mor- 
tem interfuisse. | Deinde ad septem annos extendunt eius pontifi- 
catum. Primae defensionis mentionem hic Paulus facit; causam 
non tam cito dicturus erat. An reatum tam perfidae defectionis 
sustinebit Petrus, ne Papae titulum amittat? Certe omnibus rite 
expensis reperiemus, fabulosum esse, quicquid de eius Papatu cre- 
ditum est. 


17. Dominus mihi adfuit. Hoc ad scandalum, quod ex turpi 
illa causae suae desertione oriri posse videbat, tollendum addidit. 
Quamvis enim ab officio cessasset Romana Ecclesia, quicquam inde 
iacturae allatum fuisse Evangelio negat, quia unus ipse coelesti vir- 
tute fretus ad totam molem tastin dine par fuerit, et adeo in com- 
muni omnium metu fractus non fuerit, ut melius inde constiterit, 
Dei gratiam alienis subsidiis minime egere. Non enim iactat suam 
fortitudinem; sed Domino gratias agit, quod ad extrema redactus 
non succubuerit, nec fractus fuerit tam periculosa tentatione. Fa- 
tetur ergo se manu Domini fuisse sustentatum, atque hoc uno con- 
tentus est, quod interior Spiritus gratia ád sustinendos omnes insul- 
tus vice clypei fuerit. Addit causam: ut praeconium confirmaretur. 
Vócat autetn Praeconium munus publicandi inter Gentes Evangelii, 
quod illi peculiariter mandatum erat. Aliorum enim praedicatio, 
quia continebatur inter Iudaeos, non tam similis erat praeconio. 
Et hoc nomine passim non sine causa utitur. Erat autem non vul- 
garis ministerii eius confirmatio, quod, quum totus mundus furiose 
in eum insaniret, humana vero omnia praesidia ipsum deficerent, in- 
victus tamen steterat. Re ipsa enim comprobabat, suum Aposto- 
latum esse a Christo. Modum quoque confirmationis addit: ubi 
Gentes audierint, Dominum illi tam potenter adfuisse. Nam inde 
colligere licebat, a Domino quoque esse vocationem tam Pauli quam 
ipsarum. 


18. Ereptus fui ex ore. Multi sub nomine Leonis Neronem in- 
telligunt. Ego potius hac loquutione generaliter periculum desi- 
gnari existimo, ac si diceret: ex praesenti incendio, vel ex fauci- 
bus mortis, Significat, non sine admirabili Dei auxilio se evasisse, 
quoniam eiusmodi erat periculum, a quo statim alias poterat ab- 
sorberi. Idem quoque in posterum sperare se praedicat, non ut 
mortem effugiat; sed ne vincatur a Satana, aut declinet a recto 
cursu. En quid potissimum expetere debeamus, non ut corpori sit 
consultum, verum nut omni tentatione stemus superiores, potiusque 
centum mortes oppetere simus parati, quam ullo malo opere nos 
polluere in mentem veniat. Quanquam non ignoro, esse qui pas- 
sive accipiant opus malum pro impiorum violentia, ac si dixisset 
Paulus: Non patietur Dominus, mihi impios malefacere; sed alter 
sensus longe melius quadrat, quod eum ab omni scelere purum et 
immunem servabit. Nam et continuo post subiicit: in regnum suum 
coeleste, quo significat, veram esse demum illam salutem , ubi sive 
Per vitam, sive per mortem, in regnum suum Dominus nos ducit. 

Insignis etiam locus est ad continuam gratiae Dei seriem contra 
Papistas asserendam. Ubi enim confessi sunt, salutis exordium esse 
a Deo, continuationem libero arbitrio adscribunt, ut hoc modo 
perseverantia non donum sit coeleste, sed hominis virtus. Atque 
Paulus hoc Deo munus assignans;, ut nos servet in regnum suum, 
palam asserit, toto vitae curriculo nos eius manu regi, donec tota 
militia perfuncti victoria potiamur. Atque huius rei memorabile 
exemplum in Dema exstat, cuius paulo ante meminit, quia ex no- 
bili Christi athleta factus est turpis desertor. Quae sequuntur, quia 
alibi vidimus, nova tractatione non indigent. 

uod meus hic commentarius cum nominis vestri in- 
scriptione in publicum exit, munus quamvis exiguum, 
ideo vobis non ingratum fore confido, quia, ut id face- 
rem, ipsum epistolae argumentum admonuit. Has in 
Creta partes suscepit Titus, ut aedificio, quod illic Pau- 
lus inchoatum reliquerat, extremam manum imponeret. 
Mihi eadem fere vobiscum ratio est. Quum: enim ma- 
gnis laboribus atque etiam periculis hanc Ecclesiam ex- 
struere exorsi essetis, ego post aliquod temporis spa- 
tium adiutor vobis primum accessi; deinde successor 
sum relictus, ut opus bene ac feliciter a vobis coeptum 
in melius pro mea virili promovere studerem. Hoc 
hodie quoque ego et collegae mei agere contendimus, si 
minore, quam optandum esset, profectu, ex animo ta- 
men ac fideliter, quantum nostra fert mediocritas. Ut 
tamen ad vos redeam: quando eandem, quam Tito Pau- 
lus imposuit, personam vobis comparatus sustineo, haec 
similitudo me invitare visa est ad vos maxime deligen- 
dos, quibus laborem hunc meum dicarem. Interea san- 
ctae, quae inter nos est, coniunctionis erit saltem ali- 
quod et huic saeculo et forsan ad posteros testimonium. 
Nunquam par amicorum tam sincere inter se coniun- 
ctum in communi vita fuisse puto, quam nos in mini- 
sterio nostro fuimus. Cum utroque vestrum hic fun- 
ctus sum Pastoris munere: adeo nulla aemulationis spe- 
cies, ut mihi unus vobiscum esse visus sim. Locis po- 


stea disiuncti fuimus; nam te, Farelle, Neocomensis 
I. 

Ecclesia, quam ex tyrannide Papatus Christo vindica- 
sti, ad se revocavit; Viretum Lausanensis Ecclesia eo- 
dem iure sibi obstrictum tenet. — Caeterum ita singuli 
tuemur nostras stationes, ut nostra unitate in Christi 
ovile aggregentur filii Dei, imo in eius corpus coale- 
scant; disrumpantur vero hostes non extranei modo, 
qui bellum ex professo nobiscum gerunt, sed propiores 
isti ac domestici, qui nos intus exercent. Nam ct hoc 
inter coniunctionis nostrae bona numero, quod impuri 
canes, quorum morsus ad eam scindendam ac laceran- 
. dam penetrare nequeunt, latratu eam suo frustra exa- 
gitant. Sane eorum proterviam susque deque ferre nos 
decet, quando vere coram Deo gloriari licet, et lucu- 
lentis apud hoinines documentis probavimus, non aliam 
nos societatem vel amicitiam colere, quam quae auspi- 
ciis Christi consecrata eiüs Ecclesiae hactenus fuit uti- 
lis, neque alio spectat, nisi ut omnes nobiscum unum 
sint in ipso. Valete optimi et integerrimi fratres. Do- 
minus lesus piis vestris laboribus benedicere pergat. 

0. s in Creta Ecclesiae duntaxat fundamenta iecisset Paulus, alio 
properans (ut erat non unius tantum insulae Pastor, sed Gentium 
Apostolus) Tito prosequendi operis partes, tanquam Evangelistae, 
mandaverat. Apparet autem ex hac epistola, statim post discessum 
Pauli Satanam incubuisse non tantum, ut perverteret Ecclesiae re- 
gimen, sed ut doctrinam quoque corrumperet. Erant, qui per am- 
bitionem emergere cuperent in Pastorum ordinem; pravis illorum 
studiis quia non obsequebatur Titus, male apud plerosque audiebat. 
Erant rursum ex Iudaeis, qui Legis Mosaicae praetextu multas nu- 
gas ingerebant; tales vero cupide et multo cum favore audiebantur. 
Hoc itaque consilio scribit Paulus, ut Titum sua auctoritate armet 
ad tantum onus sustinendum. Neque enim dubium est, quin secure 
a quibusdam contemptus fuerit, quasi unus quilibet ex vulgo Pa- 
storum. Fieri etiam potest, ut de eo volitarent querimoniae, ipsum 
plus sibi arrogare, quam fas esset, quod Pastores non reciperet nisi 
suo iudicio probatos. Hinc colligere licet, Paulum non tam priva- 
tim scripsisse Tito, quam publice Cretensibus. Neque enim proba- 
bile est, Titum reprehendi, quod nimia facilitate indignos eveheret 
ad episcopatum, velilli, tanquam rudi et novitio, praescribi, quo 
doctrinae genere instituere populum debeat; sed quia iustus illi ho- 
nor non habebatur, Paulus suam ei personam imponit tam in crean- 
dis Ministris, quam in tota Ecclesiae administratione. Quia multi 
stulte aliam, quam traderet, doctrinae formam appetebant: hanc 
Paulus aliis repudiatis solam approbat, ac pergere, sicuti coepit, 
hortatur. Primum ergo docet, quales eligere Ministros oporteat. 
Inter alias dotes vult sana doctrina instructum esse, qua resistat ad- 
versariis, Hac occasione perstringit Cretensium mores, peculiariter 
tamen ludaeos notat, qui in ciborum discrimine aliisque externis 
sanctitatem locabant.  Refellendis eorum ineptiis vera pietatis et 
Christianae vitae exercitia opponit. Et quo propius urgeat, quae 
singulis vocationibus conveniant officia, describit. His Titum iubet 
sedulo et assidue insistere, simulque rursum alios admonet, ne au- 
diendo fatigentur, atque huuc redemptionis et salutis per Christum 
partae finem esse docet. Quod si quis contentiosus reclamet, vel 
obtemperare renuat, illum iubet omitti, Nunc videmus, non aliud 
spectare Paulum, quom ut Titi causam suscipiat, illique ad peragen- 
dum Domini opus adiutricem porrigat manum. 

EPISTOLAM PAULI AD TITUM 
IOH. CALVINI 


COMMENTARIUS. 


CAP. I. 


1. Pocos servus Dei, Apostolus autem lesu Christi, se- 
cundum fidem electorum Dei et agnitionem veritatis eius, quae 
Secundum pietatem est, 2. In spe (vel propter spem) vitae 
aeternae, quam promisit is, qui mentiri non potest, Deus, 
` ante tempora saecularia; 3. Manifestavit autem propriis 
temporibus sermonem suum (vel per sermonem) in praedica- 
tione, quae mihi commissa est secundum ordinationem Ser- 
vatoris nostri Dei: 4. Tito germano filio, secundum com- 
munem fidem, gratia, misericordia, pax a Deo Patre et Do- 
mino lesu Christo Servatore nostro. 


1. Servus Dei. Indicat tam longa et accurata Apostolatus com- 
mendatio Ecclesiae magis quam unius Titi habitam a Paulo rationem. 
Nam eius Apostolatus extra controversiam apud Titum erat. Solet 
autem Paulus suae vocationis elogia praedicare ad auctoritatem sibi 
asserendam. Itaque ut affectos esse videt, quibus scribit, ita mul- 
tus est in se ornando, vel parcus. Hic quoniam illi propositum est, 
in ordinem eos cogere, qui se proterve eíferebant, ideo magnifice 
Apostolatum suum extollit. Scribit ergo non quae Titus in cubiculo 
solus legat, sed quae proferat in publicum, Primo se Dei servum 
appellat; deinde ministerii sui speciem addit, nempe quod sit Chri- 
sti Apostolus. Sunt enim varii gradus inter Dei servos. Sica ge- 
nere ad speciem descendit. Tenendum etiam memoria est, quod 
alibi dixi, Servi nomen hic aliud sonare quam communem subiectio- 
nem, qualiter servi Dei vocantur omnes fideles; sed accipi pro mini- 
stro, cui certum aliquod munus iniunctum est. Quo sensu olim 
Prophetae hoc titulo insigniebantur, et Christus ipse Prophetarum 
caput: Ecce servus meus, elegi eum. Sic David Regiae dignitatis 
intuitu servum Dei se nominat. Fortassis etiam propter ludaeos 
servum Dei se praedicat, quoniam solebant opposita Lege extenuare 
eius fidem. Ergo ita vult haberi Christi Apostolus, ut tamen glo- 
rietur, se Deo aeterno servire. Ita haec duo elogia non modo inter 
se conciliat, sed nexu individuo coniuncta esse docet. Secundum 
fidem. Si quis de eius Apostolatu dubitet, optima ratione fidem illi 
conciliat, ipsum cum salute electorum Dei coniungens, ac si dice- 
ret: Mutuus est inter meum Apostolatum et fidem electorum Dei 
consensus, quare illum nemo nisi reprobus et a recta fide alienus 
réiiciet. Electos porro intelligit non modo qui tunc erant super- 
stites, sed quicunque fuerant ab initio mundi, Significat enim, nul- 
lam.se doctrinam afferre, quae non congruat cum fide Abrahae et 
omnium Patrum. Ita si quis hodie Pauli haberi vult successor, eius- 
dem se doctrinae ministrum probet necesse est. Sed in his verbis 
tacita quoque antithesis inclusa est, ne quid Evangelio deroget mul- 

torum incredulitas et contumacia. Nam tunc infirmos (ut hodie) 
scandalum hoc valde turbabat, quum eorum, qui se Ecclesiae titulo 
venditabant, maior pars puram Christi doctrinam respueret. Quare 
Paulus, licet promiscue Dei nomen omnes iactent, plurimos ex 
turba illa reprobos esse docet, quemadmodum alibi tradit (Rom. 
9,7.), non omnes, qui genus ducunt ab Abraham secundum carnein, 
esse legitimos Abrahae filios. Et agnitionem. Copulam hic exe- 
geticae particulae loco positam accipio: Nempe vel Scilicet, Expo- 
nit enim, qualis sit illa fides, cuius meminit, quanquam non est 
plena eius definitio, sed descriptio ad loci praesentis circumstan- 
tiam accommodata, Suum enim Apostolatum ut ab omni impostura 
et errore asserat, nihil continere testatur nisi certam et comper- 
tam veritatem, qnae homines ad purum Dei cultum instituat. Sed 
quia singulis verbis inest suum pondus, sigillatim excutere operae 
pretium est. Primum quum fides agnitio nominatur, non ab opi- 
nione discernitur tantum, sed ab informi illo Papistarum figmento. 
Fidem enim implicitam commenti sunt omni intelligentiae luce va- 
cuam. At Paulus dum istud fidei quasi proprium assignat, verita- 
tem cognoscere, nullam certe absque notitia esse fidem, palam 
ostendit, Et in nomine Veritatis melius exprimitur certitudo, quam 
exigit fidei natura, Neque enim fides probabili ratione contenta est, 
nisi verum ipsum teneat. Porro non de qualibet veritate hic loqui- 
tur, sed de coelesti doctrina, quae humanae mentis vanitati oppo- 
nitur. Nam sicuti per illam se nobis Deus patefecit, ita sola hoc 
honore digna est, sicuti passim Scriptura tribuere illi solet: loh. 
16,13.: Et Spiritus vos ducet in omnem veritatem; idem 17, 17.: 
Sermo tuus veritas est; Galat. 8, 1.: Quis vos fascinavit, ut non 
obediatis? Coloss. 1, 5.: Audito sermone veritatis, Evangelio Filii 
Dei; I. Timoth. 2,4.: Vult omnes ad agnitionem veritatis pervenire; 
et3,15.: Ecclesia columna est et firmamentum veritatis, Breviter 
veritas ista recta est ac sincera Dei cognitio, quae nos ab omni er- 
rore mendacioque liberat. Quo maiore apud nos in pretio esse de- 
bet, quando nihil miserius est, quam tota vita instar pecudum er- 
rare, Quod sequitur Secundum pietatem veritatem, de qua loquutus 
fuerat, specialiter restringit; simul tamen a fructu vel a fine com-. 
mendat doctrinam Pauli, quia non alio spectet, quam ut rite Deus 
colatur, puraque vigeat inter homines religio. Quo suam doctri- 
nam ab omni profanae curiositatis nota vindicat, sicuti Actor. 24, 10. 
coram Felice, et deiude coram Agrippa facit, capite 26, 1. Nam 
quum merito piis suspectae adeoque odiosae esse debeant superva- 
Cuae omnes quaestiones, quae ad aedificationem non faciunt: haec 
sola est legitima doctrinae commendatio, quod ad reverentiam et 
timorem Dei nos instituat, Atque hinc etiam monemur, ut quisque 
in pietate optime profecit, ita optimum esse Cliristi discipulum, 
sicut is demum verus theologus censendus est, qui in timore Dei con- 
scientias aedificat. Quod addit In spe vitae aeternae, non dubium 
est, quin causam notet; id enim Graecis significat èni. Ideo ver- 
tere licebit: Propter spem, aut Super spe. Nam a meditatione vi- 
tae coelestis incipit et vera religio, et pietatis studium, sicuti (Co- 
loss. 1, 5.) Colossensium fidem et caritatem laudans earum causam 
et fundamentum statuit spem in coelis repositam. Sadducaei enim 
et qui spém nostram in je mundo includunt, quicquid simulent, 
nihil possunt quam contemptum Dei inducere, dum homines in pe- 
cudum conditionem aggregant. Proinde bono doctori hoc semper 
propositum esse debet, ut homines e mundo abductos in cocli ad- 
spectum convertat, Fateor quidem, Dei gloriam nobis pluris esse 
debere quam salutem nostram; verum hoc minime nunc agitur, 
utrum dignitatis ordine praecedat. Tantum dico, nunquam homi- 
nes vere Denm quaerere, nisi ad eum pervenire confidant, ideoque 

ad pietatem nunquam animum adiicere, nisi de spe coelestis vitae 
edoctos. 

2. Quam promisit Deus., Quoniam Augustinus aeterna pro sae- 
cularibus tempora hic legebat, multum se torquet in temporum 
aeternitate, nisi quod aeterna tandem exponit, quae omnem anti- 
qüitatem superant. In sensu vero ipse et Hieronymus et alii con- 
sentiunt, quod Deus ante mundi creationem statuerit salutem dare, 
quam nunc per Evangelium: manifestavit. Ita Promittendi verbo 
abusus esset Paulus pro Decernere, siquidem ante homines natos 
nemo erat, cui promitteret. Ego sicuti non reiicio hanc expositio- 
nem, ita dum omnia propius expendo, aliter sentire cogor, nempe 
quod a multis retro saeculis vita aeterna hominibus promissa fuerit, 
neque iis modo, qui tunc vivebant, sed in nostra quoque aetate. 
Neque enim soli Abrahae consulit Deus, quum dicit: In semine tuo 
benedicentur omnes Gentes (Genes. 22, 18.), sed posteros omnes re- 
spicit. Nec obstat, quod secundae ad Timoth. epist. primo capite da- 
tam fuisse salutem dicit ante tempora saecularia diverso sensu. Ea- 
dem enim nihilominus est verbi significatio utroque loco. Nam 
quum «iv Graecis continua sit temporis series ab initio ad finem 
usque mundi, illic Paulus datam vel ordinatam fuisse salutem ele- 
ctis Dei tradit, antequam fluere coeperint tempora. Hic vero quia 
de promissione tractat, non omnia saecula comprehendit, ut nos 
abducat extra mundi creationem; sed docet, multa saecula prae- 
teriisse, ex quo salus fuit promissa. Si quis brevius malit, Saecu- 
laria tempora pro saeculis ipsis accipere licet, Sed quoniam prius 
aeterna Dei electione data fuit salus quam promissa: ideo in loco illo 
epistolae ad Timotheum prior omnibus saeculis donatio statuitur, et 
ita subaudienda est nota universalis, Hic vero nihil aliud significat 
quam promissionem longo saeculorum ordine antiquiorem esse, quia 
statim a condito mundo coepit, Eodem sensu ad Rom. capite 1, 2. 
Evangelium, quod suscitato demum ex mortuis Christo publicari de- 
buit, promissum in Scripturis per Prophetas fuisse docet. Pluri- 
mum enim a praesenti gratiae exhibitione differt Patribus facta olim 
promissio. Qui: mentiri non potest.  Epithetum &wyevós;g non tam 
ornando Deo, quam fidei nostrae confirmandae additum est. Et 
certe quoties de salute nostra agitur, nobis in mentem venire debet, 
eius verbo fundatam esse, qui nec fallere potest nec mentiri, imo 
haec unica est totius religionis comprobatio, immutabilis Dei 
veritas. 

3. Manifestavit autem. Erat quidem iam haec aliqua manife- 
statio, quum olim Deus per Prophetas suos loquutus est; sed quia 
palam adventu suo exhibuit Christus, quae illi obscure praedixe- 
rant, deinde Gentes in foederis societatem adscitae fuerunt: hoc 
sensu nunc manifestum esse dicit Paulus, quod prius tamen aliqua 
ex parte ostensum fuerat. Tempora propria idem hic significant, 
quod ad Galat. 4, 4. Plenitudo temporum. Admonet enim, hoc ma- 
xime opportunum agendi fuisse tempus, quum Domino agere pla- 
cuit, ut hominum temeritati ocpurrat, qui semper inquirere au- 
dent, cur non citius, cur potius hodie quam cras. Ergo ne praeter 
modum simus curiosi, tempora in manu arbitrioque Dei sic posita 
esse docet, ut nihil non ordine ac tempestive agere censendus sit. 
Sermonem suum. Vel subaudienda est praepositio Per (quod Graecis 
non est insolens) vel sermonem vocat Christum, nisi forte aliquid 
subaudire placeat, sententiae implendae causa. Mihi secunda ex- 
positio , nisi quod paululum coacta est, alioqui non displiceret, Sic 
Iohannes initio suae epistolae (I. Iohann. 1, 1.): Quod audivimus, 
quod vidimus oculis nostris, quod manus nostrae contrectarunt de 

, sermone vitae, et vita manifestata est. [taque praefero, quod sim- 
plicius est, Deum vitam per sermonem, manifestasse, vel sermonem 

de vita manifestasse per Evangelii praedicationem. — Praedícatio, de 
qua loquitur, est Evangelium promulgatum, ut certe hoc praeci- 
puum est, quod illic audimus , Christum nobis dari, et in eo vitam. 
Porro quia non omnes promiscue ad tantum munus sunt idonei, nec 
se quisquam ingerere debet: vocationem suam pro more asserit. 
Ubi discendum est, quod saepe alias monuimus, nemini deberi ho- 
norem, nisi qui se divinitus institutum probaverit. Nam et Satanae 
ministri fastuose a Deo se vocatos esse iactant; sed nulla corum di- 
ctis fides constat. Paulus autem nonnisi rem notam et testatam pro- 
fert, quoties suae vocationis meminit. Praeterea ex hoc loco elici- 
mus, quorsum Apostoli creati sunt, nempe Evangelii promulgandi 
causa, ut alibi (I. Cor. 9, 16.): Vae mihi nisi evangelizem; dispen- 
satio enim mihi credita est. Quare.qui mutas personas in otio et de- 
liciis agunt, plus quam impudenter se iactant illorum successores. 
Servatoris nostri. Idem Patri et Christo epithetum accommodat, ut 
certe uterque servator est, sed diversa ratione; ideo enim servator 
Pater, quia Filii sui morte nos redemit, ut vitae aeternae heredes 
efficeret; Filius autem , quia sanguinem suum interposuit pignus ac 
pretium salutis nostrae. Ita nobis a Patre salutem attulit Filius, 
Pater vero per Filium contulit. 

4. Filio secundum communem fidem. Hinc constat, quo sensu 
dicatur spiritualiter gignere minister Verbi, quos in Christi obedien- 
tiam adducit, nempe ut simul ipse gignatur. Patrem se Titi facit 
Paulus fidei respectu; verum mox addit, hanc fidem ambobus esse 
communem, ut eundem ambo in coelis Patrem ex aequo habeant. 
Quare Deus de iure suo nihil minuit, quum Patres spirituales se- 
cum appellat, quorum ministerio regenerat, quos vult, sicuti per 
se hi nihil agunt, sed ex Spiritus efficacia duntaxat. Reliqua ex 
superioribus epistolis petenda erunt, ac praesertim ex priore ad 
Timotheum. 


5. Huius rei gratia reliqui te in Creta, ut, quae desunt, 
pergas corrigere, et constituas oppidatim Presbyteros, quàm 
admodum tibi ordinavi, 6. Si quis est a crimine immunis, 
unius uxoris vir, liberos babens fideles, non infames ob la- 
Sciviam , non immorigeros. 


5, Huius rei gratia. Hoc exordium clare demonstrat, Titum 
non tam admoneri sua causa, quam commendari apud alios, ne quis 
eum impediat. Testatur enim Paulus, se illi mandasse suas vices: 
quare ut Apostoli vicarium agnosci ab omnibus, et reverenter ex- 
cipi convenit. Nam quia Apostolis nulla certa statio erat assignata, 
sed Evangelii per totum orbem spargendi munus iniunctum: ideo 
quum ex urbe aut regione una se in aliam conferrent, subrogare in 
suum locum solebant idoneos homines, quorum opera absolveretur, 
quod inchoatum erat. Sic Paulus se Ecclesiam Corinthiorum fun- 
dasse praedicat; alios vero esse architectos, qui superaedificare de- 
beant, hoc est, aedificium promovere. Hoc quidem in omnes Pasto- 
res competit, quoniam semper incrementis et profectu opus habe- 
bunt Ecclesiae, quamdiu mundus durabit. Sed ultra ordinarium 
Pastorum munus cura Ecclesiae constituendae Tito mandata erat. 
Pastores enim constitutis iam Ecclesiis et in aliquem ordinem for- 

tis praefici solent; Titus vero plus quiddam oneris sustinebat, 
nempe ut Ecclesiis pondum rite compositis formam daret, ut cer- 
tam politiae rationem una cum disciplina constitueret. Iacto enim 
fundamento discesserat Paulus; proinde Titi partes erant, opus in 
superficiem attollere, ut iusta structurae proportio exstaret. Hoc 
vocat corrigere, quae adhuc desunt. ^ Neque enim tam facile est 

opus Ecclesiae aedificatio, ut statim ad summum perduci queat. 
Quamdiu in Creta fuerit Paulus, incertum est; aliquantum tamen 
temporis illic transegerat, fidelem impenderat operam erigendo 
Christi regno. Non deerat summa peritia, quanta in homine pot- 
est inveniri, laborando erat indefessus; opus tamen fatetur se rude 
ac mutilum reliquisse. Hinc apparet difficultas, et nos hodie ex: 
perimur, non unius anni vel duorum esse laborem, collapsas Eccle 
sias in mediocrem statum restituere, Quare qui per annos complu- 
res assidue progressi-sunt, adhuc ad multa corrigenda intentos esse 
oportet. Porro operae pretium est, notare Pauli modestiam , qui 
libenter ab alio absolvi patitur, quod lpse inchoavit. Et quidem 
quum ipso longe inferior esset Titus, non recusat eum habere èna- 
voojotj/, qui operi suo extremam manum imponat. Sic affecti esse 
debent pii doctores, ut non ambitiose quisque ad se trahat omnis, 
sed alii alios certatim iuvent, et quisquis maiore successu laborave- 
rit, reliqui gratulentur potius, quam invideant. Neque tamen cor- 
rigi voluit Paulus, quae ipse vel inscitia, vel oblivione, vel incuria 
omiserat; sed quae per temporis brevitatem exsequi non potuerat, 
Denique eam correctionem Tito iniunxit, qua fuisset ipse perfun- 
ctus, si in Creta diutius stetisset, non variando, non mutando quic- 
quam, sed, quod deerat, addendo, quia non fert operis difficultas, 
ut simul uno die omnia. Constituas oppidatim. Hoc in spirituali 
aedificio fere ʻa doctrina secundum est, Pastores creari, qui Ecele- 
siae gubernandae curam habeant. Ideo prae aliis eius mentionem 
hic Paulus facit. Diligenter hoc notandum, non posse incolumes 
stare Ecclesias sine Pastorum ministerio: proinde ubicunque fuerit 
aliquod plebis corpus, illic praeficiendum esse Pastorem. Neque 
tamen singulis oppidis singulos attribuit Pastores, ita ut nullus lo- 
cus plus uno habeat; sed nullas urbes vult Pastoribus destitui. Pres- 
byteros vel seniores satis notum est non ab aetate dici, utpote quuni 
in eum ordinem interdum iuvenes legerentur, sicuti Timotheus, 
Verum hoc omnibus linguis semper receptum fuit, sic vocari ho- 
noris causa omnes gubernatores. Quum autem duplices fuisse pres- 
byteros, ex priore ad Timotheum epistola colligamus: contextus 
statim ostendet, hic non alios quam Doctores intelligi, hoc est, qui 
ad docendum ordinabantur, quia eosdem mox vocabit Episcopos. 
Sed videtur nimium Tito permittere, dum iubet, eum praeficere 
omnibus Ecclegiis ministros. Haec enim fere regia esset potestas; 
deinde hoc modo et singulis Ecclesiis ius eligendi, et Pastorum col- 
legio iudicium tollitur, id vero esset totam sacram Ecclesiae admi- 
nistrationem profanare. Verum responsio facilis est, non permitti 
arbitrio Titi, ut unus possit omnia et quos voluerit Episcopos Ec- 
clesiis imponat; sed tantum iubet, ut electionibus praesit tanquam 
moderator, sicuti necesse est, Haec loquutio satis trita est. Sic di- 
citur Consul, aut Interrex, aut Dictator Consules creasse, qui co- 
mitia eligendis illis habuit. Sio quoque de Paulo et Barnaba loqui- 
tur in Actis Lucas (Act. 14, 23.): non quod soli praeficerent, quasi 
pro imperio, Pastores Ecclesiis nec probatos nec cognitos; sed 
quia idoneos homines, qui a populo electi vel expetiti fuerant, or- 
dinarent. Discimus quidem ex hoc loco, non eam fuisse tunc aequa- 
litatem inter Ecclesiae ministros, quin unus aliquis auctoritate et 
consilio praeesset; nihil tamen hoc ad tyrannicum et profanum col- 
lationum morem, qui in Papatu regnat. Longe enim diversa fuit 
Apostolorum ratio. E 

6. Si quis a crimine imm, Ne quis Tito succenseat, quasi ni- 
mium sit morosus aut severus quosdam repellendo , totam in se ìn- 
vidiam Paulus transfert. Se enim ita diserte mandasse pronuntiat, 
ne quis admittatur, nisi qualem hic describit, Ergo sicuti nuper 
Titum praefectum a se moderatorem creandis Pastoribus fuisse te- 

status est, ut hoc illi ius concederetur ab aliis: ita nunc, quid prae- 
scripserit, narrat, ne malorum calumniis vel imperitorum invidiae 
exposita sit eius severitas, Caeterum quia locus hic quasi in tabula 
imaginem legitimi Episcopi nobis depingit, diligenter observandus 
est. Quia tamen, quae hic habentur, in priore ad Timotheum epi- 
stola omnia fere exposui, nunc leviter attingere satis fuerit. 4»éy- 
ziytov. intelligit, non qui ab omni vitio sit immunis (talis enim in- 
veniri nemo usquam posset), sed qui nulla infamia notatus sit, quae 
illi auctoritatem deroget. Vult ergo integrae esse existimationis. 
Cur iubeat unius uxoris maritum esse, in priore ad Timoth. epist. di- 
ximus. Trita adeo inter ludaeos polygamia erat, bt prava consuetudo 
in legem propemodum versa esset. Si quis duas, priusquam Christo 
nomen dedisset, uxores duxerat, eum cogere ad alteram repudian- 
dam fuisset inhumanum: itaque quod alioqui vitiosum erat, tolera- 
bant Apostoli, quia corrigere non poterant. Et qui se iam implica- 
verant multiplici coniugio, etiamsi retenta unica uxore poeniten- 
tiam suam testari parati essent: dederant tamen intemperantiae suae 
signum, quod posset eorum famae notam aliquam inurere. Perinde 
est igitur, ac si iuberet Paulus eos eligi, qui pudice matrimonium 
coluerint contenti singulis uxoribus, arceret autem eos, quorum 
libido in plures uxores grassata fuerit. Interea vero qui defuncta 
uxore alteram iam caelebs inducit, nihilominus unius uxoris mari- 
ius censeri debet. Non enim eligendum docet, qui fuerit maritus 
unius uxoris, sed qui sit. Liberos habens fideles. Quum pruden- 
tia et gravitas requiratur in Pastore, eius specimen in familia spe- 
ctari convenit, Nam qui domum suam regere non potest, quomodo 
regendae Ecclesiae par erit? deinde non ipsum modo Episcopum 
prohro carere, sed totam domum quasi honestae et castae discipli- 
nae speculum esse oportet. Ideo ad Timotheum non minus accurate 
uxoribus praecipit, quales esse debeant. Primum vero hic in libe- 
ris requirit , ut sint fideles, unde appareat, in sana pietatis doctrina 
et timore Domini esse educatos. Secundo, ne sint profusi in luxum, 
ut hinc- quoque agnosci queat temperans et frugalis educatio. Ter- 
tio, ne sint immorigeri, quia vix populum freno disciplinae con- 
tineret, qui a liberis nullam reverentiam vel subiectionem potest 
impetrare. 1 


, 7, Oportet enim Episcopum esse a crimine immunem, 
tanquam Dei oeconomum, non praefractum, non iracun- 
dum, non vinosum, non percussorem, non turpiter lucro 
deditum; ` 8. Sed hospitalem, studiosum benignitatis, tem- 
jene. iustum, sanctum, moderatum, 9. 'lenacem fide- 
is sermonis, qui secundum doctrinam est, ut potens sit 
et exhortari per doctrinam sanam, et contradicentes con- 
vincere. 


7. Oportet Episcopum. Iterum repetit, eos, qui ad episcopa- 
tum adspirant, debere illaesam famam afferre, idque ratione con- 
firmat, quia, quum Ecclesia sit domus Dei, quisquis eius guberna- 
tioni praeficitur, veluti oeconomus Dei constituitur. Atqui male 
audiret inter homines, qui oeconomum assumeret probrosum et ad- 
versae famae: longe ergo magis indignum et minus tolerabile, Dei 
familiae tales imponi praefectos. Nomen Dispensatoris, quod Eras- 
mus ab Antiquo interprete positum retinuit, minime exprimit Pauli 
mentem. Nam quo maior in habendo delectu adhibeatur cura, hoc 
tam honorifico encomio episcopatum ornat, quod sit praefectura 
domus Dei, sicuti ad Timotheum (I. Tim. 3, 15.): Ut scias, quo- 

modo te versari oporteat in domo Dei, quae est Ecclesia Dei vivi, 
columna et firmamentum veritatis. Porro locus hic abuude docet, 
nullum esse Presbyteri et Episcopi discrimen, quia nunc secundo 
nomine promiscue appellat, quos prius vocavit Presbyteros. Imo 
idem prosequens argumentum utrumque nomen indifferenter eodem 
sensu usurpat, quemadmodum et Hieronymus tum hoc loco, tum in 
epistola ad Evagrium annotavit. Atque hinc perspicere licet, quanto 
plus delatum hominum placitis fuerit, quam decebat, quia, abro- 
gato Spiritus sancti sermone, usus hominum arbitrio inductus prae- 
valuit, Mihi quidem non displicet, quod statim ab Ecclesiae pri- 
mordiis receptum fuit, ut singula Episcoporum collegia unum ali- 
quem moderatorem habeant; verum nomen officii, quod Deus in 
commune omnibus dederat, in unum solum transferri, reliquis spo- 
liatis, et iniurium est et absurdum. Deinde sic pervertere Spiritus 
sancti linguam , ut nobis eaedem voces aliud , quam voluerit, signi- 
ficent, nimis profanae audaciae est. Non praefractum. Hoc vi- 
tium in Episcopo non abs re damnat, cuius officium est, non tan- 
tum comiter eos, qui ultro accedunt, excipere, sed etiam allicere, 
qui se subducunt, ut omues pariter Christo adducat. Atqui «bc- 
dex (ut quadam ad Dionem epistola inquit Plato) zzc 2onuíag don 
E£)vouoc, hoc est, pertinacia, dum sibi quispiam nimium addictus 
est, contubernalis est solitudinis, Societas enim et amicitia foveri 
nequit, ubi quispiam ita sibi placet, ut aliis cedere ac se accommo- 
dare renuat. Et certe omnis «i9&dgc, simulac se occasio dederit, 
statim fiet schismaticus, Unde apparet, quam noxia sit pestis, quae 
dissidiis Ecclesiam lacerat. Huic autem vitio primum docilitas, et 
deinde erga omnes comitas et modestia opponitur, Neque enim un- 
uam bene docebit Episcopus, qui non paratus sit etiam discere. 

elebratur ab Augustino Cypriani sententia; Tam patienter discat, 
quam scienter doceat. Deinde opus saepe habent consilio et moni- 
tionibus Episcopi; si recusent moneri, si sana consilia respuant, 
subinde cum magna Ecclesiae iactura praecipites ruent. Remedium 
ergo his malis est, ne sibi sapiant. ıldy«ðov vertere malui studiò- 
sum benignitatis, quam cum Erasmo: bonarum rerum. Hanc enim 
virtutem cum hospitalitate Paulus avaritiae et sordibus opponere 
videtur. Justum vocat, qui innocenter versatur inter homines. 
Sanctitas ad Deum respectum habet. Nam et Plato duo haec sic 
distinguit. 

9. Tenacem etc. Haec vero prima dos est Episcopi, qui pro- 
prie docendi causa eligitur, quando aliter regi non potest [eclesia 
quam Verbo. Fidelem sermonem vocat puram et ore Dei proditam 
doctrinam. Eius tenacem vult esse Episcapum, ut non modo probe 
sit institutus, setl constantem in ea asserenda se gerat. Sunt enim 
quidam leves, qui facile in varia doctrinae genera traduci se sinunt; 
alii vel metu franguntur, vel moventur alia occasione, ut veritatis 

atrocinium deserant. Eositaque eligi Paulus iubet, qui veritatem 

ei utroque brachio amplexi et mordicus tenentes nunquam sibi 
excuti patiantur, aut ab ea divelli possint. Et certe nihil illa, quam 
dixi, levitate periculosius est, ubi fixo pede non haeret Pastor in 
ea doctrina, cuius invictus assertor esse debuerat. In summa, non 
tantum requiritur in Pastore eruditio, sed tale doctrinae purae stu- 
dium, utab ea nunquam discedat. Sed quid sibi vult secundum do- 
ctrinam? nempe qui in Ecclesiae aedificationem sit utilis, Quic- 
quid enim nullo cum pietatis fructu discitur ac scitur, Doctrinae 
nomine censere Paulus non solet; quin potius speculationes omnes, 
quae nihil utilitatis afferunt, quamlibet alioqui sint acutae, vanita- 
tis damnat. Sic ac Rom. cap. 12,7.: Qui docet, id faciat in do- 
ctrina, hoc est, prodesse auditoribus studeat. In summa, hoc pri- 
mum est, ut sanae doctrinae scientia instructus sit Pastor; alterum 

vero, ut firma animi constantia eius confessionem ad extremum us- 
que retineat; tertium, ut suam docendi rationem aedificando ac- 
commodet, nec ambitiose volitet per argutias frivolae curiositatis, 
sed solidum duntaxat Ecclesiae profectum quaerat, Ut potens sit. 
Duplex esse vox Pastoris debet, altera ovibus colligendis, altera ar- 
cendis fugandisque lupis et furibus. Utramque facultatem Scriptura 
suppeditat. Nam qui probe in ea fuerit exercitatus, tam ad regen- 
dos dociles sufficiet, quam ad hostes veritatis refellendos. Hunc du- 
plicem Scripturae usum Paulus notat, quum dicit, Ut potens sit ez- 
hortari et adversarios convincere, Atque hinc discimus, primum 
quaenam vera sit Episcopi scientia, deinde in quem usum confe- 
renda sit. Vere sapit Episcopus, qui rectam fidem tenet; rite scien- 
tia sua utitur, dum ad populi aedificationem eam accommodat, Et 
hic est insigne verbi Dei encomium, dum non ad regendos modo 
dociles, sed frangendam hostium pervicaciam sufficere praedicatur. 
Et certe ea est patefactae a Domino veritatis potentia, ut facile ad- 
versus mendacia orgnia praevaleat. Eant nunc Papales Episcopi, et 
Apostolorum successione glorientur, quorum bona pars adeo ex- 
,pers est omnis doctrinae, ut inscitiam dignitatis suae non minimam 
partem esse ducant. 


10. Sunt enim multi immorigeri et vaniloqui et mentium 
seductores, maxime qui sunt ex Circumcisione, 11. Qui- 
bus oportet obturare os, qui totas domos subvertunt, do- 
centes, quae non oportet, turpis lucri gratia. 12. Dixit 
quidam ex ipsis, proprius eorum propheta, Cretenses sem- 
per mendaces, malae bestiae, ventres pigri. 18. Testimo- 
nium hoc est verum. 


10. Sunt autem, Postquam communem regulam praescripsit, 
quae ubique observanda est ; quo tamen ad eam servandam magis in- 
tentus sit Titus, peculiarem necessitatem illi proponit, quae urgere 
ipsum prae aliis debeat. Admonet enim, illi negotium esse cum 
multis refractariis et indomitis capitibus, multos esse ventosos et 
vana garrulitate inflatos, multos impostores; deligendos proinde ex 
opposito esse duces, qui ad resistendum idonei sint ac bene instru- 
cti. Nam si filiis huius saeculi pericula, curam ac vigilantiam au- 
gent: turpe esset, dum omnia molitur Satan, nos quasi rebus paca- 
tis securos torpere. Immorigeri. Pro quo Vetus interpres reddi- 
dit Inobedientes; Erasmus Intractabiles. Significat autem eos, qui 
in ordinem se cogi non sustinent, ac subiectionis iugum excutiunt. 
Vaniloguos appellat non falsorum dogmatum auctores, sed qui am- 
bitiosae ostentationi dediti, inanes tantum argutias sectantur. Ma- 
Tei040yí« enim utili ac solidae doctrinae opponitur. Itaque frigidas 
omnes speculationes et nugatorias comprehendit, quae meris tan- 
tum ampullis turgent, quum ad pietatem timoremque Dei nihil con- 
ducant, qualis est hodie in Papatu tota scholastica theologia. Eos- 
dem tamen simul vocat mentium seductores, nisi malis de diversis 
accipere; sed ego eosdem puto designari, quia eiusmodi nugarum 
magistri suis illecebris mentes hominum demulcent et quasi incan- 
tant, ne amplius admittant salubrem doctrinam. Dicit eos maxime 
esse ex ludaeis, quia magni interest, ab omnibus tales pestes co- 
gnosci. Neque enim audiendi sunt, qui parcendum paucorum fa- 
mae causantur, ubi agitur magnum totius Ecclesiae periculum. Et 
eo nocentior erat gens illa, quae se aliis propter generis sanctita- 
tem praeferebat. Haec igitur ratio est, cur acrius Iudaeos Paulus 
vexet, ut illis adimat nocendi facultatem. 

11. Quibus oportet obturare os. Ergo in excubiis esse decet bo- 
num Pastorem, ne pravas ac noxias doctrinas serpere tacitus sinat, 
neve improbis moram concedat eas spargendi. Sed quaeritur, qui 
fieri possit, ut obstinatos et praefractos tacere cogat Episcopus. 
Neque enim tales, utcunque ratione victi sint, tamen conticescunt; 
imo saepe, quo apertius convicti sunt ac fracti, redduntur petulan- 
tiores. Praeterquam enim quod crescit et accenditur malitia, ad 
impudentiam se prostituunt. Respondeo, ubi verbi Dei gladio pro- 
strati, ac vi veritatis confusi fuerint, posse illis ab Ecclesia impe- 
rari silentium ; quod si pergant, saltem a fidelium consuetudine ar- 
ceri posse, ne quis illis ad nocendum aditus pateat;. quanquam ob- 
struere os simpliciter accipit Paulus pro refellere ipsorum vanilo- 
quentiam, utcunque nullum obstrependi finem faciant. Nam qui 
verbo Dei convictus est, quicquid obloquatur, non habet, quod 
dicat. Totas domos subvertunt. Si unius hominis fides subverte- 
retur, quia agitur de exitio animae unius Christi sanguine redem- 
ptae, mox se accingere deberet Pastor ad resistendum: quanto ita- 
gue minus tolerabile est, videre totas domos subverti? Modum sub- 
versionis designat, quia doceant, quae non oportet. Unde colligere 
licet, quam periculosa res sit, vel minimum a sana doctrina defle- 
ctere. . Neque enim palam impia fuisse dogmata pronuntiat, quibus 
multorum fidem subverterint; sed quasvis corruptelas intelligere 
possumus, quum a studio aedificationis receditur. Ita est sane: in 
hac tanta carnis infirmitate plus quam proclive est labi: unde fit, ut 
cito ac facile destruat Satan per suos ministros, quod magno et 
diuturno labore pii Doctores erexerant. Fontem etiam mali indicat, 
turpis lucri cupiditatem, quo admonet, quam exitiosa sit pestis in 
doctoribus. Simul enim atque se ad quaestum prostitunnt, necesse 
est, ut se componant ad hominum gratiam et obsequium.. Hinc pro- 
tinus sequitur purae doctrinae adulteratio. 


12. Proprius eorum propheta. Non dubito, quin hic sit Epi- 
menides, qui Cretensis erat. Nam quum ex ipsis fuisse dicit, et 
proprium. eorum prophetam, significat procul dubio fuisse gentilem 
Gretensium. Cur prophetam appellet, ambigitur. Quidam ratio- 
nem afferunt, quia liber, unde sumpsit hoc testimonium Paulus, 
inscriptus sit neg yoncuó». . Alii ironice Paulum loqui putant, qui 
talem ipsis prophetam assignet, dignum scilicet ea gente, quae Dei 
servos audire renuit, Sed quum Poetae interdum Graecis prophetae 
dicantur, quemadmodum apud Latinos vates: simpliciter pro do- 
ctore hic accipio. Hinc autem appellatio (ut videtur) orta est, quod 
semper habiti sunt genus Psov za? àyJovowotixóv. Unde et Adiman- 
tus apud Platonem 2. de republ., postquam vocavit Poetas Deorum 
filios, addit, eorum quoque factos fuisse prophetas. Quare mihi 
videtur Paulus ad communem usum sermonem accommodare. Nec 
refert, qua occasione Epimenides suos conterraneos vocet meyda- 
ces, nempe quia Iovis sepulcrum habere iactent; sed quoniam Poeta 
ex trita et veteri fama istud sumit, Apostolus tanquam proverbiale 
aliquod dictum citat. Si versum Latinum Graeco respondentem ha- 
bere placet, sic non incommode reddetur: 


Mendax, venter iners, semper mala bestia Cres est. 


Caeterum colligimus ex hoc loco, superstitiosos esse, qui ex profa- 
nis scriptoribus nihil mutuari audent. Nam quum .omnis veritas a 
Deo sit, si quid scite et vere ab impiis dictum est, non debet repu- 
diari, quia a Deo est profectum. Deinde quum omnia Dei sint, cur 
fas non esset, in eius gloriam applicare, quicquid in eum usum 
apte conferri potest? Sed ea de re legatur Basilii oratio zc toùs 
víovc, Onus üv ČE éll. etc, 

19. Testimonium hoc eft verum.  Utcunque vanus sit testis: 
quod tamen vere ab eo dictum est, Paulus amplectitur. Porro du- 
bium non est, quin deterrimi fuerint Cretenses, quos tam aspere 
tractat. Nunquam enim tam durus fuisset adversus eos, nisi provo- 
catus maximis causis, qui clementer alioqui populos extrema seve- 
ritate dignos taxare solet. Quid contumeliosius his probris fingi 
potest, lgnavos esse, ventri deditos, nullius fidei, malas bestias? 
Neque uni aut alteri haec vitia exprobrantur, sed damnatur tota 
gens. Admirabile sane Dei consilium, quod gentem adeo pravam, 
et ob vitia sua infamem, in Evangelii sui participationem inter pri- 
mas vocavit; sed aeque mirifica bonitas, quod indignos communi 
vita coelesti gratia dignatus est. In illa ergo tam corrupta regione, 
quasi in mediis inferis, stationem aliquam habuit Christi Ecclesia, 
nec propagari desiit, tametsi malorum, quae illic regnabant, con- 
tagione infecta erat. Neque enim alienos solum hic taxat Paulus, 
sed eos nominatim, qui Christo nomen dederant. Quia autem vide- 
bat, haec tam foeda vitia pridem egisse radices, et passim grassari: 
ut sanabiles ab ipsis curet, totius gentis famae non parcit. 


13. Quamobrem argue eos severe, ut sani sint in fide, 
14. Neque attendant ludaicis fabulis, et praeceptis homi- 
num aversantium veritatem. 15. Omnia quidem pura pu- 
ris; inquinatis autem et infidelibus nihil purum, sed inqui- 
natae sunt eorum mens et conscientia. 16. Deum profiten- 
tur se nosse, operibus vero negant, quum sint abominabiles, 
inobsequentes , et ad omne opus bonum reprobi. 


183. Quamobrem argue. Haec pars est non postrema eius cir- 
cumspectionis et prudentiae, qua praeditum esse decet Episcopum, 
ut scilicet docendi rationem ad hominum ingenia moresque infle- 
ctat. Neque enim sic cum protervis et indomitis agendum, ut cum 
mansuetis ac docilibus. In his enim docendis adhibenda est lenitas, 

'quae eorum docilitati respondeat; illorum protervia severe corri- 
genda est, maloque nodo (ut aiunt) aptandus est similis cuneus. 
Causa enim notatur, cur acriorem et magis rigidum esse Titum ve- 
lit in illis arguendis, quia sint malae bestiae. Ut sani sint in fide. 
Iucertum est, tacitene hanc sanitatem opponat morbis, quorum 
meminit, an simpliciter praecipiat, ut in sana fide maneant; hoc 
posterius mihi magis placet. Quum ergo iam per se plus aequo sint 
vitiosi, et facile magis ac magis depraventur: vult eos severius ma- 
gisque praecise in sincera fide contineri. Postea ostendit, quomodo 
sana constet fides, nempe ubi nullis fabulis corrumpitur. Sed ca- 
vendo periculo hoc remedium praescrihit, ne animum advertant; 
vult enim Deus ita nos verbo suo intentos esse, ut praeclusus sit nu- 
gis aditus. Et certe ubi semel obtinuit Dei veritas, insipidum erit, 
quicquid contra afferetur, ut mentes nostras minime ad se conver» 
tat. Proinde si cupimus fidem integram retinere, sensus omnes no- 
stros sollicite cohibere discamus, ne alienis commodis se dedant. 
Nam simulac quispiam fabulis attendere coeperit, fidei puritatem 
amittet. 

14. - Fabulis Iudaicis. Fabulas appellat frivola omnia commen- 
ta, ac si quis nugas Latine diceret. Nam quod continuo post addit 
de praeceptis hominum, idem significat. Et veritatis hostes appellat, 
qui pura Ghristi doctrina non contenti suas naenias admiscent, Nam 
pro fabuloso ducendum est, quicquid ex se comminiscuntur homi- 
nes, ludaeis praecipue hoc vitium adscribit, quia divinae Legis 
praetextu superstitiosos ritus ingerebant. Gentiles enim quum in- 

telligerent, se tota vita misere fuisse deceptos, facilius prioris vi- 
tae instituto renuntiabant; ludaei autem, quoniam in vera religione 
fuerant educati, ritus, quibus assueverant, pertinaciter tuebantur, 
Legis abrogatio persuaderi illis non poterat. Hoc modo turbabant 
omnes Ecclesias, quia, simulatque emergere alicubi Evangelium coe- 
perat, eius sinceritatem admisto suo fermento corrumpere non de- 
sinebant. Quare Paulus non in genere modo prohibet, ne a sana do- 
ctrina degenerent, sed praesens malum, cui occurrere necesse erat, 
quasi digito ostendit, ut caveant. 

15. Omnia quidem pura. Speciem unam ex fabulosis dogmati- 
bus attingit, Ciborum enim delectum, qualis a Mose ad tempus 
praescriptus erat, quasi adhuc necessarium urgebant, imo totam 
fere sanctitatem collocabant in hac observatiuncula. Quam vero 
perniciosum hoc esset Ecclesiae, alibi diximus. Primum laqueus 
servitutis conscientiis iniiciebatur; deinde imperiti hac supersti- 
tione illigati velum habebant oculis obductum, ne in pura Christi 
notitia proficerent, Si quis ex Gentibus hoc iugum, quia assuetus 
non esset, subire recusabat, Iudaei tanquam pro summo religionis 
capite acriter dimicabant. Quare non immerito Paulus constanter 
talibus Evangelii corruptoribus se opponit. Hoc quidem loco non 
eorum modo errorem refutát, sed vanitatem lepide ridet, quod nullo 
profectu in ciborum abstinentia anxie laborent. Priore membro as- 
serit Christianam libertatem, dum nihil immundum esse fidelibus 
pronuntiat. Quia autem non agitur hic de valetudine corporis, sed 
de conscientiae quiete, non aliud intelligit, quam ciborum discri- 
men, quod sub Lege valuit, esse iam sublatum. Eadem tamen ra- 
tione constat, perperam facere eos, quia religionem hac in parte 
conscientiis iniiciunt. Est enim haec non unius saeculi doctrina, 
sed aeternum Spiritus sancti oraculum, cui nulla nova lege dero- 
gare fas est. Quare hoc usque ad finem mundi verum esse oportet, 
nullius cibi usum coram Deo illicitum esse. Ideo apte et congruen- 
ter hic locus adversus tyrunnicam Papae legem citatur, quae car- 
nium esum certis temporibus prohibet. Neque vero me latet, quid 
cavillentur. Negant, se carnium esüm interdicere, quia immundas 
esse dicant (fatentur enim cibos omnes per se mundos ac puros esse), 
sed alio respectu carnium abstinentiam edici, ut scilicet dometur 
carnis lascivia, Quasi vero Dominus vetuerit olim suilla vesci, quia 
immundos sues iudicaret. Purum enim per se ac mundum esse, 
quicquid creavit Deus, Patres etiem sub Lege duxerunt; sed ideo 
immundos habebant, quia usus, a quo ipsos Dei prohibitio arcebat, 
. erat illicitus, Puros ergo omnes non alio sensu Apostolus vocat, 
nisi quia liber omnium usus est quoad conscientiam. Ita si qua lex 
ad aliquam abstinendi necessitatem conscientias obstringit, conces- 
sam a Deo libertatem impie eripit fidelibus. Inguinatis autem, 
Secundum membrum est, quo inutiles ac irritas talium magistro- 
rum cautiones subsannat. Dicit enim, nihil illos proficere cavendo 
in cibis certis immunditiem , quia nullum mundum attingere queant. 
Cur istud? polluti enim sunt: ideo solo ipsorum attactn, quae alio 
qui pura erant, inquinantur. Porro infideles non adiungit impuris 
quasi diversos, sed exegetica est additio. Quia enim nulla est co- 
ram Deo quam fidei puritas, sequitur, infideles omnes esse immun- 
dos. Quare nullis legibus vel regulis obtinebunt, quam captant, 
munditiem , ` quia, quum impuri sint ipsi, nihil sibi in mundo pu- 

rum reperient. Sed inquinatae sunt. Fontem ostendit, unde ma- 
' nant omnes sordes, quae per totam hominis vitam sparguntur. Nisi 
enim cor bene purgatum sit, etiamsi maxime fulgeant et optimi 
sint odoris opera coram hominibus: tamen apud Deum foeditate sua 
et foetore nauseam provocabunt. Dominus enim cor intuetur, 1. Sa- 
muelis 16, 7. et Oculi eius veritatem respiciunt, Ieremiae 5, 3. Unde 

fit, ut, quae alta sunt hominibus, abominatio sint coram ipso. 
Mens intellectum significat, conscientia magis ad cordis affectus per- 
tinet. Duo autem hic sunt notanda: ex sincero cordis affectu homi- 
nem aestimari apud Deum, non operibus externis; deinde tantas 
esse infidelitatis sordes, ut non hominem modo inficiant, sed quic- 
quid etiam attrectat. Qua de re legatur caput Aggaei secundum, 
Ideo alibi (I. Tim. 4,5.) docet Paulus, Verbo nobis sanctificari omnia, 
quia nihil pre usurpant homines, nisi quod e manu Dei fide sus- 
cipiunt. 

16. Deum profitentur se nosse. Tractat eos, ut merentur; nam 
hypocritae, qui minutis observationibus insistunt, quae praecipuae 
erant Christianae vitae partes, secure contemnunt. lta fit, ut va- 
nitatem suam prodant, dum in apertis flagitiis apparet Dei contem- 
ptus. Et hoc est, quod intelligit Paulus: qui in una cibi specie con- 
tinentes videri volunt, contumaciter (velut excusso iugo) lascivire, 
foedos et nequitiae plenos esse ipsorum mores, nullam in tota eo- 
rum vita virtutis scintillam spectari. 


CA pr. II. 


t. Tu vero loquere, quae decent sanam doctrinam. 2. Se- 
nes ut sobrii sint; graves, temperantes, sani fide, dilectione, 
patientia. 3. Anus similiter ut sint in babitu religiose de- 
coro, non calumniatrices, non multo vino servientes, ho— 
nesti magistrae, 4. Quo adolescentulas temperantiam do- 
ceant, ut ament maritos et liberos, 5. Sint temperantes, 
purae domus custodes, benignae, subiectae suis maritis, ne 
sermo Dei male audiat. `’ 


1. Tu vero loquere. Remedium abigendis fabulis ostendit, ut 
Titus aedificationi insistat. Sanam enim doctrinam appellat, quae 
ad pietatem erudire homines potest. Evanescunt enim omnes nu- 
gae, quum id, quod solidum est, traditur. Porro dum loqui prae- 
cipit, quae sanae doctrinae conveniunt, perinde valet, ac si'dice- 
ret, oportere in hac praedicatione Titum esse assiduum; neque enim 
sufficeret semel aut iterum fieri istarum rerum mentionem. EtPau- 
lus non de unius diei sermone agit, sed quamdiu Pastoris officium 
aget Titus, vult in hac doctrina occupari. Sana doctrina dicitur ab 
effectu, quemadmodum e converso dicit, homines ineptos languere 
circa quaestiones, quae nihil prosunt, Sana ergo Salubrem signifi- 
cat, quae animas vere pascit, Ergo hac una voce, tanquam solenni 
edicto, spgculationes omnes, quae ostentationi serviunt magis, 

uam pietatem iuvent, ab Ecclesia exterminat, sicuti in utraque ad 

imoth. epist. fecit. Sanae vero doctrinae duas facit partes: alteram, 
qua Dei gratia in Christo commendetur, unde sciamus, ubinam quae- 
renda sit salus; alteram, qua formetur vita ad timorem Dei et inno- 
centiam. Tametsi autem prior illa, quae fidem continet, longe an- 
tecellit, ideoque studio maiore inculcanda est: Paulus tamen, quum 
ad Titum scriberet, iü servando ordine sollicitus non fuit, Est 
enim illi cum perito homine negotium, cui ininriam faceret, si illi 
singula dictaret, ut novitiis aut tironibus fieri solet. Docet quidem 
sub Titi persona totam Cretensem Ecclesiam; decorum tamen ser- 
vat, ne diffidere eius prudentiae videatur. Praeterea in exhortatio- 
nibus ideo est longior, quia praecipue ad sanctae et honestae vitae 
studium revocandi erant, qui otiosis tantum quaestionibus erant 
intenti, Nihil enim est, quod vagam hominum curiositatem me- 

lius compescat, quam dum agnoscunt, in quibus se officiis exercere 
debeant. 

2, Senes ut sobrii sint. Ab officiis particularibus incipit, quo 
niagis popularis sit sermo. Id autem facit non modo, ut se attem- 
peret ad eorum captum, sed ut magis unumquemque premat. ,Ge- 
neralis enim doctrina minus afficit; ubi autem paucis exemplis pro- 
positis singulos vocationis suae admonuit, nemo est, cui non prom- 
ptum sit'colligere, sibi a Domino satis mandari negotii, in quo se 
exerceat, Proinde non est, quod hic methodum requiramns, quia 
consilium Pauli duntaxat fuit, breviter indicare, quibus de rebus lo- 
qui debeant pii Doctores, non autem plenam earum rerum tractatio- 
nem suscipere. Senum meminit primo loco. Eos vult esse sobrios, 
quia vitium senectuti est nimis familiare bibacitas. Gravitatem, quam 
subiicit, conciliant mores bene compositi. Nihil enim foedius, quam 
senex iuveniliter lasciviens, et qui sua incontinentia adolescentum 
impudentiam auget. Ergo in senum vita reluceat geuvótns, hoc est, 
dignitas quaedam , quae adolescentes ad verecundiam cogat. ld po- 
tissimum consequentur temperantia, quam mox subiicit, Sani 
fide. Nescio, an obliqua sit allusio ad varios senum morbos , quibu: 
opponat hanc animae sanitatem ; mihi certe ita videtur, tametsi ni- 
hil affirmo. Summam autem Christianae perfectionis his tribus par- 
tibus comprehendit, non sine causa, Fide enim Deum colimus, quia 
neque invocatio, neque alia pietatis exercitia separari ab ea possunt. 
Dilectio extenditur ad omnia secundae tabulae praecepta. Sequitur 
patientia, quasi utriusque condimentum. Nam nec absque ea diu 
staret fides, et quotidie multa accidunt, quorum vel indignitate, vel 
acerbitate offensi ad caritatis officia non Jangnidi modo, sed exani- 
mes essemus, nisi eadem patientia nos sustineret. , 

8. Anus similiter. Matronas aetate provectas, ut plurimum vi- 
dere est, aut lascive adhuc se colere, aut aliquid habere in vestitu 
superstitiosum , raro medium tenent. Utrique vitio occurrere Paulus 
voluit, modum praescribens, qui et decoro et religioni congruat; aut 
si mavis simplicius, ut ipso quoque habitu sanctas et pias se esse te- 
stentur. Alia etiam duo vitia, quibus fere obnoxiae sunt, corrigit, 
dum calumniatrices ac vinosas esse vetat.  Loquacitas morbus est 
muliebris; eum senectus augere solet. Huc accedit, quod sibi nun- 
quam satis disertae videntur mulieres, nisi dicaces sint ac maledicae, 
nisi de omnibus detrahant, Ita fit, ut vetulae saepenumero ca- 
lumniosa sua garrulitate, quasi face ardenti, multas domos inflam- 
ment. Multae etiam bibulae sunt, quo fit, ut modestiae et gravita- 
tis oblitae indecenter proterviant. Caeterum quo magis attentae sint 
ad officium, docet, non satis esse, si honeste sibi vivant, nisi etiam 
adolescentulas institutis suis forment ad honestam ac pudicam vitam, 
Ideo addit, ut suo exemplo iuniores reddant temperantes et graves, 
quae scilicet alioqui aetatis fervore exsultant. . 

4. Ament maritos, Non assentior iis, qui praecepta recenseri 
putant, quae tradere debeant matronae adolescentulis, Nam si quis 
contextum diligenter expendat, facile animadvertet Paulum officia 
mulierum persequi, quae senioribus etiam conveniunt. Deinde con- 
structio inepta esset: gwqpgov(toc:, Goqgoveg civar. Quanquam dum 
provectioribus matronis, quales esse debeant, praescribit, simul iu- 
nioribus proponit quod sequantur exemplum. Ita promiscue utrasque 
docet. In summa, vult mulieres amore coniugali et liberorum cart 
tate retineri, ne libidinosis amoribus se occupent, vult sobrie et con: 
tinenter domum suam regere, prohibet in publico vagari, castas esse 
jubet, simul tamen modestas, ut subiectae sint virorum imperio 
Nam quae aliis. virtutibus pollent, interdum ferociendi inde occasio" 
nem arripiunt, ut maritis purum sint morigerae. Quod autem addit: 

Ne sermo Dei male audiat, proprie ad mulieres spectare putant, quae 
iunctae erant viris incredulis, qui ex malis uxorum moribus poterant 
Evangelium aestimare, idque videtur Petri verbie confirmari prioris 
epistolae cap. 8, 1. Verum quid, si noh de solis maritis loquatur? Et 
certe probabilius est talem requiri vitae probitatem, ne suis vitiis 
Evangelium vulgo infament, Reliqua petantur ex quinto capite prio- 
ris epistolae ad Timotheum. 


6. luniores similiter hortare, ut temperantes sint, 
7. In omnibus te ipsum exhibens exemplar bonorum operum 
in doctrina, integritatem, gravitatem, 8. Sermonem sa- 
num, irreprehensibilem , ut adversarius pudefiat , nihil ha- 
bens, quod de vobis obloquatur; 9. Servos, ut dominis suis 
subiecti sint, in omnibus placere studentes, non responsa- 
tores, 10. Non furaces, sed fidem omnem ostendentes bo- 
nam, ut doctrinam Servatoris nostri Dei ornent in omni- 
bus, l 


6. luniores. Iuvenes tantum ad temperantiam institui praecipit, 
quia haec virtus (ut docet Plato) totam hominis mentem sanat. Ergc 
perinde est, ac si diceret; bene compositos et rationi obtemperan- 
tes. 

| 7. Te ipsum exhibens, Nam parum alioqui auctoritatis habebit 
doctrina, nísi in vita Episcopi, tanquam in speculo, vis eius et ma- 
iestas eluceat. Vult ergo doctorem esse exemplar, cui se discipuli 
conforment. Quae sequuntur, propter obscurum orationis comple- 
xum ambigua sunt, Ponit enim in doctrina, mox subiicit in accusa- 
tivo casu: integritatem, gravitatem etc, Omissis aliorum interpreta- 
tionibus afferam, quod mihi videtur maxime probabile. Primum haec 
verba simul connecta: bonorum operum in doctrina, Nam quum ius- 
serit, bonorum operum studium docendo urgeri vult bona opera, quae 
huic doctrinde respondeant, spectari in eius vita, Proinde particula 
In convenientiam denotat. Iam quae sequuntur, nihil habent obscu- 
ritatis. Nam ut doctrinae suae typum in moribus referat, integrum 
et gravem esse iubet. Sanus sermo ad communem vitam (meo iudi- 
cio) et privata colloquia refertur. Absurdum enim foret, de publica 
doctrina interpretari, quum tantum velit Titum in factis et dictis 
congruentem habere vitam suae praedicationi. Quare sermones eius 
puros esse iubet ac remotos ab omni corruptela, Irreprehensibilis 
tam ad sermonem quam ad personam Titi aptari potest. Hoc poste- 
rius magis amplector, ut reliqui accusativi (quod syntaxis Graeca fa- 
cile patitur) inde pendeant, hoc sensu: Nempe ut te irreprehensibi- 
bilem praebeas gravitate, integritate, sanis sermonibus, 

8. Ut adversarius. Tametsi alii fines spectandi sunt homini 
Christiano: non tamen hic negligi debet, ut impiis os obstruatur, 
sicuti passim admonemur non esse illis dandam occasionem maledi- 
cendi. Quaecunque enim probra in nostris moribus possunt arripere, 
ea in Christum eiusque doctrinam torquent, Ita fit, ut nostra culpa 
contumeliae subiaceat sacrum Dei nomen, Proinde quo nos acrius vi- 
demus ab hostibus observari, eo magis intenti simus ad cavendas eo- 
rum calumnias, atque ita eorum malignitas studium bene agendi in 
nobis acuat, 

9. Servos. Iam dictum est, Paulum breviter duntaxat quaedam 
attingere exempli causa, non autem res totas explicare, quemadmo- 
dum si eas ex professo tractandas susciperet. Itaque dum servos iu- 
bet dominis placere per omnia, hoc placendi studium ad ea restringi 

debet, quae recta sunt, idque ex aliis similibus locis, ubi nominatim 
additur exceptio, ne quid nisi secundum Deum,  Observare autem li- 
cet, praecipue hic Apostolum insistere, ut, qui sub aliorum potesta- 
te sunt, morigeri sint ac obsequentes, quod non abs re facit. Nihil 
enim humano ingenio magis adversum subiectione, et periculum erat, 
ne Evangelii praetextu magis praefracti redderentur, quja indignum 
putarent, se subiacere impiorum imperio. Quo plus studii et diligen- 
tiae adhibendum fuit Pastoribus ad contumaciam hanc vel frangen- 
dam, vel reprimendam. Caeterum duo servilia vitia perstringit: ter- 
giversandi proterviam, et furandi cupidinem, Plenae sunt comoediae 
exemplis nimium promptae dicacitatis, qua servi dominos eludunt, 
Nec sine causa facta est olim nominum permutatio, ut servos voca- 
rent fures. [ta praecepta ad singulorum mores accommodare, pru- 
dentiae est. Fidem pro fidelitate posuit erga dominos. Ergo fidem 
omnem ostendere est versari fideliter absque fraude vel noxa in tra- 
ctandis domini rebus. 


10. Ut doctrinam.  Acerrimus hic exhortationis aculeus esse no- 
bis debet, quum audimus honestis nostris moribus ornari Dei doctri- 
nam, quae tamen speculum est gloriae eius. Et certe id usu venire 
communiter videmus, sicuti rursum flagitiosa vita nostra illam dede- 
core afficit. Solet enim ex operibus nostris aestimari. Verum haec 
quoque circumstantia notanda est, quod ornamentum Deus a servis 
accipere dignatur, quorum tam vilis et abiecta erat conditio, ut vix 
censeri soliti sint inter homines. Neque enim famulos intelligit, qua- 
les hodie in usu sunt, sed mancipia, quae pretio empta tanquam bo- 
ves aut equi possidebantur. Quod si eorum vita ornamentum est 
Christiani nominis, multo magis videant, qui in honore sunt, ne il- 
lud turpitudine sua maculent. i 


11. Apparuit enim gratia Dei salutaris omnibus homi- 
nibus, 12. Instituens nos, ut abnegata impietate et mun- 
danis cupiditatibus temperanter et iuste et pie vivamus in 
hoc saeculo, 13. Exspećtantes beatam spem et apparitio- 
nem gloriae magni Dei et Servatoris nostri lesu Christi, 
14. Qui dedit se ipsum pro nobis, ut redimeret nos ab omni 
iniquitate, et purificaret sibi populos peculiarem studiosum 
bonorum operum. 18. Haec loquere, et exhortare, et argue 
cum omni auctoritate. Nemo te contemnat. 


ll. Apparuit enim etc. A fine redemptionis argumentatur, quem 
docet esse studium pie et recte vivendi. Unde sequitur, boni docto- ` 
ris officium esse, potius horlari ad sanctam vitam, quam vanis quae- 
stionibus occupare hominum mentes. Redemit nos, (inquit Zacharias 
in suo cantico Luc, 1, 74.) ut in sanctitate et innocentia serviamus illi 
omnibus diebus vitae nostrae. Eiusdem rationis est, quod dicit Pau- 
lus: Gratia Dei apparuit, nos erudiens. Significat enim, vice insti- 
tutionis esse nobis debere ad vitam recte formandam.  Arripiunt alii 
in occasionem licentiae, quod de misericordia Dei praedicatur; alios 
impedit socordia, ne de vitae novitate cogilent, At vero Dei gratiae 
manifestatio exhortationes ad pie vivendum necessario secum trahit. 
Salutaris omnibus.  Nominatim universis communem esse testatur 
propter servos, de quibus loquutus erat. Interea non intelligit singu- 
los homines, sed ordines potius notat, aut diversa vitae genera. At- 

» que hoc non parvam emphasin habet, quod Dei gratia ad servile us- 
que genus se demiserit. Nam quum Deus ne infimos quidem et po- 


AD TITUM Car. Il. |. 78855 


stremae sortis homines despiciat, plus quam absurdum foret, nos ad 
amplexandam eius bonitatem pigros esse ac resides. 

19. Ut abnegata impietate. Nunc regulam vitae bene instituen- 
dae tradit, et unde fieri debeat initium, nempe a prioris vitae abne- 
gatione, cuius duas partes recensent: impietatem et mundana desi- 
deria. Sub impietate non tantum superstitiones comprehendo, in 
quibus erraverant, sed profanum Dei contemptum, qualis regnat in 
hominibus, donec illuminati sint in veritatis notitiam. — Utcunque 
enim aliquam religionem prae se ferant, nunquam tamen sincere aut 
ex animo Deum timent ac reverentur, quin potius sopitas habent 
conscientias, ut nihil minus reputent, quam Ieo, esse serviendum. 
Mundanas cupiditates vocat omnes carnis affectus, quoniam, donec ad 
se nos Dominus traxit, nihil respicimus quam mundum, Meditatio 
enim coelestis vitae a regeneratione incipit. Prius vero in mundum 
inclinant studia omnia, et in mundo haerent. Temperanter et iuste 
et pie, Quemadmodum tria ante posuit, quum vellet summam com- 
plecti Christianae vitae: ita nunc eam definit tribus istis: pietate, 
lustitia et temperantia. Pietas erga Deum religio est; iustitia inter 
homines locum habet. Utraque harum qui praeditus est, ei nihil de- 
est ad perfectam virtutem. Et certe in Lege Dei summa perfectio ira- 
ditur, cui nihil omnino addi potest. Sed quemadmodum exercitia 
pietatis sunt quasi prioris tabulae appendices: ita temperantia, cuius 
hoc loco Paulus meminit, non alio quam ad Legis observationem 
spectat, et quemadmodum ante de patientia dixi, prioribus additur 
veluti condimentum. Nec varius est Apostolus, qui nunc patientiam, 
nunc temperantiam nominat, quasi sanctae vitae complementum. 
Neque enim diversae sunt virtutes, quum govqoogu»r sub se toleran- 
tiam comprehendat, Addit: in hoc saeculo, quia Dominus praesen- 
tem vitam fidei nostrae probationi destinavit. Quamvis enim non- 
dum fructus recte factorum appareat: nobis tamen ad studium bene 
agendi sufficere spes debet, atque hoc est, quod statim addit. 

13. Enzxspectantes beatam spem. A spe futurae immortalitatis ex- 
hortationem deducit. Et certe fieri non potest, quin illa, si penitus 
animis nostris insideat, nos totos addicat Deo. Contra, qui mundo 
et carni vivere non desinunt, nunquam vere gustarunt, quid valeat 
aeternae vitae promissio. Dominus enim in coelum vocando a terra 
nos abducit, Spem hic posuit pro re sperata; alioqui impropria es- 
set loquutio; sic autem appellat felicem vitam, quae nobis in coelo 
est reposita. Simul declarat, quando futuri simus eius compotes, et 
quid nos respicere deceat, quoties salutis nostrae subit desiderium vel 
cogitatio. Gloriam Dei interpretor, non tantum qua in se gloriosus 
ipse erit, sed qua tunc se quaquaversum diffundet, ut omnes suos 
electos eius faciat participes. Magnum ideo nominat, quia eius 
magnitudo, quam nunc inani mundi fulgore excaecati homines ex- 
tenuant, ac interdum quoque, quantum in se est, exinaniunt, demum 
ultimo die se proferet. ^ Mundi enim species, dum magna oculis 
nostris apparet, sic oculos perstringit, ut Dei gloria quasi in tenebris 
lateat. At Christus adventu suo fumos mundi omnes discutiet, ut 
nihil amplius obscuret gloriae suae splendorem, nihil amplitudinem 
diminuat. Demonstrat quidem Dominus quotidie suis operibus suam 
maiestatem; sed quia homines impggit sua caecitas, ne eam conspi- 
ciant, latere nihilominus ih obscuro dicitur. At Paulus iam nunc 
fide vult a fidelibus considerari, quod ultimo dei manifestabitur, 
ideoque magni fieri Deum, quem mundus vel contemnit, vel saltem 
IP sua dignitate minime aestimat. Porro dubium est, coniunctimne 

aec legenda sint: Christi magni Dei et servatoris, an vero de Patre 
et Filio disiunctim, Arriani hunc posteriorem sensum arripientes, 
probare inde conati sunt, Filium esse Patre minorem, quia hic di- 

stinctionis causa a Paulo dicatur Magnus Deus. Orthodoxi Ecclesias 
doctores, ut obstruerent aditum huic calumniae , vehementer conten- 
derunt, utrumque de Christo praedicari. Verum brevius et certius 
refellere licet Arrianos, quia Paulus, de revelatione gloriae Magni 
Dei loquutus, mox Christum adiunxit, ut sciremus, in huius persona 
fore illam gloriae revelationem, ac si diceret, ubi Christus apparue- 
rit, tunc patefactum nobis iri divinae gloriae magnitudinem. Hinc 
discimus primum, nihil esse, quod nos ad stüdium bene agendi ala- 
criores reddat, quam spem futurae resurrectionis; deinde in hanc de- 
bere semper esse intentos fideles, ne in recto cursu fatigentur; nisi 
enim toti inde pendeamus, subinde delabimur ad mundi vanitates. 
Sed quoniam formidabilis esse nobis posset Domini adventus in iudi- 
cium, proponitur nobis Christus servator, qui idem futurus est iu- 
dex. 


14. Qui dedit se ipsum. Aliud exhortationis argumentum a fine 
aut effectu mortis Christi. Ideo se obtulit pro nobis Christus, ut nos 
redimeret a peccati servitute, et acquireret sibi quasi in peculium. 
Ergo eius gratia necessario secum affert vitae novitatem, quia re- 
demptionis beneficium faciunt irritum, qui serviunt adhuc peccato. 
Jam vero a peccati servitute vindicamur, ut serviamus Dei iustitiae. 
Proinde hoc secundum mox addidit: de populo peculiari, bonorum 
operum studioso, quo significat, perire in nobis redemptionis fructum, 
si mundi concupiscentiis adhuc tenemur impliciti., Ac quo melius ex- 
primeret, nos Christi morte ad bona opéra fuisse consecratos, usus 
est Purificandi verbo. Nam indignum esset, iisdem nos rursum in- 
quinari sordibus, a quibus nos Filius Dei sanguine suo purgavit. 


15. Haec loquere, Perinde valet haec clausula, ac si iuberet 
assidue insistere in illam aedificationis doctrinam, neque unquam fa- 
tigari, quia nimium inculcari nequeat. Doctrinae etiam addere in- 
bet exhortationum et obiurgationum aculeos. Neque enim satis est 
comunonefieri de suo officio homines, nisi acriter etiam urgeantur. 
Qui autem superiora illa tenet, semperque in ore habet, materiam 
habebit non docendi modo, sed etiam corrigendi. Cum omni au- 
ctoritate, Non assentior Erasmo, qui èmtayyv vertit praecipiendi 
studium. Probabilior Chrysostomi sententia, qui Severitatem inter- 
pretatur adversus atrociora peccata, quanquam ne hic quidem vide- 
tur Pauli mentem assequutus; vult enim, ut sibi auctoritatem in his 
tradendis ac reverentiam Titus vindicet. Nam curiosi homines et ar- 
gutiarum cupidi piae et sanctae vitae praecepta quasi trita et vulga- 
ria fastidiunt. Ut huic fastidio occurrat Titus, iubetur pondus im- 
perii suae doctrinae addere, Eodem etiam (meo iudicio) pertinet, 
quod mox sequitur, Nemo te contemnat, Putant alii, admoneri Ti- 
tum, ut sibi vitae integritate audientiam ac dignitatem conciliet. Ac 
verum quidem est, mores sanctos et inculpatos facere doctrinae au- 
ctorilatem; verum alio respexit Paulus; nam populum ipsum magis 
quam Titum hic compellat. Quia tam delicatae multis erant aures, 
ut illis despectui esset Evangelii simplicitas, quia sic pruriebant re- 
rum novarum desiderio, ut aedificationi nullus fere locus foret: eius- 
modi hominum superbiam retundit, et severe denuntiat, ut ab omni 
sanae et utilis doctrinae contemptu desistant. Ita confirmatur, quod 
initio praefatns sum, Cretensibus potius quam uni privatim homini 
scriptam esse hanc epistolam. i 

CAP. III. 


1. Ádmone illos, ut principatibus et potestatibus subditi 
sint, ut magistratibus pareant, ut ad omne opus bonum sint 
parati, 2. Ne de quoquam male dicant, ut sint non pugna- 
ces, humani, omnem exhibentes mansuetudinem erga omnes 
homines. / 3. Nam eramus et nos stulti quondam, inobedien- 
tes, errantes, servientes cnpiditatibus et voluptatibus variis, 
in malitia et invidia degentes, odiosi, invicem odio prose- 
quentes. 


1. Admone illos. Ex compluribus locis apparet, multum negotii 
habuisse Apostolos, ut plebem sub magistratuum et principatuum impe- 
rio continerent, Natura enim appetentes principatus sumus omnes; ita 
fit, ut nemo se alteri libenter subiiciat. Praeterea quum tunc viderent, 
omnes fere mundi potestates Christo esse adversas, putabant indignas 
esse, quibus haberetur ullus honor. ludaei praecipue, ut erant gens 
indomita, fremere ac tumultuari non desinebant. Postquam ergo de 
particularibus offficiis Paulus meminit, generaliter nunc vult omnes 
moneri, ut placide colant ordinem politicum, legibus pareant, magi- 
stratibus obediant, Subiectio enim, quam requirit erga principes, et 
obedientia erga magistratus, ad edicta et leges, aliasque politiae par- 
tes extenditur. Quod continuo post subiicit, ad eandem rem accom- 
modari potest, quasi diceret, Quicunque bene et honeste vivere non 
recusant, libenter fore magistratibus obsequentes. Nam quum or- 
dinati sint ad humani generis conservationem, qui eos sublatos cupit, 
vel excutit eorum iugum, recti et aequi hostis est, adeoque omnis 
humanitatis expers. Si quis tamen absque circumstantia accipere 
malit, non repugno; et certe non dubium est, quin in hac sententia 
beneficentiam illis in tota vita erga proximos commendet, 

2. Nede quoquam. Modum nunc fovendae cum omnibus pacis 
et amicitiae praescribit. Scimus, nihil esse proclivius humano in- 
genio, quam prae se alios omnes despicere. Ita fit, ut multi donis 
Dei cum fratrum contemptu superbiant; contemptum mox sequitur 
contumelia. Christianos ergo, tametsi prae aliis excellant, vetat 
aliorum probris se iactare. Interea non vult impiorum vitiis ipsos 
assentari; tantum obtrectandi libidinem damnat, Quum alienos a 
pugnis esse iubet, perinde est, ac si diceret, fugiendas esse lites ac 
iurgia. Ideo bene Vetus interpres, qui reddidit; Non litigiosos; aliis 
enim modis quam gladio aut manu pugnatur. Et hunc esse sensum, 
ex sequentibus liquet; remedia enim mali ostendit, quum praecipit, 
ut se aequos et mansuetos omnibus praebeant; aequitas enim summo 
iuris rigori opponitur, mansuetudo amarulentiae. Ergo si omne ge- 
nus contentionum ac pugnarum fugere placet, primum discamus le- 
nitate multa temperare; deinde multa etiam ignoscere, Nam qui ul- 
tra modum rigidi sunt ac morosi, ignem secum ferunt inflammandis 
certaminibus. Dicit autem: erga amnes, ut significet, infimis quo- 
que et abiectissimis parcendum esse. Fideles, quia impios pro nihilo 
ducebant, non putabant, ut clementia esse dignos. Talem asperita- 
tem, quae nonnisi e fastu nascitur, corrigere Paulus voluit. f 

3. Nam eramus et nos. Nihil est subigendae nostrae superbiae 
et simul rigori temperando aptius, quam quum ostenditur, quicquid 
torquemus in alios, posse in caput nostrum recidere. Veniam enim 
facile dat, qui mutuo petere cogitur. Et certe non alia causa est, 
quae nos fratribus inexorabiles reddat, nisi vitiorum nostrorum igno- 
rantia, Severi quidem sunt adversus peccantes, qui verum hahent 

Dei zelum ; sed quia a se ipsis incipiunt, semper eorum severitas cum 
misericordia coniuncta est. Ergo ne fideles superbe et inhumaniter 
aliis insultent, qui adhuc in ignorantia et caecitate detinentur, redu- 
cit illis Paulus in memoriam, quales fuerint, ac si diceret: Si tam 
acriter exagitandi sunt, quos nondum fidei luce dignatus est Deus, 
eodem iure potuistis olim inclementer vexari; noluissetis certe quem- 
quam esse vobis adeo inhumanum: eandem igitur moderationem erga 
alios nunc tenete. Duo autem in verbis Pauli intelligenda sunt. Prius 
est, ut, qui nunc illuminati sunt a Domino, pristinae suae ignoran- 
tiae memoria humiliati, non se fastuose offerant, nec iniquius aut 
durius eos tractent, quam se putarunt tractandos, quum essent simi- 
les; alterum, ut reputent, suo exemplo posse cras inseri in Ecclesiam, 
qui hodie extranei sunt, et correctis vitiis posse fieri donarum Dei 
participes, quibus nunc destituuntur, Utriusque rei speculum elucet 
iu fidelibus, qui aliquando tenebrae fuerunt, postea coeperunt lux 
esse in Domino. Quare debet pristinae suae conditionis agnitio ad 
cuuaz&ótay eos flectere. Praesens autem Dei gratia documento est, 
posse alios quoque ad salutem adduci. Ita videmus, oportere nos co- 
ram Deo humiliari, ut mansueti simus erga fratres. Saeva enim et 
omnium contemptrix est superbia. Alibi (Galat. 6, 1.) quum nos ad 
lenitatem hortatur, suae unumquemque nostrum infirmitatis commo- 
nefacit; hic ultra procedit, quoniam vitia, a quibus iam liberati su- 
mus, vult nos recordari, ut, quae adhuc in aliis resident, non ultra 
modum insectemur. Porro quum hic breviter depingat Paulus homi- 

^ nis ingenium, quale est, donec Christi Spiritu reformetur: intueri in 
hac descriptione licet, quam miseri simus extra Christum? Primo 
stultos vocat infideles, quia mera sit vanitas tota hominum sapientie, 
quamdiu Deum non cognoscunt. Vocat deinde inobedientes, quia, 
sicut sola est fides, quae vere Deo obedit, ita incredulitas semper 
contumax et rebellis est, quanquam z£/9ei; possemus vertere Incre- 
dulos, ut stultitiae speciem exprimat. Tertio dicit incredulos errare; 
solus enim Christus via est et lux mundi (Iohan. 8, 12. et 14, 6.). 
Quare necesse est omnes a Deo alienos vagos et erraticos esse tota 
vita. Hactenus naturam infidelitatis indicavit; nunc etiam addit fru- 
ctus, qui ex ea manant, nempe varia desideria et voluptates, invi- 
diam, malitiam, et quae illis sunt similia. Verum quidem est, non 
omnibus vitiis singulos pariter laborare; sed quum omnes pravis desi- 
deriis serviant, tametsi alii alio ferantur, summatim complexus est 
Paulus, quales passim fructus pariat incredulitas, Qua de re dictum 
est circiter finem primi capitis ad Romanos. Caeterum quum his no- 
tis Dei filios Paulus ab incredulis discernat: si fideles volumus cen- 
seri, cor omni invidia purgatum, omni malitia purum hebere nos 
oportet, amare et mutno amabiles esse convenit. Cupiditates vero in 
nobis dominari absurdum est, quae ideo variae dicuntur (meo iudi- 
cio), quoniam libidines, quibus homo carnalis circumagitur, veluti 
contrarii sunt fluctus, qui dum' inter se confligunt, hominem ipsum 
versant huc et illuc, ut variet atque alternet fere in singula momenta, 
Talis certe est omnium iuquietudo, qui se carnis desideriis permit- 
tunt, quia nulla nisi in Dei timore stabilitas, 


4. Sed postquam bonitas et amor erga homines apparuit 
Servatoris nostri Dei, 5. Non ex operibus, quae essent in 
iustitia, quae nos fecissemus, sed secundum suam miseri- 
cordiam salvos nos fecit per lavacrum regenerationis ac re- 
novationis Spiritus sancti, 6. Quod (vel quem) effudit in 
nos opulente per lesum Christum Servatorem nostrum, 

7. Ut iustificati illius gratia heredes efficeremur secundum 
spem vitae aeternae. 


Aut verbum principale in: hac sententia est, Deum nos sua miseri- 
cordia salvos fecisse, aut oratio est defectiva. lta subaudiendum erit, 
mutatos fuisse in melius, novosque factos fuisse homines, ex quo eo- 
rum misertus est Deus, ac si diceret: Tunc coepistis demum ab illis 
differre, quum vos Deus Spiritu suo regenuit, Quia tamen in verbis 
Pauli constat plenus sensus, nihil addere necesse est. Porro se inter 
alios numerat, quo efficacior sit exhortatio. 

4. Postquam apparuit, Principio quaeri posset, an tunc coe- 
perit innotescere mundo Dei bonitas, quum exhibitus fuit Christus in 
carne, Nam certe et bonum, et clementem, et sibi propitium ab ini- 
tio senserunt Patres et experti sunt. Non fuit igitur'haec prima bo- 
nitatis paternique erga nos amoris manifestatio, Responsio facilis est, 
quod non aliter gustarunt Dei bonitatem Patres sub Lege, quam in 
Christum respiciendo, a cuius adventu pendebat tota eorum fides. 
lta dicitur apparuisse Dei bonitas, quum eius pignus exhibuit, ac re 
ipsa comprobavit, se non frustra toties hominibus salutem esse polli- 
citum, -Sic Deus dilexit mundum (inquit Iohan. 3, 16.) ut Filium nni- 
genitum traderet, Alibi (Rom. 5, 8.) etiam Paulus: Confirmat Deus 
caritatem suam erga nos, quod, quum inimici essemus, Filium suum 
misit etc. Haec usitata est loquendi ratio in Scripturis, quod per 
Christi mortem reconciliatus fuit mundus Deo, quem tamen saecu- 
lis omnibus scimus benignum fuisse Patrem. Sed quia divini erga 
nos amoris causam et materiam salutis nostrae nonnisi in Christo in- 
venimus, non abs re dicitur Deus Pater bonitatem snam in eo nobis 
ostendisse. Quanquam alia est loci huius ratio, ubi Paulus non de 
communi illa Christi manifestatione loquitur, quum homo in mun- 
dum prodiit, sed de manifestatione, quae fit per Evangelium, dum 
se peculiariter electis offert ac patefacit, Neque enim priore illo 
Christi adventu renovatus fuit Paulus, imo Christus resurrexerat in 
Bloriam, salus in nomine ipsius plurimis non in Iudaea tantum, sed 
per vicinas regiones aífulserat, quum Paulus infidelitate caecus gra- 
tiam hanc modis omnibus exstinguendam curabat. Ergo tunc sibi et 
aliis apparuisse Dei gratiam intelligit, dum illuminati sunt in Evan- 
gelii notitiam, Nec vero aliter quadraret applicatio, quia non indif- 
ferenter de suae aetatis hominibus agit, sed proprie compellat eos, 
qui segregati erant ex reliquo numero, ac si dixisset, olim fuisse si- 
miles incredulis, qui adhuc in tenebris demersi sunt; nunc autem 
non proprio merito, sed Dei gratia ab illis differre, quemadmodum 
ad Corinth. 4, 7. eadem ratione arrogantiam omnem carnis retundit. 
Quis enim te discernit, vel reddit aliis praestantiorem ? Bonitas et 
amor, Bonitatem priore loco recte posuit, quae Deum ad nos aman- 
dos inclinat. Neque enim in nobis inveniet, quod amare debeat; sed 
ideo amat, quia bonus est et misericors. Caeterum utcunque suam 
omnibus bonitatem et dilectionem testetur, non tamen eam agnosci- 
mus nisi fide, dum se in Christo Patrem declarat, Fruebatur Paulus, 
antequam vocatus esset ad fidem Christi, innumeris Dei bonis, quae 
paternae Dei clementiae gustum illi dare poterant, eruditus fuerat a 
puero per Legis doctrinam; errat tamen in tenebris, ne sentiat Dei 
bonitatem, donec Spiritus mentem eius illustret, atque interveniat 
Christus testis ac sponsor gratiae Dei Patris, a qua, sine ipso, sumus 
Mice alieni. Ita humanitatem Dei nonnisi fidei luce patefactam in- 

elligit, 

5. Non ex operibus. Meminerimus Paulum hic sermonem ha- 

bere ad fideles, ac modum describere, quo in regnum Dei ingressi 
sint. Negat eos quicquam operibus fuisse promeritos, ut salutis 

fierent participes, vel ut Deo reconciliarentur per fidem; sed hoc bo- 
num adeptos fuisse dicit sola Dei misericordia. Proinde ex eius ver- 
bis colligimus, nihil nos afferre ad Deum, sed mera eius gratia prae- 
veniri, nullo operum respectu. Nam quum dicit: Non ex operibus, 
quae fecissemus , significat, nihil posse nos quam peccare, donec re- 
geniti simus a Deo, Pendet enim haec negatio ex superiori affirma- 
tione, ubi dixerat, stultos et immorigeros esse, variisque cupiditati- 
bus addictos, qui nondum reformati sunt in Christo; ac sane ex tam 
corrupta massa quodnam prodiret bonum opus? Insaniunt ergo, qui 
hominem suis (ut vocant) praeparationibus accedere ad Deum fingunt. 
Tota enim vitae periodo longius ab eo discedunt, dooec sua manu ab 
errore: eos in viam retrahit. Denique quod nos potius quam alii 
cooptati sumus in Christi participationem, id totum Paulus assignat 
Dei misericordiae, quia nulla in nobis fuerint iustitiae opera. Quae 
ratio non valeret, nisi sumeret illud pro confesso, iniustum et Deo 
exosum esse, quicquid ante fidem molimur. Inepti vero sunt, qui ex 
praeterito verbi tempore cavillantur futura hominum merita a Deo 
respici, quum ipsos vocat. Paulus, inquiunt, dum provocari Deum 
negat nostris meritis, gee sua gratia nos dignetur, restringit hoc ad 
tempus praeteritum. Ergo si praecedenti tantum iustitiae non est lo- 
cus, futura iustitia in rationem venit. Atqui principium usurpant, 
quod Paulus ubique reiicit, quum gratuitam electionem statuit bono- 
rum operum fundamentum. Si ex sola Dei gratia hoc habemus, ut 
ad bene vivendum simus idonei: quae futura nostra merita intueri 
poterit Deus? Si ante Dei vocationem tale in nobis regnum occupat 
iniquitas, ut nullum progrediendi finem factura sit, donec culmen 
suum impleat: quo futurae iustitiae nostrae respectu allici Deus po- 
terit ad nos vocandos? facessant igitur tales nugae. Paulus non alia 
ratione praeterita opera nominavit, nisi ut omne meritum exclude- 
ret. Perinde enim valent eius verba, ac si dixisset: Si ullum meri- 
tum iactamus, qualia fuerunt nostra opera? Stat enim axioma illud, 
nonu meliores fore homines, quam fuerint, nisi eos Dominus sua vo- 
catione corrigeret. Salvos nos fecit. De fide loquitur, et nos iam 
salutem adeptos esse docet. Ergo utcunque peccato impliciti corpus 
hortis circumferamus, certi tamen de salute nostra sumus, si modo 
fide insiti simus in Christum, secundum illud (Iohan. 5, 14.): Qui 
credit in Filium Dei, transivit de morte in vitam, Paulo post tamen, 
Fidei nomine interposito, nos re ipsa nondum adeptos esse ostendet, 
quod.Christus morte sua praestitit, Unde sequitur, ex parte Dei sa- 
lutem mostram impletam esse, cuius fruitio in finem usque militiae 
differtur Atque id est, quod alibi quoque (Rom. 8, 14.) idem Pau- 
Jus docet, nos spe salvos esse factos. Per lavacrum regenerationis. 
Non dubito, quin saltem ad Baptismum alludat, imo facile patiar de 
Baptismo loeum exponi, non quod in externo aquae symbolo inclusa 
sit salus, sed quia partam a Christo salutem Baptismus nobis 0b- 

signat, Tractat Paulus de exhibitione gratiae Dei, quam fide con 

stare diximus. Quum ergo 'pars revelationis Baptismo constet, qua- 
tenus scilicet fidei confirmandae destinatus est, merito eius mentio- 

nem facit. Deinde quum Baptismus veluti ingressus sit in Ecclesiam, 

ac symbolum nostrae in Christum insitionis, tempestive hic adduci- 

tur a Paulo, dum ostendere vult, quomodo apparuerit nobis Dei gra- 
tia, vult talis sit orationis contextus: Deus nos salvos fecit sua mise- 

ricordia, cuius salutis symbolum ac pignus dedit in Baptismo, nos 11 

suam Ecclesiam cooptans, et inserens in corpus Filii sui. Solent au- 

tem Apostoli a Sacramentis ducere argumentum, ut rem illic signa- 

tam probent, quia principium illud valere debet inter pios, Deum 

non inanibus nobiscum figure ludere, sed virtute sua intus praestare; 

quod externo signo demonstrat. Quare Baptismus congruenter et vere 

lavacrum regenerationis dicitur. Vim et usum Sacramentorum recte 
is tenebit, qui rem et signum ita connectet, ut signum non faciat 
inane aut inefficax; neque tamen eius ornandi causa Spiritui sancto 
detrahat, quod suum est, Tametsi autem neque abluuntur Baptismo 
impii, neque renovantur, nihilominus vim istam, quod ad Deum, 
retinet, quia, utcunque Dei gratiam respuant, illis tamen offertur, 
Porro hic fideles Paulus compellat, in quibus, quia semper Baptis- 
mus est efficax, merito cum sua veritate et effectu cuniungitur. Mo- 
nemur autem hac loquutione, nisi velimus exinanire sacrum Baptis- 
mum, virtutem eius novitate vitae esse comprobandam. Renova- 
tionis Spiritus sancti. Quanquam signi meminit, ut conspicuam no- 
bis Dei grátiam faceret: tamen ne in illo haereamus, mox ad Spiri- 
tum nos revocat, ut sciamus, nos eius virtute, non aqua mundari, 
iuxta illud Ezechielis (36, 15.): Effundam super vos aquas mundas, 
nempe Spiritum meum. Et certe sic cum Prophetae verbis congruunt 
Pauli verba, ut idem ab utroque dici appareat. Quare initio dixi, 
Paulum, quum proprie de Spiritu sancto agat, simul alludere ad Ba- 
ptismum, Ergo Spiritus Dei est, qui nos regenerat, facitque novas 
creatnras; sed quia invisibilis et occulta est eius gratia, visibile in 
Baptismo eius symbolum conspicitur. Alii Renovationem legunt in 
accusativo, quod ego quidem non improbo; sed altera lectio melius 
(iudicio meo) convenit. j 

6. Quod effudit. Relativum apud Graecos tam lavacro quam 
Spiritui convenit; nam illis utrumque nomen est neutrum, tametsi 
quoad sensum non multum refert; elegantior tamen erit metaphora, 
si lavacro aptetur relativum. Neque vero huic sententiae repugnat, 
quod omnes promiscue baptizantur; nam quum effusum lavacrum do- 
cet, non tam de signo quam de re signata loquitur, in qua sita est 
signi veritas. Quum dicit opulente, significat, quo quisque nostrum 
maioribus donis excellit, eo magis Dei misericordiae esse obstrictum, 
quae sola nos locupletat, quum a nobis prorsus bonorum omnium in- 
opes. ac vacui simus. Si quis obiiciat, non omnes Dei filios tantae 
opulentiae esse compotes, quin potius Dei gratiam tenuiter in multos 
stillare: responsio est, nemini distribui tam exiguam mensuram, quin 
vere censeri possit dives, quoniam minima Spiritus gutta (ut ita lo- 
quar) veluti perennis fons est, qui nunquam arescit, Ergo ad opu- 
lentiam sufficit, quod, quantulumcunque nobis detur, nunquam de- 
fieiat. Per Iesum Christum. Is enim solus est, in quo adoptar, 
Ergo idem est, per quem efficimur Spiritus participes, qui adoptionis 
nostrae arrha est et testis. Docet itaque Paulus hoc verbo, non alios 
donari Spiritu regenerationis, quam qui sunt Christi membra, 

7. Ut iustificati. Si regenerationem accipimus proprio et usi- 
tato sensu, videri posset Apostolus iustificatos ponere pro regeneratis, 
atque hoc aliquando siguificat, sed rarius; nulla tamen necessitas 
cogit a propria et magis genuina significatione discedere. Consilium 
Pauli est, quicquid sumus et habemus, acceptum ferre gratiae Dei, 
ne superbe extollamur adversus alios. Commendat ergo hic Dei mi- 
serjcordiam, illi causam salutis nostrae in solidum tribuens, Sed 
quia de infidelium vitiis loquutus erat, non debuit gratiam regenera- 
tionis omittere, quae medicina est illis sanandis. "Verum hoc non 
obstat, quominus statim ad commendationem misericordiae redeat, 
Imo utrumque permiscet, nobis gratuito remissa esse peccata, et nos 
jn obedientiam Dei fuisse renovatos. Hoc quidem constat, Paulum 
iustificationem asserere gratuitum esse Dei donum; tantum quaeritur, 
quid per nomen Iustificationis significet, Contextus videgur postulare, 
ut longius quam ad iustitiae imputationem extendat, in quo sensu 
raro (ut dixi) invenitur apud Paulum; nihil tamen impedit, quomi- 
nus àd remissionem peccatorum possit restringi. Quod dicit: eius 

gratia, tam Christo quam Patri convenit, neque de alterntra exposi- 
tione pugnandum est, quia semper hoc stabit, nos Dei gratia per 
Christum iustitiam adeptos esse. Heredes secundum spem, Parti- 
cula haec vice expositionis addita est, Dixerat, nos Dei misericordia 
salvos factos esse; atqui salus nostra adhuc abscondita est, ideo nunc 
vitae heredes nos esse dicit, non quia praesentem eius possessionem 
adierimus, sed quia spes plenam et solidam eius certitudinem nobis 
affert. Summa est, quum mortui essemus, restitutos fnisse in vitam 
Christi beneficio, quum Deus Pater Spiritu suo nos donavit, cnius 
virtute purgati et renovati sumus, in eo positam esse nostram salu- 
tem; sed quia adhuc in mundo versamur, nondum nos frui vita aeter- 
na, tantum eam sperando obtinere. 


8. Fidelis sermo: de his volo, ut confirmes, quo bonis 
operibus praeesse (vel bona opera extollere, vel illis dare pri- 
matum) curent, qui crediderunt Deo. Haec enim honesta 
sunt et utilia hominibus. 9. Stultas autem quaestiones et 
genealogias et contentiones ac pugnas legales omitte; sunt 
enim inutiles ac supervacuae. 


8. Fidelis sermo, Hanc Joquutionem usurpat, quum aliquid 
vult serio asserere, quemadmodum in utraque ad Timotheum epistola 
vidimus. Ideo mox subiicit: volo, ut confirmes.  zf«fefaiova9e sub 
passiva terminatione activam significationem habet, significat autem 
esseveranter aliquid dicere. Quare iubetur Titus, aliis omissis, haec, 
quae certa sunt et indubia, tradere, haec urgere, his insistere, dum 
alii de rebus vanis fabulantur. Unde etiam colligimus, non temere 
quidvis asserendum esse Episcopo; sed quorum illi comperta est ve- 
ritas. Haec, inquit, affirma, quoniam vera sunt ac fide digna. Sed 
rursum admonemur, hoc esse Episcopi officium, fortiter ac strenue 
affirmare ac tueri, quae et certae sunt fidei, et pietatem aedificant, 
Quo . bonis operibus. .Complectitur, quaecunque de uniuscuiusque 
officio, et de studio pie sancteque vivendi ante disseruit, ac si Dei 
timorem ac recte compositos mores otiosis speculationibus opponeret. 
Sic enim vult institui populum, ut primam bonorum operum curam 
habeant, qui crediderunt Dei. Caeterum quoniam verbum zrgoíor«- 
G9«. varie accipitur apud Graecos, hic quoque locus diversas inter- 
pretationes admittit. Chrysostomus exponit, ut studeant eleemosynis 
juvare proximos, Est quidem ngoioregðu interdum ferre opem; sed 
tunc constructio exigeret, ut bona opera intelligamus iuvari, quod 
durum esset. Melius quadraret Promovendi verbum, quod Gallice 
dicimus Advancer. Quid si dicamus Intenti sint? ut qui praefectu- 
ram gerunt, quae etiam una est verbi significatio. Nisi quis malit, 
quod ego in margine apposui: Curent bonis operibus dare principa- 
tum. Nec certe male convenit, ut iubeat ea Paulus regnare in vita 
fidelium, quum negligi alioqui soleant. Utcunque autem ambigua sit 
loquutio, mens Pauli satis liquet, finem esse Christianae doctrinae, 
ut se bonis operibus exerceant fideles, Ita vult eos studium suum cu- 
ramque huc applicare, et videtur Apostolus, quum dicit: qoorrícoo:, 
eleganter alludere ad inanes eorum contemplationgs, qui sine fructu 
et extra vitam philosophantur. Caeterum non ita de bonis operibus 
sollicitus est, ut, dum fructus colligit, radicem contemnat, nempe 
fidem. . Utriusque partis rationem habet, et fidei quoque priorem lo- 
cum, ut pay est, tribuit. Nam studiosos bonorum operum esse iubet, 
qui crediderunt Deo, quo intelligit, sic debere fidem praeire, ut 
opera subsequantur. Haec enim honesta sunt. Ego ad doctrinam 
potius quam ad opera refero, hoc sensu: Praeclarum est ac utile sic 

institui homines: ergo eadem sunt ista bona et utilia hominibus, 
quibus asserendis Titum prius docuit incumbere. Tk zalé vertere 
possumus aut Bona, aut speciosa, vel honesta, quanquam melius 
(ut arbitror) vertemus Praeclara. lnnuit enim, quaecunque alia 
traduntur, nullius pretii esse, quia nulli sint usui vel fructui, sic- 
uti e converso laude dignum, quod conducit ad salutem. 

9. Stultas autem. Non longa disputatione opus est ad huius loci 
expositionem. Quaestiones opponit sanae certaeque doctrinae, Tam- 
etsi enim, ut invenias, quaerere necesse est: est tamen quaerendi 
modus, ut teneas , quod est utile cognitu; deinde, ut fixus in veri- 
tate agnita maneas. Qni autem curiose omnia vestigant, deinde nus- 
quam consistunt, vere sunt quaestionarii, Denique quod praecipua 
in laude ducunt scholae Sorbonicae, damnatur hic a Paulo. Tota 
enim Papistarum theologia nihil est aliud quam quaestionum laby- 
rinthus. Stultas vocat, non quod primo adspectu tales appareant 
(quin saepe inani sapientiae ostentatione fallunt), sed quia nihil ad 
pietatem conducunt, Quum addit genealogias, speciem unam stul- 
tarum quaestionum ponit, exempli causa, dum scilicet curiosi ho- 


. mines fructum ex Sacris historiis colligere negligentes, generum 


origines et eiusmodi nugas arripiunt, quibus se fatigent absque 
fructu, de qua vanitate diximus initio prioris epistolae ad Timo- 
theum.  Contentiones merito adiungit, quia, quum ainbitio regnet 
in quaestionibus, fieri non potest, quin mox erumpant in conten- 
tionem et rixas; vult enim illic quisque vincere. Huc accedit auda-, 
cia de rebus incertis affirmandi, quae necessario conflictus movet. 
Pugnas legales odiose vocat, quae Legis praetextu concitabantur a 
Iudaeis, non quod Lex eas ex se gignat, sed quia illi Legis defeusio- 
nem simulantes, turbabant pacem Ecclesiae praeposteris suis certa- 
minibus de ceremoniarum observatione , de ciborum delectu et simi- 
libus. Sunt enim inutiles, Ergo in doctrina semper utilitas spe- 
ctanda est, ut, quicquid ad pietatem nihil confert, nullo sit loco. 
Neque tamen dubium est, quin sophistae illi de rebus nihili garrien- 
do, dignas in' primis et utiles cognitu esse iactarent; sed Paulus nul- 
lam, nisi in aedificanda fide et sancta vita, utilitatem agnoscit. 


10. Haereticum hominem post unam et alteram admoni- 
tionem fuge, 11; Sciens, quod eversus sit, qui est eius- 
modi, et peccet, a se ipso damnatus. 12. Quum misero ad 
te Artemam vel Tychicum, da operam, ut ad me venias Ni- 
copolim. llic enim decrevi hyemare. 18. Zenam Legis 
peritum et Apollo studiose deducito, ne quid illis desit: 
1&. Discant autem et nostri, bonis praeesse [vel (ut prius) 
dare illis principatum, ut emineant], in necessarios usus, ne 
sint infructuosi. 15. Salutantte, qui mecum sunt, omnes. 
Saluta eos, qui nos diligunt in fide. Gratia cum omnibus 
vobis. Amen. 


Ad Titum, qui primus Cretensium Ecclesiae ordinatus 
fuit Episcopus, scripsit ex Nicopoli Macedoniae. 


10.: Haereticum hominem. Hoc merito adiecit, quia iurgiis et 
altercationibus nullus finis erit, si velimus obstinatos vincere dispu- 
tando. Nam neque illis unquam deernnt verba, et illis animos ad- 
det *mprobitas, ne unquam pugnando fatigentur. Postquam ergo 
Tito praescripsit, qualem tradere doctrinae formam debeat, nunc 
vetat, cum haereticis confligendo multum temporis terere, quia 
semper pugna pugnam, €t disputatio disputationem pareret, Nam 

haec Satanae astutia est, improba talium hominum loquacitate im- 
licare bonos ac fidos Pastores, ut eos a docendi studio abducat. 
avendum itaque, ne rixosae nos disputationes occupent, quia ne- 

que interea vacabit, operam nostram Domini gregi impendere, et 

contentiosi homines nunquam molesti nobis esse desinent, Quod 
ergo vitari iubet, perinde valet, sc si negaret, magnopere esse la- 
borandum, ut illis satisfiat, imo nihil esse melius quam digladiandi 
ansam, quam captant, illis praecidi.: Valde necessaria admonitio. 

Nam et qui libenter alioqui a pugnis verborum abstinerent, pudore 

interdum trahuntur in arenam, quia cedere turpis ignaviae videtur, 

Irritant praeterea quamvis placidum ingenium feroces hostium ia- 

ctantiae, quia ferendum non videtur, ut impuue veritati (ut fa- 

ciunt) insultent. Nec desunt interea homines aut cupidi, aut ni- 
mium fervidi, qui ad conflictum sollicitent. Atqui Paulus non vult, 
multum ac diu cum haereticis disputando Christi servum occupari. 

Nunc videndum, quid per haeretici nomen intelligat. Vulgo trita 

est distinctio inter haereticum ac schismaticum, quae tamen hic a 

Paulo (ni fallor) confunditur. Neque enim tantum eos designat, qui 

certum errorem aut perversum aliquod dogma fovent ac tuentur; 

sed in universum quicunque sanae doctrinae non acquiescunt, quam 
nuper proposuit. Ita ambitiosos omnes, praefractos, contentiosos, 
qui libidine impulsi turbant Ecclesiae pacem, ac dissidia concitant, 
hoc nomine comprehendit, In summa, quisquis sua protervia uni- 
tatem Ecclesiae abrumpit, is haereticus vocatur a Paulo. Sed mo- 
deratio adhibenda est, ne, quisquis sententiae nostrae non subscri- 
bit, eum protinus faciamus haereticum. Sunt enim quaedam, de 

uibus si dissentiant inter se Christiani, non tamen in sectas divi- 

entur, Sic enim fieri alibi praecipit idem Paulus, quum iubet ex- 

spectare, salva concordia, Dei revelationem, ad Philipp. cap. 3, 16: 

Verum quoties eo usque procedit pervicacia, ut quispiam sibi ad- 

dictus vel discessionem faciat a corpore, vel a grege quosdam sub- 

strahat, vel impediat sanae doctrinae cursum: hic strenue obvian- 
dum est. In summa, haeresis vel secta, et Ecclesiae unitas, res 
sunt inter se oppositae, Quum liaec Deo pretiosa sit, et nobis sum- 
mo in pretio esse debeat, illam summopere detestari convenit. 

uare sectae vel haereseos nomen, quamvis inter philosophos et po- 
liticos homines sit honorificum, merito infame est inter Christia- 
nos. Tenemus nunc, quosnam intelligat Paulus, quum iubet haere- 
ticos omitti et vitari. Sed notandum simul est, quod continuo post 
sequitur, nempe post unam et alteram admonitionem. Nam neque 
aliter discernere licebit, quisnam sit haereticus, nec reiicere fas es- 
set, nisi quem prius conati essemus ad sanam mentem reducere. Ad- 
monitionem porro intelligit non quamlibet, vel hominis privati, sed 
quae fit a Ministro, publica Ecclesiae auctoritate. Perinde enim 
valent eius verba, acsi diceret, graviter quasi censoria correctione 
reprimendos esse. Qui autem colligunt ex hoc loco, sola excom- 
municatione compescendos esse pravorum dogmatum auctores, nec 
esse ultra in eos saeviendum : non satis apposite ratiocinantur. Aliae 
enim Episcopi, aliae magistratus sunt partes. Tito scribens Pau- 
lus non disserit de officio magistratus, sed quid Episcopo conveniat. 

Quanquam moderatio semper optima: ne tam vi et armata manu 

coerceantur, quam corrigantur disciplina Ecclesiae, si quidem sint 

sanabiles. 

11. Sciens, quod eversus sit, Eversum nominat, in quo nulla 
resipiscentiae spes est, quia, si restitui. posset quispiam nostro la- 
bore, nequaquam esset omittendus. Metaphora sumpta est ab aedi- 
ficio, quod non modo aliqua sui parte collapsum est, sed funditus di- 
rutum, ut instaurationi non sit locus. Huius eversionis signum ac- 
dit, malam conscientiam, quum dicit, tales, qui monitionibus non 

obtemperant, per se esse damnatos. Nam quum pervicaciter re- 
spuant veritatem , certum est sponte et data opera peccare: nullo 
itaque profectu monerentur, Simul autem colligimus ex Pauli ver- 
bis, non esse quenquam temere aut praecipitanter pro haeretico ha- 
bendum. Dicit enim: Sciens, quod eversus sit. Caveat ergo Epi- 
scopus, ne morositati suae indulgens durius tractet, tanquam hae- 
reticum , quem nondum esse novit. 

18. Zenam Legis peritum, Incertum est, iurisne civilis an le- 
gis Mosaicae peritum intelligat; sed quum ex Pauli verbis elicere 
liceat, hominem tenuem fuisse et alienae opis indigum: probabilius 
est, ipsum eiusdem fuisse ordinis, cuius erat Apollos, hoc est, apud 
Iudaeos divinae Legis interpretem. Tales enim frequentius esurire 
solent, quam qui forenses causas suo consilio gubernant.  Zenae 
egestatem dixi ex Pauli verbis colligi posse, quia deducere hic via- 
tico prosequi significat, quemadmodum ex contextu liquet. Ne 
enim sumptu gravari se querantur Cretenses, quibus id oneris in- 
iungit, admonet, non debere esse infructuosos, ideoque urgendos 
esse, ut bonis operibus sint intenti. Verum de hac loquutione prius 
dictum est. Sive ergo excellere bonis operibus eos iubeat, sive 
eminentem locum dare: significat utile illis esse, praeberi exercen- 
dae liberalitatis materiam, ne sint infrugiferi, hoc praetextu, quia 
desit occasio, vel necessitas non postulet. Quae sequnntur, iam in 
aliis epistolis fuerunt exposita. 

EPISTOLAM PAULI AD PHILEMONEM. 
IOH. CALVINI 


COMMENTARIUS. 


1. Poss vinctus Christi Iesu et Timotheus frater Phile- 
moni amico et cooperario nostro, 2. Et Apphiae dilecto, et 
Archippo commilitoni nostro, et Ecclesiae, quae domi tuae 
est, 3. Gratia vobis et pax a Deo Patre nostro et domino 
lesu Christo. 4. Gratias ago Deo meo, semper memoriam 
tui faciens in precibus meis, 5. Audiens tuam dilectionem 
et fidem, quam habes erga Dominum lesum et erga omnes 
sanctos, 6. Ut communicatio fidei tuae efficax sit omnis 
boni, quod in vobis est erga Christum lesum. 7. Gratiam 
enim habemus multam et consolationem super dilectione tua, 
quia viscera sanctorum per te refocillata sunt, frater. 


Quanta fuerit spiritus Paulini celsitudo, etsi ex gravioribus eius 
scriptis perspici melius potest, haec quoque Epistola testis est, in 
qua argumentum tractans humile alias et abiectum, suo tamen more 
sublimis ad Deum evehitur. Fugitivum servum et furem Domino 
remittens, pro illo deprecatur veniam. Verum hanc causam agens, 
tam graviter de aequitate Christiana concionatur, ut videatur ma- 
gis totam Ecclesiagi respicere, quam privatim curare unius hominis 
negotium: ita modeste et suppliciter pro infimo homine se demit- 
tit, ut vix alibi usquam magis ad vivum sit expressa ingenii eius 
mansuetudo. ? 

1. Vinctus Iesu Christi, Eodem sensu, quo alibi Apostolum Chri- 
sti vel ministrum, hic se vinctum Christi appellat, quia eius vin- 
cula, quibus propter Evangelium detinebatur, legationis, quam pro 
Christo obibat, insignia erant veltesserae. Itaque ea commemorat 
comparandae sibi auctoritatis causa, non quod contemptum timeret, 
(quia minime dubium est, maiorem fuisse eius reverentiam et pre- 
tium apud Philemonem, qnam ut ullo elogio fuerit opus,) sed quia 
causam acturus erat servi fugitivi, in qua plurimum valebat depre- 
catio. Philemoni. Hunc Philemonem credibile est fuisse ex or- 
dine Pastorum. Neque enim titulum hunc, quo eum ornat Paulus, 
'cooperarium vocans, solet tribuere homini privato.  4rchippum 
etiam adiungit, quem eundem fuisse Ecclesiae ministrum apparet ; 
si tamen is est, cuius fit mentio circiter finem epistolae ad Colos- 
senses, quod a probabili coniectura non abhorret; nam, quod hunc 
secundum vocat commilitonem, in ministros id quoque peculiariter 
competit. Tametsi enim communis est omnibus Christianis mili- 
tia; quia tamen in ea velut signiferi sunt doctores, ideo prae aliis 
ad bellandum parati esse debent, et Satan quoque illis ut plurimum 
infestior est. Ac fieri potest, nt Archippus quorundam certaminum, 
quae sustinuit Paulus, socius fuerit ac particeps, et certe hac voce 
utitur Paulus, quoties de persequutionibus meminit. Famjliae au- 
tem Philemonis summam tribuit laudem, quum domesticam Eccle- 

siam nominat. Neque etiam haec parva laus patrisfamilias, quod 
ita familiam suam instituit, ut sit Ecclesiae imago, et Pastoris quo- 
ue munus intra privatos parietes obeat. Neque etiam omitten- 
um, quod uxor similis fuerit, quia non abs re eam Paulus com- 
mendat. 

4. Gratias ago. Notandum, quod, pro quo gratias agit, pro 
eodem simul precatur. Nunquam enim tanta est vel perfectissimis 
gratulandi materia, quamdiu in hoc mundo vivunt, quin precibus 
indigeant, ut det illis Deus non tantum perseverare usque in finem, 
sed in dies etiam proficere. Haec autem laus, quam Philemoni tri- 
buit, breviter complectitur totam Christiani hominis perfectionem. 
Ea duabus partibus continetur, fide in Christum, et caritate erga 
proximos. Nam huc omnes vitae nostrae actiones omniaque officia 
referuntur, et fides in Christum, quia in eum proprie intuetur, sic- 
uti neque aliter quam per eum solum cognosci potest Deus Pater, 
neque alibi quam in eo reperitur, quicquid bonorum quaerit fides. 
Caritatem vero non ita ad sanctos restringit, quasi erga alios nulla 
esse debeat. Nam quum haec sit caritatis doctrina, carnem nostram 
non despicere, et honore prosequi Dei imaginem, quae naturae no- 
strae insculpta est: certe totum genus humanum comprehendit. Sed 
quoniam arctiore necessitudinis vinculo nobiscum coniuncti sunt do- 
mestici fidei, et eos peculiariter Deus commendat, ideo iure pri- 
mas obtinent. Contextus orationis aliquantum est confusus; sed in 

- sensu nihil est obscuritatis, nisi quod dubium est, an adverbium 
Semper vel cum priore membro, vel cum sequenti cohaereat. Pot- 
est enim hic sensus elici, quoties pro Philemone preces conciperet 
Apostolus, gratiarum actionem ab eo fuisse insertam, quia scilicet 
gaudii materiam praebebat eius pietas.  Precamur enim saepe pro 
quibusdam, in quibus nihil reperitur nisi dolore et lacrymis dignum. 
quanquam altera distinctio magis recepta est, Paulum gratias agere 
pro Philemone, et semper eius mentionem facere in precibus. Li- 

era ergo sit optio lectoribus; sed mihi prior sensus melius con- 
gruere videtur. In Hp rien contextu est ordinis inversio, quia, post- 
quam de caritate et fide loquutus est, adiungit: erga Christum et 
sanctos, quum potius antithesis requireret, secundo loco poni Chri- 
stum, in quem fides nostra respicit. 

6. Ut communicatio fidei. Hoc vero membrum nonnihil ob- 
securum est; sed conabor ita elucidare, ut mentem Pauli utcunque 
teneant lectores. Primo sciendum est, non pergere Apostolum in 
laude Philemonis, sed potius exprimere, quid illi a Domino postu- 
let. Cohaerent enim haec verba cum eo, quod prius dixerat, se 
illius esse memorem in orationibus. Quid ergo Philemoni precatus 
est? ut fides eius se exserens per bonos fructus vera, non inanis 
comprobaretur. Fidei enim communicationem appellat, quum intus 
non latet otiosa, sed per veros effectus se profert ad homines. Tam- 
etsi autem fides occultam in corde sedem habet, se tamen homini- 
bus communicat per bona opera. Ergo perinde est, ac si dixisset: 
Ut fides tua se communicando efficaciam suam in omni bono demon- 
stret. Cognitio autem omnis boni pro experientia capitur. Optat 
enun, ut ab effectis fides comprobetur efficax, quod fit, dum homi- 
nes, quibuscum versamur, piam et sanctam vitam nostram cogno- 
scunt. Ideo dicit: Omnis boni, quod in vobis est. Nam quicquid ' 
in nobis boni est, fidem nostram patefacit. Particula cic Xougzov 
potest exponi: erga Christum. Ego tamen, siliceat, malim acci- 
pere pro è» XqigrQ. Nam sic in nobis resident Dei dona, ut tamen 
eorum non simus participes, nisi quatenus sumus membra Christi. 
Quia tamen praecessit: In vobis, vereor, ne loquutioris asperitas 
offendat. Itaque in verbis nihil mutare ausus sum ; tantum admoni- 
tos volui lectores, ut omnibus expensis eligant, utrum placuerit. 

7. "Gratiam habemus. Tametsi apud Graecos receptior est haec 
lectio, vertendum tamen censeo: Gaudium. Nam quia inter ydp 
et y«o&r parum est discriminis, proclive fuit in una littera halluci- 
uari; deinde alibi y&ow pro gaudio usurpat Paulus, si tamen Chry- 
sostomo creditur. Iam quid gratia ad consolationem ?' Satis autem 
constat, quidnam hic sibi velit, nempe magna se laetitia et consa- 
latione affici, quia Philemon piorum necessitatibus opem tulerit. 
Hoc autem rarae est caritatis, ex aliorum bono tantum percipere 
gaudii. Adde quod non privatum modo gaudium profert Apostolus, 
sed complures fuisse laetatos, quod humaniter et benigne piis ho- 
minibus opitulatus esset Philemon. — Refocillare viscera accipitur 
apud Paulum pro Afferre levationem a molestiis, vel miseris ita suc- 
currere, ut pacatis animis et omni molestia ac tristitia vacuis quie- 
scant. Nam Viscera affectus significant, &v«;«voig vero tantundem 
valet ac tranquillitas: ideo l'onge falluntur, qui ad ventrem et ali- 
menta hoc torquent. 


8. Quapropter multam in.Christo fiduciam habens im- 
perandi tibi, quod decet, 9. Propter caritatem magis rogo, 
quum talis sim, nempe Paulus senex; nunc vero etiam vin- 
ctus lesu Christi. 10. Rogo autem te pro filio meo, quem 
genui in vinculis meis, Onesimo, 11. Qui aliquando tibi 
inutilis fuit; nunc autem et mihi et tibi utilis. 12. Quem 
remisi; tu vero illum, hoc est, mea viscera, suscipe. 
13. Quem ego volebam apud me ipsum retinere, ut pro te 
mihi ministraret. 14. Sed absque tua sententia nihi] volui 
facere, ut non quasi secundum necessitatem esset bonum 
tuum, sed voluntarium. 


8. Multam in Christo fiduciam. Hoc est, quum imperare tibi 
pro iure mco possim, facit caritas tua, ut malim rogare. Iubendi 
vero potestatem duplici nomine sibi vindicat, quia et senex sit et 
pro Christo vinctus. Ideo se propter Philemonis caritatem magis ro- 
gare dicit, quia iniungimus pro imperio, quae necessitate extor- 
quere volumus, etiam ab invitis; apud eos autem, qui ultro parent, 
iussu opus non est. Et quia libentius, qui ultro parati sunt ad offi- 
cium, placide sibi ostendi audiunt, quid factu opus sit, quam im- 
perio interposito: non abs re Paulus apud hominem morigernm pre- 
ces adhibet, suoque exemplo docet, dandam esse operam Pastori- 
bus, ut discipulos blande alliciant potius, quam trahant. Et certe 
dum ad preces descendens, iure suo cedit, hoc ad impetrandum 
multo plus valet, quam si iuberet. Porro nihil sibi arrogat nisi in 
Christo, hoc est, propter impositam sibi personam. Neque enim, 
quos Christus Apostolos constituit, auctoritate vult carere. ` Sed 
quum addit rò &vijzov, significat, non quidvis licere doctoribus, sed 
his finibus contineri ipsorum potestatem , ne quid, nisi quod decet, 
atque alioqui cniusque officio consentaneum est, praecipiant. Hinc 
(ut nuper dixi) admonentur Pastores, qua fieri potest, summa comi- 
tate mulcendos esse animos, quoties hac ratione plus proficitur ; sed 
ita ut sciant, qui tam blande tractantur, minus a se exigi, quam 
debeant. Nomen Senis non aetatem, sed officium hic significat. 
Quod autem se non Apostolum nominat, ideo fit, quia cum collega 
in Verbi ministerio illi negotium est, cum quo familiariter loquitur. 

10. Rogo pro filio. Quoniam minus ponderis habere solent pre- 
ces, quibus nulla iustae commendationis causa subest, ostendit Pau- 
lus, se necessario olficio adduci, ut pro Onesimo intercedat. Hic 
verc operae pretium est expendere, quantum se demittat, dum filii 

nomen et servo, et fugitivo, et furi defert. Quod autem eum a se 
genitum praedicat, ministerio id factum est, non virtute. Neque 
enim humanum est opus, hominis animam refingere et reformare 
ad Dci imaginem. Atqui de hac spirituali generatione nunc agitur. 
Quia tamen fide regeneratur anima, et fides est ex auditu (Rom. 
10, 17.), ideo doctrinae administer Patris vices gerit. Deinde quum 
sermo Dei ab homine praedicatus semen sit vitae aeternae: non 
mirum est, eum vocari patrem, ex cuius ore semen illud concipi- 
mus. Quanquam interea tenendum est, sic efficax esse in anima re- 
generanda hominis ministerium, ut proprie Deus ipse Spiritus sui 
virtute regeneret. Quare istae loquutiones Deum cum hominibus 
in certamen minime committunt; sed tantum ostendunt , quid per 
homines Deus agat. Quum dicit, se in vinculis genuisse, circum- 
stantia haec commendationi addit pondus. 

19. Illum, hoc est, viscera mea. Nihil ad molliendam Phile- 
monis iracundiam efficacius dici potuit. Nam si in servum suum 
fuisset implacabilis, in Pauli viscera hoc modo saeviebat. Mira 
vero Pauli bonitas, qood vile mancipium, deinde furem et erronem, 
recipere quodammodo in sua viscera non dubitavit, ut ab iracundia 
domini sui protegeret. Et certe si suo pretio a nobis aestimaretur 
hominis ad Deum conversio, eodem modo nos quoque amplectere- 
mur, quos sincere et absque fuco resipuisse constaret. 

18. Quem volebam apud me. Aliud argumentum mitigando Phi- 
lemoni, quod servum illi remittat Paulus, cuius ministerio maxime 
alioqui indigebat. Fuisset enim inhumanum, tale Pauli studium re- 
iicere. Et subindicat, non ingratum sibi fore munus, si remittatur, 
ut id fiat potius quam domi aspere tractetur. Quanquam addit etiam 
alias circumstantias, quod domini vices in eiusmodi officio supple- 
bit Onesimus; deinde quod ipse modestiae causa nihil de iure Phile- 
monis detrahere voluerit; tertio quod plus laudis habiturus sit Phi- 
lemon, si redditum suae potestati servum ultro et liberaliter remit- 
tat. Ex hoc autem postremo colligimus, quibuscunque possumus 
officiis iuvandos esse Christi martyres, dum pro Evangelii testimo- 
nio laborant. Nam si exsilia, carceres, flagella, contumelias, bo- 
norum spoliationes reputamus esse Evangelii, quemadmodum hic 
vocat Paulus: quisquis eorum socius recusat esse et particeps, sea 
Christo ipso separat. Commune certe omnibus est Evangelii patro- 
cinium. Itaque qui eius causa persequutionem sustinet, non iam ut 
privatus quispiam habendus est, sed qui publicas Ecclesiae vices 
obit: unde sequitur, cummunem piis omnibus curam pro ipso incum-' 
bere, ne in unius hominis persona Evangelium deserant, sicuti saepe 
fieri solet. 

14. Ut non quasi, Hoc ex generali regula sumptum est, non 
alia placere Deo sacrificia, nisi quae voluntaria sunt. Ita et de 
eleemosynis idem Paulus loquitur II. Corinth. 9, 7. Tò &y«9óv hic 

ro beneficentia capitur, et necessitas voluntati opponitur, ubi 
Tiberio alacritatis experimentum capi non potest. Nam quod libe- 
raliter suscipitur officium, non alieno impulsu, solidam laudem de- 
mum meretur. Notatu etiam dignum est, quod Paulus praeteriti 
temporis culpam pro Onesimo agnoscens, mutatum esse affirmat, 
ac ne dubitet Philemon, alio ingenio et novis moribus servum ad 
se redire, Paulus eius resipiscentiam proprio experimento sibi com- ` 
pertam esse dicit. 


15. Forte enim ideo separatus fuit ad tempus, ut per- 
petuo eum retineres. 16. Non iam ut servum, sed super 
servum fratrem dilectum maxime mihi, quanto magis tibi 

án carne et in Domino? 17. Si igitur me habes consortem, 
suscipe eum tanquam me. 18. Si vero qua in re te laesit, 
vel aliquid debet, id mihi imputa. 19. Ego Paulus scripsi 
mea manu, ego solvam, ut ne dicam tibi, quod et te ipsum 
mihi debes. 


15. Forte enim ideo separatus, Si quid ex hominum peccati; 
iracundiae contraximus, mitigari convenit, uhi videmus, qnae per- 
verse alioqui egerant, Dei consilio in alium finem conversa esse. 
Laeta enim catastrophe in malis quasi remedium est, quod nobis ad 
delendaás offensas Dei manu porrigitur. Ita Ioseph jane 45, 5.), 
dum admirabili Dei providentia factum esse reputat, ut pro manci- 
pio venditus, in eum tamen locum evectus foret, unde fratres et 
patrem alere posset, perfidiae et crudelitatis fratrum oblitus, se 
praemissum esse dicit eorum causa, Paulus ergo servi fuga non de- 
bere tantopere Philemonem offendi admonet, quia boni non poeni- 
tendi causa fuerit. Nam quum animo esset fugitivus, illum domi 
suae habens Philemon non vere possidebat; quum pravus esset ac in- 
fidus, non poterat ipso commode frui. Dicit ergo, paulisper vaga 
tum esse, ut locum mutando alius fieret, ac rediret novus homo. 
Et prudenter oninia temperat, quum fugam vocat discessum, et ad- 
dit, illum ad tempus fuisse. Postremo brevi iacturae commodi nsus 
perpetuitatem opponit. Fugae quoque utilitatem aliam in medium 
citat, quod non modo eius^occasione correctus sit Onesimus, ut 
frugi servus esse incipiat; sed quod factus sit domini frater. Porro 
ne recenti adhuc offensa exulceratus animus fraternum nomen aegre * 
admitteret, Paulus illum primo loco fratrem agnoscit. Hinc colli- 
git, Philemonem multo illi conignctiorem esse, quia par et eadem 
in Domino sit necessitudo utrique vel secundum Spiritum, secundum 
carnem vero Onesimus membrum sit ipsius familiae, Hic demum 
perspicitur rara Pauli modestia, qui fraterno titulo nullius pretii 
mancipium dignatur, imo fratrem sibi coniunctissimum nominat. 
Et certe nimiae superbiae foret, si quos pro fratribus habere pu- 
deat, quos Deus iu filiis suis censet. Quod autem dicit: quanto ma- 
gis tibi, his verbis non significat, Philemonem gradu superiorem 
esse secundum Spiritum; verum sensus est: Quum mihi potissi- 
mum sit frater, tibi magis esse debet, quum duplex sit inter vos 
coniunctionis vinculum. Caeterum quia certo statuendum est, Pau- 
lum non temeré nec futiliter (ut plerique solent) pro homine non sā- 
tis cognito spondere, ac extollere eius fidem, antequam firmis docu- 
mentis eam expertus esset: memorabile poenitentiae specimen nobis 
in Onesimo proponitur. Scitur, quam prava fuerint servorum in- 
geuia, ut vix centesimus quisque ad bonam frugem unquam veniret. 
Iam ex fuga coniicere licet, consuetudine et habitu obduruisse 
Onesimum ad malitiam, Rara ergo et admirabilis virtus, sic repente 
exuere, quae imbiberat, vitia, ut vere testari possit Apostolus, iam 
alium hominem esse factum. Ex eodem fonte nobis oritur utilis do- 
ctrina, Dei electos interdum modo incredibili praeter communem 
sensum per flexuosas ambages, imo per labyrinthos ad salutem ad- 
duci. Vivebat Onesimus in domo pia et sancta, inde suis maleficiis 
exsulans quasi data opera procul se a Deo et vita aeterna subducit. 
Atqui exitialem eius fugam Deus occulta providentia mirabiliter di- 
rigit, ut in Paulum incidat. . 

17. Si ergo me habes consortem. Hic se magis adhuc submittit, 
fugitivo ius honoremque suum resignans, et quasi eum substituens 

-suo loco, quemadmodum se paulo post sponsorem eius loco subii- 
,ciet. Magni enim referebat, Onesimo placabilem et hunjanum esse 
dominum, ne eum immodicus rigor ad desperationem impelleret, 

Idcirco tam anxie laborat.Paulus. Et nos eius exemplo monemnr, 
quanto studio adiuvandus sit peccator, qui resipiscentiam nobis suam 
probavit. Quod si nostrarum partium est, apud alios intercedere 
ad impetrandam poenitentibus veniam, multo magis benigne et cle- 
menter excipiendi a nobis sunt. 

18. Si vero qua in re te laesit. Hinc colligere licet, aliquid 
etiam domino furatum esse Onesimum, ut mos fugitivis fuit; et ta- 
men sceleris invidiam mitigat, quum addit: Vel si quid debet. Ne- 
que enim contracta erat civilis ratio inter eos, sed tantum propria 
noxa obstrictus erat servus domino. Tanto itaque maior Pauli hu- 
manitas, qui pro maleficio quoque satisfacere paratus est. Parti- 
cula ista: Ne dicam, quod et te ipsum mihi debes exprimere voluit, 
quantum habeat impetrandi fiduciam , ac si diceret: Nihil est, quod 
mihi negare sustineas, etiamsi te ipsum poscerem. Eodem spectant, 
quae sequuntur de hospitio et aliis, ut mox videbimüs, Restat una 
quaestio, quomodo pecuniae solutionem promittat, qui, nisi adiu- 
tus fuisset ab Ecclesiis, non habebat, unde parce et frugaliter vive- 
xet. Videtur certe in hac penuria et egestate ridicula esse promis- 
sio; sed facile est videre hac loquendi forma Paulum deprecari, ne 
quid a servo reposcat Philemon. Etsi enim non ironice loquitur, 
obliqua tamen figura petit, ut nomen hoc inducat et deleat: Sen- 
sus ergo est: Nolo, ut cum servo tuo litiges, nisi me velis eius loco 
habere debitorem. Nam statim addit, Philemonem esse prorsus 
suum; qui vero totum hominem sibi vindicat, non est, cur de sol- 
venda pecunia sit sollicitus. 


20, Certe frater ego te fruar in Domino: refocilla mea 
viscera in Domino. 21. Persuasus de tua obedientia scripsi 
tibi, sciens etiam, quod supra id, quod scribo, facturus 
sis. 22. Simul vero praepara mihi hospitium; spero enim, 
quod etiam per vestras precationes donabor vobis. 23. Sa- 
lutant te Epaphras concaptivus meus in Christo lesu. 
24. Marcus, Aristarchus, Demas, Lucas, cooperarii mei. 
25. Gratia Domini nostri lesu Christi cum spiritu vestro. 
Amen. 


Ad Philemonem missa fuit e Roma per Onesimum ser- 
vum, 


20. Certe frater. Haec affirmatio ad hortandi vehementiam po- 
sita est, ac si dixisset: Tunc constabit demum, nihil a me tibi sepa- 
ratum esse, quin et ipse mihi vere sis addictus, et tua omnia mei 
&rbitrii sint, si abolitis offensis in gratiam recipias, qui sic mihi 
coniunctus est, Ac iterum repetit idem loquendi genus de viscerum 
refocillatione. Hinc vero colligimus, fide Evangelii non everti po- 
liticum ordinem, neque ius ac imperium abrogari dominis in ser- 
vos. Neque enim unus ex plebe erat Philemon, sed in excolenda 
Christi vinea Pauli cooperarius; et tamen non eripitur dominatio in 
servum, quae legibus permissa erat, sed tantum humaniter data ve- 
nia eum recipere iubetur, imo suppliciter deprecatur Paulus, ut 
pristinum lodüm obtineat. Porro tam submissa Pauli deprecatio ad- 
monet, quam a vera resipiscentia procul adhuc absint, qui contu- 
maciter sua vitia excusant, vel sine pudore et sine humilitatis signo 
sic fatentur se peccasse, ac si nunquam peccassent. Certe quum 
tam illustrem Christi Apostolum videret Onesimus tam anxie sua 
causa rogare, multo magis humiliari oportuit, quo heri sui ani- 
mum ad clementiam flecteret, Huc Quiz. ats excusat se con- 

fidentius scripsisse, quia sciret Philemonem plus, quam rogatus es- 
set, facturum. 

22. Simul vero praepara. Haec fiducia instar stimuli esse de. 
buit ad permovendum Philemonem; deinde spem gratulationis ei fa- 
cit suo adventu. Qnanquam autem nescitur, an solutus postea fue- 
rit Paulus ex vinculis: nihil tamen est absurdi, si spes, qualem de 
temporali Dei beneficio conceperit, eum frustrata fuerit. Neque 
enim de sua liberatione aliter fuit persuasus, quam si ita Deo vi- 
sum esset. ltaque semper animum suum suspensum tenuit, donec 
eventu patefieret Dei voluntas. Notandum etiam est, quod dicit, 
fidelibus donari, quicquid suis precibus impetrant, Nam hinc col- 
ligimus , quamvis effectu non careant preces nostrae, non valere ta- 
men suo merito, quia gratuitum est, quod illis conceditur. 

24. Demas, Hic est, a quo postea desertus fuit, quemadmo- 
dum in secundae ad Timotheum epistolae capite 4, 10. conqueritur, 
Quod si unum ex Pauli adiutoribus taedio fractum ad se iterum re- 
traxit mundi vanitas, nemo unius auni fervori nimium confidat; sed 
reputans, quantum sibi adhuc itineris in stadio supersit, petat a Do- 
mino constantiam. 

POTENTISS. AC SERENISS. PRINCIPI, 


SIGISMUNDO AUGUSTO, 


DEI GRATIA POLONIAE REGI, MAGNO DUCI LITHUANIAE, 
RUSSIAE, PRUSSIAE AC MAZOVIAE ETC. DOMINO 
ET HEREDI 


IOHANNES CALVINUS 
S. 


Cu tam multi hodie insulsi homines passim ac tc- 
mere seripturiendo imperitos et minus acutos lectores 
suis nugis occupent, Clariss. Rex, ad hoc vitium alia 
quoque indignitas accedit, quod, dum Regibus aliisque 
prineipibus viris inscribunt suas ineptias, ut his fucan- 
dis, vel saltem tegendis splendorem inde mutuentur: 
non tantum Sacra alioqui nomina profanant, sed par- 
tem illis quodammodo sui dedecoris adspergunt. Facit 
ergo importuna talium hominum temeritas, ut excusa- 
tione opus habeant graves ae moderati scriptores, si- 
quando magnis viris publice dicare instituunt labores 
suos, in quibus tamen adeo nihil est poenitendum, ut 
eorum, quibus offeruntur, magnitudini luculente re- 
spondeant. Hoc ideo praefari libuit, ne ex eorum nu- 
mero unus esse videar, qui, perinde ac si liceret quic- 
quid vulgo fieri, quamlibet perperam, consuevit, alio- 
rum exemplo audere sibi permittunt. Neque vero me 
fugit, quantam hoc stultae confidentjae speciem habeat, 
quod ego (ut reliqua taceam), ignotus homuncio et ob- 
scurus, Regiam tuam Maiestatem compellare non du- 
bito. Verum auditis consilii mei rationibus, si meum 
factum, o Rex, probaveris, quid alii iudicent non est, 
quod magnopere laborem. Principio itaque, tametsi 
neque meae tenuitatis sum immemor, neque rursum, : 
quae tuae Maiestati reverentia debeatur, ignoro: una 
tamen pietatis tuae fama, quae fere apud omnes since- 
rae Christi doctrinae studiosos obtinuit, ad eximen- 
dum quemvis metuin satis est. Munus enim mecum af- 
fero, quod illa repudiare tibi non permittet. | Quum 

epistola, quae ad Hebraeos inscribitur, uberem de 
aeterna Christi divinitate summoque magisterio et unico 
sacerdotio disputationem contineat (quae praecipua sunt 
coelestis sapientiae capita) et in his explicandis sic ver- 
setur, ut totam Christi virtutem ac officium nobis ad 
vivum exprimat: merito incomparabilis thesauri locum 
atque honorem in Ecclesia obtinere debet. Apud te 
vero, qui Filium Dei regnare atque eminere unice cu- 
pis, quin suum pretium habitura sit non dubito. Eius 
ego interpretatione suscepta non dico, quid profecerim, 
nisi quod fidem saltem ac diligentiam, ubi gustum ce- 
peris, tibi probatum iri certo confido. Atque ut mihi 
neque ingenii, neque eruditionis laudem arrogo, ita, 
quid mihi in Scriptura intelligenda a Domino datum sit, 
(quando hoc non est nisi in eo gloriari) ubi res ita fert, 
profiteri non pudet. Si qua autem ad iuvandam hac in 
parte Dei Ecclesiam in me est facultas, eius specimen 
non obscurum in hac mea lucubratione edere studui. 
Quare munus (ut dixi) fore spero, quod mihi apud tuam 
Maiestatem, o Rex, non tantum ad excusationem satis 
. valeat, sed gratiae quoque non parum conciliet. For- 
ean et Maiestati tuae, ad instaurandum Christi regnum 
ultro iam properanti, et plurimis, qui sub tuo imperio 
degunt, ad illud suscipiendum hoc novum quasi invi- 
tamentum erit. Regnum habes amplum atque illustre, 
multisque ornamentis refertum; sed haec solida eius 
demum erit felicitas, si Christum sibi, ut eius fide tu- 
telaque muniatur, praesidem summumque gubernato- 
rem adoptet. Nam hic est, cui sceptrum tuum submit- 
tere, adeo ista, in qua collocatus es, celsitudine non 
est alienum, ut longe omnibus mundi triumphis sit glo- 
riosius. Nam quum inter homines propria magni et ex- 
celsi animi virtus censeatur gratitudo:. quid Regibus 
magis esset indecorum , quam si adversus Dei Filium, a 
quo in summum honoris fastigium evecti sunt, ingratos 
se praeberent? Proinde non ingenua modo, sed plus 
quam regia servitus haec est, quae nos in Angelorum 
ordinem attollit, dum inter nos erigitur Christi thronus, 
ut vox eius coelestis unica summis perinde ac infimis 
vivendi sit et moriendi regula. Nam etsi trita bodie ac 

omnibus fere vulgaris haec professio est, Christi se im- 
perio parere: paucissimi tamen sunt, qui cam, quam 
iactant, obedientiam illi praestent. Id autem non ali- 
ter fit, quam ubi ad certum Sacrae eius doctrinae prae- 
scriptum tota componitur religio. Hic vero emergunt 
miri conflictus, dum homines non superbia modo inflati, 
sed prodigiosa insania fascinati, minus perpetuis coele- 
stis Magistri oraculis, quam inanibus suis figmentis de- 
ferunt. Nam quoscunque obtendant colores, qui ad 
nos Ooppugnandos operam suam locant Romano Anti- 
christo: hic omnium contentionum, quibus iam per tri- 
ginta annos tam acriter vexata est Ecclesia, fons repe- 
rictur, quod, qui primi inter Christi discipulos haberi 
volunt, eius se doctrinae subiicere non sustinent. Eo 
usque grassata est tum ambitio, tum audacia, ut sub 
innumeris mendaciis sepulta lateat Dei veritas, ut omnia 
eius instituta foedissimis corruptelis sint inquinata, vi- 
tiatus omni ex parte cius cultus, eversa penitus fidei 
doctrina, adulteratus Sacramentorum usus, regimen 
Ecclesiae in barbaram tyrannidem conversum, foeda 
sacrorum omnium nundinatio instituta, ad effrenatam 
impiorum tyrannidem traducta sit Christi potestas, in 
Christianismi locum horrenda et crassissimis ludibriis 
plena rerum omnium profanatio subierit. His dum tot 
ac tam atrocibus malis unum afferimus remedium, ut 
loquenti e coelis Dei Eilio detur in terris audientia: in- 
surgunt extemplo magni isti Atlantes, non qui Eccle- 
siam humeris fulciant, sed qui confictum a se idelum 
vanis titulorum ampullis in sublime efferant. Hunc 
porro tam acriter nobis reclamandi praetextum habent, 
quod pacem statumque Ecclesiae nostra interpellatione 
turbamus. Ubi ad cognitionem ventum est, ingeniosi 
artifices Ecclesiam nobis pingunt, quae totam guber- 
nandi rationem a Christo separatam alienamque babeat. 
Hoc autem quid aliud est, quam nefariam ac sacrilegam 
corporis a suo capite divulsionem moliri? Hinc quam 
frivola sit apud multos Christianismi iactantia, liquet, 
quum maxima pars nihil minus quam pura Evangelii 
doctrina regi se patiatur. Quod vero agnoscis, o Rex, 
ut integram regni sui possessionem adeat Christus, se- 

ria tot superstitionum repurgatione opus esse, singula- 
ris id prudentiae est; suscipere vero atque aggredi 
quod ita necessarium vere iudicas, rarae cuiusdam vic- 
tutis. Te quidem divinitus instar Ezechiae cuiusdam 
aut Iosiae esse destinatum, qui puriorem Evangelii do- 
ctrinam, quae Satanae astu hominumque perfidia in toto 
mundo vitiata fuit, brevi in regno Poloniae restituas; 
multa sunt, quae spem bonis omnibus propemodum cer- 
tam faciant. Nam ut alias omittam praeclaras tuas vir- 
tutes, quas exteri quoque praedicant, tuae autem ditio- 
nis homines magno cum fructu sentiunt: cum semper 
in te mirum pietatis studium enituit, tum vero pietas. 
ipsa hodie refulget. Sed istud praecipuum, quod men- 
tem tuam ita irradiarit Evangelii sui luce sol iustitiae 
Christus, ut et veram administrandae Ecclesiae ratio- 
nem non aliunde quam ab ipso petendam scias, et simul 
discernas, quantum inter germanam, quam instituit, 
religionis formam, et hanc, quae postea invecta est, 
commentitiam ac degenerem intersit. Nam et corru- 
ptum deformatumque Dei cultum, quia innumerae in 
eius locum superstitiones irrepserint, intelligis, gra- 
tiam Christi multis tenebris indigne obrutam, vim mor- 
tis eius imminutam, ipsum fere laceratum ac discer- 
| ptum, eversa funditus salutis fiducia, conscientias mi- 
sere, imo horrendum in modum vexatas fuisse atque 
cruciatas, a sincera rectaque Dei invocatione in varias 
perplexasque ambages miseros homines abductos, Ec- 
clesiam crudeli tyrannide oppressam, denique nullam 
Christianismi partem sinceram relictam esse. Hac te 
intelligentia, o Rex nobilissime, non frustra a Deo 
fuisse instructum credibile est, quin ministrum ad res 
magnas elegerit. Acne innoxius piorum sanguis de in- 
clyto Poloniae regno vindictam exposcens, tantam eius 
felicitatem nunc retardet, ne qua illic gutta gear 
hactenus mirifica Dei providentia factum fuit. Ea fuit 
clementia et mansuetudine felicis memoriae Rex Sigis- 
mundus Maiestatis tuae pater, ut, quum saevitiae conta- 
gio tot Christiani orbis regiones occupasset, ipse puras 
manus continuerit. Iam vero tua nobilitas, adeoque 
eximii quique inter'tuos proceres- non modo Christum 

se illis offerentem facile admittent; sed cupide iam ad 
eum adspirant. Quin etiam video, Iohannem a Lasco, 
ex illustri Comitum familia genitum, aliis quoque gen- 
tibus facem praetulisse. Quo minus ferenda est Eccii 
improbitas, qui suum de sacrificio Missae libellum Si- 
gismundo Regi Maiestatis tuae patri inscribendo foe- 
dam, quantum in se fuit, tam illustri regno maculam 
inussit, quanquam non fuit hoc mirum in Sileno illo, 
qui ebriosorum princeps non minus in altare quam in 
sterquilinium vomere solebat. Ego vero si hunc meum 
Jaborem tuae Maiestati nuncupans ac dicans hoc saltem 
profecero, ut a nomine Polonico eluantur foetidae illae 
Eccii sordes, ne illic haereant, quo tam indigne fue- 
rant congestae: mihi non parum videbor consequutus. 
Et sane vix ex tofa Scriptura eligi ad eam rem aptior 
potuit ullus liber. Huc enim potissimum incumbit Apo- 
etolus noster, ut, quod Eccius asserit sacrificium, cum 
Christi sacerdotio manifeste pugnare ostendat. Missae 
quidem nulla hic fit mentio, quam tunc Satan ex infe- 
ris nondum eructaverat. Sed dum unico sacrificio, 
quod in cruce peregit Christus, contentam esse Eccle- 
siam iubet, ut omnes immolandi ritus desinant: novis 
certe istorum commentis viam praecludit. Clamat hic 
Apostolus, semel duntaxat in cruce immolatum fuisse 
Christum; Eccius victimam hanc quotidie renovari fin- 
git. Pronuntiat Apostolus, solum Dei Filium fuisse 
idoneum Sacerdotem, qui se Patri offerret, ideoque 
iureiurando constitutum;  Eccius sacerdotium in eius 
persona residere negat, sed eius functionem ad condu- 
ctitios sacrificos transcribit. Neque vero me latet, qui- 
bus cavillis et haec et alia eiusmodi argumenta eludere 
conetur. Sed timendum non est, ne alios eludat, quam 
qui sponte vel caecutiunt, vel lucem fugitant. Quan- 
quam sic ''hrasonico suo fastu inebriatus fuit, ut se'in- 
solenter iactando plus operae insumeret, quam subtili- 
ter disputando. — Ego tamen, ne frustra cani mortuo 
insultare videar, non aliud addam in praesentia, nisi 
hunc quoque fore Commentarii mei usum, ut, quam 
nebulo ille crapulae suae labem, putidum suum librum 
exhalando, ingessit in nomen Polonicum,  abstergat. 

Qui autem legere sustinuerint, ne eius decipulis capian- 
tur, timendum non est. | Porro quum laborem hunc 
meum tuae Maiestati offerendo non tibi modo privatim, 
o Rex, aliquam observantiae significationem dare vo- 
luerim, sed toti eam mundo testatam facere: nunc su- 
perest, suppliciter ut Maiestatem tuam rogem, ne meum 
hoc qualecunque studium repudiet. Certe si quem ad 
pios tuos conatus incitandos stimulum attulerit: amplis- 
simum eius fructum tulisse me putabo. | Agedum ergo, 
Magnanime Rex, faustis Christi auspiciis curam cum 
regia tua celsitudine, tum heroica virtute dignam sus- 
cipe, ut aeterna Dei veritas, qua et ejus gloria, et ho- 
minum salus continetur, quacunque imperium tuum pa- 
tet, ius suum Antichristi latrocinio ereptum recuperet. 
Arduum sane opus tantaeque molis, ut merito sollicitu- 
dinem ac metum vel cordatissimis iniiciat. Sed primo, 
nullum est tantum discrimen, quod non alacriter sub- 
ire, nulla tanta difficultas, quam non constanter per- 
ferre, nullum tantum certamen, cui non intrepide nos 
offerre pro tam necessaria causa deceat et oporteat. 
Deinde quia proprium est Dei opus, non tam hic re- 
spiciendum, quousque se humanae facultates extendant, 
quam danda eius virtuti gloria, ut ea non adiutrice mo- 
do, sed directrice etiam freti ultra vires audeamus, Ec- 
clesiae inquam et fundandae et instaurandae munus 
non abs re passim Scriptura Deo vindicat. Praeter- 
quam enim quod res est per se omnino divina, et quae 
omnem mundi captum longe superat: simulatque ini- 
tium aliquod emergit; quascunque nocendi artes habet 
Satan, eas quasi in acervum congerit, ut longiorem 
progressum vel abrumpat, vel moretur. Scimus autem, 
mundi principi nunquam deesse innumeros satellites, 
qui ad oppugnandum Christi regnum operam suam lo- 
care semper sint parati, alios instigat ambitio, alios 
venter impellit. Haec nos certamina pro nostra tenui- 
tate mediocriter exercent; tua vero Maiestas longe ma- 
iores difficultates procul dubio experietur. Ergo quis- 
quis ad promovendam et salutis doctrinam et Eccle- 
siae salutem accingitur, invicta constantia armatum esse 
oportet. Atqui quoniam res est viribus nostris supe- 

rior, idem e coelo nobis arma suppeditat. Nostrum est 
interea, quae passim in Scripturis occurrunt promissio- 
. nes animis habere insculptas, Dominum, sicuti Eccle- 
siae fundamenta manu sua iecit, ita non passurum, ut 
diruta maneat, quin de colligendis instaurandisque rui- 
nis sit sollicitus. Nam ita loquendo se nunquam in hoc 
opere nobis defuturum promittit. Sicuti enim otiosos 
suae virtutis spectatores nos sedere non vult: ita labo- 
rantes manus fulciendo auxilii praesentia satis clare se 
principem architectum esse demonstrat. Proinde quod 
toties ipse non temere repetit atque inculcat, ne pigeat 
memoria repetere, quoties cum hostibus congredien- 
dum est, qui assidue infesti prorumpunt. Sunt enim 
et copia prope infiniti (ut dictum est) et genere varii; 
Unum autem hoc ad nos animandos abunde sufficiet, 
quod ducem habemus adeo invictum, ut quo pluribus 
impetitur proeliis, eo plures in manu habeat et victorias 
et triumphos. Vale invictiss. Rex. Dominus Iesus te 
Spiritu prudentiae gubernet, Spiritu fortitudinis susti- 
neat, omni benedictionum genere prosequatur, Maie- 
statem tuam florentiss. diu conservet, regnumque tuea- 
tur, Amen., Genevae, X. Calend. Iun. M. D. XLIX. 

N.. tantum de auctore huius epistolae varie olim disputatum fuit, 
sed ipsa quoque vix sero recepta fuit in Latinis ecclesiis. Suspectam 
habebant, quasi Novato suffragaretur in neganda lapsis venia; sed 
quam vana fuerit illa suspicio, suis locis tractabitur. Ego vero eam 
inter Apostolicas sine controversia amplector, nec dubito, Satanae 
artificio fuisse quondam factum, ut illi auctoritatem quidam detra- 
herent. Nullus enim est ex Sacris libris, qui de Christi sacerdotio 
tam luculente disserat, unici, quod morte sua obtulit, sacrificii 
vim dignitatemque tam magnifice extollat, de ceremoniarum tam 
usn quam abrogatione uberius tractet, qui denique plenius explicet, 
Christum esse finem Legis. Quare ne patiamur, Dei Ecclesiam et 
nos ipsos tanto bono spoliari; sed eius possessionem constanter no- 
bis asseramus. Quis porro eam composuerit, non magnopere ct- 
randum est, Putarunt alii, Paulum esse, alii Lucam, alii Barna- 
bam, alii Clementem, ut refert Hieronymus, quanquam Lucae tan- 
tum et Clementis Eusebius meminit libro sexto Ecclesiasticae histo- 
xiae, Scio, Chrysostomi tempore passim inter Paulinas a Graecis 
fuisse receptam, Sed Latini aliter senserunt, praesertim qui pro- 
piores fuerunt Apostolorum temporibus. Ego ut Paulum agnoscem 
auctorem, adduci nequeo. Nam qui dicunt, nomen fuisse de indu- 
stria suppressum, quod odiosum esset Iudaeis, nihil afferunt. Cur 
enim mentionem fecisset Timothei, si ita esset? Hoc enim indicio 
se prodebat. Sed ipsa docendi ratio et stilus alium quam Paulum 
esse satis testantur, et scriptor ipse unum se ex Apostolorum disci- 
ps profitetur capite secundo, quod est a Paulina consuetudine 
onge alienum. Praeterea quae de catechismi consuetudine adducit 
capite 6., Pauli aetati minus congruerent. Alia sunt, quae suis lo- 
cis adnotabimus, Scio, qualis de stilo excusatio adduci soleat, non 
posse scilicet iudicium inde fieri, eo quod epistolam hanc ex He- 
braica lingua in Graecam vel Lucas, vel alius quispiam transtulerit, 
Atqui ea coniectura nullo negotio refellitur, Ut enim alios locos, 
qui ex Scriptura citantur, praeteream: si Hebraice scripta fuisset 
epistola, nulla in nomine Testamenti fuisset allusio, in qua scri- 

torimmoratur. Non potuit inquam ex alio fonte hauriri, quod de 
Jure Testamenti capite nono disputat, quam ex Graeca voce. Nam 


ài«95xn ambiguam apud Graecos significationem habet; M53 autem 
Hebraeis non nisi foedus significat. Haec una ratio sani iudicii ho- 
minibus sufficiet ad probandum, quod dixi, Graeco sermone scri- 
ptam fuisse epistolam. Quod autem obiicitur ex adverso, probabi- 
lius esse, Iudaeis nonnisi sua lingua Apostolum scripsisse, nihilo 
plus habet ponderis. Quotus enim quisque tunc fuit, qui avitam 
linguam intelligeret? Quam quisque regionem incolebat, eius idio- 
ma didicerat. Porro lingua Graeca latius patebat quam aliae omnes. 
lam venio ad argumentum. Principio, non hic est status causae, ut 
lesum filium Mariae Iudaeis persuadeat esse Christum et Redempto- 
rem illis promissum ; quia enim ad eos scribit, qui iam Chrislo no- 
men dederant, caput illud pro confesso sumit. Sed iu hoc cardine 
versatur, ut probet, quale sit officium Christi, unde pateat, eius 
Adventu finem esse ceremoniis impositum, Hanc distinctionem no- 
tare operae prelium est. Nam sicuti Apostolo supeivacuns fuisset 
labor, hunc esse Christum, qui exhibitus fuerat, apud eos probare; 


IN EPIST. AD HEBRAAEOS ARGUMENTUM. 581 


ui iam ita persuasi erant, sic eos doceri, qualis esset, oportuit, qnia 
finem, vim et fructum adventus eius nondum tenebant, sed falsa Le- 
gis interpretatione occupati umbram prehensabant pro corpore. 
Eiusmodi hodie negotium nobis est cum Papistis. Nobiscum enim 
fatentur, Christum esse Filium Dei, qui redemptor mundo promis- 
sus fuerat; sed quum ad rem ventum est, eum plus quam dimidia 
virtutis suae parte nudant. Orditur autem a Christi dignitate, quia 
Iudaeis absurdum videbatur, Legem Evangelio posthaberi. Ac pri- 
"mun quidem illud statuit, de quo erat disceptatio, allatam a Chri- 
sto doctrinam primas tenere, quia sit omnium prophetiarum clau- 
sula. Sed quoniam reverentia, quam Mosi deferebant, obstare po- 
terat, docet Christum longe omnibus praecellere. Ac postquam 
summatim attigit, quibus nominibus praecellat, nominatim Angelos 
illi submittit, ut cum illis.reliquos omnes cogat in ordinem, Pru- 
denter autem hac ratione progreditur; nam si a Mose coepisset, nia- 
gis odiosa fuisset comparatio. Ubi autem ex Scripturis constat, coe- 
léstes quoque principatus subsidere infra Christum: non est, cur re- 
cuset Moses, vel ullus quispiam mortalium, illis aggregari, ut su- 
pra omnes tam homines quam Angelos Filius Dei emineat. Itaque 
postquam Angelos Apostolus sub Christi dominium et potestatem re- 
degit, mox quasi sumpta fiducia, quanto inferior sit Moses, pronun- 
tiat, nempe quantum differt servus a domino. Quod ergo tribus 
primis capitibus Ghristum in summo gradu principatus collocat, huc 
tendit, ut eo loquente omnes sileant, nec quicquam nos impediat, 
quominus eius doctrinae solidam audientiam praestemus, quanquam 
secundo capite eum nobis fratris loco in carne nostra proponens hoc 
modo nos allicit, ut libentius nos totos illi devoveamus ac tradamus. 
Et simul exhortationes minasque adrmiscet, si quis vel ad obsequen- 
dum sit tardior, vel contumaciter repugnet, 1dque agit prope ad 
fiuem usque quarti capitis. Inde transit ad explicandum Christi sa- 
cerdotium , cuius vera et pura cognitio omnes Legis ceremonias 
abolet, Sed ubi breviter tantum indicavit, quam debeat nobis illud 
esse amabile, et quam suaviter acquiescere in eo liceat, paulisper 
ad increpandos Iudaeos digreditur, eo quod in primis elementis tan- 
quam pueri haesitarent, ubi etiam gravi et severa denuntiatione eos 
terret; periculum enim esse, ne, si ad proficiendum adeo segnes, 
tandem abiiciantur a Domino. Verum hanc asperitatem mox tem- 
perat, quum dicit, meliora se sperare, ut eorum potius animos eri- 
gat ad studium profectus, quam deiiciat. Postea ad sacerdotii tra- 
ctationem redit, in qua docet primo, differre ipsum a veteri sacer- 
dotio, quod sub Lege fuit; deinde esse praestantius, quod in eius 
locum succedat, et iureiurando sanciatur, quod aeternum sit, sem- 
perque vigeat, quod, qui eo fungitur, Aaronem ct reliquos omnes 
ex genere Levitico honore superet, quorum omnium adumbratam 
fuisse imaginem in persona Melchisedec ostendit. Quo autem cer- 
tius abrogatas esse Legis ceremonias probet, in alium finem insti- 
tutas una cum tabernaculo fuisse commemorat, nempe ut coelesti 
prototypo servirent. Unde sequitur, non esse in illis manendum, 
nisi velimus contempta meta in medio viae desidere. Ad hoc Iere- 
miae locum adducit, ubi promittitur Novum Testamentum , quod nì- 
hil aliud est quam Veteris correctio: unde sequitur, infirmum illud 
fuisse et caducum. Postea de similitudine congruentiaque umbra- 
rum et veritatis in Christo exhibitae disputans concludit, unico Chri- 
sti sacrificio abrogatos fuisse ritus omnes a Mose institutos, quia 
perpetua sit huius sacrificii efficacia, et in eo non modo absoluta 
sit Novi Testamenti sanctio, sed verum et spirituale complementum 
externi illius sacerdotii, quod sub Lege viguit. Doctrinae rursus 
exhortationem annectit inster stimuli, ut, impedimentis omnibus va- 
lere iussis, Christum, qua decet reverentia, excipiant. Tot Pa- 

trum exempla, quaé recenset capite undecimo, mihi videntur in 
hunc finem esse adducta, ut agnoscerent Iudaei, si a Mose traducti 
essent ad Christum, adeo se a sanctis Patribus non discedere, ut hac 
maxime in re illis coniuncti forent. Nam si praecipua in illis virtus 
fuit fides, radixque omnium virtutum: sequitur, hanc esse praeci- 
pue, qua eenseantur Abrahae et Prophetarum filii; contra, degene- 
res esse omnes, qui Patrum fidem non sequuntur. Hoc ad Evange- 
lii commendationem non parum valet, quod nohis in eo cum uni- 
versa, quae ab initio mundi fuit, Ecclesia consensus est ac societas, 
Duo, quae supersunt, capita varias formandae vitae praeceptiones 
continent de spe, de tolerantia crucis, de perseverantia, de grati- 
tudine erga Deum, de obedientia, de misericordia et caritatis offi- 
ciis, de castitate et similibus. Demum epistolam precatione claudit, 
nisi quod spem illis facit adveütus sui. 

COMMENTARIUS. 


Car. I. 


1. D. olim multifariam multisque modis loquutus Patri- 
bus per Prophetas; 2. Extremis hisce diebus loquutus est 
nobis per Filium, quem constituit heredem omnium, per 
quem etiam saecula condidit. i 

1. Deus olim etc. Hoc exordium ad commendationem doctri- 
nae Christi pertinet. Neque. enim reverenter tantum excipiendam 
esse docet, sed in ea sola acquiescendum. Quo id melius intelliga- 
tur, notanda est singulorum membrorum antithesis. Primum Fi- 
lium Dei Prophetis opponit; deinde nos Patribus; tertio variam ac 
multiplicem loquendi rationem, quam Deus apud Patres tenuit, po- 
stremae revelationi, quae nobis per Christum allata est. Sed in hac 
diversitate unum tamen Deum nobis proponit, ne quis putet, Legem 
cum Evangelio pugnare, vel alium esse huius, quam illius auctorem. 
Itaque ut summam huius propositionis teneas, haec tibi figura pin- 
genda est : 

Deus loquutus est 


Olim per Prophetas; Nunc per Filium, 
Tunc Patribus; Nunc autem nobis. 
Tunc multifariam ; Nunc ut in fine temporum, 


Hoc iacto fundamento consensus inter Legem et Evangelium statuitur, 
quia Deus, qui semper est sui similis, et cuius sermo constans est, 
ac immobilis veritas, utrisque communiter est loquutus, Sed notan- 
-dum est inter nos et Patres discrimen, quia aliter olim apud eos ser- 
monem temperavit, quam hodie apud nos, Ac primum quidem apud 
illos Prophetis usus est; nobis vero proprium Filium legatum consti- 
tuit, Conditio igitur nostra in hac parte iam potior est. Porro in 
ordine Prophetarum censetur et Moses, ut sit unus ex eorum numero, 
qui Filio sunt longe minores. In modo quoque revelationis excelli- 
mus, Nam visionum et reliqui regiminis diversitas, quae fuit sub 
Veteri Testamento, argumento erat, nondum statum esse fixumque 
‘Tegimen, quale rebus optime compositis esse decet. Huc pertinet, 
quod dicit, Multifariam multisque modis, Eandem enim formam 
perpetuo usque in finem prosequutus esset Deus, si fuisset illa nu- 
meris omnibus absoluta, Sequitur ergo, varietatem fuisse imper- 
fectionis notam. Porro has duas voces ita accipio, ut Multifariam 
referam ad diversas temporum vices, Est enim Graece sroAvuegos, 
quoa licebit ad verbum transferre: per multas partes, quemadmo- 

um fieri solet, quum in posterum plenius loqni iustituimus; 7t0Av- 
Tọonwç vero diversitatem (meo iudicio) in forma ipsa designat. Quum 
nobis loguutum esse dicit his postremis temporibus, significat, non 
amplius esse causam, cur exspectatione novae revelationis simus 

suspensi. Neque enim particularis est sermo, quem attulit Christus, 
sed extrcma clausula. Hoc sensu novissimum tempus et dies novissi- 
mos accipiunt Apostoli. Atque id etiam est, quod intelligit Paulus, 
quum scribit, in nos fines aetatum incidisse (I. Cor. 10, 11.) Quod 
si nunc postremum loquutus est Deus, huc usque progredi convenit, 
quemadmodum etiam, quum eo "perveneris, sistendus est gradus, 
Quorum utrumque cognitu valde necessarium est, Nam et ludaeis 
magnum erat impedimentum , quod non reputabant, Deum in aliud 
tempus distulisse pleniorem'doctrinam. Itaque lege sua contenti non 
properabant ad metam. Ex quo antem Christus apparnit, contra- 
rium malum grassari coepit in mundo. Appetunt enim homines ultra 
Christum pergere. Quid enim est aliud totus Papatus, quam hnius 
limitis transgressio, quem figit Apostolus? Proinde sicuti omnes in- 
vitat hoc loco Spiritus Dei, ut.ad Christum usque perveniant, ita no- 
vissimum sermonem, cuius meminit, transilire prohibet, Denique 
sapientiae nostrae terminus hic in Evangelio locatur. 

2. Quem constituit heredem. His encomiis ornat Christum , ut 
nods in eius reverentiam adducat. Nam quum illi omnia subiecerit Pa- 
ter, ad eius imperium nos quoque pertinemus. Et simul indicat, 
nihil inveniri posse extra ipsum boni, quum haeres sit universalis, 
Unde sequitur, nos et miserrimos esse, et'bonorum omnium inopes, 
nisi ille nos suis opibus iuvet. Porro hunc honorem iure deberi Filio 
Dei addit, ut omnium habeat potestatem, quia per ipsum omnia sint 
condita, quanquam haec duo Christo tribuuntur diverso respectu, 
Per ipsum enim creatus est mundus, quatenus aeterna est Dei sapien- 
tia, quae omnium eius operum ab initio directrix fuit. Atque hino 
colligitur Chrieti aeternitas; fuisse enim prius oportet, quam per 
ipsum mundus crearetur. Quod si diuturnitas temporis quaeritur, 
nullum invenietur principium. Neque hoc eius derogat potestati, 
quod per ipsum dicitur creatus mundus, quasi non ipse creaverit. 
Haec usitata est loquendi ratio, Patrem vocari Creatorem ; quod au- 
tem quibusdam locis additur: per Sapientiam (Proverb. 8,07), vel 
Sermonem (Iohann. 1, 8.), vel Filium (Coloss. 1, 16.), perinde valet, 
ac si ipsa Sapientia creatrix nominaretur, Sed interea personalis 
distinctio notatur non tantum respectu hominum, sed nt est in 
Deo ipso inter Patrem et Filium. Unitas ergo essentiae facit, ut, 
quicquid essentiale in Deo est, tam Patri quam Filio competat; 
deinde ut, quicquid simpliciter Deo competit, utrique sit commune, 
Sed hoc non impedit, quin utrique personae sua sit proprietas, No- 
men vero Heredis Christo in carné manifestato tribuitur, Nam qua- 
tenus homo factus eandem nobiscum induit naturam, hereditatem 
hanc accepit, idque ut nobis recuperaret, quod perdideramus in Adam, 
Hominem enim quasi filium Deus constituerat initio bonorum omnium 
suorum heredem; sed per peccatum a Deo alienatus primus homo se 
et posteritatem suam, tam Dei benedictione quam bonis omnibus pri- 
vavérat, Tunc ergo incipimus iure frui Dei bonis, quum nos Chri 
stus, qui universalis est haeres, in societatem suam admittit. Nam 
ideo ille haeres, ut nos suis opibus ditet. Quin hoc elogio nunc eum 
ornat Apostolus, ut sciamus, nos sine ipso bonorum omnium esse 
inopes. Si Omnium in masculino genere accipias, huc spectabit 
membrum istud: debere nos Christo subiectos esse, quia illi a Patre 
dati simus. ‘Sed ego potius in neutro genere lego, ut significet, lee 
gitima coeli et terrae omniumque creaturarum possessione nos arceri, 
nisi Christo communicemus. 


8. Qui quum sit splendor gloriae et character substan- 
tiae eius, portetque omnia verbo suo potenti, peccatorum 

nostrorum purgatione per se ipsum facta, consedit in 
dextera magnificentiae in excelsis. 


9. Qui quum sit splendor gloriae. Haec partim de divina Chri- 
sti essentia, partim de ipso carne nostra induto praedicantur. Nam 
quod vocatur Splendor gloriae et character substantiae, Divinitatis 
est proprium, alia ad humanam quoque naturam pertinent; omnia 
tamen ad commendandam Christi dignitatem sunt posita. Porro ea- 
dem ratione Filius splendor gloriae dicitur, et substantiae character. 
Utraque loquutio translatitia est. Nam de tantis rebus tamque re- 
conditis nihil potest dici, nisi similitudine a creaturis mutno sumpta. 
Quare non est, quod nimis subtiliter dispuiemus, qualiter Filius, qui 
unam cum Patre essentiam habet, .splendor sit ex illius lumine re- 
fulgens. Fatendum est, improprium quodammodo esse, quod a crea- 
turis ad arcanam Dei maiestatem transfertur, Sed tamen haec, quae 
sensibus nostris conspicua sunt, apte ad Deum accommodantur, ut 
sciamus, quid.in Christo quaerendum sit, et quid nobis utilitatis af- 
ferat. Nam hoc quoque notandum est, non hic doceri frivolas spe- 
culationes, sed tradi solidam fidei doctrinam. Quare debemus iu 
usum nostrum haec Christi elogia applicare, sicuti ad nos relationem 
habent. Dum igitur audis, Filium esse splendorem paternae gloriae, 
sic apud te cogita, gloriam Patris esse tibi invisibilem, donec in Chri- 
sto refulgeat: ideo vocari characterem substantiae, quod Patris ma- 
iestas sit recondita, donec se veluti in imagine impressam ostendat. 
Qui hac relatione non observata altius philosophantur, frustra se ma- 
cerant, quia non tenent Apostoli consilium. Neque enim hic tra- 
dere voluit, quid simile intus habeat Pater cum Filio, sed, quemad- 
modum dixi, fidem nostram aedificare cum fructu voluit, ut disca- 
mus, non aliter Deum nobis patefieri, quam in Christo. Tam enim 
in Dei essentia immensus est fulgor, ut oculos nostros perstringat, 
douec irradiet nos in Christo. Unde sequitur, nos caecutire ad lu- 
cem Dei, nisi in Christo nobis affnlgeat. Haec vere utilis est philo- 
sophia, ex serio fidei sensn et experimento discere Christi exceilen- 
tiam. [dem (ut iam dixi) et de charactere sentiendum est; nam quum 
Deus per se nobis sit incomprehensibilis, in Filio demum eius forma 
nobis apparet. Ergo ««5yecua hic nibil alind significat quam lumen 
visibile, ant refulgentiam, cüius oculi nostri sint capaces; et yao«xtre 
vivam formam occultae substantiae. Priore voce admonemur, extra 
Christum nihil esse lucis, sed meras tenebras. Nam quum Deus uni- 
ca lux sit, qna nos omnes illuminari oportet, hac tantum irradiatione 
(nt ita loquar) se in nos diffundit. Secundo admonemur, vere et sp- 
lide Deum in Christo cognosci, Neque enim obscura est vel adum- 
brata eins imago duntaxat, sed expressa effigies, quae ipsum refert, 
quemadmodum nummus matricem cunei, qno percussus est, formam., 
Quanquam plus etiam dicit Apostolus, nempe Patris substantiam 
quodammodo Christo insculptam esse. Nomen iooréctuc, quod 
ego alios sequutus verti Substantiam, (meo iudicio) non Esse vel es- 
sentiam Patris denotat, sed personam. Nam illud absurde diceretur, 
Dei essentiam in Christo impressam esse, quum eadem sit et quidem 
simplex utriusque essentia.. Sed vere apteque dicitur, quicquid. pro- 
prium habet Pater, in Christo expressum esse, ut, qui hunc tenet, 
quicqnid in Patre est, simul teneat, Atque in hac significatione or- 
thodoxi Patres hypostasin usurpant, ut triplex in Deo sit, unica vero 
obcíe. Et Hilarius passim Latinum nomen Substantiae pro Persona 
accipit. Caeterum etsi hic non est propositum Apostolo, disserere, 
qualis in se sit Christus, sed qualem se nobis re ipsa declaret, tamen 
Arrianos et Sabellianos satis confutat, quum Christo vindicat, quae 
solins sunt Dei, et simul duas in Patre et Filo distinctas hypostaseis 

notat. Nam hinc colligimus, Filium esse unum cum Patre Deum, et 
proprietate nihilominus distingui, ita ut sua cuique subsistentia con- 
stet. Portetque omnia, Portare hic pro Tueri accipitur, facere- 
que, utin suo statu maneant creaturae. Intelligit enim omnia mox 
casura, nisi eius virtute sustinerentur. Quanquam pronomen demou- 
strativum «ýroŭ tam de Patre quam de Filio exponi potest; verti 
enim potest vel Ipsius, vel Suae; quia tamen secunda expositio ma- 
gis recepta, et optime quadrat contextui: ego eam libenter amplector. 
Ad verbum est: Verbo potentiae; sed genitivus more Hebraico epithe- 
tum valet, Nam quod nonnulli ita torquent, Christum omnia susti- 
nere verbo Patris, hoc est, se ipso, qui verbum est: nihil habet co- 
loris. Deinde nihil opus est tam coacta expositione; neque enim so- 
let Christus vocari óju«, sed Aóyoc. Quare Verbum hic simpliciter 
nutum significat, et sensus est, Christum, qui solo nutu totum mun- 
dum conservat, non tamen recusasse munus peragendae nostrae pur- 
gationis. Atque hoc secundum est membrum doctrinae, quae in hac 
epistola tractatur, Status enim totius disputationis in his duobus ca- 
pitibus versatur: Christum, quia summa auctoritate praeditus est, 
prae omnibus aliis esse audiendum, et quia morte sua nos Patri re- 
conciliavit, veteribus sacrificiis finem imposuisse. Ideo prima haec 
sententia, quum sit generalis propositio, etiam bimembris est. Porro 
uum dicit: Per se ipsum, subaudienda est antithesis, quod legis 
osaicae umbris ad id non fuerit adiutus. Praeterea discrimen inter 
ipsum et Leviticos sacerdotes ostendit. Nam et hi dicebantur pec- 
cata expiare; sed hanc vim aliunde mutuabantur. Denique excludere 
volnit omnia alia media, vel adminicula, quum purgationis et pre- 
tium et virtutem in Christo statuit. Consedit in dextera, Ac si di- 
ceret: Salute hominibus parta in mundo, receptus est in gloriam coe- 
lestem, ut omnia gubernet, Hoc autem subiecit, ut indicaret, non 
esse temporariam salutem, quam nobis acquisivit; nam alioqui .po- 
testatem metiri solemus ex praesenti adspectu. Christum ergo non 
ideo minoris faciendum admonet, quia oculis non cernatur; sed. po- 
tius hunc esse cumulum eius gloriae, quod receptus. est ac evectus in 
summum illud imperii fastigium. Nam Dextera per similitudinem ad 
Deum transfertur, qui neque inclusus est loco, nec latus habet vel 
dextrum vel'sinistrum, Sessio itaque Christi nihil aliud. est. quam 
regnum , quod illi a Patra datum est, ac potestas illa, cuius meminit 
- Paulus (Philipp. 2, 10.), ut in nomine eius omne genu flectatur, Ergo 
Sedere ad Patris dexteram, nihil aliud est quam gubernare vice Pa- 
iris, qualiter solent principum legati, quibus libera rerum omnium 
potestas est concessa, Et ideo additum est epithetum Magnificentiae; 
deinde: In excelsis, ut significet, collocatum esse in excelso throno 
Christum , unde maiestas Dei refulgeat. Ergo sicuti amandus est re- 
demptionis nomine, ita in hac magnificentia adorandus. 


4. Tanto praestantior Angelis factus, quanto excellen- 
tius prae ipsis sortitus est nomen. 5. Cui enim unquam An- 
gelorum dixit: Filius meus es tu, ego hodie genui te? (Psal. 
2, 7.) Et rursus: Ero illi in patrem, et ipse erit mihi in Fi- 
lium? (Hl. Sam. 7, 14.) 6. Rursus autem quum introducit 
Filium in orbem, dicit: Et adorent eum omnes Angeli Dei. 
(Psal. 97, 7.) 


4. Tanto praestantior. Postquam Christum Mosi et reliquis 
omnibus praetulit, nunc Angelis etiam comparando gloriam eius ma- 
gis amplificat, T'ritum erat apud iudaeos, Legem per Angelos esse 

datam; audiebant, quae passim de ipsis in Scriptura leguntur hono- 
rifice dicta, et ut mire in superstitionem proclivis est mundus, Ange- 
los nimium extollendo Dei gloriam obscurabant. Ergo oportuit ipsos 
cogi in suum ordinem, ne Christi splendori obstarent. Ac primum 
ex nomine argumentatur, Christum longe supra eos excellere, quia 
vocetur Filius Dei. Hoc antem titulo Christum fuisse insignitum pro- 
bat duobus Scripturae testimoniis, quorum utrumque excutiendum 
nobis est; deinde summam rei colligemus. 

5. Filius meus es tu. Non est negandum, quin de Davide hoc 
praedicetur, nempe quatenus Christi personam sustinuit, Ergo quae 
habentur in hoc Psalmo, in Davide oportuit adumbrari; sed in Chri- , 
sto sunt expressa, Nam quod multis hostibus circumcirca domitis 
regni sui fines ampliavit ille: fuit aliqua huius promissionis adumbra- 
tio: Dabo tibi Gentes in hereditatem, Sed quantulum hoc fuit prae 
amplitudine regni Christi, quae ab Oriente in Occidentem usque pa- 
tet? Eadem ratione filius Dei vocatus fuit, hoc est, peculiariter a 
Deo selectus ad res egregias gerendas, Sed haec vix modica scintilla 
fuit eius gloriae, quae in Christo refulsit, cui Pater imaginem suam 
insculpsit. Ita nomen Filii singulari praerogativa in solum Christum 
competit, nec potest in alium quemvis transferri, quin profanetur, 
Hunc enim et neminem alium signavit Pater. Sed parum adhuc fir- 
mum etiam hoc modo videtur argumentum Apostoli. Unde enim 
Christum superiorem esse Angelis contendit, nisi quia nomen habet 
Filii? Quasi vero non sit hoc illi commune cum principibus, et qui- 
cunque potestate eminent, de quibus scriptum est: Vos Dii estis, et filii 
Excelsi omnes, quasi non honorificentius detoto Israele loquutus sit Pro- 
pheta, quum dixit Primogenitum Dei (Ier. 31,9.). Nam Filii appellatio 
passim illi tribuitur; quinetiam Angelos ipsos David alibi nominat Dei 
filios, Psal. 89, 7.: Quis similis, inquit, Iehovae inter filios Elohim? 
Responsio est facilis, principes secundum quid vocari hoc nomine, 
in Israele designari communem electionis gratiam; Angelos vocari 
Deorum filios figurate, propterea quod spiritus sint coelestes, et qui 
in beata immortalitate gustum aliquem habent divinitatis. Verum 
quum David sine adiectione se in Christi persona Dei filium appellat, 
singulare quiddam designat, et honore tam Angelorum, quam princi- 

um, nedum totius Israelis excellentius. Alioqui impropria esset ac 
inepta loquutio, si. per excellentiam vocaretur Dei filius, qui nihilo 
plus haberet quam alii; eximitur enim ex grege et numero aliorum. 
Quum itaque exclusive hoc dictum sit de Christo: Filius meus es tu: 
sequitur, nulli Angelorum convenire talem honorem. Si quis rursum 
excipiat, Davidem quoque hoc modo supra Angelos evehi: respondeo, 
nihil esse absurdi, si Angelis praeferatur, quatenus imago est Christi, 
quemadmodum nulla fiebat Angelis iniuria, qnum summus Sacerdos 
Mediator vocabatur, qui peccata expiaret. Neque enim id habebant 
proprio iure; sed quum referrent Christi regnum , nomen quoque ab 
ipso mutnuabantur. Quin etiam S«cramenta, quum res sint per se 
mortuae, insigniuntur titulis, quos Angeli sibi absque sacrilegio non 
arrogarent, Hinc apparet, validum esse argumentum a Filii nomine, 
De generatione sic breviter habendum est, relative hoc loco accipi. 
Frivola enim Augustini argutia est, qui hodie aeternum et continuum 
fingit. Christus certe aeternus est Dei Filius, quia sapientia eins est 
ante tempus genita. Sed.hoc nihil ad praesentem locum, ubi re- 
spectus habetur ad homines, a quibus agnitus fuit Christus pro Filio 
Dei, postquam eum Pater manifestavit. Haec igitur declaratio, cuius 
etiam Paulus meminit ad Romanos cap. 1, 4. species quaedam fuit 
aeternae (ut ita loquar) generationis, Nam arcana illa et interior, 
quae praecesserat, hominibus erat incognita, nec in rationem venire 
poterat, nisi eam Pater visibili revelatione approhasset, Ero illi 

in patrem, In hoc etiam secundo testimonio valere debet illa obser- 
vatio, tametsi designetur hic Salomo, qui alioqui erat Angelis in- 
ferior, tamen ipsum ex communi omnium ordine segregari, quum 
Deus se promittit illi fore in patrem. Neque enim illi in Patrem fu- 
turus erat tanquam uni ex Abrahae filiis, aut uni ex principibus, sed 
tanquam ei, qui reliquos omnes supereminet. Privilegio igitur eo- 
dem, quo Filius constituitur, omnes alii excluduntur a pari honore. 
Porro non aliter id de Salomone esse dictum, nisi quatenus Christum 
figurabat, patet ex loci contextu. Nam et totius mundi imperium Fi- 
lio, cuius illic fit mentio, destinatur et asseritur imperii perpetuitas. 
Constat autem ex adverso, regnum Salomonis angustis finibus fuisse 
inclusum, et adeo non fuisse diuturnum, ut statim post eius mortem 
accisum aliquanto post tempore conciderit. Atqui in Psalmo citan- 
tur testes sol et lana, iuratque Dominus, quamdiu in coelo fulgebunt, 
regnum illud statarum incolume; contra vero regnum Davidis brevi 
femporis spatio collapsum tandem prorsus interiit, Deinde ex com- 
pluribus Prophetarum locis colligere promptum est, illam promissio- 
nem nunquam aliter quam de Christo fuisse acceptam, ut cavillari 
nemo queat, esse istud novum commentum, Nam et inde invaluera: 
vulgo apud ludaeos hic usus, ut Christum appellarent Filium Da- 
vidis. 

6. Rursus autem guum introducit Filium. Nunc alia ratione 
Christrim supra Angelos attollit, quia iubeantur Angeli ipsum adorare. 
Sequitur enim, ipsorum esse caput ac principem. "Verum videri pos- 
sit perperam hoc ad Christum torquere, quod simpliciter de Deo 
praedicatur, Si respondeamus, Christum esse Deum aeternum, ideo- 
que iure in eum competere, quaecunque Dei sunt: nondum omnibus 
satisfactum erit, Parum enim ad rei dubiae probationem valeret, ex 
communibus Dei elogiis in hac causa argumentari. Agitur enim de 
Christo in carne manifestato, et nominatim dicit Apostolus, ita lo- 
quutum Spiritum, quum introducitur in orbem, quod non esset vere 
dictum , nisi proprie Psalmus de Christi manifestatione disserat. Et 
sane ita est; exordium enim Psalmi exhortatio est ad laetitiam. Ne- 
que Iudaeos alloquitur David, sed totam terram usque ad insulas, hoc 
est, transmarinas regiones. Ratio ponitur, quia Dominus regnabit. 
Si deinde totum Psalmum percurras, nihil aliud videbis quam regnum 
Christi, quod ab Evangelii publicatione coepit, nec aliud est argu- 
mentum Psalmi, quam veluti solenne diploma, quo in eius regni pos- 
sessionem mittitur Christns. Porro quae laetitiae materia ex eiu: 
regno, nisi toti mundo salutare foret, hoc est, tam Gentibus quam 
Indaeis? Quamobrem apte hic Apostolus, quum dicit ipsum intro- 
duci in orbem, quia scilicet illic eius ad homines adventus describi- 
tur. Caeterum vox Hebraica, pro qua hic Angelos reddidit, est Elo- 
him, quae et Deos significat. Sed minime dubium, quin de Angelis 
loquatur Propheta, quia sensus est, nullum esse tam sublimem po- 
tentiam, quae non subiici debeat huius Regis imperio, cuius adven- 
tus totum orbem exhilarare debet 


7. Et ad Angelos quidem dicit (Psal. 104, 4.): Qui fa- 
cit Angelos suos spiritus, et ministros suos flammam ignis. 
8. Ad Filium vero (Psal. 45, 7.): Thronus tuus, o Deus, in 
saeculum saeculi, virga directionis, virga regni tui. 9. Di- 
lexisti iustitiam, et odisti iniquitatem, propterea unxit te 
Deus, Deus tuus oleo laetitiae prae consortibus tuis. 


7. Ad Angelos quidem. Ad Angeios, pro de Angelis, Sed locus 
guem citat, videtnr in alienum sensum trahi. Nam quum illic David 

ordinem describat, quem in mundi administratione cernimus: nihil 
certius est, quam hic fieri mentionem ventorum, quos dicit a Do- 
mino fieri nuntios, quia pro cursoribus illis utatur, quemadmodum 
fulminibus dum terram perlustrat, quam celeres et expeditos ad 
obeunda sua iussa ministros habeat, ostendit. Nihil hoc ad Ange- 
los pertinet. Quidam ad allegoriam confugiunt, quasi Apostolus 
apertum et litteralem (ut vocant) sensum allegorice de Angelis ex- 
poneret. Mihi autem magis placet hoc testimonium sic adductum 
esse, ut per similitudinem Angelis accommodetur hoc modo, Da- 
vid'Angelis comparat ventos, ut hic in mundo idem exerceant offi- 
cium, quod in coelo Angeli; sunt enim venti quasi visibiles spiri- 
tus, Et sane quemadmodum Moses in creatione mundi tantum ea 
commemorat, quae sub sensus nostros cadunt, et tamen vult supe- 
riora etiam intelligi: sic David in illa mundi et naturae descriptio- 
ne quasi in tabula nobis depingit, quod etiam ex ordine coelesti in- 
telligendum est. Quare argumentum a simili esse puto, quum ad 
Angelos transfert Apostolus, quod proprie de ventis dictum est. 

8. Ad Filium vero. Fatendum est quidem, de Salomone hunc 
Psalmum fuisse compositum instar epithalamii, quia illic celebra- 
tur eius coniugium cum filia Regis Aegypti. Sed negari rursus non 
potest, quod hic refertur, multo esse excelsius, quam ut in Salo- 
monem competat, ludaei ne cogantur agnoscere Christum esse 
Deum, cavillantur dici thronum Dei, vel subaudiendum esse ver- 
bum Stabilivit. Ita secundum priorem expositionem nomen pwhb5x 
vertendum foret thronus tuus, in genitivo casu thronus Dei. Al- 
tera expositio fingit orationem defectivam. Verum apparet, eos 
quaerere mera eífugia. Quisquis ergo composito animo, et citra 
rixandi studium hunc versum leget, non inficiabitur Messiam vo- 
cari Deum. Nec est, quod excipias nomen hic poni Angelis et iu- 
dicibus promiscuum; nusquam enim legitur uni et simpliciter attri- 
batum, nisi soli Deo. Praeterea ut de voce non pugnem, cuius 
thronus in perpetuum stabilis praedicabitur, nisi solius Dei? ergo 
regni perpetuitas testimonium est Divinitatis, Postea sceptrum 
regni Christi vocatur sceptrum rectitudinis. Cuius rei in Salomone 
quaedam fuerunt lineamenta , sed obscura, quatenus scilicet iustum 
et aequitatis studiosum Regem se praestitit. Sed rectitudo in rcgno 
Christi latius patet, quia scilicet Evangelio suo, quod sceptrum est 
spirituale, nos in Dei iustitiam reformat. Idem et de directione 
iustitiae sentiendum; ideo enim, quia diligit, facit, ut in suis 
regnet, í 
9. Propterea unzit. Hoc quidem vere de Salomone dictum fuit, 
qui ideo Rex creatus est, quod Deus ipsum reliquis fratribus prae- 
tulit, qui alioqui aequales erant, et perinde ut ipse Regis filii. Sed 
hoc in Christum magis proprie competit, qui nos sibi adoptavit con. 
sortes, tametsi iure proprio non eramus. Unctus autem fuit suprà 
nos omnes, quia sine mensura, nos autem ad certam quisque por- 
tionem, prout singulis ipse distribuit. Deinde nostra causa unctus 
fuit, ut hauriamus omnes ex eins plenitudine. Quare ipse Christus, 
nos ab co Christiani, quasi rivuli a fonte Quia vero unctionem 

anc in carne sua recepit Christus, ideo dicitur hic unctus a Deo 
suo. Absurdum enim esset Deo subiici, nisi humanae naturae re- 
spectu, 


10. Et tu ab initio, Domine, terram fundasti, et opera 
manuum tuarum sunt coeli, 11. lpsi peribunt, iu autem 
permanes, et omnes quasi vestimentum veterascent, 12. Et 
tanquam amictum involues eos, et mutabuntur; tu autem 

idem es, et anni tui non deficient (Psal. 102,26—28.) 13. Ad 
quem vero Angelorum dixit unquam: Sede a dextris meis, 
donec ponam inimicos tuos scabellum pedum tuorum ? (Psal. 
110, 1. 14. Annon omnes sunt administratorii spiritus, qui 
in ministerium emittuntur propter eos, qui hereditatem ca- 
piunt salutis? 


40. Et tu ab initia, Hoc testimonium prima specie ad Christum 
inepte trahi videri posset, praesertim in causa dubia, qualis hic 
tractatur; neque enim disputatio est de gloria Dei, sed quid proprie 
Christo conveniat. Atqui nulla illic Christi mentio, sed nuda pro- 
ponitur Dei maiestas. Fateor quidem, toto Psalmo non nominari 
Christum; sed palam est, ita designari, ut nemo dubitet, ex pro- 
fesso nobis commendari eius regnum. Itaque accommodanda sunt 
eius personae, quaecunque illic habentur. Non.enim hoc nisi in 
Christo impletum est: Tu exsurgens misereberis Sion, ut timeant 
Gentes nomen tuum, et omnes Reges terrae gloriam tuam. Item: 
Quum populi congregati fuerint simul et regna, ut serviant Domino, 
Frustra certe hunc Deum, per quem totus mundus in nnam fidem 
ac Dei cultum coaluit, nisi in Christo quaeremus, Ergo reliqua 
etiam, quae in Psalmo continentur, apte quadrant Christi personae, 
atque hoc inter alia, quod Deus est aeternus, coeli et terrae crea- 
tor, quod illi perpetuitas tribuitur ab omni mutatione exempta, 
quo et eius maiestas extollitur in summum fastigium, et ipse ab or- 
dine omnium creaturarum eximitur. Quod David coelos perituros 
docet, ita quidam resolvut, etiamsi ita contingeret, quasi nihil 
affirmet, Verum quid opus est hac coacta expositione, quum scia- 
mus, creaturas omnes vauitati esse subiectas? Quorsum enim re- 
novatio, quam coeli quoque veluti parturientium desiderio exspe- 
ctant, nisi quod ad interitum nunc inclinant? Caeterum perpetui- 
tas Christi, quae hic commendatur, eximiam affert piis consolatio- 
nem, quos eius fore participes Psalmus tandem concludit, quem- 
admodum Christus se et sua corpori suo communicat. 

183. Ad quem vero Angelorum. Rursus alio testimonio Christi 
praestantiam extollit, ut inde pateat, quantum emineat supra An- 
gelos. Locus est ex Psalmo 110, 1., qui nonnisi de Christo exponi 
potest. Nam quum Regibus nefas fuerit, attingere sacerdotium, 
teste Usiae lepra (II. Para 26, 18.), et constet, neque Davidem, ne- 
que alium quempiam ex regni successoribus sacerdotem fuisse ordi- 
natum; sequitur, tam novum regnum quam novum sacerdotium hic 
induci, quum idem Rex et Sacerdos constituitur. Praeterea aeter- 
nitas sacerdotii in solum Christum competit. Iam initio Psalmi col- 
locatur ad Dei dexteram, quae loquutio (nt iam dixi) perinde valet, 
ac si daretur illi secundus a Patre locus. Est enim metaphora, quae 
significat, illum Patris esse vicarium, et primarium legatum in po- 
testate exercenda, ut Pater regnet per manum eius. Nemo est An- 
gelorum, qui tam honorificam personam sustineat: ergo longe 
omnibus praecellit Christus. Donec ponam. Quoniam nunquem 
desunt hostes Christo, qui regnum eius oppugnent, videri posset 
non esse extra periculum, praesertim quum polleant magnis viri- 
bus, qui illud evertere moliuntur, varias habeant artes, furioso 
rursum impetu omnia conentur. Gerte si reputemus, quae sunt an- 
te oculos, videtur subinde ruiturum Christi regnum. Sed haec pro 
missio metum nobis omnem adimit, quod nunquam detrahetur Chri- 
stus ex sua sede, quin potius hostes suos omnes prosternet. Duo 
igitur haec notanda sunt, nunquam quietum fore Christi regnum, 
sed multos fore illi infestos, a quibus turbetur; deinde quicqu 
agant hostes, nunquam praevalituros, quia Christi sessio ad Patris 

lexteram non est temporaria, sed usque ad finem mundi: itaque 
cmnes, quia eius imperio se non submiserint, proterendos esse et 
pedibus eius calcandos, Si quis autem roget, an tunc finiendum sit 
Christi regnum, quum hostes suos prostraverit: respondeo, perpe- 
fuum quidem fore, sed eo modo, quem Paulus declarat prioris ad Co- 
rinthios epist, capite 15, 25. Sic enim habendum est, Deum tunc no- 
bis.in se ipso appariturum, qui nunc in Christo tantum vult cognosci. 
Neque tamen desinet Christus caput esse hominum et Angelorum, nec 
propterea quicquam ex eius honore minuetur. Verum huius quaestio- 
nis solutio ex eo loco petenda est. 


14. Annon omnes. Quo melius eluceat comparatio, nunc subii- 
cit, qualis sit conditio Angelorum. Quod spiritus vocat, id quidem 
est excellentiae; nam hac parte superiores sunt corporeis creaturis. 
Sed Aa&zovoyi«, quam ipsis continuo post assignat, cogit eos in ordi- 
ném, utpote quae opposita est dominio; idque expressius declarat, 
quum dicit in ministerium, Prius enim epithetum perinde valet, ac 
si dixisset esse officiarios. Ministri vero nomen humilius est ac abie- 
ctius, Est quidem honorifica servitus, quam iniungit Deus Angelis; 
hoc tamen ipso, quod serviunt, patet, longe dispares esse Christo, qui 
Dominus est omnium. Si quis obiiciat, Christum similiter vocari 
compluribus locis et servum et ministrum, nec Dei modo, sed no- 
strum quoque: solutio in promptu est, non esse hoc naturae, sed vo- 
luntariae exinanitionis, quemadmodum testatur Paulus (Philipp. 2, 7.), 
et interea manere illi nihilominus illibatum suum principatum; con- 
tra autem Angelos in hunc finem creatos esse, ut serviant, totamque 
eorum conditionem ministerio contineri. Ergo magnum est discri- 
men, quia, quod his naturale est, Christo est quasi adventitium, 
carnis nostrae, quam induit, respectu; quod illis est necessarium, 
hic sponte subiit. Praeterea sic minister est Christus, ut nihil illi ex 
imperii maiestate decedat etiam iu carne. Ex praesenti loco eximiam 
consolationem percipiunt fideles, quum ministros sibi attribui audiunt 
coelestes exercitus, ut salutem ipsorum procurent, Est enim non vul- 
gare divini in nos amoris pignus, habere illos nostra causa assiduos 
in opere, Hinc etiam manat rara fidei confirmatio, quod salus no- 
stra talibus praesidiis munita sit extra periculum. Optime ergo in- 
firmitati nostrae consulit Deus, quum tales dat nobis adiutores, qui, 
Satanae nobiscum resistant, suamque operam modis omnibus impen- 
dant ad nos tuendos, Sed hoc beneficio electos suos peculiariter digua- 
tur: ergo ut Angeli nostri sint, Christi membra nos esse oportet, 
Quanquam possent ex adverso obiici Scripturae testimonia, unde con- 
stat, reproborum etiam causa Angelos interdum emitti. Nam apud 
Danielem. (10, 20.) commemorantur Angeli Persarum et Graecorum. 
Sed respondeo, ita Angelorum ope illos fuisse adiutos, ut Dominus 
hoc modo populi sui salutem promoveret. Successus enim et victo- 
riae, quas obtinebant, semper ad Ecclesiam tanquam ad scopum 
suum referebantur, Hoc certum est, quia exsulamus a regno Dei per 
peccatum , . nullam nobis cum Angelis esse communicationem , nisi 
reconciliatione per Christum facte, idque in scala, quae in visione 
Patriarchae Iacob. proposita fuit, cernere licet, 

1. Quamobrem oportet nos magis attendere iis, quae audi- 
vimus, ne quando diffluamus. 2. Si enim qui per Angelo: 
enuntiatus erat sermo, firmus fuit, et omnis transgressic 
et inobedientia iustam accepit repensionem mercedis: 
8. Quomodo nos effugiemus tanta neglecta salute? qua: 
quum initio coepisset enarrari per Dominum, ab iis, qui 
audierant, erga nos confirmata fuit, 4. Simul attestante 
Deo, signis et prodigiis et virtutibus variis et distributioni- 
bus Spiritus sancti, secundum eius voluntatem. 


1. Quamobrem oportet, Iam declarat, quorsum hactenus spe- 
ctaverit, Christum cum Angelis comparando, nempe ut eius doctri- 
nae summam auctoritatem comparet. Nam si Lex, quae per Ange- 
los data fuit, non debuit contemptim recipi, et eius transgressio gra- 
vibus poenis sancita fuit: quid futurum est, inquit, Evangelii con- 
temptoribus, quod et Filium Dei habet auctorem, et tot miraculis 
fuit confirmatum? Haec summa est: Quo maior est Christi dignitas 
qnam Angelorum, eo plus reverentiae deberi Evangelio quam Legi. 
Ita ab auctoris persona doctrinam commendat. Si cui autem videa- 
tur absurdum, quum utraque doctrina tam Legis quam Evangelii ex 
-Deo sit, alteram alteri praeferri, quasi Lege posthabita imminuatur 
Dei maiestas: responsio facilis est, semper quidem aeque audiendum, 
quoties loquitur; quo tamen plenius se nobis manifestat, aequum 
esse, ut pro modo revelationis simul crescat timor et obediendi stii- 
dium, non quod Deus se ipso minor sit uno tempore quam alio; sed 
quia nos eius magnitudinem non aequaliter semper agnoscimus. 
Exoritur etiam hic quaestio, annon Lex etiam data sit per manum 
Christi. Quod si ita est, videtur absurdum esse argumentum Apostoli. 
Respondeo, in hac comparatione haberi rationem hinc occultae, il- 
linc manmifestae revelationis. Jam quum in Lege ferenda Christus 
obscure se et quasi sub involucris insinuaverit: non mirum est, si 
praeterita eius mentione dicatur per Angelos allata; neque enim på- 
lam illic apparuit. At vero in Evangelii promulgatione conspicua fuit 

. eius gloria, ut iure censeatur eius auctor, Ne quando diffiuamu:. 
Si mavis, Praeterfluamus, quanquam in ea re parum est momenti, 
quia ex antitheto verus sensus colligi potest. Nam attendere et prae- 
terfluere sunt opposita, prius significat continere, secundum vero in- 

, star cribri aut pertusi dolii effundere, quicquid iniectum est. Neque 
enim eorum opinionem probo, qui pro Interire accipiunt, qualiter 
dicitur secundi Samuelis libri cap. 14, 14.: Omnes perimus, et quas 
aqua dilabimur. Potius (ut dixi) consideranda est antithesis inter re- 
tentioném et profusionem. Nam attenta mens similis est vasi bene ob- 
Structo; vaga autem et ignava perforato. 

2. Firmus fuit. Hoc est, obtinuit pondus suum, quia Deus 
fidem illi asseruit, quod ex sanctionibus melius patet, quia nemo 
impune contempsit Legem. Ergo firmitas haec auctoritatem signifi- 
cat, et quod de poenis additur, expositive intelligi debet, quia do- 
ctrinam minime inanem vel irritam esse constat, cuius Deus vindi- 
cem se ostendit. 

i 3. Tanta neglecta salute. Non tantum Evangelii reiectio, sed 
etiam neglectus gravissimam poenam meretur, nempe pro magnitu- 
dine gratiae, quae illic offertur. Ideo dicit: Tanta salute. Deus 
enim dona sua vult a nobis pro dignitate aestimari. Ergo quo pre 

tiosiora sunt, eo foedior est nostra ingratitudo, si pretium suum 
apud nos non habent, Denique quantus est Christus, tam severa erit 
Dei vindicta in omnes Evangelii contemptores. Et observa Salutis 
nomen hic metony mice ad doctrinam transferri, quia, sicuti non ali- 
ter Dominus salvos vult fieri homines, quam per Evangelium, ita 
ipso neglecto respuitur omnis Dei salus; potentia enim Dei est in sa- 
lutem credentibus (Rom. 1, 16.). Ergo qui alibi salutem quaerit, vult 
eam consequi alia quam Dei virtute, quod nimiae est dementiae. 
Hoc vero encomium non modo ad Evangelii commendationem valet, 
sed est eximia fidei nostrae fultura, quia testatur, verbum minime 
esse inane, sed in eo contineri certam salutem. Quae quum ini- 
tio. Hic Filium Dei primum Evangelii praeconem Angelis opponit, 
et simul anticipatione utitur ad tollendam dubitationem, quae mul- 
tis obrepere poterat, Neque enim edocti erant ore Christi ipsius, 
quem magna ex parte nunquam viderant. Si ergo solos homines in- 
tuiti essent, quorum magisterio adducti erant ad. fidem, minoris fe- 
cissent, quod ab illis didicerant. Ergo admonet Apostolus, a Christo 
nihilominus profectam esse doctrinam, quae sibi per aliornm manus 
fuit tradita. Dicit enim, fuisse Christi discipulos, qui a Christo sibi 
mandata fideliter periulerint. Ideo verbum Confirmandi usurpat, ac 
si diceret, non fuisse rumorem sparsum sine capite, vel a dubiae 
fidei testibus, sed qui graves habeat auctores. Caeterum hic locus 
indicio est, epistolam a Paulo non fuisse compositam. Neque enim 
tam humiliter loqui solet, ut se unum fateatur ex Apostolorum disci- 
pulis, neque id ambitione, sed quia improbi eiusmodi praetextn tan- 
tundem detrahere eius doctrinae moliebantur. Apparet igitur, non 
esse Paulum, qui ex auditu se habere Evangelium scribit, non 
autem ex revelatione. 

4. Simul attestante, Praeterquam quod habebant a Filio Dei 
Apostoli, quod praedicarunt, Dominus etiam miraculis tanquam 
solenni subscriptione eorum praedicationem approbavit. Ergo iniu- 
xiam faciunt non tantum verbo Dei, sed etiam operibus, qui non 
reverenier amplectuntur Evangelium, quod talibus testimoniis com- 
mendatur. Tribus nominibus miracula designat ad maiorem ampli- 
ficationem. Porro signa ideo vocantur, quod hominum mentes -ex- 
citant ad considerandum altius quiddam, «uam quod apparet; 
prodigia autem, quod novum aliquid et inusitatum continent; virtu- 
tes, quod Dominus in illis singulare et exiraordinarium virtutis suae 
specimen edit. In vocabulo Attestandi notatur rectus miraculorum 
usus, nempe quod stabiliendo Evangelio servire debent. Fere enim 
omnia, quibuscunque saeculis edita fuerint, miracula hunc finem ha- 
buisse reperiemus, ut verbi Dei essent sigilla. Quo magis praepostera 
est Papistarum superstitio, qni fictitia sua miracula ad veritatem Dei 
labefactandam detorquent. Coniunctio cvv vel Simul hunc habet sen- 
sum, nos in fide Evangelii confirmari symphonia quadam Dei et homi- 
num, quoniam miracula Dei quasi testimonii vice cum hominum voce 
consentiant. Addit: Spiritus sancti distributiones, quibus etiam ornata 
fuit Evangelii doctrina, cuius appendices fuerunt, Quorsum enim distri- 
buit Deus Spiritus sui dona, nisi partim ut illius promulgandae adiumen- 
ta essent, partim vero nt admiratione permoverent hominum animos ad 
obsequendum? unde Paulus dicit, linguas esse in signum infidelibus. 
Particula: Secundum eius voluntatem, admonet virtutes istas, qua- 
rum meminit, non posse adscribi nisi Deo, nec temere fuisse editas, 
sed certo eius consilio, ut Evangelii fidem obsignarent. 


5. Non enim Angelis subiecit orbem futurum, de quo 
loquimur. 6. Testatus est autem quidam alicubi (Psal. 8, 5), ` 

dicens: Quid est homo, quod memor es eius? aut filius ho- 
minis, quod visitas eum? 7. Minuisti eum paululum ab 
Angelis, gloria et honore coronasti eum, et constituisti 
eum super opera manuum tuarum, 8. Omnia subiecisti sub 
pedibus eius.  Subiiciendo certe illi omnia, nihil reliquit 
non subiectum; atqui nunc nondum videmus illi omnia 
Subiecta. 9. lesum autem, qui paululum imminutus fuit ab 
Angelis, intuemur propter passionem mortis gloria et ho- 
nore coronatum, ut gratia Dei pro omnibus gustaret mor- 
tem. a 


5. Non enim Angelis. Alio argumento rursus probat obedien- 
dum Christo esse, quia illi Pater totius orbis imperium contulit, a 
quo honore procul absunt Angeli. Unde sequitur, nihil Angelicum 
debere esse impedimento, quorninus is, qui primatum solus tenet, 
emineat. Sed primo loco excutiendus est Psalmus, quem adducit, 
quia videtur inepte ad Christum trahi. Commemorat illic David. be- 
neficia, quibus humanum genus prosequitur Deus. Postquam enim 
in coelo et stellis consideravit Dei potentiam, ad homines descendit 
in quibus peculiariter apparet mirabilis eius bonitas. Ergo non de 
uno quopiam homine loquitur, sed de universis. Respondeo, hoc 
totum non obstare, quominus restringi debeant istae sententiae ad 
Christi personam. Fateor quidem, initio collocatum fuisse hominem 
in possessione mundi, ut omnibus Dei operibus praeesset; verum sua 
defectione promeruit, ut dominio hoc abdicaretur. Haec enim iusta 
in beneficiario ingratitudinis poena est, ut Dominus, quem agnoscere 
et debita fide colere recusat, iure prius a se concesso eum  spoliet. 
Ergo simulatque Adam se per peccatum a Deo alienavit, bonis omni- 
bus, quae acceperat, merito privatus est, non quod usum perdiderit; 
sed quia ius legitimum retinere non potuit, postquam Deum relique- 
rat. In usu etiam ipso Deus signa exstare privationis voluit, quale 
est, quod belluae ferociter in nos insurgunt, et quae nostrum con- 
spectum revereri debuerant, sunt nobis formidabiles; quod ad ob- 
sequium aliae nunquam, aliae vix assuescunt; quod nocent variis mo- 
dis; quod terra culturae non respondet; quod coelum, aer, mare et 
alia nobis saepe infesta sunt. Verum ut omnes creaturae in officio 
subiectionis manerent, quicquid tamen usurpant filii Adae, illis in 
furtum imputatur. Quid enim suum esse dicent, quum ipsi Dei non 
sint? Hoc iaoto fundamento, patet, istam Dei heneficentiam nihil 
ad nos pertinere, donec per Christum restitutum fuerit ius, quod in 
Adam perdidimus. Qua ratione docet Paulus (I. Tim. 4, 5.) sancti- 
ficari nobis cibos per fidem; et alibi (Tit. 1, 15.) pronuntiat, infide- 
libus nihil esse mundum, quia pollutam habeant conscientiam. Hoc 
est, quod habuimus initio huius epistolae, Christum a Patre ordina- 
tum esse heredem universorum. Certe totum uni hereditatem ven- 
dicando, reliquos omnes excludit tanquam alienos, et merito; ex 
sulamus enim omnes a regno Dei. Quae ergo suis domesticis ali- 
menta destinavit, ad nos rapere fas non est, At Christus, per quem 
in familiam cooptamur, simul in socieiatem iuris sui nos admittit, 
ut toto mundo cum Dei benedictione fruamur. Unde et Paulus (Rom. 
4, 13.) fide docet Abraham factum esse heredem mundi, quatenus 
scilicet in Christi corpus insitus fuit. Quod si ab omni Dei beneficen- 
tia arcentur homines, donec per Christum facti compotes fuerint: 
sequitur, dominium illud, cuius Psalmus meminit, nobis periisse in 
Adam, ideoque de integro oportere nobis donationem instaurari 
Porro instauratio a Christo tanquam a capite incipit. Non est erg? 

dubium, quin respicere in ipsum debeamus, quoties agitur de homi- 
nis principatu in omnes creaturas. Huc quoque pertinet, quod no- 
minatim dixit Apostolus, orbem futurum; accipit énim pro renovato, 
Quod ut clarius fiat, concipiamus animis duplicem mundum: prio- 
rem vetustum, qui peccato Adae corruptus est; alteram ordine po- 
steriorem, ut est per Christum instauratus, Status enim primae crea» 
tionis obsolevit, et una cum homine cecidit quoad ipsum hominem. 
Ergo quoad nova fiat restitutio per Christum, Psalmus hic locum non 
habebit. Nunc apparet, non vocari orbem futurum duntaxat, qua- 
lem e resurrectione speramus, sed qui coepit ab exordio regni Chri- 
sti; complementum vero suum habebit in ultima redemptione. Cae- 
terum cur nomen Davidis suppresserit, mihi non constat. Certe 
quendam non contemptim, sed honoris causa, tanquam unum ex Pro- 
phetis vel classicis scriptoribus appellat. 

7. Minuisti eum paululum ab Angelis. Nunc in verborum expo- . 
sitione emergit nova difficultas, Iam quidem ostendi locum apte ex- 
poni de Filio Dei; sed nunc videtur Apostolus verba trahere in di- 
versum sensum, quam intellexerit David. Nam foa«yy vt: videtur ad 
tempus referre, ut sit Paulisper, et imminutionem intelligit, quum 
exinanitus fuit Christus, et gloriam ad resurrectionis diem restringit, 
qum David generaliter extendat ad totam hominis vitam. Respon- 

eo, non fuisse propositum Apostolo, genuinam verborum expositio- 
nem referre. Nihil enim est incommodi, si allusiones in verbis quae- 
rat ad ornandam praesentem causam, quemadmodum Paulus, quum 
Rom. 10, 6. testimonium citat ex Mose: Quis ascendat in coelum etc., 
statim non interpretationem, sed exornationem attexit de coelo et 
inferis. Mens Davidis haec est: Domine, eo dignitatis extulisti homi- 
nem, ut parum distet a divino vel Angelico honore, quandoquidem 
praefectus est toti mundo. Hunc sensum noluit evertere Apostolus, 
neque alio deflectere; sed tantum in Christo considerare iubet dimi- 
nutionem, quae ad exiguum tempus apparuit, deinde gloriam, qua 
in perpetuum coronatus est, idque facit alludens magis ad verba, 
quam exprimens, quid intellexerit David. Memorem esse et visi- 
tare pro eodem accipit, nisi quod secundum aliquando plenius est, 
quia Dei praesentiam ab effectis designat. 

8. Subiiciendo certe illi omnia. Posset aliquis putare, tale esse 
argumentum: Homini, de quo loquitur David, omnia subiiciuntur; 
atqui humano generi non sunt omnia subiecta: ergo non de quolihet 
homine sermo est, Verum non staret hoc argumentum, quia minor 
etiam Christo convenit. Nam ne huic quidem subiecta sunt adhuc 
omnia, sicuti Paulus tractat prioris ad Corinthios epist. cap. 15, 28. ; 
quare alius est contextus. Nam postquam illud posuit, Christum sine 
exceptione dominari omnibus creaturis, vice contrariae obiectionis 
addit: Atqui nondum omnia parent Christi imperio. Qui ut satisfa- 
ciat; docet, in Christo tamen iam cerni completum, quod continuo 
post sequitur de gloria et honore, hc si dixisset: Tametsi nondum 
universalis illa subiectio nobis patet, contenti simus, quod morte 
obita in supremum honoris gradum fuerit evectus; nam quod adhuc 
deest, tandem suo tempore complebitur. Sed primum hoc quosdam 
offendit, quod nimis argute colligit Apostolus, nihil esse non subie- 
ctum Christo, quoniam generaliter omnia comprehendat David. 
Nam species, quas postea enumerat, nihil tale ostendunt, nempe 
agrestia animalia, pisces maris et aves coeli. Respondeo, genera- 
lem sententiam non debere ad istas species restringi, quia nihil aliud 
voluit David, quam dominationis illius specimen monstrare in rebus 
maxime conspicuis, vel certe extendere ad res usque infimas, ut scia- 
mus, nihil esse nostrum nisi Dei beneficio et Christi participatione, 
Quare sic orationem resolvere liceat: Omnia subiecisti, non modo 

quae ad aeteruam beatitudinem faciunt, sed usque ad haec minüta, 
quae scrviunt corporis usibus. Quicquid sit, inferius isiud in anima- 
lia dominium ex superiore pendet. Quaeritur iam, quomodo neget 
videre nos omnia Christo subesse, Sed huius quaestionis solutionem 
invenies in loco Pauli nuper citato; et primo capite huius epistolae 
aliquid attigimus, Quia assiduum cum variis hostibus bellum gerit 
Christus: nondum illi certe constat tranquilla regni sui possessio; 
quanquam necessitate non cogitur ad bellandum, sed hoc fit eius 
voluntate, quod non subiguntur hostes eius usque ad extremum diem, 
ut nos talibus exercitiis probemur. 

9. lesum.autem, qui paululum imminutus fuit. Quia ambigua 
est huius particulae significatio go«y) rt, rem ipsam, qualis exstitit 
in Christi persona, magis intuetur, quam germanam verborum ex- 
positionem, ut jam dixi. Et gloriam in resurrectione considerandam 
proponit, quam David extendit ad omnes dotes, quibus Dei benefi- 
centia ornatus est homo. Verum nihil in hac exornatione est absurdi, 
quae sensum litteralem integrum relinquit. Propter passionem 
mortis tantundem valet, ac si dictum esset, Christum obita morte ad 
hanc gloriam, quam adeptus est, fuisse evectum, sicut et.Paulus do- 
cet ad Philipp. epist. cap. 2,8., non quod sibi quicquam privatim acqui- 
sierit Christus, sicut sophistae fingunt, primo sibi vitam aeternam 
fuisse promeritum, deinde nobis; medium enim (ut ita loquar) obti- 
nendae gloriae tantummodo indicatur. Porro in hoc coronatus gloria 
Christus est, ut omne genu coram eo flectatur (Philipp. 2, 10.). Ita- 
que a causa finali ratiocinari licet, omnia illi in manum esse data. 
Ut gratia Dei. Causam fructumque mortis Christi refert, ne quid 
putetur eius dignitati detrahere. Nam quum audimus, tantum boni 
nobis partum esse, nullus despectui locus relinquitur, quia totum 
occupat divinae bonitatis admiratio. Quum dicit: pro omnibus, non 
tanium intelligit, ut aliis exemplo esset, quemadmodum Chrysosto- 
mus similitudinem medici adducit, qui potionem amaram praegustat, 
ne recuset aegrotus bibere; sed intelligit, Christum pro nobis esse 
mortuum, quia vicem nostram subeundo a mortis maledictione nos 
redemit. Et ideo additur, Gratia Dei id esse factum, quia redem- 
ptionis causa fuit immensus ille erga nos Dei amor, quo facium est, 
ut ne proprio quidem Filio pepercerit (Rom. 8, 32), Qnod Chryso- 
stomus gustare mortem exponit, quasi summis labris delibare, eo 
quod Christus victor e morte emerserit, non refello, neque improbo, 
quanquam nescio, an adeo subtiliter loqui voluerit Apostolus. 


10. Decebat enim eum, propter quem omnia, et per 
quem omnia, quum multos filios in gloriam adduceret, du- 
cem salutis eorum per passiones consecrare. 11. Nam qui 
sanctificat, et qui sanctificantur, ex uno omnes, propter 
quam causam non erubescit fratres ipsos vocare, 12. Di- 
: cens (Psal. 22, 28.) Nuntiabo nomen tuum fratribus meis, 
in medio Ecclesiae canam te. 18. Et rursum (Psal. 18, 8): 
Ego ero fidens in ipso. Et rursum (les. 8, 18.): Ecce ego et 
pueri, quos mihi dedit Deus. 


10. Decebat enim. Hic status est, nt Christi humiliationem apud 
pios gloriosam reddat. Nam qunm induisse carnem nostram dicitur, 
videtur vulgo hominum aggregari. Crux autem infra omnes homines 
eum deiicit: ergo cavendum, ne minor censeatur Christus, quia 
sponte se propter nos exinanivit, quod nunc agitur. . Nam ostendit 
Apostolus, hoc ipsum debere Filio Dei'esse honorificum, quia ita 

consecratus sit dux salutis nostrae. Principio istud pro confesso su- 
mit, standum esse Dei decreto, quia sicuti eius virtute sustinentur 
omnia, ita illius gloriae servire debeant. Ergo non alia melior 
causa investiganda est, quam ita placuisse Deo. Huc pertinet pe- 
riphrasis, qua utitur, propter quem et per quem omnia, Poterat uno 
verbo Deum appellare; sed admonere voluit pro optimo id haben- 
dum, quod statuit ipse, cuius et voluntas et gloria rectus est omnium 
finis. Nondum tamen videtur constare, quod intendit, decuisse 
Christum hoc modo consecrari; sed hoc pendet ex ordinaria ratione, 
quam Deus in tractandis suis tenet.^ Vult enim eos variis aerumnis 
exerceri, totamque vitam sub cruce degere. Christum ergo, ut est 
primogenitus, oportuit cruce inaugurari in suum primatum, quando 
ista est communis omnium lex et conditio, Haec est conformatio 
capitis cum membris, de qua disserit Paulus ad Romanos capite 8, 29. 
Haec autem est eximia consolatio ad mitigandam acerbitatem crucis, 
quum audiunt fideles miseriis et tribulationibus se una cum Christo 
sanctificari in gloriam, adeoque vident causam esse, cur amanter 
osculentur potius crucem, quam horreant. Id porro fieri nequit, 
quin opprobrium crucis Christi protinus absorbeatur, et gloria re- 
fulgeat. Quis enim vili pendat, quod sacrum est, imo quod Deus 
sanctificat? quis ignominiosum ducat, quo praeparamur ad glo- 
riam? Atqui utrumque hic de Christi morte praedicatur. Per 
quein omnia, Quum de creatione agitur, hoc Filio tribuitur quasi 
proprium, quod per ipsum creata sint omnia; sed hic nihil aliud 
significat Apostolus, quam stare omues creaturas, vel conservari in 
suo statu Dei virtute. Ubi nos Consecrare vertimus, alii reddunt 
Perficere. Sed quum verbum rti&ó00«:t, quo usus est, ambiguae sit 
significationis, perspicuum esse arbitror, quam posui, melius con- 
textui quadrare. Nam solennis quaedam et legitima ordinatio no- 
tatur, qua initiantur filii Dei, ut gradum suum obtineant, adeo- 
que separentur a reliquo mundo, et mox subiicitur mentio sancti- 
ficationis. 

11. Nam qui sanctificat. ` Probat, quod dixerat, decuisse im- 
pleri in Christi persona propter coniunctionem ipsius cum membris. 
Et interea docet, singulare hoc esse specimen divinae bonitatis, quod 
carnem nostram induit. Dicit ergo: ex uno esse, hoc est; ex una na- 
tura (ut ego quidem interpretor) auctorem sanctitatis, et nos, qui 
sumus eius participes. Communiter intelligunt ex uno Adam; non- 
nulli ad Deum referunt, neque absurde. Sed ego potius eandem na- 
turam designari existimo, et unum intelligo in neutro genere, ac 
si diceret, ex una massa nos esse compositos, Hoc vero ad augen- 
dam nostram fiduciam non parum valet, nos cum Filio Dei tam 
arcto necessitudinis vinculo cohaerere, ut sanctitatem, qua indige» 
mus, reperire in natura nostra liceat, Neque enim tantum, quate- 
nus Deus est, nos sanctificat, sed humanae quoque naturae vis san- 
ctificandi inest, non quod eam habeat a se ipsa, sed quod solidam 
plenitudinem sanctitatis in eam effudit Deus, ut inde hauriamus 
omnes. Quo pertinet illa sententia (Iohann. 17, 19.): Ego propter 

eos sanctifico me ipsum. Ergo si nos profani et immundi, non pro- 
cul quaerendum est remedium, quod nobis offertur in carne nostra. 
Si de unitate spirituali«accipere quis malit, quae alia est piis cum 
Filio Dei, quam sit hominibus vulgo inter se: non repugno. Li- 
benter tamen sequor, qnod magis receptum est, ubi non est a ra- 
tione dissentaneum. Non erubescit fratres ipsos vocare, Locus 
hic sumptus est ex Psalmo 22, 28. Christum autem illic, vel Davi- 
dem in Christi persona loquentem induci, testes primum sunt Evan- 
gelistae, qui plures versus inde citant, nempe: Partiti sunt sibi ve- 
stimenta; item: Dederunt in escam meam fel; item: Deus meus, 
Deus meus, ut quid me dereliquisti? deinde res ipsa idem ostendit. 

Nam in historia Passionis cernere licet vivam rerum omnium, quae 
illic narrantur, effigiem. Et Psalmi clausula, quae est de vocatione 
Gentium, nonnisi uni Christo aptari potest: Convertentur ad Domi- 
num universi fines terrae, adorabunt coram eo cunctae familiae 
Gentium. Domini est.regnum, et ipse dominabitur Gentibus. Ho- 
rum omnium veritas in solo Christo exstat, qui non exiguis spatiis 
(ut David) ampliavit regnum Dei, sed extendit per totum mundum, 
quum ante certis finibus quasi conclusum foret. Quare non du- 
bium, quin haec quoque sit vox ipsius, quae hoc loco adducta est. 
Proprie autem et significanter dicit eum non erubescere. Quantum 
renim inter nos et ipsum interest? . Multum ergo se demittit, quum 
nos dignatur fratrum nomine; alias indigni sumus, quos infra ser- 
vos habeat. Atque hanc tantam eius erga nos dignationem amplifi- 
cat circumstantia; loquitur enim Christus non amplius mortalis 
homo in specie servi, sed indutus immortali gloria post resurrectio- 
nem. Itaque perinde valet hic titulus, ac si nos secum in coelum 
eveheret. Et nos quoties audimus fratres nos a Christo vocari, me- 
minerimus, eum hac (ut ita dicam) qualitate vestire, ut simul cum 
fraterno nomine beatam vitam, et quicquid est coelestium bono- 
rum, apprehendamus. Praeterea notandum est, quas sibi partes su- 
mat Christus, hoc est, praedicandi nominis Dei, quod fieri coe- 
ptum est promulgato Evangelio, et fit quotidie ministerio Pasto- 
rum. Unde colligimus, in hunc finem offerri nobis Evangelium, ut 
in Dei notitiam nos adducat, quo bonitas eius inter nos celebretur; 
deinde Christum esse Evangelii auctorem, utcunque offeratur per 

' homines. Atque hoc est, quod dicit Paulus (II. Corinth, 5, 20), se 
et alios pro Christo legatione fungi, et tanquam Christi nomine ex- 
hortari. Quod non parum addere debet reverentiae Evangelio, si- 
quidem non tam homines ipsos loqui reputandum est, quam Ghri- 
stum ipsorum ore. Nam quo tempore praedicaturum se hominibus 
Dei nomen promittit, desiit versari in mundo; neque tamen fru- 
stra hoc sibi officium vindicat: ergo vere hoc per discipulos suos 
praestitit, In medio Ecclesiae. Hinc melius etiamnum patet, 
semper in Evangelii doctrina contineri laudum Dei praeconium, quia 
simulatque innotescit nobis Deus, personant in cordibus et auribus 
nostris infinitae eius laudes. Ac interea suo exemplo nos hortatur 
Christus ad eas publice canendas, ita ut a quam plurimis exaudian- 
tur. Neque enim satis fuerit, unumquemque apud se Deo esse gra- 
tum. pro acceptis beneficiis, nisi gratitudinis nostrae testimonium 
palam edentes, mutuo alii alios invitemus ad idem agendum. At- 
que haec doctrina acerrimi stimuli vice nobis est, quo ferventiore 
studio feramur ad laudandum Deum, quum audimus Christum nobis 
praecinere, et primum esse hymnorum modulatorem. 

18. Ero fidens in ipso. Quando haec sententia habetur Psal- 
mo 18, 8.,' credibile est, inde huc fuisse adductam. Praeterquam 
enim quod Paulus ad Rom. capite 15, 9. alium versum de Gentium 
vocatione regno Christi accommodat, ipsa argumenti series satis de- 
monstrat, Davidem sub aliena persona illic loqui. Siquidem tantae 
amplitudinis, quae illic magnifice praedicatur, vix tenuis umbra in 
Davide apparet. Gloriatur se caput fuisse constitutum Gentibus, et 

uidem alienos et incognitos ultro ad solam nominis famam in dedi- 
tionem venisse. David paucas gentes sibi vicinas et notissimas vi ar- 
morum subegit, ac tributarias reddidit, sed quid hoc ad aliorum 
multorum Regum amplitudinem? deinde ubi voluntaria subiectio? 
ubi populi tam remoti, ut eos non cognosceret? ubi denique solenne 
gratiae Dei praeconium inter Gentes, cuius mentionem facit Psalmi 
clausula? Christus ergo est, qui populis diversis in caput praefici- 
tur, cui se alienigenae subiiciunt ab ultimis usque terrae finibus, et 
quidem solo auditu exciti, quia non armis coguntur ad suscipiendum 

iugum, seddoctrina subacti in spontaneum obsequium se offerunt, Per- 
spicitur etiam in Ecclesia simulata illa et mendax obediendi professio, 
quae ibidem notatur, quia multi quotidie dant nomen Christo non ex 
corde. Sit igitur extra controversiam, Psalmum apte de Christo 
exponi. Sed quid hoc ad praesentem causam? neque enim videtur 
sequi, nos ct Christum ex uno esse, ut maxime ipse in Deum fidat, 
Respondeo, valere argumentum, quia, nisi homo esset necessitati- 
bus ĥumanis obnoxius, nequaquam opus haberet tali fiducia. Ergo 
quum ab auxilio Dei pendeat, communis illi nobiscum est conditio, 
Non frustra certe aut de nihilo in Deo fidimus, sed quia destituti 
eius gratia miseri et perditi essemus. Fiducia ergo, quam reponi- 
mus in Deo, nostrae inopiae testimonium est. Quanquam in hoc 
differimus a Christo, quod infirmitatem, quae necessitate nobis est 
imposita, sponte ipse subiit. Porro non leviter hoc animare nos de- 
bet ad fidendum Deo, quod Christum habemus ducem et magistrum. 
Quis enim vereatur eius vestigia sequendo, ne erret? Periculum, 
inquam, non est, ne fides nostra sit irrita, quam habemus cum 
Christo communem, quem scimus non posse falli. Eccc ego et 
pueri. Certum est, quidem Iesaiam (8,18.) de se loqui. Nam quum 
ipse spem liberationis, daret populo, et promissio nullam inveniret 
fidem: ne tam obstinata vulgi incredulitate fractus deficiat, iubet 
Dominus illum obsignare inter paucos fideles doctrinam, quam an- 
nuntiat, ac si diceret, etiamsi a multitudine respuatur, fore tamen 
aliquos quamvis paucos, qui recipiant. Hoc responso fretus Iesaias 
animum colligit, seque et discipulos, qui sibi dati sunt, testatur 
fore semper promptos ad sequendum Deum. Nunc videndum, cur 
sententiam hanc Apostolus ad Christum trahat: Primum, quod ibi- 
dem legitur, Dominum fore in petram scandali et lapidem offensio- 
nis regno Israel et Iuda, in Christo impletum esse, nemo sanus ne- 
gat. Et sane sicuti restitutio ab exsilio Babylonico praeludium quod- 
dam fuit praecipuae redemptionis, quae nobis simul et Patribus 
Christi manu fuit comparata: ita etiam, quod tam pauci ex In- 
daeis illo Dei beneficio usi sunt, ut pauxillae tantum reliquiae sal- 
vae fuerint, praesagium fuit excaecationis futurae, qua factum est, 
ut Christum reiicientes ipsi vicissim a Deo reiecti perirent. Obser- 
vandum est enim, quae de instauratione Ecclesiae apud Prophetas 
exstant promissiones a tempore, quo reducti sunt ab exsilio Iudaei, 
ad regnum usque Christi pertinere, quemadmodum hunc reducendi 
populi finem habuit Dominus, ut staret Ecclesia ad Filii sui adven- 
tum, per quem vere demum constitueretur. Quum ita sit, non so- 
lum Iesaiam alloquitur Deus, quum iubet obsignari Legem et testi- 
monium; sed in eius persona omnes suos ministros , quibus futurum 
erat certamen cum populi incredulitate, ideoque Christum in pri- 
mis, quem maiore contumacia impetituri erant Iudaei, quam supe- 
riores omnes Prophetas. . Et nunc videmus, qui in locum Israelis 
subrogati sunt, non-modo repudiare eius Evangelium, sed fnriose 
quoque in ipsum ruere. Verum utcunque. Evangelii doctrina Eccle- 
siae domesticis lapis sit scandali: non vult tamen Deus ipsam inter- 
cidere, quin potius obsignari iubet inter discipulos, et Christus do- 
ctorum omnium nomine, tanquam eorum caput, imo unicus doctor, 
qui eorum ministerio nos regit, pronuntiat, in tam deplorata mundi 
ingratitudine semper tamen fore aliquos, qui se Deo obsequentes 
reddat. En quomodo locus Iesaiae Christo recte aptetur. Hinc col- 
ligit Apostolus, nos cum eo unum esse, quia se nobis aggregat, dum 
se et nos pariter offert Deo Patri. Unum enim corpus efficiunt, qui 
sub eadem fidei regula Deo obsequuntur, Quid aptius ad fidei com- 
mendationem dici possit, quam in ea nos esse Filio Dei comites, qui 
suo exemplo nos hortatur, ac viam praemonstrat? Ergo si verbum 
Dei sequamur, certo scimus, nos habere Christum ducem, quem- 

admodum nihil ad Christum pertinent, qui a Verbi obedientia de- 
flectunt. Quid, obsecro, magis optabile quam ut consentiamus cum 
Filio Dei? hic autem consensus fide constat: ergo infidelitate ab eo 
dissidemus, quo nihil est magis detestabile. Nomen Pueri, quod 
servum multis locis significat, hic pro discipulo capitur. Quos de- 
dit. Hic notatur prima obedientiae causa, nempe quod Deus sibi 
nos adoptavit, Nullos adducit Christus ad Patrem, nisi ab ipso sibi 
datos. Hanc vero donationem ex aeterna electione-pendere scimus, 
quia, quos Páter destinavit ad vitam, eos in custodiam Filio suo tra- 
dit, ut ipsos tueatur, Hoc est, quod dicit apud lohannem (6, 37.): 
Quicquid dedit mihi Pater, ad me veniet. Quod ergo nos Deo sub 

iicimus in obsequium fidei, discamus, hoc totum eius misericordiae 
acceptum ferre, quia nunquam aliter ad eum adduceremur Christi 
manu. Praeterea raram fiduciae materiam sdáppeditat haec doctrina. 
Quis enim sub fide tutelaque Christi trepidet? quis tali custode fre- 
tus secure pericula omnia non contemnat? Et sane quum dicit Chri- 
stus: Ecce ego et pueri, implet re ipsa, quod alibi (Lohann. 10, 28.) 
promittit, se non passurum, ut quisquam ex iis, quos a Patre ac- 
cepit, pereat. Postremo hinc notandum est, etiamsi mundus fu- 
riosa contumacia respuat Evangelium, oves tamen semper agnitura: 
vocem Pastoris, Quare ne ordinum fere omnium et aetatum et gen- 
tium impietas nos conturbet, modo suos colligat Ghristus, qui eiu: 
fidei commissi sunt. Si ruunt in mortem sua impietate reprobi, era- 
dicantur hoc módo plantae, quas Deus non plantavit (Matth. 15, 13.) 
Intereá sciamus, suos illi notos esse (II. Tim. 2, 19.), et obsigna- 
tam apud eum omnium salutem, ne quis excidat. Hoc sigillo con- 
tenti simus. 


14. Quando igitur pueri carni et sanguini communicant, 
ipse quoque similiter eorundem fuit particeps, ut per mor- 
tem aboleret eum, qui habebat mortis imperium, hoc est, 
diabolum, 15. Et redimeret, quicunque metu mortis per 
totam vitam obnoxii erant servituti. 


14. Quando igitur pueri. Conclusio est superiorum, et simul 
plenior causae redditio, quam prius breviter attigerat, cur opor- 
tuerit Filium Dei carnem nostram induere, nempe ut eadem nobis- 
cum participaret natura, et mortem subeundo nos ab ea redimeret. 
Locus hic observatu dignus est, quia non tantum veritatem huma- 
nae in Christo naturae asserit, sed quia fructum quoque ostendit, 
qui inde ad nos emanat. Factus, inquit, homo est Filius Dei, ut 
conditionis eiusdem ac naturae nobiscum esset particeps. Quid ad 
fidei nostrae confirmationem aptius dici poterat? Inaestimabilis 
enim erga nos eius amor hic apparet. Sed cumulus exstat in eo, 
quod naturam nostram induit, ut moriendi conditioni se subiiceret: 
mortem enim subire Deus non poterat. Quanquam autem breviter 
fructum mortis attingit; est tamen in hac verborum brevitate viva 
in primis et efficax rei expressio, nempe quod nos a diaboli tyran- 
nide ita asseruerit, ut iam simus ab eo securi, et ita a morte rede- 
merit, ne amplius nobis sit timenda. Caeterum quia pondus habent 
~ singulae particulae, diligentius paulo excutiendae sunt. Primum, 
ista diaboli abolitio, de qua loquitur, huc pertinet, ne quid in nos 
possit. Tametsi enim viget adhuc diabolus, et nobis assidue exi- 
tium molitur: tamen exstinctae vel retusae sunt eius vires ad no- 
cendum. Haec ingens est consolatio, quod scimus, cum eo nobis 
hoste esse negotium, qui nihil in nos potest. Nam id dictum esse 
respectu nostri, colligere licet ex proximo membro:- aboleret eum, 
: qui habebat mortis imperium, Significat enim Apostolus, abolitum 

esse diabolum, quatenus in nostrum exitium regnabat. Nam ab ef- 
fectu sic vocatur, eo quod nobis sit exitiale et mortiferum. Non 
ergo tantum abrogatain morte Christi fuisse docet Satanae tyranni- 
dem, sed ipsum quoque ita prostratum, ut pro nihilo habendus sit, 
ac si nullus foret. De diabolo in singulari numero loquitur, usitato 
Scripturae more, non quia unus tantum sit, sed quia omnes simul 
corpus unum efficiunt, quod sine capite non potest cogitari. 

15. Quicunque metu mortis. Hic locus optime exprimit, quam 
misera sit eorum vita, qui mortem horrent, ut necesse est omnibus 
sentiri horribilem, qui eam extra Christum considerant; nam tunc 
in ea nihil apparet nisi maledictio. Unde enim mors nisi ex ira Dei 
adversus peccatum? Hinc ista servitus per totam vitam, hoc est, 
perpetua anxietas, qua constringuntur infelices animae. Nam sem- 

er ex peccati conscientia Dei iudicium obversatur. Ab hoc metu 
nos Christus liberavit, qui maledictionem nostram subeundo sustu- 
lit, quod in morte formidabile erat. Tametsi enim nunc quoque 
morte defungimur; vivendo tamen et moriendo tranquilli sumus et 
securi, ubi Christum habemus nobis praeeuntem. Quod si quis ani- 
mum pacare non potest mortis contemptu, is sciat, parum se adhuc 
profecisse in Christi fide. Nam ut nimia trepidatio ex ignorantia 

ratiae Christi nascitur, ita certum est infidelitatis signum. Mors 

ic non separationem modo animae a corpore significat, sed poe- 
nam, quae ab irato Deo nobis infligitur, ut aeternum exitium com- 
prehendat. Ubi enim coram Deo reatus, protinus etiam inferi se 
ostendunt. 


16. Nusquam enim Angelos assumit; sed semen Abra- 
hae assumit. 17. Unde fratribus debuit per omnia esse si- 
milis, ut misericors esset et fidelis Pontifex in iis, quae 
sunt erga Deum, ut peccata expiet populi. 18. Ex quo 
enim ipsi contigit tentari, potest et iis, qui tentantur, suc- 
currere. 


16. Nusquam enim Angelos. Hac comparatione amplificat be- 
neficium ac honorem, quo nos dignatus est Christus, carnem no- 
stram induendo, quia nunquam Angelis tantum praestitit. Quo igi- 
tur magis necessarium erat singulare remedium tam horrendae ho- 
minis ruinae, voluit exstare Filius Dei incomparabile quoddam amo- 
ris erga nos sui pignus, quod ne Angelis quidem esset commune. 
Quod ergo nos Angelis praetulit, non factum est excellentiae no- 
strae, sed miseriae respectu. Quare non est, quod nos esse Ange- 
lis superiores gloriemur, nisi quia ampliore misericordia, qua in- 
digebamus, nos prosequutus est coelestis Pater, ut tantam bonita- 
tem in terras effusam Angeli ipsi ex alto suspicerent. Praesens verbi 
tempns ad Scripturae testimonia refero, ac si ante oculos statueret, 
quod ante a Prophetis testatum fuerat. Caeterum hic locus unus ad 
prosternendum Marcionem, Manichaeum et eiusmodi deliros homi- 
nes, qui Christum negant verum hominem ex semine humano pro- 
creatum, abunde sufficit. Si enim hominis figuram gestavit dun- 
taxat: prius etiam sub Angeli specie saepius apparuit; itaque nul- 
lum esset discrimen. Sed quia dici non potest, vere unquam Ange- 
lum fuisse Christum, Angelica natura vestitum: ideo dicitur homi- 
nem potius assumpsisse quam Angelos. Loquitur autem Apostolus 
de natura, ac significat, Christum carne indutum verum fnisse ho- 
minem, ut in duabus naturis sit personae unitas, Neque enim hic 
locus Nestorio suffragatur, qui duplicem fingebat Christum, ac si 
Filius Dei non verus fuisset homo, sed tantum in hominis carne ha- 
bitasset. Videmus longe aliud fuisse consilium Apostoli; docere 

enim vult in persona Filii Dei nos fratrem propter societatem com- 
munis naturae invenire. Quare hominem. vocare non contentus, 
dicit ex humano semine progenitum. Nominatim exprimit semen 
Abrahae, quo plus fidei habeat, quod dicit, quia ex Scriptura 
sumptum. : 

17. Unde fratribus. In humana Christi natura duo conside- 
randa sunt, essentia carnis et affectus. Quare Apostolus docet, non 
carnem modo hominis ipsum induisse, sed affectus quoque omnes, 
qui sunt hominum proprii. Fructum quoque inde manantem osten- 
dit, quae vera est fidei doctrina, dum in nobis sentimus, cur no- 
stras infirmitates susceperit Filius Dei. Friget enim sine hoc fructu 
omnis scientia. Porro obnoxium fuisse Christum docet passionibus 
humanis, ut misericors esset ac fidelis Pontifex, quae verba sic in- 
Aerpretor, ut misericors esset, ideoque fidelis. Nam in Sacerdote, 
cuius partes sunt iram Dei placare, opitulari miseris, erigere lapsos, 
sublevare laborantes, misericordia in primis requiritur, quam in 
nobis generat communis sensus. M Rarum enim est, ut tangantur 
aliorum aerumnis, qui perpetuo beati fuerunt. Certe hoc Virgilia- 
num ex quotidiana hominum consuetudine sumptum est: 


Non ignara mali, miseris succurrere disco. 


Non quod experimentis necesse habuerit Filius Dei formari ad mi- 
sericordiae altoctum; sed quia non aliter persuaderi nobis posset, 
ipsum esse clementem et propensum ad nos iuvandos, nisi exerci- 
tatus fuisset in nostris miseriis; hoc enim ut alia nobis datum est. 
Itaque quoties nos urgent quaevis malorum genera, mox succurrat, 
nihil nobis accidere, quod non in se expertus sit Filius Dei, ut no- 
bis condolescat; nec dubitemus ipsum nobis perinde adesse, ac si 
nobiscum angeretur. Fidelis verum et legitimum significat; Ficto 
enim, aut partes suas non implenti opponitur. Experientia nostra- 
rum miseriarum ita ad compassionem Christum flectit, ub de im- 
ploranda nobis Dei ope sit sollicitus. Quid praeterea?  Peccatorum 
expiationem facturus naturam nostram induit, ut reconciliationis 
pretium haberemus in carne nostra, denique ut communis naturae 
iure nos secum in Dei sanctuarium introduceret. Tè z00g zàóv Ótóv 
intelligit, quae huc spectant, ut conciliet homines Deo. Quia au- 
tem primus ad Deum accessus est fidei libertas, mediatore opus est, 
qui omnem dubitationem eximat. 

18. Ex quo ipsi contigit. Exercitatus, inquit, malis nostris, 
,propensus est ad opem ferendam. Nam hic tentatio nihil aliud quam 
experimentum vel probationem significat, et posse pro Idoneum esse, 
vel proclivem, vel accommodatum. 


C A r. TI. 


1. Unde fratres sancti, vocationis coelestis participes, con- 
siderate Apostolum et Sacerdotem confessionis nostrae, 
Christum lesum, 2. Qui fidelis est ei, qui constituit ipsum, ' 
quemadmodum et Moses in tota domo eius. 5. Maiore 
quippe gloria hic dignus habitus est quam Moses, quanto 
maiorem habet honorem architectus domus quam ipsa 
4. Omnis enim domus construitur ab aliquo; qui autem 
omnia construxit, Deus est. 5. Et Moses quidem fidelis in 
tota domo eius tanquam minister, in testimonium eorum 
quae post dicenda erant. 6. Christus autem tanquam Filius 

supra domum ipsius, cnius nos domus sumus, si fiduciam et 
gloriationem spei ad finem usque firmam tenuerimus. 


1. Unde fratres sancti. Claudit superiorem doctrinam utili ex- 
hortatione, ut attente agnoscant Iudaei, qualis et quantus sit Chri- 
stus. Quia enim prius eum Dóctorem et Pontificem nominando bre- 
viter contulit cum Mose et Aarone, nunc utrumque membrum com- 
plectitur. Duobus enim elogiis ipsum ornat, sicuti duplicem susti- 
net personam in Ecclesia Déi. Moses Prophetae et Doctoris officio, 
Aaron sacerdotio functus est. At Christo utrumque munus est im- 
positum. Proinde si volumus eum rite suscipere, considerare opor- 
iet, qualis sit, sua, inquam, virtute induendus est, ne pro ipso 
inanem eius umbram apprehendamus. Principio verbum Conside- 
randi pondus habet; significat enim singularem attentionem requiri, 

uia impune contemni nequeat, et simul veram Christi notitiam 
iscutiendis omnium errorum tenebris sufficere. Quo autem magis 
eos animet ad hoc studium, admonet suae ipsorum vocationis, ac si 
diceret: Deus non vulgari gratia vos dignatus est, quum in regnum 
suum vocavit; nunc restat, ut in Christum tanquam viae ducem, * 
coniectos habeatis oculos. Neque enim aliter rata esse potest pio- 
rum vocatio, quam si totos se ad Christum convertant. Ideo non 
debemus existimare hoc ludaeis solis dici, sed generalem proponi 
omnibus doctrinam, qui in regnum Dei pervenire cupiunt, ut se- 
dulo attendant ad Christum, quia et unicus fidei nostrae magister 
est, et eam sacrificio suo sancivit. Confessio enim pro fide hic ca- 
pitur, ac si diceret: Fidem, quam profitemur, vanam et nihili esse 
nisi in Christum referatur. 

2. Qui fidelis est. Commendatio est Apostolatus Christi, ut 
tuto acquiescant in eo fideles, ac duplici quidem nomine eum com- 
mendat, quod Pater eum nobis Doctorem praefecerit, et Christus 
ipse iniunctum sibi munus fideliter exsequutus sit. Duo haec sem- 
per necessaria sunt ad cómparandam doctrinae auctoritatem. Deus 
enim solus audiendus est, ut tota Scriptura clamat, Ideo testatur 
Christus (Iohann. 7, 16.), non suam 'esse doctrinam , quam profert, 
sed Patris. Et alibi (Luc. 9, 48.): Qui me recipit, eum recipit, qui 
misit me. Loquimur enim de Christo, quatenus carne nostra indu- 
tus Patris minister est ad perferenda eius mandata. Ad Dei voca- 
tionem accedit fidelis sinceraque in Christo administratio, quae in 
veris ministris requiritur, ut fidem in Ecclesia obtineant, Quód si 
utrumque in Christo invenitur, contemni certe non potest, quin 
Deus in ipso spernatur. Quemadmodum Moses. Omissa paulisper 
sacerdotii mentione, de Apostolatu hic disserit. Nam quum duae 
sint partes foederis Dei, promulgatio doctrinae, et realis (ut italo- . 

uar) confirmatio: non aliter constaret solida foederis perfectio in 
Ghristo, nisi utramque ius in eum competeret. Postquam ergo 
utriusque meminit scriptor epistolae, tandem quoque brevi exhorta- 
tione attentionem excitavit. Nunc vero longiorem tractationem in- 
greditur, et a Doctoris quidem officio incipit: ideo cum Mose tan- 
tum nunc Christum comparat. Quod autem dicit: in tota domo, ad 
Mosen posset referri; ego tamen ad Christum malo, ut dicatur fide- 
lis Patri in tota domo administranda. Unde sequitur, nullos ex Ec- 
clesia Dei esset, nisi qui Christum agnoscunt. 

8. Maiore quippe. Ne videatur parem facere Christum Mosi, 
admonet, quanto sit excellentior, idque duobus argumentis probat, 
quia Moses sic praefuit Ecclesiae, ut tamen pars eius ac membrum 
esset; Christus vero architectus est toto aedificio superior. Ille 
alios regendo simul regebatur, quia servus; hic autem, quia Filius 
est, principatum obtinet. Frequens est et Scripturae familiaris me- 
taphora, ut vocetur Ecclesia domus Dei (I. Tim, 3, 15.).. Quia au- 

tem ex fidelibus componitur, ideo singuli nominantur vivi lapides 
(I. Petr.2,5.): interdum etiam, vasa quibus instruitur domus (II. Tim, 
2,20). Nemo ergo unüs sic eminet, quin membrum sit, et sub cor- 
pore universo contineatur. Solus Deus architectus supra opus suum 
collocandus est. Porro Deus in Christo habitat, ut in eum compe- 
tat, quicquid de Deo praedicatur. Si quis obiiciat, Christum quo- 
que esse partem aedificii, quia fundamentum est, quia frater noster, 
quia societatem nobiscum habet; deinde non esse architectum , quia 
et ipse a Deo formatus sit: prompta est solutio, fidem nostram ita 
in eo fundatam esse, ut nihilominus nobis praesideat; sic esse fra- 
trem nostrum, ut sit interea et dominus; sic formatum esse a Deo, 
quatenus homo est, ut Spiritu suo vivificet tamen omnia et instan- 
ret, quatenus aeternus est Deus. Variis translationibus utitur Scri- 
ptura ad exprimendam erga nos Christi gratiam; sed nulla est, quae 
deroget ipsius honori, de quo nunc disserit Apostolus. Hic enim 
status est, ideo cogendos esse omnes in ordinem, quia subesse de- 
hent capiti; solum Christum eximi hac conditione, quia caput est. 
Si rursus obiicitur, Mosen non minus fuisse architectum quam Pau- 
lum, qui. hoc titulo gloriatur: respondeo, transferri ad Prophetas 
et Doctores hoc nomen, sed improprie, quum sint duntaxat organa 
et quidem mortua, nisi Dominus e coelo efficaciàm inspiret; deinde 
sic eos laborare in exstruenda Ecclesia, ut ipsi quoque ad aedificium 
accedant; at Christi diversam esse rationem; ipsum enim propria 
Spiritus sui virtute semper aedificasse Ecclesiam, praeterea eum ex- 
stitisse supra communem sortem, quoniam ita erat verum Dei tem- 
plum, ut simul Deus esset inhabitans. 

4. Qui autem omnia construxit. Quanquam ad totius mundi 
creationem extendi possunt haec verba, tamen ad praesentem cau- 
sam restringo, ut intelligamus, nihil fieri in Ecclesia, quod non 
Dei virtuti acceptum ferri debeat. Is enim est solus, qui manu sua 
fundavit eam, Psalmo 87,5. Et de Christo Paulus dicit (Eph. 4,15.), 
eum esse caput, ex quo totum corpus compactum et connexum per 
omnem iuncturam subministrationis secuudum effectum in mensura 
cuiusque membri augmentum sumit. Quare et ministerii sui suc- 
cessum illius esse opus saepe praedicat. Denique si vere repute- 
mus, utcunque hominum opera utatur in Ecclesiae aedificationem, 
solus tamen ipse peragit omnia; nam instrumentum opifici nihil 
derogat, 

. Moses fidelis ut minister. Secundum discrimen, quod Mosi 
commissa fuit doctrina, cui ipse quoque una cum aliis subesset., 
Christus vero, tametsi personam servi induit, magister tamen est 
ac dominus, cui subesse omnes oportet. Constitutus est omnium 
heres, ut habuimus capite 1, 2. In testimonium eorum, quae post 
dicenda erant, simpliciter interpretor, ut Moses, dum est eius do- 
ctrinae praeco, qnae pro temporis ratione veteri populo erat publi- 
canda, simul testimonium Evangelio, cuius nondum matura prae- 
dicatio erat, reddidit. Nam certe constat, finem et complementum 
Legis esse hanc perfectionem sapientiae, quae Evangelio continetur. 
Atque hanc expositionem exigere videtur futurum participii tem- 
pus. Summa vero est, Mosen scilicet fideliter populo tradidisse, 
quae illi Dominus mandaverat; sed mensuram illi praescriptam fuis- 
se, quam excedere fas non fuerit. Multifariam multisque modis lo- 
quutus est olim Deus per Prophetas, ita ut differret in tempus ple- 
nitudinis solidam Evangelii revelationem. : 

6. Cuius nos sumus domus. Quemadmodum Paulus, ubi se Gen- 
tibus destinatum esse Apostolum praefatus est, addit ex earum nu- 
mero esse Romanos, quibus scribit, ut fidem sibi apud eos conci- 
liet (Rom. 1, 6.): ita nunc auctor epistolae Iudaeos hortatur, qui. 
iam Christo nomen dederant, ut perseverent im fide, quo in Dei: 


AD HEBRAEOS Car. lll. 405 


familia censeantur. Dixerat prius, Christi imperio domum Dei sub- 
iectam esse. Huic sententiae commodum additur haec admonitio, 
tunc eos in Dei familia locum habitures, si Christo pareant. Porro 
uum iam coepissent Evangelium amplecti, conditionem apponit: 
5; in eius fide perstiterint. Nam Spei vocabulum pro fide accipio, 
' et profecto Spes alioqui nihil aliud est quam fidei constantia. Fidu- 
ciam et gloriationem ponit ad vim eius magis exprimendam. Atque 
hinc colligimus, eos, qui trepide et vacillantium instar assentiun- 
tur Evangelio, nihil minus quam credere. Fides enim sine compo- 
sita animi tranquillitate esse non potest, unde secura gloriandi au- 
dacia emergit. Adeoque isti sunt duo perpetui fidei effectus, fiducia 
et gloriatio, ut diximus in quintum caput ad Rom. et tertium ad 
Ephes. Quibus quum tota Papistarum doctrina sit adversa, hoc 
ipso, etiamsi nihil aliud haberet mali, Dei Ecclesiam diruit potius, 
quam eedificat. Certitudinem enim, qua sola nos in templa Deo 
consecrari docet Apostolus, non obscurant modo suis commentis, 
sed palam temeritatis damnant. Praeterea qualis confidentiae firmi- 
tudo esse potest, ubi ignorant homines, quid credendum sit? At- 
qui monstrum illud fidei implicitiae, quod comminiscuntur , nihil 
aliud est quam errandi licentia. Hic locus admonet semper ad 
mortem usque esse progrediendum, quia tota vita quidam est ve- 
luti cursus. 


7. Quare [sicut dicit Spiritus sanctus (Psal. 95, 8 — 11.): 
Hodie si vocem eius audieritis, 8. Ne obduretis corda ve- 
stra, sicut in exacerbatione in die tentationis in deserto, 
9. Ubi tentaverunt me patres vestri, probaverunt me, et vi- 
derunt opera mea 10. Quadraginta annis, quamobrem in- 
fensus fui generationi illi, et dixi: Semper errant corde; 
ipsi vero non cognoverunt vias meas, 11. Sicut iuravi in 
ira mea, si ingressuri sint in requiem meam.] 12. Videte, 
fratres, ne quando sit in ullo vestrum cor pravum incredu- 
litatis (vel pravum et incredulum), deficiendo a Deo vivente; 
18. Sed exhortamini vos ipsos quotidie, quamdiu vocatur 
dies hodiernus, ne quis ex vobis induretur deceptione pec- 
cati. 


Pergit in sua exhortatione, ut Christo loquenti obediant, ac 
quo plus gravitatis habeat, confirmat eam Davidis testimonio, Nam 
quum acrius pungendi essent, melius fuit vitandae offensionis causa, 
opponere alienam personam. Si simpliciter illis exprobrasset pa- 
trum incredulitatem, minus benigne fuisset auditus; at quum Davi- 
dem adducit, res minus est odiosa, Summa autem est: Sicut ab ini- 
tio Deus voci suae obediri voluit, pervicaciam autem ferre non po- 
tuit, quin severe ulcisceretur: ita hodie nisi dociles nos illi prae- 
beamus, non leviores de nostra contumacia poenas sumpturum. 
Caeterum suspensa est oratio usque ad illam partem, ubi dicit: Vi- 
dete, fratres, ne quendo sit in ullo etc, Ideo, ut melius contextus 
fluat, reliqua in parenthesin includere conveniet. Nunc singula or- 
dine tractemus. 

7. Sicut dicit Spiritus. Hoc longe plus afficiendis animis valet, 
quam si Davidem nomine citaret. Et his loquutionibus utile est as- 
suescere, ut meminerimus, Dei, non hominum esse voces, quae 

' ex Prophetarum libris proferuntur. Porro quia haec sententia: Ho- 
die si vocem eius audieritis, pars est superioris versus, quidam non 
male vertunt: Utinam, Certum quidem est, quum David Iudaeos 

appellasset Dèi populum et oves, inde statim inferre, audiendam 
ergo ab illis esse Dei vocem. Illic enim quos ad canendas Deo lau- 
des bonitatemque eius celebrandam invitat, simul admonet obedien- 
tiam praecipuum esse cultum, quem exigit, et sacrificiis omnibus 
potiorem. Hoc ergo primum est, ut se Dei verbo subiiciant. $e- 
quitur deinde: Ne obduretis corda, quibus verbis indicatur, non ex 
alio fonte manare nostram adversus Deum rebellionem, quam ex vo- 
luntaria improbitate, dum illius gratiae aditum obstruimus, Natura 
quidem iam cor habemus lapideum, estque omnibus ingenita haec 

urities ab utero, quam solus Deus emollire et corrigere potest. 
Quod tamen respuimus Dei vocem, id fit spontanea contumacia, 
non extraneo impulsu, cuius rei quisque sibi testis est. Proinde me» 
rito Spiritus omnes incredulos accusat, quod se Deo opponant, et 
perviéaciae sibi magistri sint ac auctores, ne forte culpam alio deri- 
vent. Inde tamen perperam colligitur, penes nos vicissim esse libe- 
ram formandi in Dei obsequium cordis facultatem. Quin potius id 
perpetuo accidere hominibus necesse est, ut cor suum obdurent, do- 
nec aliud e coelo datum fuerit. Nam ut sumus ad malitiam pro- 
pensi, nunquam desinemus Deo resistere, donec eius manu domiti 
subactique fuerimus. i 

8. Sicut in exacerbatione. Duplici ratioue utile fuit, eos de 
patrum suorum inobedientia commonefieri, Nam quum stulte gene- 
ris sui gloria inflati essent, patrum vitia saepe imitabantur pro vir- 
tutibus, et ab eornm exemplis defensionem captabant; deinde quum 
audiebant patres Deo fuisse tam immorigeros, melius inde agnosce- 
bant, quam non supervacua foret ista admonitio. Quoniam tempore 
quoque Apostoli utraque ratio valebat, libenter accommodat, quod 
olim dictum erat a Davide in suum usum, ne patribus nimium ad- 
dicti sint isti quoque, quos alloquitur. Atque hinc colligenda est 
generalis doctrina, quousque patrum auctoritati deferendum sit, ne 
$cilicet nos ab uno Deo abducat. Nam si qui unquam patres fue- 
runt honore digni, Iudaei certe inter alios principatum obtinent. 
.Atqui nominatim filiis praecipit David cavendum esse, ne sint illo- 
rum similes. Non dubium autem mihi est, quin hic ad historiam 
respiciat, quae legitur Exod. cap. 17. Nam duobus hic nominibus 
utitur David, quae loco fuisse ex re imposita, narrat Moses. 2*32, 
quod iurgium aut.exacerbationem significat; 702, quod perinde va- 
let ac tentatio. Nam et Deum tentarunt, illum negantes in medio 
sui esse, propterea quod aquae penuria laborabant, et eundem ex- 
acerbarunt cum Mose rixinda. Porro quum plurima suae incredu- 
litatis exempla edidissent, hoc praecipue eligit David, quia prae 
aliis memorabile erat; deinde quoniam reliqua, magna saltem ex 
parte, temporis ordine subsequutum est, quemadmodum ex quarto 
libro Mosis melius constat, ubi perpetua multarum tentationum spe- 
cies contexitur a capite decimo, haec autem habentur vicesimo. 
Quae circumstantia non parum sceleris indignitatem auget. Nam 
quod toties experti Dei virtutem, adhuc tam proterve cum eo disce- 
ptant, et omnem illi fidem derogant, quantae est ingratitudinis? 

: Ergo speciem unam posuit pro omnibus.  Tentandi verbum in ma- 
lam partem capitur pro eo, quod est superbe et quasi per contume- 
liam provocare, quod Gallice dicimus: defier comme en despitant. 
Nam quum saepius illis auxilium Deus tulisset,. omnium immemores 
per ludibrium quaerebant, ubinam esset eius potentia. 

9. Probaverunt. lta resolvi debet hoc membrum: Quum tamen 
probassent et vidissent opera mea. Nam impietatis crimen exagge- 
rat, quod tot experimentis edocti tam male profecerant. Mira 
enim socordia fuit ac stupiditas, quod Dei virtutem tam solide com- 
probatam nihili aestimabant. Quod sequitur de quadraginta annis, 

apud Davidem’ cum sequentibus cohaeret. . Scimus autem, Aposto: 
los in citandis testimoniis magis attendere ad summam rei, quam de 
verbis esse sollicitos. Et certe ideo: populum hunc andis quadra- 
ginta molestum sibi fuisse Deus conqueritur, quod tot beneficia ni- 
hil ad eum erudiendum profecerint. Quum enim assidue indignis 
benefaceret Deus, in eum insurgere non desinebant. Hinc continua 
indignatio, ac si diceret: Non semel aut exiguo tempore.me provo- 
carunt; sed assiduis per annos quadraginta sceleribus. Generatio 
aetatem sonat, vel unius saeculi homines. 

10. Et dizi. ‘Sententia Dei, qua eos pronuntiat sana mente 
alienstos esse, et rationem addit: Quia vías suas non cognoverint. 
In summa, pro desperatis ipsos habet, quia sensu et ratione ca- 
reant. Atque hic personam hominis suscipit, qui post longa de- 
mum experimenta se agnoscere dicit obstinatam amentiam. Dicit 
enim, eos semper errare, quia nulla spes resipiscentiae appareat. 

11. Sicut iuravi, Amentiae poena, quod promissa sibi requie 
fuerunt privati. Porro Dominus requiem suam appellat terfam , ubi 
ilis debuerat fixa esse sedes. Beregrinati enim erant in Aegypto, 
per desertum vagabantur; at terra Canaan illis ex promissione per- 
petua esse hereditas debebat. Et promissionis respectu Deus suam. 
vocat, quia nusquam stabilis est nobis sedes, nisi ubi sumus eius 
manu collocati, Ius autem certae possessionis in eo fundatum erat, 
quod Abrahae dixerat Deus: Semini tuo dabo terram hanc (Genes. 
12,7.). uod Deus iurat, eo clarius et vehementius exprimitur atro- 
citas mali; est enim signum irae. magis inflammatae. Si ingres- 
auri sint. Formula est iuramenti, in qua aliquid subaudiendum est, 
ut imprecatio, vel aliquid simile, quum homines loquuntur; ubi 
autem loquitur Deus ipse, perinde valet, ac si diceret; Ne existi- 
mèr verax, aut nulla posthac fides habeatur mihi, nisi ita sit. De- 
fectiva tamen loquutio timorem et reverentiam commendat, ne te- 
mere prosiliamus ad iurandum, quemadmodum multi horrendas ex- 
secrationes subinde effutire solent. Sed quod ad praesentem locum 
attinet, non debemus existimare, tunc primum Dei iureiurando. 
fuisse deiectos a. Terrae ingressu, quum eum tentassent in Raphi- 
dim; jam multo ante exclusi fuerant, ex quo scilicet auditis explo- 
ratoribus ultra progredi detrectaverant. Non ergo assignat hic 
Deus tentationi, tanquam primae causae, depulsionem a Terra; sed, 
nulla castigatione ad sanam mentem revocari potuisse orones 
quin priores offensas novis subinde cumularent. . Atque ita dignissi- 
mos fuisse ostendit, quos tam severe mulctaret, quia non cessave- 
rint iram eius variis peocatis magis ac magis augere, ac si diceret: 
Haec est generatio, cni negavi promissae Terrae possessionem, quae 
per totos postea quadraginta annos innumeris peccatis ohstinatam, 
suam amentiam prodidit. ; 

19. Videte, fratres, ne quando. Retinere malui, quod ad ver- 
bum posuit Apostolus, quam periphrasin accersere, nempe cor pra- 
vum incredulitatis, quo significat, coniunctam cum pravitate et ma- 
litia fore incredulitatem, si percepto Christi gustu ab eius fide disce- 
dant. Eos enim alloquitur, qui imbuti erant Christianismi rudi- 
mentis. Ideo mox subiicit: deficiendo; nam defectionis crimen per- 
fidia non caret. Remedium quoque hoc esse ostendit, ne labantur 
in hanc pravitatem, ut scilicet exhortentur se muluo. Nam ut na- 
tura sumüs ad malum proclives, „opus habemus variis adminiculis, 
quae nos in Dei timore retineant. Nisi subinde erigatur fides nó- 
stra, iacet; nisi calefiat, congelascit; nisi excitetur, torpet. Vult 
ergo, ut se mutuis hortationibus acuant, ne in eorum corda obre- 
pat Satan, et suis fallaciis a Deo abducat. Quae ratio loquendi no- 
tanda est: Neque enim primo statim impetu ruimus in hunc furo- 
xem, ut Deo reluctemur; .sed obliquis artibus sensim nos edoritur 

Satan, donec irretitos suis imposturis teneat. Tum vero excaecati 
in manifestam rebellionem erumpimus. Ergo mature occurrendum 
est, Et omnibus imminet periculum, quia nihil facilius est quam 
decipi; atqui ex deceptione demum nascitur cordis durities. Hinc 
videmus, quam necessarium nobis sit assiduis exhortationum stimu- 
lis incitari. Nec tantum in universum praecipit Apostolus, ut sibi 
omnes caveant; sed vult ita de salute cujusque membri esse sollici- 
tos, ne quem omnino ex iis, qui semel vocati fuerint, sua negligen- 
tia perire sinant. Atque in eo boni pastoris officium facit, qui ita 
excubare pro totius gregis salute debet, ut nullam ovem negligat. 
13. uamdiu vocatur. lam propius ad suum institutum senten- 
tiam Davidis accommodat, Nam illud Hodie, cuius mentio fit in 
Psalmo, admonet, non debere ad saeculum Davidis restringi, sed 
complecti totum tempus, quo nos Deus compellat. Ergo quoties et 
quamdiu sacrum os aperit ad nos docendos, veniat istud in mentem: 
, Hodie si vocem eius audieritis. Eadem ratione Paulus, quum nobis 
praedicatur Evangelium, tempus esse illud acceptum docet, quo 
nos Deus exaudit, et diem salutis, quo adiuvat, Porro hac opportu- 
nitate utendum est, quia, si per nostram socordiam elabi passi fue- 
rimus, frustra postea deplorabimus ablatam, quemadmodum Chri- 
stus dicit (Iohann. 12, $5.): Ambulate, dum lucem habetis; veniet 
hrevi nox. Ergo particula Quamdiu subindicat, non semper fore 
commodum, si pigri fuerimus ad sequendum, ubi Dominus nos vo- 
cabat. Pulsat nunc Deus ad ostium nostrum; nisi illi aperiamus, 
fiet, ut vicissim regni sui ianuam nobis claudat. Denique seri erunt 
eorum gemitus, qui oblatam hodie gratiam contemnunt. Ergo quia 
nescimus, an Deus in crastinum usque protendere vocationem suam 
velit, ne differamus. Hodie vocat, quam primum respondeamus; 
neque enim fides est, nisi ubi talis est ad obsequendum prom- 
ptitudo. i 


14. Participes enim facti sumus Christi, si quidem ini- 
tium fiduciae (vel subsistentiae) ad finem usque firmum tenue- 
rimus, 15. In hoc, quod dicitur (Psal. 95, 8.): Hodie si vo- 
cem eius audieritis, ne obduretis corda vestra, sicut in exa- 
cerbatione. 16. Quidam enim, quum audissent, exacerba- 
runt; at non'omnes, qui egressi fuerant ex Aegypto per 
Mosen. 17. Quibus autem infensus fuit quadraginta annis? 
annon iis, qui peccaverant, quorum membra ceciderunt in 
deserto? 18. Quibus autem iuravit, non ingressuros in re- 
quiem suam, nisi incredulis (aut inobedientibus)? 19. Et 
videmus non potuisse ingredi propter infidelitatem. 


14. Participes enim. Landat, quod bene coeperint. Sed ne 
praetextu gratiae, quam consequuti sunt, carnis indulgeant securi- 
tati, dicit, opus esse perseverantia. Nam plerique delibato tantum 
Evangelio, quasi ad summum pervenerint, de profectu non cogi- 
tant. lta fit, ut non modo. in medio stadio , adeoque prope ipsos 
carceres desideant, sed alio vertant cursum suum.  Speciosa quidem 
est ista obiectio: Quid ultra volumus, postquam adepti sumus Chri- 
stum? Verum si fide possidetur, in ea perstandum est, ut nobis 
perpetua maneat possessio. Ergo hac lege se nobis fruendum dedit 
Christus, ut eadem, qua in eius participationem admissi sumus, 
fide tantum bonum conservemus usque ad mortem. Ideo dicit ini- 
tium, significans, fidem duntaxat esse inchoatam. Quum hyposta- 
sis fiduciam interdum significet, posset hic in eo sensu accipi. Non 
tamen displicet nomen Substantiae, quod alii reddiderunt, quan- 

quam paulo secus interpretor. Illi enim sic dici fidem putant, quia 
totum esse hominis absque ea nihil aliud sit quam vanitas; ego au- 
tem, quia in eam recumbamus, sicuti nulla est alia fultura, in qua 
possimus stare. Et convenit epitheton firmi. Stabiles enim et ex- 
tra vacillandi periculum erimus, modo in fide simus fundati. Sum- 
ma igitur est, ut fides, cuius initia duntaxat nobis constant, usque 
in finem constans et firma progrediatur. 

15. In hoc, quod dicitur. Significat proficiendi occasionem, 
quamdiu vivimus, nunquam cessare, quia nos quotidie Deus vocat. 
Nam quum Evangelii praedicationi respondeat fides: sicuti conti- 
nuus est praedicationis usus toto vitae cursu, ita in fidei incremen- 
tis pergendum est. ‘Ev rj AÉyto9« perinde valet, ac si dixisset: 
Quandoquidem loquendi finem nunquam Deus facit, non satis fuerit 
prompto animo fuisse amplexos eius doctrinam, nisi eadem docili- 
tate cras et perendie illi nos obsequentes praebeamus. 

16. Quidam enim quum audissent. Ita loquitur David de Patri- 
bus, ac si tota illa aetas fuisset incredula. Atqui constat fuisse ali- 
quos malis permistos, qui Deum vere timerent. Hoc commemorat 
Apostolus temperans, quod asperius fuerat dictum a Davide, ut 
sciamus, in hunc finem omnibus proponi Verbum, ut omnes obe- 
diant uno consensu, atque merito damnari incredulitatem in toto’ 
populo, dum magnae partis defectione lacerum est ac mutilum cor- 
pus. Caeterum quod dicit, quosdam ezacerbasse, quum tamen longe 
maior haec fuerit multitudo: id facit non tantum vitandae offensio- 
nis causa, sed ut Iudaeos animet ad eorum imitationem, qui credi- 
derunt, ac si diceret: Sicuti vos patrum incredulitatem sequi Deus 
vetat, ita Patres alios vobis proponit in medium, quorum fides sit 
exemplo. Ita mitigatur, quod alioqui nimis durum in speciem vi- 
deri poterat, si in totum iussi fuissent a Patribus recedere.  Egredi 
per Mosen significat per manum Mosis, quia fuit minister libera- 
tionis. Est autem tacita comparatio eius beneficii, quod illis Deus 
contulerat per Mosen, et participationis Christi, cuius prius me- 
minit. 

18. Quibus autem infensus. Significat, nunquam iratum fuisse 
Deum populo suo, nisi iustis de causis, quemadmodum et Paulus 
monet prioris ad Corinth. epist. cap. 10,5. 6. Ergo quot Dei animad- 
versiones leguntur in populum veterem, tot reperiemus gravissima 
peccata, quae Dei vindictam provocaverunt. Quanquam huc re- 
deundum est semper, incredulitatem malorum omnium esse caput. 
Nam quamvis hanc posterius recenseat; intelligit tamen primam 
fuisse maledictionis causam. Et certe ex quo semel fuerunt incre- 
duli, non destiterunt aliud ex alio peccare, et ita nova subinde fla- 
gella sibi accersere. lidem ergo illi, qui per diffidentiam respue- 
rant oblatam sibi terrae possessionem, nunc concupiscendo, nung 
murmurando, nunc scortando, nunc profanis superstitionibus se pol- 
luendo, contumaciam suam prosequuti sunt, quo magis testata esset 
eorum pravitas. Illa igitur incredulitas, quam ab initio prodide- 
runt, illis obstitit, quominus fruerentur Dei beneficio, quia Verbi 
contemptus eos ad peccandum semper incitavit. Ac sicut incredu- 
litate primum sua meriti sunt, ut requie promissa Deus eos priva- 
ret: ita, quicquid postea peccarunt, ex eodem fonte manavit. Porro 

uaeritur, an Moses ct Aaron ac similes in hoc numero comprehen- 

antur. Respondeo, Apostolum de universo magis corpore quam de 
singulis membris loqui, Gertum est, complures fuisse pios, qni vel 
communi impietate non fuerunt impliciti, vel mox resipuerunt. Mo- 
sis quidem semel tantum concussa fuit fides, idque ad momentum. 
Quare in verbis Apostoli est synecdoche, cuius satis frequens est 
usus, quoties de aliqua multitudine aut corpore populi habetur - 
sermo. 

1., Timeamus ergo, ne, derelicta promissione introeundi in 
requiem eius, videatur quispiam nostrum esse frustratus. 
2. Nobis enim annuntiata est promissio; quemadmodum et 
illis; at illis nihil profuit sermo auditus, quia non fuit cum 
fide coniunctus in iis, qui audierant. 


1. Timeamus ergo. Concludit, timendum esse, ne priventur 
Iudaei, ad quos scribit, benedictione sibi oblata, Et iterum dicit: 
Ne quispiam, significans sibi hoc esse in animo, ut omnes ad unum 
Deo adducat. Quemadmodum boni Pastoris officium est, totum 
gregem curando ita intentum esse singulis ovibus, ne qua omnino 
pereat: imo sic'nos quoque alii erga alios vicissim affecti esse debe- 
mus, ut quisque proximis perinde ac sibi timeat, Caeterum hic no- 
bis commendatur timor, non qui fidei certitudinem excutiat, sed 
tantam incutiat sollicitudinem, ne securi torpeamus. Metuendum 
ergo, non quia trepidare aut diffidere nos oporteat quasi incertos de 
exitu, sed ne Dei gratiae desimus. uum dicit: ne destituamur m- 
-licta promissione, significat, neminem destitui, nisi qui gratiam 
respuendo prior se a promissione abdicaverit. Adeo enim a poeni- 
tentia benefaciendi abest Deus, ut sua dona continenter prosequa- 
tur, nisi quum eius vocationem contemnimus.  Illativa particula 
significat, aliorum lapsu nos ad humilitatem et vigilantiam erudiri, 
quemadmodum et Paulus loquitur (Rom. 11, 20.): Isti per increduli- 
tatem corruerunt: tu ergo noli superbire; sed time. 

2. Nobis enim. Eandem esse doctrinam admonet, qua hodie 
nos ad se Deus invitat, et quam olim Patribus destinavit, Quor- 
sum hoc dicitur? ut sciamus, nihilo plus nobis profuturam Dei vo- 
cationem, quam illis profuit, nisi eam fide ratam faciamus. Est 
igitur hoc per moduni concessionis additum , nobis quidem Evange- 
lium proponi; sed ne frustra gloriemnur, mox excipit incredulos, 
quos tantorum bonorum participatione Deus olim dignatus est, nul- 
lum inde tamen fructum sensisse. Proinde nos quoque expertes fore 
benedictionis, nisi fide eam recipiamus. ` Ideo auditionem secundo 
repetit, ut sciamus, auditum esse inutilem, etiamsi Verbum ad nos 
dirigatur, nisi fides accedat. Caeterum hic observarda est relatio 
inter Verbum et fidem, quae talis est, ut fides a Verbo separari ne- 

ueat; Verbum autem a fide separatum nihil conferat. Non quod 

erbi efficacia a nobis pendeat; neque enim si totus mundus sit 
mendax, ideo verax esse desinet, qui mentiri non potest; sed vim 
suam non aliter profert Verbum erga nos, quam ubi fides aditum 
facit, Est enim potentia Dei in salutem, sed credentibus (Rom. 1,16). 
In eo revelatur Dei iustitia, sed ex fide in fidem. Ita fit, ut perpe- 
tuo sit efficax verbum Dei et salutare hominibus, si ex se aestimetur 
ac sua natura; sed fructus non sentiatur'nisi a credentibus. Quod 
ad prius membrum attinet, ubi dixi, nullam amplius esse fidem, 
ubi deest Verbum, et qui tale divortium facere conatur, fidem pror- 
sus exstinguere redigereque in nihilum: res est observatu digna. 
Nam hinc apparet, fidem esse non posse nisi in filiis Dei, je 
solis offertur adoptionis promissio. Qualem enim fidem haberent 
diaboli, quibus nulla salus promittitur? qualem etiam omnes impii, 
qui Verbum ignorant? Ergo fidem semper praecedere, debet audi- 
,tus, et quidem ut sciamus Deum loqui, non homines. 


3. Ingredimur enim in eius requiem, postquam credidi- 
mus, sicut dixit (Psal, 95, 11.): Itaqne iuravi in ira mea, 3! 

introibunt in requiem meam, tametsi operibus a creatione 
mundi perfectis. 4. Dixit enim alicubi (Genes. 2, 2. Deut. 
5, 14.) sic de die. septimo: Et requievit Deus septimo die ab 
omnibus operibus suis. 65. Et in hoc (Ps. 95, 11.) rursum: 
Si introibunt in requiem meam. 6. Quando igitur reliquum 
fit, ut quidam ingrediantur in ipsam, et quibus prius evange- 
lizatum fuit, non intrarunt propter incredulitatem; 7. Rur- 
sum quemdam praefinit diem hodiernum in David dicens post 
tantum temporis [quemadmodum dictum est (supra 8, 7.)]: 
Hodie si vocem eius audieritis, ne obduretis corda vestra. 
8. Nam si lesus requiem illis praestitisset, non de alia lo~ 
queretur post illos dies. 9. Ergo relinquitur sabbathismus 
populo Dei. 10. Nam qui ingreditur in requiem eius, re~ 
quens et ipse ab operibus propriis, quemadmodum a suis 
eus. 


Iam locum illum, quem citaverat ex Davide, excrnare incipit. 
actenus eum tractavit secundum litteram, ut loquuntur, hoc est, 
in genuino sensu; nunc autem expoliendo amplificat: ideoque alludit 
magis ad verba Davidis, quam interpretetur. Eiusmodi ?ze£epyaoía 
est apud Paulum ad Rom. capite 10, 6. in tractando Mosis testimo- 
nio: Ne dicas: Quis ascendet in coelum? Nec vero absurdum est, 
ut ad praesentem usum accommodetur Scriptura, similitudinum (ut 
ita dicam) coloribus illustrare, quod illic simplicius dicitur. Porro 
summa omnium huc redit, ad nos quoque pertinere, quod de priva- 
tione requietis suae minatur Deus in Psalmo , sicuti nos ad quandam 
requiem hodie quoque invitat. Praecipua huius loci difficultas hinc 
provenit, quod violenter a multis torquetur, quum Apostolus nihil 
aliud velit quam requiem nobis quandam asserendo, eius. desiderio 
nos acuere, et simul metu pungere, ne per incredulitatem ab ea 
prohibeamur. Interea tamen longe pluris esse requiem istam docet, 
in quam nunc ingressus nobis patet, quam fuerit terrae Canaan. Sed 
veniamus ad singula. 

3. Ingredimur, postquam credidimus. Argumentum est a con- 
trariis. Sola incrédulitas arcet: ergo fide patet ingressus. Repe- 
tendum enim memoria, quod iam exposuit, Deum incredulis iratum 
iurasse, non fore illius boni compotes. Intrant ergo, quos non im- 
pedit incredulitas, si modo Deus invitet, Sed in prima persona 
loquendo maiori eos dulcedine allicit, ab alienis ipsos separans. 
Tametsi operibus. Ut definiat, qualis sit nostra requies, revocat 
nos ad id, quod refert Moses, Deum statim a creatione mundi re- 

nievisse ab operibus suis: et tandem concludit, hanc esse veram 
fidelium requiem, quae omnibus saeculis durat, si Deo sint confor- 
mes. Et sane ut haec summa est hominis felicitas Deo suo adhae- 
rere: ita ultimus finis esse debet, quo consilia omnia et actiones re- 
ferantur. Hoc probat, quia Deus, qui requievisse dicitur, longo 
post tempore incredulis requiem suam negat, quod frustra faceret, 
nisi exemplo suo fideles vellet quiescere. Ideo dicit: reliquum fieri, 
ut quidam ingrediantur. Nam si non intrare poena est incredulita- 
tis, ut iam dictum est: credentibus ingressus patet, Sed paulo plus 
habet difficultatis, quod subiicit continuo post, alium nobis diem 
hodiernum statui in Psalmo, quia priores exclusi fuerint. Nihil 
enim tale exprimere videntur verba Davidis; tantum enim hoc so-. 
nant, quod Deus infidelitatem populi ultus sit eum terrae posses- 
sione abdicando. Respondeo, valere consequentiam: nobis offerri, 
quod illis ablatum est, quum admoneat Spiritus sanctus, non esse 

committendum nostra culpa, ut eodem poenae genere mulctemur, 
Quid enim? si nobis hodie nihil promitteretur, an locum haheret 
haec admonitio: Videte, ne vobis idem, quod Patribus contingat? 
Proinde merito dicit Apostolus, quia Patrum infidelitas vacuam et 
desertam possessionem reliquit, filiis renovari promissionem, ut ob- 
tineant, quod ab illis neglectum fuit. 

8. Nam si Jesus requiem, Non vult negare, qui per requiem 
David terram Canaan intelligat, in quam Iosua populum induxit; 
sed hanc fuisse ultimam requiem negat, ad quam adspirant fideles, 
quae illius etiam saeculi fidelibus nobiscum fuit communis. Cer- 
tum est enim, altius eos respexisse quam ad terram illam, imo terra 
Canaan:non aliunde tanti sestimabatur, nisi quod spiritualis here- 
ditatis imago erat ac symbolum. Ergo possessionem adepti non de- 
buerunt quiescere, ac si ad summam votorum perventum foret; sed 

otius meditari, quod erat in ea spirituale.  Possessione fruebantur 
ili, quibus David Psalmum dictavit; sed admonebantur de quae- 
renda meliori requie. Videmus, ut terra Canaan fuerit requies, sed 
umbratilis, et ultra quam fideles progredi oportuit. Hoc sensu ne- 
gat Apostolus requiem fuisse praestitam a Iosua, quia ipsius auspi- 
ciis ideo terram promissam ingressus est populus, ut in coelum ala- 
criore studio contenderet. Atque hinc colligere promptum est, 
quale sit inter nos et illos discrimen. Nam quum utrisque idem 
scopus sit praefixus, illis additi sunt externi typi, quibus dirigeren- 
` tur; nobis non item, nec sane opus fuit, quum res ipsa nuda pona- 
tur ante oculos. Nam etsi in spe adhuc posita est salus nostra, ta- 
men, quod ad doctrinam spectat, recta nos in coelum ducit, nec 
Christus manum ideo nobis porrigit, ut nos per figuras circumdu- 
cat; sed ut e mundo abductos in coelum erigat. Quod autem um- 
bram separat Apostolus a veritate, id facit, quia illi cum Iudaeis 
erat negotium , qui in externis rebus nimium haerebant. Concludit, 
relinqui populo Dei sabbathismum, hoc est, esse quandam spiritua- 
lem rcquiem, ad quam nos quotidie Deus invitat. 

10. Nam qui requievit. Est ilius perpetui Sabbathi definitio, 
in quo summa hominum beatitudo consistit, ubi quaedam est inter 
illos et Deum similitudo, qua cum ipso cohaereant. Quicquid enim 
unquam de summo bono disputarunt Philosophi, insipidum ac nn- 
gatorium fuit, quia hominem in se ipso detinebant, quum necesse 
sit extra nos exire, ut felicitatem reperiamus. Summum ergo ho- 
minis bonum nihil aliud est quam cum Deo coniunctio. Eo perve- 
nitur, quum ad eius exemplar sumus compositi. Porro istam con- 
formationem Apostolus in eo sitam esse docet, si ab operibus nostris 

uiescamus, unde tandem sequitur, hominem se abnegando beatum 

eri. Quid enim aliud est cessatio ab operibus nostris, quam carnis 
mortificatio, dum sibi homo renuntiat, ut vivat Deo? Nam hinc 
semper faciendum est exordium, quum de regula pie sancteque v* 
vendi agitur, ut homo sibi quodammodo mortuus Deum patiatur vi- 
vere: ferietur ab operibus propriis, ut locum Deo agenti concedat. 
Fateri enim necesse est, tunc recte demum constitutam esse vitam, 
.quum Deo subiecta est. Atqui propter ingenitam pravitatem hoc 
nunquam fit, donec a propriis operibus supersedemus. Talis in- 
quam repugnantia est inter Dei gubernationem et nostros affectus, 
ut in nobis agere, nisi otiosis, nequeat. Quia vero huius quietis 
complementum nunquam exstat in hac vita, semper eo nitendum est. 
Ita fideles ingrediuntur, sed hac conditione, ut currendo assidue pro- 
ficiant. Caeterum non dubito, quin ad Sabbathum data opera allu- 
serit Apostolus, ut Iudaeos revocaret ab externa eius observatione. 
Neque enim aliter potest eius abrogatio intelligi, quam cognito sp!" 
rituali fine. Proinde duo simul agit; nam et gratiae excellentiam 
commendando nos ad eam fide recipiendam stimulat, et obiter m- 

terea ostendit, quaenam vera sit Sabbathi ratio, ne praepostere Iu- 
daei in externa ceremonia haereant. De abrogatione quidem non 
aperte disserit, quia non hoc agit ex professo; sed quum alio spe« 
ctasse docet illam cerémoniam, paulatim ita eos a superstitiosa opi- 
nione abducit. Qui enim alium fuisse finem praecepti tenet, quam 
externum otium vel cultum terrestrem, is in Christum respiciendo 
mox facile eius adventu ceremoniae usum abolitum esse perspicit. 
Corporis enim adspectu umbrae protinus evanescunt. Ergo hoe 
primo semper agendum est, ut Christum doceamus esse Legis 
finem. 


11. Studeamus ergo ingredi in illam requiem, ne quis 
eodem cadat incredulitatis exemplo. 12. Vivus enim sermo 
Dei et efficax, et penetrantior quovis gladio utrinque scin- 
dente, et pertingens usque ad divisionem animae et spiritus, 
compagumque et medullarum, ac discretor cogitationum et 
intentionum cordis. 183. Nec ulla est creatura, quae non 
appareat coram ipso, imo omnia nuda et resupina in oculis 
eius, cum quo nobis est ratio. 


Postquam scopum ostendit, quo tendere debemus, nunc ut viam 
ineamus admonet, quod fit, dum assuescimus ad nostri abnegatio- 
nem. Quia autem ingressum in requiem comparat recto cursui, huic 
casum opponit, apu ita utroque membro metaphoram continuat. 
Quanquam simul alludit ad historiam, quam ex Mose (Num. 26, 65.) 
retulit de iis, qui ceciderunt in deserto, qui fuerant Deo rebelles. 
Ideo dicit: rọ aùr@ Únoðelyuatrı, significans, quasi in tabula nobis 
illic depictam repraesentari poenam infidelitatis et contumaciae, nec 
vero dubium esse, quin idem nos maneat exitus, si reperietur in no- 
bis similis incredulitas. Ergo Cadere pro perire accipitur, vel, ut 
clarius dicam, non pro peccato, sed pro poena. Sed tam priori verbo 
Ingrediendi translatio respondet, quam tristi excidio Patrum, quo- 
rum exemplo terrere voluit Iudaeos. i 

12. Vivus enim etc. Quicquid hic de Verbi efficacia disserit; 
huc pertinet, ut sciant impune non posse contemni, ac si diceret: 
Quoties nos Dominus voce sua compellat, serio agit nobiscum, ut 
omnes interiores sensus nostros afficiat. Itaque nulla est pars ani- 
mae, quam non oporteat permioveri. Caeterum antequam ultra pro~ 
gredimur, videndum est, loquaturne generaliter Apostolus de Verbo, 
an peculiariter ad fideles hoc referat. Constat enim, non peraeque 
in omnibus efficax esse Dei verbum. Nam erga electos vim suam 
exserit, ut vera sni agnitione humiliati ad Ghristi gratiam confu- 
giant, quod fieri nequit, quin usque ad intimum cor penetret. Ex» 
cutienda est enim hypocrisis, quae miros habet. ac plus qnam fle- 
xuosos recessus in cordibus hominum. Deinde non.leviter nos 
pungi vellancinari, sed penitus vulnerari oportet, ut mortis aeter- 
nae sensu prostrati nobis mori discamus. Denique nunquam reno- 
vabimur tota mente (quod tamen Paulus praecipit, Ephes. 4, 23.), 
donec huius spiritualis gladii acie confectus fuerit vetus noster ho- 
mo. Unde fideles alibi (Philipp. 2, 17.) Paulus dicit Deo immolari 
per Evangelium, quia non possunt aliter in obsequium Dei redigi, 
quam si intereat propria ipsorum voluntas, nec aliter possunt ln- 
cem divinae sapientiae percipere, nisi exstincta carnis prudentia. 
In reprobis nihil tale apparet; nam vel secure despiciunt loquentem 
Deum, adeoque subsannant; vel obstrepunt eius doctrinae, ac con- 
tumaciter in eam insurgunt. Denique sicuti verbum Dei malleus 
est, ita cor illi habent incndis instar, ut ictus quantumvis validos 

sua duritia repellat. Ergo multum abest, quin verbum Dei pene- 
tret in ipsos ad divisionem usque animae et spiritus. Unde videtur 
hoc elogium restringendum ad solos fideles, quando soli ita ad vi- 
vum examinantur. Verum contextus Apostoli ostendit, hanc sen- 
tentiam esse universalem, et quae ad reprobos quoque ipsos patet. 
Nam utcunque non emolliantur, sed ferreum cor aut chalybeum 
verbo Dei opponant: necesse est tamen ipsos reatu suo constringi. 
Rident quidem, sed risum Sardonium, quia intus se quasi strangu- 
lari sentiunt, tergiversantur variis modis, ne ad Dei tribunal acce- 
dant; sed inviti ab hoc ipso Verbo, cui proterve insultant, protra- 
huntur, ut apte rabidis canibus conferri possint, qui mordentes vel 
unguibus appetentes catenam, cui sunt alligati, nihil tamen profi- 
ciunt, quia nihilominus manent constricti. Deinde etiamsi non 
primo statim die exstet hic Verbi effectus, tandem ex eventu iudi- 
care licebit, non frustra cuiquam fuisse praedicatum. Generale 
certe est, quod Christus pronuntiat (Iohann. 16, 8.): Spiritus, 
quum venerit, arguet mundum. Atqui Spiritus hoc iudicium per 
Evangelii praedicationem exercet. Postremo etiamsi hanc vim non 
semper exserat erga homines verbum Dei; habet tamen in se quo- 
dammodo inclusam. Apostolus autem hic de eius natura proprioque 
officio disputat in hunc tantum finem, ut sciamus conscientias no- 
stras, simulatque auribus insonuit, reas ad Dei tribunal citari, ac 
si diceret: Si quis putet, aerem inani sonitu verberari , quum.pro- 
fertur Déi verbum, valde errat; res enim viva est, et occultae ener- 
giae plena, quae nihil in homine intactum relinquat. Haec ergo 
summa est, simulatque sacrum os aperuit Deus, debere sensus omne: 
‘nostros recipiendo eius verbo patefieri, quia non velit frustra voces 
spargere, quae aut evanescant, aut neglectae in terram cadant; sed 
efficaciter compellare hominum conscientias, ut imperio suo sub- 
iiciat: itaque hanc vim indidisse verbo suo, ut omnes animae partes 
excutiat, examinet cogitationes, affectus diiudicet, se denique iu- 
dicem ostendat. Sed hic exoritur nova quaestio, de Legene an de 
Evangelio hoc sit intelligendum. Qui de Lege Apostolum loqui pu- 
tant, adducunt illa Pauli testimonia: Ministerium esse mortis; Lit- 
teram esse, quae occidat (II. Cor. 8, 6. 7.); Nihil praeter iram af- 
ferre (Rom. 4, 15.), et reliqua eiusmodi. Sed hic diversos etiam ef- 
fectus Apostolus notat; est enim (ut diximus) vivifica quaedam oc- 
cisio animae, quae fit per Evangelium. Sciamus ergo, Apostolum 
dé universa Dei doctrina concionari, quum dicit, vivam esse et ef- 
ficacem. Ita Paulus testatur (II. Cor. $, 16.), ex sua praedicatione 
prodire odorem mortis in mortem incredulis, vitae in vitam fideli- 
bus, ut Deus nynquam frustra loquatur, quin alios ad salutem ad- 
ducat , alios pra$cipitet in exitium. Haec est ligandi et solvendi po- 
'testas, qua Dominus Apostolos suos instruxit (Matth. 18, 18.). Haec 
est spiritualis potentia, de qua Paulus gloriatur II. Corinth. 10, 4. 
Et sane nunquam in Christo salutem nobis promittit, quin ex ad- 
' verso vindictam incredulis denuntiet, qui Christum respuendo mor- 
tem sibi accersunt. Praeterea notandum est, Apostolum hic de 
verbo Dei disserere, quod hominum ministerio ad nos affertur. De- 
lirae enim sunt illae cogitationes, atque etiam perniciosae, inter- 
num quidem Verbum esse efficax; sed quod prodit ex ore hominis, 
esse mortuum,: omnique carere effectu. . Fateor, sane efficaciam 
non provenire ex lingua hominis, mec in sonitu ipso residere, sed 
totam Spiritui sancto debere acceptam ferri; hoc tamen non impe- 
dit, quominus Spiritus virtutem suam proferat in Verbo praedicato. 
Deus enim, quia non per se loquitur, sed per hominés, sedulo huc 
incumbit, ne ideo contemptim excipiatur sua doctrina, quod liomi- 
nes sint eius ministri. Sic Paulus, quum Evangelium nominat po: 
tentiam Dei (Rom. 1, 16.), data opera ornat hoc titnlo suam praedi- 

cationem, quam aliis probrosam videbat esse, ab aliis contemni, 
Et quum alibi (Rom. 10,8.) docet, salutem nobis conferri per fidei 
doctrinam, nominatim eam esse exprimit, quae praedicatur. Vide-- 
mus, ut semper Deus ex professo doctrinam, quae nobis hominum 
opera administratur, commendet, quo nos contineat in eius reve- 
rentia. Porro quum vivus sermo vocatur, subaudienda est: relatio 
ad homines, quod melius patet ex secundo epitheto; ostendit enim, 
qualis haec sit vita, quum efficacem deinde nominat. Nam Apostoli 
consilium est docere, qualis sit erga nos Verbiusus. Metaphoram 
gladii aliis etiam in locis Scriptura usurpat; sed Apostolus simplici 
comparatione non contentus sermonem Dei quovis gladio penetran- 
tiorem esse dicit, et quidem utrinque scindente, quia tunc frequens 
erat gladiorum usus, qui partem unam obtusam habentes, altera 
tantum scindebant. Eertingins usque etc. Nomen Animae saepe 
idem valet, quod Spiritus; sed quum simul iunguntur, prius com- 
prehendit sub se affectus omnes; posterius facultatem, quam vocant 
intellectualem, significat. Ita Paulus I. Thessal. capite 5,23., quum 
Deum precatur, ut integrum eorum spiritum et animam et corpus 
conservet usque in adventum Christi, nihil aliud sibi vult, quam ut 
intellectu et voluntate externisque actionibus puri et casti maneant. 
Similiter Iesaias cap. 26, 9., quum dicit: Anima mea desideravit te 
noctu, spiritu meo quaesivi te, hoc certe intelligit, se ita quae- 
rendo Deo intentum esse, ut mentem simul et cor illuc applicet. 
Scio, alios secus interpretari; sed mihi facile omnes sani , ut spero, 
assentientur. Nunc veniamus ad praesentem locum.  Pertingit ver-, 
bum Dei ad divisionem animae et spiritus, hoc est, examen habet 
de tota hominis anima; inquirit enim in cogitationes, voluntatem 
cum suis omnibus desideriis scrutatur, Eodem pertinet, quod sub- 
iicit de compagibus et medullis. Significat enim, nihil esse tam du- 
rum aut solidum in homine, nihil tam reconditum, quo non perve- 
niat haec Verbi efficacia, Hoc est, quod dicit Paulus I. Corinth. 
capite 14, 24., valere prophetiam ad coarguendos et diindicandos ho^ 
mines, ut occulta cordis in lucem prodeant. Et quum officium 
Christi sit retegere proferreque in medium cogitationes ex cordis 
latebris: id per Evangelium magna ex parte efficit. Est igitur ser- 
mo Dei xoirizóg, quia mentem hominis quasi ex labyrintho, quo 
prius tenebatur implicita, in lucem cognitionis educit. Nullae enim 
densiores sunt tenebrae, quam infidelitatis, et hypocrisis horren- , 
dum in modum nos excaecat.  Tenebras illas discutit sermo Dei, 
hypocrisin profligat. Hinc discretio vel diiudicatio haec, cuius me- 
minit Apostolus, quoniam vitia, quae sub falsa virtutum specie late- 
bant, cognosci incipiunt absterso fuco. Quod si in suis latebris ad 
tempus manent reprobi, sentiunt tamen demum illuc quoque Verbi 
lucem penetrasse, ut non effugiant Dei iudicium. Hinc fremitus eo- 
rum, adeoque furor, quia, nisi Verbo perculsi essent, non ita pro- 
derent suam insaniam; cuperent enim eludere, vel tergiversando 
effugere vim ipsius, dissimulare etiam cuperent. Hoc illis Deus non 
permittit, Ergo quoties vel obloquuntur, vel excandescunt adver- 
sus Dei verbum, vim eius, quamlibet invitos ac repugnantes, intus 
sentire se fatentur. 

18. Nec ulla est creatura etc. Copula hic (meo iudicio) causa- 
lem particulam valet; nam ut confirmet illud, verbo Dei quicquid 
in homine absconditum est diiudicari, argumentum a natura Dei su- 
mit, Nulla, inquit, creatura est, quae lateat oculos Dei. Ergo ni- 
hil tam profundum erit in anima ominis » quod non extrahatur in 
lucem eius verbo, quod auctorem suum refert. Sicuti enim officium 
Dei est scrutari corda: ita hanc cognitionem verbo suo exercet. 
Hoc dum non considerant interpretes, verbum Dei scilicet instar 
tonti esse, quo experitur et inquirit, quid in cordibus nostris lateat: 

violenter torserunt hunc totum locum, nec tamen se expediunt, At 
omnem difficultatem tollit ratiocinatio ista, verbo Dei sincere et se- 
rio cordis affectu esse obediendum, quia Deus, qui cordium est co- 
gnitor, has partes assignaverit verbo suo, ut penetret ad intimas 
usque cordis cogitationes.  Fefellit etiam interpretes ambigua lo- 
quutio: z9óc öv 5uiv ó A0yoc; nam verterunt: ad quem nobis est 
sermo. Atqui potius vertendum erat: cum quo nobis est ratio, ci- 
ius orationis hic est sensns, Deum esse, qui nobiscum agit; vel oum 
quo nobis est negotium, ideoque non esse ludendum quasi cum he 
mine mortali, Sed quoties verbum eius nobis proponitur, contre 
miscendum esse, quia nihil ipsum lateat. 


14. Habentes igitur Pontificem magnum, qui coelos in- 
gressus est, lesum Filium Dei, teneamus confessionem. 
15. Neque enim habemus Pontificem , qui compati non pos- 
sit infirmitatibus nostris; sed in omnibus tentatum, secun- 
dum similitudinem, absque peccato. | 16. Accedamus igi- 
tur cum fiducia ad thronum gratiae, ut obtineamus miseri- 
cordiam, et gratiam inveniamus in auxilium opportunum. 


i4. Habentes igitur. Hactenus disseruit de Christi Apostolatu 
nunc ad secundum eius munus transit. Diximus enim duplicem per- 
sonam Filio Dei fuisse impositam, quum ad nos missus fuit, nempe 
Doctoris et Sacerdotis, taque postquam hortatus est Apostolus lu: 
dacos, ut obedienter amplectantur Christi doctrinam: nunc de 
monstrat, quem fructum eius sacerdotium attulerit. Atque hoc se 
cundum est ex duobus membris disputationis, quam tractat. Appo 
site autem sacerdotium connectit cum Apostolatu, quum admonet, 
hunc utriusque esse finem, ut perveniamus ad Deum.  Illatione nti- 
tur, quia prius hoc etiam caput attigerat, Christum esse nobis Pon- 
tificem ; sed quia sacerdotii vis non ercipitur nisi ex doctrina, hanc 
viam sterni oportuit, ut animos ad Ghristum audiendum praepara- 
ret. Nunc restat, ut, qui magistrum eum agnoscunt, seque dociles 
illi praebent discipulos, discant quoque ex ore eius vel schola, quae 
nam sit utilitas sacerdotii eius, et qualis vsus ac finis. Primo di- 
cit: Habentes pontificem Iesum Filium Dei, confessionem teneamus. 
Confessio hic, ut antea, pro fide capitur metonymice. . Quia au- 
tem sacerdotium ad sanciendam doctrinam valere debet, hino col- 
ligit Apostolus, non esse, cur haesitemus aut vacillemus in fide Evan- 
gelii, quam Filius Dei comprobavit ac sancivit. Quisquis enim ra- 
tam non habet hanc doctrinam, detrahit Filio Dei, ac sacerdoti! 
honore ipsum spoliat: tale inquam, ac tantum pignus fiduciam ad- 
dere nobis debet, ut intrepide recumbamus in Evangelium. 

15. Neque enim habemus etc. In nomine Filii Dei, quod po- 
suit, subest ea maiestas, quae nos ad timorem et obsequium adigat. 
Verum si nihil in Christo aliud consideremus, nondum pacatae erunt 
conscientiae. Quis enim non reformidet Filii Dei conspectum, prae 
sertim quum reputamus, qualis sit nostra conditio, nobisque i2 
mentem veniunt peccata nostra? Deinde Iudaeis aliud obstare po 
terat, quia Levitico sacerdotio assueverant: illic cernebant pa: 
nem mortalem unum ex aliis electum, qui Sanctuarium ingre jeha- 
tur, ut sua deprecatione reconciliaret fratres suos Deo. Hoc m& 
gnum est, quum mediator, qui placare erga nos Deum potest, unus 
est ex nobis. Haec illecebra poterat Indaeos illaqueare, ut sacer 
dotio Levitico semper essent addicti, nisi occurreret Apostolus, 8° 
ostenderet Filium Dei non modo excellere gloria, sed aequa bont- 
tate et indulgentia erga nos esse praeditum, In hoc igitur capite 

versatur, qüum dicit, illum exereitatum esse nostris infirmitatibus, 
ut nobis condoleat, Quod ad ovungðsax pertinet, nolo subtilius de 
ea disputare. Frivola enim non minus quam curiosa est ista quae- 
stio, num obnoxius sit nunc Christus nostris miseriis, Nec vero 
Apostolus talibus argutiis et otiosis speculationibus fatigare nos vo- 
luit; sed tantum docere, non procul quaerendum esse mediatorem, 
quum nobis Christus ultro manum porrigat; non esse causam , cur 
Christi maiestate absterreamur, quum nobis sit frater; non esse 
timendum, ne quasi malorum expers nullo tangatur humanitatis 
sensu ad opem nobis ferendam, quum infirmitates nostras suscepe- 
rit, quo esset.ad succurrendum propensior. Tota igitur Apostoli 
oratio ad fidei sensum referenda est, quia non disputat, qualis sit 
in se Christus, sed qualem se nobis ostendat. Similitudinem natu- 
rae intelligit, guo significat, Christum simul cum carne nostra af- 
fectus quoque induisse, ut non modo se verum hominem comproba- 
ret, sed ipso experimento ad iuvandos miseros erudiretur, non quia 
opus talibus rudimentis habuerit Filius Dei, sed quia nos aliter quam 
de salute nostra curam gerit, mente apprehendere non possumus. 
Quoties ergo sub carnis nostrae infirmitatibus laboramus, nobis in 
mentem veniat, easdem Filium Dei expertum esse, ut nos sna vir- 
tute erigat, ne illis obruamur. Sed quaeri potest, quid per infir- 
mitates intelligat; varie enim accipitur hoc nomen. Quidam frigus 
et calorem, famem et alias corporis necessitates, deinde conteme 
ptum, inopiam et reliqua eius generis intelligunt, sicuti apud Pau- 
lum multis locis, ac praesertim 1I. Corinth. cap. 12, 10; Sed verius 
sentiunt, qui simul cum externis aerumnis comprehendunt animi af- 
fectus, quales sunt metus, tristitia, horror mortis et similes. ` Et 
certe frustra alioqui addita esset restrictio: Absque peccato, nisi de 
affectibus sermo esset, qui semper in nobis vitiosi sunt, propter na- 
turae pravitatem; in Christo autem, in quo summa rectitudo et ab- 
soluta puritas fuit, immunes fuerunt ab omni vitio. Paupertas 
certe et morbi, et quae extra nos sunt, in peccatum non imputan- 
tur. Ergo quum de infirmitatibus loquitur, quae peccato sunt affi- 
nes, fhinime dubium est, quin affectus animi designet, quibus ob- 
noxia est hominum natura, idque propter infirmitatem suam. Nam 
potior in eo est Angelorum conditio quam nostra, quod non dolent, 
non metuunt, non torquentur variis curis, mortem non formidant. 
Has infirmitates ultro Christus suscepit, et cum illis certare voluit, 
non modo ut de illis victoriam nobis acquireret, sed etiam. ut certo 
simus persuasi illum nobis prope adesse, qorr illas experimur. 
Ita non essentia tantum factus est homo , sed humanae etiam natu- 
rae qualitates in se recepit. Restrictio tamen additur: Absque pec- 
cato, quia semper tenendum est hoc discrimen inter affectus Christi 
et nostros, quod illi recte semper compositi fuerunt ad veram iu- 
stitiae regulam; nostri autem, qui ex turbido fonte manant, sem- 
per resipiunt originis suae naturam, quia turbulenti sunt et ef- 
frenes. 

16. Accedamus igitur cum fiducia etc. Concludit, accessum 
omnibus ad Deum patere, qui freti mediatore Christo ad eum acce- 
dunt; imo hortatur fideles, ut se in Dei conspectum offerre sine ulla 
dubitatione audeant, Atque hic praecipuus est spiritualis doctrinae 
fructys, certa invocandi Dei fiducia, sicuti rursum concidit ac perit 
tota religio, quum eripitur haec certitudo conscientiis. Unde col- 
ligere promptum est, in Papatu exstinctam fuisse Evangelii lucem, 
ubi iubentur miseri homines dubitgre, sintne propitium Deum an 
infensum habituri. Praecipiunt quidem, ut Deus quaeratur; sed 
neque via ostenditur, qua perveniri ad eum possit, et obseratur ia- 
nua, qua sola ingredi licebat. Verbo fatentur Christum mediato- 
rem, sed re ipsa sacerdotii eius virtutem abolent, ipsumque honore 

spoliant.. Nam ita statuendum est, Ghristum vere mediatorem uon 
coguosci, quin eximatur hominibus dubitatio, an adire ad Deum 
necne ipsis liceat. Alioqui non staret haec consequentia: Habemu: 
Pontificem, qui ad nos iuvandos voluntarius est: ergo secure et ci- 
tra ullam haesitationem adeundum nohis esse thronum Dei. — Et sane 
si ita persuasi essemus, Christum ultro nobis manum protendere, 
quis non plenam adeundi fiduciam conciperet? Verum est igitur, 
quod dixi, Christi sacerdotio suam adimi virtutem, quamdiu haeii- 
tant homines et anxii sunt in quaerendis mediatoribus , quasi unu: 
ille non sufficiat, cuius patrocinio quicunque vere suffulti.siint 
(«quemadmodum hic Apostolus praecipit), certo constituunt.exaudiri 
suas preces, Fundamentum huius fiduciae est, quod Dei thronu 
non maiestate nuda insignitur, quae nos obstupefaciat; . sed ornatur 
ovo titnlo, nempe Gratiae, qui semper nobis in memoriam venire 
debet, quum Dei conspectum refugimus, Nam fieri non potest, 
'quin-Dei.gloria, si eam solam mente apprehendamus, nos protinus 
Heparatione absorbeat: ita thronus eius erit formidabilis. . Aposto- 
lns ergo, ut diffidentiae medeatur, omnique trepidatione mentes 
nostras liberet, illum vestit gratia, nomenque illi imponit, quod 
suavitate nos sua allioiat, ac si diceret: Quandoquidem Deus throno 
suo quasi insigne gratiae patermique erga nos amoris praefixit, non 
"est, quod ab aditu nos arceat eius maiestas, Summa est, tuto nos 
-invocare Deum , quum nobis propitium-esse scimus, id autem fieri 
Ghristi beneficio, quemadmodum habetur ad Ephesios capite $, 12., 
quia, dum in suam fidem ac clientelam nos Christus recipit, Dei 
maiestatem, quae formidabilis alioqui esse poterat, bonitate velat, 
ne quid illic appareat praeter gratiam paternumque favorem. Ut 
obtineamus misericordiam etc. Hoc non sine magna causa additur, 
ut.nominatim eos: confirmet, qui misericordia indigent, ne quis mi- 
seriae suae sensu deiectus viam.sibi sua diffidentia obstruat. Loquu- 
tio haec: Ut obtineamus misericordiam, primo süavissimam doctri- 
nam continet: quicunque Christi patrocinio subnixi Deum precati 
fuerint, de-obtinenda misericordia certos fore; omnibus tamen, qui 
hanc viam non tenuerint, oblique minatur Apostolus, ac Deum illis 
fore inexorahilem significat, quia unicam eius placandi rationem 
contempserint. Addit: in auxilium opportunum, hoc est, si velimu: 
impetrare, quaecunque sunt in salutem nostram necessaria. Qppor- 
tunitas autem ista ad tempus vocationis respicit, secundum illud Ie- 
saiae (49, 8.), quod Paulus ad Evangelii publicationem accommodat 
(II. Corinth. 6, 2.): Ecce nunc tempus acceptum etc. Respicit:enim 
Apostolus ad illum diem hodiernum, quo Deus nobiscum loquitur. 
/Quod.si Deo hodie loquente in crastinum differimns, . veniet nox in- 
tempesta, qua non amplius licebit, quod iam licet, frustraque ostio 
clauso pulsabimus. 


Car. V. 


t- Omnis namque Pontifex. ex bominibus assumptus pro 
hominibus constituitur ad ea (vel ordinat ea), quae ad Deum 
pertinent, ut offerat dona et sacrificia pro peccatis, 2. Qui 
possit placabilem (vel moderatum) se praebere ignorantibus 
et errantibus, quando ipse quoque circumdatus est infirmi- 
tate. 3. Et propter hanc debet, quemadmodum pro populo, 
ita et pro se ipso offerre pro peccatis. 4. Ac nemo sibi 
usurpat honorem; sed qui vocatur a Deo, sicut et Aaron. 

5. "Quare nec Christus se ipsum glorificavit, ut esset Ponti- 
fex; sed qui loquutus est ad eum (Psal. 2, 7.): Filius meus es 
tu, ego hodie genui te. 6. Quemadmodum et alibi (Psal. 
110, 4.) dicit: Tu es Sacerdos in aeternum secundum ordi- 
nem Melchisedec. 


1. Omnis namque Pontifex. Comparat Christum cum sacerdo- 
tibus Leviticis, ac docet, quid cum illis simile habeat vel diversum, 
Huc antem spectabit tota disputatio, ut probe intelligatur officium 
Christi , deinde quicquid sub Lege institutum fuit, eius causa fuisse 
institutum. Hinc tandem sibi transitum faciet Apostolus ad docen- 
dam veteris sacerdotii abrogationem, Primo dicit: assumi ex homi- 
nibus Sacerdotes; deinde non rem privatam, sed totius populi agere; 
tertio non debere inanes accedere ad placandum Deum, sed sacrifi- 
ciis instructos; quarto infirmitatum nostrarum non debere *sse ex- 
pertes, quo libentius succurrant laborantibus; postremo non te- 
mere ad munus obeundun»- debere. prosilire, sed tunc demum hono- 
rem esse legitimum, ubi a Deo electi sunt et comprobati. Nunc de 
singulis membris breviter tractemus. Prius tamen coarguenda est 
eorum inscitia, qui haec trahunt ad tempus nostrum, quasi idem 
hodie esset sacerdotum usus ad victimas offerendas, quanquam non 
longa refutatione opus habet. Quid enim apertius quam veritatem, 

ae in Christo est, cum figuris conferri, quae, ut tempore fuerunt 
priores, ita nunc cessarunt? atque id melius ex contextu patebit, 
Quare plus quam ridiculi sunt, qui Missae sacrificium stabilire vo- 
lunt ex hoc loco. Redeo ad verum Apostoli sensum. Sacerdotes ex . 
hominibus dicit assumi. Hinc sequitur, Christum oportuisse verum 
esse hominem. Nam quia longe a Deo distamus, in eius conspectu 
quodammodo sistimur in Sacerdotis persona, quod non fieret, nisi 
unus esset ex nobis. Itaque quod communem nobiscum habet natu- 
ram Filius Dei, adeo hoc non minuit eius dignitatem , ut magis no- 
bis commendet. Nam ideo ad conciliandum nobis Deum est idoneus, 
qnia homo. est. Ideo nominatim Paulus, ut ipsum mediatorem esse 
probet, hominem vocat, quandoquidem si ex Angelis vel alinnde 
assumptus esset, quia ad nos usque non pertingeret, non possemus 
per ipsum Deo coniungi. Pro hominibus, Secundum membrum: 
Quod non sibi privatim ministret Sacerdos, sed in commune populi 
bonum sit institutus. Atque hoc notare operae pretium est, pt scia- 
mus, nostram omnium salutem agi ac verti in Christi sacerdotio. 
Speciem utilitatis exprimunt haec verba: Ordinat ea, guae ad Deum 
pertinent , quanquam hic potest csse duplex lectio, quia verbum xa- 
S$íctazec tam passivam quam activam significationem habet. Qui 
passive accipiunt, ita vertunt: Constitnitur in his, atque ita sub- 
audiunt praepositionem, quae serviat articulo qœ. Mihi altera in- 
terpretatio non minus placet: Curat Pontifex, vel ordinat, quae ad 
Deum pertinent; nam constructio melius fluit, et sententia est ple- 
nior. Utrovis tamen modo accipere libeat, huc tendit Apostolus, 
nobis cum Deo nihil esse, nisi adsit Sacerdos; nam quum profani 
simus, quid nobis cum Sacris? denique alieni sumus a Deo eiusque 
cultu, donec se interponat Sacerdos, vicesque nostras suscipiat. Ut 
offerát dona. Tertium, quod in Sacerdote ponit, est donorum obla- 
tio. Duae tamfen hic sunt voces: Dona et victimae, quarum prior 
(meo iudicio) complectitur varias sacrificiorum species: ita est quasi 
genus; secunda autem expiationis sacrificia specialiter designat. 
Summa tamen est, Sacerdotem nonnisi intercedente victima, paci- 
ficatorem esse inter Deum et homines, qnia sine sacrificio non ex- 
piantur peccata, nec placatur ira Dei. Proinde quoties de reconci- 
liatione Dei et hominnm agitur, praeeat semper hoc pignus necesse 

est. lta videmus Ángelós impetrando Dei favori minime pares esse, 
quia sacrificio nullo instructi sunt. !Idem et de Prophetis atque Apo- 
stolis sentiendum. Solus ergo Christus est, qui sublatis per sacrifi- 
cium suum peccatis Deum nobis exorat, 


2: Qui possit, Quartum hoc membrum nonnullam habet cum 
primo affinitatem; distingui tamen debet. Nam illic docebat Apo- 
stolus, in unius hominis persona coniungi Deo genus humanum, 
quia ex eadem carne et natura omnes homines constent, Nunc aliud 
attingit, Sacerdotem peccatoribus aequum et facilem esse debere, 
quia socius sit infirmitatum. JMergroztaüctr, quod verbum hic Aposto- 
lus usurpat, varie exponunt tam Graeci quam Latini interpretes 
Ego tamen simpliciter idem valere puto, ac si dictum esset, accom- 
modare se ad cvuzdear. Non omnia quidem, quae hic de Leviti- 
cis sacerdotibus praedicantur, Christo conveniunt. Scimus enim 
Christum ab omni peccati contagione fuisse immunem. Quare in 
hoc differt ab aliis, quod non opus habuit sacrificium pro se offerre. 
Verum satis est, quod infirmitates nostras ipse quoque sustinuerit, 
tametsi a peccato vacuas et puras. Ergo quod ad veteres illos et Le- 
viticos pertinet, dicit Apostolus infirmitati humanae fuisse obnoxios, 
et ideo propria quoque peccata expiasse sacrificiis, nt aliorum erra- 
tis non tantum aequiores essent, sed etiam condolescerent. Haec 
pars ad Christum eatenus debet accommodari, ut inseratur illa ex- 
ceptio, cuius prius meminit, nempe quod sine peccato expertus sit 
nostras infirmitates. Quanquam autem peccati semper expers fuerit: 
solus tamen ille infirmitatum sensus, de quo dictum est, abunde in 
eo valet, üt propensus sit ad nos iuvandos, clemens et facilis ad 
ignoscendum, sollicitus de malis nostris. Summa haec est, Chri- 
stum non modo propter carnis et naturae unitatem nobis fratrem 
esse; sed infirmitatum' nostrarum societate ad indulgentiam et faci- 
litatem induci et quasi formari. Participium jvrcuevog plus valet 
quam in commuri nostro sermone, Sumitur enim pro idoneo vel 
"apto. Errantes et ignorantes pro peccantibus accepit, more He- 
braico. Nam n33U pro quovis delicti genere Hebraei accipiunt, de 
qua re erit paulo post dicendi locus. 


4., Et nemo sibi honorem, In hoc membro partim similitudo, 
partim diversitas notanda est. Munus legitimum facit Dei vocatio, 
ut nemo rite et ordine illo fungatur nisi a Deo creatus. Hoc Ghri- 
sto et Aaroni commune est, quod utrumque Deus vocavit. . In hoc 
differunt, quod quum secundum novam et diversam rationem. suc- 
cesserit Christus, et constitutus fuerit perpetuus Sacerdos: inde pa- 
tet, temporale fuisse Aaronis sacerdotium, quod cessare debuerit. 
Videmus, quorsum tendat Apostolus. lus sacerdotii vindicandum erat 
Christo. Id facit, ostendens Deum esse auctorem. Sed hoc non 
sufficit, nisi constet, ut illi sit locus, finem veteri fuisse imposi- 
tum. Id probat, quia respicienda est conditio , qua institutus fuit 
Aaron; (neque enim nostrum est longius extendere, quam ferat Dei 
decretum ;) mox autem palam faciet, quousque durare priorem il- 
lum ordinem Deus voluerit, Christus ergo legitimus est Sacerdos, 
quia Déi auctoritate éonstitutus fnit. Quid de Aarome et reliquis 
eius successoribus dicendum? nempe tantum habent iuris, quantum 

, illis a Domino concessum est, non quantum illis sua opinione homi- 
nes deferunt. Caeterum tametsi hoc pro causae praesentis circum- 
stantia dictum est, licet tamen generalem doctrinam inde colligere, 
nullum in Ecclesia regimen erigendum esse hominum arbitrio, sed 
exspectandum esse Dei iussum; deinde certam eligendi regulam se- 

uendam esse, ut se nemo propria libidine ingerat. trumque 
istincte notandum est; neque enim hic de personis tantum disserit 
Apostolus, sed de ipso officio. Negat, inquam, probum et sanctum 

esse munus, quod sibi homines finxerint absque Dei mandato. Ut 
enim Dei proprium est Ecclesiam regere: ita sihi uni hoc asserit, 
ut modum rationemque administrationis praescribat. Unde consti- 
tuo, Papale sacerdotium adulterinum esse, quia in hominum offi- 
Cina fabricatum est, Nusquam iubet Deus , ut sibi nunc sacrificium 
offeratur expiandis peccatis, nusquam mandat, ut in hunc usum in- 
stituantur sacerdotes. Quum ergo suos sacerdotes Papa ad sacrifi- 
candum inauguret, pro legitimis esse habendos negat Apostolus, 
nisi forte novo quodam privilegio supra Christum se efferant, qui 
ultro suscipere honorem ausus non est, sed Patris vocem exspecta- 
vit. Hoc quoque in personis valere debet, ne sihi quisque privatus 
honorem arripiat, sed ut praecedat publiea auctoritas. 'Loquor de 
officiis alioqui divinitus ordinatis. Quanquam fieri interdum pote- 
rit, ut, qui a Deo non erit vocatus, sit tamen tolerandus, utcunque 
minus probetur, modo sanctum et D:o probatum sit munus. Multi 
enim saepe aut ambitione, aut malis artibus obrepunt, quibus suae 
vocationis ratio minime constat; neque tamen protinus reiiciendi 
erunt, praesertim ubi id publico Ecclesiae iudicio fieri nequit. Iam 
ducentis ante adventum Christi annis foedissimae corruptelae regna- 
verant in occupando sacerdotio; in ipso tamen: officio ius honoris 
manebat ex Dei vocatione, homines ipsi, quia oppressa erat Eccle- 
siae libertas, tolerabantur. Unde apparet summum defectum esse 
in ipso genere officii, quum scilicet comminiscuntur a se ipsis ho- 
mines, quod nusquam Deus praecepit. (Quo minus ferendi sunt sa- 
crifici Romanenses, qui nihil quam suos titulos crepant, ut sacro- 
sancti habeantur, quum tamen se ipsi legerint Deo inconsulto. 

5, Filius meus es tu. Videri posset longe petitum hoc testimo- 
nium, neque enim si a Dco Patre genitus fuit Christus, ideo ct Sacer- 
dos ordinatus; verum si reputamus, ad quid revelatus fuerit Christus 
mundo: facile constabit, illi qualitatem hanc necessario convenire. 
Primo tamen memoria repetendum est, quod primo capite diximus, 
hanc Christi genituram, de qua Psalmus loquitur, fuisse testimo- 
nium, quod illi Pater reddidit apud homines. Itaque non est hic 
mutua inter Patrem et Filium relatio; sed potius hominum respe- 
ctus habetur, apud quos illustratus est. Nunc qualem nobis Filium 
manifestavit Deus? an nullo honore, nullamque facultate praedi- 
tum? imo ut inter se et homines mediator esset, Ergo sacerdotium 
continet genitura. 

6. Quemadmodum et alibi, Hic clarius exprimitur, quod Apo- 
stolus intendit. Locus est celebris, et totus etiam Psalmus, unde 
sumptus est, quia vix aliud exstat luculentius vaticinum de aeterno 
Christi tam sacerdotio, quam regno. Et tamen ludaei modis omni- 
bus cavillari student, ut obscurent Christi gloriam; sed nihil profi- 
ciunt. Nam quod ad Davidem trahunt, quasi is sit, quem Deus ad 
dexteram suam sedere iubeat: nimis crassae impudentiae est. Sci- 
mus nefas fuisse Regibus sacerdotium attingere. Quare Usias hoc 
solo crimine, quod se immiscuit in alienum munus, iram Dei pro- 
vocavit, ut lepra percuteretur (Il. Paral. 26, 18.). Proinde certum. 
est, neque Davidem, neque alium quempiam ex Regibus hic desi- 
gnari. Si excipiant, DSM interdum vocari principes: fateor id 
quidem, sed nego praesenti loco quadrare. Comparatio enim nihil 
ambiguitatis relinquit. Melchisedec Sacerdos fuit Dei. Psalmus te- 
statur, hunc Regem, quem in dextera Dei collocavit, fore jm 
secundum ordinem Melchisedec, Quis non videt de sacerdotio hoc 
debere intelligi? Nam quia rarum et prope singulare exemplum 
erat, ut idem Rex esset ac Sacerdos, saltem in populo Dei erat in- 
usitatum: ideo Melchisedec proponit Messiae exemplar, ac si dice- 
ret: Non fore impedimento regiam dignitatem, quominus sacerdo- 

tio quoque fungatur, quia huius rei typus in Melchisedec praeces- 
serit. Et certe quicunque inter Iudaeos sunt aliquantum verecundi, 
tum de Messia sermonem hic haberi concedunt, tum etiam sacerdo: 
tium eius commendari non dubitant. Ubi Graeci verterunt: xett 
táv, Hebraice legitur, snOa9375», quod significat Instar, vél pro 
ratione, quo confirmatur ilud, quod iam dixi, quia res efat mi- 
nime usitata in populo, ut idem Regis et Sacerdotis personam susti- 
neret, vetus illud proponi exemplar, quo Messias fuit adumbratus, 
Reliqua subtilius Apostolus ipse edisseret in contextu. 


7. Qui in diebus carnis suae quum et precationes, et 
supplicationes obtulisset cum clamore valido et lacrymis 
ei, qui poterat eum ex morte servare, et exauditus esset ex 
suo-metu; 8. Tametsi Filius erat, didicit ex iis, quae pas- 
sus est, obedientiam, 9. Et sanctificatus, omnibus, qut illi 
obediunt, factus fuit causa aeternae salutis, 10. Co 
minatus a Deo Sacerdos, secundum ordinem Melchisedec, 
11. De quo nobis multus sermo, et difficilis explicatu, quan- 
doquidem tardi facti estis auribus. 


7. Qui in diebus. Quia cruce ut plurimum deformatur Christi 
species, dum non considerant homines, quem in finem humiliatus 
fuerit: iterum docet Apostolus, quod prius attigerat, refulgere in 
hac parte miram illius bonitatem, quod in bonum nostrum se infir- 
mitatibus nostris subiecerit. Unde apparet, confirmari fidem no- 
stram, non imminui eius honorem eo, quod mala nostra subierit, 
Duas autem causas, cur oportuerit Christum pati, designat, prox 
mam et ultimam. Haec proxima est, ut obedientiam disceret; ul- 
tima, ut in salutem nostram hoc modo consecraretur Sacerdos. 
Dies carnis, nemini dubium est hic accipi pro praesenti vita. Unde 
sequitur, Carnis nomine non substantiam notari, sed qualitatem, 
quemadmodum I. Corinth. cap. 15, 50.: Caro et sanguis regnum Dei 
non possidebunt. Desipiunt ergo fanatici homines, qui nunc Ghri- 
stum somniant carne sua exutum, quia dicatur: superasse dies carnis. 
Aliud enim est, esse verum hominem, tametsi beata immortalitate 
pecu aliud esse obnoxium humanis aerumnis et infirmitati- 

us, quas sustinuit Christus, quamdiu in mundo versatus est, nunc 
vero in coelum receptus deposuit. Nunc rem inspiciamus. Chri- 
stus,^qui Filius erat, qui remedium quaesivit apud Patrem, qui fuit 
exauditus, tamen mortem passus est, ut hoc modo erudiretur ad 
obedientiam. Singulis inest magnum pondus. Nam per Dies car- 
nis significat tempus nostris miseriis finitum esse, quod non etr, 
guam levationem aíff«rt. Et certe dura esset ac minime tolerabilis 
conditio, si nullus patiendi finis ostenderetur. Tria etiam, quae se- 
quuntur, non parum addunt consolationis, Filius erat Christus, 
quem sua dignitas communi sorte eximebat, et tamen huc se nostra 
causa demisit, Quis nunc mortalium eandem recusare conditionent 
audeat? Accedit altera ratio, quod si rebus- adversis premimur, 
non expungimur e filiorum Dei numero, quum praeeuntem cerna- 
mus eum, qui solus natura Filius erat. Nam quod nos filii cense- 
mur, id fit adoptionis duntaxat beneficio, quatenus nos in societa- 
tem suam admittit, qui solus iure suo hunc sibi honorem vindicat. 
Quum preces. Secundum hoc in Christo ponit, ipsum, ubi decebat, 
remedium quaesiisse, ut a malis liberaretur. . Atque hoc dicit, ne 
quis imaginetur, Christum ferreo fuisse animo, qui nihil senserit; 
semper enim spectandum, cur quidque dicatur. $i nullo dolore 

tactus fuisset Clhiristus ,. nulla ex. eius. passionibus consolatio ad: nos 
rediret,- At quum audimus; acerbissimos ipsum quoque animi cras , 
ciatus pertulisse, similitudo jam nobis constat. Christus, inquit, 
non ideo mortem et reliquas aerumnas subiit, quia contemneret, vel 
nullo mali sensu premeretur; deprecatus est enim cum lacrymis, 
quibus summum animi sui angorem testatus est, Ergo per lacry- 
mas et validum clamorem Apostolus vehementiam, doloris exprimere 
voluit, ut satis usitatum est, rem a signis notare. Nec dubito, quin 
de illa precatione loquatur, quam Evangelistae referunt (Matth. 
26, 42.): Pater, si fieri potest, tollatur a me calix iste. Item de al- ` 
tera (Matth. 27, 46.): Deus meus, Deus meus, ut quid dereliquisti 
mje?, Nam in secunda mentio fit apud Evangelistas validi clama- 
ris;.in priore non est credibile siccos fuisse oculos, quum prae in-. 
genti moestitia guttae sanguineae ex toto córpore fluerent. Certum 
quidem est, in extremas angustias tunc fuisse coactum, Ergo et ve- * 
ris doloribus pressus fuit, et serio oravit Patrem , ut sibi opem fer- 
ret." Quorsum hoc pertinet? nempe ut quoties nos urgent, ac ex- 
cruciant nostra mala, iu memoriam nobis redeat Filius Dei, qui iis- 
dem laboravit; quamdiu autem 'ille nos praeit, non est deficiendi 
càusa. Simul tamen admonemur, non aliunde in malis salutem esse 
petendam; quam ab uno Deo. Quae enim nobis melior orandi re- 
gula, quam Christi exemplum? llle autem recta ad Patrem se con- 
tulit; atque ita debere fieri indicat Apostolus, quum dicit obtulisse 
preces èi, qui eripere a morte poterat. Nam his verbis significat, 
rite eum orasse, quia ad unum Deum liberatorem coufugerit. La- 
crymae et clamor ardorem et intentius precandi studium nobis com- : 
mendant, Neque enim defunctorie, sed ardentibus votis orandus est: 
nobis Deus. Et ezxauditus. Quod transtulerunt alii: Pro sua res 
verentia, mihi nequaquam placet. Primum, simpliciter s0Adfeur- 
ponit, non suam; Sainio est &zo, non néo, aut aliquid simile, quod 
causam designet Quum igitur-eDAafera Graecis plerumque sit me- 
tus vel sollicitudo, non dubito, quin significet Apostolus, exaudi- 
tum fuisse Christum ex eo, quod timebat, ne scilicet malis obrutus 
succumbéret, vel morte absorberetur. Nam ad hoc quoque certa- : 
men descendit Filius Dei, non quod diffidentia laboraverit, ex qua: 
proveniunt omnes nostri metus; sed quod sensu carnis sustinuerit 
Dei iudicium, cuius terror sine arduo conatu vinci non poterat. 
Ghrysostomus Christi dignitatem interpretatur, quam reveritus quo- 
dammodo fuerit Pater: quod est absurdum. Ali pietatem intelli- 
gunt; verum expositio, quam adduxi, multo aptior est, nec longa 
confirmatione indiget. Porro hoc tertium addidit, ne putemus Chri- 
sti preces fuisse repudiatas, quia non statim exemtus a malis fuerit; 
nunquam enim illi Dei misericordia auxiliumque defuit; Atque hiuc 
colligendum, saepe a nobis Deum exorari, etiam quum minime ap- 
aret. Tametsi enim. neque nostrum est, certam quesi formulam 
1Hi praescribere, neque illum votis nostris, qualiacunque mente vel 
lingua concipere libuerit, obtemperare decet: quocunque tamen 
modo consulat saluti nostrae, se precibus annuisse ostendit. Ita- 
quum in speciem videmur repulsam ferre, plus longe impetramus; 
quam si penitus nobis indulgeret, Sed qnomodo exauditus fnit Chri- 
stus e suo metn, quum mortem , quam horrebat, subierit2 Respon- 
deo, finem timoris spectandum esse. Cur enim mortem refugiebat, 
misi quod. in ea cernebat maledictionem Dei, quo cum scelerum 
omnium reatu, ipsisque adeo inferis luctandum erat?. Hinc trepi- 
datio: et anxietas, quod Dei iudicium plus quam formidabile est.» 
Ergoy quod volebat, obtinuit, ut e mortis doloribus Victor emerge: ) 
"ret, ut salvifica Patris manu sustineretur, ut post breve certamen de 
Satana, peccato, et inferis gloriosum triumphüm ageret. 1tasaepe 
fit; ut hoc vel illud petamus, sed in alium finem; ipse vero Deus, : 

quod petieramus; non concedens, interea modum invenit, quomo- 
bis succurrat. . : 
8. Didicit obedientiam. Proximus finis passionum Christi, quod 
assuefactus hac ratione fuit ad obsequium, non quod vi cogendus es- 
set, vel opus haberet talibus exercitiis, sicuti boum vel equorum 
ferocia domatur. Satis enim superque voluntarius fuit ad praestan- 
dam Patri obedientiam, quam debebat, Verum id factum est nostri 
respectu, ut experimentum specimenque ederet suae subiectionis ad 
mortem se re quanquam vere hoc dici potest, Christum morte sua 
ad plenum didicisse, quid sit obedire Deo, quando tunc maxime ad sui 
abnegationem adductus est. Nam abdicata voluntate propria eo us 
ue se Patri addixit, ut mortem, ad quam expavescebat, sponte 
libenterque obierit. Sensus ergo est, passionum experientia Chri- 
stum fuisse edoctum, quousque Deo nos subiici ac parere oporteat. 
Quare nos quoque eius exemplo, variis aerumnis, et tandem morte 
ipsa erudiri formarique convenit ad Dei obedientiam, imo nos inulto 
magis, qui ingenio sumus contumaci et indomito, nisi Dominus ad 
ferendum iugum suum talibus rudimentis nos.subigat. Haec utilitas, 
quae ex cruce provenit, debet eius acerbitatem in animis nostris le- 
nire. Quid enim optabilius est quam nos obsequentes reddi Deo? 
Id àutem fieri nequit nisi cruce; nam in rebus prosperis quasi la- 
xato freno exsultamus, imo plerumque excusso prorsus iugo proter- 
vit carnis, nostrae lascivia. Ubi autem vis nostrae voluntati afie- 
renda est, ut velimus, quicquid Deo placet, in eo demum obedien- 
tia nostra se vere prodit. Hoc, inquam, illustre est perfectae sub- 
iectionis documentum, quum mortem, ad quam Deus vocat, tam- 
etsi horrori est, praeferimus tamen vitae, quam natura expetimus. 
9. Et sanctificatus. Finis ultimus vel remotior (ut vocant), 
cur pati Christum necesse fuerit, nempe quod in suum sacerdotium 
hoc modo fuit inauguratus, ac si diceret Apostolus, crucis toleran- 
tiam et mortem solenne fuisse consecrationis genus in Christo, quo 
significat omnes eius passiones ad salutem nostram spectasse. Unde 
sequitur, adeo nihil obesse eius dignitati, ut potius gloriosae sint. 
Nam si pretiosa nobis est nostra salus, quam honorifice de eiug causa 
sentiendum? | Neque enim hic de exemplo tantum disputat, sed al- 
tius conscendit, nempe quod sua obedientia Christus deleverit rto- 
stras transgressiones. Factus ergo fuit causa salutis, quia iustitiam 
nobis comparavit apud Deum, quum inobedientiam Adae contrario 
remedio sustulit. Sanctificatus melius quadrat contextui, quam 
Perfectus; est Graece zeleto9t(z, quod utrumque significat; sed quia 
hic. de sacerdotio sermo est, apte et eleganter sanctificationis memi- 
nit. Et ita alibi (Iohaun. 17, 19.) loquitur Ghristus ipse: Propter 
eos sanctifico me ipsum. Unde constat, hoc ad humanam eius na- 
turam proprie referendum esse, in qua Sacerdotis officio functus est, 
sicuti etiam passus. Omnibus, gui illi obediunt. Ergo si prodesse 
nobis volumus Christi obedientiam, nos eam imitemur; hoc enim 
Apostolus significat, non pervenire ad alios eius fructum, quam qu! 
obediunt. Porro hoc dicendo fidem nobis commendat; neque enim 
noster fit, neque eius bona, nisi quatenus haec et ipsum fide am- 
plectimur, quanquam videtur apposuisse universalem notam omni- 
bus, ut indicaret, neminem ab hac salute arceri, qui modo se Evan- 
gelio Christi docilem obsequentemque praebeat. . 
10. ;Cognomitatus a Deo. Quia operae pretium est, fusius per- 
sequi, quam attigit, comparationem Christi et Melchisedec, eri- 
gendae autem Iudaeorum mentes ad maiorem attentionem: sic à! 
digressionem transit, ut tamen hoc argumentum sibi retineat. . Ita- 
que praefatur, multa sibi esse dicenda ; sed ipsos esse praeparandos, 
ne frustra dicantur.  Difficilem fore sermonem admonet, non ut 
ipsos absterreat, sed magis ut acuat. Nam ut'nos segniores facilitas 

reddere solet, ita acrius ad audiendum intenti sumus, si quid ob- 
scurum proponitur; causam tamen difficultatis, non rei, sed ipsis 
assignat. Et certe ita clare semper nobiscum agit Dominus, et ex- 
tra omnes ambages, ut eius verbum merito vocetur lux nostra; sed 
eius splendor tenebris nostris suffocatur. Hoc fit partim nostra he- 
betudine, partim socordia. Nam quum plus quam hebetes simus ad 
intelligendam Dei doctrinam, accedit ad hoc vitium affectuum quo- 
que nostrorum pravitas. Nam ad vanitatem potius adiicimus ani- 
mos, quam ad veritatem Dei. Et nos vel contumacia, vel huius 
mundi curis, vel carnis cupiditatibus subinde impedimur. De quo 
non refert Christum, sed Melchisedec, quanquam non refert ut ho- 
minem privatum, sed quatenus Christi typus fuit, et quodammodo 
sustinet eius personam. 


12. Nam quum debeatis esse doctores pro ratione tem- 
poris, rursum opus habetis, ut quis vos doceat elementa 
initii sermonum Dei: et facti estis ii, quibus lacte opus sit, 
ét non solido cibo. 18. Nam quisquis lactis est particeps, 
imperitus est sermonis iustitíae; infans estenim. 14. Per- 
fectorum vero est solidus cibus, qui propter assuetudinem 
sensus habent exercitatos ad discretionem boni et mali. 


12. Quum debeatis. Obiurgatio haec non parvos aculeos conti- 
net, quibus ab ignavia sua excitentur Iudaei. Absuürdum esse diait 
et pudendum, ut adhuc elementarii sint, quum doctores esse debe- 
rent. Vos, inquit, aliis magistros esse decuerat; atqui ne discipuli 
quidem estis mediocris doctrinae capaces; nondum enim probe te- 
netis prima Christianismi rudimenta. Quo tamen plus incutiat pu- 
doris, dicit elementa initii, perinde ac si quis alphabetum diceret. 
Discendum quidem est tota vita, quia is vere demum sapit, qui 
agnoscit, quantum a perfecta intelligentia distet, Sed ita profi- 
ciendum est discendo, ne semper in principiis haereamus, Nec com- 
mittendum est, ut in nobis impleatur illud Iesaiae (28, 10.): Erit vo- 
bis praeceptum ad praeceptum, pràeceptum ad praeceptum etc», 
quin potius danda opera, ut progressus nostri tempori respondeant. 
Gerte non anni modo, sed dies singuli ad calculum vocandi erant, 
ut se quisque ad profectum urgeret; sed pauci sunt, qui praeteriti 
temporis rationem a se reposcant, vel se in posterum sollicitent, 
Itaque iustas ignaviae nostrae poenas damus, quod maxima pars in 
puerilibus elementis subsistit,  Admonemur praeterea, uniuscuius- 
que officium esse, quo plus intelligentiae consequutus est, studere 
fratribus impartiri, ut nemo sibi privatim sapiat, sed singuli in mu- 
tuam aedificationem. Quibus lacte opus sit. Eadem metaphora 
utitur Paulus prioris ad Corinthios epistolae capite 3, 1., quum illis 
idem quoque vitium exprobrat, vel saltem non multum dissimile. 
Dicit enim, quia carnales sint, eos non ferre solidum cibum. Lac 
ergo est elementaris doctrina initiandis rudibus. Alio sensu Petrus 
(I. Petr. 2, 2.) accipit, quum iubet nos concupiscere lac absque fraude, 
Quemadmodum etiam duplex est pueritia, nempe malitiae e£ sensus. 
Sic enim alibi (I. Cor. 14, 20.) Paulus: Ne sitis sensibus pueri , sed 
malitia. Ergo qui adeo teneri sunt, ut altiorem doctrinam non re- 
cipiant, vocantur per ignominiam pueri. Hic enim verus est do- 
ctrinae usus, nos coaptare, ut adolescamus in virum perfectum, in 
mensuram plenae aetatis, nec simus pueri, qui fluctuemus et cir- 
cumferamur quovis vento doctrinae, ad Ephesios 4, 14. Ignoscen- 
dum quidem est iis, qui nondum Christum gustarunt, si adhuc so- 

ido cibo sunt impares; verum qui per tempus crescere debuit, si 

puer semper maneat, venia indignus est. Videmus enim Iesaiam re- 
probis hanc notam inurere, quod pueris sint similes recens a mam- 
ma abstractis, cap. 28, 9. Doctrina quidem Christi tam pueris lac 
subministrat, quam adultis firmum cibum. Sed quemadmodum la- 
cte nutricis alitur infans, non ut semper a mamma pendeat, sed ut 
paulatim formetur ad robustiorem victum: sic etiam initio lac e 
Scriptura sugendum est, ut eius pane deinde vescamur. Caeterum 
ita inter lac et firmum cibum discernit, ut sanam doctrinam utro- 
que nomine intelligat. Sed aliter inchoantur rudes, aliter, qui iam 


- 


docti sunt, confirmantur. z 


18. Qui lactis est particeps, Eos intelligit, qui ob teneritudi- 
nem solidam adhuc doctrinam respuunt; nam alioqui.a lacte mon 
abhorret, qui adultus est. Sed pueritiam sensus hic reprehendit, qua 
fit, ut cogatur Deus perpetuo nobiscum balbutire, Tales ergo pue- 
ros negat esse idoneos ad percipiendum iustitiae sermonem, lustitiae 
nomine perfectionem intelligens, de qua paulo post loquetur.. : Ne- 
que enim, meo iudicio, Apostolus hic disputationem notat, quo- 
modo iustificemur coram Deo; sed simplicius accipit hoc nomen pro 
integritate cognitionis, quae nos ad perfectionem ducit. Quod of- 
ficium attribuit Evangelio Paulus, ad Coloss. cap. 1, 28., ac si dice- 
ret, eos, qui ruditati suae indulgent, a sincera Ohristi cognitione 
excludi, et ideo infructuosam illis esse Evangelii doctrinam, eo 
qus ad metam nunquam pertingunt, ac ne propius quidem ac- 
cedunt. 


14. Perfectorum vero etc, Perfectos vocat adultos; nam infan- 
tibus opponit, quemadmodum prioris ad Corinthios epistolae capite 
2, 6. et 14, 20., item ad Ephesios cap. 4, 13. Media enim ac virilis 
aetas est quasi humanae vitae status; sed figurate viros in Christo 
appellat, qui spirituales sunt. Tales autem vult omnes Christianos 
esse, qui habitum quemdam ex continuo usu contraxerint ad boni et 
mali Mirerbrind: Neque enim aliter in veritate rite sumus edocti; 
quam si eius praesidio muniamur adversus Satanae mendacia, Nam 
et ideo gladius spiritualis dicitur. Et Paülus hunc sanae doctrinae 
usum notat, quum dicit (Eph. 4, 14.): Ne circumferamur quovis 
vento etc." Et sane qualis erit fides, si inter verum et falsum su- 
$pensa nutet? annon singulis momentis labefactari poterit2?. Nec 
contentus mentem uno verbo dicere, sensus omnes ponit, ut osten- 
dat, nunquam cessandum esse, donec undique verbo Dei instructi 
armatique ad pugnandum simus, ne qua suis fallaciis Satan obrepat. 
Atque hinc apparet, qualis sit Christianismus in Papatu, ubi non 
tantum simplicitatis nomine commendatur crassissima ignorantia; 
sed a solidae intelligentiae studio populus severissime arcetur. Iu- 
dicare, inquam , promptum est, quo spiritu agantur, qui vix attin- 
gere permittunt, quod assidue tractari praecipit Apostolus; qui lau- 
dabilem incuriam esse fingunt, quam hic tantopere reprehendit; 
gni verbum Dei unicam recte discernendi regulam tollunt, quam 

ic discretionem pronuntiet Christianis omnibus esse necessariam. 
Apud quos vero diabolica illa prohibitione abrogata discendi viget 
libertas, tam audiendo quam legendo nihilominus est torporis. lta 
exercitationis expertes stupidi sumus, omnique iudicio vacui. 

1. Quare, omisso sermone principii Christi, ad perfectio- 
nem feramur, non iacientes rursum fundamentum poeniten- ` 
tiae ab operibus mortuis et fidei in Deum, 2. (Baptismatum 
doctrinae, et impositionis manuum) et resurrectionis mor~ 
tuorum, et iudicii aeterni. ; 


1i. Quare omisso etc.  Obiurgationi subiicit hortationem, ut, 
praeteritis initiis progrediantur ad metam, Nam Sermonem princi- 
pii prima tyrocinia vocat, quibus imbuendi sunt rudes, dum reci- 
piuntur in Ecclesiam. Iubet autem omitti eiusmodi rudimenta, non 
quod eorum oblivisci unquam debeant fideles, sed quia in illis mi- 
nime est haerendum. Quod melius patet ex fundamenti similitudine, 
quae mox sequitur. Nam in exstruenda domo nunquam a funda- 
mento discedere oportet; in eo tamen iaciendo semper laborare, 
ridiculum. Nam quum fundamentum aedificii causa ponatur, qui 
in illius structura occupatus ad superficiem non transcendit, stulto 
et inutili se labore fatigat. Denique sicuti a fundamento inchoan- 
dum est, sic properare debet labor architecti ad domum erigendam. 
Similis est Christianismi ratio; nam in rudimentis quasi fundamur; 
sed continuo post sequi debet altior doctrina, quae aedificium per- 
ficiat. Itaque, praepostere faciunt, qui subsidunt in primis elemen- 
tis, quia nullum habent finem propositum, ac si architectus totam 
operam in fundamentó consumeret, relicta aedificandi cura. Ergo 
sic fidem nostram vult initio fundari, ut sursum se attollat, donec 
quotidianis incrementis tandem absolvatur. Poenitentiae ab ope- 
ribus mortuis, Hic respexit ad usitatam catechismi formulam. Unde 
probabilis coniectura sumi potest, epistolam hanc non statim ab ex- 
ordio promulgati Evangelii scriptam esse, sed quum iam . aliquam 
politiae rationem in Ecclesiis constitutam haberent: ea erat, ut ca- 
techumenus, priusquam admitteretur ad Baptismum, fidei suae con- 
fessionem ederet. Erant autem certa capita, de quibus Pastor cáte- 
chumenum interrogabat, quemadmodum ex variis patrum testimo- 
niis constat. Praesertim de Symibolo, quod Apostolicum vocant, 
examen habebatur. Ille primus quasi ingressus erat in Ecclesiam 
iis, qui iam adulti Christo nomen dabant, quum prius alieni fuis- 
sent ab eius fide. Huius moris ideo meminit Apostolus, quia breve 
tempus catechumenis praefixum erat, quo ita initiarentur in pietatis 
doctrina, quemadmodum pueros magister in alphabeto instituit, ut 
statim. altius eos transmittat. Sed expendamus, quae dicit. Poeni-. 
tentiam et fidem nominat, quibus constat tota Evangelii perfectio. 
Quid enim aliud Apostolis. suis mandat Christus, quam ut fidem et 
poenitentiam praedicent? Itaque quum testari vult Paulus se offi- 
cio suo fideliter esse perfunctuin, suam in his duobus inculcandis di- 
ligentiam. et assiduitatem allegat. Absurdum ergo videtur, quod 
Apostolus poenitentiam et-fidem omitti iubet, in quibus pergendum 
erat toto vitae cursu. Verum quum addit :!' ab operibus mortuis , si- 
gnificat se de initiali poenitentia loqui. Tametsi enim omne pecca- 
tum mortuum est opus, vel quia mortem generat , vel qia ex spi- 
rituali animae morte procedit: tamen fideles, qui iam Spiritu Dei 
renati sunt, non dicuntur proprie resipiscere ab operibus mortuis. 
Regeneratio quidem in illis est inchoata; sed quamlibet exiguum 
novae vitae semen`hoc saltem facit, ut non amplius mortui censean- 
tur coram Deo. Ergo non generaliter totam poenitentiam compre- 
hendit Apostolus, cuius meditatio usque ad finem vigere debet; sed 
initium (tantum poenitentiae notat, quo auspicantur vitae novitatem, 

qui nuper imo iam primum ad fidem conversi sunt. Ita et fidei no- 
men breve illud compendium significat pietatis doctrinae, quod 
vulgo Articulos fidei nominant. Huc pertinet mortuorum resurrectio 
et iudicium. aeternum. Sunt enim haec ex summis coelestis sapien- 
tiae mysteriis; imo hic totius religionis nostrae scopus est, ad quem 
tota vita intenti esse debemus. Verum quia res eadem aliter rudi- 
bus traditur, aliter iis, qui iam.aliquantum profecerint: Apostolus 
vulgarem: interrogandi ritum notat: Credisne mortuorum resurre- 
ctionem? credis vitam aeternam? Haec pueris conveniunt, et qui- 
dem semel, Ergo ad ea iterum revolvi, nihil aliud quam retzoce- 
dere est. ; - 


2. Baptismatum doctrinae. ` Aliqui disiunctim legunt Baptisma- 
tum et doctrinae. Ego coniunctim malo, quanquam secus interpre- 
tor quam alii, nempe ut sit appositio, quam Grammatici vocant, 
hoc sensu: Non iacientes rursus fundamentum poenitentiae, fidei in 
Deum, mortuorum resurrectionis, quae doctrina est Baptismi et im- 

ositionis mánuum. Itaque si parenthesi includas haec duo mem- 

ra, Baptismatum doctrinae et manuum impositionis; contextus me- 
lius fluet. Nisi enim appositive legas, hoc erit absurdi, quod bis 
idem repetet. uae enim baptismalis est doctrina, nisi quam hic 
recenset de fide in Deum, de poenitentia et de iudicio, ac simili- 
bus? Caeterum Baptismos plurali numero Chrysostomus dici pu- 
tat, quia priorem Baptismum, redeundo ad principia, quodam- 
modo abolerent. Gui ego assentior; neque enim pluribus Baptismis 
destinata est haec doctrina; sed Baptismos nominat solennes ritus 
vel statos baptizandi dies. ^ Manuum impositionem cum Baptismo 
coniungit, quia, ut duo erant Catechumenorum ordines, ita duplex 
erat ceremonia. Nam qui erant extranei, non ante perveniebant ad 
Baptismum, quam edita fidei professione. In illis ergo Catechesis 
Baptismum praecedere solebat. At liberi fidelium, quoniam ab utero 
adoptati erant, et iure promissionis pertinebant ad corpus Ecclesiae, 
infantes baptizabantur; transacta vero infantia, postquam instituti 
erant in fide, se quoque ad catechesin offerebant, quae in illis Ba- 
ptísmo erat posterior. Sed aliud symbolum tunc adhibebatur, nempe 
manuum impositio. Hic unus locus abunde testatur, huius ceremo- 
niae originem fluxisse ab Apostolis; quae tamen postea in supersti- 
tionem versa fuit, ut mundus semper fere ab'optimis institutis ad 
corruptelas degenerat. Finxerunt enim esse sacramentum, quo Spi- 
ritus regenerationis conferatur. Quo figmento Baptismum lacera- 
runt; nam quod erat eius proprium, ad impositionem manuum 
transtulerunt. Sciamüs ergo, a primis auctoribus institutum fuisse, 
ut esset solennis precandi ritus, quemadmodum etiam Augustinus 
nuncupat. Fidei quidem professionem, quam adolescentes pueri- 
tiam egressi edebant, voluerunt approbare hoc symbolo; sed nihil 
minus cogitarunt, quam vim Baptismi discerpere. Quamobrem ho- 
die retinenda pura institutio est; superstitio autem corrigenda. At- 
que hic locus ad paedobaptismi approbationem facit, Quorsum 
enim eadem doctrina in aliis vocaretur Baptismi doctrina, in aliis 
vero impositionis manuum, nisi quia posteriores accepto iam Ba- 
ptismo in fide erudiebantur, ut non aliud restaret quam illis manus 
imponere? 


8. Et hoc faciemus, si quidem permiserit Deus. 4. Nam 
impossibile est, eos, qui semel fuerunt illuminati, gustave- 
runtque donum coeleste, et participes facti fuerunt Spiritus 
sancti, 6. Ac gustarunt bonum Dei verbum, virtutesque fu- 
turi saeculi, 6. Et prolapsi sunt, iterum renovari ad poeni- 

tentiam, rursum crucifigentes sibi ipsis Filium Dei, et osten- 
tui habentes. 


8. Hoc faciemus. Horribilis est ista denuntiatio; sed ita fulmi- 
nat Apostolus, neludaei, dum sibi nimium indulgent in sua osci- 
tantia, Dei gratiae illudant, ac si diceret, mon esse hic procrasti- 
nandum, quia nori semper futura sit progrediendi opportunitas; ne- 
que enim hoc in hominis manu positum, ut, quoties libuerit, a 
carceribus ad metam transiliat; sed singulare esse Dei donum, cur- 
sus nostri confectionem. 

4. Nam impossibile. Hic locus occasionem multis praebuit re- 
pudiandae epistolae, praesertim quum inde se armarent Novatiani 
ad negandam lapsis veniam. Ideo Occidentales potius fidem episto- 
lae obrogarunt, quod illis infesta erat Novati secta, nec tantum va- 
lebant doctrina, ut refellendo argumento pares forent. Sed pate- 
facta Apostoli mente mox patebit, nihil hic esse, quod tam deliro 
errori sufífragetur. Alii, quibus sancta erat epistolae auctomtas, 
dum absurditatem conantur diluere, nihil quam cavillis effugiunt. 
Nam Impossibile nonnulli pro raro et arduo accipiuut: quod a verbi 
significatione longe est alienum. ' Plures ad poenitentiam restrin- 
gunt, qua solebant in veteri Ecclesia catechumeni ad Baptismum 
praeparari, quasi vero Apostoli ieinnium aut tale quiddam baptizan- 
dis indicerent, Deinde quid magnum diceret Apostolus, si negaret 
iterari poenitentiam posse, quae Baptismi est appendix? severissi- 
mam Dei vindictam omnibus minatur, qui receptam semel gratiam 
abiecerint. Ad incutiendum securis et oscitantibus terrorem quid 
haberet haec sententia gravitatis, si admoneret primae poenitentiae 
non esse amplius locum? hoc enim ad quodvis delicti genus pateret. 
Quid ergo dicendum est? Nam quum omnibus sine exceptione Do- 
minus spem misericordiae faciat: absurdum est, quemquam omnino 
ulla de causa arceri. Nodus huius quaestionis est in verbo Prolapsi 
sunt, Ergo quisquis vim eius intellexerit, facile se omni difficul- 
tate expediet. Porro notandum est, duplicem esse lapsüm: alter 
est particularis, alter universalis. Qui in specie aliqua, aut etiam 
pluribus modis deliquit, a Christiani hominis statu lapsus est. Ita- 

ue omnia peccata totidem sunt lapsus. Verum Apostolus non de 
farte, aut periurio, aut caede, ant ebrietate, aut adulterio hic 
disputat; sed notat universalem ab Evangelio defectionem , ubi non 
una aliqua in parte Deum offendit peccator, sed eius gratia se pe- 
nitus abdicat. Atque ut hoc melius intelligatur, subaudienda est 
antithesis inter Dei gratias, quas recensuit, et hunc lapsum. Labi- 
tur enim, qui deficit a verbo Domini, qui lucem eius exstinguit, 
qui se gustu doni coelestis privat, qui participationem Spiritus dese- 
rit. Hoc autem est in totum Deo renuntiare. Nunc videmus, quos- 
nam.a spe veniae excludat, nempe apostatas , qui se a Christi Evan- 
gelio, quod prius amplexi erant, et a Dei gratia alienarunt, quod 
nemini contingit, quin peccet in Spiritum sanctum. Nam qui se- 
cundam Legis tabulam violat, vel primam ignorantia transgreditur, 
nondum reüs est huius defectionis, nec certe Deus alios ita gratia 
sua spoliat nisi reprobos, ut illis nihil faciat residuum. Si quis ro- 
get, cur talis apostasiae mentionem hic faciat Apostolus, quum fide- 
les compellet, qui procul aberant a tam scelerata: perfidia: respon- 
deo, mature ab eo indicari periculum, ut sibi praecaveant. Quod 
notatu operae pretium est; nam quum a recta via deflectimus, non 
tantum excusamus apud alios nostra vitia, sed nobis quoque ipsis im- 
ponimus, Furtim Satan obrepit, sensim nos allicit clandestinis erti- 
bus, ita ut errando nesciamus nos errare. lta gradatim delabimur, 
donec tandem ruimus praecipites. Hoc quotidie animadvertere in 
multis licet. Proinde non immerito Apostolus omnibus Christi disci- 

pulis praedicit, ut sihi in tempore caveant;:nam diuturnus torpor 
fere veternum generat, quem:sequitur mentis alienatio. . Gaeterun 
obiter notandum est, quibus elogiis Evangelii cognitionem insignist, 
Vocat illuminationem, unde sequitur, caecos esse homines, donec 
Christus, qui lux est mundi, illis affulgeat. ^ Vocat gustum doni 
coelestis , quo significat, supra naturam et mundum esse, quae:no- 
bis in Christo conferuntur, et tamen fide gustari. "Vocat participa 
tionem Spiritus, quia is est, qui unicuique distribuit,. prout vult, 
quicquid est lucis et intelligentiae, sine quo nemo potest dicereDo- 

. minum Iesum (I. Cor. 12, 8.), qui nobis aperit oculos mentis; qui 
patefacit Dei arcana. Vocat gustum boni Dei verbi, quo significat, 
non quovis modo illic manifestari Dei voluntatem, sed. quae. suari- 
ter nos delectet. Denique hoc epitheto notatur discrimen Legis et 
Evangelii, quoniam illa nihil praeter severitatem et iudicium con- 
tinet; hoc autem suave est divini erga.nos amoris et paternae in- 
dulgentiae testimonium. ^ Vocat postremo gustum virtutum futuri 
saeculi, quo significat, nos fide quasi admitti in regnum coeleste, 
ut beatam immortalitatem, quae sensus nostros latet, spiritu cerna- 
mus. Sciamus ergo, Evangelium non aliter rite cognosci, quam 
illuminatione Spiritus, et ita ut e mundo abducti erigamur in coe- 
lum, et agnita Dei bonitate in eius verbum recumbamus.: Sed hic 
oritur nova quaestio, qui fieri possit, ut, qui semel eo pervenerit, 
postea cadat. Neque enim Dominus efficaciter vocat nisi electos, 
et Paulus testatur (Rom. 8, 14.), vere esse eius filios, qui aguntur 
eius Spiritu, docetque hoc certum esse pignus adoptionis, si quem 
Spiritus sui participem Christus fecerit, Atqui electi sunt extra eri- 
tialis lapsus periculum. Pater enim, qui eos Christo Filio servan- 
dos dedit, maior omnibus est, et Christus (Iohann. 17, 12.) curae sibi 
omnes fore promittit, ne quis pereat, Respondeo, solos quidem cle- 
ctos Deum Spiritu regenerationis dignari, et in hoc discerni a repro- 
bis, quia reformantur ad illius imaginem, et arrham Spiritus acci- 
piunt in spem futurae hereditatis, et eodem. Spiritu obsignatur in 
eorum cordibus Evangelium; sed hoc. obstare nego, quominus.re 
probos etiam gustu gratiae suae adspergat, irradiet, eorum mentes 
aliquibus lucis suae scintillis, afficiat eos bonitatis suae sensu, ver- 
bumque suum utcunque eorum animis insculpat. Alioqui ubi esset 
illa temporaria fides, cuius meminit Marcus (4, 17.)? — Est igitur 
aliqua etiam in reprobis cognitio, quae postea evanescit, velqui 
minus altas radices, quam oportebat, egit, vel quia suffocata dege- 
nerat. Atque hoc freno in timore et humilitate nos Dominus reti- 
net, et certe videmus, quam proclive alioqui sit humanum ingenium 
ad securitatem stultamque confidentiam, quanquam talis debet esse 
nostra sollicitudo, quae conscientiae pacem non turbet. Nam De 
minüs simul fidem in nobis erigit, et carnem domat: ideoque illam 
vult tranquillam quasi in tuto portu manere et quiescere; hanc 
exercet variis certaminibus, ne otio lasciviat. 

6. . Renovari ad poenitentiam. Tametsi durum hoc videtur, non 
est tamen, cur Deum insimulet crudelitatis, quisquis talem dat de- 
fectionis suae poenam. Neque hoc pugnat cum aliis Scripturae lo- 
cis, uhi Dei misericordia peccatoribus offertur, simulatque !ng* 
muerint (Ezech. 18, 27.). Illic enim requiritur poenitentia, qu 
nunquam vere tangitur, qui ab Evangelio prorsus, semel defecit 
Tales enim Dei Spiritu privati, ut merentur, coniiciuntur in Se" 
sum réprobum, ut diabolo mancipati ruere in suum exitium pergat. 
Ita fit, ut non desinant.aliud ex alio' peccare, donec obstupefacti 
Deum éontemnant, vel desperatorum in morem furiose oderint 
Hunc habent exitum .omnes apostatae, ut vel stupore percussi nibi 
timeant, vel-Deum exsecrentur iudicem, quia fugere nequeunt. 
Denique admonet Apostolus, poenitentiam non esse in hominis arbi- 

trio; sed iis a Deo.solis dari, qui nom prorsus exciderint a fide. 
Quae admonitio perquam nobis utilis est, ne in crastinum subinde 
differendo magis ac magis nos a Deo alienemus. His quidem pro- 
verbiisludunt impii; satis fore, si inter ultimos spiritus ipsos sce- 
leratae vitae poeniteat. Sed quum eo ventum est, diris conscien- 
tiae tormentis excruciati documento sunt, quam non vulgare sit opus 
hominis conversio. Ergo quum Dominus nullis veniam promittat, 
nisi qui ab iniquitate resipiscunt: non mirum est, si pereant, qui 
vėl desperatione, vel contemptu feruntur obstinati in suum interi- 
tum. Quod si quis a lapsu resurgit, inde colligendum est, a defe- 
ctione abfuisse , quamlibet graviter alias peccarit. Rursum cruci- 
Jfigentes sibi. Hoc quoque addit, ut Dei severitatem vindicet ab. ho- 
minum ealumniis. Est enim indignum, ut Deus ignoscendo: defe- 
ctoribus Filium suum ludibrio exponat. Indigni ergo sunt, qui mi- 
sericordiam consequarítur. Porro haec ratio est, cur iterum dicat 
Christum crucifigi, quia nos hac conditione illi commorimnr, ut 
meditemur perpetuam vitae novitatem. Qui ergo in mortem reci- 
dunt, opus habem. secundo sacrificio, ut capite decimo habebimus. 
Grucifigentes sibi, hoc est, quantum in se est. Nam hoc fieret, qua- 
sique in triumpho traduceretur Christus, si hominibus liberum esset, 
post defectionem ad eum redire. 


7. Siquidem terra, quae imbrem saepius in se venien- 
tem combibit, et progignit herbam commodam iis, quorum 
opera et colitur, recipit benedictionem a Deo; 8. At quae 
produxerit spinas et tribulos, reproba est, et obnoxia male- 
dictioni, cuius exitus tendit ad combustionem. 9. Caete- 
rum persuasimus nobis de vobis dilecti, quae sint iis meliora, 
et cum salute coniuncta, tametsi sic loquamur. 10. Non 
enim iniustus est Deus, ut obliviscatur operis vestri, et la- 
boris in caritatem impensi, quam ostendistis erga nomen 
eius, dum ministrastis sanctis, et ministratis. 


7.. Siquidem terra.  Aptissima similitudo. ad excitandum mature 
proficiendi studium. Nam sicut terra bonam segetem proferre in 
messe nequit, nisi mox semente facta germinaverit: ita si pervenire 
ad bonam frugem volumus, simulatque verbum suum serit Dominus, 
radices in nobis agere debet, quae statim emergant. Neque enim 
sperandum est, ut fructificet, si vel suffocatur vel degenerat. Sed 
quemadmodum valde propria est similitudo, ita prudenter ad insti- 
tutum Apostoli accommodanda est. Terra, inquit, quae pluviam 
sugendo statim satione non degenerem herbam profert, Dei bene- 
dictione tandem ad segetis maturitatem perducitur. lta, qui conci- 
piunt Evangelii semen in cordibus suis, et genuinam inde herbam ` 
proferunt, semper, augescent in melius, donec maturum fructum 

*edant. Ex adverso terra, quae post culturam et irrigationem nihil 
affert praeter spinas, spem nullam messis relinquit; imo quo magis 
crescit, quod illic natum est, eo magis est desperata. Ideo unicum 
remedium est, ut vitiosis ac inutilibus herbis cultor ignem subiiciat, 
Ita, qui Evangelii semen corrumpunt vel torpore suo, vel pravis af- 
fectibus, ut nullum boni profectus signum in vita sua edant, se re- 

robos esse ostendunt, utnulla inde messis speranda sit. Non ergo 
ic de solo Evangelii fructu Apostolus disputat; sed exhortationem 
suam prosequitur, ut prompto alacrique animo amplectamur Evan- 
gelium; deinde ut mox post sementem factam herba appareat; ter- 
tio, ut quotidianas irrigationes sequatur incrementum. Borgvyy tU- 
Sero» alii Opportunam vertunt, alii commodam. | Utraque significa- 

tio convenit; sed prior ad tempus, posterior ad qualitatem referenda 
erit. Sensus allegóricos, quibus hic ludunt interpretes, omitto, quia 
a mente scriptoris procul absunt. 

9. Persuasi autem sumus. Quia superiores sententiae quasi ful. 
mina fuerunt, quibus exanimari poterant lectores, temperanda fuit 
illa asperitas: ideo nimc dicit, non ita se loquutum, quasi talem de 
ipsis opinionem conceperit. Et certe quisquis docendo prodesse cu- 
pit, sic tractare debet suos discipulos, ut animum illis semper ad 
dat potius, quam diminuat. Nihil enim est, quod nos magis alie- 
net ab audienda doctrina, quam dum videmus nos haberi pro despe- 
ratis. Testatur ergo Apostolus se ideo monere Iudaeos , quia de illis 
bene speret, atque ad salutem adducere cupiat. Hinc colligimus, 
non reprobos tantum aspere et acri vehementia obiurgandos esse; 
sed electos quoque ipsos, et quos in filiis Dei censemus. 

10. Non enim iniustus. Haec verba tantundem valent, ac si 
diceret, ex bonis principiis se bonum finem sperare. Sed hinc nasci- 
tur difficultas, quod videtur hominum officiis Deum obstringere, 
Ego, inquit, de salute vestra sum persuasus , quis Deus operum ve- 
strorum non potest oblivisci: hoc modo videtur eorum salutem in 
operibus fundare, et Deum statuere illis debitorem. Sophistae etiam, 
qui operum merita opponunt Dei gratiae, exagitant hanc partém: 
Non est iniustus Deus. Nam inde colligunt iniustum fore, nisi prae- 
mium aeternae salutis operibus rependat. Ego breviter respondeo, 
Apostolum non hic ex professo disputare, quaenam sit salutis no- 
strae causa: ideo non debere ex hoc loco indicium fieri de operum 
meritis, neque hinc posse statui, quid operibus debeatur. Scriptvr? 
ubique non alium salutis fontem ostendit, quam gratuitam Dei mi- 
sericordiam. | Quod autem passim Deus mercedem operibus promit- 
tit, pendet id a gratuita promissione, que nos adoptat in filios, nos 
que sibi reconciliat, peccata non imputando. Merces ergo reposita 
est operibus, non ex merito,'sed mera Dei liberalitate, quanquam 
ne haeo quidem liberalis operum retributio locum habet, nisi post- 
qaam Christi beneficio recepti sumus in gratiam. Hinc colligimus, 
Deum non solvere nobis, quod debeat, sed praestare fidem ultro da: 
tam, et ideo praestare, quoniam et nobis et nostris operibus igno: 
scat: imo non tam opera intuetur, quam suam in operibus gratiam. 
Hinc fit, ut non obliviscatur operum, quia se et opus Spiritus sui 
in illis agnoscit. Haec etiam est iustitia, quam Apostolus intelligit, 
quia se ipsum-non potest abnegare, Itaque respondet hic locus Pauli 
sententiae (Philipp. 1, 6.): Qui coepit in vobis opus bonum, perfi 
ciet. Quid enim aliud reperiet in nohis Deus, quo provocetar ad 
nos amandos, nisi quod prius nobis contulit? In summa, falluntur 
sophistae, qui mutuam relationem imaginantur inter Dei iustitiam 
et operum nostrorum merita, quum potius se et sua dona respiciat 
Deus, ut prosequatur usque in finem, quod sponte, nullo nostro of- 
ficio provocntns, in nobis poepit. Haec, inquam, Dei iustitia est 
in compensandis operibus, quia fidelis est ac verax; se autem nobis 
debitorem fecit, non aliquid a.nobis accipiendo, sed omnia libera- 
liter promittendo, ut Augustinus inquit, Laboris in caritatem. 
Ad verbum est: Labor caritatis, quo nomine significat, labori non 
esse parcendum, si offieiosi esse volumus erga proximos; neque 
enim pecunia modo iuvandi sunt, sed consilio, opera et rebus va 
ris. Multa igitur adhibenda est sedulitas, devorandae multae mo- 
lestiae , subeunda etiam interdum multa discrimina. Ita, qui se v0- 
let exercere in officiis caritatis, ad laboriosum vitàe genus se com- 
paret. Caritatem eorum probat ex eo, quod sanctis ministraverinl; 
ac ministrent. Unde admonemur, non esse recusandum, quin fra- 
tribus nostris serviamus. Quum sanctos exprimit, non significat, 
his solis nos esse debitores; caritas enim nostra patere et diffundi 

ad universum humanum genus debet, Sed quia nobis praecipue com- 
mendantur domestici fidei, horum peculiaris habenda est cura. Nam 
quum caritas, ut ad benefaciendum provocetur, partim Deum re- 
spiciat, partim communem naturam: quo propius quisque ad Deum 
accedit, eo dignior est, qui a nobis iuvetur. Denique ut quemque 
agnoscimus Dei Filium, ita fraterno eum amore amplecti decet. 
Quum dicit: JMinistrasse et adhuc ministrare, perseverantiam lau- 
dat, quae hac in parte maxime necessaria est. Nihil enim procli- 
vius est quam benefaciendo fatigari. Itaque quum satis multi repe- 
riantur prompti ad iuvandos fratres: adeo tamen rara est virtus 
constantia, ut bona pars mox quasi refrigerato calore flaccescat, 
Atqui vel haec una vox assidue stimulare nos debebat, quum testa- 
tur Apostolus, caritatem , quae exhibetur sanctis, ostendi erga no- 
men Domini. Nam significat, Deum nobis acceptum ferre, quic- 
2 impendimus proximis, secundum illam sententiam (Matth. 
,40.): Quod uni ex minimis istis fecistis, mihi fecistis. Item 
(Proverb. 19, 17.): Qui largitur pauperi, foeneratur Domino. 


11. Desideramus autem unumquemque vestrum idem 
ostendere studium ad certitudinem spei usque in finem, 
12. Ne segnes reddamini (vel molles et fluxi), sed potius imi- 
tatores eorum, qui per fidem et patientiam hereditario ob- 
tinuerunt promissiones. 13. Abrahae enim promittens Deus, 
quandoquidem maiorem, per quem iuraret, non habebat, 
juravit per se ipsum, 14. Dicens: Nisi benedicens bene- 
dixéro tibi, et multiplicans multiplicavero te. 15. Atque 
ita quum patienter exspectasset, consequutus est promis- 
sionem. 


11. Desideramus autem etc. Quemadmodum laudes permiscuit 
exhortationi, ne immodice exasperaret eorum animos: ita, ne quid 
assentationis habeat illa comitas, libere, quid adhuc illis desit, ad- 
monet. QCaritatem, inquit, vestram multis experimentis testatam 
fecistis; superest tamen, ut fides respondeat. Sedulo ne deessent 
hominibus vestra officia, laborastis; sed non minore studio incum- 
bere vos decet ad fidei profectum, ut firmam plenamque eius certi- 
tudinem approbetis Deo. Atque his verbis ostendit Apostolus, duas 
esse Christianismi partes, quae duabus Legis tabulis respondeant. 
Itaque qui alteram ab altera separat, nihil habebit nisi mutilum et 
lacerum. Atque hinc apparet, quales sint magistri, qui praeterita 
fidei mentione solam urgent innocentiam et probitatem erga homi- 
nes.. Haec, inquam, profana est philosophia, quae in externae iu- 
stitiae larva subsistit, si tamen philosophia dici meretur, quae adeo 
perperam officia sua distribuit, ut Deum, qui primas tenebat, iure 
suo fraudet. Meminerimus ergo, non aliter constare suis partibus 
Christianam vitam, quam si studium nostrum in fidem simul et ca- 
ritatem conferamus. Ad certitudinem spei. Quia fidem Christia" 
nam professi variis opinionibus distrahebantur, vel multis adhuc su- 
perstitionibus impliciti erant: iubet in certa fide ita esse fixos, ut 
amplius non vacillent, neque suspensi inter alternos dubitationum 
ventos agantur. Omnibus tamen commune est hoc praeceptum. 
Nam ut stabilis est Dei veritas: ita fidem, quae illi innititur, ut 
vera sit, certam et omni dubitatione superiorem esse oportet. , Haec 
est zàngogopgía , indubia scilicet persuasio, ubi secum pia mens con- 
stituit, fas non esse vocare in controversiam , quae Deus, qui fal- 
lere aut mentiri nequit, loquutus est. Spei nomen hic pro fide ca- 
pitur propter affinitatem. Videtur tamen data opera, Apostolus po- 

suisse, quia de perseverantia sermo erat. Hinc etiam colligere li- 
cet, quantum a fide distet generalis illa apprehensio , quae impiis 
etiam et diabolis communis est. Nam et illi Deum esse credunt iu- 
stum et veracem; nihil tamen inde concipiunt bonae spei, quia pa- 
ternam eius gratiam in Christo non apprehendunt. Sciamus ergo, 
veram fidem cum spe semper coniunctam esse. Dicit: usque in 
finem, vel perfectionem, ut sciant, nondum se metam attigisse, 
ideoque de ulteriore progressu cogitent. Meminit studii , ut sciant, 
non segniter desidendum esse, sed serio nitendum. Neque enim 
parva res est, supra coelos conscendere, praesertim vix humi re- 
ptaontibus; accedunt innumera obstacula. Nihil vero difficilius 
quam mentes in coelo tenere elevatas, quum tota naturae nostrae 
vis deorsum inclinet, et nos infinitis machinis Satan in terrain re- 
trahat. ldeo segnitiem vel mollitiem animi cavere praecipit. 

12. Sed imitatores eorum.  Torpori hanc imitationein opponit. 
Ergo perinde est, ac si diceret, constanti animi alacritate opus esse 
Sed hoc longe plas habet ponderis, quum admonet, Patres nonnisi 
invicta fidei fortitudine compotes promissionum esse factos. Nam 
exempla rem nobis melius exprimunt. Si nuda doctrina proponere- 
tur, non ita afficeret, quemadmodum ubi cernimus in persona Abra- 
hae impletum, quod a nobis exigitur. Porro exemplum Abrahae 
adducitur, non quia unicum sit, sed quia prae aliis illustre. Ha- 
buit enim Abraham hoc commune cum omnibus piis; sed non im- 
merito constitutus fuit pater fidelium. Quare non mirum est, si 
eum peculiariter Apostolus deligat ex onmibus, in quem lectorum 
oculos convertat, ubi de clarissimo fidei speculo agitur. Fides ei 
patientia per hypallagen pro fide constanti, et quae patientiam co- 
mitem secum habet. Nam fides primum requiritur; sed quia multi, 
qui fidem inilio mirificam prae se tulerant, mox fatiscunt, vera 
fidei non fluxae nec evanidae probatio est tolerantia. Quum fide ob- 
tineri dicit promissiones, tollit opinionem meritorum; sed multo id 
clarius, quum dicit, hereditate obvenire. Neque enim alio quam 
adoptionis iure heredes sumus. 

13. Abrahae enim. Vult probare, frustra nobis offerri Dei gra- 
tiam, nisi fide amplexi promissionem, patienter eam foveamus in 
cordis nostri sinu. Probst autem hoc argumento, quia, quum Deus 
immensam Abrahae sobolem pollicitus est, videri poterat res incre- 
dibilis,. Sara toto vitae suae decursu sterilis fuerat; ambo ad effoe- 
tam senectutem pervenerant, quum sepulcro fere propiores essent 
quam thoro coniugali, nullus esset ad generandum vigor, Sarae vul. 
va, quae vegeta aetate sterilis fuerat, iam esset emortua: quis cre- 
deret gentem ex illis prodituram, quae numerum stellarum aequa- 
ret, ac par esset arenae maris? Id vero abhorrebat ab omni ratione. 
Abraham nihilominus exspectat, nec frustrationem veretur, quam- 
diu ab ore Dei pendet. Notanda ergo est ista temporis circumstan- 
tia, ut constet Apostoli ratiocinatio. Atque huc pertinet, quod 
subiicit, compotem huius benedictionis esse factum, sed postquam 
exspectasset, quod nemo putasset unquam fcre. In hunc modum 
üanda est Deo gloria, ut quieti speremus, quod nondum sensibus 
nostris ostendit; sed occultat et in longum tempus differt, quo no- 
strá tolerantia exerceatur. Cur Deus per se ipsum iuret, statim vi- 
debimus. Quid valeat haec iurandi formula: Nisi benedicens bene- 
dixero, exposuimus in tertium caput. Neque enim exprimitur hic 
Dei nomen, sed subaudiendum est, quia, nisi praestet, quod pro- 
mittit, se veracenm non habendum testatur. 


16. Nam homines quidem per eum iurant, qui maior est, 
et omnis ipsis controversiae finis est iusiurandum in confir- 

mationem. . 17. In quo Deus volens uberius ostendere here- 
dibus promissionis immutabilem consilii sui firmitudinem, 
interposuit iusiurandum, 18. Ut per duas res immutabi- 
les, in quibus impossibile sit Deum mentiri, validam conso- 
lationem habeamus nos, qui confugimus ad obtinendam pro- 
positam spem, 19. Quam velut ancoram habemus tu- 
tam et firmam, et quae ingreditur ad ea, quae intra ve- 
lum sunt, 20. Quo Praecursor noster ingressus est lesus 
secundum ordinem Melchisedec factus in aeternum Pon- 
tifex. 


16. Nam homines. Argumentatur a minori ad maius, Si ho- 
mini, qui naturs mendax est, iuranti habetur fides, quia interce- 
dit confirmatio per Dei nomen: quanto plus fidei meretur Deus 
ipse, qui aeterna est veritas, quum per se ipsum iurat? Pluribus 
autem verbis exornat hanc sententiam, ac primum quidem dicit, 
homines iurare per maiorem, quo significat, eos, quia iusta aucto- 
ritate apud se carent, aliunde mutuari. Addit, tantum religionis 
subesse iuramento, ut ad confirmationem sufficiat, finemque impo- 
nat omnibus controversiis, ubi desunt hominum testimonia et aliae 
probationes. Ergo quem omnes testem advocant, annon sibi ipse 
idoneus erit testis? qui sua auctoritate dubitationem omnem tollit 
inter alios, annon suis dictis fidem faciet? si tantum habet prae- 
stantiae Dei nomen hominis lingua pronuntiatum: quanto plus ha- 
bere debet, uhi Deus ipse per nomen suum iurat? hoc quantum ad 
principalem causam. Sed hic obiter duo notanda sunt: iurandum 
esse per Dei nomen, quum usus postulat, ut iuremus; deinde iura- 
mentum Christianis permitti, quia legitimum est dirimendis litibus 
remedium. Iubet Deus claris verbis per nomen suum iurare; si ad- 
misceantur aliena nomina, iurisiurandi profanationem esse testatur. 
Huius rei tres potissimum sunt causae. Nam ubi nos proferendae in 
lucem veritatis deficit ratio: non alio eius asserendae causa fas est 
confugere, quam ad Deum, qui ipse est aeterna veritas. Deinde 
quum solus sit cordium cognitor (Ierem. 17, 10.), eripitur illi suum 
officium, si in rebus occultis et quae hominum iudicium latent, 
provocamus ad alium iudicem. Tertio, quia iurando non ipsum 
modo citamus testem, sed etiam obtestamur, ut sit periurii vindex, 
si fallimus. Quare non mirum est, si tam vehementer excandescat 
adversus eos, qui per aliud nomen iurant; tantundem enim illi adi- 
mitur ex suo honore. Quod autem diversae interdum formulae usur- 
pantur in Scriptura, nihil cum hac doctrina pugnat. Neque enim 
iurant per coelum et terram, quasi numen illis aliquod deferant, 
vel minimam divinitatis partem illis attribuant; sed hac obliqua (ut 
ita dicam) obtestatione in unum Deum respiciunt. Sunt enim variae 
Obtestationis species. Praecipua illa, dum iudicem appellamus, et 
recta provocamus ad eius tribunal; altera est, dum nominamus res 
maxime nobis caras, ut vitam mostram, aut caput $ aut aliquid si- 

„mile; tertia, dum creaturas statuimus testes coram Deo. Sed his, 
omnibus modis proprie non per alium quam per Deum iuratur. 
Quare suam improbitatem non minus quam inscitiam produnt, qui 
licitum esse contendunt, sanctos mortuos Deo adiungere, ut ius illis 
puniendi deferatur. Praeterea hic locus (ut dictum est) docet ali- 
quem inter Christianos iurisiurandi usum esse legitimum. Quod ob- 
servandum est contra homines fanaticos, qui regulam sancte iurandi, 
quam Deus Lege sua praescripsit, libenter abrogarent. Nam Apo- 
stolus certe hic de ratione iurandi tanquam de re pia et Deo probata 
disserit. Porro non dicit olim fuisse in usu, sed adhuc vigere pro- 

nuntiat. Sit ergo hoc subsidium asserendae veritatis, ubi nos aliae 
probationes deficiunt. 

17. Deus volens uberius. En quam indulgenter, ut optimum 
atrem decet, se Deus accommodet nostrae tarditati: quia nos vi- 
det simplici suo sermoni non acquiescere, ut eum plenius sanciat in 
cordibus nostris, addit iusiurandum. Unde etiam apparet, quanto- 
pere nostra intersit, tantam exstare certitudinem eius erga nos be- 
nevolentiae, ut nulla sit amplius vacillandi aut trepidandi occasio. 
Nam ut Deus vetat nomen suum nulla vel levi de causa sumi , seve- 
ramque- omnibus ultionem denuntiat, qui eo temere abusi fuerint, 
ut reverentiam deferri praecipit eius maiestati; ita sibi in summo 
esse pretio ac honore docet. Necessaria ergo res est salutis certi- 
tudo, cuius fulciendae causa iurare dignatur is, qui temere iurare 
prohibet. Atque etiam hinc colligere licet, quanti sit illi nostra sa- 
lus, cui ut consulat, non modo incredulitati nostrae ignoscit, sed 
iure suo cedens, nobisque longe plus tribuens, quam oportuerat, 
comiter medetur, Heredibus. "Videtur peculiariter designare Iu- 
daeos. "Tametsi enim ad Gentes quoque tandem pervenit hereditas: 
illi tamen sui et primi legitimique heredes fuerunt; hi autem extra- 
nei et secundi, ac praeter ius naturae facti. Sic Petrus Act. 2, 9 
Iudaeos alloquens in prima sua concione, Vobis, inquit, et filiis ve- 
stris facta est promissio, et iis, qui longe sunt, quos Dominus ad- 
vocaverit. Adventitiis quidem heredibus reliquit locum ; sed Iudaeos 
statuit in primo ordine, quemadmodum et capite 8, 25.: Vos estis 
filii Prophetarum et testamenti etc. Sic et hoc loco Apostolus, ut 
promptiores habeat Iudaeos ad recipiendum foedus, eorum maxime 
causa iureiurando interposito sancitum fuisse docet, quanquam ho- 
die ad nos quoque pertinet haec sententia, quia in locum ipsorum 
incredulitate relictum sumus ingressi. Observa consilium Dei vo- 
cari, de quo nobis testimonium in Evangelio redditur, ne quis du 
bitet, hanc doctrinam ex intimo Dei affectu esse depromptam; sed 
potius certo statuant fideles, quoties audiunt Evangelii vocem, pro 
mulgari sibi arcanum Dei consilium, quod apud eum latebat, at- 
que hinc palam fieri, quid de salute nostra ante mundi creationem 
decreverit. 

18. Per duas res immutabiles. In Deo tam dicere quam iurare 
immutabile est; hominum longe alia esset ratio. Facit enim eorum 
vanitas, ut parum firmus sit eorum sermo; at Dei sermo his elogiis 
ornatur, quod purus sit et castus similis auro septies purgato (Psal. 
12, 7). Quin et Bileam, quum professus hostis esset, testimonium 
hoc illi reddere cogitur (Num. 23,19.): Non est Deus similis filiis ho- 
minum, qui mentiatur, nec instar hominum, ut variet, Dixit ergo, 
et non faciet? loquutus est, et non implebit? Ergo sermo Dei 
certa est veritas, xoi aviómi0106; quum vero additur iusiurandum, 
quasi cumulus ad plenam mensuram accedit. Hinc nobis valida con- 
solatio, quod Deus, qui fallere loquendo non potest, promittere non 
contentus etiam iurat. . Noas, qui confugimus. Hoc verbo signifi- 
cat, non aliter Deo vere nos fidere, quam dum praesidiis omnibus 
aliis destituti ad solidam eius promissionem confugimus, et statul- 
mus illic nobis unicum asylum. Ergo in participio xazagvyorttc ex 
primitur nostra inopia et necessitas, quia non confugimus ad Deum 
nisi ea coacti. Sed quum addit: ad propositam spem, significat, non 
procul quaerendum esse subsidium, quo indigemus, quia Deus sponte 
occurrat, et nobis quasi in manum porrigat fidendi materiam. Sic 
uti autem hac sententia animare voluit Iudaeos ad amplectendum 
Evangelium, ubi illis salus offerebatur: ita incredulis excusationem 
sustulit, qui tam praesentem gratiam respmerent. Et certe hoc ve 
rius dici potuit post Evangelii revelationem, quam-in promulgation? 
Legis: Non est quod dicas amplius: Quis ascendet in coelum, aut 

quis descendet iu abyssum, aut quis traiiciet máre? prope est Ver- 
bum in ore tuo et in corde tuo (Deut. 30, 12. Rom. 10, 6.). Caete- 
rum in vocabulo Spei est metonymia ; effectus enim pro causa acci- 
pitur. Nam ego promissionem intelligo, cui spes nostra innititur. 
Negue enim iis assentior, qui spem accipiunt pro re sperata: imo 
et hoc simul addendum est, non loqui Apostolum de prómissione 
nuda vel in aere suspensa, sed quae fide a nobis recipitur, aut $i 
mavis uno verbo, spes hic significat promissionem fide apprehen- 
sam. In verbo xgarzzoci, sicut in nomine Spei, eandem quam prius 
constantiam notat, z 

19. Quam veluti ancoram. Elegans similitudo, dum fidem verbo 
Dei innixam ancorae comparat. Nam certe quamdiu peregrinamur 
in hoc mundo, non stamus in firma terra ; sed quasi in medio mari, 
et quidem valde turbulento fluctuamur. Diabolus enim innumeras 
procellas excitare non cessat, quae navem nostram protinus everte- 
rent ac submergerent, nisi ancoram in fundo penitus figeremus. Ne- 
que enim usquam oculis nostris statio apparet; sed quaquaversum se 
extendant sensus nostri, sola aqua se ostendit, imo uudae etiam in- 
surgunt ac minantur Quemadmodum autem ancora per medias 
aquas proiicitur in locum obscurum et abditum, et dum illic latet, 
navem fluctibus expositam retinet in statu, ne obruatur: ita in Deo 
invisibili spes nostra figenda est. Hoc interest, quod ancora in mari 
deorsum iacitur, quia fundum in terra habet; spes autem nostra sur- 
sum attollitur et evolat, quia in mundo nihil, cui insistat, reperit ; 
nec haerere debet in creaturis, sed in solo Deo quiescit, Quemad- 
modum autem funis, ex quo pendet ancora, per longum et caecum 
intervallum navem ipsam coniungit cum terra: sic Dei veritas ad nos 
cum ipso colligandos vinculum est, ut nulla locorum distantia, nulla 
caligo impediat, quominus illi adhaereamus. Sic cum Deo colligati, 
etiamsi conflictandum nobis sit cum assiduis procellis, sumus tamen 
extra naufragii periculum. Ideo dicit, ancoram hanc tutam esse ac 
firmam. Fieri enim potest, ut fluctuum impetu aut revellatur an- 
cora, aut rumpatur funis, aut navis concussa dissiliat. Hoc in mari 
accidit; sed alia est Dei virtus ad nos fulciendos, alia est vis spei, 
alia verbi eius firmitas. Qui ingreditur ad ea. Qnemadmodum di- 
ximus, donec a Deum perveniat fides, nihil nisi instabile et fluxum 
reperit. Ergo necesse est, ut in coelum usque penetret, Sed quia 
negotium hahet Apostolus cum Iudaeis, alludit ad vetus tabernacu- 
lum, ac dicit non debere in iis, quae videntur, immorari, sed pe- 
netrare in ultima adyta, quae post velum latent, ac si diceret, supe- 
randas esse externas omnes ac veteres figuras, ut fides in solo Chri- 
sto sistatur. Et líaec ratio diligenter notanda est, quia Christus coe- 
lum ingressus est, fidem nostram illuc quoque esse dirigendam. Nam 
hinc docemur non alio coniiciendum esse fidei intuitum, Et certe fru- 
stra Deum in sua maiestate quaererent homines, quia nimis procul 
ab ipsis est remota; sed Christus nobis manum porrigit, ut nos in coe- 
lum ducat, atque hoc etiam olim sub Lege adumbratum fuit. Nat 
Pontifex non suo tantum, sed populi etiam nomine in Sanctum san- 
ctorum ingrediebatur, utpote qui duodecim tribus quodammodo in 
pectore et humeris gestabat, quum in eorum memoriam contexti es- 
sent in pectorali duodecim lapides, et in duobus onychinis lapidibus 
insculpta essent super humeros eorum nomina, ut in unius hominis 
persona omnes Sanctuarium simul ingrederentur. Bene ergo Aposto- 
lus, quum Pontificem nostrum coelos ingressum esse admonet, quia 
non sibi tantum ingressus est, sed nobis. Et ideo timendum non est, 
ne clausus sit fidei nostrae coelorum aditus, quae a Christo nunquam 
disiungitur. Quia autem nos praeeuntem Christum sequi decet, ideo 
praecursor vocatur, 

CAP. VIL 


1. Hic enim erat Melchisedec rex Salem, Pontifex Dei al- 
tissimi, qui occurrit Abrahae revertenti a caede Regum, et 
benedixit illi, 2. Cui et decimas ex omnibus impartitus est 
Abraham, qui primum quidem ex interpretatione dicitur Rex 
iustitiae, deinde etiam Rex Salem, quod est Rex pacis, 
3. Sine patre, sine matre, sine genere, nec initium dierum, 
nec vitae finem habens, sed assimilatus Filio Dei manet Sa- 
cerdos in perpetuum. 


1. Hic enim erat. Hactenus Iudaeos stimulavit suis exhortatio- 
nibus, ut attente expenderent, quid valeat Christi comparatio cum 
Melchisedec. In fine proximi capitis, ut ex digressione illa rediret 
ad suum institutum , rursus citavit locum ex Psalmo. Nunc ergo ser- 
monem, quem leviter attigerat, copiose prosequitur; nani singulatim 
enumerat, quae sint consideranda in Melchisedec, in quibus similis 
sit Christo. Porro mirum non est, quod tam accurate in hoc sermone 
insistit. Non erat certe res vulgaris, in regione tot superstitionum 
corruptelis referta inveniri hominem, qui purum Dei cultum tueretur. 
Erat enim hinc Sodomae et Gomorrhae, 'inde Cananaeis vicinus. Ita 
undique septus erat impiis hominibus. Deinde sic totus mundus ad 
impietatem prolapsus erat, ut vix credibile esset, Deum alibi sincere 
coli, quam in familia Abrahae. Nam huius pater et avus, apud quos 
summa integritas esse debuerat, iam pridem ad idololatriam degene- 
raverant, Ergo fuit hoc memorabile, adhuc Regem aliquem manere, 
qui non tantum verae religioni serviret, sed obiret ipse munus Sacer- 
dotis. Et sane oportuit in eo, qui typus erat Filii Dei, omnia esse 
praeclara. Christum vero fuisse hoc typo adumbratum patet ex Psal- 
mo; neque-enim hoc temere Davidi excidit: Tu es Sacerdos aeternus 
secundum ordinem Melchisedec; quin potius hac voce sublime myste- 
rium Ecclesiae commendatum fuit. Nunc singulas partes videamus, 
in quibus Apostolus Christum ipsi Melchisedec facit similem. Prima 
similitudo est in nomine, Neque enim mysterio caret, quod Rez iu- 

, $titiae vocatus est, quia, etsi hoc honoris tribuitur Regibus, qui mo- 
derate et ex aequitate dominantur, hic tamen titulus vere in solum 
Christum competit, qui non modo iustum imperium exercet ut alii, 
sed Dei iustitiam nobis communicat, partim dum efficit, ut gratuita 
reconciliatione iusti censeamur, partim dum nos renovat Spiritu suo, 
ut pie sancteque vivamus. Ergo Rex iustitiae dicitur ab effectu, quia 
in omnes suos iustitiam diffundit. Unde sequitur, extra eius regnum 
nonnisi peccatum in hominibus regnare. [Itaque Zacharias, quum 
eum velut solenni Dei edicto in regni sui póssessionem mittit, hoc 
elogio ipsum ornat (Zachar. 2, 10.): Laetare filia Sion, ecce Rex tuus 
venit tibi iustus, significans, iustitiam , quae alioqui nobis deest, ad- 
ferri Christi adventu. Secunda similitudo, quam Apostolus notat, 
est in regno pacis; haec vero pax fructus est illius iustitiae, cuius me- 
minit. Hinc sequitur, quaquaversum patet regnum Christi, illic de- 
bere esse pacem, ut habetur Iesaiae secundo et nono capite, ac simi- 
libus locis, Caeterum quum pax Hebraeis etiam prosperum ac feli- 
cem statum significet, posset hoc loco sic accipi; mihi tamen magis 
placet, ut intelligatur pax interior, quae conscientias tranquillas co- 
ram Deo et securas reddit. Huius autem boni praestantia satis pro 
„merito aestimari nequit, nisi ex adverso consideres, quam miserum 
sit assidua inquietudine torqueri, quod necesse est nobis omnibus ac- 

.cidere, donec per Christum reconciliati Deo conscientias habeamus 
pacatas 

3. Sine patre. lta malo quam Ignoti patris. Expressius enim 
quiddam voluit dicere Apostolus, quam genus Melchisedec obscurum 
fuisse vel ignotum. Nec me movet obiectio, quod ita non responde: 
ret figurae veritas, quia Patrem in coelis habeat Christus, matrem 
vero in terris; nam Apostolus uno verbo mentem suam mox explicat, 
ubi addit: Sine genere.  Eximit ergo ipsum Melchisedec a communi 
nascendi lege, quo significat, aeternum fuisse, ut recens eius origo 
in hominibus quaerenda non sit. Certum quidem est, a parentibus 
fuisse progenitum ; sed hic de eo tanquam privato homine Apostolus 
non disputat; quin potius illum induit persona Christi. Itaque nihil 
aliud sibi in eo intueri permittit, quam quod Scriptura docet, Nam 
in omnibus, quae ad Christum pertinent, tractandis ea adhibenda est 
religio, ut nihil sapiamus nisi ex verbo Domini, Nunc quum Spiri- 
tus sanctus Regem sui temporis praestantissimum inducens de ortu 
eius taceat, nec postea mentionem ullam faciat mortis: nonne hoc 
perinde valet, ac si commendata esset eins aeternitas? Quod autem 
in Melchisedec fuit adumbratum, vere in Christo exhibitum est. Ergo 
hac mediocritate contentos esse nos docet, quod, dum Scriptura Mel- 
chisedec talem nobis proponit, quasi qui nunquam vel natus sit, vel 
mortuus, velut in pictura demonstrat, nullum Christo esse nec prin- 
cipium nec finem, | Caeterum hinc quoque discimus, quanta requira- 
tur in spiritnalibus Dei mysteriis reverentia et sobrietas. Nam quod 
nusquam scriptum legitur, non tantum libenter ignorat Apostolus, 
sed a nobis etiam nesciri vult, Et sane de Christo nihi] ex sensu no- 
stro temere proferre fas est. Atqui Melchisedec non hic in privata 
(ut aiunt) qualitate, sed quatenus sacer est Christi typns, considera- 
tur. Nec vero fortuito vel per incogitantiam id videri omissum debet, 
quod nulla illi cognatio tribuitur, nullus habetur de morte sermo: 
verum id potius consulto fecit Spiritus, ut nos supra vulgarem homi- 
num ordinem attolleret. Ideo non videtur probabilis eorum conie- 
ctura, qui Melchisedec tradunt fuisse Sem filium Noah. Nam si ad 
hominem cerfum ac notum ventum fuerit, non stabit haec tertia si- 
militudo Melchisedec et Christi. Assimilatus. Nempe quoad fere- 
bat significandi ratio; semper enim analogia inter rem et signum te- 
nenda est, Nam ridiculi sunt, qui e coelo delapsum comminiscun- 
tur, ut re ipsa assimilent. Satis est, quod lineamenta Christi in eo 
conspicimus; sicuti vivi hominis effigies in tabula cerni potest, et ta- 
men procul distat homo a sua pictura, Refutare eorum deliria, qui 
vel Christam tunc iam apparuisse somniant, vel Spiritum sanctum, 
vel Angelum, non videtur operae pretium esse; nisi forte quis sobrii 
hominis esse existimet, cum Postello et similibus phreneticis dispu- 
tare. Neque enim minore supercilio se nebulo ille Melchisedec esse 
asserit, quam olim vesani illi spiritus (quorum meminit Hieronymus) 
Christum esse fingebant. 


*  .4. Considerate autem, quantus sit hic, cui et decimas 
dedit de spoliis Abraham Patriarcha. 5. Atque ii quidem, 
qui sacerdotium accipiunt, qui scilicet sunt ex filiis Levi, 

raeceptum habent a populo decimas sumendi iuxta Legem, 

oc est, a fratribus suis licet egressis ex lumbis Abrahae. 
6. Cuius autem genus non recensetur ex ipsis, decimas 
sumpsit ab Abraham, et habentem promissiones benedixit. 
7. Porro sine controversia, quod minus est, a potiore bene- 
dicitur. 8, Atque hic quidem homines, qui moriuntur, de- 

cimas accipiunt; illic autem is, de quo testatum est, quod 
vivat, 9. Et ut ita loquar, in Abraham decimatus est ipse 
Levi, qui decimas solet accipere. 10. Nam is adhuc in lum- 
bis patris erat, quum occurreret Abrahae Melchisedec. 


4. Considerate autem. Quarta notatio in comparatione Christi 
et Melchisedec, quod illi decimas obtulerit Abraham. Porro quum 
pluribus de causis institutae fuerint decimae, hic eam duntaxat re- 
spicit Apostolus, quae praesenti causae servit. Una illa causa fuit, 
cur decimae $olverentur Levitis, quia et ipsi filii Abrahae erant, 
cuius semini promissa erat terra. Ergo iure hereditario, terra? 

ortio illis attribuenda erat. Quoniam terrae possessione privantur, 

t in decimis compensatio. Altera etiam haec erat causa, quod, 
quum in Dei cultu et publico Ecclesiae ministerio occuparentur, 
aequum fuit ipsos communi populi sumptu ali. Decimas ergo illis 
reliqui Israelitae debebant, tanquam iusta muneris stipendia. Sed 
illae causae nihil ad praesentem disputationem: ideo illas praeterit 
Apostolus. Una haec in rationem nunc venire debet, quod, quum 
decimas populus quasi sacrum vectigal offerret Deo, eas Levitae re- 
cipiebant. Unde apparet, non parvum fuisse honorem, quia in lo- 
cum suum Deus eos quodammodo subrogabat. Ergo quod Melchi- 
sedec sacerdoti primarius Dei servus et Propheta Abraham obtulit 
decimas, eo confessus est, honoris gradu supra se excellere. Quod 
si prae illo in ordinem cogitur Abraham Patriarcha , raram et exi- 
miam illius dignitatem esse oportet. Epithetum Patriarchae ad am- 
plificationem positum est; est enim hoc in primis honorificum, quod 
Abraham in Ecclesia Dei pater nominatur. Tale igitur est argu- 
mentum, Abraham, qui reliquos omnes antecellit, ipso tamen Mel- 
chisedec est inferior. Ergo Melchisedec summum honorem obtinet, 
ac Levitis omnibus praeferendus est.  Antecedens probatur; nam 
quod debebat Abraham Deo, solvit in manum Melchisedec: deci- 
marum ergo solutione se minorem professus est. z 

5. Qui scilicet sunt. Hoc aptius est, quam itg vertere: Eo 
quod sint ex numero filiorum. eque enim causam reddit Aposto- 
lus, ac si decimas ideo Sacerdotes accipiant, quod sint ex filiis Le- 
vi; sed totam illam tribum confert cum Melchisedec in hunc mo- 
dum: Quum Levitis Deus concessit ius exigendi a populo decimas, 
ita Israelitis omnibus eos praefecit, tametsi ex eodem parente essent 
omnes simul progeniti; atqui Abraham, qui omnium pater est, Sa- 
cerdoti alienigenae solvit decimas: ergo huic Sacerdoti omnes po- 
steri Abrahae subiecti sunt. Ita ius Levitis delatum particulare fuit 
in reliquos fratres; sed Melchisedec sine exceptione summo loco sta- 
tuitur, ut sibi omnes subiiciat. Quidam Apostolum loqui putant de 
decimis decimarum, quas maioribus Sacerdotibus Levitae solvebant; 
sed nulla est ratio, cur generalem sermonem ita restringamus. Ergo 
probabilius est, quod attuli. 

6. Benedizit. Hoc quintum est, quod in comparatione Ghristi 
et Melchisedec Apostolus observat. umit autem quasi unum ex 
confessis principiis: Quod minus est, benedici a maiori,  Subiicit 
deinde Melchisedec benedixisse Abrahae: unde conficitur, Abraham 
esse minorem. Sed amplificandi causa iterum Abraham ornat singu- 
lari elogio. Nam quo praestantior est Abraham, eo altius evehitur 
dignitas ipsius Melchisedec., In hunc finem dicit Abraham promis- 
siones habuisse, quo significat, illum esse primum sanctae gentis 
auctorem, quocum Deus foedus aeternae vitae pepigit. Haec ewm 
non vulgaris fuit dignatio, quod unum elegit Deus ex omnibus 
apud quem ius adoptionis et amoris sui testimonium deponeret, At- 
qui hoc totum non obstitit, quominus se cum tota sua excellentia 

submitteret sacerdotio Melchisedec. Perspicere igitur licet, quan- 
“tus hic sit, cui duabus in rebus cessit Abraham, et quod se benedici 
ab eo passus est, et quod decimas obtulit quasi Dei vicario. 

7. Quod minus est. Primo sciendum est, quid hoc loco signi- 
ficet Benedictionis nomen, Est autem solennis precatio, qua is, qui 
praeditus est insigni aliquo et publico honore, privatos et suae ad- 
ministrationis homines Deo commendat. Est aliud benedicendi ge- 
nus, dum vicissim alii pro aliis precamur: quod piis omnibus. est 

romiscuum. 'Sed haec benedictio, cuius Apostolus meminit, ma- 
loris est potestatis symbolum. Ita lsaac benedixit filio suo Iacob 
(Genes. 27, 27.), et Iacob ipse benedixit suis nepotibus Ephraim et 
Manasse (Genes. 48, 15.). Neque enim fuit illud mutuum, ut par 
referret filius patri; sed maior auctoritas ad legitimam benedictio- 
nem requirebatur. Quod melius constare potest ex sexto Numero- 
rum capite, ubi postquam (Num. 6,23.) Sacerdotibus datum est man- 
datum benedicendi populi, statim promissio additur, benedictos 
fore, quibus benedixerint. Hoc, inquam, iure subnixa est sacer- 
dotalis benedictio, ut non tam hominis sit quam Dei. Nam ut Sa- 
cerdos in victimis immolandis Christi vices gerebat, ita in populo 
benedicendo nihil quam minister et legatus erat summi Dei. In hunc 
sensum accipi debet, quod refert Lucas (24, 50.) , Christum sublatis 
manibus Apostolos benedixisse. Ritum illum tollendi manus procul 
dubio a Sacerdotibus mutuatus est, ut se ostenderet eum esse, per 
quem Deus Pater nobis benedicat. De hac quoque benedictione 
mentio fit Psalmo 116, 17. et 118, 1. Nunc istam sententiam accom- 
modemus ad id, quod Apostolus tractat. Benedictio sacerdotalis 
pu divinum sit opus, simul maioris est honoris testimonium. 

rgo Melchisedec Abrahae benedicendo superiorem locum sibi sum- 
psit; non fecit hoc temere, sed pro iure sacerdotali: ergo eminet 
supra Abraham. Atqui Abraham is est, cum quo dignatus est Deus 
salutis foedus pacisci: ergo, quum reliquis omnibus praecellat, a 
solo Melchisedec superatur. 

8. De quo testatum est, quod vivat, Silentium de morte (ut iam 
prius dixi) pro vitae testimonio accipit. Non valeret hoc quidem in 
alis; sed in Melchisedec, quatenus imago est Christi, merito va- 
lere debet. Nam quia hic agitur de spirituali Christi regno et sacer- 
dotio, nihil loci humanis coniecturis relinquitur; nec scire aliud 
fas est, quam quod Scripturis proditum legimus. Neque vero hinc 
colligas, hominem illum , qui Abrahae occurrit, adhuc vivere, sic- 
uti pueriliter quidam nugati sunt. Nam hoc ad alienam personam, 
quam sustinebat, nempe Filii Dei, refertur. Caeterum his verbis 
Apostolus contendit, dignitatem sacerdotii Melchisedec perpetuam 
esse, Levitici vero temporalem. Sic enim ratiocinatur: Hi, qui- 
bus decimas Lex assignat, homines sunt mortales, quo indicatum 
fuit abrogandum esse aliquando ius sacerdotii, quemadmodum finem 
habebat eorum vita, Scriptura autem nullam commemorat mortem 
Melchisedec, quum narrat solutas illi fuisse decimas: ita ius sacer- 
dotii illius nullo temporis spatio terminat, quin potius subindicat 
aeternae esse durationis, Hoc autem ideo additum est, ne videatur 
posterior Lex (ut moris est) priori quicquam derogasse. Excipi enim 
alioqui poterat, ius illud, quo potitus olim erat Melchisedec, esse 
iam obsoletum, quia aliam Legem Deus per Mosen tulisset, qua 
illud transferebat ad Levitas. Sed occurrit Apostolus, quum dicit, 
ad tempus decimas Levitis solutas fuisse, quia non semper viverent. 
Melchisedec vero, quia immortalis sit, retinere usque in finem, quod 
& Deo semel illi datum est. 

9. Decimatus est ipse Levi. Longius procedit, ne ipsum qui- 
dem Levi, qui tunc in lumbis Abrahae erat, immunem ab eadem 
subiectione fuisse, quia Abraham decimas solvendo se et posteros 

sacerdotio Melchisedec subiecerit. Sed hic ex adverso posset obiici, 
eadem ratione Iuda quoque, ex cuius semine genitus fuit Christus, 
fuisse decimatum. Verum hic nodus facile solvetur, si quis duo ex- 
pendat, quae inter Christianos extra controversiam constituta esse 
debent. Neque enim simpliciter Christus unus quilibet hominum in- 
ter Abrahae filios censetur, sed privilegio singulari eximitur a com- 
muni ordine. Atque hoc est, quod dicebat (Matth. 22, 42.): Si filius 
est Davidis, quomodo eum David Dominum appellat? Videmus 
ergo iam, ut argumentum perperam a Levi ad Christum ducatur. 
Deinde quum Melchisedec Christi sit figura, minime consentaneum 
esset rationi, illum quasi committi cum hoc in certamen ; tenendum 
est enim illud vulgare dictum: Quod subordinatur, non pugnat. 
Itaque figura, quum infra veritatem suam subsidat, illi nequaquam 
opponi debet, aut potest; parium enim est talis conflictus. His 
quinque membris Apostolus comparationem Christi et Melchisedec 
absolvit, quo refellitur eorum commentum, qui praecipuam in ob- 
latione panis et vini similitudinem quaerunt. Videmus Apostolum 
singula hic accurate et propemodum scrupulose excutere. Nomen 
hominis, sedem regni, perpetuitatem vitae, ius decimarum, bene- 
dictionem persequitur. In his certe minus erat momenti quam in 
oblatione. Dicemusne oblivione lapsum esse Dei Spiritum, ut, dum 
rebus minutis immoratur, quod praecipuum erat et maxime ad cau- 
sam valebat, omiserit? quo magis tot veteres Ecclesiae doctores hac 
opinione occupatos fuisse miror, ut in oblationem panis 'et vini in- 
sisterent. Sic autem loquuntur: Christus Sacerdos est secundum or- 
dinem Melchisedec; atqui panem et vinum Melchisedec obtulit: 
érgo panis et vini sacrificium Christi sacerdotio convenit. Copiose 
posthac de sacrificiis veteribus Apostolus disseret; de hoc novo sa- 
crificio panis et vini nullum faciet verbum, Unde ergo hoc in men- 
tem venit Ecclesiasticis scriptoribus? Gerte ut error errorem tra- 
here solet, quum ipsi sacrificium in Ghristi coena nullo eius man- 
dato finxissent, adeoque coenam adulterassent addito sacrificio: co- 
lores postea hinc inde accersere conati sunt, quibus errorem suum 
fucarent. Arrisit haec panis et vini oblatio, et nullo iudicio proti- 
nus arrepta est. Nam quis concedat homines illos perspicaciores 
Spiritu Dei fuisse? Atqui si recipimus, quod tradunt, damnandus 
incogitantiae erit Dei Spiritus, a quo res tanta non esset animad- 
versa, praesertim quum hanc quaestionem tractaret ex professo. 
Hinc constituo, veteres sibi finxisse sacrificium, de quo nunquam 
Moses cogitaverat; neque enim scrihit Melchisedec panem ct vinum 
obtulisse Deo, sed potius Abrahae et comitibus. Haec eius verba 
sunt (Genes. 14, 18.): Egressus est illi obviam Melchisedec Rex Sa- 
lem, ac protulit panem et vinum, et erat idem Sacerdos Dei altis- 
simi, et benedixit illum. Prius illud, quod narrat, regium fuit, 
lassos ex proelio et itinere reficere; benedictio ad munus sacerdotale 
pertinebat. Ergo si quid mysterii habuit oblatio, non aliter in Chri- 
sto completur, nisi dum esurientes nos et lassitudine confectos pa- 
scit. Caeterum bis ridiculi sunt Papistae, qui, postquam nega- 
runt, in Missa esse panem et vinum, de pàuis et vini sacrificio 
garriunt. 


11. Porro si consummatio per Leviticum sacerdotium 
erat, (populus enim sub eo Legem accepit) quid adhuc opus 
fuit secundum ordinem Melchisedec alterum exoriri Socer- 
dotem, et non secundum ordinem Aaron dici? 12. Etenim 
dum transfertur sacerdotium, necessario etiam fit Legis 
translatio. 13. Certe is, de quo haec dicuntur, alterius fuit 

tribus particeps, ex qua nemo adstitit altari. 14. Clarum 
enim est, quod ex tribu luda natus sit Dominus noster, de 
qua tribu nihil loquutus est Moses, quod ad sacerdotium 
spectat. 


11. Si consummatio. Ex eodem testimonio colligit Apostoffhs, 
abrogatum fuisse Christi adventu Vetus Testamentum. Hactenus de 
officio personaque Sacerdotis disseruit. Sed quia sacerdotium Deus 
instituerat sanciendae Legis causa, illo abolito, sequitur hanc quo- 
que cessare, Hoc ut melius intelligatur, tenendüm est axioma, 
Nullum foedus inter Deum et homines firmum ratumque esse, nisi 
sacerdotio fulciatur. Ideo dicit Apostolus, Legem fuisse veteri po- 

ulo impositam sub Levitico sacerdotio, quo significat non modo 
illud regnasse tempore Legis, sed eius stabiliendae causa, ut dixi- 
mus, fuisse institutum. Iam sic ratiocinatur: Si perfecta fuisset Ec- 
clesiae administratio sub ordine Aaron, quorsum oportuisset ad di- 
versum ordinem redire? nam in perfectione nihil mutatur. Sequi- 
tur ergo , administrationem Legis non fuisse perfectam, quia novus 
ordo erigendus fnit, de quo loquitur David. Populus enim sub eo 
Legem acc. Haec parenthesis ideo inseritur, ut sciamus annexam 
fuisse Legem sacerdotio. Vult Apostolus probare, in Lege Mosis 
non fuisse ultimum scopum, in quo haerendum esset. Id probat ex 
sacerdotii abrogatione in hunc modum: Si ea fuisset vis sacerdotii 
veteris, ut Legi in solidum confirmandae sufficeret: nunquam Deus 
aliud subrogasset novum et diversum. Nunc quia ambigere quis- 
piam poterat, an ex fine sacerdotii consequeretur Legis abolitio, di- 
cit non modo sub illo hanc fuisse latam, sed per illud quoque con- 
firmatam fuisse. 

12. Dum transfertur sacerdotium. Quum eadem sit Legis et sa- 
cerdotii conditio, Christus non Sacerdos modo, sed legislator etiam 
creatur. Ita non tantum ius Aaronis, sed Mosis quoque ad eum 
transfertur. Summa est, non miuus temporale fuisse Mosis quam 
Aaronis ministerium: ideoque abrogari Ghristi adventn utrumque 
oportuisse, quia alterum sine altero stare non potuerit. Legis no- 
mine intelligimus, quos proprie ad Mosen spectabat. Lex enim et 
regulam bene vivendi, et gratuitum vitae foedus continet, illicque 
passim occurrunt multae insignes sententiae, quibus tum ad fidem, 
tum ad timorem Dei instituimur. Horum nihil abolitum fuit a Chri- 
sto, sed tantum pars illa, quae cum veteri sacerdotio implicita erat. 
Nam hic confertur Christus cum Mose. Itaque quicquid commune 
est inter eos, in rationem non venit, sed ea tantum, in quibus alter 
differt ab altero. Commune est ambobus offerre nobis Dei miseri- 
cordiam, regulam pie sancteque vivendi praescribere, tradere ve- 
rum Dei cultum , ad fidem, ad patientiam, ad omnia pietatis officia 
nos hortari. Hoc autem diversum a Christo habuit Moses, quod 
nondum patefacta Evangelii claritate sub involucris populum con- 
tinuit; quod re nondum exhibita in figuris et umbris gustum propo- 
suit Christi, quod denique ad rudis populi captum se attemperans 
non ultra puerilia rudimenta conscendit. Meminerimus ergo Le- 
gem dici partem illam ministerii, quam propriam habuit Moses, 
et a Christo separatam. Ea quum veteri sacerdotio subiecta sit, 
hoc abolito simul cessat, Et Christus dum instituitur Sacerdos, le- 
gislatoris etiam potestate instruitur, nt Novi Testamenti minister 
sit ac interpres, quanquam improprie ad Evangelium transfertur 
Legis nomen. Sed haec catachresis adeo nihil habet absurdi, ut 
propter antithesin gratiam orationi conciliet, sicuti ad Romanos 
capite septimo. Porro nimis proterva fuit Papae improbitas, qui 
iu suis Decretalibus hoc caput inservit, se nunc eadem praeditum 

esse potestate, quam olim Aaron habuerit, quia Lex cum sacerdo- 
tio ad ipsum sit translata, Videmus, quidnam agat Apostolus. Ce- 
remonias desiisse contendit, ex guo prodiit Christus cum mandato 
novi foederis publicandi. Perperam inde colligemus, ad Christi mi- 
nistros quicquam transiisse; sola enim Christi persona Mosi et Aaro- 
nigopponitur. Quo igitur praetextu aliquid sibi iuris Antichristus 
arrogabit? Neque hic refellendae tam crassae impudentiae causa 
disputo; sed hanc sacrilegam audaciam lectoribus indicari operae 
pretium fuit, ut agnoscant bonum hunc servum servorum Christi 
susque deque babere magistri honorem, foede Scripturas lacerare, 
ut suae tyrannidi qualemcunque fucum inducat. 

18. "De quo haec dicuntur. Quia apud eos verba facit Aposto- 
lus, qui Iesum Filium Mariae fatentur esse Christum: veteri sacer- 
dotio finem esse impositum probat, quia hic novus Sacerdos, qui 
subrogatur, ex alia sit tribu quam Levi. Nam secundum Legem 
manere in illa tribu singulari privilegio debuit sacerdotii dignitas. 
Porro clarum esse dicit, quod ex tribu Iuda progenitus sit Christus, 
quia tunc vulgo res nota erat. Praecipua tamen certitudo in pro- 
missione fundata erat. Ergo quum agnoscerent eum esse Christum, 
simul necesse erat, ut persuasi essent esse Filium Davidis. Nam is, 
qui promissus erat, non poterat aliunde ducere originem, 


15. Idque magis etiam liquet, siquidem ad similitudinem 
Melchisedec exoritur Sacerdos alius, 16. Qui non iuxta Le- 
em mandati carnalis factus fuit, sed secundum potentiam 
vitae insolubilis. 17. Testatur enim ad hunc modum (Psal. 
110, 4): Tu Sacerdos in aeternum secundum ordinem Mel- 
chisedec. 18. Abrogatio enim fit prioris mandati propter 
imbecillitatem et inutilitatem. 19. Nihil enim Lex perfecit, 
sed accessit introductio ad spem potiorem, per quam ap- 
propinquamus Deo, 20. Atque hoc potiorem, quod non 
absque iureiurando res acta sit. Nam illi quidem citra ius- 
iurandum Sacerdotes facti sunt; 21. Hic vero cum iure- 
iurando per eum, qui dixit illi: Tu Sacerdos in aeternum 
secundum ordinem Melchisedec. 22. T'anto potioris Testa- 
menti sponsor factus est lesus. 


15. Idque magis liquet. Alio argumento probat abolitam esse 
Legem. Prius a Sacerdotis persona ratiocinatus est; nunc a natura 
sacerdotii et a ratione, qua institutum fuit. Sacerdotium vetus, in- 
quit, externis ritibus institutum fuit; in Christi sacerdotio nihil nisi 
spirituale est. Inde apparet illud fluxum fuisse et caducum; huius 
vero perpetuitas monstratur. Mandatum carnale pro corporeis, hoc 
est, externis ceremoniis accipitur. Scimus, quomodo inauguratus 
fuerit Aaron cum filiis suis, Quod arcana et coelesti Spiritus vir- 
tute impletum est in Christo, illic oleo, multiplici vestitu, sangui- 
nis adspersione, aliisque terrenis ceremoniis adumbratum fuit. Porro 
haec institutio sacerdotii naturae congruebat, Unde sequitur, sa- 
cerdotium ipsum fuisse obnoxium mutationi, quanquam, ut postea 
videbimus, non sic fuit carnale sacerdotium, quin simul spirituale 
esset; sed hic tantum respicit Apostolus, quid hic diversum a Chri- 
sto Aaron habuerit, Ergo utcunque spiritualis esset umbrarum si- 
gnificatio, umbrae tamen ipsae, utpote quae huius mundi elementis 
constarent, terrenae merito dicuntur. 

16. Secundum potentiam. Quia Christus perpetuus est Sacer- 
dos, discerni ab Aarone ipsum institutionis ritu oportuit. Hoc 


AD HEBRAEOS Car. VII. 445 


factum est, quia non Moses homio mortalis ipsum consecravit, sed 
Spiritus sanctus, idque non oleo, rec sanguine hircorum, nec ex- 
terna vestium pompa, sed coelesti virtute, quam hic Apostolus in- 
firmis elementis opponit. Videmus ergo, ut aeteruitas sacerdotii in 
Christo commendata fuerit. 

17. Tu Sacerdos in aeternum. In una tantum voce perpetuita- 
tis hoc loco insistit Apostolus; confirmat enim, quod dixit de vita 
insolubili. Differre ergo Christum a toto genere Levitico ostendit, 
quia sit creatus in perpetuum Sacerdos. Sed hic posset obiici (quem- 
admodum Iudaei etiam obiiciunt) Dbh non semper aeternitatem 
sonare, sed potius saeculi unius spatium, aut certe longum tempus. 
Huc accedit, quod, quum Moses de veteribus sacrificiis agit (Exod. 
12, 17. et 19, 9.), saepe hac loquutione utitur: Erit haec observatio 
in saeculum. Respondeo, quoties de Legalibus sacrificiis fit men- 
tio, saeculum ad tempus Legis restringi. Neque id absurdum videri 
debet; Christi enim adventu facta est quaedam mundi renovatio. 
Quoties ergo de ministerii sui statu loquitur Moses, longissimum 
tempus non extendit nisi ad Christum. Quanquam simul observan- 
dum est, non tam externae ceremoniae respectu, quam propter my- 
sticam significationem, saeculi durationem attribui veteribus sacri- 
ficiis. In praesentia tamen sufficere nobis debet ea ratio, suum 
Mosi eiusque ministerio saeculum fuisse, cui finem attulit regnum 
Christi, sub quo renovatus fuit mundus. Nunc ubi consurgit Chri- 
stus, et ei defertur perpetuum sacerdotium, finem in cius saeculo 
non reperiemus, ut certo temporis spatio terminari queat. Ita ni- 
hil hac voce quam aeternitas intelligi debet; nam ex hac circum- 
stantia semper iudicandum est, quid valeat particula D)W». 

18. Abrogatio fit. Quoniam in hoc cardine nunc versatur Apo- 
stoli oratio, Legem una cum sacerdotio cessasse: causam exponit, 
cur hanc oportuerit aboleri, nempe quia infirma et inutilis fuerit. 
Sic autem loquitur ceremoniarum respectu, quae in se nihil habe- 
bant solidum, nec per se quicquam ad salutem valebant. Quod enim 
gratiae promissio illis erat annexa, quod passim testatur Moses pla- 
eatum iri Deum sacrificiis, et expiatum iri peccata: id proprie non 
competebat sacrificiis, sed adventitium erat. Nam ut ad Christum 
referebantur figurae omnes, ita ab eo mutuabantur vim suam et ef- 
fectum, imo per se nihil poterant, vel agebant, sed tota vis a Chri- 
sto uno pendebat. Porro quum Iudaei perperam eas Christo oppo- 
nerent, Apostolus sermonem, eorum opinioni accommodans, eas 
quoque a Christo discernit. Atqui simulac separatae sunt a Christo, 
nihil illis fit reliquum praeter hanc infirmitatem , de qua loquitur. 
Denique nulla in ceremoniis veteribus reperietur utilitas, donec ad 
Christum ventum fuerit: adeoque sic Iudaeos reddebant certiores de 
gratia Dei, ut suspensos quodammodo tenerent. Meminerimus ergo 
inutilem vocari Legem, quum Christo vacua est. Hoc quoque ad 
confirmationem huius doctrinae facit, quod vocat prius mandatum. 
Nam tritum illud ac vulgare est, priores leges posterioribus abro- 
gari. Longe ante Davidem promulgata Lex fuerat: tunc erat in suo 
regno, quum vaticinium istud proferret de creando novo Sacerdote: 
est igitur nova Lex, quae priorem antiquat. 

19. Nihil enim perfecit. Quia paulo durius loquutus erat de 
Lege, nunc asperitatem illam mitigat et quasi corrigit. Concedit 
enim illi utilitatem quandam, 'quod viam praemonstraverit, quae 
tandem ad salutem duceret; ea tamen fuit eiusmodi, ut multum a 
perfectione distaret. Sic ergo argumentatur Apostolus: Lex inchoa- 
vit/duntaxat: ergo aliquid perfectius sequi necesse fuit; neque enim 
filios Dei semper in rudimentis puerilibus haerere decet. Introdu- 
ctionis nomine significat quandam fuisse in Lege praeparationem, ut 

pueris traduntur elementa, quae ad altiorem doctrinam illis deinde 
viam sternant. Sed quia praepositio ni consequentiam significat, 
ubi uni alterum succedit, ideo vertendum censui: Sed accessit, Nam 
duas, meo iudicio, introductiones ponit: priorem in figura Melchi- 
sedec, secundam in Lege, quae posterior tempore fuit. Porro Le- 
gis nomine sacerdotium Leviticum designat, quod sacerdotio Mel- 
chisedec fuit superadditum. Per spem potiorem intelligitur conditio 
fidelium sub regno Christi; sed respectum habet ad patres, qui prae- 
senti suo statu non poterant esse contenti, quin longius adspirarent, 
unde illud (Luc. 10, 24.): Multi Reges et Prophetae optarunt videre, 
quae vos videtis. Ergo Legis paedagogia manuducebantur, ut ul- 
tra tenderent. Per quam appropinguamus.  Subest tacita antithe- 
sis inter nos et patres; hac enim dignitate eos antecellimus, quod 
Deus se iam nobis familiariter communicat, quum eminus tantum 
illis et obscure apparuerit, Et est allusio ad formam tabernaculi vel 
templi. Nam populus in atrio procul stabat "nec cuiquam- propior 
Sanctuarii accessus patebat nisi Sacerdotibus; interius vero Sanctua- 
rium ingrediebatur summus Sacerdos; nunc autem sublato taberna- 
culo Deus nos in familiarem sui conspectum admittit, a quo pro- 
hibiti fuerunt patres. Ergo qui Legis umbras adhuc retinet vel re- 
stituit, non tantum obscurat Christi gloriam, sed nos fraudat iu- 
genti bono, quia interstitium inter nos et Deum ponit, ad quem ap- 
propinquandi libertas per Evangelium nobis concessa est. Et quis- 
quis in Lege haeret , sciens ac volens se privat Dei propinquitate. 

20. Quod non absque iureiurando. Aliud argumentum, cur 
cedere Lex Evangelio debeat: quia Deus sacerdotium Christi Aaro- 
nis sacerdotio praetulerit, quando in illius honorem iurare digna- 
tus.est. Nam quum veteres Sacerdotes institueret, nullum iusiuran- 
dum interposuit. DeChristo autem dicitur: Iuravit Dominus: quod 
procul dubio fit eius ornandi causa. Videmus, in quem finem Psal- 
mum rursus adducat, nempe ut sciamus, iurante Deo, plus digna- 
tionis attribui Christi sacerdotio quam reliquis. Porro memoria re- 
petendum est principium illud, Sacerdotem creari, ut sit sponsor 
foederis. Ideo concludit Apostolus, foedus, quod per manum Chri- 
sti nobiscum Deus pepigit, illo veteri, cuius interpres fuit Moses, 
longe esse praestantius. 


23. Et illi quidem plures facti fuerunt Sacerdotes, quod 
prohiberentur morte permanere; .24. Hic autem , quia per- 
petuo manet, immutabile habet sacerdotium. 25. Unde et 
servare in aeternum potest eos, qui per ipsum Deo appro- 
pa semper vivens, ut intercedat pro nobis. 26. Ta- 
is enim nos decebat Pontifex, sanctus, innocens, impollu- 
tus, segregatus a peccatoribus, et excelsior coelis factus, 
27. Qui non necesse habeat quotidie, quemadmodum Sacer- 
dotes, primum pro suis peccatis hostias offerre, deiade pro 
populi. Hoc enim semel fecit, quum se ipsum otulit. 
28. Lex quidem homines constituit Sacerdotes habentes in- 
firmitatem; sermo autem iurisiurandi, quod Lege posterius 
est, Filium in aeternum perfectum. 


28. Et illi quidem. Jam prius attigerat hanc comparationem; 
sed quia:res maiori animadversione digna est, iterum plenius expli- 
cat, quanquam alius est disputationis sensus quam antea. Tunc 
enim sacerdotium vetus áliquando debuisse interire colligebat, quod 
illi praeessent homines mortales; nunc simpliciter ostendit, cur 

Christus maneat.perpetuo Sacerdos. Id facit argumento a disparatis 
sumpto. Veteres ideo plures fnerunt, quia mors sacerdotium finie- 
bat, nulla est mors, quae impediat Christum a sua functione: ergo 
unus est ac perpetuns. Ita causae diversitas diversos facit effectus. 

25, Unde et servare etc. Hic fructus aeterni sacerdotii, nempe 
salus nostra; si tamen fructum hunc fide colligimus, ut oportet. 
Nam ubi interitus est vel mutatio, illic salutem frustra quaeras: ideo 
qui in veteri sacerdotio haerent, ad salutem nunquam pervenient, 
Quum dicit: eos, qui.appropinguant Deo, hac periphrasi fideles de- 
signat, qui soli fruuntur salute per Ghristum parta. Sed interea ta- 
men indicat, quid in Mediatore spectare debeat fides; hoc summum 
est hominis bonum, ut Deo suo sit coniunctus, apud quem fons vitae 
est ac omnium bonorum, Sed omnes arcet sua indignitas ab accessu. 
Ergo proprium Mediatoris officium, nobis hic succurrere, manum- 
que porrigere, ut in coelum nos deducat. Et semper ad veteres Le- 
gis umbras alludit, Tametsi enim Pontifex nomina duodecim tribuum 
in humeris gestabat, et symbola in pectore: solus tamen Sanctuarium 
ingrediebatur, quum populus in atrio staret. Nunc vero Christo me- 
diatore freti fide in coelum usque penetramus, quia nullum est am- 
plius velum , quod nobis obstei; sed Deus palam nobis apparet, blan- 
deque ad familiarem accessum nos invitat. Semper vivens, ut in- 
tercedat, Quale hoc et quantum amoris erga nos pignus est? quod 
nobis Christus non sibi vivit, quod receptus est in beatam aeternita- 
tem, ut iu coelo regnet, id causa nostra factum Apostolus pronun- 
tiat. Ergo et vita, et regnum, et gloria Christi in salutem nostram, 
tanquam in suum scopum, destinantur, nec quicquam habet Chri- 
stus, quod non in usum nostrum accommodare liceat, quia hac con- 
ditione semel nobis a Patre datus est, nt omnia illius nostra sint. 
Simul ab effectu Christum docet fungi Sacerdotis officio, quia pro- 
prium Sacerdotis est intercedere, ut populo gratiam apud Deum con- 
ciliet. Hoc semper facit Christus, quia in hunc finem resurrexit a 
mortuis, Ergo iure propter assiduum intercedendi munus sacerdotii 
nomen sibi vindicat. i 

$6. Talis enim Pontifex. Ab annexis ratiocinatur. Conditiones 
istae vel qualitates (ut vulgo appellant) necessario requiruntor in Sa- 
cerdote, ut iustus sit, innocens et purus omni macula. In solum 
Christum competit hic honor. Ergo Legis Sacerdotibus defuit, quod 
ad munus vere obeundum requirebatur. Unde sequitur, non constare 
perfectionem Levitico sacerdotio, ac ne per se quidem fuisse legiti- 
mum, nisi quatenus Christo subserviebat. Et sane externus ornatus 
Pontificis defectum hunc indicabat. Quorsum enim preciosae ac 
splendidae illae vestes, quibus Aaronem in Sacris peragendis ornari 
Deus iubebat, nisi ut sanctitatis ac in omni virtutum genere prae- 
stantiae plus quam humanae essent symhola? ideo autem adhibeban- 
tur figurae illae, quia res non aderat. Apparet igitur Christum so- 
lum esse idoneum Sacerdotem. Membrum istud, Segregatus a pec- 
catoribus, reliqua comprehendit, Fuit'enim aliqua Aaronis sanctitas 
et innocentia et puritas, sed nonnisi ad exiguum duntaxat modulum ; 
multis enim maculis foedatae erant. Christus autem, qui exemptus 
est e vulgo hominum, solus est a peccato immunis. ldeo vera sancti- 
tas et innocentia in eo solo reperietur, Neqne enim segregatus a no- 
bis dicituí, quod nos a societate sua repellat; sed quia hoc habet 
prae nobis eximium, ut vacuus sit omni immunditia. Atque hinc col- 
ligimus, repudiari omnes preces quae non suffultae sunt intercessione 
Christi, Quaeri tamen posset de Angelis, an illi quoque a peccato- 
ribus sint segregati. Quod si ita est, quid obstat, quominus sacer- 
dotio fungantur, et mediatores nostri sint apud Deum? Responsio 
facilis est; nemo enim legitimus Sacerdos est nisi mandato Dei ordi- 

natus; nusquam hunc honorem Angelis Deus detulit, Ergo sacrilega 
esset usurpatio , si vocatione destituti illuo/se ingererent. Deinde, ut 
statim videbimus initio proximi capitis, hominem esse oportet, qui 
Dei sit et hominum mediator, quanquam postrema conditio, quam 
Apostolus hic recenset, abunde sola sufficeret ad solvendam hanc 
quaestionem. . Nos enim coniungere Deo non potest, nisi qui ad 
Deum pertingit; hoc ne Angelis quidem datum est, quia non legun- 
tur supra omnes coelos evecti. Proinde solius Christi est conciliare 
nobis Deum, quandoquidem supra omnes coelos conscendit. Porro 
haec loquutio perinde valet, ac si diceretur Christus supra omnes 
creaturarum ordines collocatus, ita ut supra Angelos emineat, 


27. Qui non necesse habeat, Prosequitur antithesin inter Chri» 
stum et Sacerdotes Leviticos, in qua duos maxime (ut ita loquar) de- 
fectus notat veteris sacerdotii, ex quibus constet nom fuisse suis nu- 
meris absolutum, Atque hic quidem summam breviter perstringit; 
sed postea singulas partes fusius exponit, praesertim vero alteram de 
quotidianis sacrificiis, sicut de ea praecipuum erat certamen. Ego 

uoque singula capita breviter attingam. Hic unus fuit veteris sacer- 
doti defectus, quod Pontifex pro suis peccatis sacrificium offerebat, 
Quo modo autem aliis Deum 'placasset, qui ipse sibi iure infensum 
habebat? ergo illi expiandis peccatis minime pares fuerunt. Alter 
defectus, quod varia quotidie sacrificia offerebant. Unde sequitur, 
nullam fuisse iustam expiationem, quia, ubi repetitur purgatio, ma- 
nent peccata. Diversa Christi est ratio; nam neque sacrificio ipse in- 
diget, utpote qui nullo peccati naevo sit adspersus; et tale fuit eius sa- 
crifieium,, cuius unica oblatio sufficeret ad finem mundi; se ipsum 
enim obtulit. 

28. Lez quidem. Ex hominum vitiis colligit sacerdotii infirmi- 
tatem, ac si diceret: Quando Lex non constituit veros Sacerdotes, 
aliunde hoc vitium corrigi necesse est. Corrigitur autem per sermo- 
nem iurisiurandi; creatur enim Christus non ex communi hominum 
ordine, sed Filius Dei non ulli vitio obnoxius, sed ornatus et instru- 
ctus summa perfectione. Iusiurandum Lege posterius esse, iterum 
admonet, ut significet Deum legali sacerdotio non contentum, me- 
lius aliquid voluisse statuere. Nam in Dei institutis quod succedit, 
priora in meliorem statum promovet, vel etiam abolet, quae nonnisi 
ad tempus vigere debebant. 


Ca». VIII. 


1, Porro eorum, quae dicuntur, summa est: Talem ha- 
bemus Pontificem, qui consedit in dextera throni maiesta- 
tis in coelis, 2. Sanctorum minister, et tabernaculi veri, 
quod fixit Dominus, et non homo. 3. Omnis enim Pontifex 
ad offerendum dona et sacrificia constituitur: unde necesse 
est, hunc quoque habere, quod offerat. 4. Sane si in terra 
esset, ne Pontifex quidem esset, quamdiu essent Sacerdo- 
tes, qui secundum Legem offerrent dona, 5. Quiin exem- 
plari et umbra ministrant coelestium, quemadmodum ora- 
culo admonitus fuit Moses, quum tabernaculum esset per- 
fecturus (Exod. 25, 40). , Vide, inquit, ut facias omnia se- 
cundum iae: qui tibi, ostensus fuit in monte, 6. Nunc 
autem excellentius obtinuit ministerium, quanto et potioris 

testamenti Mediator, quod super praestantioribus promis- 
sionibus promulgatum fuit. 


1. Porro eorum, Ut sciantlectores, qua de re disputetur, ad- 
monet se hoc agere, ut probet spirituale esse Christi sacerdotium, 
quo illud legale aboleatur. Pergit quidem in eodem argumento; sed 
quia variis rationibus pugnat, ideo hanc admonitionem inseruit, ut 
intentos ad scopum lectores teneret, lam evicit, Ghristum esse Pon- 
tificem; nunc contendit, coeleste esse eius sacerdotium, Unde se- 
quitur, eius adventu evanescere illud, quod Moses sub Lege institue- 
rat, quia terrenum fuit. Quia autem passus est Christus in humilitate 
carnis, et assumpta etiam servi forma exinanitus fuit in mundo (Phi- 
lipp. 2, 7.): ad eius ascensum nos Apostolus revocat, quo non tantum 
absorpta fuit crucis ignominia, sed abiecta illa et ignobilis conditio, 
quam simul cum carne nostra induerat. Nam ex illa Spiritus virtute, 
quae in resurrectione ascensusque Christi effulsit, aestimanda est sa- 
cerdotii eius dignitas. Sic ergo disputat: Quum ad dexteram Dei 
conscenderit Christus, ut magnifice in coelo regnet, non est terreni 
Sanctuarii minister, sed coelestis. Genitivus Sanctorum hic in neu- 
tro genere accipitur. Et Apostolus se ipsum explicat, quum addit: 
veri tabernaculi, Sed id quaeri potest, an tabernaculum a Mose ex- 
structum, falsum ac temere constructum fuerit; subest enim tacita 
oppositio in istis verbis. Respondeo, hanc veritatem, de qua loqui- ' 
tur, non mendacio, sed figuris tantum opponi, quemadmodum Io- 
hann. cap. 1, 17. Lex per Mosen data est, gratia et veritas per Iesum 
Christum facta est. Ergo vetus illud tabernaculum non inane homi- 
nis commentum fuit, sed effigies coelestis tabernaculi; quia tamen 
umbra differt a corpore, et significatio a re ipsa: ideo verum fuisse 
tabernaculum negat Apostolus, ac si diceret fuisse duntaxat um- 
bratile. ` 

2. Quod fixit Dominus. Quidnam sibi vult Apostolus, quod sa- 
cerdotium Christi locat in coelo? Nam certe in terris passus est, et 
sanguine terreno (quod ex semine Abrahae originem traxerat) peccata 
nostra expiavit: sacrificium mortis eius visibile fuit; denique ut se 
Patri offerret, e coelo descendere in terram, et hominem mortalis 
vitae aerumnis ac tandem morti obnoxium fieri ipsum oportuit. Re- 
spondeo, quicquid terrenum in Christo prima facie apparet , spiritua- 
liter fidei oculo considerandum esse. lta caro eius, quae ex semine 
Abrahae orta erat, quum Dei templum esset, vivifica fuit, imo 
Christi mors totius mundi fuit vita, quod certe supra naturam est. 
Proinde Apostolus non humanae tantum naturae proprietatem, sed 
potius arcanam vim Spiritus respicit, quo fit, ut mors Christi nihil 
terrenum sapiat. ldeo quum de Christo agitur, discamus sensus omnes 
nostros attollere in regnum Dei: ita nihil scrupuli in nobis restabit, 
In eundem fere modum loquitur Paulus secundae ad Corinthios epi- 
stolae capite quinto. Deum huius tabernaculi opificem nominat, ut 
notet stabilem ac perpetuum fore eius statum, quemadmodum e con- 
verso, quae manibus hominum exstruuntur, caduca sunt, vel saltem 
ruinae subiecta. Hoc autem ideo dicit, quia vere Divinum fuit opus 
redemptio morte Christi parta, et illic se mirifice Christi potentia 
exseruit. š 

3. Omnis enim Pontifex. Hoc intendit Apostolus, non posse 
Christi sacerdotium cum veteri illo Levitico stare. Rátio probandi est: 
Instituit Lex Sacerdotes, ut sacrificia Deo offerant: unde liquet, ina- 
nem fore sacerdotii titulum sine sacrificio. Christus autem nullam 
habet hostiam, quales sub Lege usitatae fuerunt: hinc conficitur, 
non terrenum aut carnale esse eius sacerdotium, sed praestantioris 
generis. Nunc excutiamus singulas sententias. Prima haec observatu 


II. 29 


450 . IN EPISTOLAE 


- digna est, quae docet nullum institui Sacerdotem nisi ad dona offe- 
renda. Nam hinc constat, non posse gratiam impetrari hominibus 
apud Deum nisi intercedente sacrificio. Itaque ut preces nostrae ex- 
audiantur, in sacrificio fundatas esse convenit, ut sit prorsus exitia- 
lis eorum audacia, qui, praeterito Christo, ,et a mortis eius memoria 
auersi, in Dei conspectum perrumpunt. Nos autem si precari utili- 
ter velimus, discamus semper in medio statuere Christi mortcm, quae 
preces nostras sanctificet, Nunquam enim Deus nos exaudiet nisi 
propitius. Atqui placari ante oportet, quoniam peccata nostra eum 
nobis infensum reddunt: sic praeeat sacrificium necesse est, ut si 
aliquis orationis profectus. Hinc praeterea colligendum est, nullum 
vel ex hominibus vel ex Angelis idoneum esse pacificando Deo, quia 
omnes sacrificio, quod ad placandum Deum offerant, sibi proprio 
carent. Quo abunde refellitar Papistarum impudentia, quia Aposto- 
los et Martyres promiscue cum Christo intercessionis mediatores fa- 
ciunt. Frustra enim illis eiusmodi partes assignant, nisi instruant 
eos victimis. 

4. Sane si in terra esset. Iam extra controversiam est, Christum 
esse Pontificem, Atqui sicut iudicis munus sine legibus et iudiciis non 
constat: ,sic in Christo cum Sacerdotis nomine sacrificandi officium 
coniungi debet. Atqui nullum habet terrenum aut visibile sacrificium: 
terrenus ergo Sacerdos esse non potest. 'lenendum est semper illud 
axioma, Quum de Christi morte disserit Apostolus, non externam 
actionem, sed spiritualem fructum ab ipso respici. Mortem vulgari 
hominum more patiebatur, sed Divinitus expiabat peccata' mundi ut 
Sacerdos, externa erat sanguiuis effusio, sed interior ac spiritualis 
erat purgatio; in terra denique moriebatur, sed vis et efficacia mor- 
tis.ex coelo manabat. Quod continuo post sequitur, alii sic vertunt: 
Ex eorum numero, qui secundum Legem etc. Sed aliud sonant 
Apostoli verba. Proinde sic malo resolvere: quamdiu sunt, vel quum 
sint Sacerdotes. Vult enim alterutrum ex his duobus evincere, ant 
non esse Christum Sacerdotem, si Legis sacerdotium vigeat, quia sa- 
crificio destituitur, aut cessare Legis sacrificia, simul ac prodit in 
medium Christus. Prius membrum absurdum est, quia nefas est spo- 
liare Christum honore sacerdotii: restat ergo, ut fateamur, Leviti- 
cum ordinem nunc esse abolitum. 

5. Qui in exemplari etc. /4argtvti» hic accipio pro Sacra per- 
agere: ideo in contextu Graeco subaudienda est particula dy, vel ¿ni 
Hoc certe longe melius quadrat, quam quod alii vertunt, Umbrae et 
exemplari serviunt coelestium, et syntaxis Graeca sensum hunc facile 
patitur. In summa, docet verum Dei cultum non contineri legalibus 
ceremoniis: ideoque Leviticos Sacerdotes, dum functionem suam 
exercent, nonnisi umbram habere et secundarium exemplar, quod 
prototypo est inferius; hoc enim significat nomen drzo0elyuaroc. 
Atque ita antevertit, quod contra obiici poterat. Docet enim non 
supervacuum fuisse Dei cultum in sacrificiis veteribus, quia altius 
spectabat, nempe ad coelestem veritatem. Quemadmodum oraculo 
etc. Exstat hic locus Exodi capite 25, 40., quem hoc consilio huc 
Apostolus adducit, ut probet totum legalem cultum nihil quam pictu- 
ram fuisse, quae adumbraverit, quod spirituale est in Christo. Iubet 
Deus, ut omnes tabernaculi partes primario exemplari, quod Mosi 
ostensum fuerat in monte, respondeant. Quod si alio refertur forma 
tabernaculi, eadem est rituum et totius sacerdotii ratio. Unde sequi- 
tur, nihil in illis esse solidi. Insignis est hic locus, quia tres senten- 
tias observatu dignas continet. Inde enim primum discimus, veteres 
ritus non temere fuisse confictos, ut in illis Deus populum suum quasi 
in lusu puerili occuparet, nec inanem fuisse tabernaculi structuram, 
quae tantum externo splendore spectantium alliceret oculos ac tene- 

ret. Vera enim et spiritualis fuit ómnium significatio, quum omnia 
exigere iussus fuerit Moses ad primum exemplar, quod coeleste erat, 
Quare nimis profana est eorum opinio, qui ceremonias in hoc tantum 
commendatas fuisse volunt, ut essent quasi retinacula ad cohibendam 
populi lasciviam, ne sibi extraneos Gentium ritus accerseret. Hoc 
quidem est nonnihil, sed non totum. Nam quod longe pluris est 
omittunt, exercitia fuisse ad retinendum in fide Mediatoris populum, 
Non est tamen, quod hic ultra modum simus curiosi, ut in singulis 
clavis ac similibus minutiis quaeramus sublime aliquod mysterium, 
quemadmodum hac in re anxie laboravit Hesychius, et bona pars ve- 
terum scriptorum, Nam dum argute philosophari in rebus sibi igno- 
tis volunt, pueriliter hallucinantur, seque ineptiendo faciunt ridicu- 
los. Quare tenenda hic est mediocritas, quod fiet, si non plus appe- 
tamus scire, quam quod in Christo nobis fuit revelatum. Secundo 
hic docemur, perversos esse omnes cultus et adulterinos, quos sibi 
proprio ingenio et citra Dei mandatum comminisci homines permit- 
tunt, Nam quum praescribat Deus, ut fiant omnia secundum suam 
regulam, nihil penitus alienum facere licet. Idem enim valent istae 
duae loquutiones: vide, ut facias omnia secundum typum etc.: Vide, 
ne quid praeter typum facias. Érgo traditam a se regulam urgendo 
prohibet, ne ab ea vel minimum declinemus. Hac ratione concidunt 
cultus omnes ab hominibus proditi, item quae vocantur Sacramenta, 
et tamen a Deo profecta non sunt. - Tertio hinc discendum est, nulla 
esse vera religionis symbola nisi quae ad Christum conformantur. 
Sed cavendum est, ne, dum volumüus figmenta nostra Christo aptare, 
ipsum (ut Papistae faciunt) transfiguremus, ita ut jam non sit sni si- 
milis. Neque enim nostrum est fingere quicquid libuerit, sed Dei ŝ0- 
lius est monstrare Secundum exemplar , inquit, quod ostensum fuit, 


6. Nunc autem excellentius etc. Quemadmodum prius ex sa- 
cerdotii dignitate praestantiam foederis colligebat, sic etiam nunc 
contendit excellentius esse Christi sacerdotium, quia potioris foederis 
interpres sit ac mediator. Utrumque fuit necessarium, quoniam abs- 
trahendi erant Iudaei a superstitiosa ceremoniarum observatione, 
qua impediebantur, ne ad sinceram nudamque Evangelii veritatem 
recta tenderent. Dicit autem Apostolus, aequum esse, ut Moses et 
Aaron Christo tanquam praestantiori cedant, quia et Evangelium foe- 
dus sit excellentius Lege, et mors Christi sacrificium multo nobilius 
legalibus victimis. Sed difficultate non caret, quod adiicit, foedus 
Evangelii super melioribus promissionibus fuisse promulgatum. Nam 
certum est, patribus, qui sub Lege vixerunt, eandem vitae aeternae 
spem fuisse propositam, sicuti communis fuit adoptionis gratia. Iis- 
dem ergo promissionibus subnixam fuisse oportet eorum fidem. Ve- 
rum haec Apostoli comparatio ad formam potius quam ad materiam 
referenda. est, Nam utcunque eandem illis salutem Deus promiserit, 
quam hodie nobis promittit: non eadem tamen, nec aequalis fuit re- 
velationis vel mensura, vel species. Qua de re si quis plura deside- 
ret, petat ex quarto et quinto capitibus Epistolae ad Galatas, et ex 
nostra Institutione. 


7. Si enim primum illud reprehensione caruisset, non 
fuisset secundo quaesitus locus. 8. Porro incusans eos, di- 
cit (Jerem. 31, 31—34. Rom. 11, 17.), Ecce dies veniunt, di- 
cit Dominus, quum perficiam super domum lsrael et super 
domum luda foedus novum , 9. Non secundum foedus, quod 
feci cum patribus eorum in die, quo apprehendi manum eo- 
rum, ut educerem eos e terra Aegypti, quia ipsi non per- 

i 29* 


452 ` IN EPISTOLAE 


stiterunt in foedere meo, et ego neglexi eos: dicit Dominus. 
10. Quia hoc est foedus, quod disponam domui Israel illis 
diebus, dicit Dominus, Ponam Leges meas in mente ipso- 
rum, et in cordibus eorum scribam eas, et ero illis in Deum, 
et ipsi erunt mibi in populum, 11. Et noa docebunt unus- 
quisque civem suum et unusquisque fratrem suum dicendo: 
Cognosce Dominus, quia omnes me Scient a parvo inter eos 
usque ad magnum, 12. Quoniam propitius ero iniustitiis 
eorum, et peccatorum eorum et iniquitatum non recordabor 
amplius. 13. Dicendo novum, antiquavit prius; quod au- 
tem antiquatur et veterascit, prope est, ut evanescat. 


7. Si enim primum.  Confirmet, quod dixit de foederis prae- 
stanija, quod nobiscum Deus pepigit per manum Christi; confirmat 
autem, quia foedus Legis non fuerit firmum nec stabile. Nam si ni- 
hil illi defuisset, quid attinebat aliud subrogari? atqui subrogatum 
est: unde patet vetus illud non fuisse omni ex parte absolutum. Ad 
id probandum citat testimonium leremiaé, quod mox excutiemus. 
Sed hoc parum videtur consentaneum , quod , postquam praefatus est, 
non fnisse quaerendum secundo foederi locum, si prius reprehensione 
vacasset, dicit populum reprehendi, et hac causa remedium afferri 
novi foederis, Atqui iniquum est, si quid vitii fuerit in populo, eius 
cnlpam in foedus Dei conferri, Videtur ergo non stare argumentum, 
quia, ut centies Deus populum accnset, non tamen propterea vitio- 
sum erit foedus. Huius obiecti facilis est solutio, "Tametsi enim cri- 
men violati foederis populo iure imputatur, qui sua perfidia descive- 
rat a Domino; tamen simul notatur infirmitas foederis, quia cordibus 
inscriptum non esset: ergo ut sanctum ac ratum sit, corrigi oportere 


pronuntiat Deus, Quare non abs re Apostolus contendit, quaeren- 
dum fuisse secundo locum, 


8. Ecce dies veniunt. De futuro tempore loquitur Propheta, 
Populum arguit perfidiae, quod post acceptam Legem in fide non ste- 
tisset.. Lex ergo foedns est illud, quod a populo ruptum Deus con- 
queritur. Ut medeatur huic malo, foedus novum et ab hoc diversum 
promittit, cuius vaticinii complementum Veteris Testamenti est abro- 
gatio. Sed perperam torquere videtur Apostolus hoc vaticinium, ut 
ad institu:m suum trahat. Hic enim agitatur de ceremoniis quae- 
stio; Propheta autem de tota Lege concionatur. Quid hoc ad cere- 
monias, si regulam pie sancteque vivendi hominum voce et litteris 
proditam Deus cordibus inscribit? Respondeo, argumentum esse a 
tolo ad partem. Non dubium est, quin Propheta totum Mosis mini- 
sterium comprehendat, quum dicit: Pepigi vobiscum foedus, quod 
non servastis,. Porro Lex ceremoniis quodammodo vestiebatur. Nunc 
post corporis interitum quis vestium usus erit? "ritum est illud vulgi 
proverbium , Accessorium sequi naturam sui principelis. Non mirum 
igitur, si ceremoniae, quae nihil sunt quam appendices Veteris Te- 
stamenti, simu] cum tolo Mosis ministerio finem habeant. Neque 
hoc Apostolis est insolitum, ubi de ceremoniis est controversia, susci- 
pere generalem disputationem de tota Lege. Ergo tametsi latius pa- 
tet hoc Ieremiae vaticinium, quam ad ceremonias; quia tamen eas 
includit sub nomine Veteris Testamenti, apte ad praesentem causam 
accommodatur. Caeterum per dies istos, quorum meminit Propheta, 
fatentur omnes designari Christi regnum: unde sequitur, Christi ad- 
ventu corrigendum fuisse Vetns Testamentum. Domum Israel et do- 
mum luda nominat, quod posteri Abrahae in duo regna divisi erant. 

lta promissio est de omnibus electis in unum corpus iterum colligen- 
dis, utcunqee prius segregati fuerint. . 
Non secundum foedus. Hoc verbo exprimitur discrimen iuter 
foedus, quod tunc vigebat, et novum, cuius spem facit; alioqui tan- 
tum dixisset Propheta: Foedus, quod vestra culpa conoidit, instau- 
rabo; nunc vero fore dissimile nominatim pronuntiat, Quod dicit 
foedus percussum, quo die manum eorum apprehendit, ut eos e ser- 
vitute assereret, tanti beneficii commemoratione crimen defectionis 
exaggerat, quanquam non accüsat unius saeculi ingratitudinem , sed 
quum illi ipsi, qui liberati fuerant, protinus defecerint, subinde in 
eadem exempla relapsi sunt posteri: quare tota gens foedifraga fuit. 
Quum dicit, se neglexisse vel amplins non curasse ipsos, significat, 
nihil hoc profuturum, quod semel in populum adoptati: essent, nisi 
novo remedii genere ipsis subveniat, quanquam.aliud Hebraice dicit 
Propheta; sed hoc ad praesentem quaestionem parum interest, ` 
10. Foedus, quod disponam. Dno praecipua sunt huius foederis 
capita: prius est de gratuita peccatorum remissione, -alterum de in- 
teriori cordium reformatione, tertium ex secundo pendet, de.illumi- 
nandis in Dei notitiam mentibus. Hic multa sunt notatu dignissima. 
Primum est, quod nullo profectu ad se nos Deus vocat, quamdiu 
nonnisi hominum voce loquitur. Docet quidem ac praecipit, quid 
rectum sit; verum apud surdos verba facit. Quod si quid videmur 
exaudire, tantum feriuntur aures externo sonitu; cor autem pravita- 
tis et contumaciae plenum sanam omnem doctrinam respuit, Deni- 
que sermo Dei nunquam in corda nostra penetrat, quum ferrea siut 
aut lapidea, donec ab ipso emolliantur: imo contrariam legem in- 
sculptam habent; regnant enim illic perversi affectus, qui ad rebel- 
landum nos impellunt. Frustra ergo Legem suam voce hominis Deus 
promulgat, nisi eam Spiritu suo inscribat cordibus nostris, hoc est, 
nisi in obedientiam nos formet ac componat. Unde patet, quid va- 
leat liberum arbitrium, et quae sit naturae rectitudo, priusquam nos 
Deus regeneret. Volumus quidem et eligimus, idque sponte, sed fu- 
rioso prope impetu voluntas fertur ad repugnandnm Deo, nec seeius 
iustitiae submittere ullo modo potest. Ita fit, ut Lex exitialis nobis 
sit ac mortifera, quamdiu in tabulis lapideis scripta manet, quemad- 
modum etiam docet Paulus posterioris ad Corinth. epistolae cap. 8, 8. 
Denique tunc obedienter amplectimur, quod Deus iubet, quum suo 
Spiritu nativam cordium pravitatem mutat et corrigit; alioqui nihil 
in nobis quam vitiosos affectus et totum cor malo addictum reperiet. 
Clara enim est sententia, percutiendum esse novum foedus, quo. Le- 
ges suas cordibus Deus imsculpat, quia alioqui futurum sit irritum, 
Secundum caput est de gratuita peccatorum venia. Etiamsi peccave- 
rint, inquit Dominus, tamen ignoscam. Hoc quoque caput plus 
quam necessarium est; neque enim sic unquam in obedientiam iusti- 
tiae suae Deus nos format, quin supersint multi vitiosi carnis affectus: 
imo tantum aliqua ex parte corrigitur naturae nostrae vitiositas. lta 
subinde ebulliunt malae cupiditates. Atque hinc certamen illud, de 
quo Paulus (Rom. 7, 19.) conqueritur, ut pii non obsequantur Deo, 
ut decebat, sed variis modis offendant. Qualecunque ergo iuste vi- 
vendi sit in nobis desiderium ; rei tamen aeternae mortis coram Deo 
erimus, . quia semper procul abest vita nostra a Legis perfectione. 
Nulla ergo foederis erit stabilitas, nisi gratuito nobis peccata Deus 
ignoscat. Caeterum hoc singulare privilegium est fidelium, qui se- 
mel oblatum in Christo foedus amplexi sunt, quod Deum certo sciunt 
sibi propitium *esse, nec sibi obstare peccatum, cui sunt obnoxii, 
quia promissionem veniae habent. Ac notandum est, non in unum 
diem tantum hoc illis promitti, sed usque in finem vitae, ut quoti- 
diana sit ipsorun cum Deo reconciliatio. Nam ad totum Christi 

regnum extenditur haec gratia, quod etiam satis demonstrat Paulus 
secundae ad Corinth. epistolae capite quinto. Et certe hoo unicum 
fidei nostrae asylum est; quó nisi confugiamus, manet nos assidua 
desperatio, Tenemur enim omnes sub reatu, nec aliter possumus ex- 
plicari, quam si ad Dei misericordiam confugiamus, quae nos ab- 
solvat. Et ipsi erunt, mihi etc. Hic fructus est foederis, quod nos 
Deus in populum cooptat, seque salutis nostrae fore praesidem asse- 
rit. Id enim valet haec loquendi forma: Ero illis in Deum, quia 
non est mortuorum Deus, nec in tutelam suam nos recipit, quin iustis 
tiae et vitae nos faciat participes, ut merito exclamet David (Psal. 
144, 15.) Beatum esse populum, cui Dominus est Deus. Porro mi- 
nime dubium est, quin ad nos pertineat haec doctrina, Tametsi enim 
primas tenent Israelitae, et proprii sunt ac legitimi foederis heredes: 
eorum tamen praerogativa non impedit, quominus locus nobis etiam 
pateat. Denique quam longe lateque patet Christi regnum , simul vi~ 
get salutare lioc foedus, Sed quaeritur, an sub Lege nulla fuerit 
certa et eíficax salutis promissio, an Spiritus gratia destituti fuerint 
patres, .an nullum paternae Dei indulgentiae in remittendis peccatis 
gustum habuerint. Imo constat eos sincero corde puraque conscien- 
tia coluisse Deum, et ambulasse in eius mandatis, quod fieri non po- 
terat, nisi intus edocti fuissent a Spiritu. . Constat etiam, quoties 
reputabant peccata sua, gratuitae veniae fiducia fuisse erectos, At- 
qui Apostolus prophetiam Ieremiae reiiciendo in Christi adventum vi- 
detur utroque bono illos privare. Respondeo, non simpliciter negari, 
quin Deus olim suorum cordibus Legem inscripserit, et illis condo- 
naverit peccata; sed comparationem esse. maioris et minoris. Quia 
ergo multo uberius sub Christi regno potentiam Spiritus sui exseruit 
Pater, suamque misericordiam in homines effudit: haec eminentia fa- 
cit, ut illa exigua gratiae. portio, qua patres sub Lege dignatus est, 
in rationem non veniat. Videmus etiam, ut obscurae et jnvolutae 
Íueriut tunc promissiones, ut tantum emicarent instar lunae et stel- 
larum, praeut egt Evangelii claritas, quae nobis affulget. Si quis 
obiiciat, ita excelluisse Abrahae fidem et obedientiam, ut par hodie 
in toto mundo exemplum invenire non liceat: respondeo, hic non 
disputari de personis, sed de oeconomia regendae Ecclesiae, Praete: 
rea quicquid spiritualium donorum consequuti sunt patres, quasi ac- 
cidentale fuisse eorum saeculo. Necesse enim erat, oculos in Chri- 
stum coniicere, ut eorum compotes fierent, Quare non absurde Apo- 
stolus, Evangelium cum Lege conferendo, huic adimit, quod illius 
est proprium. Interea tamen nihil obstat, quominus novi foederis 
gratiam Deus ad patres extenderit, Haec vera est solutio. 

11. Et non. docebunt ete, Diximus hoc tertium caput esse quasi 
secundi partem, ubi habetur: Ponam Leges meas in mente ipsorum. 
Est enim opus Spiritus Dei, illuminare mentes nostras, ut sciamus, 
quid Deus velit; et corda in obsequium flectere. Nam recta Dei 
cognitio sapientia est, quae humani ingenii captum longe exsuperat: 
ideo eam adipisci nemo potest, nisi arcama Spiritus revelatione, 
Quamobrem lesaias (28, 16.), quum de Ecclesiae instauratione con- 
cionatur, dicit filios Dei omnes eius fore discipulos. Eodem sensu 
Propheta noster, quum Deum ita loquentem inducit: Cognoscent me. 
Neque enim Deus promittit, quod est in facultate nostra positum, 
sed quod ipse solus nobis praestat. Denique tantundem valent haec 
Prophetae verba, ac si dixisset, mentes nostras caecas esse, recta- 
que intelligentia vacuas, donec Spiritu Dei illustratáe fuerint. Ita ab 
iis solis rite Deus cognoscitur, quibus se peculiari gratia patefacere 
dignatus est. Quum dicit: a parvo ad magnum: primum significat 
in omnes ordines effusum iri Dei gratiam, ita ut nullum sit hominum 
genus illius expers. Deinde admonet, neque rudes ac plebeios homi- 

nes prohiberi a coelesti.sapientia, et magnos ac nobiles ad eam sua 
perspicacia vel doctrinae adiumentis non pervenire. ,Sic infimos et 
ignobiles summis Deus coniungit, ut neque illos sua ruditas impe-- 
diat, neque hi.proprio acumine tam alte conscendant; sed unus 
peraeque omnium magister sit Spiritus. Quod autem fanatici homi- 
ues hinc occasionem arripiunt abolendae externae praedicationis, 
uc si sub Christi regno esset supervacua: facile eorum insania re- 
fellitur. Haec eorum est obiectio: Post Christi adventum non de- 
het quisque proximum suum docere: facessat igitur externum mini- 
sterium, ut internae Dei inspirationi detur locus, Atqui praeter- 
eunt, quod imprimis animadversione dignum erat. Neque- enim in 
.otum Propheta negat, quin docturi sint alii alios, sed haec sunt 
verba: Non docebunt dicendo; Cognosce Dominum, ac si diceret; 
Non amplius occupabit hominum mentes ignorantia, qualis ante- 
bac, ut nesciant, quis sit Deus. Scimus autem, duplicem esse do- 
ctrinae usum, primo, ut, qui penitus rudes sunt, a primis eleme- 
tis incipiant; deinde, ut, qui iam sunt initiati, maiores faciant pro- 
gressus. Quum ergo Christianis, quamdiu vivunt, proficiendum 
sit: certum est, neminem usque adeo sapere, quin doceri opus ha- 
beat, ut pars non postrema sapientiae nostrae sit docilitas. Quae 
autem proficiendi sit ratio, si velimus Christi esse discipuli, Paulus 
ostendit ad Ephesios capite 4, 11.: Constituit Pastores et Docto- 
res etc. Hinc apparet, nihil minus Prophetae venisse in mentem, 
quam spoliare Ecclesiam tam necessario bono. Tantum indicare 
voluit, Deum parvis ac magnis se patefacturum , quemadmodum et 
Ioel praedicit capite 2, 28. Est autem obiter hoc quoque notandum, 
peculiariter hanc sanae intelligentiae lucem Ecclesiae prommitti. 
Quare hic locus nonnisi ad domesticos fidei pertinet. 

18. Dicendo novum. Ab unius contrarii positione alterius ever- 
sionem colligit, et ex nomine Veteris Testamenti argumentum assu- 
mit, oportuisse ipsum abrogari; vetustas enim ad interitum pro- 
pendet. Deinde quia novum substituitur, necesse est, ut prius illud 
desinat, quia hoc securdum alterius est generis, quemadmodum 
dictum est. Quod si totum Mosis ministerium, qu&tenus Christi mi- 
nisterio opponitur, interit: cessant etiam ceremoniae. 


Car. IX. 


1. Habebat quidem prius illud iustificationes, cultus, et 
sanctum mundanum. 2. Tabernaculum enim primum com- 
positum erat, in quo candelabrum et mensa et panum pro- 

ositio, quod dicitur Sancta. 3. Post secundum autem ve- 
ha tabernaculum, quod Sancta sanctorum diċitur, 4. Au- 
reum habens thuribulum, et arcam foederis undique coo- 
pertam auro, in qua urna aurea habens Manna, et virga 
Aaron, quae floruerat, et tabulae Testamenti. 5. Supra au- 
tem ipsam Cherubim gloriae obumbrantes propitiatorium; de 
quibus non attinet nunc dicere sigillatim. 

1. Habebat quidem prius. Postquam in genere de abrogatione 
Veteris Testamenti loquutus est, nunc specialiter ad ceremonias 
sermonem illum accommodat... Consilium autem eius est, ostendere 
nihil tunc fuisse in usu, cui finem non imposuerit Christi adventus. 
Principio dicit, in Veteri Testamento certam fuisse divini cultus re- 
gulam, et quae peculiariter tempori congrueret. Postea ex com- 
paratione patebit, quales fuerint omnes illi ritus, qui in Lege práe- 

scripti erant. Quaedam exemplaria habent: ngwr oxņnyý, primum 
tabernacnlum, sed mendum esse existimo in 'l'abernaculi nomine, 
nec dubito , quin aliquis indoctus lector, quum adiectivum sine sub- 
stantivo legeret, pro sua inscitia ad tabernaculum referens, quod de 
foedere dictum erat, oxzvj» perperam addiderit.  Invaluisse vero 
;errorem illum, ut magno consensu ita legatur apud Graecos, valde 
quidem miror; sed necessitas cogit vetustam lectionem sequi. Nam 
Apostolus (ut iam dixi) loquutus de Veteri Testamento nunc ad cere- 
monias descendit, quae erant ipsius veluti accessiones. Significat 
ergo, ritus omnes Legis Mosaicae partem esse Veteris Testamenti. 
et eandem sapere vetustatem, ut interire ipsos oporteat, Autoria 
multi in accusativo plurali accipiunt. Ego iis potius assentior, qui 
Öıxarwuata latgsiaç simul coniungunt. Nam instituta vel ritus, quos 


Hebraei DPN vocant, Graeci ĝıxarwuara verterunt. Sensus est, Ve- 
teri Testamento annexam fuisse totam illam rationem colendi Dei, 
quae sacrificiis, ablutionibus et reliquis symbolis constabat, uns 
cuín Sanctuario. Et sanctum mundanum vocat, quia illis nondum 
suberat coelestis veritas. Quanquam enim imago erat primi exem- 
plaris, quod Mosi erat ostensum: tamen imago a re ipsa differt, 
praesertim vero ubi inter se conferuntur tanquam res oppositee, 
sicuti hoc loco. Quare sanctuarium in se quidem terrenum fuit, 
et iure censetur inter mundi elementa; coeleste tamen fuit quoad 
significationem. 

, 2. Tabernaculum enim etc. Quia hic Apostolus tabernaculi 
structuram leviter tantum attingit, neque plus in ea immoratur, 
quam ferat argumenti necessitas: ego étiam ab ea subtilius expli- 
“canda consulto supersedeo. Ergo quod ad praesentem locum satis 
est, tabernaculum dividamus in tres partes, quarum prima sit atrium 
populi, media sit sanctuarium communiter appellatum, postrema 
sanctuarium interius, quod Sancta sanctorum xar. bEoyýy vocant. 
Quod ad prius sanctuarium attinet, quod atrio populi contiguum 
erat, dicit illic fuisse candelabrum et mensam, in qua panes erant 
collocati; sed locum illum in plurali vocat tà &yiæ. Subsequebatur 
adytum illud, quod Sancta sanctorum vocabant, magis remotum a 
populi conspectu: imo etiam Sacerdotum, quiin priore sanctuario 
ministrabant. Nam quum interposito velo clauderetur prius san- 
ctuarium, alterum velum Sacerdotes a Sanctis sanctorum arcebat. 
Ilic Apostolus dicit fuisse Jvuiar5Qu0», quo nomine altare suffitus 
vel thymiamatis potius intelligo, quam thuribulum. Deinde arcam 
foederis cum suo operculo, duos Cherubim, urnam auream Manna re- 
Jfertam, virgam Aaron et duas tabulas. Hucusque Apostolus in ta- 
bernaculi descriptione progreditur. Caeterum quod urnam, ubi 
Manna repoósuerat Moses, et virgam Aaron, quae floruerat, dicit 
in arca fuisse cum duabus tabulis, videtur pugnare cum sacra histo- 
ria, quae prioris Regum libri capite 8,9. refert, nihil in arca fuisse 
praeter duas tabulas. Sed facilis est horum loccrum conciliatio. 
Urnam et virgam Aaron Deus iusserat coram Testimonio reponi: 
quare probabile est, in arca simul cum tabulis fuisse inclusas. Quum 
autem templum exstructum est, tunc ordine singula digeruntur. Et 
certe historia hoc quasi novum commemorat, quod arca nihil praeter 
duas tabulas habuerit. Í 


. 5. De quibus non attinet nunc ete. Quoniam nihil satis est cu- 
riosis hominibus, argutiis praesenti instituto non congruentibus an- 
sam Apostolus praecidit, ne longior harum rerum tractatio filum 
disputationis abrumpat. Quare intempestive faciet, si quis hic 
contempta Apostoli admonitione scrupulosius immoretur. Esset for- 
tassis alibi locus, sed nunc satius est intendere ad causam, quam 
agit, tametsi ultra iustum modum philosophari (quod nonn i fa- 


AD HEBRAEOS Car. IX. 457 


ciunt) non inutile modo, sed etiam periculosum est, Qnaedam sunt 
non obscura, et apta ad fidei aedificationem; sed delectus adhiben- 
dus est ac sobrietas, ne plus sapere appetamus, quam revelare Do- 
mino placuit. 


6. His vero sic compositis, in prius tabernaculum sem- " 
per ingrediuntur Sacerdotes, qui Sacra peragunt. 7. Atin 
secundum semel quotannis solus Pontifex non sine sanguine, 
quem offert pro suis et populi ignorantiis, 8. Hoc decla 
rante Spiritu sancto, nondum manifestatam esse sanctorum 
viam, stante adhuc priore tabernaculo. 9. Quae similitudo 
erat in praesens tempus, quo dona et hostiae offeruntur, 
quae non possunt secundum conscientiam sanctificare culto- 
rem, 10. Solum in cibis et potibus, et diversis ablutioni- 
bus, et sanctificationibus carnis usque ad tempus correctio- 
nis imposita. 11. Christus autem superveniens Pontifex fu- 
turorum bonorum per maius et perfectius tabernaculum non 
manufactum,. hoc est, non huius creationis, 12. Neque 
per sanguinem hircorum et vitulorum, sed per proprium 
sanguinem intravit semel in Sancta, aeterna redemptione 
inventa. 


6. His vero sic compositis. Aliis omissis sibi tractandum sumit, 
de quo maxima controversia erat. Dicit Sacerdotes, qui sacrificia 
peragunt, quotidie in prius tabernaculum ingredi solitos; at in San- 
cta sanctorum quotannis summum Pontificem cum solenni sacrificio 
ingredi. Hinc colligit, stante illo tabernaculo legali Sanctuarium 
adhuc fuisse clausum, nec aliter quam illo everso viam nobis in re- 

num Dei apertam fuisse. Videmus, ut ipsa tabernaculi veteris 
orma Iudaeos monuerit alio adspitandum esse. Stulte ergo faciunt, 
qui umbras Legis retinendo sponte sibi obviam obstruunt. IIgórg» 
oxgj»» alio sensu hic.posuit quam nuper. Nam prius significabat 
Sanctuarium commune; nunc vero totum tabernaculi corpus; op- 
onitur enim spirituáli Sanctuario Christi, cuius statim mentionem 
aciet. Contendit illnd concidisse nostro summo bono, quia per eius 
ruinam stratus nobis fuit ad Deum magis familiaris accessus. 

7. Pro suis et populi ignorantiis, Quum 332 Hebraeis errare 
significet, inde nomen 7332 deducunt, quod proprie errorem deno- 
tat, sed tamen generaliter pro quovis peccato sumitur. Et certe 
nunquam peccamus nisi Satanae illecebris decepti. Simplicem qui- 
dem (ut vocant) ignorantiam non intelligit Apostolus, quin potius 
voluntaria etiam peccata comprehendit hoc nomine; sed (ut iam 
dixi) nullum unquam peccatum errore vacat. Nam ut maxime 
Sciens ac volens quis peccet, excaecalum tamen sua cupiditate esse 
oportet, ne recte iudicet, imo ut se ac Deum obliviscatur. un- 
quam enim consulto in suum exitium ruerent homines, nisi Satanae 
fallaciis impliciti a recto iudicio aberrarent. 

9. Quae similitudo erat etc. Graece est nagaßolń, quod no- 
men hic, meo iudicio, tantum valet, ac si dixisset d»rírvzo». In- 
telligit enim, tabernaculum illud secundarium fuisse exemplar, quod 

rimo respondeat. Sic enim conferri debet hominis imago cum ipso 
omine, ut illa conspecta mentes nostrae protinus ad hunc se refe- 
rant. Praeterea dicit, illam similitudinem fuisse in tempus praesens, 
nempe quamdiu vigebat externa observatio , ut eius usum ac dura- 
tionem restringat ad aetatem Legis. Nam idem valet, atque quod 

addit paulo post, ceremonias omnes impositas fuisse usque ad tem- 
pus correctionis. Nec obstat, quod usurpat praesens tempus, quum 
dicit offerri hostias; nam quia illi negotium est cum Iudaeis, per 
concessionem loquitur, quasi unus esset ex eorum numero, qui sa- 
crificant. Dona et hostiae inter se differunt ut genus et species. 
Secundum conscientiam sanctificare, Hoc est, quae non penetrant 
in animas, ut veram conferant sanctitatem. Alii legunt Perficere, 
quod ego non reiicio; Sanctificandi tamen verbum contextui aptius 
mihi visum est, Porro ut Apostoli mentem melius teneant lectores, 
notanda est antithesis inter carnem et conscientiam. Sacrificiis Le- 
galibus negat spiritualiter vel intus mundari potuisse cultores. Ra- 
tionis vice additur, quia illi omnes ritus carnis fuerint, vel carna- 
les. Quid ergo residuum illis facit? Vulgo intelligunt, utilem dun- 
taxat inter homines fuisse paedagoógiam, quae honestati ac decoro 
serviret ; sed qui ita sentiunt, non expendunt satis pro merito addi- 
tas promissiones. Quare hoc commentum prorsus repudiandum est. 
Et perperam ac imperite iustificationes carnis interpretantur , quac 
corpus tantum pnrgant vel sanctificant, quum Apostolus hac voce 
terrena esse symbola intelligat, quae ad animam usque non perve- 
niunt. Nam utcunque vera fuerint perfectae sanctitatis testimonia, 
eam tamen minime in se continebant, vel conferre poterant homini- 
hus. Oportuit enim talibus adminiculis fideles ad Christum manu 
duci, ut ab eo peterent, quod symbolis deerat. Si quaerat quis- 
piam, cur tam parum honorifice et quasi contemptim de Sacramen- 
tis divinitus institutis loquatur Apostolus, vimque eorum extennet: 
id fit, quoniam ea a Christo separat. Scimus autem, quum per se 
aestimantur, egena esse mundi elementa, sicuti etiam Paulus vocat 
(Galat. 4, 9.. Quum dicit Tempus correctionis, alludit ad vatici- 
nium Ieremiae (81, 87.. Novum enim Testamentum Veteri instar 
correctionis successit. Nominatim cibos ac potus recenset, ac simi- 
lia, quibus minus inerat momenti, quia ex levibus istis observatiun- 
culis certius iudicium fieri poterat, quam procul ab Evangelii per- 
fectione Lex distaret. 


11. Christus autem superveniens etc. lam veritatem earum re- 
xum, quae sub Lege fuerunt, in medium profert, quae ab illis ad 
se oculos convertat. Nam qui vere in Christo exhibita fuisse credit, 
quaecunque tunc fuerunt adumbrata, non amplius in umbris haeret, 
sed corpus ipsum et solidam veritatem amplectitur. Notandae au- 
tem sunt diligenter partes, in quibus Christum cum veteri Pontifice 
comparat. Dixerat, unicum Pontificem semel quotannis in Sanctua- 
rium ingredi cum sanguine, quo peccata expiaret. Hoc simile Chri- 
stus habet cum illo veteri,: quod solus dignitatem et munus Pontifi- 
cis obtinet; hoc vero diversum, quod supervenit, et aeterna bona 
secum adfert, quae perpetuitatem conciliant eius sacerdotio. Se- 
cundo hoc simile est inter veterem Pontificem et hunc nostrum, 
quod uterque per Sanctuarium ingreditur ad Sancta sanctorum; sed 
in hoc differunt, quod Christus solus in coelum ingressus est per 
templum corporis sui. Quod semel tantum quotannis Sancta sancto- 
rum aperiebantur Pontifici ad peragendam solennem expiationem, 
id iam obscure figurabat unicam Christi oblationem. Ambobus igi- 
tur illud semel commune est, sed terreno fuit anniversarium; coe- 
lesti autem aeternum est usque ad finem mundi. Ambobus commu- 
nis est sanguinis oblatio; sed magnum in sanguine discrimen , quia 
non pecuinum, sed proprium sanguinem Christus obtulit. Ambo- 
bus communis expiatio; sed Legalis illa, quia inefficax exat, quo- 
tannis repetebatur; expiatio autem per Christum parta semper vi- 
get, et perpetuae nobis salutis causa est. Ita singulis prope verbis 
magnum inest pondus. Quod alii vertunt: Christus assistens, non 

vere exprimit mentem Apostoli; significat enim, postquam munere 
suo ad praefixum tempus defuncti sunt Levitici Sacerdotes, Chri- 
stum fuisse subrogatum, sicuti supra septimo eapite habuimus. Fu- 
tura bona pro aeternis accipe. Nam sicuti uéAAm» xoigóc tọ éveo17- 
xóri opponitur, ita futura bona praesentibus. Summa est, Christi 
sacerdotio nos in coeleste Dei regnum perduci, nosque spiritualis 
iustitiae et aeternae vitae sic fieri compotes, ut quicquam appetere 
melius fas non sit. . Solus igitur Christus habet, quo nos in se reti- 
meat ac sistat. Per maius et perfectius. Etiamsi varie exponitur 
hic locus, mihi non dubium est, quin Christi corpus inteligat. 
Sicuti enim accessus erat olim Pontifici Levitico in Sancta sancto- 
rum per sanctuarium commune: ita per corpus suum Christus im 
coclestem gloriam ingressus est; quia, dum induit carnem nostram, 
et in ea passus est, hanc sibi praerogativam comparavit, ut coram: 
Deo nunc pro nobis mediator appareat. Primo Sanctuarii nomen 
apte et congruenter ad corpus Christi transfertur; est enim tém- 
plum, in quo tota Dei maiestas habitavit. Dicitur autem per cor- 
pus suum iter fecisse, ut in coelum ascenderet , quia in corpore illo 
se Deo consecravit; in eo fuit sanctificatus in veram iustitiam , in 
eo se praeparavit hd peragendum sacrificium. Denique quia in eo 
se exinanivit, et mortem crucis pertulit: ideo extulit illum Pater; 
et dedit illi nomen, quod sit supra omne nomen, cui flectatur omne. 
genu etc. (Philipp. 2, 8 —10.). Itaque per corpus suum coelos in- 
gressus est, quia ideo nunc sedet ad Patris dexteram: ideo in coelo 
pro nobis intercedit, quod carne nostri indutus eam Deo Patri in 
templum consecravit, et in ea sanctificavit se ipsum, ut nobis aeter- 
nam iustitiam facta peccatorum expiatione acquireret. Mirum ta- 
men videri possit, cur neget corpus Christi huius fuisse creationis. 
Nam certe creatum fuit ex Abrahae semine ,' et passionibus morti- 
que obnoxium. Respondeo, non hic agi de corporis substantia, vel 
etiam corporea qualitate, sed de virtute spirituali, quae inde ad 
nos manat. Quatenus enim est vivifica Christi caro, et coelestis ci- 
bus ad pascendas animas, quatenus spiritualis potus est et lavacrum 
eius sanguis, nihil in illis terrenum vel elementale imaginari licet, 
Deinde meminerimus, hoc dici veteris tabernaculi respectu, quod 
ex ligno, eere, pellibus, variis texturis, auro et argento composi- 
tum erat, hoc est, ex rebus mortuis; at Christi carnem, ut vivum 
sit et spirituale templum, Dei potentia inspirat. 

129. Nec per sanguinem hircorum. Huc spectant ista omnia, 
tantopere excellere, quae in Christo sunt, ut merito in nihilum re- 
digant omnes Legis figuras. Quale enim sanguinis Christi pretium 
erit, si brutorum sanguini accenseatur? qualis erit expiatio morte 
eius parta, si Legales purgationes vigorem suum retineant? Simul 
ergo atque in medium prodit Christus cum effectu mortis suae, figu- 
ras omnes cessare necesse est. 


18. Si enim sanguis taurorum et hircorum et cinis vitu- 
lae adspersus eos, qui communicant, sanctificat ad carnis 
puritatem, 14. Quanto magis sanguis Christi, qui per Spi- 
ritum aeternum se ipsum obtulit irreprehensibilem. Deo, 
mundabit conscientiam vestram a mortuis operibus ad ser- 
viendum Deo viventi? 15. Ac propterea Testamenti Novi 
Mediator est, ut morte intercedente in redemptionem trans- 
gressionum, quae sub priore Testamento erant, qui vocati 
sunt, promissionem accipiant aeternae hereditatis. 16. Nam 
ubi est testamentum, illic necesse est mortem testatoris in- 

tercedere. 17. Testamentum enim in mortuis firmum est, 
quia nunquam validum est, quamdiu vivit testator. 


18. Si enim sanguis taurorum. Hic locus multis errandi occa. 
sionem praebuit, quia non reputabant de Sacramentis tractari, quo- 
rum spiritualis est significatio. Carnis emundationem exponunt, 
quae tantum inter homines valeat, sicuti profani homines habebant 
sua piacula, quibus scelerum infamiam delerent. Haec vero expo- 
sitio nimis profana est; nam iniuria fit Dei promissionibus, si ea- 
rum effectum restringimus ad politiam duntaxat. Subinde occurrit 
haec sententia apud Mosen: Quum sacrificium rite perfectum fuerit, 
expiabitur iniquitas. Haec certe spiritualis est fidei doctrina. Prae- 
terea quum huc destinatae fuerint omnes victimae, nt ad Christum 
ducerent: quemadmodum aeterna est in Christo animae salus, ita 

^illa vera huius salutis testimonia erant. Quid ergo sibi vult Aposto- 
lus, quum de carnis purgatione meminit? nempe symbolicum in- 
telligit, vel sacramentalem, hoc sensu: Si pecudum sanguis verum 
fuit purgationis symbolum, ita ut sacramentali modo purgaret: 
quanto magis Christus ipse, qui veritas est, purgationem non modo 
externo ritu testabitur, sed re ipsa conscientiis ptaestabit? Itaque 
argumentum est a signis ad rem signatam, quia rei effectus longo 
intervallo praecedit signorum veritatem. 

14. Per Spiritum aeternum, Nunc clare ostendit, unde aesti- 
manda sit mors Christi; non ab, externo actu scilicet, sed a Spiritus 
virtute. Passus enim est Christus ut homo, sed ut mors illa nobis 
salvifica esset, proveniebat ex efficacia Spiritus. Sacrificium enim 
expiationis aeternae opus fuit plus quam humanum. Et ideo Spiri- 
tum vocat aeternum, ut sciamus, reconciliationem, cuius est effector, 
aeternam esse. Quum dicit irreprehensibilem, tametsi alludit ad le- 
gales victimas, quae mutilae aut vitiosae esse non debebant: tamen 
significat, Christum solum legitimam esse victimam ac idoneam 
placando Deo. Semper enim in aliis fuit, quod desiderari iure pos- 
set: unde et prius dixit legale foedus non fuisse &usunrov; haec au- 
tem una nihil habet nisi summe perfectum. Mortua opera intellige 
vel quae mortem generant, vel quae fructus sunt mortis. Nam 
quum animae vita sit nostra cum Deo coniunctio: qui alienati sunt 
per peccatum, vere consentur mortui. Notandus est autem purga- 
tionis finis, ut serviamus Deo. Neque enim ahluimur a Christo, ut 
in novas subinde sordes nos immergamus; sed ut nostra puritas Dei 
gloriae serviat. Praeterea docet, nihil posse a nobis prodire, quod 
Deo gratum sit, donec Christi sanguine purgati simus. Nam quum 
inimici Deo simus omnes ante reconciliationem, exosa quoque opera 
nostra habet. Quare initium legitimi cultus est reconciliatio. De- 
inde quia nullum opus ita purum est, omnique macula vacuum, ut 
per se Deo placeat, necesse est purgationem ex sanguine Christi in- 
tervenire, quae maculas omnes deleat, Et elegans est antithesis in- 
ter Deum vivum et opera mortua. 

15. Ac propterea Novi Testamenti. Concludit, non iam amplius 
alio Sacerdote opus esse, quia Christus sub Novo Testamento has 
partes impleat. Neque enim Christo vindicat honorem Mediatoris, 
ut alii cum eo interea maneant, sed contendit, alios omnes esse ab- 
dicatos, quum iniunctum fuit munus Christo. Sed quo plenius id 
confirmet, simul recenset, quo modo Mediatoris officio defunctus 
sit, nempe morte intercedente. Si hoc in solo Christo reperitur, 
aliis omnibus deest: sequitur, ipsum solum iustum esse Mediato- 
xem. Commemorat praeterea vim et effectum mortis eius, quum di- 
cit solutum esse pro peccatis pretium, quae sub Priore Testamento 
deleri pecudum sanguine non poterant, quibus verbis luduaeos a 
Lege ad Christum traducere voluit, Nam si tanta est Legis imbe- 

cillitas, ut, quaecunque expiandis peccatis remedia adhibet, minime 
praestent, quod figurant: quis in ea tanquam in portu quiescat? 
Hoc, inquam, unum abunde eos stimulare debuit ad expetendam 
Legis correctionem quia fieri non poterat, quin perpetuo anxii es- 
sent. Contra ubi ad Christum ventum est, quia in ipso obtinemus 
plenam redemptionem: nihil est, quod nos amplius sollicitet. Ergo 
his verbis Legem infirmat, ut in eam recumbere Iudaei desinant, et 
stare in Christo docet, quia in ipso repetitur, quicquid pacandis 
conscientiis expeti potest, Si quis autem roget, annon remissa fue- 
rint patribus peccata etiam sub Lege: tenenda est solutio, quam 
ante dixi: fuisse remissa, sed Christi beneficio: ergo quod ad ex- 
ternas expiationes, semper tenebantur reatu alligati. Hac ratione 
Paulus (Coloss. 2, 14.) dicit, Legem fuisse chirographum nobis con- 
trarium. . Nam quum prodiret in medium peccator, seque Deo ob- 
noxium palam profiteretur, et innoxium animal mactando se dignum 
aeterna morte esse agnosceret: quid consequebatur ex sua victima, 
nisi quod mortem suam hoc quasi chirographo obsignabat? denique 
tunc demum in peccatorum remissione acquiescebant, quum respi- 
cerentin Christum. Quod si solus Christi respectus peccata abstu- 
lit, nunquam illi fuissent liberati, si in Lege restitissent. Pronun- 
tiat quidem David (Psal. 82, 2.), beatum esse hominem, cui non im- 
putantur peccata; sed ut huius beatitudinis sit compos, necesse ha- 
bet,.relicta Lege, coniicere oculos in Christum. Nam si in Lege 
haereat, nunquam reatu eximetur. Qui vocati sunt, promissio- 
nem etc. Huc spectat divinum erga nos foedus, ut in filios adoptati 
vitae aeternae tanđem simus heredes, Hoc Christi beneficio nos con- 

. sequi docet Apostolus: unde patet, in eo esse foederis complemen- 
tum, Promissio autem hereditatis pro hereditate promissa capitur, 
ac si dixisset: Promissio vitae aeternae non aliter nobis constat, ut 
ea fruamur, quam per Christi mortem. Vita quidem Patribus olim 
promissa fuit, et eadem ab initio fuit filiorum Dei hereditas; sed in 
possessionem non aliter ingredimur, quam praeeunte Christi san- 
guine. Loquitur autem de vocatis, ut Iudaeos, qui huius vocatio- 
nis erant participes, magis afficiat. Singularis enim est haec gra- 
tia, quum Christi cognitione donamur. taque eo magis cavendum 
est, ne tam inaestimabili thesauro neglecto alibi vagentur mentes 
nostrae. Vocatos quidam pro electis.accipiunt; sed perperam meo 
iudicio. Idem enim hic docet Apostolus, quod habetur Rom capite 
8, 25., Iustitiam et salutem Christi sanguine partam esse, fide vero 
a nobis percipi. 


16. Nam ubi est testamentum. Vel hic unus locus argumento 


est, epistolam Hebraice scriptam non fuisse; M53 enim foedus He- 
braeis non testamentum significat; sed quia apud Graecos 0iaÓ7/xr9 
utrumque comprehendit, Apostolus ad secundam significationem al- 
ludens promissiones non aliter potuisse ratas ac validas esse disputat 
quam si Christi morte obsignatae essent, idque probat ex communi 
iure testamentorum, quorum vis suspensa est usque ad eorum mor- 
tem, qui testantur, quanquam videtur Apostolus nimis infirmae ra- 
tioni inniti, ut nullo negotio refutari quéat, quod dicit. Neque 
enim testamentum condidit Deus sub Lege, sed foedus pepigit cum 
veteri populo: ita neque ex re, neque ex nomine colligere potuit. 
necessariam fuisse Christi mortem. Nam si ex re inferat, oportuisse 
Christum mori, quia testamentum nonnisi morte testatoris ratum 
sit: prompta est exceptio, D53 (quo nomine passim utitur Moses) 
foedus esse, quod inter vivos percutitur, nec de re ipsa aliud sen- 
.tiendum est. Quod ad nomen spectat, simpliciter (ut iam dixi) ad 
ambiguam Graecae vocis significationem allusit. Quare in rem 
ipsam praecipue insistit. Nec obstat, quod Deus cum populo suo 


462 IN EPISTOLAE 


foedus paciscebatur, quia foedus hoc simile testamento erat, quippe 
quod sanguine sanciebatur. Hoc axioma tenendum est, Nulla un. 
quam symbola temere vel abs re a Deo fuisse usurpata, Atqui: Deu 
in stabiliendo Legis foedere sanguinem interposuit. Ergo non fuit 
contractus inter vivos (nt loquuntur), sed qui mortem postularet, 
Porro haec propria est conditio testamenti, ut a morte effectum 
suum habere incipiat. Si ex re cogitemus Apostolum pugnare, non 
ex verbo: deinde si reputemus illum pro confesso sumere (quod iam 
dixi), nihil frustra a Deo fuisse institutum: non multum erit diffi 
cultatis. Si quis obiiciat, Gentes in alium sensum foedera sacrifi- 
ciis mactasse: id quidem verum esse fateor, sed Deus ritum sacrifi- 
candi ex Gentium consuetudine mutuatus non est: quin potius omnit 
Gentium sacrificia degeneres fuerunt corruptelae, quae tamen ini- 
tium traxerunt a Dei institutis, Proinde semper huc redeundum est, 
foedus Dei, quod sanguine percussum fuit, apte conferri testamento, 
quia eiusdem conditionis ac naturae fuerit. 


18. Unde neque primum illud sine sanguine dedicatum 
fuit. 19. Nam postquam exposuisset Moses secundum Le- 
gem totum mandatum universo populo, accipiens sanguinem 
vitulorum et hircorum, cum aqua, et lana coccinea, et hys- 
sopo, librum et totum populum adspersit, 90. Dicens: Hic 
est sanguis Testamenti, quod Deus mandavit vobis omni- 
bus. 21. Quin et tabernaculum et omnia vasa ministerii san- 
guine similiter adspersit, 22. Et propemodum sanguine 
omnia purgantur Secundum Legem, nec sine sanguinis effu- 
Sione ht remissio. 23. Necesse igitur est, exempla eorum, 
quae sunt in coelis, istis purgari; ipsa vero coelestia melio- 
ribus, quam illae fuerint, hostiis. 


18. Neque primum illud. Hinc apparet rem praecipue urgeri, 
non autem verbi quaestionem esse, etsi in suum commodum Aposto 
lus vocem inflexerit sibi oblatam in ea lingua, qua scribebat, quem- 
admodum si quis de eodem Dei foedere disserens, qnod saepe gagri- 
gia Graece vocatur, inter alia ipsum hoc elogio commendet. Vere 
sane uagQrvola est, cui testimonium e coelo Angeli reddunt, cuiu: 
tot locupletissimi fuerunt in terris testes, nempe omnes sancti Pro- 
phetae, Apostoli et ingens martyrum turba, cuius se demum spon- 
sorem interposuit ipse Dei Filius. Nemo in tali sermone quicquam 
reperiet absurdi. Et tamen Hebraici verbi TYN proprietas id non 
evincit; sed qus nihil dicitur nisi rei ipsi consentaneum, non tam 
scrupulosa habetur vocahuli ratio. Itaque dicit Apostolus Vetus Te- 
stamentum sanguine dedicatum fuisse: unde colligit, iam tunc ad- 
monitos fuisse homines, non aliter stabile et efficax esse posse, quam 
si mors interveniret. Nam quod tunc pecudum sanguis fuit effusus, 
id valuisse negat ad aeterni foederis confirmationem. Quod ut cla- 
rius pateat, observandus est adspersionis ritus, quem hic recitat ex 
Mose. Primo tradit foedus fuisse dedicatum, non quod profanum 
in se quicquam haberet, sed quia nihil tam sanctum est, quod non 
homines sua immunditia profanent, nisi Deus ipse facta omnium in- 
novatione occurrat. Quare dedicatio fit in hominum gratiam, qui 
ea soli indigent. Addit postea: Tabernaculum cum omnibus vasis, 
adeoque librum ipsum Legis fuisse adspersum, qua ceremonia iam 
tunc populus edocebatur, non aliter Deum posse in salutem quaerl 
vel adspici, nec aliter rite coli posse, quam si ubique fides in san- 
guinem intermedium intueretur. Nam et Dei maiestas merito nohis 

est formidabilis, et via ad ea nihil quam exitialis est labyrinthus, 
donec Christi sanguine placatum nobis sciamus esse, et idem san- 
guis facilem nobis accessum praebeat. Omnes etiam cultus vitiosi 
sunt ac impuri, nisi Christus sanguinis sui adspersione eos mundet. 
Nam tabernaculum visibilis quaedam imago Dei fuit: vasa ministe- 
rii ut ad eum colendum erant destinata, sic veri cultus symbola 
erant. Quad si nihil eorum populo salutare erat sine sanguine, 
hinc facile colligimus, ubi Christus cum sanguine suo non apparet, 
nihil nohis esse cum Deo. Sic neque doctrina ipsa, utcunque im- 
mutabilis sit Dei voluntas, nobis ac in usum nostrum efficax erit, 
nisi sanguine dedicata, quemadmodum hoc verbo melius exprimitur. 
Scio alios secus interpretari; nam illis Tabernaculum est corpus Ec- 
clesiae, vasa singuli fideles, quorum Deus ministerio utitur; sed 
illud, quod dixi, longe aptius est. Nam quoties invocandus erat 
Deus, ad Sanctuarium se vertebant, et trita est illa loquutio, si- 
stere se coram facie Domini, quum in templo apparerent. 


20. Sanguis Testamenti, quod mandavit. Siille sanguis Testa- 
menti: ergo nec Testamentum sine sanguine ratum est, nec sanguis 
sine Testamento ad expiationem valet. . Ideo necesse est utrumque 
coniungi. Et videmus nonnisi exposita Lege additum fuisse symbo- 
lum. Quale enim Sacramentum foret, nisi praeeunte Verbo? pro- 
inde symbolum quaedam ad Verbum accessio est. Et observa, hoc 
verbum non ad magicam incantationem susurrari, sed clara voce 
proferri: quemadmodum populo destinatur, ita verba sonant foede- 
ris, Quod Deus mandavit vobis. Quare perversus est Sacramento- 
rum abusus, adeoque impia corruptela, ubi nulla auditur mandati 
expositio, quae est velut Sacramenti anima. Quare Papistae, quia 
signis veram. rerum intelligentiam tollunt, mortua duntaxat ele- 
menta retinent. Locus hic admonet, omnes Dei promissiones tunc 
demum ntiles nobis esse, dum ex Christi sanguine accessit confirma- 
tio. Nam quod in Christo Paulus (II. Cor. 1, 20.) omnes Dei pro- 
missiones Etiam et Amen esse testatur, id fit, quum eius sanguis in- 
star sigilli cordibus nostris insculptus est, vel quum non tantum au- 
dimus loquentem Deum, sed Christum cernimus se offerentem in: 
pignus eorum , quae dicuntur. Haec tantum cogitatio si in mentem 
nobis veniret, non tam atramento quam Filii Dei sanguine scriptum 
esse, quicquid legimus: quum Evangelium praedicatur, una cum 
voce sacrum illum sanguinem stillare: longe maior nostra esset tum 
attentio, tum reverentia. Huius rei symbolum fuit adspersio illa, 
cuius mentio fit apud Mosem, quanquam plus hic habetur, quam 
Mosis verba exprimant. Neque enim librum, sed populum fuisse 
adspersum narrat, neque hircos nominat, neque lanam coccineam, 
neque hyssopum. Quod ad librum spectat: etsi clare non potest 
evinci eius adspersio, probabili tamen coniectura elicitur ex eo, 
quod dicitur Moses eum protulisse in medium , postquam sacrifica- 
verat, idque, ut solenni stipulatione populum Deo obstringeret. 
Quod ad reliqua attinet, videtur mihi Apostolus varias expiationes, 
quarum eadem erat ratio, permiscnisse. Nec sane in eo quicquam 
est absurdi, quum generalem quaestionem tractet de Veteris Testa- 
menti purgatione, quae per sanguinem fiebat. Quod autem ex hyse 
sopo adspergillum fiebat, et lana coccinea, non dubium est, quin 
mysticam adsperginem, quae fit per Spiritum, repraesentaverit, 
Scimus hyssopum singulari purgandi et excoquendi efficacia pol- 
lere: ita Christus Spiritu suo vice adspergilli utitur ad nos sanguine 
suo abluendos, dum serio poenitentiae sensu nos afficit, dum exco- 
quit pravas carnis nostrae cupiditates, dum precioso iustitiae suae 
colore nos tingit. Neque enim de nihilo hoc Deus instituerat. Huc 
quoque allusit David Psal. 51, 9., quum dicit: Adsperges me Domine 

hyssopo, et mundabor. Haec sufficient, quibus sobrie philosophari 
animus est. 


22. Et propemodum omnia, Quum dicit Propemodum , videtur 
indicare aliter qnaedam purgati. Et certe aqua se et alias res im- 
undas saepenumero abluebant, Verum et aqua illa vim abluendi 
habebat ex sacrificiis, ut' vere Apostolus tandem pronuntiet, nul- 
lam sine'sanguine'fuisse remissionem. Proinde- imputabatur im- 
muündities , donec sacrificio esset expiata. Et quemadmodum extra 
Ghristum non est puritas neque salus, ita nihil sine sanguine vel 
purum, vel salutare esse potuit, quia nunquam a mortis suae sacri 
ficio separandus est'Christus; sed Apostolus simpliciter dicere voluit, 
fere semper adhibitum fuisse hoc symbolum. Quod si quando nón 
fiebat purgatio, nihilominus erat in sanguine, quandoquidem omne 
Xitus vim: suam quodammodo ex generali expiatione mutuabantur, 
Nam neque singuli ex populo adspersi fuerunt, (quomodo enim mo 
dica sanguinis portio ad tanta multitudinem sufficere poterat?) put 
gatio tamen perveniebat simul ad omnes. Ergo particula Propemo- 
dum tantundem valet, ac si dixisset, frequentissimum huius cere- 
inoniae usum fuisse, ut ea raro abstinerent in purgationibus. Nam 
quod Chrysostomus improprietatem ita notari putat, quia figurae 
tantum illic fuerint, alienum est a mente Apostoli. Non ft te 
missio. Hoc modo prohibiti sunt homines a Dei conspectu, quia, 
cum illis omnibus iure infensus sit, non est, cur ullam sibi gratiam 
apnd eum promittant, donec placatus fuerit. Porro una est ratio 
plaéandi per sanguinis expiationem: proinde nulla peccatorum venia 
speranda est nisi sanguinem afferamus. Hoc fit, dum fide confugi- 
mus ad Christi mortem. n 


28. Ezempla.eorum. Ne quis obiiceret, alium füisse quam te- 
statoris sanguinem, quo Vetus Testamentum dedicatum fuit: anti- 
cipat Apostolus, ac dicit non. esse mirum, si pecudum victimis con- 

- gecratum fuerit tabernaculum illud, quod terrestre erat; analogiam 
enim ac similitudinem fuisse inter purgationem et res purgatas. Åt 
coeleste istud, de quo disserit, exemplar longe alio. modo conse- 
erari oportuisse; hic locum non habere hircos aut vitulos: unde 
sequitur, testatoris mortem esse necessariam. : Hic ergo sensus est: 
Quum in Lege terrestres duntaxat rerum Spiritualium imagines fue- 
rint, expiandi quoque ritus carnalis et figurativus (ut ita loquar) 
fuit, At quum coeleste exemplar nihil terrenum admittit, alium po- 
stulat quam pecudum sanguinem , qui eius respondeat praestantiae: 
sic mors testatoris flagitatur, ut vera fiat testamenti consecratio. 
Coelestia vocat regnum Christi, quod spirituale est, solidamque hê- 
bet veritatis revelationem; potiores victimas pro victima, quia tan- 
tum una est;. sed propter antithesin plurali numero libere abu- 
sus est. 


24. Neque enim in manufacta sancta ingressus est Chri- 
stus, exempla verorum; sed in ipsum coelum, ut nunc ap- 
pareat coram facie Dei pro nobis, 25. Neque ut saepe of- 
ferat se ipsum, quemadmodum Pontifex ingreditur in sancta 
quotannis cum Sanguine alieno; | 26. (Quandoquidem opor- 
tuisset illum saepius pati a creatione mundi) nunc autem in 
consummatione saeculorum semel in destructionem peccati 
"per victimam sui ipsius apparuit. 27. Et quatenus consti- 
"tutum est hominibus semel mori; post hoc vero, iudicium; 
28. lta et Christus semel oblatus, ut multorum auferret pec- 

cata; secundo absque peccato conspicietur iis, qui eum ex- 
spectant in salutem. 


24. Neque enim etc. Est confirmatio superioris sententiae. Lọ- 
quutus erat de vero Sanctuario, hoc est, coelesti; nunc addit, Chri- 
stum illuc ingressum esse. Unde sequitur requiri etiam confirma- 
tionem, quae congruat. Sancż:a pro Sanctuario. accipit. Vocat non 
manufactum, quod inter creaturas corruptioni obnoxias censeri non 
debet. Neque enim coelum hic intelligit, quod oculis cernimus, et 
in quo stellae lucent; sed gloriam regni Dei, quae coelos omnes su- 
pu Sanctuarium vetus avrízvmo» veri, hoc est, spiritualis appel- 

at, quia externae omnes figurae quasi in speculo repraesentaut, 
quod alioqui sub sensus corporeos non cadit, Eodem verbo interdum 
utuntur scriptores Graeci, quum de Sacramentis nostris disputant, 
idque scite et congruenter, quia omne Sacramentum visibilis est 
rerum invisibilium imago. Ut nunc apparet. Sic olim Sacerdos 
Leviticus populi nomine se in Dei conspectum sistebat, sed in figura; 
in Christo autem solida veritas et plenus figurae effectus. Arca enim 
symbolum erat divinae praesentiae; at Christus se in Dei conspectum 
vere offert ac sistit ad impetrandam nobis gratiam, ut iam nulla sit 


causà, cur fugiamus tribunal Dei, ubi tam bonum habemus patro- - 


num, cuius fide ac tutela salvi ac tuti sumus, Erat quidem iam tunc 
advocatus noster Christus, quum in terris ageret; sed hoc praeterea 
infirmitati nostrae concessum est, ut coelos conscenderet ad sube 
eundum patroni munus. Ita quoties de eius in coelum ascensu fit 
mentio, debet haec utilitas nobis venire in mentem, quod illic co» 
xam Deo apparet, ut nos suo patrocinio defendat. Stulte ergo et 
intempestive a quibusdam quaeritur, an non semper apparuerit, quia 
hic tantum de intercessione Apostolus disputat, cuius causa coele- 
ste Sanctuarium ingressus est. 

25. Neque ut saepe offerat. Quomodo igitur Sacerdos, dicet 
quispiam, si abstinet a sacrificiis? Respondeo, in officio vel per- 
sona Sacerdotis non requiri continuum sacrificandi actum. Nam et 
in Lege praecipuis sacrificiis stati erant quotanuis dies; quotidiana 
etiam suas horas mane et vesperi peer habebant. Quum au- 
tem unicum illud sacrificium, quod semel Christus obtulit , semper 
vigeat, adeoque perpetuum sit, quod ad efficaciam: non mirum es 
si eius virtute, quae nunquam excidit, fulciatur aeternum Christi 
sacerdotium. Atque hic rursum quid et quibus in rebus differat Chri- 
stus a Levitico Sacerdote, ostendit. De Sanctuario iam dictum est 
prius; sed unum discrimen notat in sacrificii genere, quia se ipsum 
Christus, non brutum animal, obtulerit; deinde alterum , quod sa- 
erificium hoc non repetat, quemadmodum sub Lege frequens repe- 
titio fuit, et prope assidua. ; ; 

26. Alioqui oportuisset. Ostendit, quanta sequatur absurditas, 
si non satis habeamus expiari uno Christi sacrificio., Inde enim sae- 
pius mori oportuisse colligit, quia mors cum sacrificio semper sit 
coniuncta. Hoc autem posterius est absurdissimum. Sequitur ergo, 
virtutem unius sacrificii aeternam esse, et ad omnia saecula extendi, 
Dicit autem: a mundi origine, quia omnibus saeculis ab initio fue- 
runt peccata, quae expiatione indigebant. Nisi ergo tunc efficax 
fuisset Christi sacrificium, nemo ex Patribus salutem .consequutus: 
esset. Nam quum irae Dei obnoxii per se fuerint, deficeret eos libe- 
rationis remedium, nisi Christus semel patiendo, quantum ad recon- 
ciliandam hominibus Dei gratiam, a mundi origine usque in finem 
passus esset. Ergo nisi plures mortes exspectamus, contenti simus 
unico sacrificio. Atque hinc patet, quam frivola sit distinctio illa, 
in cuius argutia sibi tantopere placent Papistae, quum dicunt, im- 
molationem Christi in cruce fuisse nuguns ; Missae vero sacri- 

ficium, quod.offerri quotidie Deo fingunt, .esse-incruentum, . Nam 
si é&ubtile illud effugium valeat, incogilantiae arguendus erit:Bpiri- 
tus Dei, cui non venit in mentem, quandoquidem hoc pro confesso 
Apostolus: sumit, non esse absque morte sacrificium.- Nihil moror, 
«quod.sic loquantur vetusti scriptores; neque enim est in hominum 
arbitrio, cuiusmodi ipsis libuerit sacrificia fingere. Stat hoc Spiri- 
us sancti axioma, non expiari sacrificio peccata, quin sanguis fun- 
rdatur. Quare diabolicum est commentum, saepius Christum. of- 
ferri. Nunc autem in. consummatione, | Perfectionem saeculorum 
vocat, quae ad Galatas cap. 4, 4. Plenitudo dieitur. Fuit enim isa 
-quaedam temporis maturitas, quam Deus aeterno suo decreto ste 
|tuerat. Atque hoc modo ansa praeciditur hominum curiositati, ne 
inquirere audeant, cur non citius, cur illa potius aetate, Nos enim 
.arcano Dei consilio acquiescere decet, cuius ratio, tametsi nobis 
mon est perspicua, illi tamen constat. In summa, significat Apo- 
stolus tempestivam fuisse Christi mortem, quum a Patre hac de 
causa missus fuit in mundum, penes quem legitima ut rerum 
;emnium , ita et temporum gubernatio est, quum eorum seriem suur 
ma, etsi nobis saepe abscondita, sapientia ordimet. Praeterea haet 
consummatio anteacti temporis imperfectioni opponitur. Sic enim 
;suspensum tenuit Deus populum veterem, ut facile iudicari posset, 
nondum ad fixam conditionem ventum esse, Ideo prioris ad Gorin- 
thios epistolae 10, 11. Paulus fines saeculorum in nos incidisse tradit, 
uo significat, regnum Christi omnibus rebus complementum attu- 
lisse. Quod si hacc fuit temporum plenitudo, quum ad peccata er- 
pianda apparuit Christus, atrocem illi iniuriam faciunt, qui volunt 
renovari sacrificium, ac si morte eius nondum completa essent omnia 
Semel ergo apparuit, quia, si fieret iterum vel tertio, aliquid ad pri- 
mam oblationem deesset, quod plenitudini repugnat. In destrit 
ctionem. . Congruit hoc cum Danielis vaticinio (9; 24.), quo, post 
quam obsignatio et abolitio scelerum promissa est, finis sacrificiis 
indicitur, Quorsum enim piacula destructis sceleribus? — Porro de- 
struct;o haec in eo consistit, qnod iam non imputantur peccata iis, 
qui ad Christi sacrificinm confugiunt. Nam quamvis petenda sit 
qnotidie veńia, ut quotidie iram Dei provocamus: quia tamen non 
&lio quam unicae Christi mortis pignore reconciliamur Deo, merito 
dicitur, per eam destructum esse peccatum. 
27. Quatenus constitutum est. Sensus est; Quum patienter a 
morte hominis exspectemus iudicii diem, quia haec communis sit 
lex naturae, cui reluctari fas nos est: cur minus esset patientiae iit 
exspectando secundo Christi adventu? Nam si in hominum vulgo 
beatae resurrectionis spei nihil derogat- longum. temporis interval- 
lum: quam absurdum esset minus honoris Soferi Christo? minus 
autem deferemus , si eum vocemus ad secundam mortem, quum una 
in perpetuum defunctus sit. Si quis obiiciat, bis quosdam esse mor- 
tuos, ut Lazarum et similes: expedita est solutio , Apostolum hic de 
ordinaria hominum conditione disputare, quiu etiam ab hoc ordine 
eximuntur, quos subita immutatio corruptione exuet, quia non com- 
prehendit nisi eos, qui diu in pulvere corporum suorum redemptio- 
nem exspectant, Secundo absque. peccato. . Hoc unum Apostolus 
urget, non ácoere nos inquietari inanibus pravisque novarum expia- 
tionum desideriis, quia una mors Christi nobis abunde sufficiat. 
Ideo dicit, semel apparuisse cum sacrificio ad delenda peccata; se- 
cundo adventu palam facturum, quid efficaciae mors sua habuerit, 
ut. amplius non sit peccato vis ad nocendum. Auferre peccata est 
liberare sua satisfactione a reatu eos, qui peccarunt. Multos dicit 
pro Omnibus, sicuti ad Romanos capite 5, 15. Certum quidem est, 
non omnes ex Christi morte fructum percipere; sed hoc ideo fit, 
quia eos impedit sua incredulitas, quanquam hic de nihilo agitaretur 

ANé quaestio, quia mon disputat Apostolus, quam pacis, vel quám 
multis prosit mors Christi; sed intelligit —— aliis, non sibi 
'essé mortuum. [taque mnltos uni opponit. Sed qnid est, quod site 
peccato appariturum tradit? Quidam piaculum aut victimam pec- 
cati expiatricem exponunt, sicuti ad Romanos cap. 8, 3. et secundae 
&d Corinth. epistolae cap. 5, 21. , ac pluribus locis apud Mosem; sed 
expressius quiddam (meo iudicio) dicere voluit, nempe Christum, 
quum veniet, patefacturum, quam vere abstulerit peccata, ut non 
alio ad placandam Deum sacrificio iam opus sit, ae si diceret: Ubi 
ad Christi tribunal ventum fuerit, sentiemus, nihil eius morti de- 
fuisse. Quo etiam pertinet, quod continuo post adiicit, In salutem 
tis, qui eum exspectant. Alii secus contexunt, hoc scilicet modo : 
Qui euim exspectant in salutem. Sed alter ille sensus aptior; signi- 
ficat enim, eos plenam salutem sensnros ex Christi morte, qui tran- 
quillis animis in eam recumbünt, Nam exspectatio haec ad.circum- 
stantiam praesentis causae refertur. Hoc quidem in commune fide- 
libus alibi (I. Thess. 1, 10.) tribuit Scriptura, quod adventum Do- 
mini exspectent, ut eos ab impiis discernat, quibus formidabilis est 
eius mentio; sed quia nunc Apostolus contendit, debere nos quie- 
scere in unico Christi sacrificio, exspectationem Christi vocat, 
quum unica illa redemptione contenti nova remedia vel subsidia non 
appetimus. 


Car. X. 


1. Umbram enim habens Lex futurorum bonorum, non 
ipsam vivam imaginem rerum, sacrificiis, quae quotannis 
eadem continenter offeruntur, nunquam potest eos , qui ac- 
cedunt, perficere (vel sanctificare). 2. Alioqui annon desiis- 
sent offerri, propterea quod nullam amplius conscientiam 
peo haberent cultores semel purgati? 8. Atqui in 

is fit quotannis commemoratio peccatorum. 4, Impossibile 
enim est, ut sanguis taurorum tollat peccata. 


1. Umbram enim etc. Similitudinem hanc mutuatus est ab arte 
pictoria, Nam umbra hic aliter quam ad Colossenses capite 2, 17. 
accipitur, ubi ceremonias veteres sic appellat, quia solidam re- 
rum, quas figurabant, substantiam intus non habuerint. Nunc 
vero similes fuisse dicit rudibus lineamentis, quae sunt veluti ad- 
wmbratio vivae picturae. Solent enim pictores, antequam vivos co- 
lores penicillo inducant, carbone adumbrare, quam sibi proponunt 
exprimendam. Haec obscurior pictura Graecis oxiaygagía vocatur, 
quasi Latine dicas umbratilem, sicuti eixo» illis est expressa effi- 
gies. Unde et eiconicae imagines etiam Latinis dictae, quae ad vi- 
vum repraesentabant vel hominum, vel animalium, vel locorum fa- 
ciem. Hoc ergo discrimen inter Legem et Evangelium statuit Apo- 
stolus, quod sub illa rudibus duntaxat et inchoatis lineis fuerit ad- 
umbratum , quod hodie vivis et graphice distinctis coloribus expres- 
sum est. Hoc modo iterum confirmat, quod prius dixit, non otio- 
sam fuisse Legem , nec inanes eius ceremonias. Nam etsi non fuit 
ilic rerum coelestium effigies, quasi extrema (quod aiunt) artificis 
manu absoluta: tamen illa qualiscunque indicatio patribus non pa- 
rum utilis fuit, etiamsi nostra conditio sit potior. Ac notandum est, 
casdem illis res eminus fuisse ostensas, quae nünc sub oculis nobis 
ponuntur. ldem itaque Ghristus utrisque, eadem iustitia, sancti: 

ficatlo et salus; tantum in modo pingendi est dissimilitudo. Futura 
bona pro aeternis dici puto. Fateór quidem, futurum Christi re- 
gnum, quod nobis praesens est, olim annuntiatum fuisse; sed Apo- 
stoli verba sonant, vivam nos habere futurorum bonorum effigiem. 
l1ntelligit ergo spirituale illud exemplum, cuius plena fruitio usque 
in resurrectionem et futurum saeculum differtur, quanquam fateor, 
rursus ab exordio regni Christi haec hona revelari coepta esse. ` Sed 
hoc nunc agitur, non Veteris modo Testamenti respectu futura hona 
dici; sed quia a nobis adhuc quoque sperantur. Quae quotannis 
eadem, Maxime de anniversario Macri loquitur, cuius mentio 
fit Levit. capite 17., tametsi genus totum sub specie comprehenditur. 
Sic autem argumentatur: Ubi nulla est amplius peccati conscientia, 
illic oblationis.usus non est; atqui sub Lege eiusdem victimae: obla- 
tio subinde repetebatur, Ergo nec Deo satisfactum erat, nec sub- 
latus reatus, nec pacatae erant conscientiae; alioqui finis sacrifi- 
candi factus csset. Porro diligenter observandum, quod easdem ap- 
pellat victimas, quarum similis erat ratio. Nam ab eodem Dei in- 
stituto potius aestimabantur quam a diversis pecudibus, quod unum 
abunde valet ad refutandam Papistarum argutiam, qua sibi inge- 
niose videntur effugere absurditatem in excusando Missae sacrificio. 
Nam quum illis obiicitur, supervacuam esse repetitionem sacrificii, 
quum perpetuus sit illius vigor, quod semel Christus obtulit: proti- 
nus excipiunt, non aliud esse sacrificium, quod peragitur in Missa, 
sed illud idem. Haec eorum est solutio; sed quid ex adverso Apo- 
stolus? Sacrificium, quod iterato offertur, etiamsi idem sit, efficax 
aut idoneum ad expiationem esse negat. Nunc ut millies clament 
Papistae, idem non aliud esse sacrificium, quod semel in cruce pere- 
git Christus, et quod ipsi quotidie peragunt; semper ex ore Apostoli 
contendam, si ad placandum Deum valuit Christi oblatio, non tan- 
tum aliis finem esse impositum, sed illam iterari nefas esse? unde 
constat, sacrilegam esse in Missa Ghristi oblationem. 


7 8. Quotannis fit commemoratio, Quum Evangelium nostrae 
cum Deo reconciliationis legatio sit, nunc etiam quotidie peccata 
inter nos commemorari necesse est; sed Apostolus significat, pró 
ferri in medium peccata, ut remedio praesentis sacrificii tollatur 
reatus. Non igitur quamlibet memoriam designat; sed quae talem 
reatus confessionem affert coram Deo, ut sacrificio sit opus ad me- 
dicinam afferendam. Tale est Missae sacrificium apud Papistas; 
nam illic mortis Christi gratiam nobis applicari fingunt, ut delean- 
tur peccata. Quod si Legis sacrificia inde Apostolus scite colligit in- 
firma fuisse, quia quotannis repetebantur.ad impetrandam veniam: 
eadem prorsus ratione colligi poterit, infirmum fuisse mortis Chri- 
sti sacrificium, si quotidie peragendum est, ut vis eius nobis appli- 
cetur. Quibuscunque ergo fucis Missam suam colorent, nunquam 
poterunt atrocis in Christum blasphemiae crimen effugere. 


, 4. Impossibile enim, Confirmat superiorem sententiam eadem, 
quam prius adduxit, ratione, quod sanguis pecudum animas non 

urgarit. Habebant quidam Iudaei illic verae purgationis symbo- 
um ac pignus, $ed alio respectu, nempe quatenus vituli sanguis 
Christi sanguinem figurabat. Hic vero disputat Apostolus, quid per 
se valuerit sanguis pecudum. Proinde merito vim illis purgandi de- 
trahit. „Est autem subintelligenda oppositio, quae non exprimitur, 
ac si dixisset: Veteres hostias non mirum est fuisse invalidas, ut 
continenter illas offerri oportuerit; illic enim nihil erat quam. pecu- 
dum sanguis, qui usque in animas non penetrat; at vero sanguinis 
Christi longe alia virtus est. Oblationem ergo ab ipso peractam e 
Prioribus illis metiri non convenit. i 


AD HEBRAEOS Car. X. 469 


5. Quapropter ingrediens in mundum, dicit (Psal. 40, 7.): 
Sacrificium et oblationem noluisti, corpus autem aptasti 
mihi; 6. Holocausta et victimas pro peccato non probasti. 
7. Tunc dixi: Ecce adsum; in capite libri scriptum est de 
me, ut faciam, o Deus, voluntatem tuam. . 8. Quum prius 
dixisset: Sacrificium et oblationem, holocausta et victimas 

ro peccato noluisti, neque comprobasti, quae secundum 

egem offeruntur; 9. Tunc dixit: Ecce adsum, ut faciam, 
o Deus, voluntatem tuam. Tollit prius, ut secundum sta- 
tuat, 10. In qua voluntate sanctificati sumus per oblationem 
corporis lesu Christi semel. 


5. Quapropter ingrediens. Hic in mundum ingressus fuit mani- 
festatio Christi in carne. Nam quum hominis naturam induit, ut 
Redemptorem mundo praestaret, ct apparuit hominibus: tunc dici- 
tur in mundum venisse, sicut alibi (Iohann. 6, 41.) descendisse ex 
coelo. Psalmus tamen quadragesimus, quem citat, videtur ad Chri- 
stum. violenter torqueri; nam in eius personam minime competit, 
quod illic habetur, Iniquitates meae comprehenderunt me, nisi 
quod membrorum vitia Christus ultro in se recipit. Totum certe ar- 

umentum proprie Davidi convenit; sed quia notum est, Davidem 
hristi fuisse typum, nihil absurdi est, si in Christum transferan- 
tur, quae de se pradicat David, ac praesertim ubi mentio fit de ab- 
rogandis sacrificiis Legalibus, sicuti hoc loco, quanquam non con- 
cedunt omnes, hunc verbis sensum inesse. Putant enim non simpli- 
citer hic repudiari sacrificia; sed refutari superstitiosam opinionem, 
quae vulgo invaluerat, quod vulgo in illis statueretur totus Dei cul- 
tus. Quod si ita esset, parum valeret hoc testimonium ad praesen- 
tem causam. Quare hunc locum propius excutere operae pretium 
est, ut constet, an apposite eum huc Apostolus adduxerit. Passin 
apud Prophetas occurrunt istae sententiae, sacrificia non placere 
Deo, nec ab eo requiri, nec quicquam pretii habere: imo potius 
abominationi esse. At tunc non vitium, quod haereat sacrificiis a 
natura, sed adventitium potius notatur. Nam quum hypocritae alio- 
qui in sua impietate obstinati Deum sacrificiis placare vellent, hoc 
` modo arguendi fuerunt. Quare Prophetae sacrificia reiiciunt, non 
quatenus instituta crant a Deo, sed ut a sceleratis hominibus vitiata 
erant et profanata ob impnuras conscientias. Hic diversa est ratio. 
Neque enim sacrificia per hypocrisin oblata, vel alias non rite pro- 
pter hominum pravitatem et nequitiam peracta damnat; sed negat 
a piis et sinceris Dei cultoribus requiri. De se enim verba facit, 
qui illa mundo corde purisque manibus offerebat; et tamen Deo non 
placere dicit. Si quis excipiat, non per se, neque dignitate propria 
accepta esse, sed propter alienum finem: rursus dico, intempestive 
hoc loco ingeri eiusmodi sermonem. Tunc enim ad spiritualem cul- 
tum revocantur homines, si externis ceremaniis plus aequo tribue- 
rint. Tune ceremonias nihili: apud' Deum esse pronuntiat Spiritus 
$anctus, quum praeter modnm efferuntur hominum errore. David 
certe, quum Legi subiectus esset, sacrificandi morem negligere non 
debuit. luteriore cordis affectu Deum, fateor, debuit colere; sed 
praeterire, quod illi Deus mandaverat, fas non fuit. Habuit autem 
commune una cum reliquis omnibus sacrificandi mandatum, Ita col- 
ligimus, longius quam. ad aetatis suae rationem ipsum respexisse, 
uum diceret: Sacrificium noluisti. Istud quidem etiam tempore 
avidis verum aliqua ex parte fuit, Deum sacrificia non morari; 
sed quia adhuc sub iugo paedagogiae tenebantur omnes: cultum Deo 
integrum praestare non poterat David nisi eiusmodi forma (ut ita 

lóqiar) vestitum, Ergo ad Christi regnum: venire necesse est, ut pe- 
nitus verum sit, Deum nolle, Similis est locus Psal. 16, 10.: Non si- 
xies Sanctum tuum videre corruptionem. Nam etsi aliquousque Davi- 
dem a corruptione Deus eripuit, non fuit tamen hoc nisi in Christo 
vere completum. ' Multum ponderis hoc habet, quod quum: se profi- 
teatur facturum Dei voluntatem, sacrificiis locum nullum assignat. 
Nam inde colligimus, citra illa perfectam Dei obedientiam constare, 
gue nonnisi abrogata lege verum fuit. Neque tamen inficior, Davi- 

em tam hoc loco quam Psal. 51, 18. externa sacrificia sic extenuasse,| 
ut, quod praecipuum erat, praeferret. Sed non dubium est, quin 
utroque loco oculos coniecerit in regnum Ghristi, Atque adeo in hoc. 
Psalmo iure Christum loquentem induci testis est Apostolus, ubi inter. 
Dei mandata ne infimus quidem locus relinquitur sacrificiis, quae 
Deus sub Lege tam severe exigebat. Corpus aptasti, Verba Davi- 
dis aliud sonant: Aurem perforasti mihi, quam loquutionem nonnulli 
ductam putant àb antiquo Legis ritu (Exod. 21, 6.) Nam si quis con« 
tempta Iubilaei manumissione in perpetuam servitutem addicere .se 
volebat, illi auris subula perforabatur. . Hunc itaque sensum esse vo-i 
lunt: Domine tu me servum habes perpetuo tibi addictum. . Ego. ta~ 
men aliter accipio pro eo, quod est docilem et obsequentem reddere, 
Surdi enim sumus, donec aures nobis Dens aperiat, hoc est, pervi- 
caciam corrigat, quae in nobis haeret, quanquam inter promiscuum 
et crassum vulgus (cui sacrificia tantum spectra erant sine virtute) et 
inter Davidem, cui subtilius ostenderat Deus spiritualem et legitimum 
usum, subest tacita antithesis. Apostolus autem" Graecos sequutus 
dixit: Corpus aptasti. Neque enim in verbis recitandis adeo religiosi 
fuerunt, modo ne Scriptura in suum commodum falso abüterentur. 
Semper hoc spectandum est, qnorsum citent testimonia; nam in 
scopo ipso diligenter cavent, ne Scripturam trahant in alienum sen- 
sum; sed tam in verbis, quam in aliis, quae praesentis instituti non 
sunt, sibi liberius indulgent. + ! 

7. In capite libri. Verbum Hebraicum proprie Volumen signifi- 
. eat. Scimus enim, libros antiquitus in morem cylindri fuisse com- 

plicátos, Porro Libri nomine Legem intelligi, quae regulam sancte 
vivendi omnibus Dei filiis praescribit, absurdum non est, quanquam 
mihi genuina magis videtur haec expositio, ut dicat, se in eorum ca- 
talogo cénseri, qui se Deo praebent obsequentes. Lex quidem iubet 
nos omnes Deo obedire; sed intelligit David, se inter eos numerari 
qui vocari sunt, ut Deo obediant. Deinde testatur se vocationi ob- 
temperare, quum addit: Volui; quod in Christum peculiariter éóom- 
pétit, Nam utcunque ad Dei iustitiam sancti omnes adspirent: unus 
tamen est Christus, qui plane sit ad faciendam Dei voluntatem com- 
positus. Hic tamen locus nos omnes ad obséquii promptitudinem sti- 
mulare debet. Nam ideo Christus perfectae obedientiae exemplar est, 
ut, quicunque eius sunt, certatim ad eius imitationem contendarit, 
ut simul respondeant Dei vocationi, totaque eorum vita hanc vocem 
comprobet: Ecce adsum. Eodem pertinet, quod sequitur, scriptum 
esse in libro, ut Dei faciamus voluntatem, quemadmodum alibi (Co- 
loss, 1, 22.) dicitur, hunc electionis nósirae esse finem, ut sancti et 
irreprehensibiles simus in eius conspectu. 

9. Tollit prius. En cur et quorsum citetur hic locus, nempe ui 
sciames, plenam solidamque iustitiam sub regno Christi sacrificiis le- 
galibus non indigere, Nam Dei voluntas qnoad perfectionis regulam 
illis sublatis statuitur, Sequitur itaque, a Christi sacerdotio remo- 
vendas esse pecudum victimas, quia commune nihil cum eo habent, 
Non enim, ut diximus, causa erat, cur sacrificia reiiceret propter 
accidentale vitium, quia non agit cun hypocritis, nec superstitionem 
reprehendii cultus praeposteri, sed ab homine pio riteque instituto 

postulari negat usitata: sacrificia, perfecteque obedire Deo testatur; 
illis praeteritis. > a 
| 10.: In. qua voluntate; Postquam Davidis testimonium causae 
suae accommodavit, nunc per occasionem verba quaedam inflectit ad. 
suum commodum, idque exornandi magis. quam explicandi causa, 
Profitetur David non tam in sua quam Christi persona, se ad facien- 
Qum Dei voluntatem paratum esse. Id ad omuia Christi membra ex- 
tenditur; generalis enim est doctrina Pauli, quum dicit (I. Thess. 4,8.): 
Haec voluntas est Christi, sanctificatio vestra, ut quisque ab immun- 
ditia abstineat. - Sed quia jn Christo hoc illustre prae aliis obedientiae 
specimen fuit, offerre se ad mortem .crucis, et hao potissimum. de 
causa induit;servi personam: dicit Apostolus, Christum se offerendo: 
Patris mandato satisfecisse, atque ita nos fuisse sanctificatos. Quum, 
addit: Per oblationem corporis, alludit ad illam Psalmi partem; 
Gorpus aptasti mihi, saltem ut Graece habetur, , Ita significat Chri- 
stum. in se ipso reperisse, quod Deum placaret, ut externis admini-, 
culis minime opus habuerit, Nam si Leviticus Sacerdos: corpus ha- 
buisset aptatum , supervacuae fuissent pecndum victimae, Christus, 
autem solus sufficit, ao per se idoneus est ad praestandum , . quicquid. 
Deus requirit, ; 


11. Et omnis quidem Sacerdos quotidie ad ministran-. 
dum adstat, et easdem saepius offerendum victimas,' quáé 
nunquam possunt tollere peccata. 12. Ipse autem una pro 
peccatis oblata victima perpetuo sedet in dextera Dei, 13. 
Quod reliquum est exspectans, donec ponantur inimici. suj 
scabellum pedum suorum (Psal. 110,1.). 14. Una enim obla- 
tione consecravit (vel perfecit) in perpetuum eos, qui sancti- 
ficantur. 15. Testimonium autem reddit nobis etiam Spiri 
tus sanctus. Nam postquam praedixerat (ler. 31, 33.): .16, 
Hoc est testamentum, quod statuam cum ipsis post dies illos, 
dicit Dominus, ut ponam leges meas in corda illorum, .et in 
mentibus eorum inscribam illas, 17. Et peccatorum et ini- 
quitatum eorum non recordabor amplius. 18. Porro ubi fit 
horum remissio, non est amplius oblatio pro peccato. 


11, Omnis quidem Sacerdos. , Hic est conclusio totius disputatio- 
nis, dissentaneum esse et alienum prorsus a Christi sacerdotio quo- 
tidianum offerendi morem , ideoque post eius adventum abdicatos offi- 
cio. esse Leviticos Sacerdotes, quorum ratio et institutum est quotidie 
offerre, Haec enim est repugnantium natura, ut nno posito alterunt 
congidat. Hactenus satis superque laboravit in asserendo Christi sa~ 
cerdotio:. restat igitur, ut cesset antiquum illud, quod cui: eo non 
congruit, Plenam enim consecrationem habent sancti omnes in unica 
Christi oblatione, quanquam verbum arzsAsíowr, pro quo reddidi: 
Consecravit, posset exponi: Perfecit, Mihi altera significatio magis 
placuit, quia nunc de sacris agitur. Quum dicit: Eas, gui sanctifi- 
cantur ,. comprehendit hoc nomine omnes Dei filios, et admonet, 
frustra aliunde peti sanctificationis gratiam, Sed ne otiosum nun« en 
coelo. Christum iacere sibi fingant homines, iterum repetit, eum 3e- 
dere ad Patris dexteram , qua loquutione (ut alibi visum est) designa-^ 
tur imperium et potestas. Quare timendum non est, ne vim mortis 
suae exstingui patiatur vel sepultam iacere sinat, qui ideo vivit, ut 
virtute. sua impleat coelum et terram. Deinde admonet ex verbis 
Psalmi, quousque durare hic status debeat, nempe donec inimicos 

omnes $uos-Christus prostraverit, Ergo si.fides nostra Christum in 
dextera Dei sedentem quaerat, et quieta recumbat in hanc sessio- 
nem: tandem potiemur fructu huius victoriae una, inquam , cum ca~ 
pite nostro, profligatis hostibus, Satana, peccato et morte et toto 
mundo caruis corruptione exuti triumphabimus. 


15. Testimonium reddit Spiritus. Quod secundo adducit testi- 
monium Ieremiae, non abs re, nec supervacuum est, Prius in aliam 
finem citavit, ut ostenderet abrogari Vetus Testamentum oportuissé, 
qaandognidom Novum alind promissum erat, idque ad corrigendam 

eteris infirmitatem, Nunc autem alio respicit, Pugnat enim tan- 
tum ex illo verbo: Iniguitatum non recordabor , ac inde colligit , nul- 
lum amplius esse sacrificii usum, quum deleta sint peccata. Videri 
quidem possit haec parum firma illatio. Nam quum olim innumerae 
exstarent in Lege et Prophetis de peccatorum remissione promissiones, 
victimas tamen pro illis offerre non desinebat Ecclesia. Proinde re- 
missio peccatorum sacrificia non excludit, Verum si singula propius 
consideres, habebant etiam Patres sub Lege easdem, quas hodie ha- 
bemus, de. peccatorum remissione promissiones, Illis freti Detam ine 
vocabant, et de impetrata venia gloriabantur. Atqui Propheta, quafi 
novum quiddam et prius inauditum adferat, promittit nullam snb 
novo foedere peccatorum fore memoriam coram Deo. Hinc colligere 
licet, diverso modo nunc remitti peccata quam olim, Haec porro di« 
versitas non in verbo nec in fide sita est, sed in ipso pretio remissio- 
nis, Nunc ergo peccatorum Deus non recordatur, quia omnium se- 
mel facta est expiatio. Alioqui frustra diceretur a Propheta, fore hoc 
Novi Testamenti beneficium, quod Deus peccatorum non recordabi- 
tur, Porro quando ad finem disputationis ventum est, quae hic ha- 
bita est de sacerdotio Christi: breviter admonendi sunt lectores, non 
magis hic abrogari Legis sacrificia, quam Papistarum commentum de 
sacrificio Missae refuteri, Missam suam asserunt sacrificium esse ex- 
piandis vivorum et mortuorum peccatis; Apostolus jam sacrificio lo- 
Cum esse negat, ex quo impletum est Ieremiae vaticinium.  Cavillan- 
tur illi, non esse novum aut aliud a Christi sacrificio, sed idem. At 
ex adverso contendit Apostolus, idem repeti non debere; nec uyum 
Christi sacrificium modo pronuntiat, sed semel peractum, Adde, 
qudd saepius uni Christo vindicat honorem sacerdotii, ut nemo ad 
eum offerendum sit idoneus nisi solus ipse. . Aliud effugium Papistae 
habent, quum sacrificium &yaluarov appellant. Atqui Apostolus sine 
exceptione affirmat, morte opus esse ad sacrificium. "Tergiversantur 
etiam Papistae, dum excipiunt Missam unius sacrificii, quod peregit 
Christus, applicationem esse, Atqui Apostolus contra docet, ideo 
morte Christi abolita fuisse Legis sacrificia, quod illic peccatorum 
recordatio fiebat, Unde apparet, genus hoc applicandi, quod sibi fin- 
gunt, oessasse. Denique, ut se in omnes formas vertant Papistae, 
elabi nunquam poterunt, quin praesens Apostoli disputatio Missam 
ipsorum pluribus scatere sacrilegiis. planum faciat. Primum enim, 
feste Apostolo, unus Christus ad se offerendum idoneus fuit; in Missa 

er alienas manus offertur, Secundo, non unicum modo sacrificium 

hristi Apostolus asserit, sed nonnisi semel peractum, ut iterari sit 
nefas ; in Missa utcunque idem sacrificium esse garriant, tamen quo- 
tidie fieri apparet, et ipsi fatentur. Apostolus nullum sine sanguine 
et morte sacrificium agnoscit: isti ergo frustra nugantur, sacrificium, 
quod offerunt, esse incruentum. Apostolus, quum de impetranda 
peccatorum venia agitur, confugere nos iubet ad unum illud sacrifi- 
cium, quo defunctus est Christus in cruce, et nos hac nota discernit 
a Patribus, quod assiduus sacrificandi ritus Christi adventu obsolevit 
Isti, ut mors Christi nobis sit efficax, quotidianas per sacrificium âp- 

plicationes requifunt, ut nihil nisi in externo symbolo differant a Iu- 
daeis €hristiani. : 


19. Habentes- itaque fratres, fiduciam ingrediendi in’ 
Sancta per sanguinem lesu, 20. Via, quam dedicavit nobis 
recentem ac vivam per velum, hoc est, carnem suam, 21. 
Et Sacerdotem magnum super domum Dei, 22. Accedamus 
cum sincero corde in certitudine fidei, adspersi cordibus a 
conscientia malà, et ablati corpore aqua munda, 28. Te- 
néamus confessionem spei inflexibilem; fidelis enim, qui 
promisit. 


19. Habentes itaque fratres. Superioris doctrinae epilogum vel 
summam colligit, cui deinde opportune subiicit: gravem exhortatio- 
nem , et severe iis minatur, qui Christi gratiam abiecerint. Summa 
autem est, ceremonias omnes, quibus sub Lege patefiebat accessus in 
Sanctuarium Dei, in Christo habere solidam veritatem, ut Christum 
habenti superflous sit ac inutilis earum usus. Id quo melius exprimat, 
allegoriée describit accessum, quem nobis Christus patefacit, Coe- 
Jüm enim comparat veteri Sanctuario, et quae in Christo spiritualiter 
impleta sunt, sub typicis loquutionibus proponit, Obscurant quidem 
magis rem interdum allegoriae, quam illustrant. Sed haec non pa- 
rum habet gratiae, nec parum lucis affert, quum veteres Legis figuras 
ad Christum Apostolus transfert, ut in eo recognoscamus, vere nunc 
esse exhibita, quaecunque Lex adumbravit. Sicut autem singulis 
paene verbis pondus inest, ita meminerimus subesse antithesin, ut 
veritas, quae in Christo conspicitur, veteres figuras aboleat. Primo 
dicit, nos fiduciam habere ingrediendi in Sancta. Hoc iuris Patribus 
zünquám concessum fuit sub Lege; populo enim aditus in Sanctna- 
rium visibile prohibebatur, nisi quod nomina tribuum Pontifex in hu- 
meris, et duodecim lapides in eorum. memoriam ante pectus gestabat; 
Nunc vero longe alia ratio est. Non enim symbolice tantum, sed re 
ipsa in coelum ingressus nobis patet Christi beneficio, quia nos fecit 
regale sacerdotium. Dicit: per sanguinem Iesu, quia ad solennem 
Pontificis ingressum non aperiebatur ostium Sanctuarii nisi sanguine 
interposito. Sed postea discrimen notat inter hunc et pecudum san 
guinem. Nam pecudum sanguis quum statim tabesceret, non potuit 
Giu vigorem suum retinere; at Christi sanguis, qui nullo tabo corrum- 
pitur, sed puro semper colore fluit, nobis in finem usque mundi suf- 
ficiet. "Nihil mirum, sj caesae pecudum victimae vivificandi facultate 
non pollebant, quum essent mortuae; at Christus, qui a morte resur- 
rexit, ut nobis vitam conferat, suam in nos diffundit, Haec est per- 
petua viae dedicatio, quod coram facie Patris semper quodammodo 
stillat sanguis Christi ad irrigandum coelum et terram. 

20. Per velum. Sicuti Velum operiebat arcana Sanctuarii, et 
tamen aditum illuc reserabat: sic, quum in Christi carne Divinitas 
latuerit, nòs tamen in coelum usque perducit, nec quisquam Deum 
inveniet, nisi cni via et ostium erit homo Christus. Ita admonemur, 
non aestimandam esse Christi gloriam àb externo carnis adspectu, 
nec despiciendam esse carnem, quia Dei maiestatem quasi velum oc- 
cultet, quum eadem nobis ad fruenda omnia Dei bona sit directrix, 

21. ` Et Sacerdotem magnum. ` Quaecunque prius dissernit de abe 
rogatione veteris sacerdotii, nunc memoria repetere decet, Nam ali- 
ter Christus Sacerdos esse non potest, quin priores illi munere abdi- 
centur, quum alius fuerit ordo, Significat igitur, relinquenda esse 
illa omnia, quae sno adventn Christus mutavit. Ac ideo ipsum prae- 
ficit universae Dei domui, ut, quisquis locum in Ecclesia habere cu- 

pit, Christo se suhiiojat, eumque sibi ducem ac praesidem. eligat, 


non alium. 

22. Accedarius cum sincero corde. Sicuti in Christo eiusque sa» 
crificio nihil nisi spirituale, aut coeleste esse ostendit: ita, quae ex 
parte nostra afferimus, vult congruere. Olim ludaei variis adspersio- 
nibus se purgabant, ut essent ad cultum Dei praeparati. Ritus pur- 
gandi carnales fuisse, nihil mirum est, quum ipse Dei cultus umbris 
involutus carnem adhuc quodammodo saperet. Sacerdos enim mor- 
talis ex peocatoribus eligebatur, qui ad tempus Sacra faceret; ornas 
tus erat pretioso quidem vestitu, sed tamen mundàno, ut se in Dei 
conspectum sisteret; tantum ad arcam foederis accedebat, ut ingres 
sum sanctificaret; victimam bruti animalis ex armento vel grege mu- 
tuabatur. In Christo omnia longe praecellunt; ipse non modo purus 
et innocens, sed fons omnis sanctitatis et iustitiae coelesti oraculo 
constituitur Sacerdos, non ad breve mortalis vitae spatium, sed per- 
petuo. Sanctionis causa iusiurandum interponitur. Prodit in medium 
omnibus Spiritus sancti donis ad summam perfectionem ornatus; san- 
guine suo Deum propitiat, eumque pacificat cum hominibus; supra. 
coelos conscendit, ut coram Deo pro nobis appareat mediator. lta- 
que vicissim nihil a nobis afferendum est, quod non respondeat, quan- 
doquidem mutuus inter Sacerdotem et populum. consensus esse debet. 
Proinde facessant externae carnis lotiones, ac cesset totus ille cere- 
moniarum. apparatus, Nam externis illis figuris Apostolus sincerum 
cor opponit, et fidei certitudinem et abstersionem omnium. vitiorum, 
Atque hinc colligimus, qualiter nos comparatos esse deceat, ut fruas 
mur Christi beneficiis. Neque enim ad eum acceditur , nisi integro 
corde seu veraci y certaque fide ac pura conscientia. Porro cor verax 
áut sincerum fucato ac duplici opponitur. In voce nàngopogiaç fidei 
naturam designat Apostolus, et simul nos admonet, non posse per- 
cipi Christi gratiam, nisi ab iis, qui fixam et indubiam persuasionem 
afferunt. Abstersionem cordis a mala conscientia appellat, vel quum 
impetrata peccatorum venia puri censemur coram Deo, vel dum cor 
ab omnibus pravis affectibus purgatum carnis stimulis non pungit 
Ego libenter utrumque comprehendo. Quod sequitur de corpore aqua 
pura abluto, plerique de Baptismo accipiunt; sed mihi probabilius 
videtur, Apostolum alludere ad veteres Legis ceremonias, atque ita 
snb Aquae nomine designare Spiritum Dei, quemadmodum Ezechiel 
(36, 25.) loquitur: Effundam super vos aquas mundas etc. Summa 
est, nos fieri Christi participes, si corpore et anima sanctificati ad 
eum accedimus. Hanc porro sanctificationem esse, non quae visibili 
ceremoniarum pompa constat, sed firmam fidem, puram conscien- 
tiam, corporis et animae mundiciem, quae a Spiritu Dei manat ac 
perficitur., Ita Paulus II. ad Cor. cap. 7, 1. fideles hortatur, ut se pur- 
gent ab omni inquinamento carnis et spiritus, quum. sint. adoptati & 
Deo in filias. ; i 

28. Teneamus confessionem spei. Quoniam hic Iudaeos ad per- 
severantiam hortatur, spem potius quam fidem nominat. Nam spes 
sicuti ex fide nascitur, ita eam ad extremum usque alit ac snstinet. 
Confessionem praeterea requirit, quia non. est vera fides, nisi quae 
se exserit ad homines. Et videtur ohlique perstringere eornm simula- 
tionem, qui in gentis suae gratiam legales ritus nimis religiose servar 
bant. Non ergo tantum corde credere, sed re ipsa quoque ostendere 
ac profiteri eos iubet, quantum' Christo deferant. Diligenter autem 
notanda est ratio, quam snbiicit, Deum, qui promisit, fidelem esst. 
Nam inde primum docemur, hoo fundamento. niti fidem nostram, 
quod Deus verax sit. Porro haec veritas promissione continetur; 
nam,nt credamus, praeire Dei vocem oportet, Nec quaelibet vox ad 
ggoendam fidem erit idonea ;. sola promissio. est, in quam fides.re- 

cHfübhit. Adeoque ex hoc loco mutua inter fidem hominum et Dei: 
promissionem ratio colligi potest; nisi enimi promittat Deus, nemo 
erit, qui credat. 


14. Et consideremus nos mutuo in aemulationem carita- 
tis et bonorum operum, 25. Neque deseramus aggregatio- 
nem nostri, quemadmodum mos est quibusdam; sed exhor— 
temur, idque eo magis, quia videtis appropinquantem diem. 
26. Voluntarie enim peccantibus nobis post acceptam verita- 
tis notitiam non amplius relinquitur pro peccatis hostia;. 
17. Sed terribilis exspectatio iudicii, et zelus ignis, qui de- 
vorabit adversarios. 


24. Consideremus nos mutuo. Non dubito, quin Iudaeos pecu- 
liariter compellet hac exhortatione. Scitur, quanta fuerit. gentis il- 
lius. arrogantia. Quia posteri erant Abrahae, gloriabantur se solos, 
exclusis reliquis omnibus, in foedus vitae acternae a Domino esse co- 
optatos. Tali praerogativa inflati quum prae se omnes alios populos 
despicerent, soli in Dei Ecclesia censeri volebant; imo superciliose, 
sibi vindicabant Ecclesiae titulum. In hoc fastu corrigendo multum 
operae sumere Apostolos oportuit, idque nune, meo iudicio, agit. 
Apostolus, ne aegre ferant Iudaei sibi associari Gentes, et in idem 
Ecclesiae corpus secum coalescere, Ac primum quidem dicit: Consi- 
deremus nos mutuo; nam tunc Deus Ecclesiam colligebat ex Gentibus 
et Iudaeis, inter quos semper fuerat magnum dissidium, ut haec soe 
cietas esset veluti ignis et aquae coniunctio, Itaque ludaei resilie» 
bant, quod putarent indignum esse Gentes sibi comparari, Huic pere) 
versae aemulationis stimulo, qui eos pungébat, alium contrarium op= 
ponit Apostolus, nempe caritatis. Nam zagosvouóc, quo nomine uti- 
itur, contentionis ardorem significat, Ergo ne Iudaei invidia accensi 
ad certamen efferantur, eos ad piam aemulationem hortatur, nempe 
ut se vicissim ad caritatem exstimulent. Hanc expositionem confir- 
mat, quod proxime sequitur, Ne deseramus , inquit, aggregationem. 
Notanda est nominis Graeci compositio; nam ènmi accessionem signi- 
ficat. Ideo êmovvaywyý tántundem valet ac congregatio novis incre- 
mentis aucta. Tunc pariete diruto (Ephes, 2; 14.) eos, qui alieni ah 
Ecclesia fuerant, Deus ad filios suos aggregabat: ita Gentes novum 
erant et insolitum Ecclesiae augmentum, Id Iudaei sibi contumelio- 
sum esse ducebant, ut multi ab Ecclesia discessionem facerent, ho- 
nestum se ex tali mistura praetextum habere putantes; neque enim 
facile adduci poterant, ut iure suo cederent, Porro ius adoptionis pe- 
culiare ac proprium sibi esse arbitrabantnr, Monet igitur eos Aposto- 
lus, ne aequalitas illa ad deserendam Ecclesiam ipsos incitet, ac na 
videatur frustra eos monere, commemorat hoc multis esse commune 
vitium. Tenemus nunc consilium Apostoli, et quae enm necessitas 
impulerit ad hanc exhortationem; nobis tamen hinc colligenda est 
universalis doctrina. Regnat enim hic morbus passim in humano ge- 
nere, ut se quisque aliis praeferat, ac praesertim ut, qui videntur in 
re aliqua excellere, . inferiores sibi aequari nonnisi aegre patiuntur, 
Deinde tanta est fere in omnibus morositas, ut sibi libenter proprias 
Ecclesias singuli facturi sint, si liceat, quia difficile est ad aliorum 
mores se accommodare. Divites inter se invident, vix centesimus 
quisque divitum reperietur, qmi pauperes dignetur fratrum nomine et 
numero, Nisi morum similitudo et aliae blanditiae, vel commodita- 
tes nos alliciant, difficillimnm est alere perpetuam inter nos concor- 
diam. Quare plus quam necessaria nobis omnibus est ista admonitio, 
ut ad caritatem potius quam invidiam stimulemur, neque ab iis fa- 

* 


476. IN: EPISTOLAE 


ciamus divortium, quos nobis Deus coniungit; sed fraterna benevo. 
lentia amplectamur eos omnes, qui se fidei consensu nobis associant, 
Et certe eo nos àd studium unitatis magis intentos esse decet, quo 
acrius advigilat Satan, ut nos ab Ecclesia quovis modo vel avellat, 
vel furtim abducat. Id fiet, si nemo sibi plus aequo placeat, sed 
unum hoc propositum habeamus omnes,.ut mutuo nos incitemus ad 
caritatem, neque alia inter nos quam bene agendi aemylatio vigeat, 
Nam certe fratrum contemptus, morositas, invidia, immodica nostri 
aestimatio, et aliae pravae punctiones, aut frigere in nobis caritas 
tem, aut nullam prorsus esse teslantur. Quum dixit: Non deseren- 
tes aggregationem, subiicit: Sed exhortantes, quo significat, debere 
pios: omnes, quibus possunt modis, ad colligendam undique Eccle- 
siam eniti; nam hac conditione vocamur à Domino, ut postea studeat 
ynusquisque alios adducere, errantes in viam reducere conetur, ma- 
num lapsis porrigat, alienos acquirat. Quod si tantum impendere 
debemus operae erga eos, qui adhuc extranei sunt a grege Christi, 
quanto maior in exhortandis fratribus requiritur sedulitas, quos iam 
nobis Deus adiunvit? : 

25.. Quemadmodum mos est, Hinc apparet, primam schisma» 
tum omnium originem hanc fuisse, quod superbi homines cum alio- 
xum contemptu sibi plus iusto placuerint. Sed quum andimus, iam a 
saeculo Apóstolorum fuisse perfidos homines, qui ab Ecclesia disce- 
derent: minus percelli nos ac turbari convenit similibus defectionum 
exemplis, quae hodie cernere licet. Est quidem haec non levis of- 
fensio, quum homines, qui aliquod pietatis signum dederant, et ean- 
dem nobiscum fidem erant professi, deficiunt a Deo vivo; sed quia 
nihil novum contingit, minus (ut iam dixi) commoveri nos decet. 
Porro hoc membrum inseruit Apostolus, ut ostenderet se non abs re 
ita loqui; sed morbo iam grassanti necessariam medicinam afferre. 
Idque eo magis. Nonnulli locum hunc congruere putant cum illo 
Pauli (Rom. 18, 11.): Hora est surgendi e somno; nunc enim propior 
ñobis est salus, quam quum credidimus. Ego vero potius sentio, 
hic mentionem de ultimo Christi adventu fieri, cuius exspectatio ma- 
xime acuere nos debet tam ad sanctae vitae meditationem, quam ad 
éuram et ardentem conatum Ecclesiae colligendae. Quorsum enim 
venturus est Christus, nisi ut nos omnes ex hac, in qua nunc vaga- 
mur, dispersione in unum colligat? Itaque quo propior est eius ad- 
ventus, eo magis elaborandum, ut, qui dissipati sunt, coeant et 
€oadunentur, fiatque unum ovile et unus Pastor (lohann. 10, 16.). Si 
quis roget, quomodo dicat Apostolus, eos, qui tam procul adhuc ab- 
erant a Christi revelatione, vidisse propinquum diem, ac iam fere 
instantem; respondeo, sic ab initio regni Christi constitutam fuisse 
Ecclesiam, ut quasi mox venturum iudicem sibi proponere debuerint 
fideles. Nec vero fallaci imaginatione delusi fuerunt, quum ad exci- 
piendum Christum singulis fere momentis parati essent; talis enim 
ab Evangelii promulgatione fuit Ecclesiae status, ut vere et proprie 
totum illud tempus vocetur extremum, Proinde qui iam a multis sae- 
culis sunt mortui, non minus quam nos sub novissimis diebus vixe- 
runt. Subsannamt hac in parte simplicitatem nostram vafri et nasuti 
homines, quibus fabulosum est, quicquid de carnis resurrectione et 
ultimo iudicio credimus. Sed ne suis ludibriis fidem nostram labefa- 
ctent, ex adverso nos Spiritus sanctus admonet (lI, Petr. 8, B.), pri- 
mum mille annos coram Deo inster diei unius esse, ut, quoties de 
Regni coelestis aeternitate cogitamus, nullum nobis tempus videri 


longum debeat. Deinde ex quo Christus expletis omnibus salutis noe, 


strae partibus in coelum ascendit, aequum esse, ut contihua secun 
dae eius revelationis exspectatione suspensi unumquemque diem. per- 
inde zepütemus 'ac postremum, ZI E : 1 

3:96. - Voluntarie enim. Ostendit, quam severa Dei ultio manet 
eos omnes, qui a Christi gratia deficiunt, quia privati unica saluté 
jam quasi certo exitio devoti sint. Hoc testimonio se olim armavit 
Novatus cum sna factjone, ut omnibus post Baptismum lapsis’ pro- 
miscue spem veniae tolleret. Qui diluere eius calumniam non pote- 
rant, fidem huic epistolae derogare maluerunt, quam tantae absur- 
ditati subscribere. Atqui genuina loci expositio, quamvis alieno suf- 
fragio non adiuta, satis per se ad refellendam Novati impudentiam 
valebit. Peccantes vocat Apostolus non qui in quovis genere delin- 
qunnt, sed qui prorsus deserta Ecclesia se a Christo alienant. Non 
enim hic de hoc vel illo peccati genere tractat, sed eos nominatim ar- 

uit, qui ultro 4e ab Ecclesiae societate abdicabant. Porro multum 
interest inter particulares lapsus, et universalem eiusmodi defectio- 
nem, qua fit, ut a Christi gratia in totum excidamus, Quia autem 
nemini hoc contingere potest, nisi qui iam illuminatus fuit: ideo di. 
xit: Foluntarie post acceptam veritatis notitiam peccantibus, ac si 
diceret: Qui sciens ac volens gratiam, quam adeptus erat, abiecerit, 
Nunc videre est, quantum haec doctrina a Novati errore diisideat, 
Quod autem solos apostatas hic. comprehendat Apostolus, patet ex 
contextu; hoc enim agit, ne Ecclesiam deserant, qui semel in eam 
fuerant cooptati, quemadmodum soliti quidam essént. Nunc talibus 
nullam restare amplius hostiam pronuntiat, quia voluntarie peccent 

ost acceptam veritatis notitiam.. Atqui peccatoribus, qui úno aliquo 
in genere lapsi sunt, Christus se quotidie offert, ut non alia hostia 
quaerenda sit expiandis eorum peccatis. Hostiam ergo iis residuam 
esse negat, qui a Christi morte discedunt, qvod. non fit particulari 
aliquo delicto, sed abiecta in totum fide. | Haec Dei severitas tametsi 
horrenda est, et ideo proponitur, ut terrorem incutiat: non potest 
tamen insimulari saevitiae. Nami quum mors Christi unicum sit re« 
medium, quo ab aeterna morte liberamur: qui vim illius ac benefi- 
cium, quantum in se est, abolent, nonne digni sunt, quibus praeter 
desperationem nihil reliquum fiat? Qui in Christo manent, eos ad 
. quotidiánam reconciliationem Deus invitat, quotidie irrigantur Christi 
sanguine, quotidie expiantur eorum peccata perpetuo eius sacrificio, 
Si extra eum non est quaerenda salus, ne miremur, omnes, qui enm 
&ponte end nu omni spe veniae privari. "Hoc sibi vult adverbium 
fr, vel Amplius. Christi enim sacrificium usque ad mortem piis est 
efficax, etiamsi subinde peccent. Imo propterea vigorem suurh sem« 
per retinet, quia fieri non potest, nt.vacui sint peccato, quamdiu in 
carne habitant. Eos igitur solos notat Apostolus, qui Christum impie 
deseréndo mortis eius beneficio se privant. Membrum illud, post acè 
ceptam veritatis notitiam, exaggerendae ingratitudinis causa positum 
est. Nam qui sponte ac deliberata improbitate lucem Dei in corde 
šno accensam exstinguit, nihil habet, quod ad se excusandum Deó 
Obiiciat. Proinde discamus, non modo oblatam nobis veritatem reves 
renter promptaque animi docilitate amplecti, sed in eius notitia con« 
&tanter perstare, ne tam atroces eius contemptae poenas dernus, 

27. Sed terribilis exspectatio. Cruciatum malae. conscientiae 
significat, quem sentiunt impii, qui non modo gustum gratiae nullum 
habent, sed percepto eius gustu sua culpa in perpetaum se abdicatos$ 
esse norunt, Tales non pungi tantum ac morderi,; sed horrendum in 
modum torqueri ac laniari necesse est. Hinc fit, ut adversus Deum 
contumaciter fremant, quoniam tam severüm iudicem ferre nequeunt. 
Tentant quidem omnia, ut.sensum irae Dei a se amoliantur; sed frn- 
stra id faciunt. Nam simulac breves illis iuducias Deus concessit, 
mox ad tribunal suum retractos, tormentis, quae maxime fugiunt, 
eos exagitat, Addit: Ignis zelum, quo posteriore nomine vehemen- 
tem impetum, aut violentum ardorem (meo iudicio) significat, ln 

:voce Ignis trita est metaphora, . Quemadmodum enim nunc impii Di- 


vinae irae formidine aestnant, ita praesenti sensu tunc conflagrabunt, 
Nec me latet, 'sophistas argute de hoc igne philosophari; sed eorüt 
commenta nihil moror, quum palam sit, dum Scriptura Ignem cum 
Verme coniungit (Ecclesiastic. 7, 19.), eandém esse loquendi ratio. 
nem. Atqui nemo dubitat, quin metaphorice Vermem appellet dirum 
illud conscientia tormentum, quo roduntur impii. Qui devoralit 


vadversarios. Sic vorabat, ut perdat, non consumat, quia inexstin- 
*guibilis erit. Atque ita admonet, in Christi hostibus censeri, quicum- 


que datum sibi inter fideles locum tenere recusaverint. Neque enim 
"media est conditio, quin Satariae se abdicant, qui ab Ecclesia discé- 
dunt, 


> 18. Qui abiecerit Legem Mosis, sine misericordia stub 
duobus aut tribus testibus moritur (Deut. 19, 17.). 29. Qnanto 
putatis graviore dignus iudicabitur supplicio, qui Filium Dei 
conculcaverit, et sanguinem T'estamenti, per quem fuerat 
sanctificatus, profanum duxerit, et Spiritum gratiae contu- 
melia affecerit? 30. Novimus enim, quis dicat: Mihi vin- 
dictam, et ego rependam, dicit Dominus (Deut. $2, 85.). Et 
rursum: Dominus iudicabit populum suum (Deut. 82, 85) 
31. Horribile est, incidere in manus Dei viventis. 


98. Qui abiecerit. Argumentum a minori ad maius. Nam si 
capitale fuit Legem Mosis violare, quanto graviorem meretur poenam 
Evangelii reiectio, quae tot ac tam atrocibus sacrilegiis est implicita? 
Aptissima porro ad Iudaeos permovendos haec ratiocinatio fuit. Illa 
tam severa in Legis apostatas animadversio neque nova illis, neque 
&equo durior videri poterat. Ergo iustam agnoscere debent quantum- 
vis severam ultionem, qua hodie Evangelii sui maiestatem Deus san- 
cit. Caeterum hinc confirmatur, quod iam prius dixi, non de parti- 
cularibus peccatis Apostolum disputare, sed de universali abnegatione 
Christi. Neque enim Lex quasvis transgressiones morte puniebaf, 
aed apostasiam , si quis prorsus a religione descisceret, Respexit enim 
Apostolus ad sententiam illam, quae habetur Deut. cap. 17, 2.: Si 
quis violet pactum Dei tui, ut serviat diis alienis, educes eum. extra 
portam, et lapidibus obrues, Quanquam autem Lex a Deo profecta 
est, nec auctor eius fnit Moses, sed minister duntaxat: Aposlolus ta- 
men Legem Mosis appellat, quia per manum eius tradita fuit, ut mas 
gis amplificet Evangelii dignitatem, quod a Filio Dei proditum est, 
Sub duobus aut tribus. Hoc nihil ad praesentem locum facit, sed 
pars est politiae Mosaicae, quod duo vel tres flagitantur testes ad 
reum peragendum, Inde tamen certius colligimus, quale crimen nps 
tare Apostolus voluerit; nisi enim hoc fuisset additum , aperta fuisset 
fenestra pluribus falsis coniecturis, Nunc autem extra controversiam 


: est, de apostasia sermonem haberi. Interea tamen observanda est illa 


aequitas , quam sequuti sunt politici fere omnes, ne quis nisi duorum 
testimonio convictus damnetur. 

29. Qui Filium Dei conculc. . Hoc simile est inter Legis et Evan- 
gelii apostatas, quod utrique sine misericordia pereunt; sed genus in- 
teritus est diversum, Nam contemptoribus Christi non corporis tans 
tum mortem denuntiat Apostolus , sed aeternum exitium.. Itaque hos 
deterius supplicium manere dicit. Tribus autem loqnendi formulis 
Christianismi desertionem exprimit. Dicit enim hoc modo conculcari 
Filium Dei ,. profanari eius sanguinem, et Spiritum gratiae contume- 
lia affici, . Gravius. autem est conculcare, quam abiicere, et. longe 

alia est Christi dignitas, qnam Mosis, Adde, quod non simpliciter 
Evangelium Legi , sed Christi et Spiritus sancti personam , unius Mo- 
sis -personae opponit, Sanguinem Testamenti, Gomparatione be- 
meficioram ingratitudinem auget. Valde indignum est, sanguinem 
Christi, qui sanctificationis nostrae materia est, profanare; hoc vero 
faciunt, qui desciscunt a fide. Nam fides nostra non in nudam do- 
&trinam respicit, sed in sanguinem, quo sancita est nostra salus, - 
Ideo vocat Sanguinem Testamenti, quia tunc demum ratae sunt nobis 
promissiones, quum accedit pignus illud. Sed modum confirmationis 
notat, quum dicit nos sanctificatos, quia nihil prodesset fusus san- 
guis, nisi nos per Spiritum sanctum]eo irrigaremur: unde et expiatio 
et sanctitas. Simul tamen alludit Apostolus ad veterem adspersionis 
ritum, qui ad veram sanctificationem non valebat, sed eius tantum 
umbra erat vel imago. Spiritum. gratiae, Spiritüm gratiae vocat 
ab effectu, per quem et cuius virtute oblatam in Christo gratiam per- 
cipimus. Nam is est, qui fide mentes nostras illustrat, qui Deí 
adoptionem obsignat cordibus nostris, qui nos regenerat in vitae novi- 
tatem, qui nos in Christi corpus inserit, ut vivat in nobis, ut nos ih 
ipso. Merito itaque Spiritus gratiae appellatur, per quem noster fit 
Christus cum omnibus suis bouis. Hunc vero contumelia afficere, & 
uo tot tantisque beneficiis affecti sumus , nimis scelesta est impietas, 
inc collige, iu Spiritum Dei.contumeliosos esse omnes, qui gratiam 
eius, qua donati erant, sponte inutilem reddunt. Quare nihil mirum, 
si eiusmodi sacrilegia Deus tam acriter vindicet; nihil mirum, si iire 
exorabilem se iis praebeat, qui Christum mediatorem pedibus calca- 
runt, qui solus eum nobis exorat; non mirum, si viam salutis prae- 
cludat iis, qui unicum ducem Spiritum sanctum repulerunt, 
90. Novimus enim, quis dicat. Uterque locus ex Deut. cap. 28; 
85. sumptus est. Quum autem illic Moses Deum illatas popnlo suo 
iniurias ulturum promittat, videtur improprie ac violenter huc tor- 
queri, quod meminit de vindicta. Quid enim nunc agit Apostolus? 
nempe eornm impietatem non fore impunitam, qui Deo illuserint. 
Et Paulus ad Rom. 12, 19., genuinam loci intelligentiam sequutus , alio 
accommodat. Nam duin vult ad patientiam nos hortari, iubet, ut 
Deo locum demus ad vindictam sumendam, quia hae sint eius partes; 
atque id, probat hoc Mosis testimonio, Verum nihil obstat, quoami- 
nus speciales sententias transferamus ad doctrinam universalem. Ta. 
metsi ergo consilium Mosis est fideles consolari, quia Deum habituri 
sint iniuriarum snarum vindicem: tamen ex eius verbis colligere sem- , 
per licet, proprium Dei officium esse, poenas sumere de impiis, Ned 
eins testimonio abutitur, qui inde probat, non impunitum fore con- 
temptum Dei, quia ipse iustus sit iudex, qui munus vindicandi sibí 
asserat, quanquam posset hic etiam Apostolus ratiocinari a minori 
ad maius, hoc modo: Deus se passurum negat, ut populus suus im- 
pune laedatur, seque profitetur certum fore ultorem. Si inultas ho- 
minum ininrias non sinit, an suasjipsius non vindicaret? an adeo par- 
vam habebit vel nullam gloriae suae curam ac rationem, ut, quum 
probro afficitur, dissimulet ac negligat? Sed illud simplicius est ac 
minus coactum, -ut Apostolus tantummodo ostendat Deum non im- 
pune ludibrio habitum iri, quum eius proprium sit munus, impiis re- 
pendere, quod meriti sunt, — ludicabit populum suum. Hic eadem 
aut maior oritur difficultas, quia non videtur congruere Mosis sensus 
cum praesenti institnto.. Videtur Apostolus ita citare hune locnm, ac 
si Indicare poneret Moses pro Punire, Atqui quum expositiónis vice 
continuo post addat: Erga sanctos suos erit-misericors: inde liquet, 
illud Indicandi verbum accipi pro Gubernatorem agere, ut frequens 
est linguae Hebraicae usus. Videtur autem id parum facere ad praec- 
sentem causan, Verum- qui omnia recte expendérít, huno quoque 

. locum apte et commode adduci agnoscet. Neque enim gubernat 
potest Deus Ecclesiam suam, quin eam purget, ac quae illic confusa 
sunt, in ordinem restituat. Proinde haec gubernatio hypocritis me- 
rito formidabilis'esse debet, qui tunc daturi sunt poenas, quod locum 
sibi inter pios usurpaverint, et sacro Dei nomine perfide fuerint abusi, 
quum ipse paterfamilias constituendae domus suae curam suscipiet, 
Hoc sensu dicitur Deus exsurgere ad populum suum iudicandum, 
quum vere pios ab hypocritis discernit, Psal. 50, 1. Et Psal. 125, $,, 
ubi de exterminandis hypocritis loquitur Propheta, ne amplius glo- 
riari audeant, quia ipsis Deus indulget, se ex Ecclesia esse, pacem 
Israeli denuntiat, postquam hoc iudicium completum fuerit. Non 
ergo intempestive Apostolus, dum admonet Deum Ecclesiae sua 
praeesse, ac nihil omittere, quod ad legitimam gubernationem faciat, 
quo sollicite se continere discant omnes sub eius imperio, ac memine 
rint reddendam esse sno Iudici rationem, Inde concludit, horrendum 
esse incidere in manus Dei viventis, quia mortalis homo, ut sit in- 
festissimus, non potest tamen ultra mortem saevire; at Dei potentia 
tam angustis limitibus finita non est. Praeterea saepe eludimus ho- 
mines; Dei iudicium effugere non licebit. Itaque quisquis sibi cum 
Deo esse negotium reputabit, eum (nisi valde sit stupidus) serio tre- 
pidare et expavescere necesse est: imo fierí nequit, quin ille Dei sen- 
sus totum hominem absorbeat, ut nulli dolores vel cruciatus cnm eo 
sint conferendi, Denique quoties nobis delicias facit caro nostra, vel 
nobis ullo. modo in peccatis blandimur: haec sola admonitio sufficere 
ad nos excitándos debet, quod horribile sit incidere in manus Dei vi- 
ventis, cuius ira tot ac tam horrendis in aeternum exitium poenis ar- 
mata est. Videtur tamen vox illa Davidis (LI. Sam. 24, 14.) cum hac 
gententia pugnare, dnm melius esse exclamat incidere in manus Dei, 
quam hominum. Sed huius quaestionis facilis erit solutio, sit cogite 
mus Davidem fiducia misericordiae Dei fretum, potius eligere ipsum 
iudicem, quam homines, Tametsi enim Deum sibi iure iratum ess 
noverat, placatum tamen iri confidit, quia in se prostratus nihiloai- 
nus promissione gratiae erigebatur. Ergo quum exorabilem sibi Dem 
statuat, non mirum est, si eius iram minus reformidet quam homi- 
num. - Hic antem Apostolus iram Dei formidabilem reprobis esse pro- 
nuntiat, qui spe obtinendae veniae destituti nihil praeter extremam 
severitatem exspectant, quia iam gratiae Dei aditum praecluserint. 
Scimus autem Deum varie describi pro ratione hominnm, ad quos 
sermo habetur. Atque hoc est, quod vult David Psal. 18, 27.: Cum 
benigno benignus eris, cum perverso perversus. ` 


82. Recordamini dierum superiorum, quibus illuminati 
multum certamen sustinuistis passionum, 33. Partim dum 
robris et afflictionibus fuistis traducti, partim dum socii 
acti estis eorum, qui sic conversabantur. 84. Etenim vin- 
culis meis compassi estis, et rapinam bonorum vestrorum 
suscepistis;cum gaudio, scientes vos habere meliorem sub- 
stantiam in coelis, et manentem.. 85. Ne abiiciatis igitur 
fiduciam vestram, .quae remunerationem magnam habet. 


82. Recordamini, Ut stimulos illis addat, et alacritatem excitet 
ad pergendum, revocat illis in memoriam, quae prius ediderant pie- 
tatis specimina, Turpe enim est, quum bene coeperis, in medio 
cursu fatigari; turpius vero retrocedere, quum iam magnos feceris 
progressus. Haec demum utilis est anteactae militiae recordatio, fi 
fideliter ac strenue nos sub Christo gessimus, non ut praetextum que- 

ramus ignaviae, quasi defuncti iam essemus ; sed ut ad cursum, qni 
nobis restat, perficiendum reddamur paratiores. Neque enim hac 
conditione nos Christus ascivit, ut post aliquot annos, tanquam mi- 
lites emeriti, petamus missionem; sed ut nostra stipendia ad finem 
usque persequamur. Porro exhortationem amplificat, quum dicit, 
egregia stratagemata iam tunc edidisse ipsos, quo tempore adhuc 
novitii erant tyrones: quo magis pudendum esset, si nunc longo usu 
exercitati deficiant. Nam participium Illuminati ad tempus illud re- 
stringitur, quo primum coeperant Christo nomen dare, ac si dice- 
ret: Simulatque. initiati fuistis in fidem Christi, subiistis dura ar- 
duaque certamina: nunc usus ipse confirmare vos débuit, ut sitis 
.animosiores. Et tamen simul admonet, hoc Dei beneficio consequn- 
tos, ut crediderint non proprio Marte, Illuminantur enim , qui et 
ante in tenebris erant demersi; nec oculis praediti sunt, quibus vi- 
deant, nisi lux aliunde affulgeat. Ergo quoties nobis in mentem ve- 
niunt, quae egimus, vel sumus passi pro Christo, totidem sint no- 
bis stimuli, qui nos ad meliorem profectum acuant. s 

83. Partim dum probris. Videmus, quos compellet, nempe 
quorum fides non vulgaribus experimeutis probata fuerat; et tamen 
hortari eos ad maiora non desinit, Quare nemo se perversa adula- 
tione fallat, ac si metam attigisset, vel non opus haberet alienis sti- 
mulis, Dicit autem ipsos fuisse traductosgprobris et afflictionibus, 
ac si in theatrum producti essent: unde colligimus insignes fuisse 
persequutiones, quas sustinuerant. Sed posterius membrum dili- 
genter notandum est, ubi dicit socios fuisse piorum in persequutio- 
nibus. Nam quum Christi sit causa, pro qua certant pii omnes, et 
inter eos sit communis: quicquid unus eorum patitur, quasi-in suam 
personam transferre debent reliqui omnes, atque omnino sic agen- 
dum est, nisi velimus nos a Christo ipso disiungere. . 

84. Suscepistis cum gaudio. Non dubium est, quin, ut homi- 
nes erant affectibus obnoxii, moerorem illis attulerit bonorum suo- 
rumriactura. Verum talis fuit eorum tristitia, quae gaudium hoc, 
de quo loquitur Apostolus, non impediret, quia paupertas inter res 
&dversas censetur, bonorum direptio in se considerata dolore .eos 
tangebat;.sed quum altius respicerent, gaudii materiam concipie- 
bant, quo illud, quiequid erat doloris, leniebatur. Sic enim sen- 
sus nostros coelestis remunerationis adspectu a mundo abduci con- 
venit. Neque aliud dico, quam quod experiuntur pii omnes. . Et 
terte laeti amplectimur, quod persuasi sumus cessurum nobis in sa- 
lutem; hunc autem procul dubio sensum habent filii Dei de certa- 
minibus, quae pro Christi gloria.suscipiunt. Itaque nunquam in 
ilis dolore obruendis ita praevalet carnis affectus, quin erectis in 
coelum mentibus emergant in spirituale gaudium. Atque hoc desi- 
gnat ralio, quam subiicit, Scientes, inquit, vos habere meliorem 
substantiam in coelis et manentem. Laeti ergo bonorum suorum di- 
Yeptionem tolerabant, non quod libenter illis spoliari se viderent, 
'sed quia animis intenti in compensationem facile conceptum ex prae- 
sentis mali sensu dolorem obliviscebantur. Et sane ubicunque viget 
coelestium bonorum gustus; non usque adeo sapit mundus cum suis 
illecebris, ut vel paupertatis, vel ignominiae sensus dolore animos 
Obruat. Ergo si patienter et aequis animis quidvis pro Christo veli- 
mus ferre, ad frequentem eius felicitatis meditationem assuescamus; 
prae qua quisquiliae sunt omnia mundi bona. Nec praetereundum 
est, quod dicit, scientes vos habere; nisi enim quis statuat ad se 
pertinere, quam Deus hereditatem filiis suis promisit, frigebit uni- 
versalis cognitio. : 

35. Ne abiiciatis igitur. Ostendit, quid nos maxime ad perse- 
verantiam confirmet, nempe si fiduciam nostram retineamus, quan- 
doquidem.ea abiecta ipsi nos-proposita mercede fraudamus: unde 

apparet, ipsam pie sancteque vivendi fundamentum esse. Quod au 
tem remunerationis nomine utitur, eo nihil diminuit de gratuita sa- 
lutis promissione. Sic enim norunt fideles suum laborem in Domino 
non esse frustraneum, ut sola Dei misericordia nitantur. Sed hac 
de re alibi saepius dictum est, quomodo scilicet Mercedis nomen 
cum gratuita iustitiae imputatione non pugnet. 


86. Patientia enim opus habetis, ut, quum voluntatem 
Dei feceritis, obtineatis promissionem. 87. Adhuc enim 
pusilum temporis, quando, qui venturus est, veniet, et 
nontardabit. 38. lustus autem ex fide vivet, et si subdu- 
ctus fuerit, non oblectabitur anima mea in eo (Habac. 2, 4.) 
89. Nos autem non sumus subductionis in perditionem, sed 
fidei in acquisitionem animae. 


CAP. XI. 


1. Porro fides est rerum sperandarum substantia, demon- 
stratio eorum, quae non videntur. . 


936. Patientia enim opus. . Patientiam dicit necessariam esse, 
non tantum quia in finem usque durandum est, sed quia innumeras 
artes habet Satan, quibus nos obturbet. taque nisi mira tolerantia 
essemus instructi, millies frangeremur, antequam ad dimidium cur- 
sus nostri spatium ventum esset. Hereditas quidem vitae aeternae 
iam certa nobis est; sed quia vita haec instar stadii est, eniti ad me- 
tam oportet. In ipsa autem via plurima obstacula et difficultates 
occurrunt, quae non tantum nos morentur, sed cursum nostrum 
prorsus abrumpant, nisi ingens adsit animi fortitudo ad eluctandum 
Molestias omne genus astute ingerit Satan, quibus nos exanime. 
Denique nunquam duos passus conficient Christiani absque fatiga 
tione, nisi se tolerantia sustentent. Proinde haec sola ratio est, 
qua constanter pergamus; aliter neque parebimus Deo, neque un- 
quam potiemur hereditate promissa, quae hic metonymice promis- 
sio vocatur. 

87. Adhuc enim pusillum temporis. Ne molestum nobis sit tole- 
rare, admonet non longum fore tempus. Porro nihil est, quod ma- 
gis ad sublevandos animos valeat, si quando labascant, quam dum 
spes datur brevis ac propinqui exitus. Quemadmodum si Imperator 
non procul esse finem belli militibus ostendat, modo paululum ad- 
huc sustineant: ita Apostolus modo animi nostri per mollitiem non 
concidant, brevi Dominum venturum admonet, qui nos eripiat ex 
omnibus malis. Porro ut plus fidei et auctoritatis habeat consolatio, 
testimonium Prophetae Habacuc adducit ex capite 2, 4. Sed quum 
Graecam translationem sequutus aliquantum discedat a Prophetae 
verbis, primum breviter exponam, quid dicat Propheta; deinde 
conferemus, quae Apostolus hic recitat. Quum de horribili gentis 
suae clade dissernisset Propheta, expavefactus suo vaticinio, nihil 
habet religuum, nisi ut quasi mundum egressus in speculam se reci- 
piat. Specula autem nostra Dei verbum est, quo in coelum usque 
erigimur, Sic iu statione sua collocatus, iubetur novam prophetiam 
scribere, quae salutis fiduciam piis asserat. Quoniam tamen natura 
importuni sunt homines, ac vota sua usque adeo praecipitant, ut 
semper tardum esse Deum putent, quamvis maxime festinet: pro- 
missionem sine mora venturam dicit, quanquam simul addit: Si mo- 
ram fecerit, iilam exspecta. Quo significat, non tam cito futurum, 

exacte recitare Prophetae verba, sed duntaxat locum notare, ut ad 

quod Deus promittit, quin videatur nobis sero venire, sicut fertur 
veteri proverbio: Etiam celeritas in desiderio mora est.. Sequitur 
postea: Ecce, eius, qui se erigit, non erit anima in ipso stabilis; 
at iustus per fidem suam vivet. Quibus verbis denuntiat, impios, 
quibuslibet praesidiis muniti sint, aut confidant, non staturos, quia 
solida vita nonnisi in fide consistat. Mauniant ergo se increduli, ut 
libuerit, nihil in toto mundo nisi caducum reperient, ut necesse ha- 
beant identidem trepidare; at pios fides sua nunquam frustrabitur, 
quia in Deum recumbit, Hic Prophetae s-nsus est. Nunc Aposto- 
lus, quod de promissione dicit Habacuc, ad Deum transfert. Ve- 
xum quia Deus promissiones suas implendo se ipsum quodammodo 
ostendit: ideo, quantum ad rei summam, parvum est discrimen. 
Venit, inquam, Dominus, quoties manum suam exserit ad nos iu- 
vandos. Brevi hoc futurum dicit Apostolus post Prophetam, quia 
Deus auxilium suum non longius differt, quam expedit. Neque 
enim tempus extrahendo frustra nos lactat, sicuti homines solent; 
sed opportunitatem suam novit, quam effluere non patitur, quin 
subveniat in ipso articulo. Dicit autem: Qui venturus est, veniet, 
et non tardabit, Cuius.sententiae duo sunt membra: priore doce- 
mur adfuturum nobis Deum, quia promisit; secundo, id facturum 
tempestive, nec serius, quam oportet. 


88. Justus autem. Significat tolerantiam ex fide nasci; quod 
verum est. Neque enim ad sustinenda certamina pares unquam eri- 
mus nisi fide suffulti, Sicuti e converso Iohannes (5, 4.) vere pro- 
nuntiat victoriam esse nostram, quae vincit mundum. Haec est, 
qua in altum conscendimus; haec est, qua transilimus omnia prae- 
sentis vitae discrimina, omnesque miserias et molestias; haec nobis 
in mediis procellis et tempestatibus quieta est statio. Ergo Aposto- 
lus exprimere voluit, quicunque iusti censentur coram Deo, non 
aliter quam fide vivere. Caeterum in verbo Vivendi futurum tem- 
pus, vitae perpetuitatem designat. Reliqua ex primo ad Romanos 
cap. 7. et ad Galatas 8, 11. petant lectores, ubi ideim citatur locus. 
Et si subductus fuerit, Pro eo, quod dicit Propheta ny, hoc est, 
ubi fuerit elatio vel munitia, recta hominis anima in eo non mane- 
bit. Graeci reddiderunt, quod hic refert Apostolus, quod partim 
cum mente Prophetae congruit, partim vero ab ea est alienum. 
Nam subductio haec nihil aut parum differt ab elatione, qua tur- 
gent impii, siquidem, quod praefracte adversus Deum insurgunt, 
ideo fit, quia perversa confidentia inebriati se eximunt ab eius po- 
testate, tranquillumque sibi et ab omni malo immunem statum pro- 
mittunt, Subduci ergo dicuntur, dum falsas eiusmodi munitiones 
opponunt, quibus a se propulsent omnem Dei timorem ac reveren- 
tiam, Itaque hoc verbo non minus fidei vis quam impietatis inge- 
nium exprimitur. Superba enim ideo est impietas, quod debitum 
Deo honorem non tribuit, ut illi hominem subiiciat. Ex hac secu- 
ritate, ferocia et contemptu fit, ut, quamdiu bene est iniquis, nu- 
bibus, ut inquit ille, oppedere audeant. Quod si fidei nihil magis 
contrarium est quam subductio, haec eius natura est, ut hominem 
a se ipso abductum Deo in obsequium tradat. Membrum illud: Non 
placebit animae meae, vel (ut ego plenius reddidi) Non oblectabitur. 
in eo anima mea, perinde accipiendum est, ac si ex suo sensu Apo- 
stolus proferret hanc sententiam. Neque enim illi propositum fuit 
propiorem intuitum invitarct lectores. . : 

89. Non sumus subductionis, Libenter Apostolus Graeca trans- 
latione usus est, quae superiori, quam tractavit, doctrinae aptis- 
sime qnuadrabat, sicut eam nunc eleganter accommodat. Prius ad- 
monuit, ne Ecclesiam deserendo se tandem a fide et gratia Christi: 

alienarent; nünc ita vocatos esse docet, ut se nunquam subducant, 
Atque iterum fidem et subductioneni inter se opponit, sicuti acqui- 
sitionem animae eiusdem exitio. Notemus autem, hanc sententiam 
ad nos quoque pertinere; nos enim, quos semel dignatus est Deus 
Evangelii sui luce, quia in salutem vocati sumus, hunc agnoscere 
debemus vocationis nostrae finem, ut proficiamus magis ac magis 
in Dei obedientia, et assidue propius ad eum accedere conemur. 
Haec vera est animae acquisitio, quia sic agendo effugimus aeter- 
num interitum. 


1. Porro fides est. Quisquis hic fecit initium capitis undecimi, 
perperam contextum abrupit. Nam Apostoli consilium est probare, 
quod dixerat, opus scilicet esse patientia, Citavit testimonium Ha- 
bacuc, qui dicit iustum fide sua vivere. Nunc, quod restabat, 
ostendit, non magis a patientia fidem avelli, quam a se ipsa posse. 
Quare talis est orationis series: Nunquam perveniemus ad salutis 
metam, nisi patientia simus instructi. Propheta enim iustum fide 
victurum asserit. Atqui fides ad res procul remotas nos vocat, et 
quibus nondum potimur: mecessario igitur patientiam in se conti- 
net. Itaque in syllogismo haec minor propositio erit: Fides est sub- 
stantia etc. Unde etiam apparet, longe falli eos, qui iustam fidei 
definitionem hic poni existimant; neque enim hic de tota fidei na- 
tura disserit Apostolus; sed partem elegit suo instituto congruen- 
tem, nempe quod cum patientia semper coniuncta sit, Nunc verba 
expendamus, Hypostasin vocat rerum, quae sperantur. Scimus au- 
tem sperari non quae nobis ad manum sunt, sed quae adhuc latent, 
vel quorum saltem fruitio in aliud tempus reiicitur. Idem ergo 
nunc docet Apostolus, quod Paulus ad Roman. capite 8, 24. Post- 
quam enim dixit, Non videri, quod speratur: ex eo infert, per pa- 
tientiam exspectari. Sic Apostolus noster admonet, non haberi Deo 
fidem de praesentibus, sed quorum exspectatio adhuc suspensa est. 
Nec vero gratia caret antilogiae species. Fides, inquit, est hypo- 
stasis, hoc est, fultura vel possessio, in qua pedem figimus; sed 
quarum ferum? absentium, quae adeo pedibus nostris non subia- 
cent, ut longe superent ingenii nostri Captum. Eadem est ratio se- 
cundi membri, ubi elenchum, id est, demonstrationem vocat rerum 
non apparentium. Demonstratio enim facit, ut res appareant, nec 
vulgo pertinet nisi ad ea, quae sub sensus nostros cadunt, Itaque 
pugnant haec duo in speciem; ettamen optime conveniunt, ubi de 
ide agitur. Res enim absconditas nobis demonstrat Spiritus Dei, 
quarum nulla ad sensus nostros pervenire potest cognitio. Nobis 
vita aeterna promittitur, sed mortuis; nobis sermo fit de beata re- 
surrectione, interea putredine sumus obvoluti; iusti pronuntiamur, 
et habitat in nobis peccatum; audimus nos esse beatos, interea ob- 
ruimur infinitis miseriis; promittitur bonorum omnium affluentia, 
prolixe vero esurimus et sitimus; clamat Deus, statim se nobis ad- 
futurum, sed videtur surdus esse ad clamores nostros. Quid fieret, 
nisi spei inniteremur, ac mens nostra praelucente Dei verbo ac Spi- 
ritu per medias tenebras supra muüdum emergeret? Quare merito 
fides subsistentia vocatur rerum, quae in spe adhuc positae sunt, et 
evidentia non apparentium. Quod Augustinus pro elencho aliquoties 
convictionem transtulit, non displicet; nam fideliter Apostoli men- 
tem exprimit. Sed ego Demonstrationis aut Evidentiae nomen malo, 
quia minus est coactum. 


2. Per hanc enim testimonium consequuti sunt Seniores. 
8. Fide intelligimus (Genes. 1, 3. Johann. 1, 10.) aptata esse 
saecula verbo Dei, ut non apparentium spectacula fierent. 

4. Fide Abel praestantiorem hostiam quam Cain obtulit Deo 
(Genes. 4,4.), per quam (Matth. 28,85.) testimonium obtinuit, 
quod iustus esset, testimonium reddente Deo eius donis, et 
per ipsam mortuus adhuc loquitur, 


2. Per hanc enim testimonium.  Tractabit hoc argumentum us- 
A ad finem capitis, non aliunde salutem adeptos esse Patres, aut 
eo gratos fuisse quam ex fide. Erat aliqua ratio, cur Iudaei Patri- 
bus suis multum deferrent; sed praepostera quaedam Patrum admi- 
ratio sic inter eos obtinuerat, ut magnum impedimentum esset, quo- 
minus se totos Christo gubernandos permitterent; sive hoc ambitio 
faciebat, sive superstitio, sive utrumque. Nam quum audirent be- 
nedictum ac sanctum esse. Abrahae semen: hoc elogio inflati in ho- 
mines potius quam in Deum coniiciebant oculos. Deinde accedebat 
perversa aemulatio, quia non considerabant, quid in Patribus ma- 
xime imitatione dignuin esset: ita fiebat, ut ceremoniis veteribus 
insisterent, ac si tota religio perfectaque sanctitas illis constaret, 
Hunc errorem refellit Apostolus, ac docet, quid in illis fuerit prae- 
cipuum, ut intelligant posteri, quomodo vere futuri sint illorum 
^ similes. Ergo meminerimus, hunc esse statum et quasi cardinem, 
in quo versatur oratio Apostoli, Patres, quicunque ab initio mundi 
Deo probati fuerunt, non aliter quam fide illi fuisse coniunctos, ut 
sciant Iudaei, sola fide se colligari cum Patribus in sanctam unita- 
tem; simul vero atque a fide discesserint,; se abdicari ab Ecclesia, 
nec iam legitimos esse Abrahae filios, sed degeneres ac spurios. 


8. Fide intelligimus, Optima proximae sententiae haec proba- 
tio est. Nihil enim a brutis animalibus differimus, si non tenemus 
mundum a Deo esse conditum. Quorsum enim ratione ac intellectu 
praediti sunt homines, nisi ut Creatorem suum. agnoscant? Atqui 
sola fide percipimus mundum esse a Deo creatum. Ergo nihil mi- 
rum, si fides in Patribus emineat prae aliis virtutibus.. Verum hic 
quaeri potest, cur fide intelligi asserat Apostolus, quod infideles ipsi 
cognoscunt. Nam impios etiam cogit coeli ac terrae adspectus, ut 
opificem aliquem agnoscant. Atque hinc Paulus (Rom, 1, 21.) reos 
Angratitudinis omnes peragit, quia, postquam Deum cognoverint, 
debitum illi honorem non tribuant. Et certe non ita semper viguis- 
set inter omnes populos religio, nisi hac persuasione occupatae 
fuissent hominum mentes; Deum esse mundi conditorem. Videtur 
itaque extra fidem locum habere haec cognitio, quam Apostolus iu 
fide en. Respondeo, aliquem. semper fuisse ciusmodi opinio- 
nem inter Gentes, quod mundus a Deo esset conditus, sed evani- 
dam. Simul enim ac Deum aliquem imaginati sunt, mox evanescunt 
in suis cogitationibus, ut umbram incerti numinis palpent in tene- 
bris potius, quam verum Deum teneant. . Praeterea quum fluxa tan- 
,tum sit opinio, quae in eorum mentibus volitat, procul distat ab in- 
telligentia. Adde quod in mundo gubernando regnum fortunae as- 
signant: providentiae Dei, quae:sola est moderatrix, nulla. mentio. 
Caecutiunt itaque hominum mentes ad hanc naturae lucem , quae in 
creaturis omnibus refulget, donec irradiatae a Spiritu Dei fide in- 
telligere incipiant, quod alioqui nunquam caperent. -Quare veris- 
sime Apostolus, qui talem fidei intelligentiam adscribit; nam fideles 
non tantum leviter opinantur Deum esse mundi architectum, sed 
persuasionem. penitus animis infixam habent, ac verum Deum in- 
tuentur. Deinde potentiam verbi eius apprehendunt, non quae se 
ad momentum in creando mundo ostenderit, sed quae perpetuo in 
eius conservatione se proferat, nec potentiae modo sensum conci- 
- piunt, sed bonitatis et sapientiae et aequitatis, upde ad Dei cultum, 
amorem, ac reverentiam incitantur. Ut non appareniium, in hoc 

membfo hallucinati sunt, meo iudicio, omnes interpretes. Hinc 
autem matus est error, quod praepositionem èx separant a participio 
'goivouéyov. Ita exponunt: Ut fierent visibilia ex non apparentibus. 
Atqui ex his verbis vix ullus sensus elici potest, saltem nisi valde 
ieiunus; deinde orationis contextus hoc non patitur; dicendum 
enim erat: x uù paivousvov; alia autem apud Apostolum est series. 
Quare aliter, si quis verbum e verbo transferre velit, non potest 
hoc membrum exponi, quam sic: Ut non apparentium fierent visa, 
hoc est, spectacula, ut praepositio èx sit composita cum participio. 
Gontinent porro haec verba optimam doctrinam, quod in hoc mundo 
conspicuam habeamus Dei imaginem. Adeoque idem hoc loco do- 
cet Apostolus noster, quod Paulus ad Romanos capite 1, 20., quum 
tradit invisibilia Dei nobis patefieri ex mundi creatione, dum in 
operibus cernuntur.  Aeternae enim suae sapientiae, bonitati, po- 
tentiae Deus luculentum testimonium reddit in tota mundi archi- 
tectura, ct quum in se sit invisibilis, nobis quodammodo in suis 
operibus ápparet. uars eleganter mundus divinitatis speculum no- 
minatur, non quod satis sit hominibus perspicaciae ad Deum ex 
mundi adspectn cognoscendum; sed ita se impiis patefacit, ut ex- 
cusatione careat eorum ignorantia. Fideles autem, quibus oculos 
dédit in singulis creaturis, velut emicantes gloriae eius scintillas 
cérnunt, Certe in hunc finem conditus est mundus, ut esset divinae 
gloriae theatrum. 


© 04 Fide Abel. Posthac disputabit, quaecunque unquam eximia 
fuerunt s&ánctorum opera, pretium suum, dignitatem, et quicquid 
habuerunt praestantiae, a fide mutuata esse. Unde conficitur, quod 
jam prius dixit, Patres sola fide placuisse Deo. Porro duplici no- 
mine fidem hic commendat: propter obedientiam scilicet, quia ni- 
hil nisi ex praescripto verbi Dei aggreditur aut suscipit; deinde 
quia Dei promissionibus innixa pretium ac dignitatem operibus ex 
mera Dei gratia conciliat. Ita quoties inculcabitur hoc capite Fi- 
dei nómen; meminerimus, Apostolum hoc àgere, ut Iudaei non 
aliam habeant fidei regulam, quam Dei verbum; deinde ut a solis 
eius promissionibus pendeant. ` Principio dicit, hostiam Abel non 
Alia ratione potiorem fuisse quam fratris, nisi quod fide sanctificata 
fuit; nam certe adeps brutorum animalium non ita suaviter olebat, 
ut odore suo placare Deum potuerit. Et Scriptura facile ostendit, 
cur Déus gratas habuerit eius hostias. Vłrba enim Mosis sunt: Re- 
spexit Deus ad Abel et ad munera eius, ex quibus colligere promptum 
est, ideo placuisse eius hostias, quia ipse gratiosus esset Deo. Unde 
porro illa gratia, nisi quod habuit cor tide purgatum? Testino- 
nium perhibente. Confirmat, quod iam dixi, nulla a nobis proficisct 
opera, quae Deo placeant, donec ipsi in gratiam recepti simus, vel 
(ut brevius loquar) nulla censeri coram Deo iusta opera, nisi iusti 
hominis. Sic enim ratiocinatur: Deus testimonium muneribus Abel 
reddidit: ergo iustitiae laudem coram Deo obtinet. Utilis est haec 
doctrina, et eo diligentius notanda, quod non facile nobis persua- 
detur; nam in quocunque opere splendor aliquis affulget, statim ad- 
miratione rapimur, nec putamus posse a Deo iure improbari. At- 
qui Deus, qui internam tantum cordis puritatem respicit, non mo- 
ratur externas operum larvas. Discamus ergo, nullum a nobis prod- 
ire rectum opus, donec iustificati simus coram Deo. Per ipsam 
mortuus. Hoc etiam fidei fert acceptum, quod Deus Abelem sibi cu- 
rae esse testatus est non minus post mortem, quam in vita, Nam 
que dicit ipsum clamasse mortuum, significat, quod refert Moses, 
-Denm indigna eius morte fuisse commotum, ut vindictam sumeret. 
Quod ergo vel Abel, vel eius sanguis clamare dicitur, utrumque 
figuratum est. Porro singulare divini erga eum amoris hoc testimo 

nium fuit, quod Dens curam habuit mortui; atque inde patet repy- 
tari inter Dei sanctos, quorum mors illi pretiosa est. 


5. Fide Enoch translatus est, ne videret mortem, ne- 

ue inventus est, propterea quod Deus illum transtulerat 

(Genes. 5, 14). Nam ante translationem suam testimonium 

adeptus erat, quod placuisset Deo. 6, Sine fide autem im- 

possibile est placere Deo; nam qui ad Deum accedit, eum 

credere oportet, quod sit, et quod remunerator sit iis, qui 
eum quaerunt. 


5. Fide Enoch. Paucos deligit ex vetustissimis, ut sibi ad Abra- 
ham et eius posteros transitum faciat. Fidei beneficio factum esse 
docet, ut Enoch translatus fuerit. In primis vero tenenda est causa, 
cur insolito modo eum Deus e terra subduxerit. Insigne hoc fuit 
specimen, unde omnes cognoscerent, quam carus esset Deo. Im- 

letas. et omnes corruptelae ubique tunc grassabantur. Si vulgari 
donde more mortuus fuisset, nemini venisset in mentem, ita 
servatum esse Dei providentia, ne contagione inficeretur; sed quum 
rapitur sine morte, palam se ostendit e coelo Dci manus, ut eum 
quasi ex incendio eripiat. Quare non vulgare hoc honoris signum 
est, quo Deus eum dignatur. Id Apostolus fide consequutum esse 
affirmat. Refert quidem Moses iustum fuisse hominem, et coram 
Deo ambulasse; sed quoniam iustitia a fide incipit, merito hoc fidei 
tribuitur, quod dilectus fuerit Deo.  Argutas quaestiones, quibus 
se curiosi homines torquere solent, negligere satius est. Quaerunt, 
quid his duobus factum fuerit, Enoch et Elia. Postea ne videantur 
frustra quaesiisse, servari divinant usque ad ultimum Ecclesiae tem- 
pus, ut tunc repente prodeant in mundum. Ad hanc rem citatur 
Apocalypsis Iohannis. Hanc aeream philosophiam levibus ingeniis 
relinquamus, quae in solido stare nequeunt. Nobis sufficiat, quod 
eorum raptus mors quaedam fuerit extraordinaria, nec dubitemus, 
quin. exuendi sint mortali et. corruptibili carne, ut cum aliis Christi 
anembris in beatam immortalitatem renoventur. 

6. Sine fide autem. Haec propositio exemplis amnibus, quae 
Apostolus hoc.capite recenset, communis est; sed quoniam nonnihil 
obscuritatis habet, operae“ pretium est, eius sensum propius excu- 
tere, Nemo autem nobis melior erit interpres, quam is ipse, qui 
loquitur. Itaque probatio, quam continuo post subiicit, nobis vice 
expositionis esse potest. Haec, inquam, ratio est, cur citra fidem 
nullus Deo placeat, quia nullus ad Deum unquam accedet, nisi qui 
credet Deum esse, et statuet remuneratorem esse omnibus, qui eun 
quaerunt. .Si accessus ad Deum non patet nisi fide, sequitur, extra 
illam exosos Deo esse omnes. Primum hinc ostendit Apostolus, quo 
modo gratiam mobis conciliet fides, nempe quia nobis ad colendum 
verum Deum magistra est; deinde quia nos de eius voluntate cer- 
tiores reddit, ne frustra uobis videamur eum quaerere. Haec duo 
membra non leviter praetereunda sunt, nempe ut ipsum esse Deum 
credamus; secundo, ut persuasi simus, non frustra ipsum a nobis 

uaeri. Videtur quidem nihil hic magnum dici, quum postulat 
Åpostolus; nt credamus esse Deum; verum si propius attendas, re- 
peries uberem hic ac. reconditam sublimemque doctrinam contineri, 
Tametsi eaim Deum esse extra controversiam ab omnibus fere poni- 
tur: nisi tamen nos Dominus in firma sui cognitione retineat, sub- 
inde obrepunt variae dubitationes, quae totum divinitatis sensum 
excutiant. Ad hanc certe vanitatem propensum est hominis inge- 
niüm, ut facile Deum obliviscatur. Quanquam uon hoc tantum vult 

Apostolus, ut certo persuasum habeant homines esse aliquem Deum; 
sed hoc de vero Deo praedicat. Non sufficiet, inquam, si quem- 
libet apprehendas Deum, nisi discernas, quisnam verus sit Deus. 
Quid enim proderit idolum fingere, cui Dei gloriam transcribas? 
Jam: fenemps, quid hoc membro Apostolus significet. Negat ad 
Deum:'nobis esse accessum, nisi penitus hoc in animis nostris in- 
fixum habeamus, ipsum esse Deum, ne variis opinionibus huc et 
illuc circumferamur. Unde patet, frustra homines in colendo Deo 
fatigari, nisi rectam viam teneant; nec vanas modo, sed vitiosas 
quoque esse omnes religiones, quae certam Dei notitiam coniun- 
ctam non habent, quoniam a Dei accessu prohibentur omnes, qui 
eum ab idolis non discernunt. Denique nulla est religio, nisi in qua 
regnat veritas. Quod si vera Dei cognitio cordibus nostris insideat, 
fieri non poterit, quin nos afficiat reverentia et timore. Deus enim 
sine maiestate sua non vere cognoscitur, Hinc studium eius co- 
lendi; hinc fit, ut ad eum veluti scopum tota vita dirigatur. $e- 
cundum membrum est, ut persuasi simus Deum non frustra quaeri, 
quae persuasio salutis vitaeque aeternae spem in se complectitur, 
Nemo enim, nisi percepto divinae bonitatis sensu , ita ut salutem ab 
eo speret, ad eum quaerendum erit animo comparatus. Fugimus 
enim vel contemnimus Deum, ubi nulla salus apparet. Merhinerimus 
autem id credendum esse, non opinandum, quia impii etiam, si 
quid tale interdum concipiant, non.tamen ad Deum propterea acce- 
dunt, quia non utuntur firma et stabili fide. Haec altera est pars 
fidei, qua gratiam consequimur apud Deum, nempe dum certo sta- 
tuimus salutem apud eum nobis esse repositam. Sed hoc membrum 
calumniose multi depravant, dum iude operum merita et merendi 
fiduciam eliciunt, Sic enim ratiocinantür: Si ideo fide placemus 
Deo, quia illum credimus remuneratorem: ergo fides respectum ha- 
bet ad operum merita. Hic error non aliter melius poterit refutari, 
quam si consideremus quaerendi modum; neque enim si extra viam 
quis vagetur, Deum quaerere putandus est. Hanc porro quaerendi 
Dei rationem assignat Scriptura, ut homo in se prostratus, percul- 
susque aeternae mortis reatu, ac de se desperans, ad Christum, tan- 
quam unicum salutis asylum, confugiat. Nusquam certe hoc repe- 
riemus, afferendum esse ullum operis meritum Deo, quod nos apud 
eum in gratiam ponat. Ergo qui hanc definitionem quaerendi Dei 
probe tenebit, expeditus erit omni difficultate, quia remuneratio 
non ad operum dignitatem vel pretium, sed ad fidem. refertur. lta 
concidunt frigidae illae sophistarum glossae: Per fidem placemus 
Deo, quia merendo intentionem habemus placendi. Longe altius 
nos Apostolus evehere voluit, nempe ut certo secum statuat con- 
scientia, in quaerendo Deo non irritum esse cursum. Quae certi- 
tudo longe captum nostrum superat, praesertim quum in se quis- 
que descendit. Neque enim hoc in medio ponendum est, Deum 18 
esse remuneratorem, qui ipsum quaerunt; sed privatim ad se quis- 
que usum et fructum eius doctrinae accommodare debet, nempe ut 
sciamus nos a Deo respici; tantae illi curae salutem esse nostram, 
ut nobis nunquam sit defuturus; preces ab eo nostras exaudiri; il- 
lum nobis perpetuum fore liberatorem. Quum vero nihil horum 
sine Christo nobis constet, necesse est, ut semper se in eum fides 
nostra referat, et in eo solo haereat. Ex his duobus membris col- 
ligere nune licet, quomodo et cur impossibile sit hominem sine fide 
placere Deo. Nam omnes nos iure exosós habet, quum maledicti 
simus natura; nec vero in potestate nostra .est remedium. Quare 
necesse est, ut nos Deus gratia sua praeveniat; id fit, dum ipsum 
cognoscimus Deum esse, ut nulla prava superstitio nos alio abdu- 
cat; deinde quum certam nobis ab eo salutem promittimus. Si quis 
pleniorem huius arguinenti- tractationem desideret, hinc faciendum 

erit exordium, nos frustra tentare omnia et moliri, nisi in Deum 
respicimus. Hic enim unicus est rectae vitae finis, eius gloriae ser- 
vire; id nunquam fiet, nisi praecedat eius cognitio. Sed haec tan- 
tum fidei dimidia est pars, parumque prodesset, nisi accederet fidu- 
cia. Ergo tunc demum suis numeris absoluta est fides, ut gratiam 
nobis apud Deum comparet, quum certo confidimus, non frustra 
nos ipsum quaerere, adeoque certam ab eo salutem nobis promitti- 
mus, Porro nemo nisi excaecatus superbia, perversoque sui amore 
fascinatus, Deum suis meritis remuneratorem fore confdet. Ergo 
fiducia haec, de qua loquimur, non in opera neque in propriam ho- 
minis dignitatem, sed in solam Dei gratiam recumbet. Quum au- 
tem Dei gratia nonnisi in Christo inveniatur, is unus est, in quem 
respicere debet fides. i 


7. Fide Noe, divinitus admonitus de iis, quae nondum 

videbantur, veritus apparavit arcam in salutem domus suae, 

er quam condemnavit mundum, et eius (quae secundum 
Edem est) iustitiae factus est heres. 


7. Fide Noe. Hoc admirabile virtutis exemplum fuit, quod, 
uum totus mundus impunitatem sibi promittens, secure et licenter 
eliciis indulgeret, solus Noe vindictam Dei, quae diu tamen adhuc 
differenda erat, sibi ante oculos proposuit; quod centum et viginti 
annos misere se fatigavit in construenda arca; quod inter tot impio- 
xum subsannationes stetit infractus; quod in totius mundi interitu 
se salvum fore non dubitavit, imo sibi vitam statuit in sepulcro, hoc 
est, in arca ipsa, Rem breviter attingo; circumstantias per se quis- 
que expendere melius potest. Huius tam praeclarae virtutis laudem 
Apostolus fidei assignat. Hactenus disseruit de Patrum fide, qui sub 
prima mundi aetate vixerunt; haec vero quaedam palingenesia fuit, 
dum Noe cum sua familia emersit ex diluvio. Hinc conficitur, omni- 
bus saeculis non aliter homines probatos fuisse Deo, nec quicquam 
laude dignum edidisse, quam per fidem. Nunc videamus, quid in 
Noe considerandum proponat, nempe quod de futuris, necdum ma- 
nifestis rebus admonitus timuit; deinde quod construxit arcam; ter- 
tio quod mundum ea structura condemnavit; quarto quod iustitiae," 

nae secundum fidem est, fuerit heres. Quod ordine primum posni, 
dei vim maxime exprimit; semper enim ad principium illud nos re- 
vocat, quod fides evidentia sit rerum non apparentium. Et certe 
proprium eius est, quae latent, atque a sensibus nostris remota 
sunt, in verbo Dei intueri. Quum ante vero diluvium post centum 
et viginti annos futurum denuntiaretur , primum temporis longitudo 
poterat metum demere; deinde res erat incredibilis; impios interea 
cernebat secure deliciari; denique terribilis ille diluvii nuntius 
inane terriculamentum videri poterat. Atqui tantum defert Noe 
Dei verbo, ut oculos a praesenti rerum adspectu evertens interitum, 
quem Deus minatur, qnasi praesentem timeat. Fides ergo, quam 
habet verbo Dei, ipsum ad Dei obedientiam format, cuius postea 
documentum praebet in fabricanda arca. Sed hic obiicitur quaestio, 
cur fidem timoris causam faciat Apostolus, quum gratiae promissio- 
nes potius quam minas respiciat; qua ratione Paulus (Rom. 10, 8.) 
Evangelium, quo iustitia Dei nobis offertur in salutem, verbum fidei 
nuncupat. Improprie ergo dictum hoc videtur, quod Noe inductus 
fide fuerit ad timendum. Respondeo, proprie quidem ex promissio- 
nibus fidem nasci, in illis esse fundatam, in illas collimare. Ideo 
dicimus, Christum esse «erum fidei scopum, in quo nobis propitius 
est Pater coelestis, etin quo obsignatae ac ratae sunt omnes salutis 
promissiones, Neque tamen id obstat, quominus fides Deum respi- 

ciat, ac reverenter excipiat, quicquid ipse loquitur, aut, si brevius 

habere mavis, proprium fidei est loquentem audire Deum, et quic- : 
quid ex sacro eius ore prodit, sine dubitatione amplecti, Ita fides 

praeceptis ac minis non secus ac gratuitis promissionibus subiici- 

tur. Sed quia nemo unquani, ut docet, ac quantum satis est, Dei 

praeceptis ad parendum afficitur, nec minis commovetur ad depre- 

candam eius iram, nisi qui gratiae promissiones iam apprehendit, 

ut illum benevolum Patrem agnoscat salutisque auctorem: ideo a 

praecipua parte Evangelium per synecdochen vocatur verbum, et 

relatio inter hanc et illud mutua statuitur. Fides tamen utcunque 

recta in Dei promissiones se conferat, ad minas nihilominus intenta 

est, quatenus nos ad Dei timorem ac obsequium erudiri necesse 

est. Apparavit arcam. Hic obedientia notatur, quae ex fide ma- 

navit, tanquam ex fonte aqua. Longum erat et laboriosum opus 

structura arcae, quotidianis impiorum ludibriis impediri, adeoque 

millies abrumpi poterat, nec dubium, quin undique sancto viro in 

sultaverint. Quod ergo protervos eorum insultus infracto animo 

sustinuit, in eo prodidit non vulgare obsequendi studium. Sed unde 

id, quod tam constanter obedivit Deo, nisi quod in promissione, 

quae spem illi salutis dabat, prius acquievit, et in hac fiducia per- 

stitit usque ad extremum? Neque enim ad subeundas sponte tot mo- 

lestias fuisset animatus, nec tot obstaculis vincendis par fnisset, neo 

tamdiu firmus stetisset in suo instituto, nisi praeeunte fiducia. Sola 

igitur fides obedientiae magistra est, unde ex adverso colligere licet, 

incredulitatem nobis obstare, quominus Deo pareamus, Atque ho- 

die horrendum in modum hac in parte se prodit mundi incredulitas, 

uod tam pauci Deo sint obsequentes. Per quam damnavit mun- 

E Durum esset, ad Noe salutem referre, quod mundum damna- 

verit; de fide intelligi contextus vix patitur: ergo de arca intelliga- 

mus. Duplici autem nomine dicitur mundum per arcam damnasse. 

Nam quod in ea construenda tamdiu occupatus fuit, id excusationem 

reprobis abstulit, et eventus, qui sequutus est, iustum mundi exi- 
tium comprobavit. Cur enim arca salutis custodia fuit uni familiae, 

nisi quod viro iusto parcit ira Domini, ne una cum impiis pereat? 
Ergo nisi reliquus superfuisset, non tam conspicua esset mundi 
damnatio. Quod ergo Dei mandato obtemperat Noe, mundi contu- 
maciam suo exemplo damnat; quod mirabiliter eripitur ex media 
morte, id documento est, iuste perire totum mundum, quem pro- 
cul dubio servaret Deus, nisi indignus esset salute. Quae secun- 
dum fidem est, iustitiae, Hoc ultimum est, quod observandum ad- 
monet Apostolus in persona Noe. Moses refert illum fuisse iustum. 

Causam ac radicem huius iustitiae fidem fuisse quia ille histerice 
non refert, ex re ipsa Apostolus testatur. Quod non ideo tantum 
verum est, quia nemo unquam se Deo in obsequium sincere addicit, 
nisi qui paternae eius benevolentiae promissionibus fretus acceptam 
illi suam vitam fore confidit; sed quia nullius quamlibet sancti ho- 
minis vita, quum ad Dei regulam exigitur, placere sine venia po- 
test. Ergo necesse est, ut in fidem iustitia recumbat. 


8. Fide Abraham (Genes. 12, 4.) quum vocatus esset, 
obedivit, ut exiret in locum, quem accepturus erat in here- 
ditatem; et exivit nesciens, quo veniret, : 9. Fide peregri- 
natus est in terra promissa quasi aliena, in tabernaculis ha- 
bitans cum Isaac et lacob coheredibus eiusdem promissionis. 
10. Exspectabat enim civitatem habentem fundamenta, cu- 
ius architectus et opifex est Deus. 11. Fide et ipsa Sara 
(Genes. 17, 19. et 21, 2.) facultatem ad conceptionem seminis 

accepit, et praeter tempus aetatis peperit, quia fidelem exi- 
stimavit eum, qui promiserat. 12. Propterea etiam ex uno 
geniti sunt, et quidem emortuo, multitudine tanquam astra 
coeli, et quasi arena, quae est iuxta marginem maris, in- 
numerabilis. 


8. Fide Abraham. Iam ad ipsum Abraham descendit, qui prae- 
cipuus est in terris Ecclesiae Dei pater, et cuius nomine gloriaban- 
tur Iudaei, quasi hoc solo titulo exempti essent a communi homi- 
num ordine, quia erant sancta Abrahae progenies. Qnid autem po- 
tissimum habere debeant, admonet, ut reputentur inter. Abrahae 
filios; atque ita eos ad finem revocat, quia nihil habuerit eximium 
ipse Abraham, quod non ex fide processerit. Principio docet, fidem 
fuisse causam, cúr statim paruerit Deo, quum iussus esset ex patria 
migrare; deinde eadem fide fuisse factum, nt constanter in voca- 
tione sua ad finem usque pergeret. His duobus testimoniis luculente 
comprobata fuit Abrahae fides, obsequendi promptitudine et per- 
gendi constantia. Quum vocatus esset. Vetus interpres et Eras- 
mus ad nomen referunt, quod nimis dilutum est et frigidum; ego 
potius de oraculo interpretor, quo evocatus fuit extra patriam. lta 
enim sibi voluntarium exsilium sponte indixit, ut tamen nihil fecerit 
nisi Dei mandato. Et certe hoc unum est ex fidei principiis, ne pe- 
dem moveamus, nisi viam nobis praemonstret Dei verbum, ac instar 
lucernae nobis praeluceat, quemadmodum inquit David (Psal. 119, 
105.) Quare hoc observare discamus tota vita, ne quid aggredia- 
mur nisi vocante Deo. Ut exiret in locum, Ad mandatum accese 
sit promissio, quod terram illi daturus esset Deus in hereditatem. 
Hanc promissionem extemplo amplectitur, nec aliter festinat, quam 
si in possessionem simul mittendus esset. Hoc rarum est fidei ex- 
perimentum, relinquere, quod sub manu est, ut, quae procul sunt 
et nobis incognita, quaeramus. Nam quum Deus illum migrare iu- 
bet, non designat locum, in quo velit eum degere; sed suspensum 
perplexumque animi relinquit. Veni, inquit (Genes. 12, 1.), in lo- 
cum, quem monstrabo tibi, Quorsum loci notationem differt, nisi 
ut magis ac magis exerceatur eius fides? Et poterat natalis soli amor 
non modo retardare Abrahae alacritatem, sed prorsus tenere liga- 
tum eius animum, ne domo exiret. Non vulgaris ergo fuit eius 
fides, quae ita omnibus abruptis impedimentis eum rapuit, quo Do- 
minus vocabat. 

9. Fide peregrinatus est, Hoc est secundum membrum, quod 
terram ingressus vix tanquam alienigena et inquilinus excipitur. Ubi 
ila hereditas, quam speraverat? protinus certe in mentem illi ve- 
nire potuit, se fuisse a Deo delusum; maior etiam illa frustrationis 
species, quam Apostolus omittit, quod paulo post eum inde fames 
expellit, quod secundo etiam cogitur fugere in terram Gerar. Sed 
Apostolus satis habuit uno verbo commendare cius perseverantiam, 
quum dixit fuisse inquilinum terrae promissae; nam inquilini con- 
ditio prormissioni erat contraria, uod ergo fortitér hanc tentatio- 
nem sustinuit Abraham, insignis virtus fuit; sed quae prodiit ex 
sola fide. Cum Isaac et Iacob. Non significat sub iisdem taberna- 
culis vel eodem tempore eos habitasse, sed comites Abrahae adiungit 
filium et nepotem, quia peregrinati fuerint in hereditate sibi pro- 
missa, neque tamen defecerint, utcunque in longum tempus ipsos 
Deus extraheret. Nam quo longior fuit mora, eo magis crevit ten- 
tatio, nisi opposito fidei clypeo omnes dubitationum insultus repu- 
lissent. . 

10. ZEzspectabant enim. Reddit causam, cur fidei adscribat eo- 
rum tolerantiam, nempe quia in coelum respicerent; hoc vero fuit 

videre, quae non videntur. Quanquam enim hoc iam magnum erat, 
de terrae possessione fidem sibi a Deo datam fovere in animis, do- 
nec post aliquot saecula res ipsa exhiberetur: tamen quum ne illic 
uidem subsidunt, sed petetrant usque in coelum, in eo luculentius 
dem suam demonstrant. Coelum vocat urbem fundatam, cuius sta- 
tus perpetuus est, quum in mundo nihil sit nisi fluidum et caducum, 
Hoc autem absurdum videri posset, quod Deum facit coeli condito- 
rem, quasi non terram quoque creaverit. Respondeo, quia in ter- 
renis structuris ad materiem accedunt hominum manus, illis Dei 
opificium non inepte opponi. Quicquid autem, ab hominibus con- 
struitur, auctores suos ipsa instabilitate refert, sicuti coelestis vitae 
perpertuitas Dei conditoris naturae convenit. Eius porro exspecta- 
tione sublevari omne taedium docet Apostolus, ne unquam Deum se- 
quendo fatigemur. : 

ll. Fide et ipsa Sara, Ut sibi non minus quam viris mulieres 
hanc doctrinam communem esse intelligant, Sarap exemplum addu- 
cit, quam ideo prae aliis nominat, quod omnium fldelium sit mater, 
Sed mirum est commendari eius fidem, quae incredulitatis palam 
arguitur, quia Angeli vocem velut fabulosam rideat; neque enim 
admirationis risus ille fuit; alioqui non tam severe reprehensa fuis- 
set ab Angelo. Fatendum est, diffidentia mixtam fuisse eius fidem; 
sed quonianf monita diffidentiam suam corrigit, nihilominus agno- 
scitur a Deo, et landatur eius fides. Quod ergo initio reiicit quasi 
incgedibile, simulatque audit ex ore Dei profectum, obedienter re- 

Mit. Atque hinc utilem doctrinam colligimus , quod etiam, si qua 
in parte vacillet aut claudicet fides nostra, non desinit probari Deo, 
modo ne diffidentiae nostrae indulgeamus. Summa autem est, mira- 
culum, quod tunc edidit Deus, quum Isaac genitus fuit, fructum 
fidei Abrahae et uxoris fuisse, qua Dei virtutem apprehenderunt. 
Quia fidelem. Diligenter notandae sunt istae rationes, quae vim na 
turamque fidei exprimunt. Si quis tantum audiat, Saram fide pepe- 
risse, nondum, quid hoc sibi velit, assequetur; sed haec expositio, 

uam Apostolus attexuit, tollit omnem difficultatem. Hanc enim 

uisse Sarae fidem praedicat, quod veracem iudicavit Deum, idque 
in suis promissionibus. Cuius sententiae duo sunt membra; primum 
enim hinc docemur, nullam absque verbo Dei esse fidem, quia de 
eius veritate persuasi non erimus, donec loquutus sit, Quod unum 
abunde valet ad refutandum sophistarum commentum de fide impli- 
cita; semper enim tenenda est mutua inter verbum Dei et fidem no- 
stram relatio. Sed quia in Dei benevolentia praecipue (ut iam di- 
ctum est) fundatur fides, ideo non quodlibet verbum, quamvis pro- 
fectum ex eius ore, sufficeret; sed requiritur promissio gratiae te- 
stis. Quamobrem dicitur Sara veracem iudicasse Deum, qui promi- 
serat. Haec, inquam, vera est fides, quae et Deum loquentem au- 
dit, et promissione eius nititur. 

19. Ex uno geniti sunt. Iudaeos etiam nunc admonet, fide esse 
factum, ut sint Abrahae soboles. Erat enim iam quasi semimortuus 
Abraham; Sara uxor, quae in flore aetatis sterilis fuerat, iam senio 
effoeta, Citius ergo oleum ex lapide fluere debebat, quam ex illis 
prodire aliquis populus; atqui innumera multitudo nascitur. $i 
nunc origine sua superbiunt Iudaei, causam attendant. Gerte quic- 
quid sunt, fidei Abrahae et Sarae tribuendum est. Unde sequitur, 
non aliter quam fide retinere ac tueri posse ipsos, quem consequuli 
sunt, statum. e 


13. Secundum fidem mortui sunt isti omnes non acceptis 
promissionibus; sed quum procul eas vidissent, et credidis- 
sent, et salutassent, et confessi essent, quod hospites et 

peregrini erant Super terram. 14. Sane, qui haec dicunt, 
ostendunt se patriam inquirere. 15. Et si quidem illius me- 
minissent, a qua éxierant, habebant tempus revertendi, 
16. Nunc vero meliorem appetunt, id est, coelestem. 
Quare non erubescit Deus, vocari Deus ipsorum; paravit 
enim illis civitatem. 


18. Secundum fidem, Comparatione amplificat fidem Patriar- 
charum, quia, quum Dei promissiones tantum libassent, tanquam 
illarum dulcedine satiati, quicquid in mundo erat, spreverunt, nec 
unquam illarum gustum, quantumvis tenuem, obliti sunt vel in vita 
vel in morte, quanquam particula: Secundum fidem, bifariam expo- 
nitur. Quidam simpliciter intelligunt, secundum fidem esse mortnos, 
quia in hac vita nunquam promissis bonis potiti sint, sicuti hodie quo- 
que sub spe nobis abscondita est salus. Ego tamen iis potius assen- 
tior, qui hic notari inter nos et Patres discrimen putant, atque ita 
expono: Quum Deus gratiam, quae in nos large effusa est, Patribus 
duntaxat gustandam praebuerit, quum eminus illis ostenderit obscu- 
ram Christi imaginem, qui nunc se conspiciendum quasi sub oculos 
nostros offert: tamen acquieverunt, nec unquam excjderunt a sua 
fide: quanto nobis hodie amplior datur perseverandi materia? Si de- 
ficimus, bis sumus inexcusabiles. Haec ergo circumstantia plurimum 
auget, quod procul intuiti sunt Patres spirituale Christi regnum, cu- 
ius hadie tam propinquus est adspectus, quod procul salutárunt pro- 
missiones, quae tam familiariter nobiscum habitant. Nam si illi ni- 
hilominus ad mortem usque sustinuerunt: quantae nunc ignaviae erit 
fatigari credendo, quum Dominus tot adminiculis nos fulciat? Si 
quis obiiciat, non potuisse eos credere nisi acceptis promissionibns, 
in quibus necessario fundanda est fides: respondeo; hoc per compa- 
rationem dici. Procul enim ab hoc gradu abfuerunt, in quem nos 
Deus evexit. Proinde tametsi eadem illis salus fuit promissa, pro- 
missionum tamen claritatem , qua sub Cliristi regno fruimur, non ha- 
bebant; sed contenti fuerunt eam procul adspicere, Et confessi, 
quod hospites. Hoc Iacob confitetur, quum Pharaoni respondet, tem- 
pus peregrinationis suae breve fuisse prae tempore peregrinationis Pa- 
trum suorum, plenumque multis aerumnis, Genes. 47,9. Si Iacob 
peregrinum se agnoscit in ea terra, quae illiin perpetuam heredita- 
tem promissa erat: satis patet, minime in mundo fuisse defixum , sed 
mentem supra coelos extulisse. Ideo infert Apostolus, Patres ita lo- 
quendo palam ostendisse, sibi esse meliorem in coelo patriam; nam 
si hic peregrinantur, alibi patria est ac fixa sedes, — Quod si illi inter 
obscuras nubes in coelestem patriam animis evolarunt, quid hodie no- 
bis agendum est, quibus e coelo conspicnam manum Christus porri- 
git, ut nos secum atiollat? Si illos non detinuit terra Canaan, 
quanto magis expediti esse debemus, quibus nulla ostenditur certa 
statio in mundo? 

15. Si quidem illius meminissent. Praevenit obiectionem, quae 

` contra opponi poterat, nempe illos fuisse alienigenas, qui patriam 
reliquissent. Excipit Apostolus, quum se peregrinos vocabant, de 
Mesopotamia non cogitasse, quia, si eius tacti fuissent desiderio, in- 
tegrum illis erat eo reverti; atqui sponte ab ea exsulant, imo eam ab- 
negant, quasi nihil ad se pertineat. Aliam igitur patriam designant, 
quae sit extra mundum, . 

16. Quare non erubescit. Respicit ad illam sententiam (Exod. 
9,6.): Ego sum Deus Abrahae, Deus Isaac, et Deus lacob. Rarus 
hic honor, quum Dominus se hominum nominibus insignit, et hac ve- 
luti nota discerni vult ab idolis, Hanc quoque praerogativam Aposto- 

lus fide niti docet, quia, quum sancti Patres ad coelestem patriam 
adspiraverint, Deus vicissim snorum civium ordine illos censeat. Sed 
hinc colligendum est, nobis inter filios Dei locum non fore, nisi 
mundo renuntiemus, nec fore nobis in coelo hereditatem , nisi pere- 
grinemur in-terra, Caeterum Apostolus ex verbis illis: Ego sum Deus 
Abrahae, Isaac et lacob, iure colligit, ipsos esse coeli heredes, quo» 
niam, qui sic loquitur, non Deus est mortuorum, sed vivorum. 


17. Fide Abraham (Genes. 22, 10.) obtulit Isaac, quum 
tentatus esset, ac unigenitum obtulit, quum promissiones 
accepisset, 18. Ad quem dictum erat (Genes. 21, 12.): ln 
1saac vocabitur tibi semen, 19. Quum reputasset Deum 
etiam ex mortuis posse suscitare: unde eum quoque in simi- 
litudine recuperavit. 20. Fide Isaac de futuris benedixit la- 
cob et Esau (Genes. 27,28.29.89.40.). 21. Fide lacob moriens 
singulos filios loseph benedixit (Genes. 48,15.), et adoravit ad 
suminitatem virgae eius (Genes. 47, 81.). 22. Fide loseph 
moriens de exitu filiorum Israel meminit, et de ossibus suis 
mandavit (Genes. 50, 24.). 


17. FideAbrahum. Prosequitur, quod de Abraham restabat; refert 
enim filii immolationeu, Est autem hoc tam singulare virtutis exem- 
plum, ut vix aliud simile reperire liceat. Ideo amplificandi causa ad- 
dit: Quum tentatus esset. [am multis quidem experimentis osfende- 
rat Abraham, qualis esset; hanc tamen probationem, sicnt reliquis 
omnibus longe excellit, ita Apostolus prae omnibus vult aestimari. 
Perinde ergo hoc valet, ac si dixisset: Summa Abrahae virtus fuit 
filii immolatio, quia tunc maxime Deus probasse eum dicitur; atqui 
hoc opus ex fide manavit: ergo nihil habuit Abraham fide praestan- 
tius, quae tam praeclarum fructum edidit. Verbum tentationis nihil 
quam probationem significat, Quod Iacobus (1, 13.) negat nos a Deo 
tentari, alium sensum habet, nempe quod nos ad malum non sollici- 
tet. Hoc enim vere fieri testatur ab uniuscuiusque concupiscentia; 
neque tamen interea negat, quin experimentum capiat Deus nostrae 
integritatis et obedientiae, Quanquam non ita nos explorat Deus, 
quasi alias ignoret, quid in corde nostro lateat. Nulla, inquam, 
probatione indiget Deus, ut nos cognoscere incipiat; sed qnum in lu- 
cem nos producit, ut operibus palam testemur, quod ante abscondi- 
tum erat, dicitur nos experiri aut probare; deinde quod re ipsa pa- 
lam fit, Deo innotescere dicitur. Haec enim satis familiaris est ac 
frequens Scripturae loquutio, ut, quod in homines competit, Deus 
in se transferat. Immolatio Isaac ab animi affectu censetur, quia 
per Abraham non stetit, quominus, quod sibi mandatum erat, per- 
ageret. Haec voluntas obsequendi perinde valet, ac si immolasset 
filium. Ac unigenitum obtulit. His circumstantiis notare voluit, 
quanta fuerit et quam acris probatio Abrahae, quanquam aliae etiam 
ex Mosis historia petendae sunt, quae eodem pertinent, Iubetur 
Abraham accipere filium suum, unigenitum suum et sibi dilectum 
Isaac ducere in locum, qui postea monstrandus erat, ibique manu 
propria eum mactare. Blandas illas appellationes data opera conge- 
rit Deus, ut intimum sancti viri cor perfodiat totidem vulneribus; 
deinde quo magis eum excruciet, iubet eum conficere iter tridui. 
Quam acre illi tormentüm fuisse putamus, quod filium semper habet 
in conspectu, quem iam cruentae neci destinavit? Quum ad locum 
veutüm est, novo adhuc vulnere pectus eius Isaac transfigit, dum in- 
terrogat, ubinam sit hostia. Quaelibet mors filii nimium acerba fuis- 

set; mors sanguinaria maiorem habuisset luctum; qnod autem sua 
eum manu iubetur mactare, id vero atrocius est, quam ut paterno 
animo sit tolerabile. Millies exanimari potuit, nisi fides cor eius ex- 
tra mundum sustulisset. Ergo non abs re commemorat Apostolus 
tunc fuisse tentatum. Quaeritur tamen, cur Isaac unigenitus voce- 
tur, quum ante eum genitus esset lsmael, qui adhuc superstes erat, 
Respondeo, quum Dei oraculo abdicatus esset ex familia, quasi in- 
star mortui fuisse habitum, ut saltem inter filios Abrahae locum non 
teneret. Quum promissiones accepisset. Quaecunque hactenus re- 
tulimus, utcunque animum Abrahae penitus vulneraverint, prae hac 
tamen tentatione quasi leves punctiones fuerant, quod acceptis pro- 
missionibus iubetur filium suum Isaac interficere. Omnes enim pro- 
missiones in hac fundatae erant: In Isaac vocabitur tibi semen (Ge- 
nes. 21, 12.), quoniam, hac sublata, nulla spes benedictionis aut gra- 
tiae reliqua fiebat. Hic nihil terrenum veniebat in quaestionem; sed 
aeterna Abrahae salus, imo totius mundi, Quantis angustiis distri- 
ctum fnisse putamus sanctum hominem, quum illi in mentem veniret, 
in filii persona spem aeternae vitae exstingui ? et tamen fide supra 
has cogitationes emergit, ut, quod iussus est, exsequatur. Si haec 
admirabilis fuit virtus, per tot ac tam ardua obstacula eluctari: me- 
rito summam laudem habet fides, quae sola fecit, ut invictus Abra- 
ham perstaret, Sed hic exoritur non parva difficultas, quomodo lau- 
detur Abrahae fides, dum a promissione discedit. Nam sicuti ex fide 
obedientia, ita ex promissione fides nascitur. Ubi ergo promissione 
destituitur Abraham, concidat eius fides necesse est. Porro mors 
Isaac, ut iam dictum est, omnium promissionufm quidam veluti in- 
teritus fuit; neque enim quasi unus aliquis ex vulgo hominum consi- 
derandus est Isaac, sed qui inclusum in se Christum habet, Hane 
quaestionem , quae difficilis alioqui ad solvendum esset, expedit Apo- 
stolus, quum mox subiicit, Abraham tribuisse hoc honoris Deo, quod 
filium posset ex mortuis excitare. Ergo datam sibi promissionem non 
abiicit; sed vim eius ac veritatem extra filii vitam extendit, quia Dei 
potentiam tam angustis finibus non limitat, ut mortuo Isaac vel alli- 
gata sit vel exstincta. Hoc modo promissionem retinuit, quia Dei po- 
tentiam non affixit vitae Isaac; sed persuasum habuit, in eius mortui 
cineribus non minus , quam in vivo et spirante, fore efficacem. 


19, Unde eum quoque, Acsi diceret: Neque haec spes frustrata 
est Abrahamum, quia haec quaedam resurrectionis fuit species, quod 
subito liberatus fuit ex media morte, Nomen parabolae, quod hic 
ponitur, varie exponunt interpretes, Ego simpliciter accipio pro si- 
militudinis nota, Tametsi enim vere non resurrexit Isaac, quodam- 
modo tamen videtur resurrexisse, quum repente ac mirabiliter inex- 
spectata Dei gratia eripitur. Neque tamen displicet, quod alii in 
ariete, qui subrogatus est in locum Isaac, carnem nostram designari 
putant, quae morti subiicitur. Fateor etiam verum esse, quod alii 
tradunt, in hac immolatione. pictam fuisse Christi imaginem. Sed 
nunc, quid senserit Apostolns, non quid vere dici possit, disputo, 
Hic autem, meo iudicio, genuinus est sensus, quod Abraham non ali- 
ter filium suum recepit, quam si illi ex morte restitutus esset in no- 
vam vitam, , * 


20. Fide Isaac, Hoc etiam fidei opus fuit, de futuris benedicere, 
quia, ubi res non exstat, sed nudum verbum apparet, necesse est so- 
lam fidem regnare. Sed primo loco notandum est, quid valeat bene- 
dictio, de qua loquitur; nam saepe generaliter benedicere pro bene 
precari accipitur. Sed longe aha ratio fuit benedictionis Isaac; erat 
enim quasi missio in possessionem eius terrae, quam Deus illi et po- 
steris promiserat. Atqui in ea nihil habet prorsus nisi.ius sepulchri, 

Ridiculae ergo videntnr magnificae illae voces: Serviant tibi populi, 
et tribns te adorent (Genes. 27, 29.). Quale enim dominium tradere 
potuit, qui ipse vix libet erat? Videmus itaque hanc benedictionem 
fide niti, quia nihil praeter Dei verbum habet [saac, quod in filios suos 
conferat. Dubitari tamen potest, an ulla fuerit in benedictione Esau 
fides, quum reprobus esset atque a Deo abdicatus, Solutio facilis est, 
quia in eo maxime enituit fides, quum gemellos ex se genitos discre- 
vit, et ita quidem, ut minori tribuerit priorem locum. Nam Dei ora- 
culum sequutus, primogenito ordinariam ius naturae ademit. Hinc 
autem pendet totius gentis conditio, quod electus a Deo fuit Iacob, 
atque ea electio patris benedictione sancita fuit. 

21. Fide lacob. Quaecunque memoratu digna acciderunt in po- 
pulo, Apostoli consilium est fidei adscribere; quia tamen omnia re- 
censere nimis longum fuisset, pauca ex multis eligit, quale hoc est. 

' Nam tribus Ephraim ita reliquas superavit, *ut quodammodo laterent 
sub eius umbra; saepe enim decem tribus comprehendit Scriptura sub 
hoc nomine. Atqui Ephraim ex duobus filiis Ioseph minor natu fuit; 
quo tempore ipsum et fratrem Iacob benedicebat, ambo erant pueri, 
Quid in minore cernebat Iacob, cur primogenito eum praeferret? 
Quin etiam id dum facit, oculos habet senio obtusos et hebetes, nec 
fortujto dexiram manum imponit capiti Ephraim; brachia enim de- 
cussatim componit, ut dextram manum in sinistram transferat. Prae- 
terea duas illi portiones assignat, ac si iam eius terrae esset dominus, 
uude eum fames abegerat. Nihil hic rationi consentaneum , nisi fides 
dominetur. Ergo si quid esse volunt Iudaei, non alibi quam in fide 
'glorientur. Adoravit ad summitatem. ' Hic. unus est ex iis locis, 
unde coniectnram facere licet, puncta olim apud Habraeos non fuisse 
án usu, quia non ita hallucinari poterant Graeci interpretes, ut vir- 
gam pro lecto redderent, si eadem tunc fuisset, quae hodie, seri- 
‘bendi ratio. Non dubium est, quin Moses de lectuli capite loquatur, 
quum dicit "xn VN*a-by. Graeci autem, quasi scriptum esset n», 
transtulerunt caput virgae. Quod vulgo receptum erat, Apostolus 
non dubitat suo instituto accommodare. Iudaeis quidem scribebat, 
sed dui in varias regiones dispersi patriam linguam Graeca mutae- 
rant, Scimus antem Apostolos hac in parte non adeo fnisse scrupulo- 
sos, quin se rudibus attemperarent, quibus adhuc lacte erat opus. Et 
in éa' re nihil est periculi, modo semper revocentur lectores ad siu- 
ceram nativamque Scripturae lectionem. Caeterum in re ipsa parum 
est discriminis, quia, quod adoravit Iacob, id fuit gratiarum actio- 
nis symbolum: quare fide adductus est, ut se filio submitteret. 

22. Fide loseph. Hoc ultimum est, quod ex Patriarcharum 
gestis Moses, ut certe dignum est, narrat. Nam quod illa opulen- 
tia, deliciae, honores, promissionis oblivionem sancto viro non in- 
ducunt, neque eum in Aegypto remorantur; id vero non parvae 
fidei argumentum est. Unde enim tanta animi magnitudo, ut, quic- 
quid in mundo est sublime, despiciat, quicquid pretiosum est, du- 
cat pro nihilo, nisi quod in coelum conscenderat? Quod ossa sua 
iubet exportari, in eo sui rationem non habet, quasi sepulchrum ei 
dulcius futurum esset vel melius in terra Canaan, quam in Aegypto; 
sed tantum voluit genjis suae desiderium acuere, ut vehementius ad 
redemptionem adspirarent; voluit et fidem confirmare, ut certo spe 
rarent, se tandem liberatum iri. 


23. Fide Moses, quum natus esset, occultatus fuit tres 
menses a parentibus fuit, quia videbant elegantem puellum, 
et non timuerunt edictum Regis. 24. Fide Moses iam gran- 
dis renuit vocari filius filiae Pharaonis, 25. Potius eligens 

malis affici cum populo Dei, quam temporales habere pec- 
cati delicias, 26. Maiores existimans divitias probrum 
Christi, quam Aegypti thesauros; intuebatur enim in remu- 
nerationem. 27. Fide reliquit Aegyptum, nec timuit furo- 
rem Regis; quasi enim invisibilem vidisset, obduruerat. 


93. Fide Moses. Fuerunt etiam alii, et quidem profani homi- 
nes, qui non Dei timore, sed tantum sobolis propagandae studio li- 
beros suos non absque periculo servarunt. Sed Apostolus alia ra- 
tione impulsos fuisse docet parentes Mosis, ut eum servarent: 
nempe quia Deus promiserat, quum servitute oppressi essent, vin- 
dicem aliquando se fore: hac fiducia freti, infantem saluti suae 
praetulerunt. Sed videtur hoc fidei naturae contrarium, quod dicit 
eos formae elegantia adductos. Scimus enim reprehensum fuisse 
Isai, quum filios suos offerret Samueli, prout quisque forma excel- 
lebat. Et certe Deus non in externis larvis non detinet. Respon- 
deo, non illectos fuisse pulchritudine parentes Mosis, ut misericor- 
dia tangerentur ad eum servandum, qualiter vulgo solent affici ho- 
mines; sed aliquam veluti notam futurae excellentiae fuisse inscul- 
ptam in puero, quae rarum nescio quid de eo promitteret. Non 
ergo dubium est, quin adspectu ipso in spem propinquae liberatio- 
nis excitati fuerint, eo quod puerum magnis rebus gerendis confi- 
derent destinatum esse. Porro hoc multum ponderis apud Iudaeos 
habere debuit, quum audirent, Mosen redemptionis suae ministrum 
mirabiliter ex morte fuisse ereptum fidei beneficio. Notandum ta- 
men est, fidem, quae hic laudatur, valde fuisse imbecillam. Nam 
quum pcsthabito mortis suae metu Mosen deberent educare, eum 
exponunt, Patet igitur illorum fidem brevi non tantum vacillasse, 
sed fuisse collapsam; saltem partes suas deserunt, ubi infantem 
proiiciunt ad ripam fluminis. Sed eo magis nos animari convenit, 
dum audimus fidem, licet infirmam, Deo tamen sic probari, ut vi- 
tam Mosis impetret , ex qua pendebat Ecclesiae liberatio. 

24. Moses iam grandis. Memorabile prae aliis apud Iudaeos 
esse dehuit Mosis exemplum, per cuius manum fuerant ex servitute 
manumissi, foedus Dei cum illis renovatum, status Ecclesiae pu- 
blicata lege constitutus. Quod si fides in Mose praecipue est consie 
deranda: nimis absurdum erit, si inde ipsos alio abducat, Unde se- 
quitur, male in Lege proficere omnes, qui ab ipsa non diriguntur 
ad fidem, Nunc videndum est, quibus in rebus Mosis fidem praedi- 
cet. Hanc ordine primam virtutem ponit, quod iam grandis natu 
adoptionem filiae Pharaonis contempsit. Aetatis meminit, quia, si 
puer hoc fecisset, levitati aut ignorantiae posset imputari; quando- 
quidem enim in pueris nondum viget consilium aut ratio, temere se 
quovis proiiciunt; adolescentes etiam saepe huc vel illuc rapit in- 
consideratus feruor, Ergo ut sciamus, nihil nisi consulto factum 
fuisse, et quod longo iam tempore meditatus erat: refert Apostolus 
tunc fuisse grandem natu, quod etiam ex historia liquet. Porro 
adoptionem sprevisse dicitur, quia, quum inviseret fratres suos, 
quum sublevare ipsos studeret, quum vindicaret eorum iniurias, huc 
spectabant omnia, ut rediret potius ad genus suum, quam in aula 
regis maneret: ergo perinde id valuit, acsi ultro se abdicasset. Id 
fidei adscribit Apostolus, quia multo satius erat in Aegypto manere, 
nisi genus Abrahae benedictum esse persuasus esset, cuius bene- 
dictionis sola testis erat Dei promissio; nam oculis nihil tale cerne- 
bat. Hinc apparet fide esse intuitum, quod longe a conspectu. re- 
motum erat 

26. Maiores existimans divitias, probrum Christi, Sedulo no- 
tanda est haec loquutio, qua docemur, instar lethalis veneni fugien- 

dum esse, quicquid obtineri nequit, quin Dei offensa redimatur. 
Delicias enim peccati vocat illecebras mundi omnes, quae nos a Deo 
eiusque vocatione abducunt. Nam commoda vitae terrenae, quibus 
pura conscientia et Dei permissu frui licet, ea hoc numero non cen- 
sentur, Quare semper meminerimus discernere, quid nobis Deus 
permittat, Sunt autem quaedam per se licita, quorum usnm nobis 
prohibent vel temporis vel loci vel aliarum rerum circumstantiae. 
Quare in omnibus praesentis vitae commodis semper id spectandum, 
ut nobis ad sequendum Deum adminicula sint, non impedimenta. 
Et temporales quidem delicias peccati vocat, quae cito evanescunt 
simul cum vita. His opponit probrum Christi, quod libenter in se 
suscipere debent pii omnes. Nam quos eligit Deus, eos etiam prae- 
ordinavit , ut fiant imagini Filii sui conformes, nou quod ad eundem 
omnes modum probris aut alio crucis genere exerceat; sed quod 
omnes ita comparatos esse decet, ut crucis societatem cum Christo 
subire non recusent. Reputet igitur quisque apud se, quatenus ad 
hane communicationem vocetur, ut obstacula omnia abrumpat. 
Nec praetereundum est, quod Christi probris annumerat , quascun- 
que ignominias fideles ab initio mundi pertulerunt. Nam sicuti 
membra fuerunt eiusdem corporis, ita nihil habebant a nobis sepa- 
ratum. Sunt quidem omnes aerumnae, sicut praemia peccati, ita 
etiam malediclionis fructus, quae primo homini fuit imposita ; sed 
quascunque iniurias Christi nomine sustinemus ab impiis, eas ipse 
suas ducit. Unde gloriatur Paulus se supplere, quod passionibus 
Christi deest. Id si rite expenderemus, non tam molestum nohis es- 
set atque acerbum, pro Christo pati. Melius etiam hoc membro 
declarat, quid significet per probrum Christi, ubi dicit, Malis af- 
fici cum Dei populo. | Non poterat aliter Moses se unum esse ex Dei 
populo profiteri, nisi gentis suae miseriis adiungeret se comitem. 

rgo ubi hic finis est, ne discedamus a corpore Ecclesiae: quicquid 
patimur, sciamus capitis nomine esse consecratum. lia ex adverso 
thesauros Aegypti vocat, quos aliter possidere nemo potest, quin Ec- 
clesiae renuntiet, Intuebatur enim in remunerationem. Probat, 
ilam animi magnitudinem fuisse fidei affectum, ex descriptione, 
quam posuit, quia Moses oculos in Dei promissionem defixos habe- 
bat. Neque enim sibi melius fore sperasset cum populo Israelitico 
quam apud Aegyptios, nisi sola promissione confisus, Porro si quis 
inde inferat, fidem non in solam Dei misericordiam recumbere, quia 
praemii respectum habeat: respondeo, non hic disputari de iustitia 
aut salutis causa; sed Apostolum generaliter complecti, quicquid 
fidei convenit. Ergo fides, quatenus quaerenda est iustitia coram 
Deo, non remunerationem , sed gratuitam Dei bonitatem; non opera 
nostra, sed Christum solum intuetur. Sed fides extra iustificationis 
causam, quia generaliter se extendit ad quodvis Dei verbum, re- 
muneralionis, quae promittitur, respectum habet. Fide, inquam, 
amplectimur, quicquid Deus promittit; atqui operibus promittit re- 
munerationem: ergo hanc apprehendit fides. Sed hoc totum in 
causa gratuitae iustificationis locum nullum habet, quia nulla ope- 


rum-remuneratio sperari potest, nisi gratuita iustitiae imputatio 
praecedat. 


27. Fide reliquit Aegyptum. Tam de priore exitu hoc posset ex- 
poni quam de secundo, quum scilicet secum populum eduxit; tunc 
enim proprie reliquit Aegyptum, quum ex domo Pharaonis aufugit, 
Huc accedit, quod ante celebrationem Paschatis hic egressus recense- 
tur ab Apostolo, Videtur ergo de Mosis fuga loqui, nec obstat, quod 
addit, non timuisse furorem Regis, quum Moses ipse narrat terrore 
se fuisse cómpulsum. Nam si initium spectamus, non timuit ,, quum 
se populi vindicem profiteretur, Omnibus tamen expensis, ad secun- 

dum exitum referre malo. Tunc enim intrepide Regis ferociam de- 
spexit, tanta Spiritus Dei virtute armatus, ut furiosam illam bestiam 
ultro subinde lacesseret, Haec certe mira fuit vis fidei, quod imbel- 
lem muliütudinem secum trahens ac multis impedimentis onustam, 
iter sibi per innumeras difficultates Dei manu patefactum iri speravit, 
Videbat potentissimum Regem impotenter furere, sciebatque finem 
non facturum, donec extrema quaeque tentasset. Verum quia aucto- 
rem suae profectionis Deum esse novit, eventum illi commendat, nec * 
dubitat, quin omnes Aegyptiorum impetus in tempore cohibiturus sit, 
Quasi enim invisibilem. lmo Deum viderat in medio rubi ardentis: 
quare improprie hoc videtur,dici, et parum apte ad causam praesen- 
tem, Fateor sane, visione illa confirmatum prius fuisse Mosen, 
quam praeclarum illud liberandi populi facinus aggrederetur; sed 
nego talem fuisse Dei conspectum, qui eum exueret sensu carnis, et 
extra mundi pericula educeret. Signum duntaxat quoddam praesen- 
tiae suae tunc illi Deus ostendit; sed multum abfuit, quin Deum, 
qualis est, videret. Apostolus autem intelligit non secus obduruisse 
Mosen, quam si in coelum raptus Deum solum haberet ante oculos, 
negotium vero cum hominibus non haberet, non subiiceretur huius 
vitae periculis, nullum.cum Pharaone haberet certamen. Atqui cer- 
tum est, eum tot difficultatibus fuisse obrutum, ut posset animo in- 
terdum concipere Deum procul abesse: aut certe superiorem tandem 
fore Regis contumaciam tot praesidiis instructam ad resistendum. De-- 
nique ita se Deus Mosi videndum praebuerat, ut fidei tamen locum 
relinqueret; at Moses, quum undique multi terrores instarent, omnes 
in Deum sensus suos convertit. Adiutus quidem fuit ad eam rem vi- 
sione illa, quam diximus; sed tamen plus in Deo vidit, quam ferebat 
signum illud visibile, Potentiam enim eius apprehendit, quae metus 
omnes omniaque discrimina absorberet, Prormissione fretus, certo 
statuit populum, tametsi Aegyptiorum tyrannide premebatur, iam 
terrae promissae esse dominum. Hinc colligimus, veram fidei natu- 
ram esse, Deum semper habere prae oculis; secundo, fidem altiora 
et magis recondita in Deo intueri, qnam quae sub sensus nostros ca- 
dant; tertio, solum Dei conspectum sufficere ad mollitiem nostram 
corrigendam, ut simus contra omnes Satanae insultus plus quam 
saxei. Unde sequitur, quo quisque mollior est ac minus virili animo, 
eo minus habere fidei. i 


28. Fide fecit Pascha et adspersionem sanguinis, ut, qui 
perdebat primogenita, non tangeret eos. 29. Fide transie- 
runt mare rubrum quasi per terram siccam, quod quum ten- 
tassent Aegyptii, absorptisunt. 30. Fide conciderunt moe- 
nia lericho, circumdata per septem dies. 31. Fide Rahab 
meretrix non periit cum incredulis, quum excepisset explo- 
ratores cum pace. 


28. Fide Pascha. Hoc ad fidei commendationem multum valere 
debuit apud ludaeos, quibus praecipuum et maximae venerationis sa- 
crificium Pascha erat. Porro fide celebratum füisse dicit, non quia 
agnus ille figura fuit Christi; sed quia, quum postes adspergeret san- 
guine, nondum exstabat profectus. Quare ubi veritas ipsa adhuc la- 
tebat, fide exspectari necesse fuit. Imo ridiculum videri poterat, 
quod Moses paucas sanguinis guttulas Dei vindictae in remedium op- 
poneret; sed solo tamen Dei verbo contentus immunem fore populum 
a plaga, quae Acgyptiis instabat, non dubitavit: unde non immerito 
fidem eius Apostolus hac in parte laudat, Qui dide celebratum fuisse 

Pascha interpretantur, quia Moses in Christum respexerit, verum 
quidem dicunt; sed Apostolus simpliciter hia fidei meminit , quatenus 
in solo Dei verbo acquiescit, ubi res ipsa non apparet: ideo intem. 
estivum est subtilius hoc loco philosophari. Quod autem Mosen so- 
um fecisse Pascha commemorat. haec causa est, quod per eius ma- 
num Deus Pascha instituit. 

99. Fide transierunt. Certum est, complures in illa multitudine 
fuisse incredulos; at Dominus paucorum hoc fidei concessit, ut sicco 

ede per mare transiret tota multitudo. Nam in eadem re magnum 
inter Israelitas et Aegyptios discrimen fuit, quod quum alii incolumes 
transiissent, alii paulo post demersi sunt. Unde hoc discrimen? nisi 
quia verbum Dei priores amplexi sunt, quo destituebantur Aegyptii. 
Argumentum igitur est a contrariis, quum dicit Aegyptios fuisse sub- 
mersos Nam infelix ille eventus poena fuit temeritatis, quemad- 
modum ex adverso salutem consequuti sunt Israelitae, quod verbo 
Dei freti inter medias aquarum moles iter facere non recusarunt. 

$0. Fide conciderunt moenia Iericho. Sicuti prius fide abruptum 
fuisse servitutis iugum docuit, ita nunc eadem fide commemorat po- 
pulum hereditatis sibi promissae possessionem fuisse adeptum. Nam 
primo terrae ingressu obiecta erat urbs lericho, munita et fere inex- 
pugnabilis, quae progredi ultra vetaret, quum nulla esset illius ex- 
pogenoos ratio. Praecipit Dominus, ut semel quotidie omnes viri 

ellicosi muros circumeant; septimo autem die septies, Puerilis erat 
circuitus ille plenusque ludibrio. .Parent nihilominus mandato Dei, 
neque ludunt operam; feliciter enim succedit, ut promissum illis fue- 
rat. Certum est, non hominum clamore, vel strepitu, nec clangore 
tubarum moenia corruisse; sed quia speravit populus, quod se factu- 
rum Dominus promiserat. Haec quoque in usum nostrum accommo- 
dare licet, quia neque aliter quam fide ex diaboli tyrannide asserimur 
in libertatem, et eadem fide hostes nostros profligamus, omnesque 
inferorum munitiones concidunt. 

81. Fide Rahab., "Tametsi primo adspectu videtur hoc exemplum 
ob personae ignobilitatem minus illustre, ac prope indignum esse, 
quod in hoc ordine recenseatur: congruenter tamen neque abs re ci- 
tatur ab Apostolo. Hactenus ostendit, Patriarchas, quibus ludaei 
plurimum honoris ac reverentiae deferebant, nihil gessisse laude 
dignum nisi per fidem; quaecunque Dei beneficia erga eos memoratu 
digna exstiterunt, fuisse eiusdem fidei effectus. Nunc vero docet, 
mulierem alienigenam , et apud suos non infimae tantum conditionis, 
sed quae meretrix fuerat, in Ecclesiae corpus per fidem fuisse insi- 
tam, Unde sequitur, eos, qui maxime excellunt, nullius coram Deo 
pretii esse, nisi ex fide aestimentur; contra vero in socictatem Ange- 
lorum adoptari, qui inter profanos et reprobos vix prius locum habe 
bant. Porro fidei Rahab Iacobus quoque (2. 25.) testimonium reddit; 
et facile est ex sacra historia colligere, mulierem hanc vera fide fuisse 
praeditam, Sibi enim certo persuasum esse profitetur, quod. Deu: 
Israelitis promiserat, et quasi victores iam essent, quos metus ab ac- 
cessu terrae prohibebat, veniam sibi ac suis dari petit , neque ea in 
re homines considerat, sed Deum ipsum. Huius fidei testimonium 
est, quod non sine vitae periculo exploratores hospitio recipit. Ergo 
fidei beneficio a communi urbis suae interitu salva evadit. Nomen 
meretricis ad amplificandam Dei gratiam positum est, Sunt qui mw 
vertunt hospitam , quasi quaestum ex caupona fecerit; sed quum ho 
nomen ubique Scriptura pro meretrice usurpet, nulla est ratio, cur 
aliter hoc loco interpretemur. Rabini, quia hoc absurdum turpeque 
suae genti esse putabant, si dicerentur exploratores meretricis hospi- 
iio usi esse, coactam etymologiam excogitarunt. Sed inanis fuit ille 

timor; ideo enim in historia Iosuae nominatim epithetum-hoc MYS 
additur, ut sciamus exploratores clanculum venisse in urbem Ieri- 
cho, et ibi in domo meretricia latuisse, quanquam hoc ad anteactam 
vitam referri certum est; xesipiscentiae enim testis est fides, 


82. Et quid amplius dico? deficiet enim me tempus nar- 
rantem de Gideon (fud. 6, 11.), Barac (Jud. 4, 6), et Simson 
(fud. 13, 24.), et lephta (Iud. 11,1. et 12, 7.), et David, et Sa- 
muel, et Prophetis, 33. Qui per fidem expugnaverunt re- 
gna, operati sunt iustitiam, adepti sunt promissiones, ob- 
turarunt ora leonum, — 34. Exstinxerunt vim ignis, effu- 
gerunt aciem gladii, robusti facti sunt ex infirmitate, for- 
tes redditi sunt in proelio, profligarunt exercitus alie- 
narum. * 


82. Et quid amplius dico? Quia timendum erat, ne singula 
exempla referendo fidei laudes ad paucos homines restringeret, prae- 
occupat, ac dicit, nullum fore finem, si singulis insistat, quum id 
ipsum, quod de paucis narravit, ad totam Dei Ecclesiam pertineat. 
Ac primum quidem medium illud'tempus inter Josuam et Davidem 
designat, quo Dominus iudices excitavit ad gubernandum populum, 

uales fuerunt quatuor isti,' de quibus meminit, Gideon, Barac, 
imson, et lephta,  Ridiculum sane erat, Gideonem cum trecentis 
hominibus ingentem hostium exercitum aggredi; lagenas manibus 
concutere, plus quam inane erat terriculamentum. Barac longe im- 
par erat hostibus, et tantum mulieris unius consilio regebatur. Sim- 
son homo rusticanus, et qui non aliis quam agriculturae armis se 
exercuerat, quid poterat contra tam superbos victores, quorum po- 
tentia subactus fuerat totus populus? Quis lephtae facinus initio 
temeritatis non damnasset, qui vindicem populi iam deplorati se pro- 
'fitetur?. Sed quoniam Deum omnes sequun'ur ducem, et eius pro- 
missione animati iniunctum sibi munus suscipiunt, Spiritus sancti 
testimonio ornantur. Ergo quicquid laudabile gesserunt, fidei Apo- 
stolus tribuit, quanquam nullus est eorum, cuius fides non claudi- 
caverit. Gideon ad arma sumenda tardior est, quam par sit, nec 
se Deo committere, nisi difficulter, audet. Barac initio trepidat, 
ut fere convitiis Dehorae sit cogendus, Simson corncubinae blandi- 
tiis victus suam ct totius populi salutem inconsiderate prodit. Iephta 
in concipiendo stulto voto praeceps, in solvendo nimis pertinax, pul- 
cherrimaim victoriam crudeli filiae suae morte deformat. Ita in 
omnibus sanctis semper invenietur aliquid reprehensibile. Fides ta- 
men, etiamsi mutila sit ac imperfecta, Deo probari non desinit, 
Quare non est, quod nos frangant vel exaniment vitia, quibus labo- 
ramus, modo fide pergamus in vocationis nostrae stadio. De Da- 
vid. Sub nomine Davidis complectitur omnes pios Reges, quibus * 
Samuelem et Prophetas adiungit. Proinde in summa docere vult, 
regnum Inda in fide fuisse fundatum, et fide ad extremum stetisse. 
Vulgo notae erant plurimae Davidis victoriae, quas de hostibus re- 
portaverat; nota erat Samuelís integritas et summa virtus in guber- 
nando populo; nota erant Dei beneficia, quibus sanctos Prophetas 
ac Reges prosequutus fuerat, Apostolus affirmat, nihil horum esse, 
quod non fidei acceptum referri debeat. Porro ex innumeris Dei be- 
neficiis quaedam duntaxat attingit, ut inde generaliter colligant lu- 
daei, quemadmodum semper Dei manu conservata fnit Ecclesia per 
fidem, sic neque hodie aliam rationem esse, qna illum erga nos be- 
neficum sentiamus. David toties victor rediit domnm , Ezechias ab 
infirmitate convaluit, Daniel ex fovea leonum salvus et intactus 

emersit, socii eius in camino ardenti, .non secus ac in rosido prato, 
laeti ambularunt. Horum omnium si causa fuit fides, statuendum 
est, non aliter quam fide locum Dei bonitati dari, ut se erga nos | 
exserat. Praecipue notandum est membrum illud, ubi dicitur fide 
adeptos esse promissiones. Tametsi enim verax manet Deus, etiamsi 
omnes simus increduli: infidelitas tamen nostra facit, ut promissio- 
nes nobis sint irritae, hoc est, effectu careant, : 

94. Robusti facti sunt ex infirmitate. Chrysostomus alio re- 
fert, nempe quod reducti sint Iudaei ab exsilio, in quo erant quasi 
desperati, Mihi de Ezechia hoc accipi non displicet, quanquam pos- 
semus latius extendere, quod Dominus in altum manu sua extulerit 


sanctos, quoties prostrati erant, opemque tulerit eorum infirmi- 
tati, ut pleno robore vigerent. 


35. Receperunt mulieres resurrectione mortuos suos; 
alii vero distenti fuerunt, non amplexi redemptionem, ut 
meliorem resurrectionem obtinerent. 36. Alii autem ludi- 
bria et flagella experti sunt, praeterea vincula et carceres. 
87. Lapidati sunt, dissecti sunt, tentati sunt, occisione gla- 
dii mortui sunt, oberrarunt in pellibus ovillis, in tergori- 
bus caprinis, destituti, afflicti, malis affecti, 388. Quibus 
mundus non erat dignus, in desertis errantes, in montibus, 
et speluncis, et cavernis terrae; ` 39. Kt hi omnes testimo- 
nium consequuti per fidem, non consequuti sunt promissio- 
nem, 40. Deo quiddam pro nobis providente, ne sine no- 


, bis perficerentur. 


85. Receperunt etc. Nuper prosperos successus recensuit, qui- 
bus muneratus est Deus suorum fidem; nunc diversum argumentum 
tractat, nempe sanctos, quum ad extremas quasque miserias redacti 
essent, fide tamen eluctatos esse, ut etiam ad mortem usque invicti 
perstiterint, Haec quidem primo adspectu multum inter se differunt, 
quod alii de victis hostibus magnifice triumphant, variis miraculis 
conservantür a Domino, eruuntur novis et insolitis modis ex media 
morte; alii autem probrose tractantur, et prope conspuuntur a toto 
mundo, conficiuntur inopia, exosi sunt omnibus, ut cogantur in 
latebras ferarum se abdere, trahuntur denique ad saeva et trucu- 
lenta supplicia. Nam hi posteriores destituti prorsus videntur Dei 
auxilio, quum ita eos exponit superbiae et crudelitati impiorum. 
Multum ergo videntur a prioribus distare. Fides tamen in utrisque 
regnat, et in utrisque perinde est efficax: imo in secundis melins 
vis eius relucet. Nam in mortis contemptu splendidior est fidei vi- 
ctoria, quam si vita in quintum saeculum propagetur. Hic prae- 
stantior est fidei effectus, dignusque maiori laude, probra, inopiam, 
et extremas aerumnas perferre aequo et constanti animo, quam mi- 
raculo recuperare sanitatem, vel aliquod simile Dei beneficiurf con- 
sequi. Summa est, fortitudinem sanctorum , quae saeculis oiunibus 
enituit, fidei esse opus, quod maior sit nostra imbecillitas, quam 
ut malis superandis simus idonei, nisi nos fides sustineat. Atque 
hinc colligimus, quicunque vere Deo fidunt, virtute, qua oportet, 
instructos esse ad resistendum, quibuscunque ipsos modis impetat 
Satán, ac praesertim ferendis malis nunquam nobis patientiam de- 
fore, si adsit fides: proinde infidelitatis nos convinci, ubi in perse- 
quutionibus et cruce deficimus. Eadem enim hodie est fidei natura, 
quae olim apparuit in sanctis Patribus, quos hic Apostolus comme- 
morat, Quare si eoruin imitaremur fidem , nunquam ita turpiter ob 


AD HEBRAEOS Car. XL — 508 


ignaviam concideremnus. In verbo ?zvuma»íc0750a» sequutus sum 

rasmum, tametsi alii interpretantur Carceratos fuisse, Sed hoc 
(meo iudicio) simplicius, quod distracti fuerint, quemadmodum co- 
riun in tympano distenditur. uod dicit fuisse tentatos, videtur 
esse superfluum, nec dubito, quin similitudo duarum vocum £zgi- 
0940av et 2niigiaO nar» in causa fuerit, ut secunda male ab imperito 
quopiam lectore addita paulatim obrepserit in textum, sicuti etiam 
Erasmus divinat. Per ovillas et caprinas pelles non tam puto de- 
signari tentoria, quae ex pellibus conficiebantur, quam viles et 
asperos piorum amictus, quibus induebantur, quum in deserta fu- 
gerent. Tametsi autem lapidatümi fuisse Ieremiam tradunt, Esaiam 
vero dissectum, et Sacra historia narrat, Eliam, Elisaeum atque 
alios Prophetas in montibus et speluncis oberrasse; non tamen du- 
bito, quin saevas illas persequutiones designet, quibus grassatus est 
Antiochus in populum Dei, et quae postea sequutae sunt. Non 
amplexi redemptionem.  Aptissime loquitur; brevem enim huius vi- 
tae usuram eos redimere oportuisset Deum abnegando,  Fuisset au- 
tem hoc nimis indignum pretium. Ergo ut perpetuo in coelis vive- 
rent, vitam in terra repudiarunt, quae tanti illis constitisset, nempe 
abnegatione Dei, ut diximus, suaeque vocationis desertione, Au- 
dimus autem, quid Christus dicat: Si animas nostras servare cupi- 
mus in hoc mundo, nos in perpetuum eas perdere. Proinde si ve- 
rus futurae resurrectionis amor sedem in cordibus nostris occupat : 
facile nos ad mortis contemptum adducet. Et sane non aliter viven- 
dum est, quam ut Deo vivamus, simulatque Deo vivere non licet, 
libenter aut non aegre mors nobis oppetenda est. Porro hac senten- 
tia confirmat Apostolus, quod dixit, sanctos fide superasse omnia 
tormenta; nisi enim spe beatae resurrectionis retenti fuissent eorum 
animi, statim collapsi fuissent. Hinc praeterea colligenda est utilis 
exhortatio, qua nos in rebus adversis muniamus, Neque enim recu- 
sandum est, ut Dominus tot sanctis hominibus nos aggreget, quos 
scimus tot miseriis fnisse exercitatos et vexatos. Neque vero hic 
nobis paucorum hominum miseriae narrantur, sed communes Ec- 
clesiae persequutiones, et hae quidem non unius aut alterius anni, 
sed quae ab avis usque ad nepotes interdum grassatae sunt, Quare 
nihil mirum, si iisdem hodie experimentis fidem nostram probare 
Deo placeat, nec cogitandum est, nos ab eo deseri, cui scimus 
füisse curae sanctos Patres, qui eadem ante nos passi sunt. 

88. Quibus mundus non erat dignus. Quum ita profugi inter 
feras vagabantur sancti Prophetae, videri poterant indigni, quos 
terra sustineret. ui fit enim, ut inter homines locum non inve- 
niant? Sed Apostolus in contrariam partem hoc retorquet, nempe 
quod mundus illis non esset dignus. Nam quocunque veniant servi 
Dei, eius benedictionem, quasi fragrantiam boni odoris, secum af- 
ferunt. Sic domus Potiphar benedicta fuit in gratiam Ioseph (Ge- 
nes. 89, 5.), et Sodoma salva futura erat, si in ea inventi fuissent 
decem iusti homines (Genes. 18, 82.). Utcunque ergo mundus ser- 
vos Dei quasi excrementa a se proiiciat: hoc tamen inter eius poe- 
nas deputandum est, quod illos ferre non potest, quia simul cum 
illis resideret aliqua Dei benedictio. Proinde quoties e medio tollun- 
tur iusti, sciamus totidem adversa nobis esse praesagia, quoniam 
indigni simus eorum conturbernio , ne simul nobiscum pereant. In- 
terea habent pii amplam consolationis materiam, si eos mundus 
quasi cathermata eiiciat, quando vident idem accidisse prophetis, 
qui in feris animalibus plus experti sunt clementiae quam in homi- 
nibus ipsis. Hac se cogitatione erexit Hilarius, quum videret a san- 
guinariis tyrannis occupari Ecclesiam, qui tunc imperatorem Ro- 
manum, velut carnificem , in manu habebant; tunc inquam sanctus 
vir memoria repetebat, quae hic de Prophetis recitat Apostolus. 

Montes et sylvae, dicebat, et lacus et carceres mihi tutiores sunt, 
quam magnus templorum splendor; nam in illis Prophetae aut ma- 
nentes, aut demersi, Dei spiritu prophetabant. Sic etiam nos ari- 
matos esse convenit, ut mundum intrepide spernamus, et si nos ev= 
mat, sciamus nos ab exitiali gurgite exire, Deumque ita prospice:e 
nostrae saluti, ne eodem mergamur exitio. 

89. Et hi omnes. Argumentum est a minori ad maius. Nam ii 
ili, quibus nondum tanta lux gratiae affulserat, tanta constantia in 
malis tolerandis excelluerunt: quid efficere in nobis debet plenus 
Evangelii fulgor? illos exigua lucis scintilla in coelum duxit: quun 
sol iustitiae nobis luceat, quo nos praetextu excusabimus, si haerea- 
mus adhuc ia terra? Haec est gennina mens Apostoli. Scio Chryso- 
stomum et alios quosdam secus exponere; sed orationis contextus 
facile ostendit, hic notari gratiae discrimen, qua Deus sub Legs 
prosequutus est fideles, et qua nos hodie dignatur. Nam qunm ube» 
rior in nos effusa sit gratia, minus esse in nobis fidei valde absur- 
dum esset, Dicit ergo, Patres illos, qui tam eximia fide praediti 
fuerunt, nondum habuisse tam uberem credendi materiam , quam 
nos habemus, Rationem continuo post addit, quia Deus voluerit 
nos omnes coadunare in unum corpus: ideoque exiguam illis gratiae 
portionem distribuerit, ut solidam perfectionem in tempus nostrum, 
hoc est, in adventum Christi differret. Atque hoc singulare Dei 
erga nos benevolentiae est documentum, quod, tametsi liberalem 
se ab initio mundi ostenderit suis filiis, sic tamen gratiam suam at- 
temperavit, ut totius corporis saluti prospiceret. ‘Quid amplius de- 
siderare quisquam nostrum possit, quam in omnibus beneficiis, qui- 
bus Deus Abraham, Mosen, Davidem et omnes Patriarchas, Pro- 
phetas et pios reges prosequutus est, habitam esse sui rationem, ut 
cum illis in Christi corpus coalescat? Sciamus ergo nos bis ac ter 
ingratos esse Deo, si minus in nobis fidei sub Christi regno appa- 
reat, quam se habere Patres sub Lege tam insignibus patientiae 
exemplis probarunt. Quod dicit, nondum adeptos fuisse promis- 
sionem, de ultima promissionum clausula intelligi debet, quae no- 

.bis promulgata fuit in Christo; qua de re aliquid iam ante di- 
ctum est. 


Car. XII. 


1. Proinde nos quoque, quum tanta circumdati simus nube 
testium, deposito omni onere et peccato, quod nos circum- 
stat, per patientiam curramus in proposito nobis certamine, 
2. Intuentes in principem et perfectorem fidei lesum, qui 
pro gaudio sibi proposito pertulit crucem, ignominia con- 
tempta, et in dextra throni Dei consedit. 3. Ac reputate, 
quis hic fuerit, qui tantam in se sustinuit ab impiis contra- 
dictionem , ut ne fatigemini animabus vestris soluti. 


1. Proinde nos quoque. Haec conclusio est quasi epilogus pro- 

ximi capitis, ubi demonstrat, quorsum recitaverit illum sanctorum 

- catalogum, quorum fides sub Lege excelluit, nempe ut se quisque 
comparet ad eorum imitationem, Et metaphorice copiosam multi- 
tudinem vocat nubem; densum enim raro opponitur. Si pauci es 
sent numero, tamen suo exemplo incitare nos deberent; sed ubi in- 
gens est turba, acriores stimulos addere nobis debet. Praeterea di- 
Cit, nos densitate illa vel copia cireumdari, ut, quocunque oculos 
vertamus, statim occurrant multa fidei exempla. Nomen Testium 


AD HEBRAEOS. Car. XII. 505 


non accipio generaliter, ac si martyres Dei nuncuparet; sed refero 
ad praesentem causam, ac si diceret, satis eorum testimonio com- 
probatam esse fidem, ut non sit haesitandum, Sunt enim virtutes 
sanctorum quasi testimonia, quae nos confirment, ut illis vel duci- 
bus vel sociis freti alacrius ad Deum pergamus. Deposito omni 
onere. Quia similitudinem cursus usurpat, simul expeditos esse iu- 
bet; festinationi enim nihil magis adversum, quam si sarcinis onu- 
sti simus. Porro varia sunt onera, quae spiritualem cursum no- 
strum morantur ac impediunt, ut amor vitae praesentis, mundi de- 
liciae, cupiditates carnis, curae terrenae, divitiae etiam ac hono- 
res, et quaecunque sunt eiusdem generis. Quisquis ergo vult in 
Christi stadio currere, primum se omnibus impedimentis abdicet, 
quia iam plus satis tardi sumus, ut non aliunde accedant remorae. 
Neque tamen iubemur divitias simpliciter abiicere, ant alia vitae 
commoda, nisi quatenus cursum nostrum retardant, quia Satan illis 
quasi tricis nos retinet atque implicat. Porro metaphora cursus sa- 
tis frequens est in Scripturis; hic vero non quemlibet cursum desi- 
gnat, sed cursorium certamen, quod studia magis solet accendere. 
Summa igitur est, nos certamen ingressos esse, et quidem in cele- 
berrimo stadio, undique circumstare multos testes, praesidem Dei 
Filium, qui ad praemium nos invitat et hortatur: turpissimum igi- 
tur fore, si in medio spatio fatigemur vel torpeamus. Quanquam 
autem sancti homines, de quibus meminit, non testes modo sunt, 
sed eiusdem cursus socii, qui viam nobis praemonstrant: testes ta- 
men vocare maluit quam cursores, ut significaret, non aemulos esse, 
qn palmam nobis praeripiant, sed approbatores potius, qui plau- 

ant et gratulentur nostrae victoriae, quemadmodum etiam Christus 
non tantum agonotheta est, sed manum nobis porrigit, vires ac stre- 
nuitatem suppeditat, denique nos ad inchoandum cursum praeparat 
atque idoneos reddit, et sua virtute nos perducit usque ad metam, 
Peccato, quod nos circumsiat. Hoc gravissimum est onus, quod 
nobis obstat. Dicit autem, nos esse implicitos, ut sciamus, nemi- 
nem currendo aptum esse, nisi qui exuerit hos laqueos. Non loqui- 
tur autem de externis vel actualibus (ut vocaut) peccatis, sed de 
ipso fonte, hoc est, concupiscentia, quae ita omnes nostri partes 
occupat, ut undique sentiamus, nos teneri eius laqueis. Per pa- 
iieniiam. Hac voce semper moneniur, quid praecipue in fide consi- 
derari velit Apostolus, nempe ut regnum Dei, quod carni est invisi- 
bile sensusque omnes nostros superat, spiritu quaeramus. Nam qui 
in hac meditatione occupantur, facile terrena omnia contemnunt, 
Ita Iudaeos non poterat melius abstrahere a suis ceremoniis, quam 
si eos ad vera fidei exercitia revocaret, ex quibus discerent spi- 
rituale esse Christi regnum, et huius mundi elementis longe su- 
perius. 

2.: Pro gaudio sibi proposito. "Tametsi Latina loquutio nonni- 
hil habet ambiguitatis, tamen in verbis Graecis' perspicue apparet 
sensus Apostoli. Significat enim, quum integrum esset Ghristo se 
eximere omni molestia, vitamque felicem et bonis omnibus affluen- 
tem degere: ipsum tamen ultro subiisse mortem acerbam et plenam 
ignominia. Nam Pro gaudio idem valet atque Loco gaudii, et Gau- 
dium genus omne cominoditatis comprehendit. Propositum autem 
dicit, quod in manu Christi erat, ut, si libuisset, facultas esset 
utendi, Quanquam si quis particulam &vzí causam finalem notare 
putet, non multum reclamo, ut sit sensus, Christum non recusasse 
mortem crucis, quia videbat felicem eius exitum. Ego tamen prio- 
rem expositionem retineo, Duplici porro nomine Christi nobis tole- 
rantiam commendat, quod mortem acerbissimam pertulerit, et quod 
ignominiam despexerit. Finem deinde mortis gloriosum commemo- 
rat, ut sciant fideles in salutem et gloriam cessura sibi mala omnia, 

que sustinent, modo Christum sequantur, Sic etiam Iacobus (5, 11.): 
atientiam Iob audistis, et finem nostis. Significat ergo Apostolus, 
eundem fore miseriarum nostrarum finem, qui cernitur in Christo, 
secundum illud Pauli (Rom. 8, 17.): Si compatimur, simul cum ea 
regnabimus. | 

8. Reputate, quis hic. Amplificat suam exhortationem, Chri- 
stum nobiscum conferendo; nam si Filius Dei, quem ab omnibus 
adorare decuit, sponte subiit tam dura certamina: quis nostrum re- 
cusare audeat, iisdem se cum illo subiicere? Una enim haec cogi- 
tatio ad vincendas omnes tentationes sufficere debet, quum intelligi- 
mus nos Filii Dei esse comites, et eum, qui supra nos adeo emine- 
bat, voluisse ad conditionem nostram descendere, ut suo nos exem- 
plo animaret, Ita, inquam, colligimus animos, qui alioqui lique- 
scunt et quasi in desperationem solvuntur. 


4. Nondum ad sanguinem restitistis adversus peccatum 
certando. 5. Et obliti estis exhortationis, quae vobis tan- 
quam filiis loquitur: Fili mi, ne disciplinam Domini negli- 
pas, et ne deficias, dum ab eo argueris. 6. Quem enim di- 
igit Dominus, castigat; flagellat omnem filium, quem susci- 
pit. 7. Si disciplinam sustinetis , Deus tanquam filiis offer- 
tur. Quis enim est filius, quem pater non castiget? 8. Quod 
si disciplinae expertes estis, cuius participes sunt omnes: 
spurii igitur estis, non filii. 


4. Nondum ad sanguinem. Ultra progreditur; admonet enim, 
etiam quum nos impii persequuntur pro Christi nomine, tunc nos 
certare contra peccatum, In hanc luctam descendere Christus non 
potuit, qui purus et immunis erat ab omni peccato, At nos hac in 
parte illi sumus dissimiles, quia semper in nobis habitat peccatum, 
cui domando et profligando conveniunt afflictiones. Principio, sci- 
mus, quicquid malorum est in hoc mundo, ex peccato provenire, 
ac in primis mortem ipsam. Verum id nunc non agit Apostolus; 
tantum docet, persequntiones, quas pro Evangelio sustinemus, alio 
quoque nomine esse nobis utiles, quia remedia sint ad destruendum 
peccatum. Nam hoc modo Deus sub disciplinae suae iugo nos reti- 
net, nec caro nostra lasciviat; interdum etiam ferocientes coercet; 
delicta interdum nostra punit, ut in posterum nos reddat cautiores. 
Sive ergo vitiis nostris medeatur, sive, antequam peccemus, occupet, 
ita nos exercet in hac, cuius meminit Apostolus, contra peccatum 
lucta, Hoc quidem honore nos dignatur Filius Dei, ut, quae pro 
Evangelio suo patimur, minime inter poenas peccati deputet. No- 
strum tamen est agnoscere, quod bic audimus ex Apostolo, sic nos 
agere ac defendere adversus impios Christi causam, ut interea cum 
peccato, hoste intestino, bellum geramus. Haec duplex erga nos 
est Dei gratia, quod remedia, quae curandis vitiis nostris adhibet, 
in Evangelii sui defensionem convertit. Meminerimus autem, quos 
hic compellet, nempe qui laeto animo bonorum suorum iacturam 
fecerant, passique fuerant multas contumelias. Et tamen ignaviae 
eos insimulat, quod in medio certaminum cursu defessi non strenue 
pergant ad mortem usque. Quare non est, quod missionem nobis 
. petamus a Domino, qualicunque militia perfuncti simus, quia nul- 
los habere vult Christus emeritos milites, nisi qui mortem ipsam 

vicerunt. 

5. Et oblii-estis, Interrogative lego. Quaerit enim, an obliti 
sint, significans, nondum esse obliviscendi tempus. Hic vero in- 
greditur in illam doctrinae partem, quod utile nobis sit cruce eru- 

diri, Ad eam rem utitur testimonio Salomonis, cuius duo snnt mem- 
bra: prius est, non reiiciendam esse correctionem Domini; in se- 
cundo causa redditur, quia Dominus, quos diligit, castigat. Quo- 
riam autem Salomon sic praefatur: Fili mi: monet Apostolus, hao 
tam suavi blandaque appellatione debere nos allici, ut haec exhor- 
tatio penitus in animos nostros penetret. Caeterum Salomonis argu- 
mentum hoc est: Si flagella Del eius erga nos amorem testantur: in- 
dignum est fastidio vel odio ipsa haberi. Plus quam enim ingratos 
esse oportet, qui in suam salutem a Deo castigari non sustinent, 
imo qui paternae eius benevolentiae signum respuunt. 

6. Quem diligit Dominus. Haec ratio videtur parum firma esse. 
Promiscue enim animadvertit Deus tam in reprobos quam in electos, 
et eius flagella iram eius saepius quam amorem declarant. Sic enim 
et Scriptura loquitur, et experientia etiam confirmat, Verum ubi 
sermo ad pios habetur, non mirum est, eum duntaxat castigationis 
usum attingi, quem illi sentiunt. Nam utcunque severum se et ira- 
tum iudicem erga reprobos Deus ostendat, quoties eos punit: in ele- 
ctis tamen suis non alium finem spectat, quam ut eorum consulat sa- 
luti. Haec paterni amoris demonstratio est. Deinde reprobi, quum 
se Dei manu guhernari ignorent, fortuito ut plurimum putant se af- 
flisi. Quemadmodum si quis puer contumax, relicta patris domo, 
longe erret, fame et frigore vel aliis malis confectus, dabit quidem 
iustas stultitiae suae poeras, suisque malis discet, quid sit esse pa- 
tri morigerum ac obsequentem, sed tamen hanc esse paternam ca- 
stigationem non agnoscet; ita impii, quum se a Deo eiusque familia 
quodammodo manciparint, nou intelligunt Dei manum ad se usque 
pervenire. Meminerimus ergo, divini erga nos amoris gustum ali- 
ter a nobis percipi non posse in castigationibus, quam dum illud 
mobis persuasum est, paternas esse ferulas, quibus peccata nostra 
castigat. Nihil tale reprobis evenire potest, quorum fugitivae sunt 
mentes. Huc accedit, quod iudicium incipere oportet a domo Dei. 
Proinde etiamsi communiter alienos et domesticos feriat, sic tamen 
manum suam erga posteriores exserit, ut demonstret, se peculiarem 
habere eorum curam. Sed illa est vera solutio, quod, quisquis a 
Deo se castigari novit et persuasus est, gradum protinus facere de- 
bet,ad hanc cogitationem, id accidere, quoniam a Deo ametur. . Nam 
quum Deum in poenis medium sentiant fideles, certum habent be- 
nevolentiae eius pignus, quia, nisi amaret, non esset sollicitns de 
eorum salute, Ideo concludit Apostolus, Deum omnibus offerri pa~ : 
trem, qui correctionem sustinent. Nam qui calcitrant, ut equi 
feroces solent, vel qui praefracte reluctantur, minime pertinent 
ad hunc ordinem. Quare in summa docet tunc nohis demum pa- 
ternas esse Dei correctiones, quum illi: nos obedienter subiici- 
ius. 

7. Quis enim est filius. A communi hominum more ratiocina- 
tur, minime esse consentaneum, ut filii Dei a crucis disciplina sint 
immunes. Nam si nemo inter homines invenitur, prudens saltem 
sanique. iudicii, qui non liberos suos corrigat, quoniam sine disci- 
plina ad bonam frugem adduci nequeunt: quanto minus hoc tam ne- 
cessarium remedium Deus, qui optimus et sapientissimus est pater, 
negliget? Si quis obiiciat, cessare inter homines eiusmodi corre- 
ctionem, simulatque ex adolescentia egressi sunt liberi: réspondeo, 
nos, quamdiu vivimus, Dei respectu esse magis quam pueros, atque 
hanc causam esse, cur tergo nostro ferulam semper haerere conve- 
niat. Quare merito infert Apostolus, quisquis immunitatem a cruce 
appetit, eum se veluti abdicare e numero filiorum Dei. Unde sequi- 
tur, non aertimari a nobis, ut decet, adoptionis beneficium, totam- 
que Dei gratiam repudiari, quum nos ab eius ferulis subducere vo- 
lumus, quod faciunt, quicunque aequo animo afflictiones non tole- 

rant. Cur antem spurios potius quam alienos vocat, qui correctio- 
nem refugiunt? nempe quia eos alloquitür, qui in Ecclesiam coo- 
ptati erant: , ideoque filii Dei. Quare significat, falsam et ementi- 
tam fore Christi professionem, si se a Patris disciplina eximant, ut 
spurii magis sint quam legitimi, 


9. Quum carnis nostrae partes habuerimus castigatores, 
et reveriti simus illos: annon multo magis subiiciemur Patri 
spirituum, et vivemus? 10. Et illi quidem ad paucos dies 
pró suo arbitratu nos castigarunt; hic vero ad utilitatem, ut 
nobis impertiat sanctimoniam suam. 11. Porro omnis casti- 
gatio in praesens non videtur gaudii esse, sed tristitiae; in 
posterum tamen fructum pacatum iustitiae affert exer- 
citatis. : 


9. Quum carnis nostrae. Haec comparatio multas habet par- 
tes. Prima est, si patribus, ex quibus progeniti sumus secundum 
carnem, tantum detulimus reverentiae, ut passi fuerimus eorum di- 
sciplinam: multo plus honoris deberi Deo, qui spiritualis est Pater. 
Altera, disciplinam, qua patres liberos suos erudiunt, ad usum prae- 
sentis vitae utilem esse duntaxat; Deum vero longius respicere, ut 
scilicet in vitam acternam nos sanctificet. Tertia, mortales homi- 
nes liberos suos, ut illis visum est, castigare; Deum vero temperare 
suam disciplinam optima ratione summaque sapientia , ut nihil in ea 
sit nisi moderatum. Hoc ergo primo loco inter Deum et homines 
diversum ponit, quod hi quidem patres sint carnis, ille autem spi- 
rituum; idque amplificat, carnem cum spiritu conferendo. Sed 
quaeritur, annon carnis etiam pater sit Deus; neque enim frustra 
hominis creationem inter praecipua Dei miracula commemorat hi- 
storia Iob: qnare hac quoque parte merito patris nomen sibi vindi- 
cat. Si dicamus, patrem vocari spirituum, quia solus animas creat 
et regenerat sine hominis opera: rursus excipere licebit, Paulum 
non frustra gloriari, se spiritualem esse eorum patrem, quos in 
Christo per Evangelium genuit. Respondeo, tam animae quam cor- 
poris Patrem esse Deum, et quidem unieum, proprie loquendo, ac 
nomen hoc quadam veluti concessione transferri ad homines, sive de 
corpore sive de anima agatur. Quoniam tamen in creandis anima- 
bus non adhibet hominum operam, et eas etiam Spiritus sui virtute 
mirabiliter reformat: peculiariter xar’ éZoy5v» Pater spirituum voca- 
tur. Quum dicit: Et reveriti simus illos: affectum notat, qui nobis 
a natura insitus est , ut patres, etiam quum aspere nos tractant, ho- 
nore persequamur. Quum dicit: Subiiciemur Patri spirituum: signi- 
ficat, hoc aequum esse, ut Deo imperium permittamus, quod patris 
jure in nos obtinet. Quum dicit: Et vivemus: causam designat vel 
finem. Itaque copula resolvenda est in particulam Ut. Monemur 
autem hoc verbo, nihil esse nobis magis exitiale, quam si nos in 
Dei obsequium tradere recusemus. 

10. Et illi quidem ad paucos dies, Haec secunda est amplifica- 
tio, ut dixi, quod Dei castigationes carni domandae et mortificandae 
destinentur, ut renovemur in coelestem vitam. Unde apparet, fru- 
ctum esse perpetuum , idem ab hominibus non esse sperandum, quum 
hominum disciplina pars sit ordinis politici: ideoque proprie ad prae- 
sentem vitam spectet. Unde sequitur, illas longe plus utilitatis ad- 
ferre, quanto scilicet spiritualis Dei sanctimonia corporis commo- 
dis praestat. Si quis obiiciat, patrum munus esse filios instituere 
in timore et cultu Dei, ac propterea eorum disciplinam ad tam breve 
tempus restringendam non videri: respondeo, id quidem esse ve- 


; N 
AD HEBRAEOS Car. XII. 509 


rum; sed hic de oeconomia Apostolus loquitur, quemadmodum de 
politia solemus vulgo loqui. Nam etsi magistratuum est religionem 
tueri, eorum tamen officium huius vitae finibus dicemus contineri, 
uia aliter civilis ac terrena gubernatio a spirituali Christi regno 
distingui non posset. Porro quod correctiones Dei dicuntur utiles 
esse ad obtinendam eius sanctimoniam, hoc non ita accipiendum est, 
quasi nos proprie sanctificent; sed quod adminicula sint ad nos 
praeparandos, quia per ea Dominus,nos exercet ad mortificationem 
carnis. l 
11. Omnis castigatio. Hoc addit, ne Dei castigationes prae- 
senti sensu meliamur. Nos enim pueris similes esse docet, qui fe- 
rulam horrent ac refugiunt, quantum in se est, quia nondum per 
aetatem iudicant, quantum sibi sit utilis. Huc ergo tendit admoni- 
tio, non recte aestimatum iri castigationes ex praesenti carnis no- 
strae sensu: ideo coniiciendos esse oculos in finem: ita apprehende- 
mus tranquillum hunc iustitiae fructum, Fructus autem iustitiae 
dicitur timor Domini, et pia samotaque vita, cuius crux magistra 
est. Pacatum vocat, quoniam in rebus adversis trepidamus et su- 
mus inquieti, Tentamur enim impatientia, quàe semper tumultuosa 
est; castigati autem, composita mente agnoscimus, quam utile no- 
bis fuerit, quod ante acerbum et molestum videbatur. 


. . 12. Quare manus remissas et genua soluta surrigite, 
13. Et rectas facite vias pedibus vestris, ne claudicatio aber— 
ret, sed magis sanetur. 14. Pacem sectamini cum omnibus, 
et sanctimoniam, sine qua nemo videbit Dominum. 15. Cu- 
ram agentes, ne quis deficiat a gratia Dei, ne qua radix ama- , 
ritudinis sursum pullulans obturbet, et per eam inquinentur 
multi. 16. Ne quis scortator vel profanus, ut Esau, qui 
pro uno edulio vendidit primogenituram suam (Gen. 25, 38.). 
17. Nostis enim, quod, quum postea vellet hereditariam 
obtinere benedictionem, reprobatus sit. Poenitentiae enim 
locum non invenit, etiamsi cum lacrymis quaesisset eam. 


12. Quare manus remissas, Postquam docuit, Deum saluti no- 
strae prospicere, dum nos castigat, inde nos ad alacritatem horta- 
tur; nihil enim est, quod nos magis debilitet, adeoque exanimet' 
prorsus, quam quum falsa imaginatione occupati nullum gratiae Dei 
gustum habemus in rebus adversis. Ideo nihil est ad nos erigendos 
hac significatione efficacius, Deum nobis adesse, etiam quum nos 
affligit, ac de nobis esse sollicitum. Caeterum his verbis non tan- 
tum ad ferendas magno animo afflictiones hortatur; sed admonet 
non esse causam, cur resides ac pigri simus ad faciendum officium. 
Nam plus satis experimur, quantum nos impediat metus crucis, ne 
Deo, sicuti par erat, serviamus. Libenter multi profiterentur suam 
fidem; sed quia sibi a persequutione timent, manus et pedes pium 
ilum animi affectum destituunt. Libenter certarent multi pro Dei 
gloria, susciperent bonas ac iustas causas privatim et publice, offi- 
cia sua Deo et fratribus impenderent; sed quia periculum est ab 
odiis improborum, quia molestias complures sibi esse paratas vi- 
dent, quasi manibus complicatis, otiosi quiescunt. Ergo si semel 
correctus fuerit in nobis nimius ille crucis timor, et ad tolerantiam 
compositi simus: nulla erit pars nostri, quae non apta sit ac for- 
mata ad munus suum Deo praestandum. Hoc est ergo, quod intel- 
ligit Apostolus. Manus, inquit, remissas ideo habetis, genua ve- 
stra ideo labascunt, quia non agnoscitis, quae vera sit in rebus ad- 

versis consolatio: ideo ad officium tardi estis. Nunc vero, quum 
ostenderim, quam ntilis sit vobis crucis disciplina, debet haec do- 
ctrina excitare novum in omnibus vestris membris vigorem, ut mani- 
bus ac pedibus ad sequendam Dei vocationem alacres ac prompti sitis. 
Porro ad locum Esaiae alludere videtur, qui habetur cap.35, 8. Prae- 
cipit illic Propheta piis doctoribus, ut proposita spe gratiae genua 
trepidantia et debiles manus confirment. Apostolùs universos fideleg 
iubet id facere; nam si hic usus est consolationum, quas nobis Domi- 
nus proponit, quemadmoduui doctoris munus est totam Ecclesiam eri- 
gere, ita unusquisque doctrinam peculiariter sibi destinando se ipsum 
erigit atque animat, 


18. Rectas vias facite, Hactenus docuit nitendum esse Dei con- 
solationibus, ut simus ad bene agendum fortes ac strenui, atque il- 
lam esse fulturam nostram; nunc secundum adiungit, nempe ut pru- 
denter ambulemus ac teneamus rectum cursum. Nihilo enim minus 
vitiosus est inconsideratus fervor quam inertia et mollities, Quan- 
quam haec viae rectitudo, quam commendat, inde procedit, quum 
mens hominis omni metu superior, tantum quid Deo probetur repu- 
tat; nam timor ad quaerenda diverticula. ingeniosus est plus satis. 
Quemadmodum ergo perverso metu impliciti flexuosas nobis vias 
quaerimus, ita e converso, quisquis se ad tolerantiam malorum com- 
paravit, recta pergit, quocunque Dominus vocat, neque vel ad dex- 
teram, vel ad sinistram deflectit, In summa, hanc bene agendi regu- 
lam praescribit, ut ad Dei voluntatem gressus nostros dirigamus, ne 
vel metus, vel mundi illecebrae, vel alia nos inde abducant. Ideo 
` subiicit: Ne claudicatio aberret , hoc est, ne claudicando tandem a 
via longius recedatis. Claudicationem vocat, quum mentes hominum 
alternant, nec sincere Deo se addicunt. Sic alloquebatur Elias illos 
duplices, qui cultum Dei cum superstitionibus suis miscebant (III. Reg. 
18, 11.): Quousque claudicatis in utramque partem? Est autem ele- 
gans haec loquutio; multo enim deterius est errare, quam claudi- 
, care. lam, qui claudicare incipiunt, non statim avertunt se a via, 
sed paulatim magis ac magis ab ea recedunt, donec in errorem abe 
' repti in medio Satanae labyrintho impliciti haereant, Monet igitur 
Apostolus, ut sanandae claudicationi mature demus operam, quia, si 
illi indulgeamus, longius nos a Deo tandem avertet." Posset etiam 
verti: Ne claudicatio degeneret, aut discedat; manebit tamen idem 
sensus, quoniam significat Apostolus eos, qe rectum cursum non te- 
nent, sed paululum per incuriam huc vel illuc deflectere sibi permit- 
tunt, temporis successu penitus a Deo alienari. 


14. Pacem, sectamini. Ita nati sunt homines, ut videatur unus- 
quisque fugitare pacem; sibi enim privatim singuli student, mores 
suos volunt ferri, aliorum moribus se accommodare non dignantur. 
, Ergo nisi magno labore sectemur pacem, eam nunquam retinebimus; 
multa enim quotidie accident, quae occasionem praebeant dissidiis, 
Haec ratio est, cur iubeat Apostolus pacem' sectari, ac si diceret, 
non colendam esse duntaxat, quoad nobis erit commodum, sed eni- 
tendum esse summo studio, ut salva inter nos maneat. Quod fieri 
non potest, nisi multas offensas obliviscamur, atque alii aliis in mul- 
tis rebus mutuam demus veniam, Quia tamen pax ab impiis alia con- 
ditione non potest impetrari, quam si eorum vitiis ac sceleribus as- 
sentiamur: ideo protinus addit Apostolus, sanctimoniam una cum 
pace sectandam esse; ac si nobis cum hac exceptione pacem commen- 
daret, ne malorum amicitia nos. inquinet aut polluat. . Sanctimonia 
enim Deum proprie respicit, Quare etiamsi totus mundus bello fla- 
grare debeat, non est deserenda sanctimonia, quae vinculum est no- 
strae cum Deo coniunctionis, Denique placide foveamus cum homi- 

nibus concordiam, sed,usque ad aras, ut habet proverbium. Negat 
quemquam posse Deum videre sine sanctimonia, quoniam non aliis 
oculis videbimus Deum, quam qui reformati fuerint ad eius ima» 
ginem. 


15. Curam agentes ne quis etc. Vel attente providentes. His 
verbis indicat proclivem esse lapsum a Dei gratia ; neque enim frnstra 
attentionem requirit in hac parte, quia simulatque securos esse aut 
remissos videt Satan, momento nos circumvenit. Denique contene 
tione et vigilantia opus est, si velimus perseverare in Dei gratia, 
Porro Gratiae nomine totam nostram vocationem comprehendit, Si 
: hinc quispiam inferat, non esse igitur efficacem Dei gratiam, nisi, 
nos proprio motu cooperemur, frivolum erit argumentum. Scimus, 

uanta sit carnis nostrae pigritia: continuis itaque stimulis indiget. 

ed quum Dominus monendo et exhortando nos stimulat, simul etiam 
corda nostra afficit, ne vanae sint exhortationes, vel sine effectu dif- 
fluant. Ergo a praeceptis et exhortationibus colligendum non est, 
quid perse valeat horno, aut quae sit liberi arbitrii facultas; nam 
certe attentio, quam hic Apostolus requirit, donum Dei est. Ne 

ua radix. Non dubito, quin ad locum Mosis respexerit, qui legitur 
Deut. capite 29, Nam promulgat Lege Moses cavendum esse docet, 
ne qua radix fel et absynthium germinans in populo Dei pullulet, 
Postea interpretatur, quid sibi velit, ne quis scilicet animae suae iu 
peccato benedicens, et quemadmodum ebrii sitim suam acuere solent, 
pravam cupiditatem irrilans, impunitatis illecebra Dei contemptum 
inducat. Idem nunc agit Apostolus; praedicit enim fore, ut, si ta- 
lem radicem altius crescere sinamus, multos corrumpat ac depravet. 
Nec tantum iubet singulos eradicare ex cordibus suis talem pestem, 
sed prohibet etiam, ne patiamur inter nos crescere. Fieri quidem 
non potest, quin radices istae haereant in Ecclesia Dei, quia bonis 
semper mixti sunt hypocritae et impii; sed, ubi erumpunt, resecari 
debent, ne crescendo suffocent bonum semen. Amarulentiam ponit 
pro eo, quod Moses dicit fel et absynthium ; sed uterque venenosam 
ac mortiferam radicem exprimere voluit. Quum ergo tam exitiale sit 
hoc mali genus, eo acriore studio occurrere decet, ne longius surgat 
vel serpat. 


16. Ne quis scortator vel profanus. Sicuti prius ad sanctimo- 
niam hortatus est, ita ut a contrariis inquinamentis revocet, speciem 
unam ponit, ne quis sit scortator. Sed mox ad genus ipsum descen- 
dit, ne quis sit profanus; nam hoc nomen proprie Sanctimoniae op- 
ponitur. In hunc finem Dominus nos vocat, ut in suum obsequium 
sanctificet. Id fit, dum mundo renuntiamus, Quisquis autem in suis 
sordibus sibi ita placet, ut in eas subinde revolvatur, se profanat, 
quanquam generaliter profanos definire licet, quicunque non tanti 
aestimant Dei gratiam, ut ad eam, contempto mundo, adspirent, 
Quoniam autem variis modis profanescunt homines, eo maior danda 
est opera, ne Satanae rima pateat ad nos suis corruptelis inquinandos, 
et quemadmodum sine consecratione nulla est vera religió, semper 
in timore Dei, mortificatione carnis totaque pietatis exercitatione 
proficiendum est, Nam quemadmodum profani sumus, donec separo- 
mur a mundo, ita, si revolvimur in mundi sordes, a sanctificationis 
gratia desciscimus, Ut Esau. Hoc exemplum vice expositionis esse 
nobis potest, quantum ad Profani nomen attinet; nam quum Esau 
pluris edulium unum quam primogenituram suam fecisset, bene- 
dictione privatus fuit, Profani ergo sunt, in quibus ita regnat mundi 
amor ac praevalet, ut coelum obliviscantur, ut qui ambitione ab- 
repti, addicti pecuniae et divitiis, gulae dediti, vel aliis deliciis ir- 
retiti, spiritnale Christi regnum inter suas curas vel nullo vel postremo 

loco habent. Aptissimum porro hoc exemplum est; nam quum Do 
minus vim amoris, quo'populnm suum prosequitur, vult exprimere, . 
primogenitos vocat omnes, quos ad spem vitae aeternae vocavit. łn- 

aestimabilis sane hic honor est, quo nos dignatur; ad quem si còn- 

' ferantur omnes mnndi opes, omnia commoda, honores, deliciae, 'et 

quaecunque ad beatam vitam pertinere vulgo existimantur, erunt in- 

star vilis edulii. Qnod autem ea, quae prope nihili sunt, habemus 

in tanto pretio, id fit, quia prava cupiditas nobis perstringit oculos, 

adeoque nos excaecat. Ergo si velimus locum in Dei sanctuario te- 

nere, contemnere discámus eiusmodi edulia, quibus inescare repro- 

bos solet Satan. 

17. Quum vellet benedictionem, Initio ludicrum ducebat factum 
illud, quo primogenituram vendiderat, ac si puerilis fuisset lusus; 
sero tandem, quid damni fecisset, sensit, quum benedictio in Iacob 
a patre translata illi abindicaretur. Ita, qui illecebris huius mundi 
capti se a Deo alienant, et salutem suam vendunt, ut se ingurgitent 
terrenis eduliis, non putant, sibi quicquam perire, imo quasi tuno 
maxime beati essent, sibi placent ac plaudunt, Sero illis Dominus 
aperit oculos, ut mali sui conspectu admoniti etiam iacturae, quam 
negligebant, sensu tangantur. Quamdiu famelicus est Esau, nihil 

. curat, nisi ut ventrem habeat bene refertum; satur ridet, ac fra- 
trem, qui se edulio sponte privavit, fatuum iudicat. Talis, inquam, 
est impiorum stupor, quamdiu pravis desideriis aestuant, vel intem- 
peranter se demergunt in suam laetitiam; post tempus intelligunt, 
quam exitiale sibi fuerit, quicquid tam avide expetebant,. Quod di- 
cit Reprobatum, perinde valet, ac si dixisset Repudiatum, vel repul- 
sam passum esse, Poenitentiae locum non invenit. Hoc est, nihil 
profecit vel consequutus est sera sua poenitentia, etsi cum lacrymis 
quaereret benedictionem, quam sua culpa amiserat. Qnia autem 
omnibus gratiae Dei contemptoribus idem periculum denuntiat: 
quaeri potest, an si contemptim recepta fuerit Dei gratia, et postha- 
bitum mundo eius regnum, nulla spes veniae supersit. Respondeo, 
non praecise veniam talibus negari; sed admoneri, ut sibi caveant, . 
ne idem illis quoque accidat. Et certe quotidie multa severitatis Dei 
exempla cernere licet, quibus ludibria et sannas profanorum homi- 
num vindicat, Nam quum sibi crastinum semper promittant, novo 
et improviso mortis genere saepe eos repente e medio tollit; quum fa- 
bulosum esse ducant, quicquid audiunt de Dei iudicio: eos ita persé- 
quitur, ut cogantur agnoscere iudicem; quum stupidas habeant con- 
scientias: diros postea cruciatus sentiunt huius stuporis vindices. Ta- 
metsi autem non accidit hoc omnibus; quia tamen periculum est, ne 
accidat, merito omnes monet Apostolus, ut caveant. Altera etiam 
quaestio occurrit, an poenitentia sua nihil proficiat peccator, quis- 
quis ea praeditus erit, Videtur enim hoc innuere Apostolus, quum 
tradit, nihil ipsi Esau profuisse suam poenitentiam, Respondeo, 
poenitentiam hic non pro sincera ad Deum conversione 'accipi, sed 
tantum pro terrore, quo Dominus impios percellit, postquam diu in 
sua nequitia deliciati sunt. Porro mirum non est, si inutilis dicatur 
hic terror, quia interim neque resipiscunt, neque oderunt sua vitia, 
sed tantum poenae sensu cruciantur, Ídem et de lacrymis dicendum 
est, Quoties ingemuerit peccator, paratus est Dominus ad dandam 
veniam, nec frustra unquam quaeritur Dei misericordia, quoniam 
pulsanti aperietur (Matth. 7, 8.). Verum quia lacrymae Esau despe- 
rati hominis fuerant, non dirigebantur ad Deum: sic impii, utcun- 
que deplorent sortem suam, conquerantur, eiulent, non tamen pul- 
sant ad Dei ianuam, quia hoc fieri non potest nisi fide. Atqui quo 
gravius pungit eos conscientia, eo magis adversus Deum fremunt, il- 
lique succensent. Cuperent quidem accessuin sibi dari ad Deum; sed 

quia nonnisi eius iram apprehendunt, eius conspectum fugitant. Ita 
saepe videmus, eos, qui per iocum dictitant satis opportunam inter 
extremos spiritus poenitentiam fore, quum eo ventum est, inter saeva 
tormenta clamitare, non iam esse obtinendae gratiae tempus; se enim 
exitio esse devotos, quia nimis sero Deum quaesierint. Interdum 

uidem erumpunt in has voces: O si, o sí; sed mox desperatio omnia 
illorum vota abrumpit, faucesque illis praecludit, ne longius pro- 
cedant. 


18. Non enim accessistis ad montem, qui tangatur, vel 
ignem accensum, acturbinem, et caliginem, et procellam, 
19. Et tubae sonitum, et vocem verborum, quam qui audierant, 
excusarunt, ne illis proponeretur sermo (Exod. 19, 16. ss. 20, 
19. A 20. Non enim ferebant, quod edicebatur (Exod. 19, 
18.): Etiamsi bestia tetigerit montem, lapidabitur , aut iaculo 
configetur. 21. Ac sic terribile erat visum, quod apparuit, 
Moses dixit: Expavefactus sum et tremefactus, 22, Sed 
accessistis ad Sion montem, civitatem Dei viventis, lerusa- 
lem coelestem, 23. Et ad conventum innumerabilium Ange- 
lorum, et Ecclesiam primogenitorum, qui scripti sunt in 
coelis, et Iudicem omnium Deum, et spiritus iustorum con- 
secratorum (vel perfectorum), 24. Et Mediatorem Novi Te- 
stamenti lesum, meliora loquentem, quam loquebatur san- 
guis Abel. ' 


18. Non enim accessistis. Alio argumento nunc pugnat. Nam 
praedicat magnitudinem gratiae, quae nobis patefacta fuit per Evan- 
gelium, ut reverenter eam excipere discamus; secundo, 'eius nobis 
suavitatem commendat, ut alliciat in eius amorem ac desiderium. 
Pondus aig re addit ex comparatione Legis et Evangelii. Nam quo 
altius supra Mosis administrationem excellit Christi regnum, et splen- 
didior est nostra quam veteris populi vocatio: eo foedior nostra ingra- 
titudo et minus excusanda, nisi, qua decet, religione tantum bonum no- 
bis oblatum amplectimur, ac humiliter suspicimus tantam Christi ma- 
iestatem , quae hic apparet. Deinde quum non se nobis formidabi- 
lem, ut olim Iudaeis, Deus praebeat; sed tam amice et comiter nos 
ad se invitet: ita quasi duplicatur ingratitudinis crimen, nisi,tam be- 
nignae invitationi ultro studiose óccurrimus. Primum ergo memine- 
rimus hic Evangelium cum Lege conferri; deinde, huius comparatio- 
nis duas esse partes, quod se Dei gloria illastrius in Evangelio profe- 
rat quam in Lege, et quod amabilis hodie sit eius vocatio, quum 
olim nihil praeter meros terrores habuerit. Ad montem, qui tanga- 
fur. Varie exponunt hunc locum; sed ego terrenum montem spiri- 
tuali opponi arbitror; atque huc spectant, quae postea sequuntür de 
igne accenso, de turbine et procella, et reliquis, Haec enim signa, 
quae Deus edidit, ut Legi suae fidem conciliaret ac reverentiam, si 
in se considerentur, magnifica sunt ac vere coelestia; sed quum ve- 
nitur ad regnum Christi, quae illic Deus nobis proponit, coelos omnes 
superant. Unde fit, ut tota Legis dignitas quasi terrena esse incipiat. 
Ita mons Sinai manibus palpari potest, mons vero Sion nonnisi spi- 
ritu comprehenditur. Quaecunque Exodi capite decimo nono refe- 
runtur, fuerunt visibiles figurae; quae autem habemus in regno 
Christi, a sensu carnis sunt abscondita. Si quis obiiciat, spiritualem 
illorum omnium significationem fuisse, et pen etiam externa e$se 
pietatis exercitia, quibus in coelum evehimur: respondeo, Apostolum 

loqui secundum maius et minus. Nemini autem dubium est, ubi in 
certamen veniunt Lex et Evangelium, quin praeponderet inhac parte, 
quod spirituale est; in illa autem priore terrena symbola magis emi- 
eant. 
" 19. Qui audierant, excusarunt. Hoc secundum membrum est, 
in quo tractat, Legem Evangelio valde fuisse dissimilem, quia, quum 
promulganda fuit, omnia terroribus variis plena erant. Huc enim 
spectant, quaecunque legimus Exodi capite decimo nono, ut sciat 
populus Deum tribunal conscendere, quo severum iudicem se osten- 
dat. Si innoxium animal propius forte accessisset , iubebat illud con- 
fodi. Quanto durior poena ,mminebat peccatoribus, qui sibi male 
'conscii erant, imo qui sé noveraut reos mortis aeternae agi per Le- 
gem? Evangelium autem nihil nisi amabile continet, si quidem fide 
recipitur, Reliqua pete ex secundae ad Corinthios epistolae capite 3. 
Caeterum quod dicit populum excusasse, non ita debet accipi, quasi 
opulus renuerit audire Dei verba, sed deprecatus est, ne Deum ipsum 
oquentem audire cogeretur. Persona enim Mosis interposita horro- 
rem nonnihil mitigabat, Torquet tamen interpretes, quod Mosi haec 
verba- Apostolus tribuit: Expavefactus sum et tremefactus, quae nus- 
quam legimus Mosem protulisse. . Verum solutio non erit difficilis, 
si consideremus Mosem nomine populi sic loquutum , cuius mandata 
quasi internuntius ad Deum referebat, Fuit igitur haec communis to- 
tius populi querimonia; sed Moses inducitur, qui fuit veluti commune 
os omnium. 

22, Ad montem Sion. Respicit ad eas prophetias, quibus olim 
Deus promiserat Evangelium inde proditnrum, ut lesaiae secundo 
capite et similibus locis. Ergo mentem Sion committit cum, monte 
Sinai; deinde Jerusalem coelestem, et nominatim Coelestem vocat, 
ne Iudaei in illa terrena haereant, quae sub Lege floruerat; nam 
quum pertinaciter sub servili Legis iugo manere appeteret, conversa 
erat. in montem Sinai, sicut Paulus docet ad Galatas capite 4, Coe- 
lestem ergo Ierusalem intelligit, quae per totum mundum exstruenda 
erat, quemadmodum Angelus apud Zachariam funiculum eius ab 
Oriente usque in Occidentem extendit. 

98. Conventum Angelorum. Significat nos Angelis associari, 
cooptari in Patriarcharum ordinem, et collocari in coelo inter omnes 
beatos spiritus, quum per Evangelium nos ad se Christus vocat. Hic 
vero inaestimabilis est honor, quo'nos dignatur coelestis Pater, ut 
Angelis et sanctis Patribus nos accenseat. Quod autem myriadas An- 
gelorum dicit, ex Daniele sumptum est, quanquam ego Erasmum se- 
quutus Innumerabiles verti, Primogenitos, non quosvis Dei filios no- 
minat, ut aliquando Scriptura solet; sed peculiariter honoris causa 
Patriarchas et reliquos veteris Ecclesiae proceres ornat hoc titulo, 
Dicit in coelis scriptos, quia electos omnes Deus conscriptos habere 
dicitur in libro suo vel in arcano catalogo, ut Ezechiel loquitur. 
Ad iudicem omnium, Hoc dictum videtur, ut metum incutiat, ac si 
diceret, ita nobis offerri gratiam, uf cogitandum tamen sit, nobis 
cum indice nostro esse negotium, cui reddenda sit ratio, si polluti 
ac profani temere in eius sanctuarium irrumpimus. Addit Spiritus 
iustorum , ut significet nos aggregari ad sanctas animas, quae cor- 
poribus exutae omnes mundi sordes reliquerunt: ideoque vocat Con- 
secratos vel Perfectos, quia carnis infirmitatibus non sint amplius ob- 
noxii, deposita ipsa carne. Atque hinc certo colligimus, pias ani- 
mas, postquam a corporibus sunt separatae, vivere tamen apud Deum, 
quia aliter non possemus illis adiungi comites. Tandem subiicit Ie- 
sum mediatorem, quoniam is solus est, per quem nobis placatur Pa- 
ter, et qui serenum atque amabilem eins vultum nobis reddit, ne me- 
tuamus ad ipsum accedere, Simul tamen exprimit, qualiter se nobis 

mediatorem praebet Christus, nempe suo sanguine, quem adspersio- 

nis, Hebraico more, pro adsperso nominat, qnia, ut semel pro no-! 
bis fusus est in expiationem, ita eo nunc animas nostras irrigari per 

fidem. oportet, quanquam Apostolus interim ad veterem Legis ritum 

alludit, cuius ante facta fuit mentio. 

24. Meliora loquentem. | Nihil prohibet, quominus in adverbium 
resolvas, ut sit meliora pro Melius, hoc sensu: Christi sanguinem ef- 
ficacius clamare et melius exaudiri a Deo quam sanguinem Abel, 
Magis tamen placet sine figura accipere, ut vox ipsa sonat, et me- 
liora dicitur loqui, quoniam ad impetrandam nobis peccatorum ve- 
niam efficax est, Proprie non clamabat sanguis Abel; sed ipsam par- 
ricidium vindictam exigebat coram Deo; sanguis autem Christi cla- 
mat, quia facta per ipsum expiatio quotidie exauditur. 


25. Videte, ne adspernemini loquentem; nam si illi, 
q ia adspernati sunt eum, qui loquebatur in terra, non ef- ` 
fugerunt, multo magis nos, siaversemur loquentem e coe- 
lis, 26. Cuius vox tunc terram concussit, nunc autem de- 
nuntiavit, dicens (Hagg. 2, 7.): Adhuc semel ego moveo non 
Solum terram, sed etiam coelum. 27. lllud autem: Adhuc 
semel, significat eorum, quae concutiuntur, translationem, 
ut maneant ea, quae non concutiuntur. 28. Quare regnum, 
quod non concutitur, apprebhendentes, habemus (alias ha- 
beamus) gratiam, per quam colamus Deum, placentes illi 
cum reverentia et religione. ' Deus enim noster ignis con- 
sumens est. 


25. Videte, ne adspernemini etc. Utitur eodem verbo, quo prius, 
quum dicebat populum excusasse, ne Deus verba sibi faceret. Aliud 
tamen intelligit, meo iudicio, hoc est, ne repudiemus sermonem, 
qui nobis destinatur. Porro hic ostendit, quid spectaverit proxima 
comparatione, nempe gravissimam poenam manere Evangelii con- 
temptores, quum Legis contemptum veteres impune non tulerint, Et 
prosequitur suum argumentum a minori ad maius, quum dicit, Deum 
vel Mosen tunc in terra loquutum esse; nuno eundem Deum vel Chri- 
stum loqui e coelo, quanquam ego utrumque ad Deum referre malo. 
Dicitur autem Deus in terra loquutus, quia humilius loquebatur. 
Semper meminerimus de externa Legis administratione tractari, quae 
talis fuit (si cum Evangelio conferatur) ut terrenum quiddam saperet ; 
nondum supra coelos eveheret hominum mentes ad perfectam sapien- 
tiam, Quanquam enim eandem Lex doctrinam continebat: quia ta- 
men paedagogia tantum fuit, perfectio semper illi detrahitur. - 

26. Cuius voz terram, Quum Deus terram concusserit in Lege 
publicanda, probat nunc, magnificentins ipsun: loqui, quia terram 
simul et coelum concutiat. lu eam rem citat testimonium Prophetae 
Haggai. , Neque tamen singula verba refert; sed quia Propheta concus- 
sionem terrae et coeli futuram praedicit, hoc sumit Apostolus, ut do- 
ceat Evangelii vocem non in terra solum tonare, sed peretrare supra 
coelos. Porro illic agi de Christi regno, extra controversiam esse de- 
bet; nam mox in contextu sequitur; Commovebo omnes Gentes, et 
veniet desiderium cunctarum Gentium, et implebo domum istam glo- 
ria, Atqui certum est, neque Gentes omnes collectas fuisse in unum, 
corpus, nisi Christi auspiciis; nec aliud esse desiderium, in qno ac- 
quiescamus omnes quam ipsum Christum; nec templum Salomonis 
fuisse gloria superatum, nisi quum eius magnitudo per totum orbem 

diffusa fuit. Quare tempus Chaisti procul dubio designat Propheta. 
Quod si exoriente Christi regno non inferiores tantum mundi partes 
concuti, sed vim eius in coelum usque pervenire oportuit: merito 
colligit Apostolus, sublimiorem esse Evangelii doctrinam, et quae ab 
omnibus creaturis clarius exaudienda sit. 


27. lllud autem: Adhuc semel. Ad verbum sic loquitur Propheta: 
Adhuc unum modicum. Significat autem non diuturnam fore calami- 
tatem populi, quin Dominus succurrat. Sed Apostolus in hac voce 
non insistit; tantum ex concussione coeli et terrae infert totius mundi 
statum debere Christi adventum mutari, Nam quae creata sunt, cor» 
ruüptioni subiacent; ac Christi regnum aeternum est. Ergo creaturas 
omnes in melius reformari necesse est. Inde sibi transitum facit ad 
aliam exhortationem , ut regnum apprehendamus, quod concuti non 
potest, quoniam ideo nos movet Dominus, ut vere et perpetuo apud 
se stabiliat, quanquam magis probo diversam lectionem, quam ve- 
tus interpres reddidit, Suscipientes regnum, habemus gratiam. Si 
affirmative,legas, sensus optime fluet: nos, dum amplectimur Evan- 
gelium, donari Christi spiritu, ut reverenter et pie colamus Deum. 
Si i» modo hortandi legas: Habeamus: coacta et obscura erit loquu- 
tio. In summa hoc, meo indicio, vult Apostolns, modo fide ingre- 
diamur in Christi regnum, nos firma gratia potitnros, quae nos effi- 
caciter in Dei cultu retineat, quia sicuti Christi regnum , ita et do- 
num regenerationis mundo sit superius. Quum dicit, coli Deum sùg- 
Qio1wc cum reverentia et timore, etsi promptitudinem et gaudium exi- 
git in nostris obsequiis, simul tamen nullum illi probari cultum signi- 
ficat, nisi cum humilitate et modestia coniunctum. Ita damnat tam 
praeposteraim carnis fiduciam, quam desidiam, quae inde gigni 
solet. 

28. Deus enim noster, ignis. Quemadmodum blande nuper Dei 
gratiam proposuit: ita severitatem denuntiat; ac videtur hanc senten- 
tiam mutuatus ex Deut. capite 4. Ita videmus Deum nihil omittere, 
quo nos ad se trahat, quia a dulcedine quidem incipit, quo libentius 
sequamur; quod si alliciendo parum proficit, terret. Et sane expe- 
dit, nunquam a Deo nobis promitti gratiam, quin minae admiscean- 
tur; nam (ut nimium ad indulgendum nobis proclives sumus) nisi hi 
stimuli admoverentur, frigeret apud nos mitior doctrina. Ergo Do- 
minus, ut timentibus se propitius est ac misericors in mille genera- 
tiones: ita zelotes est ac iustus vindex in tertiam et quartam genera- 
tionem , ubi contemnitur. 


CAP. XIII. 


1. F'raterna caritas maneat (Rom. 12, 10.). 2. Hospitalita- 
tis ne sitis immemores (l. Pet. 4, 9.): per hanc enim quosdam 
latuit, quum recepissent Angelos (Genes. 18, 3. et 19, 3.) 
8. Memores estote vinctorum, tanquam una vincti; eorum, 

ui affliguntur, tanquam ipsi quoque sitis in corpore. 4. 

onorabile in omnibus coniugium et thorus impollutus; 
Scortatores autem et adulteros judicabit Deus. 5. Sint mo- 
res Sine avaritia, Contenti sitis iis, quae adsunt; ipse enim 
dixit (los. 1,5.): Non te desero, neque te derelinquo, 6. Ut 
‘fidentes dicamus (Psal. 118, 6.): Dominus mihi adiutor, ne- 
que timebo, quid faciat mihi homo. 


. 

i. Fraterna caritas: m. ` De amore fraterno forte ideo praecipit, 
quia obscura ex fastu Iudaeorum simultas ecclesias scindere poterat, 
quanquam in genere haec praeceptio valde est necessaria, quia nihil 
facilius. diffluit quam caritas, dum sibi quisque plus aequo addictus 
aliis minus tribuit. Deinde quotidie interveniunt multae offensae, 
quae nos separent. Fraternam appellat, non tantum ut singulari et 
intimo amoris affectu debere nos mutuo esse coniunctos doceat; sed 
etiam ut meminerimus, non aliter nos Christianos esse posse, quam 
si fratres simus. Nam de amore loquitur, quem inter se colere de- 
bent domestici fidei, quemadmodum Dominus communi adoptionis 
vinculo arctius eos simul devinxit. Itaque utilis in prima. Ecclesia 
fuit loquendi consuetudo, quod se Christiani fratres vocitabant; nunc 
una cum re nomen ipsum fere obsolevit, nisi quod usum eius ab aliis 
relictum monachi ad se rapuerunt, suis interea discordiis et intestinis 
factionibus testantes se ex patre diabolo omnes esse natos. 

2. Hospitalitatis etc. Hoc quoque humanitatis officium prope 
coli inter homines desiit, quia illa vetus hospitalitas, quae historiis 
celebratur, nobis ignota est, et cauponae hodie sunt pro hospitiis. 
Caeterum non tantum loquitnr de iure hospitii, quod tunc inter divi- 
tes erat usitatum; sed potius iubet excipi miseros atque egentes, ut 
tunc multi domo profugi erant propter Christi nomen. Atque ut hoc 
officii genus magis commendet, addit, receptos aliquando fuisse An- 
gelos hospitio ab iis, qui putabant se homines recipere. Non dubito, 
quin de Abraham et Loth hoc sit intelligendum. Nam quum ex quo- 
tidiano more hospitalitatem colerent, inscii et nihil tale cogitantes in 
Angelos inciderunt: ita non vulgariter ornata fuit illorum domus. Et 
certe Deus probavit, hospitalitatem sibi in primis cordi esse, quum 
tale praemium Abrahae et Loth rependit. Si quis obiiciat, rarum il- 
lud fuisse: responsio in promptn est, non Angelos tantum recipi, sed 
Christum ipsum, quum pauperes in eius nomine recipimus. In voci- 
bus Graecis elegans est allusio, quae Latine exprimi non potest. 

.9. Memores vinctorum. Nihil est, quod nos serie misericordiae 
sensu magis afficiat, quam si eorum, qui affliguntur personam in nos 
transferamus. Ideo dicit, perinde cogitandum de vinotis, ac si esse- 
mus eorum loco. Quod postea in altero membro sequitur, Tanguam 
ipsi quoque sitis in corpore, varie exponunt. Quidam generaliter hoc 
modo: Vos quoque iisdem estis malis obnoxii, ut fert communis hu- 
manae naturae conditio. Alii autem sic restringunt: Ac si in corpore 
eprum essetis. Mihi neutrum placet; refero enim ad Ecclesiae cor- 
pus, ut sit sensus: Qnuaudoquidem estis eiusdem corporis membra, 
communiter vos affici decet alios aliorum malis, ne quid inter vos sit 
separatum, 

4. Honorabile coniugium. Nonnulli exhortationem esse putant 

‘ad coniuges, ut pudice et, qua decet, honestate matrimonium inter se 
colant, ut vir cum uxore temperanter et caste habitet, nec thorum 
maritalem indignis lasciviis profanent. Ita subaudiendum esset hor- 
tandi verbum : Sit coniugium honorabile, quanquam indicativus etiam 
modus non male congrueret; dum enim audimus honorabile esse con- 
iugium , simul in mentem venire debet, honorifice et reverenter in eo 
versandum esse, Alii per concessionem dictum accipiunt, hoc modo: 
Quamvis honorabile sit coniugium, non tamen scortari fas est. Quem 
sensum vident omnes frigidum esse. Ego vero potius sentio, Aposto- 
jum hic coniugium scortationi, tanquam remedium morbo, oppo- 
nere, et contextus clare ostendit hanc fuisse eius mentem. Näm 
priusquam Dominum minetur poenas de scortatoribus sumpturum, 
Ed quae sit vera effugiendae huius vindictae ratio, nempe si 

oneste in. coniugio vivamus, Sit ergo unum hoc membrum, scorta- 
tiones non fore impünitas, quia Deum habeant vindicem. Et certe 

quum societatem viri et uxoris a se institutam Deus benedixerit: 
sequitur, quamlibet ab ea diversam ab eo damnari et maledici. 
Quare non.adulteris tantum, sed scortatoribus quibuslibet poenam 
denuntiat, quia utrique a sancto Dei instituto discedunt, imo illud 
violant atque evertunt, promiscue se miscendo, quum una sit con- 
iunctio legitima, quae Dei nomine et auspiciis sancitur. Sed quo- 
niam sine coniugii remedio promiscuae ac vagae libidines coerceri 
nequeunt, ideo nobis ipsum commendat, vocans Honorabile. Quod 
addit de thoro impolluto, libenter huc refero, ut sciant coniugati, 
non quidvis sibi licere, sed usum thori legitimi debere esse mode- 
ratum, ne quid alienum a coniugii pudore et castimonia admittant, 
Quum dicit: ín omnibus, intelligo nullum esse ordinem, qui a con- 
iugio prohibeatur. Nam quod Deus generi humano in universum 
concessit, omnes sine exceptione decet. Omnes intelligo, qui con- 
iugio apti sunt, eoque opus habent. Hoc autem disertis verbis ex- 
primi oportuit, ut superstitioni occurreret, cuius tunc iam forte se- 
mina occulte iaciebat Satan, coniugium rem profanam esse, aut 
certe a Christiana perfectione procul remotam. Nam spiritus illi 
impostores, de quibus vaticinatus erat Paulus, mox exstiterunt, 
prohibentes coniugium. Ergo ne quis stulte imaginaretur, coniu-* 
gium vulgo duntaxat hominum permitti, qui autem in Ecclesia ex- 
cellunt, debere eo abstinere; omnem exceptionem tollit Apostolus, 
neque tantum docet per indulgentiam concedi (sicuti cavillatur Hie- 
ronymus), sed honore dignum esse asserit. Hac tam praecisa de- 
nuntiatione non fuisse territos, qui matrimonii prohihitionem in- 
vexerünt mundo, plus quam mirum est, nisi quod frenum ita Sata- 
nae laxari oportuit ad puniendam eorum ingratitudinem , qui Deum 
audire abnuerant. S 

5. Mores sine avaritia. Dum avaritiam vult corrigere, recte 
et prudenter simul iubet nos praesentibus esse contentos. Hic enim 
verus est pecuniae contemptus, vel saltem magnanimitas in recto et 
moderato illius usu, dum eo contenti sumus, quod Dominus dedit, 
sive illud multum sit, sive exiguum. Nam hoc certe raro contingit, 
ut avaro quicquam sufficiat, quin potius, quibus non satis est me- 
diocritas, etiamsi maximis opibus abnudent, semper plus appetunt. 
Haec est doctrina, quam se Paulus didicisse praedicat, nempe quod 
noverat abundare et penuriam pati, Ergo qui suae cupiditati mo- 
dum imposuit, ut aequo animo acquiescat in sua sorte, is pecuniae 
amorem ex suo animo expulit. pse enim dizit. Citat hic duo te- 
stimonia: prius sumptum putant ex Iosuae capite 1.; ego vero magis 
arbitror, sententiam hanc adductam esse ex communi Scripturae 
doctrina, ac si dixisset: Passim Dominus se nobis nunquam defutu- 
rum pollicetur. Ex hac promissione infert, quod habetur Psal- 
mo 118., nobis snppetere timoris vincendi materiam, quum de auxi- 
lio.Dei certi sumus. Hic vero morbum a radice ipsa evellit, sicuti 
necesse est, si volumus hominum animos eo vere purgatos esse. Fon- 
tem avaritiae certum est esse diffidentiam, Nam quisquis hoc animo 
infixum habebit, nunquam se a Domino relictum iri, non erit ultra 
modum sollicitus, quia pendebit ab illius providentia. Prudenter 
ergo Apostolus, nos ab avaritiae morbo curare volens, ad Dei pro- 
missiones revocat, quibus testatur se nobis praesentem fore. Postea 
inde colligit, quamdiu talis nobis est adiutor, nullam esse timendi 
causam. Ita enim fiet, ut nullae nos pravae cupiditates sollicitent, 
me sola fides est, quae pacare hominum mentes possit, quarum 

loqui plus satis nota est inquietudo. 


7. Memores estote praefectorum vestrorum, qui loquuti 
sunt vobis sermonem Dei, quorum intuentes exitum conver- 


AD HEBRAEOS Car. XIL —, —— 619 


sationis, imitamini fidem. 8. lesus Christus heri et hodie, 
idem etiam in saecula. 9. Doctrinis variis et peregrinis ne 
circumferamini. Bonum enim gratia cor confirmari non ci- 
bis, qui nihil profuerunt iis, qui in illis versati sunt. 


7. Memores estote. Quae sequuntur, non tam ad mores quam 
ad doctrinam pertinent, Primo loco Iudaeis exemplum eorum pro- 
ponit, a quibus edocti fuerant; ac videtur peculiariter de iis loqui, 
qu doctrinam a se traditam proprio sanguine obsignaverant. Quid- 
am enim memorabile designat, quum dicit: Intuentes exitum con- 
versationis, "Tametsi nihil impedit , quominus generaliter hoc in- 
telligamus de iis, qui in sana fide ad extremum usque perstiterant, 
et tam in morte quam tota vita fidele sanae doctrinae testimonium 
reddiderant, Hoc autem non parum valet, quod suos illis doctores 
ad imitandum proponit. Nam qui nos in Christo genuerunt, quasi 
patrum loco esse nobis debent. Quum ergo eos vidissent partim in- 
ter saevas persequutiones, partim inter varia certamina, constantes 
et infractos, merito debebant plus moveri. 


8. lesus Christus heri. Haec unica est ratio, qua in recta fide 
perstemus, si retinemus fundamentum, neque ab eo vel tantillum 
discedimus. Qui enim Christum non tenet, etiamsi coelum -et ter- 
ram comprehendat, nihil sapit nisi meram vanitatem; in Christo 
enim inclusi sunt omnes coelestis sapientiae thesauri. Proinde hic 
est insignis locus, ex quo discimus, non aliam recte sapiendi esse 
regulam, quam ut sistamus omnes nostros sensus in solo Christo. 
Caeterum quia cum Iudaeis agebat, docet, Christum semper eun- 
dem principatum tenuisse, quem hodie tenet, ac semper sui fore 
similem usque ad finem mundi. Heri, inquit, et hodie, idem etiam 
in saeculo , quibus verbis significat, Christum, qui nunc mundo fuit 
exhibitus, ab initio mundi regnasse, nec ulterius fas esse progredi, 
postquam ad eum perventum est. Heri ergo totum Veteris Testa- 
menti tempus complectitur , ac ne quis subitam paulo post mutatio- 
nem exspectaret, quia recens adhuc erat Evangelii promulgatio, 
pronuntiat, sic nuper revelatum esse Christum, ut perpetuo duret 
eadem eius cognitio, Hinc apparet, non de aeterna Christi essentia 
Apostolum disputare, sed de eius notitia, quae omnibus saeculis vi- 
guit inter pios, ac perpetuum Ecclesiae fundamentum fuit. Cer- 
tum quidem est, prius fuisse Christum, quam virtutem suam exse- 
reret. Sed nunc quaeritur, quid tractet Apostolus. Ideo dico ad 
qualitatem (ut ita loquar) referri hunc sermonem, non ad essentiam, 
quia non disputatur, an aeternus fuerit apud Patrem, sed qualis fue- 
rit eius notitia inter homines. Caeterum manifestatio Christi, quan- 
tum ad externam speciem et modum, diversa quidem fuit sub Lege 
ab ea, quam hodie habemus; sed id non obstat, quominus vere et 
proprie dicat Apostolus, eundem semper esse Christum, in quem re- 
spiciunt fideles. 

9. Doctrinis variis. Golligit non esse fluctuandum, quando- 
quidem’ fixa est Christi veritas, in qua nos consistere oportet. Et 
certe hinc opinionum varietas, hinc omae superstitionum genus, 
hinc omnia errorum monstra, hinc der'que omnes religionis cor- 
ruptelae, quum in solo Christo non statur. Neque enim frustra do- 
cet Paulus, ipsum nobis esse datum a Deo in sapientiam. Ergo hu- 
ius loci summa est, ut nobis constet firma Dei veritas, in solo Chri- 
sto acquiescendum. esse. Unde colligimus, omnes, qui Christum 
ignorant, omnibus. Satanae fallaciis esse expositos, quia extra eum 
nulla est fidei stabilitas, sed innumerae agitationes. Mirum ergo 
Papistarum acumen, qui contrarium ieTiun. profligandis errori- 
bus excogitarunt, nempe si exstincta sit vel sepulta Ghristi cogni- 

tie. Verum haec Spiritus sancti admonitio cordibus nostris insi- 
deat, non aliter extra periculum nos fore, quam si Christo adhae- 
reamus, Porro doctrinas, quae a Christo nos abducunt, varias ap- 
pellat, quoniam non alia est simplex ac sincera veritas, quam Chri- 
sti cognitio, Peregrihas autem, quoniam, quicquid extra Christum 
est, Deus pro suo non agnoscet. Quo etiam monemur, quorsum 
tendere nos deceat, si rite volumaüs in Scriptura proficere. Pere- 
grinatur enim, quisquis non recta in Christum collimat. Significat 
praeterea Apostolus, Ecclesiae Dei semper fore certamen cum pere- 
rinis doctrinis, nec aliud esse cavendi remedium, quam ut pura 
hristi cognitione munita sit. Bouum enim gratia. Nunca gene- 
rali principio ad speciem descendit, Nimirum familiaris, ut notum 
est, Iudaeis superstitio erat in habendo ciborum delectu, quae mul- 
tis rixis ac dissidiis occasionem praebebat. Erat autem haec una 
ex peregrinis doctrinis, quia oriebatur exignorantia Christi. Ergo 
postquam fidem nostram in Christo fundavit, ciborum observatio- 
nem ad summam salutis veramque sanctitatem pertinere negat. 
Quum cibis opponit gratiam, non dubito, quin spiritualem Dei 
cultum et regenerationem intelligat hoc nomine. Cordis confirma- 
tioném ponit, alludens ad verbum ciírcumferendi, ac si diceret: Spi- 
ritualis Dei gratia vere nos stabiliet, non ciborum observatio. Quod 
sequitur, nihil profuisse cibos iis, qui in illis versari sunt, incer- 
tum est, ad quos referat. Nam certe patribus, qui sub Lege vixe- 
runt, utilis fuit paedagogia, cuius pars erat ciborum discrimen. Vi- 
detur ergo hoc potius de superstitiosis intelligi, qui revelato Evan- 
gelio perperam adhuc in veteribus ceremoniis haerebant, quanquam, 
si de patribus dextere exponas, nihil erit absurdi. Profuit quidem 
illis, impositum a Domino iugum subire, et se obedienter continere 
sub communi piorum et totius Ecclesiae disciplina; verum Aposto- 
lus significat, per se nihil valuisse ciborum abstinentiam. Et certe 
nihili reputanda est, nisi quatenus rudimentum fuit, quo tempore 
similes pueris erant filii Dei, quoad externum regimen.  Persari in 
cibis cápitur pro habere illorum rationem, ut discrimen sit inter 
fnundum et immundum. Caeterum quod de cibis tradit, licebit ad 
alios Legis ritus extendere. z 
10. Habemus altare, de quo edendi non habent pote- 
statem, qui tabernaculo serviunt. 11. Quorum enim ani- 
malium infertur sanguis pro peccato in Sancta per Sacer- 
, dotem, eorum corpora cremantur extra castra. 12. Quare 
et lesus, ut sanctificaret per proprium sanguinem popu- 
lum, extra portam passus est. 13. Proinde exeamus ad eum 
exlra castra, probrum eius ferentes. 14. Non enim ha- 
bemus hic manentem civitatem, sed futuram inquirimus. 
16. Per ipsum ergo offeramus semper hostiam laudis Deo, 
hoc est, fructum labiorum confitentium nomini eius. 

» 10. Habemus altare. Elegans est amnagoge a veteri Legis ritu 
ad praesentem Ecclesiae statum. Solenne erat sacrificii genus, cu- 
ius mentio fit Levitici 16., unde nulla portio ad Sacexdotes et Levi- 
tas redibat. Hoc nunc impletum fuisse in Christo concinna allu- 
sione docet, quoniam hac lege immolatus fuit, ut eo non vescantur, 
uqui -tabernaculo ministrant. Per ministros vero tabernaculi intelli- 
git omnes ceremoniarum cultores. Ergo ut Ghristo communice- 
mus, tabernaculo renuntiandum esse significat. Nam sicuti altaris 
nomen immolationem et hostiam comprehendit: sic tabernaculum 
externas omnes figuras, quae cum illo coniunctae erant. Proinde 

sensus est: Nihil mirum, si hodie cessant Legis ritus; nam. illud 
figuratum fuit in sacrificio, quod extra castra efferebant Levitae, 
ut illic cremarent, nempe quia sicuti nihil inde gustabant taberna- 
culi ministri: ita, si tabernaculo servimus, id est, retinemus eius 
ceremonias, non erimus participes eius sacrificii, quod semel Chri- 
stus obtulit, nec eius expiationis, quam semel perfecit suo sanguine. 
Sanguinem enim suum, ut mundi peccata expiaret, in coeleste San- 
ctuarium intulit. 

18. Proinde exeamus ad eum. Ne frigeat superior allegoria, vel 
anagogica similitudo, coniungit serium exercitium, quod a Chri- 
stianis omníbus requiritur, Et hunc similiter docendi ordinem te- 
nere Paulus solet, ut fidelibus ostendat, quibus in rebus Deus exer- 
ceri eos velit, dum a frivolis ceremoniis eos abducere studet, per- 
inde ac si diceret: Hoc est, quod a vobis exigit Deus; non illud, in 
quo frustra vos fatigatis. Ita nunc agit Apostolus. Nos enim dum 
relicto tabernaculo ad sequendum Christum invitat, longe aliud Ja 
nobis postulari monet, quam ut in umbra Deum colamus sub ma- 
gnifico templi splendore, quia per exsilia, fugas, probra et omne 
genus aerumnas pergendum sit. Hanc militiam, in qua usque ad. 
sanguinem sudandum est, umbrosis meditationibus opponit, quas. 
solas iactabant ceremoniarum magistri. : 

14. Won enim habemus. Longius extendit exitum, cuius memi- 
nerat, nempe ut in hoc mundo peregrini ac vagi, nobis nusquam 
esse fixam stationem, nisi in coelo, cogitemus. Itaque quoties vel 
pelümur ex aliquo loco, vel aliqua nobis mutatio accidit , medite- 
mur, quod hic Apostolus docet, nom esse nobis certam in terra se- 
dem, quia coelum sit nobis hereditas, magisque ac magis exercitati: 
ad ultimum semper exitum nos comparemus, Nam quibus nimis: 
quieta est vita, nidum sibi fere in hoc mundo fingunt. Quare no- 
bis, qui ad talem segnitiem propensi sumus., saepe huc illuc agitari 
prodest, ut in coelum convertere oculos discamus, qui nimium alio- 
qui deorsum inclinant. 

15. Offeramus hostiam laudis. Redit ad specialem illam doctri- 
nam, quam attigerat, de abrogatis ceremoniis veteribus.  Praeve- 
nit autem, quod contra obiici poterat. Nam quum sacrificia taber- 
naculo subsint, quasi appendices: illo abolito, sequitur haec quo- 
que desinere. Atqui Apostolus docuerat, quum extra portam passus 
sit Christus, nos quoque illuc vocari, atque ideo ipsum sequi volen- 
tibus deserendum esse tabernaculum. Hic oriebatur quaestio, num 
quid Christianis nulla supersint sacrificia; nam hoc absurdum foret, 
quum instituta fuerint ad professionem divini cultus. Mature ita- 
que Apostolus occurrit, ac dicit aliam sacrificandi formam nobis re- 
lictam esse, quae Deo non minus placeat, nempe ut illi vitulos la- 
biorum offeremus, quemadmodum loquitur Oseas Propheta (14, 8.). 
Porro sacrificium laudis non tantum peraeque gratum esse Deo, sed 
pluris etiam quam omnia externa, quorum. usus fnit sub Lege; sa- 
tis aperte ex Psalmo 50. constat; nam Deus illa omnia repudians 
tanquam nihili, sibi laudis sacrificium offerri iubet. Videmus ergo, 
hunc praestantissimum esse Dei cultum, et qui merito aliis quibus- 
libet exercitiis praeferendus sit, quum Del bonitatem gratiarum 
actione celebramus. Hic, inquam, sacrificandi ritus est, quem Do- 
minus hodie nobis commendat, quanquam non dubium est, quin 
tota nominis Dei invocatio hic notetur sub una parte. Neque enim 
gratias illi agere possumus, nisi ab eo exauditi; nihil autem impe- 
trat, nisi qui precatur. In summa, significat sine brutis animali- 
bus nos habere, quod offeramus Deo, et eum hoc modo rite ac per- 
fécte a nobis coli. Caeterum ut Apostoli consilium est docere, qua- 
lis sit sub Novo Testamento legitime colendi Dei forma, sic obiter 
admonet, non posse a nobis pure invocari Deum, et celebrari eius 

nomen; nisi per mediatorem Christum. -Ille enim solus.est, qui: 
labia nostra, quae alioqui:polluta sunt, ad canendas Deo laudes 
sanctificat, qui precibus nostris dat aditum, qui denique Sacerdotis 
munus peragit, ut se in conspectum Dei sistat nostro nomine. 


16. Beneficentiae autem et communicationis ne sitis im- 
memores; talibus enim hostiis delectatur Deus.. 17. Parete 
praefectis vestris, ac deferte; ipsi enim vigilant pro ani- 
mabus vestris, tanquam rationem reddituri, ut cum gaudio 
hoc faciant, et non gementes; id enim vobis non expedit. 
18. Orate pro nobis; confidimus enim, quod bonam habe- 
mus conscientiam, cupientes in omnibus honeste versari. 
19. Magis autem vos hortor, ut id faciatis, quo celerius vo- 
bis restituar. 


16.  Beneficentiae, Hic alteram quoque rite atque ordine sacri- 
ficandi rationem ostendit, nempe quod omnia caritatis officia toti- 
dem sint hostiae. Quo significat, stulte ac perperam cupidos esse, 
qui sibi aliquid deesse putant, wisi pecudes Deo secundum Legem 
offerant, quum tam uberem ac multiplicem sacrificandi materiam 
nobis Deus suppeditet. "Tametsi enim nihil habere a nobis com- 
modi potest, tamen. nominis sui invocationem in sacrificium depu- 
tat, et quidem sic praecipuum, ut unum-pro omnibus sufficiat; de- 
inde quicquid in homines beneficiorum conferimus, sibi ipsi fert 
impensum, et sacrificii etiam nomine dignatur, ut Legis rudimenta 
nunc non supervacua modo, sed noxia esse appareat, quando a vera 
sacrificandi regula nos abstrahunt. Summa haec est, si Deo sacri- 
ficare libeat, ipsum esse invocandum, et cum gratiarum actione 
praecandam esse eius bonitatem, deiude fratribus nostris benefa- 
ciendum esse: haec esse vera sacrificia, in quibus occupari veros 
Christianos deceat; aliis iam non esse tempus vel locum. Et quum 
dicit: Talibus delectatur Deus, subest tacita antithesis, quod nunc 
vetera illa, quae mandaverat usque ad Legis abrogationein, amplius 
non postulet. Caeterum huic doctrinae annexa est exhortatio, quae 
vehementer:stimulare nos debet ad exercendam erga proximos bene- 
ficentiam. Neque enim haec vulgaris est dignatio, quod, quae ho- 
minibus: impendimus, Deus in sacrifigiis sibi oblatis deputat, et 
quod nostra officia, quae nullius erant pretii, tantopere ornat, ut 
sacra-esse pronuntiet. Quare ubi inter nos caritas non viget, non 
homines tantum fraudamus iure suo, sed Deum ipsum, qui solenni 
elogio sibi dicaverat, quicquid iubebat hominibus impendi. Com- 
municaiionis nomen latius patet quam Beneficentiae, Omnia enim 
officia complectitur, quibus se mutuo iuvant homines; atque haec 
vera est caritatis nota, quum. inter se communicant, qui Dei Spiritu 
simul sunt coniuncti. : 

17. Parete. - Non dubito, quin de pastoribus loquatur et reli- 
quis Ecclesiae gubernatoribus. Nam neque tunc Christiani magi- 
stratus erant, et quod vigilare eos dicit pro animabus, ad spirituale 
regimen proprie pertinet. Primo obedientiam, deinde honorem illis 
deferri iubet, . Haec duo necessario requiruntur, ut plebs fidem ac 
simul reverentiam pastoribus habeat. Sed notandum est simul, Apo- 
stolum de iis tantum agere, qui munus snum fideliter exercent. 
Nam qui nihil habent praeter titulum, imo qui pastorum titulo abu- 
tuntur ad perdendam Ecclesiam, parum reverentiae merentur, et 
aliquanto -minus fidei. Et.hoc etiam diserte exprimit Apostolus, 
quum dicit eos pro animabus vigilare, quod non pertinét nisi ad 
eos, qui vere- praesunt, ac re ipsa sunt, quod.vocantur.- Bis igitur 


AD-HEBRAEOS Car. XIII. 628 


$ 
stulti Papistae, qui sui idoli tyrannidem hinc stabiliümt. „JubetSpi- 
ritus, piorum ac fidelium Episcoporum doctrinam obedienter am- 
plecti, sanisque consiliis obtemperare; iubet etiam honore illos 
prosequi. Quid hoc Episcoporum larvis suffragatur? atqui non. 
modo, tales sunt omnes, qui sub Papatu vocantur Episcopi, sed tru- 
culenti animarüm carnifices, atque immanes lupi. Verum ut ta- 
ceam, quales sint, hoc tantum in praesentia dico, dum pastoribus 
nostris iubemur subesse, sedulo ac prudenter esse distinguendum, 
quinam sint veri ac fidi praefecti, quia, si quibuslibet hunc hono- 
rem promiscue deferimus, primum iniuria bonis fiet, deinde non 
valebit ratio, quae hic additur, ideo honore esse dignos, quia pro 
animabus vigilant. Proinde ut hoc testimonio iuvetur Papa cum 
suis, necesse prius habebunt omnes, probare sé ex eorum esse nu- 
mero, qni pro salute nostra vigilant. Hoc si qonstet: nihil iam 
erit controversiae, quin reverenter ab omnibus piis colantur. Ipsi 
enim vigilant. Quo plus oneris sustinent, eo maiori honore dignos 
significat. Nam quo quisque plus laboris suscipit nostra causa, et 
quo maiori difficultate vel periculo se nobis impendit, eo sumus illi 
magis obstricti. "Talis autem Episcoporum est functio ,, ut summas 
in se molestias, praeter summum periculum, comprehendat: vix 
ergo, si grati esse volumus, licebit, quantum illis debetur, repen- 
dere, Praecipue vero quum rationem de nobis reddituri sint Deo, 
indignum esset, nullam apud nos haberi eorum rationem.. Admo- 
net praeterea, quanta in re nobis eorum opera prosit. Nam si pre- 
tiosa nobis est animarum nostrarum salas, minime viles erunt, qui 
pro illa excubant. ldeo autem nos dociles esse iubet promptosque 
ad obsequendum, ut, quod pro officii necessitate faciunt pastores, 
libenter quoque et alacri animo faciant. Nam si restrictum. moesti- 
tia vel taedio animum habeant, ut alias probi sint ac fidi ,, redden- 
tur tamenspigriores, quia una cum hilaritate concidet in agendo vi> 
gor. Ideo inutile fore plebi denuntiat Apostolus, si ingratitudine 
sua pastoribus dolorem ac gemitum afferat, ut significet, nos sine 
propriae salutis iactura non fore pastoribus molestos vel immori- 
geros, Quum vix decimus quisque hoc cogitet, hinc apparet, quan» 
tus vnlgo sit salutis neglectus. Nec mirum est, si tam pauci hodie 
reperiantur, qui strenue pro Ecclesia Dei vigilent. . Paeterquam 
enim quod paucissimi sunt similes Paulo, qui os apertum habeant 
clausis populi auribus, et constricto populi corde, suum ipsi dila- 
tent: Dominus etiam ingratitudinem vindicat, quae ubique fere 
invaluit. Quare meminerimus de nostra pervicacia poenas sumi, 
katie frigent in.officio pastores, vel minus sunt seduli, quam.ex- 
ediret, + ! 
í 18. Confidimus enim. Postquam se eorum precibus commen- 
davit, ut eos ad precandum incitet, praedicat se bonam habere con- 
scientiam. Quamvis enim totum mundum complecti debeant pre- 
ces nostrae, sicuti caritas, ex qua manant: peculiariter tamen nos 
de piis et sanctis hominibus convenit esse sollicitos, quorum nobis 
compérta est probitas, aut aliae virtutis notae. In hunc ergo finem 
conscientiae suae integritatem commemorat, ut eos magis commo- 
veat- ad suscipiendam sui curam, Quum dicit: Persuasus sum , vel 
confido, partim hoc modestiae servit, partim fiduciae,  Particulà 
In omnibus, tam ad res quam ad homines referri potest: itaque in 
medio relinquo. Aliud argumentum addit, non tam sibi uni priva- 
tim, quam illis omnibus utiles fore preces, quas pro ipso conci- 
pient, ac si diceret: Non tam mihi consulo quam yobis omnibus, 
quia in hoc commune omnium *bonum agitur, -ut vobis, restituar, 
Hinc colligi forte posset probabilis coniectura, epistolae auctorem 
tunc fuisse aut negotiis implicitum, aut detentum -persequutionis 
metu, quominus sistere se tam cito coram posset, quibus scribebat, 


594 . ` IN EPISTOLAE 


quanquam fieri potest, ut liber et expeditus sic loquatur, quia re- 
putet hominis gressus in manu Dei esse, idque verisimilius apparet 
ex fine epistolae. 


20.: Porro Deus pacis, qui eduxit ex mortuis Pastorem 
ovium magnum in sanguine Testamenti aeterni, Dominum 
nostrum lesum, 241. Confirmet (alias aptet vel perficiat) vos 
in omni opere bono, ut faciatis eius voluntatem, faciens in 
vobis, quod acceptum sit coram ipso, per lesum Christum, 
€ui gloria in saecula saeculorum. Amen. 22. Hortor (alias 
obsecro) autem vos, fratres, suscipite sermonem exhortatio- 
mis; etenim brevibus vobis scripsi. 23. Seitote (alias scitis) 
fratrem Timotheum solutum esse, cum quo, si celerius ve- 
nerit, videbo vos. 24. Salutate omnes, qni praesunt vobis 
et omnes sanctos, Salutant vos Itali. 25. Gratia cum omni- 
bus vobis, Amen. 

Ad Hebraeos scripta ab Italia per Timotheum. 


20. Deus pacis. Ut mutuo faciat, quod pro se fieri cupit, epi- 
stolam laudit precatione. Petit autem a Deo, ut illos in omni opere 
bono confirmet, vel aptet, vel perficiat; id enim valet xazagzíca:. 
Unde colligimus, nos ad bene agendum minime aptos fore, donec 
a Deo formati simus, nec in bono diu staturos, nisi nos confirmet. 
Est enim proprii eius donum perseverantia., Nec dubium est, 
quum iam in illis non vulgaria lucerent dona Spiritus, ut visum est, 
. non primam formam, qua inchoentur, sed expolitionem , qua per- 
fecti reddantur, optari. Iam definitionem bonorum opetum ponit, 
T Dei voluntatem statuit pro regula. Nam ita significat, non 
alia esse habenda bona opera, nisi quae ad Dei voluntatem exigun- 
tur, sicuti etiam Paulus ad Romanos 12, 2., et pluribus aliis locis 
docet. Meminerimus ergo, hanc esse bene et sancte vivendi per- 
fectionem, dum vita ad eius obedientiam est composita. Quod pro- 
xime sequitur membrum, ad explicationem valet. Faciens, inquit, 

uod acceptum sit coram illo. Loquutus erat de voluntate, quae in 

ege patefacta est; nunc ostendit, frustra Deo obtrudi, quod non 
praecepit, quia sua placita pluris facit quam omnes mundi inven- 
tiones. Quum dicit: Per Iesum Christum , bifariam hoc potest ex- 

oni: vel, faciens per Iesum Christum ; vel, quod illi placeat per 

esum Christum; ac uterque sensus optime congruit. Scimus enim, 
et Spiritum regenerationis et omnes gratias nobis conferri Christi 
beneficio. Deinde certum est, quum nihil omni ex parte absolutum 
a nobis prodeat, nihil posse gratum esse Deo sine venia, quam per 
Christum obtinemus. Ita fit, ut nostra opera gratiae Christi odore 
perfusa suavem fragrantiam spirent coram Deo, alioqui foeteant. 
Mihi non displicet ad utrumque simul extendi. Clausulam hanc 

recationis: Cui gloria, ad Christum libenter refero. Quum autem 
hic tribuat Christo, quod in solum Deum competit, luculentum hoc 
modo testimonium reddit eius divinitati, quanquam, ssi T de Patre 
malit interpretari, non repugno; alterum potius amplector, quia 
minus est remotum. Qui eduxit ez mortuis, Hoc epithetum ad 
confirmationem additum est. Significat enim, tunc rite demum a 
nobis Deum invocari, ut nos ad perfectionem adducat, quum eius 
potentiam agnoscimus in Christi resurrectione, Christumque ipsum 
agnoscimus Pastorem. In summa, vult nos in Christum respicere, 
ut bene de auxilio Dei speremus. Nam ideo excitatus est Christus 
a morte, ut not eadem Dei virtute renovemur in vitam aeternam, et 

magnus est omnium Pastor, ut sibi a Patre commissas oves tueatun. 
Ubi transtuli In sanguine, alii reddunt Per sanguinem; sed quum à 
plerumque sumatur pro cum, in eo sensu hic accipere magis placet. 
Videtur enim mihi Apostolus hoc velle, Christum ita resurrexisse a 
mortuis, ut mors tamen eius non sit abolita, sed aeternum vigorem 
retineat, ac si dixisset: Deus Filium suum excitavit, sed ita ut san- 
guis, quem semel in morte fudit, ad sanctionem foederis aeterni 
post resurrectionem vigeat, fructumque suum proferat, perinde ac 
si semper flueret. 

22. Hortor autem vos. Quidam ita accipiunt, ac si audientiam 
sibi fieri peteret; ego aliter. Nam meo iudicio se paucis aut brevi- 
ter scripsisse commemorat, ne videatur minuere quicquam voluisse 
ex quotidiano more docendi; praesertim tamen de exhortationibus 
lentar, in quibus fuit brevior. Discamus ergo non ideo traditam 
nobis Scripturam, ut sileat inter nos vox Pastorum; nec simus fa- 
stidiosi, quum eaedem subinde auribus nostris exhortationes inso- 
nant, Sic enim moderatus est Spiritus Dei, quae Prophetis et Apo- 
stolis scripta dictabat, ut instituto a se ordini nihil derogaret. Hic 
autem ordo est, ut assiduae in Ecclesia exhortationes ex ore Pasto- 
rum audiantur. Fortassis et hac de causa exhortationis sermonem 
commendat, quod, quum natura discendi cupidi sint homines, sem- 
per novum aliquid doceri malunt, qaan de rebus notis et saepius 
auditis moneri. Accedit etiam, quod, quum sibi indulgeant in sua 
pigritia, aegre se pungi et castigari sustinent. 

28. Scitote fratrem. Quoniam terminatio verbi Graeci yi»e- 
0xer8 utrique modo convenit: legi potest Scitis, vel Scitote; atque 
haec posterior lectio mihi placet, tametsi priorem non reiicio. Pro- 
babile enim est, Iudaeis transmarinis indicari, quod nondum scie- 
bant. Caeterum si hic est Timotheus nobilis ille Pauli comes, (quod 
ego libenter recipio) verisimile est Lucam vel Clementem esse au- 
ctorem huius epistolae. Paulus quidem filium magis vocare solet; 
deinde, quae mox subiicit, Paulo non convenirent. Apparet etim, 
hunc, qui scribit, liberum fuisse ac suae potestatis, ac praeterea 
alibi potius tunc fuisse quam Romae, imo verisimile est circumiisse 
per varias urbes, et tunc paratum fuisse ad traiiciendum mare. 
Haec autem omnia vel Lucae vel Glementi post Pauli mortem acci- 
dere potuerunt. 

24. Salutate. Quum Hebraeis communiter omnibus hanc epi- 
stolam scribat, mirum est, cur iubeat aliquos, quasi e numero se- 
gregatos, salutari. Sed praefectis, meo iudicio, salutationem hanc 
peculiariter adscribit, honoris causa, ut eos sibi conciliet, placidius- 
que ad consensum doctrinae adducat. Quum addit Sanctos omnes: 
vel fideles intelligit, qui erant ex praeputio, ut colere inter se discant 
unitatem Iudaei et Gentiles; vel huc spectat, ut, qui hanc episto- | 
. lam habuerint primi, cum aliis communicent, 


ADDENDUM 


ad Tom. I. p. 181. versu 6. post dictionem absurdi: 


Caeterum quia nuper exegit mentis certitudinem, ne quisque 
suo arbitrio temere hoc vel illud servandum suscipiat: videndum 
est, annon hortetur hic potius, quam aífirmet, quia melius hoc 
modo contextus fluet: Cuique ratio facti sui constet, quia reddenda 
erit apud coeleste tribunal ratio. Nam sive quis vescatur cibo, sive 
abstineat, debet in utroque Deum respicere. Certe nihil tam ad co- 
hibendam iudicandi licentiam , quam ad corrigendas superstitiones 
aptius est, quam dum citamur ad Dei tribunal: ideoque prudenter 
Paulus iudicem singulis proponit, ad cuius nutum referant, quic- 
quid agunt, Nec obstat affirmativa loquutio, quia continuo post 

"subiicit, Neminem sibi vivere aut mori, ubi non recitat, quid fa- 
ciant homines, sed quid debeant facere praecipit, Nota autem ctc. 


ERRATA 


in locis, qui in his duobus voluminibus laudantur, 


Tom. I. 
pag. 


VEFETLPELBIÍ 


obvia, 
quorum plurima in ROBERTI STEPHANI editione 
reperiuntur, 
8 ad Rom. 1,4 pro Ioh. 10,8 lege Ioh. 10, 18. 
4 — — 1,5 — 2Cor. 5,10 — 2 QCor.5,20. 
4 — — 1,5 — Act.9,6 — Act. 16,6 — 8. 
et in eadem linea pro Macedoniam lege Bithyniam. 
6 adRom. 1,8 pro Dan.6,19 lege Dan. 6,20. 
6 — — 19 — 2Cor. 1,18 — 2Cor. 1, 28. 
28 — — 2,26 — Matth. 12,48 — Matih, 12, 42. Luc. 
. 11,831. 
28 — — 2,26 — Luc,11,81 — Mere 12, 41. Luc. 
11,32. 
30 — — 3,3 — Rom.9,5 — Rom. 9,6. 
$0 — — 3,4 — 2 Tim.2,12 — Tit. 1,9 ad verba: 
quin sit Deus verax. 
30 — — 3,4 — Ioh.8,81 — loh. 3,33. 
$0 — — 3,4 — Ps. 50,6 — Ps. 51,6. 
32 — — 3,6 . Gen. 18,15  — Gen. 18,25. 
$4 — — 3,10 — Ps. 14,1 — Ps. 14,8. 
34 — — 3,10 — Ps.53,8 — Ps. 53,4. 
$4 — . 3,18 — Ps. 86,1 — Ps. 36,2. 
95 — — 8,10 — Ps. 14,1 — Ps. 14,8. 
96 — — 8,19 — Iob 39,37 — lob 39,34. 
98 — — 3,21 — Gal. 8,12 — Gal. 2, 16. 
47 — .— 4,8 adde Ps. 32,2 
48 — — 4,6 pro Ps.106,80 — Ps. 106,31. 
59 — — 5,2 2Petr.1,4 pertinet ad verba: consortes 
divinae haturae, lin. 8. a fine. 
75 — — 6,12 pro Ioh.6,3 lege Ioh. 3,6. 
110 — — 8,81 — Ps, 22,4 — Ps, 23,4. 
116 — — 29,3 — Ps.72,7 — Ps. 72,5, 
129 — — 9,27 — les, 10,21 /— les, 10, 22. 
32 — — 9,83 — 1Petr.2,6 — 1Petr. 2,8 
139 — — 10,1 — Ioel2,23 —  Ioel$,5. 
140 — — 1015 — Nahum 1,15 — Nahum 2,1 
140 — — 10,6 — loh. 12,18 — Ioh. 12,38 
142 — — 10,19 — Dout. 82,18 —. Deut. 32,21. 
148 — — 11,9 ad Ps. 69, 23 adde 24. 
180 — — 14,4 pro Philipp. 2,6 lege Philipp. 1,6. 
188 — — 14,11 ad Philipp. 2,9 adde 10. 
190 — —  15,10'pro 2Sam. 22,50 lege Dent. 32,48. 
194 — — 15,18 — Act. 2,23 — Act. 2,22, 
199 — — 16,1 — iTim.5,9  — 1 Tim. 5,10. 
200 — — 16, — Act.18,1 — Act. 18,2. 
214 ad 1Cor.1,2 ad Act. 18, 9 adde 10. 
228 — — 1,22 pro lud.6, i3 lege Iud. 6,87. 39. 
244 — — 3,1 — 2Petr2,9 — 1 Petr. 9,9. 

— 


254 — — 8,98 ad Fhilipp. 2,7 adde 8. 
268 — -- 4,15 — Ies. 40, 6 — 1.8. 

528 ERRATA. 
Tom. I. 
pag.263 ad 1 Gor. 4,15 pro 1 Petr. 1,40 lege 1 Petr. 1, 24. 25. 
— 269 — — 5,5 — Hebr.5,17 — Hebr. 5,7. 
— 277 — — 6,7 -— Matth. 5,49 — Matth. 5, 44. coll. 
: Rom. 12,21. 
— 281 —  — 6,12 — Rom. 14,17 —  Rom.14,1355.. 
— 982 — — 6,15 —  Eph.5,19 — Eph. 5,80 
— 283 —  — 0,18 —  1es.2,15 — Ies. 1,15. 
— 288 — — 7,7  — Matth. 19,21 — Matth. 19, 11. 
— 8911 — — 9,9 — Deut. 24,14 — Deut. 25,4. 
— 313 — — 9,2  Philipp.i,15 — Philipp. 1,16. 
— 821 —  -— 9,27 — 1 Tim.9,8 — 1 Tim. 5,11. 
— 826 —  — 10,7 —  Exod.32,7 — Exod. 82,6. 
— 8926 — — 10,6 — Num.11,4 — Num.11,4 ss. 
— 3826 —  — 10,6 —  cap.26,64  — cap. 16 
— 826 —  — 10,7 —  Exod.32,7 — Exod. 32,8 
— 885 —  — 10,96 — Ps.9&,2  — Ps.24,1. 
— 94 —  — 41,8 — Gen. 2,17. — Gen. 2,18. 
— 856 —  — 12,1 — Eph.2,11 — Eph. 2,12. 
— 359 — — 12,12 — Rom.11,4 — Rom. 12,4. 
— 859 — — 12,12 —  Eph.5,:6.97 — Eph. 5,29 ss. 
— 869 —  — 13,12 — Hebr.11,18 — 2 Cor. 8,18. Rom. 
j i 1, 20. 
-— 375 —  — 14,91 ad Ies, 28,11 adde 12." 
c MY e vem dA MO e Im me e we 
— $79 — — 1494— — = — — 
— 888 —, — 15,8 pro Act. 26,8. 9 lege Act. 26,8. 
— 899 — — 15,24 — Ex.29,7 | — Ez. 32,7. 
— 401 —  — 15,54 ad Hos. 18, 14 adde: vel Ies. 25, 8. 
— 405 — | — 15,52 pro Thess. 4,16 lege 1 Thess. 4,16. 
— 498 — 2 Cor.1,17 — Matth. 5,54 — Matth. 5,37. 
— 428 — — 1,18 — 1Petr.25 — 1 Petr. 1,25. 
— 444 — | — 8,7 ad Ier. 81, 32 adde 33. 
— 444 — — 3,12 — Exod. 94,83 — 35. 
— 458 —  — 4,10 pro cap.8,29 lege Rom. 8,29. 
— 453 —  — 4,10 — Ps.44,13 — — Ps. 44,23. 
— 463 — — 5,14 — Rom.14,15 — Rom. 14,7—9. 
— 465 — — 5,19 — Eph. 1,8 — Eph. 1,4. 
— 467 — — 5,291 — Rom. 5,7 — Rom. 8,23. 
~ —471— — 6,17 — Ies. 52,192 ^ — Ies. 52,11. 
— 471 —  — 60,18 -- Ier. 31,4 — Ier. 81,9. 
— 475 — — 7,1 — Gen.17,1  — Gen. 17,7. 
— 499 —  — 10,4 —  1es.924,23 — Ies. 5,18. 
—d9j.— — 1068 — Act 5,9 —. Act. 5,1 — 10. 
— 499 —  — 10,6 — Act. 17,8 — Act. 13,8 — 11. 
— 500 — — 10,7 — 1Ioh.7,29 — Ioh.7,24. 
— 514 — — 11,88 ad Act. 9,25 adde 94. 
— 5?4.— — 13,3 pro les. 7,16 — lege Ies. 7,18. 
— 552 — Gal. 2,9 —  Act.15,18 — Act. 15,6. 
— 559 —  — 2,20 —  Ioh.14,1 — Ioh. 14,8. 
— 56t — — 3,6 .— Gen.17,1  — Gen. 17,7. 
— 567 — | — 39,13 ad 1 Cor. 1, 18 adde 1 Petr. 1,12. 
— 571 —  — 3,19 pro Act. 3, 18. lege 2 Petr. 1, 21. 
— 571 — — 3,19 — Exod. 13,21 —  Exod.8,2. 
— 577 — — 41 — 1 Cor.3,1 — 1Cor. 3,2. 
— 589 — — 4,27 — Rom.9,:8 — Rom.9,7. 
Tom. IT. 


p3g.14 ad Ephes. 1,20 pro Act. 7,55. 56 lege Act. 7, 55. 
9 


2,4 — Ioh.4,19 — 1lIoh.4, 19. 

Ephes. 2,11 ad Gen.8,23 adde 22. 
— 2,17 — 29QCor.5,20 — 21. 
— 3,8 pro 1Tim.1,5lege 1 Tim. 1,15. 
— 3,8 — 2Cor.4,9 — 2 Cor. 4,6. 
— 4,26 — Gen. 45,23 — Gen. 45,24. 
— 5,5 — Gal.5,20 — 1 Cor. 6, 9. 10. 
` — 6,16 — Ioh.5,4 — 1Ioh.5,4. 
#£hilipp.2,16 — 2 Cor.11,11— 1 Cor, d; 81. 2 Cor. 
, » . 
1 Thess.4,16 — 1 Cor.5,4 — 2 Cor. 5,4. 
— 5,91 — Tit.1,9 , — Tit. 1,11. 
— 5,21 — 1Cor.1,14 — 1 Timoth. cap. 3. 
2 Thess.1,5  — Ps. 78,12  — Ps. 73,1— 12. 
— .2,18, ad Deut. 7,8 adde 7. 
1 Tim. 1,2: Hebr. 12,9 non ad verba proxime prae- 

cedentia, sed ad verba: Etsi multos ha- 


betis patres etc., pertinet. 

pro Ps. 109,9 lege Ps. 109,8. 

— cap. 8,8 — cap. 8,9. 

— Ps.10,14  — Rom. 8,84. 

— iCor2,1 — i Cor. 1,2. 

— Act. 18,38 — Act. 18,23. 

ad Matth. 11,19 adde Luc. 7,85. _ 
pro Luc. 7, 35 lege Luc. 7,29. 

— 1Reg.21,23— 1 Reg. 22,21 — 23. 
— Deut. 12,8 — Dan. 12,8. 

ad Ps.49,14 adde 12. -> 

pro 1Cor.14,401ege 1 Tim. 4,14. 5,22. 
—  Col.1,19  — Col. 1,29. 

— Gen. 48,19 — Gen. 48,106. 

— Col. 4,24  — Col. 4, 14. 

ad Luc.1,74 adde 75. 

pro Ioh. 5,14 lege Ioh. 5, 24. 

— Rom.8,14 — Rom. 8,24. 

—  Ezech.86,15 — Ezech. 36, 25. 27. 
ad Philipp. 2,8 adde 9 — 11. 

— Rom. 10,8 — 9.10. 

— 1 Cor., 14,24 — 25. 

pro Act. 2,29 lege Act. 2,89. 

ad Gen. 48,15 adde 16. 

— Matth. 22,42 — 48, 

pro Rom.11,171ege Rom. 11,27. 

ad Ies. 28,16 adde 26. 

pro 1oel 2,28 lege Ioel 8, 1. 2. 

9,26 ad Dan. 9,24 adde 27. 

10,28 pro Deut. 19, 17 lege Deut. 17,6. 
10,98.ad Deut. 17,2 adde 3. 5. A 
10,29 pro Deut.23,35 lege Deut. 32,85. 36. 
10,80 — Ps. 50,1 — Ps. 145, 20. 
10,88 — Ioh.5,4 — — 11Ioh. 5,4. 

11,5 — Gen. 5,14 - — Gen. 5, 24, 
11,21 ad Gen. 48,15 adde 16. 

11,92 — Gen. 50,24 — 25. 

11,82 pro Iud. 6, 11 lege Iud. cap. 6 et 7. 
11,82 — Iud.4,6 — — Iud. 4,6 — 16. 
11,82 — Iud. 13,24 — Iud. cap. 18— 16. 
11,82 — Iud. 11,1  — Iud. 11,1— 88. 
12,13 — SReg.18,11 — 1 Reg. 18, 21. 

S,adridt. 
Binnen Sturgem wird aud) Calvins Commentar - 
ju ben 


Katholischen Briefen des N. T. 


gang in derfelben Syrudeinriytung, wie ber Commentar ju 
ben Paulin. Briefen, unb ebenfalls zu einem móglidft 
niedrigen Preife, überbie8 mif bem nbtfigen Cad): unb 
Stellen- Regifter fomopf.gu ben Paulin. als Kathol. Brie: 
fen berfehen, in ber I Mi Berlagshandlung er: 
fóeinen. E 
Halle 1881, ` ` | 
Gebcuerfde SBudfbanblung. 

